
1. 


Der Rath von Braunschweig bezeugt, dass Marcus Stein braunschweiger Bürger 
sei, und ersucht, ihm den (Genuss hansischer Freiheiten zu gestatten. 
1466. Jan. 2. 


— We de rad der stad to Brunswigk bekennen unde betugen openbar myt 
dussem breve vor alle den jennen, de one seen edder horen lesen, dat Marcus 
Steyn, wiser dusses breves, unse geborne borger is unde geboret uns to vor- 
biddende unde to vordedingende gelijk anderen unsen borgeren Warumme wy 
alle de jenne, de unse heren und frunt syn, denstliken unde gutliken bidden, 
dat se dem genanten Marco gunstich unde forderlijk syn to synen rechten unde 
laten on gebruken sodaner gnade fryheyt vnde rechticheyt, der de borger in 
den steden van der hense plegen to gebrukende. Uns hir gunst unde willen 
ane to bewisende, dat vordene wy in geliken ofte groteren saken gerne. To 
tuchnisse vorsegelt mit unser stad anhangendem secrete. Gegeven na der gebort 
Cristi unses heren verteynhundert in dem soesundesestigesten jare, des lateren 
dages der besnydinge unses heren. 


Angekommen den 10. Januar. Original mit anhüngendem Siegel auf Pergament. 


2. 


Segeband von Reden erbiete sich dem Raihe von Lübeck zu Kriegsdiensten. 
1466. Jan. 6. 


Mynen fruntliken denst thovoren. Vorsichtigen bescheyden leven heren. 
Ik hebbe ervaren, wu det gw wolden hovelude to jw hebben vmme solt. So 
bidde ek jw fruntliken weten, dat ek gerne wolde to jw riden myt eynen halven 
stige perden edder twintich dertich edder hundert, wu jw dat bequemest were, 


unde bidde jw fruntliken, gy my des wedder scriven juwe meninge by desseme 

jegenwardigen brefbringer, mynen knechte, wat jw des to sinne sy. Vorsichtigen 
bescheyden leven heren, ghebedet alle tyd over my.  Ghescreven under mynen 


ingesegel. Datum anno etc. LXVI, Epyphanie. Segebant van Reden. 


Aufschrift: Den vorsichtigen wisen bescheyden  borgermesteren unde 
rade der stad Lupke, mynen leven heren, fruntliken detur. 


Angekommen den 10. Januar. Original auf Papier mit aufgedrücktem unkenntlichen Siegel. 


3. 


Der Rath von Braunschweig empfiehlt dem Rathe zu Lübeck den Bürgermeister 
von Göttingen, Giseler von Münden. 1466. Jan. 6. 


Ünsen fruntliken willigen denst tovoren.  Ersamen unde wisen heren 
bisundern leven frundes. Wy bidden juwe leve gutliken, wes de ersame her 
Ghiseler van Munden, borgermester to Gottinge, wiser dusses breves to dusser 
tijd van der stede uppe dussem orde belegen unde van unser wegen to juwer 
leve wervende wert, nemliken van itliken geldes wegen, Moringe andrepende 
unde ok umme itlike processus unde breve, de eyn genant Franciscus tegen 
hertogen Fredericke den jungern schal beholden hebben, dar wy gijk ok umme 
gescreven hebben by unsem boden, dat gy ome des wol geloven unde gijk 
darinne gutwillich bewisen willen. Dat vordenen wy umme juwe leve gerne. 
Gescreven under unseme secrete in der hilgen driger koninge dage, anno etc. LXVI. 


De, rad der stad to Brunswigk. 
Aufschrifi: Den ersamen unde wisen heren borgermestern unde rad- 
mannen der stad to Lubike unsen bisundern leven frunden. 


Angekommen den 5. Februar. Original auf Papier mit Spur des aufgedrückten Siegels. 
4. 
Bertramm von Rentelen berichtet dem Rathe von Lübeck über Verkehr mit Fehmarn 
und über Einforderung des Schlosses. 1466. Jan. 7. 


Mynen wilighen denst tovorn. Ersamen leven heren. Juwen breff an 
my ghesand hebbe ik willichliken entfanghen inholdende, dat ik juw myt dem 
ersten, dat men beqwemliken over den Vemerssund komen kan, ensodans vor- 
schriven wille ete. Bidde ik juw denstliken weten, dat yd nu tor tijd yo er 
yo lever de beste tijd ys over to komende, wente so vro alze yd vorder in de 


1466. Jan. 8. 3 


tijd komet teghen lichtmyssen, so wert de zee myt yse ghande, alzo dat men 
denne nycht wol over den Sund komen kan. Vordermer, alze gy scriven umme 
den schatt, bidde ik juwe ersamheyde weten, dat ick gedencke den sulven schatt 
to borende nu dallyngh am dynxedaghe middeweken unde donresdaghe, umme 
den juw vort to benalende. Gode deme heren zijt bevalen. Gescreven under 
mynen inghesegel, am dynxedaghe na der Hilghen dryer konynghe daghe, 


anno ete. LXVI. Berchtram van Renthelen. 


Aufschrift: Den — — radmannen der stad Lubeke mynen u. s. w. 


Angekommen den 10. Januar. Original auf Papier mit geringen Resten des Siegels. 
>. 


Alverich von Bodendik schreibt dem Rathe von Lübeck wegen eines von seinen 
Vettern begangenen Raubes. 1466. Jan. 8. 


Minen willigen denst tovorn.  Ersamen bisundern guden frunde So 
gij mick gescreven hebben, dat Henning vnde Warner van Badendike, mine 
veddern, vor dussen negestvergangen hilgen dagen to winachten schollen tom 
Osterwolde gud uppgedreven hebben, dar denne juwes rades medekumpan vnde 
twe juwer medeborger in juwem breve gerort schullen gud mede hebben gehath, 
ick de genante mine veddern underrichten mochte und underwisen, dat se den 
vorbenomeden juwes rades medekumpanen unde juwen borgeren ore gud see 
andrepende wedder geven mochten, do ick juw darupp weten, dat ick mit 
minen vedderen unwillich bin van wegen desses wandes, dat see uppe unser 
Strate nemen, so dat ick des mit on nicht to worden bin. Jodoch wes iek van 
on vor ehn antwerde krige und juw darinne denen kan, wil ick juw des en 
antwerde bij miner egenen badeschupp wedderumme benalen. Wuran ick juw 
vorder kan to willen unde denste sin, do ick allewege gerne. Screven under 
minem ingesegel am midweken na der hilgen drier koninge dage, anno Domini 


ete. LX sexto. Alverick van Badendicke. 


Aufschrift: Den ersamen und vorsichtigen borgermesteren unde ratmannen 
der stad Lubecke, minen bisundern guden frunden, fruntliken gescreven. 


Angekommen den 11. Januar. Original auf Papier mit Rest des aufgedrückten Siegels. 

6. 


Die Städte Lübeck und Hamburg schliessen ein Bündniss mit einander zu gegen- 
seitiger Vertheidigung und Unterstützung auf die nächstfolgenden sechs 
Jahre. 1466. Jan. 13. 


Wy borgermestere unde radmanne der stede Lubeke unde Hamborch 
bekennen unde betugen opembar in unde mit desseme breve vor alle de jenne, 
de ene sehen horen ofte lesen, dat wij ons mit wolbedachtem mode, gudeme 
berade unde vrieme willen unde mit vulborde unser borger, Gode almechtich to 
love, deme hilgen Romischen rijke nicht to vorfange sunder allewege to wer- 
dicheid unde to eren, dorch nod nuth vredes unde vromen unser stede borgere 
uude inwoneren willen, deme gemenen besten to gude unde unrechter gewald 
weddertostande, uns lofliken lefliken unde fruntliken voreniget vorstricket tohope- 
satet unde vorbunden hebben, tohopesaten unde vorbinden in krafft desses unses 
breves in desser nabescreven wise. Int erste, dat eyn yewelik van uns steden 
zineme rechten heren schal don, des he eme van eren unde rechtes wegen 
plichtich is. Unde weret dat jenige fursten heren, rittere knapen edder yemand 
anders uns stede samptliken edder besunderen, unse borgere inwonere edder 
undersaten mit gewald wedder recht offte tegen unser stede privilegia, dar unser 
eyn den anderen to eren unde rechte mechtich were, overfallen benotigen 
krencken edder beschedigen wolde, na dato desses breves, darumme uns, dat 
redelik were, nicht bescheen unde wedderfaren mochte, so scholen unde willen 
wi) unser eyn den andern to rechte vorbeden unde vorscriven, unser eyn des 
anderen dages, wan wij darto gebeden unde geeschet werden, to watere unde 
to lande tosenden unde vorsoken unde helpen, sulken overfal unde gewald 
afkeren in fruntlicheid, offt wij konen. Mochte uns dat nicht gedigen unde men 
uns samptliken edder ene stad van uns boven rechtes irbedinge yo overfallen 
unde ungemakes nicht vordregen, edder unser stede tovore unde afvore to watere 
edder to lande vorhinderen wolde, so dat wij van der wegen mit yemande to 
unwilen unde veyde komen mosten, dat God afkeren wille, denne scholen unde 
willen wij darumme tosamende rijden unde uns na gelegenheid der veyde frunt- 
liken vorenigen, wo wij mit ernste unde allen truwen sodannen overfal unde 
wald afkeren unde weren mogen, unde bespreken, wo stark wij de were willen 
schicken, wor denne de van Lubeke veer manne uthreden, scholen de van Ham- 
borch den verden man myn den de van Lubeke vthverdigen . Weret ok dat 

de uthredinge to Hamborch beschege unde uns van Hamborch toqweme, denne 
scholen wij van Hamborch gelijk den van Lubeke uthreden unde uthmaken. 
Wij willen unde scholen ok samptliken vyende werden, unser eyn truweliken 
by des anderen hulpe blyven, dewile sodanne veyde waret, unser eyn den anderen 
nergen ane to verlatende, unde ene yewelke stad van uns schal ereme tale lude 
theringe unde kost beth in de stad, darhen ze gesand werden, unde wedder van 
dar bestellen unde schicken. Unde wanner sulk uthgeredet volk in de stad, dar 
ze gesand werden, gekomen sint, so schal desulve stad to lande wardes en unde 
eren peerden kost houw haveren hoffslach, dewile ze in der stadt hulpe zint, 
bestellen unde geven. Men ene yewelike stad van uns schal den eren to water 
unde to lande soldye geven unde vor peerde unde allen schaden stan, jodoch 
wes denne de stad an schepesvolke uthredet, dat schal zin in vormynringhe 
eres weraftigen volkes. Ok schal sodanne stad, dar sulk utgemaket volk gesand 
werd, offt des to donde wurde umme sake willen bovenscreven tor zeewardes 
to sendende, en myt schepen were unde kost vor wesen unde ze darmede 
besorgen, alse des schal zin van noden. "Unde eyn yslik van uns schal unde 
wil sick hirinne hebben unde bewisen, alse redelik unde behorlick is. Wurden 
ock in sodanner veyde dorch uns jenige stede slote edder veste gewunnen offte 
vangenen gegrepen, nemen wy unde de unse ok ienigerleie vromen in name 
dingktale offte guderen, schal men allent unser weraftigen lude, de sulke stede 
slote unde veste gewunnen, de vanghen gegrepen unde den vromen vorworven 
hebben, lijke delen. Worden ok uns steden in sodaner veyde samptliken edder 
besunderen vangene affgegrepen, dar god vor zij, den scholen wij van den jennen, 
de wi] vangen hebben edder in dersulven veyde fangende wurden, iegener gheven 
alle de wijle wij der welker hebben, welker van uns de ok hedde, so lange unse 
fanghen van fengknisse gheqwitet sint.  Beholden wij denne fangen over, de 
scholen unde willen wij lyke delen na antale unser weraftigen lude, twe voet. 
genger yegen eynen reysener to rekende. Hedden ok unse vangene nyne yegener, 
denne scholen wij unse vangene samptliken losen unde qwijten na antale unser 
weraftigen lude dergelijken. Weret ok, dat god vorbede, under uns beyden 
steden jenich scheel edder unwille entstunde, darto schal ene yewelke stad van 
uns ene andere stad kesen, de twe stede scholen unser beyder vulmechtich 
wesen to entschedende, unde wes ze samptliken uppe sodane scheel edder unwille 
seggende werden, dar schal yd by blyven. Unde desse vruntlike voreninge vor 
striekinge vnde tohopesate schal soss iar na giffte desser scrift sunder myddel 

volgende waren unde duren, unde in dessen saken schal unser eyn deme andern 
alle dingk mit ernste unde truwen sunder arch to dem besten duden unde keren 
unde mit des anderen beste ummegan. Wij scholen unde willen ok eyn jar 
tovorn, er desse soss jar ummekomen, tosamende spreken unde sluten, oft wij 
desse fruntlike sate lenger holden unde to vurderen jaren annamen unde beleven 
willen. Weret ok dat uns steden samptliken offte besunderen in tokomenden 
tijden iemand umme desser fruntliken sate edder anderer sake willen, de sick 
uth desser sake orsaket hadden, overfallen veyden edder beschedigen wolde, so 
schal unser eyn den andern, dar he syner in den saken to rechte mechtich is, 
nicht vorlaten, men dat myt ernste afkeren unde weren helpen, unde scholen 
des to ende unde by enander blyven, sick en schal ok neen van uns steden 
afsonen offte vrede maken edder annemen, id en schee mit unser aller vulborde 
unde willen. Ok en schal nemand van uns myt yemande veyde maken, yd en 
sy vorfolget, so boven screven steyt. Mochte uns aver edder jemand van uns 
sodane vorvolch nicht behulpelik syn, so scholen unde willen wij sodane boven- 
screvene veyde samptliken annemen, by eyn blyven unde vullenforen, beholdende 
uns des, offt wij ienige stede meer in desse fruntlike tohopesate innemen edder 
entfangen willen, dat sodannent ok schee myt unser redere vulbord unde eendracht- 
likeme willen. Alle vorsereven articule unde eyn yewelick by sick loven wij bor- 
germestere unde radmanne der stede Lubeke unde Hamborch vorbenomed vor uns 
unde unse nakomelinge, unser stede unde borgere unser eyn deme anderen stede 
vast unde unvorbroken to holdende sunder list unde geverde in groteme loven 
unde guden truwen. Unde desses to orkunde unde groterer tuchnisse hebben 
wij unser twier stede ingesegel mit wetende unde willen unser borger to desseme 
breve, der twe sint alleens ludende, de ene by uns van Lubeke unde de andere 
by uns van Hamborch in vorwaringe liggende, laten hengen.  Gheven unde 
screven na der bord Cristi dusend veerhundert im sossundesostigesten jar, in dem 
achteden dage der hilgen drijer koninghe. 


Original auf Pergament mit beiden anhängenden gut erhaltenen Siegeln. 

4. 
Kaiser Friedrich (III.) verlangt die Verwendung der Stadt Lübeck bei dem Rathe 
zu Lüneburg, dass dieser seine Stadt aus Acht und Aberacht löse. 1466. 
Jan. 13. 
Friedreich von Gots gnaden romischer kaiser zu allen tzeiten merer 
des reichs zu Hungern, Dalmacien, Croacien etc. kunig hertzog zu 
Österreich zu Steire etc. 

Ersamen lieben getrewn. Wir lassen ew wissen, daz wir auf die abred 
so durch den edln unsern lieben getrewn Johannsen freyherren zu Newnburg 
auf dem vn und zu Rorbach unsern rat und ettlich ewre rats frewndt so ir 
dartzü geordent habt mit den ersamen burgermeister und rat zu Luneburg der 
acht und aber acht halben zu Bremen beschehen vnd ew wissenntlich ist auf 
anlanngen und begern derselben von Luneburg brief zuvertigen geschafft und 
bey den ersamen burgermaister vnd rat zu Nurnberg unsern und des reichs 
lieben getrewn erleget die sij dann lanngst gehebt und ain summe gelts nach 
innhalt der bemelten abred da entgegen daselbs zu Nurnberg erlegt solten haben 
das aber nicht beschehen ist darauf wir denselben von Luneburg schreiben als ir 
das an der abschrift hieinn beschlossen vernemen werdet, begern wir an ew mit 
fleisz emphelhen ew auch ernstlich von romischer kaiserlicher macht gebietend, 
daz ir beij den bemelten von Luneburg daran seit vnd fleisz habet, damit sy 
die obberurt summe gelts an verrer aufschub und waigrung bey den obbemelten 
burgermaister und rat daselbs zu Nurnberg erlegen und da entgegen die obgemelten 
uns brief zu iren hannden nemen und darinn nicht sewmig seinn noch lennger 
vertziehn damit uns nicht geburn werde die obberurt acht vnd aberacht wider 
Sy verrer furtzonemen vnd zugebrawken ob sy aber uber solh unser schreiben und 
ewr ermonen verrer dariun vertziehen und sewmig sein wurden, alsdann mit in 
als den echtern und aberechtern kainerlay hanndl noch gemainschaft habet, als 
lieb ew ist uns straff und swere vngnad zu vermeiden, daran tut ir uns ernst 
liche maynung. Geben zu der Newnstat an montag vor sand Anthonien tag 
anno domini etc. LXVI unsers kaisertumbs im viertzehenten unserr reich des 
romischen im sechsundzwaintzigisten und des hungrischen im sibenten jaren. 

Commissione domini imperatoris propria. 

Aufschrift: Den ersamen dem burgermaister und rat zu Lübegk unsern 
und des reichs lieben getrewn. 

Original auf Papier, Rest des aufgedrückten Siegels. 

&. 


Gerhard‘ Redborch schreibt wegen der Kosten bei einem Prozesse am Kaiserlichen 
Hofgericht. 1466. Jan. 13. 


Mynen willigen denst unde wes ick gudes vormach. Ersamen guden vrundes. 
Als gy my wol hebbet mede gedan in bevele, to irwervende van dem hern 
Romischen keysere eyn ladunge iegen hertoch Wilhelme uppe juwe genomen 
gudere, umme de sake mit eme int recht to settende etc., so hebbe ick iw to 
denste sodanem gerne willen nogen und de citacien scriven lathen, und was 
overeyngekomen mit dem soriver, dat ik vor de citacien geven scholde twe 
rinsche gulden, des ik overbodich was. Men als dat segel was uppgedruckt, 
wolde men nicht myn van my hebben wen teyn rinsche gulden. So antwerde 
ik darup, wente ik wol vernam, war de spade hen groff Darupp neme 
ick my beratt teyn dage, warupp ik iw begere to weten, dat de sake der van 
Luneborch unde allet, wat de sake andrept, ghans bitter is ymme hove, unde 
dat hefft sake. Wan iw nu nicht vordrote, wenich mit den dingen to beydende, 
duchte my wol ratt syn, beth so lange ik iw wes anders darupp screve, und dat 
vormode ik my wol, in korts to donde. Jodoch werden villichte myne heren 
my in korter tijt seriffte oversenden, warby gy my mogen scriven iuwen syn. 
Gode bevolen. Screven tor Nuwenstat, octava epiphanie domini, anno LX sexto, 


under mynem signet. Gherardus Redborch. 


Aufschrift: Den beschedenen unde vorsichtigen mannen, Godemanne 
van Buren, Everde Kragaff und Bartold Resen, borgern to Lubeke, mynen 


guden vrunden. 
Original auf Papier mit aufgedrücktem Siegel. 


9. 


Der Rath von Lübeck ersucht den Rath von Lüneburg, zweien Personen, welche eines 
Todtschlags gestándig sind, den Aufenthalt in Lüneburg nicht zu gestatten, 
sondern mit ihnen nach Recht zu verfahren. 1466. Jan. 15. 


Unsen fruntliken grot myt vermogen alles guden tovoren. Ersamen wol- 
wisen leven heren, besunderen guden frundes. "Wy don juw clegeliken weten, 
wu dat in dessen negest vorgangen wynachten hilgen daghen bynnen unser 
stad eyn van unsen wechteren, genomet Jurgen van levende tom dode bij nacht- 
slapender tijt is gekomen, deshalven denne twe personen, de eyne genomet Hermen 

Burmester, unde de andere geheten Titke Stapel, wickhafftich geworden zynt, 
unde desulve Hermen Burmester uns nu kortes hijr bevoren van der Boken 
gescreven hefft, dat hee de handadige des doden mynschen gewest zij unde 
also der myssedat tosteyt. Unde zo uns denne nu bijgekomen is, dat de erserevene 
Hermen Burmester bynnen juwer stad wesen schole etc, darumme zo is unse 
flitige begere, gij desulven myt juw nicht willen geleyden, unde offte gij orer 
welken geleydet hedden, gij en edder eme eyn sodanes korten unde upsegghen 
willen unde myt vlite darna willen bestellen, offte gij zee ankomen unde to 
juwen handen brynghen mochten, dat gij denne myt en vortfaren, alse recht is. 
Dat verdene wij in geliken edder groteren gherne.  Sijt godde bevolen. 
Gescreven myt der hast, under unseme signete, am mydweken vor Anthonii, 


anno etc. LX VI^. Borgermestere unde radmanne der stad Lubeke. 


Aufschrift: Den ersamen wolwiesen heren, borgermesteren unde radmannen to 
Luneboreh, unsen besunderen guden frunden. 


Original auf Papier mit aufgedrücktem Siegel im Archiv zu Lüneburg. 


10. 


Arnold von Loe berichtet dem Rathe von Lübeck über Prozesssachen am Kaiserlichen 
Hofgericht. 1466. Jan. 17. 


Ersamen wisen und besundern leven heren, myn wetge denst tovorn. 
Als yck iuwer leve vaken geschreven hebbe, dunket my nutte syn, nadem gij 
juwer dener Gerhardum itzunt hir hebben, gij schryven und bevelen im, als yk 
dat myt jw vaken unde vele oversproken hebbe, dat he de breve andrepende de 
erven seligen Hanses Kelner etc. ute der cancelien lose, dat de to iuwen handen 
komen, den yk denke, ifft god wijl, to dissen somer in de land to komen, so 
wolde yk helpen, wege vynden, de iw wol bevallen scholen, dat gij der Danzeker 
sake ewichliken seker syn, vnd gy worden my des sunderliken danken. Ok unse 
gnedige here van Passau, de canceller, hefft darvor eschet twehundert gulden 
unde yk meyne, wij wolden dat woll uppe hundert bringhen, und scholde he 
weten, worumme se geloset worden, he neme nicht veyrhundert. Darumme volget 
mynen rade, dat sall jw nicht ruwen. Ok, leven heren, rade yk jw mit allen 
truwen, to arbeidende, offt gij de Luneborgeschen sake mit den forsten mochten 
flyen, dat were gud, dan dar wil anders noch schade und arbeit aff komen, und 


offt in yemand sechte eder meynde, dat yk den forsten vel mer geneget were, 
2 

den iu des sulle gy nicht geloven, den dat yk gerne see, dat gy tokomenden 
schaden forkomen, dat schole gij also in der warheit vynden und nıcht anders. 
Men hefft de sake hir gar hart gedreven, aber her Hans von Schauwenberg, 
deme de fursten de sake bevalen hebben, is itzunt nicht hir, darumme steyt dat 
stille, anders wurde de sake hastliken dreven, nadem de tijt nu ute is. Darinne 
provet iuwe eghene beste und iuwe leve sall my nicht anders vynden, dat mit 
allen truwen, wowol my gesecht is, dat meyster Symon, dem god gnade, sulle 
gesecht hebben, yk sij der heren gude parthye. Dat is war, mer nicht tegen 
juw. Hefft he ok was gedan, dat hefft he wol bevunden, he konde nicht eynen 
lepel in den saken und to den saken alle gewaschen hebben ane my, dat weit 
god, de iu lange gespare. Gescreven to der Nuvenstat, an sunt Anthony daghe, 
under mynen ingesegel anno etc. LX sexto. 


Juwe dener Arnold vom Lv, 


baccalaureus in legibus, des keyserlichen hofs procurator unde advocatus. 
Aufschrift: Den — — rade der stad Lubik, mynen u. s. v. denstliken, 


Angekommen den 30. März. Original auf Papier mit Besten des Siegels. 


11. 


Bürgermeister und Rath zu Süderköping verwenden sich für den Rathmann Peter 
Spegelberg daselbst und dessen Forderung an Schiff und Fracht des | Behifers 
Reimer Frese. 1466. Jan. 18. 


Wy, borgermester ok raath i Suderchopinge. Wittligit gorom tyghom ok 
tilstandom medh thesso waro nserwarando obna breffve, ath fore warom reth 
hawir varit erlighen ok biskedhin man wors stools medebroder, Pedher Spegel. 
bergh, ok hawir giorth sin reth ther til fore warom rseth met eedh ok uprektom 
fingrom, som ther til hore, ath thet schibit, som Remer Frees at honnum forde, 
ther atte Remer Frees aldrigh part elker iegredeel uti ey uppa en peningh utan, 
at han war fornempda Spegilbergis rette legade skippe ok egh annars. Thy 
hawir fornempde Pedher Spegilbergh i waro neerwaro myndigha ok fulmecktigha 
giort thennan epter nempda erlika beskedhna men, som ar Pedher Swensson, 
borghermester i Suderchopingh, David Garpp, Regwald Bentsson, borghara ther 
samma stat ok Hans Wiggert, at tala uppa alt thet som fornempta schib til hordhe, takill 
ok fracht som fornempta schib i Remars hiendier forworffwit haffde etc. Thy bidhiom 
wy kerlica alla godha wener, ® hwo the helzst kunno, wara ok besynderlica wilika 

ock mykit weerdingha raadhit in Lybek, ati warin fornempda uffwijsara behielpelcghe, 
wa mykit som rzeth is, um swa kan behoff göras. Hwilkit wy moth idher in tolke eller 
hógher maate gerna forthiena viliom, um idhtt begaar til os kan komma. Datum Suder- 
chopie anno domini MCDLX sexto sabbato proximo ante festum santi Erici regis et 
martiris. Nostrum secretum in testimonium premissorum presentibus est appensum. 


Original auf Pergament mit Siegelfragment am Pergamentstreifen. 


13. 


Andreas Wagendriver, Sekretär des Herzogs von Sachsen- Lauenburg, bittet den Rath 
zu Lübeck, die wegen angeblicher Beeinträchtigung der Lübecker Fischer 
auf dem Ratzeburger See seitens Lauenburger Fischer erfolgte Beschlag- 
nahme des Markterlöses der letzteren aufzuheben und die Beilegung der 
Streitigkeit bis zur Rückkehr des Herzogs zu vertagen. 1466. Jan. 24. 


Vruntliken willigen denst mit vormoge alles guten tovoren. Ersamen 
leven heren unde vorsichtigen besunderen guten frunde. De eldesten visschere 
bij deme Raceborger: zee wonende unde bisunderen de gemenen visscheren van 
groten Sarouwe sint an eneme merclikeme tale by my gewessen unde hebben 
my swarmodigen berichtet, wo dat ame vorgangen mitweken desulven van 
Zarouwe mit oren visschen juwen market to Lubeke nach loveliker gewonheit 
besochten, so is gekomen juwe visscher nomptliken Pynnouwe mit anderen synen 
medehulperen unde hebben on ore gelt darvan gekofft bekummerd unde berathet, 
umme so to seggen dat se on schullen to na gevisschet hebben. .So was ik van 
desseme dage to Sarouwe gereden na der wonheit to vragende unde hadde ok de 
eldesten dar mede tor stede, de my berichtet hebben, dat eme unrechte beschued, 
so juwe visschere en del, de nu mit Pynnouwen visschen, dede in voertijden mit 
mynes gnedigen heren vischeren gevisschet hebben, wol scholen weten unde mynes 
heren visschere mogen visschen gelijk den juw bette tome Berchstaken unde 
Schedebussche. Alse denne myn gnedige leve here is buten landes gereden unde 
sunderge fruntschop to juw gestellet hefft, so gij villichte in siner gnaden scriffte 
wol gemerket hebben, bitte ik juwe erliken wisheit mit sundergeme flijte frunt- 
liken, dat juwe ersamheit sodane berathe mit Pynnouwen unde sinen medehulperen 
an mynes gnedigen heren armen undersathen beschen gutliken laten affstellen 
beth mynes gnedigen heren van Sassen tokumpst. Hebben se denne juw offte 


juwen visscheren wes to na visschet, entwivele ik nicht, sine gnade hebbe de 
9* 

sine behorliken unde schickliken darane to donde unde to latende to sick behoret 
unde laten den armen luden io nicht entgelden, dat myn gnedige here buten 
landes is gereden, uppe dat de gelove nicht furder verkrencket werde unde bidde 
desset int beste van my to entfangende, wes de armen lude myner fruntliken 
bede hijr ane mogen geneten, so dat se ere gelt mogen wedder entfangen unde 
by wontlikeme visschende bliven. Begere ik juwe gutlike richte antwort bij 
desseme jegenwardigen, welk ik van wegen mynes gnedigen heren unde dorch 
myne egenen personen gerne vordene. Sijt gade deme heren sunt unde salich 
bevalen. Sereven ame avende conversionis sancti Pauli under myneme ingesegel 


anno etc. anno etc. LXVI?*. 
Juwe gutwillige denre Andreas Wagendriver. 


Aufschrift: Den ersamen unde vorsichtigen borgemestern unde radmannen der 
stad to Lubeke synen bisunderen heren unde frunden. 


Angekommen den 25. Januar. Original auf Papier mit Best des aufgedrückten Siegels. 


13. 
Der Rath von Danzig bittet den Rath von Lübeck, einen Schiffer, der unabsichtlich 


einen Mann seiner Besatzung getódtet habe, nicht am Leben zu bestrafen. 
1466. Jan. 28. 


Unsen frundtliken grot mit vermogen alles guden steds tovoren. Ersamen 
heren und wolwise besundere gunstige gude frunde. Schipper Hinrick Kocks 
elicke huwsfruwe und syne elicke dachter hebben uns gancz wemodiglick to 
kennen gegeven, dat desolve schipper Hinrick eynen van synen schepes kindern 
durch syner myssedaeth willen, dat hee swarlick an em hadde gebraken, gestraffet 
hefft, de nu vam leven tom dode is gekamen. Wo dat tokamen is und gescheen, 
is Juwer ersamheit ane twifel betto denne uns vorgekamen und witlick. Worumb 
bidden wie juwe ersame wysheit mit ganczem vlite, willet, besundere leven heren, 
anschen, dat desolve schipper nicht is im willen gewesen, en to doden, sunder 
umbe syne missedaeth to straffen, so dath eth anders denne syne menynge was 
vngelucklick is gefaren und togekamen. Und willet em dith, leven heren, nicht 
laten an synem leven to schaden kamen, sunder den zakewolder underwisen, 
nahdeme he in synem brode unde denste was, swarlicken hadde gebraken und 
der zake eyn erste orsake is gewesen, dat hee ock mit deme leven darvan moge 
kamen. Und willet, leven heren, juwen vliet hierinne doen, dat wie hirinne unser 

frundliken bede mogen geneten dat willen wie williglich gerne wedder umbe juwe 
ersame wijsheith vorschulden, wor wie konnen und mogen. Geven to Danczk am 
dingesdage negst nah conversionis Pauli, im LXVI jar. 
Rathmanne Dantzick. 
Aufschrift: Den ersamen vorsichtigen und wolwisen herrn burgermeistern und 
rathmannen der stat Lubeck, unsen besundern guden frunden. 
Angekommen den 14. Febr. Nach dem Original auf Papier mit Besten eines Siegels. 


14, 


Die Vikare der Jacobi-Kirche verpflichten sich gegen den Lübecker Bürger Walter 
Leyden eu einer gottesdienstlichen Handlung an jedem Sonntag nach der 
Vesper. 1466. Febr. 2. 


Witlik sy alle den jennen, de dessen openen breff seen edder horen lesen, 
dat wij viearii sunte Jacobes kerken to Lubeke vor uns unde unse nakomelinge 
bekennen unde betughen opembare in unde vormiddelst unseme breve, dat wij 
myt vulbord unde willen des erwerdigen in god vaders unde heren, hern Arndes, 
bischoppes, dekens unde des gantzen capittels to Lubeke unde ok mit eendrach- 
tigen willen unser aller na vlitigher bede unde begheringe dem vorsichtigen 
manne Wolter Leyden, borgher to Lubeke, also dat wij overensghekomen sin. 
Wij unde unse nakomelinge vicarii der erbescreven Jacobes kerken scholen unde 
willen to ewigen tijden alle sondage na der vesper unde nachtsange gode to 
love unde syner werden moder der juncfrowen Marien unde allem hemmelschen 
here to eren dat Marien bilde dregen laten uppe dat selemissen altar, dar denne 
in der kerken sunte Jacobes myt den scholeren ene stacien to holdende unde 
den lovesanck Alma redemptoris mater erliken to singende, utghenomen de 
sondage in der vasten unde veer hochtide unde uppe de feste der patronen, wen 
men prediken schal  Hijrvor hebbe wij viearii entfangen van dem ersamen 
manne Wolter Leyden hundert mark unde vive; de hundert marck wij hebben 
in renthe ghelecht unde de ummedelet den presteren, do dat erste jar vordenet 
was. De renthe van den hundert marken anghelecht kome uth edder nicht 
allikewol lave wij vicarii, to holdende to ewigen tijden unde so wij ok enen 
breff hebben van deme werckmester besegelt to merer betuginge Desse to merer 
witlicheyt unde orkunde unde stede vaster holdinge so hebbe wij her Cord Ulm, 
her Johan Rebeen unde her Marquard van der Heyde, vicarii, vor uns unde unse 
nakomelinge van bede wegen hetens unde bevelunge wegen unser medevicariis 


* 

unse inghesegele myt enander benedden an unsen breff ghehangen, de ghegeven 
unde ghescreven is na Cristus bord M? CCCC? undesoss unde sostiet up Lichtmissen. 


Entsprechende Verpflichtung des Werkmeisters: 


Witlik si alle den gennen, de dessen apenen breff seen edder horen lesen, 
dat ik Hinrik Bungher werckmester nu to sunte Jacobe bekenne apenbar in 
desseme breve unde myne nakomelinge, dat ik entfangen hebbe van dem be- 
schedenen Wolter Leyde, borgher to Lubeke, teyn mark Lub. to der kerken 
behoff. Hijrvor hebbe ik em unde den vicariis ghelavet, dat zelemissen altar 
to deckende mit twen waskerzen darupp unde dat sulverne Marien bilde darupp 
to settende unde to dregende myt twen kersen to ewigen tijden unde uppe der 
orghelen to spelende, wen id sik also vorlopt, to eren der juncfrowen Marien to 
singhende Alma redemptoris mater des sondages na der vesper unde nachtsanck. 
To merer tuchnisse unde myne nakomelinge hebbe ik myt willen des godeshus 
inghezegel ghehangen an dessen breff unde ghegeven na der bord unses Heren 
M? CCCC? unde LXVI?" up Lichtmissen. 


Nach einer gleichzeitigen Abschrift in einem aus zehn Blättern bestehenden Hefte aus Papier, welches ähnliche 
Urkunden enthält. 


15. 


Der Rath von Lemchenhafen weiset den Claus Moller und den Hans Bronnekowe 
zum Versuch eines Vergleichs an den Rath von Lübeck. 1466. Febr. 3. 


Juw ersamen vorsichtighen wysen heren borghermesteren unde radmannen 
der stad Lubeke, unsen gunstighen leven heren, don wy borghermester unde 
radmanne to der Lemmekenhaven uppe deme lande Vemeren wytlyk opembare 
betughende in unde myt desseme breve, dat vor uns ys ghekomen Claws Molre 
unde beklaghede unde schuldeghede Hans Bronnekouwen, wo dat he eme neen 
zede vor de vulmacht, de he hadde van syner weghen in dem rechte to vorderende, 
alze in der zake twyschen Peter Duren zegligher dachtenisse van Hanses van 
Emeken zelighen naghelatenen ghuderen weghen ete. Des synt vor uns ghekomen 
Hinrick Tydemann unde Hinrick Kempe, betymmerde unde betunede erffbesetene 
wollovenwerdighe manne vormyddest eren uthghestreckeden armen unde upp- 
gherichten vyngheren stavedes eedes liffliken to den hilghen swerende tughende 
unde warmakende, dat Clawes Molre vorbenomet der erbenomeden zake en 
vullenkomen hovedman were unde blyven scholde wente to enem vullenkomenen 

ende, datsulve recht to vorvolghende. Dat bleff alzo stede unde vast unghe- 
schulden. Darupp vunde wy vor recht, dat Clawes Molre syn recht myt 
Hans Bronnekouwen vervolghen scholde vor deme rade tor Lemmekenhaven, 
nademe dat alle tuchnisse unde recht darsulves tor haven uth unde in ghevoret 
ys, unde de ene den anderen buten der haven van der zake weghen nycht to 
tovende effte to vorvanghe to wesende; nadem dat ze beyde hijr myt uns tor 
haven erffbeseten syn unde myt uns borgherschopp holden. Yodoch umme 
vruntschopp willen, alze ze er in vortijden vor juwen ersameheyden gheweset 
syn, so hebbe wy ze wedder vor juwe wysheyd ghewyset, in vruntschopp 
to vorliikende Unde weret dat ze sij denne noch nycht vorlijken konden, so 
mochten ze wedder vor uns komen, wy wolden ze im recht scheden. Unde dat 
nycht behaghede, wes wy vor recht affzeden, de mochte dat schelden vor juw 
ersamen heren to Lubeke, dat bleff derghelijken stede unde vast ungheschulden. 
Hijr to synt to vordenckende gebeden de ersamen manne Andreas Silff, Hinrick 
Tydeman, Hinriek Kempe, Ywan Haffmann, Tonniges Reymer unde Ghereke 
Ghevekote, unse borgher. To merer tuchnisse der warheyt so hebbe wy borgher- 
mester unde radmanne erghenomed des stedeken Lemmekenhaven inghezeghel 
witliken hengen laten an dessen breeff, na der bord Cristi unses heren veerteyn- 
hundert jar darna in dem sessundesestighesten jare, am daghe sunte Blasii des 
werden hilghen beyschoppes unde mertelers. 


Original mit anhängendem Siegel. 


16. 


Der Rath von Mölln schreibt dem Rathe von Lübeck, dass er hoffe, die Stadt be- 
wehren zu können. 1466. Febr. 16. 


Unsen vruntliken gruet mit flitigem denste tovorn. Ersamen gunstigen 
leven heren. So juwe ersamen leve drepliken uns scrifft von veler herschop 
vorsammeld etc, hadden wy dat ok vorbodeschoppet unde vorbodeden en frigdage 
vorgangen unse leven medeborgere samentliken, dar wij mede spreken unde der 
zake geven irkennende unde vorhopen mit der hulpe godes, dat wi wol willen 
toseen, juwer ersamenheide unse stad to bewakende unde to isende mit rechtem 
flite unde wor des van noed is to vorwarende. Jodoch dunket juwer ersamen 
wijsheid geraden, dat gij uns willen senden vertich effte vofftich werafftige, de 
wilen wij gerne enthalen unde doen dat beste gode dem heren ewich sund 


-- - - — ne —À — ——— 





16 1466. Febr. 16. 


unde salich bevalen. Screven under unser stad secrete, am sondage to Vastel- 


‚avende, anno etc. LXVI.! 
De raed to Molne. 


Aufschrift: Den ersamen vorsichtigen wijsen mannen, heren borgermesteren unde 
raedmannen der stad Lubek, unsen holden gunstigen leven heren. 


Angekommen den 17. Febr. Original auf Papier mit Spuren des aufgedrückten Secrets. 


17. 


Der Rath von Hamburg schreibt dem  Rathe von Lübeck, dass die Frriesischen 
Häuptlinge Seerduber ausrüsten, und bitiet um Angabe der nun zu 
ergreifenden Massregeln. 1466. Febr. 19. 


Unsen fruntliken grut myt vermogen alles guden tovoren. Ersame wise 
heren, bisundern guten frunde. Wij fugen juwe leve fruntliken weten, dat wij 
in engkeder erfaringe hebben, dat ok alzo in der warheid schole sin, wo dat 
itlike hovetlinge in Vressch dengken uthtoredende, ok alrede ichteswelke knechte 
im mergkliken talle hebben in der zee, den unschuldigen Kopman unde gemenen 
zeevarenden man to beschedigende, dat god almechtich mildichliken mothe 
affkeren. Deme nu weddertostande begere wij fruntliken, juwe ersamheid wille 
hirto mede vordacht zin, so des van noden sij up dat de kopman unde zeevarende 
man vor schaden vorwaret sin moge. Ok heft de erbare Tanne Duren, tho Jever 
etc. hovetlingh, unsem radesmedekumpan, hern Johann Gherwer, gescreven, so 
gij des sine meninge in desser ingelechten sines breves waraftigen copien wol 
werden vornemende. Begeren in flite biddende, juwe leve wille einsodant, alze 
id tgemene beste unde wolvard des copmans andrepet, overwegende betrachten, wes 
hijrinne samptliken nutte radsam unde ok von noden is to donde, unde uns juwe 
guden meninge schriftliken laten weten. Dit vorschulden wij gerne wedder alle- 
wege umme desulve juwe leve, de god de here in wolvard ewich wille fristen. 
Sereven under unser stad secret, am guden midweken, anno etc. LX sexto.! 


Borgermester unde radmanne de stad Hamborgh. 


Aufschrift: Den — — radmannen der stad Lubeke, unnsen u. s. w. 


Angekommen den 3. April. Nach dem Original. Mit Resten des aufgedrücklen Secrets. 


1) Besorgnisse, dass Mólln durch Ueberrumpelung für Lübeck verloren werden kónne, und Vor- 
sichtsmassregeln dagegen kommen in der Correspondenz mehrfach vor. 

18. 


Wartislav, Hersog von Pommern, verlangt von den Vorstehern des Heil. Geist- 
Hospitals, dass sie einen eigenen Beamten schicken, um die ihnen in 
mehreren Dörfern zustehenden Einkünfte zu erheben. 1466. Febr. 20. 


Warteslafft, von godes gnaden to Stettin der Pomernn etc. hertoge 
unnde furste to Rugen. 


Unnsen besundergen gunst unnde gude willen allewege tovornn. Vor. 
sichtigen unnde ersamen leven besundergen. Alse wij juw denne wol eer hebben 
gescreven van des weghen, alse gij juwe boringe hebben in den dorpen Velgast, 
Kummerouw unnde Borssyn beleghen in unnsem land to Bardt etc. so weten 
gij doch sulvest wol, dat id vormals in vorleden tiden wonliken is gewesen, dat 
gi juwen eghennen procuratorem dar pleghten tor stede to hebbende, juwe pacht 
unnde boringe uth den bavensereven dorppen uptoborende unnde entphangende, 
unnde begherden, gij deme nu noch so don mochten unnde sodanen juwen pro. 
curatorem darsulvest mochten tor stede hebben, dat denne doch nicht gescheen 
is. Worumme begeren wij nogh unde willen mit andacht, dat gij van angesichte 
desses unnses breves juwen egenen procuratorem juwe boringe uth der erghenanten 
dorppern to borende, mogen tor stede hebben, wante uns dee jhenne, de dat juwe 
dar uth boren, nicht gevelligt synt, wante de erghenanten dorppere der ganz- 
licken undervesich unnder dorffen werden, so dat wij dat unnse mid dem juwen 
hirnamals myssen moten, dat uns doch vorwar gantz zere untowillenn is. Gij 
desses ninerleyewijs laten, mer wan dem so nichten scheghe, so konen wij des 
nicht wandelen, so verne dee armen lude schullen varder unvordorffen bliven, 
men mothen dat gud to uns nemen unnde dat juwe dar solange uth boren, beth 
dat gij sulven juwen egenen procuratorem hir tor stede hebben. Dar mogen gij 
juw enkede weten na toe richtende. Desses begheren wij fluchtes juwe richteghe 
bescreven antwarde by dessem unnsem baden. Gode bevalen. Screven up unsem 
haffe to Bardt, am ersten donredage in der vasten, under unsem ingesegel, anno 


domini ete. LXmo sexto. 


Aufschrift: Den -— — vorstendernn des hilghen Geestes to Lubeke gantz 
gunsteghen gescreven. 


Angekommen den 10. März. Original auf Papier mit aufgedrücktem Siegel. 

19. 


Friedrich, Markgraf zu Brandenburg, verwendet sich bei dem Rathe zu Lübeck für 
Hass Queifs wegen der ihm von Hans Feld widerfahrenen Unbill. 
1466. Febr. 20. 


Fridrich vonn gots gnaden marggrave zu Brandenburg, kurfurst etc. 
zu Stettin, Pommern, der Cassuben und Wenden, hertzoge und burg- 
grave zu Nuremberg etc. 


Unsern gunstlichen grus zuvor.  Ersame wolweisen lieben besunderen. 
Hass Queiss unnsers heren und swagers, des konigs zu Dennemarck und unser 
diener hott uns mit clagen angebracht, wie das im hoen unnd smaheit by euch 
zu Lubek von einen der eweren Hans Feldt genant wedder billickeit unnd recht 
unverschulter sache auch umbesorget zugefügt und geschen ist, meynende, das 
iw das onngleich und wandel myt nichte stet zu vertragen und gebeten, so als 
er denn obgenanten unsern heren und swager unnd uns gewant ist, im derhalven 
ken euch umme wandel nach gebürlikeit unnd euer erkentnisse zu pflegen 
behulffen zu sein, das wir im billig nicht geweygeren mogen. Darumb ist unnser 
bete unnd fleysig begerung an euch, das ir inn des genanten Hassen kegen- 
wertigkeit Hansen Feldt vor euch vorbotet gelehenheit der dingk, wie sich die 
gemacht unnd begeben haben, zu erfaren und mit ernste fleisse darane seyt unnd 
vorfügt, das er im umme sollieken hoen vordriss unnd smaheit, als er ken im 
andet; bedücht euch, das er im darumb ichts pflege sey, moge nach eurer erkent- 
nisse gleich unnd wandel thu, so vile des die billickeit heisschet unnd euch 
erlich bedüncket unnd euch nach gebür unns zu gevallen dar inne gutwillig last 
befinden, das der genante Hasse Queiss unnser ken euch dorinne genossen erkenne 
unnd die sach usswendigen nicht wert suchen dorffe, als wir nicht zweivelen, ir 
gerne thun werdet, stets uns gütlich umme euch zu vorschulden. Datum Coln an 
der Spree ame donrestag nach Esto michi anno domini ete. LXVI*. 


Aufschrift: Den ersamen wolwisen borgermestern unnd ratmannen der stad Lubeck 
unseren lieben besunderen. 


Angekommen den 8. März. Original auf Papier mit aufgedrücklem Papiersiegel. 


1466. Febr. 21. 19 


20. 


Tile Sputendorp ersucht den Rath zu Lübeck um seine Verwendung wegen seiner 
Forderungen an Hans bi den See. 1466. Febr. 21. 


Mynen wilghen steden boreyden dynst alle tyd thovaren. Ersamen wisen 
leven heren ik vughe jw frutliken tho weten dat ik jwen bryff unde Hansz 
serifflike antwerde dat he jw ghegheven heth in den rad dar he sik in vorant- 
werdet heth scrifflik by den baden wol entfanghen unde wol vorstan hebbe. 
Vortmer leven heren so gy mij serijven alze van der sake wegen der hundert 
unde twintich Ungarsche gulden dy mij Hans myt jw besathet heth, dat dat sal 
gutliken an stan beth tho sunte Johannes Baptisten daghe unde ik sal twisken 
der tyd personliken dar bij jw kamen unde sal my myt Hansze entscheyden in 
fruntscap edder imme rechte unde hebben dat up gheschart mynen gnedighen 
heren den margraven unde my to willen. Ersamen wysen leven heren des danke 
ik jw gutlik unde fruntlik unde wil dat alle tyd umme jw vordenen war ik kan 
[unde] mach. Vortmer ersamen leven heren so bydde ik jw fruntlik dat gy Hans 
by den See noch vor jw vorbaden laten unde en underwysen willen, dat he de 
bezathe aff do dat myn ghelf qwit werde unde los dat ik bij Claus van Calven 
stan hebbe de hundert unde twintich gulden Ungarsch, went ik em neynen 
pennink nicht schuldich bijn, dar wil ik to don wat ik sal; wil he my des nicht 
vorlaten unde nach den male alze ik em nicht schuldig bijn, so bydde ik jwe 
ersamheyt, gy en underwysen dat he den kummer aff do unde late mij myn ghelt 
in fruntseap volgen wente my is nichtleve to haderen edder tho rechtende unde 
ik neme dat vale lever van em in fruntscap wan dat ik myt em darumme sal 
haderen edder rechten.  Vortmer ersamen leven heren alze van den guderen 
dat ik Hansze ghesanth hebbe in Flanderen de dar lopen baven twe unde virtich 
hundert punt grothe unde ik bydde jw dat gy en underwisen dat he kame 
to my up ene leghelke stede dart uns beyden boqweme is, ik wil mij des ok 
in fruntscap myt em furdragen hebbe ik war unghelik an, ik wil dar van laten : 
hebbe ik ok war recht to, dat gude manne derkennen kanen, dat he my dat 
ok do, wan ik byn eyn grote summe gheldes an em to achter. Vortmer ersamen 
wysen leven heren wil Hans des nicht don, so vorbyde ik my noch vor jw, dat 
Hans noeh wol do unde kame mijt my fur den kopman to Brugghe in Flanderen 
unde reken myt my dar vor den kopmann dar ik en myn guth gesanth hebbe 


unde em dar var syn punth ghelt ghegheven hebbe unde den kopman syn 
8* 

schoth unde wol billich is dat he mijt my rekent vor den kopman unde bydde 
jw ersamen leven heren gar fruntlik, dat gy my unde Hanse dar hen wisen myt 
der sake so de sake henghet fur den kopman in deme rechte Hir up leven 
heren up dessen briff jwe gutlik antwerde unde wil Hans des nicht don dat ik 
jw hir scryve, so muth ik alle myne heren unde guden frunden de ik fur mach 
anrupen, dat sy my dar to helpen dat ik Hanse myt rechte dar to bringhe dat 
he my dat gheve dar ik recht to hebbe unde war ik nicht recht to en hebbe 
des en beghere ik nicht. Unde vortmer leven heren, issed sake dat ik in 
Flanderen nicht kamen kan perso[n|iken alze van krankheyt weghen, so wil ik 
myn rekenseap senden an den kopman unde an gude frunde, de ik mechtich 
maken wil der rekenscap, wo dy myt em reken van mynre weghen unde sik 
myt em entscheyden. Isset dat sy kanen so wil ik dat vaste unde stede holden 
ok wert jw mynes gnedigen heren man Hasse Qwitz wol seggen was em myn 
gnedighe here bevalen hefft etc. Hir mede sith gade unsem heren bevalen. 
Datum in Berlin an sunte Peters avende in jare LXVI. 


Tylle Sputendorp. 


Aufschrift: Den ersamen vorsichtighen wysen heren borgemeysteren unde rath- 
mannen der stad Lubik mynen besunderen leven unde guden frunden myt 
ersamicheijt ghescreven. 


Angekommen den 8. März. Original auf Papier mit Spur des aufgedrückten Siegels. 


21. 


Ein weiterer Brief in derselben Sache. 


Ersamen leven heren so dane twe breve alze ik iwer erwerdicheijt ghe- 
screven unde ghesanth hebbe van Hans by den See der byn ik wol bekant unde 
sal sik so in der warheyt finden, wes ik iw darin ghescreven hebbe unde hebbe 
der breve kopye wol by my dar van unde kame to mij upe en leghelke stede, 
kan he sık dar furantworden dat is sin fram, wen dat ik to Lubeke kamen solde 
to em dat kan ik to desser tyd nicht don. Alzo leve heren so scriff he in syn 
antworde gar grote drowinghe, ok scrifft he my scheldebreve, dat he dat lethe 
dat were wol so guth unde ik hape eyn erbar rath to Lubeke de heth em des 
nicht unde radest em ok nicht na deme male, dat en de erbar rath vordedinghet 
vor aren borgher unde vor he sik vor em vorbedet, sy salen syner to like unde 

to rechte mechtich syn; darvanne solde he jo nicht drowebriffe edder scheldebreve 
scryven he solde sik an rechte genughen laten. Vortmer leven heren so heth 
Hans by den See heymelke machtbreve ghesanth, dat Hermen Frolich is mij na 
ghereden to Hamborch unde heth myn guder dar besath unde myne frunde an 
was unde an- kopper de dar lopen up virteijhnhundert gulden unde heth dar to 
laten klagen, dat ik em byn schuldich ghewesen aver hundert punt grote 
unde wart em al myn daghe ny pennink schuldich unde hebbe dar aver myn 
guth furlaren nemelik twe schyve wasszes unde anderen mer schaden den ik 
van em hebbe. Nu erkent jwe ersamecheyt wol effte he ok heth ghedan alze 
eyn gud man na den male alze ik em nicht schuldich bijn ghewesen unde dat 
he dar baven myn gud besetteth heth. Vort mer leven heren, wo he myn gud 
vorstan unde vorkofft heth in Flanderen, dar wolde ik jw wol kopijen van senden 
uth synen breven de he my ghescreven heth myt syner eyghen hantb, dar in 
solde gij wol horen unde vornemen, wat Hans fur eyn man is, wo he myn gud 
vorstan unde furkofft heth, dat ik em in groten truwen ghesanth hebbe. Nu 
wil ik dar furder nicht up seriven unde wil dat gherne deme rade unde Hanse 
dar to willen an syn, dat ik dat furder nicht up scryven wil etc. 

Vortmer leven heren ik unde myn frunde wy wyllen nicht drowen unde 
ok nicht scheldebreve seriven, myn here unde gude frunde radens mij nicht 
unde wil dat gherne deme rade to leve unde to willen laten. 

Vortmer leven heren, so hebbe ik wol vale heren unde vale guder frunde 
de fur my scryven willen an den ersamen rath to Lubeke, dat sy Hanse under- 
wysen, dat he myn ghelt volgen leth gherugelich dat he mij besettet heth, so 
alze ik em eyn pennik nicht schuldich byn, so weth ik wol dat den erbaren rade 
nicht wol mede were, dat so vale heren vor mij screven unde late dat ok dem 
rade to willen unde to dijnste, dat sy vor mij nicht en scriven etc. 

Vortmer ersamen leven heren alze unnsse sake an steyt myn unde Hanses 
so gy scryven beth up Johanis Baptiste, dat ik sal kamen to Lubeke unde sal 
my myt em entscheyden in fruntscap edder in rechte twisken der tyd, dat sal 
an mij nicht schelen mij is nicht leve to hatende unde to rechtende, wan wolde 
he myn gelt laten volgen in fruntseap unde wolde my gheven wes ik an em to 
achter bin, dat wolde ik gherne van em nemen in fruntscap, wan ik hebbe 
sorghe ik kan van mijner krankheyt weghen nicht wol to Lubeke kamen, wente 
ik kan noch nicht varen edder riden unde bydde jw dat gy Hanse vormaghen 
dat he to my kame up eyne leghelke stede, dat wy uns der sake fruntliken 

muchte  vordragen de wy mijt eynander to donde hebben, dat is sere 
myn begher. 


Original (?) auf Papier, von derselben Hand wie Tylle Sputendorps Brief von 1466. Febr. 21. 
Ohne Siegel und Beceptum. 


22. 


Der Rath von Lüneburg schreibt dem Hathe von Lübeck, dass er die verabredete 
Summe für Aufhebung der Acht ausbezahlt habe, das Kaiserliche Decret 
aber bisher nicht habe erlangen können. 1466. Febr. 22. 


Unsen fruntliken denst tovorn. Ersamen leven heren und besundern 
frundes. So alse gij uns witlik gedan und avescriffte etliker breve unses alder- 
gnedigesten heren, hern Frederiches, Romischen keisers etc, an ju und ok an uns 
gescreven medesand hebben van wegen sodaner verhandelinge und affschedes, 
alse juwes rades erliken sendeboden latest to Bremen twischen dem eddelen 
hern Hanse von Rorbach etc, des genauten unses aldergnedigesten heren keisers 
sendeboden, aff ene, und darsulves to Bremen unsen sendeboden, mit namen hern 
Alberde van der Molen und hern Hartwighe Schomaker, unses rades borger- 
mesteren, van unser stad wegen der acht und overacht halven, aff ander sijd, 
besproken ward, deshalven denne unse aldergnedigeste here obgenant jw ermaned, 
by uns flit antokenende, und uns ok sulvest screvet, dat wij sodanem aveschede 
to Bremen besloten genoch don und noch holen und losen sodane breve, de 
desulve unse aldergnedigeste here na sodanem aveschede by den borgermester und 
rad to Nuremberge hebbe geschicket, ane lengeren vortoch etc, hebben wy wol 
vernomen und don juwen wysheiden darup gutliken weten, so gi] ok ane twivel 
rede wol hebben vernomen, dat wij vormals van sodanes verhandels wegen mit 
juwer hulpe und rade van des vorgemelden affschedes der acht und overacht 
und ok van enes sundergen schermbreves wegen to Nuremberge dre dusend 
Rinsche gulden mit swarer kost und groten aventure und schaden hadden ge- 
schicket. Und so wij de dar na demesulven aveschede tor stede nicht vunden, ok 
vord an den keiserliken hoff by den genanten hern Hanse von Horbach, dar 
wy do allikewol ok sodane absolucien und schermbreve, alse dat aveschet to 
Bremen inneholt, nicht konden erlangen, alse is daranne unsenthalven sus lange 
nen gebrek gewesen. Isset nu, leven heren, alse, dat wij noch sodane noghaftige 
absolucien und schermbreve to Nuremberge vinden und irlangen moghen na inne- 

holde des vorgemelden avescheds to Bremen, so willen wij mit juwer ersamen 
wysheid hulpe unde rade, so alse id uns leider gewand is, de noch gerne losen, 
wol dat uns dat nu uppet nye.sware moyenisse und uncost bringende werd, der 
wij na unser legenheid nicht wol konnen draghen uppe ditmal, so iuwe ersamen 
wysheide de got lange wol gesund friste, gruntliken wol konnen mereken. Screven 
under unser stad secrete am daghe cathedra Petri, anno domini etc. LXVI?. 


Borgermestere und radmanne der stad Luneborgh. 


Aufschrift: Den ersamen wisen mannen, heren borgermesteren und radmannen der 
stad Lubeck, unsen besundern guden frunden. 


Original auf Papier mit Spuren des aufgedrückten Secrets. 


23. 
Vertrag des Raths von Lübeck mit dem Grafen Moritz von Pyrmont bei dessen 
Anstellung. 1466. Febr. 22. 


Witlick zij alsweme, dat na der bord Cristi unnses heren dusent veer- 
hundert darna in dem soss unde sostigesten in sunte Peters daghe ad cathe- 
dram twisschen dem eddelen unde wolgeborn hern Maricio graven van Permunt, 
uppe de enen, unde den erbaren unde vorsichtighen mannen, heren borgermesteren 
unde radmannen der stadt Lubeke, uppe de andern zijden, in bywesende unde 
dorch gudliker medebeweringe des duchtigen knapen Erpes van Weyghe eyn 
eendracht is gemaket unde van beyden vorscreven parthen belevet in aller mathe, 
so hir nascreven steyt. 

Interste dat de obgenante here van Permund schall unde will dem erscrevenen 
rade to Lubeke twe jar langk sunder myddel na malkander volgende vor enen 
hovedman denen sulf achtede, darmede twe junghe unde viff weraftighe zine 
knechte wesen scholen, unde schall unde will gudwillich wesen, wanner ene de 
rad erbenomed esschende werd, unde mede ere daghe to beridende, jodoch uppe 
eren daghen in den vorhandelinghen edder degedinghen nicht mede to wesende 
edder to stande, id en were sake, dat en de radessendeboden van Lubeke darto 
sunderges esscheden. 

Item de rad schal unde will eme unde zine knechte van ereme marstalle 
mit perden vorwesen unde de mit haye havern unde hoffslaghe na notrofft 
holden. 

Item de rad schal unde will ene mit zinen knechten mit vrijer husinghe, 
beschelden der vogedie bij sunte Jacobe belegen vorwesen, men he schall unde 
will sick sulves unde zine denre mit kosten kledinghen harnschen thomen sedelen 
unde mit allem ingedome des huses besorghen. 

Item wanner de rad to Lubeke to radhuse gheyt, denne mach here 
Mauricius mede ghan edder navolghen, so em dat gelevet, unde ghan sitten 
teghen den borgermester over, wanner men sake horet, sunder wanner dar umme- 
geschencket is unde de rad umme de sake spreken will, denne schall he upstan 
unde mede affghan, unde wanner de rad de sake aflseggende werd, mach he 
wedder upkomen unde sitten ghan, ghelijk zine vorfarn gedan hebben. 

Item wanner unde wor de genante here Mauricius myt dem rade geyt 
edder rijt, dar schall he benedden den borgermestern ghan unde rijden. 

Item hefft de vilgenante here Mauricius dem rade to Lubeke enen eed 
gesworn lijfliken to den hilgen, alse dat darsulves wontlich is. 

Item vor desset vorscreven alle unde besundern so will unde schall de 
rad to Lubeke dem genanten heren Mauricio jarlikes uppe datum desser scrifft 
antogaende geven veerdehalfhundert Rinsche gulden ane geverde unde argelijst. 

Item is bevorwordet van beyden parthen vorbenomet, so hir navolget. 
Weret sake, dar god vor sij de van Lubeke dem irluchtigen hochgeborn fursten, 
hern Wilhelm dem eldern, to Brunswijk unde Luneborch hertogen, unde zinen 
zones entzeden unde mit em tor veyde qwemen, edder de here hertoge Wilhelm 
vorbenomed mit zinen zones den van Lubeke entzede, unde mit en to veyde 
qweme in beyder parthe egenen saken, darto schal unde mach de genante here 
Mauricius stille sitten, sick darmede nicht to bekummerende, he schal ok in sulker 
veyde tegen de van Lubeke nicht raden ofte daden myt breven offte boden, den 
erscrevenen heren hertogen to’ vromen unde den van Lubeke to vorfanghe. 


Item offt de van Lubeke mit jenigen anderen heren fursten graven rittern 
edder knapen to unwillen edder veyde qwemen, dar sich de genante here her- 
toghe Wilhelm myt zinen zones mede instekende wurde teghen de van Lubeke, 
denne schal de genannte here Mauricius in der van Lubeke hulpe truweliken 
wesen unde darby blyven, wor en des is to donde, alse enem vromen heren van 
eede wegen behoret. Wurden denne in sulker veyde, dat god nicht en wille, 
hern Mauricio zyne ghudere dorch  hertogen Wilhelm edder zine zones 
affhendich gemaket, dar schall unde will de rad van Lubeke nicht vor geholden 

wesen, men wes de rad em deshalven to vorbeteringe tokeren will, dat schall 
by dem rade stan, wes des denne beschuet, des mach he en bedancken. 

Item nemen de van Lubeke mit eren medehelperen, dar de genante her 
Mauricius mede were, ok vromen in namen vangen edder dingktale, van sulken 
vromen, den de van Lubeke beholden, schall de here Mauricius zinen andeel 
hebben, so dat in anderer heren fursten unde stede krighen  wontlich is; men 
worden jenige stede slote veste edder wicbelde gewunnen, de scholen blyven by 
den heren des krighes sunder inseggent des heren Mauricii vorscreven. 

Item so en schall de here Maurieius vorbenomed nynen stratenrovern 
morderen defen offte andern mysdedern, welkerleie de zin, dage geven edder 
vorlyff unde sund loven, noch dage geven, vorlyff unde sund loven lathen; under 
wanner id in entsechter veyde is, denne wil sick de rad mit dagen to gevende 
myt dem genanten hern Mauricio billiken unde so sick behoret hebben. 

In orkunde der warheid is desser scriffte twe eens ludes doreh A BC D 
uthgesneden, darvan de enen de vilgenante here Mauricius unde de rad to Lubeke 


hebben in vorwaringhe. Gheven unde screven so bovenscreven steyt.! 
Eintragung in das älteste Eidebuch Fol. 47. 


1) Dieser Vertrag istin der Ueberschrift: de andere eendracht genannt, der frühere am 30. Octbr. 
(1465) abgeschlossene lautet: 
De erste eendracht twisschen deme greven van Permund unde deme rade to Lubeke 
gemackt bynnen Luneborch. 


Witlick zy alszweme dat na der bord Cristi unses heren dusendveerhundert darna in deme 
viffundesostigesten jare des midwekens na sunte Symonis et Jude daghe uppe deme radhuse to Luneborch 
dar hebben gedegedinghet de ersamen manne her Albert van der Molen unde her Hartwich Schomaker, 
borgermestere, twisschen deme gestrengen unde eddelen heren graven Mauricio van Permund in bywesende 
des duchtigen knapen Erpp van Weyge uppe de ene unde den beschedenen mester Johanne Wonstorppe, 
overste scriver, des ersamen rades to Lubeke, vulmechtige sendebode uppe de anderen zijden unde hebben 
darsulvest undermalkander bevorwordet belevet unde besproken dyt nascreven. 

Interste dat de ergemelte here van Permund denen schall unde will deme ersamen rade to 
Lubeke vor enen hovedman twe jarlangk negest na eyn ander folgende alse beschedentliken sulff achte 
dar mede wesende twe iunghen unde dat de anderen zine viff knechte weraftich wesen scholen unde dat 
he gudwillich wesen schal unde wil, wanner dat en de rad to Lubeke esschende iss mede to daghe to ridende unde 
dat he ok sulvestin den vorhandelinghen offte degedinghen nicht mede wesen schall id en were denne sake 
dat en de radessendeboden dar to sunderliken esscheden. Ok so schall eme de rad to Lubeke myt zinen 
knechten vorscreven besorgen unde vorwesen myt peerden van ereme marstale unde de holden myt 
haveren houw unde hofslagen nach notrofft. Dartoso scholen unde willen eme de ergedachten heren van 
Lubeke vorwesen myt vrijer husinge wenner he dar tor stede komende werd alse de vogede bij sunte 
Jacobe belegene, men he schal unde will sick sulvest mit zinen ergemelden denren besorgen mit kost, 
kledinghe, harnsche, sedelen unde thomen unde mit alleme ingedom des huses. Unde wanner dat he in 
der erbenomeden heren van Lubeke stad komende werdet alse vor eren hovedman vorscreven deme he 
wil god so vorscreven iss dencket to donde uppe winachten scherst folgen veertein daghe edder dre 

24. 
Eid des Grafen Moritz von Pyrmont. 1466. Febr. 22. 


Dat ick dessen heren, dem rade, truwe hold unde horsam wil wesen, 
mit erem besten ummegan. Voressche ick gicht, dat zij binnen edder buten der 
stad, dat tegen den rad edder de stad gheyt, dat ick dat den heren, dem rade, 
truweliken wil melden, unde helen, wat ick helen schal. Ok wil ick my 
nymandes sake sunder willen unde vulborde des gantzen rades mechtich laten 
maken to vorderende edder to manende, dewile ick in erem denste bin, unde 
wil my in allen saken, de ick to jemande der van Lubeke borger undersaten, 
edder jemand der eren to my hebben mochten, vor dem rade to Lubeke in rechte 
laten benugen, unde wes ze my in fruntschoppen edder rechte afseggen, darvan 
wil ick nicht appelleren unde dat ok nergen anders wor verfolgen, sunder darane 
my gentzliken benugen lathen. Unde wanner uns in beyden zijden nicht lengk 
bij malkander gelevet to blyvende, unde ick denne van dem rade gescheden sij, 
wes ick denne van en wete, dat ick dat to erem ergesten nergen melden, sunder 
dat by my to erem besten beholden schal Dat my god so helpe unde 


zine hilgen. 
Aeltestes Eidebuch Fol. 45b. 


wekene darna ungeferliken unde dat deme ok, wanner he tor stede komende werd, zin nabenomede soldie 
anghan schall unde brochte he denne ichteswelke perde mit sick de deme rade to Lubeke behegelike 
weren unde en de umme eyn beschedene unde redelick geld vorkopen, dat se myt eme over eens dragen 
mochten dat en sodans bij deme rade stan schall unde konden ze des mit eme nicht over eyns dragen, 
dat zine gestrengicheid denne darmede zin schonste proven unde don mochte. Vurdermeer iss bevor- 
wordet, dat wanner de rad to Lubeke tho radhuse geijt dat he denne mede upgha indeme id eme gelevet 
unde sick sette in de stede tegens de borgermestere over, wanner dat men sake horet sunder wanner 
darumme geschencket isz unde de rad umme de sake spreken will, dat he denne upsta unde mede affgha 
unde gelijk zinen vorfaren wedder upkome, wanner de rad de Bake afseggende werd. "Unde wor zine 
gestrengicheid myt deme rad gheid edder rijd dat he denne beneddene deme borgermestere rijden unde 
ghan schal, dar to schal he deme ersamen to Lubeke unde der stad eede unde recht don alse wontlick 
isz. Vor dyt vorscreven alle unde besunderen so schal unde will de ersame rad to Lubeke deme erge- 
dachten heren graven Mauricio van Permunt jarlikes geven unde betalen III!^C R. gulden ane geferde. 
In orkunde der warheid so sint desse recesse twee eens ludes dorch a b ce uth eynander gesneden dar 
de ene de erscreven mester Jonan myt sick nam umme by syne heren to bringende unde de ander in 
guder vorwaringe iss by deme ergemelten graven unde heren van Permunt etc. 


Aeltestes Eidebuch Fol. 46. 

25. 


Der Rath von Hamburg schreibt dem Rathe von Lübeck, dass er den Kölnern 
sicheres Geleite für Hamburg gerne geben wolle, für den ganzen Lauf 
der Elbe aber es nicht übernehmen könne. 1466. Febr. 23. 


Unnsen fruntliken grut mit vermoge alles guden tovoren. Ersamen wise 
heren, besundern leven frunde. So gi uns van wegen unnsen frunde van Colne, 
de mit eren winen unse stad unde de Elve plegen jarlikes to vorsokende, ge- 
screven hebben, biddende, wij den mit eren guderen unde wynen seker velich 
geleide de Elve up unde aff in unse stad unde wedder van dar in der besten 
wise gudliken geven unde juw dat in skriften benalen willen, darane se wol 
verwaret mogen wesen ane geverde etc, hebben wij to guder mathe wol vornomen. 
Also, ersamen heren unde frunde, kan juwe ersamheit wol mergken, dat uns ein 
sodant, de van Colne mit eren guderen de Elve up unde aff mit nochaftigem 
geleide gantzliken to vorsorgende, swarliken steit to donde, nachdem ok de Elve 
gantz verne von unser stad gestregket unde beleghen is. Overst wij willen se 
mit eren guderen in unser stad unde gebeden na alle unnsem vormoge vor uns 
de unsen unde alle de jennen, de umme unsen willen don unde laten scholen 
unde wilen van nu an data desses breves beth up Michaelis schirstkomende 
gerne geleyden unde des besten wij konen helpen fordern. Mochten wij juwer 
ersamheid unde den van Colne forder woran to willen zin, deden wij mit flite 
gerne. Kennet god, de juw selichliken mote behoden to langen tijden. Screven 
under unser stad secret, am sondage Invocavit, anno ete. LXVI*. 


Borgermeister unde radmanne der stad Hamborgh. 


Aufschrift: Den — — radmannen der stad Lubeke, unnsen w. s. w. 


Angekommen den 26. Februar. Original auf Pergament mit grösstentheils erhaltenem Secret. 


26. 


Friedrich, Kurfürst von Brandenburg, macht dem Rathe von Lübeck Vorwürfe 
wegen einer dem Hans Ritzerau gewährten Geldanleihe. 1466. Febr. 23. 


Fridrick, von gots gnaden marggrave to Branndburg, korfurste to 
Stettin Pomern etc. hertoge und burggrave to Noremberg. 


Unnsen gunstlichen grut tovorn.  Ersamen wolwysen liven besundern. 


Die hochgeborne furste, unnse live sone, here Johan hertoge to Sassen etc, heft 
4* 

uns underricht, wo dat gy einem seiner manne, Hans Rytzerow genant, up ein 
slot dat des genanten unses sones lehn is, etlich gelt gelegen hebben, one seiner 
live wille und volbort, und gy meynen lichte, datsulve slot in jwer pantschop 
liggen schole, dat uns denne wat ungelick bedunckt, dann eft dat sulve slot in 
jwer pantschop schon lege, so konde ju dat doch Hans Rytzerow nicht vorpandet 
hebben one seines vettern wille. Und vormercken doruth, dat id nicht anders 
bedeut, wan dat id unwillen und hader tussen jw bringe. Wyr, doch von dem 
genanten unsem sone nicht anders verstehen, wen dat hie jw myt leve und gude 
meynt und wol dede myt seinen heren und frunden, wat jw lyf were, so verne 
hie doch unwillens mochte von jw averhaven sein. Wo dem denne ist, begeren 
wy von jw myt flyte biddende, dat gy jw in seiner lene slote nicht werren jw 
der ok one seiner live willen nicht undertihen, die hinder em 1iutonehmen und 
to verpantschoppen, und holden jw gein em, als gy wolden, hie sick gein jw 
holden scholde, op dat gy in guder sate, als gy bether gewest sind, mytteynander 
bliven mogen und gy em nicht orsake geven, dat hie dat myt seinen heren 
und frunden furder soken durfe. Dat willen wy umme jw altijt gerne verschulden. 
Datum Coln an der Sprew, am sontag Invocavit, anno etc. LXVI 
Des jwe antwert. 


Aufschrift: Den — — radmannen der stat Lubeck. 


Angekommen den 6. März. Original auf Papier mit Resten eines Siegele. 


a7. 


Der Rath von Stralsund beglaubigt in wichtigen Angelegenheiten seinen Stadtschreiber 
Bertold Rutz. 1466. Febr. 28. 


Juwen herlicheyden, ersamen unde wolwisen maune heren borgermeisteren 
unde radmanne der stad Lubeke, unsen tovorsichtigen groten gunren, embeden 
wij borgermeister unde radmanne tom Stralessunde unde wolbehorlike vrundlike 
denste unde senden to juwen herlicheyden den werdigen unsen leven oversten 
Stadtseryfer hern Bertoldum Rutz dessen bewiser, in merkliken drepliken werfen 
unde gantz wichtigen nodsaken nu vor ogen, uns stede gemenlik unde dat 
wolvar des gemenen gudes sunderges andrepende bidden unde begeren mit 
gantz vlitiger andacht, unsen erbenomeden leven stadscrifer gudlik hijrinne 
to horende, eme der werfen in aller mathe vulmechtich gelik uns allen sulven, 
deshalver des besten ok van unser wegen mit em to vorramende unde uns hijrane 

juwe gude gunst, trostlike hulpe unde truwelik bistand beyde mit rade unde myt 
dade, alset nu gelegen is, ane vorseggende to bewisende, dat wij mit rechten 
truwen gerne vordenen. Desses to bekantnisse unser stad secret ruggelinges 
biranne gedruckt anno domini ete. LX sexto, sexta feria ante dominicam 
Reminiscere. 

Angekommen den 3. März. Original mit grösserentheils erhaltenem Secret. 


28. 


Der Rath von Lübeck ersucht den Raih von Lüneburg, den dahin kommenden 
Lübeckischen RBathssendeboten | Geleite bis Erteneburg entgegenzuschicken. 
1466. Febr. 28. 


Unsen vruntliken grud tovorn. Ersamen heren, besundern guden frundes. 
So denne eyn fruntlik dagh twisschen dem erluchtigen hochgeborn fursten unde 
heren, hern Otten, to Brunswijg unde Luneborgh hertogen, juwen gnedigen 
heren, uppe de ene, unde uns, uppe de andern sijden, vorramet is, nu am sondage 
Reminiscere negest komende!) binnen juwer stad to holdende, des wij denne 
unse radessendeboden uppe de sulffte stede unde tijd dencken to hebbende, 
bidden unde begheren degher andechtigen, gi] den erscrevenen unsen radessende- 
boden juwen havetman mit juwen deneren wente to Ertneborgh under ogen 
schicken willen, umme dar uppe den middagh to wesende, dar de unse ziner 
warnemen willen unde denne slichtes mit em bij juw komen, umme sulkes 
vorgenanten dages to wardende, juw gudliken hirinne to bewisende unde dat 
nergen mede to vorleggende, so wij uns gensliken darto vorlaten. Dat vordene 
wij umme juwe ersamheide, de gode dem hern zin bevalen allewege, mit flijte 
na geborgerne. Screven under unser stad secret, am vrijdage vor deme sondage 
Reminiscere, anno etc. LXVI. 


Borgermestere unde radmanne der stad Lubeke. 


Aufschrift: Den ersamen wijsen mannen, heren borgermesteren unde radmannen 
to Luneborgh, unsen besunderen guden frunden. 


Original im Stadtarchiv zu Lüneburg mit grösstentheils erhaltenem Secret. 


) März 2. 

29. 


Der Rath von Hamburg macht den Rath von Lübeck auf die Rüstungen Ost- 
friesischer Háuptlinge aufmerksam. 1466. März 1. 


Unsen fruntliken grut unde wes wij gudes vermogen tovorn. Ersamen 
heren, besunderen leven frunde.  Wij ervaren wo Alleke to Inhusen, Lubbe 
Onneken unde Sirik tor Vredeborgh hovetlinge in Wangerlande sik schicken 
und uthreden, den kopmann to beschedigende van der orsake wegen, dat dessulven 
Alleken broder na juwes kopmans anclage unde esschinge siner schuld hir mit 
siner geselscop wart gerichted. Worumme bidden wij deger fruntliken, gij willen 
darto vordacht sin, wo men sullikem wedderstaen moge, uppe dat de kopman in 
siner neringe unvorhindert bliven unde mit sekerheid moge varen unde vorkeren, 
so wij nicht en twifelen gij gerne doen. Sijd gode sund unde salich to langen 
tijden bevalen. Screven under unsser stad secret am sonnavende vor dem sondage, 
alse de hillige kerke singet Reminiscere, anno etc. LXVI%, 


Borgermeister unde radmanne to Hamborgh. 


Aufschrift: Den ersamen vorsichtigen wijsen mannen, heren borgermeisteren unde 
radmannen der stad Lubeke, unsen besunderen guden frunden. 


Angekommen den 3. März. Original mit Resten des Secrets. 


30. 
Verkauf von Reifschlägerbuden in Schonen. 1466. März 2. 


Hans Blanckevoged, borger to Lubeke, vor dessem boke hefft bekand vor 
zijk unde zine erven, dat he rechtes unde redelikes kopes vorkofft unde uppe- 
laten hefft, vorkofft unde upleth jegenwardigen in krafft desser schrifft Ludiken 
Eckhorste unde Henrike Nygehuse, borgeren unde repslegern to Lubeke, to erer 
unde eres gantzen repslegeramptes behoff binnen Lubeke sodane zide boden, alse 
he to Valsterbode uppe Schone uppe der reperbane stande hefft, vor negenteyn 
mark lubesch, der zijk der erscrevene Hans Blanckenvoged van den obgenanten 
Ludike Eckhorste unde Hinricke Nygehuse vor dessem boke to ziner noge ent- 
fangen unde woll betalet irkende, deme gesechten Hanse Blanckenvogede noch 
zinen erven nynerleie rechticheyde an sodanen boden to beholden edder ansprake 
darup to donde. Unde desulve Hans sede unde lovede vurder mit zinen erven 
den erscrevenen Ludiken Eckhorste, Hinrik Nygehuse unde dat gantze ampt der 

repsleger binnen Lubeke vorscreven sodane vorgerorte boden to warende vrijg 
unde qwijd van aller ansprak tosaghe unde maninge Hans Staten, des vogedes 
des ersamen rades to Rostock tor tijd wesende undeslichtes vor alle ansprake 
tosage unde maninge enes jewelken to ewigen tijden sunder jenigerleye argelist; 
so he des vor dessem boke bekande dergeliken. 


Eintragung ins Niederstadibuch vom J. 1466, Reminiscere. 


31. 


Der Rath von Grabow berichtet an den Rath von Lübeck den Thatbestand in der 
gegen Cord Cordes anhängigen Beleidigungssache. | 1466. März 4. 


Vor alle den gennen de dessen breff seen edder horen lesen bekenne wy 
borghermestere unde radmanne de stad Grabow dat vor uns in unse jeghen- 
wardycheyt syn ghewesen de vorsichtyghen unberuchtede bedderve lude Lubbeke 
Berendes, Clawes Slyman unde Arend Hake borghere myt uns in werke unde 
ghylde beseten tughes loven unden eren werdich unde hebben tughet so se van 
rechtes weghen scholden myt uthstrekkeden armen upgherichteden vingheren 
stavedes edes in den hilghen zwaren dat se dar an unde aver gheweset hebben 
tho eschet unde tho beden synt, dat de rychtevaghede der heren unde des rades 
to Grabow pandighe van rechtesweghen don wolden an Kort Kordes huse dar 
de sulves Kort vorbenomet de rychtevoghede avel handelde myt vorbunden 
worden myt underlate unde sede: de mord schal jw slan. Tho deme anderen 
male leven heren myt tuchten: dat vallent avel schal jw slan. Tho deme druden 
male nomede he enen rychtevaghet uth Hans Slyman: dy schal dar ulleke umme 
scheen, dat heft vor gherychte weset unde is vor de borghere ghewyset de 
vunden id machte sunder broke nycht wesen. Kort vorscreven schold dat vor 
den rad, de rad vant ok yd scholde sunder brake nycht wesen dat nu Kort 
erghenant vor jwe wysheyt heft gheschulden. Worumme vorsichtighen leven 
heren bydde wy denstliken jwe wysheyt wyl dar up vinden wath recht is unde 
tho vormydende grote kost unde zware arbeyt wes brake dar an is efte dar 
brake ane sy. Tho tughe aller vorscreven hebbe wy borghermestere unde rad- 
manne unser stad inghesegele wytliken drucken heten nedden an dessen apen 
breff de gheven unde screven is na gades ghebort dusent verhundert an deme 
LXVI iare des dynghesdaghes na Reminiscere. 


Original auf Papier mit Rest des aufgedrückten Siegels. 

32. 


Der Rath von Danzig bittet die Erben des verstorbenen Danziger Rathsherrn Cord 
von Dalen zu einer Vertretung dort wegen eines sonst verfallenen Grund- 
stückes aufeufordern. 1466. März 4. 


Vor juw ersamen vorsichtigen unde wolwisen heren burgermeister richt 
unde raeth der stadt Lubeck unsen besunderen gunstigen guden frunden bekennen 
wie burgermeister unde rathmanne der stadt Dantzik mit frundtlikeme grote unde 
vormogen alles gueden begerende witlick to sien, dat vor uns in sittendem rade 
gekamen sien de erbaren richter unde scheppen gehecktes dinges unser stadt 
unde hebben apembar bekandt unde betuget, dat vor en in gerichte de vorsichtige 
Bartelmewes Wrige unse medeborger heft in sulker forme unde wise, alze he 
sulde unde van rechte mochte sulk erve, alze her Cordt van Dalen etezwann 
unsers rades compane seliges nagelatene eeliken kindere staende hebben vor dre 
jaer vorseten tyns alle jaer twintich margk Prusch geringes geldes mit rechte 
irfordert unde irvolget, so dat em dat sulve erve nah ordeninge unses rechtes 
bie nagell unde rynge is geantwurdet. Worumb wie juwe ersame wisheit mit 
gantezem vlite bidden, willet besundere leven heren unde frunde Cordt van 
Dalen des vorgeschrevenen her Cordt van Dalen eelike sone mit juw wesende 
unde den vorsichtigen Brun Bruskouw juwen medeborger unde andere der 
sulvigen kyndere negesten swertmagen vor juw vorbeden unde en sulke irforderinge 
sulkes erves vorkundigen unde apenbaren unde van en mit vlite verhoren unde 
irfarenn, efte see alhir to uns willen kamen addir ymandes van erer wegen 
gemechtiget her wilen senden umb sulk erve to vertreden unde to vorantwurden, 
addir efte see dat mit rechte willen overgeven unde sick des gantez vortien 
unde wes gie in dissen saken van en werdet irfaren, dat see hierbie doen unde 
laten willen, bidden wie juwe ersame wisheit mit andachtigem vlite, uns hirupp 
juwe vorschrevene antwurdt mit den ersten tovorschriven, uppe dat sick de vor. 
genomede Bartelmewes Wrige im rechte darnach moge weten to richten. Dat 
vorschulden wie alle tith gerne wormede wie sullen kegen juwe juwe ersame 
wisheit. Geven to Dantzik am dingestdage negest na deme sundage so men in 
der hilligen kerken singet Reminiscere undir unser stadt secrett to getuchnisse 
hir to ruggewerdes uppgedrucket nah Cristi gebordt unsers heren im dusendt- 
veerhundertsaesundesaestigesten jare. 


Original auf Pergament mit rückwärts aufgedrücktem Siegel. 

Eduard IV., König von England, gestattet den Kaufleuten der Deutschen Hanse 
den Genuss ihrer Privilegien bis Johannis 1471, falls Hansische Gesandte 
für die Friedensverhandlungen binnen zwei Jahren nach England abge- 
ordnet werden. 1466. Märs 4. 


Eduardus, Dei gracia rex Anglie Francie et dominus Hibernie, omnibus, 
ad quos presentes littere peruenerint salutem. Sciatis, quod nos ex certis causis 
et considerationibus nos specialiter moventibus de gracia nostra speciali ac ex 
certa scientia et mero motu nostris concessimus et per presentes concedimus pro 
nobis et heredibus nostris mercatoribus regni Alemannie, illis scilicet, qui habent 
domum in civitate Londoniensi, que guildehalla Teutonicorum vulgariter nomi 
natur, quod ipsi continue a festo nativitatis sancti Johannis baptiste, quod erit 
anno Domini millesimo CCCCLXVI per quinque annos ab eodem festo proxime 
et immediate computandos per totum regnum nostrum Anglie necnon alia loca 
nobis subiecta omnibus et singulis privilegiis libertatibus et liberis consuetudinibus, 
quibus ipsi progenitorum nostrorum, quondam regum Anglie, temporibus per 
eorum cartas ibidem racionabiliter usi fuerunt et gavisi, libere et pacifice uti et 
gaudere possint eaque habeant et libere exerceant absque impedimento inquietacione 
molestacione sive perturbacione quacumque nostri seu heredum nostrorum offi 
eiorumque et ministrorum nostrorum aut suorum quorumcumque sub modo et condicione 
huiusmodi: quod ipsi, videlicet mercatores regni Alemannie, infra duos primos 
annos a festo nativitatis sancti Johannis proximo continue numerando certos 
procuratores nuncios seu ambassiatores suos pro parte et nomine tocius Hanse 
Teutonice mercatorum plene instructos et sufficientem in ea parte potestatem 
habentes ad tractandum communicandum concordandum et finaliter concludendum 
nobiscum sive cum commissariis nostris omniaque et singula faciendum et agendum, 
que ad intercursum et exercicium commerciorum et mercandisarum seu ad inno- 
vacionem aut compositionem pacis federis et amicicie perpetue inter nos et 
mercatores predictos necessaria fuerint seu quomodolibet oportuna ad nos mittant 
in regnum nostrum Anglie predictum ita quod, si infra dictos duos primos annos 
quinque annorum supradictorum legacionem seu ambassiatam huiusmodi in forma 
predicta ad nos non miserint, extunc et in illum eventum volumus hane con- 
cessionem et presentes litteras nostras per dictos duos primos annos solummodo 
et nullotenus ultra durare. 

Et ulterius de gracia nostra speciali atque ex sciencia et motu consimilibus 
concessimus et per presentes concedimus pro nobis et heredibus nostris merca- 
toribus regni Alemannie supradictis, quod ipsi et eorum quilibet o predicto festo 
nativitatis sancti Johannis baptiste per tempus, quo hec concessio et presentes 
littere nostre ut premittitur durabunt, quieti sint exonerati erga nos et heredes 
nostros de omnibus et omnimodis subsidiis concessis et durante termino predicto 
concedendis nobis, tam pro personis suis, quam pro omnibus bonis et mercandisis 
suis in regnum nostrum Anglie citra finem temporis predicti ut premittitur per 
quemcumque mercatorum predictorum adducendis et extra idem regnum nostrum 
Anglie educendis, debendis, salvis nobis et heredibus nostris antiquis nostris 
prisis iuribus consuetudinibus et custumis quibuseumque nobis absque preiudicio 
privilegiorum libertatum et consuetudinum predictorum qualitereumque debitis, 
ita quod ipsi mereatores predicti nec aliquem, qui de ipsorum numero non existat, 
nec eius bona seu mercimonia in fraudem advocent seu submittant quoquomodo. 
Volumus eciam et per presentes concedimus prefatis mercatoribus, quod can- 
cillarius noster Anglie et custos privati sigilli nostri pro tempore existentes et 
eorum uterque tot et talia litteras patentes brevia et alia mandata nostra ex 
cartis predictis et presentibus litteris nostris tam sub magno quam privato sigillis 
nostris fienda tam collectoribus custumorum et subsidiorum nostrorum, in quoquam 
portu regni nostri predicti ac custodibus pacis et vicecomitibus in quocumque 
comitatu civitate et villa regni nostri predicti pro tempore existentibus, quam 
thesaurario et baronibus de scaccario nostro et omnibus aliis officiarüis ministris 
et ligeis nostris et heredum nostrorum dirigenda, quot et qualia prefatis merca- 
toribus seu eorum alicui pro execucione premissorum videbitur fore necessaria 
seu quomodolibet oportuna, ac consimilia brevia et warranta sub eisdem sigillis, 
qualia iidem mercatores pretextu alicuius mandati nostri ante hec tempora ha- 
buerant, de tempore in tempus durante termino prescripto absque dilacione fieri 
faciant et prefatis mercatoribus deliberari.  Proviso semper, quod, si qui ex 
mercatoribus predictis durante tempore huius concessionis ef presencium literarum 
nostrarum bellum forsan nobis seu subditis nostis quouismodo intulerint aut 
eontra nos seu subditos nostros mortales seu hostiles inimicicias exercuerint seu 
aliquid per predam vim armatam aut hostili more iniuste seu alias malitiose 
attemptaverint, quominus redintegracio reformacio seu composicio concordie ami- 
eicie et pacis perpetue inter regna terras civitates oppida et loca Alemannie et 
Anglie eorumque populos et incolas effectualiter procedat et debitum sortiatur 

effectum, ex tunc ipsi beneficium ac commodum aliquod ex presenti concessione 
nostra nullatenus consequantur neque ad eos eadem concessio nostra extendatur 
ullo modo, nullo tamen per hoc aliis, qui in ea parte minime culpabiles fuerint, 
preiudicio generando. In huius rei testimoium has literas nostras fieri fecimus 
patentes teste me ipso, apud Westmonasterium, quarto die Marcii, anno regni 
nostri quarto. Per breve de privato sigillo et de data predicta auctoritate 
parliamenti. Bagot. 


In dorso: Inrotulatum in memorandis .seaccarins videlicet inter recorda de termino 
Pasche, anno sexto regis Edwardi quarti, ex parte rememoratoris regis. 


Original auf der Trese. 


34. 


Der Rath von Lüneburg beschwert sich bei dem Rathe von Lübeck, dass das Gewicht 
der Salztonnen in Lübeck gu hoch berechnet werde. 1466. März 5. 


Unnsen fruntliken denst tovorn. Ersamen heren, besundern guden frunde. 
Juw is sunder twifel wol witlick, de soltforer met juw von yewelker tunnen dre 
lisspund affslan, unde jewelke tunne doch nicht mer wen twe lisspunt weget, 
darmede de unnsen sere verkortet unde besweret werden. Dunket uns mit alle 
unfuchlich unde nicht behorlich noch recht syn. Worumme bidde wy juwe leve 
mit sunderm flyte gar fruntliken, gy mit densulven soltforeren so gutliken willen 
verfogen unde bestellen, se vor de tunnen nicht mehir wan se wegen, alse 
twe lisspund van yewelken tunnen nu furder mehir werden afslande und de 
unnsen so nicht verkortet und besweret werden, so sulkes der billicheit yo wol 
eget. Willen wy umme juwe leve, de wy gade selich befelen, in: besundern 
flyte gerne verdenen. Screven under unser stad secret, am middeweken na 
Reminiscere, anno domini ete. LX sexto. 


Borgermestere unnde rathmanne to Luneborg. 


Aufschrift: Den ersamen heren borgermesteren unde rathmannen der stad to 
Lubeke, unnsen besundern guden frunden. 


Nach dem Original auf Papier ohne Spur eines Siegels. 

35. 


Der Rath von Siralsund benachrichtigt den Rath von Lübeck, dass Herzog 
Wartislav der Witiwe Vizen vor seinen Mannen und Städten zu Recht 
stehen wolle und ihr zu diesem Zwecke sicheres Geleite bewillige. 1466. 
März 6. 


Unse vruntlike grute tovorn unde wes wij gudes vormoghen. Ersamen 
heren besundergen guden vrunde. Juwen breff nu am latesten an uns gesant 
hebben wij gutliken lesende wol vernamen. Alse gij schriven, dat gij in tiden 
vorghan unsem gnedigen heren, hertoch Wartslaff, unde uns hebben gesand ware 
avescriffte enes klagebreves des strengen heren Erik Ottessen, ritters, begehrende, 
wij bi unsem obgenanten heren eyn antwarde bearbeyden unde juw dat benalen 
willen ete., desses begeren wij juw ersamen leven heren to wetende, dat unse 
gnedige her hertoch Wartslaff vorbenomed der vrouwen mit eren vrunden hefft 
togesecht velicheit unde geleide to unde aff mit eren vrunden to kamende int 
land to Bard tusschen nu unde Pinxsten negest to komende.! Sine gnade hefft 
uns secht, he wil der vrouwen don vor sinen mannen unde steden, wes he er 
am rechte unde redelken plege is. Wes wij dar ok to gudes konen don, do 
wij gerne. Gade almechtich bevalen. Schreven am dunredage na Reminiscere, 
under unsem secrete, anno domini etc. LXVI. 


Radmanne tom Stralessunde. 


Aufschrift: Den — — radmannen to Lubeke, unsen u. s. w. 


Angekommen den 11. Mürz. Nach dem Original mit Resten des Secrets. 


36. 


Der Rath von Münster bittet den Rath von Lübeck um Nachsicht hinsichtlich einer 
Rentenzahlung. 1466. März 9.* 


Unse vruntlichen groite tovorn und wes wij gudes vermogen. Erbern 
wijsen leven heren, bisunders guden vermogen. Erbern wijsen leven heren, bi- 
sunders guden vrunde Als juwe wijsheide uns vortijden gescreven hebn vor 
Jacope Richardes, juwen borger, umb ene betalinge to doen des versetes van den 








7) 25. Mai. 
*) In derselben Angelegenheit und in ähnlicher Weise hat der Rath von Münster auch im Jahre 
1464 zweimal geschrieben. 

achteyn gulden gheldes jairliker renthe em up unse stad overghewijset und he 
ghemechtiget sij van Hinriche Gremold etc. des wij juw dan eyne tijtlanck 
ghelaten hebn sunder antworde umb guetliker dedinghe willen, dar under vorsocht 
synt, is nu int leste overmijts den ersamen heren decken to Wydenbrugge und 
Willem Blomen in den besten vor eyn gutlich myddel darentusschen verramet, 
dat de vorbenompte Jacop uns van densolven versete de helffte to gude schelden 
und wij em dat ander betalt solden nu vortmer alle jair darvan eynen jair tyns 
dersolven helffte to sijnen upkomen tynse, als de vorschenen, zo lange. dat dat 
betalt worde. Wante dan, leven heren de ghene renthe myt unsser stad hebn, 
gheistlich und wertlich, unsen kummer und gelegenheit anseynde dat versetene 
gherne alle qwijt gheven, umb de beth to vorderer boringe to mogen komen, 
und wij in dessen zaken juwen leifften to willen gherne mer deden dan anderen, 
alst uns und den unsen myt juw bewant is, bidden und begheren wij vruntlich, 
gij dijt ock anseende dar myt den besten to komen und Jacope vorgenant under. 
wysen willen, he dij van uns upneme und sick darmede benoghen late, willen 
wij gherne in anderen mereren zaken umb juwe erbern wijsheide, gode dem 
heren gesunt bevolen, war wij moghen, wederumb verschulden. Gescreven under 
unsser stad secret, am sundage qua cantatur Oculi, anno etc. LXVI?. 


Borgermestere und rad der stad Munster. 


Aufschrifi: Den erbern wijsen mannen, heren borgermesteren und radmannen 
der stad Lubeke, unsen bisundern guden vrunden. 


Angekommen den 5. April. Original auf Papier mit aufgedrücktem Siegel. 
37. 


Der Rath von Mölln bittet den Rath von Lübeck, zu erlauben, dass der Vogt einige 
Unterthanen der Lütsow einer Schuld wegen pfände. 1466. März 11. 


Unsen vrundliken grut mit flitigem denste tovorn. Ersamen gunstigen 
leven heren. Uns hebben clegeliken bijgebracht Hinrick Reper, Hinrick Brugge- 
man unde Ludek Brand, unse leven medeborger, wo ethlike undersathen der 
duchtigen knapen Luder Hans unde Bernd Lutzowen en rechter witliker schuld 
schuldich synt, darumme unse erscrevenen medeborgere de undersathen to den 
knapen vorscreven vaken mit breven unde ok in personeliker jegenwardicheid 
hebben beclaget, unde nicht en vramet, unde en to dren reysen is tosecht to 

Dutzow to wesende, umme rechtes to behelpende, de alle dre dage unse erscrevenen 
medeborgere hebben beghan unde reden, unde der Lutzowen unde erer under- 
sathen nergen en der dage verwachten, men leddich unde neddervellich geven, 
darvan se up groten drepliken schaden mit kosten unde theringen sint gekomen 
ete. Bidden wij darumme juwe ersamen wisheid deger andachtigen mit flitigen 
denstigen beden, willen gunstigen fredelich unde behulpen sin den vorbenomeden 
unsen medeborgeren unde willen beorloven juwes ersamenheide vogede to Molne, 
umme sodaue schuld uthtopandende effte darumme juwer ersamen wijsheid 
dunket geraden. Dat willen wij alletijd gerne vordenen, dar wij mogen. Gade 
almechtich ewich sund unde salich bevalen. Screven under unser stad secrete, 
am dinxedage na Oculi anno ete. LXVL 
De rad to Molne. 


Aufschrift: Den ersamen vorsichtigen wijsen mannen, borgermesteren unde raed- 
mannen der stad Lubek, unsen gunstigen holden leven heren. 


Angekommen den 11. März. Original auf Papier mit Spuren des aufgedrückten Secrets. 


38. 


Barthold Barsbeck wendet sich an den Rath zu Lübeck wegen einer im Kruge zu 
Sarau geschehenen Gewaltthat. 1466. März 15. 


Mynen vruntliken denst mijt vormoghe alles guden tovoren. Eirsamen 
leven heren. Juwen breff hebbe ik gotliken unde wol vornamen unde dancke 
jw juwer vruntliken serifte. Vortmer alze juwe herlicheit scriven, dat de vrame 
man Henninghe Saxe is vor jw gheweset unde heft jw berichtet, wo em an 
deme kroge to Sarouwe vele ungemakes sij weddervaren unde villichte wol mer 
claghet wen juwe werdicheit scrijvet unde alze he secht dat de vrame heer slep, 
dar spart de vrame here de warde ane; he hadde enen schalk mijt sik, de huw 
enen armen man mijt deme swerde uppe dem kopp unde stak ene vort dor den 
arm alze dat noch wol bewislik is, unde let ene vor dot liggen unde hefft des 
werdes broder uppe de hant gehouwen, so dat em eyn vinger lam blift, so lepen 
se ute der doer, so rep de junge iodute so sat de wert unde slep de voer do 
mijt der hast van deme ruchte ute deme slape unde lep ute der doer alzo was 
de vrame here dar buten unde sloch do uppe den wert unde gaf em twe wunden 
in den kop unde lepen do vort enwech he sulven unde junge lepen na Lubeke 
unde sin knecht de lep torugge ete. Alzo leven heren unde leven naber hebben 

se in mijme gude walt unde wolt gedan in nachtslapener tijd unde de ene man 
de uppe deme varlikkesten gewundet is, dat is Eggert Muggelen wijves lanstens 
ene arme wedewe unde den kroger unde sinen broder alze hir vorscreven is 
unde hebben nenen huesvrede ghebetert na unsem lantrechte unde sint vort en- 
wech gelopen. Hir umme late ick mij duncken id sij vorlopen gud wes se dar 
hadden unde eer is, is dar wat mede dat mijme heren deme nijen karne bisscoppe 
hort des is myn leve swager mijt mij alle tyd wol mechtich. Weres ok vele 
meer wen de perde alle wert sint ik dencke dar dijng unde recht to to holden, 
dar kame de vorbenomede Henningh Saxe voer, ik wil em al des gunnen wes 
lant recht is unde bidde jw erwerdigen leven heren borgemestere unde ratmanne 
to male vruntliken unde denstliken, dat gij den vramen man willen underrichten, 
dat mij unde mijnen armen luden unde der Müggelken lanstens moge lik scheen 
na lantrechte. Oft he hir baven wolde aver clagen, bidde ik denstliken gij mij 
to rechte willen vor beden, wente gij alle unde en juwlik gud man de sik rechtes 
vorsteijit in deme lant to Holsten schal mijner to rechte wol mechtich wesen 
vor mijnem gnedighen heren den konijnghe Hir mede bevele ik juwe wer- 
dicheit deme almechtighen gade sunt unde salich to langhen tijden. Ghescreven 
in deme have to Glasouwe under mijme ingesegel &mme sonnavende vor deme 


sondaghe Letare. Juwe willige naber 


Bartelt Bartzebeke. 


Aufschrift: Den ersamen heren borgemester unde ratman Lubeke mijnen guden 
vrunden unde leven naberen der stad denstliken ghescreven. 


Angekonmen den 24. März. Original auf Papier mit Rest des aufgedrückten Siegels. 


39. 


Der Rath zu Lübeck beglaubigt einen in der Klagesache des Kieler Rathes gegen 
Bertold Wittorp gefällten Schiedsspruch. 1466. März 18. 


Wy borgermestere unde radmanne der stadt Lubeke. Bekennen unde 
betughen opembare in unde mit desseme breve vor alszweme dat in unnser stad- 
boke na der bord Cristi unses heren dusend veerhundert imme soszundesostigesten 
jare umme trent Letare ene scrifft steyt gescreven de wy ungedelget unge- 
eancelleret ungeraderet unde aller vordechtnisse anich hebben bevunden ludende 
van worden to worden so hyr nabescreven steyt: Witlick zij dat de ersame rad 

tome Kyle dorch de ersamen Dibberen Krusendorpp borgermester unde schipper 
Arnde kemerer eren radessendeboden vor deme rade to Lubeke to deme ersamene 
Bertolde Wittorppe ereme radeszkumpane etlike tosprake hebben gedan umme 
sake willen nabescreven. Interste dat Bertold vorbenomet in sunte Juriens 
guderen tome Kyle boven vorbod des rades darsulves etlike anvaringhe unde 
gewald gedan unde enen bur to slaghen schole hebben unde zine schulde daruth 
gemanet. Item van der wegene dat he to twen tijden twe myszdedighe lude 
van bevele des rades tome Kyle hadde gegrepen de he sick leet entkomen 
darumme end de rad tome Kyle vordencket. Item dat he eneme gedrouwet 
scholde hebben de uppe zineme dyke scholde gevisschet hebben. Item dat he 
in den tyden alse he riehtevoged unde kemerer tome Kyle was, yd so myt den 
borgeren uthrichtede dat de borghere darsulvest sere unthovreden mit eme weren 
so dat de rad ene dar affsetten unde tome lesten uth deme radstole wisen mosten. 
Iteme dat he Hans Rantzouwen knecht vor deme dore tome Kyle mijt sulffwald 
toslaghen scholde hebben unde dat he deme rade tome Kyle in deme he na 
eneme myszdedere nicht rijden wolde, den he sick tovoren entlopen hadde lathen 
unhoesamich was gewest, to welken vorscreven klaghen de genante Bertold 
Wittorp hefft geantwordet mit deme lymplikesten, he mochte welkere vorscreven 
sake alle de genanten radessendeboden tome Kyle imme namen des rades dar- 
sulvest unde Bertold vorbenomet degher all unde gentzliken bij den ersamene 
heren den rad der stad Lubeke hebben gesatt in fruntschoppen offte mit rechte 
to vorschedende Aldus de ersame rad der stad Lubeke na vlitiger horinghe 
der erscreven radessendeboden klaghe unde antwerde des genanten Bertold 
Wittorpes, hefft ze to fruntliken degedinghen vor erer beyder vrund gewyset 
unde dar to gefoghet de ersamene her Andreas Geverdes unde her Cord Moller 
ere radesskumpane de beyde erscreven parthye in fruntschoppen hebben ghesleten 
in nabescreven wijse. Interste alse van der wegene dat Bertold sick twe myss- 
dedere entkomen scholde hebben lathen, ok eneme gedrouwet hebbe umme vis- 
schendes willen uppe syneme dyke unde Hans Rantzouwen knecht geslagen 
schole hebben, darupp iss uthgesproken wes des allent iss bescheen schal de rad 
tome Kyle eme tome besten keren unde dar nicht meer upp saken. Iteme van 
der wegene dat de rad tome Kyle Bertolde van der richtevogedeschopp unde 
kemerie gesatt hefft, wes de rad des hefft gedan dar schall dat by blyven unde 
Bertold schal dar nicht meer up saken. Item van der anfaringhe gewald unde 
slachtinghe wegene, de he in sunte Juriens ghuderen gedan scholde hebben, dat 


1466. März 18. 41 


he deme rade unhorsamich isz gewest in deme he na deme myssdedere den he 
sick entkomen hadde lathen nicht ryden wolde unde dar upp dat ene de rad 
uth deme radstole hefft vorwiset iss uthgesproken, dat so vro de erscreven 
radessendeboden tome Kyle komene unde denne dat mit den ersten beqweme iss 
de rad Bertolde vorsereven vor sick komen lathen scholen, denne schal he umme 
godes unde unser leven vrouwen willen de borgermestere unde den gantzen rad 
van personen tho personen tome Kyle bynnen beslotener dore bidden dat ze 
eme vorgheven willen sulke anvaringhe wald unde slachtinghe de he in sunte 
Juriens ghude boven des rades vorbod gedan hefft unde ok sulken unhorsam den 
he deme rade hefft bewiset in deme he na deme myssdedere nicht ryden wolde 
so vorscreven steyt; welke twierleye bede eme de rad schall entwiden unde gud- 
liken togheven. Wan denne sulke bede iss bescheen, denne schal de rad ene 
wedder setten in zine stede des rades dar ze ene uth hebben heten ghan unde 
to wat offieien ene de rad meer settende werd unde in allen zaken schal he 
deme rade horsam wesen unde sick teghen ze samptliken edder besunderen, mit 
worden edder werken nicht meer setten; dar mede scholen beyde vorsereven 
parthye gentzliken geschichtet unde gescheden wesen van allen bovenscreven 
saken beth uppe dessen dach. Men weret dar god vor zy Bertold desseme frunt- 
liken uthsproke unhorsamich wurde so schall desset alle ungededinghet zin unde 
dat olde schall mit deme nyen upstan. Hir zint an unde over gewesen van der 
radessendeboden wegene vorscreven Johannes Arndes des rades scriver to Lubeke, 
Bertold Warmboke unde Hans Veld de eldere van Bertoldes wegene, Frederik 
unde Wilhelme Kortsack brodere, Gerd van Lenthe, Hermenne Prigge, borghere 
to Lubeke unde Eler Smyd, Tymme Weye unde Reijmer Ghiseke, borghere 
vamme Kyle vorsereven. Screven van bevele des rades unde wante wij borger- 
mestere unde radmanne der stad Lubeke vorbenomet sulke scrifft in aller mathe 
so boven screven steyt bevunden hebben, des hebben wy unser stadt secret wit. 
liken henghen heten an dessen breff  Gheven unde screven na Cristi gebord 
veerteinhundert jmme sossundesostigesten iare des dinxstedaghes na deme sondage 
wen men in der kercken singhet Letare. 


^ Original auf Pergament mit Siegeleinschnitt. 

409. 
Der Rath von Hamburg bittet den Rath von Lübeck in einer an den Grafen 
Ulrich von Ostfriesland gerichteten Certification die Stadt Hamburg nicht 
zu nennen. 1466. März 18. 

Unsen fruntliken grut unde wes wij gudes vermogen tovorn. Ersamen 
heren, besundern leven, frunde. Juwen breff inhebbende van eneme schepe am 
herveste negestvorleden van waters unde windes noden gebleven in der Westeremese, 
woruth etlike guder geberget sin, der de meste deel in juwe stad, en deel 
anderswor unde nicht mit uns to hus behoren begerende, wij bij dem bringer 
juwes breves unse certificacien mit unser stad secret vorsegeld darup geven willen, 
inholdende, dat van sodanen gudern hir deger nichtes to hus behore, wente gij 
vorstan hebben, wo greve Olrick tosprake to uns vermene to hebbende ete, 
hebben wij under lengeren meer worden wol vernomen. Des, besundern guden 
frunde, don wij juw hirup fruntliken weten, wo wij mit dem erbenomeden hern 
Olrike, in Ostversland etc. greven wente uppe dessen dach anders nicht weten 
dan leve unde fruntscop. Hirumme dunket uns nenerleie wiss nutte noch rad. 
sam, sodane certificacien in vorberorder mate to gevende noch juwe certificacien 
so in erem lude unvorwandelt to blivende, wente desulve greve Olrik mochte 
daruth begripen ene staltenisse der veide unde unwillen, den wy doch nicht mit 
em weten, so vorgerort is, unde mochte uns ok vort bewanen unde vordenken, 
dat wij juw clage van der wegen vorebracht unde ene besecht hedden, darvan 
uns schade unde nadeel irwecket unde upstan mochte. Unde alse denne juwe 
besegelde certificacie vermiddelst den juwen unde andern darinne genomet 
besworen is, dat sullike guder hir nicht to hus horen etc., so bLidden wij deger 
fruntliken, gij overtrachtende unse vorscrevene beweginge sodane certificacien in 
dem parte willen laten wandelen, so dat se lude: dat sullike guder tobehoren 
den personen in dersulven certificacien uthgedrucket unde anders nemande unde 
don deger nene beroringe van unser wegen umme sake voregetellet. Unde wes 
gij des donde werden, begeren wij juwe bescrevene antworde bij dessem jegen- 
wardigen. Sijd gode sund unde salich bevalen. Screven under unser stad secret, 


am dinxedage na deme sondage, alse men in der hilligen kerken singet Letare, 


anno etc. LXV]Ito, Borgermester unde radmanne to Hamborgh. 


Aufschrift: Den ersamen vorsichtigen wisen heren borgermesteren unde ratmannen 
der stad Lubeke, unsen besunderen guden frunden. 


Angekommen den 20. März. Original mit Besten des Secrets. 

41. 


Die Knappen Volrad und Otto von Ritzerau verkaufen dem Baumeister. des Raths 
von Lübeck Heinrich Helmstedt eine Anzahl Bäume aus ihren Holzungen. 
1466. März 20. 


W;; Vulbart unde Otte van Ritzerouwe brodere, knapen, bekennen unde 
betugen opembare vor alsweme in unde mit desseme unseme breve, dat wij 
samptliken hebben vorkofft unde vorkopen jegenwardigen in krafft dessesulven 
breves dem vorsichtigen Hinrike Helmesteden, des ersamen rades to Lubeke 
buwmestere, soess stige korbome myn veer bome unde darto veer bome van 
soessundetwintich voten eyn juwelk stucke langk in unde uth unsen holten, alse 
de in eren veltmarken enden unde schedingen belegen zint, to houwende unde na 
zineme willen, wanner eme dat gelevet, sunder hinder wech tovorende vor sodane 
summen van gelde, so wij des mit dem vorscrevenen mester Hinrike samptliken 
eyn geworden zin.  Welke vorscrevenen bome alle unde besunderen he uns 
bynnen der stad Lubeke an ghudem gelde, alse dar genge unde geve is, to unser 
beyder noge deger gentzliken unde alle wol to dancke vornoget unde betalet 
hefft. In tuchnisse der warheit unde groter bekentnisse so hebbe yk Otte van 
Ritzerouwe umme bede willen mynes broder Vulhardes vorbenomed van unser 
beyder wegen myn ingesegel witliken gehenget heten beneden an dessen breff. 
Gheven unde screven na Cristi gebord veerteynhundert im soessundesostigesten 


jaren, am donredage na dem sondage Letare Jherusalem. 


Original auf Pergament mit anhängendem Siegel. 


13. 


Johann, Herzog von Sachsen, ersucht um Stundung fälliger Rente bis zur Eroff- 
nung der Schiffahrt. 1466. März 21. 


Johan van gades gnaden to Sassen Engeren unde Westvalen etc. 
hertoge des hilligen Romesschen rijkes ertzemarschalk. 


Unnsen fruntliken gruth mif vormoge alles guden thovoren. Ersamen 
unde vorsichtigen leven bisundern, so als unnsse rede nemptliken de werdige her 
Andreas unnsse secretarius unde de duchtige Hansse Hans Daldorp schijr hart 
vor deme vastelavende vor juw unde in jegenwardicheit juwer borgere, de de 


renthe mit unns jarlikes plegen to hebbende, vorsammeld unde vorgaddert weren, 
6* 

umme en swigent bette uppe dessen vorschenen mitfasten to gevende, dar gij 
juw denne mildichliken unde fuchliken inne gehad hebben, des wy juw gutliken 
bedaneken unde vordenen dat tegen juw gerne ete. Guden frunde wij nicht 
entwivellen, juw sij wol indechtich, dat wij vaste bette mitfasten sin utheymesch | 
unde nieht bynnen landes gewessen, dat wij unns uppe sodane nastendigen renthe 
nicht wol sin vordacht gewessen. Men wij hadden eneme jewelken bisunderen 
unnsse fruntlike breve gescreven unde benalen laten, se fruntliken biddende, dat 
se unns noch to leffmode unde to willen der rente halven mochten en swigend 
unde stundinge geven, beth dat de watere beth geopend unde de schepe gande 
worden, dar wij sulke renthe plegen van to entrichtende to latende. Dar unns 
denne van nemende antworde is geworden ete.  Worumme bisunderen guden 
frunde bidden wij juw mit sundergeme flijte fruntliken, offt juw van sulken, 
dede renthe mit unns hebben, dorch klacht wes bij qweme, gij denne dorch 
juwe fruntlike bede enen jewelken bestillen unde underwissen willen, dat se dat 
laten gutliken sunder jenich vorhal anstan, beth to der tijt vorgescreven. Wij 
wilen dar wol mit ernste to dencken fruntlike betalinge to donde, wente wij to 
juw des ene ware tovorsicht hebben. Dat vorschulden wi] umme juwe gerne 
unde begeren desses juwe gutlike richtige bescreven antworde bij desseme jegen- 
wardigen unnseme baden. Sijt gade bevalen. Screven to Raceborch ame fridage 
vor Judica under unnsseme secrete anno etc. LX sexto. 


Aufschrift: Den ersamen unde vorsichtigen unnssen leven bisunderen borger- 
mesteren unde radmannen der stad to Lubeke andachtigen gescreven. 


Angekommen den 22. März. Original auf Papier mit Besten des aufgedrückten Siegels. 
43. 


Der Rath zu Grabow ersucht um Mittheilung des gegen Cord Cordes ergangenen 
Urtheils. 1466. März 23. 


Unsen denst tho voren unde wes wi) gudes vormogen myt bogheringhe 
alles guden. Vorsichtigen ersamen leven heren. Unse borgere scholden vakene 
vor jwe wisheyt des wij wol gedon moten ok gherne don wyllen unde wen de 
sulven ordele vor jwe wisheit kamen unde jwe wisheit darup vindet, wes recht 
1s, dar uns ane noget, des wyllen se nicht gherne tho stan unde bringen uns uppe 
kost teringhe unde arbeit, dat see alle myt vrevele don des uns wol vordrote 

so desse Curd Curdes van stunt ghedan. Wor umme bidden wij denstliken myt 
flitiger andacht wes jwer wisheit nicht mach to na wesen, dat gy dat na jwer 
wisheyt forderen so gij best mogen ift id mach wesen, dat gy uns desse ordele 
de nu vor jwe wisheit ghekamen syn unde weset hetten under jweme ingeseghele 
boscreven aversenden edder vogen dat wo id jw mogelek est unde nuttest duncket, 
uppe de mede, dat wij der ordele unde recht van Curd Curdes unde der frowen 
eyn ende krigen wy jw gherne wedder tho wyllen unde tho denste wesen wyllen, 
wor wy konen unde mogen nach alle unseme vormoghe. Ghescreven under unser stat 
Grabow secret des wy uns alle bruken to desser tyd an deme daghe alzo de 
hilge kerke singhet Judica. 


Helmolt Luder, Hans unde Hans Lutzowen, 
borgermestere unde radmanne der stad Grabow. 


Aufschrift: Den ersamen vorsichtigen heren borgermesteren unde radmanne der 
e " . 
stad Lubcke unsen leven frunden fruntliken ghescreven. 


Angekommen den 26. März. Original auf Papier mit Resten des aufgedrückten Siegels. 


44. 


Die Bürgermeister von Lübeck ersuchen die Bürgermeister von Lüneburg wm 
schleunige Mittheilung einer Abschrift des Documents über ihre Freisprechung 
von der Acht sowie auch des Verfahrens, welches sie nun einzuschlagen 
beabsichtigen. 1466. März 23. 


Unsen vruntliken grut mit vormogen alles ghuden. Ersamen unde vor- 
sichtigen heren, besunderen ghuden frunde. So alse de ersame her Hinrick 
Kastorpp, unse borgermester, mit jw vorhandelt hefft gehad van wegen der acht 
unses allergnedigesten heren Romischen keysers juw andrepende, darupp gij deme 
genanten her Hinrike juwe antworde hebben gegeven, dat he uns ingebracht 
hefft, unde wij to ghuder mathe wol hebben vornomen, mit dessem beschede, dat 
gij to Nurenberghe gesand hadden, umme to hebbende copien der absolucien 
van der acht vorscreven, wanner gij de hebben unde jw beduchte, gij daranne 
vorwaret weren, wolden gij juw des enen ende bearbeiden etc. Unde alse wij 
denne sunder myddel deme genanten unseme allergnedigesten here Romischen 
keysere underdanen unde getruwen sint, hefft uns syne keyserlike maiestad der 
erscrevenen acht halven drepeliken gescreven, darupp wij zinen gnaden noch nyn 
antwerde screven hebben, sunder uns des gerne, se wij lengest konnen unde 

sunderghes, beth dat wij deshalven juwe antwerde entfanghen hebben, entholden 
wolden, begeren degher andachtigen, hedden gij sulke copien entfangen, gij uns 
der avescriffte by dessem unsem jegenwardigen senden unde, wes juw deshalven 
weddervaren unde vurder to synne is, scriven willen, umme uns darna weten to 
richtende, wente desse sake wol vlijt unde spod eget, in deme in des obgenanten 
heren Romischen keysers hove vele tojeghers sint, de villichte wat practiceren 
mochten, dat jw unde uns entegen ghan mochte, wanner gij nicht spodlik unde 
vlitich birinne bevunden wurden. Sijt gode bevalen. Screven under unses eins 
ingeseghel, des wij samptliken hirto bruken, am sondage Judica anno LX sexto. 


Borgermestere der stad Lubeke. 


Aufschrift: Den ersamen vorsichtighen unde wisen heren borgermesteren to Lune- 
borch, unsen besundern ghuden frundenn. 


Original auf Papier mit aufgedrücktem wohlerhaltenen Siegel des Bürgermeisters Bertold Witik 
im Archiv zu Lüneburg. 


45. 


Der Rath zu Lüneburg meldet an Lübeck, dass er der Acht halber eine Gesandt- 
schaft an den Hof des Kaisers geschickt habe, weitere Nachricht noch 
nicht eingegangen sei. 1466. März 25. 


Unsen fruntliken denst tovoren. Ersamen und wijsen leven heren und 
besunderen guden frundes. Juwe scriffte de vorhandelinge juwes mede borger- 
mesters heren Hinrik Kastorppes andrepende de acht unses aldergnedigesten 
heren Romischen keysers mit uns gehad und ok der scrifte halven van deme 
genanten unseme gnedigesten heren keysere an jw gesand ete. hebben wi) in 
nottroft verstan, twivelen denne nicht, juwer leve wol inne iss alsse gij uns 
sodane copien der scrifte unses gnedigesten heren keysers an jw geschen, vor- 
mals hebben gesand, wij unse redeke und voglike antwerde darup an jw wedder 
gesand hebben furder sodans an unsen gnedigesten heren toschickende und 
hebben deshalven ok unse merklike bodescop ittzunt uppe deme weghe jegen 
unsses g. h. keysers hove, dar mede wij uns yo gude trostinge verhopen enen 
guden ende to irwervende so gij doch beroren van der copien der absolucien jw 
to sendende, willet weten wij noch nene breve sodaner acht efte ere copien 
hebben vernomen noch entfangen . Wan uns deshalven wes ankomende worde, 
schal jw unvermeldet nicht bliven und gedancken juwer leve desser guden meninge 

mit alleme flije. Sereven under unss eyns ingesegel amme daghe unser leven 
frowen Annunciacionis Marie a? domini ete. LXVI?*. 


hd 


Borgermestere to Luneborgh. 


Aufschrift: Den ersamen und wijsen heren borgermesteren der stad Lubeke 
unsen besunderen guden frunden. 


Original auf Papier. 


46. 


Erich Axelsson setzt dem Rathe von Lübeck auseinander, wie es mit dem Raube, 
über den der Rath sich beklagt, zugegangen sei und dass weder er selbst 
noch der Bischof von Abo noch die Stadt Abo dabei betheiligt gewesen 
seien. 1466. März 28. 


Mynen vruntliken grot mit vormogen alles gudes stedes tovorn. Ersamen 
leven vrunde, besundere leve gunnere. Juwe ersamicheid breff geschreven am 
dage Dyonissii hebbe ich nu in dissen dagen entfangen vorstanden und gotliken 
vornamen inneholdende manch meren worden, wo etzwelke juwe medeborger 
hebben jw to erkennen geven, wo desse erwerdige heren biscopes to Abo mynes 
und des rades hir to Abo utliggere und denere solen welche schepe to Revele 
vorfrachtet angehalet und gepeliget hebben etc. Ersame leven vrunde, so beleve 
juwe ersamicheyt to wetende, dat nu im somer negest vorgangen weren welke 
lose vorgadderde partie hir in den Scheren und hir ummelanghe tuschen Gotland 
und in dat gemeyne vorwater, gepeligeden und nemen den varenden man, weme 
se owerquemen. Sulkent to benemende hebbe ick mynen dergeliken, ok andere 
gude lude ere denere utgeverdiget und utgesant, strengeliken und hochliken 
vorbade medegevende by erer wolfart, nymande to beschedigen besunder den 
gemeynen varenden unschuldigen copman ut der hense, alz ick mit godes hulpe 
wol betugen und vortbringen wil in de warheit Up dersulve rese hebben etz- 
welke van den, de in sulker mate mit mynen deneren utgetogen weren, sick 
yan den mynen in de zee gegeven unde weren gescheiden van den anderen mer 
dan verteyn dage lanck. In der sulven vorschedinge hebben de andere part 
welk schepe bykomen angetastet unde angehalet, to Karlsó gebracht, dar strax 
de gudere gedelt und gebytet und alz ich vornamen hebbe und underrichtet sy 
van den copluden, de uppe densulven schepen weren, upembare hir vor deme 

rade und in mer enden tugen und gesecht hebben, dat de sulve parti des willen 
weren, syck mit deme ersten winde mit den guderen laten geleyden antzwer to 
Koningesberg edder to Colbergh. Darsulves sint myne denere to en komen, sulk 
antastinge, ere vorenement und quaden willen vornamen und angesehen, wo un- 
lympliken unmynschliken se mit den luden gevaren besocht und gepeliget hebben. 
Durch sulkent sint myne denere in mangceklinge mit en gekomen, vorhapende, en 
de genamen schepe und gudere weddertonemend und en tokeren, den se 
tohorden. Des se do nicht mectig weren to gripende edder weddernemen, sunder 
mit macht wurden offgeslagen und vele van den mynen gewundet. Do de mynen 
dat merkeden, dat se it nicht so began konden, upnemen se eyne deydinge mit 
en in sulker wise, dat se solden up geleyde und ere worde segelen hir in de 
Scheren. Weret sake dat suleke gudere alz de partie vormenden, to Darfft to 
hus horeden, wurden en mit rechte togesecht, nademe dar weren welk des biscoppes 
van Darfft denere uppe densulven schepen unde hadden bevelinge van den 
Stammeren, sulk guder to hinderen, so solde it darby bliven, horden ock de 
guder anderswor in den steden, so solden se varen und weddersegelen, wor en 
des belevede, ofte se hir nicht geleydet wurden. Up sulke vorworde und geleyde 
hebben se den mynen hir gevolget uppe acht mile na, up eyne genomlike stede 
Korpostrom genant und wolden sick in keynerleye wis negere benalen, er se 
hadden sulk vorwaringe und sekerheit alze se sulven begereden edder strax in 
de zee weddergeven. Dat got wet und eyn itzlich rechtverdige mynsche wol 
vormerken und betrachten kan, dat na sulker sake gelegenheit nicht betere 
stunde, dar to donde, uppe dat dem gemeynen varenden copman vorder schade 
totastinge ofte moye van en nichten schege, dan dat man se geleydede, welk 
doch geschen is in mynen aífwesen na rade underwisinge und fulbort guder 
lude, wente se hadden de beste besegelde barse und were, de hir im lande 
wesen mochte, und weren mynen deneren in aller mate vormetten, varen trekken 
segelen, wor en des belevede. Darumme, ersamen leven frunde, sint se mit 
sulken vorworden hir ingekomen und geleydet, dat wat van sulken genamen 
gudern unvorrucket und unvorsplittert were, dat sallen se tosamen in guder 
vorwaringe und beholdinge insetten, den ghennen mogen werden togekert, den 
se tohoren, und wart hir vorbaden eynen juweliken by vertich mark gebrek, 
van den sulven genomten guderen so gut to kopend alz eyn penning; und nu 
desulve partie vornemen, dat sulke guder angespraken und vorvorddert werden, 
sint se untwekem. Myne denere hebben my so bericht, alz ock bewislich is, 

dat se van den guderen part ofte dell nicht genamen hebben, mer dan de partie 
en geschencket hefft soss edder acht tunnen medes und andere kleyne plunderie, 
dat doch nicht sere doegen sall, und willen des overbodich wesen, eynen juweliken 
to rechte setten, wor en des geborlich is. Ock sal got erkennen, dat sulkent 
mit mynen willen weten ofte geneten nicht upstan is, wente ick vormode mit 
Jw und den juwen anders dan vruntschopp und leve und wil it mit gades hulpe 
so vortan entholden. Unde leven vrunde, wes hir gekomen und in beholdinge 
bleven is, hebbe ich Hermen Troste to Reffle und andern mer luden dat ere 
wedderschicket und gerne hir namales tokeren wil, wes ich irvaren und krigen 
kan van den guderen. Ersamen leven frunde, ofte ymandes were, de iw anders 
de sake vorbringen wolde, so sal he it mit der warheit nicht betugen edder 
bewisen; dergeliken ok nicht befunden werde, dat de erwerdige here biscop 
edder de stat hirvan als jenigen mynschen uppe de tit utgemaket hadden unde 
ok dat myne dener in jenige mate anders utgesant weren, dan vorgeschreven 
steit. Disse myne rechtverdige ursecht uptonemende, bidde ick juwe ersamiched 
in deme bestende ik hirme bevele gode dem almectigen. Geschreven to Abo, 
am vridage negest vor Palmen, under mynem ingezegel, anno LX sexto. 


Ericus Absolonis de Laguno 
miles capitaneus Wysbergensis. 
Aufschrift: Den — — ratmannen der stat Lubeck, synen besunderen holden 
gunneren unde guden gunneren. 


Angekommen den 20. Mai. Original auf Papier mit geringen Resten des Siegels. 


47. 


Der Rath von Abo antwortet dem Rathe von Lübeck auf ein Schreiben in Beireff 
angeblich dahin gebrachter von Ausliegern genommener Güter. 1466. 
März 29. 


Unsen vruntliken grut myt vormoghen alles ghuden. Ersamen guden 
vrunde borgermester unde raetmanne der stadt Lubeke. Uns juwen breff gescreven 
hebbe wij myt lefflicheit wol untfangen, lesende wol vornomen, ludende, wo unse 
erwerdige her unde bisschopp Cord unde des gestrengen hern Erijk Axelsson 
unde de unse mede utliggers sollen gewest sin.  Ersamen hern unde guden 
vrunde, wij noch all unse borger noch borgers knecht raet noch daet noch enige 


behulpinge darto gedaen hebn; de goder weren gepartet gebutet unde vorrucket 
7 

under en, er se to uns hir in Abo quemen. Ifft sake wij noch konnen vorvaren 
unde mogen to wetene krigen, dat enich nomtliken van unsen borgern unde den 
eren wij enigen mede beschuldigen unde kunnen freschende wesen, wy ok vor- 
boden unde noch vorbaden hebn by ener pene nicht to kopen by XL marken; 
weme wi) hirane brokhafftich unde schuldich vinden, wille wij mede varen, 
alse recht is. Juwe ersamheide zij gode bevalen. Screvenn upp Palmsunavende 
under unses stat secret, anno LXVI 


Borgermestere unde raetmanne der stat Abo. 


Aufschrift: Den — — ratmannen der stadt Lubeke, unsen u. s. w. 
Angekommen den 20. Mai. Original auf Papier mit Spuren eines Siegele. 
48. 


Claus Ranízau bittet den Rath von Lübeck, den für die Huldigung von Fehmarn 
angesetzten Termin um vierzehn Tage zu verschieben. 1466. März 29. 


Mynen fruntliken grud denst unde willen to allen tijden. Ersamen wisen 
bijsundergen guden vrunde. So gij scry[vjen van wegen der panthuldinge uppe 
Vemeren etc, en wijt ik nicht, oft juwe leve den anderen ok gescreven hebben, 
jodoch wil ik en sodan to kennende geven unde bevruchte my gantz, dat de 
jennen, de dar tor stede kamen scholden, uppe sodane tijd unde dar en by wol 
achte na in andern warven unde dagen to holden tom Kyle unde anderer wege 
gehindert werden unde uppe sodanen dingestdach na Quasimodogeniti! uppe 
Vemeren nicht konen tor stede kamen etc. Were hijrumme min vruntlike begher, 
oft jw dar sunderges nicht ane lettede, juwe leve dat mochte anstan laten wente 
uppe den dingestdach verteyn dage na juweme gescrevenen dingestdage komende, 
namliken den dingesdach na Jubilate?, uppe welkeme ik vlijt don wolde mit den 
anderen, dat vort tosettende, dat wij denne samtliken juwer leve to willen dar 
mochten tor stede kamen. Des gij my juwe antwert wol vorfogen by Hinrich 
Licherde to kamende, de my dat wol vort benalet unde jw nen not en is, mit 
sundergen juwer leve, de gode bevalen sij, baden dat to besendende Mach ik 
juwer leve vorder worane to willen wesen, schole gij my alletijd gudwillich 
vinden. Screven to Plone, in Palme avende anno etc. LXVI. 

Clawes Rantzow, hern Schacken son. 
Aufschrift: Den ersamen vorsichtigen mannen borgermesteren unde gantzen rade 
der stad Lubek, sinen bijsundergen frunden. 
Angekommen den 30. März. Original auf Papier mit geringen Resten des Siegels. 
 MAprill. April 30. 

49. 
Schweine und Abtritt im Keller. 1466. März 30. 


Witlik zij dat Bernd Brandenborch, Hinrik Baleman und Albert Kortzener 
vor deme ersamen rade to Lubeke tosprake gedan hebben to Hinrike Vathouwen 
deme beckere ereme naburer darumme dat he jn zineme kelre zine swyne liggende 
unde dar eyn privet jnne gemaket scholde hebben, dar dat ny wontlich gewest 
were dar dorch se in eren huseren gestencket worden ete. Des denne de rad na 
klage unde antworde beyder part na besprake und ripeme rade affgesecht unde 
gedelet hefft vor recht, dat de erscreven Hinrik Vathouwer jn sodaneme zineme 
kelre na desser tijd nyne swyne meer scholde liggende hebben unde dat privet 
jn zineme kelre wesende so bewaren scholde dat de naburs dar nynen stanck 
edder nyn vordret van liden unde dar over nicht klagen drofften. Jussu 


consulum. 
Eintragung des Niederstadtbuches: Palmarum. 


50. 


Christian, König von Dänemark, beschwert sich darüber, dass ein Rigaer Schiffer 
dem Ritter Ake Arelsson ein Schiff mit Ladung genommen habe. 1466. 
Márz 31. 


Cristiern van godes gnaden to Dennemarken Sweden Norwegen, der 
Wende unde Gotten koningh, hertoghe to Sleswijk, greve to 
Holsten Stormarn Oldenboreh unde Delmenhorst. 


| Unsen gunstighen grut tovorn.  Ersamen andachtighen leven frunde. 
De strenghe unse leve getruwe Ake Axelsson ritter hefft uns schrifftliken 
elaghende to kennende gheven, wo eyn schipper van Righe Hermen Beyman 
heten im herveste lest vorleden syne bardzen myd bottern kovlesche unde mehr 
anderen gudern vor der Wernowe by nachtslapender tijd genomen, sine knechte 
gegrepen unde to Dantzke gevort unde affhendich gemaket hefft em to grotem 
schaden. Bidden hirumme andachtighen, angesehn wy myd den van Righe nicht 
wan leve unde fruntschup weten, gij an se schriven willen, eren medeborger vor- 
gerort so to hebbende, dat he unsem manne unde rade vorgerort schip unde gud 
ane furder moyghe wedder werden late edder myd dem ersten na werde betale 


unde vor sodane hon unde smaheid geborlik lihk unde wandel do, dat em nener 
(? 

elaghe deshalven dorve nod zin. Irkennen wij umme iuw alse unse guden 
frunde unde de juwen alle weghe gerne. Gheven to Kopenhaven am mandaghe 
na Palme, anno LXVI?, under unsem secrete. 


Aufschrift: Den ersamen borgermestern unde radmannen der stad Lubeke, unsen 
andachtigen guden vrunde. 


Original auf Papier mit aufgedrücktem Siegel. 


51. 


Der Rath von Lüneburg bekennt, dass Aebtissin und Vorsteher des St. Johannis- 
Klosters in Lübeck die durch Vertrag vom 1. August 1452 auf die 
vordere Wechpfanne im Hause Kempinge gelegte Abgabe durch Zahlung 
von 908 M. 3'/, [8 abgelöst habe. 1466. März 31. 


Wy borgermestere rad unde menheid der borger to Luneborg. Bekennen 
opembare in desseme breve vor alsweme, dat de werdige und innige frowe 
Elizabeth, ebdissche und gantze sammelinge sunte Johannis closters binnen Lubeke 
unde dessulven closters vorstendere mit namen hern Hinrick Castorp borgermester 
und hern Andreas Gheverdes, ratman to Lubeke, na inholde sodaner concordien, 
alse de erwerdige in gode vader unde here, hern Johan, bisschop to Verden, mit 
etliken prelaten capittelen conventen und unsen borgeren, de den groteren und 
mereren deel uppe der sulten hebben, an deme vorgangenen sovenundeveftigesten 
jare kalendas Augusti mit uns angeghan hebben, de vorderen wechpannen hersscop 
to Kempinge uppe der sulten to Luneborg belegen to ewigen tyden gefriget 
hebben mit negenhundert achte marcken und verdehalven Lubeschen schillinge, 
und wij alsodane summen mit groter dancknamicheit entfangen und in unse 
schulde, de umme nuth unde nod willen unser stad unde der sulten darinne 
belegen gemaket weren, to vorkortende, gekart hebben. Und reden und loven 
der vorgescrevenen frowen ebdisschen, ereme convente und eres closters vor- 
stenderen und eren nakomelingen unde to dessulven closters truwen hand den 
ersamen unsen leven frunden, heren borgermesteren und radmannen der stede 
Lubeke Bremen Hamborg Brunswijgk Stade und Buxtehude und eren nakome- 
lingen, dat wij und unse nakomelinge dat ergenante closter van der ergerorden 
pannen hersscop wegen to ewigen tyden in alsodaner frigheid beholden und ene 
ok to ereme wispelgude alle jar mit der hulpe godes dorteyn vlode to dem 
mynsten geten laten willen und darto boninge na wontliker wyse der sulten. 

Und gescheghe id, dat god vorbede, dat wij de rad edder de menheid efte wij 
alle samptliken edder ok besunderen alsodaner frigheid nicht en helden, so 
vorwilkoren wij uns sampt und besunderen, dat wij efte unse nakomelinge also- 
dane summen deger und all scollen und willen weddergeven und allikewol by 
der ergerorden frigheid beholden, und vorwilkoren ok in dem gelijken, dat se 
uns denne alsodane summen moghen wedder affmanen in allen steden, wor se 
unser welken ankomen konnen mit geistlikem efte werltlikem gerichte vormiddelst 
sick sulves edder dorch de rede der erbenomeden stede Lubeke Bremen Hamborg 
Brunswijgk Stade und Buxtehude und nemen darup an uns unde unse nakome- 
linge vorgescreven allen geistliken ban und werltliken dwangk nu alse denne 
und denne alse nu in aller mathe, oft wij dar noghaftigen to weren gemanet. 
Unde geven ok over behelpinge aller rechte, de uns hijr enteghen mede weren, 
unde en willen noch en scollen der nummermer upthen edder to jenigen tyden 
bruken. Alle und islike vorscreven stucke und artikele reden und loven wij 
borgermestere rad und menheid der borger to Luneborg der vorbenomeden 
ebdisschen und eren medebenomeden to eres closters behuff in guden truwen 
stede vast und unvorbroken wol to holdende to ewigen tijden ane alle list, unde 
hebben des to orkunde und to tokomender dechtnisse unser stad ingesegel witliken 
laten hengen an dessen breff. Gegeven na Cristi bord verteynhundert und in 
dem sesundesestigesten jare, des mandages na Palmen. 


Original mit anhängendem Siegel. 


52. 


Der Rath von Lübeck dankt dem Raihe von Lüneburg für die Bereitwilligkeit, eine 
Tagefahrt in Schlutup zu beschicken. 1466. April 5. 


Unsen vruntliken grud unde wes wij gudes vermogen tovorn. Ersamen 
vorsichtigen heren, besundern guden vrunde. De ersamen, her Albert van der 
Molen, juwe borgermester, unde Hinrik Witijk, radeskumpan, hebben uns enen 
breff gesand unde darinne vorsloten benalet avescriffte des leidebreves des irluch- 
tigen, hochgeborn fursten unde heren, hern Hinrikes, hertogen to Mekelenborgh 
etc, andrepende de vorrameden daghvard de men binnen Sluckupp in unser 
landwer des donredages negest komende!) to vormiddage werd holdende. Sulkes 
geleydebreves zint wij wol tovreden. Unde so gij uns am avende Palmarum 


7) April 10. 

negest vorleden?) schreven, gij gedencken sodanen dagh na unsem begher to 
dersulven tijd uns to leffmode gerne mede to besendende, des bedancken wij 
juw gudliken, biddende, gij juwe erliken unde drepliken radessendeboden am 
mydweken negest komende?) des avendes binnen unser stad in der herberge 
hebben unde des nicht vorleggen willen. Des betruwen wij juw gentzliken 
unde vordenent umme juwe ersamheide, de gode dem hern zin bevalen, in 
geliken offte meren allewege gerne. Screven under unser stad secret, am hilgen 
Paschen avende, anno etc. LXVIto, 
Borgermestere unde radmanne der stad Lubeke. 


Aufschrift: Den ersamen vorsichtighen unde wisen heren, borghermesteren unde 
radmannen tho Luneborgh, unnsen besunderen ghuden vrundenn. 


Original im Archiv zu Lüneburg mit Best des Secrets. 


59. 


Giseler von Münden der junge bitiet den Rath zu Lübeck, Luder Palborne das 
Geld für ein Pferd zu bezahlen. 1466. April 8. 


Min fruntlicke unde wiligene denst voren. Ersamen vorsichtigen besun- 
dern leven frundes. Ick vorsehe my, gij noch wol vordencken der lestgedanen 
Sprake mit juw gehatt von des perdes weghen eyneme der junghen ghesellen 
tobehorich, dat to Hamborch vorderfflich stande unde ome uthe gebleven is, do 
ick mit sampt juw unde itwelken andern erlicken steden tor dachvort to Groninghen 
nu am latesten ghereden was ete. So hefft de sulve geselle dussene jegenwardigen 
Luder Palbornne sineme werde bevolen, bi juw dat gelt vor dat perdt to forderende 
unde my ghebeden, juw dar umme to schrivende. So bidde ick juw in besundern- 
heit gar gudlicken, gij juw dar anne gudwillich unde tome besten jegen one bewisen 
unde finden laten, deme genanten Ludere dat gelt dar von to keren, wil ick mit 
fliite gerne vordeynen; wes ick juw wedder to willen unde denste gesin kan, 
schulle gij mij alle tidt bereide unde gudwillich finden. Screven under myneme 
ingesegel ame dinxstedage in den passchen, anno ete. LXVIt., 

Giseler von Munden de junger. 
Aufschrift: Den ersamen vorsichtigen hern Bertolde Witick unde hern Henricke 
Kastorppe borgermestern to Lubeke mynen besundern leven frunden sampt 
unde jewelkeme besundernn. 
Angekonmen den 22. April. Original auf Papier mit Rest des aufgedrückten Siegels. 
*) März 30. *) April 9. 

54. 

Der Rath von Dansig beurkundet die eidliche Aussage zweier Rigaer Steuerleuie 
über das Zusammentreffen mit einem Dänischen Schiffe im Hafen zu 
Warnemünde. 1466. April 11. 

Allen unde itzlichen in welker kegenwerdicheit disse unse breff kommet, 
dee en zeen horen ader lezen, unsen leven heren unde guden frunden, bekennen 
wie burgermeister unde radtmanne der stadt Dantzik mit frundtlickem grote 
begerende, witlick to ziende, dat vor uns in sittendem rade in data disses breffes 
gekamen sien dee erbaren nchter unde scheppen gehegedes dinges unser stadt unde 
hebben apenbar bekandt unde getuget, dat vor en in gerichte dee vorsichtigen 
Tydeman Borger, des ersamen schippers her Herman Reynemannes, radtmannes 
to Rige, rechte stureman, unde Heyne Grote, sien roeffstureman am fridage negest 
vor dem sondage, so men yn der hilligen kerken singet Judica, negest vorgangen,!) 
mit uppgerichteden fingeren staveder eyde to den hilligen geswaren vorrichtet 
unde also, alse recht is, wargemaket, dat eth is gescheen, dat de gnante schipper, 
her Hermen Reyneman, lach vor der Warnouw mit synem schepe unde was 
upgetagen keen Rostock, umbe to kopen, wes he behoff hadde. Do he wedder 
van Rostock to Warnemunde qwam unde gingh in des vagedes hus to Warne- 
munde, unde deewile hee over der taffelen sath unde dede syne maeltiedt, do 
qwemen dar innegaende veertien Denesche havelude unde qwemen bie den vor. 
gemelden schipperen sitten unde eten unde druncken mit em unde hee mit en. 
Uppet lateste vragede den vorgeschrevenen schipper eyner van den Deneschen 
haveluden, van wannen he gezegelt were. Darupp em de schipper vorgenomet 
antwurde, hee were van der Rige gezegeld. Do vragede hee en vort, worhen 
hee wesen wolde. Do sede em de schipper, hee wolde in Flanderen effte in dee 
Welinge wesen, effte wor en godt sende. In deme so toch eyner van den 
Deneschen haveluden vorberoret syne boerze upp unde nam soss ader seven 
gulden in de handt unde sloch see vor em nedder upp dee taffel vor de vor- 
gedachten schippers angezichte unde sprak: wes wie vorteren, dat sole gie noch 
betalen, unde meyneden den velegedachten schipperen. Do betalede de vorgnante 
schipper sien gelach unde wolde in dat esping gaen. Do volgeden em de vaken 
gedachten havelude nah uppe den strandt unde entseeden en lyves unde gudes. 
Do vragede see dee schipper eyn werff unde ander werff, effte et den Deneschen 
haveluden ok ernst were. Do seden see ya, hee sulde van enn allen ennes 

ungelucke hebben. Darupp de vakegenante schipper antwurde, dat see dat sulven 
sulden beholden unde darto, so wolde hee mit en delen so, alse eyn recht were. 
Van stunden an lepen dee sulvigen Deneschen havelude in er both samentlicken 
unde pynegeden sick, uth deme bome to schepe to kamen. Do mannede de 
vorgenante schipper sien esping unde pynegede sick, nach to kamen unde wolde 
eth mit er gedelet hebben, Alse do de Deneschen havelude to schepe qwemen, 
da loden see ere bossen unde schoten dem gemelden schipper nah, eyn deel 
over em, eyn deel achter em, also dat see noch den schipper noch nymande van 
synem volke rakeden. So mannede de vorgemelde schipper sien boeth unde 
sien esping mit sulker were, alse em dartho denede, unde leeden beide van 
beiden deylen malkander an borth unde slugen malkander vindelicher wise, also 
dat dee schipper dee overhandt hefft beholden unde erer mechtich is geworden 
unde dee barse an borth unde settede dee Deneschen havelude, alse men 
gefangene plecht to zetten. Des gelicken hefft dee vorbenomede schipper her 
Herman Reyneman ock sien recht dartho gebaden, dat eth yn der warheit also 
gescheen ist, ifft eth van noden wesen wurde, also vorgeschreven steit. Also 
alse dith van richter unde scheppen gehegedes dinges vorbenomet vor uns bekandt is 
unde betuget, also tugen unde bekennen wie dat vor juwer aller herlicheit unde 
fruntschopp, wor dat von noden wert wesen, in unde mit dissem unsem breffe, 
de in getuchnisse der warheit mit unser stadt secrett hir toruggewerdes uppge- 
drucket is vorsegeldt unde gegeven to Dantzk, am fridage negst nah Osteren, 
na Cristi gebort unsers heren duwsent veerhundert unde zoesundezostigesten jare. 


Original auf Papier mit Spuren eines rückwärts aufgedrückten Siegels. 


Oo. 
Der Rath von Lübeck ersucht den Rath von Lüneburg um seine Theinahme bei 


einer bevorstehenden Verhandlung zu Schönberg mit dem  Heraog von 
Mecklenburg. 1466. April 11. 


Unsen fruntliken grud tovorn. Ersamen heren, besundern guden frundes. 
So denne eyn ander daghvard nu am dinxedage na dem sondage Quasimodo- 
geniti negest volgende!) twisschen dem irluchtigen hochgebornen fursten unde 
heren, hern Hinrike, hertogen to Mekelenborgh etc. unde den zinen, uppe de 
ene, unde uns unde den unsen, uppe de anderen zijden, binnen dem Schonen- 

berghe to vromiddage is vorramet etc, so de sulffte, juwe radessendeboden der 
zake legenheid juw woll uterliken werden berichtende, unde alse denne de 
erscrevene here hertoge Henrik de erbenomeden juwe radessendeboden to sodanem 
daghe mede to komende gebeden hefft, bidden wij juw deger andachtigen, gij 
de erscrevenen juwe radessendeboden uns to willen unde to leve uppe de erserevene 
stede unde tijd hebben unde schicken willen, dar wij uns gensliken to vorlaten. 
Welk wij umme juwe ersamheide, de gode dem hern zin bevalen, in geliken 
gerne wedder irkennen willen. Screven under unsem signete, des wij nu tor 
tjd dorch hast willen hijrto bruken, am vrijdage in der hilgen Paschen weken, 
anno domini etc. LX sexto. 
Borgermestere unde radmanne der stad Lubeke. 
Aufschrift: Den ersamen wijsen mannen, heren borgermesteren unde radmannen 
to Luneborgh, unsen besundern guden frunden. 
Original im Archiv zu Lüneburg. Signet in grünem Wachs abgesprungen. 
96. 

Der Rath von Lübeck thelt dem Herzog Heinrich von Mecklenburg die von zwei 

Rathmánnern mit Berufung auf ihren Bathseid gemachten, von einem 

Bürger beschworenen Aussagen über bei Errteneborg vorgekommene Berau- 

bungen mit. 1466. April 14. 


Vor jw irluchtigen hochgeborn fursten unde hern, hern Hinrike, hertogen 
to Mekelnborch, furste to Wenden, greven to Swerin, der lande Rostocke unde 
Stargarde here, unsem gunstigen leven heren na irbedinge unses fruntliken 
denstes mit vermogen alles guden don wij borgermestere unde radmanne der 
stad Lubeke witlik opembar betugende in unde mit desseme breve, dat vor uns 
zint gekomen de erscrevene her Andreas Geverdes unde her Hinrik van Hacheden, 
unse radesmedekumpane, alse sweger Michel Lam unses borgers, vormundere 
ziner eliken husfrouwen umme zines afwesendes willen, de dorch sodane eede, 
de ze unsem rade unde unser stad gedan hebben, tuged unde wargemaket hebben, 
dat Michel Lam vorbenomed bij Erteneborch is genomen int erste eyn perd van 
dertich marken, sadel unde thom van twen marken, eyn stalen pansen van 
teyn marken, eyn armborst van twen marken, eyn swerd unde kleder van 
ener mark, an redem gelde dre mark, eyn sulvern ingesegel veer mark. Dit is 
vorrichtet alene uppe achtundevertich mark. Vurdermer Hinrik Mutzingk, unse 


borger, heft vor uns vermiddelst zinem uthgestreckedem arme unde upgerichteden 

vingern stavedes eedes lijfliken to den hilgen gesworen unde wargemaket, dat em 
ok by Erteneborch is genomen eyn perd mit dem gerede so gud alse vefteyn 
mark, unde darto rede geld so vele des is gewest. Unde dat desset vorscrevene 
alle, so bovensereven steit, is vorrichtet unde besworen, des hebben wy borger- 
mestere unde radmanne vorbenomed to merer sekerheid unser stad secret witliken 
henghen heten an dessen breff. Gheven unde screven na Cristi gebord veertein- 
hundert im sossundesostigesten jar, am mandage na Quasimodogeniti. 
Original mit anhängendem wohlerhaltenen Secret. 


o4. 


Heinrich IV., Herzog von Mecklenburg, schliesst unter Bestätigung der früheren ein 
Freundschaftsbündniss mit der Stadt Lübeck auf die náchstfolgenden sehn 
Jahre. 1466. Apri 15. 


Wi Hinrick, van godes gnaden hertoghe to Mekelnborch, furste to 
Wenden, greve tho Swerin, der lande Rostock unde Stargarde here. Bekennen 
unde betughen opembar in unde mit desseme breve vor allesweme, dat wij vor 
uns unde unse erven umme ghuder eendracht nuth unde vromen willen unser 
lande lude unde undersaten myt wetende unde vulborde unser leven getruwen 
rede unde umme bestentnisse der stad Lubeke, wolvard des ghemenen besten 
unde merckliker gudlicheid unde woldaet, de uns van den van Lubeke bescheen 
zin unde bescheen mochten, dorch gudliker medebeweringhe der erbaren rede 
unde sendeboden des heren hertoghen van Sassen, unses leven ohemes unde der 
ersamen radessendeboden van Luneborch alse ghuder myddelers, uns mit dem 
ersamen rade unde der stad Lubeke gudliken vorenighet vordraghen unde tohope- 
salet hebben, vorenighen vordraghen unde tohopesetten uns mit en in macht 
desses unses .breves in nabescrevener wijse. Also wor wij der genanten van 
Lubeke unde der eren samptliken offte besundern to redelicheid gelike ere unde 
rechte mechtich zin, dat wy noch de unse der wy mechtich zin unde van 
rechte mechtich wesen scholen, jeghen ze nicht don edder don lathen scholen 
edder willen. So im geliken de van Lubeke wedder umme, dar ze unser offte 
der unsen sampt edder besunderen to redelicheid, gelijke ere unde rechte mechtich 
zint, vormyddelst sick edder den eren in jenigher mathe unde wijse jeghen uns 
unse land lude unde undersathen nicht don offte don lathen scholen edder willen. 
Welke desse unse vorenynghe vordracht unde tohopesate van hute, ghiffte desses 
breves, anstan unde desse negest volgenden teyn jar all uth sunder myddel 

volghende van macht weghen desses unses breves schal duren unde waren. Jodoch 
schall desse unnse breff uns unde den unsen unde den van Lubeke unde den 
eren in unsen unde eren privilegien rechticheiden vrijheiden unde breven, welker- 
leie de zin, unde ock allen breven den van Lubeke van uns unde elderen unde 
vorfaren gegeven nicht to vorfange wesen, sunder de scholen alle in vuller macht 
blyven in krafft desses sulven breves. To merer orkund unde sekerheid hebben 
wij hertoge Hinrick vorbenomed vor uns unde unse erven unse ingesegel witliken 
gehengen heten an dessen breff. Gheven tom Schonenberghe na der bord Cristi 
unses heren dusend veerhundert jar darna in dem sossundesostigesten jar, des 
dinxstedages neghest na deme sondaghe Quasimodogeniti. 


Original mit anhängendem Siegel. 


58. 


Der Rath von Lübeck ersucht den Rath von Lüneburg, ihm 15 bis 16 Pramen 
Kalk zu dem früheren Preise zu überlassen und an einer Verhandlung 
in Büchen mit dem Herzog von Lauenburg und dem Herzog von Mecklen- 
burg theileunehmen. 1466. — April. 16. 


Unsen fruntliken grut tovorn. Ersamen heren, besundern guden frundes. 
Wij hebben de ersamen juwe radessendeboden, de myt den unsen uppe dem 
dage tom Schonenberge gewest zint, dar wij juw gudliken vor dancken, angevallen 
unde se gudliken gebeden, an juwe ersamheide to bringende, dat unse fruntlike 
begher is, dat gij uns XV edder XVI prame kalkes uppe sodanen olden koepp, 
alse men den in vortijden ploch to kopende, namliken vor XL mark, to buwnisse 
unde behoff unses slotes Bergerdorppe overgeven willen, so dat to unser aller 
besten is. Ok, alse denne eyn ander dach dar tom Schonenberge twisschen 
dem hochgeboren fursten unde heren, heren Johanne, hertogen to Sassen etc, unde 
den zinen, uppe de ene, unde uns unde den unsen uppe de anderen zijden, nu 
amme mandage negest tokomende!) tor Boken des morgens to achten to holdende 
van etliker schelafftigen zake wegen under uns irresen vorramet is, des denne 
de erscrevene here hertoge unde ok de hochgeborn furste unde here, her Hinrik, 
hertoge to Mekelnborg etc., de sulfften juwe sendeboden to sodanem daghe 
gebeden hebben, so se juw des under andern woll inbringende werden, hijrumme 
is unse fruntlike begher myt andacht biddende, gij uns sodane vorscrevene prame 

kalkes gutliken uthgeven willen unde de erbenomeden juwe radessendeboden uns 
ok to wilen unde to leve uppe de erbenomede stede unde tijd hebben willen 
unde uns des nicht en weigheren, so wij uns dar gensliken to vorlaten, wente 
wij unse frunde van Hamborgh, umme dar mede tor stede to wesende ok vor- 
screven unde gebeden hebben dergeliken. Unde gelevede juw ok, am sondage!) 
des avendes to Molne to wesende, dar wij de unse uppe de tijd uppe den avend 
ok hebben willen, stellen wij to juwen ersamheiden, de gode dem heren zin 
bevalen, myt vljte na gebor gerne. Screven under unser stad secret, am mid- 
weken na deme sondage Quasimodogeniti, anno LXVIte. 


Borgermestere unde radmanne der stad Lubeke. 


Aufschrifí: Den ersamen wijsen mannen, heren borgermestern unde radmannen 
to Luneborgh, unsen besundern guden frunden. 


Original im Archiv zu Lüneburg. Secret grösstentheils erhalten. 


59. 


Claus Ranizau schreibt dem  Rathe von Lübeck wegen eines ihm zugesprochenen 
Pferdes, früher Eigenthum eines im Plöner See ertrunkenen Mannes. 
1466. April 19. 


Minen fruntliken grud mit vormoge alles guden toforn. Ersamen guden 
vrunde. Alse juwe wijsheyt scrift, wo jw vorgekamen sij, dat eyn kopman mit 
twe perden in den Plonye zee gereden sij unde dorinne vordrunken unde sodane 
perde, alse dar he uppe zat unde dat andere in der hant vorede, in mynem 
beholde scholen sin ete, hebbe ik under meren wol vornamen. Des do ik juwer 
leve weten, dat eyn mit twe perden in den Plonye zee reeth, dat ene brun, dat 
ander wijt. Alse gij ok scriven, upp dem witten sad he, dat brune vorde he in 
der bant. Also reeth he in den zee unde dat brune perd toch torugge unde 
he reeth vorwart so lange, went ene dat brune perd aftoch, unde is also vor- 
drunken unde noch ungevunden went in dessen dach, wol dat dar grot vlijt 
unde arbeyt na gedan is, dat men en gerne vunden hadde. Alse gij denne 
roren, dat sodane vorscreven perde in mynen beholde sin, do ik juwer ersamen 
wijsheyt weten, dat de perde in mynen behold nicht en quemen er nu en 
donredage.? Do leeth ik dar ding unde recht holden uppe deme Megedeberge, 

dat ene wonlike dingstede is. Darsulves wart my van wegen mines gnedigesten 
heren des koninges de vorscrevenen perde mit ordel ding unde recht togevunden, 
dat ik wol nabringen wil, alse my dat van rechte behoret, unde sy dar nemende 
nenes antwordes umme plichtich. Mach my overst yemant van der perde wegen 
worumme schuldigen, so schal min gnedigeste here de koningh unde juwe leve 
miner to rechte mechtich wesen, to donde unde to nemende, wes lantrecht is eto. 
Alse juwe wiisheyt denne scrift, dat de man vuste gelt scholde by syk gehad 
hebben, oft de man gevunden worde unde my vor ogen queme, scholde id wol 
in guder vorwaringe bliven, so lange went yd queme, dar yd van rechte komen 
scholde. Ik vormode my, dat juwe borger umme sodan perd mach wol alleen 
laten, unde mochte yd em ok willigen volgen. Went he dat perd angetastet 
hadde, so moste he den doden gelden unde der herschop don, wes lantrecht werd. 
Heft juwen borger we wat schuldich geweset, de heft ene mit dessen perde nicht 
betalet etc, alse juwe leve dat wol irkennen kan. Desulfte juwe leve god vrijste 
unde spare wolmogende to langen tijden. Screven to Zaltzow, under minem 
signete, amme sonavende vor Misericordias Domini anno LX sexto. 


Claus Rantzow, hern Schacken, son. 


Aufschrift: Den ersamen vorsichtigen unde wisen mannen, borgermesteren unde 
radmannen to Luheke, sinen besundern guden vrunden. 


Angekommen den 21. April. Original auf Papier mit Spuren des aufgedrückten Siegels. 


60. 
Eidliches Zeugniss über den Vorfall in der vorigen Nummer. 1466. April 20. 


Jachim Otte unde Hans Jonssone vor deme ersamen rade to Lubeke hebben 
vormiddelst eren uthgestreckeden armen unde upgerichteden vingheren staveder eede 
lijffliken to den hilgen gesworen, vorrichtet unde war gemaket, dat se dar an unde over 
gewest zin, dat Hans Tarnouw eyn snytker jn de ploner zee ghereden zij sittende 
uppe eneme witten perde unde eyn ander brun perd jn ziner hand vorende, 
Hanse Northove, borgere to Lubeke, tobehorende. Des he denne sodane perde 
geswemmet hebbe unde dar mede wedder uppe dat land gereden zij unde de 
perde zijk jn deme sande hebbe weltheren lathen unde do wedder upp geseten 
unde wedder in de zee gereden zij Darane den ersereven Jachime Otten unde 
Hanse Jonssone misducht hebbe dat he to depe rede, dar vor se ene gewarnet 
hebben. Dar to Hans Tarnouw geantwordet hebbe, dat he olde noech were unde 

woll wiste wo depe dat he riden mochte edder nicht, wante he dat sant yo vor 
zijik seghe. Unde in deme, so were he so deepp gereden, dat he myt zineme 
perde dar he uppe sath underghegan sij, also dat se ziner nicht en seghen. Dar 
mede zijk do dat brune pert van eme vorlaten hebbe unde wedder upp dat land 
gelopen zij langhe tovoren eer de erbenante Hans under ghegan unde vordrunken 
sij, also dat dat brune pert ene nicht van zineme witten perde dar he uppe sath 
getogen hebbe. Jussu consulum. 


Eintragung ins Niedersiadtbuch 1466 zw Misericordias domini. 


61. 


Der Rath von Lübeck schliesst ein Freundschaftsbündniss mit dem Herzog Johann IV. 
von Sachsen-Lauenburg auf zehn Jahre. 1466. April 21. 


Wy borghermestere unde radmanne der stad Lubeke bekennen unde 
betughen opembar in unde mit desseme breve vor alsweme, dat wij vor uns unde 
unse nakomelinghe umme ghuder eendracht nuth unde vromen unser borgher 
unde undersaten myt eendrachtigem willen umme bestentnisse unser stad unde 
wolfart des ghemenen besten unde merkliker ghnade unde ghunst, de uns van 
dem irluchtighen hochgeborn fursten unde heren, heren Johanne, hertogen to 
Sassen, Enghern unde Westvalen etc., is bewiset unde bewiset moghen werden, 
dorch gudliker medebeweringhe des irluchtigen hochgeborn fursten unde heren, 
heren Hinrikes hertoghen to Mekelnborch, fursten to Wenden, greven to Swerin etc. 
unde den ersamen heren radessendeboden der stad Luneborch alse guder myddelers 
uns mit dem obgenanten heren Johan unde zinen landen gudliken vorenighet 
vordraghen unde tohopesatet hebben, vorenighen vordraghen unde tohopesaten 
uns mit en in macht desses breves in nabescrevener wijse also. Wor wy des 
obgenanten heren hertoghen Johannes unde der zinen samptliken offte besunderen 
to redelicheid gelijke ere unde rechte mechtich zin, dat wij noch de unnse, der 
wij mechtich zin unde van rechte mechtich wesen scholen, jeghen ze nicht don 
edder don lathen scholen unde willen. So im gelijken de genante here hertoghe 
Johan wedderumme, dar he unser offte der unsen sampt edder besunderen to 
redelicheid gelijke ere unde rechte mechtich is, vormiddelst sick edder den zinen 
in jenigher mathe unde wijse jeghen uns unse stad borghere unde undersaten 
nicht don offte don lathen schole edder wille. Welke desse unse voreninghe 
eendracht unde tohopesate van hute, ghiffte disses breves anstan unde desse 

neghest volgenden teyn jar al uth sunder myddel folghende van macht wegen 
desses unses breves schal duren unde waren. Jodoch schall desse unse breff dem 
obgenanten heren hertoghen Johann unde den zynen, uns unde den unsen in 
zinen unde unsen privilegien unde rechticheiden, vrijheiden unde breven, welker- 
leie de zin, unde ok allen breven dem heren hertogen van uns unde unsen 
vorfaren gegeven nicht to vorfange wesen, sunder de scholen alle in vuller macht 
blyven in krafft desses sulven breves. To merer orkund unde sekerheid hebben 
wij borghermestere unde radmanne vorbenomed vor uns unde unse nakomelinge 
unser stad secrete witliken hengen heten an dessen breff. Gheven tor Boken, 
na der bord Crist unses heren dusend veerhundert jar in dem sossundesostigesten 
jar, am mandage neghest na dem sondage Misericordia domini. 


Nach dem Original im Staatsarchiv zu Schleswig mit anhüngendem Secret der Stadt Lübeck. 


62. 


Der Rath zu Danzig ersucht um Anerkennung des Hinrich Nedderhaff als Bevoll- 
mächtigten für Claus Storm. 1466. Ami 21. 


Vor allen unde itezliken de dissen breeff sehen addir lesen bekennen 
wie burgermeister unde rathmanne der stadtt Dantzik mit frundtlikem grote 
unde vormogen alles gueden begerende witlik to siende, dat vor uns in sittendem 
rade gekamen is de vorsichtige Clauwes Storm unse medeborger, heft in sulker 
forme unde wise, alse he sulde unde van rechte mochte vulmechtich gemaket 
den vorsynnigen Hynrick Nedderhaff, copmann der Dudeschen hanse, dissen 
bewiser, alle unde itezlike syne saken unde rekenschapp, alze he mit Hinrick van 
Northen uthstaende heft to entscheyden unde to entflyen in frundtschapp addir 
durch recht, eyde to nemen unde to vorlaten, quitancien van deme entfangenen 
to geven unde alle dingk unde rechtgangk vulmechtich darbie unde darmede 
to doende unde to latende, geliker wise he sulven doen unde laten mochte, so 
he personlik kegenwurdich were unde vor ougen, ok eynen anderen procuratorem 
unde mechtiger in dissen saken so vaken, dat van noden werdt wesen, vortan 
to kesen unde to mechtigende, gelavende darbie, wat de sulvige sienn vulmech. 
tiger hierbie doen werdt unde latenn, dat sulve stede vaste unde unvorserlik 
to holden in allen tokamenden tiden. Worumb wie alle unde itezlike heren unde 
unse besundere gunstige gueden frunde, de mit dissem unsem breve besacht, 
irmanet unde angeropen werden, frundtliken bidden, willet besundere leve heren 

unde frunde dem vorgedachten Hynrick Nedderhave des vorgemelden Clauwes 
Stormes vulmechtigere in entscheydunge unde entfligunge sulker saken unde 
rekenschapp gunstlik, forderlik unde behulplik wesen, dat em rechtferdige ent. 
scheydunge unde rekenschapp wedderfaren moge, willenn wie gerne vorschulden 
kegen juwer aller herlicheit unde frundtschapp, wor wie konnen addir mogen. 
Geven to Dantzik am mandage negest nah dem sundage, so men in der hilligen 
kerken singet Misericordia domini under unser stadt secrett to getuchnisse hir 
ruggewerdes uppgedrucket na Cristi gebordt unsers heren im dusendt veerhundert 


unde saesundesaestigesten jare. 


Angekommen den 21. Mai. Original auf Pergament mit rückwärts aufgedrücktem Siegel. 


63. 


Der Rath von Bremen schreibt an den Lübecker in Sachen Johann Schermbecks 
und meldet, dass das Gerücht von dem Wiederaufbau der Siboldesborg in 
Friesland unbegründet sei. 1466. — April. 23. 


Unnsen fruntlijken denst unde wes wij gudes vormoghen thovoren. Er- 
samen heren bisunderen guden frunde, zo gy uns seriftli]ken benalden, dat de 
ersamen olderlude des ghemenen kopmans der Duetschen hensse bynnen Brugge 
juwer leve van weghene der sake Johans Schermbeken unnses borgers, de he 
to den van Antworpe vormend to hebbende, der weghene de van Antworpe 
overbodich sin up leghelijken steden daghe to lestende etc. Ersamen heren willet 
wethen, dat ytlijke van unnsen borgeren den de sake ghelijk Johanne Schermbeke 
mede andrepen iotthon umme ere neringhe to donde van der hand sind. Aver 
so drade de wedder to hues komen, wiilen wy der sake halven, wo id myt der 
daghestinghe staen schole uterlijken spreken unde juwer ersamheit des denne 
-annse entlijke antworde vord benalen. Vorthmer, so gy roren, gy irfaren, dat 
de Vresen sin in meninge Sibeldesborch wedder up to buwende etc. Ersamen 
leven frundes, wy hadden in desser neghest vorghanghenen weken unnses rades 
frunde tieghen Sirike tor Vredeborch nicht verne van Sybeldesborch to daghe 
gesand, zo dat do tor tijd dar noch in der warheit nicht ane was, noch wy dar 
ok nicht van vorfaren en hebben. Men so drade wy dat warhaftigen voresschen, 
schal juwer leve sodanne denne van uns ungesumet witlijk ghedaen werden, 
desulven juwe ersamheit wy gode unnseme heren wolmoghende unde salich bevelen. 


1466. April 23. 65 


Sereven ame midwekene nae deme sondage misericordia domini under unnser 
stad secrete, anno etc. LXVI?. 
Consules Bremensis civitatis. 


Aufschrift: Den ersamen wisen mannen unde heren borghermeisteren unde raed- 
mannen der stad Lubike unde radessendeboden der stadt Hamborg nu to 
Lubike to daghe wesende, unnsen bisunderen leven frunden. 


Angekommen den 28. April. Original auf Pergament mit Best des Siegels. 


61. 


Der Rath von Bremen bittet um weitere Stundung eines dem Nachlasse Johann 
Segeberges geschuldeten Kapitals. (1466. April 23.) 


Vorthmer ersamen leven heren hebben uns Hinric Ebbeling unde vor- 
mundere des testamentes seligen heren Johan Segeberges af eene, Hans van 
Wickeden unde Hermen Hijtfeld af ander halve ere breve ghesand umme 
sodanne hovetsummen unde bedageden rente, dar ane wy uns on vorbrevet 
hebben etc. Ersamen leven heren, wy hadden ghehopet sodanne rede entrichtet 
scholde ghewesen sin, dat doch noch hertho van groter last unde merklijker 
noefsaken wegene uns anliggende is vorbleven, dat uns van harten leth iss. 
Jodoch hopen wy unnses dinghes wel ghod in kortes wol to guden uthdraghe 
to komende, bidden wy denstlijiken mit den genanten juwen borgeren so guet- 
lijken spreken unde vorfogen willen, se unnse noet anseen unde noch een cleyne 
myt uns lijden, wy wilen uns dar so ane vliten, dat wy on wel god renthe 
unde hovetstoel nae moghelijken tijden, so wy erst konen unde moghen willen 
leeflijdken gheven unde samtlijken wol betalen unde sulkent boven dat umme 
juwer heren wisheit unde de erbenomeden juwe borghere, wor wy konen myt 
gantsem willen vordenen unde vor oghen hebben. Datum ut in liftera. 


De raed der stad Bremen. 


(Inwendig): Deme ersamen rad to Lubeke besunderen. 


Einlage zu No. 63 auf Papier. 


66 1466. April 24. 


65. 


Der Rath von Hamburg antwortet dem Lübecker auf ein Schreiben von diesem, 
erwähnt die bevorstehende Zusammenkunft mit dem König von Dänemark 
und übersendet einen Brief der Aelterleute in Flandern. 1466. April 24. 


Unsen fruntliken grut mit vormoge alles gudes tovoren. Ersamen wise 
heren besundern leven frunde, so gij uns by desseme jegenwardigen gescreven 
hebben under anderen berorende von deme peerde eneme von Gottingen tobehorende 
unde in der Groninghschen reyse vorderfflich bestande gebleven etc. unde dat 
juwe ersamheyd deshalven an den rad to Gottinge wolden schriven in sulker 
wyse in demesulven juwen breve uthgedruckt etc. dat juwe leve deme also do, is 
uns wol to willen unde sint des so tovreden etc. Wy twyvelen ok nicht, juwe 
ersamheyd hebbe uppe datum von desseme entfangen unse meninge, andrepende 
de tohopesate mit deme irluchtighsten hochgeboren fursten unnseme gnedighsten 
heren, deme koninge to Dennemargken etc, juw, unsen frunden von Luneborgh 
unde uns, juw by unseme secretario her Johan Mestwerten gesandt etc. Wij 
senden juw ok by desseme jegenwardigen enen breff unser frunde der olderlude 
in Vlanderen residerende, an juw sprekende. Juwe ersamheyd, der wij gerne to 
willen sin, wor wij mogen, wij gode deme almechtigen bevelhen. Screven under 
unnser stad signete ame donredage na Georgij martiris anno ete. LXVI’. 


Borgermeistere unde radmanne der stad Hamborgh. 


Aufschrift: Den ersamen vorsichtigen unde wijsen herenn, borgermeisteren unde 
radmannen der stad Lubeke unnsen besunderen ghuden frunden. 


Angekommen den 23. (l. 24. oder 25.) April. Original auf Pergament mit Rest des Siegels. 


66. 


Der Rath zu Lüneburg ersucht den Lübecker, ein oder zwei seiner Mitglieder nach 
Schnakenbeck zu einer Besprechung zu entsenden. 1466. April 25. 


Unnsen fruntliken denst tovoren. Ersamen heren bisunderen guden frunde. 
De ersamen unnse frunde heren Albert van der Molen unde heren Hinrick 
Witigk hebben uns berichtet, wo gy one uppe deme dage tor Arnsboke unlanges 
dar gehalden hebben vorgegeven van etliken saken wegen mit unnseme gnedi- 
gesten heren, deme koninge van Dennemarken etc. in etliken uppgenohmen tijden 
und dagen to vorhandellen und wy juw deshalven unnse vullemacht muchten 

geven etc. Alse guden frunde wolden wy umme sunderker saken willen der 
wegen gerne int ersten mit itliken uthe juweme rade spreken, juw fruntliken 
biddende, gy der juwen van juweme rade eynen efte twe jegen de unnsen ame 
donredage negest volgende!) halve wege to middage tome Snakembeke mogen 
vogen to komende, desbalven unnse meyninge to vorhandellende und tome besten 
dar upp to synnende. Vordenen wy gerne des juwe antworde. Screven under 
unnser stad secrete ame dage Marci evangeliste anno domini ete. LXVIt*o. 


Borgermestere unde rathmanne to Luneborg. 


Aufschrift: Den ersamen unde wysen herenn borgermesteren unde rathmannen 
der stad to Lubeke unnsen bisunderen guden frunden. 


Original auf Papier mit Rest des aufgedrückten Siegels. 


67. 


Der Rath von Lübeck zeigt dem Rathe von Lüneburg an, dass er am nächsten 
Donnerstage Abgeordnete nach Schnakenbeck senden werde. 1466. 
April 28. 


Unsen vruntliken grud mit vormogen alles guden tovorn. Ersamen vor- 
sichtigen leven heren, gunstigen guden frundes. So gij under anderen an uns 
geschreven hebben van etliken vorhandelingen tor Arnsboken tusschen juwen 
erliken radessendeboden unde den unsen bescheen, van der wegen gij gerne mit 
uns tho worden weren etc, begerende, wij de unse van unseme rade eyn efte 
twe jegen de juwe am donnerdage negest folgende halve wege to myddage tom 
Snakenbeke wolden vogen to komende, deshalven juwe meninge to vorhandelende 
umme tom besten darupp to synnende etc. Gunstigen leven heren unde vrundes, 
des begere wij juw guetliken weten, dat wij juw to willen unde to behegelicheid 
de unse uppe de erbenomede stede unde tyd gherne hebben willen, dartho gij 
juw vorlaten mogen. Gode deme heren sijt bevalen. Screven under unser stad 
secrete, am mandage na deme sondage Jubilate, anno etc. LXVIt. 


Borgermestere unde radmanne der stad Lubeke. 


Aufschrift: Den ersamen wysen mannen, heren borgermesteren unde radmannen 
to Luneborgh, unsen besunderen guden frunden. 


Original im Stadtarchiv zu Lüneburg mit Rest des aufgedrückten Siegels. 


—— — -— 

68. 
Huldigungseid des Landes Fehmarn. 1466. April 30. 


Witlick zij, dat na der bord Cristi unses heren dusend veerhundert darna 
in dem soss unde sostigesten [jare] in sunte Philippi unde Jacobs avende bynnen 
der Borch uppe Vemeren de kemerer gantze sworen unde twe bure uth eneme 
yewelken dorppe des landes Vemeren, borgermestere unde rad to Borch darsulvest 
van wegen des gantzen landes den ersamen heren borgermesterenn radmannen 
unde gemeenheid der stad Lubeke unde erem hovedman tor tijd uppe dem 
Glambeke wesende hebben gelovet unde gesworen ene truwe vaste pandhuldinghe 
to holdende, en truwe hold horsam to wesende unde mit erem besten ummeghan, 
vastliken by en to blivende unde en nynerleie wijs to wikende unde nenen 
anderen heren boven se to kesende unde dat land Vemeren myt dem slote 
truweliken na alle erer macht to der van Lubeke truwen hand helpen holden 
unde beschermen alle de wile, ze in der Lubeschen pandeschen weren werden 
entholden, van en nicht geloset unde uthe eren handen willichliken qwijt gegeven 
unde vorlaten sint. Dat en god so helpe unde zine hilgen. 


Eintragung in das älteste Eidebuch Fol. 45. 


69. 


Der Schiffer Hans Rodenbek bezeugt seinen Rhedereivertrag mit dem Schwedischen 
Ritter Birger Trolle 1466. Mai 2. 1472. Juli 30. 


Wy borgemester unde radmanne der stat Nykopynge doen witlik myt 
dussem jegenwardigem openem breve, dat vor wns is gewest in sytiende stole 
des rades dusse nageschreven breff, ungeseret unde myt ungebrakenen 3 hangenden 
ingesegel, ludende wort van worde, als hir na geschreven steyt etc. 

Wytlik si allen vromen luden, de dussen sen efte horen lesen, dat ik 
Hans Rodenbeke entfangen hebbe van deme strengen ridder her Birger Trollen 
eyne barsse myt takel unde myt towve unde alle tobehoringe. In welk schip 
he my vor eynen vulmechtigen schipperen gesat heft, syn schip vor to radende 
unde to brukende to synem besten unde eme oft den synen recht redelike reken- 
schop dar van to donde, wes van deme guden schepe beholdens komen kan, 
alse vromen schippers schuldich syn to donde. Des heft my de erlike ridder 
gegunt unde gelaten in dat gude schip eyn achtendel to mynem besten vry unde 
quyt, so lange wy wedder to samende komen, got geve myt leve unde, so wat 

unkost nu wortan up dat sulve schip komet, myn dar inne to betalende, also 
vele up myn achtendel komet, gelik myneme redere, her Birger, unde so wat 
breff my de erlik ridder gegeven heft myt vromen luden ingesegels, ludende uppe 
dat gude schip, dat geschen is umme eyne beschermynge der hensse, den sal 
dusse myn besegelde breff machtloss maken war it behof is. Des to der tuch- 
nisse der warheyt, so hebbe ik gebeden den erliken rat der stat Kalmaren, dat 
ere stat sekrete unde Johan van Kamppen syne myt deme myne ingesegel vor 
dessen breff gehangen hebben, de gegeven unde geschreven is to Kalmaren up 
des hilgen krusses avende des vorjares in deme LXVI jare etc. 

To eyner tuchnisse der warheyt, so hebbe wy unsse stat sekret gedrucket 
ruglynges an dussen breff int jar unsses heren M CCCC in deme LXXII jare 
des anderen dages na sunte Olawes dage. 


Uriginal auf Papier mit Spur des aufgedrückten Siegels. 


40. 


Der Rath von Plön giebt dem Rathe von Lübeck einen andern Bericht über das 
Ertrinken des Hans Tarnow und die Aussage des Jochim Otte und des 
Hans Jonsson. 1466. Mai 10. 


Wy borgemestere unde radmanne to Plone enbeden jw ersamen vor- 
sichtighen borgemesteren unde raedmannen der stad Lubeck unsen willigen denst 
to allen tyden unde doen juwer ersaemheit wetene, dat uns underrichtet heft 
de duchtighe Clawes Rantzouwe, unse hovetman uppe deme slote to Plone, 
wodenewijs Jochim Otte unde Hans Jonson vor jwer wijsheit scholen voreedet 
unde besworen hebben, dat Hans Tarnow, uppe dem Ploner see vordruncken, 
deme god gnade, dat brune perd, dat juwern borgher Hans Noerthave schole 
horen, van sick vorlaten schole heben, eer he vordruncken sy. Worup wij jwer 
vorsichticheit denstliken weten doen, dat wy van dem vorschrevenen Jochim 
Otten unde Hans Jonsson unde ock van velen anderen, beyde hijr binnen unde 
oek buken blekes; de dar doe in dem weghe wanckeden offte oek uppe deme 
velde umbotrent, dar de vorschrevene Hans Tarnouw vordranck, arbeideden unde 
dat jamerlike schichte enkede noch beseghen, anders nicht konden offte 
oek noch moghen irvaren, wen dat de vorghenante Hans Tarnouw dat brune 
perd so langhe bij sick beheld unde treckede, wen dat he van dem witten vil 
unde vordranck. Unde datsulve hebben de vorschrevene Jochim Otte unde Hans 

Jonsson bekand unde vor waerheit naghesecht jeghen uns, eren werd unde vele 
andere lovenwerdighe, beyde gevraghet unde unghevraghet, des juwe vorsichtighe 
wijsheit anders nicht schal tor waerde komen. To tuchnisse, dat wy des vor 
alsweme, sunderges vor juwer ersamheit leve, de wij gode bevelen, willen bekand 
wesen, hebben wij unse ingeseghel gedrucket benedden desse schrift. Geschreven 
am sonnavende vor vocem Jocunditatis, anno domini etc. LX VI. 


Angekommen den 13. Mai. Nach dem Original auf Papier mit aufgedrücktem Siegel. 


«1. 


Claus Ranizau sendet dem Rathe von Lübeck das streitige Pferd, seine Ansprüche 
darauf nochmals begründend, jedoch dem RBathe die Entscheidung über- 
lassend. 1466. Mai 10. 


Minen fruntliken grud denst unde willen to allen tijden. Ersamen vor- 
sichtigen bijsundergen guden vrunde. So juwe leve my unlanges screven unde 
begereden, juwem borger, Hans Northave, sin brune perd wedder to gevende etc. 
nachdem Hans Tarnow dat brune perd lange tovorne vorlaten hadde, er he in 
dem Plonre zee vordrank, unde dat Jochim Otte unde Hans Jonson dat so vor- 
eedet unde besworen hebben, alse juwer leve breff dat mit meren irholt ete, 
do ik juwer wijsheyt gutliken weten, dat ik, do dat geschichte schach, hir nicht 
tor stede was unde ok noch nicht hir tor stede geweset hadde, do ik den 
ersamen hern Johanni Westvale, burgermester, hern Hinrik Lipperade, ratmanne 
uppe Vemeren to worde was, de my do to kennende geven, dat dat brune perd 
lange scholde los gelopen hebben, er de man vordrank. Darupp ik den ersamen 
juwes rades sendeboden vor antwort gaf, alse ik van minen denren gehoret hadde, 
hadde ik wol gemenet, dat dar warde scholde mede wesen hebben, nachdem se 
dat beeedet unde besworen hadden, unde Johannes Arndes vor hern Johanne, 
hern Hinrike unde my waraftigen seden, dat yd also scholde in der warde wesen. 
Men, ersamen guden vrunde, alse ik van Vemeren hir to Plon to hus quam, vor- 
bodede ik den rat unde gaff em sodan to vorstande, unde bat se vort, dat se unlangen 
wolden spreken unde ok de jenne, den daraf witlik were unde daraf geseen unde 
horet hadden, wolden vorboden unde my ene witlicheit darvan wolden seggen 
unde der warheyt dar nicht ane sparen. Also hebben se my wedder to kennende 
geven, dat se anders nicht en weten unde ok anders nicht bevragen konen, men 
dat Hans Tarnouw, dem god gnade, dat brune perd so lange in der hand hett, 

so lange he van dem perde quam unde vordrank, dat ik ok van nemande anders 
vorfaren kan. Unde desulven Jochim Otte unde-Hans Jonsson, do se wedder- 
umme in de stad quemen unde de andere vordrunken was, de dit schole besworen 
hebben, se beyde gevraget unde ungevraget na seden. Also reken ik dat brune 
perd vor enen morder des mannes, de vordrank, unde is my so mit lantrechte 
togevunden unde togedelet, unde wet wol, dat ik juwem borger Hans Northave 
von des perdes wegen nicht pflichtich bin. Doch baven alle sende ik juwer 
leve dat vorscrevene brune perd; dunket jw, dat juwe borger recht to dem perde 
heft, so mach yd juwe leve eme weddergeven. Mine rechticheyt de geve ik jw, 
also moge gij dat geven edder gunnen, weme gij willen. Unde were yd ok 
teynvolt so gud alse dat perd, sint gij unde scholen alle wege mit my mechtich 
wesen, alse ik den ersamen juwes rades sendeboden ok sede uppe Vemeren. 
Wolden se efte welk van jw dat perd wedder gegeven hebben, so wolde ik yd 
en gerne wedder geven. Men ik en wer Hans Northave nichtes nicht van des 
perdes wegen plichtich wedder to gevende. Ik hadde juwer leve dat perd wol 
er weddersant, men ik wolde io ersten nogaftigen tor warde komen, wer dat 
peerd mit rechte were edder nicht, des ik nu tor warde kamen bin, dat dat perd 
eyn morder des mannes is, unde is min also mit rechte, alse gij des rades 
witlicheyt hirbij vorwaret ok vindende werden. Unde begere deses juwer leve 
bescrevene antwort. Desulften juwe leve god vrijste unde spare wolmogende to 
langen tijden. Screven to Plone, sabbato vor vocem jucunditatis, anno LX sexto, 
under minem signete. 


Clawes Rantzowe, hern Schacken son. 


Aufschrift: Den ersamen vorsichtigen borgermestern unde ratmannen der stadt 
Lubeke, sinen besundergen guden vrunden. 


Angekommen den 13. Mai. Original auf Papier mit einem geringen Reste des Siegels. 


72. 


Der Rath von Heval ersucht um richterliche Entscheidung, ob Halbgeschwister- oder 
Vollgeschwisterkinder nach Lübschem Rechte nähere Erben sind. 1466. 
Mai 17. 


Unsen vruntliken grot unde wes wy gudes vermogen tovoren. Ersame 
vorsichtige leve heren, bysunderen guden vrunde. Juwer ersamheyt geleve to 
wettene, dat vor uns myt ordel unde rechte gekomen syn Rychart Lovenschede 








12 1466. Mai 17. 


myt synen swegeren van syner sustere unde brodere wegene an de ene unde 
de vormundere der Holthuseschen an de andere zyden, dar Rychart vorgenomed 
hevet togesproken Gerwyn Bornemanne umme erffschichtinge van syner saligen 
suster wegene, de Gerwyn Bornemans husfrowe ys gewesen, der god gnade. Und 
also hope he und syne sustere und brodere to gode und to Lubeschem rechte, 
wo wol dat se dar halve sustere unde brodere to syn, so syn se neger dat erffgud 
to manende und to borende, dan dat vulle susterkynt Hans Holthusen sone. 
Van des wegene syne vormundere sprecken unde menen, vulle susterkynt solle 
neger erven wesen, dan halve sustere und halffbrodere syn. Darto de vormun- 
dere der Holthuseschen gevitwordet hebn, dat vullesuster kint sy neger erve to 
borende, dan halve suster off halvebroder. Hirup hebbe wy na rypeme rade 
unde besprake vor recht gedelet und gewiset: Der Bornemanschen vulle suster- 
kint sy neger er erve, wen ere halve suster off halve broder. Dyt unse gewiste 
unde affzesproken ordel hevet Richard vorgeschreven bespraket und geschulden 
vor juwe ersame wysheyt. Warumme, ersame leve heren, wy myt sunderlingem 
vlyte und gantze andacht juwe ersamheyt vruntliken bidden, dusse ordele to 
entscheden und yuwes rypen rades schedinge und delynge uns wedder darup 
under juwer stad secrete na older loffliker gewonheyt schrifftliken to benalende. 
Dat vorschulden wy umme juwe ersame wysheit alle wege gerne, war wy mogen. 
De god almechtich yn wolmacht to langen verhopenden tijden sparen unde vristen 
mote. CGeschreven under unser stad secrete des negesten sunnavendes na ascens- 


cionis domini, anno etc. sexagesimo sexto. 
Borgermeystere und radmanne to Reval. 
Aufschrift: Den ersamen und vorsichtigen mannen, heren borgermeysteren und 


radmannen der stad Lubeke unsen bysunderen guden vrunden myt gantzer 


ersamheyt. 


Angekommen den 15. Juli. Original auf Papier mit Spur des aufgedrückten Siegels. 


49. 


Bürgermeister und Rath von Süderkóping bezeugen eine Vollmacht für Albrecht 
Ganssows Nachlass. 1466. Mai 18. 


Wy borgemeyster unde raat der stat to Suderchopingh bekennen mit 
dessem unsen jegenwerdigen open breve, dat vor unseme rechte is gevest, erlich 
unde wol vornunftich man, Evert Stensson, unses stoles medebroder, borgemeyster 





1466. Mai 18. 173 


to Suderchopinch mit syner ersamen dotter Elseben, Albrecht Gansowes na 
geleve.!) Got syner sele gnedich sy. Unde hebben desse ersamen nagenomeden 
lyde: Honrich Bekker unde Dytrich Soost,. myndich unde vulmechtich gemaket, 
enen rechinschop vorhandelen mit ersamen unde vromen lyden; Henric Gansowen 
unde Hans Viggert to Lybeke van den goderen, nagelaten na Albrecht Gansowen 
in sylker mate. Wan de rechinschop vorhandelt is mit Wiggert, so sint desse 
ergenomede vrome lyde vulmechtich, Henric Bekker unde Dytrich Sost, des 
ergerordes Albrechtes godere to sich to nemende unde hanterende in aller macht, 
gelike ofte Evert dar sylves an unde ower were. In cuius rei fidem et testi 
monium sigillum nostre civitatis presentibus facimus assignari. Datum Suderchopie 
anno domini millesimo quadringentesimo sexagesimo sexto, dominica proxima 
post ascensionem domini. 


Original auf Pergament mit aufgedrücktem, gut erhaltenem Siegel. 


«4. 


Gerhard Redborch ersucht die Bürgermeister von Lübeck um ihre Verwendung, dass 
der Rath von Lüneburg eine bereits ausgefertigte Kaiserliche Aufhebung 
der Acht durch Zahlung einer Summe Geldes eilóse. 1466. Mäi 21. 


Williges denstes beredicheit to allen tyden. Ersamen heren. Als ick 
dem ersamen rade gescreven hebbe van dem werve mester Johannes van Bormit, 
so were wol not, dat de heren van Luneborch loseden de breve, de se entfangen 
.scholen to Nurenberge, und offt se dat deden, dat se denne iw und alle de 
hanteringe mit en hebben, dar mede esscheden vor notarien und tugen und dat 
gy denne dar uppnemen mit rechter copien edder utscrifft openbare instrumenta 
und scriffte, de men mochte togen nochafftigen, offt des noet worde. Ist over, 
dat se der breve nicht losen in korts, so wil dat, ersamen heren, nicht wol wesen 
vor iuwe stadt. Her Johan Rorbach hefft nicht sere groten danck vordenet mit 
dem heren Homischen keyser der sake halven, wente eme angebracht is, dat he 
mochte wol hebben van der statt Luneborch tein dusent gulden und ok dat 
mittel warmede, als her Johan my hefft gesecht uthe synes sulves munde. War- 
umme offt de heren van Luneborch der breve nicht werden losen, dat is dem 
heren Romischen keyser nicht sere eniegen, wente syne keyserlike maiestat dorch 
iw se vormenet darto to bringende, dat se eme meer scholen geven.  Offt se nu, 

ersamen heren, de breve nicht wolder achten und laten se staen, so is noet unde 
behoff den ersamen heren des rades, iuwer statt beste darynne to denckende. 
Ik bevrochte my, dat deshalven nicht wol mogelik were, uppe perticipacien edder 
hanteringe vurdermeer mit den Luneborgeren to hebbende, indulta edder gnade 
van dem heren Romischen keyser to irwervende sunder merckliken schaden moye 
und arbeit Und darumme were wol not sodanes voertokomende dat gy dorch 
scriffte des heren Romischen keysers an iw gesant vorarbeiden lethen, dat sodane 
breve geloset worden, nicht angesehn van den heren van Luneborch, dat de breve 
nicht al ynneholdet na dem contract edder vordrage ghescheen to Bremen und 
ok noch innehebt ichteswat, dat he heren van Luneborch beweget mit. eyner 
clausulen etc, darvan ick hern Alberte van der Molen gescreven hebbe myne 
meynynge uppe latin umme sake willen, des ick iuw hirynne besloten sende 
eyne copien sodanes breves daruth iw wol underwiset myn her Hinrich van 
Hacheden, wes ick eme gescreven hebbe; dorch welke myne scriffte ick arbeide, 
dat se de breve nemen in sodaner forme, alse se stan, sunder sument. Yodoch 
offt dar nicht to helpen mochte, dat se de breve willen losen, so is not, hebbe 
gy wene, de sick vormode to weten eyn middel, dorch welke juwe statt und 
gemeyne moge vorkomen deshalven drepliker schaden, dat gy dar nicht sparen, 
sunder uppsenden mit dem ersten, als gy don konen und mogen, und dregen iw 
nicht upp my, wente ick kan sodane middel noch nicht wol by my vinden, et 
en were dar, dat gy dat golt myt wyden secken spylden wolden, und darto mach 
des boden sachte. My wundert, dat de heren van Luneborch nieht scharper 
uppe sodane gescheffte dencken, wen ick noch alsus lange vornomen hebbe, und 
noch hute in dessen dach vorneme. Her Albert van der Molen vragede my 
wol to Molen in iuwem bywesende, wes ick wiste van den breven. Dat ik do 
wiste, were nicht billik gewesen, dat ik dat gesecht hadde. Wolden de heren 
van Luneboreh overtrachten ere egen heyl, dat se doch ansegen des unschuldigen 
kopmans gelegenheit, darupp ik iw wol vurder scriven wil uppe eyn ander tijt. 
Darmede Gode bevolen, de iuwe ersamheide lange spare in wolmogen. Screven 
tor Nuwenstat, am mitweken vor Phinxten, anno LXVIto under mynem signet. 


Yuwer ersamheide underdanige Gherardus Redborch. 


Aufschrift: Den ersamen und wolwisen heren burgermesteren der statt Lubeke, 
mynen ghunstigen leven heren, denstliken. 


Original auf Papier mit Spuren des Signets. 


1466. Mai 22. 15 


4 5. 


Ritter Otto Nielsen ersucht um Vermittlung des Rathes zu Lübeck in einer Schuld- 
sache. 1466. Mai 22. 


Vruntliken grot mid vormogen alles guden. Leven heren gesundergen 
" guden vrundes. Juwen breff hebbe ik wol vornomen, zo gij screven van mester 
Kersten, dat gij eme underwiset hebben, dat ik myn gelt van eme scholde 
gekregen hebben vor sunte Walburgis dage,!) negest vorleden, dat my noch nicht 
en is geworden. Bidde ik juw vruntliken, dat gij den sulven mester Kersten 
noch underwisen willen, dat ik myn rechte schult unde betalinge mochte krigen, 
unde latet my id umme juw unde mid den juwen vorschulden, wor ik kan unde 
mach. Mochte ik over juwen leven, wor ane wurderen willen bewisen, dede ik 
gerne. Darmede sijt deme almechtigen gode lange saligh unde sunt bevolen. 
Gescreven to Bornholme des donnerdages vor Pinxten, under mineme signete, 


anno ete. LXVI. . 
Otto Nigelsen, 


ridder. 


Aufschrift: Den ersamen unde vorsichtigen heren borgermesteren unde deme radhe 
der stad Lubeke, synen besunderen guden vrunden. 


Angekommen den 2. Juni. Original auf Papier mit Spur des Signets. 


76. 


Der Rath von Reval bittet den Rath von Lübeck, die regelmässige Auszahlung einer 
dem Herbord von Linden in Lübeck von seinem Bruder in Heval wer- 
machten Leibrente zu übernehmen, mit dem Bemerken, dass die Rente 
hinlänglich sichergestellt sei und die Whedererstatiung der | ausgelegten 
Summe sofort erfolgen werde. 1466. Mai 24. 


Unsen vruntliken grot myt aller behegelicheyt juwer ersamen wysheyt 
stedes voran entfangen.  Ersame vorsichtighe leve heren, bysundern guden vrunde. 
So als yuwe ersame wysheyt uns hijr bevoren mer dan to ener tijd geschreven 
hevet van wegen Herbordes van der Lynden umme sodane XXV mark lub. 
lyffrenthe, de de vormundere saligen Everdes van der Lynden, wandages unses 
borgers dem god gnade, demsulven Herborde thor tijdt synes levendes sollen 
hebben togesecht to gevende na inholde enes versegelden breves myt unsir stad 


N Mai 1. 

anhengendem secreto versegelt, und als gy dan do begereden, wy de vorbenomeden 
vormundere darto holdeu wolden, dat se suleke XXV mark lub. lyffrenthe deme 
vorgeschreven Herborde bynnen juwer stad wys maken und beleggen solden, dat 
yw ok bilik duchte wesen, nademe an eme steyt, suleke renthe to borende 
bynnen juwer stad offte hijr yn unser stad, war he de levest hedde. Ersame 
leve heren, bogere wy juwer ersamen wisheyt vruntliken to wetten, dat vor uns - 
syn gewest de vormundere saligen Everdes van der Lynden myt dem genanten 
Herborde und hebben vor uns bekant, dat se under malkander eyns geworden 
und vruntliken vordregen syn, van wegen der lyffrenthe vorgeschreven, darumme 
se twistich weren und schellinge hadden to beden parthen und dat in sulcker 
wyse dat unsem sittenden rade Frederik Depenbeke und Henningh Rumor uns 
hebben verwissinge gedan mit eren liggenden grunden und upstanden erven, de 
se hijr yn unser stad hebben vor viffhundert mark Rigesch und hebben uns 
gebeden, dat wij up sulcke vorgeschreven vorwissinge by juwer ersamen wysheyt 
bestellen willen XXV mark Lubesch deme ergenanten Herborde alle jar up 
Mychaelis, so lange als he levet. Warumme, ersame leve heren, myt gantzer 
andacht juwe ersame wysheit wy vruntliken bidden, dat gy so vele ungemakes 
und arbedes dorch unser vruntliken bede und vordenstes willen tho jw nemen 
willen und deme vake genomeden Herborde alle yar up Mychaelis als nu up 
Mychaelis erst volgende over eyn jar toseggen willen to gevende, so lange he 
levet, XXV mark Lubesch, de wille wy juwer ersamen wysheyt alle yar up de 
vorbenomede tijd bestellen und to dancke betalen. Und off jw an dussem breve 
nicht genogede, wat breves jw dan van uns gelevet up sodane XXV mark Lub. 
lyffrenthe, den wilt laten schryven und uns mit den ersten benalen, den wille 
[wy] jw dan myt unser stad secreto off ingesegel to juwem kore versegelt wedder- 
umme senden. Gode deme heren wolgesunt to langen verhopeden tijden bevolen. 
Geschreven under unser stad secreto up pynxtavend, anno domini LX sexto. 


Borgermeystere unde radmanne tho Reval. 


Aufschrift: Den — — radmannen der stadt Lubeke, unsen bysundern guden 
vrunden, myt gantzer ersamheyt. 


Angekommen den 9. Juni. Original auf Papier mit Kesten des Secrets. 





1466. Mai 25. 77 


«4. 
Ein Nachlass aus Schonen. 1466. Mai 25. 


Werner Rese vor desseme boke hefft bekand, dat he van Ludere Palborne, 
alse eneme voghede to Valsterbode, to ziner genoge hebbe entfangen sodane gud 
unde parcele hijr na bescreven. Interste ene kiste dar jnne eyn pantzere, ene 
dekene, eyn par lakene, ene zeekappe, eyn orkussen, eyn hemede, vijff rijsz papijrs, 
dre dillinge parchen, enen budell myt safferane de woch soven pund mit deme 
budele, eyn korallen paternoster, ene ringk myt eneme turkese, dre damaskes 
budele, ene kalijte, noch entfangen eyn rot unde eyn swart Switkouwes laken, 
dre witte Northusesche, veer grawe Walfrader laken, twe rode Altesche, enen 
linen slachdock, eyn stucke haren umme den packen, enen sadell, eyn par sporen, 
eyn par stavelen unde eyn swert, noch entfangen achtundevefftich unde derteynde- 
halven schilingh Densch geldes unde hundertdertich mark teyn schillinghe Lub. 
van wegene zeligen Pauwell Vredelandes to Walfrade jn god vorstorven, welk 
vorscreven geld unde gud de genante Werner bij deme erbenanten Ludere mit 
rechte hadde besatet, gelijk Godiken Oligslegere unde Bertramme vamme Damme 
unde Werner dat van ziner egene unde dersulfften Godikens unde Bertrammes 
wegene hefft vorfolget na uthwisinge der stad Lubeke richtebock, bij also dat, 
weret zake dat jemand qweme, de tosaghe to Luder vorscreven van der vorgenanten 
gudere wegene vormende to hebbende, dar willen unde scholen Werner Rese vor- 
screven unde Hans Rese myt eren erven to antworen, so hoge alse zijk dat vor- 
screven gud lopet unde Ludere myt zinen erven dar van schadeloss holden. So 
dat dorch de ersamen her Corde Molre unde her Hinrike van Hacheden, rad. 
manne unde nu tor tijd richtevogede to Lubeke fruntliken is gedegedinghet 
worden. Jussu consulum. 


Eintragung ins Niederstadtbuch. 1466. Penthecoste. 


788. 


Der Rath von Danzig erklärt die geschehene Beschlagnahme des dortigen Nachlasses 
des Lübecker Bürgers Albrecht Bemmer für ungerechtfertigt, da eine 
Einigung darüber unter den Nächstbetheiligten | stattgefunden habe, auch 
die Jahresfrist nach dem Tode längst verstrichen sei. 1466. Mai 25. 


Unsen fruntliken grot mit vormogen alles guden stedes tovoren. Ersame 
heren und wolwise besundere gunstige guden frunde. Alse juwe ersame wisheit 





18 1466. Mai 25. 


uns hefft geschreven van Albrecht Bemmers, juwes borgers wegen, dat hee bie 
Bertram Kerckhoff hefft besettet mit rechte allent, wes hee underhefft van Hans 
Bemmers, etzwan unses zeligen, eth sie bynnen adir buten juwer stadt, und dat 
hee dee rechte und negeste erffnane is to dessulvigen Hans Bemmers nagelatenen 
gudern und em darto zal sejn schuldich gebleven duwsent Rynsche gulden van 
wedderlegginge und darto eczlick gelt van sendeve und utgelechtem gelde 
begerende, dat wie dat also wolden vorfogen, dat dessulvigen Hans Bemmers 
zeligen nagelatene gudere mit uns wesende by enander blyven mochten, so lange 
beth van der wegen rekenschopp were bescheen etc. Ersamen leven heren, 
wowol deselve Albrecht Bemmer bezettinge hefft gedan in Hans Bemmers guder 
bynnen und buten juwer stadt wesende, so is doch alhir in unsem rechte des 
nicht angehaven noch vulfordert, sunder de genande Bertram Kerckhoff is alhir 
gewesen und hefft mit Peter Windtsteyn, unsem medeborger, des gedachtem 
Hans Bemmers zeligen elicken husfruwen elicken broder, und mit des gerorden 
Hans Bemmers testamentarien rekenschopp gedan und zik mit en entscheiden. 
Und ock, leven heren, eth is lange baven jar und dach geleden, dat dese ergerorde 
Hans Bemmer is vorstorven; were ymandt sien rechte erffname wesen, wie twifelen 
nicht, de were wol bynnen jare und dage gekamen und hade zulke guder mit 
rechte gefordert und entphangen, nademe syn dod uns kundich und apenbar is 
gewesen, wie wolden eynem jewlicken to synem rechte beholpen syn gewesen, 
wo yderman mit rechte nah uthwisinge unser stadt rechte hadde mocht irwerfen, 
des wie ok noch nymandes weigern willen. Geven tho Danzk, am pinxstdage im 


te. LX Vlten iare. 
etc Jare Radtmanne Danczk. 


Aufschrift: Den — —- radtmannen der stadt Lubeck, unsen u. s. w. 


Angekommen den 14. Juli. Original auf Papier mit aufgedrücktem Siegel. 


«9. 


Bertram von RBentelen schreibt dem Rathe von Lübeck über die Beholzung des Stober 
und über ein Gerücht, dass im Belte Kriegsschiffe liegen. 1466. Mai 27. 


Mynen willygen denst myd alles guden tovoren. Ersamen leven heren. 
Juwen breff den hebbe ik wol vorstan, alse van des Stobers wegen, dat ik den 
schall sere vorhaten laten. Des wetet, leven heren, sodder dem dage, dat my 
her Bertelt Wytych vorbot, so en is dar nen holt ut gekamen anders dan to des 


1466. Mai 27. 19 


slotes behoff, unde ik wyl dar so mer to sen, dat ik dar nen toseggend van hebben 
will.  Leven heren, hir hebben wol vogede vor my gewesen, de den Stober anders 
vorhaten leten, wan ik gedan hebbe, jodoch, leven heren, ik wolde id so gerne 
maken, dat ik io nen tosegent van jw hebben wolde. Leven heren, hir is en 
ruchte up dyt gekomen, wo dar scholen schepe van orlige in dem Belte wesen, 
men ik en id jw vor nene vaste tydynge scrive, men is dat sake, dat ik wat 
enkeder tydynge kryge, so sal id juwer erliken wysheyt wol to wetende werden. 
Syd gode dem heren bevolen. Gescreven up dem Glambeke, des dynxstedages in den 


pynxsten, anno LXVI. Bertram van Rentelen. 


Aufschrift: Den — —- radmannen der stad Lubeke, synen w. s. w. 


Angekommen den 30. Mai. Original auf Papier mit Besten des Siegels. 


So. 


Der Rath zu Lüneburg sagt zu, den Verschleiss Hagenscher Laken daselbst zu 
verbieten. 1466. Juni 3. 


Unsen fruntliken denst tovoren. Ersamen heren und besundern guden 
frunde. Alse juwe leve uns hebben gescreven begherende, dat wij umme wolfart 
des gemehnen besten dar vor, so wij vlitigest moghen, willen wesen, dat de 
Heghenschen lakene na deme recesse to Hamborgh besloten binnen unser stad 
nicht werden gesleten ete. Also leven frunde hebben wij dar also uppet nye, 
dar uns des not duchte, bestellet na juweme beghere und willen dar ok mit flyte 
upp sehen laten, dat sodane wand bynnen unser stad nicht furder mehr schall 
werden gesleten. Wurane wij juwen ersamheiden furder moghen to willen syn, 
don wij gerne. Screven under unser stad secrete am dinxtedage na trinitatis 


tc. LXVI. 
anno eic Borgermestere unde radmanne to Luneborgh. 


Aufschrift: Den ersamen wysen heren borgermestern und radmannen der stad 
Lubeke unsen besundern guden frunden. 


Angekommen den 5. Juni. Original auf Papier mit Rest des Papiersiegels. 








80 1466. Juni 3. 


&1. 


Der Rath von Riga drückt seine Verwunderung über den in Lübeck eingerichteten 
neuen Zoll aus und bittet, ihn von Liefländischen Schiffen und Gütern 
nicht zu erheben. 1466. Juni 3. 


Unsen fruntliken grut mit vormogen alles guden tovorn. Ersamen vor- 
sichtigen leven heren gunner unde guden vrunde Uns is vorgekomen unde 
hebben enkende vorvaren, dat gij mit juw enen nyen unwonliken punttollen upp 
alle gudere uppgesath hebben dem gemenen besten to vorffanghe unde to schaden 
unde nemlik dessen Lijfflandeschen steden unde guderen, de darinne, alse wij 
vornemen, sere belastet werden, des wij an juwer vorsichticheit nicht hadden 
vormodende weset, des wij doch, de unse unde ere gudere vrij umbelastet mit 
juw enthaven sin sollen van allen punttollen, so dat van oldinghes beth heerto 
is geholden unde wij doch darumme alhir de juwen unde den gemenen coeppman 
mit eren guderen in allen wegen unde yegennoden dusser lande mit groter koste 
unde teringhe umme des gemenen besten willen in sodanner vorsorgen vorhogen 
unde beschermen, dat de ensodanns hijr vrij enthaven zin ete. Vortmer, ersamen 
leven heren, bidden wij juwe ersamheide andachtigen mit allem vlite, gij dar 
anders to trachten unde de unse ere gudere unde ock dusser Lijfflandesschen stede 
coeppmanne unde gudere deshalven vrij laten willen unde uns unde de unsen 
by der olden wonliken vriheit willen laten bliven unde uns des Juwe unvortogenn 
schrifftliken antwordt mit dem ersten willen wedder benalen, uns darna weten to 
richtende. Gode deme heren lange wolmogende gesundt bevolen. Schreven 
under unsem secret, am dinxdage negest vor corporis Cristi, anno eiusdem etc. 


LXVI'o. Consules Rijgensis. 


Aufschrift: Den — — raedmannen der stadt Lubeke, unsen u. S. w. 


Angekommen den 20. Juni. Original auf Papier mit Resten des Secrets. 


82. 


Zeugniss des baths von Hildesheim, dass Heinrich Strasseborch daselbst Krämer sei. 
1466. Jan. 4. 


Wi de rad der stad Hildensem.  Bekennet unde betuget openbare vor 
alsweme unde bisunderen vor den ersamen vorsichtigen borgermesteren unde rad- 
. mannen to Lubeke, unsen heren unde bisunderen guden vrunden, dat desse jegen- 








1466. Juni 4. 81 


wardige Hinrich Strasseborch, toger dusses breves, unse medeborger is unde hefft 
de kramer inninge myt uns. Dusses to orkunde der warheyt hebben wij unser 
stad secret benedden uppe dussen breff heten drugken na goddes bord verteyn- 
hundert jar darna in deme sesseundesestigesten jare, in des hilgen lichammen 


avende. 
Original auf Papier mit aufgedrücktem Secret. 


83. 


Der Rath von Hamburg schreibt an den Lübecker im Sachen der Hertogenbuscher 
und Hagener Tuche und wegen Bauten in den Vierlanden. 1466. Juni 4. 


Unsen fruntliken grut unde wes wij gudes vormogen tovoren. Ersamen 
heren besunderen leven frunde, juwe breve uns nu gesand hebben wij overlesende 
enen isliken na sineme inholde wol vornomen unde alse denne de ene den kopman 
der Dudeschen Hensse to Brugge residerende unde de drapeners to des Hertogen- 
bussche andript, hebben wij sullike copien dessulven kopmans breves unde der 
indenturen wol to synne unde went doch in sulliken dingen noch endlikes nicht 
is besloten, so uthe dersulven copien erschinet, nademe de drapeners sodane vor- 
handel unde tractat an eren rad to des Hertogenbussche uppe ere belevent 
wolden bringen unde wanner dat nu gantzliken vullentogen unde vorendiged 
wert, so willen wij mit juw darumme denne gerne scriven in der beteren wijse, 
ift des is to donde. Unde alse denne de ander breff inneheft van der differencien 
der Hagenschen lakene, wo men dat na beslute hir latest tor daghfard vormiddelst 
den steden gescheen scholden hebben ete. hebben wij ok wol vorstan. Des be- 
sunderen, leven heren unde frunde, hebben wij sullikent na sodaneme recesse in 
ene tafelen gescreven unde uppe unse radhuss hengen unde ok to unser bursprake 
afgekundiged laten, enen isliken sik dar na weten to richtende, des gij uns in 
warheid mogen beloven unde willen ok vort uppe dat inhold dessulven juwes 
breves gerne vordacht wesen mit deme besten. Alse gij vort in deme drudden 
juweme breve beroren van deme wolde to Bergerdorpe ete. is unse wille unde 
bevellet uns wol, gij deme hochgeborenen fursten heren hertogen to Sassen van 
juwer unde unser wegene in der besten wijse schriven, so dat gij unde wij bij 
deme unsen mochten bliven unde alse gij in demesulven breve vort schriven van 
deme afschede latest to Bergerdorpe van wegene des gruntwerkes darsulves, be- 


gerende wij juw vorschriven willen, wanner wij de unse twisschen nu unde 
11 

Johannis to middensommer!) to Bergerdorpe willen hebben etc. so denken wij 
leven heren unde frunde de unse darsulves to Bergerdorpe deshalven to hebbende 
ame dinxedage negest na deme dage sancti Viti erstkomende,?) bidden fruntliken, 
gij bij juweme amptmanne darsulves vorvogen, he den klofdam late slan unde 
tovoren rede maken jegen der juwen unde unsen tokumpst. Vortmer leven heren 
unde frunde bidden wij, gij willen juwen sendeboden denne mede bevelen to 
bezeende de stacke uppe deme Gammerorde unde bij Eytzlinge de to vorbeterende, 
S0 des is van noden. Ok leven heren unde frunde, alse wij to anderen tiden 
vorhandelt unde besproken hebben, dat wij Bergerdorpe in sineme buwete wolden 
beteren, so willen wij na sullikem afschede besorgen den steen dar to denende, 
bidden, gij vordacht sin uppe kalk, uppe dat men sullikent in wedersdagen mogt 
forderen. Worane wij juw to leve unde willen sin mochten, deden wij gerne. 
Sid gode sund unde salich bevalen.  Sereven under unser stad secrete ame 
avende corporis Cristi anno etc. LXVI. 


Borgermestere unde radmanne to Hamborgh. 


Aufschrift: Den ersamen unde vorsichtigen wijsen mannen, heren borgermesteren 
unde radmannen der stad Lubeke unsen besunderen guden frunden. 


Angekommen den 7. Juni. Original auf Pergament mit Rest des aufgedrückten Stegels. 


$4. 


Der Rath zu Hamburg ersucht den Lübecker um seine Vermittelung bei dem Deutschen 
Kaufmanne zu Brügge, um die Aufhebung der in Gent auf Hamburger 
Bier gelegten Accise zu erwirken. 1466. Juni 4. 


Unsen fruntliken grut unde wes wij gudes vormogen tovoren. Ersamen 
heren besunderen guden frunde Alse gij to meeren tiden gescreven hebben 
deme kopmanne der Dudeschen Hensse to Brugge van sodaner groten axcise, dar 
de van Ghend unse beer mede beswaren unser stad to neneme klenen nadele 
unde vorvange unde ok iegen unse privilegia, dar uns ok nicht lengk mede steit 
to hdende. Worup desulven van Ghent wedder gescreven hebben, dat ere stad 
in groter last van schuld wegene zij dar se de junge printze uthhelpen wille etc. 
unde alse wij des nicht to donde hebben unde uns ok nicht limplik noch redelik 
dunket, se mit unseme schaden boven unse frigheide ere profijt unde bate mogen 

soken, so bidden wij mit andacht noch deger fruntliken, gij willen unse to deme 
bovensereven kopmanne vorschriven, se mit flite unde ernste willen vortsetten 
unde in der limpelikesten wijse na ereme bestdunckende bij den erbenomeden 
van Ghent vorarbeiden, dat se sullike axcise unde beswaringe uppe unse beer 
sunder furder beleth af don. Wo deme so nicht beschege, so denken wij eren 
lakenen unde guderen gelike beswaringe upp to leggende, des wij lever irhaven 
bleven. Willen uns leven heren unde frunde fordernisse hir ane don unde copien 
juwes breves, wo gij en deshalven scrivende werden oversenden, wente wij 
darumme ok sulves denken to schrivende. Dat vorschulden wij umme juw gerne 
wedder, wor wij mogen. Sijd gode sund unde salich to langen tiden bevalen. 
Sereven under unser stad secrete ame avende corporis Cristi anno ete. LXVI. 


Borgermester unde radmanne to Hamborgh. 


Aufschrift: Den ersamen unde vorsichtigen wijsen mannen heren borgermesteren 
unde radmannen der stat Lubeke unsen besunderen guden frunden. 


Angehommen den 7. Juni. Original auf Pergament mit Rest des aufgedrückten Siegels. 
85. 
Der Rath zu Riga wird in der Klagesache Hans Burmanns gegen eine Anzahl 


Rigaer Bürger vor den Freistuhl zu Schildesche in Westfalen geladen. 
1466. Juni 5. 


Eirsamen vorsenigen guden vrundes. Wijr begeren juw to wetende, dat 
wijr uppe dagh dato desses breves van Roemsscher keyserlicher gewalt, macht 
unde bevelinge de koningkliken dingbanck, dat keyserliche gerichte, den vogen 
stoell tor Nyenborg in Westvalen in der herschopp van Ravensberge belegen in 
kayserlicker achte sunder myddel in stat des Roemschen keysers beseten unde 
becledet hadden mit ordellen unde rechte over liiff unde ere to richtenne na insate 
koningk Karles des groteren zeliger unde rechte des hilgen Roemschen reichs, 
dar vor uns is gekomen de ersame vorsenige Everbardus Durkopp, eyn rechte 
vrieschepen des hilgen Roemschen reichs procurator unde vulmechtigh kleger 
des beschedenen Hans Burmann unde hevet aldar vor uns in deme keyserlichen 
gerichte siner clage entopent juwe liiff unde ere hoychlich andrepenne wo gij 
borgermeistere unde raedmanne to Rijge Hans Burmanne hoichlich bedrenget 
unde vorweldiget hebben, so dat Hans Burmanne, Hans Kleynen, Rotger Rychardes, 


Hans Everdes, Hinrick Vorman unde Andreas van Retheme borgen to settende 
11* 

geboden hadde to rechte, sodanes eme nicht helpen noch gedyen mochte, sonder 
gij den genante Hanse to delden, hee solde horgen setten dat recht to Rijge 
to endende unde anders nergen to sokende, so dat de obgemelten juwe borgere 
dat raithuss to sloten unde ene dar behelden bynnen beslotener dore, over eme 
richteden, dar hee seggen unde na juwen willen doen moste unde dar na de 
sulffte Hans Burmann eyne degeding mit den erbenomeden juwen borgeren 
Hans Kleynen, Rotgher Rychardes unde Hans Everdes uppe des bisschopes hove 
to Rige hadde, dar de genanten juwe borgere in jegenwardicheit erbarer fromer 
lude bekanden unde sechten, dat zee over der rekenschopp twisschen Andreas 
van Rethen unde Hans Burmanne nicht gewest weren unde ok nicht enwusten, 
wo se sick vorgan unde vordregen unde dat se ouch nicht bethuget noch besworen 
en hedden, sunder en mit alle dat nicht witlick enwere. Vorder des sonavendes 
na Assumtionis Marie latest vorgangen!) to achten an de klacken na der sunnen 
de erschreven Andreas drengende unde beswerende Hans Buremann vor de 
vagede mit walt hee ene vorlaten moste unde helt ene do in deme Dome wol 
veer wekene, des hee denne to onvorwinlichen schaden is gekomen. Vorder 
vortalde der genante procurator vor uns unde siick vorder hochlik beclagende, 
wo dat Hans Burmanne ne to yenigen tiden alleyne noch vor luden rekenschopp 
mit Andreas van Retheme geholden unde ene ouch newarle to rekenschopp 
brengen konde, sunder he eme vaste gued, so hee mit sinem egenen breven 
bewisen gesandt, dat hee entfangen hadde, so des ergemelten procuratoris clage 
hiir van hochlick vortalt is unde geludet hefft, der he sick mit openbaren 
instrumenten edder wo sick anders na ordenynge des keyserlichen vrien gerichtes 
rechticheit geboeren mach to vullenforen hefft vormethen, geborliche veem voro- 
ginge saiche mit ordellen unde rechte erkant unde gewiset. Unde alse danne 
guden vrunde na lude des klegers klage gy juw hiir anne hochlick entgaen unde 
ene tegen god ere unde recht vorweldiget hebben, des he to onvorwinlichen 
schaden gekomen zij, want gi) billiken beide parthe anbedwungen to richte 
gestadet unde dan na clage, wedderrede unde bewise juw umpartielich gehat 
mochten hebben, war upp de genante procurator uns van wegen sines hovet- 
mannes umme recht na des keyserlichen vrien gerichtes rechte over juwe liff 
unde ere to donde demodelich hefft angeropen, affeisschen, manen unde laden, 
hiirumme juw borgermestere unde raedt juw samptlich unde besunderen mit 
namen unde tonamen van Roemscher keiserlicher gewalt, macht unde bevelinge 


" August 17. 

in unde mit dusseme unseme breve, ernstlich unde vestlich gebetende tom ersten, 
tom anderen, tom drydden unde lesten maill vyfftein vor den ersten, vifftein vor 
den anderen unde xv vor den derden unde lesten termin peremptorie na deme 
dage dusser unser ladunghe juw vorkundiget wart, negest na enander volgende 
to rechter richtetijdt dages vor uns effte enen anderen vrigreven, de alsedane 
dat sulve keiserliche gerichte in kaiserlicher achte unde in richtes stede mit 
ordell unde rechte over liiff unde ere to richtende becledet hadde vor der 
koningerliken dingbanck to Schildesche vorgeschreven in Westvalen in der her- 
schaff to Ravenszberge belegen, personlich edder dorch juwen vulmechtigen ane- 
walt erschynen to des vorschreven procuratoris clage rechte bewisslike antworde 
geven unde segghen, unde juwe liiff unde ere, alssdanne to juwen lesten unde 
hogesten rechte vordedingen unde, effte der sulve dagh gen gerichtes dagh enwere, 
dan des negesten gerichte dages dar nach siende worde. Vorsume gij dit unde 
nicht enkomen wart, dan de erschreven procurator efft eyn anderer, de dan der 
zake int rechten to donde hadde uns effte enen anderen vrigreven, so vorge- 
schreven steit, vorder clagede unde umme recht anropende, alsedan moth men 
den rechte sinen ganck laten, so sich dat na ordenynge unde alder heerkumpst 
des keiserlichen vrien gerichtes geborlich is juw echtlos, rechtlos, truwelos, erlos, 
vrylos unde vredelos dingen unde dar na vorwijnnen, vorforen, vorwisen, vorfemen 
van den levende ton dot vorordellen, de keiserlichen achte unde sentencien over 
juw gaen laten, dat juw dan to malen swaer vallen wil Hir wilt juw tom 
besten ersamen heren unde frundes also inne hebben unde bewisen, dat sodannes 
vorhoit blive dan zee wir kennet god almechtigh, de uns allen in siner gnade 
behoide, vorwaere gerne. Geven unde vorhandelt vor deme keiserlichen gerichte 
unde vrien stoele vorgeschreven under unseme secretum in den jaren unses 
heren M?" CCCCe LXVI* des donnerdages na deme feste Felicis in pinxsten. 


Hinrik ton Bussche, 
van Roemscher keiserlicher walt unde macht vrigreve mynes gnedigen 
leven heren, heren Gerde, hertoge to Gulke unde tome Berghe eto. 
greve to Ravensberge, der Vrienstale in der sulven herschopp. 


Aufschrift: Den ersamen vorsichtigen unde wisen heren borgermeisteren unde 
radmannen to Rijge unde de mede benompten zint in desseme breve sampt- 
lich unde besunderen fruntliken geschreven. 


Original auf Papier ohne Siegel. 

S6. 


Dorothea, Königin von Dänemark, fordert die Lübeckischen Kaufleute zur Fuhrt 
nach Schonen und Laland auf. 1466. Jan. 8.!) 


Wy Dorothea, van godes gnaden to Denmarken Sweden Norweghen, 
der Wende unde Gotten koninghinne, hertoghinne to Sleswijk, grevynne to 
Holsten Stormarn Oldenborch unde Delmenhorst. Embeden iuw ersamen unsen 
leven besundern borgermesteren unde radmannen der stad Lubeke unsen gunstighen 
grut tovorn. Guden frunde, wy hebben gevelighet unde geleydet unde myd 
dessem unsem breve velighen unde leyden alle juwe borger, koplude unde inwoner 
to desser anstanden Schonreyse to Lalandes Elbaghen myd eren guderen haven 
unde kopenschup to komende vischende unde eren wontliken tolne unde rech- 
ticheit to vorkerende. Begeren hirumme andachtighen, gij de juwen vorgenant 
uppe eren olden tolne willen komen unde vorkeren laten, se scholen myd dem 
besten gefurdert unde darbaven nergen mede beswaret werden.  Offt ok darsulves 
nen heringk toginghe offt vanghen wurde, scholen alle de jennen, de uppe dessen 
unsen breff dar werden komende, denne wedder velich unde ungehindert van 
dar vord uppe de Schonreyse, wor en des hoghet unde deshalven nicht van en 
geeschet edder nomen werden, sunder alle arch varen unde segelen. Des to 
tughe hebbe wy unse secret an dessen unsen breff heten drucken, de gheven 
is uppe Wordingborch am sondaghe in den achtedaghen des hilgen lichammes, 
anno domini millesimo quadringentesimo sexagesimo sexto. 


Original auf Papier mit aufgedrücktem theilweise erhaltenen Secret. 


S. 


Cord Brekewold meldet dem | Rathe von Lübeck, dass es unmöglich sei, in der 
gewünschten kurzen Zeit das Grundwerk der Schleuse zu Bergedorf machen 
zu lassen. 1466. Juni 8. 


Minen vruntliken grut myt vormoge alles guden tovoren. Ersamen leven 
heren. Juwen breff hebbe ik gutliken untfanghen unde wol vornomen. Na 
inneholden iuwes breves iuwe ersamheit in willen is unde de ersamen van Ham- 
borch samentlyken de juwen to hebbende to Bergerdorppe up den dynxstedach 





') kin ähnliches an Rostock gerichtetes Schreiben von demselben Tage s. v. d. Ropp: Hanse- 
recesse Bd. 5 No. 787. 

neghesten na dem dage sunte Vyte erstkomende,) unde so gy begerende synt, 
ik ane sument bestellen late, dat de kloffdam vor deme gruntwerke gheslaghen 
unde ghemaket werde vor iuwer ersamen sendeboden tokumst unde der ersamen 
van Hamborch, umme dat gruntwerk uterliken to beseende. Leven heren, darup 
do ik iuw gutliken weten, dat my up sodanighe vorgeschreven korte tyd nicht 
steit to donde, laten to makende sodanighen kloffdam nach iuwen beghere unde 
bidde vruntliken unde begere, gi dat to nynen unwillen upnemen, men dat water 
wil ik vorlopen laten ut dem dyke, so ik uterlykes kan under desser myddelen 
tid vorgescreven, so ik ok, leven heren, den ersamen heren, den borghermeisteren 
to Hamborch, des ghelyken ok to untboden hebbe by mynem husvogede. Gode 
dem heren almechtich sy iuwe ersamheit bevolen sunt salich to langher tid. 
Gheschreven up den sondach in den achtedaghen des hilghen lichgammes, anno 


etc. LXVI. 
Cord Brekewolt. 


Aufschrift: Den ersamen vorsichtighen wysen heren borghermeisteren unde rat- 
mannen der stat Lubeke, myt ersamheit gescreven. 


Original im Amtsarchiv zu Bergedorf mit einem Beste des Siegels. 


es, 


Cord Brekewold meldet dem Rathe von Lübeck, dass er den Klufidamm mit dusserster | 
Beschleunigung werde legen lassen. 1466. Juni 10. 


Mynen vruntlyken grut myt vormoghen alles guden tovor.  Ersamen 
leven heren. Juwen breff hebbe ik gutliken untfangen unde wol vornomen. Na 
inneholde van wegen des kloffdammes, leven heren, alse juwe ernstlike wille is, 
sunder vorleggent, den ik schal laten slan unde maken twisschen nu unde deme 
donredage negest na sunte Johannys Baptysten daghe syner gebort?) erst komende; 
darup do ik juwer ersamheyt gutliken weten, nach iuwem begere unde willen 
wil ik my gerne darna vlyten na al mynem vormoge, al wo wol, leven heren, 
dat it iuwen armen undersaten unde my swarlik is to donde na vorlope der tit, 
dat kent god de here, de iuwe ersamheit spare sunt salich to langer tid. Ge- 
screven up den dinxstedach in den achte dagen des hilghen lichgammes. 


— —— —— — —À oo... — - — — 

Vurdermer, leven heren, sande ik iuwen breff an dem vorgheschreven dinxste- 
dage by mynen boden deme ersamen rade to Hamborch, anno etc. LXVI. 


Cord Brekewolt. 


Aufschrift: Den ersamen vorsychtigben heren borghermeisteren unde ratmannen 
der stat Lubeke myt ersamheit gescreven. 


Original im Archiv des Amtsgerichts zu Bergedorf mit aufgedrücktem Siegel. 


89. 


Verzeichniss der Personen, denen der Rath das Recht verleiht stoepbeer zu brauen. 
1466. Juni 14!) 


Dessen nabescrevenen personen hefft de ersame raed van Lubeke vor- 
orlovet unde vorlenet, dat se stoepbeer brouwen moghen in maten unde wise, 
so en det togelaten is, bij nijnen helen noch halven tunnen to vorkopende, ock 
nyn pennynck beer to brouwende, so se dat voredet hebbet: 

Merten Glup, wonafftich boven der Olden veer in dem huse tor klocken. 
Cord Hasse in dem Poggenpole tom herte wonafftich. 
Johannes Snakenborch in der Groten Gropengrove wonafftich. 
Albert Brant in der Groten Olden veer tom hogen sode wonafftich. 
Claus Daskouw by deme Loberghe wonafftich. 
Hinrick Wilerdes in der Rosenstrate wonafftich. 
Hans Dreghenicht in der Hartigen groven. 
Hinrick Bylevelt in der Hartigen groven wonafftich. 
Hans Eggerdes in der Kreyenstraten wonafftich. 
Ludike Misendorp in der Holstenstrate. 
Hempe van der Heide in der Hartogen grove wonafftich. 
Grote Bertold, eyn becker, in der Petersgroven wonafftich. 
Cord Kretze. | 
Artmer Warmer, de mach des jars veertich brouwe brouwen, eenmal wit, 
dat ander mael roet beer, so eme dat gelevet. 
Drewes Rutynck in der Vischergroven tom roden huse wonafftich. 
Desset is bescheen amme sunavende vor Viti martiris anno ete. LXVI. 


Nach einer Aufzeichnung auf Papier von der Hand des Rathsschreibers Joh. BracM. 





Wehrmann, Lüb. Zunftrollen S. 184. 

90. 


Der Rath von Köln erwidert dem Raihe von Lübeck auf dessen Wunsch, dass er 
den Röttger Rink zur Zurücknahme einer Klage bei dem Kaiserlichen 
Gericht bewegen möge. 1466. Juni 14. 


Unse vruntliche groesse ind wat wir guts vermogen. Eirsame wyse 
besondere gude frunde. As ure eirsamheit uns nu geschreven hait antreffende 
eyne keyserliehe citacie, Rutger Rynck unse burger urre eirsamheit up den 
heiligen pynxstavent!) nyest leden have doin verkundigen, begerende wir uns in 
den sachen uch zom besten gutlichen bewysen ind arbeyden willen etc. wie 
darvan urre eirsamheit schrifft int lanck myt mer worden vorder inhalden mach, hain 
wir, besonder gude frunde, wol verstanden. Ind so wir urre eirsamheit in allen 
billichen sachen na unsem vermoigen gerne zo willen werden seulden, hain wir 
den vurseiden Rutger unsen burger vur uns doin koymen, yn solchen brieff myt 
voechlicher onderwysongen vur doin leizen ind hoeren lassen. Der uns na vast vill 
reden dairinne gehadt syne antworde in schrifften na luyde der copien herinne 
gelacht oevergegeven. Ind hedden wir zo deser zijt myt bescheide in desen sachen 
yedt vorder moigen doin, dartzo weren wir gutwillich ind bereit geweist. Weis 
got, der ure eirsamheit zo langen zijden gesparen wille. Geschreven up saters- 
dach, X1IIIden dach in Junio, anno domini etc. LX sexto.?) 


Burgermeister ind rait der stede Coelne. 


Aufschrift: Den — —— raitmannen der stat Lubeke, unsen w. s. w. 


Original auf Papier mit Resten des Siegels. 


91. 


Servacius Kock von Seehusen ersucht den Lübecker Rath um fernere Vertretung 
seiner Interessen in Livland. 1466. Juni 17. 


Mynen underdanigen denst na vormoge boreyt to allen tiden. Ersamen 
vorsichtigen unde wysen leven heren, borgermeistere unde radmanne to Lubeke. 
Alse ik denne juwen ersamheyden ame negenteynden dages des manthes Februari] 


T?) Mai 24. 

2) In einem ferneren Schreiben vom 22. August desselben Jahres berichtet der Rath von Köln, 
dass er den Röttger Rink bewogen habe, entweder selbst nach Lübeck zu reisen oder einen Bevollmäch- 
tigten zu senden, um sich wo möglich im Wege der Unterhandlung hinsichtlich seiner Forderungen mit 
dem Rathe zu verstündigen. 

negest vorganghen hebbe gescreven van itliken inwoneren in Lifflande, de den 
ore scriffte, de ik in weren hebbe, scolden behuden vor quad geruchte achter 
lande unde vort de to breidende, nachteme de articule orer scriffte vor deme . 
bisscoppe van Dorppte, welke an my weren gebroken unde nicht geholden etc. 
mank anderen velen scrifften na inholde dessulven mynes breves, do an juwir 
wisheit gescreven, nachtemmale desse vorlovere villichte juwe grote frunde weren, 
ore beste to vorramende, uns to delende van kyve ete. Ersamen wisen leven 
heren, ik dancke iw denstliken, dat gy sodanen breff gudliken hebben upgenomen 
unde entfangen unde eyn antworde darupp wedder gescreven ame donredage vor 
Reminiscere,) dat ik na inholde wol vornomen hebbe, alse sodanen mynen breff 
to copierende unde de vorí, in juwen breff vorsloten willen senden int erste apen 
waters in Lifflande an den jennen, dar des juwer wisheit schal dunken sin van 
noden, des juw eyn antwerde darupp to schickende, begerende, wes jw denne van 
en wedder to antwerde worde, wilen gy my benalen mit deme allerersten etc. 
Bidde ik juwen ersamheiden, so ik denne upp juwen bogere langhe gebeidet 
hebbe unde upp kost, theringe unde moye sint apen waters beth her noch vaste 
vorbeide, juw der zaken bilegginge to guder wys nicht to enthorende, den vor- 
loveren desses so witlik to donde unde de dinge so vullen to theende, so vor- 
screven is, offt id noch nicht were vullentogen offte gescheen, alse id verne in 
de tid is, wente ik en sulk vorloffte anders nummer denke to vorlatende, und 
ik my umme des willen, ok umme desser vorscrivinge nergende kan edder mach 
in eyn bostendich wesent geven, sunder ik weet des enen entliken uthgank unde 
offte desse vorlovere juwer wisheit breve neyn antwerde en schreven upp de tid, 
so gi des van en scrifftliken bogerende weren, des wille my juwe wisheit denne van 
stunt scriven enen recessum unde affscrifft, alse dat ik desse sake an juwir 
wisheit in fruntliker wyse hebbe vorscreven unde gesocht. Darna ik my denne 
weet to schickende, up dat ik sodaner fruntliker vorsokinge neyn lyder werde 
an vorsumynge, sunder ik des?) billiker genete unde dar ane sy gefrouwet; unde 
wes ik leven heren van scrifften scole entfangen, dat willet my by dessen jegen- 
wordigen laten antwerden. Juwe vakesechte ersame wisheit ik gode deme heren 


! Februar 27. 
7?) i. d. am Rande. 

langhe an gesunder wolmacht to herschende bovele. Gesereven to Luneborch des 
dinxstages na Viti martiris, anno ete. LXVI? sub signeto. | 


Servacius Kock van Sehusen. 


Aufschrift: Den ersamen vorsichtigen unde wysen heren, borgermeistern unde 
radmannen der stad Lubeke synem bisundirgen leven heren mit ganszir 


ersambeit. 
Angekommen den 23. Juni. Original auf Papier mit Spur des Siegels. 
* 


93. 


Der Rath von Wismar schreibt dem Rathe von Lübeck über die Seitens der Vor- 
steher der St. Jürgen-Kirche an Lübecker Bürger zu zahlenden Renten. 
1466. Juni 19. 


Unsen fruntliken gruth mid vermoghe alles guden tovorn.  Ersamen 
heren, besundern guden frunde. Jwen breff van weghen etliker jwer borgher, 
de vermenen, renthe to hebbende bij den vorstendern sunte Jurigens kerken 
binnen unser stad, an uns ghesand, hebbe wij to guder mathe averlesende wol 
vornamen unde begheren jwen ersamheiden darupp gutliken weten, dat wij uppe 
jwe ersamheiden breve witliken sunder antwerd deghenen, de zee uthvordern, 
nicht pleghen to latende. Bescheen uns darumme unreddelike van der weghen 
achterbakes clachte, wolde wij wol, wij der van den ghenen, de zee uns tostellen 
vorhaven mochten zin ete. So gij och denne under lengheren in jwem breve 
begheren, wij de vorstendere vorbenomed zo hebben unde darto vormoghen, ze 
jwen vorscrevenen borgheren, ere nastendighen renthe na inholde erer breve 
gutliken gheven unde zee van derweghen unklagafftich maken ete, worupp don 
wij jwen erliken wisheiden irkennen, dat de bescheidene Marquard Haveman, 
unse borgher, dorch sundergher ghunst unde bede willen van des vorserevenen 
gadeshuses weghen umme trend winachten negest vorghanghen binnen juwer 
stad in zine herberghe alle renthenere, dede rente uppe deme werckhuse sunte 
Jurigens vorsereven vermenden to hebbende, vorbadet hadde, zijek fruntliken 
uppe dat mael myd en schedede unde dat drudden deel alze renthe en dar 
beredde, darane zee alle to vrede stunden unde darmede seden, umme gades unde 
der kerken na ghelegenheit willen wolden gherne ghesloten hebben, meenden 
iodoch, mid dem drudden dele erer rente vorscreven lengher nicht to vrede to 


wesende, sunder dachten, in tokamenden tijden vortan ere vullen rente to hebbende. 
12* 

Willen ok umme unser bede willen etlike vrame lude, de darto gescicket sind, 
mid alle erem vlite, der vorscrevenen sunte Jurigens kerken renthe inmanen unde 
zijk umme trend Martini negest kamende bij de vorscreven renthenere nalen, 
willen unde fruntschopp na alle erem vormoghe maken. Mochten wij juwen 
ersamheiden vurder worane to willen wesen, dede wij gade dem heren bevalen, 
gherne. Screven des donredaghes na Viti martiris, anno LXVI?. 


Borghermester unde radmanne tor Wismer. 


Aufschrift: Den — — radmannen to Lubeke, unsen w. s. w. 


Angekommen den 23. Juni. Original auf Papier mit Besten des Siegels. 


93. 


Der Rath von Riga spricht sein Bedauern über die von Hermann Reinemann 
geschehene gewaltthátige Wegnahme eines dem Ritter Ake Axelsson gehörigen 
Schiffes aus und wird ihn anhalten, sich mit dem Eigenthümer im Wege 
der Verhandlung abzufinden. 1466. Juni 21. 


Unsen fruntliken grut unde wes wy gudes vormogen stedes tovorn. Vor. 
sichtigen leven hernn gunner unde vrunde. Juwer ersamheit breff mit den 
ingelechten copien des irluchtigesten hochgeborn fursten unde heren, hern 
Cristiernn, der rie Dennemarken Sweden Norwegen etc. koninges, unde des 
strengen her Ake Axelsson, ritters, van wegen heren Hermen Reynemans hebben 
wy gutliken entfangen, lesende wol vornomen. Unde alse gy denne leven heren 
in demesulvigen breve rorende bidden, wij den genanten schipper Hermen Reyne- 
man in den zaken sollen underrichten ete, begeren wij juwer ersamheit gutliken 
to vornemen, dat de genante schipper Hermen nu hir mit uns tor stede nicht 
en is, so juw dat villichte wol witlik zin mach, unde hefft ock sint der tijdt, dat 
hee van hijr segellede im negesten vorgangenen herveste, alse de geschichte zin 
gescheen, darvor gij uns schreven, hir ny geweset is unde uns ock ny breff des- 
halven hevet benalet. Unde dat he sijck also bewiset unde en sodann gedan 
hefft, dat is uns sere gantz van herten leet. Kennet godt de here, wante en 
sodann mit unsem willen medeweten vulbort edder beveele nicht is gescheen, hee 
ock in unsen noch in unser stadt zaken bodeschoppen effte werven nicht uth- 
gesandt is, sunder in syneme egenen orbor unde profite, gelijck anderen schipperen, 
de tor zeewort umme fracht unde neringe segellen. Unde wij ock mit dem 
erbaren strengen her Aken unde den sinen nicht anders dan leve unde gude 

fruntschopp en weten, so wij dat unlanges sinem broder her Erike Axelson, de 
uns dar ock van schreff, schriftliken hebben bensalet ^ Wyl godt de sulvige 
schipper hijr wedder tor stede komende wert, so willen wij en gerne under- 
richten unde darto hebben, hefft he dem erbenomeden hern Aken unde den sinen 
worane to kort effte ungelijck gedan, dat gelijok unde redelick wandel na erkant- 
nisse guder manne darvor gescheen solle, edder rechte deshalven nicht willen 
vorwesen, darumme wij hijr an sine gudere uppe desse tijdt hijr mit uns wesende 
vorwaringe gedan hebben ete. Worumme ersamen leven heren guden vrunde 
bidden wij juwe ersamheide andachtigen, gij dorch dat gemene beste gutliken 
an den gedachten her Aken vorschriven willen, sine herlicheit de zaken wille 
fruntliken in guder gedult laten bestan, also dat de unschuldige koppman des- 
halven umbeschediget blive beth des schippern wedderkumpst, so vorberort is. 
Unde weret, leven heren, dat de sulvige schipper mit sinem schepe to juw vor 
de Travenne edder sust anders dar komende worde, bidden wi] juwe leve, gij 
dennen den schipperen gutliken undertorichtende unde so to hebbende, dat de 
erschrevene her Ake mit den sinen der zake halven vorder unclagafftigh moge 
bliven. Alse wij dat ock in geliker wise den ersamen heren to Dantezke nu 
hebben benalet, efft he dar vor de Wysell wedder komende worde. Juw, leven 
heren, gutliken hijrinne dorch dat gemene beste to bewisende unde dit mit dem 
ersten an hern Aken wedder to vorschrivende unde dussen unsen bybunden breff 
em ok to benalende unde uns juwe schrifftlik antwordt van em wedder to béna- 
lende, vorschulde wij umme juwe ersamheide gerne, de god mote bewaren to 
langen tiden gesundt nach unsem vormoge. Schreven under unsem secret am 
sonavende negest vor Johannis Baptiste, anno domini ete. LXVIto.!) 


Consules Rijgenses. 


Aufschrift: Den — — raedtmannen der stadt Lubeke, unsen uw. s. w. 


Angekommen den 18. Juli. Original auf Papier mit in gelbem Wachs aufgedrücktem, zum grösseren Theile 
erhaltenen Siegel. 


! Da auch Ake Axelsson bereit war, sich einer schiedsrichterlichen Entscheidung zu fügen, 
hat der Rath von Lübeck mehrfach Termine zur Verhandlung angesetzt, erklürt aber in einem Dokument 
vom 5. August (sonavend vor sunte Laurencii dage) 1469, dass von Seiten des Ake Axelsson niemals 
Jemand erschienen sei, ein Erfolg daher nicht habe erreicht werden können. Die Erklärung ist am 
28. Juli (sunnav. vor Petr. ad Vinc.) 1470 wiederholt. 

94. 


Die Hansischen Aelterleute in Bergen berichten dem Rathe von Lübeck uber eine 

tumultuarische Versammlung des dortigen Kaufmanns, durch welche sie 
gehindert worden, dem Hermann Schotteler eine Mitiheilung aus ihrem 
Memorialbuch zu machen, wie der Rath von Lübeck es gefordert habe, 
und bitten um Anweisung, wie sie sich weiter verhalten sollen. 1466. 
Juni 21.!) 


Unsen fruntliken denst myt vormogben alles guden alletijt tovorn. Ersamen 
heren, sunderges leven frunde. Wij begheren myt gantzem flite unde gruntliker 
andacht clegeliken weten, dat nu unlanges in vorgadderinge unses gemenen kopmans 
unde unser aller jeghenwardicheyt irschenen is Hermen Schotteleer van Campen, 
toghende eynen openen breff myt juwer stat secrete anhangende vorsegelt, 
darinne int ende juwe begheer was unde bede, off dar jenighe scriffte in unsem 
boke weren gescreven, de zake twisschen Gerde Ghirink unde Hermenn anrorende, 
der desulve Hermen zick van uns to gevende begherende were, wij em de in 
scrifften under unseme kopmans ingesegel vorsegelt mededelen unde geven wolden 
etc, unde begherende, zo vorsereven steyt. Dar entieghen Gert Ghirink irrees 
vragende in dessen worden: Hermen, hefft de gantze rat van Lubeke beorlovet, 
den lesten artikel in den breff to scrivende? unde vurdemer: her olderman, ik 
beghere copie des breves. De olderman antwordede: Geert, hebben juwer wort 
schone, de copie schal juw ungeweigert wesen, de rat to Lubeke is zyns breves 
wol bekand. Des vraghede do vurder de olderınan de menheyt, wer ze ok uppe 
begerte juwer heren dem vorbenomeden Hermenne de scriffte uth des kopmans 
memoriali unde prothocollboke, so de sake vor en vorhandelt weren, welke en 
darsulves worden gelesen, geven wolden. Des hadde de mergenomede Gert mit 
etliken synen vrunden van Deventer vorsamelinge, bunt unde conspiracie gemaket, 
de vurdermer vele van anderen Osterlingen to zick getoghet hadden, de welke 
vorhogheder stempne repen uth enem munde: nen, nen, nen, dar is alrede mer 
den to vele gescreven. De olderman sprak: gij andern guden manne, de gij 
van dessem bunde, also my dunket, nicht en zijn is dat juwe wille, dat men 
dem rade to Lubek ere bede, zo gij gehort hebben nicht twiden schal? De andern 
van der vorscreven conspiracie repen noch luder na den vor: ja ja ja, also dat 
men den enen vor dem anderen nicht konde horen, unde wen jement was, de 

zijne meninge unde andacht beschedeliken gerne geopent hadde, de moste nicht 
spreken vor erem schreye. Des stunt unse olderman up unde wy myt em alle 
unde vorboden uns to rechte; hedde wij jemende to kort gedan myt worden 
serifften offte werken, de uns darumme vor juw heren wolde anseggen myt rechte, 
wij wolde bothen unde lyden na juwer irkentnisse unde wolden en dat vorborgen, 
begherende uns wedderumme to vorborgende, by der ansprake to blivende der- 
gheliken unde brachten vort unse borger, welke ze heten sitten gaen unde nene 
borgetucht van en entfangen wolden, ok uns nene borgen setten. Aldus both 
unse olderman, dat de ghenne, de juw heren, so bovenscreven steyt, in den 
saken nicht wolden volgafftich wesen unde partijeh weren, scholden uthgan 
unde lathen den kopman darumme spreken. Se repen hoch, wij scholden 
uthgan, ze wolden dat hus ok eyne wyle bewaren. Noch both de older- 
man, ze scholden upstan, dat men mochte zen, welk part dat meste were, 
ze repen aver, ze hadden das nen behuff. To dem latesten begherden wij, indeme 
de menheyt in der zake nene tuchnisse breve unde scriffte uthgeven wolden, dat 
wij denn den vorlop desser vakebenomeden zake in beslotenen scrifften juw erbaren 
heren mochten benalen, genoch to donde ichteswes juwen beden, dar gij doch 
to bedende hebben. Se repen aver lut: screve gij, wij willen ok scriven, gij 
scholen in desser zake nene scriffte under des kopmans segel dem rade to Lubeke 
benalen. Noch alderlest begerden wij, dat wij under unsen egenen signeten juw 
van dessen dingen mochten certificeren, ze repen aver nen. Hijruth, ersamen leven 
heren, mach juwe guderterenheyt wol merken, myt wat gewalt unde averdade ze uns 
avervallen, der wi] uns myt gewalt node wolden weren, dewyle wij des mochten 
ummegank unde vordrach hebben, unde hebben darumme den vorgank desser 
vakebenomeden zake na lude unses protocollbokes unde memorials, unde also 
uns ok desset warafftighen indachtich is, gescreven an unse frunde, Hinricke tor 
Hoper, Brande Hogevelt unde Everde Haleholscho, de juw darvan wol gruntliken 
scholen underwijsen. Worumme is unse fruntlike begher biddende, zo wij meyst 
moghen, dat gij uns juwen guden rath unde entliken willen na gelegenheyt 
schrifftliken willen benalen mit den ersten, dat qwat, dat vorhanden is, dar eyn 
argher, wen dat lange wortelen scholde, off komen mochte, uthtoradende, uppe 
dat des kopmans ordinancie, olde wonheyt unde macht van juw unde den ge- 
menen steden gegeven unde toghelaten nicht vorga unde werde to nichte sunder 
horsam. Dat willen wij to allen tiden vordenen na all unsem vormoghe, wor wij 
konen, by de hulpe van gode, de juw mothe sparen zeligen gesunt to langen 

tiden. Screven under unsem kopmans ingesegel, des sonavendes vor sunte 
Johannis dage to mitsommer, anno etc. LXVI*. 


Olderman unde de veerundetwintich manne vor hovetlude 
des kopmans van Berghen in Norwegenn gheordinert, juwe dener. 


Aufschrift: Den — —- ratmannen der stad Lubek, unsen w. s. w, 


Angekommen den 7. Juli. Original auf Papier mit geringen Besten des Siegels. 


95. 


Der Rath von Göttingen empfiehli von Neuem den Giseler von Minden dem Lübecker 
Rathe. 1466. Juni 23. 


Unse fruntlicke unde willigene denste voren. Vorsichtigen unde wolwisen 
leven heren besundern guden frunde. Na dem de ersame her Giseler von Munden 
unsers rades medepersone am lesten mit itwelken juwen erlicken borghermesteren 
to worden gewesen is van wegen synes perdes, dat denne eyneme unseme jungen 
gesellen uppe der jullickesten gheleisteden dachfardt to Groninghen vorderfflich 
stande unde so dodes halven uthe ghebleven is, so schicken wij itzund den 
sulven gesellen to juwer ersamen leven in besundernheit dar denstliken biddende, 
one von der weghen willighen juw dar anne gudwillich unde tome besten 
bewisen willin. Vordeyne wij willichlicken gerne. Datum nostro sub sigillo in 
vigilia sancti Johannis baptiste anno etc. LXVIto. 


Consules in Gottingen. 


Aufschrift: Den ersamen vorsichtigen heren borgermestern unde ratmannen der 
stadt Lubeke unsen heren unde besundernn leven frunden. 


Angekommen den 3. Juli. Original auf Papier mit Siegelspur. 


96. 


Der Rath von Riga ersucht den Lübecker um seine Vermitielung in dem Handel 
mit Hans Burmann, der ungehöriger Weise das Vemgericht in Westfalen 
angerufen habe. 1466. Juni 23. 


Unsen fruntliken grut mit vormogen alles guden. Ersamen vorsichtigen 
leven heren unde vrunde. Wij hebben alhiir ame dinxdage negest na viti et 

Modesti!) enen breeff an uns unde ok andere breve in eyn vorsloten, an welke 
unse borgere besunderen geschreven, entfangen, unwonliken unde sere selsenne 
ludende, darvan wij juwer vorsichticheid warhafftige copien unses breves von 
worden to worden oversenden gij lesende werdet vornemen, des wij an juwen 
borger Hans Burmann nicht hadden vormodende weset, wenne eme alschone also, 
alse hee sine clage hefft vorbringen laten, hiir weddervaren were, so wol van 
uns ime rechte alse van sinen wedderparten, dat hee alle unwarhafftigen unde 
unredeliken sulvest hefft bedacht unde der rechten warheit in allen sinen vor. 
bringhende sere groffliken hevet besparet unde uns sere ungutliken dar ane 
gedan. Wenne unser borger eyn juw edder der juwen mit sodannen uthwendigen 
rechten so hedde belastet unde vorfolget to unrechte, alse de juwe uns unde den 
unsen gedan hevet, dat solde uns sere van herten leet zin, dar wi) nicht wolden 
mede liden, wente eme hir yo nene gewalt, bedrenginge unde unrecht is wedder- 
varen ime rechte, dat uns geboret to vorantwordende, dar wij mer to gedan 
hebben unde des vor heren, vor fursten unde vor gude stede beth willen gelovet 
zin, dann juwe unrichtige borger, Hans Burman, de sine clage vor Hinrick ton 
Bussche in Westvalen hefft lauten anbringen, so gij in desser ingeslotenen copien 
na deme ambegynne werden vornemen, dat wij borghermeistere unde raedmanne 
hir den Hans Burmann hochliken bedrenget unde vorweldiget hebben, so dit 
Hans Burmann etc. Unde dat unse borgere, darinne benomet, hir dat raedhuss 
to sloten unde ene dar behelden bynnen beslotener dore unde wij over eme 
richteden, dat hee seggen unde na unseme willen don moste etc. Dat uns, leve 
heren, sere vele to na is, dat wij to juwer sulvest wisheide erkantnisse setten, 
unse borgere ok so unweten nicht en zin, dat zee dat raedhuss so solden tho 
sluten in unser jegenwardicheit. Unde vorder hefft hee dar in clage laten ambringen 
na inholde desser copien, dat hee hir ene dedinghe hefft gehat mit unsen beno- 
meden borgeren upp des bisschoppes hove, dar unse borgere in jegenwardicheit 
erbarer fromer lude bekant unde gesecht sollen hebben, dat zee nicht en wusten 
van der rekenschupp tuschen eme unde Andreas van Retheme unde ok nicht 
bethuget noch besworen en hedden, sunder en mit alle dat nicht witlik en 
were etc  Leven heren, wenne sodanne zake vor uns nicbt vorhandellet unde 
van vromen mannen, unser stadt erffsetenen borgeren, also nicht liiffliken vor- 
richtet unde besworen were, so hadden wij unse breve unde tovorsichte sere 

ovele unde qwatliken unde unseme secreto opembare laten an juw vorschriven 
ame donnerdage negest vor pinxsten!) im LXIlIIIten jare unde ock dar bevoren, 
dat mer dan to ener tidt gescheen is umme Burmanns siner unrichticheid 
willen, des siich Andreas van Retheme mannichvaldigen hochliken vor uns hevet 
beclaget, hee mit eme to nenen dingen konde komen unde sine gudere mit juw 
lange tiidt to sineme groten schaden hadde gearrasteret etc. Worumme, ersamen 
leven heren, bidden wij juwe ersampheide andachtigen, so wij vlitigest sollen 
unde mogen, de hir upp trachten willen unde dit to herten gan laten unde den 
Hans Burmann, juwen borger, undertorichtende unde so to hebbende, dat hee uns 
sodaner siner unrichtigen unwarhafftigen swaren tichte vorlate unde sodanns noth- 
wendigen rechtganges uns unde den unsen vordrege. "Wij hebben alhir gudes 
rechten genoch, dar wij van pewessen, keiseren unde unsen heren van Rijge 
gnadichliken mede bewedemet zin, dat wij eneme yowelken geliick mede delen, 
alse dat behorlick is unde vor gode vorantworden unde sunderlinges van deme 
hilgen vadere, deme pawese van sodannen vemescheppen rechte enthavet unde 
privilegiert zin unde hebben dar enboven den gnanten Burmann hir in unseme 
Rigessen rechte nicht bedrenget noch vorweldiget, alse he uns tolecht, dar he 
uns sere to kort ane deit, dat wij an juwe wisbheit setten to der gantezen vorhapende, 
de it also vogen wille, dat uns vor sodanne hon unde smaheit geborlich liich 
unde wandel moge bescheen unde dat unse borgere vor uns van eme borgen 
escheden, dat qwam also, by dat hee upp eren eth hadde gesproken, wo wol dat 
hee hefft vorbringen laten in Westvalen, dat de unse nicht bethuget, noch 
besworen en hedden ete. Gode deme almechtigen, gelechliken lange wolmogende 
gesundt bevolen. Schreven under unseme secrete ame avende nativitatis sancti 
Johannis baptiste im etc. LXVI*en jare. 
Raedmanne to Rijghe. 


Aufschrift: Den ersamen vorsichtigen wolwisen mannen heren borghermeisteren 
unde raedmannen der stadt Lubeke, unsen besunderen gunnern unde guden 
vrunden mit allr ersamheit. 


Angekommen den 18. Juli. Original auf Papier mit Rest des Siegels. 

97. 


Vögte, Schliesser und Rathgeber von Dittmarschen bitten, unter Dankbezeugung für 
viele geleisteten Dienste, den Rath von Lübeck um Beistand zur Befreiung 
einiger von Volrad Scharpenberg gefangen gehaltenen Einwohner des 
Landes. 1466. Juni 24. 


Unsen welligen denst nu unde to allen tijden unde wes wij gudes vor- 
mogen tovorn. Ersamen leven heren. Uns is underrichted unde to kennende 
geven, wo juwe erwerdige wisheyt to juw hebben veliget unde leydet Volret 
Scherpenberg van sodanner vengenschup wegen, alze desulve vorgenante Volret 
den unsen gedan heft up der vrien straten nicht verne van Hamborch, alze lichte 
juwe erwerdicheyt wol irvaren heft, de he noch in swarer vengenschup holt, dat 
he den unsen dan heft jegen god unde baven dat recht sunder vorwaringe 
jeniges mannes, wente wij myt em unde alle den sinen nicht anders weten mid 
al unseme lande men leff ere unde gud unde hebben wol vorvaren, dat gij myt 
den sulven vorgenanten Volret Scherpe wort gehat hebben van unser armen 
vangenen wegen, dar wij juwer erwerdigen wisheyt hochliken myt al unseme 
lande umme sint dankende unde konen juwer erwerdicheyt nummer so hoch- 
liken danken, alze gij in desser sake unde vele anders arbeydes umme unses 
landes willen in vortijden eer gedan hebben. Konde wy juwer erwerdicheyt 
juwen borgeren inwonren dat jergenmede in tokomenen tyden myt unsen live 
unde gude warmede affdenen, dat were nacht ofte dach, dat wolde wij alle wege 
gantze gerne don unde scholen uns alle wege in allen tijden dar gudwillich ane 
vinden ete. Leven heren unde besunderen guden vrundes, wij bidden juw lef 
liken myt aller leve unde fruntschop, oft gij dar jenigen rad konden to vinden 
unde geven, dat de unse, de in swarer vengenschup sitten, in borgen hant 
mochten utkomen up ene tijt, oft men dat under der tijt myt juwer hulpe alzo 
konden bearbeijden, dat se mochten vrigh unde velich sunder vorderfliken schaden 
eres lives unde gudes mochten quid unde vrigh wesen der vengenschop unde 
juwe erwerdige wisheyt dat wolden mede bearbeyden umme unses landes bede 
willen myt den besten gij konen unde mogen, alze wij juwer erwerdicheyt wol 
to loven, dat wolde wij juwer erwerdicheyt wedderumme afdenen mijt wathe 
denste wij konen unde mogen. Leven heren, oft gij hir jenigen rad to wusten, 
bidden wij vrundliken umme alles vordenstes willen, dat gij uns dat wolden 


benalen. Juwe erwerdigen wisheyt bevele wij gode dem heren to ewigen tijden. 
13* 

Screven under unseme ingesegele, anno sossundesostigesten jare, na der bort 
Cristi unses heren, an sunte Johans Babtisten dage. 


Vogede slutere radgevere unde de gantze menheyt 
unses landes to Dytmerschen. 


Aufschrift: Den erbaren vorsichtigen vromen heren borgermeysteren radmannen 
der stad Lubke, unsern besundern guden vrunden etc. fruntliken screven. 


Angekommen den 80. Juni. Original auf Papier mit Spuren des aufgedrückten Siegels. 


98. 


Der Rath von Rostock fordert den Rath von Wismar auf, an einer Berathung zu- 
gleich mit Stralsund theilsunehmen, welche Massregeln wegen des in Lübeck 
eingeführten Pfahlgeldes zu treffen seien. 1466. Juni 24. 


Unsen gantz fruntliken grut tovoren. Ersamen heren besunderen ghuden 
frunde. So wij juwen ersamheyden unlanges hebben ghescreven, wij van wegen 
sodanes unwanlikes nigen tollen van den to Lubeke angesettet wolden vorramen 
enes daghes mit unsen frunden tom Stralessunde vor Damghar to holdende, 
wente se seker nicht moghen negher kamen etc., so hebben wy. mit den erscrevenen 
vam Stralessunde vorramet unde scriftliken slaten, so dat genante vam Strales- 
sunde ere drepliken radessendebaden willen deshalven hebben upper bruggen 
vor Damghar am mandaghe neghest kamende vor Visitacionis Marie benomelken 
am daghe sancti Pauli! to middaghe. Begheren wij van juwen ersamheyden 
gantz andachtigen, gij juwe eerliken radessendeboden, besundern enen juwer 
borgermester mochten darto voghen, bij uns to wesende an unser stad am sun- 
dage negest komende?) des avendes an der herberge unde vort des negesten 
mandaghes mit den unsen na Damghar bij de vorscreven unse frunde vam Sunde 
vormiddage to kamende. Unde umme furder daghe unde koste derhalven to 
midende, hebben wij vorramet enes breves nach formen hijrane beslaten uppe 
juwe guddunkent unde verbeterent, begheren, gij umme sodan mochten vorramen 
unde sluten juwen sendeboden entliken bevelende, wes gij unde wij na sodanem 
vorsorevenen daghe unsen frunden to Lubeke eendrachtigen derweghene mochten 
schriven. Unde weret denne de erscrevenen Lubeschen umme unser vorscrevenen 
stede alle scrifte unde beede willen sodanen unwanliken tollen lichte nicht wolden 

afdon, ifte wij stede uppe de Lubeschen besundern ock dergeliken tollen ansetten 
edder wes gij denne darto don efte laten willen, zodanes darsulves vor Damghar 
am neghesten entliken mit eendracht to slutende, umme meer daghe unde koste 
to midende. Unde desses geliken hebben wij och gescreven unsen frunden tom 
Stralessunde. Unde hijrup wij uns to juw gantzliken vorlaten. Gode sijd salich 
bevolen. Sereven under unser stad secret am daghe sancti Johannis Baptiste, 


te. LXVI. 
anno e Consules Rostockcenses. 


Aufschrift: Den — — radmannen to der Wismer, unsen w. $. w. 


Original auf Papier im Rathsarchiv zu Wismar mit Besten des Secrets. 


99. 
Verpfändung zweier Prähme. 1466. Juni 24. 


Cord Steffens, eyn dreger to Lubeke, vor desseme boke hefft bekant, dat 
he unde sine erven schuldich zint Hanse Thiess, borger to Lubeke unde sinen 
erven sostich mark lubsch umbeworen tobetalen. Dar vor he eme zine twe zee- 
pramen de he twisschen Lubeke unde Travemunde voret vor desseme boke hefft 
vorpandet. 

Eintragung ins Niederstadtbuch zum 24. Juni 1466, getilgt 1479, April 30. 


100. 
Eine Bausache. 1466. Juni 24. 


Witlik zij dat Clawes Bruns uppe de ene unde Borchard Schorsten uppe 
de anderen zijde schelafftich zint gewest alse van wegene etliker schorstene jn 
Clawes Bruns orde boven jn der Vleschouwer straten, dar van zus lange de 
roek van binnen dakes hefft uthegan, de desulffte Clawes nu boven uthe allen 
boden dencken to buwende etc. Dar over se dorch de ersamen heren Johane 
Hertzen unde Vritzen Grawerdes, radmanne, van deme rade dar to gevoget, frunt- 
liken zint vorliket in nabescrevener wijse, also dat de erserevene Borchard 
Schorsten deme erbenanten Clawese Bruns dorch fruntschopp willen hefft ghegunt, 
dat he sulke schorstene van alle zinen boden, dar des is van noden, uthmuren 
unde dat also besorgen so des is behoff unde van noden. Des so hefft Clawes 
deme genanten Boreharde wedderumme gegunt, dat he uppe erer beider muren 
jn» zinemen hove tendes des nygen buwetes mach legghen enen Vlameschen 

schorsteen unde den ok so besorgen, so des is behoff unde van noden. Unde 
hijr mede scholen unde willen de erscrevenen beyde parte deshalven geschichtet 
unde gescheden wesen unde hebben vorlaten unde vorlatet zijk undermalkanderen 
unde erer eyn den anderen myt eren erven van der wegene van aller vurder 
ansprake unde maninge to eneme gantzen ende qwijd leddich unde loss. Jussu 


consulum. 
Eintragung ins Niederstadtbuch zum 24. Juni 1466. 


101. 


Der Rath von Wismar beschwert sich darüber, dass ein Lübecker Bürger die in 
Lübeck gekauften Güter eines Wismarer Bürgers mit Beschlag belegt 
habe. 1466. Juni 25. 


Unsen fruntliken gruth mid vermoghe alles guden tovorn. Ersamen heren, 
bisundern guden frunde. Vor uns is ghewesen de beschedene Hans Purnehaghen, 
unse borgher, zijck beclaghende, wo he in jwer stad in korten tijden ghekop- 
slaghet hadde unde vormende, zine guder uth juwer stad to bringhende. Des 
heft wol jwer borgher eyn ghenomet Seghebant syne koften gudere vorscreven 
bynnen jwer stad bekummert unde unsen borgher vort uppe borghen ghedrunghen, 
welke borghen de vorscreven Seghebant nicht dencket to vorlatende, sunder he 
zee vormenet vurder to mogende, nicht antoseende, dat wy eynem isliken alletijd 
gherne, de dat in redelliker wise is sokende, aver de unsen rechtes zind behel- 
pende ete. Worumme is unse fruntlike begher andechtighen biddende, gij den 
vorscrevenen Seghebande mochten alzo hebben unde underwisen, hee zodane 
borghen, alze he unsem borgher, umme zin vorsereven gud to frigen, affghenamen 
unde ghedrunghen, moghe vorlaten, zee vurder nicht van der weghen to mogende. 
Unde wil he unsen borgher vorscreven worumme schuldighen, wij willen em 
alles rechtes zin behulpen. Wes unse borgher vorsereven hijrane unser bede 
moghe nethen, beghere wij jwe richtige bescreven antwerde bij dessem jeghen- 
wardighen. Gode dem heren sijd bevolen. Screven under unser stad secrete, 
des middewekens na sunte Johannis Baptisten daghe, anno ete. LXVIt, 


Borghermester unde radmanne tor Wismer. 


Aufschrift: Den ersamen — — to Lubeke u. s. w. 


Angekommen den 30. Juni. Original auf Papier mit aufgedrücktem Secret. 


1466. Juni 27. 103 


102. 


Das Domkapitel in Ratseburg beschwert sich bei dem Rathe von Lübeck über Un- 
gebühr des Bäumers bei Brandenbaum. 1466. Juni 27. 


Unse innege bet myt vormoge alles gudes. Erssamen leven heren. Vor 
uns is gewesen unse arme man Beneke Haveman, wonaftich to Riptze, wiser 
desses breves unde heft uns clegelken vorstan laten, wo juwe man Oldeman 
wonaftich to deme Brandenbome em unde siner bedderven vruwen, wen se dor 
den bom teen edder varen an ropt unde creyeret mit snoden honliken unde 
schentliken worden. Worumme unse man vaken nalet unde midet juwe stad, 
dar he doch sine neringe unde berginge zuken scholde. Bidde wy juwe ersa- 
micheyt flitigen myt gantzen andacht, gy willen den juwen vorbenomeden man 
gutliken underwisen unde zo hebben, dat he unseme manne sodane anropinge 
unde ungemakes vordrege, sehadet em wes tegen unsen man, he kome vor unsen 
lanttinck to Slawestorpe, wy willen em gerne behulplich syn, dat em recht moge 
weddervaren. Hir uns willen ane to bewisende, vorschulde wij gerne tegen 
juwe ersamicheyt, wor wy mogen. Syd gode bevalen.  Sereven under unser 
kerken secret am vrygdage na Johannis et Pauli anno etc. LX sexto. 


Capitulum eclesie Razeburgensis. 


Aufschrifi: Den ersamen heren borgermestere unde radmannen to Lubeke unsen 
besunderen guden vrunden. 


Angekommen den 4. Juli. Original auf Papier mit Rest des aufgedrückten Siegels. 


103. 


Der Rath von Riga zeigt dem von Lübeck an, dass der Ordensmeister von Livland 
die Fortdauer der bestehenden Bestimmungen über den freien Verkehr 
mit Danzig genehmigt hat, und bittet, davon dem RBathe dieser Stadt Mit- 
thelung zu machen. 1466. Juni 28. 


Unsen fruntliken grut mit vormogen alles guden. Ersamen, vorsichtigen 
leven heren, alse wij denne juwer ersamheit im vorledenn jare am mandage 
negest vor assumpcionis Marie!) im LXVten jare schrifftliken benaleden unde 
den ersamen heren van Dantezke der geliken, dat et mit den eren, so hir koepp- 
vari komen unde segellen wilden van des erwerdigen heren meisters to Lifflande 





!) August 12. 

wegen in guder velicheit alse beth nu up dussen sunte Johannes Baptisten dagh') 
im LXVlten jare bestan solde ete., des hebben wij, leven heren, noch vorder 
in der sulvigen zaken int beste by deme genanten heren meister vlitigen beworven 
unde bearbeidet tuschen siner herlicheit unde de van Dantczke, also dat et in 
der sulvigen wise unde vasten sekeren velicheit vordan bestande bliven solle beth 
upp sunte Johannes Baptisten dagh siner gebort to myddensomer negest anstande 
im LXVllIten jare, also dat de eren mit eren lyven, schepen unde guderen, vrij, 
seker, velich unde unbeschediget heer, aff unde an varen, komen unde segellen 
mogen sunder alle vare, alse wij ene dat ok nu schrifftliken hebben benalet, 
unde wes wij in desser sulvigen zaken gudes tom gemenen besten denne vorder 
beschicken mogen, willen wij unsen vlit mit allen rechten truwen inne bewisen 
andachtigen, so wij vlitigest mogen, biddende den erschreven heren van Dantezke 
dorch unser bede willen, dit mit den ersten unde de anderen breve, in zee 
sprekende, to benalende, zee ensodanne gutliken uppnemen.  Vorschulde wij 
umme juwe ersamheide unde de juwen in groteren gerne. Schreven under 
unseme secrete am avende sanctorum Petri et Pauli apostolorum, anno domini 


etc. LX VIto. 
Raedmanne to Rijge. 


Aufschrift: Den ersamen, vorsichtigen wisen mannen, heren borgermeisteren unde 
raedmannen der stadt Lubeke, unsen guden vrunden mit allir ersamheit. 


Angekommen den 18. Juli. Original auf Papier mit Rest des aufgedrückten Siegels. 


104. 


Abgeordnete von Rostock, Stralsund und Wismar beschweren sich bei dem  Rathe 
von Lübeck über das von demselben eingeführte Pfahlgeld. 1466. Juni 30. 


Unsen gantz fruntliken grut mit vormoghen alles ghuden. Ersamen 
heren, besunderen ghuden frundes. Etlike unser borgher hebben uns klegheliken 
to vorstande dan, wo dat gij mit juw niges hebben upgesettet enen unwonliken 
tollen uppe alle schepe unde ghuder, beyde in unde uth juwer haven, dat gi) 
nomen eyn paelghelt, den de unsen hebben moten gheven etc. Ock welke der 
unsen uns klegheliken hebben vorgebracht, wo dat umme sodanes juwes nyen 
unwanliken gesettes willen sij an den dreen riken ock nyes upgelecht upp alle 
kopenschoppe, besunderen uppe islike tunne beres ver schill Lub., unde furder 

befruchten, nicht allene an den riken, sunder ock in meer anderen weghen unde 
landen juwen votsparen an sodanem werde ghevolghet, worvan dem gemeenen 
unschuldigen kopmanne unde besunderen uns benedden schreven steden, meer 
den juw undrachtlik schade unde vorderf were ghetoghet; sunder god dat wille 
heren; nachdeme unser stede heyl unde untholdinge, meer den juwer stad, sere 
is an kopenschoppe der beere ete. Worumme wij van juwen ersamheyden degher 
andachtigen fruntliken begheren, gij umme wolvard des gemenen besten eyn 
sodane gruntliken to herten nemende andachtighe mochten betrachten, uns hijr 
ane trostlik sin, des besten raden unde behelpen, umme sodane swarheyt unde 
vorderfliken schaden aftostellende unde mochten schriven, wes wij juwes trostes 
unde meninghe moghen gheneten unde unsen klagaftighen borgheren vord benalen, 
nachdem sodane vorscrevene beswaringe an den riken van weghen juwer unde 
juwes erscrevenen unwanliken tollen gesaket unde untstan is, unde besunderen 
sodanen juwen unwanliken tollen ghudliken mochten afdon, den unsen to schickende 
moghelke vorbote, vor dat se dus unwanlikes Juw hebben moten ghelden, so to 
voghende, dat jo sunderges van den steden nicht nyes unwanlikes werde vor- 
merket, umme dat furder unwille unde schade deshalven vorhot moghe bliven. 
Unde begheren desses juwe bescrevene andachtige fruntlik antwarde bij dessem 
ieghenwardighen. Ghade sijd bevalen. Screven under der stad Rostock ingesegel, 
des wij hijrto desset mal samentliken bruken, am daghe sancti Pauli commemo- 
racionis, anno etc. LXVIte, 


Radessendeboden der stede Rostock. Stralessund unde Wismer, 
nu tor tijd uppe brugge vor Damghar to daghe vorghadderd. 


Aufschrift: Den — — radmannen to Lubeke, unsen vw. s. w. 


Angekommen den 4. Juli. Original auf Papier mit geringen Resten des Siegels. 


105. 
Silvester, Erzbischof von Riga, warnt den Hinrich zum Busch, den Rath von Riga 
nicht weiter vor dem Freistuhl zu verfolgen. 1466. Juli 1. . 


Silvester van godes unde des hilgen Romesschen stoels gnaden, der 
hilgen kercken to Rijge Ertzbisschoppe etc. 


Unsen fruntliken grut Hinrik vrigreve besundere gude vrundt. Uns 
hebben vorgebracht unde gewiset unse leven unde getruwen unser stadt 


Rijge, borgermeistere, raedmanne unde etlike andere, enen ladebreff, van dy 
14 

gegeven, in deme du zee esschest up den XLVten dagh na overantwardinge 
dynes breves vor dy to gestan edder vor enen anderen vrijgreven, alse dat sulvige 
gerichte in keyserliker achte ind in richtestede mit ordell unde rechte over 
lijff unde over ere to richtende gecledet wort vor der koningkliken dingbanck 
to Schildessche in Westvalen, in der herschopp to Ravensbergh belegen, person. 
liken edder ere vulmechtigen anwalde irschynen unde to antwerdende Everhardo 
Durkope procuratori Hans Burmans van clage, de hee vormenet!) to den sulvigen 
unsen leven unde getruwen in dyneme breve all benamet to hebben. Gude 
vrundt, wij don dy to weten unde willen dy dat ok sekeren, dat nicht allene 
de bLovengenanten, unse leven getruwen, burgermeistere, raedmanne unde inwo- 
nere unser stadt Rijge. van ambegynne, so dusse lande Lifflandt, sunder ok unse 
ganteze provincie tom hilligen cristen geloven gebracht unde gekomen syn, dat 
zee gehoren in de egenschopp unde recht der hilligen Romesschen kercken unde 
in keyn ander keiser edder koninglike gerichte unde sin ock van ambegynne 
beth upp dessen dagh in besittinge sodaner vriheit, als zee dat unde wij an den 
enden, dar uns dat temet, wol weten unde mogen bewisen. Darumme so warnen 
wij dy, dat du dyner sulvest schonest unde nicht gripest in der hilgen Romesschen 
kercken gerichte. Denne wij hebben ock in kort breve gekregen van unseme 
hilgen vadere deme pawess Paulo deme anderen nu wesende, dar inne he uns 
vorbuth wertliken unde geistliken by vorlust ere werdicheit unde ammechten, 
dat wij nicht sollen gestaden noch radt, dat edder hulpe to don, dat dar wedder 
de vriheit is unser provincien unde dusser lande. Jodoch boven alle, so hebben 
wi] mit den bovengenanten, unsen leven getruwen, borgermeistere unde radmanne 
unser stadt Rijge, in dyneme breve berort, an unsen hilgen vader den pawess 
geappelleret wedder dyne vorsachte vormetene unde unbillike ladunge. Welke 
appellacie wij mit der hulpe godes mit den vorgenanten, unsen leven getruwen, 
gedencken to fullenforen, so wij vornemen dyne hardicheit unde gedranck, den 
du den unsen vorgenomen hevest to donde unde darumme moye, kost, theringe 
dy alse wol alse uns unde den unsen to vormyden, raden wij dy, dat du sodanne 
'edder der gelike ladinge edder gerichte, de du menest to don, afstellest unde 
schrivest uns darvan eyn fruntlik antwordt. Yodoch boven alle, wowol wij 
unde de unsen vorgenant it nicht schuldigh sin to don, up dat doch eyn yder- 
mann erkennen mach, dat de vorschreven unse leven getruwen borgermeistere, 


! Im Texte steht: vorneinet. 

raedmanne unde andere, in dyneme breve genant, nymandes recht uthgan willen, 


sunder eneme ydermanne plegen, wat eme van ere unde rechte temet unde ge- 


boret, so do wij dy to wetene, dat de vorgeschreven unse leven unde getruwen 
vor uns sick derboden hebben, alse vor ereme naturliken heren, van deme ze 
ere recht unde vriheit hebben, dat zee deme genanten Buremane edder sineme 
proeuratore rechtes vor uns edder unsen anwalden plegen unde don willen unde 
darumme do wij dy to wetene, dat wij erer to rechte unde ere mechtigh sin. 
Darto wij see in dessen unsen sehrifften dirbeden, vorder sekeringe dar vor to 
don, were it not, solde nicht geweyert werden, sunder wij sekeren dy dorch 
dusse unse schriffte, den procurator so wol alse den ancleger, wat wij boven 
geschreven hebben, dat dat vaste unde vestich solde geholden werden. Wordestu 
hir enboven unse unde der unsen vriheit unde rechtlike erbedinghe mit dynem 
ungerichte besweren, alse wij nicht hopen, so dringestu uns dar tho, dat wij dy 
mosten vornemen mit rechte an de ende unde gerichte, dar uns dat temen unde 
geboren worde. Schriff uns eyn fruntlik, geborlike antwordt, dar na wij unde de 
unsen sik mogen weten to richten. Dat mogen wij dy denne dancken.  Gegeven 
up unseme slote Ixkul ame dinxdage vor visitacionis Marie, ime etc. L'X VIten jare. 


Aufschrift: Deme vorsichtigen Hinricke ton Bussche vrigreve des irluchten heren 
Gerdt, hartoge to Gulick etc. der vrien stole to Ravensberg in der sulvigen 
herschopp, unseme gudeme vrunde. 


Gleichzeitige Abschrift auf Papier. 


106. 


Der Rath zu Hamburg erklärt sich bereit, eine Tagfahrt in Lübeck zur Verhand- 
lung über Beschwerden des Kaufmanns zu Brügge, die Lübeck allein zu 
bescheiden ablehnt, zu besenden und überlässt dieser Stadt die weiteren 
Ladungen. 1466. Juli 3. 


Unnsen fruntliken grut mit vormoge alles guden tovorenn. ^ Ersamen 
wise heren besundern guden frunde, so gij uns by desseme jegenwardigen 
geschreven hebben van ener credencie an juw unde uns sprekende, Juw van 
deme ersamen meister Nicolao des Dudesschen copmanns in Vlanderen residerende 
secretario overantwordet, de gij geopend unde darup sin werff gehoret hebben 
unde juw sodaner gebreke des copmanns na erer lasticheyd allene nicht konen 


underwynden etc. hebbe wij to guder mate wol vornomen, also ersamen heren 
14* 

unde frunde, willen wij van der wegene gerne unse radessendeboden, wene gij 
uns des enen engkeden dagh vorteken unde tijdliken viff edder soss dage tovoren 
laten weten, an juwe stad fugen, umme sullike sake tovorhandelende. Welcke 
stede juwe ersamheyd ok forder boven de benomeden in juweme breve, alse de Over- 
elvesschen to sulkeme dage willen vorschriven, so juw des na gelegenheyd unde 
swarheyd der sake dungket van noden sin, setten wij alles to juwer ersamen 
wysheyd, de god friste to langen tyden. Screven under unser stad secrete ame 
donredage na visitacionis Marie, anno domini ete. LXVIte, 


Borghermeistere unde radmanne der stad Hamborgh. 


Aufschrift: Den ersamen vorsichtigen unde wisen herenn borghermeisterenn unde 
radmannen der stad Lubeke unnsen besunderen guden frunden. 


Angekommen den 4. Juli. Original auf Pergament mit Rest des aufgedrückten Wachssiegels. 


107. 


Volrad Scharpenberg ersucht um Antwort von Lübeck, wie sich die Stadt zu ihm 
zu siellen beabsichtige und lehnt bis dahin die verlangte Losgabe der 
Gefangenen ab. 1466. Juli 3. 


Vruntliken denst myt vormoge alles guden tovoren. Ersamen unde vor- 
sichtighen bisunderen guden frunde Ik entwivel nicht sunder jw sy wol . 
indechtich van weghen itliker schriffte, dede ik juwer ersamenheit in deme 
latesten sande, inholdende van weghene der vanghene, dede ik unde myn knecht 
ghegrepen hebben uppe unse apenbare viende also upp de van Stade unde upp 
de Dytmersschen. Des gy van my begherende weren, ik sodane vanghene 
mochte qwyt unde los geven effte juwer ersamenheit se mochte to borghe don, 
deme ik so doch nicht don en konde, na deme id gheschach upp unse apenbare 
viende unde ik id nicht upp juw efft de juwen unde wer ik deshalven juw 
effte der juwen mochte velich wesen. Beghere ik juwe beschrevene antwerde, 
des ik doch sus langhe sunder antworde ghebleven bin. Worumme bysunderen 
guden frunde bidde ik noch fruntliken umme sodane antword, wer ik jw effte 
der juwen ok mach velich wesen effte nicht, dar ik mij moghe na wetende to 
rychtende. Ik my doch vorhape dat ik effte de mynen ny gedan hebben jegen 
juw ersamenheit, dat juwer stat mochte schedelik wesen unde noch ungerne don, 
men konde ik juw effte der juwen worane to willen wesen dede ik myt allen 

vlite gerne.  Bescreven to Weneghen amme deme donnerdaghe erst na visi 
tationis Marie under Karssteden ingesegele, des ik hijr to brukende bin, anno 


domini ete. LXVI. 
Volrad Scherpenberch. 


Aufschrifi: Den ersamen unde vorsichtighen borghemeisteren unde radmanne der 
stat Lubeke synen bisunderen guden frunden. 


Angekommen den 9. Juli. Original auf Papier mit Rest des aufgedrückten Papiersiegels. 


108. 


Der Rath von Riga bittet den Rath von Lübeck wiederholt, die Beendigung des 
Streits zwischen Johann Penning in Köln und Johann Saltrump zu 
bewirken, mit dem Hinzufügen, dass er andernfalls die Beschlagnahme 
Kolnischer Güter nicht länger verhindern könne. 1466. Juli 4. 


Unsen fruntliken grut mit vormogen alles guden tovorn. Ersamen vor- 
sichtigen leven heren gunnern unde vrunde. Im negesten vorledenn jare, am 
fridage negest na ascensionis domini! anno etc. LXV schreven wij juwen ersam- 
heiden in den zaken tusschen de ersamen her Johanne Penningk to Coelne unde 
her Johanne Saltrumpp mit uns borghermesteren gewant de copie an de heren 
van Coelne in langen worden dersulvigen zaken wij do sulvest juwer ersamheit 
in juwem breve vorsloten oversanden, juwer leve mit fruntliken beden do darby 
schreven unse meninge unde beghere, an de van Coelne vort to vorschrivende, 
den ersamen hern Johann Penningk undertorichtende, hee sine rekenschopp clar- 
liken wedderumme an her Johan Saltrump wolde vorschriven etc. also dat unse 
breff under lengeren innehelt, des wij noch juwer heren unde der van Coelne 
antword der zake halven unvorsekert zin. Darumme wij denne dagelikes van 
deme genanten heren Johanne Saltrump angelanget unde vormanet werden, de, 
alse der vorblivinge unde dem affsproke bynnen Coelne in tiden gescheen unde 
vort an juwe wisheide vorscheden gesath, nicht noech gescheen en mach, de 
zaken vort gedencket unde wil an her Johan Penning unde der van Coelne 
gudere sowol mit juw, also hij unde wo he de bekomen mach, mit rechte vor. 
deren, dar denne vorder moye van entstan mochte, dat wij vele lever vorhot 
segen ete. Worumme, ersame heren unde guden vrunde, bidden wij noch juwe 
wysheide andachtigen mit gantzem vlite, gij noch dorch unser bede willen an 

de erschrevenen heren, unsen vrunden van Coelne vorschriven willen unde zee by 
eren breven sowol an juw alse an uns to dickemalen geschreven, nemliken enes 
in korten worden an juw besundern geschreven, de copie gij uns do in juwem 
breve vorsloten oversanden, de wij juw ok nu wedder hirinne vorsloten benalen, 
willen mit ernste vormanen, zee der vorblivinge unde erem affsproke van en in 
erer stadt gescheen genoech willen don unde her Johanne Penningk, vor den 
zee gudt zin unde gelovet hebben, gelik wi] ok wedderumme gedan hebben, 
underrichten unde so hebben, dat hee sijk in den zaken geborliken bewise unde 
her Johanne Saltrump deshalven vorder unclagafftigh make. Wo deme so nicht 
en schuet unde wij vorder darumme hir van em vormanet unde anlanget werden, 
so mach juwe ersamheit wol besynnen, dat wij dem unsen in den unsen rechtes 
nicht vorwesen mogen. Dit don wij juwen ersamheiden, an de de zaken van 
beiden parten vulmechtigh alse rechten wyllekoren unde richteren tor fruntschop 
edder to rechte gesath sin, richtlik kundt unde witlik, gij de darane vorder to 
underrichtende, umme vorder moye unde schaden deshalven to vorhoden. Juwe 
beschreven antwordt, wes juw in den zaken van den bovengeschreven heren van 
Coelne bykomende wert, uns wedder to benalende, wij unde de unsen sik darna 
mogen weten to richtende Gode zijt gesundt bevolen. Scehreven under unseme 
secret, am fridage negest na visitacionis Marie virginis gloriose, anno domini ete. 


LXVIto, 


Consules Rijgenses. 


Aufschrift: Den — —— raedmannen der stad Lubeke, unsen w. s. w. mit ersamheit. 


Angekommen den 18. Juli. Original auf Papier mit Resten des Secrets. 


109. 


Der Rath von Lübeck erwidert an Rostock, Stralsund und Wismar, dass die Er- 
hebung eines Pfahlgeldes etwas Vorübergehendes sei und mit der Forderung 
einer Bieraccise in Schonen nicht in Zusammenhang stehe. 1466. Juli 4. 


Unsen vruntliken grud mit vormoghe alles guden. Ersamen vorsichtigen 
heren, besundern guden frunde. Juwen breff hebben wij to guder mate wol vor- 
nomen inneholdende under lengeren, dat wij mid uns nyes enen unwonliken 
tolen uppe alle schepe unde gudere in unde uth unser haven upgesat hebben, 
unde zint begherende, wij sulken unwonliken tolen gutliken mochten afdon etc. 
Darupp, guden vrunde, doen wij juw gutliken wetende, dat de jenne, de juw 

bighebracht hebben, dat wij enen nyen unwonliken tollen, so gij scriven, upgesat 
hebben, hebben juw darmid unwarheid vorgebracht. Men id is wol ware, dat 
sick dat deep unser haven sere vorworpen hefft, zo dat unse haven sere vloter 
is geworden, dar de hir to bevoren plach to wesende, so dat de geladenen schepe 
vor unser havene komende unghelosset dar nicht in vleten konen. Darover in 
eertiden, gode entbarmet, mercklike schade is beschen. Aldus moet men de 
gheladenen schepe mid pramen vorlossen, dat denne deme koppmanne vele kostet. 
Unde uppe dat unse deep vorbeterd unde de kopman sulker koste enthaven 
worde, hebbe wij deme gemenen besten to gude, deme gemenen zevarenden manne 
unse haven vorsokende to beqwemicheid unde unser stad profijte und nuttucheid 
vor unse deep etlyke kisten unde bolwerck zencken laten unde der meer dencken 
to senckende, so des schal zin van noden. Darumme wij denne andrechtlik unde 
redelik paelgeld sowol upp unse unde unser borgher alse des gemenen zevarenden 
mans unse haven vorsokende gudere unde schepe gesat hebben, umme sulk 
bolwerck unde kisten in vorscrevener wijse to vullenbringhende. Unde wenner 
deme so is bescheen, willen wij uns mit sulkeme paelgeld wol geborliken hebben, 
wente wij sulkent in der mathe nicht upgesat hebben, dat men dat to ewigen 
tijden upnemen sehole. Darumme is unse fruntlike beghere, angeseen sulke 
bovenscreven unse guden andacht gij desses tovreden wesen willen. Is ok, so 
gi] scriven jenighe beswaringe uppe juwer stede beer in den dren riken upgesat, 
vormoden wij uns ghentzliken, dat sulkent van unseme upgesatten paelgelde 
nicht tokomet, unde menen nicht, dat jenich unwille ofte schade deshalven 
erwecket dorve werden. Sijt gode bevolen. Screven under unser stad secrete, 
amme vrigdage na visitacionis Marie, anno etc. LXVI?*. 


Aufschrift: Den —  — radessendeboden der stede Rostock Stralessund unde 
Wismer — uppe der hoghen brugge to Damgarde — vorgaddert. 


Nach einer im Rathsarchiv in Wismar befindlichen, aus Rostock dahin gesandten Abschrift. 


110. 


Der Rath zu Riga bittet von Neuem den Lübecker um seine Verwendung gegen 
Hans Burmann, der zu Unrecht eine Anzahl Rigaer Rathsherren und 
Bürger vor ein Vemgericht in Westfalen hat laden lassen. 1466. Juli 5. 


Unsen fruntliken grut mit vormogen alles guden tovoren. Ersamen vor- 
sichtigen leven heren, besunderen guden vrunde. Alse wij denne nu juwer 

ersamheit van juweme borgere Hans Burmanne, de uns unde etlike de unsen to 
rechte in Westvalen geladen hefft laten, in langen worden geschreven hebben, 
alse van wegen der zake tusscheme Andreas van Retheme unde eme gewant, des 
is de sulvige Hans Burmann to jare, alse hee hiir was, vor unser stadt vogede 
gewest, up de tiidt heren Hermen van Sunderen unde heren Johanne van der 
Borgh, sineme cumpane, ame sonnavende negest na assumpcionis Marie virginis.!) 
Darsulvest hefft do de gnante Burman vor dessen erschreven beiden vogeden 
tome gantezen vullenkomen ende vorlaten Andreas van Rethem van allir zake, 
de he menede to eme to hebbende unde de he to eme gehat hevet, darumme 
sine lakenne lange tiidt mit juw besat weren unde so belovede Hans Burman 
dar ock vor dessen vogeden, dat hee in nenen tokomenden tiden vorder mer dar 
up zaken wolde in nenerleye wise noch mit nenen rechten, geistlick edder 
wertlick. Dar hefft Hans Burmann do sine handt upgestrecket dessen unsen 
vogeden, unde des moste do Andreas van Rethen wedderumme vorlaten Hans 
Burmanns sine borgen, alse Hinrik Gendena unde Gerdt van Borken. Aldus is, 
leven heren, Hans Burmans affschedent van hir geweset, dat desse vogede to der 
tiidt nu also vor uns bethuget unde ingebracht hebben, dar enboven he uns unde 
de unsen to unrechte swarliken mit uthwendigen rechten hevet belastet, so wij 
juwer ersamheit dat nu hir by hebben geschreven unde clar vinden in der copie 
sines ladebreves in deme sulvigen unseme breve vorsloten, des wij doch eme 
edder nymande in sodanen edder geliken rechten plege zin to volgende van 
sundeslinger begnadinge des hilgen Romesschen stoels unde nu nydinges ock unsen 
hilgen vaders, pawess Pauli des anderen, alze dat deme Hinrick tome Bussche in 
Westvalen schrifftliken is benalet, de copien wij juwer ersamheit hiir inne vor- 
sloten oversenden, gij lesende werden vornemen etc. Bidden noch juwe ersam- 
heide, den sulfften Hans Burmann so to hebbende, he uns sulker unwarhafftigen 
dinghe, alse he in Westvalen hefft vorbringen laten, vordrege unde ock anderen 
unsen borgeren, de hee ock nameliken hefft uthesschen laten, alse heren Johanne 
van der Borgh erschreven, unsers radess medecumpane, Hans Klenen unde Sander 
van der Horst, unse borgere, van wegen unde ime namen zeligen heren Hinrickes 
Eppingkhusen, wandages unses borgbermeisters, deme godt gnade, van welkes 
wegen de Hans Burmann desse dree hir ny muntliken hevet gesproken, sunder 
dat hee eneme van dessen dren, alse Sander van der Horst, ene czeddelle dede, 

de solde he don den vormunderen, unde sprak noch sede eme edder den anderen 
vorder ny wort mer. Unde dar enboven hee see ock dar in deme gerichte un- 
warhafftigen hefft beschuldiget unde andere unse borgere der geliken, alse Gerdt 
van Borken unde Steven van der Marwijgk van enes zeligen Hans Klippenberges 
wegen ete. Juw leven heren in dessen zaken to bewisende, alse gij ime geliken 
van uns begerende zin wolden unde uns juwe gutlike schrifftlike antwordt unvor- 
togen wedder to benalende, vorschulde wij hochliken na gebore gerne. Gode 
gesundt zijt bevalen. Schreven under unseme secrete ame sonavende na visi- 
tationis Marie virginis gloriose, anno domini ete. LXVIte. 


Consules Rijgenses. 


Aufschrift: Den ersamen vorsichtigen wisen mannen, heren borghermeisteren unde 
raedmannen der stadt Lubeke, uusen guden vrunden, mit ersamheit. 


Angekommen den 14. Juli. Original auf Papier mit aufgedrücktem Siegel. 


111. 


Der Rath von Wismar schreibt dem Rathe von Lübeck wegen einiger aus einem 
gestrandeten Schiffe geborgenen Güter. 1466. Juli 5. 


Unsen fruntliken grud myd vermoghe alles guden tovorn. Ersamen heren, 
besundern guden frundes. Juwen breff van weghen des schepes und welken 
gudern, dat umme trent Olden Gartze is ghebleven, an uns ghesand hebbe wij 
under lenghern averlesende wol vornomen unde doen juwen ersamheiden darupp 
gutliken to weten, wij muntlike vorhandelinghe myd dem duchtigen Clawes 
Oldeswager, voghede to Nigenbuckowe, de des vorsereven schepes gheberghede 
takel mid welken gudern bij sick hebben schole, van derweghen hebben ghehaed. 
Des zint ok vurder de ersamen heren Diderick Wilde, unses rades borghermester 
unde Bertold Nigeman, unses rades medekumpan van des obgenanten schepes 
unde guder weghen bij unsen gnedigen heren van Meckelenborch ghewesen, 
umme quid unde loes zodane vorscrevene gheberghede takel unde gud to vor- 
wervende, den unse gnedige here gheantwerdet heft, he in korth to Mekelenborch 
dencket to kamende, uns den dach to vorkundighen, und wil den vorscrevenen 
Clawes Oldenswagher darsulvest vorbaden ete. Wes uns denne dar wedderfarende 
wert, unde wi] van der wegen tom besten bestellen moghen, dencken wij jwen 

ersamheiden to benalende, de wij gade dem heren bevelen. Ghescreven under 
unser stad secret, des sonnavendes na visitacionis Marie, anno etc. LXVIto. 


Borghermester unde radmanne tor Wismer. 


Aufschrift: Den ersamen unde wisen mannen, heren borghermesteren unde rad- 
mannen to Lubeke, unsern bisundern guden frunden, fruntliken gescreven. 


Angekommen den 7. Juli. Original auf Papier mit aufgedrücktem Siegel. 


112. 


Der Rath von Rostock bittet den Rath von Wismar um seine Ansicht hinsichtlich 
des ın Lübeck erhobenen Pfahlgeldes. 1466. Juli 9. 


Unsen gantz fruntliken grut mit begerten seliger wolvard. Ersamen heren 
besunderen guden frundes. So juwe, der ersamen unser frunde vam Stralessunde 
unde unse radessendeboden unlanges hadden gescreven den ersamen van Lubeke, 
umme aftodonde sodanen eren nien unwanliken tollen, den se willen genomet 
hebben paelgelt, unde se uns mochten des besten raden unde behulpen trostlik 
to wesende, umme aftostellende sodane swarheyt, als an den dren riken ok niges 
is angesettet, besunderen uppe de bere, dat doch van erent unde eres tollen unde 
paelgeld wegen untstan is ete., wat trostes rades unde hulpe de erscrevenen 
Lubeschen deshalven vor antwerde hebben gescreven, hebben gij uth eren breve 
wol vornamen, so dat se uns nerghen an untwiden, men de unsen uth den steden 
denken vort to belasten etc. Ersamen leven heren, des hebben wij daghelix 
beydende weset juwer furder scrifte unde entliken meninghe unde guddunkent 
uppe sodane unde hebben ock unsen frunden to Stralessunde vord gesand sodane 
erbenomede der Lubeschen antworde, van en begherende ere meninghe dergeliken. 
Worumme wij juw andachtigen bidden, gij bij dessem unsem jeghenwardigen 
uns juwe guddunket unde meninghe schrifftliken mochten benalen, umme uppe 
sodane, under uns steden entliken unde eendrachtigen deshalven to slutende unde 
derwegen to donde efte latende, so dat is van noden, nachdeme uns dren 
steden besunderen eyn sodane sware last is umme willen unses beres unde ok 
jo lenk jo meer groteren schaden mochte bringhen. Ock, ersamen leven heren, 
de erscrevenen van Lubeke hebben uns kortens gescreven van wegen der twistigen 
saken mit den Engelschen, uns eschende, an ere stad to daghe uppen sundach 

vor Magdalene negest komende, so wij merken, se juw ok hebben screven der- 
geliken. Worumme wij fruntliken begheren, gij uns ock bij dessem sulven unsen 
mochten vorscriven uppe sodane juwe meninghe unde andacht, ift gij ock sodane 
dachfard denken to besendende. Dergeliken hebben wy deshalven ok gescreven 
unsen frunden tom Stralessunde etc, so de ersame her Johan Divese, unses rades 
medekumpan, furder muntliken desse vorscreven ock werd juwen ersam- 
heyden [to] berichtende, de god lange salich spare. Screven under unser stad 
secret am midweken vor Margarete anno etc. LXVIto. 


Borgermester unde radmanne to Rostock. 


Aufschrift: Den — — radmannen tor Wismer, unsen Ww. s. w. 


Original auf Papier im Rathsarchiv zu Wismar mit geringen Resten des Secrets. 


113. 


Die Bürgermeister von Hamburg fragen die Bügermeisier von Lübeck um Rath 
wegen eines in Rom anzustellenden Procurators. 1466. Juli 9. 


Unsen fruntliken grut mit vermoge alles guden tovoren. Ersamen wise 
heren, bisundern gunstigen guden frunde. Wij fugen juwer leve fruntliken weten, 
wo dat wij uns, efft id uns so gewand worde, mit enem procuratore im have to 
Rome, alse wij dar nu tor tijd nemande hebben, gherne wolden besorgen. Unde 
so gij des meer erfarenheid hebben unde de gelegenheid weten, bidden wij frunt- 
liken, gij willen uns juwen guden rad unde guddungkend medetodelende weten 
laten, wen wij to sulkem officio mogen upnemen, darmede wij vorwaret sint, 
unde uns des juwe meninge by dessem jegenwardigen vorschriven. Vordenen 
wij gherne alle wege, wor wij mogen. Gode dem heren bevalen. Screven under 
unser stad signet, octava visitacionis Marie, anno etc. LX VI*. 


Borghermester to Hamborgh. 


Aufschrift: Den ersamen unde wysen mannen, hernn Borgermeistern der stad 
Lubeke, unnsen besundern gunstighen ghuden frunden. 


Angekommen den 12. Juli. Original auf Pergament mit aufgedrücktem Signet. 

114. 


Der Rath von Hamburg fordert den Rath von Lübeck zu Massregeln gegen Albert 
Bornsen auf. 1466. Juli 10. | 


Unsen fruntliken grued myt begheringhe alles ghuden tovorn. Ersamen 
leven heren unde ghuden frundes. Alse juwer leve wol indechtich is, dat wij 
iuw in vortiden vele ghescreven hebben van Albert Bornsen wegen etc., des 
willet weten, dat nu kortes vorleden he myt syner selscopp heffi gewesen uppe 
deme Wolde unde dar hefft he schaden ghedaen den Curslakers in soven perden, 
de he ghehesset, ghelemet unde vordorven hefft, also gij lichte dat wol ghehoret 
hebben unde denne ok in kortes hefft gewesen vor Bergherdorppe uppe der hude 
am dinxstage nacht negest vorleden!) unde, dar in dem schepe dre unser borgher 
leghen unde slepen, dat he den eynen aff doet hefft gheslagen unde de anderen 
twe ghewundet in den doet unde hefft ock heren Corde schaden dan an viff 
perden, de he aver ghelemet, ghehesset unde vordorven hefft. Unde wij denne 
de unsen upp den Wolt hebben gheschicket, efft men sick ene unde syner zelscop 
mochte nalen, unde wij denne ock ghescreven hebben an den heren van Sassen, 
alse gij in desser ynnelechten cedelen werden lesende. So duchte uns wol nutte 
wesen, dat ghij des ghelich och hadden an syne gnade screven.  Efft gij dat nu 
wormede vorbetteren moghen, setten wij to juwen wisheyden.  Vurder, leven 
heren, so is uns wol ghesecht, dat desulve vorbenomede Albert to velen tiden 
sy to Boytzenborgh, unde alse iuw nu toghedan is unses heren gnade van 
Mekelenborch, dat gij denne mochten an syne gnade scriven, dat he dar nergen 
neyn toeholt en hande unde in synem lande nicht ghehuset effte gheheget werde, 
dar gij mit dem besten wol willen to vordacht syn, so des van noden schal syn. 
Darane doen iuwe ersamheyde uns ghuden willen, welk god saligen langhe friste 


unde spare. Ghescreven under unsser staed secret, des donnerdages vor Margarete, 
anno etc. LX VI.?) 
Consules Hamburgenses. 


Aufschrift: Den — — ratmannen to Lubeck, unsen u. s. w. 


Angekommen den 12. Juli. Original auf Pergament mit Besten des Secrets. 

” Eine Reihe von ähnlichen Briefen liegt vor aus den Jahren 1465 und 1466. 

115. 
Gert Satstem berichtet dem Lübecker Rath über den Nachlass Hermann Frolings. 
1466. Juli 12. 

Mijnen weijllegen denst mijt vormoghen alless gudess.  Ersame leijffen 
heren iwer erleijken weijsheijt to weijtten, wo dat ich in vorgangen jar LXV 
up sunte Danneijss dach!) vor jwer weizeijt was, alzo mijt selghen Hermen 
Froleyges formonders alzo her Hinrik van Steijtten unde her Hermen Heijtwelt, 
Hans Brekerwelt, Hermen Dersowe unde derkende, dat for jwer weizeijt, ich 
ene rekenschop unde boscheijt ghedan hadde van Hermen Froleynck sijnen propper 
gudere, so dat bij mij bleijff in Leijfflant Hermen to horen ICXIIII last bares 
soltes unde VIICLVII m4 5!/2 /$ Reijges unde dan vort an gelt, so wes ich 
van des leijgaten weijgen ut geyffen solde, alze IIICX XVI Reijnsse gulden. 
Ersame leijffen heren desse vorscreven gudere unde gelt solde ich in Leijfflant 
untreijchten an wen, dar de formonder vorscreven worden, deme ich so loffede, 
ich so gerne don wolde. Ersame leijffen heren, so gaff ick jwer werdeijchgeijt 
to erkende, wo dat mij medde ghedan hadden sellgher deijchnes Seijgheboden 
Swanen formonders, dat ich it den formonders to erkende solde geijffen, wo dat 
Hermen Froleynck sijn vulle gelt hadde unde se darvan boscheijt hebben wolden. 
Ich boffrucht my des sey wolden to den gudere insaghe in hebhen. Dus leyffen 
heren gaff ich jwe deijt to erkende, dan sy alle fer jeghenwordeijch stonden, er 
sey sick dat gud to sworen, dar up mij de erghenant her Bartolt Weijteijch dan 
antworde: So de sehulde mosten von selschop unde geijft van affgan, oft desse 
formonders och anders dan reijcht konden don, darup ich jwen weizeij dan 
antworde: ich wolde de guder gerne for mij antworden dem geynen, dar seij ir 
an screven worden up eyn sodan, dat ich vorlaten worde unde myne erffen. 
Dus leijffen heren sint de guder bosat, de bij mij leijgen Hermen Froleijnck 
tohoren unde dar ich de fornoghen fan don solde unde bij den gudern alle daghe 
offerbodeijeh den geynen, dar seij it an gheschreven hebben in sodan. Seij 
sollen myn unde myne erffen vorlatten unde freijen de guder ut deme reychte, 
ich byn der guder mer eijn kneycht unde sal de botalghe don ene sulwen den 
formonders, sey maken it gud freij ich bijn des gudes alle daghe offerbodeijch 
unde ist reijdde.e Duss ersamen leyffen heren beijdde ich jwe erleijke wijsheijt, 
dat gij ijt in deychnisse holden, dat ich jwe de sake to erkende gaff to foren 
van heren Froleijnek unde Seijgheboden waer dar ich dan umme sprake[?] in jar 

unde in daghe van eren weygen.  Ersamen leijffen heren, myn wert schalt 
geyffen van den formonders, dar seij mij unreijcht an don, alzo bosunder hey 
Hinrik van Steijtten. Wat kan ich boffen reycht don, dat gud ist bosat under 
myn, ich wolde it gerne utgeijffen, wan it frij were, ich wolde gerne mijt eijner 
betalinghe queijt seyn, ich hoppe nicht, dat seij dar na stan, dat ich de guder 
ene betallen sal unde och deyssen, des ich hoppe, to jwer erleijken weijsheijt 
doch geijn reijcht ene were, ich eyn gud tweyre betallen solde.  Leijffen heren, 
er eijn hefft deme andern de guder von jwer erleyker weijsheijt offerweijsset 
to entfangen, erer eyn de freyre sy vor deme andern unde vorlatten mij vor 
namannen. De guder seynt reijdde, ick bijn er offerbadeycht, wan seij freij 
seint, nycht mer, dan god sterke jwe ghesunt an selle unde an leijffe. Ghescreven 
in Reijffel int jar LXVI up sunte Mergreten affende. 
Gert Satstem. 


Aufschrift: Den erwerghen heren borghemeysterers unde ratmanne der stat Lubeke 
myt ersameychgeijt detur littera. 


Original auf Papier mit Rest des aufgedrückten Siegels. 


116. 


Vollmacht für den Werkmeistier von St. Marien zur Erhebung des Frolingschen 
Nachlasses. 
Procuratorium in communi. 


Allen ete. dat vor uns gekomen sint de ersame her Hinrick van Stiten 
unse borgermester, Hans Breckevelt unde Hermen Darsouw unse borghere vor- 
mundere wandages Hermen Vrolinges ock unses borghers selger dechtnisse unde 
hebben in der besten formen unde wise alze ze van rechte mochten in eren warafftigen 
procuratorem unde hovetmanordinert gesatunde mechtich gemaket, ordenen, setten unde 
mechtich maken aff wesende alze ieghenwardich in crafft desses unses breves den besche- 
denen man etc. werckmestere der kercken to unser leven vrouwen togere van dessen, 
umme van deme eddelen unde walgebornen heren Jhoen van Wallenstein nu tor tijd 
hovetman unde starust upp Grudens unde van deme ersamen rade to Elbingen to 
manende in vruntschupp edder mit rechte to vordenende unde to entsettende 
sodane gudere alze in den Prutzeschen krigen deme ergemelden Hermen Vrolinge 
unde etliken anderen unsen borgeren tor zewart dorch de soldeners des ergemelden 
heren Jhons affhendich gemaket unde in de havene der sulfften van Elbingen 

unde in ere stad eyn deel gebracht unde gekomen sint, des denne van weghenne 
des irluchtigesten hochgebornen fursten unde heren Kazemiri koninghes to 
Palen etc. unde dorch siner gnaden radessendebaden den ersamen unsen rades- 
sendebaden anno etc. LXIIII bynnen Thorn to daghe vorgaddert togesecht is, dat 
de ergemelde her Jhoen den unsen erbenomeden sodaner erer affhendighen gudere 
vornominghe unde betalinge doen scholde, deme doch betherto noch tor tyd nicht 
bescheen is. 
Entwurf auf Papier. 


11". 
Auseinanderselzung zwischen Heinrich Dives und seiner Ehefrau. 1466. Juli 15. 


Witlik zij, dat schelinge zint gewest twisschen Hinrike Divessen uppe 
de ene unde ziner husfrouwen Berteken zeligen Bertram Luneborges des elderen 
dochter frund uppe de anderen zyde alse van der sulfften Berteken brutschattes 
wegene etc. dar over se denne int jar LXVI? des donredages vor sunte Viti 
dage!) vormiddelst fruntliken degedingen der ersamen heren Bertold Witykes 
borgermesters, Hanss und Bertrammes Luneborgh brodere unde Diderik Base- 
douwen borgers to Lubeke van der erscreven Bertiken zijde her Hinrik Kastorpes 
ok borgermesters, her Hinrik Lipperoden radmans, Hinrik Grenmolde, Jacob 
Richardus, ok borgeren to Lubeke unde David Divessen van Hinrik Divessen 
zyden an beiden zyden dar bij gebeden fruntliken zint vorliket unde vorscheden 
in nabescreven wijse also, dat men der erscreven Berteken vorwissen unde 
toschriven schall laten in Israhelstorppe vijffundetachtentich mark geldes erffliker 
renthe vor soventeyn hundert mark, de Hinrik Divessen myt er gekregen hefft 
to brutschatte; hijr to schall se beholden, wat se hefft van kledinge smyde parle- 
werk kleynode unde wes er is unde wes Hinrik er gegeven hefft. Item dat 
sulveren tafelsmyde, dat Hinrik Divessen gekregen hefft van zines vaders wegene, 
dat schall mer vorkopen unde to gelde bringen unde dat geld, dat dar aff kumpt, 
dat schal men in renthe leggen unde de nuth, de dar aff kumpt, der schal Hinrik 
unde zine husfrouwe bruken na uthwisinge zines vaders testamentes.  Vortmer 
is Hinrik Divessen schuldich Bertramme Luneborge sosshundert mark Lub. de 
he eme rede gedan hefft uppe zin huss, dar he eme inne scholde vorscriven laten 
dertich mark geldes. Item so is Hinrik Divessen ok schuldich Diderike Base. 
douwen dusend mark, de he eme ok rede gedan hefft uppe vefftich mark geldes, 

de he eme scholde vorschriven laten in Israhelstorppe. Hijr hebben desse vor. 
screven frunde an beiden zyden in gedegedinghet, dat Bertram unde Diderik scholen 
overgheven, dat Hinrik Divessen en de renthe nicht late vorschriven by sodaneme 
beschede, dat Hinrik Divessen schal overgheven Bertramme unde Diderike huss 
unde hoff, dar he inne wonet unde resschopp, wat he to der nod nyn behoff en 
hefft unde en dat toseriven laten unde dat Bertram unde Diderik huss hoff unde 
resschopp scholen to eren schonesten unde duresten vorkopen unde ere geld dar 
ane soken na antale der schuld. Weret ok dat van deme huse unde resschopp 
nieht so vele worde, dat Bertram unde Diderik betalet worden, dat schall en 
Hinrik Divessen betalen uthe Israhelstorppe edder offt eme van erfftals wegene 
wes anvelle so hijr nabescreven steit. Item so is Hinrik Divessen ok schuldich 
Jacobe Richardes hundert mark Lub. Item ok so is he noch anderen fromeden 
luden schuldich hijr entegen aff to rekende, wat he hefft unde wat men eme is 
unde ene sulvernen kanne hyr mede ingerekent, de Hinrik Grenmolt der ersereven 
Berteken eyns gaff to deme nygen jare drehundert veffteyn mark negedehalven 
schillingh. Item lenden eme nach dar to Bertram Luneborgh unde Diderik 
Basedouw anderhalffhundert mark Lubesch, noch so lende eme Hinrik Grenmolt 
unde Jacob Richerdes hyr ok to hundertvyffundesostich mark negedehalven 
schillingh, uppe dat de vromeden schulde betalet werden, so schall Hinrik Divessen 
Bertramme Diderike Hinrike unde Jacobe unde eren erven uthe Israhelstorppe 
alle jar gheven sostich mark offte meer kan he uppe winachten, umbeworen to 
betalende. Unde desse sostich mark, de scholen Bertram Diderik Hinrik unde 
Jacob delen van jaren to jaren na antale, alse islikeme nastendich blifft so lange, 
dat desse vorscreven schuld alle betalet is. Unde weret zake, dat Hinrik Divessen 
moder in god vorstorve, eer desse vorbenomede schulde alle betalet worden, den 
anvall de eme denne van ziner moder wegene keren mach, den schal men hebben 
to den schulden to betalende effte, wor eme erst van erfftales wegene wes vor- 
fallende wert, uppe dat de schulde des de er betalet werden. Screven van bevele 
des rades unde vulbord beyder parthe. | 


Eintragung ins Niederstadtbuch zu 1466 divisionis apostolorum. 

118. 


Sylvester, Erzbischof von Riga, empfiehlt dem Lübecker Rathe seinen Diener Johann 
van der Eke. 1466. Juli 19. 


Silvester von godes unde des Romisschen stoles gnaden der hilligen 
kereken to Rige ertzbisschopp. 


Unsen fruntliken grod mit behechlikem willen und alle gude stedes tovoren. 
Ersamen vorsichtigen unde wolwissen, besunderen leven herrn, frunde unde gonnere. 
De beschedene Johann van der Eke, unse dener, dusse bewiser, hevet etlike 
saken mit eneme genand Hinrick Swinde, wonhafftich yn unsir stad Rige, to 
Lubeck vor juw to handelen. Wij bidden juwe ersamheit mit gantzem .vlite, 
dat de eme yn sodanen saken, so vele he recht hevet, reedlick, forderlick unde 
beholpen syn will Dat vorschulden wij tegen juw unde de juwen inn gheliken 
edder vele groteren, wor uns geboren moghe. Gegeven upp unsem slote Coken- 
hussen am sonnavende vor Marie Magdalene, im etc. LX VIten, 


L] 
Aufschrift: Den ersamen vorsichtigen und wolwisen mannen, borgermeister und 
raedmannen der stadt Lubeck, unsen besunderen leven heren, frunde unde 
gonnern. 


Angekommen den 7. October. Original auf Papier mit aufgedrücktem Siegel. 


119. 


Der Rath zw Lübeck übersendet dem Ritter Ake Azxelson abschriftlich einen Brief 
des Rigaer Rathes in Sachen Hermann Reinemanns und verwendet sich 
für die Rigaer. 1466. Juli 20. 


Domino Ake Axelssone milite. 


Grestrenge here, besundere gude gunner. Wij hebben na juweme begere 
den ersamen unsen vrunden, deme rade to der Rige in der besten wise unde en 
dar to en copien juwes gnedigen heren koninges unde juwes breves dergeliken 
gesand,') darupp ze uns wedderumme vor een antworde hebben benalet, des wij 
juw ware avescriffte hiir inne vorsloten zenden, de gij lesende wol werden vor- 
nemende. Worumme bidden wij juwe gestrengen leve deger andachtigen, gij 
umme des gemenen besten willen desse zake na begere der van der Rige gud- 

liken anseen willen laten, dat vordene wij umme juwe gestrengen leve unde de 
juwen alle wege gerne unde wes ze desser unser fruntliken bede mogen geneten, 
des begeren wij juwe gudlike bescreven antworde!) mit den ersten. Gode deme 
heren zij juwe gestrengen leve bevalen ete. Datum dominica ante Marie Magda. 
lene, anno etc. LXVI. 


In doro: Domino Ake Axelssone militi ex parte Rigensium van wegene her 


Hermen Renemannes. 
Entwurf auf Papier. 


120. 


Christian, König von Dänemark, bittet den Rath von Lübeck um Zusendung von 
Abgeordneten. 1466. Juli 21. 


Cristiern, van gades gnaden to Dennemarken Sweden Norwegen, der 
Wende unde Gotten koningh, hertoghe to Sleswijk, greve to 
Holsten Stormarn Oldemborch unde Delmenhorst. 


Unsen fruntliken grut tovorn. Ersamen andachtighen besundern guden 
frunde. Wy hebben myd juw to wervende, dar uns merkliken ane to donde is 
furder wan wy vorschriven moghen. Bidden hirumme fruntliken, gij etlike juwes 
radesmedekumpane unde merklike sendeboden am donredaghe negest komende?) 
to vormiddaghe bi uns hebben willen tor Hilghenhaven. Des vorseen wy uns 
na unser legenheid to iuw gantzliken unde irkennen id umme iuw unde de 
juwen alleweghe gerne. Gheven to Petersdorpe, am daghe Praxedis virginis, 
anno etc. LXVI under unsem secrete. 


Aufschrift: Den ersamen borgermesteren unde radmannen der stad Lubeke, unsen 


leven besunderen. 
Original auf Papier mit aufgedrücktem Siegel. 


121. 
Bursprake von 1466 Jacobi. Juli 25. 


Wij beden juw to horende. Wente, god ghelovet sij, schone vrucht 
geoghet is uppe deme velde, so bedet desse heren deme leddighen volke, dat 


1) Folgt: by de durchstrichen. 
*) Juli 24. 


1466. Juli 25. 123 


se sijok maken uthe der stad unde helpen, dat dat korne in kome, wente vunden 
se alsulleker lude wat in der stad, se wolden se uthdriven laten myt den vronen. 


Unde wente grot schade schut uppe den garden, uppe den wisschen unde 
an deme korne uppe deme velde, so beden desse heren unde warnet enen jewelken, 
dat he sijk darvor beware, wente, wert dar we mede begripen, de dar schaden 
deijth, se willen dat richten lijke duffte in sin hogeste. 


Vortmer, wente id ovele steit beide to lande unde to watere, so warnet 
desse heren enen jewelken man, dat he to se, wor he henne te unde dat he also 
vare, dat he mit ghemake unde myt gnaden moghe wedderkomen unde dat malk 
sin hues also beware mit spise, korne unde mit wapene, efft desse heren dat be- 
seen laten, dat se dat also vinden. 


Unde, wente nw de tid to gheij, dat unse borghere to Schone willen 
teen unde dar bedorven enes hovetmannes unde enes voghedes, so hebben desse 
heren den vromen man Jo[han] Moller!) dar settet to eneme voghede, unde biddet 
unde bedet al unssen borghern unde inwoneren, de dar komen, dat se eme hor- 
sam syn unde eme bijstan in allen noeden, weren welk, de des nicht en deden, 
desse heren wolden dat also richten, dat id en ander bewaren scholde. 


Vortmer bedet desse heren de jennen, de heringk solten willen, dat se den 
maken eenparich alse vor beiden bodemen unde middenne allike gud unde vurder 
packen unde spilen, zo oldinghes wontlik is ghewesen, wente we des nicht en 
dede unde wert id bevunden, se willen dat richten, lijke valscheme gude. 


Vortmer bede desse heren den jennen, dede gheste pleghen to holdende, 
dat se zeen, wene se herberghen, also dat de wert des gastes nicht entghelde. 


Vortmer zo en schal neyn gast stekemeste, hanthamer, korde oft lange 
meste edder ok hantbile noch wapene dreghen unde de werde scholen warnen 
ere gheste, dat se ere wapene in der herberghe laten, wente welk gast ze drecht, 
desse heren willen sinen werd panden laten vor dre marck sulvers. 


Vortmer bedet desse heren bij lyve unde bij ghude, dat nymand kope 
edder hantere gherovet ghud edder zeedriftich gud unde dat ok den zerovern 
unde mothwilligen utliggeren tor zee?) nymand stade noch hulpe en do in vittallie 
effte in harnesche noch in nenerleye dinghen. 





-— — — mn nn —— 


7) Auf Rasur. Darunter stand: Wilm Storink. 
N) zerovern — zee übergeschrieben, um an die Stelle des durch Unterstreichung getilgten Wortes: 
vittallien brodern zu treten. 

Unde wente, lovet sij god, gud tijd is, zo bedet desse heren den beckeren 
unde den bruweren, dat se backen unde bruwen na der tid unde den beerteppersschen, 
dat ze vulle mate gheven. 

Original auf Pergament mit den Jahreszahlen 1458 und 1466. 


Am Bande ist von späterer Hand zu Art. 1 hinzugefügt: Anno (15)11 non est lecturm, zw Art. 4, 5 und ?: 
Non legatur, zum Schlussartikel eine Notiz, aus der zu lesen ist... . moeten ken... gelt . .. 


122. 
Beglaubigung einer Heath. 1466. Juli 25. 


Peter Zories, Hans van Stade unde Gerd Krukouwe, borgere to Lubeke, 
tuges unde lovenwerdige frome lude vor deme ersamen rade to Lubeke hebben 
vormiddelst eren uthgestreckeden armen unde upgerichteden vingheren staveder 
eede lijffliken to den hilgen gesworen tuget unde wargemaket, dat mester 
Nicolaus van Lipsche eyn arste unde Gheseke zine husfrouwe in dat hilge echte 
na ordeninge der hilgen kerken binnen der stad Lubeke vortruwet gewest zint 
unde darsulvest ene werschopp so wontlik unde erlik is geholden hebben unde 
dat van en beyden unde in deme hilgen echte eliken zint geboren Hans unde 
Clawes brodere genomet van Lipsche. Jussu consulum. 


Eintragung ins Niederstadibuch: 1466 Jacobi apostoli. 


123. 


Der Rath von Stralsund bittet den Rath von Wismar um dessen Ansicht über ge- 
meinschaftliche Schritte der Städte zur Abschaffung des in Lübeck erhobenen 
Pfahlgelds. 1466. Juli 26. 


Unse vruntlike grute tovorn unde wes wij gudes vormoghen. Ersamen 
heren, besundergen guden frunde. Umme sodanen unwanliken tollen offte palgelt, 
alse unse vrunde to Lubke hebben uppelecht afftostellende, dar hebbe wij unse 
vrunde van Oldenstettin, Gripeswolt, Anclem unde Demmyn samentliken umme 
Spraken unde sint des ens, dat uns sodans so nicht steyt to slitende, unde 
schriven en noch biddende, dat se sodans willen affleggen. Wert deme so nicht 
schege, so konen se wol kennen, dat wi) stede in sodanem vorderve unde scaden 
so nicht konden sitten. Wij hebben vorvaren warafftigen, dat in den riken 
umme des willen sodane veer schilling upp dat beer is uppelecht. Wes juw 
leven heren hirupp to synne is, begeren desses juwe beschrevene antworde. Gode 





1466. Juli 26. 125 


almechtich bevalen. Schreven am sunnavende na Jacobi apostoli under unsem 
stad signet, anno domini ete. LX sexto. 


Radmanne tom Stralessunde. 


Aufschrift: Den — — radmannen tor Wismer, unsen w«. $8. w. 


Original auf Papier im Archiv zu Wismar mit aufgedrücktem Siegel. 


134. 


Der Rath von Lübeck schreibt dem Rathe von Reval, dass die neu eingeführte 
Schifffahrtsabgabe durch nothwendig gewordene Arbeiten zur Verbesserung 
des Fahrwassers der Trave veranlasst sei und demnächst wieder aufhören 
werde. 1466. Juli 26. 


Den ersamen wiisen mannen heren borgermesteren unde radmannen tho 
Revell unsen bisunderen guden frunden. 


Unsen vruntliken grud unde wes wii gudes vermogen. Ersamen vorsich- 
tigen heren bisunderen guden frundes. Juwen breff inneholdende under lengeren, 
wo dat juwe frunde, den ere gudere van unser stad ton handen plegen to ko- 
mende, unde dat sunderlinges juwe borgere ziik swarliken beclagen tegen uns, 
wo wii enen nyen tollen uppe ze unde ere gudere gesat hebben alse van enes 
nyen bolwerkes wegene, dat juw swar vromede duncket etc. hebben wii under 
meer worden gutliken entfangen unde woll vernomen. Unde don juw, gunstigen 
guden frundes, darupp gutliken weten, dat wii nynen tollen upgesat hebben, so 
gij des komen scholen to der warde, mer war isset, dat ziik unse deepp unser 
havene zere hefft vorworpen, dar dorch unse havene zere vloter is geworden, 
dan yd tovoren is gewest, unde de schepe vor unser havene myt vuller last 
komende dar ungelosset nicht invleten konen, dar over mercklick schade in eer 
tiden, gode entbarmet, is bescheen. Aldus moet men de schepe vorlossen mit 
pramen, dat denne deme kopmanne vele kostet Unde uppe dat unse deepp 
vorbetert unde de kopman sulker kost enthaven mochte werden, deme gemenen 
besten to gude, deme ghemenen zevarenden manne de erscrevene unse havene 
to vorsokende to bequemicheid, hebben wii vor uuser havene etlike bolwerke 
unde kisten sencken laten unde der meer dencken to senckende mit godes hulpe, 
so des schall zin van noden Darumme wii denne eyndrachtliken unde redelik 
paelgelt so woll uppe unse, unser borgere unde des gemenen kopmans gudere 


126 1466. Juli 26. 


unde schepe unse havene vorsokende upgesat hebben, umme sulk bolwerke!) unde 
kisten vort rede to makende in vorscrevener wiise. Unde wenner dat vullen- 
bracht is, denne willen wii uns myt sullkem up]gesatten paelgelde geborliken 
unde limpliken hebben, wante wii dat in sulker meninge nicht upgesat hebben, 
dat yd to ewigen [tiiden] genomen schole werden. Darumme is unse fruntlike 
beghere, angeseen sulke bovensereven guden andacht gii mit juwen [borgeren] 
kopmannen unde juwen erscreven frunden gutliken spreken, se underwisende, 
also dat gii unde se des to rade wesen willlen unde de] anderen Lifflandeschen 
stede, den wii ok eyn deels ok vor desser tiid alrede van desser sulften sake 
wegene gescreven hebben ok m ... to vrede stellen willen. Vorschulden wii 
umme juwe ersamheide, de gode deme heren zin bevalen, alle wege gerne. Screven 
under unser stad secret ame dage Anne, anno LXVI. 


Borgermestere unde radmanen der stad Lubeke. 


Original im Rathsarchiv zu Reval mit Spuren des Secrets. 


125. 


Der Rath von Lübeck entscheidet, dass die Klage des Hermann Schoteler über das 
Verfahren einer Versammlung des Kaufmanns in Bergen Jahr und Tag 
ruhen müsse. 1466. Juli 26. 


Witlik zij dat int jar etc. LXVI? am sonnavende na Jacobi apostoli vor 
dem ersamef rade to Lubeke gewest is de beschedene Hermen Schoteler zijk 
beclagende, wo dat he bij de olderlude des ghemenen kopmans van der Dutschen 
hense to Bergen in Norwegen wesende gewest were, begerende eene tuchnisse 
uthe eren boken, wes in den zaken twisschen eme unde Gerd Ghiringe, zineme 
wedderparte darinne gescreven were, to ghevende, deme denne de kopman so 
gerne wolde gedan hebben, jodoch zin wedderpart Gerd Ghirinck mit etliken 
van der meenheid to Bergen den erscrevenen olderluden darinne gewalt unde 
wolt gedan hebbe, dat denne so nicht hebbe beschen mocht, unde was begerende, 
nademe [he] de zake vorborget hebbe, umme de vor dem rade to Lubeke to 
vorfolgende unde des anders nergen to sokende, dat denne de rad de zake wedder 
to zijk neme unde de noch uppe sine koste vorschriven wolde Des denne de 
rad begerende was, dat Hermen de sake noch wolde anstan laten so lange, dat 





!) Das Ende der 6 Zeilen ausgerissen. 

jar unde dach umme komen were, se wolden des woll vordacht wesen, dat he 
binnen jar unde dage vor se gewest were unde zijk eyn sodans, alse vorsereven 
is, beclaget unde des van en indechtich to wesende begert hedde, dat em eyn 
sodans, alse bovensereven is, beschen were, unde boden, eyn sulkent in desset 
erer stad boek tor witlicheid to schrivende. 


Eintragung ins Niederstadtbuch. 1466, Jacobi. 


126. 


Claus Rantzau und Detlev Buchwald vertheidigen den Heinrich Deventer gegen den 
Vorwurf, dass er Mord und Raub begangen habe. 1466. Juli 27. 


Unsen fruntliken grut unde wes wij gudes vormogen alle tijd tovorn. 
Ersamen guden frunde. So gij am latesten screven van wegen Hinrich Deventer, 
dede uppe Vemeren mort unde roff schall began hebben unde in der vogedie 
to Segeberge schalle veliget unde leidet wesen, begerende andachtigen, ene sulk 
geleide to kortende etc., desses, ersamen guden frunde, na iuwem beghere, alse 
he tor Niestad veliget unde leidet was, is eme sodanne geleide kortet unde 
upgesecht. Unde wij to der Hilgenhavene etlike uppe Vemeren vor uns vorbadet 
hadden, dede uns der sake lenicheid hebben to irkennen geven, dat de ergenante 
juwe borger Hinrik Deventer myt nenem morde edder duve beclaget is unde de 
dode in synem levende gantz sere an em vorhalede unde vorwrachte, so dat he 
grot notwere don moste Warumme bidden wij andachtigen iuwe ersamicheid, 
so will vorvogen, dat iuwe borger Hinrik Deventer wedder by sin gud komen 
mochte, dat he sine berginge unde nerynge, war eme des to donde were, soken 
mochte unde den doden sinen vrunden na lantrechte mochte gelden, alse he uns 
hefft secht gerne to donde. Wert aver, dat iuwe ersamicheit des nicht konde 
vorvogen unde tolaten, juwe danne nicht to unwille were, dat wij eme in myns 
gnedigesten heren lande, des koniges lande, mochten veligen unde leiden. Wes 
desses iuwe vorbenomede borger Hinrik Deventer unses vorschrivens mach genethen, 
begere wij to Segeberge iuwe berichtige screvene antwart. Desulffte iuwe 
ersamicheid got friste unde spare to langen tijden sunt unde sallich. Screven 

to der Hilligenhavene am sondage na Anne, anno etc. LXVI, under Detleves 
van Bockwolden ingesegel des wij nu tor tijd samptliken bruken. 


Clawes Rantsow hern Schacken son, 
Detlev van Bockwolde hern Detleves son. 


Aufschrift: Den ersamen borgermesteren unde radmannen der stad Lubeck unsen 
guden frunden, fruntliken screven. 


Angekommen den 31. Juli. Original auf Papier mit Best des aufgedrückten Siegels. 


12%. 


Christian, König von Dänemark, ersucht den Rath von Lübeck, den Landmeister 
von Livland an die Bezahlung der ihm schuldigen Geldsumme su mahnen. 
1466. Juli 28. 


Cristiernn, van godes gnade to Denmargke Sweden Norwegen etc. 
koning, hertoge to Sleswijgk, greve to Holsten Stormarn Oldem- 
borg etc. 


Unnse sundergen gunste tovornn. Ersamen guden frunde unde leven 
besunderen. Wij vorsehen unde vormoden uns gentzlick, juw nicht unwitlick 
wesen schole, in welker fruntliker vordracht unde vorschrivinge wij mid dem 
erwerdigen in gode broder Johanne van Mengede, meister Dudessches ordens in 
Lijflande, etlicke jar langk hebben geseten unde noch sitten en unde sinen 
orden belangende, unde he van der wegen uns jarlikes etlich golt nameliken 
dusent gulden to gevende plichtig is nach inneholde sines besegelden breves 
uns gegeven. Des desulvige erwerdige her meister mid enem merckliken summen 
jarlikes goldes lange bedaget uns vorentsitt unde wij nichtes wedder mid bodes- 
schoppe edder schriffte, alse wij darumme uppe unse kost unde teringe geschicket 
hebben, van em mogen derlange uns to nadeele unde schaden, wente alse wij 
befruchten, etlike unnser clenode unde sulverpande, de wij darupp uthgesettet unde 
vorpandet, vermodende unde vertrostende uns betalinge sodans goldes van em 
scholen hebben beholden, bister unde affhendich to werdende etc. Worumme, 
ersamen guden frunde, wij mid andacht begeren, gij den ergenanten heren meister 
mid juwen schrifften hadden mogen underwisen, he sick noch richtig mid nogaff 
tiger betalinge sodanes vorgenanten goldes, umbe mehr arges to vormidende, tegen 
uns hebben willen finden laten unde irkennen, segen wij gantz gerne Wo deme 

so nicht en schege unde unnses langen fruntliken verfolgens unde vaken verschri- 
vendes hir yo nicht ane mochten gedigen, stunde uns dar nicht lenger sus 
swarliken mede to lidende, sunder anders darup verdacht to wesen. Datum tor 
Hilgenhaven, amme dage sancti Pantholeonis, anno etc. LX VIto, 


Aufschrift: Den — — radmannen to Lubecke. 
Angekommen den 28. Juli. Original auf Papier mit Resten des aufgedrückten Siegels. 


128. 


Der Rath von Daneig schreibt dem Rathe von Lübeck, dass an der üblichen Weise 
Salz zu wiegen und Tara zu berechnen nichis geändert werden könne, 
der Handel mit Wachs in Danzig zur Zeit unbedeutend sei. 1466. 
Juli 28. 


Unsen frundtlicken grot mit vormogen alles guden stedes tovorn. Ersame 
hern, wolwise besundere guden frunde. Alze gie uns schriven van der zolttonnen, 
dat dee man twee lispunt wecht und dat alhir dem copmanne dee tonnen vor 
twee lispunt wert affgeslagen und dat zolt wert mit dem punder gewegen, de in 
der wicht dre lispunt mer inneholt, denne dat schippunt uppe der schale, so dat 
dee copman an elker tonne soss lispunt moth to achter kamen, und dat eyn 
juwelik copman, dee solt mit uns her bringet, an elker last moth vorlesen twee 
schippunt und acht lispunt, indeme dat men em mer denn twee lispunt up elke 
tonne affsleith, begerende, dat wie alhir mit dem copmanne willen vorfogen, zo 
alze dat oldinges is wonlick gewesen, und dat men dat zolt mit uns wege gelik 
bynnen juwer heren stadt geschuth etc, alze dat juwer ersamheit breff mit mer 
und wider worden begrepen clarlick uthwiset. So isset van olders gewonheit 
hir gewesen in alle dissen landen Prussen, dat men vor dat holt eyner zolttonnen 
dree lispunt hefft affgeslagen und wecht ok gemeynlick, so dat solt darin is 
getagen, mer, welke olde gewonheit wie in keyner wise anders konen maken, 
wenne dee copman, dee zulk solt averforet, alle tydt synen kopp und reken- 
schopp wol darnah weith to zetten. Und zo uns juwe ersame wisheit in eynem 
andern breve ok hefft geschreven van deme wasse, dat in Litthouwen wert 
gesmoltet, dat dat falsch wert gefunden, begerende, wie eth bie unsem heren 
koninge alzo welden vorfogen, dat zolkt gewandelt wurde etc, ersame leven heren, 
itzund is weynig handteringe mit uns van wasse, wenne upp de tydt, do alhir 
mer handteringe darvan plach to wesende, wat falsch wart gefunden, darmede 

wart alhir begangen, alse men mit falschen gudern plecht to faren. Dath wat 
wie gudes in den und andern zaken don konnen, don wie alle tydt gerne. 
Geven to Danezk, am mandage negst nah Jacobi, im ete. LXVlIten jar. 


Radtmanne Danczk. 


Aufschrift: Den — — radtmannen der stadt Lubeck, unsen u. sS. w. 


Angekommen den 15. September. Original auf Papier mit aufgedrücktem Siegel. 


129. 


Die Aelterleute des deutschen Kaufmannes in Malmoe schreiben den Aelterleuten der 
Schonenfahrer, dass der König von Dänemark für den Verkauf des 
deutschen Bieres einen Preis bestimmt habe und eine Accise fordere. 
1466. Juli 31. 


Juw ersamen boschedenen mannen, olderluden des Schonevars schuttinge, 
don wij olderlude des Dudeschen copmannes ton Ellebogen witlik mit fruntliken 
grute, dat de konyngh heft gheboden deme copmanne vormiddelst synem be- 
segelden breve, dat he scal geven de tunne Dudeschen bers vor achteyn Densche 
schillinge durer nicht. Van den achteyn schill seal de copman, de dat ber 
vorkoft, geven ver schill. Densch van jewelker tunnen to tzyse. Dit buth des 
koninges gnade tho holdende bij vorlust des bers unde der guder, de de copman 
medebrocht heft unde des koninges broke, de darup vallen mach, dat me synen 
breff vorsmat to holdende.  Ersame leve frundes unde gunres, dissem bode 
denken des koninghes muntemester unde raed ton Ellenbaghen vorvolginghe to 
donde, unde willen, dat yd de copman so holden schal. Hijr boghere wij juwes 
guden rades to, dat gij disse sake bringhen willen vor de erliken heren, juwen 
rad to Lubeke, ‚dat me sodane unwantlike tzyse unde ghesettinge des kopes 
mochte affkeren, wente yd is deme copmanne ene grote belastinge, he kan dar 
nicht to don, yd steyt em nicht to beschermende. Hijrmede beghere wij juw 
gode bevolen sin in selicheit to langen tijden. Screven ton Ellebaghen, in sunte 
Peters avende ad vincula anno etc. LXVI. 


Angekommen den 18. August. Original auf Papier mit untergedrücktem unkenntlichen Siegel. 


1466. August 1. 131 


130. 


Der Rath von Rostock fordert den Rath von Wismar auf, wegen des Pfahlgeldes 
nochmals an den Bath von Lübeck zu schreiben und eine Erklärung zu 
erbitten. (1466.) August 1. 


Unsen gantz fruntliken grut mit begherten seliger wolvard. Ersamen 
heren, besunderen ghuden frundes. De ersamen unse frunde vam Stralessunde, 
ghesproken mit den ersamen van Oldenstettin, Gripeswolde, Anclam unde Demmyn 
van wegen des unwonliken tollen to Lubeke angesettet hebben gescreven den 
erscrevenen unsen frunden to Lubeke eendrachtigen, umme sodanen tollen noch 
aftodonde; were deme so nicht scheghe, se denne sodaner schaden nicht dachten 
to slitende etc., zo de erserevenen vam Stralessunde an uns unde ock lichte an 
juw nielken hebben gescreven ete.  Worumme hebben wij dergeliken unsen 
frunden to Lubeke noch vorbat ghescreven bij dessem jegenwardigen, umme 
sodanen tollen efte palghelt aftodonde nach inholde ener copien hirane beslaten eto. 
Begheren andachtigen, gij densulven to Lubeke ok ernstliken mochten schriven 
dergeliken, umme sodan palghelt aftolatende, des ere antwarde begherende, umme 
ere entlike meninghe uth sodanen velen arbeyden to irkennende ete. ^ Ock, ersamen 
leven frunde latest by juw wesende juw togheden unde vorantwardeden ene 
copien enes breves, den de here koning der drier rike etc. an uns hadde ghe- 
screven van weghen hern Peters Langejohann unde de erscrevene here koning ' 
des eyn antwarde van uns begherende was ete. bidden wij juwe ersamheyde 
gantz andachtigen, gij uns mit den ersten vorschriven willen, wes wy dem ge- 
nanten heren koninghe vor antwarde moghen deshalven vorschriven unde benalen. 
Vorsehulden wij umme juwe ersamheyde, de ghode deme heren sin bevalen, 
andachtigen gerne. Screven under unser stad secret, am daghe saneti Petri 
ad vincula. Consules Rozstochcenses. 


Aufschrift: Den — — radmannen to der Wismer, unsen ww. 8. w. 


Original auf Papier im Rathsarchiv zu Wismar mit Resten des Secrets. 


132 1466. August 1. 


131. 


Der Rath zu Danzig ersucht den Lübecker um seine Verwendung für den Danziger 
Bürger Lucas Camermann und seine Forderung an Hermann Rippe, 
Bürger in Verden. 1466. August 1. 


Vor juw ersamen vorsichtigen und wolwisen heren burgermeister richt 
und raedt der stadt Lubeck, unsen besunderen gunstigen guden frunden, bekennen 
wie burgermeister und radtmanne der stadt Danczk mit frundtlikem grote be- 
gerende witlick to ziende, dat vor uns in sittendem rade gekamen sien dee 
erbaren richter und scheppen gehegdes dinges unser stadt und hebben apembar 
bekantt und getuget, dat vor en in gerichte dee vorsinnige Lucas Camerman unse 
medeborger hefft gelutbarth, dat em Herman Rippe, borger to Veerden, andirt- 
halffduwsent smasken, darvor de zolvige Herman Rippe van dem gnanten Lucas 
Kamerman, alze hee spreckt, voll und all to guder genoge is gegulden und betalet, 
rechter warer und unvorguldener schult schuldich is und dar solvigest vor en in 
gerichte dee beschedene Ambrosius Rosendaell und Peter Kozeler, beide tozamptne 
und eyn juwelick van en bessunder, hefft in der besten forme und wise, alze hee 
zulde und van rechte mochte, gestavedes eides ton hilligen geswaren und alzo 
alse recht is vorrichtet und waergemaket, dat int jaer veerundzostich umbtrent 
sunte Benedicten dage!) dat hundert smasken hir to Danczk vor dree mark und 
" achte schott und dre markg und seven schott Prusch geringes geldes wart gegeven 
und betalt, dat en godt so helpe und der hillgen. Vort so hebben ock de 
solvigen richter und scheppen  gehegdes dinges vorbenompt  bekant und 
betuget, dat dee vorgenomde Lucas Camerman hefft darsolvest vor en in gerichte 
in der besten forme und wise, alze hee mit rechte mochte, vulmechtich gemaket 
den erkentlicken Herman Culman juwer ersamheit medeborger, zulkk geldt, alze 
dee andirthalffduwsent smasken alhir in der vorberorden tydt werdich weren 
und gegulden hebben van deme genanten Herman Rippen to fordern, to manen, 
upptoboren und to entphangen in frundtschopp effte durch recht, eide to nemen 
und to vorlaten, quitancien van deme entphangenen to geven und alle dingk 
und rechtgangk vulmechtich darbie und darmede to donde und to latende, geliker 
wise hee zulven don und laten mochte, so effte hee kegenwerdich were und vor 
ougen, ock eynen andern procuratorem und vulmechtiger in dissen zaken, zo 
vaken dat van noden wert wesen, vortan to kesen und to mechtigende, gelavende 

darbie, wat deesolve zien vulmechtiger hirbie don wert und laten, datsolve stede 
vaste und unvorseret to holden in allen tokamenden tieden alzo, alze dith vor 
uns van richter und scheppen gehegdes dinges vorbenompt bekant is und getuget, 
alzo tugen und bekennen wie dat vor juwer ersamen wisheit in und mit dissem 
unsem breffe, dee in getuchnisse der worheit mit unser stadt secret hir to rugge- 
werdes uppgedrucket is vorsegelt unde geven to Danczk am frydage am dage 
ad vincula Petri na Cristi gebort unsers heren duwzentveerhundertundzosund- 
zostigesten jare. | 


Original auf Pergament mit rückwärts aufgedrückten Siegel. 


132. 


Der Rath von Lübeck fordert wiederholt von dem Ritter Erich Axelsson Rückgabe 
der Lübeckischen Bürgern von Ausliegern aus Abo genommenen Güter, 
mit dem Hinzufügen, dass widrigenfalls es ihnen gestattel sein müsse, sich 
selbst Erfolg zu schaffen. 1466. August 11. 


Domino Erico Axelson militi. 


Erbare unde gestrenge leve here, besunder gude gunre. Juwe antwordes- 
breff van wegen der guder, de juwe unde der van Abo uthliggere in der zee 
uth den Revelschen schepen bij enem jare vorleden gepilet scholen hebben, under 
langem inneholdende, wo unde in wat mathe sulkent togegan schole zin, so gij 
menen, we dat gedan, unde wo de handadigen mit den guderen in juwem to des 
kopmans beste zin geleydet unde dar ingekomen mit sulken vorworden, dat, wat 
van sulken genomenen gudern unvorrucket unde unvorsplittert were, dat schulden 
ze tosamende in guder vorwaringe unde beholdinge insetten, den gennen toto- 
kerende, den ze behoren etc, hebben wij to guder mathe wol vornomen unde 
den kopmannen, unsen borgeren, sulkent tokomende laten lesen, de uns darupp 
na guder underrichtinge etliker der gennen, de in den Revelschen schepen weren, 
do se gepilet wurden, geantwordet hebben, dat yd schole bescheen zin, so hirna 
gescreven steit, wo dat juwer gestrengen leve dener, Knut Posse, unde Jons 
Oloffson, vogedes to Abo dener, geheten Knut Hellingsson, met erer beyder zel- 
schopp zegelden van Abo, unde do ze qwemen in de zee, do scheden ze zijk van 
malkander. Darna nam Knut Hellingsson de twe Revelschen schepe. Darna 
umme trent dre edder veer stunde qwam Knut Posse wedder to Knut Hellingsson 
unde loden zijk malkander to gaste; do ze druncken weren, do wurden ze zijk 

slande, so dat Knut Posse mit den zinen zijk mede inweldigeden in de genamen 
guder unde segelden do samptliken wedder in de Aboschen Scheren unde buten 
unde parten dar de guder vorscreven, unde al weren se to Abo, so gi scriven 
vorboden, jodoch zint ze dorch juwen unde eren utliggeren vorbenomed genomen 
gepartet unde gebutet; des wij, de unse unde de gemene unschuldige zevarende 
man yo billiken umbesorget scholden zin to bescheende, wante wij mit juwem 
gnedigen heren unde den zinen, juw unde den juwen nicht dan leve unde frunt- 
schopp en weten. Worumme bidden wij juwe erbare unde gestrenge leve deger 
andachtigen, so wij eer gedan hebben, gij yd so willen vorvogen, dat den unsen 
unde dem gemenen unschuldigen beschedigeden kopmanne, so vorscreven steit, 
ere genomen guder weddergekart edder na werde betalet mogen werden. Dat 
vordenen wi) umme juwe gestrengen leve gerne. Wo deme so nicht en geschuet, 
konen gij wol erkennen, wij de unsen nicht rechtlos konen laten, sunder ene 
gunnen, zijk eres schaden wedder to vorhalende, uppe wenen sulkent denne 
komen wolde, kan juwe leve wol merken, dat wij doch lever zegen vorhud 
umme vurder moye, de darvan denne, entstaen mochte. Kennet god, de juwe 
gestrengen leven spare lange wolmogen unde gesund. Screven under unsem 
secrete, am mandage na sunte Laureneii dage, anno ete. LXVI. 


Entwurf ohne Unterschrift auf Papier. 


133. 


Der Rath von Kolberg berichtet dem Lübecker über die seiner Stadt in leister Zeit 
erwachsenen Fehden und sagt Erledigung mehrerer von Lübeck erhobener 
Beschwerden zu, sobald die Ruhe wieder hergestelli sei. 1466. August 21. 


Unsen vruntliken gudwilgen grudt unde wes wy gudes vormoghen alle- 
wege tho voren. Ersamen heren leven guden vrunde. Juwen breff amme latesten 
an uns gesand hebbe wij gudliken entfanghen unde hebben den lesende wol 
vornamen. Int erste, so gy schriven, dat gy unse borghere geveliget unde ge- 
leydet hebben in juwe stad etc. dar wy juwen ersamheiden vruntliken umme 
dancken unde vorschuldent gerne wedder, wor wy konen unde mohen. Vortmer 
so gy denne schriven dat juw noch nen bescheid schen ys van der maninge 
weghen, de,gy meynen tho uns tho hebbende na lude des recesses binnen Rostock 
gemaket etc., dar zegge wy nicht nen tho unde god weth, dat wy dat uppe 
desse tyd noch nicht utrichten konen van anvals wegen, wente gy wol dirvaren 

unde so wy juw ok irgescreven hebben, wo wy myd vorredliker veyde unde 
orlage bofanghen synt unde ok, wo de bisschop von Cammin unde Dynniges 
van der Osten myd eren hulperen by unser stad gedan hebben unde doen wolden 
ju loven unde in vorsegeldem vrede unde ok an eren unverwaret, dat de almech 
tige god afkerde. Vor sulkent wy unde alle erlike stede noch hutesdaghes zick 
moten waren unde ok wy by deme gemeynen unde juweme copmanne gedan 
hebben in vortiden, den to beschermende myd groteme unrowe unde myd groter 
kost unde teringe, dar wy grot vorvolgent unde mennieh werve to schaden unde 
unwilen van gekamen synt unde willen deme noch so gerne doen umme juwer 
leve unde ok umme des gemeynen besten willen. Gifft god syne gnade, dat de 
lantstrate wedder upkummet des wy kortliken hapen to scheende, so gy wol 
hoerende werden. Hirumme leven heren unde guden vrunde bidden deger 
vruntliken, dat gy nu willen anzeen unse nod unde willen noch myd uns mede- 
hdinge hebben to etliken tiden, wy willen na deme willen gades yegen juwe 
ersamheide nen unrecht van deshalven hebben vorbath, so gy screven van weghen 
juwes borghers by namen Hans Brawen, deme ok noch nicht sodane gelt na lude 
sessulven recesses geworden zy etc. Leven heren unde guden vrunde des do 
wy juw gudliken to wetende, dat etlike unse borghere by namen Hogenhuse 
Lewerk unde Jacob Boddeker unde mer andere unse borghere em sodane ghelt, 
dar he uns umme mant, utrichtet hebben van unser weghen, de here umme des- 
willen in juwer stad getovet hadde, den wy, do ze to hus quemen, dat mosten 
wedder gheven unde synt em nicht mer schuldich. Worumme bidden andacht- 
liken, gy juwen borgher vorscreven willen underwisen, dat he uns ungemakes 
vordreghe van der weghen. Vortmer so gy schriven van juweme inwanere Con- 
rado Gumprechte van etlikeme kabelgarne etc., des willet weten, dat de sake 
unde maninge tokummet etliken unsen borgheren, de uppe desse tyd to Schone 
unde nicht to hus synt Wen ze wedder to hus kamen, so wile wy de sake 
vorhoren unde willen dar denne gerne unse beste by don. Int leste so gy scriven 
van juwes borghers weghen Bosse Grevenhorste, dat he scholde hebben inne 
schepet schipper Clawes Baren VI vate vlasses unde hennepes etc. des willet 
weten, dat juwe borghere sanden myd uns tor stede eren vulmechtighen hovet- 
man myd ereme machtbreve genomet Hinrick van Lesen, de schipper Clawes 
Baren anclagheden myd uns vor gerichte, also wart hee vorvluchtich unde 
quam nicht vor gerichte unde was myd uns ungeleydet. Darna quam de vor. 
screven Hinriek van Lezen wedder vor uns unde bath uns, wy den irgedachten 

schipper Baren mochte[n leyden,!") den wy do umme syner unde juwer borghen . 
beden willen leydeden, also entfligede he zick myd em sunder unsen willen 
unde witschop, welke schipper Bare tho den vorscreven guderen doch eyn vul. 
kamen hovetman was, so hape wy, dat wy em nicht plichtich synt. Schelt em 
aver wes to unsen borgheren, he kame edder sende synen vulmechtigen hovet- 
man myd uns tor stede, dar wy ene to leyden velich aff und tho, wy willen em 
behelpen an de unsen unvortaghen rechtes na tosprake unde antwerde. Worumme 
ersame heren unde guden vrunde bidden unde bogeren myd vlitiger andacht, 
dat gy willen anseen unse vruntlike bede unde not uppe desse tyd unde de 
sake unde maninge, de gy unde de juwen to uns unde den unsen meynen to 
hebbende, willen laten anstan in gude unde in velicheit, so langhe, dat it de 
almechtige god myd uns anders voghet unde wy to rouweliker sate unde vrede 
kamen, so wolle wy denne nen unrecht yegen juw edder de juwen hebben unde 
bogeren andachtliken, dat de unsen dar up moghen to juw kamen myd eren schepen 
unde guderen geleydet velich aff unde tho vor juw de juwen unde vor alle de 
yenen, de umme juwen willen don unde laten willen, desgeliken wy gerne de 
juwen wedder don willen, de forderen myd deme besten wor wy konen unde 
moghen. Unde wor wy ok juwer leve wedder tho willen unde vruntschop wesen 
konen, do wy gerne gudwillich. Wes hir ane schen mach, des begheren wy juwe 
breflike gudlike antwerde by desseme yegenwardigen baden, dar wy unde de 
unsen zick moghen weten na to richtende. Gode almechtich salich unde sund 
bevalen to langhen tiden. Schreven amme donredaghe vor Bartholomei under 
unser stad secretum anno domini etc. LX sexto. 


Radmanne to Colberge. 


Aufschrifi: Den ersamen wolwisen mannen heren borgermesteren unde radmanne 
der stad Lubeck unsen leven guden vrunden myd erwerdicheit. 


Angekommen den 15. September. Original auf Papier mit Rest des aufgedrückten Siegels. 


134. 
Anwesenheit beider Parteien ist Bedingung für die Anerkennung eines vom Bathe 
zu London untersiegelten offenen Briefes. 1466. August 24. 


Jesse Bunde van Dantzijk vor deme ersamen rade to Lubeke is erschenen 
myt eneme apenen breve, van deme ersamen rade to Linden in Engeland so yd 

irschen vorsegeld, begerende sodanen breff in affwesende schipper Hinrik Poppen 
zines wedderpartes by macht edder unmacht to irkennende. Dar upp de rad na 
vlitiger vorhoringhe sodanes breves unde na besprake deme erscreven Jesse Bunden 
geantwert hefft, dat zin wedderpart Hinrik Poppe dar jegenwardich tor stede 
wesen moste, scholden se darumme spreken unde sodanen breff by macht edder 
unmacht irkennen. Des zyk denne de vorgescreven Jesse Bunde des beholden 
hefft, offt sodanen breff, wenner jar unde dagh umme komen were, nicht by 
werde irkant worde, dat he dan noeh enen anderen beteren breff halen unde 
bringhen mochte. Des eme de rad to Lubeke also to donde gegunt unde irlovet 
hefft. Jussu consulum. 


Eintragung ins Niederstadibuch: 1466 Bartholomei apostoli. 


135. 


Der Rath zu Danzig berichtigt gegen den Lübecker Rath die gegen ihn umlaufenden 
Gerüchte über die Karavelle des Königs von Frankreich. 1466. August 25. 


Unsen fründleken grot mit vormogen alles guden steds tovor. Ersame 
wise herrn besundere grote gönnere unde fründe. Juwer ersamheit breff am 
fridage vor Laurencii negstvorgangen!) geschreven wie mitsampt des vorsichtigen 
oldermanne to Brügge in Flandern breve entfangen unde lesende wol hebben 
vornamen; uth welkem juwer wysheit breffe wie vorstaen hebben, de genómden 
olderlude juwen wijsheiden unde unsen fründen to Hamborch geschreven hebben 
mannicherley clage over uns, beyde to latime unde düdissche van wegen des craffeles 
des heren koniges van Franckricke vor unser stat liggende etc. biddende, wie eth also 
vorfögen welden, de gemeyne copman deshalven nicht to schaden qweme ete. Worupp 
ersame herrn besundre gunstige fründe, wie juwer ersamen wijsheit gutlick bidden 
weten, dat uns van den clegers bij deme genömden heren konige van Franck- 
rike grote korte gescheen is unde zee in erem voergeven der warheit zere 
gesparet hebben. Wenn sick de zaken vele anders, wenn zee synen genaden 
syn vorgebracht, vorlopen hebben, des wie umb körte willen der tiedt unde lenge 
willen der materie dithmall juwen ersamheiden in all nicht vorschriven können, 
sunder dath wie uns vorseen, juwe ersamheide uth eyner copien eynes instru- 
mentes durch eynen notarium Johannem Widelerse underschreven vorstaen hebben, 
de anklegere alse Peter Quisinoth unde Marcus Boeff personlick vor deme ge- 

nömden notario gestanden syn, luwtbarende zaken im sölven instrumente begrepen 
unde de tuge, de sölke luwtbaringe beswaren hebben, des genömden Marcus Boeff 
brüdige knechte gewest syn unde wie den luwthbaringen, so, alse de im instru- 
mente berürt syn, nicht bistaen und ock bewisen mögen, also nicht gescheen, 
getruwende beyde van vordechtnisse und ock van unser uprichtigen bewisinge 
solk instrumente im rechte nicht to bestaen. Ock so in den articklen van clage, 
de wie uns vorseen, juwe ersamheit van den olderluden entfangen hebbe, undir 
andern begrepen is, dat wie vam genomeden schepe dat boeth solden genamen 
hebben, darto harnisch, büssen, büssenpulver unde were van wapene unde anders 
wes, dat sick allet lopt to grotem gelde unde dat vor eyne stede gebrocht, de 
wie belecht hadden hir int landt to Prüssen etc.  Welkt leven fründen mit 
keyner warheit steit natobringen, wenn wie keynet nach van harnisch nach büssen 
nach büssenpulver effte eynich ander ding van wapen effte were uthe effte van 
deme genómde craffele nye genamen nach begeret hebben. Sunder eth is gescheen 
bij leven der, de macht hadden vam schepe, dat zee uns alleyne des bloten 
schepes boeth gütlicken leneden unde wie des baven acht dage nicht gebrüwkeden 
und en dat, so gut wie eth entfangen hadden, wedder antwurden. Und ock, 
so zee vort berören, dat wie zee mit enigen dingen bedranget addir bedrouwet 
hadden laten, wedder in unsir stat by crachte addir guden willen tokamen, so 
alse dat int breede in eynem artickel begrepen steyt, darinn wedder warheit und 
grote kórte geschüt. Wenn eth gescheen is, do de genómden Peter Quisinoth 
und Marcus Boeff uth unsir stat ane weeten eres weerdes gescheeden weren, dat 
vele gedachte schipp ane allerley besteltnisse hynder sick to latende, weren wie 
besorgende, dat velichte durch undergange unde vornichtigunge des gedachten 
schepes unsir stat havene solde to vorderffe kamen. Darumb wie uns unde unse 
stat wilende bewaren, schickede wie etzlicke unses rades mit eynem apembaren 
notario uppe de reyde vor unser stat int schipp, dar de genömden Peter unde 
Mareus inne weren unde leten zee gütlick requireren, so dat zee dat solve schipp 
hinder sick welden also bestelln, dat eth vorwaret worde. Und vort, so zee 
clagende syn, wie deme genomden heren konige solk schipp vorentholden hedden 
mit sampt syner tobehoringe unde nach vorenthulden, darynne wie ock mit 
cleyner warheith bedichtet werden, wenn dat genómde schipp mitsampt syner 
tobehoringe, de de genomden Peter und Marcus am letsten van hir schededen, 
hir gelaten hebben to des heren koniges beste und willen, addir we dar recht 
to hefft, alle wege gelegen hefft unde noch licht, unde uns nicht genoch vor. 

wundern können, solker unde ander becledinge der unwarheit, de kegen uns 
durch de genómden anclegers irdacht wert unde vorgenamen unde effte de her 
konigk addir syne undirsaten daraff orsake nemende, den copman beschedigen 
würde, alse zee vor velen jaren wol gedaen hebben, daraff cleyne restitucie ge- 
scheen is, vortruwen wie nicht jmandes uns darumb schuldt finden effte geven 
bedörffe, dath nicht hindergestellet den rath und gutduncken der vorgeschreven older- 
lude, deme wie gerne volgende mit den allirersten vortstellen willen by unsem 
allirgnedigsten herrn konige to Palen ete, deme vorgeschrevenen herrn konige van 
Franckrijck to schriven unde ock aller zaken gelegenheit bewislick to underrichten 
unde effte eth van nóden doende wert uns to ere, lijke unde rechte, alse syner 
genaden undersaten to erbedende, daraff wie juwe ersamheit ane solker copien 
der solven breffe unde clare underrichtunge nicht laten willen, de wie ock gade 
deme herrn gesundt unde wolmögende bevelen to langen seligen tiden. Geven 
to Danezk am mandage negst na Bartholomei apostoli im ete. LXVIten jar. 


Rathmanne Danczick. 


Aufschrift: Den ersamen vorsichtigen unde wolwisen herrn burgermeister unde 
rathmanne der stat Lubeck unsen besundern gunstigen guden frunden. 


Angekommen den 15. September. Original auf Papier mit aufgedrücktem Siegel. 


136. 


Der Rath von Reval fordert von dem Rathe von Lübeck die Abstellung des neuer- 
dings erhobenen Pfahlgelds, unter der Androhung, dass sonst eine ähnliche 
Abgabe in Reval erhoben werden müsse. 1466. August 27. 


Unsen vruntliken grot myt vermogen alles guden tovorn. Ersame vor- 
sichtige heren, bysunder gude vrunde. So als juwe ersamheyt uns negest vor- 
leden am dage Anne vidue!) geschreven hevet, hebbe wy juwen breff gutliken 
entfangen und to guder mathe na overlesende wol vernomen. Und als gy dan 
schriven, dat gij nenen tollen upgesat hebben, des wy to der warheyt komen 
sollen, mer wo gy umme des willen, dat sik yuwe deep vor juwer havene ser 
verworpen hebbe, dardorch yuwe havene ser vloter geworden sy, dan se tovor 

gewest sy, so dat de schepe, de yuwe havene soken unde darvor komen myt 
vuller last, dar nicht infleten kunnen etc., darumme gy eyndrechtliken redelik 
paelgelt sowol up de juwe juwer borger guder und des gemenen kopmans guder 
und schepe yuwe havene sokende upgesat hebben etc., hijrumme van uns be 
gerende, dat wy myt unsen borgeren kopmannen und vrunden gutliken spreken 
und se underwisen willen, so dat wy und se des tovreden wesen willen etc. 
Ersame leve heren und gunstige vrunde, hebbe wy inholt yuwes breves unsen 
borgern to kennen und vorstan geven, de uns geantwordet hebben, wo dat hijr 
vor unser stad ok eyne havene sy, darto se dat bolwerk und kisten nicht myt 
clenen gelde kost unde arbede stande holden und lange tijd her gestan hebbe 
und van yaren to yaren kysten van groten balcken und holteren behove uth- 
toleggende senckende und betteren, dat alleyne hijr up se und unse stad kome, 
und yodoch ny pennyngh darto geesschet off genomen hebben van allen den 
ghennen, de hijr unse havene soken myt eren schepen und guderen, und darumme 
duncke se nicht geborlik wesen, dat gy alsulcke paelgelt in vorgeschrevener mathe 
upgesat hebben, und seggen samentliken und eyndrachtliken, dat se darmede 
nynerleye wisen und tovreden wesen willen. Hijrumme, ersame leve heren, is 
sake, gy sulckent nicht affstellenen willen, mach juwe ersamheyt wol merken und 
erkennen, wat hijrvan upstan und utspruten sal Und darumme is unse vrunt- 
liker mit gantzer andacht boger und bede, dat gy dit dupliken to synne nemen 
und overtrachten willen und also voghen, dat sulck upgesat paelgelt affgestellet 
werde, umme vorder moye unde vordreyt darvan komen mochte to vermyden. 
Und off gy und de juwe hijr eyne vrye havene soken und hebben willen, als 
gy beth herto gehat hebben, so mote gy also vogen und bestellen, dat wy unde 
de unse dar myt jw ok eyne vrye havene hebben, des wy uns ummers also to 
juwer ersamheyt verhopen, de wy gode dem heren to langen verhopenden tijden 
salich und gesunt bevelen. Geschreven under unser stad secreto, des negesten 
mydwekens na Bartholomei apostoli, anno domini sexagesimo sexto. 


Borgermeyster und radmanne to Reval. 


Aufschrift: Den — — radmannen der stad Lubeke, unsen u. s. w. myt aller 
ersamheyd. 


Angekommen den 23. September. Original auf Papier mit Resten des Secrets. 

137. 


Margarethe, verwittwete Herzogin von Schleswig, bittet den Rath von Lübeck um 
Rath, wie sie sich gegen das Ansinnen des Grafen Gerhard von Oldenburg 
in Betreff ihres Witthums Rendsburg verhalten solle. 1466. August 28. 


Margareta, von goddes gnaden hertogynne to Slesewigk, gravynne 
unde frouwe to Holsten unde Stormern etc. 


Unnsirn fruntlichin gruss zuvorn. Vorsichtigen unde wysen lieben bie- 
sundern. Uns czwyffelt nicht, ir habt wol gehord unde vorstanden, wye es uns 
unsir lipezucht halbin zcu gehalden wert im lande zcu Holsten, so wy meynen, 
noch ny vorschult habin, ouch unsirn ohemen, graven Ernste von Mansfelt aff- 
gegryffen etc. Nu wolde wye unse borgk Rendesborg mit andern zcugehoringen 
in unsir lipezucht gehornde nach unsirm besten bestellen, als wil unsir amtpman 
Claus von der Wissehe nicht von sich antwertin unserm herin unde frunde von 
Lubegk, dem wir das befoln habin von unser wegin zcu bestelne, wyewol wir 
das om geschrebin und in unsirn schrifften geheissen habin, dem also zeu thune, 
unde sitezet uns so vor uff unsir borgk unde helt sich vaste wedder uns mit 
rechenschafft zcu thune, und was wir'om des befoln hatten. Wuruff er das 
thud, wissen wyr nicht. Ouch so had uns der edele, unse liebe bruder, jungker 
Gerd van Oldenborch geschreben, wye sollen om zcusage getan habin, unde wil 
uns keynen amptman zcustaden, den wir dar setezen, als uns von den unsirn 
auch geschrebin ist, den er das gesagit had, sunder wyr senden uch syns 
bryffes eine usschrifft in dissem verslossen, darinne ir syne meynunge wol vorsten 
werden. Er had mit uns wol gered, das wir om wolden Rendesborg thun, er 
wolde uns darvan eine bostalt thun. Habin wir om anders nicht zcugesait. 
Wen wir das vorlassen wolden, wyr gunsten om das so lip als eime anderen, so 
vorder uns das unsir frunde raden, men wir wolden ane rad unsir frunde nymande 
zcusagen  Hirumme mogit ir wol mercken, wo wir gemeynt werden, und wes 
uns unsir frunde unde ir darzeu raden, wollen wir uns wol inne halden. Wye 
deme alles so habin wir grosen getruwen unde gloubin zeu uch unde anders 
nye, wen alles guten zcu uch vorsehn. Als ist unsir flysege begerliche bete, yr 
wollit uns in unsir sache helffen unde raten, wy wir uns darynne halden mogen, 
unde ab es us nod syn worde wes wir uns zeu uch vorder vorsehn sollen 
ob wir auch hulffe unde rad an uch gehabin mogen, als wir gantezen zcuvorsicht 
zcu uch habin, wen unsir herre seliger dechtnisse unde wir uns gein uch anders 

nye gehalden habin, als wir meynen, men geborlich ist Unde seeht an dije 
gelegenheit der sache, unde das vie dar im lande keynen frunt habin unde sint 
dar als eyn arm wediwe, dy man yo nicht vorlassen sal, sundir an helffen unde 
raden verteidingen unde bie gliche unde rechte behalden. Szo wir uns ane allen 
zwyffel zcu uch vorsehn, wen wir uns ouch in allen sachen, der wir zcu thune 
habin, gein uch anders nicht, wen, wy geborlich ist, halden wollen. Jr wollit 
dye gelegenheit der sache ansehn, umme uns unde unsirn ohemen von Mansfeld, 
unde uns des iuver meynunge vorsten lasen. Wollin wir gein uch vordynen 
vorschulden unde in allem gute erkennen gerne uwer antwert. Gebin under 
unsirn ingesegel am donnerstage nach Bartolomei, anno domini ete. LXVI%. 


Aufschrift: Den vorsichtigen unde wysen borgermestern unde rade to Lubegke, 
unsirn gunstigen biesundern leven. 


Angekommen den 2. September. Original auf Papier mit aufgedrücklem Siegel. 


138. 
Huldigungseid der Insel Fehmarn. 1466. August 30. 


Witlick zi, dat na der bort Cristi unses heren dusent veerhundert darna 
in deme sossundesosstigesten |jare| in sunte Philippi unde Jacobi avende!) bynnen 
der Borch uppe Vemeren de kemerere gantze sworen unde twe bure uth eneme 
yewelken dorppe des landes Vemeren, borgermestere unde radmanne tor Borch 
darsulvest van wegen des gantzen landes den ersamen heren borgermesterenn, 
radmannen unde gemeenheid der stad Lubeke unde ereme hovedmanne tor tijd 
uppe deme Grammbeke wesende hebben gelovet unde gesworen ene truwe vaste 
pandhuldinghe to holdende, en truw hold horsam to wesende unde mit ereme 
besten ummeghan, vastliken by en to blivende, van en nynerleie wiiss to wikende 
unde nenen anderen heren boven se to kesende unde dat land Vemeren myt 
deme slote truweliken na aller erer macht to der van Lubeke truwen hand helpen 
holden unde beschermen, alle de wile ze in der van Lubeke pandesschen weren 
werden entholden, van en nicht geloset unde uth eren handen willichliken qwijt 
gegeven unde vorlaten sint. Dat en god so helpe unde zine hilgen. 


Acliestes Eidebuch fol. 45 b. 


?) April 30. 

139. 


Andreas Wagendriver ersucht den Lübecker Rath, die Befischung des Ratzeburger 
Sees den Lauenburgern vorläufig und bis zur Schlichtung der Sireitsache 
zu gestatten. 1466. September 1. 


Vruntliken gruth mit willigeme denste unde wes ik gudes vormach alle 
tij tovoren. Ersamen unde vorsichtigen guden frunde Alse ik denne ame 
latesten [per]sonliken bij juw was mit etliken mynes gnedigen heren undersathen 
unde visscheren, dar denne etlik vorhandel von wegen des Raceborger zees to 
visschende beschach unde gij do sulvest mynes heren undersathen vorboden, dat 
se van deme juwen to visschende bliven scholden, dergelijken juwe radessende- 
boden ame donresdage vorschenen!) den sulven mennen to groten Zarouwe ok 
vorboden, unde ik juw fruntliken bot samptliken, dat de armen luden bij der 
gewontliken visscherie bliven mochten bet dat myn gnedige here wedder by .de 
hant keme, da|t] my nicht mochte bedigen. Dergeliken ik mit mynes gnedigen 
heren reden ok to Zarouwe juwe radessendeboden fruntliken beden, dess se sick 
nicht underwinden wolden ete. Worumme leven heren unde bisunderen guden 
frunde bidde ik juw noch mit sundergeme flijte fruntliken unde denstliken, dat de 
armen menne na older wontliken wijse mogen visschen, alse se aver lange jar 
unde bette her to gedan hebben, so lange dat myn gnedige leve here van Sassen 
unde gij dar aver to samende komen unde des to vurderme uthdrage komen 
unde my sodanes breves van des zees wegen wore copien senden, dar mede ik 
denne van stund my myn[en|] gnedigen heren mochte mit d..... benalen unde 
mit flijte bij siner gnade bearbeiden. De ..... liken under anderen mochte 
DEDE de to slete komen. Dar ik gerne dat beste to don wil juw ..... e gutliken 
to bewisende u..... eygeren, dat vordene ik tegen juwe erlike wijsheit wor ik 
kan ..... unde begere desser juwe..... n richtige antworde bij desseme jegen- 
wardigen baden. Gode deme heren sijt bevalen. Screven ame d..... Egidij 
under myneme ingesegel, anno etc. LX sexto. 


... gutwillige denre [Andrelas Wagendriver. 


Aufschrift: Den ersamen unde vorsichtigen borgermeistern unde ratmannen der 
stat to Lubeke mynen leven heren unde guden frunden. 


Angekommen den 1. September. Original beschädigt auf Papier mit Rest des aufgedrückten Siegels. 


!) August 28. 

140. 


Andreas Wagendriver fordert von dem Lübecker Rathdie Auslieferung eines Mannes, 
der auf Lauenburger Gebiet am | Ratgeburger See einen anderen er- 
schlagen hat. 1466. September 1. 


Mynen fruntliken willigen denst unde wes ick gudes vermach tovoren. 
Ersamen leven heren unde vorsichtigen guden frunde. Jk begere juwer ersamheit gut- 
liken weten, dat my warafftigen is by gekomen, dat leyder amme donresdage unlanges 
vorleden!) hart uppe jenne sijt Zarouwe wol twe armborste schote neges uppe 
desse sijde des schedebomes in deme Raceborger zee in den Russchbulten en 
den anderen van deme levende to deme dode gebracht schole hebben, dat denne 
uppe myns gnedigen heren van Sassen strome unde ertboddeme schulle beschen 
sin, do ik berichtet bin. Dar denne Pynnouwe juwe visscher mit anderen sinen 
medehulperen sulff verde mit sulffwalt weldichliken unde in nachtslapender tijt 
is gekomen unde den hantdadigen mit mit deme doden manne van mynes gnedigen 
heren gebede van sineme rechte bette bynnen juwe stad Lubeke hemelken ge 
bracht unde geforet hefft, alse ik denne mit anderen mynes gnedigen heren van 
Sassen reden unde etliken sinen mannen uppe sodane tij noch bynnen groten 
Zarouwe was, mochte Pynnouwe wol billiken darumme by my gekomen hebben, 
dat me de stede der schicht besen hadde etc. Jfft denne myn gnedige leve here 
so wat van Pynnouwe mit sinen medehulperen van siner rechticheit vorsnellet 
were unde vorwaldet, so bidde ik juw mit sundergeme flyte fruntliken, dat gi) 
juwe visschere gutliken willen underwijsen unde so hebben, dat se mijneme 
gnedigen heren rechtes van der gewalt wegen nicht utgan. Des ik mij van 
siner gnade wegen wol to juw vorsee unde wes ik van wegen mynes gnedigen 
heren juwer underwisinge moge gneten unde vort myneme gnedigen heren 
benalen, begere ik des juwe gutlike richtige antwerde by desseme jegenwardigen 
baden. Sijt gade bevalen. Screven amme dage sunte Egijdij under myneme 


ingessegel anno etc. Ixsexto. 
Juwe gutwillige denre 


Andreas Wagendriver. 


Aufschrift: Den ersamen unde vorsichtigen borgermesteren unde ratmannen der 
stad to Lubeke synen leven heren unde guden frunden. 
Angekommen den 1. September. Original auf Papier mit Best des aufgedrückten Siegeis. 


" August 28. 

141. 


Albert Bemmer und Herbert van der Linden vereinbaren unter einander die Be- 
dingungen, unter denen letsterer im Auftrage und in Geschäften des 
ersteren eine Heise nach Flandern unternehmen wird. 1466. Septbr. 1. 


Witlik zij dat Albert Bemmer unde Herbert van der Linden vor desseme 
boke hebben bekant, dat ze under zyk eyns geworden unde over eyn gekomen 
zint so nascreven steit also, dat Herbert van der Linden trecken schall in 
Vlanderen, umme vor deme kopmanne to Brugghe offt war des behoff schall 
werden, Albert Bemmers zake to vorderende unde mit rechte to vorfolgende to 
Albertes behoff, so eme Albert bevelende wert na sineme besten vormoge na 
inneholde des procuratori] uppe de besate, de Albert to Lubeke gedan hefft. 
Darvor schall Herbert hebben van Alberte unde zinen frunden to ziner theringe 
van Lubeke uth beth to Brugghe in veer Rinsche gulden dergeliken van Brugghe 
uth beth to Lubeke wedder in ok veer Rinsche gulden unde, so langhe alse 
Herbert van Albertes wegene to Brugghe is, schall Herbert hebben alle weken 
veer schillinge grote, so lange zijk de tijd verlopet unde wenner Herberde toge- 
secht wert, dat he wedderumme reysen schall so schall he van dar reysen unde 
dar nicht lenger uppe Albertes kost bliven. Unde efft yd so gevelle, dat Herberde 
enich gelt togesecht worde mit rechte offte mit fruntschopp to Albertes behoff, 
des en schall Herbert nicht boren noch entfangen, men dat schall boren, de jenne 
deme Albert dat verschrivende wert. Vortmer weret zake, dat Herbert uppe der 
reyse anvall krege van kranckheit wegen effte gefangen worde edder desgelikes, 
dar god vor sij dar en schal Albert nicht to antwerden ok nynen hinder schaden 
effte moye dar van hebben, men schall allene mit sulkeme gelde qwijd wesen so 
vorscreven steit. Hyr sint an unde over gewest to tuge Hinrik Hovesche, Hinrik 
Drosedouw unde Ludike van Thunen borgere to Lubeke. 


Eintragung ins Niederstadtbuch: 1466 Egidii abbatis. 


142. 


Luder Polborn, Vogt in Falsterbude, schreibt dem RBathe von Lübeck, dass die 
Königin Dorothee in Abwesenheit des Königs eine Bieraccise eingeführt habe 
und dass die Vögte sich dieser Einführung wiedersetzten. 1466. Senptbr. 1. 


Mynen underdanighen wilghen denst unde wes ik alle weghe gudes vor- 
mach. Erwerdighen leven heren borghermester unde ratman der stat Lubeke. 
19 

Juwer leve tho wetende, dat do de vorluchtighe gnedighe here konynck Kersten 
syner gnade breff tho Valsterbode ghescreven an de borghermester tho Schonore 
unde Valsterbode, umme de sijse tho gevende, dede vorscrevene borfghermester 
van den vogheden alle gheesschet wart, dar de vogede sik umme bespreken 
unde antworden, de vorluchtighe gnedighe here konynck uns unde den gemenen 
copman gheleydet unde ghevelighet hefft up unse pryvilege unde vrygheit unde 
wy liggen up den unsen, so vormode wy nener sijse plichtich syn unde dar 
enboven dencke wij nene sijse tho ghevende. Up sulk er antworde hebben se 
wedderumme gescreven, des sonavendes na sunte Johannis Baptisten!) sande de 
gnedighe vrouwe, de konynghynne enen breff an de borghermester to Valster- 
bode unde Schonore, umme de sijse van den vogheden tho esschende, dar de 
voghede alle tho antworden unde seden, de hochgheboren vorste, here konynck 
uns hijr gheleydet hadde up unse pryvilege unde vrigheit unde up unsen wonlicken 
tollen, darenbaven moste wy unde wolden nene sijse offte unplicht geven, unde 
wy beden ere gnade, se dat anstan lete, so lange de gnedighe here de konynck 
unde syne gnaden rat unde de stede thosamende quemen, al wes uns den bevalen 
worde, dar wolde wy uns gherne na richten, wy mochten dar anders nicht don. 
Dit antworden de vogede up den bref. De konynck is nicht in Selande 
ofte in Schone. Hadde he hijr by der hant ghewesen, de voghede wolden toghen 
hebben vor syne gnade. De konynghynne is to dem Ellebagen, ik wolde se uns 
nicht negher queme, ik fruchte, se wil tho Valsterbode wesen; kumpt se, so wil 
ik erer gnaden den breff antworden, gy my deden an den gnedigen heren 
konynck, ik em don solde. Dat ghemene volk, Densch unde Dudesch kurren al 
up de Lubeschen unde segghen, id is unse schult, de sijse upkumpt unme des 
tollen willen hijrup ghelecht is. Gy loven nicht, wo dat volck kurret up uns. 
Ik wolde, wy wol van hijr wesen, hijr wert nen herinck ghevanghen, dat mene 
volek heft nicht to vorterende. Wolde gy ene snycke hijr lopen laten, so verne 
id jw geraden duchte, were jo en angest. Baven al myn scriven, wes jw gelevet, 
scrivet my juwen willen, dar wil ik my gerne na richten. Hijrmede sijt gode 
alle ewichlik bevalen. DBedet aver my als aver juwen dener. Ghescreven to 
Valsterbode, am daghe saneti Egidii, anno LXVI. 
Luder Polborn, juwe voghet to Valsterbode. 
Aufschrift: De — — rat der stat Lubeke vruntliken gescreven. 

Angekommen den 13. September. Original auf Papier mit aufgedrücktem Siegel. 


ı) Juni 28. 

143. 


Das Domkapitel zu Lübeck verkauft dem Siverd Boitin die Gebäude auf dem Hofe 
Wedöl und verpachtet ihm eine Anzahl Grundstücke daselbst. 1466. Septbr. 2. 


De heren des cappittels tho Lubike hebben Siver de Boytin, de alduslange 
gewonet hefft to Ybendorpe, entfangen to erem lansten unde hebben ene unde 
sine erven vorkofft alle buwete stande up deme have to Wedole in dem kerspele 
to Travemunde belegen, nichtes uthgenamen, ane beyde berchvrede, de de heren 
des cappittels erbenomed to erem willen sik beholden. Hirvore scholen Syverd 
erbenomed unde syne erven unde ere nakomenden borghen unde medelovere dem 
cappittel to Lubike entrichten unde betalen twehundert Lubsche marck penninge 
to dessen nabenomeden tijden na ghijffte desses breves, alse in dem achtedaghen 
sunte Johannis to myddensamer negestkamende hundert marck Lub. in den 
achtedagen to wynachten darnegestvolgende vyfftich Lubesche marck unde in den 
achtedagen sunte Johannis to middensamer dar denne negestvolgende de lesten 
vifftich Lubesche marck. Darvor Hinrich Boytin to Popkendorppe, Hans unde 
Marquard Boytin unde Hans Schacht to Ybendorppe, Clawes Westfael, Merten 
Kopman unde Hermen Koler to Totendorppe, Hans Maess to Travemunde, Clawes 
Maess unde Everd Schunemann to Gramerstorppe, alle in geloven unde guden 
truwen unde mit erer sameder hand hebben gelavet dem cappittel to Lubeke. 
Vurder hebben dat sulve cappittel dessen vorbenomeden Syverde unde synen 
erven ghedan vor achteundedorchtich Lubesche marck penninge hure jarlikes en 
to betalende, alse in deme lande to Holsten wontlik ys, dessen nabenomeden 
acker, alse den ossenkampp, dat langheveld, dat vosveld, dat olde haverveld, den 
kledkamp, unde den Nyerdorpperkamp mit der koppelen, alse denne alle Lemmeke 
van Bockwolde van dessen vorbenomeden hove schedede under siner pluch hadde, 
mit allen wisschen, weiden unde weken holtingen, sunderges mit dem ellrebroke 
benedden des pravestes dike belegen, so verne dat nu keret, myt allen diken 
unde bomgharden to deme hove to Wedole belegen, uthgenamen des pravestes 
dijk unde ene dikstowynge uppe deme velde to Nyendorppe, de nu tho ener 
wisch ghelecht is, unde ene hove landes genomed de rode, neen denstgheld 
hiirvan furder to gevende. Ghift ok god wanner mast in den holtingen to 
W edole, dar mogen se denne en styghe swyne vrigh mede inlopen laten. Buwen 
se ock mer hove bij dessen hoff to Wedole, denne mogen se druttich swijne in 


de mast vrigh lopen laten. Wane ock god darsulves mast ghyft unde willen 
19* 

denne de heren des cappittels de iemande vorkopen, denne scholen Syverd er- 
benomed edder syne erven to dem kope de negesten wesen. ÖOck wan se rethes 
behoff hebben to deckende dat buwete upe dem vorbenomeden hove, des schal 
men en ghunnen to winnende uppe deme see to Hemmingestorpe na redelicheyd, 
doch mit weten unde willen des cappittels edder eres vagedes tor tijd, dem 
cappittel jarlikes twe rockhonere to gevende uthe dessem hove unde vurder uthe 
eneme jewelken hove, is darbij mer worden ghebuwet der gelik twe rokhonere 
to gevende worden ok desser hove so mer gebuwet unde besettet. Wolden 
denne Syverd edder sine erven de roede unde dikstowinge tom Nyendorppe vor- 
gerored to den hoven to hure hebben, darto scholen en de heren des cappittels 
edder ere vaget tortijd behulpen wesen. DBehoven ok Syverd ofte sine erven 
ekens holtes, dessen benomeden hoff in wesende to holdende, dat scholen se van 
deme eappittel bidden, den willen en de heren des cappittels dat to redelicheyd 
wisen laten unde ghunnen. Desse vorschreven dink syn twisschen deme cappittel 
unde Syverd Boytine myt vullenkamenen willen unde berade vorhandelt unde 
darna vullentagen to Wydole, dar en wynkop na landes sede over ghedruncken 
is, darsulves ock dat cappittel den vorbenomeden Syverde wisen let in alle vor- 
schreven gudere, de de eme unde synen erven toschreven stan, alze voregeroret 
ys, dar ock de borgentucht unde alle voreschreven stucke vornyet unde uthsproken 
worden in jegenwordicheyd der werdighen heren mester Detlef Hoyer, Cord 
Losten unde hern Wolmer Wolmers, domheren to Lubeke, her Hinrik Vocke, 
viccarius to Travenemunde, Johan Hinrick unde Marquard genomed David to 
Wilberstorpe, Hinrick Kran to Grammerstorpe, Jacob Bobese, Clawes Westfael 
to Warnstorpe, Hiurick Vromingk unde Hartich Vos tom Nyendorpe unde vele 
mer ander vramer lude, de alze tughe unde winkopes lude hir an unde over 
gheweset synt. Desses to merer bewysinghe ys desser schrifte twe gemaket van 
enem lude, de ene uth der ander gesneden myt des cappittels to Lubike secrete 
besegeld, unde en jewelik part heft ene schrift. Gheven na godes bord veerteyn- 
hundert in deme sosseundesostigesten jare, des dinxstedages negest vor unser 
leven frouwen daghe erer bord. 


Original auf Pergament mit Siegel des Kapittels am Pergamentstreifen im grossherzoglichen Archiv zu Oldenburg. 

144. 


Der Rath zu Wismar beschwert sich bei dem vor Lübeck, dass zwei Bürger aus 
letzierer Stadt sie und ihre Gemeinde vor den Freigrafen geladen haben. 
1466. September 3. 


Unsen fruntliken gruth mit vermoghe alles guden tovoren. Ersamen 
heren bisunderen guden frunde. Wy doen jw clegeliken weten, wo twe borghere 
und inwonre jwer stad alzo Hans unde Hinrik brodere ghenomet de Lippen uns 
doreh eren procuratorem gheheten Erverhard Durkop theghen de warde unde 
benedden recht vor deme duchtighen Hinrick tome Busche, des hilligen Romeschen 
rikes vriggreven beclaghen hebbet lathen umme etliker zake willen, dede aver 
langhen tijden in unser stad twischen deme beschedenen Hans Kalen van der 
eynen unde Arnd Wulvestorp van der anderen siden unser borgheren is irfordert 
endet unde ghelendet na Lubescheme rechte, alze recht is. Hirane zijck juwe 
vorscreven borghere nicht noghen laten, men hebben van der weghen an uns 
unde de gantze meenheid unser stad von deme vorscreven vriggreven ghesand - 
eyne ladinghe uns uppe schaden unde unnutte theringhe tho drivende unde doch 
jw wol indechtich mach wesen. Do jwe erlike radessendebaden, alze here 
Hinrick Kastorp unde here Curd Molre myd mester Johan Arndes, juweme 
secretario amme latesten weren in unser stad, zo ze jw wol hebben ingebracht, 
wy nicht darane twivelen, dat wy von der sulven sake weghen do ne fruntlike 
vorhandelinghe myd den vorscreven heren hadden, de uns do ne nicht unlimplik 
vunden, wy ghentzliken uns to erer witlicheyd van der weghen vorlaten. Dar 
ok done de vorgenante Hans Kale deme erscreven Hinrik Lippen vraghede, wer he 
ok myd eme bynnen unser stad hadde do rechte geghaen unde dare uth vor 
jwe ersamheide to jenighen tijden eyn ordel hadde geschulden, des do jwe borgher 
vorscreven antwerdende unde der worde tostund und sede neen, he en hadde 
myd Hans Kalen nicht to rechte gaen bynnen unser stad, ok neen ordel dar uth 
geschulden ete. Worumme ersamen heren und guden frunde zodenne jwe vor- 
screven borghere myd deme vorsereven Hans Kalen in unser stad nicht hebben 
to rechte gheghaen, ok neen ordel dar uth vor jw geschulden, sind wy andachtighen 
van jw begheren, gy jwe borghere alzo willen hebben unde underwisen, dat wy 
van den jwen boven recht, na deme unse gnedighe here van deme lande unde 
unse nabere ummelanck beseten unser to eren unde rechte mechtich sind, vurder 
nicht uppe schaden unde theringe buten landes werden ghedrungen, schaden unde 

unwilen, de billiehte dar anders van entstaen mochte, to vormidende, de wy 
derkennet god ungherne seghen. Vorschulde wy umme jwe ersamheide aller. 
weghe gherne, war wy moghen unde begheren des jwe richtige bescreven ant- 
werde by desseme unseme jeghenwardighen, uppe dat wy moghen weten, wor wy 
uns na scholen unde de unsen richten.  Gade siid bevalen. Screven des mit 
wekens na decollacionis Johannis baptiste, anno ete. LXVI? 


Borghermestere unde radmanne tor Wissmer. 


Aufschrift: Den ersamen unde wisen mannen heren borghermesteren unde rad- 
mannen to Lubeke unsen bisunderen guden frunden. 


Angekommen den 6. September. Original auf Papier. Spur des aufgedruckten Siegels. 


145. 


Der Rath von Lübeck verbietet den Krämern Rosenkränge von Bernstein zu verkaufen. 
1466. September 3. 


Witlik zij, dat int jar dusent veerhundert sossundesostich des midwekens 
na decollacionis Johannis Baptiste de olderlude der bernsteen paternostermaker 
myt den olderluden der kremer van schelinghe wegen, de ze under malkander 
ledden darumme, dat de kremer bernsteen paternoster to kope veyle hebben, 
welk ereme ampte to grotem vorfange hinder unde schaden were, so se zijk des 
vor dem ersamen rade to Lubeke irschinende beclageden, dar de ergesechten 
olderlude der bernsteen paternostermaker begherende weren myt andacht frunt- 
liken biddende, dat men er ampt besorgen wolde, dat se bij neringhe bliven 
mochten, wente ere amt alrede merckliken vordorven were, unde dat se den 
kremeren vorbeden wollen laten, dat se vurder nyne bernsteen paternoster meer 
veyle hebben. Hijrupp de erscrevene rad na besprake unde na beyder parte 
vorghevent unde antworde den obgenanten olderluden der kremer affzeden, dat 
se edder de erbenomeden kremer nyne bernsteen paternoster binnen Lubeke 
edder enen andern wech gemaket binnen edder buten huses meer veyle hebben 
edder vorkopen scholden. Welk de vorbenomeden olderlude der paternoster- 
maker begereden, in der stad weddeboek to ener dechtnisse to schrivende, so 
en dat togelaten unde ghegunt wart to beschende. Sereven van bevele des rades 
im jare unde dage bovenscreven. 


Eintragung in das älteste Wettebuch fol. 30. 

146. 

Albert Bischof und das Kapitel zu Lübeck urkunden über die nach einer Verein- 
barung mit dem Raihe der Stadt erfolgte Verwendung einer Kreuzzugs- 
spende zum Bau der Dompfarrei, der Stadimauern und Thürme. 1466. 

September 4. 
| Wy Albertus van godesgnaden unde des stols to Rome ghekorne unde 
bestedigede in enen bisschopp Theodoricus provest Ludolphus vicedecanus unde 
dat gantze cappittel der kerken to Lubeke unde wij borghermestere unde rad 
manne der stad Lubeke don witlik myt dessem breve, dat in dem jare na der- 
bord unses heren dusentverhundertverundesostich in dem ersten der vasten alze 
in der stad Lubeke ghekomen was de erwerdigheste in god vader her 
Jeronimus ertzebisschopp to Creta unses hillighesten vaders paveses Pij des 
andereu zeligher dechtnisse legate makede he eyn to hopekament uppe dem rad- 
huse to Lubeke unde lede vore, wodane wijs de ghenante unse hilghe vader de 
pawes to troste der hilghen cristenheit hadde anghesettet eyn ghemene toch 
unde herevard ieghen den Turken, in welkem toghe syn hillicheit personliken 
mede wesen wolde unde darto repe syn hillicheyd in syne hulpe alle cristene 
loveghe lude unde al de jennen, de personliken qwemen edder de eren 
sanden uterichted myt were unde teringhen etc. den hedde syn hillicheyd grote 
gnade unde aflat ghegheven, alze de bulla syner legacien vurder ynneheld. 
Vurder sede he, dat ok vele ynnigher lude syn mochten, de sodane gnade unde 
aflat ok gherne vordeneden unde des doch an eren ghude nichten hadden, dar 
se personliken medekomen edder wene mede senden konden unde dar up was 
dessulven heren legaten beghere, dat me sette eyne ghemeyne kisten, dar en 
jewelk in gheven mochte, alze em god in syn herte sande, uppe dat se sodanes 
aflates mede delafftich werden mochten. Dar deme ghenanten heren legaten 
upp ghesecht wart, id were noch by mynschen denkende to meer tyden ghescheen, 
dat in sodaner wijse kisten ghesat weren, so ieghen de Bohemen, so to der 
weddervoreninghe der Greken myt der hilghen kerken etc. unde doch to nenen 
tijden sodane gheld, alse in de kisten ghegheven were, to sodanen enden unde to 
sodaner nuth ghekamen sy, dar id to gheven was. Deshalven dat volk afkerich 
gheworden were, dar to besorghende stunde, efft me sodane kisten wol sette, 
dat dar weynich scholde in ghegheven werden. Hijrup was des heren antwerde, 
dat me de kisten sette, dar worde denne luttik edder vele in ghegheven, dat 
dat queme to behoff des vorbenomeden toghes; ghinghe over de toch unde de 

vorbenomede herevard nicht vor sijk, dat me denne sodane gheld alse in de 
kisten ghekomen were, kerede to beteringhe der kerken unde der muren unde 
tornen to unde umme Lubeke. Dyt was dat afschedent myt dem heren legaten 
unde darupp wart de kiste ghesatt unde nach deme disse vorbenomede ghe- 
mene toch unde hervard nenen vortganck hatt unde de ersereven kiste lenk 
wen twe jar ghestan hefft unde darunder bestalen is, alse des openbare ware 
tekene ghevunden synt, so hebbe wij myt samendem rade upp sodane vorscreven 
vorword unde affschedent, alse myt dem heren legaten ghehat is unde dar de 
kiste umme ghesettet was, to ghelaten, dat me sodane gheld, alse in der kisten 
ghevunden is alse myt drenhundert unde neghenundesostich mark unde drut 
teijgen schillink Lub, de ene helffte kere to dem preddickhuse to dem Dome, 
dat me nu jeghenwardighen buwed, unde de anderen helffte to beteringhe der 
muren unde torne umme de stad Lubeke. Unde weret sake, dat uns samend 
edde besunderghen van der weghen ichtes under oghen stunde, dat were, wat 
edder wo dat were nichtes utenomen, des wille wij by eynander bliven myt 
rade unde dade, myt kost teringhe unde schaden, ok in wedderkeringhe des 
sulven gheldes, efft id dar hen queme to liken hovetluden unde malk to liken 
deele beth to vullem uthdraghe der sake in ghuden gheloven unde sunder alle 
list. Des to orkunde unde ener dechtnisse is desser breve twe ghemaket, der 
de ene is besegheld myt dem ingheseghele unses des cappittels to Lubeke des 
wij Albertus electus unde confirmatus vorbenomet uppe dyt mal mede bruken unde 
den breff so besegheld schal me legghen bij uns den rad to Lubeke unde de andere 
breff is besegheld myt unses des rades ingheseghel to Lubeke, den schall me legghen 
bij uns dat cappittel to Lubeke to tokamender dechtnisse. Dyt is vorhandelt 
besloten ghegheven und besegheld na godesbort verteynhundert iar darna in 
deme sosundesostighesten iare des verden daghes in septembri. 

Original auf Pergament mit Siegel der Stadt Lübeck am Pergamentstreifen im G-rossherzoglichen Archiv zu Oldenburg. 


147. 
Johann Herzog zu Sachsen ersucht den Lübecker Rath um eine Zusammenkunft 
zu Gross-Sarau. 1466. September 4. 
Johan van gades gnaden to Sassen Engeren unde Westvalen etc. 
hertoghe unde des hilligen Romesschen rijkes ertzemarschalk. 


Unsen frundliken gruth mid vormoghe alles guden tovoren. Ersamen 
unde vorsichtigen leven bisunderen. Wij entwivelen nicht sunder juw sij wol 

machtich, gij uns ame latesten screven, wij kegen juwes rades vulmechtigen sende- 
boden mochten schicken nicht verne van Molne belegen, dar etlike sake to vorhande- 
lende manghe anderen worden ete. Dar wij juw vor en antwerd up screven, wij deme 
so nicht don en kunden van sunderges anvals wegene, me so vro wij wedder 
bij de hand qwemen wij denne juwer ersamenheid gerne wolden enen dach vor- 
scriven, sodant unde andere sake fruntliken unde gutliken to vorhandelende. 
Worumme beghere wij juw fruntliken wetende, dat wij denken to wesende ame 
donredage erst vor Michhahelis!) komende to groten Sarow, so verne uns sunderges 
nicht an enveld, gij denne de juwen vulmechtigen radessendeboden dar ok hebben 
willen, sodane sake vormiddelst anderen saken unde ock van wegene des duchtigen 
knapen Volrad Scherpenberges, dar wij mede hebben ghespraken unde ene mid sin[en 
vrlunden dar denken mede to der stede to hebbende, so verne he unde de sinen 
twisschen sodaner tijd juw unde de juwen mach wesen vel|ich| to sodanem daghe 
unde van sodanem dage unde begheren des juw fruntlike bescreven antwerd. 
Sit gode bevolen. Geven to Lovenborch ame donreldaglhe erst vor nativitatis 
Marie under emseme inghesegel anno domini et. LXVI? 


Aufschrift: Den ersamen unde vorsichtighen borghemesteren unde radmannen 
der stad Lubeke unsen leven bisunderen. 


Original auf Papier mit Best des aufgedrückten Siegels. 


148. 


Der Lübecker Rath schreibt an den von Wismar in Sachen der Gebrüder Lippe gegen 
Hans Kale und die Ladung vor den Freistuhl. 1466. September 6. 


Dominis consulibus Wismariensibus. 


Ersamen heren besunderen guden vrunde. So gi) uns van wegen der 
zake twisschen unsen borgeren Hanse unde Hinrike broderen geheten de Lippen 
unde Arende Wulvestorppe eren vulmechtigen, wandages juwen borgere upp de 
enen unde Hans Kalen juwen borger upp de anderen zijden an uns gescreven 
hebben, dat de unse vorbenomed benedden recht juw vor den duchtigen vrijgreven 
Hinrik tome Bussche beklagen hebben laten unde van der weggene an juw 
unde juwe gantze meenhed ene ladinge zij gesand unde dat unse borger mit 
juwen vorbenomeden borger binnen juwer stad nicht to rechte hebbe gegan 


') September 25. 
20 

nyn ordel dar uth geschulden, so des unse borger vor juw in jegenwardicheid 
unses radess schole hebben bekand, begerende, wij unse borger so hebben, dat 
gij van en boven recht uppe schaden unde theringe buten landes nicht werden 
gedrungen etc. hebben wy to guder matbe wol vornomen unde den erscreven 
unsen borgeren laten lesen, de uns dar to hebben geantwordet, se hedden der 
kost juwer ladinge wol entslagen wesen, wenner en vor juw dat recht is wedder- 
varen were, wo dat is bescheen, schole wol blikent uthe deme vorlope der zake 
unde inneholde juwer unde unser breve deshalven gesereven. Wat ok dat vor- 
“handel in jegenwardicheid unses rades unde unser borgers bekantnusse darsulves 
is gewest, werd zij wol vindende, wanner des is to donde. Jodoch bliket wol 
clarliken uthe juwen breven, dat gij vortijdes begerende zin gewest, dat wij de 
genanten unse borgere wolden underwisen, dar ane to komende, umme de zake 
to eneme ende to vorslitende. Aldus hebben unse borgere dar gewest. Allikewol 
mochte en van den juwen nyn redelik bescheet weddervaren, so ze uns aver to 
kennende hebben gegeven. Darumme en konen wij ze umme eres mannichvoldigen 
unde gudliken vorvolges willen van ereme gewunnen rechte vor uns unde ereme 
angehavenen rechte vor deme vrijgreven nicht vordrengen. Jodoch duncket uns 
billik unde radsam, gij noch juwe borgere den des tokomet dar to vormogen, dat 
se zi gudliken mit den unsen vorgingen, uppe dat de unsen van der wegene 
nynes vurderen vorvolges behuff en werde to donde!) Dat wij umme alles guden 
wilen lever zegen vorhud, so gij uthe unsen manniehvoldigen breven an juw, 
desser zake halven gesand wol hebben vornomen unde jegenwardigen vornemen 
mogen. Sijt gode. Datum feria Sabbato ante nativitatem Marie, anno LXVI. 


Entwurf auf Papier. 


149. 


Hans Pape wird zur Hinrichtung durch das Schwert und zum Begräbniss auf 
dem Kirchhof begnadigt. 1466. September 8. 


Witlik zij, alse denne Hans Pape dorch etliker ziner missedaet willen 


na rechtes esschinge dat rat vordenet hadde, darumme dat he Mathiese Vogelle 

') Der Satz lautet in der ersten durchstrichenen Fagsung: Men uns duchte wol billik unde rad- 
sam zijn, gij juwe borgere de sulkent belanget, so hedden, dat ze unse borgere unklaghaftich makeden 
mit den ersten, uppe den unsen van deme genanten vrijgreven vurders vorvolges nicht behuff zij to 
donde. Dat wij ok gerne hadden geseen vorhud, so gij uth unsen mennichvoldigen breven des halven 
an juw gesand wol hebben vornomen. Sijt gode. Datum nostro sub secreto sabbato ante Marie nativi- 
tatem, anno LXVI. 





1466. September 8. 155 


vormordet unde van deme levende to deme dode gebracht hefft, des so zint vor 
den ersamen rad to Lubeke irschenen Clawes Pape broder broder des erscreven 
Hans Papen, to Lankouw imme kerspele to Munstin wonafftich, Hans Vaseken, 
tome groten Miste imme kerspele tor Hernborgh wonafftich, Diderik Runge, 
tor Warsouw imme kerspele to Razeborgh wonafftich, Detleff Runge, tome groten 
Miste wonafftich, Hinrik Culpin, Jurgen Beckehovet, Albert Knape, Johan Hinrik 
Runge unde Albert Visscher borgere to Lubeke alse de negesten des gesechten 
Hans Papen begerende, de rad to Lubeke den sulfften Hanse Papen begnadigen 
wolden; deme de rad na erer vlitiger bede willen unde myt vulborde Metken 
Vogels, modere des obgenanten Mathies Vogels also mildichliken gedan unde 
deme vilgenanten Hanse Papen dat sacrament den kerckhoff unde dat swert 
ghegeven hebben. Dar jegenwardich bij an unde over gewest zint tor witlicheid 
Jacob Rose, Hinrick Berck, Kopke, Pynnouw unde Hinrik Hoppener unde dat 
van der wegene deme rade to Lubeke eren nakomelingen borgeren unde inwoneren 
nyne ansprake wrake edder maninge beschen schole, dar zint de erbenomede 
Clawes Pape, Hans Vaseke, Diderik Runge, Detleff Rughe, Hinrik Kulpin, 
Jurgen Beckehovet, Albert Knapejohan, Hinrik Runghe, unde Albert Visscher 
myt eren erven mytsamender hand deme rade to Lubeke gud vor. Jussu consulum. 


Eintragung ins Niederstadtbuch: 1466 nativitas Marie. 


150. 


Johann Herzog von Sachsen ersucht den Lübecker Rath über die Streitsache über 
die Fischerei auf dem Ratzeburger See und über den Todtschlay an dessen 
Ufer bis zu der verabredeten Zusammenkunft zu Gross-Sarau nicht zu 
entscheiden. 1466. September 9. 


Johan van gades gnaden to Sassen, Engeren unde Westvalen etc. 
hertoge, des hilligen Romesschen rijkes ertzemarschalk. 


Unnszen fruntliken gruth mit vermoge alles guden tovoren.  Ersamen 
unde vorsichtigen leven bisunderen.  Alse gij denne ichteswelke vorhandelinge 
mit deme ersamen heren Andreasse unnseme secretario van wegen des Raceborger 
zees bynnen juwer stadt unde to Groten Zarouwe dorch unnse rede unde juwe 
radessendebaden gehad hebben unde desulve here Andreas unns hefft getoget 
unde lesen laten enen antwordesbreff, darinne wij merken, dat unnse armen 


undersaten, dede den Raceborger zee bette an dessen dach nach older unde 
2u* 

geloveliker gewonheit gevisschet hebben, nu van juw vorboden is, so de unnsse 
vorbenomet unns ok berichtet hebben, dergelyken so en sint wij sodanes vor- 
bedendes nicht enbynnen, men dat wij den sulven zee in rouwliker besittinge 
unde unnse armen menne den na older gewonheit bette her tho na unnseme 
willen gebruket unde gevisschet hebben, doch wo deme allent sij, so bidden wij juw 
mit sundergeme flyte fruntliken, dat gij allent desse sake gutliken laten anstan 
sunder jenich vorhael unde unnse armen undersaten bij sulkeme visschende laten 
bliven, so se aldus lange gedan hebben bette uppe den dach de vorramet 
is to Groten Zarouwe to holdende ete. Ok guden frunde. irffaren wij, dat leyder 
en den anderen uppe deme sulven Raceborger zee van deme levende to deme 
dode schulle gebracht hebben unde de schicht is beschen uppe deme unnsen 
. unde, so wij denne ok in juwen scrifften vorstan vormenende, uppe deme juwen. 
Wo deme ok allent sij bidden wij juw fruntliken, dat gij de sake ok so anstan 
laten unde den handedigen knecht, den gij villichte noch in juwen hechten 
sittende holden, bette to deme vorgescreven dage in lympliker vorwaringe dorch 
unnser fruntliker bede willen sittende holden umme alle desse sake nach nottrofft 
entliken unde fruntliken to handelende. Juw hijr an gutliken to bewisende 
unde nicht entweygeren, dat vorschulden wij tegen juw wor wij mogen gerne. 
Sijt gade bevalen. Screven to Raceborch amme dinxstedage na nativitatis Marie 
under unnsem secretum anno etc. LX VIto. 


Aufschrift: Den ersamen unde vorsichtigen wijssen mannen borgermesteren unde 
radmannen der stad to Lubeke unnsen leven bisunderen. 


Angekommen den 10. September. Original auf Papier mit Rest des aufgedrückten Siegels. 


151. 


Johann von Mengden, Ordensmeister in Liefland, erwidert auf ein Schreiben des 
Raths von Lübeck, dass der Orden alle Verpflichtungen gegen König 
Christian erfüllt, dieser aber vertragswidrig gehandelt habe, hofft auf 
dessen ferneren Beistand rechnen zu können. 1466. September 12. 


Unsen fruntlichen gruth unde wes wie gudes vormogen stedis tovorn. 
Ersamen wolwisen unde vorsichtigen, leven unde besundern guden frunde Wir 
hebben gudtlieken entfangen juwen breeff, darinne juwe leve schriven unde 
beroren van edtlickem golde, wie jarliken sollen plege wesen dem irluchtigesten 
vorsten unde heren Cristiernn, der rike Dennemarcken etc. koninghe, unde darinne 

vorsloten gesant eyne copie, wo he deshalven an juw hefft geschreven, in der 
mathe gie schriven unde uns vlitigen bidden, dat wie somlick nastandige golt 
synen genaden gutlicken willen betalen, under etzwelcken forderen unde meir 
worden etc. Deshalven juwir aller fruntschapp gutlichen geleve to weten, dat 
wy unde unse orde na unseme hogisten vormoge synen koningklicken genaden 
mit unsem gelde unde gude unde wes wie forder hebben vormocht, alle tidt 
. gerne behaget hebben unde to denste unde willen sien gewesen, uns vor velen 
andern forsten gunst unde trost an em weren vormoden in dussen swaren unses 
ordens krigen unde ock noch billicken sollen vormoden na somlicken vorschrivungen 
segelen unde breven, de syne genade uns unde unseme orden, namlicken also 
ludende, dat he uns unde unseme orden sowoll in Prusen alse in Lifflant hulpe 
unde bistant doen unde nynyrleye wis vorlathen wolde beth tom ende unde 
uthdrage der krige in Prusen, hevet gegeven. Unde upp sodanen trost unde 
hulppe vorgerurth uns under synen segelen unde breven vorschreven unde vor- 
heiten hadden wie unde unse orde sick synen genaden wedder vorplichtet, eyne 
sware summe geldes uthtorichten, deme ock also van uns unde unseme orden 
gentzliken gescheen unde sodane summe geldes, woll umme dortich dusent marck 
sick lopende em vol unde all betalet es, wowoll unseme orden solcke gerorde 
hulppe unde trost van synen genaden nicht gescheen unde he mit den van 
Dantzigk wol over achte eddir negen yair in eynen bifrede getreden is unde 
gesetet hevet. Hirboven hadden wie nach eyn ander vorschrivunge mit syner 
dorchluchticheit also ludende, dat wie em to idtlichen jaren, des jares dusent 
gulden geven solden, darvor solde he uns alle tidt, dewile de yarmale stunden 
unde so wie des wurden begeren, viffhundert gewapent schicken. Nadusser 
latisten vorschrivinge manet ho sommich gerort nastendige golt. Wie hadden 
gehupet unde getrouwet, nademe wie van syner groitmacht nyne hulppe noch 
bistant, denne alleyne to eynem male gehath unde doch de gantze summe uppe 
de erste vorschrivunge uthgerichtet hebben unde betalet, alse vorgerorth werth, 
dat syne vorstlicke werdicheit sodane swaer uthrichtinge gudichlicken to herten 
genomen unde dar enttegen gentezliken nedderslagen unde nicht unbillicken 
vorlaten solde hebben dat achterstellige gelt, he vormeynet to fordernde na dusser 
gemelden latisten vorschrivunge, unde vorseen uns yo nach, dat syne grotmacht 
na aller gelegenheit unde billicheit sick anders in dussen zaken entsynnen unde 
unsen orden deshalven forder nicht drengen, sunder gunstichlicken fordern unde 
beschermen wille, dat wie ock vlitich unde fruntlick bidden juwer aller fruntschapp 

vortsetten wille bie synen genaden unde so dat van syner dorchluchticheit 
nicht angeseen wurde, konden wie nicht anders, wie mosten darvan vorbeiden 
forderer underrichtinge van deme yenen, wie billicken de unde van rechte 
nemen solden, trouwende, dat uns dat nymant nach yuwir allır fruntschapp 
moge vorkeren, de wie gode almechtich salich unde gesunt bevelen.  Gegeven 
tho Rige, am fridage na nativitatis Marie, im LXVI*t*^ jare. 


Broder Johan von Mengede anders genanth 
Osthaff, meister Dutsches ordens to Lifflanth. 


Aufschrift: Den — — rathmannen der stadt Lubbeck, unsen u. s. w. 


Angekommen den 27. September. Original auf Papier mit awfgedrücktem Siegel. 
152. 


Der Kapellan Hermann Duker berichtet dem Rath über einen Injurienprosess 
zwischen zwei Möllnern. 1466. September 14. 


Servitii affectum. Magnifici viri. Receptis literis dominationum vestrarum 
intellexi, quendam presbiterum nomine Albertum Lutow de opido dominacionum 
vestrarum Molen procurasse citari quandam opidanam dicti opidi Molen eo, quia 
eidem presbitero, ut pretenditur, quedam verba injuriosa dixisset ete. Magnifici 
domini mei. Jnsteti, quantum potui apud dominum decanum ecclesie beate 
Marie Hamburgensis, ut a se abdicasset huiusmodi causam eo, quia in hac causa 
non est ordinarius, sed, ut pretenditur delegatus vigore cuiusdam conservatorii 
clero ecclesie Raseburgensis concessi et quia huius modi cause leves sunt 
et raro per sentencias finientur etc., et licet suasi sibi, ut sic faceret, tamen 
obtinere von potui, sed obtinui suspensionem usque ad festum beati Martini ob 
spem amicabilis compositionis interveniende et si huiusmodi composicio non 
intervenerit, promisit michi ulteriorem prorogacionem et laborabo tantam habere 
prorogacionem ut annus labetur. Quo lapso citra litis contestacionem finita est 
causa, si tamen amicabilis composicio intervenire poterit, commendarem. Alia non 
occurrunt. Valete michi precipientes. Ex Hamburg MCCCCLXVI XIIII Septembris. 


| Hermannus Duker dominacionum vestrarum capellanus. 
Aufschrift: [Magnilficis ac spectabilibus [viris] consularibus [civitatis] Lubicensis 
suis graciosis. 


Angekomnien den 16. September. Original auf Papier mit Spur des Siegels. 

153. 
Heinrich Pomert, Dekan in Hamburg, berichtet dem Rathe von Lübeck über eine 
aus Mölln an ihn gebrachte Streitsache. 1466. September 14. 


Debita salutacione premissa.  Ersamen wisen heren, besunderen guden 
frunde So iuwe wysheyt an my schreff, wo an iw were claghewijs ghebracht, 
dat en prester wonaftich tho Molne, gheheten her Albert Sutow enen iuwer 
borger darsulves genant Willem Burmester unde syne husfrowen vor my gheladen 
hedde etc, alsodanen iuwer wijsheyt breff myt meer worden innholt myt begherde, 
dat ik sulke sake vor iuwe wijsheit edder den rad tho Molne, see in fruntschopp 
tho slitende, remitteren wolde, also hebbe ik iuwer leve tho willen de sake 
suspenderet wenthe tho sunte Mertins daghe neghest komende, unde hope, dat 
twijschen der tijd iuwe wijsheit edder de genante rad tho Molne de benomeden 
partie in fruntschop wol vorenyghen werde. Kunde ik iuwer leve in anderem 
behelich wesen, schal mik iuwe wijsheyt alletijd willich vynden. Gheven under 
mynem signete, die exaltacionis sancte crucis LXVI. 


, Henricus Pomert, deken tho Hamborch. 
Aufschrift: Den ersamen wijsen burgermestern und rade der stad Lubic, mynen 
besundern heren und guden frunden. 


Angekommen den 15. September. Original auf Papier mit Resten des Signets. 


154. 


Die in Walk versammelten Liefländischen Städte verlangen von dem Rathe von 
Lübeck die Abschaffung desneu eingeführten Pfahlgeldes. 1466. September 15. 


Unssen fruntliken grud mit vermoghen alles ghuden stedes thovorn. Ersame 
wolwijse leve heren, bisunder gonner unde guden frunde So alse wij denne in 
data dusses brieffs umme etzwelker zake willen dem Dusschen coipmanne thom 
besten anliggende to daghe vorgaddert zin, so heb wij wol vorhandelinghe und 
bewach gehath manck anderen von deme punttolle, den ghij mit jw upgesath 
hebben unde dar dat paellgeelt nomen, darvan die ersamen heren sowoll van 
Rijghe alse van Revall jw alrede hijrbevoren geschreven hebn, alse wij dat van 
en hebn vernomen, juwe antwort ok darup wederumme woll hebn verstaen, unde 
gij darinne begerende zin, dat sie des tovreden sin sollen unde uns anderen 
deshalven tovreden mede sollen stellen. Begeren wij juwer ersamhied gudliken 
to vernemen, dat wij alsodanes an juwer ersamhiet nicht hadden vermodende 

gewest, gij umme juwer, juwer stad und der juwen bequemichied und nuttichied 
willen sodane besweringhe und last up uns und de unssen solden gesath hebn, 
gij doch woll besinnen unde mercken moghen, dar wij nicht ane entwivelen, 
wat van juwer upsettinge der zake halven alrede gescheen is, alse wij hebn 
vernomen und wat ok noch vorder, des wij uns bevaren, darvan enspreten und 
uithkomen wijl, indeme gij mannigen den wegh wisen und desses boleren, dar 
veele van mannigen tijden heer na bestaen sin gewesen, alle uppe den gemenen 
schamalen coipman und zeevarenden man. Und so gij denne roren, gij alsodanen 
umme juwes depes vorbeteringhe willen hebn gedaen und darumme sodaen paall- 
.gelt hebn upgeseth, so wette gij woll, dat vele depe und havene zin in dussem 
lande to Lijfflande, de ok van dem gemenen coipmanne und zeevarenden manne 
mit guderen versocht werden, die ok groit gelt und gut in mannigerlie wijse 
jarlikes kosten to holden und ok alle wege to vorbeterende sowoll mit bolwercke 
als mit palen, dat alle dem gemenen, darinne de juwen mede bescheden zin, to 
orber und to gude schuet, und wij doch hijr deshalven van nemande enen hellinck 
hebn genomen, des wij ok woll een part to unsser stede depe vorbeteringhe 
behoeff beth behoveden dan gi] etc. Woerumme, ersamen lieven *heren, bidde wij 
samptlike juwe ersamheide noch mit vlijte, gij hijr anders to trachten unde besinnen 
den loep zodaner zake, dat grote ander beswaringe dem gemenen darvon entstaen 
will dat wij, kennet god, ungerne zegen, und zodanen toell, den gij paellgelt 
nomen weder affstellen willen und den unssen dat ere deshalven wedder tokeren, 
wand sie des nicht enberen willen und dar ok nicht lenek mede liden willen, 
wente wij die in deme nicht tovreden stellen konnen. Und wo deme so nicht 
en beschuet, so hebbe gij uns nicht allene, sunder andern mede den wegh alrede 
gewijest, darvan die coipman und de gemenen stede bevare, wij uns seer swaer 
belastet willen werden, dat denne nicht woll weder kan zin to denpende und 
afftostellende. Und wij ok int erste, alse it jo so wesen sall, unser haven depe 
und stede vorbeteringhe to nutlicheit darinne mede gedencken to besorgende, dat 
denne allen gelikewoll nicht sall bevallen sin, angesehen ok und to herten 
genomen die groten vrijhiet des gemenen coipmans in allen jegenoden und wegen 
dusser lande to Lijfflande darmede sullen tobrocken und voregend werden, dat 
jw allen, uns und unssen nakomelingen to swarer belastinge solde to ewighen 
tijden komen; sodaneme denne vor to wesende und to vormidende, duncket uns 
wol geraden zin und seer nutte wesen, gij dat, alse vorgeschreven is, affsetten 
und uns en gudlich schrijfftlich antword deshalven unsumeliken willen weder 

benalen. Gode dem almechtigen wolmogende gesund bevolen. Schreven tom 
Walke, under enem ingesiegele, des wij samptliken hijrto gebruken, am mandaghe 
negest na exaltacionis sancte crucis in dem LXVlIten jare. 


Radessendeboden der Lijfflandesschen stede 
Righe Darpte Revall Pernow Velin etc. 
thom Walke tho daghe vorgaddert. 


Aufschrift: Den ersamen und wolwijsen mannen, heren borgermesteren unde 
raedmannen der stad Lubecke, unssen bisundern ghuden frunden, myd 
gantzer ersamhied. 

Angekommen den 1. November. Original auf Papier mit aufgedrücktem Siegel. 


155. 


Der Rath von Lübeck sendet dem Rathe von Lüneburg Erwiederung des Baths von 
Danzig auf ein Schreiben in Betreff des Gewichts des Salzes und der 
Salztonnen, bitle ferner um Zahlung der fälligen Renten. 1466. 
September 15. 


Unsen fruntliken grut mit vormogen alles guden. Ersamen vorsichtigen 


heren, besundern guden vrunde So alse gij unde wij geschreven hebben an 


den ersamen rad to Dantzijke van wegen der wicht des soltes unde der solttunnen, 
hebben wij deshalven eyn antwerde an uns allenen gescreven entfangen, des wij 
juw ware aveschrifte hijrinne vorsloten senden. Ok, guden vrunde, alse gij 
unlanges den ersamen her Johan Ror, juwen kappellan, hadden gesand in unse 
stad, dar he denne etliken ere bedageden unde vorsetenen renthe hefft gegeven, 
jodoch den jennen, beyde bynnen unde buten rades, den gij mercklikest schuldich 
zin, nicht hefft betalet unde hefft en gesecht, he kortliken wedder in unse stadt 
komen unde se tovreden setten wolde, deme se noch nicht en ys bescheen, 
Worumme zint wij van juwen ersamheiden fruntliken begerende, gij yd so vor- 
fogen suuder vorleggend, dat unsen radeskumpanen unde borgheren renthe by 
juw hebbende ere vorsetenen bedageden renthe gudliken vornuget mogen werden 
unde ze deshalven unklagaftich maken. Vorschulden wij umme juwe ersamheide 


allewege gerne unde begeren desses juwe gudlike bescrevene antwerde by dessem 
21 

jegenwardigen. Sijt gode bevalen. Screven am mandage des achteden dages 
nativitatis Marie, under unser stad secret, anno etc. sexto. 


Borgermestere unde 
radmanne der stad Lubeke. 


Aufschrift wie gewöhnlich. Original im Archiv zu Lüneburg. Secret grösstentheils abgesprungen. 


156. 


Luder Polborn, Vogt in Falsterbode, berichtet dem Rathe von Lübeck, was er zur 
Abwehr der neuerdings geforderten Bieraccise gethan habe. 1466. 
September 18. 


Mynen under[da|nyghen wilghen denst unde wes ik alleweghe gudes vor. 
mach.  Erwerdighen leven heren borgermester unde ratman der stat Lubeke. 
Jk hebbe juwen breff wol vorstan ghescreven in Lubeke des dinxedages na 
assumpeionis beate Marie virginis, dar juwe ersamheit in scrivet, dat jw 
klegeliken vorgebracht is, dat de here koninck der rike strengeliken ghebaden, 
dat de copman der Dudesschen hense de tunne Dudesschen bers nicht. durer den 
XVIII schill. Densch unde darvan ver schill Densch tho tzise geven mot 
teghen dat inholdent der stede der hense pryvelege dorch syne gnade conformert 
unde bestediget, darumme gij an desulven syne gnade unde den muntemester 
thome Ellebaghen ghescreven hebben, so de copie inholt, de ik wol gelesen 
hebbe, unde juwe ernstlike begher is, ik by den heren konynk bestelle, dat de 
copman in syner pryvelege unvorkortet unde myt sulker bavenscreven unwonheyt 
des Dudesschen bers unbeswaret blyven mochte unde ik in allen saken des 
besten ramen, dem ik so gerne don wil, al wes ik don kan. Ersamen leven 
heren, dat is dat inholdent van juwen breve, unde ik de twe breve an den 
heren konynck unde muntemester personliken averantworden unde dat beste in 
allen dyngen tho ramende. Jtem, ersamen leven heren, van der tzise, wo se hijr 
tho Valsterbode gheesschet wart unde wat de Dudesschen vogede dartho ant- 
worden, hebbe ik juwer leve hijr beforen gescreven. Also steyt id hijr tho 
Valsterbode unde Schonore noch, hijr is synt der tijt nene sijse esschet unde 
ok nicht ghescreven ok is de here koninck noch nicht hijr offte in Selant 
ghewesen. Den breff an den muntemester den brachte ik em sulven unde her 

Hinrick Moller, de foget van Rostoke ret mede myt velen worden, dat her 
Hinrick Moller unde ik myt dem muntemester darhen brachten, dat de tzise solde 
stan unghebort, so langhe de here konynck syne gnade sulven bij de hant queme 
unde her Hinrick Moller unde ik personliken myt em spreken unde ik syner 
gnade juwen breff antworde. Wes de muntemester denne vor en antworde 
kreghe van synen heren den konynge, des antwordes wolde he vorbeyden, men 
moste en de tzise vorborgen, offte se uth solde, he des tho nenen scaden queme; 
anders wolde he de tzise vort hebben, dar mosten em de olderlude thome 
Ellebagen vor laven vor al, de he gescreven hadde, de tzise geven solden. 
Ersamen leven heren, ik wil my richten na juwen scrivende, ik wil den heren 
konynghe juwen breff sulven in de hant don unde dat beste dar gerne in ramen, 
al wes an myner macht is, se solden hijr van vnser pryvelege wes en gelevet. 
Desse havelude leggen nu alle dage vor her Oleff tho Bergen unde de slachtinghe 
to Drakor. De copman heft hijr dijt jar, so kent god, varliken gelegen. Hijr 
is nicht ghevangen unde hijr was ene grote werlt van Densschen luden. Hijr- 
mede sijt gade alle ewichliken bevalen.  Bedet aver mij als aver juwen dener. 
Gescreven tho Valsterbode, des donredages in der Quatuor temper, anno LXVI. 


Luder Polborn, juwe voget tho Valsterbode. 


Aufschrift: Den — —- ratmannen der stat Lubeke vruntliken gescreven. 


Angekommen den 27. September. Original auf Papier mit aufgedrücktem Siegel. 
157. 


Johann, Herzog von Sachsen-Lauenburg, schreibt dem Rathe von Lübeck über eine 
Zusammenkunft in Gross-Sarau. 1466. september 19.') 


Johan, van godes gnaden to Sassen Engern unde Westvalen 
hertoge, des hilligen Romesschen rijkes ertzemarschalk. 


Unnsen fruntliken gruth mit vermogen alles guden tovorn. Ersamen unde 
vorsichtigen, leven bisundern. So alse van des vorrameden unde upgenomen 
dages wegen under unns malkandern uppe den donresdag negest komende vor 
sunte Michaelis dage?) to Groten Zarouwe to holdende ete, des, guden frunde 

Ein übrigens geringes Jnteresse darbietender Briefwechsel mit dem Herzog Johann IV. von 
Sachsen-Lauenburg sowohl zur Verabredung von Zusammenkünften als auch in Angelegenheiten einzelner 


Personen hat ziemlich häufig stattgefunden. 
?) September 229. 

begeren wij juw gutliken weten, dat uns merklike unde dreplike notsaken sint 
vorhenden unde bijgekomen, dat wij den vorgescreven dach uppe sodane stede 
unde tij nicht besoken noch gewarden konen, dat denne unns nen qwat vor 
sathe benympt, des gij also in der warheit wol geloven mogen ete. Men wij 
dencken, wil god, sodanes dages tor vorgescreven stede, alse to Groten Zarouwe 
in aller mathe, alse vorramet is, uppe den dinxstedach darbevoren!) gewardende 
wesen unde bidden, dat gij juw darane nichtes vorhindern laten willen, so wij 
unns dartho gensliken vorlaten. Dat vorschulden wij umme juw gerne. Sijt 
gode bevalen.  Geven to Lovenborch, am fridage vor Mathei apostoli, under 
unsem secrete, anno etc. LX sexto. 


Aufschrift: Den — —  radmannen der stad Lubeke. 


Angekommen den 21. September. Original auf Papier mit geringen Resten des Secrets. 


158. 


Otto, Herzog von Braunschweig und Lüneburg, bittet den Rath von Lübeck, eins 
oder zwei seiner Mitglieder nach Lüneburg zu schicken, um ihn bei einer 
Verhandlung mit dem Herzog von Mecklenburg zu unterstützen. 1466. 
September 21. 


Otto, van godes gnaden hertoge to Brunswigk und Luneborgh. 


Unsen gunst unde guden willen tovorn. Ersamen und vorsichtigen, leven 
bijsundern. Wij don juw gutliken wetenn, wu itlicke schele und twidracht 
twischen deme hoichgeboren fursten, hern Hinricke, hertogen to Mekelenborch, 
unsem oheme ete. und uns von wegenn sunderger naheme uthe unsen beyden 
landen gescheyn enstan is, deshalven wij denne sulves personlicken mit dem 
ergenanten unsem oheme van Mekelenborch in bijwesende unser leven getruwen, 
des rades to Luneborch sendeboden, am negest verledenen mitweken?) uppe dem 
Kosande vor Boytzenborch eynen veyligen unvorplichteden dach gelested und 
geholden hebben. Uppe alsodanen dach hefft de ergenante unse oheme van 
Mekelenboreh van uns gheesschet wedderkeringe enes nahemen van den unsen 
uthe sinen lande geschen, de denne van den unsen geschen is in wedderpandinges 
wisse, wenne den unsen und undersaten, beyde geistlicken und wertlicken, mehr denne 

to eynem mahele buthen veyde und vorwaringe dat ere uth und wedder in sin land 
to Mekelenborch nomen was. Dosulves uns uppe den dage weygeringe vnd wedder- 
keringe der nahemen halven der unsen gescheyn wardt. Darupp wy do uns verboden 
eynen verplichteden rechtdach mit dem ergenanten unsem oheme van Mekelenborch 
to holdende, dar wy na irkantnisse unser beyder rede don und nehemen, nehemen 
und don wolden. Sodane unse erbedinge do alle bygelecht wardt und nicht 
geachted van dem ergemelten unsem oheme van Mekelenborch. Alse denne 
sodane unse verbedinge bigelecht und nicht upgenomen wardt, hebben itlicke 
unse leven getruwen und rede umme gudes fredes willen van wegenn ores egenen 
synnens eynen veylicken fruntüicken und unverplichteden dach twischen uns und 
unsen oheme van Mekelenborch to lestende berameth Wurumme bidden wij 
juw mit besundern flite gutlicken, gy uns to willen am midwekenn na sunte 
Mauricii dage!) nu erstkomende uppe den avend tytlicken twe effte yo eynen 
juwes rades by uns na Luneborch schigken und senden willen, furder myt uns 
sodanen vorgescrevenen dach der sake halven besoken mogen, unsen gelimp unde 
ungelimp to irkennende, wente wy overbodich sin, unsen oheme mehr gemelt van 
Mekelenboreh na unser beyder rede irkantnisse to donde und wedderumme to 
nehemende, welke unse erbedinge wy ok villichte na gelegenen saken an juw 
erstreckende worden. Juw hirinne gutwillich uns tom besten ane bewisen, darto 
verlaten wy uns genslicken und verschuldent alletyd umme juw und de juwe 
gerne. Gegeven to Winsen upp der Lu, under unsem ingesegel, am sondage 
sunte Mathei apostoli dage, anno domini ete. LX sexto.!) 


Aufschrift: Den — — rathmannen der stad to Lubecke, unsen leven bysundern. 


Angekommen den 24. September. Original auf Papier mit geringen Resten des Siegels. 
159. 
Der Rath von Rostock verwendet sich bei dem Rathe zu Lübeck für die Rückgabe 
eines von Ausliegern genommenen Rostocker Schiffes. 1466. September 21. 


Unse fruntlike grute unde ghuden willen tovorn. Ersamen heren 
besundern frunde.  Unse borger Hans Specht heft uns cleghelken vorgebracht, 
wo dat de utliggers an der see der van Koninghesberghe em afhendighet unde 
genamen hadden syn schip an tijden nicht lank vorleden, unde sodane schip nu 
vor juwer stad liggen schole etc., so de erscrevene unse borger juwen ersamheyden 

furder werd berichtende.  Bidden wij gantz andachtighen, gij dem unsen vor 
screven mochten gunstich vorderlik unde behulpen wesen, he sodane sin schipp 
mochte wedder hebben, unde des besten juw darbij bewijsen, dat wij umme juw 
. unde de juwen gerne vorschulden in ghelijken. Gade sijd bevalen. Screven 
under unser stad secret, am sondaghe Mathei, anno LXVI*o, 


Consules Rostokienses. 


Aufschrift: Den ersamen vorsichtigen wijsen mannen, heren borgermesteren unde 
radmannen tho Lubeke fruntliken schreven. 


Angekommen den 24. September. Original auf Papier mit geringen Besten des aufgedrückten Sekrets. 


160. 


Gerhard, Graf von Oldenburg, beschwert sich gegen den Rath von Lübeck über den 
Erzbischof von Bremen, der ihm mehrere Wagen mit Speck genommen 
habe. 1466. September 23. 


Gerd, to Oldenboreh unde Delmenhorst greve. 


Unsen fruntliken grud. Ersamen guden frunde. Wij hopen jw frunt- 
liken weten, dat wij im lande to Holsten speck gekoft hebben, des wij endeles 
van Stade na unsem lande send hebben wolden, des do de biseupp to Bremen 
vort erste bynnen Vorde wes nemen leth. Unde doch furder vorsoken wolden, 
wo wij dat mit sodanem neme vorstan scholden, senden noch enen wagen vul 
na, des do de biscupp to Bremen unde de sine varen leten; went sodane bynnen 
Bremen quam, so ward uns sodane namen. Wij menden, uns des nene vare 
wesen hedde, oft des nu mer gewesen hedde, des wij sodanes nemendes umbesorgt 
wesen hebben scholden, na dem ınate, alse unser en dem andern ene sone 
togesecht hebben unde by ener pene vorwillekord unde vorsegeld is unde de 
uthsprake geschen is. Mit den unde mit mannigerleie sake merken, dat uns 
nenerleie love geholden wert.  Guden frunde, bidden ju fruntliken, dat gij in 
dat beste to synne nemen willen, beth wan wij jw schriven konnen, gij ok wol 
merken, uns dat in de lange nicht steit mede to lidende, hidden jw fruntliken 
sodane schrift unde unse clage jw andechtich wesen wille. Screven to Nyen- 

munster, under unsem ingesegel, am dinsdage na sunte Mauricii dage, anno 
domini ete. LXVI*. 


Aufschrift: Den ersamen borgermesteren unde radmannen der stad Lubecke, 
unsen guden frunden. 


Angekommen den 25. September. Original auf Papier mit Besten des Siegels. 


161. 


Halbgeschwister sind nähere Erben als Vollgeschwisterkinder, wenn letztere von ein- 
ander geschieden sind. 1466. September 26. 


Dominis eonsulibus Revaliensibus. 


Eirsamen vorsichtigen heren besunderen guden frunde. So alse gij uns 
hebben gescreven in eneme breve amme sonnavende vor ascensionis domini 
negest vorleden!) gescreven, inneholdende eyn ordel, dat iuwe ersamheide in der 
twistigen sake twisschen den beschedenen Richard Lovenschede myt syner swegeren 
unde ziner suster unde brodere wegen uppe de ene unde de vormundere der 
Holthusesschen an de anderen zijde van wegen der erffschichtinge Gerwyn 
Bornemans seligen hussfrowen uthgesproken hebben, begerende, sulk ordel dorch 
uns to entschedende unde iuw unses rijpen rades schedinge unde delinge wedder 
darupp under unser stad secrete na older loveliken gewonheid scriftliken to 
benalende; aldus hebben wij uns myt sodaner sake uterlihen bekummerd unde 
iuwe delinge darupp gedan, vlitigen angesehen, ludende van worden to worden aldus: 
Der Bornemanschen vullesuster kind zij neger erve, wen ere halffsuster off half 
brodere. Darup guden vrunde geleve iw to wetene, dat wij van sodans vor. 
sereven ordels wegene na unseme riipeme rade unde besprake afseggen vor 
Lubesch recht, dat halffbrodere unde halffsuster sint neger erve to borende dan 
vullersustere kind, so verne de vullesuster unde vulle brodere van malkanderen 
zin gescheden. Sijt gode bevalen. Screven under unseme secrete ame vridage 
vor Michaelis anno LXVlIto. 


Borgermestere unde radmanne der stad Lubeke. 


Aus dem sog. Codex ordaliorum fol. 20 a. 


' Mai 10. 

162. 


Johann, Herzog von Sachsen-Lauenburg bittet den Rath von Lübeck, es zu genehmigen, 
dass er Ort und Zeit für eine Verhandlung bis zum Allerheiligen Tage 
bestimme. 1466. — September 27. - 


Johan, van godes gnaden to Sassen, Engern unde Westvalen etc. 
hertoge, des hilligen Romesschen rijkes ertzemarschalk. 


Unnsen fruntliken gruth mit vermoge alles guden tovorn.  Ersamen 
unde vorsichtigen guden frunde So denne gij uns na sodanen dach, alse wij 
mit juw van Volrades Scharpenberges unde van anderer sake wegen to Groten 
Sarouwe scholden besocht hebben, affgescreven hebben etc, so bidden wie juw 
mit sundergem flijte fruntliken, dat gij sodane sake mit Volrade unde andere 
sake, de wij under andern wol to handelende hebben, noch unns to willen gutliken 
unde frunthken sunder jenich qwat anstan laten beth to dem dage Omnium 
Sanctorum den dach al uth.)  Bynnen der tij willen wij juw enen andern 
dach mit ener belegelken stede uppe dat nijge vortekenen unde so tijtliken, 
dat gij juwe frunde, de van Hamborch, darmede bij mogen vorscriven. Juw 
hijrane gutliken to bewisende unde nicht en weigern, dat vorschulden wij tegen 
juw, war wij mogen gerne unde begeren desses juwe gutlike richtige antworde 
bi] dessem unsem jegenwordigen boden. Sijt gode bevalen. Screven to Loven- 
borg, am dage Cosme unde Damiani martirum, under unsem secrete, anno etc. 
LX sexto. 


Aufschrift: Den — —- radmannen der stad Lubeke, unnsen u. s. w. 


Original auf Papier mit Resten des Sekrets. 


163. | 
Streit um die Auslegung von Johann Russenbergs Testament. 1466. September 29. 


Witlik zij, dat in deme jare unses heren MCCCCLXVI umme trent 
Mathei apostoli? weren vor dem ersamen rade to Lubeke de ersamen heren 
Hinrik van Hacheden, Johan Hertze radmanne unde mester Peter Monick 
richteschriver der stadt Lubeke mit Hinrike Russenberge, alse vormundere des 
testamentes zeligen heren Johan Russenberges unde darsulvest de vorscreven 

heren Hinrik Johan unde mester Peter deden tosprake to deme vorscreven 
Hinrike van wegene des testamentes zines seligen vaders unde sunderges van 
wegene ener clausulen in deme erbenomeden testamente uppe twehundert mark 
jarliker renthe utgedrucket so, dat de erbenomede Hinrik mende de vorscreven 
twehundert mark jarliker renthe vor zijk unde alse zine gudere to hebbende 
unde to brukende unde de erbenomeden vormundere menden, yd scholde dar 
umme gan na lude unde inneholde des testamentes zeligen heren Johans vor- 
screven. Unde deshalven wart darsulvest vor deme rade gelesen dat testament 
zeligen heren Johans, so dat na langher insage unde wedderrede de erbenomede 
rad umme vredes unde gudes sletes willen de parte alle vorscreven wiseden vor 
erer beyder frunde, in fruntschopp de zake to vorsokende, unde vogeden darto 
twe heren eres rades by namen her Johanne Syna unde her Hinrike van Stiten, 
de dar bij gingen unde dar ane alle eren flijt bewiseden unde konden ze in 
fruntschopp nicht vorliken. Darumme so hebben ze de beyden parte vor den 
erscreven rad wedder gewiset eres rechtes dar to wardende. Aldus isset gescheen, 
dat de beyden parte wedder vor den rad rechteswijse zint erschenen unde ere 
clage unde tosprake de vormundere jegen Hinrike Russenberge hebben geopent 
unde vorniget, darup de vorscreven Hinrik zin berat bath umme affwesent ziner 
frunde, de he darby bringen wolde. Aldus de rad hefft angeseen zine bede unde 
begerte unde gheven eme zin berat, so verne he dat wolde zeggen unde vor- 
willekoren dat, dat he amme dinxedage to vesper tijd, de de was de dinxedach 
na sunte Maricij dage, vor se rechteswijse wolde erschinen, dat he do darsulvest 
lovede unde vestliken zede to donde. Darna alse amme sulven dinxedage to 
vesper tyd dages, alse de rad sake horde, qwemen vor den rad de vorbenomeden 
heren Hinrik Johan unde mester Peter unde funden nicht den ergenanten 
Hinrike unde beclageden zijk des, dat he boven zine geloffte unde vullekomene 
willekore deme rechte were entweken unde uthe desser stad gereden unde weren 
biddende unde van deme erbenomeden rade hochliken begerende, wo se zijk 
bijrinne scholden unde mochten hebben. Se zeden ok, dat se dar weren gekomen 
unde dachten deme daghe genoch to donde unde Hinrikes bereit to horende 
unde intobringende, se vorboden zijck ok vurder, dat se weren berede Hinrike 
vorscreven to rechte to antwerende unde wolde he en nynes ungemakes edder 
tosprake vorkesen, dat de erscreven rad erer to eren rechtes unde fruntschopp unde 

aller redelicheid mechtich wesen scholde unde weren demodigen biddende unde 
begherende, dat de erbenomede rad dyt alle boven vorhalet unde ere rechtes 
vorbedinghe in erer erlike boek schriven unde tekenen laten wolde; deme de rad 
so bevall to beschende. Jussu consulum. 


Eintragung ins Niederstadtbuch: 1466 Michaelis archangeli. 


164. 


Hat ein zur Entsatzung von Gütern Bevollmächtigter nicht die Befugniss, Rechen- 
schaft zu thun, oder Eide zu nehmen und zu leisten, so sind die 
Besatzenden doch schuldig, das besatzte Gut mit vollkommener Klage 
anzusprechen. 1466. October 3. 


Dominis consulibus Revaliensibus. 


Ersamen vorsichtigen heren, bisunderen guden vrunde. Alse gij uns 
van enes schulden ordels wegene, welk iuwe leve in der twistigen sake twisschen 
Hanse Meye procuratoris der vormundere unde schuldenere wandages Hermen 
Vrolinges zeliger dechtnisse uppe de ene, unde den ersamen heren, Hinrike Schelewent 
unde heren Johan Super, iuwes rades stoelbroderen, vormunderen zeligen Sege- 
boden Zwanen kindere an de anderen zijden etc. wesende, hefft uthgesproken, 
gescreven hebben, biddende, dat wij de erscreven zake na Lubesschem rechte 
entscheden unde iuw unse delinge, under unseme secrete vorsegelt, wedder 
benalen willen ete. Des hebben wij uns, guden frundes, myt sodaner zake 
bekummert unde ok iuwe delinge dar upp gedan vlitigen angeseen, ludende 
van worden to worden aldus: Na deme male Hans Mey hijr steit unde nicht 
vulmechtich is, rekenschopp to donde noch eede, de dar van komen mochten, 
unde Hermen Vroling Segeboden zine wedderlegginge hevet, so scholen de 
gudere in besate bliven, so lange, dat eyn kome, vulmechtich rekenschopp to 
donde Segeboden Zwanen kindere vormunderen van Hermen Vrolinges nalatenen 
guderen. Hijr upp na ripeme rade unde besprake hebben wij geordelt unde 
uthgesproken vor recht in nabescreven wijse: All weret woll also, dat de procurator 
Hans Mey nyne macht gehad hedde, den vormunderen Segeboden Zwanen reken- 
schopp to donde effte eede to donde edder to nemende, iodoch so hefft de sulve 
procurator vulle macht gehat, de gudere zeligen Hermen Vrolinges to der vor- 
mundere behoff umme de schulde to betalende na Lubescheme rechte to entsettende; 
aldus so moten de vormundere Segeboden vorscreven der besate noch tospreken 

ene vullekomene clage, alse myt tugen edder eedes hand, unde, wenner dat 
beschen is, we denne rekenschopp don schall van seligen Hermen Vrolinges 
nagelatenen guderen, dat yd dar furder umme gha, alse recht is. Screven eto. 
des vrijdages vor Francisci anno domini etc. LX sexto. 


Borgermestere unde radmanne der stad Lubeke. 


Cod. ordal. fol. XX b. XXI a, wiederholt 32 a. 


165. 


Mutter Halbbruder ist näher Erbe als Vaters Vollbruders Kind, wenn die Voll- 
geschwister von einander geschieden sind. 1466. October 4. 


Dominis consulibus Revaliensibus. 


Ersamen vorsichtigen heren, besunderen guden frunde. So alse gij uns 
bebben gescreven in eme breve amme avende ascensionis domini negest vorleden!) 
gescreven, inneholdende eyn ordel, dat iuwe ersamheide in der twistigen sake 
twisschen den beschedenen Richerd Lavenschede, zinen susteren unde broderen, 
an de ene unde de vormundere der Holthusesschen unde erer dochter uppe de 
anderen zijden van wegene der erffschichtinghe des junghen Hans Holthuse seliger 
dechtnisse uthgesproken hebben, begerende sulk ordel dorch uns to entscheydende 
unde iuw unses rijpen rades schedinge unde delinge wedder darupp under unser stadt 
secret vorsegelt na older lofliken unde guder wonheid schriftliken to benalende; 
aldus hebben wij uns myt sodanner sake uterliken bekummerd unde iuwe 
delinge, darupp gedan, vlitigen angeseen, ludende van worden to worden aldus: 
dat twier vullerbroder kindere zin negere malkander to ervende dan moder 
halffbrodere. Darupp guden vrunde geleve iw to wetene, dat wij van sodannes 
vorsereven ordels wegene na unseme rijpeme rade unde besproke affseggen vor 
Lubesch recht, dat moder halffbrodere is neger erve dan vaders vullebroders 
kind, so verne se van malkandere gescheden zin. Gode zijt bevalen. Screven 
ete. anne sonnavende na sunte Michaele anno domini etc. LX sexto. 


Borghermestere unde radmanne der stad Lubeke. 
Cod. ordal. fol. 20 a w. b. 


N Mai 14. 

166. 


Johann, Herzog von Sachsen, schreibt, an den Rath zu Lübeck über die von ihm 
angeordnete Bede und von ihm zu zahlende Rente. 1466. October 4. 


Johan van gades gnaden to Sassen Engeren unde Westvalen etc. 
hertoghe unde des hillighen Romesschen rijkes ertzemarschalk. 


Unnsen fruntliken gruth mit vormoge alles guden tovoren. Ersamen unde 
vorsichtigen leven bisunderen. Juwen breff an uns ghesand, inhebbende wo de 
ersamen her Ludke Beere juwes rades medekumpan hefft juw to kennende geven, 
dat wij van den buren to lutken Zarouwe unde Klenpowe schattinge vormenten 
to hebbende, des se na juwen bedunkende na inholde siner breve billiken scholden 
zin vorhaven, ma[n]ght anderen worden inholdende hebbe wij gudliken entfangen 
unde wol vornamen etc. Des leven bisunderen begheren wij juw fruntliken 
wetende, wo dat wij ene bede ghedan hebben in unsen landen aver unse menne, 
alse unse zelighe here vadere unde andere unser zeligen elderen vor uns gedan 
hebben unde wij na denken to donde, wanner id uns belevet unde vorhopen 
uns de wijle, wij don deme vorbenanten her Lutken, wes wij em plege sin 
van sodaner dorper unde renthe wegen, wij eme anders nicht plege sin van 
unsen vorelderen unde zeligen her vadere, dat vorschulde wij umme juw, wor 
wij mogen alle wege gerne. So gij denne furder scriven van wegene her Hinrich 
van Hachgeden unde andere juwer borghere, deme wij noch scholen plichtich 
wesen nastande jarlike renthe etc. des leven bisunderen wille wij spreken mit 
unsen vogeden unde unsen tolner, wes des sij, dencke wij de unsen to hebbende 
twisschen dijt unde sunte Marten!) in juwe stad unde dar gudliken willen to 
makende. Wor ane wij juwer ersamenheid furder mogen to willen wesen, schole 
gij uns alle wege gudwillich ane vinden. Geven to Avendorpe ame sonnavende 
erst na Remigij under unsem inghesegel, anno etc. LX VI^. 


Aufschrift: Den ersamen unde vorsichtigen borghermesteren unde radmannen der 
stad Lubeke unnsen leven bisunderen andachtighen gescreven. 


Angekommen den 5. October. Original auf Papier mit Spur des aufgedrückten Siegels. 


1) November 11. 

167. 


Gerhard, Graf von Oldenburg, beglaubigt bei dem Rath von Lübeck den Claus 
Ratlow und den Eccard Heest. 1466. October 6. 
Gherd, tho Oldemborch unde Delmenhorst greve. 


Unsen frundliken gruttovorn. Ersamen besundern guden frunde. Wy hebben 
dessen jeghenwardighen unsen leven besundern Clawese Ratlowen unde Eggerde 
Heesten etlike unse werve an iuw van unser wegen to wervende bevalen. Bidden 
hirumme fruntliken, gij en der gentzliken gelijk uns sulven to beloven unde 
iuw gudwillich darane vinden laten willen. Vorschulden wy umme juw unde 
de juwen gudwilligen gerne. Schreven to Gottorpp am avende Marei pape 
anno etc. LX sexto, under unsem ingesegel. 


Aufschrift: Den — — radmannen der stad Lubeke, unsen w. s, w. 


Angekommen den 9. October. Original auf Papier mit geringen Besten des Siegels. 


168. 


Johann, Herzog von Sachsen, erklärt sich nochmals über die von ihm ausgeschriebene 
Bede und die von ihm geschuldete Rente: 1466. October 7. 
Johanne van gades gnaden to Sassen, Engeren unde Westvalen etc. 
hertoghe unde des hilligen Romesschen rykes ertzemarschalk. 


Unnsen fruntlikene gruth unde wes wij leves unde gudes vormogen 
tovoren.  Ersamen unde vorsichtigene leven bisunderen. Juwen breff aver an 
uns ghesand van wegene juwes rades mede kumpan her Ludke Beeren, wo he 
sich tiegen juw furder hefft beclaget, wo in unsen dorperen to lutken Zarow 
unde Klempow dre erve kortliken woste gheworden zin, dat eme to schaden 
komet, des he nicht to vreden en is ma|[nl|ght velen anderen worden inholdende, 
hebbe wij gudliken entfangen unde to guder mathe wol vernamen. Des leven 
bisunderen do wij juw fruntliken wetene, dat id van unser wegene mehr beschen 
en is, dat sodane dree erve kortliken ghewoste worden zin, sunder van wegene 
grotes stervendes, so leider aver de gantzen menen werld gink, worumme bidde 
wij noch, so wij fruntlikest mogen, gij den vorbenomeden her Ludken Beren so 
willen noch hebben unde underrichten, he van der wegene nene beweringhe unser 
bede en do, na deme wij duslanghe eme dan hebben unde noch denken to donde 
alles, wes wij eme deshalven plege sin. So gy denne scriven ffurder van wegene 

des ersamen her Hinrick van Hachten unde andere juwe borghere, deme wij 
noch na stande renthe pleghe sin, dede des ok nicht to vreden en zin, so alse 
wy juwer ersamenheid amme latesten screven, des leven bisunderen kone wij id 
nu anders nicht vornogen van sunderges anvals wegene, men noch denken de 
unsen in juwe stad to senden, de io er io lever twisschen dyt unde sunte 
Marten!) unde dar willen to makende. Worumme bidde wij fruntliken, de 
juwen des so lange willen to vreden wesene, unde uns id nicht vorkeren, dat 
vorschulde wij umme se wor, wij mogen alle wege gerne. Geven to Gültzow 
amme dinxstedage erst vor Dionisij under unseme ingheszegele anno domini 
ete. LXVI*. 


Aufschrift: Den ersamen unde vorsichtigene unnsene leven bisunderen borghe- 
mesteren unde radmanne der stad Lubeke ffruntliken ghescreven. 


Angekommen den 8. October. Original auf Papier mit Spur des aufgedrückten Siegels. 


169. 


Der Rath zu Lübeck erklärt eine Urkunde des Deuischordensmeisters Johann von 
Mengede genannt Osthoff, kraft welcher dieser dem Schiffer Arnd Horne- 
borgh das Ordenshaus zu Lübeck bei dem Burgkloster auf Lebenszeit 
überlässt, für gültig. 1466. October 7./9. 


Witlik zij, dat int jar MCCCCLXVI amme dage Dyonisij et sociorum 
ejus? vor deme ersamen rade to Lubeke irschinen is de beschedene schipper 
Arnd Horneborgh, togende darsulvest enen openen ungeserigeden permentes breff 
myt des erwerdigen unde grotmechtigen heren heren Johans van Mengede 
anders genant Osthoff, mester dutschen ordens to Lyfflande, vorsegelt begerende, 
sodanen breff to lesende unde van deme ersereven rade to Lubeke to wetende, 
efft se sodanen breff by werde unde macht irkanden edder nicht. Des de rad 
na overlesinge sulkes breves unde na besprake densulfften breff gedelet hefft bij 
werde unde vuller macht; welk breff was ludende van worden to worden aldus: 
Wie broder Johan van Mengede anders genant Osthoff meister to Lifflandt 
dutsches ordens. Bekennen unde betugen apenbair mit dusseme apenen breve, 
dat wie mit rade unde vulborth unser ersamen medegebedigere schipper Horne 
borge dusseme bewisere ghegeven unde vorlenet hebben unde mit krafft dusses 

7) October 9. 





1466. October 7./9. 175 


breves geven unde vorlenen alleyne to zineme levende unses ordens huwss unde 
hoff so, alse dat binnen der stadt Lubecke bie dem closter tor Borch myt dem 
garden unde allerleye tobehoringe is belegen, to hebbende, to besittende, to brukende 
unde to beholdende vry unde vredesamichliken to zineme levende als vorgerort wert. 
Des tor orkunde unde tor tuchnissen der warheid so hebben wie unse ingesegill 
undene an dussen breff laten hangen, de gegeven is tor Nyenmolen in den jaren 
na Christi gebort dusent veirhundert unde darna imme sossundesostigesten des 
dingissdages negist na sunte Bartholomees dage des hilligen appostels!) Jussu 
consulum. 


Eintragung ins Niederstadtbuch: 1466. Marci pape. 


170. 


Der Rath von Riga giebt dem Rath von Lübeck Nachricht von Räubereien, welche 
von Schiffen, die der Komthur von Dünamünde ausgerüstet hatte, bei der 
Jnsel Rühn ausgeübt seien. 1466. October 11. 


Unsen fruntliken grut mit vormogen alles guden tovorn.  Ersamen wol- 
wisen leven heren unde guden vrunde. Wij don juwen ersamheiden gutliken to vor- 
nemen, dat de werdige cumpthur to Dünemunde uthgeverdiget unde uthgereeth 
hefft eyne bardese mit volke, de denne, alse hee uns gesecht hevet, koeppvart 
in de Memel solde hebben gesegelt. Sust so licht de sulvige bardese mit deme 
volke unde eyn snycke uth der Memel unde van Koningesbergh by der Reme 
unde nemen aldar vrunde unde unvrunde, alle der zee mechtigh zin, nymandes 
schonende, van welken genomenen schepen etzwelke nu an sunte Remigius dage?) 
im storme sin gebleven unde an strandt gedreven, de denne ingesath volk van 
den eren darinne hebben gehat, de alhir by dem hochwerdigen grotmodigen 
heren meister to Lijfflande en part in gefencknissen, en part ock by deme 
sulvigen heren eumpthur to Dunemunde zin entholden, by den de genomede 
hochwerdige here meister, dem sodann leet is, don wil, dat men erkennen sal 
unde seggen mach, dat eth em leet sy. By siner herlicheit wij mit etzwelken 
der unsen umme sodane des koeppmans genomene guder hebben laten spreken, 
also dat de genante here meister uns hevet belovet, dat sodanne vorschrevene 
guder sollen betalet werden, dar de cumpthur to Dünemunde sick hefft in gegeven, 

dat derde part van siner knechte wegen to betalende, indeme dar dryer heren 
volk mede geweset is etc. Hijr willet, ersamen heren unde vrunde to trachten, 
unde dorch des gemenen besten unde zevarenden mans willen mit den anderen 
by juw belegenen steden darumme spreken unde darinne uppet anstande vorjar, 
efft zee sijck dar denne wedder vorgadderende werden, willen bewisen, dat sodann 
gewandelt werde unde de unschuldige kopmanne unde zevarende manne vorder 
umbeschediget bliven, des wij ock nicht willen vorgeten, sunder uns darinne, 
alse behorlich is, god helpende gedenken to bewisende. Unde efft wij vorder 
deshalven wes anders hir ervaren, willen wij juwen ersamheiden schrifftliken 
benalen. Gode ‚gesundt bevalen. Schreven under unseme secrete, am sonavende 
negest na Dyonisii, anno domini ete. LXVIto., 


Consules Rijgenses. 


Aufschrift: Den —  — raedtmannen der stadt Lubeke, unsen — — mit 
ersamheit. 


Angekommen den 2. November. Original auf Papier mit Resten des Secrets. 


171. 


Der Rath von Lüneburg bittet den Rath von Lübeck um Nachsicht hinsichtlich der 
Fristen der Zinszahlung. 1466. October 12. 


Unsen fruntliken denst tovorn. Ersamen unde wijsen heren, besunderen 
guden frunde. Unns is gar moyeliken unde wemodigen der scrifte halven am 
latesten und nu echt van juwer leve der bedageden unde verseten renthe wegen 
juwer borger an uns gedan. Nu denne juw sulvest wol is bekand, unnse 
collectores van den sulffmesteren nichtes effte gar weynich konen inmanen 
darumme, dat se ore solt, darvan se sulkes moten gelden, nicht konen 
sliten. Deshalven, guden frunde, konen gy merken, wes nod uns to 
sodaner togeringe dringet. Yodoch bidden wy juwe leve tomale fruntliken mit 
flijte, gy de juwen mit gutliker anholdinge vermogen und stillen, se ichtes wes 
tor tid mit uns gutliken mogen liden und dulden und desse unse nod ansehn. 
Wy gedenken, one alle mit der hulpe godes, so wy erst konen und mogen, in 
kort gude betalinge to donde und on mit neynerleye bosen vorsate togerich noch 
forsitich to werdende. Und wormede wij juw wedder denst und willen mogen 

bewisen, darann sint wy flitich. Screven under unnsem secrete, am dage Felicis, 
anno Domini ete. LXsexto. | 


Borgermestere unde rathmanne to Luneborg. 


Aufschrift: Denn ersamen wysen mannen, heren borgermesteren unde rathmannen 
to Lubeke, unsen besundern guden frunden. 


Angekommen den 21. October. Original auf Papier mit Besten des aufgedrückten Secrets. 


173. 


Hans Daldorp, Hartig Parkentin und Otto Wackerbart antworten dem Lübecker 
Rath auf ein Schreiben desselben über die von dem Herzog von Sachsen 
zu zahlende Rente. 1466. October 13. 


Unnsen ffruntlikene denst mit vormoge alles gudene tovoren.  Ersamen 
unde vorsichtigen levene bisunderen. So gy uns denne ghescreven hebben, wo 
dat her Lutke Bere juwe radeskumpane juw to kennende gegeven hebbe, wu 
dat he in den dorpperen lutken Zarouwe unde Klempouw jarlike renthe hebbe, 
dede denne vanne unnseme gnedigen heren unde sinen zeligen vorelderen vor- 
segeld sint unde denne bavene sodane breve beschattinge in den vorscreven 
guderen angehaven unde betenget hebbe unde begeren, dat wy sulkent by sinen 
gnaden vormogen unde bestellen mochtene, dat sodane beschattinge vorbliven 
moge etc. under anderen mer worden na juwene inholde hebben wy juwen breff 
gutliken entfangene unde to guder mathe wol vornamen unde bigerene juw hyr 
upp gutliken wetene, dat wy sodanen juwen breff deme irluchtigen hochgeborenen 
fursten, heren Johanne, hertogen to Sassen etc, unnseme gnedigen leven heren 
ghetoget unde lesene latene hebbene, darupp sine gnade uns vorantwerde gegevene 
hefft, dat sine gnade juw to mertijdene vanne deshalvene wedder gescreven 
hefft, de wile dat sine gnade heren Ludekene Beren sine renthe tor noge 
jerlikes beret unde betalet, sine gnade sij nichtes mer plichtich unde deyt unnsen 
gnedigen heren to male fromde, dat her Lutke Bere sulkent upp thut baven 
andere sine renthenere, den he jarlikes plichtich is bynnen unde buten rades 
unde nicht upp en theen Aldus so vornemen wy, dat sine gnade der bede 


halven vormijddelst sinen amptluden dorbet to vorderende, doch wu deme allent 

Sy, 80 sporen wy sine gnade io gelymplich, so wen sodane breve sinen gnaden 
ghetoget unde vorebracht worden uppe de gudere ludende, worde sik dar ane 
wol behorlich schickende. Wwur ane wy juw furder to willen wesen mogen, don 
wy gerne. Scereven tome Rynenbeke amme dinxstedage negest na Dyonisgij unde 


unser en ingessegele, des wy hijr to nu tur tiid samptliken bruken anno domini 
etc. LXVI. 


Hans Daldorpp, Hartich Parkentin unde Otto Wackerbard. 


Aufschrift: Den ersamen unde vorsichtigen borgermesteren unde radmannen der 
stad Lubeke unsen leven bisunderen. 


Angekommen den 15. October. Original auf Papier mit Rest des aufgedrückten Siegels. 


173. 


Zahlung durch die Wechselbank in Lübeck. 1466. October 13. 


Int jar MCCCCLXVI verteyn dage na sunte Michele so bekenne ik 
Hinrik Greverode, borger to Lubeke, dat ik hebbe untfangen van dem erwerdigen 
heren, hern Brun, prior to Anderskouw, drehundert Rinsche gulden, de ik em 
to paschen tokomende sal betalen to Collen, dem prior sunte Johans closters to 
Collen van sunte Johans orden, de ik em uppe de tijd to danke wol wil be 
talen laten sunder ienich twivel, unde wan ik prior Brune vorscreven edder 
sinen stedeholder ene quitancie van den prior van Collen schicke, dat de dre 
hundert Rinsche gulden vorbenomet to danke untrichtet sint, so sal men my 
myn hantscrift wedder doen. To tughnisse hebbe ik myn signyt hirunder 
gedrucket. Jtem so is my tenetur prior Brun vor en Nerdes laken unde twe 
Ausburger sardoke tosamen XII!/» mark Lub. 


Hinrik Greverode in Lubeke. 


Eintragung in das Niederstadibuch vom Jahre 1477, Calixti. 


174. 


Der Rath zu Wilster ersucht den von Lübeck, Peter Wilstermann zur Wieder- 
erlangung eines Pferdes behülflich zu sein. 1466. October 14. 

Unsen vruntliken grud thovoren mid begheringhe alles ghuden. Leven 

ersamen heren bormestere unde radmanne der stad Lubek. Vor uns bormestere 

unde radmanne des wikbeldes tor Wilster is ghewesen unse borgher darsulves 
wanafftich Peter Wilsterman nomafftich unde sijck beclaghet, wodan wijs he to 
Lubecke was dreven mid synen 4 eghen perden mid zijppollen umme syner 
neringe willen unde den perden den nacht aver puten bi juwer stad ghan led, 
dar he 2 perde aver vorlaren hefft unde he, umme der perde willen to sokende, 
to Lubeke wedder quam unde dar juwe erwerdicheit eme behulpelijck is ane wesen, 
so dat he dat ene pert, dat eme rechtes wegen to horet, dat he mit uns recht- 
verdigen koffte, dat uns allen witlijk is, mid uns tor stede bracht hefft is unde 
is brunrot mid swarten manen gheharet unde dat ander juwe leve noch tor stede 
hefft, so lange, dat he dar warafftige breve van uns beseghelt up hadde unde 
dat sulve perth is recht rothharet. Worumme bidde wi alle vorscreven juwe 
leve vruntliken, dat deme sulven Peter Wilstermane vorscreven dat ander pert 
wille lefflidken umme godes willen unde umme unser vordenste willen wedder gheven, 
wente he en rechtverdich bedder|v]e man is unde sijek mit uns tor stede erliken 
holden is. Dat wille wi gherne erschulden jegen de juwen an enem ghelijken 
edder groteren, wen sijck dat mid uns alsodane wijs also ghes[c]ege. Gode 
bevalen alle tijd. To merer witlijkheit unde tuchnisse hebbe wij bormestere 
unde radmanne unser wikbeldes inghesegel drucket laten nedden an dessen 
apenen breff Ghescreven na godes bort MCCCCLXVI jar an deme dage des 
hilligen pawes unde martelers Calixtus gheheten. Unde synt beyde hinxcktperde, 
dat perd van 5 marcken unde dat ene, dat gi noch hebben, hebbe ik Johan 
Brekewolt bormestere em to gude betalet unde hebbe dar 4 mark noch ane. 


Bormestere unde radmanne tor Wilster. 


Aufschrift: Den ersamen heren bormesteren unde radmannen der stad Lubek 


lefflijken sereven. 


Angekommen den 18. October. Original auf Papier mit Rest des aufgedrückten Siegels. 


175. 


Röttger Ring, Bürger in Köln, für sich und Peter Ring und Hans Dass bekennt, 
als Ersatz des bei der Wegnahme eines den Bergenfahrern gehörigen 
Schiffs durch Christian I. 500 rheinische Gulden empfangen zu haben. 
1466. October 16. 


t2 
o? 

Ik Rotcher Ringk, borgher to Colne, alse eyn hovedman unde vul- 
mechlich procurator des werdigen heren unde hochgeleerden mesters Peters 
Ringk, an beyden rechten doctors, unde Hans Dass, borgers to Colne, na inne 
holde enes procuratorii unde machtbreves van dem ersamen rade der stad Colne 
vorsegelt unde by dem ersamen rade der stad Lubeke in vorwaringe liggende, 
bekenne unde betuge opembar in unde mit desseme breve vor allesweme, dat ik 
to myner vullen genuge unde der erscrevenen mester Peters Ringk, Hanses Dass 
unde myner egenen behuff van den ersamen unde vorsichtigen heren, deme 
rade to Lubeke hebbe entfangen sodanne vyffhundert ghude Rinsche gulden, de 
my to gedegedinget zint na inneholde enes opembaren instrumenti darupp 
gemaket unde dorch twen notarien subscriberet van wegen sodanner tosprake, 
de ick van der vorserevenen mester Peters Ringk, Hanses Dass unde myner 
egen wegen to deme rade to Lubeke, der nacien der Bergerfarer unde Rotcher van dem 
Bure, borger darsulvest hadde van wegen sodannes namen dorch de Bergerfarer 
unde Rotcher van dem Bure seligen, Johanne Ringk, Hanse Dass unde my in 
der zee bescheen beschedeliken uth dem Engelschen holke, den de her koningk 
Cristiern den Bergerfarer unde Rotcher van dem Bure vort afhendich makede. 
Unde ick Rotcher Rinck vorbenomed im namen unde van wegen der genanten 
mester Peters Ringk unde Hans Dass, erer erven, vor my unde myne erven unde alle 
der jenne, de desser sake to donde mochten hebben, hebbe mit gudem vrijen willen 
ungeenget unde ungedwungen den ersamen rad to Lubeke, de nacien der Bergerfarer, 
Rotcher van dem Bure, borger unde inwoner der stad Lubeke unde erer aller erven 
unde nakomelinge des bovenscreven namen halven unde alle des gennen, dat dar an- 
kleven edder darvan entstan mochte, vorlaten unde vorlate ze jegenwardigen in 
krafft desses breves van aller furder namaninge wrake unde ansprake to eneme 
gantzen unde vullenkomenen ende, qwijt leddich unde los, in nynen tokomenden 
tijden meer uppe ze samptliken edder besunderen to sakende mit gheistlikem 
offte werlikem rechte ane alle argelist unde geverde. To merer vorwaringe unde 
sekerheid hebbe ick Rotcher Ringk vorbenomed mit gudem vrijen willen vor 
de genanten mester Peter Ringk, Hans Dass, my sulves unde unser aller erven 
myn ingesegel unde wij Hans unde Gherd, brodere geheten Kastorpp, borgere to 
Lubeke to merer witlicheid unde umme bede willen Rotcher Ringes vorbenomed 
hebben unse ingesegele hengen laten an dessen breff. Gheven bynnen Lubeke 

na der bord Cristi unses heren dusend veerhundert im sossundesostigesten jare, 
am-daghe sunte Galli confessoris. 

Unde yk Hinricus Drope, clerick des stichtes to Halber- 
stad, van keyserliker macht openbar notarius, bekenne vor 
alsweme, dat in den jaren unses heren dusent veerhundert 
sossundesostich in der veerteynden indietien, am donredage, 
de dar was de sosteynde dach des manen Octobris, vesper- 
tjd ofte darby, des bisschopdomes unses allerhilligesten in 
gode vaders unde heren, heren Pauli van godliker vorsichticheit 
des anderen pawes, in syneme derden jare, in myner notarii 
mit den tugen beneden gescreven darto geesschet unde gebeden 
jegenwardicheit, uppe dem understen radhuse to Lubeke, vor 

Notariate- dem ersamen rade darsulves is personliken irschenen de 

Zeichen. vorsichtige Rotchger Ring, borger to Colne, unde hefft mit 
vriem willen unbedwungen vor zijk unde alle de jennen in 
desser bovenscreven quitancien benomet in alle eren puncten 
unde artikelen bewillet, belevet unde bevulbordet unde myner 
notarii hant geredet unde gelovet hefft ane alle argelist, un- 
vorbroken to holdende, unde hebbe des to furder bekentnisse 
desse myne egen hantschrift hir under gescreven unde myt 
mynem wontliken namen unde teken getekent in geloven unde 
tuchnisse aller vorscrevenen dinge. Tuge sint de vorsichtigen 
Hinrik Drosdouw unde Hans Kok, borger to Lubeke. 


Original mit den drei anhängenden Siegeln. 


176. 


Bertram von Rentelen schreibt dem Rathe von Lübeck über die Ausfuhr von Korn 
aus Fehmarn. 1466. October 20. 


Mynen wyllygen denst myd vermoge alles guden tovoren.  Ersamen 
leven heren. Juwe erbare leve wylle weten, dat ik juwen breff wol vornomen 
hebbe. So gij scriven, dat ik sal rosteren de schepe, de na Danske oft na God- 
lande willen, leven heren, hir is nemend, de des bekennen wyl, se seggen alle, 

se willen in de Traven unde in dat Wysmersche depp wesen. Mer dar liggen 
twe schepe vor der Holsten syden, dat ene vor der Hilgenhaven, dat ander vor 
dem Groten Brode. Dar wert vuste in geschepet, beyde wete unde gerste, 
van beyden sijden des landes. Sijd gode bevolen. Gescreven up dem Giam 
beke, up de XIm juncvrouwen avend, anno LXVI. 


Bertram van Rentelen. 


Aufschrift: Den ersamen wysen heren borgermesteren unde radmannen der stad 
Lubeke, mynen leven heren unde guden vrunden. 


Angekommen den 21. October. Original auf Papier mit Resten des Siegels. 


177. 


Gefängniss eines Verschwenders. 1466. October 21. 


Witlick zij, alse denne Ludike Stenhorst dorch bede unde begerte willen 
der ersamen, her Hinrikes van Hacheden, radmans Hinrik Constins, Godikens 
Pleskouwen unde Everd Jungen borgern to Lubeke, des erscrevenen Ludikens 
vormunderen in des ersamen rades to Lubeke slote umme zines umlimpliken 
regimentes tobringinghe unde vorspildinge ziner guder wegen gekomen was, 
alsus so hebben desulfften vormundere vor zijk undes ere erven dem erscrevenen 
rade to Lubeke van der wegen gud gesecht vor alle ansprake geistlikes unde 
werlikes gerichtes unde rechtes, so vere alse Ludike Stenhorstes gud keret. 
Unde des, so hebben de ersamen her Ludike Roggendorpp, vicarius der kerken 
unser leven frouwen, Ricbade Kerkringk unde Hans Leveken, borger to Lubeke, 
frunde unde negesten des erbenomeden Ludiken Stenhorstes myt eren erven 
de obgenanten vormundere unde ere erven der zake halven furder gesecht unde 
gelovet schadelos to holdende, so vere alse des ergenanten Ludiken Stenhorstes 
gud keret, dergeliken. 


Eintragung in das Niederstadtbuch vom Jahre 1466. Und. mil. virg. 

178. 


Heinrich, Herzog von Mecklenburg-Schwerin, drückt dem Rathe von Lübeck sein 
Bedauern über die in seinem Lande geschehene Gefangennahme eines 
Lübeckischen Bürgers aus. 1466. October 21. 


Hinrick, van godes gnaden hertoge to Mekelenborgh, furste to Wenden 
und greve to Zwerin, der lande Rostock und Stargard her etc. 


. Unsen gunstigen gruth tovorn.  Ersamen und wisen leven besundern. 
So alse gy uns hebben gescreven van wegen juwes medeborgers Herman Karmans, 
de in unser herschop gebede und geleide mit perden und wagen und wes dar. 
uppe was, schole gegrepen und gefanghen und mede wechgeforet sin ete, hebben 
wij to guder mathe allent juwes breves inholdend wol vornomen und doen juw 
weten, da wij hijrvan er juwes breves apeninghe vormiddelst uns geschen nicht 
hebben geweten und ock uppe der ord, so gij wol mogen irfaren hebben, lange nicht 
sin gewesen. Und so wet id god, dat id uns leit is, dat sodanes eme in unsem 
geleide weddervaren is, unde willen darumme sodane vorvorskinge doen unde 
darby uns so hebben, des gij tor warde komen scholen, dat gij sulves marken 
moghen, dat uns dat leit is. Und weret eme buthen unsem geleide gescheen, 
so wolden wij allikewol dar so by doen, alse uns bildelken tobehorde. Und wes 
wij furder juw to willen doen mogen, scholen gij uns deshalven gudwillich 
vinden und hebben. Geven in unsem closter Dubberan, am dage der elven 
hilghen dusent junckfrouwen, anno domini etc. LXVI, under unsem secret. 


Aufschrift: Den — — radmannen der stad Lubeck. 


Angekommen den 24. October. Original auf Papier mit geringen Besten des Secrets. 


179. 


Johann, Herzog von Sachsen, bittet den Lübecker Rath um eine Zusammenkunft in 
Gross-Sarau am 30 October. 1466. October 24. 
Johan van godes gnaden to Sassen Engern unde Westvalen etc. 
hertoge unde des hilligen Romesschen rijkes ertzemarschalk. 


Unsen fruntliken gruth mit vormoge alles guden tovoren. Ersamen unde 
vorsichtigen leven bisunderen. So wij van juwer ersamenheid ame latesten screven, 

wij twisschen dijt unde alle godes hillighen daghe!) juw wolden enen dach vor- 
scriven, dar wij mochten bij en ander komen etlike markelike sake van uns an 
beiden siden andrepende to vorhandelende etc. des leven bisunderen denke wij 
ame donresdaghe erstkomende to vromiddaghe benomelken des donresdaghe erst 
na Simonis ot Jude?) to wesende to groten Zarow. Js unnse fruntlike beghere, 
gj juwe vulmechtigen radessendeboden dar denne ok willen hebben, sodane 
unnse sake an beiden sijden andrepende to vorhandelende.  Sijt gode bevalen. 
Geven tome Nyenhuse ame vrigdaghe erst vor Simonis et Jude under unseme 
ingesegel Anno domini LXVI?*. | 


Aufschrifi: Den ersamen unde vorsichtighen unnsen leven bisunderen, borgher- 
mesteren unde radmannen der stad Lubeke andechtigen screven. 


Angekommen den 25. October. Original auf Papier mit Spur des aufgedrückten Siegels. 


180. 


Der Rath von Kampen ersucht den von Lübeck um seine Verwendung für Hermann 
Schotelar aus Kampen. 1466. October 25. 


Vroemen ende eirberen lieven heren ende vrunde. Soe wij iuven eirber- 
heiden vurtijts wol gescreven hebben van der saken der rechtvorderungen die 
Herman Schotelar onse borger, thoevre desses briefs, heeft enthegens Gerijt 
Ghirinck borger toe Deventer, dair onse borger voirscreven op groten sinen costen 
ende arbeit lange tijt vervollich om gedaen heeft vor iuven eirsamheiden ende 
mede voir den alderluden van der Duuschen hensen in Norwegen toe Bergen 
wesende ende soe wij voirstaen uwe lieve van der saken wel wittlic sij ende 
sie die voirscreven onse borger van iuwen gehete die sake thent noch toe datt 
jair um gecomen is heeft staen laten, so begeeren wij seeir vruntliken, dat uwe 
eirberheit doch om onsen willen die sake guedertierliken voir willen nemen ende 
wesen onsen borger gonstich ende vorderlie tot sijnen rechte, soe dat hie dair 
mede doch coemen moege toet enen corten ende ende laten ons dat wederomme 
verdienen in enigen saken, die wij se of den iuven toe wille komen doen. Got 


N) November 1. 
*) October 30. 





1466. October 25. 185 


onse lieve here behuede u salich ende gesont. Gescreven op saneti Crispini ende 
Crispiniaens dach martirum, anno LXVI. 


Borgermeister, scepen ende raed der stat van Campen. 


Aufschrift: Den vroemen ende eirberen heren burgermeistern ende raetmanne 
der stat Lubeke onsen lieven vrunden. 


Angekommen den 13. November. Original auf Pergament mit Spur des aufgedrückten Siegels. 


181. 


Otto, Herzog von Braunschweig und Lüneburg, bittet den Rath von Lübeck, eine 
Verhandlung und Aussöhnung mit den Herzogen von Mecklenburg, wegen 
von beiden Seiten verübter Räubereien zu Stande zu bringen, und unter- 
wirft sich seinem Ausspruch. 1466. October 27. 


Otto, van godes gnaden hertoge to Brunswig und Luneborch. 


Unsen gunst und guden willen tovorn. Ersamen vorsichtigen und wisen 
leven bijsundern. Juw is ane twivel wol witlick gewurden, dat wy dorch itlickes 
nahemen und schaden halven, de uns im ersten van unsem oheme van Mekelen- 
borch und darna ome und den synen dorch de unse underlanges beschein sin, 
fruntlicke dage, de unse leven geiruwen de van Luneborg derwegenn berameth 
unde bearbeydet hadden, mit ome hebben gelested und geholden, uppe welkem 
dage wy denne der vorgescreven namen und schaden halven uns uppe unser 
beyder perthe rede und de genanten van Luneborch ere und rechtes van den- 
sulven unsen ohemen to nemende und to donde, to donde und wedder to nemende 
uns vorboden, so wath na dersulven irkantnisse billicken vorgan scholde dorch 
rechtes wegen, dat dat vorghinge.  Eynsodans denne alle van one verslagen 
unde bigelecht wardt in andacht, dat wij one den schaden van den unsen 
bescheyn, wuwoll dat de dorch de oren uthhalinge willen geschach, vor allen dingen 
scholden keren und gelden. Deshalven de dach nergen vor en kam. Und alse 
denne eyn ander dach dorch desulven unse leven getruwen, de van Luneborch, 
under uns vorbenomeden parten wardt berameth, darto wij juw hadden 
gebeden, so gy juwe sendeboden denne mit uns jegen de to besoykende wente 
to Mollen hadden uthgefardiget, des wij juw sere gutlicken bedangken und alle 
tijd gerne umme juw wedder verschulden, welken denne de opgenante unse 


ohem ok verlengeden wente dre weken no Michaelis, alsedenne wolden se den 
24 

vorgescrevenen van Luneborg eynen dach mit uns to lestende viff effte sess dage 
tovoren toseriven, dat se dat ok uns tovorn witlick don mochten, dat denne van 
one verbleven is, woll dat de gemelten van Luneborg dat an se dorch ere 
scriffte gesocht hebben mehr wann eyns und sodans nicht hebben mogen irlangen. 
Nachdem wy denne densulven unsen ohemen in vorgescrevener mathe, so wy 
meynen, full und genoch hebben geboden, ifft se uns nu dar enboven furder 
beschedigen und dat nicht van uns nemen wolden, so gij uns denne, und wij 
juw wedderumme bewand und togedan sin, begeren wi] van juw ersamen und 
wisen leven bisunderen gutlicken, dat gij jegin desulven unsen oheme uns to 
rechte vorbeden willen, wente gij der saken wegenn in vorgerurder mathe to 
nemende und to donde und wedderumme, welk billickest dorch recht vorgan schalle, 
to ere und to rechte mechtich sin schullen. Und ifft se sulkes ok vorslogen, so 
versehn wij uns to iuw yo, dat gy uns in den saken nicht lathen, sundern by. 
plichten und darby don willen, alse wy by juw und den juwen gerne deden, 
dar dat juw also gewand were, darto gij juw genslicken scholden verlathen. 
Und begeren des juwe gerichtige beserevene antwerde. Gegeven to Tzelle under 
unsen secrete, am avende vigilia Symonis et Jude, anno etc. LXsexto. 


Aufschrift: Den ersamen vorsichtigen und wisen borgermestern und radtmannen 
der stad to Lubecke, unsen leven bijsundern. 


Angekommen den 30. October. Original auf Papier mit Spuren des aufgedrücklen Siegels. 


182. 


Der Rath von Hamburg giebt dem Rathe von Lübeck Nachricht von seinen Vor- 
kehrungen zum Schutze der von dem Jahrmarkt Zurückkehrenden. 1466. 
October 27. 


Unsen fruntliken grut unde wes wij gudes vermogen tovorn. Ersamen 
heren besundern guden frunde Uns is dallingh to teynen in der klocken ver 
middelst enkeder bodeschop kenlick gedaen, wo etlik havewerk over der Elve 
unde in anderen steden sik stark uthredet, sodane lude, de hir in dem markede 
sin, in erem afreisende, wan de market geendiget is to beschedigende unde ift 
en dat feigelde, vor Bergerdorpe to wesende, so hebben wij umme des besten 
willen upgenomen unde sloten, dat nene wagene vor dem frigdage neges komende!) 
mit des kopmans guderen van hir varen scholen, unde ok den kopman gewarnet, 


7?) October 31. 

sik hir to entholdende wente to der erbenomeden tijd dergeliken. Gelevet juw, 
dat ok in juwer stad unde to Odeslo to bestellende, dat setten wij to juw. 
Unde ift sullik havewerk ok to anderen steden sik menede to vogende, also 
vor Mollen, dar willen gij mede to denken mit dem besten. Unde wo uns desse 
bodeschop bigekomen is, werden juw unse radessendeboden am midweken negest- 
komende!) mundliken wil god to verclarende. Wij willen dallingh twintich 
weraftige schicken to Bergerdorpe unde wo gij de willen starken unde sullikent 
vort besorgen, dar werden gij wol vore radende, wo des is van noden. Wij 
denken upp Hipemborgh to zeende dat beste wij vermogen.  Sijd gode sund 
unde salich bevalen. Screven under unser stad secret am avende Symonis et 
Judes, anno etc. LXVIto, 


Borgermestere unde radmanne to Hamborgh. 


Auf einem eingelegten Zettel: Ersamen leven heren und frunde.  Alse 
wi) in dessem unsem breve so schriven, nene wagene mit des kopmans guderen 
uth unser stad to stedende vor dem frigdage erst komende, so willen wij doch 
hir uthvoren laten binnen der middelen tijd heringh beer unde kese. 

Datum ut supra. 


Aufschrift: Den ersamen vorsichtigen wysen mannen, heren borgermesteren unde 
radmannen der stad Lubeke, unsen besundern guden frunden. 


Angekommen den 28. October. Original auf Pergament mit Spuren des aufgedrückten Secrets. 


183. 
Vergleich über die Auflösung einer Handelsgesellschaft. 1466. October 28. 


Witlik zij, dat schelinge gewest zint twisschen Bernde Stregel, elikeme 
sone zeliken Diderik Stregels, wandages borgers to Lubeke unde zinen vor- 
munderen uppe de ene unde Hanse Tarsele, borgere to Deventer uppe de anderen 
zyden, also van zelsschopp unde handelinge wegene, de de erscreven zelige 
Diderik Stregel unde zelige Gerd Tarsell broder des erbenomeden Hans Tarsels 
in kopenschopp under malkander gehat hebben ete.  Darover se denne vor- 
middelst fruntliken deghedingen des ersamen unde der beschedene manne her 
Hermene Lidinge, vicary in unser leven frouwen kerken to Lubeke unde Pawels 


van deme Velde borgers darsulves van Bernd Stregels zyde Hanse Resen und 


?) October 29. 
24* 

Everde Peterss ok borgeren to Lubeke van Johan Tarsels zyde, darby an unde 
over geleden, genssliken unde leffliken zint vorliket in nabescrevener wyse also, 
dat Hans Tarsell vorscreven deme genanten Bernde Stregele ghegeven unde ver- 
noget hefft teyn Rinsche gulden, der zijk desulffte Bernd van deme erbenomeden 
Hanse vor desseme boke to ziner genoge entfangen und woll betalet irkande, 
unde des, so schall de genante Hans Tarsell hebben unde beholden sodane husere, 
alse de erscreven zin selige broder Gerd Tarsell to Bergen in Norwegen hefft 
nagelaten unde der bruken to zineme schonesten sunde? des erscreven Bernd 
Strengels bewernisse unde wedderstalt enes jewelken unde hyrmede scholen unde 
willen de obgenanten beyden part desshalven geschichtet unde gescheden wesen 
unde hebben vorlaten unde vorlatet zyk undermalkanderen unde erer eyn den 
anderen myt eren erven van der wegen unde vort van aller furder tosage beth an 
dessen dach van furder ansprake unde maninge genssliken qwyd leddich unde loss. 


Eintragung ins Niederstadtbuch: 1466 Symonis et Jude. 


184. 


Heinrich, Herzog von Mecklenburg, bittet den Rath von Lübeck um eine Zusammen- 
kunft in Pogetz. 1466. October 29. 


Hinrick, van godes gnaden hertoge to Mekelenborgh, furste to Wenden 
und greve to Swerin, der lande Rostock und Stargarde her. 


Unsen gunstigen gruth tovorn.  Ersamen und wisen leven besundern. 
Wij hebben wol gans merkliken mit juw to sprekende, des wij juw nicht 
schriven edder embeden mogen, und is uns derweghen so gewant, dat wij juw 
gerne parsonliken to worden komen wolden, und mothen och andere daghe 
torugghe boriden, der wij nenerliige wise vorlegghen mogen. Bidden und bogeren 
wij deshalven mit flitiger andacht, gij juwes rades dreplike medekumpane und 
sendebaden by uns to wesende morghen ene stunde na dem mijddage to Poghetze 
boleghen twisschen Tzarouwe und Ratzeborgh willen voghen und schicken, und 
vorhapen uns, gi uns desses na unser lenghenheit nicht vorleggende werden uppe 
desset mal, men de juwen vorsereven jeghen uns voghende und schickende werden. 
Dar wij uns gentzliken to vorlaten und wij der warden willen dar tor stede 
und wij dat umme juw am geliken ofte groteren gerne willen wedder vor 

schulden. Geven to Smylouwe, am mydweken na sunte Simonis und Jude dage, 
anno domini etc. LXVIto, nostro sub secreto. 


Aufschrift: Den ersamen und wisen, unsen leven besundern borgermeistern und 
radmannen der stad Lubeck. 


Angekommen den 30. October. Original auf Papier mit aufgedrücktem Siegel. 


185. 


Jnsiruclion der Abgeordneten für eine Zusammenkunft in Gr. Sarau mit dem 
Herzog von Sachsen-Lüneburg. 1466. October 30. 

Dit is dat werff den radessendeboden medegedaen ton groten Zarouwe to der dach- 

vart darsulves vorramet up den donresdag na Symonis et Jude apostolorum LXVI. 


Int erste van wegenne Henneken Olrikes, wonafftich in der Korslake, de 
sick beclaget, wu dat de hochgeborne furste unde here, her Johan, hertoge to 
Sassen etc, eme besatet hedde etlike sine swyne darumme, dat se in der namast 
weren gewesen, de sin gnade schal vorbaden hebben, unde wowol de erbenomede 
Henneke sulcke erscrevenen swyne mit orlove Peter Stalknechtes, siner herlicheit 
amptmannes, hadde uth der namast wedder halen laten, so Peter eme de to 
borghe gedaen hadde, so hefft doch sin gnade darnegest sodane sine swyne 
wedder entfangen in meninghe, eme de vortoenholdende unde nicht weddertokerende, 
sunder ene vurder unde swarer mit LX mark Lub. to botende, des he sick 
billiken nicht solde hebben wesen to bevruchtende, nademmale dat heren Corde 
Breckewolde, amptmanne to Bergerdorpe, edder dem ergesechten Henneken Olrikes 
van sodaner namast nichtes witlick was, dat sin gnade de vorboden .hadde, unde 
desulffte her Cord des ock nicht bewillet noch belevet hefft, so he unde Henneke 
Olrikes een sodanes den radessendeboden van Lubeke unde Hamborch to Berger- 
dorpe latest uterliker to irkennende hebben gegheven. Unde alse denne den 
vau Lubeke unde Hamborch de walt zo wol tokumpt, alse den hertogen vorbenomet, 
so vorhopen se sick, dat sin herlicheit ere undersaten van der weghenne nicht 
to botende hebbe. 

Jtem de ander artikel is, dat sick her Cord Breckewolt vorbenomet 
beclaget hefft, wu dat he in clage hebbe enen genomet Claus Burmester, under- 
saten des provestes des closters tom Reynebecken van der wegenne, dat he 
wedderkurrich is, sine dyke unde damme, geliek anderen insettenen in dem 

Merslande, so dat wontlick unde geborlick is, to makende, deshalven he brock- 
hafftich befunden zij, ock darumme, dat he strevich zij, to holdene enen swaren 
van sines ackers weghenne belegen in eneme dickebande in dem Merslande er- 
benomed, den de erscrevene here hertoge vorbiddet, des doch de XXVII sworen 
over eme scholen gefunden hebben, dat neen acker*so vrig wesen schal, sunder 
he schole holden enen sworn, utgenamen de herschupp unde vogede. 

Item begheren de van Lubeke, dat Henneke Olrikes sine swyne moghe 
wedderkryghen unde vurderer beschattinge edder beswarnisse over eme to done 
affgestellet unde vorlaten moge werden, angeseen so hir vorgerort wert. 

Item van weghenne der wolthuren unde van der ware to ghevende etc. 

Item van wegenne Volrat Scharpenberge van wegenne des vanghenen ut Det- 
merschen Johan Clawesson, den Marckqwart Rickaverus mit todaet des erscrevenen 
Volrades upp der keiserliken vrien strate unvorwart unde unentsecht gevangen 
unde gegrepen hefft. 

Item van weghenne der slotstede edder borchstede unde der guder to 
Ritzerouwe. 

Item van weghenne der vischerie upp dem Ratzeborger zee. 

Item van wegenne des jennen, de den anderen upp dem Ratzeborger see 
doet geslagen hefft. 

Item van wegenne heren Diderikes Bramsteden, vicarii to Molne, de sick 
beclaget, dat eme sine jarlike renthe!) na inneholde sines vorsegelden breves nicht 
en werde, sodanes breves schal men ene warafftige utschrifft mede nemen tom daghe. 

Item alse denne Hans Meynershagen etlike breve van achte unde ove- 
rechte ieghen de Hollander utgetogen unde beholden schal hebben, dat men van 
der weghenne mit den van Hamborch to Molne to sprekende etc. 


Nach einer Aufzeichnung auf einem Doppelblatt Papier. 


186. 


Der Knappe Otto Schacke in Basthorst verkauft dem Rathe von Lübeck für 100 m} 
eine jährliche Rente von 7 mj aus dem Dorfe Siebeneichen unter Vor- 
behalt des Wiederkaufs. 1466. October 30. 


Ik Otto Schacke knape wonafftich tor Basthorst do witlick allen, de 
dessen breff zehen edder horen lesen, apenbare betugende, dat ik mit gudem 

vrijen willen unde vulborde alle der jennen, de dat van rechtes wegen bevulborden 
scholen, vor my unde myne erven recht und redeliken hebbe vorkofft unde uppe- 
laten, vorkope unde uplate jegenwardigen myt krafft desses breves den ersamen 
vorsichtigen mannen, heren borgermesteren unde radmannen der stad Lubeke 
unde eren nakomelingen vor hundert mark Lubesch, de se my an ghuden 
guldenen unde anderen graven pagemente to myner noge woll getellet unde 
betalet hebben soven mark jarliker ewiger renthe Lubesches pagimentes, alse tor 
tijd binnen Lubeke ghenge unde gheve is, uth mynem dorpe tom Seveneken 
myt aller renthe unde myt alleme rechte hogesten myddelsten unde sydesten in 
hals unde in hant, myt dinste, denstgelde unde broke myt der holtinge, busschen, 
wateren unde visscherien, myt alleme ackere gebuwet unde ungebuwet, myt 
wisschen, weyden, droge unde nat, myt aller genut unde vrucht unde aller to- 
behoringhe, alse yd in zinen lantscheden van oldinges is gewesen unde im 
stichte to Ratzeborgh in deme kerspele tor Basthorst is belegen. Unde desse 
vorscrevenen soeven mark renthe will unde schall ik Otto Schacke vorbenomet 
unde myne erven under unsen kosten, arbeide unde eventure vruntliken entrichten 
unde betalen den erbenomeden heren, borgermesteren unde radmannen der stad 
Lubeke unde eren nakomelingen, in den achte dagen des werdigen festes Michaelis 
unvortogert unde umbeworen. Schege en over daraver jenige togeringhe, dar se 
kost effte theringhe umme deden edder don mosten, des ik nicht en hope, de 
koste unde theringhe will unde schall ik unde myne erven en gutliken uprichten 
unde wedderleggen myt der plichtigen renthe sunder lalle entschuldinge unde 
wedderrede. Weret ok dat en hinder effte gebreck darane schege, dat god vor. 
bede, so schall unde will ik unde myne erven scholen zijk dan mit dem vor- 
benomeden dorpe, guderen unde tobehoringen nynewijs beweren to brukende effte 
to netende in jenighen dinghen, men de erbenomeden heren borgermestere unde 
radmanne unde ere nakomelinghe mogen ze denne antasten unde bruken der 
myt allem rechte, myt aller nuth unde vrijheid vredesam, beqwemeliken unde 
vmbeworen alse langhe, wert ze ere vorsetene renthe myt allen kosten unde 
theringhen, de se umme myner tragen betalinge willen denne don, deger unde 
all daruth entfangen unde weddernamen hebben, so vaken alse en des behoff 
wert. Unde se en scholen ok der erbenomeden van nynerleye zaken anvall 
effte beswaringe, geistliker effte wertliker, prelaten unde heren, wodanewijs de 
beswaringe tokomen mochte, vorbreken, vorwerken, vorkesen effte entberen edder 
darane beschediget werden jenigerleye wijs, men ik unde myne erven willen 

unde scholen en desulven renthe unde eren vorbenomeden hovetsummen in den 
ergenomeden dorp unde guderen unde eren tobehoringhen gantz vrijg holden, 
[ere] rechte darane waren, beschermen unde entweren vor alle ansprake unde 
bewernisse enes yewelken. Unde ik hebbe ze vor my unde myne erven in de 
ware unde [rouweliken] besittinge gewiset unde geset unde wise unde sette ze 
dar in myt krafft desses breves unde will en darane alle dingk keren to dem 
besten sunder alle arch, [jodoch ik unlde myne erscrevenen erven de macht to 
beholdende, dat wij de vorsprokenen renthe alle jar in der erscrevenen achte 
daghen Michaelis vor hundert mark Lubesch wedderko|pen [moglen, den erbe- 
nomeden heren borgermesteren radmannen unde eren nakomelingen de havet. 
summen myt der plichtigen renthe unde myt allen schulden tosamende to be- 
talende [bynnen| der stad Lubeke umbeworen myt gudem pagimente, alse dar 
denne ghenge unde gheve is, butene bescheden alle kleyne unde hole penninghe. 
Wij zint ok plichtich, [en den] wedderkopp eyn halff jar tovorn witliken to vor- 
kundigende unvorsumet. Alle desse vorserevenen stucke unde eyn islick bij zijk 
love ik Otte Schacke vor my unde myne erven myt mynen truwen medeloveren 
unde wij Ludeloff Schacke to Gultzouwe, Bertold Daldorpp to Woters, Volrad 
van Ritzerouwe unde Hinrik Schacke to Lovenborgh knapen, loven vor uns unde 
unse erven eyn vor all myt deme genanten Otto Schacken unde zinen erven 
den nahebenomeden heren borgermesteren unde radmannen unde eren nakomelingen 
unde den jennen, de dessen breff hebben myt eren willen, se zin geistlick edder 
wertlick, in guden truwen myt gantzen loven stede unde vast to holdende unde 
nynerleye insaghe effte argelist ok nynerleye uthneminghe, were effte behelpinge 
darjeghen to brukende effte to netende, darmede desse koepp, uplatinge unde 
vorwaringe effte desse breff mochte krencket edder broken werden na geistlikes 
effte wertlikes rechtes esschinge. Desses to groterer bekantnisse unde bewaringe 
hebben wij hovetman unde medelovers vorbenomet unse ingesegele witliken 
gehenget beneden an dessen breff, de gheven unde schreven is na der bord 
Cristi unses heren dusend veerhundert darna in dem sossundesostigesten jare, 
des donnersdages vor aller godes hilgen dage. 


Original auf Pergament mit den fünf anhängenden Siegeln. 

187. 


Heinrich, Herzog zu Mecklenburg meldet dem Rathe zu Lübeck, dass er zu der ver- 
abredeten Zusammenkunft in Gross-Sarau schon unterweges, dessen Absage 
zu seiner Verwunderung erhalien habe und verlangt die Anberaumung 
einer neuen Tagung. 1466. October 31. 

Hinrik van godes gnaden hertoge to Mekelnborgh, furste to Wenden 
und greve to Zwerin der lande Rostock und Stargarde her etc. 


Unsen gunstigen gruth tovoren. Ersamen und wisen leven besunderen. 
Wii doen juw weten, dath de hochgeboren furste here Johan hertoge to Sassen 
etc. unse leve ohm uns tho deme daghe tusschen eme, den sinen und juw umme 
ichtes welke schelinge und gebreke willen, de tuschen eme den sinen und 
juw mochten sin uppe dallinghe to wesende to Tzarouwe berameth, den gij bolevet 
und angenameth hadden to komende, hadde gebeden. Und alse wii uns umme 
siner bede willen denne dar to geschikket hadden und wolden den dach umme 
gudes gelimpes willen to vorsokende, oft men sodane schelinghe und gebreke 
mochte vorlecht hebben, mede bereden und tor stede gekomen hebben, alse wij 
denne deshalven gesterne beth to Smylouwe to unseme ohme gekomen weren, 
wart doch sodane dach vormiddelst juw vorlecht und uppe dat aldespadeste aff- 
gescreven, des wij uns sere vorvunderden. Doch bidden und begeren wij mit 
gantzer andacht, gij sodane gebreke und schelinghe vort an to ener anderen tijd 
und anderem dage mit den sinen und sunderges mit Volrad Scharpenberge und 
Ritzerouwen, uppe gudlike vorhandelinge deshalven to besokende, in gude anstaen 
lathen, so dat wij denne darby komen mogen, willen wij uns in guder meninghe 
gerne mede to deme daghe voghen, mit dem besten to vorsokende, oft men 
denne sodane schelinge und gebreke mochte vorlegghen, gij uns desses nicht 
wegern, men juw hiirane gudwillich vinden laten. Steit uns wol umme juw am 
liken ofte grotern to vorschuldende und bogern desses juwe richtige antwerde 
by desseme jeghenwardighen. Geven to Ratzeborgh ame donredage vor omnium 
sanctorum, anno domini ete. LXVIt? under unsem secret. 


Aufschrift: Den ersamen unde wisen unsen leven besundern borgermeistern und 
radmannen der stad Lubeck. 


Angekommen den 31. October. Original auf Papier mit Rest des aufgedrückten Siegels. 

188. 


Vergleich über einen Nachlass auf Fehmarn, aus welchem Mittel für eine ewige 
Lampe und einen Glockenthurm für die Kirche zu Burg ausgesetzt werden. 
1466. November 11, 


Witlik zij, dat schelinge gewest zint twisschen deme ersamen Kersten 
Klinekstene borgermestere tor Borch uppe Vemeren uppe de ene unde Johanne 
de Maess to Wennekendorpe uppe Vemeren wonafftich uppe de anderen zyde 
van wegene enes schulden ordels des lesten willen unde der nalatenen gudere 
halven zelegen Greteken, wandages eliker husfrouwen Johan Marquardes, ok 
wandages tor Borch uppe Vemeren wonafftich etc. Dar over se denne dorch 
de ersamen heren Corde Molre unde Hinrike van Hacheden, radmanne to Lubeke, 
van deme ersamen rade darsulvest dar to gefoget fruntliken zint vorliket in 
nabescrevene wyse also, dat de erscreven Johan de Maess belevet unde togelaten 
hefft, dat men van den nalatenen guderen der erbenomeden Greteken geven unde 
keren schall vijffundetwintich mark Lub. to eneme ewigen lechte in der kerken 
tor Borch uppe Vemeren to bernende unde sostehalve mark to deme klocktorne 
darsulvest tor Borch. Unde wes de erscreven Gretike furder hadde beschriven 
laten, dat schall alle machtloss unde van nyneme werde wesen unde hyrmede 
scholen unde willen de bovenscreven beyde parte deshalven geschichtet unde 
gescheden wesen unde hebben vorlaten unde vorlatet zyk under malkanderen 
unde erer eyn den anderen myt eren erven van der wegene van aller furder 
ansprake unde maninge geistlikes edder wertlikes gerichtes edder rechtes to eneme 
gantzen vullenkomenen ende genssliken qwyd leddich unde loss. Jussu consulum. 


Eintragung ins Niederstadtbuch: 1466 Martini episcopi. 


| 189. 
Sühne des Knappen Otto Meinerstorp mit der Stadt Lübeck. 1466. November 12. 


Ik Otto Meinerstorpp knape bekenne unde betuge opembar in unde 
mit desseme breve vor allesweme, dat ik mit den ersamen unde vorsichtigen 
mannen, heren borghermesteren unde radmannen der stad Lubeke gudliken 
unde fruntliken voreniget unde gesleten byn van sodannes unwillen wegen, 
den ze unde ick beth uppe dessen dach under malkandern gehad hebben. 
Unde ick will unde schal ze, ere borghere, inwoner unde de eren forderen 
mit dem besten unde  vorlate ze, ere  nakomelinge borghere inwonere 

unde alle de eren deshalven vor my unde myne erven aller vurder 
namaninghe, wrake unde ansprake gentzliken qwijt leddich unde los. In orkunde 
der warheid hebbe ick myn ingesegel mit ghudem vrijen willen witliken gehenget 
lathen an dessen brefl. Unde wij Heyne Boltze unde Gerd van Lenthe, borghere 
to Lubeke, to merer witlicheid unde umme bede willen Otten vorscreven hebben 
wij unse ingesegele mede gehenget laten an dessen sulven breff. Gheven unde 
screven na der bord Cristi unses heren dusend veerhundert jar im sossundesos- 
tigesten, am midweken na sunte Martini dage des hilgen bisschoppes. 


Original mit drei anhüngenden Siegeln. 


190. 


Nicolaus Korn giebt dem Rathe von Lübeck Nachricht über verschiedene Zustände 
in Mölln. 1466. November 16. 


W yitige flytlike stedyge irbedinghe myd behegelicheit alliss godys vor- 
moghens tovorn. Erwerdighen leven heren. Juwen werff, zo gy my upme rat- 
huse en frydaghe neghest vorghanghen!) bevolen to wervende an den voghet to 
Molne hebbe ik den voghede vorstan laten anrightende na dem besten synne 
unde he my wedder eyn antwert sede, he synen flyt gerne don wolde, to 
bestellende up de strate unde umme de Elve uten unde vor de, so he beste 
konde etc. Jtem, leven heren, umme dat andere werff van den holte to vorende, 
dar me de pale scolde aff maken unde stoten unde ok andere were aff maken 
vor dem stendore, dar ys noch tur tijd nicht an schen, ydogh wil ik dar ruke 
up hebben, wes ik se unde vorvare, dat wil ik yw wol vorseryven. Ok, leven 
heren, de waght, de wert des nachtes to Molen zo flitliken nicht bostellet unde 
schicket, zo id sik boheret, wente de waghtere gan mer in den straten, de eyne 
blest in horneken unde syn kumpan de ropt na; wor se denne kamen in eyne 
Stede, dar men drinket in tabernen, zo traghen se tho wakende, unde by de 
statmure, dar me der vygende pleght wartonemende, dar heft nen mynsche ruke 
up. Leven heren, gy moghen dat sulven merken, dat dar grot vorsument unde 
schaden off komen moghte. Item, ersamen wysen heren, dar synth wellike bure 
uth dem lande to Mekelenborygh inghetaghen, de dar wanen bynnen Molne, de 
denne boghunden, vor de anderen borghere in deme dore to sittende, dar denne 

eyne warde vorscriven magh, dar wil yk nicht mede sumen. Valete in Christo 
Jhesu. Screven to Molne, des sondaghes na Martini, anno Domini LXVI. 


Nicolaus Korn, curatus in Molne. 


Aufschrift: Den ersamen wysen unde boscheydynen heren Bertolde Wytyken 
unde heren Hinryk Kastorpen, borgermesteren der stadt Lubic, mynen ghun- 
stigen leven heren unde vorderern detur. 


Angekommen den 19. November. Original auf Papier mit Spur des Siegels. 


191. 


Die Brüder Volrad und Otto von Ritzerau verkaufen dem Heinrich von Hachede, 
Rathmann in Lübeck, für 200 mk eine jährliche Rente von 14 mk aus dem 
Hofe Klein Ritzerau unter Vorbehalt des Wiederkaufs. 1466. November 18. 


Wy Volrad unde Otte brodere, geheten de Ritzerouwe, wonaftich to 
Lutken Ritzerouwe im kerspele to Nutzce des stichtes Razeborgh, bekennen unde 
betugen opembare in unde myt desseme unserm breve vor alle den, de ene zeen 
edder horen lesen, dat wij vor uns unde unse erven unde vor alle den jennen, 
der eer vulbord hirto behoret, myt wolbedachteme mode, ghuden vrijen willen, 
rechte unde redeliken hebben vorkofft unde upgelaten, vorkopen unde uplaten 
unde vorlaten iegenwardigen in krafft desses breves deme ersamen her Hinrike 
van Hacheden, radman to Lubeke unde synen erven edder witliken hebberen 
desses breves veerteyn mark iarliker gulde unde renthe vor twehundert margk 
Lubesch, de he uns an gudem groven pagimente to unser genuge wol getellet 
unde betalet hefft, de wij vort in unser unde unser medebroder unde suster nuth 
unde profijt witliken hebben gekeret unde utegeven in unde uth unseme vor- 
screvenen hove, geheten Lutke Ritzerouwe, welken vorscrevenen hoff myt aller 
tobehoringhe alse nemeliken myt der halven molen, myt deme halven see unde 
deme halven dijke, myt deme halven dorppe Ritzerouwe myt alle dem, des unse 
vorfaren unde wij darto suslanghe hebben gebruket, yd sy an dorppen, holten, 
ackeren, wijsschen, weyden, densten unde gemeenliken an allerleie pleghe unde 
ghudern bewechlick unde umbewechlick, so wij de ye vrijest beth hertho hebben 
beseten, nichtes buten bescheden. Unde wij Volrad unde Otte unde unse erven 
vorbenomet scholen unde willen uppe unse egene kost, arbeid unde eventur 
deme vorscrevenen hern Hinrike unde synen erven edder hebberen desses breves 

myt ereme willen sodane vorscreven veerteyn margk renthe bynnen der stad 
Lubeke alle iar in den achte dagen sunte Mertens des hilgen bisschoppes frunt- 
liken unde umbeworen betalen. Weret ock, dat deme vorscrevenen hern Hinrike 
offte zinen erven ienighe thogeringe darane schege, dat god afkeren mothe, so 
scholen noch en willen wy unse erven noch yemand van unser wegen uns myt 
den vorbenomeden guderen nenerleye wijs beweren in brukinge offte genete, men 
de erbenomede her Hinrik unde zine erven moghen ze denne antasten qwijt 
unde vrijg, vredesam unde umbeworen der bruken, so lange ze ere vorsetene 
renthe, koste, theringe unde schaden deshalven bescheen unde geleden gentzliken 
daruth entfanghen hebben, so vaken en des behuff werd, sunder allen hinder, 
bewernisse offte naschuldinge unser unde enes yewelken. Wij willen ock, dat 
ze hebben scholen vrije unde vulle macht, de erscrevene renthe uth dem vor- 
screvenen hove unde synen tobehoringen to pandende vormyddelst weme se 
willen, de pande unvorfolget wechtonemende unde darmede don na ereme willen 
sunder allen broke bekummernisse, hinder offte naschuldinge unser unde enes 
yewelken der pandinghe, unde naschuldinge, unde wes darvan entsteyt, willen wij ze 
deger unde all sehadelos holden. Hijrenboven loven wij Volrad unde Otte unde wij 
medelovers nabenomed bij unsen truwen, weret dat desse vorscrevenen dinghe in ieni- 
ghen puncten offte articulen gebroken wurden unde de betalinge nicht geholden wurde, 
dat wij denne samptliken edder een islik by sick in dem veerteynsten deme vor- 
screven daghe sunte Mertens des hilgen bisschoppes to Lubeke inkomen, dar 
wontliek unde truwelik inleger holden willen uppe unse egene kost unde even- 
ture, dar ok nicht uth to schedende, sunder her Hinrikes syner erven unde 
hebberen desses breves myt ereme willen, wetende unde willen unde eer sulke 
bovenscrevene renthe, koste unde teringhe darumme gedan unde geleden en degher 
unde al vornuget unde betalet zin gheworden.  Hijrane schal uns nenerleye 
veyde, unwille noch orlighe nemeliken myt der vorscrevenen stad Lubeke unde 
unsem gnedigen hern hertogen Johann von Sassen ete. unde synen nakomelinghen 
edder yenighen anderen herschoppen entschuldigen, sunder wy scholen und 
willen sodan wontlik inlegher unde alle artikel desses breves gelijke vast unde 
stede holden. Wij bekennen ock, dat sulk erscrevene hoff myt den benomeden 
tobehoringhen unde ghuderen nu ieghenwardich vrijg unde unvorsat zy.  Wij 
willen unde scholen ock den vorbenomeden hern Hinrike unde zinen erven 
den erscrevenen hoff unde gudere myt zinen tobehoringen vrijg holden van 
allen beswaringe unvorandert unde de vorschrevene renthe unde hovedsummen 

rechte darane waren, beschermen unde entweren vor alle ansprake unde bewer- 
nisse enes yewelken, unde wij hebben ze vor uns unde unse erven in de were 
unde vredesamen besittinge gewijset, setten unde wijsen ze dar in myt krafft 
desses breves unde willen deme vorbenomeden her Hinrike van Hacheden unde 
zinen erven alle dingk darane keren tom besten sunder alle arch. Doch hefft 
uns de vorbenomede her Hinrik unde syne erven der fruntschopp gegund, dat 
wij desse vorscrevenen veerteyn margk renthe alle iar in den achte dagen des 
werden bisschoppes sunte Mertens vor twehundert margk Lubesch wedderkopen 
mogen, deme sulven her Hinrike unde synen erven den hovedsummen myt der 
vorsetenen plichtigen renthe unde myt allen schulden bynnen der stad Lubeke 
tosamende to betalende in gudem groven pagimente, alse dar denne genge unde 
geve is. Wy syn ock plichtich, en den wedderkopp in den achte dagen to 
pinxsten tovoren so seggen unde witliken to vorkundigende. Alle vorscrevenen 
stucke unde articule unde eyn ishek by sick love wy Volrad unde Otte vor. 
benomed unde unse erven myt unsen truwen medeloveren, alse wij Ludeleff 
Schacke to Gultzow, Otte Wackerbard to Kowall, Luder Dargetze to Mustin, 
Otte Sehacke tor Basthorst, unde Hinrik Schacke, Ludelfes sone ok wonaftich 
tho Gultzouwe, knapen, loven unde seggen vor uns unde unse erven myt den 
genanten Volrad unde Otten unde eren erven ungescheden myt samender hand 
unde eyn islik vor uns alle den vorbenomeden heren Hinrik zinen erven unde 
hebbere desses breves myt ereme willen, he zij geijslik edder wertlick in ghuden 
truwen unde mit gantzem geloven stede unde vast unvorseriget to holdende, 
nynerleye insagke argelijst nyevunde unde uthneminge, were edder behelpinge 
hirtegen to netende edder to brukende, darmede desse breff waringe unde betalinge 
[offte desse breff| mochten gekrencket unde gebroken werden van ienigen saken 
offe anvath na esschinge unde tolatinghe geystlikes offte werlikes rechtes. To 
merer vorwaringhe unde groterer sekerheyd aller vorserevenen dingk hebben 
wij hovedman unde medelovere alle vorbenomed vor uns unde unsere erven mit 
gudem vrijen willen unse ingesegele witliken hengen lathen an dessen breff. 
Gheven unde screven na der bord Cristi unses heren dusend veerhundert darna 
im sossundesostigesten iar, in den achte dagen sunte Mertens des hilgen bisschoppes. 


Original auf Pergament mit den sieben anhüngenden Siegeln. 

192. 


Der Rath von Bremen schreibt dem Rathe von Lübeck, dass er hofft, Mittel finden 
zu können, um seine Lübeckischen Gläubiger zu befriedigen. 1466. 
November 18. 


Unnsen fruntlijken denst unde wat wy gudes vormoghen thovorn.  Er- 
samen heren unde leven frundes. So gij uns itlijike summen gholdes van weghene 
ithjker juwes rades frunde unde borghere, de se uns in unsen noden guetlijken 
hantreket unde gheleend hebben, des wy juwer heren wisheit unde en hochlijken 
dancken unde, wor wij moghen, wedderumme gherne vordenen willen, also konen 
gy, leven frundes, wol erkennen, dat uns noch hertho van groter kost unde last, 
dar wy ynne hebben seten unde noch mit greven Gerde sitten, so wy unses 
dinghes mit em nenen ende en hebben, to sodannen summen gholdes, so wy 
enem ieweliken dach by daghe, soldie unde schaden richten mothen, nenewijs 
heft to komende staen. Jodoch, leven frunde, hebben wy up itljken enden 
ghold stande, dar wy vor desser tijd rede arbeet umme hebbe ghedaen unde 
noch vorbath mit vlite van stund to donde ghedencken, so denne ghold, to 
juwes rades kumpane unde borgere behoef to vorforderende. Unde bidden fruntliken, 
desset mit deu juwen so in guetlicheit schicken, se sijk leefliken entholden 
unde uns des een swighend doen, wente wy unse eghenen bodeschup deshalven 
by juwer heren wisheit kortlyken, wel god, schicken willen, alledingk derwegene 
mit juw guetlijken to vorhandelende, zo dat wy io van den juwen leefliken unde 
fruntliken umme hovestoel unde rente mit den ersten, wy moghen, scheden 
willen. Desulven juwe ersamheit wy gode, unsem heren wolmoghende bevelen. 
Screven am avende Elisabet vidue, under unnser stad secret, anno ete. LXVI. 


Consules Bremensis ciuitates. 
Aufschrift: Den — — radmannen der stad Lubeke, unnsen u. s. w. 
Original mit einem Rest des Secrets. 


193. 


Bericht des Syndikus Johann Osthusen über die Verhandlungen des Reichstags in 
Nürnberg. 1466. November 23. 


Mine gantz willigen unde fruntlicken dinste zcuvor. Ersamen wiesen lieben 
heren. Uff montag nach Martini!) bin ich gesunt unde mit behaldener geselschafft 


— — — 

zcu Nurenberg ingeritten, daselbst gefunden unser allerheylgesten unde aller- 
gnedigisten heren, babest unde keysern, anwalten unde sendebothen, ouch marg. 
graven Albrecht van Brandenborg, herzogen Otten van Bayern, den jungen van 
Werttenberg unde graven Ulrich van Otingen, alle personlich initsampt andern 
nemlich hertzogen Ludewiges van Bayern, hertzogen Albrecht van Beyern, der 
lantgraven van Hessen, marggraven van Baden, der bisschove [van] Wertzburg, Daben- 
berg, Salezpurg, Reynspurg unde vaste meher heren, graven unde der stede sende- 
boden; die sache der Thurken haben vorhort van des keysers rethen und an 
walten, die in solcker begerunge stehet van unserm gnedigesten heren dem 
keyser, das man uss allen steden unde landen van hundert mannen eynen 
wepener odder knapen bestelle und ussrichte. Daruff ist eyne antwortt von der 
fursten unde stede sendeboten gegeben, wan dij kurfursten unde ander mehr 
fursten, die itzunt nicht kegenwerttig sint, uff sente Katherinen tag itezunt zcu- 
kommende!) sich werden bey Nurenber ferttigen, so sij das haben von sick 
geschriben, so wollen sij sich halden an den dingen als frome kristliche fursten 
unde luthe. Uff solche antwortte unde zcukumfft der andern fursten stehen dij 
dinge an bijss uf sente Katherinen tag, bin ich in meynunge, alsbalde sancte 
Katherinen tag erschenen ist und ich mit fugen kan abegebrechen, mich wedder 
keyn Lubek unde iuwer wiesheyt zcu fugen.  Hirmidt, wo ick iuwer wiesheyt 
zcu gut gefallen unde willigem dinste sal unde kan erschinen, wertt ir mich 
finden als den iuwern. Geschreben uss Nurenberg, am sontag nach Elisabeth, 
anno ete. LXVI? 
Johan Osthusen, uwe willige diner. 
Aufschrift: Den erhafftigen wiesen burgermeistern unde rathmannen der stad 
Lubeke, mynen lieben heren etc. 


Angekommen den 12. Dezember. Original auf Papier mit aufgedrücktem unkenntlichen Siegel. 


194. 


König Christian I. bekennt, dem Claus Rantzau, Schacks Sohn, 4911m£ 8ß% Lub. 
Pfenn. schuldig zu sein, und verspricht, sie nächsten Martini baar oder 
in genügenden Pfändern zu bezahlen. 1466. Dezember 5. 


Wy Cristiernn, van godes gnaden to Dennemarken, Sweden, Norwegen, 
der Wende unde Gotten koning, hertoge to Sleswick, greve to Holsten, Stormarn 
Oldemborech unde Delmenhorst bekennen unde betugen opembar in desseme 

unnsen breve vor alsweme, dat wij, unnse erven unde nakomelinge rechter wit 
liker schuld schuldich sin dem duchtigen knapen Clawes Rantzow, hern Schackes 
son, unde sinen rechten erven veftehalffdusent Lubesche mark penninge verhundert 
Lub. mark pen. teyn Lub. mark pen. unde verundetwintich schillinge van des 
ummeslages wegen, den he nu to desseme sunte Merten van unser wegen dan 
hefft, alse to Lubeke unde Hamborch genge unde geve sin unde dar en islick 
gudman deme anderen vul mede don mach in dem lande tho Holsten ane hole- 
penninge, de to betalende in den achte dagen sunte Mertens erstkomende 
mid reden penningen, alse vorsereven is, edder mid alsovelen vervolgeden 
nogaftigen panden, dar Clawes vorbenomed edder sine erven den summen des 
vorscrevenen reden geldes mogen mede nemen gantz unde altomale to ener tijd 
unde uppe ener stede bynnen deme Kile in Jaspar Schulten huse, dar he nu 
mit wanet, edder in ener anderen zekeren stede in deme lande to Holsten, dar 
id deme erbenomeden Clawes unde sinen erven beqweme is, er geld uptoborende, 
unde dar en dat unentfernet zij, sunder ienigerleie vortogeringe argelist iffte 
hulperede, de uns unsen erven unde nakomelingen moge vromen unde deme 
vorgenanten Clawes unde sinen erven mochte schaden. Alle desse vorscrevenen 
stucke samptliken edder besundern loven wij Cristiernn, to Dennemarken eto. 
koninge vorgenant vor uns unse erven unde nakomelinge deme vorbenomeden 
Clawe unde sinen erven in guden truwen stede vast unde unvorbroken wol to 
holdende ane alle argh, ok namede in de hand to lovende em unde sinen erven, 
wanner se dat van uns unsen erven unde nakomelingen esschende sind, unde loven 
vord to siner unde siner erven truwen hand al den jennen, de dessen breff 
hebben mid sineme iffte mid siner erven willen unde vulbord, de sin gestlik edder 
werlck. Des tor witlicheid hebben wij unse koninglike secret witliken heten 
hengen an dessen breff, de gegeven is na godes bord verteinhundert in dem 
sossundesostigesten Jar, am avende Nicolai des hilligen bisschoppes. 


Original auf Pergament mit anhängendem Siegel. 
195. 
Johann, Herzog von Sachsen-Lauenburg, bittet den Rath von Lübeck, dem Zwist mit 
Hermann Carlow auf zwei Wochen Anstand zu geben. 1466. Dezember 8. 
Johan, van godes gnaden to Sassen Engeren unde Westvalen etc. hertoge. 


Unnsen fruntliken gruth mit vermoge alles guden thovorn.  Ersamen 


unde vorsichtigen leven bisundern. Bij unns is gewesen de duchtige knape 

unnse man unde leve getruwe, Hermen Karlouwe unde hefft unns berichtet, wo 
dat em sij bijgekomen, dat he juw unde der juwen nicht schole velich wesen 
van schicht unde schelinge wegen unlanges bynnen Uthech an eneme geheten 
Campouwe darsulvest wonende bescheen, welker schicht sick Hermen vorbenomet 
unschuldich secht, unde scholen de warheit an em also nicht besporen, so wij 
van em berichtet sint. Alse denne, guden frunde, de vorbenomede Hermen in 
gantzem willen is, sinen zeligen vader uppe dessen tokomenden sondach!) mit 
vilien unde zelemissen dencket na gotliker wonheit to begande, darto he sine 
frunde gebeden hefft unde sunder sinen groten schaden nicht wol affstellen kan. 
Wo deme denne allent sij, bidden wij juw mit sundergem flijte fruntliken, 
gij de sake mit Hermen unde de de des furder to dunde hebben, gutliken 
sunder jenich vorhal anstan unde bestanden laten verteyn dage langk, underdes 
Schal he mit sinen frunden to legelken steden edder bynnen juwe stad komen, 
so furder he mit sinen frunden to unde van in velicheit vorwaret moge wesen, 
sick der sake to entschuldigende edder dartho merkliken antworden. Uns hijr 
ane to willen behagen, dat vorschulden wij tegen juw, wor wij mogen gerne. 
Unde wes he ok unnser fruntliken bede hijrane moge geneten, begeren wij des 
juwe gutlike richtige antworde bij dessem jegenwardigen. Sijt gade bevalen. 
Geven to Lovenborch, am dage concepcionis Marie, under unnsem secrete, anno 
etc. LXsexto. 


Aufschrift: Den — -— ratmannen der stad Lubeke, unnsen w. s. w. 


Angekommen den 9. Dezember. Original auf Papier mit hesten des Siegels. 


196. 


Catharina, Witwe des Bernd Hoppenrade urkundet über die Rücklieferung zweier 
Verschreibungen über 10 mj jührlicher Einkünfte aus dem See zu 
Pinnow und über 3 mj Pacht aus dem Dorfe Zittow an den Ritter 
Heinrich Stralendorp in Crivitz. 1466. Dezember 13. 


Ik Katherine Hoppenrades Bernd Hoppenrades naghelaten husfrowe seligher 
dechtnisse unde myn sone Hans Hoppenrod, wy bekennen unde betughen apenbare in 
erafft desses unses wyllebreves vor alle den gennen, de ene zeen edder horen lezen, 
dat wy recht unde redeliken myt wolbedachtem mode hebben vorkofft unde 
vorlaten, vorlaten unde vorkopen deme duchtighen knapen Hinrick Stralendorpe, 

wanafftich tho Crivitze, unde sinen erven twe vorseghelde breve, enen de dar 
lud up teygen mark seepacht an deme see tho Pynnowe, de ander de dar lud 
up dre mark pacht an deme dorpe tho Tzytkowe vor XXX mark unde hundert 
de he uns tho dancke unde tho der noghe wol bered unde betalet heft. Desse 
vorscreven dre mark pacht tho Tzitkowe schal he effte syne erven boren jarlikes 
jares unde an der seepacht schal he boren alle pacht olde unde nyge, de de saleman, 
de des sees nu bruket schuldich is. Ok schal he hebben unde boren de elven mark, 
dar Johans Sperlyng vor lavet hefft, unde schal desse vorscreven pacht vort 
hebben unde boren tho unbenomeden jaren, so langhe dat se em na lude der 
hovetbreve, de wy em vorantwerdert hebben affghelozet werd. Vortmer zo vorlate 
wy unde overgheven aller maninghe myt dessen breven utghenomende pacht, de 
in desseme breve nicht vorsegheld is. Ok scholen'alle de arthykele der hovet- 
breve Hinrick Stralendorpe unde synen erven so vromelik wesen unde tholuden, 
alze se uns tholud hebben. Alle desse vorscreven artikele laven unde segghen 
wy Katheryna unde myn sone Hans unde bewyllen an desseme breve unde de 
bewyllinehe stede unde vast tho holdende. Des tho loven unde to tughe hebbe 
wy unser beyder ingesegele, en jewelik dat syne, vor dessen breff laten henghen, 
de gheveu unde screven is in den jaren unses heren dusent iare verhundert 
jare in deme sosundesostighen iare, in deme daghe sunte Lucien der hylghen 


Juncfrowen. 
Original auf Pergament mit zwei Pergämentsiegelstreifen. 


197. 


Hinrich Bose wird von dem  Verdachte des Kirchendiebstahls freigezeugt. 1466. 
Dezember 13. 


Witlik zij, dat int jar unses heren dusend veerhundert soszundesostich amme 
dage Lucie virginis Hinrik Bose vor deme ersamen rade to Lubeke is erschenen 
zijk hochliken beclagende, wo dat he van duffte wegene ener lade imme 
negest vorgangene somere to Ghenyn affhendich gemaket in ticht geholden 
worde, der he zijk doch unschuldich zede to wesende, vurder seggende, dat he 
aldar so stunde uppe vryen voten ungeveliget unde ungeleidet eneme ydermanne 
to antwerende, wes men deshalven uppe eme bringhen konde. Dar denne 
nymand is erschenen etc. dar denne de erscreven rad to Lubeke to antworde 
unde sede, dat en sodane des erscreven Hinrikes Dosen entschuldinge leeff 


were unde de gerne horden unde wolden der gerne indechtich wesen, welk de 

gesechte Hinrik begerende was in desset erer stad Lubeke nederste boek to 
tekende unde to schrivende deme de rad na begherte dessulffte Hinrikes also 
bevoll to beschende. Jussu consulum. 


Eintragung ins Niederstadtbuch: 1466. Lucie virginis. 


198. 


Hans von Benthen aus Danzig erhält Erlaubniss, zehn Last Fleisch im Frühjahr 
nach Seeland auszuführen. 1466. Dezember 13. 


Hans van Benthen van Dantzijk vor deme ersamen rade to Lubeke hefft 
vermiddelst zineme uthgestreckeden arme unde upgerichteden vingheren stavedes 
eedes lyffliken to den hilgen. gesworen unde wargemaket, dat he myt sodanen 
teyn last vlesches, so he nu tor tyd in Sander Bartmans huse liggende hefft, 
dat he darmede in Seland wolde gewest hebben, deme he denne van anvalles 
unde ehafftiger notsake wegene eme dar ane hinderende also nicht hebbe don 
konen ete. dar upp denne de rad na besprake deme erscreven Hanse van 
Benthen ghegunt unde vororlovet hefft, dat he sodane vorgerorte teyn last 
vlesches int vorjar van Lubeke na Zeland schepen moghe. Jussu consulum. 


Eintragung ins Niederstadibuch: 1466. Lucie virginis. 


199. 


Albrecht und Johann, Herzoge von Mecklenburg, schreiben dem Rathe von Lübeck, 
dass sie den Uebergang des Dorfes Klingendorf auf die Kinder des ver- 
storbenen Heinrich Schonenberg nicht zugeben können, da es ihrem Vater 
und ihrem Vetter Herzog Ulrich gehöre. 1466. Dezember 23. 

Albrecht unde Johan, van godes gnaden hertogen to Mekelnborgh, 
fursten to Wenden, greven to Zwerin etc. 


Unnsen gunstigen grut unde guden willen tovorn.  Ersamen wysen 
leven besundern. So alse gij beroren schrivende van wegen des erbaren zeligen 
mester Hinrick Sehonenberges nalatenen kinderen unde erven, wo dat de upgenante 
mester Hinrick eyn dorp, nometh Klinkendorp, schole naghelaten hebben, dat zin 
was mit allem rechte unde gerichte, welkere dorp he in zineme testamente zinen 
eeliken kinderen hebbe gegeven, zo dat juwe breff furder inholdet, hebben wij 
dat in guder mathe wol vornhamen. Bidden juw mith flitiger andacht deshalven 
weten, so alz wij personliken juw wol eer berichtet hebben, dat alsodane dorp 

deme hochgebornen forsten, unsem leven here vadere unde unsem vedderen 
heren Ulrigke mede tobehoret unde konen zodane dorp nicht overgeven, wente 
uns alenen zodane sake vulmechtich nicht tobehoret, zo gi hiruth wol irkennen 
mogen. Gi dat nicht to unwillen nemen ete. Worane wij juw vele mher to 
willen unde gunstigen wesen mogen, dho wij alle wege gerne etc. Gegeven 
to Gustrouw, am dinstedage na sante Thomas dage, under unsem ingesegel, anno 
Domini ete. LXVI. 


Aufschrift: Den — — rathmannen der stadt Lubeke, unnsen w. s. w. 


Angekommen den 31. Dezember. | Original auf Papier mit Spur eines Siegels. 


200. 


Vertrag des Raths von Lübeck mit dem Maurermeister Ludeke Maler über die 
Anstellung desselben im Dienste des Bauhofs. 1466. Dezember 25. 


Witlick zij, dat twisschen den ersamen unde vorsichtigen mannen, heren 
borgermesteren unde radmannen der stad Lubeke, uppe de enen, unde deme 
beschedenen mester Ludeken Maler, eneme murmester, uppe de anderen syden, 
ene eendracht van beyden zijden belevet unde bevulbordet is gemaket in na- 
Screvener wijse: 

Interste, dat mester Ludeke vorbenomed der stad Lubeke vor eren mur- 
mester tor tijd zines levendes schall denen, darvor de rad eme hefft vorlenet 
tor tijd synes levendes des rades kledinghe, alse wontlik is, unde darto vrijg to 
bewonende sodanne woninghe uppe deme buwhove, dar he inne wonet. 

Item schal mester Ludeke hebben van deme rade alle jar, dewyle he 
arbeiden kan, yewelkes yares twelff Rinsche gulden, unde alle daghe, wanner 
he uppe der stad werke arbeidet, des daghes vor zin arbeid achte witte. 

Jtem heft de rad mester Ludeken vorscreven vorlenet, dat he mach 
holden veer knechte, de myt kellen muren konen edder leren, uppe der stad 
werke myt eme to murende edder uppe der borger werk to sendende. 

Item wanner he nicht meer kan arbeiden to deme murwerke, yodoch 
dat he kan ghan, alle de wyle schall he by der stad werk ghan, dat beseen, 
helpen regeren unde darynne des besten raden na syneme besten vormoghe, 
unde de rad wil eme denne alle iar geven boven de erscreven kledinghe unde 
vripBn woninghe dertich mark van der kemerie, beschedeliken jewelkes verendel 
jares achtehalve mark. 

Item wanner he aver van kranckheid wegen nicht meer kan arbeiden, 
der stad werk beghan edder regeren, so vorscreven steyt, allikewol schall he 
des rades kledinghe, alse wontlik is, unde de vorscreven woninghe vrijg be- 
holden, darto wil eme de rad alle jar tor tijd zines levendes van der kemerie 
geven dertich mark, beschelden jewelkes verendel jares achtehalve mark. 

To merer sekerheid is desser scrifte twe enes ludes, de ene uth der 
. anderen gesneden, darvan de rad van Lubeke de enen unde mester Ludeke vor- 
screven de anderen in vorwaringhe hebben.  Gheven na der bord Cristi unses 
heren dusend veerhundert im sossundesostigesten jaren, in den hilgen daghen to 
wynachten. 


Nach einer Aufzeichnung auf einem ausgezackten Blatte Pergament. 


201. 


Almosen der Leonhard- Brüderschaft. 1466 vor April 6 und um Dezember 25.') 


Witlik sy, dat int jar unses heren dusent veerhundert sossundesostig vor 
Paschen do makeden de vormunder zeligen Hinrik Nyestades by den vorstenderen 
sunte Lenhardes broderschopp myt namen Fredericke Kortsach unde Hinrike Lycherde 
teyn almesse, elkem armen mynsche alle weken so ghud alse eynen Lubeschen 
schillingh to gevende. Unde de erbenomeden teyn almesse scholen de negesten 
erven zeligen Hinrik Nyestades vorlenen, dewile ze leven. Wenner se aver in 
god vorstorven sint, so scholen de erbenomeden vorstender der erscrevenen broder- 
schopp de macht hebben, sodane proven vort to vorlenende, weme se willen. Hirtho 
umme de vorscrevenen almisse in bestentnisse mede to holdende, hebben uns de 
erscrevenen vormunder dusent mark Lubesch ghegeven, darmede wy mit erem 
vulborde veftich mark ewyger renthe by dem abbete tom Reynefelde gekofft hebben. 
Hir noch enboven gheven se uns noch vefftich mark Lub., uppe dat de almissen 
desulves uppe passchen van stunt anghan scholde. 

Int jar unses Heren dusent veerhundert LXVI umme trent wyhnachten 
do qwam yk Hermen Claholt avereyns myt den vorstenderen sunte Len- 
hardes broderschopp, alse Frederick Kortsak unde Hinrike Lycharde, unde bestelde 
by en dree ewijge proven, elke proven alle weke so ghud alse eynen schillingh, dat 

yk de mach vorlenen dren armen luden de tijd mynes levendes unde na mynem 
dode myne erven, edder wem yk des bevelende werde.  Hirvor schal yk den 
olderluden geven alle jar uppe paschen vefteyn mark Lub, dewile yk leve. 
Unde wan yk dot bin, sall yk yd bestellen uth mynen redesten ghudern, dat 
de vorstender hebben sult, darmede se de dre proven vord an ewich holden, 
drehundert mark Lub. Unde al makede yk nummer testament, dat god afkere, 
so wil ik dyt aldus geholden hebben, so vorscreven steyt, na uthwisinge myner. 
egenen handschrift by der vorstendern vorbenomed wesende in guder vorwaringe. 


Aus einem Bechnungsbuche der Leonhard - Brüderschaft fol. CXII. 


202. 


Heinrich Bentzin bittet, ihm das bisher gemiethete Haus und den Ausschank von 
Eimbecker Bier auch ferner zu lassen, sonst aber es seiner Schwester- 
tochter und deren Ehemann zu übertragen. 


Minen underdaneghen willeghen denst unde wes ik gudes vormach umme 
jwer leven herlycheyt willen to donde.  Erwerdighen leven heren, jwer leve is 
to weten also van des huses weghen, dar ik in wone, dat ik dat van jwen 
vorfaren hebbe ghehurt selegher dechtenysse her Jakop Bramsteden unde her 
Gotken Pleskowen, de doe to der tyt weddeheren weren. Dar was an unde 
ower myne heren selijgher dechtnijsse borghermeyster her Johan Bere, her Johan 
Kolman, her Wilhelm van Calven, dat ik schal jarlikes geven vor dat hus to 
hure xxviij mark bij sodannen beschede, de wyle ik myne hure to dank utgeve, 
so scholde ik darjnne wonen. Darup leven heren hebbe ik myn geld in den hus 
vorbuwet unde vorbetert, dat ik mende myne tyt darin hebben gesleten hat 
myt myner husvruwen, woe jwe herlijcheijt mijt mij dar umme holden willen, 
dat steyt an jwen herlycheyd. Js dat sake, dat ik ofte myn husvruwe dàr 
nycht in blyfen moghen, so were desset wol myn begert, dat myn suster dochter 
myt eren manne dar mochten in komen to wonende unde dat se mochten bruken 
den Emeschen tappen to myner unde myner husvruwen behof, den myne heren 
uns vorlent hebben, up dat se uns dar af to hulpe mochten komen to unser 
fodynghe mochten komen, des uns noet is, schole wij welleke tijt leven. Is 
dat so, dat it mach so my van mynen heren den borghermeysteren unde rade 
unde jwer leve mach wedderfaren, so wil ik alle jar gut syn vor de hure 
also vor xxviij unde wes ik darin vorbuewet hebbe, dat wil ik denne so 

ower geven by sodannen beschede, also boven screven steyt unde wyl dar 
denne nycht van hebben. 

Item leven heren so is jwer leve noch worder to weten, dat dar in den 
howe synt iij boden, de boede gelt des jahrs to hure ij mark unde dar bowen 
wonen ij schoemaker, jewelyk gyft jars vj mark unde noch ene bode gyft 
ij mark, de summa is des jars myt den bofenscreven huse, dat gy jarlijkes dar 
van hebben L mark Lub. 

Item erwerdeghen leven heren, so bydde ik ju lefliken unde vruntliken, 
dat gy wol willen doen umme godes willen, dat gy wolden brynghen ok desse 
nascreven artykel by myne heren de borghermeyster unde gansen rat, dat se 
wol wolden doen umme godes willen unde umme mynes langhen truwen denstes 
willen den ik xxx jar lank hebbe to lande, to water, to konynghen, heren, forsten 
unde steden unde woer ere herlichgheyt van my des was begerende, gedan, dat 
se wol wolden doen umme godes willen unde umme mynes olders willen unde 
besorghen my myt redeliker fodynghe unde kledynghe de tyt mynes levendes 
unde, wes ok nycht vordent hebbe, dat se dat loen nemen van gode unde my 
vort an vor bydden unde in ere beschermynghe nemen unde vordeghedynghen 
vor eren dener. Ik denke to Maryenwolde up myn hofe to wonende unde wil 
unsen leven here gode to denende de ty[d| mynes levendes unde dat ik af unde 
an mach komen in jwe stat, wen ik hir werf hebbe felych unde geleydet. Leven 
heren, wes mynes heren herlycheyt hir van denket by my to donde, des begere 
ik van jwer leve en antworde, dat ik moghe my dar na weten to rychtende. 
Jwe leve sy gode den heren befolen to synen denste unde bedet ower my also 
ower jwen dener. 

Hinrik Bentzyn. 
Aufschrift: Den wolwysen heren her Hermen Hytfelt unde her Hermen Sundes 
beken weddeheren to Lubeke vruntliken unde denstlyken gescreven. 


Original auf Papier ohne Siegel. 


3203. 
Der Convent des Catharinen-Klosters verpflichtet sich, keine Personen männlichen 
oder weiblichen Geschlechts, die nach der dritten Regel des heil. Franziskus 
leben, in Zukunft aufzunehmen. 1466. 
Wy N. ghardian, N. lesemester, A. B. C. seniores unde gantze convent 
des closters sunte Katherinen ordinis saneti Francisci in der keiservrien stad 


1466. 209 


Lubeke belegen don witlick allen, de jegenwardich unde tokomende sint, dat wi 
in mate unde wise, alzo id ghescheen is unde schud in mennigen steden, dat 
ynnighe personen mannes unde vrowen kunne angenomen hebben to levende 
under der drudden regelen sunte Francisci gheheten der penitenten levend, ok 
angenomen hadden, in der keiservrien stad Lubeke sodane regelen unde levend 
to vorkundigende, ok etliken personen den habit unde tekene dersulven regelen 
ghegeven hadden. Worumme de vorweser dersulven stad geistlikes unde werlikes 
states, cappittel unde rad, besunnen hebben, wonenerleie hande wijs de vor- 
benomede regele to Lubeke to vorderende to plantende unde to ovende umme 
mennigerleie sake willen, de se darto bewogen, in der stad Lubeke nutte sy. 
Hirumme unde uppe dat, dat mene beste der stad Lubeke vortga unde nicht to 
enem erger die, so en willen noch en scolen wi noch unse nakomelinge efte 
jemant van unser wegen in nenen tokomenden tiden in der stad Lubeke anstellen, 
vorderen efte planten sodane regelen unde levend umme der stad Lubeke unde 
des menen besten willen dar to wesen edder broder unde suster dar to wonende. 
Wy unde unse nakomelinge en willen noch en scolen na dussen dage nemendes 
noch mannes noch vroweliker kunne myt grawen clederen efte andere varwe, 
butenwendich noch mit schepeleren unde kerden bynnenwendich in sodane 
regelen unde levend der penitenten incleden, noch nenerleie horsam van on 
nemen hemeliken edder openbare Ok en willen edder scolen wij van der 
wegen, dat wij itlike ghecledet unde horsam genomen hebben van dersulven 
regelen der penitenten nene besittinge anvan efte nemen edder in tokomenden 
tiden darup to sakende efte to brukende, wente uns id uppe dusse tid van 
gnaden overseen is unde tolaten.  Dusses unde aller vorscrevenen stucke to 
witlicheit unde bekantnisse unde tokomender dechtnisse hebbe wi unses vor. 
benomeden closters unde conventes ingesegel myt endrachticheit willen ghehengen 
laten an dussen bref.  Geven in unsem clostere vorbenomed na godes bort 
dusent veerhundert darna in dem seesundesestigesten jare. 


Entwurf auf Papier. 


204. 


Volrad Scharpenberg erklärt sich bereit, die von ihm gefangenen Dithmarschen dem 
Rathe von Lüneburg gegen dessen Bürgschaft zu übergeben. 1467. Januar 1. 


Mynen frundliken grut myt vormoge alles guden tovorn. Ersamen unnd 


vorsichtigenn besundern ghuden frundes. So gy schriven unnd syn begerende 
21 

dat yk juw sodanne gefangene, alse yk in fencknisse holde, to borge donn wille 
beth tho deme dage Walburges! unnd ok desulften ghefangen scholde schicken 
to Lovemboreh edder to Ratzeboreh, dar gu sy wolden laten entfangen, besundern 
guden frunde, hebbe yk juwen bryff gutliken entfangen unde on under velen 
worden inholdende to ghuder mate wol vornomen unnd begere juw darupp gut- 
liken weten, dat my sodanne gefangen allene nicht tokamenn. Doch so wil yk 
juw to willen sodanne gefangen gerne uppe dy vorschreven tyd to borge donn, 
behalven to Lovenborg iffte to Ratzeborg to schickende, dencken de jennen, dede 
myt my desset hebben to schickende, nicht to donde, unnd ock dencken sy so- 
danne gefangen an mynes heren slote iffte an dat synte nicht to bryngende. Ock wyl 
myn gnedige here sodanne gefangen an deme sinte nicht hebben. Doch ifft yd 
juw belevende unnde to willen sy, so wyl yk sodanne gefangen gerne deme 
ersamen rade to Lunenborch antwerden, de se vann my upp legelker stede, dar 
se de rouweliken mogen vann bringen, entfangen myt sodannem unnderscheide, 
afft wy denne upp dem vorschreven dage an beyden parten nicht gesleten wordenn, 
dat denne de ersame rad van Lunenborch sodanne gefangen, alse yk juw vor 
geschreven hebbe, wedder upp legelker stede, dar yk se in myn beholde in 
veylicheit mochte bringen, wedder in antwerden mochte, daran yk unnd dy jennen, de 
des myt my hebben to schickende, mochten vorwaret wesen, so furder gy my 
unnd och de jennen, de de myt my desset hebben to schickende, anderwerve 
bynnen todanner tyd to dem dage, upp dem dage unde wedder van dem dage 
wedder in unnse beholt veylicheyt schriven. Unnd wes juw denne hirinne belevet, 
bidde yk juwe gudlike beschreven antwerde. Geschreven to Lovemborch am dage 
circumcisionis domini, under mynem ingesegel, anno domini etc. LXVII?. 


Volrad Scharpenberch, borchman to Lovemborg. 


Aufschrift: Denn ersamenn unnd vorsichtigenn borgermeisternn unnd ratmannen 
der statt Lubeke, mynen besundernn guden frunden. 


Original auf Papier mit aufgedrücktem Siegel. 


?) Mai 1. 

205. 


Heinrich Greverade ertheilt Vollmacht an seinen Bruder den Rathmann Adolf 
Greverade und seinen Schwager Hermann Klaholt zu seiner Vertretung 
in allen Geschäften während seiner Abwesenheit. 1467. Januar 1. 


Hinrik Greverode borgere to Lubeke vor deme ersamen rade darsulvest 
hefft gekoren unde geset in zine ware procuratores unde hovetmanne den ersamen 
heren Alff Greveroden zinen broder radmanne unde Hermenne Claholte zinen 
swager, borgere to Lubeke jegenwardich, en samptliken unde besunderen gevende 
gantze vullekomene macht, alle zine zake de he binnen edder buten Lubeke to 
schaffende hefft, welkerleyer de wesen mogen to zineme besten to vorstande, alse 
namliken erve unde egen, id zij an liggenden grunden, standen erven edder 
erffliken renthen to vorkopende, deme kopere de vorlatende na wyse unde won- 
heid der stad Lubeke dat geld dar van komende uptoborende unde to ent. 
fangende, ok sine schulde unde renthe, de he utgande hefft uptoborende unde 
to entfangende, ok furder in der stad Lubeke unde zin egene rekeneboek in- 
schriven unde wedder uth delegen to latende unde zus allerleye andere dingk 
darbij to donde, dat de erscreven Hinrik Greverode sulvest dar by don scholde 
unde mochte, offt he personliken binnen Lubeke tor stede were, stede unde vast 
to holdene allent, wes her Alff Greverode unde Hermen Claholt erbenomet 
samptliken unde besunderen darbij donde werden. Jussu consulum. 


Eintragung ins Niederstadtbuch: 1467 circumcisionis domini. 


206. 


Der Rath von Lübeck theilt dem Rathe von Lüneburg Abschrift eines Schreibens 
an den Herzog von Braunschweig wegen einiger dem Bürgermeister 
Kastorp genommener Tücher mit, mit der Bitte ihn zu unterstützen. 
1467. Januar 2. 


Unsen vruntliken grut mit vormogen alles guden. Ersamen vorsichtigen 
heren, besundern ghuden vrunde Wij schriven dem irluchtigen hochgebornen 
fursten unde heren, heren Otten, to Brunswijgk unde Luneborgh hertogen, juwem 
gnedigen leven heren, van wegen des affschedendes twysschen zinen gnaden unde 
dem ersamen heren Hinrike Kastorpp, unseme borgermestere, ziner genomenen 


laken halven, so gij uth der copie hirinne vorsloten wol uterliker werden vor- 
27° 

nemende. Worumme bidden wij juwe ersamheide deger andachtigen, gij bij 
juweme obgenanten gnedigen heren mit dem besten, gij mogen, gudliken willen vorfogen, 
dat zine gnade uns stede unde tijd uppe de naheid juwer stad edder dar en 
bynnen, dar unse borghermeister des rechtes dorch zine vulmechtigen geworden 
moghe laten, vorschriven wille, uppe dat de sake noch in vruntschoppen ofte 
rechte bigelecht mochte werden. Dat vordenen wij umme juwe ersamheide, de 
gode zin bevalen, allewege gerne. Screven am vridage na circumcisionis domini, 
under unser stad secrete, anno LXVIIme, 


Borghermestere unde radmanne der stad Lubeke. 


Aufschrift: Den ersamen vorsichtighen mannen, heren borghermesteren unde 
radmannen to Luneborgh, unnsen besundern ghuden vrundenn. 


Original im Archiv zu Lüneburg. Secret grösstentheils abgesprungen. 


207. 


Der Rath von Lübeck ersucht den Rath von Kiel, von testamentarischen Vermächt 
nissen eine Abgabe nicht zu fordern, da das auch in Kiel gültige Lübische 
Recht sie nicht kenne. 1467. Januar 3. 


Unsen vruntliken grut mit vermogen alles guden. Ersamen besundern 
guden vrunde De beschedene Hans Bostede, juwe, unde Hans Schroder, unse 
borger hebben uns to kennende geven, dat selige Eggerd Bostede, wandages mit 
jw wonaftich, in‘ zinem testamente Hanse Bosteden vorschreven unde Hanses 
Schroders husfrowen hefft gegeven etliken antal ziner nalatenen gudere, darvan 
gij den derden penning gelijk offt ze de guder alse de negesten erven maneden, 
van Hanse Bosteden vormenen to hebbende, gelijk he dat vorborget hefft, unde 
van unsem borger Hanse Schroder geboret hebben, so wij van em zin berichtet. . 
Unde so wij ze vorstan, manen ze sulke guder nicht alse de negesten erven, 
men alse de jenne, den ze in dem testamente sint gegeven. Unde, guden vrunde, 
wante mit uns nicht wontlik is, den teynden penningh van gegevenen guderen 
to nemende, unde wij dat ok nicht plegen to donde, darumme unde angesehen, 
dat gij mit unser stad rechte bewedemet sint, is unse fruntlike beger, gij den 
erscrevenen Hanse Bosteden unde Hanse Scroder des laten geneten, des teynden 

penninges Hanse Bosteden vordregen unde wes gij deshalven van unsem borger 
entfangen hebben, em dat gudliken wedder tokeren willen. Dat vorschulden wij 
umme juwe ersamheide allewege gerne, de gode zin bevalen. Screven under 
unser stadt secret, am sonnavende na circumcisionis domini, anno LXVII. 


Borghermestere unde radmanne der stad Lubeke. 
Aufschrifi: Den — — radmannen tom Kyle, unsen u. s. ww. 


Original im Staatsarchiv zu Schleswig mit Resten des Secrets. 


208. 


Der Domherr Heinrich Bentzin zu Lübeck und der Domherr Johann Borstell zu 
Schwerin bekennen, von dem Lübecker Bürger Gerd von Lenthe ein der 
Herzogin Dorothea von Mecklenburg gehörendes Halsband in Verwahrung 
bekommen zu haben und verpflichten sich zu Rückgabe oder Ersatz. 1466. 
Januar 6. 


De werdigen her Hinrik Bentzin, der kerken to Lubeke unde her Johan 
Borstell, der kerken to Zwerin domheren, vor deme ersamen rade to Lubeke 
unde desseme boke hebben bekand, dat ze van deme beschedene manne Gerde van 
Lenthen, borgere to Lubeke, to erer genoge hebben entfangen enen guldenen 
halssband, de werde van vyffhundert achtundesostich mark Lub., den desulffte 
Gerd pandeswijse bij zyk hadde liggende in vorwaringe der irluchtigen hoch- 
gebornen forstinnen unde frouwen, frouwen Dorothien hertoginnen to Mekeln- 
borgh etc. tobehorende. Unde de erscreven her Hinrik unde her Johan loveden 
unde zeden by eren unde truwen vor zyk unde erer erven, dat ze deme 
erscreven Gerde van Lenthen unde zinen erven sodanen vorgescrevenen halsband 
edder vyffhundert unde achtundesostich mark Lub. interste in desser negest 
tokomender vastenen umbeworn unde sunder jenigerleye togeringe wedder over. 
antworen willen sunder jenigerleye insage edder behelpinghe geistlikes edder wert 
likes gerichtes edder rechtes ane alle argelist. Jussu consulum. 


Eintragung ins Niederstadtbuch: 1467 epiphanie domini. 

209. 


Der Rath zu Lübeck ersucht den Herzog von Lüneburg wegen des an Gütern des 
Bürgermeisters Kastorp zwischen Stendal und Salzwedel geschehenen 
Strassenraubes einen Tag in oder bei Lüneburg zur Verhandlung anzusetzen. 
1467. Januar 6. . 

Domino Ottoni Brunswicensi et Luneburgensi duci. 

Irtuchtige hochgeborne furste, gunstige leve here. So alse denne dorch 
gudlike medeleweringe der ersamen juwer leven getruwen des rades to Lune. 
borgh twisschen juwen gnaden unde deme ersamen her Hinrike Kastorppe unsen 
borgermester van wegene sodanner lakene, eme uppe der keyserliken vryen 
straten vormiddest Ludeloff van Estorppe, Ludeloff vam Knesebeke unde Diderik 
van Eldingen twisschen Stendel unde Soltwedel genomen, dat afschedent is 
gewesen, dat gij enes fruntliken dages deshalven twisschen beiden delen vor- 
screven vor sunte Michelis dagh negest vorleden wolden hebben vorramet to 
vorsokende, offt gij ze deshalven fruntliken konden hebben gesleten. Wo deme 
so nicht en beschege, so wolden gj de genanten. Ludeloff van Estorppe, Ludeloff 
vam Knesebeke unde Diderik van Eldingen na sunte Michelis dage nu vorleden 
to rechte stellen. Unde wante, gunstige leve here, juwe fruntschopp in der 
benanten tijd vor Michaelis nieht en is vorsocht, bidden wij juwe furstliken 
herlicheid deger andachtigen, gij de genanten Ludeleff, Ludeleff unde Diderik 
to rechte stellen unde uppe de naheyd juwer gnaden stad Luneborgh edder dar 
en bynnen uns to willen stede unde tijd vorseriven willen, wor unde wanner 
unse borgermester juwes rechtes dorch zine vulmechtigen warden schole laten. 
Dat vordene wij umme juwe furstliken herlicheid alle wege gerne unde bidden 
desse juwe richtige unde gudlike bescreven antworde bij dessen Jegenwardigen. 
Gode [ete] Datum feria sexta na des hilgen nyen jares dage anno LXVII. 

Entwurf auf Papier. 


210. 


Der Rath von Lübeck ersucht den Ruth von Lüneburg, es zu veranlassen, dass die 
Citation Lüneburger Bürger, als Dürgen für einen Lübeckischen Bürger, 
durch den herzoglichen Vogt zu Winsen (is nach Ostern verschoben werde. 
1467. Januar 6, 

Unsen vruntliken grut mit vermogen alles guden. Ersamen vorsichtigen 
heren, besundern guden vrunde. Sulkes mannichfoldigen vlites, dorch juw 

bewiset bij dem irluchtigen hochgebornen fursten unde heren, Otten, hertogen 
to Brunswijgk unde Luneborgh, juwem gnedigen leven heren, van wegen sodaner 
twijer knechte unde schepe, unseme borgere Hinrike Petershagen dorch den 
voged to Winsen afgegrepen unde bekummerd, bedancken wij juw hochliken 
unde vordenent in geliken offte groteren gerne, unde hedden wol vorhopet, dat 
sulke knechte unde schepe allerdinge qwijt unde vrijg hedden gewest, nademe 
ze beth herto nicht ingemanet zin gewurden. Men so wij unsen borger vorstan, 
hebben em zine borgen, juwe borgere, nemliken Diderik Wulsche unde Werneke 
Stuver gescreven, welkerer breve, so he uns heft berichtet, he alse gisterne erst 
hefft entfangen, inholdende, dat de erscrevene voged se hebbe ingeesschet der 
erscrevenen twijer knechte unde schepe halven uppe der hilger drijer koningk 
dach jegenwardich etc. Ersamen guden vrunde. Gij konen wol irkennen, dat 
nu buten tijdes is, de knechte unde schepe intobringende. Worumme bidde wij 
juwe ersamheide deger andachtigen, gij noch mit dem besten, gi] mogen, bij 
juwem obgenanten gnedigen heren willen vorvogen, dat sulke sake in gedult 
beth to weddersdagen, nemliken na paschen, gudliken anstan unde de genanten 
borgen, juwe borgere, beth der tijd ungemanet bliven mogen. De genante unse 
borgher schall unde will juwem gnedigen heren don allent, wes gij unde wij 
irkennen konen, he zinen gnaden plichtich zij, darto wi] ziner mechtich willen 
wesen unde ene ok vorbeden in kraft desses unses breves.  Ersamen guden 
vrunde, juw gudwillich hirinne bewisen willen, darane wij nicht en twivelen, 
gij gerne don. Dat vordene wij umme juwe ersamheide allewege gerne, de 
gode zin bevalen, unde begeren desses juwe bescrevene antwerde by dessem 
jegenwardigen. Screven under unser stad secret am dage trium regum, anno 
ete. LXVIIme, 
Borghermestere unde radmanne der stad Lubeke. 
Aufschrift: Den ersamen vorsichtigen unde wijsen heren borgermesteren unde 
radmannen to Luneborg, unsen besundern guden vrunden. 


Original im Archiv zu Lüneburg. Secret theilweise erhalten. 


211. 
Schicksale von Volrad Scharpenbergs Gefangenen. 1467 nach Januar 6, 


Ann etc. lxvj an sunte Marcus dage!) worden de vanghene gegrepen 
bij Hamborgh uppe ene mile na unde worden van dar beth to Lovenborg 


1) April 25. 

gebracht, dar ze worden entholden enen dagh unde nacht unde worden 
do vortgevort van Lovenborg over de Elve in eyn hus, dar ze ok entholden 
worden enen dach unde nacht unde dar worden ze gelecht in eyn schipp unde 
eyn water upp gevoret, genomet de Sude, unde worden gebracht uppe enen hoff 
genomet tome Barsecke, welk hoff Volrade Scharpenberge tobehoren schall unde 
dar hebben ze geseten soss wecken unde dre dage unde worden do gefort van 
dar to deme Nyen huse, dar Jachim Blucher voged is. Jtem Mathewes Bulouw, 
wonafftich bij Rene, myt zineme vadere unde Volrad Scharpenbergh, de weren de 
hovetlude dar van unde Jachim Blucher, de hadde dar twe knechte mede unde 
in all hebben ze gehad xxxij perde, dar mede ze se venghen. Item hebben 
ze den vanghenen genomen namliken interste jungen Johanne Clawess viij 
Rinsche gulden unde ij mark Lub., item Hinrike Vuere ij mark Lubesch, item 
worden ze utgelaten uppe der hilgen dryer koninge dach unde worden gebracht 
over de Elve bij Luneborgh uppe dre mile na Luneborgh unde de stede, dar 
se gebracht worden in dat dorpp Pretze unde her Hinrik Witijk, radman to 
Luneborg entfingk ze inyt xv perden myt eneme wagene. Item Bertram Vol 
rades Scharpenberges knecht, de brochte se dar allene uppe ener slopen 


offte sleden. 
Gleichzeitige Copie auf Papier. 


212. 


Der Lübeckische Syndikus Osthusen und Heinr. Schonebeke bestimmen einen Termin, 
innerhalb dessen Heinrich Valke nach Lübeck kommen soll, um einen von ihm 
mit dem Lübeckischen Procurator Redborch abgeschlossenen Vertrag zu 
vollziehen und der Syndikus verspricht ıhm zu diesem Zwecke sicheres 
Geleit. 1467. Januar 9. 


Anno a nativitate domini millesimo quadringentesimo sexagesimo septimo 
indietione quinta decima, die Veneris nona mensis J anuarii, pontificatus etc. domini 
Pauli pape secundi anno tercioin parrochiali ecclesia sanete Marie virginis opidi 
Rostok Zwerinensis diocesis personaliter constitutus, egregius vir, magister 
Johannes Osthusen, utriusque juris doctor, sindicus et sindieatus nomine specta- 
bilium virorum proconsulum et consulum civitatis Lubicensis, ex una, necnon 
honorabilis vir dominus Hinrieus Schonebeke, illustris principis et domini, domini 
Erici, Stetinensis, Pomeranorum etc. ducis, secretarius, procurator et eo nomine 
procuratoris Hinrici Valken, laici, parte ex altera, iidem in venerabilium virorum 

dominorum Hermanni Becker, saneti Nicolai, Hinrici Bentzin, saneti Jacobi 
parrochialium eeclesiarum dieti opidi Rostok rectorum, spectabilisque viri, domini 
Gotschalei Buk, ibidem consulis, presencia unanimi consensu asserebant, quod 
providus vir Gherardus Redberch nomine dominorum proconsulum et consulum 
Lubicensium predictorum una cum Hinrico Valken predicto in curia imperiali 
quandam concordiam in opido Rostok infra octavas epiphanie domini anni 
presentis per partes easdem perficiendam concepisset; et quia talismodi concordia 
propter domini Hinrici principalis absenciam, ut prenominatus eius procurator 
asseruit, hae vice commode perficere non valerent, ideoque predicti domini 
magister Johannes sindicus et Hinricus procurator nominibus quibus supra 
terminum huiusmodi ad actum eundem videlicet concordiam perficiendam hine ad 
dominicam quasimodogeniti proximam!) concorditer prorogarunt ita et taliter, 
quod infra huiusmodi terminum prorogatum, quandocunque sepedietus Hinricus 
Valken intrare posset et deberet civitatem Lubicensem pro huiusmodi concordia 
consummanda, promisitque dictus sindicus omnem securitatem salvumque conductum 
pro persona rebus et amicis dieti Hinriei apud Lubicenses tamen nomine notatis 
ipsam civitatem Lubicensem intrandi ibidem conversandi ad loca tuta redeundi. 
Super quo literas salvi conductus ad opidum Rostok ad ipsius Hinrici utititatem 
a dominis Lubicensibus procurare et destinare promisit presentibus ibidem 
honorabih et discreto viro domino Johanne Breseman presbitero et Hinrico 
Blomerow laico Zwerinensis et Myndensis diocesis testibus ad premissa vocatis 
et rogatis. | 
Johannes Pickardi notarius ad premissa scripsit. 


Aufzeichnung auf einem Blatte Papier ohne Beglaubigung. 


213. 


Der Rath von Lübeck schreibt seinem Procurator am Kaiserlichen Hofgericht, 
Gerhard Retberg, in einer dort anhängigen Rechtssache. 1467. Januar 24. 


Unsen gunst unde guden willen tovorn.  Ersame leve getruwe. Wij 
begheren juw gudliken weten van wegen Hinrikes Valken, deshalven gij uns 
latest unde ok nu uppe giffte desses unses breves bij enen boden van Nurenberge 
gescreven hebben unde darmede bij gesant eyn vorraem ener eyndracht twisschen 
dem erscrevenen Hinrike unde juw in unseme namen in unses allergnedigesten 

heren des Romeschen keysers hove beschen, des wij denne umme sodanen 
vorraem unde afscheit to vullentheende den erbarn mester Johan Osthusen, in 
beiden rechten doctorem, unsen sindicum, in den achte dagen der werden 
hilgen drijer koninge binnen Rostock mit sodaner summe geldes juw witlick 
gesant hebben. Dar denne Hinrik Valke nicht is tor stede gekomen, sunder 
zinen procuratorem na lude enes machtbrives darsulvest getogen unde gelesen 
gesant hefft, de dar under andern to erkennende gaff, wo dat de vorscrevene 
Hinrik Valke in werven des hochgebornen fursten unde heren, hern Erijkes hertogen 
to Pomern etc; in den hoff des erbenomeden unses allergnedigesten heren des 
keysers utgesant unde geschicket were, unde also dan sodan machtbreff nicht 
nogafftich, umme sodan erscreven geld to entfangende unde quitancien darvan to 
ghevende, befunden wart, so is sodan erbenomede vorraem der eyndracht nicht 
vullentogen, sunder vorlenget unde upgeschowen na lude enes prothocolles enes 
opembaren notarii, des wij juw ware aveschrifft hijrinne vorwaret senden. Unde 
wij hebben deme erscrevenen Hinriki Valken uppe dat nye velicheid unde geleide 
togeschreven, darna gij juw mogen weten to hebbende. Ok, leve Gerharde, 
so hebbe wij borgermestere sunderlinges juwen breff myt ener ingelachten copie 
ener citacie van deme procurator fiscalis jegen alle stede des vorbundes ete. 
beholden unde van unseme erscrevenen allergnedigesten heren dem keyser utgegan 
unde ghegeven, gudliken entfangen unde woll vornomen unde begheren, wes in 
der angehavenen zake vurder beschende unde gedan wert, uns dat schriven 
unde benalen willen myt den ersten unde dat gij furder in dessen unde allen 
anderen unsen zaken des besten ramen, so gij gerne don, darane uns nicht en 
twivelt. Vorschulden wij umme juwe erbare leve, de gode dem heren zij 
bevalen, alle wege gerne. Screven under unser stad secret am avende conversionis 
sancti Pauli, anno etc. LXVII?*. 


Borgermestere unde radmanne der stad Lubeke. 


Aufschrift: Deme ersamen Gerharde Retberghe in unses allergnedigesten heren 
des Romeschen keysers hove wesende, unsem procurator unde gunstigen 
guden gunner. 


Original auf Pergament mit Besten des Secrets. 

214. 


Albert Krummendik, Bischof von Lübeck, und die übrigen Testamentarien des ver- 
storbenen Lübeckischen Bischofs Arnold Wesfal bekennen den Rückempfang 
von 2000 mj, welche der Rath von Lübeck sum Zwecke eines dem König 
Christian I. von Dänemark zu gewährenden Vorschusses von dem Ver- 
storbenen geliehen hatte. 1467. Januar 28. 


Wii Albertus, van godes gnaden unde des hilgen stoles gnaden bisschop 
der kerken to Lubeke, Albertus van Rethem, in dem geistliken rechte licenciate 
unde domhere, Johannes Wildungk, vicarius dersulven kercken unde Johann 
Westvael, borgermestere der stad Lubeke, alse testamentarii unde vormundere des 
testamentes des erwerdigen in gode vaders unde heren, heren Arnoldi, wandages 
bisschop der kercken vorschreven seliger dechtnisse, bekennen unde betugen opembar 
in unde mit desseme breve vor allesweme, dat wij van den ersamen unde wolwijsen 
mannen, heren borgermesteren unde radmannen der stad Lubeke, vul unde al to 
unser genuge unde behuff des erscrevenen testamentes hebben entfangen sodanne 
twedusend Lubesche margk, de selige her Arnd, bisschop vorbenomed, uthgelecht 
hefft to sodannen achtedusend margken, de de rad to Lubeke dem irluchtigesten 
hochgebornen fursten unde heren, heren Cristiern der rijke Dennemarken, Sweden 
unde Norwegen, der Wende unde Gotten koningk, hertogen to Sleswijk, greven 
to Holsten, Stormarn, Oldenborch unde Delmenhorst, umme ziner gnaden fruntliken 
bede willen to leefmode gudliken gelenet hadden uppe sunte Nicolai dagh negest vor- 
leden!) deme rade to Lubeke fruntliken to betalende, darvor en de erbaren unde duch- 
tigen Juries van Qwale, Goslik van Alevelde, Wulf van der Wisch, Clawes, Keye 
Hans unde Hinrik Rantzouwe, brodere, hern Schacken sone, Benedictus van Alevelde, 
hern Hinrikes sone, Detleff, Clawes unde Hinrik van Alevelde, brodere, her Johans 
sone, Clawes van Alevelde to Zegarden, Hartich Schinckel, Wulff Pogwissch, 
Hanses sone, Henneke Stake unde Diderik Blome, knapen, vor sick unde ere 
erven bynnen der stad Lubeke uppe ere egene kost truweliken inleger to holdende, 
by eren truwen unde eren hadden gelovet, dar nicht uth to schedende sunder 
ere wetend unde willen, eer sulke achte dusend margh en deger unde all weren 
betalet na inneholde enes openen breves van deme heren koninge unde allen 
knapen vorscreven en darupp vorsegelt Aldus wij Albertus bisschopp, Albertus 

van Rethem, Johannes Wildungk unde Johan Westvael vorbenomed vor uns unde 
unnse nakomelinge testamentarien unde vormunderen hebben vorlaten unde vor- 
laten jegenwardigen in krafft desses breves de erbenomeden borgermestere unde 
radmanne der stad Lubeke unde ere nakomelinge der bovenscreven twedusend 
margk halven van aller furder namaninge unde ansprake to eneme gantzen ende 
qwijt leddich unde los. Des to merer orkunde unde sekerheid hebben wij 
Albertus bisschopp, Albertus van Rethem, Johannes Wildungk unde Johan West 
vael vor uns unde unse nakomelinge unse ingesegele witliken hengen heten an 
dessen breff Gheven na der bord Cristi unses heren dusend veerhundert im 
sovenundesostigesten jar, am midweken vor purificacionis Marie. 


Original mit den vier anhängenden Siegeln. 


215. 


Johannes Sprot, Lübeckischer Procurator in Rom, schreibt wegen einer Prosesssache 
und wegen einer Vicarie des früheren Syndikus Arnold von Bremen. 
1467. Februar 1. 


Minen vlitighen denst unde wes ik gudes vormach. Werdighen leven 
heren. Ik beghere juw gudliken tho weten, dat her Bertold Ouwe in der 
sake, de he tiegen juw hir am hove to Rome vorvolghede, nu uppe dat nye 
nicht anghehaven heft, unde hope nachdeme he desulven sake min dan mit rechte 
tughen juw vorghenamen heft, he nu vormiddelst juwen rechticheiden also under 
wiset is, dat he juw sodaner sake halven werde vorbath unbekummert latende. 
Ik hebbe ok ummetrent aller godes hilghen dach negest vorschenen!) to der vor 
screvenen sake behoff acht Rinsche gulden van juw mi averghesand untfanghen 
tho guder rekenschopp.  Vurdermer, werdighen leven heren, also van wegen 
der viearie doctoris Arnoldi Somernad in unser leven vrouwen kerken juwer 
stad to Lubeke hebbe ik juwe guden meyninghe unde andacht uth juwen breven 
lesende wol vornomen, juwer gunst unde guder warninge noch vormoghe grod- 
liken dankende. Iodoch alse de vorscreven Arnoldus Somernad juwem werdighen 
rade manck anderen tho antworde schal gheven hebben, dat he gude dispensacien 
hebbe, desulven vicarie mit des domproven to Lubeke samentliken to besitten, 
des hebbe ik sodane sine dispensacien vlitliken averghelesen unde bevinde, dat 
se nicht nochafftich is, alse juwe werdicheide hirna werden wol vornemende. 


" November 1. 

Gode almechtich ewich wolmoghende sijt bevalen.  Ghesereven tho Rome uppe 
unser leven vrouwen tho lichtmissen avend, anno MCCCCLXVITI. 


Johannes Sprot etc. 


Aufschrift: [Den w]erdighen wisen heren [Bertold| Wijtigk unde Johan [West- 
fal, borghermeysteren tho [Lubeke, mynen] gunstighen leven heren. 


Original auf Papier mit aufgedrücklem Siegel. 


216. 
Reisepass des Raths von Nymwegen für den Krämer Johann Klot. 1467. Februar 2. 


Allen den ghenen, die desen onsen brieff sullen syen off horen lesen, 
begeren wij burgermeister scepen ende rait der stat van Nymegen vrientlic to 
weten, dat Johan Kloit, kremer, thoenre diss brieffs, onse ingeseten is, mit ons 
bynnen onser stat wonafftich. Waeromme wij van u allen ende elken besunder, den 
dese onse brieff voerkoempt off gethoent sall werden, vrientlic begerende sijn, 
denselven Johan in synen saken tot synen rechten ende reden gonstich vor- 
derlic ende behulplie te willen wesen. ^ Orkond onser stat secretsegelt by 
onser rechter wetentheet an desen brieff gehangen. Gegeben int jaer onss 
heren, dusent veerhondert soeven en tsestich op onser liever vrouwen dach 
purificacionis. 


Original mit anhüngendem Secretsiegel. 


217. 


Marquard Hacke von Rendsburg erhält Aussiand in seiner Sache gegen Luder 
Elrendorp wegen einer Bude in Schonen, bis dieser von seiner Pilgerfahrt 
heimgekehrt ist. 1467. Februar 2. 


Witlick zi, dat de ersame rad to Lubeke gestundet Marquarde Hacken 
van Rensborgh sodane zake, alse he vermenet to hebbende to Luder Elrendorpe 
van wegene ener bode to Valsterbode uppe Schone uppe der Lubeschen vitten 
belegen, so lange bet de erscreven Marquard van sunte Jacobe, dar hen he 
dechte to wesende, so he zede, wedder komende wert, zinemen rechten unschedelick 
to wesende. Jussu consulatus. 


. Eintragung ins Niederstadtbuch: 1467 purificacionis Marie. 

218. 
2. 
Bürgschaft für die Auslieferung zweier von Volrad Scharpenberg gefangener Dith- 
marscher. 1467. Februar 2, Mai 10 und Juni 15. 

Hans Velt de elder, Hans Velt de junger, Laurenss Velt, Hermen Darsouwe, 
Frederick Kortsack, Hans Sirick, Marquard Hoepp, Cord Ricquardus, Peter Hoppener 
unde Clawes Schele vor deme ersamen rade to Lubeke zint erschenen unde 
hebben deme sulfften rade gelovet unde gud gesecht: Weret zake dat de duchtige 
knape Volrad Scharpenberch, borchman uppe Lovenborg unde de erscreven 
rad to Lubeke zyk under malkander uppe deme vorrameden daghe Walburgis 
negest volgende! van wegen der twijer gefangenen uthe Detmerschen, de de 
erscreven Volrad Scharpenberch lange tijd her in vengnisse geholden unde de 
deme ersamen rade to Luneborgh to borge gedan hefft, in fruntschopp nicht vorgan 
konde, dat ze denne desulfften twe gefangenen deme erbenomeden rade to Lune 
borgh binnen den achte dagen na sunte Walburgis dage vorscreven in dat dorpp 
geheten Pretze dre mile weges van Luneborgh belegen, dar de desulffte rad to 
Luneborgh de erscreven twe gefangenen hefft entfangen laten, levendich edder 
dot wedder in schicken unde in antweren willen. Jussu consulum. 

b. 

Johan Clawess de jungere unde Hinrik Vuer uthe Detmerschen vor 
deme ersamen rade to Lubeke hebben vormiddelst eren utgestreckeden armen 
unde upgeriehteden vingheren staveder eede lijffliken to den hilgen gesworen 
unde gelovet, dat ze sodane loffte, alse ere lovers in sodane scrifft vor desser 
schrifft aller negest gescreven anhevende: Hans Velt etc. van erer vengnisse 
wegene deme erscreven rade to Lubeke gedan hebben stede vast unde unvor- 
broken holden unde desulfften ere lovers myt eren erven van der wegene 
schadeloss holden unde ze desshalven gantz unde all benemen willen to ewigen 


tyden. Jussu consulum. 
©. 


Witlick zij, alse denne de beschedene maune Hans Velt de elder, Hans Velt de 
junger, Laurentz Velt, Hermen Darsouw, Frederik Kortsack, Hans Sirick, Marquard 
Hoepp, Cord Ricquardes, Peter Hoppener, unde Clawes Schele, deme ersamen rade to 
Lubeke gelovet unde gud gesecht hebben?) Unde alse denne de gesechte 


! Mai 1. 

rad to Lubeke unde Volrad Scharpenbergh zyk under malkander uppe deme 
vorgenanten vorrameden dage van wegene der erbenomeden twyer gefangene 
fruntliken nicht hebben vorgan mogen unde de ergenante Volrad densulfften 
twen gefangenen dorch des erscreven rades to Lubeke fruntliker bede unde der 
ersamen radessendeboden der van Luneborgh dudlike medebeweringe willen den 
obgenanten gefangenen noch ene maentlanck dach ghegeven hefft etc. Alsus de 
bovensereven Hans Velt de eldere, Hans Velt de jungere, Laurentz Velt, Hermen 
Darsouw, Frederik Kortsack, Hans Sirijk, Marquard Hoepp, Cord Ricquardes, 
Peter Hoppener unde Clawes unde furder myt en Peter Polle hebben deme 
erbenomeden rade to Lubeke furder gelovet, dat se, wenner sodane maent 
erschenen is, sulke vorgenante twe gefangene deme ersereven rade to Luneborgh 
in dat ergedachte dorpp Pretze levendich edder dot wedder inschicken unde in 
antworden willen. Jussu consulum. 


d. 


Witlick zij alse denne de duchtige kape Volrad Scharpenbergh, borch- 
man uppe Lovenborch, de beschedene junge Johan Clawess upper Heyde unde 
Hinrik Vur, to Wesselenbur in Detmerschen wonhafftich, gefangen unde de lange 
tyd her in vengnisse geholden hefft, des zyk doch desulfften twe gefangenen 
van deme erbenomeden Volrade Scharpenberge uthe sodane erer gefengnisse qwijd 
leddich unde loss gekofft hebben beschedeliken vor drehundert mark Lub., twe 
Leydesche laken unde dre Olmesche sardoke, alse namliken junge Johanne 
Clawess de twe part unde Hinrike Vure dat dorde part, darvan nu in den veer 
hilgen dagen michaelis negest komende to betalende, darvor denne de ersame 
rad to Luneborgh deme erscreven Volrade, dat sulke betalinge beschen schole 
gelovet hefft, welkes lofftes halven de beschedene Diderik Vultzeke deme 
gesechten rade to Luneborgh unde Hans Velt de jungere borgere to Lubeke 
densulfften Diderike vortan gelovet unde gud gesecht hefft schadeloss to holdende 
etc. Alsus de erbenomede junge Johan Clawess unde Hinrik Vur vor deme 
rade unde desseme boke hebben bekand unde gelovet, dat ze vor zijk unde 
ere erven, dat se deme erscreven Hanse Velde unde zinen erven sodane vor- 
gescreven drehundert mark Lub. twe Leydesche laken unde dre Olmesche 
sardoke achte dage vor deme ersereven sunie Michaelis binnen Lubeke tor stede 
schicken unde benalen, densulfften Hanse Velde unde zine erven sulkes lofftes 
halven ganss deger unde all benemen unde ze dar aff schadeloss holden 

willen sunder alle argelist, darvor ze en alle ere gudere, bewechlick unde um- 
bewechlick, welkerleye de zint, vor deme rade unde desseme boke hebben 
vorpandet. Jussu consulum. 


Eintragungen ins Niederstadtbuch: 1467 purificacionis Marie, Exaudi und Viti martiris. 


219. 


Gerd, Graf von Oldenburg und Delmenhorst nimmt den mit Wein und anderen 
Waaren nach Schleswig, Holstein und Stormarn kommenden Kölnischen 
Kaufmann auf ein Jahr in seinen Schutz. 1467. Februar 5. 


Wii Gherd to Oldemborch unde Delmenhorst greve etc. bekennen unde 
betugen openbar vor alsweme in desseme unseme breve, dat wij umme andechtiger 
bede willen der ersamen unser guden frunde van Lubeke der stad van Kolne 
varenden kopman, de de wyne unde andere kopenschupp to Lubeke plegen to 
tovorende in dessen landen Slesswijgh, Holsten unde Stormaren in uth unde 
dorch to komende unde to varende ghevelighet unde gheleydet hebben en jar 
langk na datum desses breves, veligen unde leyden se also alle an personen, 
deneren, have unde ghuderen in crafft desses unses breves vor uns de unsen 
unde de jennen, der wij sunder argelist mechtich synd. To orkunde unde vaster 
vorwaringe hebben wy unsse ingesegel witliken benedden de schrifft uppe dat 
spacium desses breves gedrucket heten, de ghegeven is na der bord unses heren 
verteynhundert jar darna in deme sovenundesostigesten. jare ame dage sancte 
Agate virginis. 

In dorso: Cassata et rescripta fuit et vera littera jacet in capsa burgimagistrorum 
in pretorio. | 


Original auf Papier mit aufgedrücktem Siegel unmittelbar unter der Schrift. 


220. 


Der Rath von Lübeck ladet den Rath von Lüneburg zu einer Zusammenkunft in 
Mölln ein, um mit ihm und dem Ruth von Hamburg über eine Antwort 
an die überheidischen Städte und über andere Gegenstände zu berathen. 
1467. Februar 5. 


Unsen vruntliken grud unde wes wij gudes vermogen tovorn.  Ersamen 
heren, besundern guden vrunde. So unse radessendeboden, de wij myt juwen 
unde der ersamen unser frunde van Hamborgh erliken radessendeboden to 

Tzelle to daghe gefuget hedden, uns under andern angebracht hebben, wo 
dat ze under malkander umme enen anderen dagh to vorramende, dar de 
unse de juwe unde der erscrevenen van Hamborgh radessendeboden komen 
mochten,  vorhandelinge gehat hebben, umme  aldar eyn entlick antwort 
to beslutende den overheideschen steden uppe ere begher unde vorghevent to 
benalende etc., gunstigen leven heren unde frunde, des is unse fruntlike begher, 
gij umme des ghemenen besten willen deshalven unde ok umme etliker anderer 
zake willen, dat ghemene beste anrorende, juwe merkliken radessendeboden 
binnen Molne des ersten mandages in der vasten negest volgende!) des avendes 
in der herberge hebben willen, dar wij uppe desulffte tijd, unde ok de erscrevenen 
van Hamborgh, unse radessendeboden ok hebben willen dergeliken, so ze uns 
eynsodans van erentwegen togescreven hebben; juw gudliken hijrinne to bewisende 
unde desset nergen mede to vorleggende, so wij uns des gentzliken darto vor- 
laten. Dat vordene wij umme juwe ersamheide, de gode dem hern, zin bevalen, 
allewege gerne unde begheren desses juwe gudlike bescrevene antworde bij dessem 
jegenwardigen. Screven under unser stad secret, amme donredage na Blasii, anno 


etc. LXVII. 
Borgermestere unde radmanne der stad Lubeke. 


Original im Archiv zu Lüneburg. Aufschrift wie gewöhnlich. Secret theilweise erhalten. 


221. 


Der Rath von Lübeck ersucht den Rath von Lüneburg am ersten Montage in den 
Fasten Abgeordnete nach Mölln zu senden, um wegen der Braunschweigischen 
Angelegenheit zu berathen. 1467. Februar 6. 


Unsen fruntliken grut mit vermogen alles guden. Ersamen vorsichtigen 
heren, besunderen guden frunde. Juwen breff mit der ingelechten copien des 
breves der ersamen unser frunde van Gottinghen unde eneme articule, andrepende 
unnse vrunde van Brunswijgk hebben wij to guder mathe wol vornomen. Des 
halven gij unse antwerde uppe desse tijd, so wij uns gentzliken vormoden, wol 
hebben entfangen.  Begeren wij andachtigen, gij juwe erliken unde drepeliken 
radessendeboden am ersten mandaghe in der vasten neghest komende!) des 
avendes bynnen Molne in der herberge hebben willen, dar wij unse frunde van 
Hamborch ok to komende hebben vorbodet, dergeliken alse wij juw dat ok hebben 

vorscreven. Vorschulde wij umme juwe ersamheide allewege gerne. Sijt gode 
bevolen. Screven under unser stad secret, am dage Dorothee, anno LXVII. 


Borgermestere unde radmanne der stad Lubeke. 


Aufschrift wie gewöhnlich. Original im Archiv zu Lüneburg. Secret grösstentheils erhalten. 


2232. 


Heinrich Bunger, Werkmeisier der St. Jakobi- Kirche, verpflichtet sich zu Glocken- 
geläut und Orgelspiel bei der an jedem Donnerstag eu feiernden Heil. 
Leichnams-Messe. 1467. Februar 6. 


Witlik si] allen den gennen, de dessen breff seen edder horen lesen, dat 
ik Hinrik Bungher, werckmester nu tor tijd der kerken sunte Jacobi, van hete 
unde vulborde der ersamen heren, her Hinrik Ebeling unde Hermen Sundesbeke, 
radmanne der stad Lubeke, vorstendere der vorbenomeden kerken, bekenne unde 
betuge apenbare in unde mit dessem breve vor my unde myne nakomelinge der- 
sulven kercken na begeringe unde gudliken bode des erwerdigen heren, hern 
Johan Hoyman, domheren unde kerckheren sunte Peters unde sunte Jacob der 
stad Lubeke, van den erliken heren vicarien sunte Jacobi binnen Lubeke ent 
fangen hebbe twintich mark Lubescher penninge to vuller noge unde de vort an 
dersulven kercken buwete unde nuth hcbbe gekeret, van welken twintich mark 
ik unde myne nakomelinge to love unde to eren gode almechtich unde erwerdicheit 
des hilgen lichams unses heren Jhesu Cristi alle donredage morgens des somers 
vor viven unde des winters vor sossen schal luden laten to des hilgen lichammes 
missen na wontliker wise unser leven frouwen kercken bynnen Lubeke unde de 
sulven missen singen laten uppe deme groten orgelwercke. Ik wil ok unde 
myne nakomelinge alle donredage avende over de stacien den lovesanck: Discubuit 
Jhesus etc. singen laten uppe den groten orgelen ofte lutken orgelen na bequemicheit 
der tijd. Wenner aver de broder des hilgen lichams broderschop ere somerlach 
holden, denne in der stacien, wenne umme hoff geweset is mit dem hilgen 
sacramente, schal men singen: Melchisedech up den groten orgelen mit der homissen 
van dem hilgen lichamme unde dessen missen unde stacien dat wirokvat to 
donde. Vortmer schal ik Hinrik Bungher, werckmester vorbenomet, unde mine 
nakomelinge alle unplicht hirup komende belonen, dat ludent to der missen unde 
dat orgelikelent vorbenomed, alze sik des behored. Weret over dat den 
erscrevenen heren vicarii vorbenomed worde vorbetert de stacie edder de misse, 

so scholen se unde willen my Hinrik Bungher werckmestere vorbenomed unde 
mynen nakomelingen dat ok vorbeteren na antale der vorbeteringe, alze ik ent- 
fangen hebbe van den sosshundert marken. Alle desse vorscrevenen stucke unde 
articule eyn islick by sick lave ik Hinrik Bungher, werckmester, vor my unde 
myne nakomelinge na aller wise, also vorscreven is, stede unde vast unde unvor- 
broken to holdende, nenerleye uthnemynge darentiegen to brukende. To merer 
tuehnisse unde sekerheit hebbe ik Hinrik Bungher, werkmester der kerken sunte 
Jacobes vorghenomed van vulborde unde hete [wegen] der ersamen vorstenders 
dersulven kerken vorbenomed dat inghesegel des vakenomeden godeshuses vor 
my unde myne nakomelinge ghehenget an dessen breff, de ghegeven unde 
gescreven is na godes bord M? CCCC? in dem LXVII jare, uppe sunte Dorothee 
dage der hilgen juncfrowen. 


Gleichzeitige Abschrift in einem aus zehn Blättern bestehenden Hefte, das ähnliche Abschriften enthält. 


223. 


Der Rath zu Grabow meldet dem Lübecker, dass in einer Sireitsache des Werneke 
Struve gegen seine Schwester und die von Lützow Berufung nach Lübeck 
vereinbart sei. 1467. Februar 13. 


Vor alle den jenen de dessen breff zeen edder horen lesen, bosunderghen 
vor jw ersamen vorsichtighen heren borgermesteren unde radmanne der stad 
Lubeke bokennen wy borgermestere unde radmanne der stad Grabow, dat in dat 
jar gades dusent verhundert in deme achte!) unde sostighesten des mandaghes 
na der hylghen dryerkonynghe daghe?) Werneke Struve use mede kumpane des 
rades uns vruntliken bat, dat wy wolden in syn hus kamen unde dar aver 
wessen, he wolde syck vruntliken myd syner vleschliken suster Alheyde vor- 
sclyten na uthwysinghe des stades bokes der vorsichtighene heren to Lubeke, 
deme wy so gherne deden. Des nam Werneke vorghescreven de boseghelden 
breve, de he van syns broder weghen, her Johannis Struven zeligher dechtnisse, 
untfanghen hadde unde dede ene helffte unseme eren borgermestere unde de 
andern helffte deme anderen unde wolde myd er de kavel darumme werpen 
unde recht tendest to doen, dat he anders nyne breve hadde, dan syn suster 
nicht by wolde unde sede, he hadde mer breve. Dar na des dinxgesdaghes vor 


T) 1: soven. 
*) Januar 12. 

purificationis Marie!) bonomelken an deme daghe Policarpi was Werneke myd 
synen vrunden vor us in deme likhuse to Grabow, dar wy use junckeren de 
Lutzowen eyn deyl aver hadden, de to hus weren, so wy der vorsichtigheyt der 
heren to Lubeke screven hadden, dat wy use junckeren de Lutzowen dar 
wolden aver hebben unde wolde kost, unlust unde therynghe by unse 
junckeren de Lutzoven unde by us ghesettet hebben. Dat eer procurator 
Hans Arndes nicht inrumen wolde, ane he wolde soventeyen Lubesche 
mark to voren hebben unde borep des syck vor de wysheyt der heren to Lubeke, 
dat Werneke vorghescreven belevede unde wolde des der vorsichtigheyt der heren 
to Lubke ock gerne horen. Nach deme, dat he eme baden hadde, he wolde 
eme allent des don, so se vor den heren to Lubeke scleten weren to rechten 
tyden na uthwysinghe eres stades bokes. Hijr ane unde aver weren Matthias 
Bremer, Hinrik Rosenwinkel, Lubbeke Berndes unde Hans Brade borgher myd 
us to Grabow boseten, tughes loven unde eren werdich unde vele mer ander 
vrame bedderve lude. Des to tughe hebben wy user stad secret witliken 
drucken heten nedden an dessen apenen breff. Screven unde gheven na der 
bort Cristi dusent verhundert dar na in deme soven unde sostighesten vrigdaghes 
vor Invocavit. 


Angekommen den ?. März 1468. Original auf Papier mit Rest des aufgedrückten Siegels. 
2234. 
Ein Erbschaftsstreii. 1467. Februar 15. 

Witlick sij, alse denne van enes schulden ordels wegene Jacob Prutzenouw, 
to Damyn wonafltich, alse eyn vulmechtig procurator ener frouwen genomet de 
Schultesche, so he zede, uppe de ene unde her Nicolaus Loventzin, vicarius in 
sunte Bartholomei kerken binnen Damyn, ok alse eyn procurator Hinrikes Gotte- 
bend, borgers to Damyn, uppe de anderen zyden vor deme ersamen rade to 
Lubeke irschenen zint, dar de erscreven Jacob Prutzenouw interste dat vorhandel 
unde dat affschedent, latest darsulvest vor deme rade to Lubeke beschen, vorhalet 
unde to deme erbenomeden heren Nicolao tosprake gedan hefft van etliker erff- 
gudere wegene, dar zyk desulffte her Hinrik Gottebent alse eyn erffname ingesat 
scholde hebben, darto de erscreven Schultesche de negeste erve vormende to 
wesende, des denne de ancleger zede, dat zin wedderpart woll wiste, dat zin 


Das wäre Januar 27. Der Tag des heiligen Polykarp ist der 26. Januar, der im Jahre 1467 
auf einen Montag fiel, es wird also im Texte hinter: daghe ein: na einzuschieben sein. 

hovetman de negeste erve, were so he eme dat to eedes hand lede. Darup de 
erscreven rad to Lubeke do tor tijd gedelet hefft vor recht: eedes hand scholde 
eedes hand losen, unde alse nu de erscreven parthie tome anderen male wedder- 
umme gekomen unde irschenen zint, vragede de ancleger erbenomet, wo dat zin 
wedderpart in de besittinge der erscreven gudere gekomen weren, dar de ant- 
wordesman to antworde unde zede, dat he eyn sodans gedan hedde, alse eyn 
erve. Darupp de ancleger antworde, dat he dat bewisen scholde dat he de 
negeste erve were.  Darupp de antwordesman zede, wolde he ene uthe der 
were hebben, so scholde he zyk neger tugen, dan he were. Darupp de erscreven 
rad na beyder vorscreven parte clage wedderrede unde antworde na besprake 
unde ripeme rade delede unde aff zede vor recht in nabescrevener wijse: dat de 
jenne de de ansprake uppe de ersereven erffgudere gedan hefft, dat nabringen 
Schall, alse recht is, dat he to sodanen erffguderen de negeste erve zij, nymant 
neger noch myt eme allike na, id gha dar furder umme alse eyn recht is. 


Jussu consulum. 
Eintragung ins Niederstadtbuch: 1467. Jnvocavit. 


225. 


Der Rath von Lübeck beschwert sich bei dem Deuischordensmeister darüber, dass 
der Ordenskomthur in Memel einen Lübecker, Curd Hurlemann, ohne 
rechtlichen Grund gefangen genommen habe. 1467. Februar 25. 

Domino magistro Prucie. 

Erwerdige unde grotmogende gunstige leve here Wij don juwer 
erwerdigen herlicheid gudliken weten, wo dat de werdige here kumpthur tor 
Memel enen unses borgers zone, geheten de junge Curd Hurieman gevangen, darto 
bedwungen hefft dat he eme hefft moten loven by sworen eeden wedder intokomende 
upp sunte Micheles dagh negest komende, wor he eme inesschende werd, darumme 
dat eme etlike guder, so he gesecht schole hebben, binnen unser stad afhendich 
gemaket scholen wesen, dat uns doch unwitlik is, wij ok em effte jemande 
anders sunder recht des zinen nicht afhendich gemaket hebben, deme ok so 
nicht gedencken to donde. Men yd is bescheen, dat des kumpthurs utliggere 
in der zee etliken unsen borgeren unde inwoneren ere guder hebben genomen, 
darumme ze wedderumme binnen unser stad etlike guder dem kumpthur to- 
behorende hebben gerosteret unde besatet, de jar unde dagh in der besate un- 
vorvolget hebben gebleven unde nicht zint entsettet mit rechte. Aldus de unsen, 

de dorch de zine beschediget zint, hebben sulke zine bekummerden guder na vorlope 
jares unde dages mit rechte vort vorvolget unde zijk erer genomen gudere en 
deel darane vorhalet. Ok is uns warafftigen bigebracht, dat de here kumpthur 
vorbenomet uns unde den unsen zere unde hartliken gedrouwet hebbe, to nemende 
unde to beschedigende, wor he des kan bekomen, des wij billiken umbesorget 
schulden wesen, nademe wij mit juwen gnaden unde juwem werdigen erden nicht 
dan vruntschopp unde alle gud weten. Darumme bidden wij juwe erwerdigen 
herlicheid deger andachtigen, gij an den erwerdigen mester to Lijfflande unde 
dar juw des vurder duncket nod zin, in der besten wise scriven offte werven 
willen laten, dat unses borgers sone vorbenomet sulkes eedes unde gelofftes vor- 
haven unde entslagen moge wesen unde dat de genante here kumpthur unsen be- 
schedigeden borgern unde inwonern ere genomen guder wedderkere offte na 
werde betale, he uns unde den unsen sulkes bovenscreven drouwendes vorkese 
unde ene so willen hebben, dat wy unde de unsen ziner unde der zinen um- 
besorget unde unbeschediget bliven moghen, unde dat gij dessen unsen bigebunden 
breff an den heren mester to Lijfflande mit juwer gnaden breff vort schicken 
willen; welk alle wy alle wege gerne vordenen umme juwe erwerdighen herlicheid, 
de gode etc. Unde bidden desses juwer gnaden gudlike antworde mit der ersten 


wissen bodeschopp. Screven under unser stad ingesegele, am mydweken vor dem 
sondage Oculi, anno LXVITI.!) 


Entwurf auf Papier ohne Unterschrift. 
226. 
Der Rath von Lübeck ersucht den Rath von Lüneburg, es zu bewirken, dass die 


Sache wegen der zwei Schiffe und Knechte des Lübecker Bürgers Peters- 
hagen beigelegt werde. 1467. Februar 25. 


Unsen fruntliken grut tovorn.  Ersamen vorsichtigen heren, besundern 
guden frunde De ersamen unse radessendeboden, de unlanges: mit den juwen 
to Tzelle to dage weren, hebben uns berichtet, dat twijsschen en dat afschedent 
darsulves was van wegen unses borgers Hinrik Petershagen, bringers desses 
breves, datmen de sake ziner twijer knechte unde schepe halven uppe ze anstan 
late, wente ghij juwen borgeren, unses borgers borgen, geboden hebben, dem 


! In ähnlicher Weise ist gleichzeitig an Johann von Mengden, Landmeister in Liefland, 
geschrieben. 

vogede to Wynsen nyn gelt to gevende, darupp sulkent beth heer is bestande 
bleven. Bidden wij juwe ersamheide deger andachtigen, gij dessem unsem borger 
willen behulpen wesen, he der sake halven enthoven mochte werden sunder 
zinen schaden. Dat willen wij umme juwe ersamheide allewege gerne vordenen, 
de gode zin bevalen. Screven under unser stad secret am midweken na Remi- 
niscere anno LXVII. 


Borgermestere unde radmanne der stad Lubeke. 


Aufschrift: Den ersamen vorsichtigen heren borgermesteren unde radmannen to 
Luneborg, unsen besundern guden frunden. 


Original im Archiv zu Lüneburg mit Resten des Secrets. 


227. 


Der püäpstliche Legat Marinus de Frigeno quitiirt über ausgeliehene und wieder- 
erhaltene Gelder. 1467. Februar 27. | 


Witlick zij, dat int jar etc. Ixvij des vrydages, de dar was de andere dach 
vor deme latesten des manen februarij, des morgens to tercie tijd offte dar bij, vor 
deme ersamen rade to Lubeke zint erschenen de werdige unde vorsichtige here Mari- 
nus de Frygeno uppe de ene unde de ersamen unde beschedene manne mit namen her 
Hinrik van Stiten borgermester, her Hermen Hitvelt radmanne, Hans Brekeveld unde 
Hermen Darsouwe borgere to Lubeke, alse vormundere zeligen Hermen Vrolinges 
uppe der anderen zyden, dar denne de erbenomede here Marinus sede unde 
bekande, wo dat he in vorledenen jare van deme allerhilgesten in gode vadere unde 
heren, heren Pij van godliker vorsichticheid des anderen pawess milder dechtnisse 
mit ziner hillicheid breven umme salicheid willen der menschen alse eyn legate unde 
sendebode in de dre koningrijke Dennemarken Sweden unde Norwegen utgeferdiget 
unde gesant were, dar he denne ctlick gelt an zulvere unde golde gekregen hadde, 
van welkereme gelde he denne bij zineme denere Anthonio de Katago Fermis 
genant binnen Revell drehundert unde dortich Rinsche gulden gesand hedde, de 
desulve zin dener Anthonius darsulves binnen Revell by Gerde Sassen vort 
gelecht hadde in sodaner wijse, dat de erbenomede Gerd Sasse zineme denere 
Anthonio ene hantscrifft an Hermene Vrolinge to Lubeke gegeven hebbe, de 
eme denne vort sodane vorgerorten drehundert unde dortich Rinsche gulden 
gheven unde vornogen scholde. Aldus weren nu furder de irluchtigeste hoch- 
geborne furste unde here, here Cristierne der ryke Dennemarken Sweden unde 

Norwegen etc. koningk myt deme genanten heren Marino overeyn gekomen, so 
dat he ziner koningliken gnade ene benante summe geldes gheven scholde. Al 
sus hedde nu deme erscreven hern koninge sulke vorgerorte drehundert unde 
dortich Rinsche gulden, de van Gerde Sassen unde Hermene Vrolinge to Lubeke 
overgekofft weren in vermyneringe sodaner summen upgedregen unde vorlaten, 
welke erbenomede drehundert unde dortich Rinsche guldene de beschedene 
Marquard van Rene imme namen des heren koninges na uthwisinge ziner gnaden 
besegelden breven unde ok etliker instrumente des heren legaten vorbenomet 
van den erscreven vormunderen zeligen Hermen Vrolinges upboren scholde, 
welke vorgerorten guldene de genante Marquard also to ziner vuller genoge van 
den obgenanten vormunderen hefft entfangen, so he des vor deme rade bekande 
unde de erscreven here Marinus unde Marquard van Rene hebben Gerde Sassen 
de erscreven vormundere unde ere erven van sodaner vorgerorden dryerhundert 
unde dortich Rinsche gulden wegene vor zijk unde ere erven unde alle der 
jennen, den des mede toqweme edder tokomen mochte, mit vornichtinge der 
handschrifft gentzliken deger unde all vorlaten unde qwyd geschulden unde vor- 
laten ze alle unde enen issliken van en besunderen in krafft desser schrifft in 
allen tokomenden tyden noch myt geistlike edder werliken rechten uppe ze dess 
halven nicht meer to sakende, so de vakenome[de] here Marinus unde Marquard 
van Rene dat vor deme rade gelovet hebbben unvorbroken to holdene, so dat 
sulffte ok eyn instrumente dorch den beschedenen Hinricum Dropen eneme 
openbaren notarius darup gemaket by deme erscreven heren Hinrike van Stiten 
in vorwaringe liggende clarliken uthwiset dergeliken. Jussu consulum. 


Eintragung ins Niederstadibuch: 1468 Palmarum. 


228. 


Der Rath von Lübeck biet den Rath von Lüneburg, den Marinus de Frigeno 
nach Celle geleiten zu lassen. 1467. Februar 28. 


Unsen fruntliken grud myt vormogen alles guden tovorn. Ersamen vor- 
sichtigen leven heren, besunderen guden frunde. De erbare here Marinus de 
Frigeno, toger desses breves, ys vor uns gewesen begerende, ene an juw to vor 
schrivende, umme eme enen edder twe knechte na zinem begere to lenende, 
umme myt eme na Celle to rydende etc. Bidden wij hirumme deger fruntliken, 
gij umme unser bede willen, eme sodane dener gutliken lenen willen. Vor- 

schulden wij umme de obgenanten juwe ersamheide myt vlite gherne, de gode 
dem heren zin bevalen. Screven under unsem signete, des wy umme hast 
willen nu tor tyd hirane bruken, am sonnavende vor dem sondage Oculi, anno 


ete. LX VII. 


Borgermester unde radmanne der stad Lubeke. 
Aufschrift: Den ersamen vorsichtigen mannen, heren borgermesteren unde rad- 
mannen to Luneborgh, unsen besunderen guden frunden. 
Original im Archiv zu Lüneburg mit aufgedrücktem Siegel. 


229. 


Die Vorsteher der Marientiden in der St. Marienkirche empfangen ein Vermáchtniss 
aus Hinrich Frunds Nachlass. 1467. März 1. 


De ersamen her Johan Hertze, radman, Hinrik Greverode unde Evert 
Junge, borgere to Lubeke, vormundere unde testamentarij zeliger dechtnisse Hinrik 
Frundes vor deme ersamen rade to Lubeke zint erschenen mit den vorstenderen 
der missen unde tijde, de dagelix beschen unde geholden werden achter der 
schiven in unser leven frouwen kerken, unde darsulves de erscreven vormundere 
Hinrik Frundes togeden unde lesen leten dre besegelde breve, uppe pergament 
gescreven, under segelen des ersamen rades to Luneborgh vorsegelt, de ene uppe 
dortich mark Lub. de andere uppe vyffundetwintich mark Lub. unde de dorde 
uppe veerundetwintich Lubesche guldene jarliker renthe sprekende. Unde furder 
de erscreven vormundere mit ereme willen unde wolbedachtem mode den 
erbenomeden vorstenderen der misse unde tijde vor deme erscreven rade to 
Lubeke overgheven unde gentzliken vorleten de erbenomede renthe in den 
erscreven breven utgedrucket to behoff der vorgenanten mysse unde getijde 
unde zeden furder, dat yd ere gantze unde vullekomene wille were dat de vor. 
stendere de vorsereven dre breve hadden unde de jarliken renthe dar van 
komende upborden unde entfangen. Jussu consulum. 

Eintragung ins Niederstadtbuch: 1467 Oculi. 


230. 


Der Rath von Lübeck schreibt dem Rathe von Lüneburg, weshalb er die Anknüpfung 
von Verhandlungen mit dem König von Frankreich zur Zeit für unpassend 

halte. 1467. März 2. 
Unsen fruntliken grut mit vermogen alles guden. Ersamen vor- 


sichtigen heren, besundern ghuden vrunde So alse des dinxstedages na 
80 

deme sondage Invocavit neghest vorleden!) dorch juwe, unser frunde van Hamborgh 
unde unse radessendeboden bynnen Molne dat afschedent was, dat wij van 
wegen der besendinge an der heren koning to Franckrijke unde ander sake de 
gemenen stede der hense andrepende ene dachfart des anderen sondages na 
Paschen negest komende, namliken Misericordia domini,?) bynnen unser stad des 
avendes in der herberge to wesende vorscriven scholden etc, daruppe don wij 
jw gudliken weten, dat uns na tidingen, de wij sedder der erscrevenen dachfart 
to Molne geholden vorfaren hebben, dede sint, dat de here koning to Franckrijk 
etc. sich tegen ziner gnaden brodere, de hertoge van Burgundien unde Britanien, 
unde ze sick wedderumme tegen den heren koningk van Franckrijk, ok umme 
unvelieheid willen der wege, duncket uns noch tor tijd nicht radsam, sunderlike 
dage mit dem heren koninge van Franckrijk to holdende, alse wij dat ock 
unsen frunden to Hamborgh by dem ersamen mester Hinrik Murmester, erem 
radeskumpan toentboden unde den olderluden des kopmans der Dutschen henze 
to Brugge in Vlandern unde unsen vrunden van Dantzik hebben vorschreven. 


&ijt gode bevalen. Screven under unser stadt secrete, am mandage na Oculi 
anno LXVII. 


Borgermestere unde radmanne der stad Lubeke. 


Aufschrift wie gewöhnlich. Original im Archiv zu Lüneburg mit Best des Secrets. 


231. 


Der Rath von Lübeck empfiehlt dem Rathe von Lüneburg die Angelegenheit des 
Gerd Schulie. 1467. März 2. 


Unsen fruntliken grut mit vermogen alles guden.  Ersamen vorsichtigen 
heren, besundern guden vrunde. De beschedene Gerd Schulte, unse borger, 
toger desses breves, heft van etliker ziner sake wegen vor juwer ersamheiden 
to schaffende unde to vorhandelende, so juw de sulve Gerd der sake legenheid 
wol uterliken werd berichtende Bidden unde begeren hijr umme degher an- 
dachtigen, gij den erscrevenen Gerd Schulten gudliken umme unsen willen horen 
unde eme in sodanen zinen rechtverdigen saken unde werven ghunstich, forder- 
lik unde behulpen willen ‚wesen, so gij gerne don, darane uns nicht en twivelt. Dat 


N Februar 17. 
*) April 12. 


1467. März 2. 235 


verdene wij umme juwe ersamheide, de gode dem hern zin bevalen. Screven 
under unser stad secret, am mandage Oculi, anno ete. LXVII. 


Borgermestere unde radmanne der stad Lubeke. 


Aufschrift wie gewöhnlich. Original im Archiv su Lüneburg. Secret grüsstentheils erhalten. 


232. 


Der Rath von Nymwegen ersucht den Raih von Lübeck, seinen Bürger Wilhelm 
Schoenzwaen die Rechte und Freiheiten der deutschen Hanse geniessen 
2u lassen. 1467. März 5. 


Allen den ghenen, die desen onsen brieff soelen syen off hoeren lesen, 
ende sunderlinge den eersamen wysen ende bescheydenen heren, burgermeistern 
ende raits der stat van Lubeke, onsen lieven gemynden vrienden, begeren wij 
burgermeister, scepenen ende rait der stat van Nymegen vrientlic to weten, 
woe dat Willem Schoenzwaen, bewyser diss brieffs, onse ingeseten burger is. 
Waeromme wij van u allen ende elken besunder, den dese onse brieff voerkoempt 
off gethoent sal werden, vrientlic begerende sijn, denselven Willem, onsen burger 
onser stat, ende voert der Duytzscher henzen rechten privilegien ende vrijheyden 
gonstliken te willen laten genyeten ende gebruyken ende voert in synen saken 
tot synen rechten vorderlic ende gonstich te willen wesen. Des willen wij 
gerne gonstlie wederom verschulden. Orkonde onser stat secretsegel by onser 
rechter wetentheit an desen brieff gehangen. Gegeven int jaer onns heren 
dusent vierhondert soevenentsestich opten vijfften dach en den maent Meerte. 


Original mit anhängendem Siegel. 
233. 
Der Kurfürst Friedrich von Brandenburg rechtfertigt sein Verfahren gegen den 
Rath von Lübeck und verlangt, dass die Kaufleute sich auch künftig 
des Handels mit Stettin enthulten. 1467. März 9. 
Fridrick, vann gots gnaden marggrave to Brandburg, kurfurste, des 


hilgen Romisschen rikes ertzkamerer, to Stettin Pomeren etc. 
hertogen unnd burggrave to Nuremberg. 


Unnsern gunstlichen grut tovornn. Ersamen wisenn liven besundern. Als 
gy uns geschreven hebben, wie etlike jwe medeborger jw bericht hebben van 


anbrynginge erer knechte unnd maschop semliker guder halven, de wy to Franck- 
30* 

furt und Oderberge gerosteret unnd bekumert scholen hebben laten ete, wu dat 
jwe briff ynholt, hebben wy wol vernamen unnd laten jw darup weten, dat wy 
vor etliker tijt umme merckliker redeliker orsake willen den van Stettin unse 
lant, ok affur und thufur, unnd dat nymandt handelinge edder meynschop, heym- 
lich edder openbar, mit en scholde hebben, denn gemeynen kopman unnd 
ock suss eynen yderman, beyde ynlendisch und uthlendisch dorch unnse 
mercklike schriffte apenbar unnd ernstliken verbaden hebben, by verlust lives 
unnd guder, alse dat unse brive, dy to Stettin unde anderswor openbarliken 
gelezen und verkundygt synt, clarliken vermelden. Van deswegen unnd nicht 
jw edder den jwen to vordrete, nadem sulk gut uth unnd van Stettin ken Oder- 
berge und Franckfurt bracht wart, sodans geschien ci. Over so men horde, dat 
Lubesch gut darunder sien scholde, dar men doch to dem male unnd noch 
hutiges tags nyen enkede beschyt an wuste edder weyth, wart verfugt, dat 
sodan gudes, so als vuste verderfflik ware darunder was, scholde to gelde gemaket 
und dat geld yngelegt werden, beth men eygentliken dy dingk erfare, dar wy 
denn ytzt notdurfftichlich na forschen willen laten, unnd so wy der sake recht 
in kunde komen, wyllen wy uns denn daryn wol geburliken holden. Over 
nadem uns die unsen vor Stettin wedder alle redlickeyt mit frevelikem overmude 
ungehorsam sint und fellig werden, wes sie uns dorch ere mercklike radessende- 
boden der richtunge halven tusschen uns, unsen ohmen und swagere, hertog 
Eriche und hertog Wartislave nehstin tom Soldin unser landhalven Stettin und 
Pomern etc. geschyen openbarliken, nemliken dorcb ere twe borgermester, alse 
Diderieh Grabow und Bertram Pawel, unnd twe ratmanne mit name Mellentin 
und Forneholte, openbarliken hebben toseggen laten. Ok hedden wy ungerne 
sulke richtunge yngeghan, hedden sie uns also insunderheit die to holdende 
so vulkomeliker laten toseggen. Van der wegen begeren wy van jw, dat gy 
noch mit den jwen bestellen, dat sie mit en nieht handel edder meynschap 
hebben, so verne se an schaden bliven willen, wen wy sodans hymende gestaden 
willen, sick darna hebben to richten. Geven to Coln an der Sprewe, am man- 
dage na Letare, anno domini etc. sexagesino septimo. 


Aufschrift: Den ersamen wysenn liven besundern burgermeister unnd ratmannen 
der statt Lubeck. 


Original auf Papier, mit aufgedrücktem, nur zum geringeren Theile erhaltenen Siegel. 

234. 
Moritz, Graf von Pyrmont, verpflichtet sich dem Rathe von Lübeck auf sechs Jahre 
zu Kriegsdiensten. 1467. März 16, 

Witlick si) allesweme: So alse twijsschen dem eddelen unde wolgebornen 
heren Mauricio, greven van Permund, uppe de enen, unde den ersamen unde 
vorsichtigen heren borghermeisteren unde radmannen der stad Lubeke uppe de 
anderen zijden, in bywesende unde dorch gudliker medebeweringe des duchtigen 
knapen Erpes van Weye ene eendracht is gemaket unde van beyden vorscreven 
parthen belevet to twen iaren durende unde warende, welcke eyndracht uppe 
sunte Petri dagh ad cathedram negest volgende! ummekomende unde enen 
ende nemende werd. Aldus de obgenante here Mauricius unde de rad to Lubeke sick 
uppet nye hebben vorghan unde ene eendracht under malkanderen maket in nabe- 
schrevener wijse, so dat de genante here Mauricius deme vorbenomeden rade sess jar 
langk na sunte Petri daghe ad cathedram neghest komende sunder myddel volgende 
ınyt vyff weraftigen knechten unde twen junghen denen unde ere hovedman 
blyen schal in aller mathe, so de bovenbenomede eindracht hijr bevoren twijschen 
en gesloten inneholdet unde uthwijset. Darvor de rad to Lubeke deme heren 
Mauricio vorbenomed de soss jar langk will unde schall jewelkes jares soss- 
hundert margk Lubisches pagimentes, nicht meer unde ock anders nicht, gudliken 
geven unde vornogen. Darvan schal he sine vitallie unde husgerade kopen, 
kost unde harnsch holden, zine knechte unde junghen kleden, zine thome unde 
andere gerede unde allent, wes he behoff hefft, hegen unde maken lathen. To 
merer orkunde unde sekerheid is desser schrifte twe eenesludes dorch A B C D, 
de ene uthe der anderen gesneden, darvan de vakenbenomede here Maricius de 
enen unde de rad to Lubeke de anderen hebben in verwaringe.  Geven unde 
gescheen na der bord Cristi unses heren dusend veerhundert darna im sovenundesosti- 
gesten jarn des mandages na deme sondage alse men in der hilgen kercken singet Judica. 

Nach dem Original auf einem ausgezackten Blatte Pergament. 


235. 
Der Raih von Lübeck schreibt nochmals an den Deutschordensmeister in der Angelegen- 
heit des Curd Hurlemann. 1467. März 23. 
Domino magistro Prucie. 
Erwerdige unde grotmogende gunstige leve here. Wij screven juwer 
erwerdigen herlicheid unlanges, wo dat de werdige here kumpthur tor Memel 


! Februar 22. 

enen unses borgers zone geheten de junge Curd Hurleman gevangen unde darto 
gedwungen hefft, dat he eme bij sworen eeden hefft moten loven, wedder in 
tokomende upp sunte Michels negest voigende, wor he ene inesschende werd, 
darumme dat eme etlike guder, so he gesecht schole binnen unser stad afhendich 
gemaket scholen, dat uns doch unwitlik is, wij ok eme effte jemande anders 
sunder recht des zinen nicht afhendich gemaket hebben, deme ok so nicht ge 
dencken to donde. Men id is bescheen, dat des kumpturs utligger in der zee 
etliken unsen borgeren unde inwoneren ere guder hebben genomen, darumme ze 
wedderumme binen unser stad etlike guder dem kumpthur tobehorende hebben 
gerosteret unde besatet. Unde wy screven vurder, dat sulke guder jar unde 
dach in der besate unvorvolget hebben gebleven unde na vorlope jares unde 
dages mit rechte vort zint vorvolget etc.  Gunstige leve here, wowol wij dat 
hebben gescreven, so wij des do tor tijd weren underwiset, jodoch zint wij nu 
anders unde also warafftigen underwiset, dat sulke guder des kumpthurs noch 
in besate unvorvolget staen unde jar unde dagh der besate nieht ummekomet 
eer ummetrent twisschen sunte Michelis unde Martini dage negest komende. 
Gelevet dem kumpthur, hijr jemande vulmechtich tor stede to sendende, wij willen 
em alles rechtes gerne behelpen. Wy screven juwen gnaden, dat uns warafftigen 
zij bigebracht, dat de vorbenomede kumpthur uns unde den unsen zere unde 
hartliken gedrouwet hebbe, to nemende unde to beschedigende, wor he des kan 
bekomen, des wij billiken unbesorget scholden wesen, nademe wij mit juwen 
gnaden unde mit juwem werdigen orden nicht dan vruntschopp unde alle gud 
weten. Darumme bidden wij juwe erwerdige herlicheid deger andachtegen, gij 
an den erwerdigen heren mester to Lifflande unde dar juw des duncket zin van 
noden, in der besten wise scriven offte werven willen laten, dat de genante here 
kumpthur hijr mit uns tor stede jemande vulmechtich zende, umme sulke zine 
erscrevene guder mit rechte to entsettende unde dat unses vorbenomeden borgers 
zone sulkes vorbenomeden eedes unde gelofftes vorhaven unde entslagen moge 
wesen, ok dat de genante here kumpthur unsen beschedigeden borgeren unde 
inwonern ere genomen guder wedderkere offte na werde betale, unde ene so 
underwisen, dat he uns unde den unsen sulkes bovenscreven drouwendes vorkese, 
unde dat wij unde de unse ziner unde der zinen unbesorget velich unde un- 
beschediget bliven mogen, ok dat juwe erwerdicheit dessen unsen bigebundenen 
breff an den heren mester to Lifflande mit juwer gnaden breff vort schicken 
wilen. Welk alle wy allewege gerne vordenen umme juwe erwerdigen herlicheid, 

de gode etc. Unde bidden desses juwer gnaden gudlike bescrevene antworde 
mit der ersten wissen bodeschopp.  Sereven under unser stad ingesegel, des 
mandages in der stillen weken vor Paschen, anne LXVII. 


Entwurf auf Papier ohne Unterschrift. 


236. 


Der Rath von Lübeck bittet den König Christian um Rückgabe zweier Schiffe, die 
von ihm aufgebracht worden, weil er irrthümlicher Weise die Ladung 
für Wismarsches Eigenthum gehalten hatte. 1467. März 23. 


Domino Cristierno regi Dacie. 


Beredicheid unses willigen denstes etc. Irluchtigeste hochgeborne furste, 
gnedige leve here. De ersamen her Andreas Geverdes, unse radeskumpan, 
unde Godeman van Buren, unse borger, hebben to kennende gheven, dat en vor- 
bracht zy, dat juwe koninglike maiestad twe schepe van der Wismer, darvan de 
schipper zint Bernd Schune unde Hans Bernd, ummetrent Martini negest vor- 
leden gesegelt, de over winter to Mastrande gelegen hebben, mit beer geladen, 
schole angehalet hebben laten in meninge, dat de schepe unde beer tor Wismer 
to hus behoren. Jodoch van sulken beyden schepen her Andreas dat ene halff 
unde Godeman dat ander heel, unde dad beer en deel en erem gesellen unde 
andern unsen borgern propper tobehoret, alse dat vor uns is wargemaket dorch 
ere gestaveden eede, so juwe gnade [uth] etliken certificacien breven van uns 
besegeld hijrbij vorwaret clarliken werd irkennende. Ok so wij vorstaen, zint 
meer unser borger unde inwaner, dan in den certificacien benomet staen, de 
in den gudere in den erscrevenen schepen wesende part unde deel hebben unde 
nu tor tijjd nicht by der hand zint. Unde wante denne, gnedige leve here, wij 
unde de unse mit juwer gnaden unde der juwen nicht dan leve unde alle gude 
weten, bidden wij juwe koninglike maiestad deger demodigen, gij den unsen 
ere scheper unde guder gnedichliken wedder geven unde den bovensereven schippern 
overantworden willen laten, umme ere markede, dar ze henne zin vorvrachtet, to 
vorsokende, uppe dat de unse des to nynen vurder schaden komen dorven. Des 
vorhopen wij uns gentzliken to juwer koningliken maiestad unde vordenent 
umme de unde de juwen allewege gerne. De god spare. Datum nostre 
civitatis sub sigillo, feria secunda post dominicam palmarum, anno LXVII. 

Unde bidden des juwer gnaden gudlike richtige bescrevene antworde by dessem 


jegenwardigen. 
Entwurf auf Papier ohne Unterschrift. 


2337. 

Certification eines Rathsmitgliedes und anderer. 1467. März 23. 

Vor juw irluchtigesten hochgebornen fursten unde heren, hern Cristiern, 
des rijke Dennemarken Sweden Norwegen, der Wende etc. koning etc, unsem 
gnedigen leven heren na irbedinge unses bereden unde willigen denstes be 
kennen wij borgermester etc, dat vor uns is gekomen de ersame her Andreas 
Geverdes unses rades medekumpan, unde hefft dorch sodannen eed, alse he uns 
unde unser stad gedan hefft, wargemaket, dat em propper unde egen halff tobehort 
sodanne schipp, alse schipper Bernd Schune voret, des zijk juwe gnade schole hebben 
benalet, unde hefft darinne dre last beers under dessen merke (Hausmarke) eme 
ok propper tobehorende. Unde he, Andreas, hefft uns berichtet, dat em witlik 
is, dat een veerde part dessulven schepes Zander Hogeboden tobehoret; Hans 
Richerdes, her Andreas ghast, hefft dar ok inne twe last beers.  Vurdermer 
Hinrik van dem Bure, unse borger hefft darinne veer last beers under dessen 
marke (Hausmarke) eme propper unde egen tobehorende, alse he dat vor uns 
vormiddest zinen utgestreckeden armen stavedes eedes liffliken to den hilgen 
hefft gesworen unde wargemaket. Vor juw irluchtigesten etc. ut supra, dat vor 
uns is gekomen de ersame Godeman van Buren unde hefft vormiddest zinen 
utgestreckeden etc. gesworen unde wargemaket, dat eme propper egen unde al 
tobehoret sodanne schipp, alse schipper Hans Berndes voret, des zijk juwe gnade 
schole hebben benalet unde hefft dar inne teyn last beers under desser merke 
(Hausmarke) eme unde zinen gesellen Pawel Hersefelde up deme schepe wesende 
mede tobehorende, also dat Godeman bij zineme eede ok heff[t| begrepen. 
Vurdermer de beschedene Cord Rickerdes, unse borger, hefft ok vor uns vor- 
middest zinen utgestreckeden etc. gesworen unde vorgemaket, dat Hermen 
Wittenborgh zin gast, unse borger, in demsulveu schepe hefft viffundetwintich 
last beres under desser marke (Hausmarke) eme propper unde egene tobehorende. 
In tuehnisse der warheid is unse stad ingesegel ruggelinges gedrucket upp 
dessen breff Gheven Anno LXVII det mandages negest na Palme sondage. 
In dorso: Certificatio navium et bonorum domini Andree Geverdes et Godemanni 


de Buren et aliorum civium per dominum regem Cristiernum captorum. 
Entwurf auf Papier. 

238. 
Eine Wechselsache. 1467. März 29. 


Hermen Soberhusen vor deme rade unde desseme boke hefft bekant, dat 
he ghegeven hebbe zeligen Hermenne Frolinge drehundert Rinsche guldene unde 
de betalinghe gedan hebbe bij Godemanne van Binen uppe der wessele, dewelke 
drehundert Rinsche guldene Hermen Soberhusen overgescreven hebbe to Brugge 
in Vlanderen to betalende bij Hanse van Sneen. Alsus desulffte Hans van Sneen 
vor deme rade unde desseme boke is erschenen unde hefft aldar bekant, dat he 
sodane drehundert Rinsche gulden to ziner genoge entfangen hebbe, alse nam- 
liken van Hanse by der Zee anderthalffhundert unde van zeligen Herbord 
Schadeken ok anderthalffhundert Rinsche gulden, so de sulffte Hans van Sneen 
dat darsulvest vor deme rade vermiddelst zineme utgestreckeden arme unde up- 
gerichteden vingheren stavedes edes lyffliken to den hilgen swerende hefft vor. 
richtet unde wargemaket. Jussu consulum. 


Eintragung ins Niederstadtbuch: 1467 pasche. 
2339. 


Der Raih zu Lödöse ersucht um Verwendung für sein Mitglied Hans Wasmot in 
einer Nachlasssache. 1467. April 3. 


Vor juw ersamen wysen mane, borgermester unde ratmanne to Lubeke, 
unsen guden leven vrunden bekennen unde betugen wij borgermestere unde rat 
manne der stat Ludehusen apenbare myt dessem breve, dat vor uns syn gewesen 
unse medebroder Hans Wasmot, berychtet vor uns, dat em is to wetende worden, 
wo em syn om Hermen Gleseman juwe medeborger selger dechternysse vor- 
storven is, desse vorgeschreven Hans Wasmot unde Hermen Gleseman, dat se 
hadden wedderlecht enen gesellen, de hete Bertelt van der Oste, de bogaff syk 
to Danske, do he dat to wetende krech, do hadde he synen boden wol wul- 
mechtych gemaket to Danske, em syn del van der wedderleggynge aff to 
manende, do gynk he van em myt rechte unde sede, he hadde Hermen Glese- 
man vorgeschreven em erer beyder del affgekofft vor 50 mark Lub. unde to 
der noge em betalende. Desse vorgeschreven Hans Wasmot heft vor uns gewest 
unde to den hylgen sworen myt upgerychtenden vyngeren, de he nywerlde van 
Hermen Gleseman edder van Bartelt von der Osst vorschreven nywerlde pennyng 


heft apgebort. Hyr umme maket he synen sone Hans Wasmot wolmechtych to 

manen, de de helfte van den 50 mark van Hermen Gleseman arven. Worumme 
guden vrunde, wij van juw vruntliken begerende syn, gy umme unses vordehstes 
dessem breffwijser Hans Wasmot gunstych, vorderlyk unde bohulpen wyllen 
syn, dat em sodane gelt kryge. Dat vorschulde wy umme juwe leve in gelyken 
edder groteren saken, wor wy konen. In tuchnysse der warheyt is unser stat 
s[e|chretum ruggelynges gedrucket up dessen breff, na der bor uns heren Crysty 
XIIIIC jar, dar na in deme VII unde sostychsten jare des negesten vrydages na 


passchen. 
Original auf Pergament mit Rest des aufgedrückten Siegels. 


240. 


Der Maler Bernd Notke wird ins Ami der Maler aufgenommen. 1467. 
April 14. 


Witlick zij dat int jar LXVII? des dinxedages na deme sondage 
Misericordia Domini de beschedene Bernd Notiken eyn meler to Lubeke vor 
deme ersamen rade darsulves to Lubeke is erschenen, togende darzulves zinen 
bord breff van deme ersamen rade to Lassan versegelt, den de rad to Lubeke 
na vorhoringe gedelet hefft bij werde unde vuller macht unde hefft deme 
sulfften Bernde dar upp affgesecht, dat zine knechte, de eme to zineme ampte 
des malwerkes denen, sodanes eres denstes, dat ze myt Bernde denen, nicht ent 
gelden, sunder in deme ampte der meler eres zulves to werdende woll werdich 
zin scholen, in deme se des myt uneren edder anders war mede nicht en vor. 
werken, unde sede ok furder: weret zake, dat jemand van den olderluden der meler 
edder des amptes ingesetene den obgenanten Bernde Notiken worumme wolde 
beschuldigen, de scholde dat don vor deme rade to Lubeke unde anders nergene. 
Jussu consulum. 


Eintragung ins Niederstadibuch: 1467 Misericordia domini. 


241. 


Der Rath von Nymwegen urkundet über die eidliche Aussage des Johann Hase, 
dass der wegen Verkaufs von schlechtem Ingwer und anderem Gewürz 
in Lübeck gefänglich eingezogene Johann Kloet ebendasselbe Gewürs als 
gute Waare von anderen Kaufleuten eingekauft habe. 1467. April 23. 


Allen den ghenen, die desen onsen brieff sullen sijen off horen lesen, 
ende sunderlinge u den eersamen vursichtigen ende wysen heren burgermeisteren 

ende rait der stat Lubeke, onsen lieven gemynden vrienden, ontbieden wy burger- 
meister, scepenen ende rait der stat van Nymegen onse vrientlike gruete ende 
wes wij lieffs ende guets vermoegen ende begeren iuwer eersamheit to weten: 
Also als Johan Kloit, onse ingeseten, bijnnen der stat Lubeke behacht ende belast 
wurdt, omme dat he aldaer kruyt als gengver veyl gehadt ende verkofft heefft, die 
nyet oprecht noch guet geweest en sold sijn, so hebben wij om die rechte waer- 
heit ende onderscheyt daervan te weten, so wij verstaen, dat Johan Kloit vurseid 
dat kruyt selve nyet gemant en heefft, voer ons op vurwerde ende geleyde ont- 
baden te komen Johan die Haze, den men heyt van Tijchgelen, kremer, die mit 
synen vrijen moetwille voer ons getuyght ende mit opgereichten vyngeren ge- 
staeftes eets lijflie ten heiligen gezworen heefft, woe dat hy dat kruyt, daer 
Johan Kloit tot Lubeke mede begrepen is selve nyet gemant, dan van anderen 
koipluden voer guet oprecht kruyt gekofft heefft ende heefft dat denselven Johan 
Kloit voer guet oprecht kruyt voert over gedaen ende oen doe mede gesacht, 
dat hy daer vrij op were, hy hed dat kruyt van sulken koipluden ontfangen, die 
hy wael geloeffden, die oen dat vor quat kruyt geloefliken togesacht hedden, 
ende heefft voert by denselven ede getuyght, dat hy selve ende oick Johan Kloit 
vurseid in der waerheit anders nyet geweten en hebben, dan dattet guet oprecht 
kruyt is geweest ende dat Johan Kloit dat kruyt vurseid op sulker geloven 
ontfangen ende voert geveylt heefft, so dat hy onoeselick ende onschuldichlie 
daer in tokomen is. Orkonde onser stat secretsegel by onser rechten wetenheit 
an desen brieff gehangen. Gegeben int jaer ons heren dusent vierhondert 
soevenentsestich, op sunte Joriens dach martiris. 


Original mit anhängendem Secret. 


242, 


Vögte, Schliesser und Geschworne des Landes Ditmarschen danken dem Rath von 
Lübeck für die vorläufige Freilassung der Gefangenen und bitten, nun 
auch eine vollständige Freigebung zu erwirken. 1467. April 23. 


Ussen vrundliken grut mit begheringe alles guden thovorn.  Ersamen 
wisen vorsichtighen leven heren, gunstighen ghuden gunners unde frunde. Alse 
de duchtige knape Volrat Scharpenberch, Junge Johans Clawesson unde Hinrik 
Vuer mit uns im lande to Detmerschen beseten, etlike tijd ghevanghen hadde 
unde gij groten vlyt unde arbeide darumme gedan hebben, eer se uth sodaner 


erer vencknisse to borge dan worden ete, darvor wij juwen ersamheijden hoch- 

liken danken unde wij willen dat alle tijd jeghen juw unde de juwe na gebore 
gherne wedder irkennen, wor wij best konen unde moghen, alse denne uppe deme 
dage Walburges van etliken heren unde guden mannen en dach vorramet 1s, dar wi] 
unses landes sendebaden uppe desulven tijd hadden dacht to hebbende, dar uns 
etlike sake twidrachte unde veyde an schelen unde lettende sint, alse gij wol 
irkennen konnen, bidden unde begheren noch degher vrundliken mit ghantzer an 
dacht, gij juw uppe dem vorscrevenen vorrameden dage, dor de vorramet is, uns to 
willen unde to leffmodicheit unde den erscrevenen Junge Johans Clawesson unde 
Hinrik Vuer tho ghude vlitigen arbeiden willen, dat se mit lympliker redelicheit 
sodanne vencknisse qwid leddich unde loes unde der entslogen mogen werden. 
Wente Volrat Scharpenberch kan dat nieht nabringhen, dat he unsem lande 
vorwaringe dan edder entsecht hefft So gij jw uns unde ene darinne thom 
besten bewisen unde bearbeijden konen, dat vordene wij umme de obgenanten 
juwe vorsiehtighen wisheide, de gode dem heren zin bevalen, mit vlite gherne 
na gebore. Screven under unses landes ingesegel, anno ete. LXVII am dage 
Georgii. 
Wij vogede, slutere, sworn unde de gemeynheit 
des landes to Detmerschen. 


Aufschrift: Den ersamen vorsichtigen wisen mannen borgermesteren unde rad. 
mannen der stad Lubeke, unsen vrunden vrundliken gescreven. 


Angekommen den 29. April. Original auf Papier mit Resten des aufgedrückten Siegels. 


243. 


Der Rath von Nymwegen verwendet sich für seinen Einwohner Johan Kloit. 
1467. April 24. 


Unse vrientlike gruete ende wes wij liefs ende guets vermoegen. Eerbere 
vursichtige heren ende besunder lieve vriende. Also wij!) eerberheit onlanxleden 
gescreven hebben voir Johan Kloit onsen ingeseten die aldaer in uwer stat be 
hacht ende belast wurdt, om dat hy aldaer kruyt nyet oprecht wesende geveylt 
ende verkofft sold heben ete. woe onse brieff daer van inhielt, so hebben wij 
nu, om die rechte warheit ende onderscheyt der saken to vernemen, so wij ver 
horen, dat Johan vurscreven onnoeselic hier in to koempt, voer ons ontbaden te 
komen op vurwerde ende geleyde Johan die Haze geheisen van Tijchgelen, 


» Fehlt: iuve. 

kremer, die voer ons mit opgereickten vyngern gestaefts eets lijfflie ten heiligen 
gezworen heefft, gelijick uwe eerberheiden syen sullen in den apenen brieve 
mit onser stat anhangenden secret segel besegelt, den wij uwer eerberheiden 
mede hier by seynden. Ende want wij dan van den vurgescreven Johan Kloit 
nye anders gehoert noch vernomen en hebben, dan van enen gueden schemelen 
reckliken knecht tot gueder famen staende, so bidden wij uwe eerbere wijsheit 
vrientlic begernde, dat genedichliken an te willen syen ende oen die sake teser 
tijt ten besten te willen keren, want wijt in der waerheit daer voer halden, na 
dien wij oen kennen ende van oen horen ende vornemen, dat hy onwetende 
hier in gekomen is ende op gueden geloven sich vorlaten beefft ende sul mit 
opsat off voerrait noede gedaen sold hebben. Hier in u lieve vriende om onser 
beden wille te vorder so vrientlic ende guetwillich bewysende, alt wij uwer 
eersamheit des ende alles guets genslic to betruwen, so dat dese schemel man 
onse ingeseten burger der saken ontlast ende ontslagen moege werden buten 
synen schade ende wes wij uwer eerberheiden tor andern tijden in einigen 
saken to gonsten ende to lieve guets gedoen kunden, solden wij zer gerne doen. 
Dat ken got, die die selve uwe eerberheiden to langen zeligen tijden gesparen 
wil. Gescreven op sunte Marcus avont ewangeliste, anno domini etc. LXVII?. 


Burgermeister, scepen ende rait der stat van Nymegen. 


Aufschrifi: Den eerberen vursichtigen ende wysen heren burgermeistern ende 
rait der stat van Lubeke unsen lieven gemynden vrienden. 


Original auf Papier mit Rest des aufgedrückten Papiersiegels. 


244. 
Enischädigung wegen aufgehobenen Verlóbnisses. 1467. April 26. 


Witlick zij, dat schelinghe gewest zint twisschen Eler Spete uppe de 
ene unde Kersten Walbome uppe der anderen zijden alse deshalven, dat de er- 
screven Eler deme obgenanten Kerstene zines uster tor ee gelovet hadde to ghevende, 
des he doch Kersten also nicht geholden hefft, darover ze denne dorch de ersamen 
heren Johanne Hertzen unde Vritzen Grawerdes radmanne, van deme rade dar 
to gefoget, fruntliken zint vorliket in nabescreven wijse. Also dat de erscreven 
Eler deme erbenomeden Kerstene hefft ghegeven dre syden speckes unde ene 
mark Lub., der zijk desulffte Kersten vor desseme boke van deme erbenomeden 
Elere to ziner genoge entfangen unde woll betalet irkande. Unde hyr mede 

scholen unde willen de obgenanten beyden part deshalven geschichtet unde ge- 
scheden wesen unde hebben dar mede vorlaten unde vorlatet zijk under mal- 
kanderen unde erer eyn den anderen myt eren erven van der wegene van aller 
furder ansprake unde maninge gentzliken qwyd leddich unde loss. Jussu consulum. 


Eintragung ins Niederstadtbuch: 1467 Cantate. 


245. 


Heinrich, Herzog zu Mecklenburg, theilt dem Rath zu Lübeck seinen Zwist mit 
seinem Vetier, dem Herrn von Stargard, mit und ersucht um Beistand. 
1467. April 28. 


Hinrick van godes gnaden, hertoge to Mekelnborg ffurste to Wennden 
unnd greve to Zwerin. 


Unnsen gunstigen gruth tovoren. Ersamen und wiisen leven besunderen. 
So alse gij denne villichte hebben woll irfaren, dat wie to unwillen sint gekamen 
mit unnseme vedderen van Stargarde, de uns unvorwart over vill na unseme und 
der unsen lyve und gude stund, sunder enigerloyge erlike und reddelke vor 
waringe und wii doch mit eme nicht en wusten, men leve und gud und offt 
wii desshalven mit desseme genanten unnseme vedderen furder to unwillen offte 
krige qwemen etc. bidden wii und begeren mit flitiger andacht, gii uns des 
mochten schrifftliken vormelden, wes hulpe effte rades wii bii iw desshalven 
mochten hebben edder we gii bii uns don willen, offt uns des nod were 
und behuff donde wurde noch der vorhalinge, so de entstan und is und uns 
ock gentzliken vorhopen, bi iw to hebbende gudliicke biiplichtinge rades und 
hulpe nach uthwiisinge unser vorsegelden breve, de wii under anderen hebben 
vorgeseghelt, dar up und also wii denne ok ghisterne amme mandage vor Slukup 
iwes rades sendebaden, de dar tor stede weren, anbevele deden an den gantzen 
rad dat vort to bringende, so see villichter alrede hebben gedan und wes wii 
des gudliker to vorsicht bij iw mogen behewen, begeren wii des iwe richtige 
antwarde. Geven tome Schonenberge amme dinxstedage na Cantate anno domini 
etc. LXVII? under unnsseme secretum. 


Aufschrift: Den ersamen und wiisen unnsen leven besunderen borgemeisteren 
und radmanne der stad Lubke etc. 

Auf einliegendem Zettel von derselben Hand: geschrieben: 


Ok ersamen besunderghen ghudene vrunde, gij hebbene vyllychte wol 
irfaren, wo dat unnse veddere unns aver vorscreven heft, wo dat wij bij em bij 
zineme love unde deme sinen in deme velde bescheddyghet schentlyken scholen 
gedhan hebben etc. deme zo nicht geschen iss, mhen he in zineme eyghene 
geleyde unde in: unnseme zampthlyken soldt, loven unde vrede sunder erlyke 
bewarynghe de unnsen af gegrepen, zo hiir vorscreven iss, uns schentlyken heft 
bij gebracht, dess gij in der warheit wol irfaren scholen, deme anders nicht schole 
geschen wesen, des gij der sake unde aller sake van weghen des unwyllen twys- 
schen unsen vedderen unde uns van deshalven irresene unde entstande, scholen 
alle weghe rechtes vulmechtych wesen unde bedet unns vor unnsen vedderen to 
rechte unde daghe unde wes wij juwer underwysinge konhen geneten, unns 
wedder vorteken. Datum ut supra. 


Angekommen den 28. April. Original auf Papier mit Spur des aufgedrückten Siegels. 


246. 


Der Rath von Wismar unterwirft sich in Bezug auf seine Zwistigkeiten mit Peter 
Langejohann dem Schiedsspruch des Herzogs Heinrich von Mecklenburg 
und .der Städte Lübeck, Hamburg und Rostock oder, falls diese sich nicht 
sollten einigen können, dem  Oberschiedsspruch des Raths von Stralsund. 
1467. Mai 4. 


Wii borgermestere unde radmanne to der stad Wijsmer bekennen unde 
betugen openbar in unde myd desseme breve vor alsweme, so alse beth hirto 
twisschen uns unde Peter Langhejohan etlike twistige zake van der wegene, 
dat desulve Peter Langejohan buten unser stad is irresen unde upgestan zint, 
dat wij sodane zake mit deme dat daran clevet, dardorch de genante Peter 
Langejohan wedder uns offte de unsen claghe, tosprake unde gerechticheide 
menet to hebbende, in der besten formen unde wijse, so wij allerbest konen unde 
mogen, bij den irluchtigen hochgebornn fursten unde heren, heren Hinricke, 
hertogen to Mekelenborch unde greven to Swerin ete, unseme gnedighen leven 
heren, unde de ersamen unde wijse heren rede der stede Lubek, Hamborch unde 
Rostock offte bij ere vulmechtigen rede unde sendeboden, bij se alle in na- 
geschreven rechter forme unde wijse enes rechten unde warafftigen compromisses 
uns unvorvenglick van wegen der eede unde borgen in dessen zaken van Peter 

vorbenomed gedan unde gesat, gesettet unde gestalt unde also unwedderopelick 
an ze alse unse rechte schedesrichter witliken compromitteret hebben unde jegen- 
wardigen compromitteren, beschedeliken, dat de genante Peter Langejohan alto- 
hand na data desses breves bynnen veerteyn dagen in schrifften under zineme 
egenen ingesegel alle zine clage, tosprake unde rechticheide, de he wedder uns 
vormenet to hebbende, deme ersamen rade to Lubek ane togeringhe mit flitigen 
beden schall bestellen unde dat desulve rad sodane claghe, thosprake unde 
rechticheide uns also drade bynnen achte daghen scholen benalen, unde wan 
deme also beschen is, scholen wij denne in den negest volgende veerteyn dagen 
na den achte dagen uppe sulke zine claghe tosprake unde rechticheide, de he 
wedder uns vormenet to hebbende, unse vullenkomelike antworde, wedderrede 
unde excepcien ok in schrifften under unser stad ingesegel myd sampt Peter 
Langejohans celaghe tosprake unde rechticheide bij den genanten rad to Lubeke 
schicken unde overtogevende bestellen. Unde wenner in obgescrevener tijd des 
gemelten Peter Langejohans claghe, tosprake unde rechticheide myd sampt unsen 
antworden, wedderreden unde excepcien bij den rad to Lubeke zint gekomen, 
schall desulve rad aller sodanen dinghe uthschrift unde copie ane sument ok 
bynnen achte dagen bij der obgenanten heren Hinricke, hertogen to Mekelen- 
borch etc, unde de rede der stede Hamborgh unde Rostock unde Peter Lange 
johan de copien unses antwordes schicken unde benalen, uppe dat zick beyde 
parthe uppe dem rechdage vor dem rechtes utsproke muntliken moghen vorant 
werden, offt en des nod zinde worde. Welker obgenanten unse schedesrichter 
dorch zick sulven edder ere rede unde sendeboden in veer weken denne schirst 
volgende bynnen Lubek edder to Sluckupp irschinen scholen, unde wes denne 
de merer deell van en, uppe welken dach en dat beqweme is, de zij geboden 
tho virende edder nicht, welken dach des utsprokes se uns scholen laten vor- 
kundigen, uppe welken dach wij irschinende werden, edder nicht, in fruntschoppen 
offte rechte irkennende unde uthsprekende werden, unde wes so irkand unde 
vor recht utbgesproken wert, dat wij dat alle unde itlick to ewigen tijden gantz 
vast stede unde unvorbroken holden willen. Wij hebben ock den vorschrevenen 
schedesheren vullemacht gegheven unde gheven, de tijd unde termyn  desses 
compromisses to vorlenghende wenthe to veer weken, allene dem utsproke to 
interpreterende, to dudende unde to vorbeterende, wenne unde wo des nod unde 
behuff zinde werd. Ok hebben wij sunderges unsen willen unde vulbord dartho 
gliegeven unde gheven, offt villichte de erserevene unse schedesrichter edder ere 

rede unde sendeboden in sodanen veer weken vorschreven umme zulke sake 
willen bynnen Lubeke edder to Sluckupp irschinende, de fruntschopp offt dat 
recht to irkennende unde uthtosprekende, nicht konden offte mochten overeyndreghen 
unde deshalven tom liken dele tweklufftich wurden, dat denne desulven unse 
schedesrichter ane sumend sodane vorschreven claghe unde antworde an de 
ersamen heren, den rad tom Stralessunde, alse desser bovenscriven zake over 
schedesrichtere schicken unde bestellen scholen, unde myd welkerem parte der 
schedesrichter de rad tom Stralessunde alse overschedesrichter tovallende unde 
fruntschop edder recht irkennende werden, reden unde loven wij in guden truwen 
bij unsen eren unde eden in der besten forme unde wijse alle unde islick gantz 
stede vast unde unvorbroken tho ewighen tijden tho holdende unde darmede 
alle unde islike twistige zake, myshegelicheide, schelinghe unde twidrachte, de 
beth herto twisschen uns unde Peter Langejohan geweset zind, welkerleye unde 
worvan de zin, ghensliken degher unde all doteslaghen, vornichtet unde nicht 
meer gedacht scholen werden by pene drijerdusend Rinscher gulden ane alle 
geferde unde arghelist, also offt wij der genanten unser schedesrichter unde 
overschedesrichter in bovenschreven wijse irkentnisse unde uthsproke in jennigem 
 artikele ungehorsam wurden, dat wij denne, also vaken wij ungehorsam werden, 
in de genanten pene der drierdusend Rinsche gulden tho betalende vorfallen 
willen zin, darvan de ene helffte unsem allergnedigesten heren Romisschen 
kevser unde de andere helffte dem gehorsamen dele tokamen scholen, darane 
unde wedder alle unde islike stucke unde artikele jenigerleye wedderrede, excepcien, 
appellacien, restitucien, privilegie edder constitucien der rechte, nemliken dat be- 
schreven steit in l. II ff de arbi. et l. penultima c. co. et in auttentica: Discernimus ibi 
posita! unde alle ander constitucien der rechte, ghestlick unde werlick, uns myd 
nichte behelpen scholen, so dat dardorch dijt compromiss jenigerwijs gebroken offte 
gekrencket moghe werden. Vortmer wij borgermestere unde radmanne vorbenomet 
bekennen apenbar betugende, dat wij van unser weghen van allen saken twisschen 
uns unde des genanten Peter Langejohans kinderen unde frunde alle unde sunderghes 
mester Johan Langejohans, de nu im hove to Rome is, irresen unde upgestan, 
wanner unse zake in fruntschoppe offte rechte entscheden unde bigelecht zin, hebben 
sodane zake ghentzliken ghesettet unde compromitteret unde compromitteren nu alse 
denne unde denne alse nu so jegenwardigen, de tho irkennende unde in fruntschoppe 
offte rechte to vorlegghende unde to entrichtende in der besten wijse unde 

forme, so wij konen unde moghen van rechtes weghen don, in de ergenanten 
schedesrichter in unser egenen zake gesaet myd todaet unde vuller macht des 
hochgelerden unde wolwerdigen heren, mester Diderkes van Calven, im ghestliken 
rechte doctor unde provestes der kercken to Lubeke. Des to merer zekerheid 
unde vorwaringe hebben wij unser stad ingesegell witliken hengen heten an 
dessen breff  Gheven bynnen Lubeke, na der bord Cristi unses heren dusent 
veerhundert jaer darna in sovenundesostigesten, amme mandaghe na Vocem 


jocunditatis. 
Original mit anhängendem, wohlerhaltenem Siegel. 


241. 


Heinrich, Herzog von Mecklenburg bestimmt dem Rathe von Lübeck einen Tag für 
die schiedsrichterliche Entscheidung des Streites zwischen dem Rathe zu 
Wismar und Peter Langjohann. 1467. Mai 4. 

Wii Hinrik van godes gnaden, hertoge to Mekelnborgh, ffurste to Wenden 
unde greve to Zwerin, der lande Rostock unde Stargarde here etc. bekenne 
opembare betugende vor alssweme, so alse denne de ersamen unde wisen unse 
leve getruwen borgermestere unde radmanne unser stad Wismer uppe de enen 
unde Peter Lange Johanne, wandages borgermesters der genanten unser stad 
gewesen der twistigen sake wegene, darumme de genante Peter Lange Johan 
buten dersulven unsser stad is, twijsschen enanderen irresen unde entstan uppe 
de anderen zijden, gentzliken sodane sake unde wes dar ane henget unde 
klevet mit all eren uthvloten invalle tohopehangingen unde toknuttingen in 
fruntschopp offte rechte to verschedende by uns unde der ersamen unde wijsen 
redere der stede Lubeke, Hamborg unde Rostocke gesettet unde an uns alse ere 
schedesrichtere der vorgemelten saken gecompromitteret hebben na lude des 
compromisses darupp beramet etc. dat wii mit den genanten rederen der stede 
sodane compromiss unde sodane saken, alse vorscreven is, to vorschedende hebben 
angenamet unde nemen de so an unde hebben den obgescreven parthen deshalven 
enen dach vortekend to wesende tor Wismer in der stad amme sondaghe neghest 
na des hilgen lichammes daghe nu neghest volgende!) des avendes in den herbergen 
unde des anderen daghes amme mandaghe sodane sake vorthonemende unde de 
irkennende unde in fruntschopp offte rechte myt alle deme, dat dar ancleven 
mach so vorscreven is na lude des compromisses genssliken to vorschedende unde 
vorteken beyden parthen vorscreven sodanne vorgesechten dagh jegenwardigen 

unde wy scholen unde willen ok sulven, so verne uns god nicht krenckende 
werdet, in bovenscreven wiise unde dar tor stede wesen uppe deme daghe unde 
uns nichtes anders dar ane behinderen lathen in krafft desses unses breves. 
Weret aver, dat wii in kranckheid, dar god vor sy, bevallende wurden, denne 
scholen unde willen wii unse vulmechtige redere dar tor stede hebben in aller 
macht unde wiise, so bovenscreven is unde na lude des compromisses, gelick 
offt wii sulven tor steden jegenwardich weren, de sake to vorschedende, dat wii 
alle in gudene truwen loven wol to holdende sunder alle geferde. Unde hebben 
desses to orkunde unse secret drucken laten beneddene dat spacium disses breves. 
Gheven to Lubeke na der bord Cristi unnses heren dusend veerhundert jare 
imme sovenundesostigesten amme mandage vor der hemmelfart unses heren. 


Ohne Aufschrift. Original auf Pergament mit Rest des auf den unteren Theil des Pergaments aufgedrückten Siegels. 


248. 


Der Rath von Stade giebt dem Rathe von Lübeck die Versicherung, dass wegen 
Auslieferung der hinterlassenen Güter der Elsebe, Ehefrau des Hermann 
Wenckestern an den Priester Heinrich Reden, Bevollmächtigten des Curd 
Geseke, Bruders der Verstorbenen keine Ansprüche weiter gemacht werden 
Sollen. 1467. Mai 4. 


Juw ersamen unde vorsichtighen wisen mannen, heren borgermesteren 
unde radmannen der stad Lubeke, enbeden wij borghermestere unde radmanne 
to Stade unssen frundliken grut mit vormogen alles gudes unde don iuwen 
ersamheiden frundliken to weten. Alse nu unlanghens hirbevorn Curd Gheseke 
vor uns in gherichte hefft vulmechtich gemaket den ersamen hern Hinrike 
Reden, prester Bremesches stichtes, alsodanne nalatene gudere to bemanende, de 
demsulven Curde van selighen Elseben, wandages Hermen Wenckesternes, iuwes 
borghers, husfrouwen, siner suster, van ervetals wegen geboren mochten, so loven 
unde vorsekeren wij iuw in krafft desses breves, dat gij noch de iuwen, de 
sulke nalatene gudere demsulven, hern Hinrike, uppe unsses tovorsichtes breff 
hebben folghen laten, vorbeth nene manynghe offte ansprake darumme scholen 
liden in allen tokomenden tiden, unde begheren, dat gij darup sine borghen, de 
he iuw bynnen iuwer stad ghesath hefft, qwyd schelden willen, wente wy van 
dem vorbenomeden hern Hinrike ghenochaftighe borgheschup unde vorsekeringhe 

unser stad secretum witliken an dessen breff heten henghen.  Ghegeven na 
godes bord verteynhundert darna amme sovenundesostigesten jare, des mandaghes 
na dem sondaghe Vocem jocunditatis. 


Original mit anhängendem, wohlerhaltenem Siegel. 


249. 


Herzog Heinrich von Mecklenburg bekennt sich gegen den Rath von Lübeck zu 
einer Schuld von 700 rheinischen Gulden. 1467. Mai 6. 

Wi Hinrik, van godes gnaden hertoge to Mekelnborg, furste to Wenden, 
greve to Swerijn, to Rostock unde Stargarde here. Bekennen opembar in dessem 
breve vor allesweme, dat wij den ersamen unde wijsen, unsen leven bisunderen 
borgermestern unde radmannen der stad Lubeke unde eren nakomelingen rechter 
witliker schuld schuldich sint VIIe Rinsche gulden mit den IIe Rinschen gulden, 
de se uns hir bevorne in dem LXten jar am frigdage vor palmen!) gutliken 
gelenet hebben, hir mede ingerekent, so de breff en van uns darup gegeven unde 
vorsegelt clarliken inneholt, unde vort in unse unde unser herschup kentlike nuth 
gekomen sint. Unde sodane VII® Rinsche gulden scholen und willen wij efte 
unse erven den erbenomeden borgermesteren unde radmannen efte eren nakome- 
lingen gudliken unde wol to danke entrichten unde betalen laten in den achte 
dagen des hochwerdigen festes pinxsten nu negest volgende?) vort over enem 
jare umbeworen in guden vulwichtigen Rinschen gulden binnen der stad Lubeke. 
Ok love wij hertoge Hinrik vorbenomed mit unsen truwen medeloveren, den duchtigen 
knapen Eggarde Quitzouwen tom Vogedeshagen, Detleve Parkentijn tom Lutteken- 
hove bij Darsouwe, Bertelde Berse to Rambouw, Jachim Pentze, vogede to 
Swerijn, Hinrike van Bulouwe to Pluskouwe, Hartige van Bulouwe to Wedewen- 
dorpe. Unde wij borgen unde medelovers vorbenomed loven mit ener sameden 
hand eyn vor al den erscrevenen borgermestern unde radmannen der stad Lubeke unde 
eren nakomelingen mit unsen erven mit unsem gnedigen heren vorbenomed, sodane 
VIIe Rinsche gulden vorbenomed in den achte dagen des festes Pinxsten vor 
screven umbeworen unde sunder allerleie vortogeringe wol to betalende in guden 
truwen. Unde wij Eggard Quitzouw, Detleff Parkentin Berteld Berse, Jachim 
Pentze, Hinrik van Bulouw unde Hartig van Bulouwe, knapen, bekennen in 
dessem sulven breve, weret, dat god nicht en wille, dorch unsen gnedigen heren 

vorbenomed sulke erscrevene VIIC Rinsche gulden dem rade to Lubeke in aller 
maten, so vorscreven steit, nicht betalet worden, denne loven, vorwilkoren unde 
vorpliehten wij uns unde unse erven, dem erscrevenen rade to Lubeke bij 
unsen truwen unde eren, wenner uns de rad to Lubeke inesschende werd, dar- 
sulves sunder vortoch unde jenige insage intoridende, dar truweliken inlegere 
to holdende uppe unse egene koste unde eventur unde dar ok nicht uthtoschedende 
sunder des rades darsulves wetende unde willen, eer sulke erscrevene VII Rinsche 
gulden dem rade vorbenomed deger unde al to vuller noge sint gentzliken ver- 
noget unde betalet. Alle vorscrevenen puncte unde artikele love wij hertoge 
Hinrik erbenomed vor uns, unse erven unde wij vorbenomeden medelovers alle 
vor uns unde unse erven mit sameder hand eyn vor all bij unsen truwen unde 
eren dem rade to Lubeke vakebenomed stede, vast unde unvorbroken to holdende, 
nynerleye insage, hulperede edder nyevunde darentegen to brukend eedder netende, 
darmede de vorscrevene betalinge, loffte unde willekor edder desse breff in jenigen 
artikelen gekrenket mochte werden na gestlikes effte wertlikes rechtes esschinge. 
To merer orkunde, sekerheid unde vorwaringe hebben wij hertog Hinrik vor- 
benomed vor uns [unde] unse erven unse ingesegel unde wij vorbenomeden mede- 
lovers vor uns unde unse erven unser ingesegel mit gudem vrijen willen hengen 
laten an dessen breff Geven unde screven binnen der erscrevenen stad Lubeke 
na der bord Cristi unses heren MCCCC am LXVIIte jar am avende der 
hemmelvard unses heren. 


Gleichzeitige unbeglaubigte Abschrift. 


250. 
Bürgschaft für einen entlassenen Gefangenen. 1467. Mai 17. 


Pauwell Langhe, Albert Man, Herman Ertman, Hinrik Luningk, Clawes 
Stakeleet, Hinrik Stakeleet, Hans Berch, Wilken Forste, Tymmeke Rijsbergh 
unde Clawes Langhe, alle to Sluckupp wonhafftich, hebben geborget uthe der 
heren van Lubeke sloten unde vengnisse Cord vamme Louwen by sodaneme 
beschede dat, wenner de rad to Lubeke densulfften Corde wedder inesschende 
wert, dat ze en denne deme rade to Lubeke levendich edder doet wedder in 
antworden scholen unde willen unde dat de gesechte Cord vamme Louwen an 
Hanse Scrodere unde siner husfrouwen, de ene in der erscreven heren des rades 
to Lubeke sloten unde vengnissen hefft setten laten, myt worden edder werken, 

des nich schole wraken edder wraken laten jenigerleye wijs vormiddeist zijk 
zulves edder jemande anders. Jussu consulum. 


Eintragung ins Niederstadibuch: 1467 Penthecoste. 


351. 
Hinrich Leye wird zum Kirchhof begnadigt. 1467. Mai 28. 


Witlik zij, alse denne Hinrik Leye dorch etliker ziner missedat 
willen vorordelt was tome swerde, alsus zint vor deme ersamen rade to Lubeke 
gekomen de beschedene manne Hans Leye broder, Mathias Leye vedder des gesechten 
Hinrik Leyen, Marqward Kloet, Hinrik Hemelman, Hinrik Houwer, Hinrik Schirman, 
Marqward Prier unde Cord Francke densulfften rad to Lubeke anvallende unde demo- 
digen biddende, ze deme sulfften Hinrike Leyen umme godes willen des kerckhoves 
myt zineme hovede gunnen wolden, deme de rad dorch erer fruntliken bede 
willen also mildichliken gedan unde deme sulfften Hinrike mit zineme hovede, 
dat men anders uppe den staken gesettet scholde hebben, des kerckhoves ghe- 
gunt hefft unde dat van der wegene deme rade to Lubeke eren nakomelingen, 
borgeren unde inwoneren van der wegene nyne ansprake wrake edder maninge 
bescheen schole, dar zint de erscreven Hans Leye, Mathias Leye, Marqward Kloet, 
Hinrik Hemelman, Hinrik Houwer, Hinrik Schirman, Marqward Prier unde Cord 
Francke myt samender hand unde eyn vor all myt eren erven, maghen unde 
frunden geboren unde ungeboren deme sulfften rade to Lubeke gud vor. Jussu 


consulum. 
Eintragung ins Niederstadtbuch: 1467 corporis Cristi. 


252. 


Hinrich Snydewind ersucht um Verwendung des Rathes wegen der ihm vom Mark- 
grafen von Brandenburg beschlagnahmten Waren. 1467. Jum—Jul:. 


Ersamen vorsichtige leve heren. Juwer ersamheit mach ane twivell wall 
vordacht syn, dat de irluchtige hocheborne forste unde here, Marckgreve van 
Brandenborch my bynnen Vranckenforde hefft getovet unde nemen laten bynnen 
veligen vrede vyff last heringes, wante de vrede tusschen de sulven heren marck- 
greven unde den van Stettyn stunt beth tho vastelavende unde desse hering 
wal twelff wekenne to voren dar quam unde do sulves de van Stetyn to 
Vranckenforde an unde aff vorkerden, kofften unde vorkofften, unde de van 

Vranckenforde to Stettyn der geliken unde ick van alsodaneme heringe syner 
gnaden allen tollen unde rechticheit gegeven hebbe. Vordermer hefft my syn 
gnade to Arneswolde overmyddes den erberen Werner Poll nemen laten soven 
last heringes myn twe tunnen, den dan de sulve Werner to Vranckenforde in 
deme markede vorkoffte, dar em de kopman ghaff vor de last vyfftich Rynsche 
gulden, summa van den heringe is 12 last min twe tunnen. Vurdermer so hefft 
syn gnade my nemen laten 7!/» tunnen lasses, darvan de tunne ghegeven vor 
vyff Rinsche gulden to Vranckenforde. Dusdanes syn gnade my tegen god 
ere unde recht hefft genomen, so juwe ersamheit deshalven mer dan eyns an 
syne gnade umme wedderkeringe my to doende hefft doen vorseryven, des ick 
iw hoichlick bedancke, wal van syne gnade sodanes nicht geachtet unde mynen 
knecht noch boven alle in vencknissen holdet. Warumme byn ick otmodeliken 
van iuwer wysheit begerende myt ghantzer andacht dorch got biddende, gy in 
erhalinge sodanes gudes unde schaden my gelick anderen juwen  borgheren 
gunstich, forderlich unde behulpen willen syn. Dar wil ick umme juwe ersamen 
wysheit, de god to langen tijden in eren unde werdicheit gesunt bewaren mote, 
alle tijd na mynen vormogen gerne vordenen. 


Juwer ersamen wisheit underdanige Hinrick Snydewind. 


In dorso: Een dechtnesse, wes Hinrik Snydewynd des heren marggraven to 
schaden hefft genomen. 


Aufzeichnung auf Papier ohne Siegel. 


253. 


Der Rath von Lübeck bittet die Bürgermeister van der Molen und Schomaker in 
Lüneburg, sich zweier Ditmarschen anzunehmen, die von dem Knappen 
Volrad Scharpenberg | widerrechtlich in (Gefangenschaft gebracht seien. 
1467. Juni 3. 


Unsen fruntliken grud unde wes wij gudes vermogen tovorn.  Ersamen 
vorsichtigen heren besundern guden frundes. So dat affschedent was int lateste, 
do gij bij uns in unser stad weren van wegen der vengnisse der twijer ge- 
fangenen uth Detmerschen, namliken junge Johann Clawes unde Hinrik Vuer, 
also dat gij uns to willen unde den erscrevenen vanghenen to gude na juwem 
besten vermoge under den veer weken, de den sulfften gefangenen ghegeven 

zint wedder in to komende, bearbeiden wolden, also dat se sodaner erer gefeng. 
nisse, de en doch myn dan mit rechte van dem duchtigen knapen Volrade 
Scharpenberge unde ziner geselsschop wedder god und recht unvorvaret unde 
unentsecht geschen is, so wij des sint berichtet, gegrepen unde gefangen zint 
unde nu uppe ere loffte wedder in komen scholen, umme eyn limplikes unde 
redelikes qwijd, leddich unde los mochten werden. Darupp wij unde de frunde 
der erscrevenen gefangenen uns juwes antwordes vorbeidet unde van juw 
doch nieht vornomen hebben, offt gij furder van der erbenomeden gefangenen 
wegen wes vorarbeidet hebben. Alsus, gunstigen leven heren unde frundes, 
alse denne de tijd des dages kortliken umme kumpt unde ze ere loffte, so be- 
horlik is, holden moten, so zint de erscrevenen gefangenen in willen, mit juw 
wedder tor stede to komende unde juwem ersamen rade unde juw des lofftes to 
benemende unde wedder to ghande. Des denne Hans Velt de jungere, unse 
borger, van der wegen myt en bij juw wert komende, umme mit juw furder 
vorhandelinge to hebbende, wes moge bescheen zin unde wo ze ere zake na 
juweme rade best anheven mogen, darinne gij en juwen raed gerne mededelende 
werden, so gij ok vortijdes gedan hebben, des wij juw hochliken dancken. 
Bidden unde begheren wij deger fruntliken myt gantzer andacht, efft de er- 
screvenen gefangenen slichtes sunder schattinge unde beswaringe nicht qwijd, 
leddich unde los mochten werden, gij denne mit flijjte na juwem besten vormoge 
by dem erbenomeden Volrade Scharpenberge unde wor juw des furder behoff 
dunket wesen unde van noden, mit flijte bearbeiden willen, dat de erscrevenen 
gefangenen umme redelikes unde limplikes myt des vorscrevenen Hans Veldes 
vulbord, willen unde weten erer vengnisse qwijd, leddich unde los werden 
mogen, unde dath gij vor eynsodans, alse gij mit eme eens werden uthtoghevende, 
loven willen, uppe dat de fromen lude nicht wedder in vengnisse ghaen, zijk 
vorboren unde in suntheid eres lives dorven vorderven laten, so zijk to befruch- 
tende is en to bescheende. Unde wes gij dan also loven van der erscrevenen 
gefangenen wegen, dar willen wi] juw gud vor zin, dat juw dat schall gudliken 
unde woll to dancke vernoget unde woll betalet werden, so wij juw dar gud 
vor zin in krafft desses unses breves, unde willet dem gesechten Hanse Velde 
in dessen zaken gunstich, retlick, vorderlib unde behulpen zin, desset heme- 
liken bij juw to holdende ungesprenget. Dat vordene wij umme juwe ersam- 
heide, de gode dem heren zin bevalen, allewege gerne. Screven under unser 

stad secret, des midwekens in den achte dagen unses heren lichames dage, 


anno LXVII. 
Borgermestere unde radmanne der stad Lubeke. 


Aufschrift: Den ersamen vorsichtigen mannen, hern Alberte van der Molen unde 
Hartich Schomaker, borgermesteren to Luneborgh, unsen besundern 
guden frunden, samptliken unde besundern. 


Original im Archiv zu Lüneburg. Secret grösstentheils abgesprungen. 


254. 


Der Rath zu Pernau verwendet sich bei dem Lübecker für den Rathmann Bertold 
Warin und dessen Bevollmächtigten. 1467. Juni 3. 


Jw ersamen vorsichtigen wysen mannen, heren borgermesteren unde rad- 
manne der stad Lubeck unsen sunderlinges guden vrunden don wy borgermeister 
unde radmanne der stad Pernow nach fruntliker grote witlick openbar in unde 
myt desseme unsen breve betugende, dat vor unsem sittende stole des rades 
gekomen is de ersame her Bertolt Worin, unses rades medecumpan wesende, 
uns gevende to irkennende, wo Gorys Stoveman, juwer erliken stad medeborger 
recht redeliker schult schuldich is, an ware gesant en vat daveren unde verteyn 
dekers kalffelle unde achtehalf mark Lubesch, de de ergedachte Gorys juwe 
borger upgeboret hefft tome Sunde van eneme geheten Hans Fryman vor syne 
gastekost unde syne vulle wedderlegginge gehat heeff[t] teyn jare. Mit syner 
egenen hantscryfft dusse ergedachte Bertolt Woryn in synen boke kan bewijsen, 
darvan noch tor tijd unde bether nen bescheyt noch betalinge dusseme ergedachten 
Bertolt Worine hevet mogen weddervaren. Nachtem dat dusse vake gedachte 
Bertolt Worin sich personliken juwe erliken wissheyden nicht kan bevalen, so 
heefft he vor uns in der bessten forme unde wise, alze hee van rechten solde 
unde mochte, vulmechtich gemaket unde vor synen varen procuratorem unde 
hovetman gekoren unde gesat den beschedenen Albert Hulsberch affwesende alse 
jegenwardich bewiset, dusses breves gevende ene gantze unde vulkomene macht, 
der vorserevenen godere unde summa geldes van deme genanten Gorijs Stove- 
manne to eschende, to vorderende, to manende unde to entfangende, quitancie 
van den entfangenen to gevende unde gemeynliken alle dinge darby to donde 
unde to latende, dat Bertolt Warin dar by don unde laten mochte, offt he person- 
iken jegenwerdich unde vor ogen were, stede, vast unde unvorseret by krafft 
unde by macht to holdende allent we Alber[t] Hulsberch dar by deeth unde 

leth. Worumme wy juwe erlike wyssheyde deger vrundliken bidden, dat gy 
deme ergenante Alber|t| Hulsberge vorderlick, gunstich unde behulplich willen 
syn, also dat eme van sodanen vorberorden goderen unde summa geldes van deme 
vake genanten Gorijs Stovemanne juweme borgere gotliken gehantreket unde 
entrichtet werde unde eme so vele alz recht is moge weddervaren. Dat wille 
wy alle tijd gerne in geliken offte groteren saken, wor wy konen, umme juwe 
erlike wisheid vorschulden. Tor tuchnisse, so hebbe wy unser stad secret rugge 
linges up dessen breff drucken laten, de gegeven unde gescreven is tor Pernow 
des mydwekens infra octavas corporis Cristi in den jaren na Cristi gebort 
dusent veerhundert in deme sevenundesestigesten jare. 


Original auf Pergament mit aufgedrücktem Siegel ohne Aufschrift. 


258. 


Wigherd von Ekeren, Amimann und Richter zu Oldesloe verwahrt sich gegen die 
Bezichtigungen des Gerd Schulte. 1467. Juni 5. 


Ik Wigherd van Ekeren, amptman unde richter to Odeslo, van weghene mynes 
gnedighen heren de[s] konninghes etc. bekenne unde betuge opembare myd desseme 
myneme breve vor alssweme, dat Gherd Schulte, wonaftich to Lubeke in der 
Hamborger husse, quam to my to Odeslo in myn huss, alsse to eyneme richtere, 
wente ik nene herberge en holde, ock neyn tafferner eyn bin unde was rad an 
my sokende, wo he eynen unses gnedigen heren borger, wonaftich bynnen 
Odesloe genomet Hinrick Knapjohan mochte bringen to valle, so dat de er 
benomede Hinriek nieht tuchwerdich en were unde sede, dat desse vorbenomede 
Hinriek hadde ghesworen enen menen eed in den saken der tuchnisse der bord 
twischen Otten Sprinkhorne wonaftich in deme lande to Luneborch unde 
Mathies Sprinkhorne zeliger dachtnisse vorstorven in god to Dantsseke. Darupp 
ick deme erbenomeden Gerd Schulten geantwerdet hebbe unde sprak: Ick be 
vruchte my gantz sere unde weyt wol, dat de jennen mene hebben opembare 
ghesworen, de dat getughet unde besworen hebben, dat Hans Sprinkhorne juwer 
werdynnen vader unde Mathies Sprinkhorne beyde zeliger dechtnisse scholen sin ghe- 
wesen vulle brodere van eneme vadere unde van ener moder, wente se hadden 
enen vader unde twe modere, darumme weren se men halffbrodere, dat my 
so witlik is. Darupp de ergenomede Gerd Schulte antwarde unde sprak, dat de jennen, 
de eme tuchnisse dan hadden, de en hadden nicht ghesworen, he were des so myd heren 

Bertold Wittick eens worden, ufft men de tughe vraghede, so scholden se seggen, so 
hedden gesworen, worden se ok nicht ghevraget, so ghinghet dat dar bij hen. 
Welke unnütte worde my Wighert vorbenomed weren gantz unlofflik to horende 
van sodans erliken mans weghen, so hern Bertold vorgenomed is, dat desse 
sulve Gerd Schulte vorbenomed jeghen my in jeghenwardicheit myner hussfrouwen 
unde myns gesynnes gesecht unde gesproken heft unde ik van eme gehord 
hebbe unde he my nicht gebeden noch bevolen heft to swighende. So bin ick 
des bekand unde were des to donde, so wolde ick dar to don eede unde recht, 
dar my dat geborde unde hebbe des to tuchnisse unde witlikheit myn ingesegel 
myd willen drucket laten nedden an dessen breff. Geven unde screven na der 
bord Cristi XIIIIC jar darna in deme sovenundesostigesten jare an deme daghe 
sunte Bonifacij des hilgen mertelers. 


Angekommen den 6. Juli. Original auf Pergament mit aufgedrücktem Siegel unter dem Schriftfeld. 


256. 


Degräbniss eines Hingerichtelen. 1467, Juni 15. 


Witlik zij, alse denne Hans Runghe dorch etliker ziner missedat willen 
vorordelt was to der galgen, alsus sint vor den ersamen rad to Lubeke gekomen 
de beschedene mannes Hans Runge, des erbenomeden Hans Runge vader, 
Laurens Runge, Hans Belouw, Henrik Harborch, Hermen Kleynouw, Hans 
Gudouw, Syverd Dunker unde Cord Qwand, densulfften rad to Lubeke anvallende 
unde demodigen biddende, ze deme sulfften Hanse Rungen umme godes willen 
dat swert gheven unde eme des sacramentes unde des kerckhoves ghunnen 
wolden. Des de rad dorch erer fruntliken bede willen also mildichliken gedan 
unde deme erscrevenen Hanse Runghen dat swert ghegeven unde eme des sacra. 
mentes unde des kerckhoves ghegunt hebben. Unde dat van der wegen deme 
rade to Lubeke, eren nakomelinghen borgern unde inwonern van der wegen 
nyne ansprake wrake edder maninghe beschen schole, dar zint de erscrevenen 
Hans Runghe, Laurens Runghe, Hans Belouw, Hinrik Harborch, Hermen Kley- 
nouw, Hans Gudouw, Symon Duncker unde Cord Qwand myt samender hand 
unde eyn vor all myt eren erven, magen unde frunden, geboren unde ungeboren, 
demsulfften rade to Lubeke gud vor. 


Eintragung im Niederstadibuch: 1467, Viti. 


33° 





260 1467. Juni 16. 


257. 


Der Notar Peter Röper beurkundet Verhandlungen zwischen Albert vamme Holte 
und Johannes Nistzenogen über eine dem Ersieren und seinem Bruder 
Bernhard von Letsterem zugefügte Beleidigung. 1467. Juni 16. 


Petrus Roper, in decretis licenciatus officialis citra Zwinam et curie 
Camminensis generalis. Notum facinus per presentes, quod nuper anno domini 
millesimo quadringentesimo sexagesimo sexto, decimo quarto die post festum 
purificationis virginis Marie!) ad instanciam honorabilis viri domini Alberti vamme 
Holte arrestavimus et arrestari mandavimus apud quendam Theodericum Witten, 
opidanum opidi Gripeswaldes, quandam literam executorialem sentencie et rei 
iudieate contra et adversus civitatem Lubicensem de cancellaria inclitissimi impera 
toris emanatam, quam quondam felicis memorie Hermannus Kogge apud predictum 
Theodericum Witten fideli custodia deposuit quam idem Hermannus Kogge coram 
nobis asseruit ad predictum dominum Albertum et ad nullum alium pertinere. 
Elapso vero postmodum fere spacio unius anni, prefato Hermanno Koggen in 
domino defuncto, comparuit quidam Johannes Nysezenoge, opidanus opidi Colberge 
petens pro suo interesse sibi predictam literam a dicto "Theoderico restitui. Sed 
comparuit ex adverso Bernardus vamme Holte, frater prefati domini Alberti, 
allegans arrestacionem prefate litere ipsius restitucionem nitebatur impedire. 
Vocatis itaque per nos ad instanciam dicti Bernardi honorabilibus viris domino 
Henrico Stilowen, Woltero Kannengeter et Petro Warskowen, prefati opidi 
Gripeswaldensis proconsulibus, quibus presentibus et audientibus necnon presen. 
tibus venerabilibus viris et dominis Georgio Gwalteri, decretorum, domino Vitali 
Flogk, in medicina doctoribus, magistro Johanne Perleberch, legum licenciato etc. 
sepedictus Johannes Nistzenoge quandam literam infamatoriam sive libellum 
famosum in infamiam dicti domini Alberti et Bernardi, fratris ipsius, mendose 
conscriptum produxit, quem idem Bernardus in defensionem honoris sui et 
fratris sui absentis multipliciter impugnabat. ^ Postmodum vero elapso quasi 
anno, die Martis post festum Viti?) personaliter constitutus coram nobis predictus 
dominus Albertus attencius supplicabat, quatinus predictos dominos doctores, ma 
gistros et proconsules ad locum congruum convocare dingnaremur, ut coram 
eisdem infamiam sibi post tergum suum per predictum Johannem Nisczenogen 
falso illatam expurgare valeret. Cuius precibus inclinati predictos dominos con- 
voeari fecimus dietumque Johannem Nistzenogen in opido Gripeswaldensi, ut 

dicebatur, tunc temporis presentem citari mandavimus, ut coram eisdem dominis 
infamacionem, quam eidem domino Alberto et fratri suo mendose imposuerat, 
revocaret, quemadmodum prioribus temporibus in civitate Gedanensi coram pluribus 
fidedingnis revocare promiserat. Facta itaque convocatione per nos premissa 
comparuit sepedietus Albertus in excusacione innocencie sue et fratris sui 
quandam recognicionis literam sigillo pendente domini officialis de  Gedano 
sigillatam produxit dietoque Johanne Nestzenogen se contumaciter absentante ac 
civitatem Gripeswaldensem pre verecundia clam et occulte exeunte in contumaciam 
ipsius multis alüs legitimis documentis honorem suum et fratris sui coram supra- 
dictis dominis multipliciter defensavit Quorumquidem premissorum occasione et 
pretextu multas fatigas et expensas in et ob causam premissam se fecisse veri- 
similiter allegabat, supplicans instantissime dominis supradictis, quatinus ad 
redimendum supradictas literas imperiales sibi concederent liberam facultatem, 
asserens se paratum ad exsolvendum omnia et singula, pro quibus fuerant iuste 
obligati, sed paricione frustrata non potuit dictarum literarum imperialium copiam 
obtinere. Super quibus omnibus premissis supradictus dominus Albertus una cum 
fratre suo Bernardo supradictos dominos, datores et magistros presentes requisi- 
verunt in evidens testimonium premissorum. Hiis itaque secundum ordinem, ut 
premissum, est celebratum, prefatus dominus Albertus nobis humiliter supplicavit, 
quatinus ad perpetuam rei memoriam in fidem premissorum decretum nostrum 
interponere ac literas nostras sigillatas desuper concedere dingnaremur. Nos 
igitur Petrus Reper, officialis supradictus, attendens huiusmodi supplicacionem 
fore iustam et consonam racioni et quod iusta petenti non sit denegandus assensus, 
huiusmodi arrestacionem, citacionem, allegacionem, defensionem, supplicacionem 
recepimus vidimus et audivimus et eisdem personaliter interfuimus ac tenore 
presencium fidem, quantum in nobis est, facimus. Que omnia et singula vobis 
omnibus et singulis intimamus, insinuamus ac ad certam noticiam deducimus et 
deduci volumus per presentes. In quorum omnium et singulorum fidem et testi- 
monium premissorum sigillum nostrum presentibus est appensum. Datum et 
actum Gripeswaldis, anno domini millesimo quadringentesimo sexagesimo septimo, die 
Martis decima sexta mensis Junii, indictione decima quinta, pontificatus sanctissimi 
in Cristo patris et domini nostri domini Pauli, divina providencia pape secundi, 
anno fercio, presentibus ibidem discretis viris Alberto Smyd et Matbia Kyke- 
busch, elericis Caminensis diocesis testibus ad premissa. 


Ipolitus Vorstenouw, clericus, Havelbergenses diocesis notarius etc. mpp. 
Original auf Pergament mit beiliegendem Siegel. 

258. 


. Gerd. Diring und Dietrich Johanssen verpflichten sich gegen den Rath von Lübeck, 
für jeden Nachtheil aufzukommen, der daraus entstehen könne, dass der 
Rath den Letzieren auf Veranlassung des Ersteren eine Zeitlang in Haft 
gehalten habe. 1467. Juni 16. 


Wytlik sij alle den gennen, de dessen breff zehen edder horen 
lesen, dat ik Gerd Gyrink van Deventer myt gutliker bede hebbe anghe 
vallen unde ghebeden de ersamen heren borgermester unde radmanne der 
stad Lubeke ummetrent alse men screff na Cristi gheboert dusent veerhundert 
vyff unde sostich am avende sunte Anthonii! umme ere slote, my gutliken 
to lenende tho behoff mynes masschoppes Dyrik Johansson, de my denne 
in mynen affwesende des mynen groffliken hadde qwjth ghemaket, so ik my 
dosulvest jeghen de ersamen heren den rad tho Lubeke hochliken beclagede ete. Hijr- 
umme angeseen myne grote bede so hebben de ersamen heren de rad tho Lubeke 
ere slote my to behoff Dyrick Johansson gutliken gheleent, des ik en hochliken 
bedanke, unde id denne na vorlope sodaner thosprake unde antwerde, de ik 
Gerd vorbenomed vormende tho Dirike tho hebbende, sijk vor dem ersamen rade 
unde gherichte vorlopen hefft, dat Dyderik van myner wegen etlike tyd in der 
erbenomeden heren des rades sloten geseten hefft unde doch in rechte van mal 
kander ghescheiden sint, sues so love ik Gerd Gyrink den ersamen heren borger- 
mesteren unde radmannen der stad Lubeke, borgeren, inwoneren unde alle den 
eren unde zwere dat myt uppgherichteden vingeren, staveder eede lyffliken to den 
hilligen vor my unde alle myne erven, dat de ersame vorbenomede rad to Lubeke 
unde alle de eren van desser zake unde desser myner bede wegen, umme my ere 
slothe to lenende in nynen tokomenden tiden in ansprake hinder offte schaden 
komen scholen. Unde dergelijken love ik Dyrik Johansson ok vor my unde 
alle myne erven by mynem eede, den ik myt Gerde Gyringhe unde Gerd myt 
my gesworen hefft uppe dessen breff myt samender hant unde en vor uns alle, 
dat dem erbenomeden rade to Lubeke unde den eren van sodaner bede Gerd 
Ghyringes em van myner wegen ere slote gheleent, darin ik etlike tijd gheseten 
hebbe, nummermeer ansprake hinder offte schade beschen schole in allen tho- 
komenden tiden. Unde were yd zake, dat den vakebenomeden heren borger 
mesteren unde radmannen tho Lubeke ofte den eren van desser bovenscreven 
sake wegen jenich hinder, ansprake ofte schade scheghe, dat god affkere, so loven 

wy Gerd unde Dyrik vorbenomed myt unssen erven myt samender hant unde 
en vor uns alle, desulfften heren borgermester unde radmannen unde den eren 
sodanes hinders, ansprake unde schaden gutliken gans unde al to benemende. 
Desses in orkunde unde merer vorwaringhe hebben wy Gerd Gyrink unde 
Dyrik Johansson vorbenomed vor uns unde unse erven unser beyder inghesegele 
wijtliken henget an dessen breff. Geven unde screven na Cristi gheboerd dusent 
veerhundert am sovenundesostigesten jar des dinxtedaghes na Viti martiris. 


Original mit anhängendem unkenntlichen Siegel des Gerd Diring; das des Dietrich Johanssen ist vom Siegel- 
bande abgesprungen. 


259. 

Die Räthe von Stendal, Salzwedel, Gardelegen, Seehausen, Tangermünde, Osterburg 
und Werben bitten den Rath von Lübeck, sie unter dem Streite mit dem 
Markgrafen von Brandenburg nicht leiden zu lassen. 1467. Juni 23. 

Unsen fruntliken dinst mit vermogen alles guden tovornn.  Ersamen 
wolwisen heren, besundern gunstigen guden frunde. So gy uns in ettliken juwen 
briffen am latsten unde nw negist over an uns gesant von wegen sodaner upholdinge 
etliker juwer borger gudes von unsen gnedigen hern den marggraven geschyn 
gescreven hebben, bidden, by den genanten unsen gnedigen hern to verfogende 
unde to bestellende, he sodan gelt wedder handreke unde de gefangen der gefengk- 
nisse wedder los late etc, hebben wy sulke juwe schriffte alle to guder mathen 
wol vernohmen, to synne getogen unde uns samptliken deshalven to densulven 
unsen gnedigen hern tor stede gefoget, sinen gnaden mit juwen schrifften in 
flitiger anlangunge ersocht unde, so wy merklikest konden unde mochten, darumme 
muntlik mit em handel gebat unde in wolmeyninge dat beste daryn vorgenohmen 
etc. Des hefft uns sine gnade syn antwerde darup, dat an juw gescreven is, 
benalen laten, dat wy juwer live hiryn verslothen oversenden, daryn gy siner 
gnaden meyninge wol werden vornehmen. Unde, ersamen liven frunde, weret 
denne, juw sodanne unses gnedigen hern antwerde nicht so behechlik unde be- 
fellich were, alse wy gerne segen, bidden wy mit dinstlikem flite deger frunt- 
liken, gy denne willen ansehn sodane mannichvaldige harde anlangingen, alse wy 
in ehrtijden unde noch dagelikes umbe juw unde de juwen in sodanen unde 
anderen saken by unse herschop vaste unde vaken gedan hebben unde noch 
gerne dhon, unde sodann mit uns unde den unsen sunderliken willen in gude 
laten anstahn beth Michaelis negstkomende, so uns sodane upholdinge der juwen 
deger leyt ist, wy uns ok furder mit dem besten, war wy mogen, gerne daryn 
bewisen willen. Willet darumme, liven frunde, by den juwen verfugen, de unsen 

unde ore guder bynnen sulker tijd, umbe enige not darumme to hebben, sich 
nicht besorgen derffen juw gudwillich hiryn befynden laten. Wu aver wy 
juwen ersamheiden wedder to willen unde dinste sin mogen, dhon wy allewege 
mit besundern flite gerne. Gode sijt bevolen frisch unde gesunt to langen tijden. 
Bidden des juwe antwerde by dessen unsen boden. Screven under der stad 
Stendal secrete, am dingestage sente Johanns batisten avend, anno domini ete. LX VIT 


Borgermester unde radmanne der stede Stendall, Soltwedell, Gardelege, 
Sehuse, Tangermunde, Osterborg unde Werben. 


Aufschrift: Den ersamen wolwisen mannen heren borgermeistern unde radmannen 
der stad Lubeke, unnsern besundern gunstigen guden frunden. 


Angekommen den 28. Juni. Original auf Papier mit Resten des in grünem Wachs aufgedrückten Siegels. 


260. 


Der Rath von Riga ersucht den Lübecker, dem Hans Körver und seinem Sohne in 
einer Erbschaftssache förderlich zu sein. 1467. Juni 26. 


Juw ersamen vorsichtigen mannen, heren borghermeisteren unde raed- 
mannen der stadt Lubeke, unsen guden vrunden, don wij borghermestere unde 
radmanne der stadt Rijge witlick in unde mit dusseme breve opembare betugende, 
dat vor uns gekomen is de erbare man, Hans Koerver, de kerken Osil gesworen 
man mit sineme sone, Hans Koerver, unde hefft dar sulvest vor uns rechtess 
wise beleidet umme tuchnisse den erbaren, wolduchtigen Roloff Rosenbergh, der 
hilgen kerken to Rijge gesworen man, thuges unde loven wol werdigh, de vor 
uns mit sineme uthgestrechedeme arme unde uppgerichteden vleissliken vingeren 
stavedes eedes recht unde redeliken to den hilgen gesworen hevet vor sick, 
geliick der erlike prestere, her Ambrosius Voghe, kerckhere tor Pebalgen in Liff 
lande vor sinen geborliken richtere in dessen zaken hefft gesworen, tugende unde 
warmakende, dat de erbare vrouwe Margareta, elike husfrouwe dusses vorschreven 
Hans Korvers, sy zeligen Jacob Heydornes sine echte rechte dochter van vader 
unde van moder, ime hilgen echte getelet unde geboren unde dat zee sy de 
rechte negeste erve des vorbenomeden Jacob Heydornes mit erer suster Ylzeben, 
Ludeloff van Elzen husfrouwe, beseten in Lifflande ime gebede to Rosyten, 
nymandes neger noch allike na mit ene, unde dat de zelige Margarete Heydornesche, 
dusser vorschreven Margareten Korverschen moder in ereme testamente unde 

latesten willen alle de gudere, de er anvallen mogen van wegen eres zeligen 
mannes, Jacob Heydorne unde erer vorstorvenen kindere, bewechlik unde um- 
bewechlick, nichtes nicht buten bescheden, bynnen Lubeke hebbe togesproken, 
bescheden unde gegeven erer dochter Margareten Koerverschen vorschreven unde 
eren kinderen unde nymande anders, dat eme godt so helpe unde hilgen. Des 
is ock vor uns gewest de genante Ludeloff von Elzen unde hefft darsulvest vor 
uns vorlaten vor siek, sine husfrouwe Ylzeben unde vor sine rechten erve alle 
ansprake unde maninge, de eme unde den sinen van siner ergedachten husfrouwen 
in tokomenden tiden deshalven mogen tokomen unde hefft de overlaten dusseme 
vorbenomeden Hans Koerver unde sinen erven in nenen tokomenden tiden dar 
vorder up to zakende Worumme bidde wij juwe ersamheide andachtigen, so 
wij vlitigest sollen unde mogen dusseme genanten Hans Koerver unde sineme 
sone vorbenomed edder eren vulmechtigen procuratoribus in tokamenden tiden 
in dussen zaken gunstigh, vorderlick unde behulpen willen zin, dat ene van 
Jacob Heydornes wegen sodanne erfflick anvall, alse ene siner enthalven geboren 
mach unde wor zee vorder recht to hebben mogen, gutliken mit endehafftiger 
vorderinghe alle wege na vormoge gerne steden, vasten loven unde eyn gantcz 
seker vast tovorsicht to uns to hebbende, wes dessen vakenbenomeden Hans 
Koerver edder sineme sone vorschreven effte eren procuratoribus, den zee des 
mechtigende werden unde des vorschreven Jacob Heydornes nalatenne gudere 
wegen mit juw gehantreket unde overantwordet wert. Dat gij edder de genne, 
de en de overantworden nene vorder maninghe darumme meer in tokomenden 
tiden liden scholen, dar willen wij juwen ersamheiden gudt vor wesen in ecrafft 
dusses breves, wente wij uns dat hir nogafftigen hebben vorborgen laten. Des 
to tuchnisse unde orkunde der warheit is unser stadt secrete vor dussen breff 
gehangen, geven unde schreven in den jaren na Cristi gebort verteinhundert 
unde ime sevenundesestigesten jare ame dage sanctorum Johannis et Pauli mar- 
tirum gloriosorum. 
Original auf Pergament mit Siegelstreifen. 


261. 


Der Rath von Boilzenburg verbürgt sich gegen den Raih von Lübeck und gegen die 
Testamentsexecutoren des Heinrich Kirlefeig wegen der dem Tiike Kerke 
zu überliefernden Güter. 1467. Juni 26. 


Juw vorsichtigen wijsen heren borgermesteren unde ratmannen der stad 


Lubeke unde juw ersamen mannen testamentarien des zeligen Heinrik Kirlefeiges 

darsulves, unssen guden frunden, don wy borgermestere unde ratmanne to 
Boitzenborg negest fruntlikem grute witlik openbar betugende in craft dusses 
breves, dat wij juw laven unde gud seggen vor sodane guder, de dussem jegen- 
wardigen Titken Kerken, unssem medeborger, van syner werdynen unde erer 
beider kynder wegen werden gehandreket, de en de vorberorde Hinrik schole 
geven hebben, bisundern ok vor enen breff, drepende uppe drehundert mark 
hovetstols unde vefteyn mark renthe, de dar syn bi dem ersamen rade to Lune 
borg, also dat dar nyne maninge mer umme schen schal in tokamenden tijden, 
wente wij van unssen erfsetenen medeborgeren, alze Henneken Ditmer, Hans 
Hesemanne, Hinrik Prutzemanne unde Hanse Werninges vullenkomen borgetucht 
darvore entfangen hebben. To hoger tuchnisse dusser vorscreven zake hebben 
wij unsse secretum heten hengen to dussem breve na der bort Cristi vertein- 
hundert jar des sovenundesostigesten jares am vrigdage vor Petri unde Pauli der 
hilgen apostele. 
Original mit anhängendem wohlerhaltenen Secret. 


262. 


König Christian schreibt dem Rathe zu Lübeck, dass er die im Laufe des Sommers 
nach Schonen kommenden Kaufleute zu schützen wissen werde. 1467. 
Juli 13. 
Cristiern, van godes gnaden to Dennemarken, Swede unde Norwegen, 
der Wende unde Gotten koning, hertoge to Sleswijk, greve etc. 

Post salut. Ersamen besunderen guden frunde Dallingk hebben wij 
juwe scriffte entfangen, inholdende juwe unde de gemene kopman der hense, de 
de Schonssijde plecht to sokende, sik befruchte fare sines lives dijgges unde 
guder to stande, nachdem wy mit etliken den unsen, dar wy anders nicht den 
allit gud mede verschuldet hebben, in veyde sint ete, don wij juw darupp gud- 
liken weten, dat wy nu personliken sulven mit unser ritterschopp unde manschopp 
in Schone sint unde darvor wesen willen, dat mit godes hulpe de gemene kop- 
man des sunder fare wesen schal. Vermoden uns alles dinges enen guden ende 
to hebbende unde darvor to wesende, dat sodane unse vigende lenger sulke 
macht in dessen landesmerke nicht hebben scholen, uns de unsen unde gemenen 
kopman in jeniger mathe to beschedigende Datum vor unsem slote Silvitzborg, 

am dage sancte Margarete, anno etc. LXVII, under unsem secrete. 


Aufschrift: An den rad to Lubeke. 
Abschrift im Stadtarchiv zu Stralsund. 

263. 


Der Rath von Lübeck ladet den Rath von Lüneburg zu einer Besprechung über 
die Riiserauischen Güter und andere Gegenstände nach Mölln ein. 
1467. Juli 13. 


Unsen fruntliken grud tovorn. Ersamen heren, besundern guden frundes. 
Juwen breff bij toger van dessen an uns gesand anrorende den hochgeborn 
forsten unde heren, hern Johan, hertogen to Sassen etc. unde de beleninge der 
leenguder der duchtigen knapen der Ritzerouwe etc, begerende, eynsodans na 
beghere des irluchtigen hochgeboren fursten unde heren, hern Frederikes Marg. 
greven to Brandenborg etc. in gude to bestande beth to sunte Michaelis dage 
negest tokomende, hebben wij mit zineme inneholde gudliken entfangen unde 
to guder mathe woll vernomen. Des is, leven heren unde frundes unse frunt- 
like begher, deger andachtigen biddende gij deshalven unde umme meer anderer 
zake willen, der wij juw nicht vorschriven konen, twe juwes rades nu am 
donredage negest komeude!) binnen Molne des avendes in der herberge hebben 
willen ungeweigert, so wij uns gentzliken darto vorlaten, unde willen uppe de- 
sulfften stede unde tijd unse merckliken radessendeboden dar ok hebben der- 
geliken, dar gy juw ok to vorlaten mogen. Gode deme heren zijt bevalen. 
Sereven under unser stad secret am dage Margarete virginis anno etc. LXVII. 


Borghermestere unde radmanne der stad Lubeke. 


Aufschrift wie gewöhnlich. Original mit Besten des Siegels im Archiv zu Lüneburg 


264. 


Bergelohn in Ditmarschen. 1467. Juli 15. 


De heren, de rad to Lubeke, hebben geven twe ere bedebreve mit eren 
innehebbenden tovorsichten Wilhelmus Oldewigere an de slutere vogede, richtere 
unde gantze meynheide der twijer kerspele Brunsbottel unde Hademar, dar inne 
de rad is begerende, desulfften slutere, vogede, richtere unde menheide deme 
erscreven Wilhelme vor eyn redelik bergelon weddergeven wolde sulk wagen- 
schot, klapholt, bodeme unde delen, alse uppe de Elve in schipper Wolter The- 
niessone van Dantzyk gesegelt gebleven unde van den vorgescreven twen kerspelen 
geberget is, Alberte Bisschoppe, borgere to Lubeke, tobehorende; unde dat van 


7) Juli 16. 

der wegene nyne sunder namaninge schen schole; dar is deme rade to Lubeke 
gud vor Luder Palborne, borger to Lubeke, mit zinen erven. 


Eintragung ins Niederstadibuch: 1467 Divisionis apostolorum. 


265. 


Der Rath von Lübeck entscheidet, dass die von Dietrich Johannssen geschehene 
Verpfändung von Grundstücken in Bergen in geschehener Weise nicht 
rechtsbeständig sei. 1467. Juli 15. 


Witlick sij, dat schelinge gewest zint twisschen Hermen Schoteler van 
Campen, uppe de ene, unde Gerd Giringhe van Deventer, uppe de anderen 
zijden, van wegen etliker liggender grunde unde stander erve to Bergen in 
Norwegen in den Fyngarden belegen, den Diderik Johansson Hermen Schoteler 
hadde verpandet, so des koepmans boek to Bergen utwiset. Darover ze denne 
vor den ersamen rad to Lubeke rechteswijse zint erschinen. Darupp de rad na 
clage unde antworde hefft gedelet unde utgesproken vor recht: wowoll dat 
Diderick Johannsson Hermen Schoteler den garden liggende grunde unde stande 
erve myt erer tobehoringe hefft verpandet, so vorscreven steit, so en were doch 
Diderick Johansson nicht meer mechtich, in deme erscrevenen garden liggenden 
grunden unde standen erven myt eren tobehoringen to verpandende, dan zin part, 
dat he darane hefft, nademe yd liggende grunde unde stande erve zin etc. 
Des denne de erscrevene rad to Lubeke, umme sodane schelinge hentoleggende, 
darby hefft gefoget de ersamen her Hinrike van Stiten, borgermestere unde her 
Andres Geverdes radman to Lubeke, de denne de erscrevene beyde part van der 
bovensereven schelinge wegen gensliken unde leffliken hebben vorliket unde 
vorscheden in nabescrevener wijse also, dat Gerd Ghirinck scholl unde will 
Hermen Schoteler edder zineme vulmechtiger staden in sodane part, alse Diderik 
Johansson in dem vorscrevenen garden liggenden grunden unde standen erven 
mit erer tobehoringe hadde, unde eme dat gudliken overantworn unde 
volgen laten umbehindert; unde weret zake, dat Gerd Ghiringh edder jemand 
van ziner wegen na der erscrevenen vorpandinghe wes ingemanet unde entfangen 
hedde, daraff schall Gerd Hermene vorscreven edder zineme vulmechtiger over 
antworn unde volgen laten, wes Diderike Johansson to zineme dele darvan 
tokomen unde boren mochte; unde wenner Hermene sodane guder overgeantwert 
. Sint unde he darin gesettet is, so scholen beide part, eyn islik van en veer 

ziner frunde to Bergen darbij vogen, umme sodane guder to werderende; unde 
wenner deme alse beschen is, hefft Hermen Schoteler denne Gerde Giringhe 
worumme to beschuldigende, dat mach he don, id gha darumme, alse recht is; 
unde hefft Gerd denne Hermen darna wedder wor umme to beschuldigende, dat 
mach he ok don, id gha dar ok umme alse eyn recht is. Vurdermer is gedege- 
dinget, dat sodane vorpandinghe, alse Gerd Ghiringk unde Diderik Johansson to 
Deventer in der garden hebben vorpandet, de schal machtlos unde van nyneme 
werde wesen, so de erscrevene rad to Lubeke de ok machtlos unde van unwerde 
gedelet hefft, so beyde part vorscreven des vor den erbenomeden schedesheren 
unde desseme boke tostunden unde bekanden. 


Eintragung ins Niederstadibuch: 1467, divis. apost. 


266. 


Der Rath von Nymwegen ersucht den Bath von Lübeck, den in Lübeck mit Arrest 
belegten und bei dem Gerichte deponirten, dem Johann Hase gehörigen 
Vorrath von Gewürzen an die Ehefrau desselben verabfolgen zu lassen. 
1467. Juli 26. 


U eersamen vursiehtigen wijsen heren burgermeisteren ende raedmannen 
der stat Lubeke, onsen besunderen gueden vrienden, doen wij burgermeistere 
scepen ende rait der stat van Nymegen kenlick, apenbar betugende mit desen 
apenen brieve, woe dat ons to kennen is gegeven, woe dat Johan die Haze 
anders van Tichelen genant, onse ingeseten burger im vastelavende neest voer- 
leden bynnen uwer stat op uwen vryen marckte mit etliken kruyde ende 
specerie uytgestan heb, om die aldaer seifs to slyten ende to verkopen. Des he 
doch uyt uwer stat entweken ende sulke voerscreven kruyde vorlopen heb, die 
dan uwe eerber wijsheit na sijner vorlopinge angetast ende die te truwer hant 
in der eersamen meister Peter Monikes, uwer stat richteschryver huijse in ver- 
waringe gelacht heb. Waeromme Grieteke, dessulven Johans echte huysvrouwe, 
onse burgersche, by uwer eersamheit geweest sij begerende, oer sulck nastendich 
krud gutliken weder to geven ende onbehijndert volgen te laten, den doch also 
nyet en heefft moegen geschien, id en sij, uwe liefden des ijrsten noegefftige 
verwissinge voer namaninge hebben ontfangen. Bidden ende begeren wij hier- 
omme degher andachtliken, gij der vurscreven Grietken, onser burgersche, bewy 
sersche diss briefs, sulck vorgenant kruyt by den voergenanten meister Peter, 
uwer stat richteschryver, noch in verwaringe wesende, gutliken wedergheven 

ende volgen Isten onbehijndert. Dat verdyenen wij omme iuve eerber wijsheiden 
ende die uwen, waer wij mogen, alle wege na gebor gherne, steden vasten ge 
loven ende een gantz seker toversichte to ons te hebben, we de genante Grietken 
van sulken voerscreven krude ende guede overgeantwert wurdt, dat gij, die 
genante meister Peter, die olderlude der kremer bynnen uwer stat, oere nakome: 
linge, uwe burger inwoenre ende alle die ghene, den dat mach tokomen, van 
der wegen mit alle den, dat doeran kleven mach, ghene vorder namaninge meer 
daeromme lijden soelen in allen tokomenden tijden.  Daer willen wij iuven 
eersamheiden guet voer wesen in krafft diss onss briefs, want wij noeghefftige 
burgen ende verwissinge hier mit ons daervoer hebben ontfangen. In orkonde 
ende merer tuychnisse der warheit hebben wy burgermeister scepen ende rait 
der stat van Nymegen vurgenant onser stat secretsegel an desen brieff by onser 
rechtwetenheit doen hangen.  Gegeven int jaer onss heren vierhondert soeven- 
entsestich opten sessentwyntichsten dach van den maent Julius. 


Original mit anhängendem Siegel. 


267. 


Bürgschaft für Leute, die den verbotenen Markt zu Antwerpen besucht haben. 
1467. August 1. 


De ersame rad to Lubeke hefft vor zyk vorboden laten desse nabescreven 
personen namliken Clawese Bungere, Detleff unde Hans Sulen brodere, borgere 
to Lubeke, Hanse Kock in der Holstenstrate wonhafftich, Clawese Tymmermanne 
van Stade, Baltasar Loventrijker unde Corde Snewerdingk darumme, dat ze dat 
market to Antwerpen na lude des recesses umme trent Magdalene!) int jar etc. 
LXVI gemaket nicht gemidet, sunder dat mit eren liven unde guderen boven 
sodanen recess unde bot vorsocht hebben, deshalven ze in de koninglike wolt 
scholden gegan hebben, indeme ze nyne borgen to borgende gehat mochten hebben, 
so en gegunt wart borgen to netende. Alsus hebben desse nabescreven personen 
namliken Hans Sokeland, Clawese Bunger, Cord Vamme, Detleve Zulen, Bode 
van der Hoye, Hanse Zulen, Hinrik Blome, Hanse Kocke, Detleff Otte in der 
Wagemanstrate wonafftich, Clawese Tymmermanne, Godeman van Buren, Baltasar 
Loventrijer, Bernd vamme Hagen in der Visstrate wonhafftich, Corde Snewerdinge 
erbenomet geborget in desser nabescreven wyse also dat, wenner de erscreven rad 
to Lubeke sodane personen wedder in esschet, dat se ze denne deme sulfften 

rade levendich edder doet wedder in antworen scholen unde willen, deme se 
samptliken unde besunderen also gelovet hebben to donde. Jussu consulum. 


Eintragung ins Niederstadibuch: 1467 Vincula Petri. 


368. 
Gültigkeit von Vollmachten. 1467. August 5. 


Dominis consulibus in Revalia. 

Ersamen wijse heren, besunderen guden frunde So gij uns hebben 
gescreven unde lengereme inneholde, dat gij in der twijstigen sake twijschen Hanse 
Mey procuratorem unde hovedmann der testamentarien vormundere unde schul- 
deners seligen Hermen Vrolinghes, wandages unses medeborge[r|s, deme god 
gnade up de ene unde den vormunderen seligen Segeboden Swan mylder decht- 
nisse nalatenen kinderen an de anderen zijden, na ansprake unde antwerde 
beyder vorscreven partie, in iuweme breve int lange clarliken uthgedrucket, na 
riipeme rade unde iuwer besprake vor recht gedelet unde gewijset hebben aldus: 
Dat sodane unse machtbreve, alse Hans Mey dar getoget hefft, de zin dar deme 
rade nugaftich, mer deme wedderparte genuged dar nicht ane, kunnen de vor- 
mundere samptliken bewijsen na Lubescheme recht, dat Hermen Vrolinges to 
achter was, alse he starff unde uppe de tijd nicht to voren, so gha yd furder 
dar umme, alse Lubesch recht iss. Welk iuwe gewisede ordel Hans Mey vor 
uns hefft geschulden unde zind begerende, wij sulk ordel entscheden willen unde 
unse delinge iuw under unser stad secrete na older loveliker wijse vorsegelt 
schriftliken wedderumme benalen ete. hebben wij to guder mathe wol vornomen 
unde don iuw darupp gudliken wetene: Alse gij int erste vor recht gesproken 
hebben, dat sodane unnse machtbreve, alse Hans Mey dar getoget hefft, de zin 
dar deme rade nugafftich, mer deme wedderparte genuget dar nicht ane, dar 
upp na unseme riipeme rade unde besprake spreken wij vor recht: Na deme 
sodanne machtbreve vor iuw, alse richteren desser sake rechtes wijse gebracht 
unde getuged, dorch iuw nugafftich befunden unde de  wedderpartie nyne 
redelike sake gesecht hebben, worumme ze de machtbreve nicht tovreden zint, so 
scholen de wedderparthie der breve halven ock een benugen hebben unde 
dar entegen nyner were furder bruken; unde so ghij denne vurder vor recht 
gesproken hebben, also: konen de vormundere samptliken bewijsen na Lubeschem 
rechte, dat Hermen Vrolinges to achter was, alse he starff, unde uppe de tijd 
nicht to voren, so ga yd dar umme, alse Lubesch recht iss. Darupp don wij 

iw gudliken weten, dat de vormundere seligen Hermen Vrolinges vor uns rechtes 
wijse sint geweset unde darsulves dorch ere lijfliken strengen eede, en gestavet 
eneme yeweliken vor zin hoved, so ze van rechte scholden, war gemaket hebben, 
dat ze na vlitiger vorhoringhe unde overlesinghe des genanten Hermen Vrolinges 
rekenssboke, beschrivinge syner gudere, schulde unde unschulde, welkerleye de 
zin unde wor ze de hebben konen voresschen, anders nieht hebben befunden 
unde noch tor tijd ok anders nicht en weten, men dat Hermen Vrolingk, do he 
starff, to achter unde nieht to voren was unde noch hutes dages to achter iss. 
Unde wy seggen daruppe vor recht, dat de erscreven vormundere Hermen Vro 
linges boven sulke ere erscreven strengen eede nicht plichtich sint, im rechten 
ienich bewijss furder to donde. Sijt gode bevalen. Screven under unser stad 
secrete ame midwekene vor sunte Laurencij daghe, anno etc. LXVII. 
Consules Lubicenses. Codex ordaliorum fol. 21 b. 


269. 
Eine Schuld zu mahnen, bedarf ausreichender Beweismittel. 1467. August 5. 
Dominis consulibus Revaliensibus. 


Ersamen heren, besunderenn guden frunde. So gij uns hebben gescreven, 
dat vor iuw zint gekomen Hans Dreyer, borger to Dantziik, an de ene unde 
her Hermen Greve, iuwes radess medestolbroder an de anderen ziiden, dar Hans 
Dreyer tosprak her Hermen umme ene summe gheldes, namliken hundert unde 
tweundeachtentigeste halve margh unde achte schillinge Rigesch, de he eme 
schuldich were van sommigen guderen, de he eme tor hand geschicket 
unde in selschopp gesand haddee Dar entegen her Hermen ene cedelen 
vor iuw hefft gebracht inneholdende, he en hebbe nyne schrifft van der 
selschopp geholden unde wete furder nyn bescheet, dan 20 mark eto., so 
dat iuwe breff under veleme lengeren vurder inneholdet, darupp gij na riipeme 
rade unde besprake gedelet unde vor recht uth gewijset hebben, sodane bewijss, 
alse her Hermen Greve hadde unde de cedele innehelde, dat en sy nicht nug. 
afftich, geld mede to manende. Welk iuwe gewijste unde affgesproken ordell 
de vorscreven her Hermen bisproket unde geschulden hefft vor uns unde zint 
begerende, wij sulk ordel entscheiden willen, unse delinghe iuw under unser stad 
secrete na older loveliker wise vorsegelt wedderumme to benalende ete. Hebbent 
wi) allent to guder mathe woll vornomen unde don iuw darupp gudliken wetene, 
dat wy na unseme riipeme rade unde besprake sulk ordel na unseme Lubeschen 

rechte approberet, bevestiget unde confirmeret hebben, approberen, bevestigen 
unde confirmeren in krafft desses breves. Gode ete. Screven under unser stad 
secrete ame midwekene vor sunte Laurencii daghe, anno ete. LXVII*. 


Consules Lubicenses. Cod. ordal. fol. 21b. 


270. 


Verkauf eines verpfändeien Grundstückes ohne Zustimmung des Pfandgläubigers ist 
ungültig. 1467. August 5. 


Dominis consulibus in Revalia. 

Ersamen wijse heren, besunderenn ghuden frunde. 8o ghij uns hebben 
gescreven under lengereme inneholde, dat vor iuw mit ordele unde rechte gekomen 
sin de wolduchtige man Helmolt Rijsbiter an de ene unde de ersame her Hinrik 
Hunnynchusen, iuwes rades medekumpane uppe de anderen zijden, dar Helmold 
alse eyn anclegere in syner tosprake hefft beroret under anderen, dat eme sy 
vorwijsset unde vorpandet huss, garden unde wes Godeke Strate unde syn huss- 
frowe hadden, bewechlik unde umbewechlik, syn gelt dar ane to sokende eto. 
unde her Hinrik, alse eyn antwordesman in syneme antwerde under anderen 
hefft berored, dat he enen koften koep hebbe gedan rechte unde redeliken in 
iegenwardicheid guder lude, dar mit iuw bynnen unde butene rades mit des vor- 
gedachtene Godeken hussfrouwen unde mit tolatende Godekens unde syner 
belevinge, geli he dat dar vor veer besetenen borgeren bekand hebbe, de dat 
ock, alse recht is, vor iuw bekand unde betuget hebben unde eme Godeke Strate 
aller ansprake ok vor iuw gentzliken hebbe vorlaten, des gij eme tostunden eto. 
so dat beyder erscreven parthie ansprake unde antwerde under velen meer 
lengeren inneholde; darupp gij na iuweme rijpeme rade unde besproke vor recht 
gedelet hebben: Na deme her Hinrik vorbenomed Helmolde nicht to ensteyt 
unde zin hovedman dar mit eme to stegen unde straten gheyt, so solle Helmolt 
zineme hovedmanne tospreken, id gha dar vurder umme, alse recht is. Welk 
iuwe gewiste unde afgesproken ordell de ergenante Helmolt besproket unde ge- 
schulden hefft vor uns, unde gij zint begerende, wij de ordele willen entscheiden 
unde iuw unse schedinge unde delinghe under unser stad secrete vorsegeld na 
older loveliken wijse unde wonheid schrifftliken benalen. Hebben wij to guder 
mathe allent wol vornomen unde don iuw darup gudliken wetene, dat wij na 


unseme rijpeme rade unde besprake van sodannes ordels wegene afseggen vor 

Lubesch recht aldus: Is de vorpandinghe gescheen, alse Lubesch recht is, vor 
deme kope, so is kop machtloss unde ga dar vurder umme, alse recht is. Sijt 
gode ete. Screven under unser stad secrete ame midwekene vor sunte Laurencii 


dage, anno etc. LXVII. 


Consules Lubicenses. Cod. ordal. fol. 22 a. 


271. 


Der Rath von Lübeck macht dem Rathe von Hamburg genauere Mittheilungen über 
seinen Streit mit dem Kurfürsien Friedrich von Brandenburg und bittet 
um Beistand. 1467. August 8. 


Unsen fruntliken grud unde wes wij gudes vermogen tovorn. Ersamen, 
vorsichtigen heren, besundern guden frundes. So wij juw unlanges gescreven 
hebben van merklikes schaden wegen, den de irluchtigen hochgebornen fursten 
unde heren, her Frederik de junger, wandages marggrave to Brandenborgh int 
erste unde darnegest her Frederik de elder, des hilgen Romischen rijkes kurforste 
etc, zin broder, unsern borgern unde inwonern uppe der keyserliken vrien straten 
unvorwaret unde unentsecht myn den mit rechte unvorfolget gedan hebben, dar 
umme desulfften unse borger unde inwoner sodane zake gudliken, umme en 
sodaner erer affhendigen unde genomenen guder wedderkeringe edder vernoginge 
na ereme werde to beschende eyn deel in dat achtede jar langk, eyn deel myn, 
vorfolch gedan hebben, welk uns unde en allent nicht hefft gehulpen, deshalven 
wi) van juw begherende weren, van wegen der ergesechten unser borger, juwe 
wille mochte zin, nademe Bergerdorppe unde Bilenborch uns samptliken tokumpt, 
gij densulfften unsen borgern gunnen wolden, dat se uppe der Elve uppe de 
Markeschen stede thoven unde de upholden mochten, umme zijk desde beth 
sodane ere affhendigen guder wedder to bekomende. Des gij uns unde en noch 
tor tijd vorgewesen hebben, so juwe erliken radessendeboden, de unlanges mit 
uns mit andern steden binnen unser stad vorgaddert weren, uns des under ander 
berichtet hebben, so wij dat woll vernomen hebben. Uppe dat gij, leven frundes, 
denne nichtesdemyn den schaden weten mogen, de dessen unsen nabescrevenen 
borgern beschen is, unde in wat stede in der Marke belegen wy desset vorfolget 
unde vorschreven hebben, so begere wij juw gudliken weten, dat de ergemelde 
here Frederik, marggrave de jungere zeliger dechtnisse den ersamen hern Hinrik 
Kastorppe, unser stad borgermester, unde den beschedenen mannen Hermen 

Soberhusen, Bertramme vamme Damme unde Clawese Volckfelde, unsen borgern 
unde erer masschop veer terlingk laken, vitzen genomet twisschen Stendell unde 
Soltwedell vor eneme dorppe genomet Plate van etliken zinen undersaten unde 
ok van andern uppe der keyserliken vrijen straten wedder god unde recht 
genomen unde affhendich gemaket hefft. Hijrenboven so hefft desulve her marg. 
grave en binnen der stad Soltwedell ok dre wagen mit kopmansguderen geladen 
getovet, darupp twelff grote schiven unde dre kleyne schiven wasses en unde 
erer zelsschopp behorende affhendich gemaket dergeliken. Vurdermer so hefft 
de ergemelde her marggrave Frederik de elder dessen nabescrevenen unsen borgern 
ere guder thoven, affhendich maken unde de vorkopen laten dorch ziner gnaden 
amptlude beschedeliken binnen Franckeforde soven last Alborgesches heringes, 
elke last vor vertich Rinsche gulden, unseme borgere Clawese Osenbrugge unde 
Hanse Arndes ziner zelsschopp, den zine gnade noch in vengnisse holt unvor- 
schuldet, propper tobehorende unde ok twe last Schonsches heringes ghegeven, 
elke last vor vefftich Rinsche gulden, unde ene halve last Alborgesches heringes 
gegeven vor twintich Rinsche gulden tobehorende Hanse Juten ok binnen Francke- 
forde getovet. Vurdermer vefftehalve last heringes unde dre tunnen ales ghe- 
geven tosamende vor twehundert achtundedortich Rinsche gulden to Adersberge 
getovet unsem borger Hanse Denen unde Reymer Kroger ziner zelsschopp propper 
tobehorende. Noch Hinrike Snydewinde unsem borger unde Everde Kertzebroke 
ziner zelsschopp getovet unde affhendich gemaket vijff last Vlamesches heringes 
myn eyne tunne unde achte tunnen lasses ok binnen Franckeforde unde soven 
last myn twe tunnen ok Vlamesches heringes en binnen Arnswolde rosteret, 
bekummert unde affhendich gemaket dergeliken. Ok so is de ergemelde her 
marggrave Frederik de elder dem erbenomeden hern Hinrike Kastorppe unde 
ziner zelsschop schuldich sosshundert Ungersche gulden na lude ziner gnade 

besegelden breve en darupp ghegeven, darvan denne etlike termyne der betalinge | 
overlangh vorschen zint, en doch tor tijd nicht betalet. Unde wante wij denne 
mit dem ergemelden hern marggraven noch den zinen nynen unwillen noch vede 
gehad hebben unde mit em ok nicht den fruntschopp und alle gud wisten, do 
sulke guder den unsen affgetovet unde affhendich gemaket zint unde unses 
borgers knecht Hans Richardes dorch ziner gnaden bevell in vengnisse gelecht 
is, so hebben wij noch kortliken umme gudes vorfolges willen dem ergemelden 
hern marggraven Frederike gudliken gescreven, begerende, den unsen erer affhen- 


digen, affgetoveden, vorbrachten unde vorkofften guder wedderkeringe edder 

vornoginge unde betalinge na ereme werde to donde unde den gefangenen qwijd 
unde los to scheldende, unde wo deme so nicht beschege, so en mochten noch 
en konden wij unsen erscrevenen borgern rechtes furder nicht vorwesen, sunder en 
gunnen unde staden mochten unde darto hulpe unde bistand don, dat se dat 
ere manen unde vordern mochten uppe de jenne, de sulkes schuldich zint to 
lidende unde offt des wes beschende worde, hopede wij, des nyn toseggent mit 
rechte to lidende, deshalven denne villichte vurder moye unde unwille entstan 
mochte, des wy gerne vorhaven weren unde sulkent lever vorhot zegen, so unse 
breve an den ergemelden hern marggraven unde ziner gnaden Markesche stede 
underbenomed utghegan unde gescreven under lengeren worden clarliken hebben 
 begrepen. Alsus so is unse fruntlike begher mit andacht biddende, gij uns unde 
den erscrevenen unde unse borger in der besten wijse na legenheid der zake 
an den ergemelden hern marggraven unde ziner herlicheid stede hijrunder be- 
stemmet vorschriven willen, umme dem erscrevenen unsem borgermester unde 
unsen borgern, umme furdern unwillen to vormidende, sodaner erer affhendigen, 
affgetoveden unde vorkofften guder mit den erscrevenen termynen der vorgerorden 
sosshundert Ungerscher gulden vornoginge unde wedderkeringe to beschende unde 
den gefangenen qwijd leddich unde los to latende unde to gevende, uns jegen 
zine gnade to vorbedende, dat gij unser to eren unde to rechte unde to aller 
redelicheid mechtich wesen willen unde scholen, so wij dat toschriven in krafft 
desses unses breves. Unde weret zake, dat de unse to wedderkeringe, betalinge 
unde vornoginge sodaner erer affhendigen guder unde schulde nicht komen konden 
unde ze deshalven nicht unclagafftich gemaket werden, dat wij juw denne na 
fruntliker vorstrickinge unde tohopesate under uns beschen also gewant unde 
togedan zin, dat gy unser, unses borgermesters unde unser borger vorbenomed 
in unsen unde eren rechtverdigen zaken nicht vorlaten mogen noch en willen 
unde juw des ere richtige gudlike bescreven antworde to benalende.  Juw 
gudliken uns unde den unsen to willen unde to gude hijrinne bewisen willen, 
dat vordene wij umme juwe ersamheide, de god almechtich spare sund lange 
wolmogende, alle weghe gerne unde begheren desses juwe gudlike bescrevene 
antworde. Item dijt zint de stede, daran wy infra octaves corporis Cristi!) unde 
ok nu latest ummetrent Petri et Pauli apostolorum?) van desser sake wegen 
gescreven hebben, namliken Stendell, Soltwedell, Olden Brandenborgh, Berlin, 

Franckenforde, Gardeleve, Osterborgh, Sehusen, Werben unde Tangermunde sampt- 
liken unde bisundern. Sereven under unser stad secret, des sonnavendes vor 
Laurentii martiris anno domini ete. LX. septimo.!) 


Borghermester unde radmanne der stad Lubeke. 


Aufschrift: Den ersamen vorsichtigen mannen, heren borgermesteren unde rad- 
mannen to Hamborch, unsen bisundern guden frunden. 


Original mit Besten des aufgedrückten Secrets. 


272. 


Der Rath von Lübeck verheisst dem Rathe von Lüneburg, Abgeordnete am Dienstag 
nach Bartholomaei (August 25) auf die Fredeburg zu der bestimmten 
Verhandlung zu senden. 1467. August 13. 


Unsen fruntliken grut mit vermogen alles guden. Ersamen vorsichtigen 
heren, besundern guden frunde. Juwen breff inneholdende van deme dage, den 
de juwen vorramet hebben mit dem hochgeborn fursten, heren hertogen Johan 
van Sassen etc, unde uns umme etliker schelinge willen twisschen uns to holdende 
to der Vredeborch uppe den dinxstedach na assumpeionis Marie?) uppe vro- 
middach, unde umme vele swarer kost to vormidende, wurde juw wol beqweme, 
datmen deshalven am dinxstedage na Bartholomei densulven fruntliken dagh to 
der Fredeborch uppe vromiddagh mochte lesten, so dat juwe radessendeboden 
mit den unsen furder uppe den midweken darnegest?) binnen unser stad mochte 
wesen, begerende, wij uns sulkes willen laten beleven unde de sake der be- 
leninghe mit den Ritzerouwen ok so lange gudliken willen anstan laten, so willen 
gij bearbeiden, dat sodane dagh uppe sulkent anstande enen vortghank gewynne 
etc., hebben wy gudliken mit ener ingelechten copien des obgenanten heren 
hertogen Johans breves entfangen unde to guden mathe wol vornomen. Darupp 
juw geleve to wetende, wy des wol tovreden zin, gij den dach na juwem seri- 
vende vortsetten unde bestellen uppe den dinxstedach na Bartholomei tor Vrede- 
borgh unde de juwen dar ok hebben willen, wente wij unse radessendeboden 
am dage sunte Bartholomei bynnen Molne in der herberge des avendes willen 
hebben dergeliken, umme des dinxstedages morgens mit den juwen tor Vrede- 


Gütern Märkischer Städte nicht gestattet zu haben. 
3) August 19. 5) August 25. 

borch to ridende. Wij willen ok na juwem begher de sake der belenynge mit 
den Ritzerouwen ok so lange anstan laten. Sijt gode bevalen. Screven under 
unser stad secrete, am donredaghe vor assumpeionis Marie anno LXVII? 


Borgermestere unde radmanne der stad Lubeke. 
Aufschrift wie gewöhnlich. Original mit Besten des Siegels im Archiv zu Lüneburg. 


Auf der Aussenseite steht: Oopiata et missa domino duci Saxonie in die assumpcionis Marie anno LX VIT. 


273. 


Der Rath zu Pernau ersucht den von Lübeck, dem Bevollmächtigten des Pernauer 
Bürgers Hinrich Frundenberg, Hans Lange, förderlich zu sein. 1467. 
August 14. 


Jw ersamen vorsichtigen wisen mannen, heren borgermeysteren unde 
ratmanne der stadt Lubeck, unsen sunderlinges guden vrunden don wy borger- 
meystere unde ratmanne der stadt Pernow nach vruntliker grote witlick openbar 
in unde myt dussene unseme breve betugende, dat vor uns gekomen is de ersame 
Hinrick Frundenberch, unse medeborger, uns gevende to irkennende, wo Hinrick 
Bodendick, juwer erliken stad medeborger em sees Rynsche gulden offt theyn 
marck Rygesch rechter unde redeliker schult schuldich unde plichtich sulle sijn 
vor eyn last flassen, dar van em noch tor tijd unde bether tho neyn beschet 
noch betalinge hevet mogen wedervaren unde darumme, so hevet de sulve Hinrick 
Frundenbe[r]eh vor uns in der besten forme unde wise, alze he van rechten 
solde unde mochte, vulmechtich gemaket unde vor synen waren procuratorem 
unde hovetman gekoren unde gesad den beschedenen Hans Langen, affwesende 
alze jegenwerdich, bewiser dusses breves, gevende ene gantze unde vulkomene 
macht, de vorscrevene summa geldes van deme genanten Hinrick Bodendick tho 
esschende, to vordrende, to manende unde to entfangende, quitancie van deme 
entfangenen to gevende unde gemeynliken alle dinck dar by to donde unde to 
latende, dat Hinrick Frundenbereh dar by don unde laten mochte, offt he person- 
liken jegenwerdich unde vor ogen were, stede, vast unde unvorseret by crafft 
unde macht to holdende allent, wes Hans Langhe dar by deyt unde leth. 
Worumme wy juwe erlike wisheide deger vruntliken bidden, dat gij deme 
ergenanten Hans Langen vorderlick, gunstig unde behulplick syn willen, also dat 
eme sodane vorberorde summa geldes van deme vake genanten Hinrick Bodendick, 
juweme medeborger gutlicken gehantreket unde entrychtet werde unde em des 

halven so vele, alze rech[t] is moghe weddervaren. Dat wille wy alle tijd gerne 
in geliken, offt grotteren saken, wor wy konnen, umme juwe erlike wysheide 
vorschulden. Tor tuchnisse, so hebbe wy unser stadt secret ruggelinges up 
dussen breff drucken laten, de gegeven unde gescreven is tor Pernow vigilia 
assumpeionis Marie in den jaren na Cristi gebort dusent verhundert unde dar 
na in deme seven unde sestigesten. 


Original auf Papier mit aufgedrücktem Siegel. 


274. 


Der Rath zu Lüneburg ersucht den Herzog von Sachsen, die verabredete Tagfahrt 
auf den 25. August zu verschieben. 1467. August 15. 


Hern Johanne, hertogen to Sassen etc. 


Hochgeborne furste, gnedige leve here. Wij hebben mit arbeide und in 
dem besten, nademe wij sodans daghes, alse unse radessendeboden und frunde, 
her Alberd van der Molen und her Hartwijch Schomaker, twisschen juwen gnaden 
unde unsen frunden, dem rade to Lubeke, hadden verramet am negestkomenden 
midweken!) to lestende, van merkelkes infalles wegen nicht konnen gewarden, 
by den sulven van Lubeke sodane daghtijt verlenghet wente an den dinxtedagh 
na Bartholomei negest volgende,? so iuwe herlicheid uth desser ingeslotenen 
der van Lubeke antwordesbreves waren avescrift wol mogen vernemen. Also, 
gnedige leve here, willet mit unsen frunden van Lubeke sodans daghes am 
dinxtedage na Bartholomei negestkomende uppe fromiddagh tor Fredeborgh ge- 
wanden und des nerghen mede afstellende, dar denne yo tor stede komen. Des 
verlaten wij uns also to iuwen gnaden gensliken, nademe wij densulven dagh 
jw beiden parten to leffmode und gefallen hebben bearbeidet. Screven am dage 
assumpoeionis Marie anno etc. LXVII. 

Juwer gnaden gudwillighen 


Borgermestere und rad to Luneborg. 


Abschrift auf Papier im Archiv zu Lüneburg. 


P) August 19. * August 25. 

275. 


Bernd Stregell verpflichtet sich, die Taleke, in Diensten bei Hinrich Holste, Vicar 
an der St. Johanniskirche, fortan zu meiden. 1467. August 15. 


Bernd Stregell, elike sone zeligen Diderik Stregels, vor deme rade unde 
desseme boke in jegenwardicheid Hans Wygers zines vormunders hefft gelovet, 
belevet unde bewillet: Weret zake dat he Taleken, nu tor tijd des ersamen her 
Hinrike Holsten, vicarij in sunte Johannis kerken binnen Lubeke medemaget, to 
der ee neme, edder na desseme dage mit er stunde, ghinge edder sete, hemelik 
edder opembare, dat de rad edder zine frund irfaren kunden, dat denne de rad 
edder zine frund ene antasten unde ene in des rades hechte unde vorwaringe 
setten laten scholen unde mogen. Dar by an unde over gewest zint de besche- 
dene manne Hermen Ebinghusen, Hans Berskamp unde Brun Bruszkouw besetene 
borger to Lubeke. Jussu consulum. 


Eintragung ins Niederstadtbuch: 1467. Assumpcionis Marie. 


276. 


Kaiser Friedrich III. verbietet für die nächsten fünf Jahre alle Räuberei, Fehde, 
Unfrieden und Krieg im Deutschen Reiche. 1467. August 20. 


Wir Friderich, von gottes gnaden Romischer keiser, zu allen zeitten 
merer des reichs, zu Hungern, Dalmacien, Croacien etc. kunig, hertzog zu Oster- 
reich, zu Steyr, zu Kerennten und zu Krayn, grave zu Tyroll ete. embieten allen 
yeglichen unsern und des reichs kurfursten, fursten, geistlichen und weltlichen 
prelaten, graven, freyen herren, dienstleutten, rittern, knechten, stetten und sust 
allen und yeglichen andern unnsern und des reichs unndertanen, in was states, 
wirden und wesens der und die sind, unnser gnad und alles gutt. Als wir 
durch schickung gottlicher gnaden und fursichtikeit zu der hohe Romischer 
kuniglicher und keiserlicher wirde erhoben und dem heiligen Romischen reiche 
furgesatzt sein, dasselb in loblichem stande zu behalten, tugend und gute werck 
zu pflantzen und unrechten gewalt und frevel nicht zu gedulden, dartzu wir dann 
mit einbrunstiger liebe, got dem almechtigen zu lobe, zu beschirmung cristen 
gelaubens und unnser mutter der heiligen Romischen kirchen, auch zu furderung 
gemeines nutzes und fridens gentzlich gneyget sein, und wiewol wir nu dem- 
nach in unnserm kuniglichem stande, mit ratte unnser und des reichs kurfursten, 

fursten, geistlichen und weltlichenn, prelaten graven, herren und undertanen ein 
reformacion zu Franckfurt gemachet, den friden zu hallten bei hohen und sweren 
penen gepotten, auch darnach ettwevil tage in unnserm keiserlichen hove und 
andern enden des heiligen reichs gehallten und emsigen fleys ankerett haben, 
damit die vertruckten und betrubten cristenmenschen von den schnoden Turcken 
und veintten unnsers cristenlichen glaubens entledigt, derselb unnser cristen- 
gelaub  besterckt und den  berurten Turcken cristenlicber und  loblicher 
widerstande gethun wurde, so haben doch dieselben unnser reformacion 
des friden und getrewer fleysse des zugs halben wider die Turcken noch nicht 
die frucht bracht, als wir verhoffet und mit einbrunstiger begirde geren gesehen 
hatten, sunder es sein seyther manigvaltig krieg und aufrure entstanden, unnser 
und des reichs unndertanen vast beschedigt und gemeiner nutz so gar mercklich 
verseret und verhindert worden, das swerer dann swere zu clagen ist, deshalven 
sich die Turcken mer und mere erhaben besterckt, vil cristenlicher lannde und 
menschen under sich bracht hand und noch taglich zu thun also furnemen, das 
zu besorgen ist, wo inen nicht widerstandt beschehe, sy werden der cristenheit 
und dem heiligen reiche unüberwintlichen schaden zufügen und beweyssen. Und 
wann wir nun pflichtig sein auch williclich sullen und nach unnserm 
vermugen guttlich wollen unnsern ernst und getrewen fleys dartzu keren und 
wenden, dardurch mit gottes, unnsers heiligen vaters babst auch ander cristen- 
lichen kunig, herren und menschen hilffe den schnoden Turcken vesticlich 
widerstandt gethan werde und aber durch unnser und des reichs kurfursten, 
fursten, geistlich weltlich, prelaten, graven, herren und stetten auf sand Martems 
tag!) nechst zu Nuremberg in beywesen unnsers heiligen vater des babsts bott- 
schafft gehallten und geanslagt worden ist, das die Deutsch nacion nyemant 
wider die Turcken schicken muge, es sey dann zuvoran ein gemeiner loblicher 
fride funff jar werend durch uns furgenomen, der von unnserm heiligen vater 
dem  babst bestetiget und durch sein heilikeit und uns bei hohen und sweren 
geistlichen und weltlichen penen zu hallten gepotten werde und darumb auf das 
eristenlicher glaube gen den snoden Turcken enttschuttet, unser wirdige mutter, 
die heilig Romisch kirchen besterckt, fride und einigkeit in dem heiligen reiche 
dest fruchtparlicher gehanndthabt, die ubeltätter und ungehorsamen mit scherpff- 
keit der pene gestraffet, des heiligen reichs strasse gesichert befridet, wittiben, 
waissen und der arm man geschutzet und gemeiner nutze gefurdert werde, so 


u *) November 11. 

haben wir nach zeittigem ratte unnser und des reichs lieben getrewen den 
rattslag auff den obgemellten tage sand Martens tage gethan angenomen, darein 
gewilligei, nemen in an und willigen auch darein mit disem brieve euch allen 
und ewr yedem ernstlich und vestielich, auch bei den pflichten und gelübden, 
damit ir uns und dem heiligen reiche gewonndt seyt, gebiettende, das ir weder 
samentlich noch besunder keiner rawberey, vehde, unfride noch kriege die ob- 
gemellten fünff jar gantz aus anvahet, furnemet noch treybet, sunder wer zu 
dem andern zu sprechen hette oder gewünne, derselb solt solchs thun und 
suchen durch recht vor den ordenlichen gerichten an den ennden und stetten, 
do dann ein yede sache hin gehoret ungeverlich. Ob aber yemand darüber und 
dawider den oder die andern on recht uberziehen, beschedigen oder bekriegen 
würde, der und dieselben, die sollichs tette, sollten in die pene der verletzung 
unnser maiestat, die man zu latein nennet penam criminis lese maiestatis und 
dartzu in unnser keiserliche achte und aberachte gevallen sein und ein yeder 
macht haben, ine und sye mitsambt irer habe und gutte an allen ennden und 
steten im reiche aufezuhalten, anzunemen und mit in zu hanndeln, als sich mit 
uberfarern solchs friden und gepottes geburet. Es sullen auch die, die den und 
dieselben, die solchen friden uberfuren, wissenlich hawssten, herbergten, etzten, 
trenckten, hinschuben oder zu hilff und beistandt thun wurden, als die uber 
farer des friden gestrafft werden. Und solche straffe und rechtvertigung mag 
ein yeder in einem yeden gerichte, da die uberfarer oder ir beyleger und helffer 
betretten wurden, also furnemen und thun. Und nachdem nun in geistlichen 
und keiserlichen geschriben rechten auch in der gulden bullen unnsers vor 
varen am reiche keyser Karls des vierden loblicher gedechtnuss und dartzu 
in der obgemelten unnser kuniglichen reformacion der gemein fride auch bei 
hohen und sweren penen zu halten gebotten und doch in denselben bullen und 
reformacion ettwas anders angetzogen ist, dann hievor stet, auf das dann irrung 
vermitten und der fride dest loblicher und fruchtparlicher volezogen werde, so 
wollen und ercleren wir aus rechter wissen und keiserlicher machtvolkomenheit, 
das alle und yeglich puncten und articuln, wie die des frides halben in derselben 
bullen und reformacion von wort zu wort gesatzt sein, durch disen unnsern 
fride nicht aufgehobt noch abgetan sein sullen in dhain wege, dann allein in 
dem artickel der gulden bullen, der da innehelt vom widersagen, und in dem 
ersten articl der reformacion, der da innhelt vom angreyffen und beschedigen 
etc. Dieselben zwen artickel sullen die obgemelten funff jar ruen, ansten und 

nicht gebraucht, auf das zu vehde, kriege und aufrure alle schein und ursachen 
vermitten und der fride stracks gehalten werde. Aber nach aussgangk der 
funff jare sullen dieselben zwen artickel gantz und gar, wie sie gesatzt diss friden 
halbe hinfur unverletzt sein und beleyben. Und auf das sich nyemands durch 
unwissenheit entschuldigen muge, so sol diser unnser fride in einer yeden thumb- 
kirchen eines yeglichen bistumbs Deutscher lannde furderlichen verkundet und 
geoffenbart werden und nach solicher verkundung einen yeden menschen deselben 
bistumbs von stund an nach aussgang viertzehen tag nechstvolgend binden und 
er bei den vorgesatzten penen den also zu hallten verpflichtet sein. Doch so 
behalten wir uns bevor, disen fride und auch die obgemelten pene nach ratte 
unnser und des reichs getrewen zu enndern zu meren und zu pessern. Geben 
zu der Newenstatt, mit unnserm keiserlichen anhangenden insigel besigelt, am 
pfintztag vor sand Bartholmes tag, nach Cristi gepurt viertzehenhundert und im 
sibenundsechtzigisten, unnser reiche des Romischen im achtundzwaytzigisten, 
des keiserthumbs im sechtzehenden und des Hungrischen im newnden jaren. 


Auf der Falte: Ad mandatum proprium domini imperatoris. 


Original mit anhüngendem Siegel. 


274. 


Kaiser Friedrich III. sendet dem  Rathe von Lübeck den vorhergehenden Erlass 
und verlangt, dass der Rath ihn in den Pfarrkirchen verkündigen lasse. 
1467. August 20. 

Friderich, von gottes gnaden Romischer keyser, zu allen czeiten 
merer des reichs, zu Hungern, Dalmacien, Croacien etc. kunig, 
herezog zu Österreich und zu Steyr etc. 

Ersamen lieben getrewen. Wir schicken euch hiemit den abscheid auff 
dem tag Martini zu Nuremberg wider die snóden Turcken, auch einen anslag, 
darnach auff Viti yeczo verganngen!) daselbs zu Nüremberg mit wissen unser, 
auch unnser und des reichs curfursten, fursten, geistlieh und werntlich, graven 
hern und stetten, rette und bottschafften, so darauff irschinen sind, begriffen, 
innballtend, daz aus Deutscher nacion sechstausent zu ross und vierczehen- 
tausent zu fuss sollen geschickt werden, darin euch ettwevil volks zu ross 
und zu fuss, auch püchsen, armbrost, pulver, stein und anders mit zufüren an- 

geslagen und darauff gerattslagt ist, sulle ein fruchtperlicher zuge wider dieselben 
unglaubigen getan und solch vorgemelt volk aus Deutscher nacion geschickt 
werden, das nott sey, frid in Deutschen landen zu halten, und den bey hohen 
geistlichen und werntlichen penen zu gebietten und auszuschreiben. Also haben 
wir solchen rattslag angenomen, den fride darauff lassen begreiffen und verpenen, 
lauttende als unnser keyserlicher besigelder briefe, den wir euch mitsampt den 
obgemelten abscheid und anslag auch hiebey sennden zu erkennen gibt, ir alles 
vernemen werdet, vor euch begerend und von Romischer keyserlicher macht- 
volkomenheit ernstlich gebiettende, das ir solchen fride in ewr statt drey sonntag 
die nechsten, nachdem euch diser unnser und der egerürt fridbrif ubergeanntt- 
wurt wirdet, in den pfarrkirchen under dem ampt offentlichen verkunden lasset, 
auff daz sich ein yeder den also zu halten darnach wisse zu richten, sonnder 
das ir auf den tag, nemlich den heiligen dreyer kunig tag nechstkomend, den 
wir in den sachen zu NRegenspurg zu halten furgenommen haben, erscheinet, 
solkem egemelten anslag, so vil euch der beruret, nachkomet und unns das 
alles under ewerm insigel verslossen bey dem gegenwurttigen unserm  botten 
furderlichen zuschicket, damit wir unns auf demselben tag zu Regenspurg dar- 
nach wissen zu richten, und tut darinne nicht anders als lieb euch sey, unnser 
und des reichs swere ungnad zu vermeiden, auf daz ewrnthalben auch kein 
säwmnuss erscheine. Desgleichen wir solchs alles den gemelten curfursten, fursten 
und stetten auch zugeschickt und also mit ine geschaft haben. Geben zu der 
Newenstatt, am pfineztag vor sand Bartholomes tag, anno domini etc. LX VIImwo 
unnsers keyserthums im sechezehenden. 
Ad mandatum domini imperatoris. 
Aufschrift: Den ersamen unnsern und des reichs lieben getrewen burgermeister 
und ratte der statt zu Lubegk. 


Original mit Besten des aufgedrückten Siegels auf der Rückseite. 


278. 


Der Rath von Lübeck beschwert sich bei dem Landmeister von Liefland darüber, 
dass der Komthur von Memel abermals zwei Lübecker ihrer | F'reihei 
beraubt habe. 1467. August 22. j 
Domino magistro Livonie. 
Erwerdige unde grotmogende gunstige leve here. Wij hebben juwer 
gnaden eertyden gescreven van dem werdigen heren kumpthur thor Memel, de 

unses borgers zone, den jungen Cord Hurleman, upp enen eed gedrungen hefft 
unde em des nicht hefft willen vorlaten, ok hefft gedrouwet, de unsen to 
beschedigende darumme, dat wi em dat zine afhendich gemaket scholen hebben, 
deme wij so nicht hebben gedan unde juwen gnaden van des wegen unse 
unschuld unde de legenheid der zake hebben geschreven. Aldus vorstan wij, 
dat juwe grotmogende herlicheid van der wegen an ene hadde gescreven in der 
besten wise, des wij juwen gnaden hochliken bedancken, dat uns unde den 
unsen nicht hefft mogen bedigen, indeme he Corde vorbenomet sulkes eedes 
unde uns unde de unsen sulkes bovenscreven drouwende nicht hefft willen vor- 
kesen. Ok hefft desulve kumpthur na entfanginge juwes breves deshalven an 
ene gescreven twe unser borger, Jachim Kodriver unde Tydeken Kellingk 
gethovet unde arresteret, so dat Jachym em hefft moten borgen setten to gevende 
twintich mark unde Tydeke em hefft moten ton hilgen sweren, ene vengknisse 
to holdende edde vertich mark to gevende, uppe sunte Merten negest komende 
to betalende, darane uns unde den unsen unvorschuldes zere ungudliken beschuet, 
welkes wij unde de unsen billiken scholden wesen vorhud, nademe wij mit 
juwen gnaden unde juwem werdigen orden anders nicht den fruntschopp unde 
alle gut en weten. Worumme bidden wij so wij eer gedan hebben, andachtigen, 
juwe erwerdige grotmogendeheit, yd noch so vorvogen unde den genanten hern 
kumpthur so hebben willen, dat he Corde Hurleman vorsereven sulkes boven- 
screven eedes unde uns des drouwendes vordrege, ok dat he den genanten 
Jachym unde Tideken der borgetucht unde eede unde sulk vorscreven geld to 
gevende gentzliken vorkese unde vordrage Wo deme so nicht en beschuet, 
mosten wij darupp vurder vordacht zin, dat villichte unwillen inbringen mochte, 
des wij lever vorhaven zin. Kennet god. Gunstige leve here, juw gnedichliken 
hijrinne to bewisende, umme vurder moye unde kost to vormidende, vor denen 
wij umme juwe erwerdigen grotmogenden herlicheid alle wege gerne, de god 
ete. Datum sabbato ante Bartholomei anno LXVII. 


Entwurf auf Papier ohne Unterschrift. 


279. 


Der Handel mit Antwerpen verboten. 1467. August 24. 


Eggherd van Kempen, borger to Lubeke, vor deme ersamen rade to 
Lubeke erschenen unde hefft deme sulfften rade .gelovet unde zijk aldar vor- 

willet, dat he sodane ossenhude, alse he to Antwerpen stande hefft, dat he der 
dar nicht vorkopen, sunder de wedder van dar schepen edder voren laten wille, 
so vere de rad to Antworpen de van dar laten wille. Unde weret zake, dat de 
rad to Antworpen der nicht utstaden wolde, dat he denne de vorsereven ossen 
hude to Antworpen wille stan laten unvorkofft, bet so lange, he de vorkopen 
edder de wedder van dar voren moge unde dat deme also beschen schole, dar 
zint deme rade to Lubeke gud vor Heyne Boltze, Bertold Warmboke, Wilhelme 
vamme Sande unde Teleman Kerckhoff, borger to Lubeke, gud vor unde de 
erscreven Eggerd sede mit zinen erven, de erbenomede zine borgen desses lofftes 
schadeloss to holden. Jussu consulum. 


Eintragung ins Niederstadibuch: 1467, Bartholomei apostoli. 


A80. 


Der Rath zu Süderköpingh bittet den Lübecker um seine Verwendung wegen eines 
von dem Komthur in Memel angehaltenen Schiffes. 1467. August 25. 


Wy borgermeyster unde ratmanne der stat to Suderchopinch witlich doen 
mit dessem unsen open breve, dat vor uns in den stol des rechtes synt ghechomen 
disse ersame lude Mattis Botwitsson, Jon Magnusson, Magnus Dausson, Peter 
Kolbingh, Willam Schipman unde Hans Paussemaker unde hebbent myt ut 
streckeheden armen unde mit uprychteden vingeren in den hilgen sworen, dat 
se int jar van LXVI mit disseme kopman Engelbrecht Stene, Merten Eggerdes, 
Hatthman Foss unde Henric Borgert gefrachteden schippe Truels Tytkesone 
unde Kort Grus van Suderchopinch to Rüghe unde anders nerghen unde do se 
in de se qwemen, so musten se van stormes unde nodes weghen laten dreghen 
na der Wissel Do se ere schip ghebraget hadden, so lepen se wedder upp den 
Richschen trat to Gotlant, dar qwam des Kwinters folk van der Memel unde 
nemen en schip unde got unde gheven en skult, dat se wolden hebben to Pryzssen 
gewest unde se qwemen dor den boem nicht vor des Wissell. Darumme bidde 
wij vruntliken alle gude vrunde, we se wesen moghen, de disse erghenomede 
kopman antoropende wert bynnen landes offte buten landes, dat ghy wol 
willen doen umme godes willen unde umme unse vruntlike bede unde vordenstes 
willen, dat ghy eme behulpelich weset in vruntschop ofte myt rechte, dat se dat 
ere mochten wedder to der hant krighen Dat will wij heghen jw offte de 
juwen in sulcker offte in hogherer mate vordenen. Datum Suderchopie anno 

domini MCDLXVII? feria tercia proxima post festum sandi Bartholomei apostoli, 
nostro secreto presentibus inferius appenso. 


Original auf Pergament. Rest des Siegelsireifens. 


231. 


Der Rath zu Lübeck ersucht den König von Dänemark um die Freigabe eines von 
den Ausliegern des Ersbischofs von Lund aufgebrachten Schiffes. 1467. 
August 28. 


Irluchtigeste hochgeborne furste, gnedige leve here. Wij don juwer 
koningliken majestad andachtigen weten, dat vor uns zint gekomen Hans Voss, 
bringer desses breves unde Hans Zirikes, unse borger, unde gheven to kennende, 
dat ze lange vor der tijd, eer uns juwer gnaden warschuwes breff benalet ward, 
dat men to Gudlande nicht zegelen scholde, een schipp dessen sulven Hanse 
Voss, dar de schipper uppe is Marcus Weydeman, mit kopmans guderen ok dessen 
Hanse Vosses, Hanse Zirikes, Lojs Witten unde Hans Berghsteden, alle unse 
borgher, tobehorende, na Gudlande warder to zegelende, hadde geladen. Welk 
schipp mit zinem innehebbenden gudh, unsen erbenomeden borgern tobehorende, 
uppe der wedderreyse dorch des erwerdigesten in gode vaders unde heren, heren 
ertzebisschoppes to Lunden utliggere angehalet zint, unde wante denne wij unde 
de unse mit juwer gnaden, deme genanten heren ertzebisschoppe unde den 
juwen nicht dan alle gud en weten unde sulke schipp, eer juwer gnaden 
warschuwinge an uns wart gesand, so vorscreven steit, na Godlande is gesegelt, 
ok unse borger vorbenomed nicht en wisten, do ze sulk schipp utsanden, dat 
ijd juwer gnaden en tegen were, dar to zegelende, dar to ze erebodich zint, ere 
strenge recht to donde, wil men en des nicht vorkesen. Bidden wi] darumme 
juwe koninglike majestad deger andachtigen, yd so willen vorvogen, dat desseme 
Hanse Voss zin vorbenomed schipp, mit ziner tobehoringen unde unser borger 
guderen, dar inne wesende, angeseen ere unwetenheid vorscreven, gnedichliken 
weddergekaret unde gehantreket mogen werden, to ziner unde unse vorbenomeden 
borger behuff Dat vordenen wij umme juwe koninglike maiestad alle wege 
gerne, de god spare lange wolmogen unde gesund.  Sereven unde unseme in- 
gesegele ame avende sunte Johannis decollacionis. Anno LXVII. 


Entwurf auf Papier, dem ein anderes, mutatis mutandis gleichlautend, an den Erzbischof von Lund, 
auf demselben Blatte folgt. 

232. 


Albert, Bischof von Lübeck bestätigt eine Verfügung seines Vorgängers zu Gunsten 
der Schwestern des Michaelis- Convents und erweitert den von demselben 
ihnen gewährten Ablass. 1467. August 30. 


Univeris et singulis presentes nostras literas inspecturis et audituris 
Albertus dei et apostolice sedis gracia episcopus Lubicensis et in eum, qui 
omnium est vera salus, eternam caritatem cum indubitata noticia subscriptorum. 
Literas felicis memorie domini Arnoldi, quondam presulis Lubicensis, nostri 
immediati predecessoris, nonnullas oblaciones, cessiones, consecraciones et indul 
gencias sub eiusdem predecessoris nostri vero secreto in se continentes atque 
domum sive conventum sororum ordinis saneti Augustini prope sanctum Egidium 
in civitate predicta concernentes nobis pro parte eorundem presentatas sanas, 
integras et illesas ac omni vicio et suspicione carentes recepimus huiusmodi 
sub tenore. (Folgt die Urkunde 1462 Februar 2.)) Post quorum quidem 
literarum  preinsertarum presentacionem et recepcionem nobis et per nos, ut 
premittitur, factas fuit nobis pro parte prefatarum personarum conventus ante 
dieti humiliter et devote supplicatum, ut easdem literas et singula ac omnia in 
eis contenta per nos lecta et visa et auscultata ipsa de verbo ad verbum trans 
scribi, copiari et exemplari per fidelem mandare easque et ea approbare, ratifi 
care et sub nostri sigilli appensione confirmare dignaremur. Nos igitur Albertus 
episcopus prefatus supplicacionibus huiusmodi tamquam iustis et racionabilibus 
annuendo predictas literas de verbo ad verbum per fidelem transscribi, copiari 
et exemplari mandavimus vestigiisque predecessoris nostri antedicti inherentes, 
omnia et singula in eisdem literis contenta pro dictis matre, sororibus ac personis 
conventus prefati graciose concessa et donata de nostra episcopali et ordinaria 
auctoritate approbavimus, ratificavimus et confirmavimus ac presencium tenore ea 
approbamus, ratificamus et confirmamus. Insuper ut easdem, matrem at sorores 
devotiores et ad divinum cultum ferventiores reddamus, ad prefatos a predecessore 
nostro datas indulgencias ad singula per omnia, ut prefertur, totidem indulgen- 
ciarum dies de omnipotentis dei misericordia beatorumque Petri et Pauli aposto- 
lorum eius meritis et auctoritate confisi adjicimus. In quorum omnium et singu 
lorum fidem et testimonium premissorum presentes nostras literas exinde fieri 
nostrique sigilli jusimus et fecimus appensione communiri Datum et actum 


? s. Bd. IX. No. 440. 

Lubeck in curia nostra episcopali, anno domini millesimo quadringentesimo sexa- 
gesimo septimo in crastino decollacionis beati Johannis Baptiste. 

!) Ad mandatum dicti reverendi in Christo patris domini Alberti epis- 
copi Lubecensis Hermannus Alverdissem notarius publicus manu propria scripsit. 


Original mit anhängendem Siegel. 


233. 


Der Rath von Grabow verweist die Adelheid Moller in ihrer Streitsache mit ihrem 
Bruder Werneke Struve an den Rath zu Lübeck und zeigt dies diesem 


an. 1467. Sentember 5. 


Vor alle den jenen de dessen breff zeen edder horen lessen, bosunderghen 
vor jw ersamen wyssen heren borgermesteren unde radmannen der stad 
Lubek bokennen wy borgermestere unde radmanne der stad Grabow nach willi- 
gheme denste, dat Werneke Struve medekumpan usses rades in user jeghen- 
wardicheyt des dinxesdaghes na unser leven frowen daghe assumpcionis,? dar 
syn suster Alheyd Mollers myd eren vrunden, de se do hadde jeghenwardich, 
stund, sijck both to like unde to rechte allent des to donde, so se de vorsich- 
tighen heren der stad Lubek na uthwysinghe des stades bokes dar sulves in 
vruntschop se entwey settet hadden, recht tendest to to donde, dat Alheyd done 
sulves nicht boleven wolde, so hebben wy se wedder wysset vor de vorsichtig- 
heyt der heren der stad Lubek.  Hiir weren an unde aver Mathias Bremer, 
Hinrik Rosenwynkel, Lubbeke Berndes unde Hans Brade, alle lovenwerdighe 
bedderve lude myt us borgher to Grabow  boseten, tughes loven unde eren 
werdich, de dat vorrechten wyllen, so se van rechtes weghen schullen, wemme 
yd van em hebben wyl. Des to tughe hebben wy usser stad secret myd witlicheyd 
drucken heten nedden an dessen apenen breff. Ghescreven na gades bort dusent 
verhundert dar na in deme soven unde sostighesten jare amme sonavende vor 


nativitatis Marle. 


Original auf Papier. Best des aufgedrückten Siegels. Appellationes vol. V. 


) Von anderer Hand geschrieben. *) August 18. 37 
( 

231. 


Vergleich zwischen Thomas Lüneburg und Hinrich Mathias, dessen Ehefrau von 
ersierem überritien war. 1467. September 8. 

Witlick zij, dat schelinge gewest zint twisschen Thomase Luneborge, 
elikeme zone zeligen Bertram Luneborges uppe de ene unde Hinrike Mathias 
uppe de anderen zyden alse van der wegene, dat de erscreven Thomas Lune 
borgh, Taleken den erbenomeden Hinrik Mathias elike husfrouwen mit eneme 
perde overgereden hadde ete. dar over ze denne dorch den ersamen her Hinrike 
van Hacheden radmanne, Clawese Kistenbuck, Hanse van deme Wolde, Luder 
Snaken, Alberte Runkeel unde Philippus Man, an beyden zyden dar bij gebeden, 
fruntliken unde leffliken zint vorscheden unde vorliket in nabescrevener wijse 
also, dat de erscreven Thomas Luneborgh deme erbenomeden Hinrike Mathias 
hefft gegeven unde vornoget verteyn mark Lub., der zijk desulffte Hinrik van 
deme genanten Thomase to ziner genoge entfangen unde woll betalet irkande 
unde dar to, so schall unde will desulffte Hinrik vernogen unde betalen alle 
asteloen, ungelt unde unkost, dat bet an dessen dach darupp gekomen is. Unde 
hyrmede de obgenante Hinrik Matthias vor zyk, sine erscreven husfrouwen 
Taleken, erer erven, mage unde frund, geborne unde ungeborne hefft vorlaten 
unde vorlet den erscreven Thomass Luneborge, zine erven, maghe unde frund, 
geborne unde ungeborne, van der wegene van aller furder ansprake, wrake unde 
maninge genssliken qwijd leddich unde loss. 


Eintragung ins Niederstadibuch: 1467, nativitatis Marie. 


285. 
Heinrich Reuss von Plauen, des Ordensmeisters Statthalter, bittet den Rath von 
Lübeck, dem Komthur zu Memel die ihm genommenen Güter zurück- 
zugeben. 1467. September 11. 
Bruder Heinrich Rewsse von Plawen, homeisters stadthelder unnd 
komptur czu Morunge Deutsches ordens. 

Unnsern fruntlichen grus mit behegelichem willen unnd derbietunge alles 
guten stets ezuvor. Ersame vorsichtige unnd wollweisen, besundere gutten frunde. 
Unns hat vurczalt der ersame unnd geistliche, des kompthur ezur Memmel 
unnsers ordens, wie ir im etczliche guter so gut als vierhundert Reinissche 
gulden czu Lubecke habet gerasteret unnd gehemmt umbe des willen, das her 
eyn schiff vor der Weyssel, das die czeit uff unnsers ordens feinde strome 





1467. September 13. 291 


begriffen ist, habe lassen nemen. So wisset ir ymmer wol, lieben frunde, das 
unnser homeister seliger und auch wir ken Lubeck unnd in andere stete haben 
lassen schreiben und warnunge thun, das nymande unnsers ordens feinde solde 
czufur thun, wer daruber van den unnsern uff feinde strome warde begriffen, 
den solde man nemen, deme denne des gemelten hern kompthure ausleger also 
gethan haben, dorumb ir em denne das seine vorhaldet in meynunge, her solle 
personlich ezu euch ken Lubecke komen unnd solliche seine gutter erfordern, 
das unns denne umbillich duncket. Wir bitten euch, liben frunde, mit ganez 
vleissiger unnd fruntlicher bete, das ir dem genanten hern kompthur das seine 
widder gebet unnd unvorhindert volgen lasset, denne her in keiner meynunge 
ist, solliche seine gutter, die ir em vorhaldet, personlieh von euch edder euwern 
rechten czu fordern, unnd bitten hiruff euwer schrifflich antwurt, das sich der 
kompthur forder dornach moge richten. Stet unns fruntlicoh umb euch czu 
verschulden. Geben uff unnsem hawse Konigsberg, im etc. LXVIIten jar, am 
freytage vor exaltacionis crucis, unnder uns homeisters secrete, des wir nu 


gebrawchen. 


Aufschrift: Den ersamen vorsichtigen unnd wolweisen burgermeistern 
unnd rathmannen der stadt Lubecke, unnsern besundern gutten frunden. 


Angekommen den 6. October. Original auf Papier mit Resten des Secrets. 


256. 


Bertholomeus Krukow wird begnadigt, statt der rechten die linke Hand zu verlieren. 
1467. September 14. 


Witlick zij, alse denne Bartholomeus Krukouw van deme ersamen rade 
to Lubeke vorordelt was, so dat men eme de vorderen hand scholde affgeledet 
hebben, darumme dat he Detharde Meyere myt eneme pyle dor de schulderen 
geschoten hadde, alsus zint vor den vorscreven rad to Lubeke gekomen de 
beschedene Michell Eenbast, Hans Hogermot, Kersten Hidde, Hinrik Rughe, 
Thonies Nagell unde Clawes Sprute, tome Stralessunde wonhafftich, densulfften 
rad gudliken anfallende unde begerende, ze deme erscreven Bartholomewese 
Krukouwen de vorderen hand laten unde em de luchteren hand affleden laten 
wolden. Deme de rad dorch erer gudliken bede willen also mildichliken gedan 
unde eme de vorderen band gelaten unde ghegeven unde eme de luchtere hand 


affleden hebben laten unde dat de rad to Lubeke ere nakomelinghe, borgere, 
37° 

inwonere, denere unde de eren desshalven in tokomenden nyne maninge wrake 
offte ansprake liden scholen, dar zint de genanten Michell Eenbast, Hans Hogher 
moet, Kersten Hidde, Hinrik Ruge, Thonies Nagell unde Clawes Sprute myt 
eren erven myt samender hand unde eyn vor all gud vor. Jussu consulum. 


Eintragung ins Niederstadibuch: 1467, exaltacis sancte crucis. 


2837. 


Der Ritter Erich Axelsson theilt dem  Rathe von Lübeck mit, dass er wegen des 
Unrechis, das er selbst und seine Brüder von König Christian erlitten 
habe, Rache zu nehmen beabsichtige, bittet daher, den Handel mit Däne- 
mark aufzugeben, den Verkehr mit Schweden fortzusetzen. 1467. September 14. 


Vruntlike grote mit gutwillige irbedinge mynes vormogenden stede to- 
vorn. Ersamen guden vrunde, besundergen holden gonneren. Juwer ersamheide 
geleve to weten, wo dat ik juwer leve am latesten vorscreffl, wo dat koning 
Cristiern hadde nw over eynem jare laten eynen dach unde vorram upnemen 
mit des rykes rad in Sweden to Calmaren uppe sunte Marien Magdalenen dach 
negest vorgangen!) ete. Wat vortoch edder anvalles der benomede hefft, kan 
juwe ersamheyd unde eyn isslib gut man wol merken unde irkennen nacb 
sulker vorvolginge, alse he vormiddelst unrechtverdige anwisinge etwelker lude, 
de eme alsulket angebracht, gheraden unde ankomen hebben, dat he syne sake 
also utsetten unde vorenemen scholde, alse he nw an dit ryke, an vele guder 
lude unde besunder an my, myne broder, vrunde unde mange mit gruvelikem 
vorderve angetastet unde began hefft unde dencket, wedewen weysen, vaderlose 
kinder, mynen broderen unde vrunden slote, leen, lande, lude unde steden mit 
gelde unde gude unde mennige grote summe geldes, de unsen olden unde 
mynen brodern darupp gelent unde gedan hebben, hefft he en affgedwnggen 
mit sampt etwelken eren liggenden grunden unde vederlike erve jegen got 
sine besegelden breve unde anderer heren unde fursten, dar uns vorsegelt unde 
bebrevet ys, uns to nogaftige betalinge untrichten unde gantz vornogen unse 
utgelende summe, er he jemanden jenige slote unde lande van mynen broderen 
effte vrunden nemen solde. Der gelyck wil he ok nicht bedenken unde anseen 
de grote sware denste, mennige lyves vare, vorteringe, wemod unde vullen- 
komen truwe bistand, ik, myne broder und vrunde, dat got kenne, eme truwe 








!) Juli 92. 

liken unde vlitigen bewiset hebben, alse he efte jemand uns [nicht] anders 
betugen edder mit rechte overbringen soll. Hedde wij uns in jeniger mate vor- 
braken, so solde eyn isslik gutman allewege to eren rechte, reddelicheid unde 
allen gelimpe mechtich sin gewesen, wor he hadde uns dat irkennen laten unde 
to reddelker unde temelker esschinge vormanet unde uns so nicht overgevallen 
mit vorderve unde bestallinge, alse he nw an mynen brodern, an syne unde unse 
vederlike hove bestallet hefft, dat wij nw dencken, mit gade unde alle unser 
vrunde hulppe erensthafftigen aff to werende, unde hebben eyne erlike vor- 
waringe gedaen na gebore Unde got der here almechtich sy gelavet, so hebbe 
wij nw hijr eyn fall volkes, schepe unde were genomen, de he hyr im land 
mit ertzebischopp Jons gesant hadde uppe unse unde Sweden rykes argeste, de 
hir jamerleken gelevet hebben mit rove, brande, mord unde dotslage, unde 
dencken alsulken unsen schaden to saken unde enthalen an koning Cristiern 
unde allen synen medehelpperen, wor wy konen unde mogen. Darumme, ersamen 
besundergen guden vrunden, ik juwe ersamheit mit andechtleker vruntleker 
begeringe bidde, dat gy de juwen in Dannemarken nicht willen segelen laten, 
mit affore unde tofore to sterkende. Weret sake, dat jemand sick hir over to 
vordristede unde jenigen schaden daraver neme, dencke ik unde myne vrunde 
darto nicht to antwarden. De hyr int ryke segelen edder soken willen, de mogen 
unde scholen gade unde uns willekomen wesen unde allewege to guder velicheit 
unde sekeringe na older vruntschopp unde wanheit gutliken besorget unde 
gevordert werden mit dem besten. Ersamen leven vrunde, ik sende dar eynen 
openen besegellden breff, juwe ersamheid biddende, dat gy gonnen unde tosteden 
willen uppe juwe kerkedore to settende, dat schal juw edder den juwen nergen 
to arge kamen.  Hirmede bevele ik juw gode dem herren almechtich lange 
salich unde gesunt Gesereven uppe Stockholm, am daghe des hilgen crucis 
exaltacionis, under myme ingesegele, anno domini MCDLXVIImo, 


Erick Axelsson to Langno, ritter. 


Aufschrift: Den — -— radmannen der stat Lubek, synen besunderen hollde 


gunneren unde guden wrunden. 

288. 


Der Rath zu Stockholm verwendet sich bei dem von Lübeck für Hinrich Lassen, 
den Bevollmächtigten Peter Tordsens. 1467. September 16. 


Juw ersamen vorsichtigen wisen mannen, heren borgermesteren unde rad 
mannen der stad Lubeke, unsen sundergen gunstigen guden frunden, don wy 
borgermestere unde ratmanne tome Holme kund unde witterlik, wo dat Peter 
Tordsson, borger in Stokholme, is gekamen vor uns in sittendeme stole des 
rades vor rad unde gerichte unde hevet vor uns, alse he mit rechte scholde 
unde mochte, vulmechtich gemaket unde in sinen woren procurator gesat unde 
gekoren Hinrek Lassan kopgeselen, bewiser dusses breves, intomanende unde 
uptoborende unde tovordenende sestich Lubesche mark, edder ok alsodanen 
summa penninge, alse seligen Peter Nielssens, deme god gnade, rekenschappbock 
utwiset dorch fruntschopp edder recht. Unde wenner ergenante Hinrek Lassan 
hevet sodane summa peninge gutliken upgeboret, entfangen unde gehaven van 
deme ersamen Marquard Scherve unde mit eme overeens is geworden, so 
hevet he gantze vullemacht, macht quitancien darvan to gevende unde alle 
andere dinge, stucke unde puncte darby to donde unde to latende, aff unse leve 
medeborger vorsereven, Peter Tordsson dar sulvest by don unde laten mochte, 
stede unde vaste to holdende, aff he personliken mit juw tor stede, vor ogen, 
by, an unde over jegenwardich were. DBydden dorch sulkent, ersamen guden 
frunde, willen vorbenomeden Hinrek Lassan in dessen zaken bystendich, vor- 
derlyck unde behulppen mit deme besten, so dat eme gude endafftige betalinge 
schen mochte unde weddervaren van vorscreven Marquard Scherf. Vorschulde 
wi] gerne an juwer ersamheid unde den juwen, wor wij konen unde mogen. 
In mer orkunde desser zaken und sekerheid hebbe wij unser stad secrete rugge- 
linges gedrucket an dessen unsen apenen breff. Geven unde schreven tome 
Stockholme, des negesten myddewekins na des hilgen cruce dach exaltacionis, 
anno domini MCDLKX septimo. 


Unter der Datirung steht nachgetragen: unde sinen erven unde vormunden, doch fehlt im Texte ein Zeichen 
dafür, wo dies eingeschaltet werden soll. 


Angekommen den 17. Dezember. Original auf Pergament mit Rest des aufgedrückten Siegels. 

289. 


Hans Balhorn, Vogt in Travemünde, zeigt dem Rathe von Lübeck Hinrich Tonnyges 
Rücktritt vom Bürgerrecht an. 1467. September 17. 


Mynen wylleghen denst to allen tijden. Leven heren. Jwer wysheit 
gheve ik to wetende, dat Hinrik Tonnyges, wyser disses breves, heft opghesecht 
de borgherscop to Travemunde des donredaghes, in der tamper vor sunte 
Michaelis daghe anno LXVII To merer tughenisse der warheyt hebbe ik 
myn inghesegel drucket nedden an dissen sedel. 


Hans Balhorne, dener der stad Lubeke. 


Original auf Papier ohne Aufschrift mit Resten eines Siegels. 


290. 


Der Rath von Bremen schreibt dem Rathe von Lübeck, er werde im Stande sein, 
die demnächst fälligen Zinsen zu entrichten, bittet jedoch, hinsichtlich der 
Rückzahlung von Kapitalien nicht zu drängen. 1467. September 25. 


Unnsen fruntlijken denst unde wat wy gudes vormoghen thovorn.  Er- 
samen heren unde leven frundes. So gy uns aver umme sodanne rente unde 
hovetstols, als wy ytliken juwes rades kumpanen unde borgeren sind pleghen, 
umme des betalinge to donde, gescreven hebben etc, ersamen leven frundes, gij 
hebben lichte wol voresschet, dat wy in merkliken arbeide dem ghemenen 
wandernden copmanne to gude, umme de veliger to treckende, langhe tijd sin 
gewesen unde myt ener merkliken summen gheldes, de wy mit macht unde 
vlite gheoverd hadden, darto dat Wildeshusen to unnsen gnedigen heren van 
Bremen is ghekomen, ghehulpen hebben, welk ghold uns unnse gnedige here 
erbenomed van dem plochschatte, de twisschen Michaelis unde sunte Martens 
dagen nu schierst volgende werd utkomende, wel entrichten. Darvan, so wy ok 
doch herto in andacht ghewesen sind, wy denne juwes rades frunden unde 
borgeren vorgerord ere upgekomenen tinse leeflijken unde fruntlijken, so se uns 
entseth hebben, hantreken unde entrichten willen. Unde bidden denstlijken, 
gy by den juwen so guetlijken, se uns mit dem hovetstole nicht en drenghen 
noch vorhasten, vorfogen wellen. So drade wy dar yummer to komen konen, 
schole gy uns dar wol guetwillich ane sporen, unde is uns ok van herten leth, 
"wy on sodanne vortogheringe hirynne doen scholen, des wy doch herto, kend 

god, nicht hebben konen wandelen. Unde alz wy denne ok noch tor tijd mit 
hern Gerde van Öldemborch unses dinghes to nenen uthdrage nae siner ent 
holdinge sind gekomen unde nicht en wethen, wo sijk de sake slitende ofte 
unse gnedige here erbenomed sijk darynne schickende werd, mothen wy dorch 
sodannen vrochten sodann gheld, alz uns dagelijkes ankomen kan, umme uns in 
der sake, oft des van noden wurde, to vorwetene an raschup, krut, pile unde 
des uns so dar bederf to were, leggen unde vorseen uns to juwer leve, ghemer- 
ket dat sijk desse veide mer van juwer unde anderer guder stede coplude, ok 
van des ghemenen gudes, den van unser unde der unser weghen insaket, gi] unde 
de juwe uns desset aldus hardlijk unde strengelijk myt dem hovetsummen uns 
to vurderen schaden unde bedrucke, den dar wy rede ynne sind, nae juwer 
unde unser guden handelinge nicht theen en willen, ghelijk ok andere erbare 
stede, den wy schuldich sind, uns sodannes in sulker scharpheit nicht vor en 
settet unde unse noet mede anseen, so wol manniger guden stad geschuet. 
Darynne gy uns ok gutwillch willen erschinen, wente wy willen juw alz vrome 
lude, vruntlijiken wol entrichten, so wy ersten konen unde moghen. Desulve 
juwe ersamheit wy gode unsem heren wolmoghende bevelen. Screven am vri 
dage vor Michaelis archangeli, under unser stad secret, anno ete. LXVII. 


Consules Bremensis civitatis. 


Aufschrift: Den — —- radmannen der stad Lubeke, unnsen u. s. w. 


Original auf Papier mit Resten des Secrets. 
291. 


Vertrag des Raths von Colberg mit dem Rathe von Lübeck über die Zahlung der 
demselben schuldigen 600 m.K. 1467. September 30. 


Witliek zij alsweme. So alse denne twijschen den vorsichtigen heren 
burgermestern unde radmannen der stad Lubeke, uppe de enen, unde den er- 
samen heren borgermestern unde radmannen to Colberge uppe de andern zijden, van 
wegen etliker twijstigen sake twijschen en unde den eren een rechtes utsproke be- 
sproken unde eyn recess bynnen Rostock hir bevoren besloten is, darinne sunderges 
ward berored van wegen sosshundert mark Lubesch, de de van Colberge den van 
Lubeke schuldich zint, van der wegen uppe data desser schrifft bynnen Lubeke dorch 
de ersamen heren Hinrik Ebelingk unde Andreas Gheverdes, radmannen to 
Lubeke, van dem rade darsulves hirto gefoged, uppe de enen, unde dem ersamen 

her Merten Daleken, radmannen unde sendeboden van Colberghe na inneholde 
ener credencien van dem rade darsulves vorsegelt unde an den rad to Lubeke 
gesand, uppe de anderen zijden, is vorhandelt unde besloten, so hir nascreven 
steit, so dat de rad to Colberge uppe paschen negest komende!) dem rade to 
Lubeke vernugen unde betalen schal anderhalffhundert mrk. Lub. unde so vort 
alle jar to betalende, so lange de erscrevenen sosshundert mark en deger unde 
all sint vernuged unde betalet. Weret aver, dat sodane betalinge nicht geholden 
wurde, schol eyn jewelick an beyden syden unvorkortet wesen, unde desse recess 
schal dem ersten recesse, to Rostock gesloten, in nynen articulen to vorfange 
wesen. Unde twijsschen nu unde Michaelis negest komende schal ok Hans Brawen, 
borgers to Lubeke, sake, de he mit den van Colberge hefft, deger unde all 
geendiget werden. Des so scholen de van Lubeke mit eren lyve unde gudern 
der van Colberge unde der eren unde wedderumme de van Colberge mit eren 
lyve unde gudern der van Lubeke unde der eren seker unde velich wesen ane 
alle list unde geverde beth to sunte Michaelis bovenscreven. To merer seker- 
heit unde vorwaringe is desser schriffte twe eens ludes de ene uth der anderen 
gesneden, darvan de rad to Lubeke de enen unde her Merten Daleken vor- 
benomed de anderen hebben in vorwaringe. Geven unde screven binnen Lubeke, 
na der bord Cristi unses heren dusend veerhundert jar darna im sovenundesostigesten 


am midweken negest na sunte Michaelis dage des hilgen ertzengels. 
Eintragung in das älteste Eidebuch fol. 50 


| 293. 
Die Aelterleute des Kontors zu Bergen theilen dem Ruihe zu Lübeck eine Eintragung 
aus ihrem Recessbuche vom Jahre 1464 mit, wonach gegen ein von ihnen 
gesprochenes Urtheil nach Lübeck appellirt worden ist. 1467. October 4. 


Vor all denyennen, die dessen unnsen apenen brieff zien, horen edder 
lesen unnd zust vor alsswem bekennen olderman unnd gantze gemeyne kop- 
manne van der Dudisschen hensse nhu tor tyd to Berghen in Norwegen resi- 
dernde witliken unnd apimbar betugende yn unnd mit dessemen briffe, dat wy 
gevordert van weghen Hermen Schottelere yn twistighen saken etlige tzummen 
gheldis unde ock vorpandinge mit uns to Berghen gescheen, andrepende tusschen 
deme genanten Hermen Schotteler van eyneme, Gherde Ghyringhe unnd Dirck 
Johannssen vamme anderen parte tor tijd vor unsen vorfarden vorhandelt, etlike 


7 April 17. 

scriffte unnd recesse yn unseme afscheyde unnd recessboke ghevunden unde 
dar uthgetaghen hebben, ludende van worde to worde alduss: Anno etc. LXIIII 
des zonavendes na Petri et Pauli! vor der menheyt was Hermen Schotteler 
mit Dirck Johannssen unnd Gherde Ghiringhe, ansprekende zie umme schuld 
druddehalffhundert marck Lubesch, die ehm Dirck ergenomet vor den soss 
mannen unnd kopmansboke bekant hadde schuldich wesen, dar vor hie em vor 
pandet hadde ere huss, yn deme Finegarden beleghen, ghudere, retschoppe unnd 
schulde to Bergen unnd yn Norwegin nha lude eyner scrifft yn dat vorscreven 
kopmanssbock ynt iare LXIII gescreven, beghernde betalinge siner schuld off 
zick to wisende yn syn pand nach dess kopmans wilkore unnde nha rechte. 
Des wart dar ghelesen die bavenscreven scrifft, Dirck Johannssen stund der 
schuld tho der vorpandinge tho unnd sprack, die gudere vor die schuld weren 
gekamen yn erer beyder Dirckes unnd Gherdes beste, die olderman vraghede 
Dircke unnd Gherde, wer zie ock vulkamen masschuppe weren, dho die vor 
pandinghe schach unnd noch ieginwardighen. Dar zie beyde to antwerdeden: 
ya, sunder Gherd sprack, nachdeme die vorpandinge yn sineme afwesende unnd 
sunder sinen willen unnd weten were gheschien unnd dit huss tovorne vor 
schepen unnd schulten to Deventer weren vorpandet, zo hapede hie die vor 
pandinghe scholde machtloss wesen unnd bath, zyn recht to scheltende vor den 
rad to Lubeke. Desseme ward geweigert, nachdeme die menheit tovoren yn der 
zake tusschen H. Helmsteden unnd den schuldeneren zeiigen Hans Breest 
gewilkort unnd belevet hadde, nene zake, die des kopmans wilkore unnd bock 
anroren, nha deme daghe uthtostedende unnd wart na besprake affgesecht vor 
recht: na deme male die vorpandinge vor den sess mannen were geschien nha 
lude des kopmans wilkore yn deme artikel: die vorpandinge dhon wil ete. unnd 
dat gescreven yn dess kopmans bogk, Dirck ock der schuld unnd vorpandinge 
tostund unnd die gudere yn die zelschup wezen gekamen unnd zie beyde vul 
kamen masschuppe weren, zo scholde die vorpandinge unnd kopmansbock by 
macht bliven. Desz toghede Gherd Ghirinck enen breff, van Dirck Johannssen 
an Hermen Schotteler gescreven, dar van vordechtnisse wart irweckt unnd lede 
ehn beyden yn vordeckeden worden unerlike zake tho, die dar esscheden mer 
strengheckeit des rechtis, wenne deme kopmanne borde to richtende, zo dat zie 
beyde Gherde to vorfange unnd ehn uthtodrenghende die schuld loghenhafftichen 


I) Juni 30. 

gemakt unnd die vorpandinge alzo mit lossheyt yn dess kopmans bock gebracht 
hadden, beghernde mit gebogheden kneen, dat hie umme der sake willen noch 
dat ghesprakenne ordel muchte schelden vor den rad to Lubeke. Hermen be- 
gherde, by deme uthsproke to blivende unnd wolde vor deme kopmanne recht nemen 
unnd gheven to eneme gantzen ende. Alduss na besprake wart Gherde gheghund 
dat ordil vor den rad to Lubeke; Hermen begherde die vorpandinge uth dess 
kopmans boke, dat gespraken ordil und die sake yn scrifften unnder dess kop- 
mans zeghel an den rad to Lubeke unnd borghen vor kost und theringhe nha 
lude dess kopmans wilkore yn deme artikel: we na deme ordil appelleren wolde 
etc, welik eme van der menheit wart toghesecht unnd gheghund dergeliken. 
Actum ut supra. 

Anno etc. LXIIII octava Petri et Pauli!) Gherd Ghirinck vor den XVIII 
mannen vorborghede Hermen Schottelere kost unnd theringe yn der zake der 
appellatien unnd schuldenen ordels van deme kopmanne vor den rad to Lubeke, 
wente to uthdraghe unnd ende des rechtis uppe mitfasten tothokamende to vor- 
folgende na irkentnisse des vorscreven rades unnd der zake darsulves to vor- 
folgende unnd anders nerghen. Borghen zin Gherd Wobelssone van Deventer, 
schipper, Johan Brand, Gherd ton Brockhuss unnd Dirck Kortenhorst. Item vor- 
borghede dosulves Hermen G. Ghirinck yn dersulven sake vor deme ghesechten 
rade raht nemen unnd gheven to eneme gantzen ende. Borghen zyn Wilm van 
Lewen unnd Gosswin Klenckenbergh. To orkunde unnd merer bekentnisse mit 
unserem angehangenden ingesegel nha Cristi unses heren gebort dusentvirhundert 
dar na ymme sovenundesostigesten iare amme sondage nha Michaelis archangeli 


witliken vorseghelt. 


Original auf Pergament mit Siegel am Pergamentstreifen. | 


293. 


Papst Paul II gewährt denen Ablass, die in der Kapelle des heiligen Fabianus 
und Sebastianus und der heiligen Elisabeih den Lobgesängen zu Ehren 
der Maria beiwohnen. 1467. October 6. 


Paulus, servus servorum dei. Universis Christi fidelibus presentes litteras 
inspecturis salutem et apostolicam benedictionem. Licet is, de cuius munere 
venit, ut sibi a suis fidelibus digne et laudabiliter serviatur, de abundantia sue 

pietatis, que merita supplicum excedit et vota, bene servientibus sibi multo 
maiora retribuat, quam valeant promereri, nichilominus tamen desiderantes domino 
populum reddere acceptabilem et bonorum operum sectatorem, fideles ipsos ad 
complacendum ei quasi quibusdam allectivis muneribus, indulgentiis videlicet et 
remissionibus invitamus, ut exinde reddantur divine gratie aptiores. Cum 
igitur, sicut accepimus, in capella sanetorum Fabiani et Sebastiani ac Elizabeth 
sita in parrochiali ecclesia beate Marie Lubicensi singulis diebus hore eiusdem 
beate Marie ex ordinatione et concessione ordinarii loci consueverint lau 
dabiliter decantari et propterea ac alias singularis causa devotionis sepius ad 
eandem capellam ingens Christi fidelium confluat multitudo, nos cupientes, ut 
huiusmodi devotio ferventius vigeat et augeatur ac amplior inde succedat salus 
animarum dictaque capella congruis honoribus frequentetur et fideles ipsi eo 
libentius ex dicta causa confluant ad eandem, quo ex hoc ibidem dono celestis 
gratie uberius conspexerint se refectos, de omnipotentis dei misericordia ac bea- 
torum Petri et Pauli apostolorum eius auctoritate confisi omnibus vere peniten- 
tibus et confessis, qui in dominica Letare, Quadragesime et Omnium sanctorum 
diebus dictam capellam devote visitaverint annuatim singulis diebus eisdem, 
quinque annos ef totidem quadragenas de iniunctis eis penitentiis, misericorditer 
relaxamus presentibus perpetuis futuris temporibus duraturis. Volumus autem, 
quod, si alias visitantibus capellam predictam vel ad eius fabricam seu conser 
vationem manus porrigentibus adiutrices aut alias inibi pias elemosinas erogan- 
tibus seu alias aliqua alia indiugentia imperpetuum vel ad certum tempus non 
dum elapsum duratura per noc concessa fuerit, huiusmodi presentes littere 
nullus existant roboris vel momenti. Datum Rome, apud sanctum Marcum, 
anno incarnationis dominice millesimo quadringentesimo sexagesimo septimo, pridie 

nonas Octobris, pontificatus nostri anno quarto. 

Auf der Falte: A. de Urbino. 
Original mit an roth und gelb seidenen Schnüren anhängender Bulle. 
294. 
Der Rath zu Lübeck zeigt dem Rigaer Rathmann, Hermann RBeyneman in Königs- 
berg an, dass er dessen Streitsache mit Ritter Ake Arelsson zu vergleichen 
sich bemühen werde. 1467. October 7. 
Deme ersamen her Hermen Reynemanne, radmanne to de Rige, to 
Koningesberge wesende. 

Ersame leve her Hermen. De ersame her Bertold Witijk, unses radess 
borgermester, hefft uns laten lesen enen breff, dorch juw an ene gescreven 

inneholdende van ener copien enes besworen breves, van deme rade van Dantzke 
gegeven, unde wo dat gij juwe zake willen zetten bij uns etc. hebben wy to 
guder mathe wol vornomen unde don juw darupp gudliken weten, dat de ge- 
strenge her Ake Axelsson, ritter, hefft uns in eertijden gescreven, he wil zijk 
alles dinges bij de gemenen hensestede unde uns setten etc.  Gelevet juw dat, 
gij juw deshalven ok so vorboden, mochten wij denne sulkent heren Aken 
vorseriven. Wes wij denne gudes darto don konden, dat gij under malkanderen 
gudliken mochten gescheden werden, deden wij gerne. Sijt gade. Datum under 
unseme signete, feria quarta ante Dyonisij, anno LXVII. 


In dorso: Domino Hermanno Reyneman, consul to Rige in eausa mit her 


Ake Axelssone. 
Entwurf auf Papier. 


295. 


Der junge Marquard von Hameln wird wegen Ungebühr gegen seinen Valer auf 
einige Zeit in Haft geseizt. 1467. October 9. 


Witlick zij dat de ersamen heren, de rad to Lubeke, deme beschedenen 
Hinrike van Hamelen dorch ziner fruntliken bede willen ere slote unde thorne 
gelevet hebben, umme zinen sone Marquarde van Hamelen, de zyk denne tegen 
den ersereven zinen vader Hinrike van Hamelen unordentliken unde ungeborliken 
hefft, ene tijd langk dar in to settende unde ene darsulves under zinen egenen 
kosten inne toholdende unde to bewarende.  Alsus de genante Hinrik van 
Hamelen myt sampt der beschedenen mannen Mathias Gravenstede, Ludiken 
Tunder, Hanss Persone unde Titken Bussouwen hebben deme rade to Lubeke 
gelovet: weret zake dat zyk de erscreven Marqward uthe sodanen sloten unde 
thorne brekende worde unde deme rade to Lubeke eren borgeren edder den 
eren jenige overlast unde gewalt donde, dat ze denne mit eren erven den vor- 
screven rad to Lubeke unde de eren dar aff entheven unde ze dan van schade 
loss holden scholen unde willen. Jussu consulum. 


Eintragung ins Niederstadtibuch: 1467 Dyonisij. 


I) to Lubeke doppelt geschrieben. 

2006. 


Briefbeförderung durch Schiffer. 1467. October 9. 

Michell Stangendorpp, eyn schipper vor deme ersamen rade to Lubeke 
wort gefraget, offt de ersame her Hinrik van Stiten, borgermester der stad 
Lubeke, eme ok jenige breve overgeantwert unde gedan hedde in der zake 
Herbordes van der Linden, umme de deme ersamen rade to Revell overtoantwernde 
unde to benalende unde offt de sulffte her Hinrik eme ok gesecht hebbe, dat he 
deme rade to Revell seggen scholde, dat ze uppe dat inneholt sodane breve 
enckede vordacht scholden wesen unde dat woll to herten nemen. Darupp de 
ergesechte Michel antworde, dat he sodane breve van deme erscreven heren 
Hinrike nicht entfangen hebbe unde dat de sulffte her Hinrik eme ok nichtes 
van der wegene deme vorgemelden rade to Revell to seggende bevalen hebbe, 
mer he hebbe etlike breve entfangen van schipper Detmer Pale, de eme gesecht 
unde bevalen hebbe, dat he deme rade to Revell de antweren unde en segghen 
scholde, dat se zyk na deme inneholde dessulfften breves hebben scholden. Dar 
negest wort de ergemelde Herbord van der Linden gevraget, offt he sodane 
breve deme ergesechten heren Hinrike van Stiten gedan unde bevalen hedde 
an de rad to Revell to bestedende, dar to he: neen zede, sunder he hedde 
zulves in ziner eghenen hand sodane breve gedan unde geantwert schipper 
Detmer Pale, umme de an den rad to Revell to bestellende, so eyn sodans eyn 
isslick vor sin hovet mit utgestreckeden armen unde upgerichteden vingheren 
stavedes eedes lyffliben to den hilgen gesworen unde vorrichtet unde des vor 
desseme boke bekant hefft. Jussu consulum. 


Eintragung ins Niederstadlbuch: 1467, Dyonisi). 


291. 


Wer gegen Erben eine Schuld des Erblassers einklagt, hat den Beweis auf die tote 
Hand zu führen. 1467. October 9. 
Dominis consulibus Revaliensibus. 

Ersamen wijse heren, besunderenn guden frunde So gii uns hebben 
gescreven, dat vor iuw gekomen zin her Hermen Wernyngk, iuwes rades mede- 
kumpane unde Renolt ther Oesten, iuwe medeborgere, an de ene unde de vor 
mundere seligen Segeboden Swanen kindere an de anderen zijden van schelinge, 
de se under malkanderen hebben der nalatenen gudere unde schulde halven 

seligen her Heneman Swan, alse iuwe breff under veleme langen vorhale beyder 
partbie furder inneholdet. Darupp gij na rijpeme rade unde besprake vor recht 
gewist unde gedelet hebben: Na deme dat her Hermen unde Reynold vor- 
screven stonden unde in ereme ordele voreden, dat se willen manen gudere na 
doder hand, kunnen ze enige schuld tughen uppe den doden na Lubescheme 
rechte, dar gha id furder umme, alse recht is. Welk iuwe gewijste unde af- 
gesproken ordel her Hermen unde Reynolt bisproket unde geschulden hebbet 
vor uns unde sint begerende, wi) desse ordele entscheden willen, in unse delinghe, 
under unser stad secrete vorsegelt, wedderumme na older loveliken wonheid 
to benalende. Hebben wij allent to guder mathe wol vornomen unde don iuw 
darupp gudliken weten, dat wy na unseme riipeme rade unde besproke sulk 
ordel na Lubescheme rechte approberet, bevestiget unde confirmeret hebben, ap- 
proberen, bevestigen unde confirmeren in krafft desses unses breves. Gode etc. 
Screven under unser stad secrete am vridage sunte D[i'onisii anno ete. LX VIImo- 


, 


Consules Lubicenses. 
Cod. ordal. fol. X XII b. 


298. 
Der Rath zu Salzwedel bezeugt den Langehans seine treuen Dienste. 1467. October 14. 


Wy borghermeister unde radmanne der stad Soltwedel bekennen openbar 
vor allis weme, de dessen unsen bref zeen efte horen lezen, alze Langhehans in 
unseme denste is gewesen, sso danke wy Langhehanse synes truwen denstes 
unde syner guden handelinghe unde ift he unses denstes furder begheret hedde, 
wolde wy en furder gherne vor eynen dener gheholden hebben. Worumme bidde 
wy eynen isliken fruntliken, he one wylle fruntlik, behulpelik unde vordelik 
dorch synen truwen denstes unde guder handelinghe wylle wesen. Vordene 
wy alle tijd jeghen eyneme isliken in eyneme gheliken efte groteren myt alleme 
flite gherne. Des to merer tuchnisse hebben wy laten drukken unser stad 
secrete an dessen apen bref, de ghegheven is na Cristi ghebort dusent verhundert 
in deme sevenundesestighesten jare an deme daghe Kalixti des hillighen pawess 


unde mertelers. 
Original auf Pergament mit aufgedrücktem Siegel unter dem Texte. 

299. 


Beweiskraft des Eides. 1467. October 16. 

Witlick zy, dat Hans Leytvordriff vor dem ersamen rade to Lubeke to 
sprake gedan hefft to Kersten Baden, Hanse Westvaell unde Hanse Bur, vor 
munderen Katherinen Mouwen, alse umme sostehalffhundert mark Lub. de desulffte 
Katherine unde twehundert mark Lub. de Hans Bur personliken deme erscrevenen 
Hanse Leytvordrive scholde schuldich wesen etc. Darto de erscrevene Kersten Bade, 
Hans Westvall unde Kersten Bur antworden, dat ze mit dem erscrevenen Hans Leyt- 
vordrive van sodaner vorgerorden schuld wegen ene ellende sake gedegedinget 
hadden, so ze dat mit besetenen borgern to Lubeke tugen wolden so recht were. 
Darupp de rad affzede vor recht: konden ze dat tugen, dat ze mit Hanse Leytvordrive 
der vorscrevenen tosprake halven ene ellende zake gedegedinget hedden, so 
weren ze der tosprake notlos. Alsus de erscrevenen vormundere darsulves vor den 
rad brochten, de beschedenen manne Hans Sligmanne unde Pauwell Louwen, 
besetene borger to Lubeke, de denne overbodich weren to tugende, so recht 
were, dat de ergenanten vormundere mit Hanse Leytvordrive der vorgerorden 
tosprake halven ene gantze ellende sake gedegedinget hedden. Des de rad 
Hanse vragede, offte he eren eed hebben wolde. Darto he antworde unde neen 
zede unde gaff en den eed to. Darupp de rad de erscrevenen vormunder der 
erbenomeden tosprake halven delede notlos, welk de vormundere begereden, in 
desset der stad Lubeke boek tor witlicheid to schrivende, deme de rad so 
bevall to bescheende. 


Eintragung in das Niedersiadtbuch: 1467, Galli. 


300. 


Der Rath zu Riga ersucht den von Lübeck, in der Síreitsache zwischen Hermann 
Reynemann und Riüter Ake Axelsson vermitteln zu wollen. 1467. 
November 3. 


Unsen fruntliken grut mit vormogen alles guden tovoren. Ersamen 
vorsichtigen heren, besunderen guden gunnere unde vrunde. Alse wij denne 
juwer ersamheit wol vakenne eer geschreven hebben van deme ersamen heren, 
Hermen Reynemanne, unses rades medecumpane, de to juwer vorsichticheit nu 
nach unseme schrifftlikeme raede in den saken tusschen deme strengen heren 
Aken Axelssone, hovetmanne to Wardeberghe unde her Hermen gewant juwer 

leve egentliken wol witlich komende wert, dat he er nach unseme vorschrivende 
solde vorvolget unde vullenbracht hebben unde de gnante here Ake de sulvigen 
saken an juwe ersamheide tor fruntlicheit hevet gesath etc. So bidden wij juwe 
ersamheide deger fruntliken mit alleme vlite, dat de umme unser bede unde 
des gemenen besten willen sik in de saken setten wille unde an den gnanten 
here Aken dar vorschriven, unde her Hermen vorbenomed dar inne sunderlinghe 
gunst, hulpe, radt unde bistant to bewisende, uppe dat de saken fruntliken moge 
gevlegen unde entscheden werden, also dat her Ake desshalven vorder unclagafftich 
unde de unschuldige koppmanne unde zeevarende manne unbeschediget mogen 
bliven. Juw, leven heren, hirinne gutliken dorch des gemenen besten willen 
to bewisende, vorschulde wij hochliken umme juwe ersamheide alle wege na vor- 
mogen gerne, de godt sundt lange wolmogende mothe bewaren. Schreven under 
unseme secrete ame dinxdage negest na omnium sanctorum, anno dominis etc. LX VII?. 


Consules Rigenses. 


Aufschrift: Den ersamen vorsichtigen unde wijsen mannen, heren borghermeisteren 
unde radmanne der stadt Lubeke, unsen besunderen vrunden mit 
ersamheit. 


Angekommen 1468, April 11. Original auf Papier mit aufgedrücktem Siegel. 


301. 


Die Brüder Volrad und Otto von Ritzerau verkaufen dem Heinrich von Hachede, 
Rathmann in Lübeck, für 500 mk eine jährliche Rente von 35 mk aus 
dem Hofe Klein- Ritzerau nebst Zubehör unter dem Vorbehalt des Wieder- 
kaufs. 1467. November 7. 


Wy Volrad unde Otte brodere geheten de Ritzerouwe wonhaftich am 
kerspele to Nutzee des stichtes Rasseborgh bekennen unde betugen opembare in 
unde myt desseme unseme breve vor alle den de ene zeen’edder horen lesen, 
dat wy vor uns, unsen broder Detleff, unse suster unde unse erven unde vor 
alle den yennen, der eer vulbord hirtho behoret, mit wolbedachtem mode, guden 
vryen willen rechte unde redeliken hebben vorkoft unde upgelaten, vorkopen 
unde uplaten unde vorlaten iegenwardigen in kraft desses breves deme ersamen 
her Hinrike van Hacheden, radmanne to Lubeke, unde sinen erven edder witliken 
hebberen desses breves vifundedertich mark iarliker gulde unde renthe von 


viffhundert mark Lubesch, de he uns an gudem groven pagimente to unser 
39 

genoge wol getellet unde betalet hefft, de wy vort in unse unser medebroder 
unde suster nuth unde profijt witliken hebben gekeret unde uthegeven, in unde 
uth unsem vorscrevenen hove geheten Lutken Ritzerouwe myt alle sinen to 
behoringen alse nemliken mit der halven molen, mit dem halven zee unde deme 
halven dijke, myt dem halven dorpe Lutken Ritzerouwe, mit alle dem, des unse 
vorfaren unde wy dartho sus lange hebben gebruket, id sy an dorppen, holten 
ackeren, wijsschen, weyden, densten unde ghemeenliken an allerleye plege unde 
guderen, bewechlik unde unbewechlik, so wy de ye vryest beth hertho hebben 
beseten, mit der beteringe der tweer unser helffte der dorpere Tramme unde 
Wolstorpe, mit unsen dele des dorpes Poggenzee unde Lutken Ritzerouwe nichtes 
buten bescheden. Unde wy Volrad, Otte, Detleff, unse suster unde unse erven 
vorbenomet scholen unde willen uppe unse egene kost, arbeyd unde eventur 
deme vorscrevenen heren Hinrike unde synen erven edder hebberen desses 
breves mit ereme willen sodane vorscrevene viffundedertich margk renthe bynnen 
der stad Lubeke alle jar in den achte dagen sunte Mertens des hilligen bisschoppes 
fruntliken unde unbeworen betalen.  Weret ok, dat dem vorscrevenen heren 
Hinrike offte zinen erven jenige togeringe darane schege, dat god afkeren 
mothe, so scholen noch en willen wy, unse erven noch yemand van unser 
wegen uns myt den vorbenomeden guderen nenerleye wijs beweren in brukinge 
offte genete, men de erbenomede her Hinrik unde sine erven mogen ze denne 
antasten qwyt unde vrygh, vredesam unde umbeworen der bruken, so lange ze 
ere vorscrevene renthe, koste, theringe unde schaden, deshalven bescheen unde 
geleden, gentzliken daruth entfangen hebben, so vaken en des behoft werd 
sunder allen hinder und bewernisse offte naschuldinge unser unde enes yewelken. 
Wij willen ok, dat ze hebben scholen vrije unde vulle macht, de erscrevene 
renthe uth dem vorserevenen hove unde zinen tobehoringen to pandende vor 
myddelst wemen ze willen, de pande unvorfolget wechtonemende unde darmede 
don na ereme willen sunder alle broke, bekummernisse, hinder offte naschuldinge 
unses unde ene yewelken, der pandinge unde naschuldinge unde wes darvan 
entsteyt, willen wy ze deger unde all schadelos holden. Hirenboven loven wv 
Volrad unde Otte unde wy medelovers nabenomt by unsen truwen, weret dat 
desse vorscrevenen dinge in yenigen puncten offte artikelen gebroken wurden 
unde de betalinge nicht geholden wurde, dat wy denne samptliken edder eyn 
islik by sick in dem veerteynsten daghe na deme vorscrevenen dage sunte 
Mertens des hilligen bisschoppes to Lubeke in komen, dar wontlik unde truwlik 

inleger holden willen upp unse egene kost unde eventure, dar ok nicht uth- 
toschedende sunder her Hinrikes, ziner erven unde hebberen desses breves mit 
ereme willen, wetende unde willen unde eer sulke bovenscrevene renthe, koste 
unde schaden darumme gedan unde geleden en deger unde all vornuget unde 
betalet sin geworden; hirane schall uns nenerleye veyde, unwille noch orloge 
nemeliken mit der vorscrevenen stad Lubeke unde unsem gnedegen heren hertogen 
Johanne van Sassen unde sinen nakomelingen eder yenigen anderen herschoppen 
entschuldigen, sunder wy scholen unde willen sodane wontlik inleger unde alle 
artikel desses breves gelij s vast unde stede holden. Wij bekennen ok dat sulk 
erscrevene hoff mit den benomeden tobehoringen unde ghuderen nu iegenwardigen 
vryg unde unvorsath sy. Wij willen unde scholen ok den vorbenomeden hern 
Hinrike unde sinen erven den erscrevenen hoff unde gudere myt sinen to- 
behoringen vrijg holden van aller beswaringe unvorandert unde der vorscrevenen 
renthe unde hovedsumme rechte darane waren, beschermen unde entweren vor 
alle ansprake unde bewernisse enes yewelken. Unde wy hebben zee vor uns 
unde unse erven in de were unde vredesamen besittinge gewiset, setten unde 
wysen ze dar in myt krafft desses breves unde willen deme vorbenomeden her 
Hinrik van Hacheden unde zinen erven alle dingk darane keren tom besten 
sunder alle arch. Doch hefft uns de vorbenomede her Hinrick unde sine erven 
der fruntschop gegund, dat wy desse vorscreven vyffundedortich margk renthe 
alle jar in den achte dagen des werden bisschoppes sunte Mertens vor viffhundert 
margk Lubesch wedderkopen mogen, demesulven her Hinrike unde synen erven 
den hovedsummen mit der vorsethenen plichtigen renthe unde mit allen schulden 
bynnen der stad Lubeke tosamende to betalende in ghudem groven pagimente, 
alse dar denne genge unde geve is Wy zin ok plichtich en den wedderkop 
in den achte dagen to pinxsten thovorn to seggen unde witliken to vorkun- 
digende. Alle vorscrevenen stucke unde artikele unde eyn islick by sick love 
wy Volrad unde Otte vorbenomed vor uns unde unse erven mit unsen truwen 
medeloveren, alse Ludeleff Schacke to Gultzouw, Otte Wackerbard tho Kowal, 
Luder Dergetze to Mustyn, Otte Schacke tor Basthorst unde Hinrik Schacke 
Ludelfes sone, ok wonhaftich to Gultzouw, loven unde seggen vor uns unde unse 
erven mit den genanten Volrad unde Otten unde eren erven ungescheden mit 
samender hand unde eyn islik vor uns alle den vorbenomeden hern Hinrike, 
zinen erven unde hebbere desses breves mit ereme willen, he zy geistlik edder 


werlik, in ghuden truwen unde myt gantsem geloven stede, vast unde unvor- 

seriget to holdende, nynerleye insage, argelist, nyefunde unde uthnemynge, were 
edder behelpinge hirtegen to netende edder to brukende, darmede desse breff 
waringe edder betalinge offte desse breff mochten gekrencket unde gebroken 
werden van yenigen saken effte anvalle na esschinge unde tholatinge geystlikes 
offte werlikes rechtes. To merer vorwaringe unde groterer sekerheid aller vor- 
screvenen dingk hebben wy hovedman unde medelovere alle vorbenomed vor 
uns unde unse erven mit ghudeme vryen willen unse ingesegele witliken hengen 
laten an dessen breff Gheven unde screven na der bord Cristi unses heren 
dusent veerhundert darna im sovenundesostigesten jar am sonnavende vor sunte 
Mertens dage des hilligen bisschoppes. 


Original mit sechs anhängenden Siegeln. Das des Luder Dargetz fehlt, ein Einschnitt für dasselbe ist vorhanden. 


302. 


Detlev Buchwald auf Johannisdorf verkauft dem St. Johannis-Kloster für 50 mj 
eine jährliche Rente von 31/2 mk aus seinem Hofe Steinhagen unter — 
Vorbehalt des Wiederkaufs. 1467. November 10. 


Ik Detlef van Boekwolde to Johanstorppe in dem kerspele to Dartzouwe 
bekenne unde betughe openbare in desseme breve vor alle den, de ene zeen 
edder horen lesen, dat ik vor my unde myne erven vriest wolberaden modes den 
erwerdighen unde gheistliken, vrouwen, ebbedisschen, priorissen unde den gantzen 
convente der clostervrouwen to sunte Johanse Ewangelisten bynnen Lubeke unde 
eren vormunderen jeghenwardich unde tokomende vor vefftich mark Lubescher 
penninge, de se my an guden, graven pagemente to myner noghe wol betalet 
hebbet, de ik vort an myne unde myner erven nud ghekeret hebbe, rechte unde 
reddeliken hebbe vorkofft unde uppelaten, vorkope, uplate unde vorlate myt krafft 
desses breves verdehalve mark jarliker ewigher rente Lub. pen. in unde uth 
myme have tom Nyenhaghen in deme kerspele tor Kalkhorst, den nu tor tijd 
bewoned unde buwet Hans Meyger, unde in alle dessulven haves tobehoringhen 
beweghelik unde unbeweghelik, alse he bynnen unde buten in synen enden, 
scheden unde veldmarken begrepen is, myt aller nud unde vrygheid, als ik 
den je vrigest ghehad hebbe nichtes buten bescheden. Desse vorserevenen 
verdehalve mark rente schal ik Detleff van Boekwolde vorbenomet unde myne 
erven der erbenomeden ebbedisschen, priorissen unde dem gantzen convente der 
klostervrouwen unde eren vormunderen jeghenwardich unde tokomende up unse 

eghene koste, arbeyd unde eventur bynnen Lubeke vruntliken betalen alle jar 
in den achte dagen sunte Mertens unvorthogerd in eine summen umbeworen. Se 
moghen ok desulven rente unde al upkomende koste daruth panden, ifft en dat 
bequeme is, unde der pande vorvolghed bruken na ereme behaghe sunder allen 
hinder unde broke effte naschuldent enes jewelken. Ik unde myne erven scholen 
unde willen se des degher schadeloes holden, ok de erghenomeden gudere vrig 
holden van aller beswaringe anderer rente unde der vorscreven rente unde hovet- 
summen gans vrig unde vullenkomen recht darane waren, beschermen unde ent- 
weren vor alle ansprake enes jewelken. Doch zo hebbet se uns ghegund, dat 
wy de verdehalve mark rente alle jar in den achte daghen sunte Mertens vor 
vefftich mark Lubesch wedderkopen moghen. Wen wy de wedderkopen willen, 
schole wij denne een den wedderkop kundigen bynnen den achte daghen paschen 
unde den in den achte dagen sunte Mertens neghest volghende en betalen vefftich 
mark Lub. myt der plichtigen rente bynnen Lubeke myt gudem graven ghelde, alse 
denne to Lubeke ghenghe unde gheve is, in enem summen unde up ene tijt 
sunder lenger vortoch. Alle desse vorscreven stucke unde islik by sick lave ik 
Detleff van Boekwolde vor my unde myne erven myt unsen truwen medeloveren, 
als wij Detleff Parkentin tom Lutkenhave, Kone van Quitzouwen tome Tanken- 
haghen, alle im kerspele to Dartzouwe wonende, knapen, laven unde segghen 
vor uns unde unse erven ungbescheden mit zamender hand en vor alle den 
vorbenomeden erwerdighen unde gheistliken vrouwen, ebbedisschen, priorissen 
unde dem gantzen convente unde eren vormunderen unde dem hebber desses 
breves myt erem willen in guden truwen myt gantzem loven stede unde vast to 
holdende in aller wise so vorscreven is. Des to groter bekantnisse unde bewa- 
ringe hebbe wij hovetman unde medelover alle vorbenomet vor uns unde unse 
erven myt endrachtighem guden willen uuse inghezeghele witliken henghet an 
dessen breff, de gheven is na der bort Cristi unses heren verteynhundert jar 
darna am sovenundesostigesten jare in sunte Mertens avende des hilghen bisschoppes. 


Original auf Pergament mit drei anhängenden Siegeln. 


303. 
Kämmerer und Geschworne des Landes Fehmarn urkunden über den Verkauf einer Jahres- 
rente von 2 my. für 25 my seitens des Hans Sarnestorp in Todendorf an die Wittwe 
und die Kinder des verstorbenen Thomas Kerkring. 1467. November 13. 
Wy kemerere unnd gantzen sworen des landes Vemeren. Bekennen vor 
alle den, de dessen breff seen unnd horen lesen, apenbare betughende in unnd 

myt dessem breve, dat vor uns ys gekomen Hans Sarnestorpp, unse medelandes- 
man to Todendorppe wonafftych unnd hefft des bekant in unser jeghenwardycheyt, 
wo dat he myt wolberademe mode, myt wyllen unde vulborde syner erven hebbe 
vorkofft rechte unde redelyken der erliken vrouwen Lyseken, Thomas Kerk- 
rynghes zelygher dachtnisse naghelaten wedewen unnd synen kynderen unnd den 
wytlyken hebberen desses breves myt ereme wyllen vor vyffundtwyntych marck 
Lubescher pennynghe, de se desseme sulven Hanse Sarnestorppe, alse he vor uns 
bekande, wol to dancke vornoghet unnd betalet hebben in eneme summen 
pennynghe unnd in syne unnd syner erven nuttycheyt unnd vromen gekomen 
synt twe marck Lubescher pennynghe ewygher jarlyker renthe alle jar in den 
achte daghen sunte Mertens bynnen der stad Lubeke sunder schaden to betalende 
in unnd uthe synen nabescreven ackere uppe Toden burvelde lygghende, alse eyn 
drompt sad uppe der vorderen Osterlijt unnd vyff schepel sad uppe der negeren 
Österlijt, unnd dre scepel sad uppe dem Slodeke, noch dre schepel sad uppe der 
Udeslijt unnd achteyn schepel sad by norden dem dorppe unnd vyff schepel sad 
uppe deme Gheren unnd vyff schepel sad uppe deme breden sclaghe, welker vor- 
screven acker ys quyt, vryg unnd unvorpandet ane der heren pacht, alse he dath 
myt twen erffbesetenen wollovenwerdyghen mannen vor uns, alse se van rechte 
scholden, hebben warghemaket. Unnd Hans Sarnestorpp unnd syne erven scholen 
unnd wyllen den erbenomeden acker van der herschop weghen unnd in allen 
dynghen gantz vryg holden by eren egenen kosten. Were aver dat Hans Sarne- 
storpp unnd syne erven de vorbenomede renthe to rechten tyden nicht betaleden, 
alse vorgescreven ys, so scholen se syck myt deme ergescreven ackere nycht 
mede beweren na der tyd, men de vorbenomede vrouwe Lyseke unnd de kyndere 
ergenometh effte de wytlyken hebbere desses breves myth ereme wyllen moghen 
den acker vorbenomet myt alle syner tobehorynghe antasten, bruken, vorhuren, 
vorkopen, vorsetten effte voranderen unnd don darmede alse ereme wyllen behech- 
lyck ys sunder jemandes hynder edder wedderstal. Jodoch so hefft de erbenomede 
vrouwe vor sijck unde vor ore kyndere unnd medebenomeden dorch fruntschopp 
unnd gunst wyllen togelaten, dat alle de wyle Hans Sarnestorpp unnd svne 
erven de erbenomeden renthe uppe tijd unnd stede, alse vorscreven steyt, to 
wyllen betalen, moghen den vorbenomeden acker, wen se wyllen, in den achte 
daghen sunte Martens wedder kopen vor vyff unde twyntych marck pennynghe, 
alse to der tyd bynnen der stad Lubeke ghenge unde gheve syn, myt der 
plychtygen renthe an guden gulden unnd groven sulverpennynghen in enem 

summen umbeworen, to betalende unnd den wedderkopp eyn halff jar tovorn 
wytlyken to vorkundigende Alle desse vorschreven stucke hefft Hans Sarne- 
storpp vorbenomet vor syk unnd vor syne erven in unser jeghenwardycheyt ghe- 
secht unnd gheloveth der erbenomeden vrouwen Lyseken, Thomas Karkrynghes 
nagelaten wedewen unnd synen kynderen unnd den wytlyken hebberen desses 
breves, alse vorgescreven ys, in guden truwen stede unnd vast to holdende 
sunder alle argelist unnd hulperede. Tho merer tugnisse der warheyth so hebbe 
wy kemerere unnd gantzen sworen vorbenomet des landes Vemeren ingesegel 
umme Hans Sarnestorppes vorbenomeden vlytyghen bede wyllen wytlyken henghen 
laten an dessen breff na der borth Christi unses heren veerteynhundert jar dar- 
na in deme sovenundesestygesten jare, des vrigdages na sunte Martens daghe des 
werden hyllyghen bysschoppes. 


Abschrift in einem jetzt im Besitz des von Brómsen Testaments befindlichen Hentebuche. 


304. 


Beglaubigungsschreiben des Raths von Lübeck für den Protonotar Johann Wunstorp. 
1467. November 18. 


Unsen fruntliken grud myt vormogen alles ghuden tovorn.  Ersamen 
guden frunde. Wy senden tho juwen ersamheiden den ersamen mester Johanne 
Wunstorp, unsen oversten schriver, toger desses breves, in etliken unsen werven, 
de he juwer leve vruntliken opende unde vorgevende werdet ete. Bidden 
unde begeren hirumme myt flite deger andachtigen, gij den genanten unsen 
schriver ghudwilich horen unde vornemen, unde em uppe dytmal, gelk wy 
sulves personliken mit juw spreken, geloven, gheven unde toleggen willen, unde 
gi juw na sinem vorgevende richtigen hebben unde vinden laten mit ende. 
haftiger forderinge. Dat vordene wy umme juwe ersamheide, de gode dem 
heren sin bevalen, mit flite gerne. Screven under unser stad secret, am avende 


Elisabeth, anno etc. LXVII. 
Borgermestere unnde radmanne der stad Lubeke. 


Aufschrift: Den ersamen heren, Alberde van der Molen, Hartich Schomaker, 
Clawes Tzankenstede, borgermestern, Johan vamme Lo, Hinrike van der 
Molen, Meyneken Tobingh unde her Gotken Tzerstede, radmannen to 
Luneborgh, unsen besunderen ghuden frunden. 


Original mit Secret im Archiv zu Lüneburg. 

305. 


Der Rath von Wismar bittet den Rath von Lübeck, einem Wismarer Bürger den 
Vertrieb seiner Waare in Lübeck zu gestatten. 1467, November 27. 


Jw ersamen unde wijsen mannen, heren borghermestern unde radmannen 
to Lubeke doen wij borghermestere unde raedmanne der stad Wijsmer witlich 
openbare betughende in unde .myd dessem breve, dat de beschedene Johan 
Albrechtessen, togher desses breves is unsse medeborgher, hefft lijck andern 
unsen borghern stadrecht ghedaen. Worumme bidden wy juwe ersamheyde 
degher fruntliken, gij den vorghenanten Johan, unsen borgher, myd synen gudern 
unde kopenschopp in juwe stad unde ghebede kamen unde varen, eme sodane 
syne guder unde ware to vorkopende unde sliten, staden willen. Vorschulde 
wi| umme juwe ersamheide alle weghe gherne. In tuchnisse der warheid is 
unser stad secret ruggelinghes ghedrucket uppe dessen selven breff, dede gheven 
unde schreven is na der bort Cristi dusent veerhundert darna in deme 'soven- 
undesostigesten jar, des frigdaghes vor Andree apostoli. 


Original ohne Aufschrift mit aufgedrücktem wohl erhaltenen Secret. 


306. 


Der Kurfürst Friedrich von Brandenburg rechtfertigt gegen den Rath von Hamburg 
sein Verfahren hinsichtlich der Stadt Lübeck. 1467. Desember 1. 


Frederick, von gots gnaden marggrave to Brandburg, kurfurst, des 
hilligen Romisschen ricks ertzekamerer, to Stettin Pomeren der 

Cassuben unnd Wenden hertogh unde burggrave to Nuremberg. 
Post salut. Ersamen wisen leven besundern. Juwen breff mit den in 
vorslaten schriften an uns gesandt hebben wij vornomen unde vorwundert uns 
zere, dat de von Lubek sick fromder lude dingk so hart iegen uns mogen an 
nemen. Wan dat gud, dar ere breff van meldet, Stettinsch gud was, des wij 
egentliken kuntschop unde vorwaringe weten, unde wedder unnse vorbedent 
durch unse lande mit homude unde frevell under Stettinscher mercken gefuret 
wart, dat wij tovorn merckliken vorboden hadden, unnd hebben eyn sodans, wor 
wij dat avertreden vornemen, vor unde na na uthwisinge unnses bodes gestraffet, 
wilen ock noch hudiges dages umme der van Stettin willen von redeliker sake 
wegen uns daran bewagende nemende gunnen, durch unnse landt eynige handelinge 
edder meenschop mit en to hebbende.  Begernn darumme von juw in flitiger 

andacht, by den von Lubeck to vorfugende unnd se to underwisende, uns so- 
daner clage forder to erlatende, nadem de rosterie der guder en to keynen vor- 
drete scheen is, unnd bestellen by den eren, dat se syck myden, meynschop 
durch unse landt mit den von Stettin to hebbende, en ock keyns aff edder to 
bringen, inmaten wij se muntliken ock gebeden hebben, dat en derhalven nicht 
schade entstae, ock frombde lude unde ere guder in der mathe so furder iegen 
uns nicht vordeghdingen, sunder nemen unse gunst unde forderinge, alse wij en 
unde den eren allewege geneget sint gewest to bewisende. Steyt uns gudliken 
umme juw to vorschuldende. Van den dingen als die von Lubeck beroren in 
der Olden Margke by unses seligen broders tijden gescheen, dar is uns nicht 
witliken an unde meynen, hedde sie sodans wes angelegen, sie hedden dat by 
sinem levende by em billik geandet. Doch wes se uns der unnd anderer sake 
10 unangelangt nicht mogen laten, hebben wij beider sijde unnse ordelike richter, 
nemliken unnsen hern den keiser unde willen nicht unrecht jegen sie sien. 
Wolden sie over de unnsen edder ere guder darboven bekummern, des konen 
wij nicht beteren, doch mercke gij woll, uns stunde des nicht to latende unde 
musten darjegen dencken, dat wij suss ungerne don, wij werden denne in der 
wise so darhen gedrungen. Datum Coln an der Sprew, am dinghstage na Andree, 
anno etc. LXVII?. 
Consulibus Hamburgensibus. 


Abschrift auf Papier von Hamburg hierher gesandt. 


307. 


König Christian erbietet sich gegen seinen Bruder den Grafen Gerhard, vor ihm 
gegen die Axelssons au Recht zw siehen, erklärt, dass er auch vor Lübeck 
und den andern Seestädien zu Recht stehen wolle, und bittet, ihnen dies an- 
zuzeigen und zugleich sie vor dem Verkehr mit seinen Feinden zu 
warnen. 1467. Dezember 15. 

Cristiern, van godes gnaden to Dennemarken Sweden Norwegen der 
Wende etc. koning, hertoge to Sleswijgh greve to Holsten Stormarn 
Oldemborch unde Delmenhorst. 
Unsen fruntliken grut mit angeborner broderliker leve tovorn.  Eddele 
unde wolgeborne leve broder. So dij unde den menen cristenen fursten gestlik 
unde werlik, landen unde steden alumme wol opembar unde witlik is, wo swar- 


]iken uns unse gesworne gehuldigeden belenden manne unde redere, de Axelssons 
40 

myt eren medehelperen wedder god, ere unde recht under ogen ghan unde erer 
lofte, ede unde slotzloven uns gedan unde to holdende van rechte plichtich 
weren, ghantzlik vorgheten hebben, vorbeden wij uns vor diner leve to rechte, 
so dattu unser to eren, rechte unde aller redelicheit deshalven gantzer dinge 
schult mechtich wesen, fruntliken biddende, du uns vor de ersamen van Lubeke 
unde de andern seestede, de du afflangen kanst, uppe legeliker tijd unde stede 
ok to rechte vorbeden unde en vorgheven willest, dat se eren kopman int vor 
jar myt thovore unde affvore unse vyende nenerleywijs to starkende to hus 
holden, dat de eren nenen schaden lyden edder to jenighen unwillen myt den 
unsen komen dorven, darinne unde in aller mathen unses besten, eddele leve 
broder, to ramende, so du weist des to donde is unde wij nicht en twivelen 
du gerne deist. Vorschulden wij umme dyne leve, wur wij konen unde moghen, 
allewege gerne, de gode vrisch unde wolmogende to langen saligen tiden bevolen 
syn. Datum uppe unseme slote Helsingborch, am dinxsdage nest na sunte Lucien 
dage der hilligen junckfrowen under unsem secrete, anno domini ete. LXVII*. 


Aufschrift: Deme eddelen unde wolgebornen, unsem leven broder hern Gherde, 
greven to Oldenborch unde Delmenhorst. 


Abschrift auf Papier. 


308. 


Volrad Scharpenberg schreibt an den Rath zu Lübeck wegen weiterer Verständigung 
über die in seiner Haft befindlichen Gefangenen. 1467. Dezember 27. 


Mynen fruntliken gruth myt vormoge alles guden tovoren. Werdigen 
unnd ersamen besunderen guden frunde. Yk begere juw weten, dat dy hoch. 
gebaren fursten myne gnedigen heren, alss myt namen myn gnedige here, hertoge 
Hinrick to Meklenborch unnde myn gnedige here, hertoge Johann to Sassen my 
hebben to vorstande gheven, wo dat etlike dedinge vann myner wegen nu kortes 
varleden vor Molne uppe deme dage weren gefallen, so dat yck sodanne fangen, 
alss yck an der vancknisse hebbe uppe eyne tyd, alse benomeliken uppe sunte 
Walburgis dach, alss dy dach denne is vorramet, mochte to borgen don etc. 
Besunderen ghuden frunde begere yk juw hyr upp gudliken weten, dat yk upp 
Sodanne tyd, alss de dach ward ghelestet, nicht by der hant en was unnde noch 
sodder der tyd nicht to huss byn gewesen, dat my doch neyn qwad varsate 


*) Mai 1. 

hefft gedann, so sick dat in der warheyt wol schall irfolgen. Doch juw to willen 
wyl yck sodanne gefangen deme ersamen rade to Lunenborg effte anderen 
loffaftigen luden, dar yk unnde de jennen, de de myt my dess in der sake 
hebben to schickende gherne upp sodanne vorschreven dach to borge donn, so 
furder yk unnde de ghennen, de myt my des hebben to schickende, vor juw 
unnde den juwen bynnen sodaner tyd mach veylich wesen, so dat bespraken 
unde bededynget iss. Vurder afft wy upp sodanne vorgeschreven alse benomeliken 
uppe sunte Walburgis des halven nicht ghescheyden worden, so scholen de 
jennen, de my sodanne hebben affgeborget, wedder in antwerden unnde rouwe- 
liken schicken upper stede, dar yk se unde de jennen, dede myt my des hebben 
to schicken, vorwaret weten. Datum Lovemborg ame dage Johannis apostoli 
unnder mynen ingesegel anno domini LXVII?*. 


Volrad Scharpenberg, borchmann to Lovenborg. 


Aufschrift: Denn werdigenn unnde ersamenn borgermestern unnd ratmannen der 
stad Lubecke mynen besunderen ghuden frunden. 


Auf der Rückseite: Littera Volrades Scharpenberges borchmanns to Lovenborch 
van der vangene weghene ut Detmerschen. 


Angekommen den 30. Dezember. Original auf Papier mit Best des aufgedrückten Siegels. 


309. 


Die Gebrüder Lützow gewähren dem Grabower Bürger Hans Arndes freies Geleit. 
1467. Dezember 29. 


Wy Helmed, Luder, Hans unde Hans, Achymme unde Berend brodere 
unde vedderen heten de Lutzowen wanafftich tho Grabow bokennen unde bo- 
tughen apenbare vor alsweme, de dessen breff zeen edder horen lessen, dat wy 
veligen unde leyden in crafft dusses breves leyden unde velighen Hans Arndese, 
borger tor Grabow, velich to unde aff to Grabow unde dar bynnen vor uns vor 
de unssen unde vor alle de jenen, de umme ussen willen don unde laten wyllen 
unde schullen sunder jeneyerleye arch edder jenich bodregh. Des to tuge hebben 
wy alle vorghescreven Luder Lutzowen ingheseghel witliken drucken heten an 
dessen apenen breff, des wy us hiir alle to bruken. Gheven unde screven na 
godes bort dusent verhundert darna in deme soven unde sostigesten des anderen 
daghes na aller kyndere daghe eto. 


Original auf Papier. Rest des aufgedrückten Siegels. 
40* 

310. 
Der Rath zu Grabow gewährt dem Hans Arndes freies Geleit. 1467. Dezember 29. 


Wy borgermestere unde radmanne wanafftich to Grabow bokennen unde 
botugen apenbare vor alsweme de dessen breff ssen edder horen lessen, dat wy 
veligen unde leyden in crafft dusses breves leyden unde veligen Hans Arndese, 
borger tho Grabow, velich to unde aff to Grabow unde dar bynnen vor uns vor 
de unssen unde vor alle de jennen, de umme unssen willen don unde laten 
wylen unde schullen sunder jeneyerleye arch edder jenich bodrech. Des to 
tuge hebben wy borgermestere unde radmanne vorghescreven use stad secret 
witliken drucken heten nedden an dessen apenen breff Gheven unde screven 
na der bort Christi dusent verhundert dar na in deme soven unde sostigesten jare 
des anderen daghes na aller kindere dage. 


Original auf Papier. Best des aufgedrückten Siegels. 


311. 


Luxusordnung. 1467.') 

Witlick zy dat na der bord Cristi unses heren dusend veerhundert soven 
undesostich: 

Dorch nuth vromen unde wolvaer unser meynen borgere hebben wy 
borgermestere unde radmanne desser stad Lubek mit wolbedachtem mode unde 
ripeme rade eyndrachtliken uppet nye gesloten, overeyn gedragen, bewillet, 
belevet unde gemaket desse nabescrevene willekore, umme der groten kostelheid 
willen, de nu tor tijd in desser unser stad is unde zijk van dagen to dagen yo 
meer unde meer oket unde vormeret, umme de redeliker wijse mit vulborde 
unser ghemenen borgere to metigende unde der eyndeels aff to leggende, bidden 
unde beden wij eneme jewelken de to holdende, bij vorlust unde broke van 
eneme jewelken stucke, so desse sulffte schrifft innehefft, alse he dat mit zineme 
eede na wane vorrichten will, dat he ze geholden hebbe sunder argelist. 

Interste is vorramet, bewillet unde besloten, dat ghene frouwen, borgersche 
edder inwonersche desser stad Lubeke, gulden keden noch guldene halsbende na 
desser tijd meer dregen scholen, sunder scholen de genssliken affstellen unde to 
rugge leggen, jodoch so mogen ze in eren paternosteren dregen eyn kleynode so 
gud alse twintich mark unde nicht beter. | 


7 s. Bd. IX No. 208 und Zeitschrift d. Ver. f. Lüb. Gesch. und Alterthumsk. Th. 2 S. 508 fgg. 

Item so en schall ok nyn frouwe, borgersche edder inwonersche vorbenomed 
enen dusinck dregen, so alsus langhe wontlick gewesen is, sunder scholen de 
genssliken affstellen unde to rugge leggen der to eres lives tziringe nicht to 
brukende. | 

Item so en schall ghin frouwe, borgersche effte inwonersche vorbenomet, 
sweydeler edder naser dregen, anders gevatet dan allene mit messinge unde nicht 
van golde edder van zulvere gevatet edder vorguldet unde sodane sweydelers 
mit den messescheden dar bij wesende scholen nicht behafftet edder beset zin 
mit parlen noch mit eddelen stenen. 

Item ok en scholen de erscreven frouwen ghine guldene haken noch 
guldene mallien van clareme golde an eren klederen dregen, mer sulveren vor- 
guldet, alle vorscreven artikele puncte bij vorlust unde pene enes jewelken 
cleynodes vorbenomed, efft dat we meer na deme vorbode droge unvorbroken 
toholdende so van oldinges gewest is. 

Item welk man unde frouwe, de tosamende eres eghenen gudes hebben, 
so gud alse soss edder soven dusend mark Lub. edder dar en boven, des mannes 
frouwe mach dregen, so hyr negest na volget unde de so rike nicht en zint 
unde so vele nicht en hebben, de en scholen des nicht dregen, by broke teyn 
mark zulvers. 

Van der dracht der frouwen bij underscheide so hyr na volget. 

Interste en schall ghine frouwe meer dan enen rock mit parleden 
mouwen hebben edder dregen, de na desser tijd gemaket werden, de better zij 
mit deme makelone dan sostich mark Lub. jodoch sodane parlede rocke de 
alrede gemaket unde alsus lange gedregen zint, de en scholen ok nicht better 
wesen dan sostich mark Lub. dat makelon dar aff ungerekent. 

Item so en schall ghine frouwe meer dan twe besmydede rocke boven 
ere unbesmydeden dagelikes rocke dregen, des denne uppe deme besten besmy- 
deden rocke nicht meer schall wesen dan dre mark lodich, unde uppe deme 
negesten schall nicht meer wesen an smyde dan dordehalve mark lodich, alle 
gewontlik grot smyde unde nicht mit hangenden loveren, noch palliert smyde 
uppe pardurwerck gewracht. 

Item desse ergemelden frouwen de mogen ok hebben enen besten 
hoyken mit hermelen gevodert myt eneme parleden kragen sunder jenich smyde, 
unde de kraghe mit den parlen, de schall nicht better wesen myt deme make- 
lone dan dortich mark Lub. Dar to mach ze hebben enen negesten besten 

hoyken myt gwitten gevodert, myt lasten gebremet, myt eneme parleden kragen 
unde de krage mit den parlen, de schall nicht better wesen myt deme makelone 
dan twintich mark Lub. jodoch, dat jenne dat alrede gedragen unde gemaket is, 
dat en schall ok nicht better wesen, dat makeloen dar aff ok ungerekent, unde 
nyn frouwe schall meer dan twe kraghen mit parlen gesticket hebben, so hyr 
vorgerort is. | 

Item noch mach de frouwe hebben twe hoyken, eynen hillichdages unde 
enen werkeldages hoyken myt werke gevodert, so alsus lange wontlick gewest 
is. Unde dat smyde uppe deme hillichdages hoyken schall nicht better wesen, 
dan dorteyn mark Lub. myt deme makelone, unde uppe deme werkeldages 
hoyken mit deme makelone schall nicht better wesen dan achte mark Lub. Noch 
mach ze hebben twe Arnsche hoyken sunder parlen unde nicht meer hillichdages 
unde merkeldages to dregende. Des denne uppe deme kragen des besten dat 
smyde nicht better schall wesen, dan dorteyn mark, unde uppe deme anderen 
dar negest nicht dan achte mark Lub. Hyr to mogen ze hebben an parleden 
unde smydeden vorleggen so gud alse uppe dortich mark Lub. unde nicht better 
unde dar to scholen alle ere guldene spanne, der ze to ereme live bruken nicht 
better wesen dan dortich mark Lub. dergeliken, dar to mogen ze hebben ere 
guldene ringe unde karallen paternoster, alse wontlik is. 

Item mogen de erscreven frouwen ok dreghen scharlakens bebremede 
hoyken myt ener bretzen so alsus langhe wontlick gewest is. 

Item dar to so mogen ze dragen in lannen, ghordelen unde in zidenen 
beslagenen borden in all to hope nicht better dan voffteyn mark Lub. 

Alle desser vorscreven stucke mogen woll myn wesen unde nicht meer 
noch better, unde de jenne, de better zint, der en schall men nicht dregen bij 
broke van eneme isliken stucke hyr vorbenomed teyn mark sulvers. 

Item welk man unde frouwe, de nicht to samende hebben eres egenen 
gudes so gud alse sos edder soven dusend mark Lub., des mannes frouwe de 
enschall nynen parleden rock dregen unde ok sodane cleynode nicht dregen, 
de hyr vorboden zint to dregende bij der pene vorgescreven. Jodoch welk man 
unde frouwe de tosamende hebben so gud alse veer edder vyff dusend mark 
Lub. des mannes frouwe, de mach dregen twe besmydede rocke, des denne uppe 
deme besten mach wesen dre mark lodich unde nicht boven unde uppe deme 
negesten besten nicht better dan dordehalve mark lodich, alle gewontlick grot 
smyde unde nicht mit hangenden loveren noch gepaliert smyde uppe pardurwerck 

gewracht. Unde desses vorscreven mannes frouwe en schall nicht meer hebben 
dan eynen hoyken mit eneme parleden kragen, unde de en schall nicht better 
wesen dan twintich mark Lub, dar to mach ze hebben twe hoyken mit wercke 
gevodert myt besmydeden kragen uppe deme besten, dat smyde nicht better dan 
dorteyn mark unde uppe deme negesten besten nicht better dan achte mark. 
Noch mach ze ok hebben twe Arnsche hoyken myt besmideden kragen uppe 
deme besten, dat smyde nicht better wesende dan dorteyn mark, unde uppe 
deme negesten besten nicht better dan achte mark. 

Item hyr to mogen ze hebben an parleden unde smydeden vorleggen, so 
gud alse twintich mark unde nicht better unde dar to scholen alle ere guldene 
spanne, der ze to ereme live bruken nicht better wesen dan twintich mark Lub,, 
dar to so mogen ze hebben ere guldene ringhe unde korallen, paternoster so 
wontlick is, jodoch so mach se hebben eyn cleynode in dat paternoster to dregende 
so gud alse veffteyn mark Lub. unde nicht better. 

Item dar to so mogen ze dregen in lannen, gordelen unde in zidenen 
beslagenen borden, in all to hope nicht better dan twelff mark Lub. 

Item dar to mogen ze dregen scharlakens hoyken myt ener bretzen, 
so alsus lange wontlick gewest is. 

Item wat frouwen, dede smydede unde parlede rocke dregen de en 
scholen nyne voderde rocke dreghen sunder argelist bij broke teyn mark 
zulvers. 

Item welk man so ryke is, so vorscreven steit, unde zine husfrouwe ghine 
parlen noch smyde en drecht, de frouwe mach hebben to eres lives tziringe 
umme to dregende an parlen vorleggen, an voderen under den rocken mit deme 
bremeltzen so gud alse uppe hundert mark Lub. unde dar nicht en boven. Mer 
se en scholen ghine sabelen noch marten unde ok nyn syden gewant to rocken 
dreghen, ock en schall ghine frouwe meer dan ene suben hebben edder dregen 
to eres lives brukinghe unde under deme suben schall dat voder nicht better 
wesen dan sos offte achte mark Lub, hyr to mogen ze hebben ere bretzen ere 
guldene ringhe unde ere korallene vefftich, dar to so moghen ze hebben unde 
dragen in lannen, gordelen unde in zidenen beslagenen borden in all to hope, 
so gud alse veffteyn mark Lubesch unde nicht better. 

Item welk man mit zine husfrouwen nicht en hevet so gud alse veer 
dusend mark Lub. unde doch hevet zines eghenen gudes so gud alse twe dusend 
mark Lub. offte dar en boven, des mannes frouwe schall ghine hermelene voder 

noch hoyken kraghen mit parlen besticket draghen, jodoch mach ze hebben 
enen besmydeden rock mit grovem smyde nicht swarer dan dordehalve mark 
lodich unde twe hoyken kragen besmydet, dat smyde an deme besten hoyken 
nicht better dan twelff mark, unde uppe deme anderen nicht better dan achte 
mark, dar to mach ze hebben enen scharlakens hoyken mit ener zulveren bretze 
vorguldet, ok mach ze hebben an parleden vorlegghen uppe veffteyn mark an 
vorguldenen spannen uppe veffteyn mark eyn korallen paternoster, so wontlick 
is, dar in eyn cleynode so gud alse teyn mark unde an lannen, an gordelen 
unde an zidenen borden uppe teyn mark Lub. 

Item welk man mit ziner husfrouwen eres eghenen gudes nicht to hope hebben 
so gud alse twe dusend mark Lub, jodoch to hope hebben so gud alse dusend 
mark edder dar en boven, des mannes frouwe mach hebben twe hoyken ge- 
vodert myt wercke sunder besmydede kragen unde dar vor mach se hebben 
guldene knope so gud alse teyn mark, mer ze en schall ghine hermelen noch grawe 
rugghe dreghen, hyr to mogen ze hebben ene parlede unde besmydede vorlegge, 
ere guldene spanne, corallen vefftich myt deme cleynode darinne unde an vor- 
guldenen haken, zidenborden, unde zus alle ere cleynode mit den erscreven 
knopen scholen nicht better wesen dan sostich mark Lub.; hyr to mach ze hebben 
enen bremeden hoyken, dar vor ene bretzen nicht van clareme golde mer van 
zulvere vorguldet na wontliker wijse, bij broke van teyn mark zulvers. 

Item welk man mit ziner husfrouwen eres eghenen gudes nicht tosamende 
hebben so gud alse dusend mark Lub., jodoch to hope hebben so gud alse veer 
edder vyff hundert mark edder dar en boven, des mannes frouwe en schall 
ok nyne hermelen, grawerugge, scharlakens hoyken, bretzen edder besmydede 
kragen dregen, bij broke teyn mark zulvers, jodoch mach se hebben twe hoyken 
myt wercke gevodert, enen myt halven lasten breet utgebremet unde den anderen 
myt bunte unde nicht myt grawen ruggen gebremet unde vor eneme van den 
hoyken mach ze dregen vorguldene knope, so gud alse vyff mark, hyr to mach 
ze hebben eyn corallen vefftich, eyn cleynode dar in, an vorleggen und anderen 
eleynoden, so gud alse vyffundetwintich mark unde dar nieht en boven bij 
broke dre mark zulvers. 

Item welk man myt ziner husfrouwen eres eghenen gudes nicht to samende 
hebben so gud alse veerhundert marck, doch dat ere so gud is alse twe edder 
drehundert mark, des mannes husfrouwe mach hebben enen voderden hoyken 
myt halven lasten edder nfyt buntwerke gebremet unde nicht meer, unde ere 

corallen paternoster, smyde, parlewerck unde cleynode mach wert wesen dortich 
mark unde nicht better bij broke dre mark zulvers. 

Item welk man mit ziner husfrouwen eres eghenen gudes nicht tosamende 
hebben so gud alse twehundert mark Lub., doch dat ere so gud is alse 
hundert mark unde dar en boven, des mannes husfrouwe schall ghine voderde 
hoyken dregen bij vorlust dre mark zulvers, doch mach ze woll vorguldene 
knope ane broke an eneme ungevorderden hoyken dregen so gud alse vyff 
mark Lub. 

Item welk junckfrouwe, de denet unde umberuchtet is, de mach dregen 
eyn besmydet bindeken, so gud alse twintich schillinge mit deme makelone unde 
nyne parlen noch corallen schall ze dregen. 

Item welk frouwe, denstmegede edder wat fruwesnamen dat zin, de 
opembare zint beruchtet, de enscholen mit alle nyn vorguldet noch bunte vodere, 
noch corallen paternoster, nyne guldene ringhe, noch parlede knope, noch jeniger- 
leye andere cleynode dregen sunder argelist bij vorlust dat ze dregen. Alle 
desse vorscreven stucke mogen woll myn, sunder nicht meer wesen, bij broke 
so vorgescreven steit. 

Van den dachhochtijden unde aventhochtijden samptliken zint desse 

nabescreven artikele, dar zijk eyn islick na richten mach. 

Interste wan de brudegam unde der brud frunde an beyden zijden eyns 
zint, so en schall nyn loffte anders, wen in den kerken, so wontlik is, bescheen 
unde nynerleye biloffte to wesende in deme winkelre, in husen offte in nynen 
anderen steden, dar kost scheen schall, bij vorlust dre mark zulvers, sunder wan 
de brudegam der brud dat paternoster bringhet, so mach men dar wyn unde 
krud schencken alse wontlick is, doch des avendes dar nyne kost offte ghesterie 
to hebbende, unde alse yd denne eyne erlike wonheid is, to den dachhochtijden 
in deme winkelre den wyn to provende, so mach de brudegam doch sulffviffte 
alse myt tween personen van ziner wegene unde twen personen van der brud 
wegene, to veren an de klocken in den winkelre ghaen unde dar negest to 
vyven wedder uth gaen, sunder furder koste toberedende offte to donde bij vor- 
lust dre mark zulvers. 

Van den daghochtijden unde avendhochtyden samptliken. 
Vortmer alse de brudegam der brud dat vefftich unde cleynode bringhet, 


so en schall he nicht meer lude mede bringhen dan sos man van ziner wegene 

unde sos man van der brud wegene, ok scholen dar nicht meer dan sos vrouwen, 
twe schaffere unde twe schafferschen wesen. 


Van den daghochtijden unde avendhochtyden samptliken. 

Vortmer schal men nyner brud meer mede gheven, dan eyn bedde myt 
eneme hovetpole unde dat bedde unde hovetpole scholen to samende nicht swarer 
wesen dan anderhalff schippunt unde scholen nicht meer hebben, dan veer kussene 
van eneme zidene stucke, dat schall wesen eyn sickeltun unde nicht better, dar to 
de borden alse wontlick is, unde to eneme jewelken kussene nicht meer wen 
veer vorguldene knope ungegraven, jewelken knoepp wegende nicht meer dan eyn 
qwintin; ok en schall men er nicht meer dan twe par blekeder lynlakene sunder 
lysten ane borden, de ellen nicht better dan veer edder vyff schillinge, tome 
hogesten mede gheven, ok en schalmen nyner brud mede geven beneyedes 
werkes meer dan eyn vinsterlaken unde twelff kistenkussene edder stoelkussene, 
men schal er ok nicht mede gheven men slichte umbeneyede tafelakene unde 
dwelen alse wontlick is, bij vorlust dre mark zulvers. 


Van den daghochtyden unde avendhochtijden samptliken. 


Vortmer welker junckfrouwe edder frouwen, der men mede ghyfft myn 
dan veerhundert marck Lub. der en schal men nicht meer medegheven dan 
twe sindalskussene unde achte kistenkussene edder stoelkussene unde lynen 
lakene na der medeghiffte alse wontlick is, unde nyn bedde swarer wan evn 
schippunt vederen mit deme hovetpole, bij broke dre mark zulvers, unde welkerer 
junckfrouwen edder frouwen, der men nicht meer dan twehundert mark edder dar 
benedene medeghifft, der en schall men nicht meer mede gheven dan sos stoelkussene 
twe hovetkussene myt lynen buren betogen unde lynenwerck, alse na der medeghifft 
wontliek is, unde dat bedde schall nicht swarer wesen dan eyn halff schippunt 
mit deme hovetpole, bij broke dre marek zulvers. 


Van den daghochtijden unde avendhochtyden samptliken. 


Vortmer schal nyn brudegam in zineme brudlachtesdaghe nyne zidene 
men lynenne hemede ane smyde unde parlen dreghen unde de brud schall 
nymande lynene cledere gheven, ok nymand van erer wegene, men allene deme 
brudegamme unde de badekappe, de de brud deme brudegamme ghifft myt deme 
hemede en schall nicht better wesen dan achte mark Lub. unde de brud, de en 
schall ok deme brudegamme nyne sweydelere budele noch paternoster gheven 
noch nymand van erer wegene sunder argelist. 

Van der daghochtijden unde avendhochtijden samptliken. 

Vortmer wen de brudegam unde de brud vorlovet zint, so en scholen 
ze vor der brudlacht unde na der brudlacht binnen eneme jare nyne ghave 
gheven frunden edder vromeden ok nymand van erer wegene; ok en schall der 
brud unde brudegamme nymand ghave gheven behalven medegifft, kledere, han- 
truwe unde ingedome, alse en mede gelovet werd, bij broke dre mark zulvers, 
jodoch weme mede gheven werd beneden hundert mark Lub., den moghen de 
jenne, do to der brudlacht gebeden werden, geven ane broke kettele, kannen, 
gropen unde andere husgerade unde ingedome, ok en schall zyk nymand mit 
deme brudegamme kleden bij vorlust dre mark zulvers. 

Van den daghochtijden unde avendhochtijden samptliken. 

Vortmer wenner eyn junckfrouwe edder frouwe vorlovet wert, van deme 
daghe, dat ze vorlovet is beth an den dacht dat de hochtijd wesen schall, so 
en schall ze nyne sunderge koste mit junckfrouwen unde ok nyne vordentze 
hebben unde nynerbande sunderge ghesterie mit jemande van butenhuses 
noch nyn frund edder vromede van erer wegene binnen hus noch nergene 
buten der stad myt meyen varende, dar kost zij umme penninghe offte ane 
penninghe; ok en schall de brudegam edder nymant van ziner wegene komen 
in der brud hus mit jenigerhande sammelinge to dantzende edder to reyende; 
de brudegam unde de brud schollen ok myt ereme stovengande nynerleye 
kost hebben, noch in deme stovene noch buten deme stovene unde nymandes 
wert wesen, mer der van binnen hus; id en schall ok nymand don van erer 
wegene by verlust dre mark zulvers. 

Van den daghochtijden unde avendhochtijden samptliken. 

Vortmer war de brudegam unde brud uth trecket in den husen, schall 
nynerhande kost wesen, avend edder morgen, dan van des werdes gesinde; 
weret ok, dat de wert des nicht bewarede, so scholde he wedden unser stad 
teyn mark zulvers; weret ok dat des brudegammes offte der brud gesynde des 
dages jergene kost edder sammelinge hedden, eyn jowelick de dar mede were, 
de schall wedden dre mark zulvers. 

Van den daghochtyden allene. 

Item to den sulfften daghochtijden schall ok nymand komen to deme 
beddemakende unde to deme lichtmakende dan erer beider gesinde, ere schaffer- 
schen unde de jenne, de de mester wesen schall van den lichten to makende 


unde de brudliehte scholen wesen eyn jewelick van eneme lyspunde unde over 
41* 

all dat hus scholen wesen nicht meer dan twintich lichte uppe den bomen, eyn 
jewelick licht van eneme market punde unde twe schenckelichte eyn jewelick 
van veer marketpunden, doch moet yd woll myn wesen, men nicht meer, we 
dar en boven dede, de schall eyn jewelick stucke wedden myt veer mark 
zulvers. 

Van den daghochtyden allene. 

Vortmer en schall de brudegam ok nynerleye kost don myt wyne edder 
nymant van ziner wegen noch to vorsendende, tovorschenckende offte vor den 
tappen to theende, mer to der brudlacht over all mach men hebben anderhalve 
ame wyns unde nicht meer, alse dat de brudegam mit zineme rechte vorstan 
will bij vorlust sos mark zulvers. 

Van den daghochtijden allene. 

Vortmer des dages, alse de hochtijd is, moghen dar wesen alles volkes 
to tweundedortich schotelen unde nicht meer, van mannen, frouwen, junckfrouwen 
unde drosten, unde dar to schaffere unde schafferschen unde erer beider gesinde 
sunder argelist, twe uthe ener schotelen to etende, unde nicht meer dan veer 
richte to ghevende unde dar en schall nyn wilbrede mede wesen; dar en scholen 
ok nicht meer dan sostich posteiden wesen unde nyne meer laten bereiden; ok 
en schal men nyne birichte gheven unde nynen wyn men anderhalve ame, so 
vorscreven steit, unde beer mach men dar schencken, utgenomen Averelvesch 
beer, dat schall men dar nicht schencken, men schall ok des dages noch avend 
edder morgene buten huses anders nyne koste hebben, noch to frunde offte vro. 
meder lude hus, ok nynerleye spise, posteiden offte wyn schalmen buten huses 
senden frunden edder vromeden geistliken offte wertliken personen; ok schall 
men nyne rede penninge gheven offte senden kost aff tohebbende; unde wenner 
de brudegam na der maeltijd myt zinen unde der brud frunden trecket to ziner 
frunde hus, dar en schalmen nynen wyn schencken offte senden, mer men 
mach dar woll Hamborger beer unde Lubesch beer unde Overelves beer 
schencken, dar schall ok nyne kost wesen, noch van krude offte klarete, edder 
in Jenigerleye gedrencke, bij broke van eneme jewelkeme artikele teyn mark zulvers. 

Van den daghochtyden allene. 

Vortmer wen de brudegam trecket unde to bedde ghan schall, so en 
schall he nyne torticen hebben, id en zij twischen sunte Mertens daghe unde 
vastelavende, unde der torticen mogen veer wesen unde nicht meer, unde wen 
de brudegam unde de brud to bedde zint, so schall dar edder in anderen huseren 








1467. 325 


des avendes nyne sammelinge, dantze edder jenigerhande koste wesen van der 
hochtijd wegene; welk man edder frouwe dar mede were, de scholen wedden 
vor eyn jewelick stucke dre mark zulvers; des avendes schall dar ok nymand 


bliven sunder erer beyder gesinde, dar mogen ze to bidden veer van des brude- - 


gammes unde veer van der brud wegene, de en gelevet, dar to ere schaffere 
unde schafferschen unde nymand meer unde we desser stucke jenich breke, de 
schall wedden dre mark zulvers. 

Van den daghochtijden allene. 

Item des ersten daghes noch des anderen scholen dar nyne spellude 
komen sunder, de dar zin geladen, unde der mach to der daghochtijd wol 
neghene wesen edder myn, men nicht meer; der schalmen ok nynen vorsenden unde 
den spelluden schalmen des anderen dages to lone gheven,so hyr nabescreven steit. 

Item schall nyn banner to den bassunen better wesen dan sos schillinghe 
unde men schall nicht meer dan twe banner hebben by broke dre mark zulvers. 

Item des anderen dages vor der maeltijd schall dar degher nyn kost 
wesen noch mit frouwen edder mannen, megeden edder knechten, unde to der 
brud upstandinghe schall nymand komen to rechten ethende, dan veer man 
unde veer frouwen van jewelken zijden, ere schaffere unde schafferschen unde 
erer beider gesinde unde nymand meer; unde des avendes schall dar van der 
brudlacht wegene nyn dantze edder jenigerhande kost wesen van der hochtijd 
wegene; welk man offte frouwe dar mede were, de scholen dustement wesen 
unde de brudegam unde de brud scholen myt erer beyder gesinde in ereme 
huse bliven, dar moghen ze to nemen twe man unde twe frouwen van jewelken 
zijden, de ze willen, ere schaffere unde schafferschen, dar mede schall de hoch- 
tijd enen ende hebben unde dorch der brudlacht willen schall nymand bynnen 
eneme jare dar na werschopp offte gesterie stichten, bij broke dre mark zulvers, 
alse he dat vorstan wil myt zineme eede, offt he des gevraget wert. 

Van den avend hochtijden allene. 

Vortmer to deme beddemakende schall nymand komen dan erer beyder 
gesinde unde erer beyder schafferschen unde des avendes, alse de brudegam 
upgestan is, so schall dar nymand ethen sunder erer beyder gesinde, dar to mogen 
ze nemen van jewelker zyden twe manne unde twe frouwen, wen ze willen, 
van der brud unde des brudegammes frunden unde erer beyder schaffere unde 
schaffersehen unde nymande meer, dar schal ok nymand komen, en den hanen 
to bringende, bij vorlust dre mark zulvers. 

Des morgens, wan de brudegam upsteit unde to deme dome getrecket 
hefft, so schall he myt nymande nynerleye koste hebben unde myt nymande 
ghan, noch in wynkelren, in tavernen edder jergene anders, er to deme rechten 
ethende, unde to deme ethende mogen ze hebben myt mannen, frouwen, junc- 
frouwen, drosten to twintich schottelen unde dar to schaffere unde schafferschen 
unde erer beyder ingesinde unde nicht meer richte schall men gheven dan veer, 
dar schall nyn wilbrede mede wesen, twe uthe ener schotelen to ethende unde 
nicht meer dan vijffundetwintich posteyden to hebbende unde der nicht meer 
maken to latende, unde nyn gedrencke dan beer, utgenomen ÖÜverelvesbeer, dat 
schal men dar nicht schencken, ok mogen ze woll hebben to der brudlacht over 
all eyn aem wyns unde nicht meer, unde dar en schall des daghes nyn danss 
wesen unde de hochtijd schall dar mede enen ende hebben; unde des avendes 
scholen de brudegam unde de brud bliven in ereme huse myt ereme gesinde, 
dar mogen ze to nemen veer personen manne unde frouwen van jewelker zijden, 
de se willen unde ere schaffere unde schafferschen unde erer beyder gesinde 
unde nicht meer, unde scholen nyne kost meer hebben myt jemande noch jemand 
mit en; dar en scholen ok beyde avend unde morgen nyne spellude komen, se 
en zin dar geladen, ok mach men hebben teyn waskertzen to bernende to der 
hochtijd. Desser vorscreven stucke eyn jewelik to holdende bij vorlust teyn mark 
zulvers. 

Vortmer welk man junckfrouwe offte frouwe de nicht tosamende bringen 
so gud alse dusend mark Lub., de en scholen nicht meer hebben dan to twelff 
schotelen to ethende, dar to schaffere unde schafferschen unde erer beyder 
gesinde unde de scholen nyne posteiden noch wyn gheven, jodoch mogen se 
veer richte hebben unde beer schencken unde anders nicht, bij vorlust dre mark 
zulvers. 

Vortmer en schall de brudegam ok nynerleye kost don myt wyne edder 
nymant van ziner wegene noch to vorsendende, to vorschenckende offte vor den 
tappen to theende, unde men schall ok des dages noch avendes edder morgens 
buten huses anders nyne koste hebben noch to frunde offte vromeder lude 
hus, ok nynerleye spise offte wyn schalmen buten huses senden frunden edder 
vromeden, geistliken offte wertliken personen, ok en schalmen nyne rede penninghe 
gheven offte senden kost aff tohebbende, unde wenner de brudegam myt zinen frun- 
den trecket to ziner frunde hus, dar en schalmen nynen wyn schencken offte senden, 
mer men mach dar woll Hamborger beer unde Lubesch beer unde nyn Overelvesch 

beer schencken; dar en schall ok nyn kost wesen noch van krude offte clarete 
edder in jenigerleye gedrencke, alse dat de brudegam myt zineme rechte vor- 
stan will, bij vorlust sos mark zulvers. 

Item weme an gelde medeghegeven wert, myn dan hundert mark Lub. 
de mach hebben to teyn schotelen, twe uthe ener schotelen to ethende, dar to 
erer beyder gesinde, schaffere unde schafferschen unde nicht meer, unde der 
brud mach men woll gheven kannen, gropen unde ander husgerad, so vorgerort 
is, unde to den anderen brudlachten schall men nicht gheven, unde dorch der 
brudlacht willen schall ok nymand binnen eneme jare darna ghesterie stichten 
bij vorlust unde broke dre mark zulvers dergeliken. 

Van deme spelgreven. 

Item schalmen gheven deme spelgreven, wan he de daghe schrifft, van 
der daghhochtijd sos schillinghe, van der avendhochtijd veer schillinge unde van 
den brudlachten myt eneme spele twe schillinge, item dar to schall men eme 
geven van den daghochtijden achte schillinge unde van den avendhochtijden, dar men 
vor gheit myt deme reddeholte, veer schillinghe unde, dar men nicht vorgheit, 
twe schilinge unde de armen de to unser frouwen kerken nicht uth trecken 
sunder uth den anderen kerken, scholet eme gheven enen schillingh. 

Van den spelluden. 

Item men schall dren spelluden gheven samptliken vor godes geld enen 
schillingh Lub. 

Item to den daghochtijden moghen komen negen spellude unde der 
moghen woll myn wesen unde nicht meer unde der en schalmen nyn worsenden 
unde eneme jewelken van den schalmen van den daghochtyden gheven achte 
schillinge unde to der avendhochtijd, dar men dubbelden treck hevet, mogen sos 
spellude wesen unde nicht meer unde eneme isliken van en schalmen gheven 
sos schilinge unde van eneme eynvoldigen trecke, de uth unser leven frouwen 
kerken schuet, dar mogen dre spellude wesen unde eneme jewelken van den 
schalmen gheven veer schillinge, unde hyr mede en schall nymand furder vor- 
- pliehtet wesen, en jenige kledinge to gevende, se en scholen der ok van nymande 
esschen, en de to gevende, will over welk brudegam en jenige cledinghe gheven, 
dat mach he don ane broke mit gudeme vrien willen ungedwungen unde un- 
vorplichtet. 

Van den kocken. 
Item schalmen den kocken to lone gheven vor ere gropen slachtinge 

kockenrecht unde vor alle zake van den daghochtijden ene mark Lub. unde 
van den avendhochtijden, de dubbelden treck hebben, twelff schillinge unde van 
den avendhochtijden, de enen eynvoldigen treck hebben, schalmen achte schillinge 
geven; ok en scholen ze van der brudlacht nicht vorsenden; welk kock de hijr 
entegen dede, de schall wedden dre mark zulvers unde schall zines amptes hyr 
eyn jar entberen. 

Van den kokebeckern unde garbredere. 

Item deme garbredere unde ziner husfrouwen, de de heydeschen koken 
backen to den daghochtijden, schalmen gheven vor zine beckerie unde arbeyd 
achte schillinghe Lub. unde will ze we hebben to den avendhochtijden, de schall 
en gheven veer schillinghe. 

Van der anderen kokenbeckerschen. 

Item to den daghochtijden mach desulffte kokenbeckersche komen un- 
vorwiset unde der schalmen van sodaner daghochtijd gheven XII /$ unde to 
welker brudlacht edder daghochtijd, dar men posteiden ghifft, dar mach desulffte 
frouwe ok komen unvorwiset unde dar schal men er geven VIII /$ Lub. 

Vortmer welk gast zyk in unser stad vorandert unde unse borgerschen 
offte borgers dochter nympt, de schall alle desse willekore lijk unsen borgeren 
holden, bij dersulven bote alse vorscreven steit. 

Vortmer des negesten vrydages na der brudlacht, id zij dagbrudlacht 
offte avendbrudlacht, so scholen de brudegam der brud negesten unde de schaffere 
uppe dat radhus vor den rad komen unde sweren bij ereme eede, dat alle desse 
willekore na ereme wane geholden zin, aver we zin recht nicht don en will, 
de schall betteren vor den weddeheren eyn jewelik stucke, dar he nieht vor 
sweren will unde dat nicht to latende. 

Van den personen, de van schuld wegene entweken zint, ete. unde 
van den frouwen de by eren mannen nicht wesen wilt, wat de 
dreghen scholen etc. 

Vortmer offt jenieh man van schuld wegene entweken hedde offte ent- 
weken were edder in tokomenden tijden entwikende worde edder dage gemaket 
hedde edder makende worde edder eme sodane schuld to gegeven were, de man 
schall nyne voderde kledere dregen unde des mannes frouwe schall anders nicht 
dregen dan lakendoke, nyn smyde, nyne parlen, nyne vodere, nyn scharlaken, 
nyne bretzen, nyne keden, beth tor tijd, dat de man zine schuld betalet hefft 
sunder argelist unde welk frouwe van ereme manne sunder redelike zake toge 

unde nicht bij eme wesen wolde, de en schall des ok nicht dregen, so hijr 
bovensereven steit, id en zij myt willen unde van kentnisse des rades, we hyr 
en boven drecht, so hyr vorgerort is, he zij man offte frouwe, den will yd de 
rad nemen laten. 

Van den kinderen to closteren to bringende hijr binnen to sunte Johannese. 

We zin kind ghifft to closter hijr binnen to sunte Johannese, de schall 
noch vor noch na deme daghe, alse men dat kind kledet, nyne koste hebben 
noch nymand van zineme wegene bij broke dre mark zulvers, unde dessulven 
dages alse men dat kind to closter bringhet unde kleden schall, so schall des 
kindes moder offte zine negesten dat kind mit junckfrouwen unde frouwen des 
morgens to closter bringhen sunder spellude so wontlick is unde dessulven dages, 
wan dat kind gekledet is, so mogen des kindes negesten frund sulff teynde, man 
unde frouwen, eten, dar yd uthgetrecket is unde nymand meer. Jodoch schalmen 
den junckfrouwen uppe de sulffte tijd in deme clostere anders nyne edder nyne 
meer richte gheven dan wontlick is unde dar en schall nyn wilbrede mede 
wesen. Unde wenner de maeltijd gedan is, so en schall dar nyn treck in dat 
closter wedder wesen, umme dat kind to beghifftende unde ok furder nyne 
koste to donde, bij broke teyn mark zulvers. 

Van der clostervard buten der stad. 

We eyn edder meer kindere will to closter gheven edder voren, de moet 
nicht meer lude laten mede varen edder riden dan veer frouwen to eneme 
jewelken kinde unde unser borgere nicht meer dan twe sulffheren dar to meghede 
unde knechte, unde wenner ze komen van deme clostere des avendes, so scholen 
dar anders nyne personen edder frunde ethen, dan de to closter zin gewesen, 
jewelick stucke to holdende, bij broke teyn mark zulvers. 

Van den kindelbedden. 

Wor god ene frouwen will beraden enes kindes to nesende, de frouwe 
mach vorboden laten twintich frouwen unde nicht meer unde dar schall men 
nyne kost myt jemande van buten buses don unde des dages, alse men dat 
kind kerstent, mach men sos frouwen hebben umme dat to kerstende, dar to 
mach men noch sos frouwen to bidden; de twelff frouwen moghen dar sampt- 
liken ethen, nymand meer unde anders nyne kost to hebbende by broke dre 
mark zulvers. 

Hyr mede schall alle ghesterie gedan wesen, men, wan de frouwe in 


kerken gheyt, so mogen dar ethen de vyff frouwen, de myt er to kerken ghaen 

unde dar mogen ze sos frouwen to bidden unde nicht meer, unde wenner eyn 
frouwe in kerken gheit edder eyn man eyn kind kersten leth, so en schall dar 
des avendes nyne ghesterie wesen dan achte personen, ze zin frouwen offte man, 
unde nicht meer; ok en schall nyne frouwe van des kindelbeddes wegene jemande 
buten huses jenighe ghave gheven; ok en schall nynes kindes kolte better 
wesen dan van eneme halven tzickelthun unde nynes kindes lakene better dan 
van blekenden louwande, de ellen van veer edder vyff / Lub. ane borden, 
ljsten unde ane hole nede, we desser stucke welk breket de schall wedden dre 
mark zulvers. 

Vortmer schall nyne frouwe in deme kyndelbedde bruken andere bedde, 
kolthen, hovetpole, kussene edder lakene sunder alse nu wontlik is mede tho 
ghevende bij broke teyn mark zulvers, doch we ze alrede anders hefft, de mach 
der bruken. 

Vortmer schall nyn kynd gold, sulversmyde, pardurwerck noch parlen 
edder bunt to zinen klederen dregen noch krentze edder sappele dreghen, id en 
zij soven jar olt, men eyn besmydet bindeken moet yd woll dreghen, ok en 
schall nyn junckfrouwe kosteler haersnoere dregen dan van ener mark, bij vor 
lust teyn mark zulvers. 

Van der vadderschopp. 

Welk man edder frouwe eddes kindes vadder wert, de mach deme kinde 
to vaddergelde gheven veer schillinge Lub. unde nicht meer, noch an klederen, 
kleynoden edder an redeme gelde, eer dat kind vyff jar olt is, bij broke dre 
mark zulvers. | 

| Van den lijken. 

Wor eyn lijk in eneme huse is, dar van schall nynerleye gesterije wesen, 
binnen edder buten deme huse in jenigen steden, sunder allene des daghes, alse 
dat lijck begraven wert, edder alse de beghencknisse is, moghen in deme huse 
dar yd utgedregen wert, teyn frouwen buten huses ethen unde nicht meer, bij 
broke dre mark zulvers. Ä 

Alle desse vorscrevene artikele, ordinancie unde willekore myt wolbedachten 
mode unde vulborde unser borger, dar to geesschet unde vorbodet na ripeme 
rade eyndrachtliken gesloten, beden wij borgermestere unde radmanne vorbenomet 
to holdende bij broke unde penen vorscreven, unde offt de rad jemande, he 
were binnen offte buten rades, bewanede darumme, dat he offte zine husfrouwe 
desse erscreven willekore nicht geholden hadden, de man will de rad vor zijk 


14617. 331 


vorboden laten, dar schall he zyk denne myt zineme eede entledighen, weighert 
he denne deme also to donde, so will de rad van eme de pene unde broke 
nemen sunder gnade, so vakene hijr ane jemand brockhafftich wert befunden, 
unde wij willen, dat desse ordinancie unde willekore anghan scholen uppe 
de tijd etc. 

Unde uppe dat nymand in dessen vorscreven ordinancien unde wilkore 
brockhafftich werde, so beden de heren desser stad, dat eyn jewelick desse vor- 
benomeden ordinancie unde wilkore lese, edder zijk lesen late, umme zijk vor 


broke unde schaden to hodende. 
Gleichzeitige Aufzeichnung auf Papier. 


312. 


Cord von Hamme, Bürger zu Lübeck, klagt gegen Hans Roleves, Bürger zu Thorn, 
wegen Überfall und Beraubung auf der Landstrasse. 1468. Januar 5. 


Witlick zij, dat int jar unses heren dusent veerhundert achtundesostich 
des vefften dages des maendes Januarij des morgen tyd dages de beschedene 
Cord vamme Hamme, borger to Lubeke, vor deme ersamen rade to Lubeke to- 
sprake dede to Hanse Roleves, borgere to Thoren, alse van ener vegnisse wegene 
he ene unvorwaret, unentsecht wedder god, ere unde recht uppe des hilgen 
rikes straten gegrepen, gefangen unde eme dusend mark Lub. affgeschattet unde 
eme dar en boven etlike gudere unde lakene genomen unde affhendich gemaket 
scholde hebben, welke schattinge unde name zyk tosamende droge uppe soven- 
teynhundert mark Lub. Dar to Hans Roleves antworde unde zede, dat he eme 
sulk geld nicht affgeschattet unde des nicht entfangen hedde. Mer Hans Leveken, 
borger tome Sunde, van sodaner ziner vengnisse wegene deme ersamen heren 
Hinrike Rubenouwen, borgermestere tome Gripeswolde, drehundert Rinsche gulden 
ghegeven unde desulffte Hans Roleves noch nymand anders van ziner wegene 
der vengnisse und schattinge halven nicht meer entfangen offte geboret hedde, 
vurder seggende, he noch nymant anders van der vorscreven vengnisse unde 
schattinge wegene nyne ansprake to Corde vorscreven hedde edder to sakende 
dechte, des de ersame her Bertold Witijk, borgermester der stad Lubeke, van 
wegene des erscreven rades to Lubeke Hanse Roleves vragede, wer ok jemand 
anders in deme nastanden gelde der schichtinge part offte deel hedde, dar de- 
sulffte Hans: neen to zede unde he noch nemand van ziner wegene, geistlick 


offte wertlick, mit geistliken offte wertliken gerichte edder rechte darup zaken 
42* 





332 1468. Januar 5. 


edder spreken wolde edder scholde to ewigen tyden, wante sodanes ene entlike 
ellende vorschedene zake were. Welk de genante Cord vamme [Hamme]!) van 
deme ersamen rade to Lubeke begherende was, in desset erer stad nederste 
boek to tekende unde to schrivende, deme de rad so bevoell to beschende, dar 
bij an unde over gewest to tuge de beschedene manne, Hans van Colne, Hans 
Vrolike, Hans Buck, Gerd Spiringk, Bode van der Hoye, Hans Portenhagen 
unde Gerd Awerdingk besetene borgere to Lubeke, so dijt allent, so bovensereven 
steit, eyn openbare instrument dorch den ersamen Johanse Bersenbrugge eneme 
opembaren notarium darupp begrepen unde gemaket ok clarliken uthwiset der. 
geliken. Jussu consulum. 


Eintragung ins Niederstadtbuch: 1468, Antonüi abbatis. 


313. 


Albrecht, Herzog von Sachsen, quittirt dem Bath von Lübeck über den Empfang 
der ihm vom Kaiser überwiesenen zweijährigen KReichssteuer. 1468. 
Januar 7. 

Wir Albrecht, van gotis gnaden hertzog zcu Sachsen, lantgrave in Doringen 
und marcgrave zcu Miessen bekennen vor uns unser erben und thun kund mit 
diesem brieve gein ydermenniglick, die yn sehen ader horen lesen, das uns die 
ersamen wiesen burgermeister und rate zcu Lubuck zewee jar statstuwer, so sie 
dem allerdurchluchtigsten fursten und herren, herren Friderich, Romischen keyser 
etc., unserm allergnedigsten herren, jerlichen uff Martini pflegen zcu geben und 
sine keyserliche maiestat uns die czwee gantze jar zcu reichen verschriben had 
nach lute siner keyserlichen gnaden brieff uns daruber gegeben, des datum heldet 
zcur Nuwestat am fritag vor sant Maria Magdalena tag?) noch Cristi geburt 
viertzehenhundert und im sibenundesechtzigsten jaren gutlich und wol tzu dancke 
vergnuget betzalt und solch stuwergelt zweer jare dem ersamen Andre Gebhart, 
burger zcu Lubuck, unserm lieben bisundern von unser wegen obirgeantwert 
habenn. Solchs statstuwer geldes der zweer jare sagen wir den rat zcu Lubuck 
und ire nachkomen vor uns und unser erbenn quijt, ledig und los geinwertiglich 
mit und in crafft diess brieves. Des zcu bekentniss haben wir des hochgebornenn 
fursten, unsers lieben bruders, hertzogen Ernst, insigel gebrechen halben des 
unsern an dissen briefe wiessentlichenn lassen hengen, des wir hirtzu gebrucken. 


1) fehlt im Text. *) Juli 17. 

Gegeben zcu Missen. nach Cristi unsers herren geburt tusent vierhundert und 
im achtundsechtzigsten jaren am dornstag nach Trium Regum. 


Original ohne Siegel. 


814. 


Heinrich von Rene bekennt, von dem Rathe von Lübeck für den Rath vom Haag 
88 my 8 [ für sechs Hagensche Tücher empfangen zu haben. 1468. 
Januar 27. 

Ik Hinrik van Rene bekenne opembar vor alsweme, dat ik to miner 
vullen genoge van deme ersamen rade to Lubeke upgeboret unde entfangen 
hebbe to behuff des ersamen rades in den Hagen in Holland negenundeachten- 
tigeste halve mark Lub, de desulve rad to Lubeke dem ergenanten rade in den 
Hagen van wegene sos Hagescher laken plichtich unde schuldich was. Darumme ik 
Hinnk van Rene vorbenomet vor my van des vorgerorden rades in den Hagen 
unde erer nakomelinge wegen hebbe vorlaten unde qwijd geschulden, vorlate unde 
qwijd schelde jegenwardigen in krafft desses breves den obgenanten rad to Lubeke unde 
ere nakomelinge van der vorserevenen negenundeachtentigesterhalve mark Lub. unde 
soss laken wegen gensliken qwijd, leddich unde los, unde desses to merer tuchnisse 
der waerheid hebbe ik Hinrik van Rene vorbenomet myn signet unde wy 
Hermen Sundesbeke, radman, unde Wilhelm vamme Sande, borger to Lubeke, 
hebben tor witlicheid unser beyden ingesegel mede hengen an dessen breff, de 
gegeven unde screven is na der bord Cristi unses heren dusend verhundert am 
achtundesostigesten jare, des midweken na Pauli conversionis. 


Original mit anhängenden drei Siegeln. 


315. 


Der Rath von Stralsund trıfft mit dem Lübecker Rathmann Hinrich von Hachede 
eine Vereinbarung über die Rückzahlung der von demselben angeliehenen 
1050 my. 1468. Februar 5. 

W yttik Sy, dat int jar unses heren dusent veerhundert achte unde 
sosstich umme trent wynachten de ersamen heren borgermeistere unde radmanne 
der stad Stralessund vor sik unde ere nakomelinge unde de ersame her Hinrick 
van Hachten, doctor unde radman to Lubeke, vor sik unde syne erven hebben 
in vruntlicheid gedregen over een, so dat de vorbenomeden heren bormeistere 
unde radmanne boven unde to den verdehalfhundert Lubesschen marken, de ze 

nu rede hebben vornuget, scholen unde willen deme vorbenomeden her Hinrike 
darto vornugen unde wol betalen sevenhundert mark Lubesscher weringe in den 
twen nabescreven termynen, nomlik upp dat hilge fest passchen negest volgende 
vort over eyn jar, alze men scrivende wert negen unde sostich jar, verdehalleff- 
hundert mark, unde darna up dat negestvolgende fest paschen, alse men wert 
scrivende seventich yar, noch verdehalffhundert mark der vorbenomeden Lubesschen 
beweringe, so dat denne uppe den latesten termyn elleftehalffhundert mark Lubesch 
deme gesechten heren Hinrik edder sinen erven scholen degher unde ganczliken 
sin betalet to siner nughe, unde wo vakenne deme vorbenomeden heren Hinrike, 
so vorscreven is, betalinge beschut, schal he nugaftige qwytancien geven van der 
geborden summen. Hyrmede scholen de beyden vorsegelden breve, mit der stad 
Stralessunde anhangenden ingesegelen vorwart, sprekende up viffunde seventich 
Lubessche mark jarliker renthe gedempet sin unde na deme lesten termine der 
betalinge den vorbenomeden heren vamme Sunde wedderumme gehandreket 
werden.  Weret over, dar god vor sy, de termine, so vorscreven is, in der 
betalinge nichten wurden geholden, schal desse vorbenomede endracht nicht syn 
van werde, unde de vorbenomede her Hinrik scal sik denne vrii holden mogen 
an de beyden vorscreven renthebreve und der bruken na ereme lude.  Vortmer 
de vorbenomede her Hinrik van Hachten vor sik unde sine erven heft vorlaten 
unde vorlet jegenwardich in craft desses breves na der betalinge, also vorscreven 
is, de vakebenomeden heren borgermeistere unde radmanne van aller namaninge, 
nastelligen renthen, kosten unde theringen dar umme bescheen, quid, leddich 
unde loss, nummer darup to sakende.  Disses to merer orkunde der warheid 
hebben dee vorbenomeden heren borgermeister unde radmanne erer stad Strales- 
sund ingesegel unde de vorbenomede her Hinrik van Hachten syn ingesegel 
witliken gehengen heten an dessen breff, de geven unde screven is in deme 


jare vorscreven amme dage sunte Agate der hilghen juncvrouwen. 


Original im Stralsunder Rathsarchiv mit dem Secret der Stadt und dem Siegel des Lübischen Rathmannes 
Hinrich von Hachede. 


316. 

Der Rath von Braunschweig giebt dem Rathe von Lübeck Nachricht von der eidlichen 
Aussage zweier Bürger, dass Ludeke Koke eine rechtmässige Forderung 
von 30 Rheinischen Gulden an den Lübecker Bürger Hans Wynningstede 
für verkaufte drei Ceniner Kessel habe. 1468. Februar 8. 

We de rad der stad to Brunswigk bekennen unde betugen openbar myt 
dussem breve vor alle den jennen, de one seen edder horen, dat vor uns is 








1468. Februar 8. 335 


gekomen de beschedene man Ludeke Koke, unse borger, unde heft uns vorstan 
laten, wu dat Hans Wynningstede, borger to Lubeke, ome schuldich sy drittich 
Rinsche gulden vor drey sintener kettele, de he ome hir in unser stad in 
sinen huse avekoft unde de he ome ok van hir wente to Lubeke gesant hebbe, 
unde dar de genante Hans Wynningstede ome twene sintener kelmyn up gesant 
hebbe. Welker drittich gulden kopes unde kettele de genante Hans Wynning- 
stede ome myssaken wille. Des heft de genante Ludeke Koke, unse borger, 
vor uns gebracht de vorsichtigen manne Werner Kersteningrode unde Henning 
Wolters, ok unse borger, frome, erlike, tuchwerdige lude, de hebben vor uns mit 
upgerichteden vingeren stavedes eydes lifliken to den hilgen gesworen, vortuget 
unde vorrechtiget, dat se in vortiden dar hebben an unde over gewesen in des 
genanten Ludeken Koken, unses borgers huse unde hebben dat gehort unde 
geseen, dat de genante Hans Wynningstede dem vorbenomeden Ludeken Koken, 
unsem borger, rechtes kopes avekoft hebbe drey sintener kettele vor drittich 
Rinsche gulden, on sij ok witlik, dat de vorbenomede unse borger dem genanten 
Hanse Wynningstede de drey sintener kettele gesant hebbe van hire wente to 
Lubeke unde dar twey sintener kelmyn wedder up entfangen hebbe. Unde 
dusser dingk to bekantnisse unde openbaren bewisinge, dat dusse vorscrevene 
tuchnisse vor uns dem rade so gescheyn is, alze vorberort is, hebben wy unser 
Stad secretum gehenget laten an dussen breff. Gegeven na der gebort Cristi 
unses heren verteynhundert in dem achte unde sestigesten jare, des mandages 
nach sanete Dorotbee virginis. 


Original mit anhängendem Siegel. 


317. 


Hermann Heinemann, zur Zeit in Königsberg, dankt dem Lübecker Raih für seine 
Verwendung bei Herrn Ake Axelson, bittet, ihm über den zur Zusammen- 
kunft der Parteien festgeseizien Tag Nachricht zu geben und schlägt da- 
für den 15. August oder drei bis vier Wochen darnach vor. 1469. 
Februar 27. 

Meinen fruntlichen dinst unde was ich gutes vormag allezeit zcuvor. Er- 
samen wolweysen achtbaren unde namhafftigen heren, sundirliche gunstige gude 
frunde. Also mir denne ewer allir weysheyt uff meyne schriffte an den ersamen 
her Bertold Wytyk, ewren burgermeister geschreben unde vorbass die sache 
an ewer herlichheyt gebrocht, ewer gutig antwerth an mich habt geschreben, wie 

ewer allir weysheyt sich mit dem edln unde gestrengen her Ake Axesson 
meyner sachen halben habt bearbeyt, wie sich der genante her Ake Axesson 
alles dinges desir sache halben by ewer wirdikeyt unde die gemeyne hennesche(!) 
stete zcu irkennen will setzen, das ich ouch nieht auss slo unde mich das ouch 
in vorghen gezeyten hebe irboten unde noch gerne do bey wil bleyben unde 
bedancke das ewers grossen vleysses, mühe unde arbeyt, hirinne nicht gesparet. 
Got fuge is, das ichs ymmer ken ewer herlichkeyt musse vordinen. Hirumb 
achtbarn unde wirdigen liben heren bitte ich, so ich demutticlich sall unde 
mag, ir wolt den tag der zeusampnekominge von beyden parten, also des ge- 
strengen her Aken obengedocht unde meyner personen durch ewer schriffte 
wyssen lasen, wen ewer herlichkeyt das mit dem itezeberurten her Aken uffs 
bequemeste gelieben mag, dornoch ich mich gerne welde richten, mochte das 
gescheen uff unsir liben frawen tag worczewege neestkomende!) adir drey wochen 
adir vir dornóch, das setze ich zcu ewer herlichkeyt irkentnisse unde steet mir 
grosslich, nu inde in zeukomenden gezeyten ken ewer allir weysheyt zcu vordinen, 
die der almechtige got in gesuntheyt czu langen gezeiten musse enthalden. 
Gegeven zcu Konigesbergk am  sonnabende noch Mathie apostoli im etc. 


LXVIII'en jare. 


Herman Reyneman, itzundir zcu Konigesberg. 
Aufschrift: Den ersamen wolweysen unde namhafftigen mannen, heren burger. 
meistern unde rathmann der stad Lubeke meynen gunstigen liben heren. 
Angekommen den 11. April. Original mit Best des aufgedrückten Siegels. 


318. 


Graf Gerd von Oldenburg gewährt den Kölnischen Weinkaufleuten freies Geleit 
durch sein Gebiet auf ein Jahr. 1468. März 3. 

Wy Gherd to Oldemborch unde Delmenhorst greve etc. don wytlik als 
weme, dat wy umme der ersamen borghermestere unde radmanne to Lubeke 
unser leven frunde bede willen hebben ghevelighet unde geleydet unde myd 
desseme unseme breve velighen unde leyden der ersamen van Kolne wijnlude, 
de uppe de Elve komende unde Rinsche wyne van wegene unde to behoff der 
vorgeschreven van Lubeke van desses breves datum an eyne jarlank bringhende 
werden vor uns unde alle de jennen de umme unsen willen don unde laten 
scholen unde wijllen, der wy sunder argelist mechtich synd myd eren personen 





7) August 15. 

haven unde guderen velich unde ungehindert dit vorgeschreven jarlangk to- 
komende, vorkerende unde wedder dor unse ghebede in ere seker behold na 
wontliker wise sunder allen hinder, gheverde unde argelist tho reysende, doch 
unse tolne unde rechticheide unvorsumet. Des tor tuchnisse hebben wy unse 
ingesegel an dessen breff heten drucken, de gheven is uppe Segeberghe na 
unses heren bord verteynhundert in deme achtundesostigesten jare amme ersten 
donnredage in der vasten. 


In dorso: Item una alia littera in presenti facto reperitur in capsa burgimagistrorum. 


Original auf Papier mit aufgedrücktem Siegel unmittelbar unter dem Schriftfelde. 


319. 


Der Rath zu Grabow schreibt an den Lübecker Rath in einer Streitsache der 
Lützower gegen einige Grabower. 1468. März 4. 


Vor alle den jenen, de dessen breff zeen edder horen lessen bosunderghen 
vor jw ersamen vorsichtighen heren borgermesteren unde radmannen der stad 
Lubeke bokennen unde botughen wy borgermestere unde radmanne der stad 
Grabow, dat vor unseme bosittende stole des rades in usser jeghenwardigheyt ys 
ghewessen Hennink Witte, richtevaghet user junckeren der Lutzowen unde hefft 
apenbare bokant, wo he van hetes weghen de Lutzowen by Heyne Bobroven, 
unseme medekumpane des rades bosaten scholde twe Rynsche gulden unde 
vyff elne Grabowesches wandes umme pyne wyllen, de Hans Selyman edder 
Hans Arndes scholde vorvallen wessen, so langhe dat se erer pyne wysse 
barrynghe wusten. Anders hadde Heyne Bobrow de gulden myd deme wande 
to rechter tyt gerne uthe gheven. Hiir ane unde aver hebben wessen Hermen 
Dovesal unde Hinrik Zachow, borgher myd us boseten, tughes loven unde eren 
werdich, de dat vor rechten wyllen, so sse van rechtes weghen schullen. Dar 
na, do de pyne van Hans Sclymanne to den heren qwytit was, so was Heyne 
Bobrow erghesereven vor uns unde boed Hans Arndese twee Rynsche ghulden 
unde vyff elene wandes, de he nicht hebben wolde, he wolde erst kost unde 
therynghe wedder hebben, des Heyne Bobrow unsen junckeren den Lutzowen 
und uns ghantz unde all wolde horet hebben nach deme, dat yd gheld bo- 
kummert was to voren, eer de tyt qwam, mende, he were em nyner therynghe 
pleghe, dat Hans Arndes nicht by wolde, men he scholt yd wedder vor de 


wysheyt der heren to Lubeke, deme Heyne Bobrow vorghescreven gherne volghen 

wyl. Hiir weren ane unde aver Mathias Bremer, Hinrik Rosenwynkel, Lubbeke 
Berndes unde Hans Brade borgher myd us to Grabow boseten, tughes loven 
unde eren werdich unde vele mer vramer bedderve lude. Des to tughe hebben 
wij borgermester unde radmanne vorghescreven usser stad secret witliken drucken 
heten nedden an dessen apenen breff. Screven unde gheven na der bort Cristi 
dusent verhundert dar na in deme achte unde sostighesten des vrigdaghes vor 
Invocavit etc. 


Angekommen den ?. März. Original auf Papier mit aufgedrücktem Siegel. 


320. 


Der Rath zu Grabow beurkundel, dass die Rathsleute Heine Bobrow und Werneke 
Siruve daselbst den Hennink Witte zu ihrem Bevollmächtigten bestellt 
haben. 1468. März 5. 


Vor alle den jenen, de dessen breff zeen edder horen lessen bosunderghen 
vor jw vorsichtighen heren borghermesteren unde radmannen der stad Lubek 
bokennen wy borgermestere unde radmanne der stad Grabow, dat vor unseme 
bosittende stole des rades in unsser jeghenwardigheyt syn ghewessen Heyne 
Bobrow unde Werneke Struve, medekumpane unses rades unde hebben mechtich 
ghemaket myd hand unde myd munde, jeghenwardich in crafft desses breves 
mechtich maken den boschedenen man Hennink Witten, borgher to Grabow, 
hebber unde wyser desses breves aller sake unde alle tosprake, de Hans Arndes 
borgher to Grabow jeghen ssee unde jeghen enen jewelken bosunderghen van 
syner eghenen weghen edder van Alheyd Peter Mollers weghen zeligher decht- 
nisse wert handelende unde sprekende in vruntlikeme sclete edder in recht tho 
vorschedende unde gheven em alle vullekamen macht, wes Hennink vorghescreven 
darane deyt in vruntlikeme ghesclete edder in recht to vorschedende, dat schal 
so mechtich wessen unde wyllen so vast holden lyk der wys, yfft se sulven 
jeghenwardich weren unde yfft se dat van worde to worden sulven vorhandelden. 
Des to thughe hebben wy borghermestere unde radmanne vorghescreven unser 
stad secret wytliken drucken heten nedden an dessen apenen breff Gheven 
unde screven na der bort Cristi dusent verhundert dar na in deme achte unde 
sostighesten des sonavendes vor deme sondaghe, wen de moder der hylghen kerke 
synghet Invocavit eto. 


Original auf Papier mit Rest des aufgedrückten Siegels. 

321. 

Der Rath von Lübeck macht den Rath von Lüneburg darauf aufmerksam, dass 
das Verhältniss zwischen König Christian und den Axelsons Seerüstungen 
der Städte nothwendig machen könne, und fordert ihn zu einer Besprechung 
hierüber und über andere den Kaufmann in. Liefland und in Flandern 
betreffende Gegenstände auf. 1468. März 7. 

Unsen fruntliken grut mit vermogen alles guden. Ersamen wijsen heren, 
besundern ghuden frunde  Wij twivelen nicht, juwe ersamheyde zij wol in 
dechtich des eddelen unde wolgebornen heren, Gherdes, greven to Oldenborch 
ete. vorghevendes to Odeslo in juwer, der anderen stede unde unser radessende- 
boden dar vorgadert jeghenwardicheit, dat denne under lengeren was, dat de 
sulve her Gerd was begerende, dat gij, de anderen stede unde wij den irluch- 
tigesten hochgeboren fursten unde hern, hern Cristiern, koninge der drijer rijke 
etc. zinen leven broder in der limpelikesten wijse teghen de Axelssen vorbeden 
unde vorschriven wolden, deme wy na juweme unde der anderen stede belevend 
so gerne gedan unde unse egenante bodeschopp deshalven uthgeverdiget hebben, 
unde wes uns van der wegen vor antwerde wedderfaret, willen wy juw um- 
benalet nieht laten. Unde alse denne her Gherd vorbenomed to Odeslo ok vor- 
gaff, dat he synen hern broder vorscreven sunder trost, hulpe unde bistand nicht 
dechte to latende, unde is to vormodende, dat de sulve here Gerd unde meer 
andere in der Ostersee redende werden, dar entegen denne de Axelssen villichte 
ok uthmakende wurden, so dat de zee sere gewlomet unde de gemene unschuldige 
zevarende man grofliken beschediget mochte werden, dat den gemenen steden 
sere vorfengklick wesen unde unser aller havene in tovore unde afvore merkliken 
vorstoppen wolde, dar uns allen nicht mede stunde to lidende, sunder deshalven 
grofliken van noden wolde wesen, wij samptliken in de zee makeden, umme den 
unschuldigen zevarenden man na unseme besten vermoghe to beschuttende unde 
to beschermende. Unde wente, ersamen guden frunde, grofliken is van noden, 
gij, de andern ersamen stede, de unlanges to Odeslo vorgaddert weren, unde wy 
desse[r] twijer bovensereven unde ok meer anderer merkliken sake halven den 
kopman van der Dutschen hense sowol in Lijflande alse in Vlanderen anliggende 
yo eer yo lever tosamende komen, darumme is unse degher andachtige beger, 
gij juwe erliken vulmechtigen radessendeboden am sondage Oculi negest komende!) 
des avendes in der herberghe binnen unser stad hebben willen, umme to rad- 


!) März 20. 

slagende, wo wy stede uns der vorbedinghe unde vorschrivendes halven vor den 
heren koning an de Axelssen bescheen, ok der uthredinghe wegen in de zee to 
donde unde anderen des kopmans vorbenomeden saken billiken unde limplikest 
hebben mogen vor unser aller wolfart unde dat gemene beste denende. Ghij, 
guden frunde, desset nergen mede vorleggen, dar vorlaten wy uns gentzliken to 
unde vordenent ok umme juwe ersamheide alle wege gerne, de gode wolmogende 
sin bevalen. Screven under unser stad secrete am mandage vor Reminiscere 


anno LXVIII. 


Borgermestere unde radmanne der stad Lubeke. 


Aufschrift wie gewöhnlich. Original im Kathsarchiv zu Lüneburg. Secret abgesprungen. 


322. 


Der Rath von Wismar giebt dem Johann von Bole ein Fürschreiben an den Rath 
von Lübeck. 1468. März 8.') 


Jw ersamen unde wisen mannen, heren borgermesteren unde radmannen 
to Lubeke, doen wij borgermestere unde radmanne der stad Wismer witlick apen- 
bare betughende in unde myd desseme breve, dat de beschedene Johan van Dole, 
togher desses breves is unse medeborgher, hefft lijck andern unsen borghern 
stadrecht ghedaen. Worumme bidden wij juwe ersamheide degher fruntliken, 
gij den vorgenanten Johan, unsen borgher, myd zinen gudern unde kopenschoppen 
in juwe stad unde gebede kamen unde varen, em sodane syne guder unde ware 
tho vorkopende unde sliten staden willen. Vorschulden wy umme juwe ersam- 
heide alleweghe gerne. In tuchnisse der warheid is unser stad secret rugge- 
linghes ghedrucket uppe dessen breff, dede gheven unde schreven is na der 
bord Cristi dusent veerhundert darna in deme achteundesostigesten jair, des 
dinxtedages vor Gregorii pape. 

Angekommen den 15. März. Original mit rückwärts aufgedrücktem Secret. 


323. 


Johann Steinhus sendet dem Rathe von Lübeck einen nach dessen Wunsch abge- 
fassten Zuversichisbrief. 1468. März 9. 


Minen otmodigen underdenigen willigen deinst nu und to allen tijden. 
Erwerdigen genedige leyven heren. Als ik iwer werdiger wijsheit vortijden 


" Mehrere solche Fürschreiben aus den Jahren 1468 bis 1470 sind vorhanden, sämmtlich auf 
Pergament geschrieben, während der Rath übrigens in seinen Briefen sich des Papiers bediente. 

gescreven hadde, als umme alsolken gelt achter iuwen kemerer leget myt namen 
IX< mrk. Lubesch to geven her Heinrik Castorp burgermester myt enen oppenen 
vorsegelden breve der stat van Collen, inholdende vor all rechtferdige namaninge, 
darop jwe wijsheit myr do screven, dat alsolliche breiff nicht noechhafftich were, 
der breff moeiste inholden, dat ein stat van Kollen screve in den breff, dat sey 
gut wolden sin vor all namaninge geistlich und weirntlich und wu dey sin. 
Also, leyven heren, so sende ik jw enen breiff van der stat Kollen, dar sey sich 
in vorscryvet und vorsegelt, borge to sin vor all namaninge geistlich und wertlich 
und wu sey sin, und bidden darumme jwe erber wijsheit, alsolliche gelt to geven 
her Heinrik Castorp burgermeister. Dat wil ich alle tijt vordeynen, wor ich 
kan und mach, dat kent got, dey jwe. erber wijsheit bewair to allen tijden 
starck und gesunt. Datum in Kollen VIII in der Vasten, anno MCCCCLXVIII. 


Johan Steinhuss. 


Aufschrift: Den — — ratmannen der stat Lubeke, mynen «. s. w. sall dusse breff. 


Original auf Papier mit aufgedrücklem Siegel. 


324. 


Der Rath von Lübeck schreibt an den Rath von Lüneburg wegen eines Tages, um 
mit dem Herzog Johann von Sachsen- Lauenburg über rückständige, 
Lübeckischen Bürgern schuldige, Renten zu verhandeln. 1468. März 9. 

Unsen fruntliken grut mit vermogen alles guden. Ersamen unde wisen 
heren, besundern guden frunde. Juwen breff mit ener ingelechten copien enes 
breves des irluchtigen, hochgeboren fursten unde heren, heren Johans hertogen 
to Sassen ete, inneholdende van dem verrameden dage twijschen synen gnaden 
unde uns, unde ın wat mathen syne herlicheyd den sulven dagh nicht beriden 
kone, sunder zine herlicheyd unde ghij van syner wegen sint begerende sodannes 
dages entholdinge beth in de achte dage tho Paschen,!) twijschen der tijd gedencke 
he sick, wil god, wedder to fogende bij de hand unde sodannen dagh to be- 
ridende in alle sodanner mathe, alse twijschen em unde uns is verramed etc, 
hebben wij to guder mathe na allem inneholde wol vernomen unde den unsen, 
den des tokomet, lezen laten. De uns na erer besprake darup geantwordet hebben 
unde yd in der warheit ock so is, so gij sulven wol weten, dat wy vaken unde 
vele dem genanten hern hertogen to leffmode mennige entholdinghe unde up- 


— 

ruckinghe by den unsen van langen tijden heer erer bedageden unde vorsetenen 
renthe mit swarheid hebben vorworven, jodoch den unsen sulkent nicht hefft 
mogen bedigen beth heer to, wente de here hertoge vorbenomed den unsen 
etliken van twen, unde etliken van dren jaren heer unde lengk erer bedageden 
renthe vorsatich is gewest unde noch is. . Hedde aver de genante here 
hertoge dem upgenanten dage genuch mogen don, hedden wy gerne gesehen, 
wowol de unse menen, ze erer bedageden unde vorsetenen renthe halven 
nicht en egen jenige dage to lestende edder  furdere  entholdinge to 
belevende, men zint van uns begerende, ze sick holden mogen in eren vor- 
setteden unde weddeschatteden gudern na inneholde erer breve en darupp ge- 
geven, unde dat wy en darto hulpe unde bistand don willen, des wy en nicht 
lenger vorwesen konen, sunder en darto hulpe, trost unde bistand don moten, 
darvan vurder unwille entstan mochte, dat wy lever vorhud zeghen, kennet god, 
de juwe ersamheide lange spare gesund. Screven under unser stad secrete, am 
mydweken na deme sondage Invocavit, anno LXVIIL 


Borgermestere unde radmanne der stad Lubeke. 


Aufschrift: Den ersamen vorsichtigen unde wijsen heren, borgermesteren unde 
radmannen to Luneborch, unsen besundern ghuden frunden. 


Original im Rathsarchiv zu Lüneburg mit Resten des Siegels. 


In Lüneburg aufgeschrieben: Copiata et missa duci Saxsonie sexta feria ante Reminiscere. [März 12.] 


325. 


Hermann Reinemann dankt Bertolt Witik für seine und des Raihes zu Lübeck 
Verwendung in seinem Streite mit dem Ritter Ake Axelsson, bittet um 
weitere Unterstützung, zeigt an, dass er nach Schottland zu segeln be- 
absichtige und am 29. September in Lübeck zu sein hoffe. 1468. März 11. 


Minen vruntlike grut myt vormogen alles gudes. Ersame leve her Bertolt, 
jwe leve to weten, dat ik den breff wol untfangen hebbe, den my hefft sent 
unde screffen de erwerdige rait van Lubeke, also van des ryders wegen her 
Haken Akseles, dat de erwerdich rat undernomen heft unde de ryder syn sake 
by den rat van Lubeke set hefft, des danke ik jw unde dem erwerdigen rade 
van Lubeke vruntlike unde wil gerne myne soke seten by der erliken wysheit 
des rades [to| Lubeke unde folafftich wessen to eyn gantssen unde myner sake. 
Item leve Bertolt wetet, dat ik hijr hebbe koft eyn schip, dar denke ik mede 

to segelen in Schotlant, oft got wil beholden reyssen, so hoppe ik to Lubeke 
to wessen up sunte Mycheles na inholdes breffes, den ik dem erwerdigen rade 
van Lubeke sant hebbe.  Doet wol, leve her Bertolt, doet wol unde west myn 
bestes hijrin. Item leve her Bertolt, ik bidde jw, so jw den wol dechtich is, dat 
ik hebbe sent eyn koppie den erwerdigeu rat van Lubeke des besworen breffes, 
den my de erwerdige rat van Dansseke geven hefft na legenheit miner sake 
stede unde vast set[et] by de erlike wysheit des rades [van] Lubeke. Leve 
her Bertolt, ik wet jwer leve sunderges nicht to seryven men over my to beden, 
also ener jwen besundergen guden.  Hijr mede sit gode bevolen to sin denst. 
Gesereven in Konigesberge in sunte Gregors avende LXVIIL De lopper is 
vornoget. 
Hermen Reyneman. 


Aufschrift: Dem ersamen her Bertolt Witik in Lubeke sal desse breff. 
Angekommen den 11. April. Original auf Papier mit Rest des aufgedrückten Siegel. 


326. 
Verpfändung einer Braupfanne. 1468. März 13. 


Hermen Windelmann vor dessem boke hefft bekant, dat he unde zine 
erven schuldich zint Peter Drogen unde zinen erven vefftich mark Lub. pen, 
so se under zijk des eyns zint, umbeworn to betalende, darvor he eme zine 
bruwpannen van twintich tunnen, so de in zineme huse, belegen in der Klock- 
geterstraten, dar he inne wonet, steit bemuret, myt deme iserwerke unde aller 
erer tobehoringhe vor dessem boke hefft vorpandet. 


Eintragung in das Niederstadtbuch: 1468, Reminiscere. 


327. 


Johann von Mengden, Ordensmeister in Liefland, ersucht den Rath von Lübeck, sich 
gegen den Kompthur von Memel nachgiebig zu erweisen. 1468. März 18. 


Unsen fruntlicken groith unde wes wir umme juwir aller leve unde 
fruntschapp willen gudes vormogen stedis tovorn. Ersamen wolwisen unde vor- 
sichtigen leven hern unde besundern guden frunde. Als idt denne twisschen 
dem ersamen unde geistlicken broder Johann van der Dunger, unses ordens 
kompthur tor Memell unde juwir stadt Lubbick vaste wat bitter gestanden hevet 
van wegen somlicker guder, de em van juwen medeborgern aldarsolvigest to 

Lubbick sollen bekommerth sien, de he achtet upp verhundert Rinssche gulden, 
darumme he denne der juwen eynsdeels tor Memelle gefangen, uppgeholden unde 
ock de strate juweme koppmann beth hirto darsolvigest tor Memell gesloten 
hadde, so uns juwe fruntschapp offte unde vaken darumme geschreven unde 
fruntlicken angelanget heveth, dat wir sulcks gerokeden to wandelende ete. hj 
sollen, besundern leven frunde, ane twivell vor wair weten, wes beth hertho 
yuw unde den juwen ym sulckeyn geschein, dat uns dat allewege entiegen unde 
undancke gewest is, unde begern juw umme den willen gudtlicken to wetende, 
wowall de gedachte kompthur noch tor Memell is unde blyveth, dat wie idt mit 
em dorch unse gebediger, de wie to em gesanth, mit dussen zaken also gefogeth 
unde gemakett hebben, dat des forder den juwen nicht noith sien schall, unde 
mogen wal vry unde velich vor em unde den synen tor Memell de strathe 
hendorch uppe unde nidder sunder eynicht vare wancken, theen unde varen na 
older gewonheith to water unde to lande, des gie vorwar geloven unde idt den 
juwen unde dem varenden koeppmann also mogen vorkundigen ete. Wes em 
aldar in juwer stadt bekomerth is, hevet he gantez to uns gesath, also dat wie 
twisschen juw unde em in fruntlicheith darumme handelen sollen, des wie uns 
gentezlich vormoden, gy willen dat ock, guden frunde, gudtlicken uppnemen 
unde eyn wolgefallen sien juwen ersamicheiden, de wie mit sundirliekem vlite 
fruntlicken bidden, dat gie hirupp trachten willen, dat men den zaken eyn ge 
limplick middell vorfogen mochte, wente gie sunder twivell wall weten, wes de 
gedachte unse kompthur gedan unde genomen hevet, dat dat in eynem opembaren 
krige gescheen unde den yenen genomen is, die unses ordens vynden aff unde 
to foreden. Unde wes hirinne gedyen, dat de zaken twisschen juw unde em 
to eynem fruntlicken unde grundtlicken vordracht komen mochte, dar willet uns 
juwe gude menynge mit dem ersten widder upp schriven. Wat wie juw unde 
den juwen to guder fruntschapp unde to fordernisse mogen ertogen, dar sallen 
uns aller wege gutwillich inne dirfinden juwe ersamicheiden, de wie gode al 
mechtich gesunt bevelen.  Gegeven to Rige am fridagge negist vor Oculi, im 


LXVIIIten jare. 
Broder Johann van Mengede anders genant Osthaff, 


meister Dutsches ordens to Lifflanth. 
Aufschrift: Den ersamen wolwisen vorsichtigen mannen, borgermeistern unde raith- 
mannen der stadt Lubbeck, unsen besundern leven unde guden frunden. 


Original auf Papier mit aufgedrücktem Siegel. 

328. 


Auslieferung von Waaren, welche als Ersats für unrechtmässiger Weise von Aus- 
liegern genommenes (ut vorläufig mit Beschlag belegt waren. 1468. 
Nach März 23. 

Witlick zij, alse denne de beschedenen manne Peter van Scheve, Hans 
Besop unde Hans Woltman besatet hadde int jar LXVI Michaelis bij Hanse 
Bucke verdehalve last ales unde veerhundert holtes dem werdigen heren Johan 
van Sungeren, do tor tijd kumpthur tor Memel tobehorende umme zake willen, 
dat dessulfften heren kumpthurs undersaten en ere gudere in der zee affhendich 
hadde gemaketh laten ete. Des en denne ordell unde recht ghegeven hadde, 
dat sodane guder in besate stan scholden jar unde dagh bij Hanse Bucke in 
vorwaringhe, umme deme heren kumpthur vorscreven sulke besate witlick to 
donde, umme sodane guder binnen jar unde dage mit rechte to entsettende, so 
der stat richteboek eynsodans clarliken innehefft. Welke besate binnen jar 
unde dage nicht entsat is etc. Darup denne de rad to Lubeke int jar LXVIII des 
midwekens vor midvasten!) vurder affzede vor recht: Nademe de erscrevene 
her kumpthur sulke besate nicht entsath hefft, so recht were, so scholde Hans 
Buck den erscrevenen Peter Scheven, Hanse Besop unde Hanse Woltmanne 
overantweren, wes van dem ale unde holte gekomen were ete. Des denne de- 
sulffte Peter van Scheve, Hans Besop unde Hans Woltman vor deme rade unde 
dessem boke bekand, dat ze van deme obgenanten Hanse Bucke van der vor- 
genanten guder wegen entfangen hebben hundert sossundesoventigeste halve mark 
Lub. de van densulfften gudern gekomen scholden zin unde nicht meer, so Hans, 

Buck zede. 

Eintragung in das Niederstadtbuch: 1468, Pasche. 


329. 


Otto von  Hochlem|, Komthur zu Memel, schreibt dem Rathe von Lübeck, dass, 
wenn derselbe ihm die in Lübeck mit Beschlag belegten Güter nicht zu- 

rückgebe, er sich in Memel schadlos halten werde. 1468. März 27. 
Mynen fruniliken grudt myt behechliker dirbeidinge gansses vormogens 
stets vorentfangen.  Ersamen lieven heren unde bizunderen vorsichtigen lieven 
frunde, borgermeister unde rathmans. Ich bidde uch fruntlicken, moget wesen, 
gij uch bedencken willen unde senden my dat gelt, van mynen guderen geworden 


!) März 23. 

is. Ich en hedde my, lieven heren, an uch des nicht vormoden wesen, dat gij 
myne guder solden besperren, naedem sie bekant hebben, so uch allen wol wit. 
lick is, dat sie to Danssig koften unde vorkofften unde up der wederreyse genomen 
worden. Moget aver nicht wesen, gij my nicht wilt volgen laten myn gelt, so hebbe 
ich, lieven heren, so gudt recht thor Memel, dat myne to manen unde to vordedengen, 
als gij van Lubick in juwer stadt dat juwe. Want yo wesen sael, des ich dan 
myt al nicht gerne doe, ich wolde anders des mynen overlanck wol sin na 
gekomen, dat ick op en sodant gelaten hebbe, gy uch bedencken sollen unde 
laten my dat myne volgen. Hirop begere ich van uch eyn scrifflich antwerdt, 
wes wesen mach ader nicht. Gegeben am sunnendage Letare, im LXVIII. 


Kumpthor thor Memmell. 


Aufschrift: Den ersamen mannen unde vorsichtigen heren borgermeistern und 
rathmannen der stadt Lubicke, semptlichen adir bijzunderen, mit 
ganser ersamicheit. 


Angekommen den 5. Mai. Original auf Papier mit aufgedrücktem Siegel. 


330. 


Vorläufiger Vertrag zwischen dem Kloster Hilgendal in Lüneburg und den Vor- 
stehern des Clemens Kaland in Lübeck. 1468. März 27.') 


Wy Johannes, provest, Hinricus, prior, unde gantze convent des klosters 
thom Hilgendale bynnen Luneborg belegen, uppe de ene syden, unde wy Gerar 
dus Petershagen, Hinrieus Kote, Paulus Lange, Bartold Witich, Gerd van Lente 
unde Hans Kastorp, vorstendere der armen, de men dagelikes spiset in der 
Hundestraten ute deme Kalande unser leven fruwen, de men holdet to sunte 
Clemente bynnen der stad Lubeke, uppe de anderen syden, bekennen unde 
betugen opembare in desseme breve, dat wy uns fruntliken hebben vorgan tho 
tein jaren na lude enes vordrachtbreves, den mede vorsegelt hefft mester Albert 
van Rethem unde her Andreas Geverdes met sodanem underschede, dat wy uns 
fruntliken willen tho enem ewigen frede vorliken under desser vorscreven tyd 
edder wan erst vorleden syen achte jar, darneghest den twen jaren erst volgende, 
tho vormidende unde bytoleggende, unwillen, arbeit unde koste. Des tho vorder 
tuchnisse hebben wy Johannes provest unse unde unses gantzen conventes in- 
gesegele vor uns unde unsen gantzen convent unde nakomelinge, unde wy Gerar- 

dus Petershagen unde Bertold Witick, alle vorbenomed van unser unde unser 
medevorstendere wegen unse ingesegele vor uns unde unse nakomelinge mit 
guden frigen willen witliken gehenget laten an dessen breff, der twe synd enes 
ludes, darvan wy Johannes, provest mit unsem convente den enen, unde wy vor- 
stendere vorbenomed den anderen hebben in vorwaringe. Gegeven na der bord 
Cristi unses heren verteinhundert in deme achteundesostigesten jare, des sondages 
tho midfasten. 


Nach einer in Dreyers Diplomatarium sacrum befindlichen späteren Abschrift. — 


391. 


Zwei Lüneburger Rathmánner geben dem Domkapitel in Lübeck die Umstände an, 
welche die Zahlung der demselben schuldigen Summe verhindern, und 
machen Vorschläge über die Aufnahme einer Anleihe. 1468. April 5. 


Unsen fruntliken wilgen denst tovorn. Ersamen und werdigen leven 
heren. So gy uns gescreven hebben, wo wy juw gelovet hebben, to betalende 
dat nastande ghelt van der collecturen wegen in der achte dagen to paschen 
negest komende!) etc, also is dat io in der warheit, dat wy juw so hebben 
lovet und tosecht und hebben dar grote moye over und flijt und arbeid dar- 
umme dan, juw sodans gerne to holdende, doch alse id nu leyder gewant is und 
gelegen, dat unse solt nicht van der hant wil unde dar nen slete van is, dat 
wy sodan ghelt, dat dar noch by steit, konnen inmanen edder anders wor be- 
kamen, dat wy mit groten flite besocht hebben, so bevruchte wy uns, dat wy 
sodane summen gheldes uppe de genante tijd nicht konnen utrichten, dat uns 
doch ganz moylik wesen wil  Worumme, werdigen leven heren, bidden wy mit 
gantzer begheringe und flite, gy willen etlike van den juwen darto vogen und 
schicken, de uns sodan ghelt to Lubeke mochten bearbeiden by gestliken edder 
by werliken, wy wolden dat verscriven in unsen gudern unde dar grote seker- 
heit vor don, wo men de esschede edder hebben wolde unde de tynse to rechten 
tiden fruntliken unde wol to dancke betalen Unde sodane summen gheldes, 
weret dat gy edder de juwen se konden bekamen, scholden gy vort by juw in 
sodane betalinge beholden, uppe dat wy io in loven by juw mochten bliven. Weret 
ok sake, dat alsodans io nicht scheen konde, dat gy denne pandebreve edder rente 
van uns nemen mochten, so lange dat wy sodanen summen entrichten und be- 
| April 17. 

talen, wente wy anders nene wise konnen vinden edder dencken juwen willen 
to hebbende. Unde hirupp bidden wy juwe fruntlike antwerde. Sijt gade be 
valen sund und salich to langen tiden. Screven des dinxdages na Judica, under 
unser eyns ingesegel, des wy hir samptliken to bruken, anno LXVIII. 


Hinrik van der Molen und Johan vamme Lo 
radmanne to Luneborg. 


Aufschrift: Den erwerdigen und werdigen here Diderik, proveste, vicedecano 
und gantzem capittele der kerken to Lubeke, unsen holden heren. 


Original auf Papier mit Besten des aufgedrückten Siegels. 


332. 


Verhandlung über einen Theil des von den päpstlichen Legaten in den nordischen 
Königreichen gesammelten Ablassgeldes. 1468. Apriü 10. 


Witlick zy, dat int Jar etc. LXVII des vrijdages, de dar, was de andere 
dach vor deme latesten des manen Februarij, des morgens to tercie tijd offte 
darbij vor deme ersamen rade to Lubeke zint erschenen de werdige unde vor. 
sichtige here Marinus de Frygeno, uppe de ene, unde de ersamen unde beschedenen 
manne mit namen her Hinrik van Stiten, borgermester, her Hermen Hitvelt, 
radman, Hans Brekelveld unde Hermen Darsouwe, borger to Lubeke, alse vor- 
mundere zeligen Hermen Vrolinges, uppe de anderen zijden. Dar denne de 
erbenomede her Marinus sede unde bekande, wo dat he in vorledenen jaren 
van dem allerhilgesten in gode heren unde vader, heren Pii, na godliker vor- 
sichticheid des anderen paweses milder dechtnisse mit ziner hillicheid breven 
umme salicheid willen der menschen alse eyn legate unde sendebode in de dree 
koningrijke Dennemarken, Sweden unde Norwegen utgeferdiget unde gesant were, 
dar he denne etlick gelt an zulver unde golde gekregen hadde, van welkerem 
gelde he denne bij zineme dener, Anthonio de Katagofermis genant, binnen 
Revell drehundert unde dortich Rinsche gulden gesand hedde, de desulve zin 
dener Anthonius darsulves binnen Revell bij Gherde Sassen vort gelecht hadde 
in sodaner wijse, dat de erbenomede Gerd Sasse zineme dener Anthonio ene 
handserifft an Hermen Vrolinge to Lubeke gegeven hebbe, de eme denne vort 
sodane drehundert unde dortich Rinsche gulden gheven unde vornogen scholde. 
Aldus were nu furder de irluchtigeste hochgeborne furste unde here, her Cristian, 
der rijke Dennemarken Sweden unde Norwegen koningk etc. myt deme genanten 

hern Marino overeyngekomen, so dat he siner koningliken gnade ene benante 
summe geldes gheven scholde, alsus hedde na deme erscrevenen hern koninge 
sulke vorgerorte drehundert unde dortich Rinsche gulden, de van Gerde Gassen 
bij Hermen Vrolinge to Lubeke overgehefft weren, in vormynneringe sodaner 
summen ufgedregen unde vorlaten, welke erbenomede drehundert unde dortich 
Rinsche gulden de beschedene Marquard van Rene im namen des heren koninges 
na uthwisinge ziner gnaden besegelder breve unde ok etliker instrumente des 
heren legaten vorbenomed van den erserevenen vormundern Hermen Vrolinges 
upboren scholde, welke vorgerorde gulden de genante Marquard also to ziner 
vuller genoge van den obgenanten vormundern hefft entfangen, so he des vor 
deme rade bekande. Unde de erscrevene her Marinus unde Marquard van Rene 
hebben Gerde Sassen, de erscrevenen vormunder unde ere erven unde alle de 
jenne, den des mede toqweme edder tokomen mochte, mit vornichtinge der hand- 
schrifft gentzliken deger unde all vorlaten unde qwijd geschulden, unde vorlaten 
alle unde enen isliken van en bisundern in krafft desser schrifft. 


Eintragung in das Niederstadibuch: 1468, Palmarum. 


333. 


Entscheidung des Raths, dass die Beschlagnahme einiger dem Komthur von Memel 
gehóriger Güter zu rechtfertigen sei, da derselbe nicht widersprochen habe. 
1468. April 17. 


Witlick sy, alse denne de beschedenen manne Peter van Scheven, Hans 
Besop unde Hans Woltman besatet hadden int jar LXVI Michaelis by Hanse 
Bucke verdehalve last ales unde veerhundert holtes, dem werdigen heren Johan 
van Sungeren, do tor tijd kumpthur tor Memel, tobehorende umme sake willen, 
dat dessulfften heren kumpthurs undersaten en ere guder in der zee affhendich 
hadde maken laten ete. des en denne ordel unde recht gegeven hadde, dat so- 
dane guder in besate stan scholden jar unde dagh bij Hanse Bucke in vor- 
waringhe, umme deme heren kumpthur vorsereven sulke besate witlick to donde, 
umme sodanne guden binnen jar unde dage mit rechte to entsettende, so der 
stad richteboek eyn sodans clarliken innehefft, welke besate binnen jar unde 
dage nicht entsat is etc. Darupp denne de rad to Lubeke, int jar LXVIII des 
midwekens vor midvasten!) furder affzede vor recht, nademe de erscrevene her 

kumpthur sulke besate nicht entsatht hedde, so recht were, so scholde Hans 
Buck den ersorevenen Peter Scheven, Hanse Besop unde Hanse Woltmanne over- 
antweren, wes van dem ale unde holte gekomen were etc. Des denne desulffte 
Peter van Scheven, Hans Besop unde Hans Woltman vor deme rade unde desseme 
boke bekant, dat se van deme obgenanten Hanse Bucke van der vorgenanten 
guder wegen  entfangen hebben hundert sosundesoventigeste halve mark 
Lub, de van den sulfften gudern gekomen scholden zin unde nicht meer, so 
Hans Buck zede. 


Eintragung in das Niederstadibuch: 1468, Pasche. 


334. 


Der Rath von Stendal wendet sich an die Aelterleute der kaufmännischen Kollegien 
in Lübeck und die übrigen Kaufleute dort, da beim Rathe daselbst in der 
Streitsache mit dem Markgrafen von Brandenburg und der Wiederfrei- 
gabe des Handels nichts zu erreichen gewesen sei. 1468. April 19. 


Unnsen fruntliken dinst mit vormogen alles guden tovornn. Ersamenn, 
vorsichtigen unde bescheiden besunderenn guden frunde. ^ Wy begeren juwer 
live gudliken wetene, so villichte, alse wy moden, juw ok alrede wol tor kent- 
nisse sy gekomen, wo de ersamenn heren, juwe unde unse frunde, de rad to 
Lubecke, von schaden wegen, de oreme borgermestere, her Hinrike Castorp unde 
etliken anderen eren borgeren, van deme irluchten, hochgeboren fursten unde 
heren, hern Fredericken, marggraffen to Brandemborgh etc., unsen gnedigen 
liven heren unde ok von siner gnaden brodere, marggraffen Fredericken deme 
jungeren selig, thogebrocht unde geschyn schole sin, an uns unde de anderen 
stede der Alden Marcke mehr denn eyns gescreven hebben. Darup den ant 
werde nach mannichfaldiger anlanginge dorch uns to den gnanten unsen 
gnedigen heren, umme wedderkaringe sulker affhendich gemakeden gudere 
personlik uppe grote, sware kost, theringe, unde moge geschyn, verramet yss, 
der wy eyn deyl copien juwer live hir ine mede vorsloten oversenden, darinne, 
so wy nicht in twifel hebben, gy unse wolmeyninge unde gantzen vormogen, 
wes uns darane ummer to dhonde stunth, wol werden merken. Unde liven 
frunde, so uns unse vortellede mogelicheit unde vormaninge unses groten flites 
in dissen saken vorfuget, uns jegen unse frunde van Lubeke unhulplik hir ane 
is gewessen, hebben wy disser dinge legenicheyt den erliken reden, unsen frunden 

der stede Gosler, Magdeborch, Brunswigk, Halle, Halberstad, Hildensem, Gottingen, 
Hannover, Eymbeke, Northeim unde Helmstede, in erste bynnen Brunswigk unde 
darnah bynnen Magdeborgh mit uns to dage vorgaddert elagende to kennende 
geven. Bidden uns samentliken jegen unse frunde van Lubeke uppe nughafftige 
irbydinge irkantnissen rechtes, dar tho de sulven erliken stede unser fulmechtich 
wesen scholden, nach notdorfft to vorscryvende. De sulven erliken stede nach 
merckliker overtrachtinge disser saken legenicheyt unde unser billiker vorbiedinge 
hebben ore flitige bede unde fruntlike schriffte vor uns an de gedachten unse 
frunde van Lubeke darumme to tween tyden, des wy en denn fruntliken danckende 
sint, gefuget, so juwe live darvon eopien hirine gelecht wol werden vornehmen. 
Des hebben noch darnah de ersamen unse frunde, de rad to Hamborch von 
anbringe der sulven van Lubeke an uns ok ore schriffte desser saken halven 
langen laten unde gesanth, den wy denn unse antworde darup schrifftliken wedder 
hebben overschicket, one mit vormeldinge disser saken legenicheit uns hoch 
vorbydende, dat se uns dartho de ersamen unse frunde, de rad to Lunenborch, 
unser desgliken mit den gnanten erliken steden, wes wy darane also vor unse 
herschopp buthen unse schulde geschyn, dat unns deger leyt iss, kennet got, 
plichtich mochten sin, allewege to aller redelicheyt, glympe, eren unde rechte, 
fulmechtich wesen scholden etc. alse der sulven briffe aveschriffte hir ok ingelecht 
wol werden sprekende.  Dyt alles, liven frunde, de gnante rad to Lubeke mit 
weygeringe wente hertho slichtes vorslagen hebben, so dat wy aller flitigen unde 
manniehvaldigen bede, glympliker vorforderinge unde hochvorbiedent dorch de 
gnanten erliken stede unde uns sulves vaken unde vele schrifftlik geschyn, unde 
vorgenohmen, in keyne wijs gnyten, edder uns tom gewijs gedyen mochten. 
Des wy doch to unsen frunden van Lubeke, so wy ohn unde juw, liven frunde, 
sunderliken sint gewant, gantz mit nichte hedden vorhopet, meyneden wol, efft 
wy!) alse sulffschuldigere ime groten jegen unse frunde von Lubeke in schult 
weren, dat god nicht enwille, uns irhoringe sodaner unser unde unser heren 
unde frunde flitigen bede, up sulke vorscreven hochvorbiedinge von ohn nach 
aller legenicheyt, scholde sin beyegent. Ydoch wo deme unde wene denne, so 
wy uns wol vorsehn, dat nicht behorlik iss, den de nieht handdediger unde sulff 
schuldiger is, mit rade edder dade vor sinem landisheren, des he deger vul 
mechtich were, antoclagende, uptoholdende edder to bemoyende, wo grot hinder 
nisse, schade unde vorderff der kopenschop de lange tijd her in guder vor- 

handelinge under den kopman disses ordes unde juw gewesen is, daruth irsoken 
unde risen worde, gy, so wy nicht in twifel hebben, wol werden merken etc. 
Derwegen, liven frunde, bidden wy juwe live gudliken deger andechtigen mit 
gantzeme flite unde so wy flitigest mogen, gy nach betrachtinge unser groten 
swaren moye under nicht cleyne kost unde theringen, umme wedderkeringe der 
Lubschen gudere jegen unse herschop, des gy uns wol gloven mogen unde hir 
wol witlik ist, mehr denn eyns unde to velen untelleken tyden unde steden mit 
demodichliker bede in der glimplikesten wise wy mochten, nach aller mogelicheyt, 
unsen frunden van Lubeke to liffmode geschyn, wowol wy ame latsten unde 
nw noch unlanges inwendich virteyen dagen von unseme gnedigen heren nicht 
mehr, wann dat he den van Lubeke vor unseme gnedigesten heren, den Romis 
schen keysere, siner gnaden unde der van Lubeke erffhere, alles rechten plegen 
wille hebben mogen irlangen, so sine gnade den von Lubeke ok sulves gescreven 
hedde, alse he uns des bericht, in meyninge, dat sick sine gnade darane hebben 
vorboden gnuch. Sodannss alles, liven frunde, willet bewogen hebben unde ok 
ansehn, dat wy des kopmans gudere unde besunderen juw belangende, hir by 
uns dorch to ghande, gerne vast unde vele gefordert hebben unde de straten 
derhalven open to holdende flitich gnuch sint befunden. Unde efft wol vor- 
hinderinge unde vorkortinge hir an des kopmans guderen undertijden geschyt, 
is deger ane unse wendent, unde sodanss den van Lubeke nicht alleyne, sunder 
unssulves unde den unsen leider groffliken wedderfaret. Willet juw darumme, 
liven frunde, by den gnanten, juwen unde unsen frunden, deme rade van Lubeke, 
nach juweme besten vormoge to bearbeidende unde to vorfugende, nicht vor- 
sweren laten, se flitiger bede anliggende, sodannss vorscreven unde unse nughaf 
tigen vorbiedingen, von en so gantz unangenohmet unde vorslagen nicht en 
bliven, sunder id mit geborlicheide unde nach gelegenicheyt, so id gewanet iss, 
uns forder tó willen, fromen unde behegelicheide werde geholden unde tho 
gekeret, dat id doch mit uns unde den unsen noch etliker rumer tijd, wes 
so nicht gantz afftostellende were, eyn upschoff hebben unde in gudlicheiden 
bestan mochte, beth tor negsten vorgadderinge der gemeynen stede van der 
Dudesschen Hensse, edder tome kortesten beth!) schirstkomende. Bynnen sulker 
tijd wy glikewol unde nichtdestdemyn uns in den saken, war unde wo uns des 
to dhonde roret, flitich unde gudwillich, neyne kost unde theringen darane to 
sparende, gerne werden bewisen. Juw darumme gudwillich mit flitiger anhaldinge 

ane alle vorleggent by deme gnanten rade in glymliker vortsettinge willet 
befinden laten to vorfugende, dat unse borgere mit oren guderen unde kopenschop 
bynnen Lubeke unde war en des not unde beth hertho gewesen iss, zeker 
handtiren unde wancken mogen, so wy uns des unde alles guden to juw wol 
vorsehn unde hebben itzunder desse unse schriffte ok in sunderlicheyt an juwe 
live in gentzliker thovorsicht darumme gedan, so de rad unde besunderen her 
Hinrik Castorp unde de des suss sere mogen to dhonde hebben, alle flitich 
vorbiddent unde hochvorbiedent, von unss vast unde vele vorgenohmen, sunder 
alle irhoringe baven unse mogelicheide hebben vorlecht unde unangenahmet 
gentzliken vorslagen. Unde worden wy dennoch sodannss allen unde juwer flitigen 
bede unde gudliken underrichtinge hir an nicht gnyten, so wy nicht 
vorhopen, mogen gy denn wol merken, id sunder schaden nicht wert vor- 
bliven. Dat beste hirinn, liven frunde nach guder wise bij den gnanten rade 
unde her Hinrick Castorpen unde by den anderen, den disset belangende iss, 
nach, notdorfft to vorfugende, gy wol werdet varnehmende, synt wy umme juwe 
live samentliken unde besunderen, war wy mogen, wedder to vordinende, stedes 
willich unde dont mit flite gerne unde wy desser unser flitigen bede to juw 
unde juwer gudliken underrichtinge hirane noch mogen gnyten, bidden wy des 
juwe gudlike bescreven antwerde by dessen jegenwardigen unsen boden, umme 
uns darnah nw fordermehr egendliken mogen weten to richtende. Gode sijt 
bevolen frisch unde wolmogende to langen tijden.  Sereven under unser stad 
secret ame dingstage ime hilgen paschen anno domini etc. LXVIII. 


Borgermeistere unde radmanne der stad Stendall. 


Aufschrift: Den ersamen vorsichtigen unde bescheiden olderluden des kopmannes 
to Lubeke unde besunderen Hinrick Greverade, Heine Boltzen, Herme 
Hageholt, Everd Bolten, Hermen Hogheboden, Hinrick Muthzyngh, 
Hermen Kelre, Ghert von Lenten, Hanss Felt, Cort vonme Hamme, 
Marquart Schutte unde Michel Hoddendorpp unde gemeynliken allen 
anderen kopmane darsulves to Lubeke residerende, samentliken unde 
besunderen, unsen besunderen guden frunden. 


Angekommen den 11. Mai. Original auf Papier mit Spur des aufgedrückten Siegels. 

335. 


Tale, Wittwe des Detlev Stake verkauft mit Genehmigung des Grafen Gerhard von 
Oldenburg, als Verwalter von Schleswig und Holstein, und unter Zustimmung 
der Erben ihres verstorbenen Ehemanns das Dorf Polis für 1600 my 
an den Lübecker Bürger Marquard Schulte. 1468. April 24. 


Ik Tale Staken, selighen Detleff Staken, ichteswanne wonaftich to Poltze 
ymme kerspele to Odeslo des stichtes to Lubeke, nalatene wedewe bekenne 
openbare in desseme breve vor allesweme, dat ik myt vryen willen wolberadenen 
modes na rade unde medewetende des eddelen wolghebornen heren, hern Gherdes 
to Oldenboreh unde Delmenhorst greven, vorestenders des hertichdomes to 
Sleswick unde der grevesschoppe: to Holsten unde Stormarn, mynes gnedighen 
leven heren, unde mynes erbenomeden selighen eeliken mannes Detleves vedderen 
unde vrunde nabenomed, myner brodere Henneken unde Tymmen, ghenomed 
Meynerstorpe, Otten sones, unde vort alle der yennen, der my erer vulbord hirto 
noth unde behoff was, vor my unde myne erven unde nakomelinghe rechte unde 
redelken hebbe vorkoft unde uppelaten, vorkope unde late up iegenwardich in 
kraft desses breves to enem ewighen unde ervekope deme beschedenen manne 
Marquarde Schutten, borghere to Lubeke unde synen erven vor sosteynhundert 
Lubesche mark pennynghe, de desulve Marquard my unde den iennen, daran ik 
ene ghewyset hebbe, in gudenn vulstendeghem ghelde unde pagemente bynnen 
Lubeke ghenge unde gheve in reden telleden penninghen wol to danke deger 
unde al betaled heft unde de ik vord an mynes erbenomeden selighen mannes 
Detleves unde unser erven nuth, entsettinghe unde sware schulde witliken keret 
unde uthegheven hebbe, de ghantzen hoff unde dorpp tho Poltze erbenomed myt 
alle eren tobehoringhen, bewegelik unde unbewegelik, myt aller grund, droghe 
unde nath, myt alleme buwete, steenwerke unde holdwerke, ertvast unde nagel- 
vast, myt allen ackeren, hofsteden unde wurden, ghebuwet unde unghebuwet, 
wysschen, weyden, holten, holtinghen, hard unde week, kolinghen, busschen, 
broken, moren, diken, dammen, wateren, waterstowinghen, tovloten unde affloten, 
wegen, inwegen unde uthweghen, myt allen lansten unde inwoneren, denste, 
denstghelde, broke, hure, pacht, renthe, mast, iacht, nuth, upkomen anvallen, 
unde myt allen visschen unde visscheryen, alze de alle samentliken unde besun- 
derghen in alle eren veldmarken, enden unde scheden beleghen sind, myt alleme 
rechte unde gherichte, hogesten unde myddelsten unde sydesten, in hals unde 

in hand, myt dem rokhone, myt aller herlicheyd, vrigheyd unde rechticheyd unde 
myt allem egendome, so qwijd unde vrigh, alze mynes vorbenomeden seliges 
eelikes mannes Detleves vorvaren unde vorolderen vore unde he unde syne 
erven na desse erbenomede hoff unde gantze dorp Poltze myt alle eren tobehoringhen, 
benomed ifte unbenomed, ie vryest ghesad hebben ifte hebben mochten nichtes 
uthghenomen. Desser gantzen hoves unde dorpes to Poltze erbenomed myt alle 
eren tobehoringhen voregherored sametliken unde besunderen scholen unde willen 
ik Tale erbenomed, myne brodere unde mynes erbenomeden mannes Detleves 
nabenomeden vedderen unde frunde unde alle unse erven deme vorbenomeden 
Marquarde, synen erven unde den hebberen desses breves myt synem willen 
qwyd unde vrigh rechte warende wesen, beschermen unde entfryen en de van 
aller ansprake unde bewernisse enes iewelken, de vor recht komen wille, de 
syn ghestlik edder werlik, so vaken en des werd to donde. Also hebbe ik Tale 
erbenomed myt den nabenomeden mynen unde mynes selighen mannes Detleves 
vrunden vor uns vor alle unse erven, vrunde unde nakomelinghe unde vor alles- 
weme desse erbenomeden gantzen hoff unde dorpe to Poltze myt alle eren vor- 
berorden tobehorynghen mit den lene, .weddeschatte unde egendome demesulven 
Marquarde Schutten to syner unde syner erven behoeff vor mynen erbenomeden 
ghnedighen heren, heren Gherde, unde des landes to Holsten rade degher unde 
al overantwordet unde vorlaten, overantworden unde vorlaten en de alle jegen- 
wordich in kraft desses breves, unde hebben derghelik densulven Marquarde vor- 
genomed ghevoret unde ghesettet in de brukelken rowende hebbenden were, 
alle desse vorescreven hoff unde dorp Poltze myt alle eren vorgerorden tobehoringhen 

to ewighen tokomeden tijden by demsulven Marquarde, synen erven unde den | 
hebberen desses breves myt sinen willen to blivende unde darmede to donde 
unde to latende, alze en dat allerbequemest is, my Talen, mynen unde mynes 
erbenomeden mannes Detleves vrunden nabenomed unde unsen erven, vrunden 
unde nakomelinghen ifte iemende anders van unser weghen myt alle nichtes 
darane to beholdende. Alle desse vorescreven stucke unde articule samentliken 
unde besunderen love ik Tale, seligen Detleff Staken nalaten wedewe vakenomed 
vor my, myne erven, vrunde unde nakomelinghe myt unsen nascrevenen mede- 
loveren, unde wy Henneke unde Tymme Meynerstorpe erbenomed, Bertram Stake 
hern Herdinghes sone, Marquard Stake Henneken sone to Hadersleve, Herdingh 
unde Eler brodere Eventyn Staken sones, Johan unde Detleff brodere Vivianes 


Staken sones knapen, bekennen unde betugen openbare in dessem sulven breve, 
45° 

dat wy alle vorescreven stucke ok myt vryem mode handelt, bevulbordet unde 
vullentoghen hebben, loven unde seggen vor uns unde unse erven vor unde 
myt dersulven Talen unde ere erven myt samender hand unde en islik van uns 
vor uns alle deme vakebenomeden Marquard Schutten synen erven unde nakome 
linghen unde den witliken hebberen desses breves myt eren willen, ghestlik 
edder werlik, in guden truwen unde gheloven stede, vaste unde unvorbroken 
wol to holdende alle articule unde stucke in aller wyse, so vorescreven is, ane 
alle behelpinghe ienighes rechtes, gestlikes edder werlikes, unde sunder alle 
argelist. Hir syn an unde over gheweset de duchtigen knapen Clawes Rantzowe 
hern Schacken sone, Mathyas Ratlow unde Clawes Kule Hinrikes sone, unde 
meer guder manne. To groter tuchnisse unde vorwaringhe hebbe ik Tale unde 
wy medelovere alle unse ingesegele witliken hengen heten an dessen breff, de 
ghegeven is na godes bord veerteynhundert in deme achteundesostigesten iare, 
in sunte Jurghens daghe etc. 


Original auf Pergament mit neun anhüngenden Siegeln. 


336. 


Der Rath zu Lübeck ersucht den Ritter Ako Azelsson in seiner Sitreitsache gegen 
Herman Heinemann nach Lübeck zu kommen oder Vertreter zu schicken, 
um eine Verständigung zu versuchen. 1468. April 26. 


Domino Akoni Axelssone militi etc. 

Erbare unde gestrenge leve here unde vrund. So alse gij uns!) van 
der twistigen zake twisschen juwe gestrengen leve unde deme ersamen her 
Hermen Reynemanne, radmanne tor Rige,? under lengeren hiir bevoren hebben 
gescreven, gij willen juw alles dinges bij uns laten unde de menen Hense, wente 
de van der Rige ok in der Hense zint etc. Aldus hebben wij van der wegene 
an den erscreven rad tor Rige unde ok her Hermen vorbenomed in der besten 
wise gescreven unde juwes breves copien mede gesand. Dar upp uns her 
Hermen wedder hefft gescreven, so gij vinden unde vornemen mogen uth der 
warafftigen copien hiir inne vorsloten. Gelevet?) nu juwer gestrengen leve?) in 
unse stad upp de tijd in her Hermens breve genomet to komende, edder jemande 


*) Folgt: hiir bevoren hebben gescreven durchstrichen. 

*) Folgt: dat durchstrichen. 

*) Uebergeschrieben, in der Zeile steht: wes, durchstrichen. 

*$) Folgt: to willen is wij darto gudes don scholen durchstrichen. 

vulmechtich to sendende, beschedelken upp unser leven vrouwen dagh tor krud- 
wiginge!) offte dre edder veer weken darna, dat wolden wij her Hermen vort 
wedder umme benalen, he uppe de tijd, alset juw gelevede, mit uns ok tor 
stede qweme edder dar jemande vulmechtich zande. Wes wij denne darto 
gudes don mochten, gij an beyden zijden gudliken gesleten mochten werden, dar 
ane wolden wij uns arbejdes unde vlites nicht vorvelen laten unde wes juwe 
desses noch to zynne is, des begeren wij juwe richtige unde gudlike bescreven 
antworde mit den ersten, umme dat her Hermen vort to benalen, umme zijk 
darna weten to richtende. ^ Gode deme heren. Datum feria 3a post Jeorrij 


martiris anno LXVIII. 
Entwurf auf Papier. 


337. 


Der Bürgermeister Heinrich Castorp bescheinigt, im Auftrag des Johann Stenhus, 
Bürgers in Köln und Neffen des in Venedig verstorbenen Heinrich von 
der Kaltenherberge, die für den Verstorbenen bei den Kämmereiherren 
deponirien 900 my empfangen zu haben. 1468. April 26. 

Ik Hinrik Kastorpp, borgermester to Lubeke, bekenne unde betughe 
opembar in unde mit dessem breve vor alsweme, so alse denne de ersame Johan 
Steenhus, borgher to Colne, alse eyn neve seligen Hinrikes van der Kalden- 
herberghe, wandages enes kopmans to Venedie vorkerende unde darsulves dodes- 
halven afgegan, my na inneholde enes macht unde tovorsichtes breves, dorch 
den ersamen rad to Colne vorsegeld, bij den heren kemeren to Lubeke in vor- 
waringhe liggende gemechtiget hefft, to entfangende sodanne negenhundert mark 
Lubesch, alse bij deme ersamen rade to Lubeke gelecht zin van wegen seligen 
Hinrikes van der Kaldenherberge vorscreven, dat ick to myner genuge unde to 
behuff Johan Steenhus vorbenomed sulke negenhundert margk Lubesch van deme 
ersamen rade to Lubeke entfangen hebbe, unde hebbe vorlathen unde vorlathe 
dersulven negenhundert mark halven densulven rad to Lubeke, ere nakomelinghe, 
borgere unde inwonere im namen unde van wegen Johan Steenhus vorbenomed 
unde syner erven van aller vurder namaninghe unde ansprake to eneme gantzen 
ende qwijt leddich unde los. Des to merer orkunde hebbe ik Hinrick Kastorpp 
vorbenomed myn ingesegel witliken hengen laten an dessen breff. Gheven na 
der bord Cristi unses hernn dusend veerhundert iar darna in dem achtunde- 


N) August 15. 

sostigesten des dinxstedaghes na deme sondaghe alse men in der hilgen kercken 
singhet Quasimodogeniti. 
| Original mit anhängendem, unkenntlich gewordenem Siegel. 


338. 


Gerhard, Graf von Oldenburg, bestätigt Namens seines Bruders des Königs 
Christian I. von Dänemark, den Verkauf des Dorfes Pölits seitens der 
Wittwe des Knappen Detlev Stake an den Lübecker Bürger Marquard 
Schulte. 1468. April 30. 


Wy Gherd, van godes gnaden to Oldenborch unde Delmenhorst greve 
don witlik alsweme in dessem unsem breve, dat an unses unde des landes to 
Holsten rades iegenwardicheyd wesende de erbare vrowe Tale, selighen Detleves 
Staken, ichteswanne wonaftich to Poltze in dem kerspele to Odeslo, Lubesches 
stichtes, knapen nalatene wedeme unde de duchtighen knapen Henneke unde 
Tymme Meynerstorp Otten sones, brodere der erbenomeden Talen, Bertram Stake 
hern Herdinghes sone, Marquard Stake Henneken sone to Hadersleve, Herdyngh 
unde Eler brodere Eventyn Staken sones, Johan unde Detleff, brodere Vyvian 
Staken sones, knapen, hebben myt unser vulbord, behegelicheyd unde willen vor 
sik, ere erven unde nakomelynge redeliken unde rechtliken to enem ewighen 
unde ervekope vorkoft unde uppelaten unde vorlaten deme beschedenen manne 
Marquarde Schutten, borgere to Lubeke, synen erven unde den witliken hebberen 
desses breves myt erem willen ghestlik edder werlik vor sosteynhundert Lubesche 
mark pennynghe, de desulve Marquard Talen, eren unde eres erbenomeden 
selighen mannes Detleves vrunden unde, dar se ene an gewiset hebben, in gudem 
vulstendighem ghelde unde pagemente bynnen Lubeke ghenge unde gheve in 
reden, telleden pennynghen degher unde al wol betaled hebbe unde desulve Tale in 
ere unde eres mannes Detleves erbenomed unde erer erven nut, entsettynghe 
unde sware schulde witliken keret unde uthegeven hebbe, alse se vor uns bekanden, 
de gantzen hoff unde dorpp to Poltze erbenomed myt alle eren tobehoringhen, be- 
wegelik unde unbewegelik, myt aller grund, droghe unde nath, myt alleme 
buwete, steenwerke unde holtwerke, erdvast unde nagelvast, myt allen ackeren, 
hofsteden unde wurden, ghebuwet unde ungebuwet, wisschen, weyden, holten, 
holtynghen, hard unde weck, kolynghen, busschen, broken, moren, dyken, dammen, 
wateren, waterstowinghen, tovloten unde affvloten, weghen, inweghen unde uth- 

weghen, myt allen lansten unde inwaneren, denste unde denstghelde, broke, hure, 
pacht, renthe, mast, jacht, upkomen, anvallen unde myt allen vysschen unde 
visscheryen, alze de alle in eren veldmarken, enden unde scheden beleghen sind, 
myt alleme rechte unde gherichte, hogest myddelst unde sydest, in hals unde 
ın hand, myt deme rokhone, myt aller herlicheyd und vrigheyd, so qwid unde 
vrigh, alse Detleff Stake erbenomed, sine olderen unde vorvaren desulven hoff 
unde dorp to Poltze alle myt eren tobehoringhen benomed ofte unbenomed ie 
vryest ghehad hebben, ifte hebben mochten nichtes uthgenomen, Talen erbenomed, 
eren unde eres erbenomeden mannes Detleves vrunden vorebenomed unde allen 
eren erven, vrunden unde nakomelinghen, ifte iemende anders van erer weghen 
myt alle nichtes darane to beholdende. Desse erbenomede hoff unde dorp to 
Poltze myt alle eren tobehoringhen voregherored samentliken unde besunderen 
willen de erbenomede Tale myt eren unde eres mannes erbenomed vrundes unde 
allen eren erven den vakenomeden Marquarde Schutten, synen erven unde den 
witliken hebberen desser breve myt eren willen, ghestlik edder werlik, qwijt 
unde vrigh rechte warende wesen, beschermen unde entfryen en de van aller 
ansprake unde bewernisse enes iewelken, de vor recht komen wille, myt steder 
vasten holdinghe aller articule unde beschedinghe, de in deme kopbreve van 
Talen unde eren unde [eres| erbenomeden mannes vrunden, en darup ghegeven 
unde vorsegheld, clarliken sint beghrepen. Hyrumme wy Gherd, to Oldenborch 
unde Delmenhorst greve erbenomed, van macht unde bevelinghe des irluchtigesten 
hochgeboren fursten unde heren, hern Cristiern, to Dennemarken, Sweden, Nor- 
weghen, der Wende unde der Ghotten konynges, hertighen to Sleswyk, to 
Holsten Stormarn, to Oldenborch unde Delmenhorst greven etc, unses leven 
heren unde broders, de wy van eme in dessen unde anderen saken dat hartich- 
rike to Sleswijk unde de lande to Holsten unde Stormarn anroren, sunderges 
hebben, umme Talen erbenomed, erer unde eres erbenomeden mannes Detleves 
vrunde andaehtige bede unde anvallent, angheseen sware schulde, darane se ere 
erbenomede man Detleff heft ghelaten, so hebben wy na rade unde vulbord des 
rades des landes to Holsten vestet, mechtiget unde bestediget desse vorescrevenen 
vorkopinge unde kop unde alle articule des kopbreves voregerored darup vor- 
segheld unde voregeven unde uplaten in kraft desses unses breves deme erbeno- 
meden Marquarde Schutten, synen erven unde den witliken hebberen desses 
breves myt eren willen, ghestlik edder werlik, hoff unde dorpp to Poltze 
erbenomed myt eren tobehoringhen allen voregerored nichtes uthgenomen qwyd 

vrigh unde unbeworen to hebbende unde to besittende unde der alle sament 
liken unde besunderen to brukende, alze dat erem willen behaget, sunder der 
herschop tor tijd to Holsten edder unser ifte unser erven unde nakomelinghe 
wedderstald, hinder ifte nye vulbord der herschop to Holsten tor tijd unde uns 
ifte unsen erven ifte iemende anders van herschop weghen nicht darane to 
beholdende, men mene landwere unde wes dat mene land deyt. Unde den 
wedderkop desser erbenomeden hoves unde dorpes to Poltze myt alle eren to- 
behoringhen vorgerored vor sosteynhundert Lubesche mark pennynghe uppe de 
vorkundigenden tijd, alze in den achte daghen sunte Mertens bynnen der stad 
Lubeke in enen summen in gudem gholde unde groven sulverghelde to Lubeke 
denne ghenge unde gheve degher unde al darsulves to Lubeke vruntliken unde 
unbeworen wol betalen. Se moghen unde scholen ok denne alle ere bedageden 
unde nastanden renthe, hure unde upkome uthe deme vorscrevenen hove unde 
dorpe unde eren tobehoringhen vrigh unde unbeworen tovoren, manen unde uth- 
forderen, alze en der noth werd unde bequemest is ane allen hinder. To 
groterer tuchnisse desser unser vulbord unde bestedinghe hebben wy Gherd to 
Oldenboreh unde Delmenhorst ghreve unse ingesegel witliken laten hengen an 
dessen breff, de gheven is na godes bord verteynhundert in dem achteunde- 
sostigesten iare, in sunte Wolberges avende der hilgen junevrowen. 


Original auf Pergament mit anhängendem Siegel. 


339. 


Die Städie Berlin und Cöln an der Spree bitten den Rath von Lübeck, sie von 
dem den übrigen Märkischen Städten gestatieten Verkehr nicht auszu- 
schliessen. 1468. Mai 7. 


Unnsenn fruntligen dinst med vermogen alles guden tovornn. Ersamen 
wiesenn lieven frunde. Vor uns sint kamen die koplude med uns gesethen, an- 
richtende, wo sy irfaren hebben, dat gy den van Stendal, Soltwedel unde 
gemeynlich allen steden in der Marcke gelegen gunnen unde thostaden, dat sy 
in juwer stad unde dor ummelangk, war en des nodt is, handel unde schick 
hebben unde kopelschatt dryven mogen vor jw unde eyn idermann ungehindert, 
ane die von Berlin alleyne, als wy unde die unsen underricht synt, die gy unde 
die juwen willen thuven unde upholden war gy die krigen unde ankamen 
werden, dat uns, liven frunde, sere vorwundert, so wy nicht en weten jennigerley 

sake edder schult, der wy unde die unsen, forder ander stede in der Marke 
mogen entgelden. Wenn hadden gy ader die juwen med etligen von den unsen 
schelinge, uns die wol muchten in schrifft vorteykent senden, wy sy denne so 
underrichten unde anholden wolden, dat sy jw unde der juwen dhon scholden, 
wes sy nach rechte plege weren, dat uns doch alles unwitlich unde unbekant 
is. DBesundern wy laten uns duncken, dat gy die sake, etliken von den juwen 
entstan von unsem gnedigen herrnn, dat uns clegelich leyt is, med uns willen 
dorchdryven unde uthrichten. Konen gy wol mercken, wat wy mehr schult daran 
hebben, wann ander stede. Hadden wy vele gudes darynne kegen unsen gnedigen 
hern konen verfugen, wy doch so weyt god, gerne gedaen hadden, unde wolde 
god, dat dat noch to eynem guden ende qweme, segen wy gerne  Warumb 
wy juwe ersame wisheit fruntliken bidden, uns unde die unsen so nicht uth- 
sundern unde die aífscheiden, sunder en glick den van Stendal, Soltwedel unde 
andern steden gunnen, kopelschafft med juw unde dar ummelangh, war en des 
nod syn werdet, tho dryven unde ere nheringe nach oren willen unde orer not- 
dorfft tho suken, fry unde unbekummert vor eyn idermann ungeerret. Don hir- 
an by unns unde die unsen, gy wolden, wy an juw unde die juwen don scholden. 
Dat willen wy umme diesulve juwe ersamheit, die god by wolmachte unde 
gesuntt lange beholde nha unsem vormogen in fruntlicheiden gerne weder vor- 
dienen. Des juwe geschreven antwerde by dessen sulven baden, dar wy unde 
die unsen sick nha weten tho richten.  Gescreven under der stadt Berlin in- 
gesegel des wy uns sampt hirtho gebruken, am sonavende vor Jubilate anno 
Domini ete. LXVIII!) 
Borgermeistere unde radmanne der stede Berlin unde Colnn. 

Aufschrift: Denn ersamen unnde wolwiesen borgermeistern unde radmannen der 


stadt Lubeck, unsen besundern liven frunden unde guden forderern. 


Angekommen den 14. Mai. Original auf Papier mit in rothem Siegellack aufgedrücktem, 
zum grösseren Theile erhaltenen Siegel. 





7 Der Brief ist am 14. Mai angekommen. Noch an demselben Tage hat der Rath geantwortet, 
dass er Berlin nicht anders behandeln wolle, als die übrigen Märkischen Städte. Er fügt hinzu: unde 
zint noch fruntliken begerende, gy darto des besten gij mogen helpen, raden unde daden, dat den unsen 
na inneholde desser copien ere afhendigeden guder na werde betalet mogen werden edder dat gy unde 
de anderen Markschen stede den unser nocb rechtes plegen vor unsen vrunden van Hamborgh unde uns, 
darvor de unse noch overbodich sint, rechtes to netende unde to entgeldende. Wo deme so nicht en beschuet, 
rnoten wy den unsen rechtes behelpen n& unsen vorscrifften an juw unde de andern Markschen stede 
bescheen, des wy doch lever vorhaven weren. s. hierzu Riedel Codex dipl. Brandenburg. Haupttheil II. 
Bd. 5 No. 868. 

340. 


Befugniss, Talg zu schmelzen. 1468. Mai 8. 

Witlick zy, dat Hans Frille, Albert Ernstes, Hinrik Bussouw, Andreas 
Ronnepage, Hans van der Brugge, Titke Vritze unde Hans Brunnekouwe vor 
deme ersamen rade to Lubeke zint erschinen. Zijk beclagende, wo dat Kersten 
van der Heyde, eyn kertzengeter, in der Fischergroven uppe sunte Clementes orde 
bij Hanse Frillen wonhafftich, in zineme huse talch to smelten plege, darover ze 
sere vorstencket worden unde dar doch nywerlde wontlick gewest were, taleh to 
smeltende, begerende, de rad eme eyn sodans vorbeden wolde, deme so nicht meer 
to bescheende. Des denne de rad deme erbenomeden Kersten hefft affgesecht, 
dat he na desser tijd in sodanem zineme huse nyn talch mer smelten scholde, 
jodoch so vele talges, alse eme to zines amptes behoff unde nod were, mochte 
he dar wol smelten unde nicht mer, sunder jenigerleye argelist. 


Eintragung in das Niederstadtbuch: 1468, Jubilate. 


341. 


Die Aelterleute der kaufmännischen Kollegien in Lübeck verbitten sich weitere Zu- 
schriften des Rathes zu Stendal und ersuchen um dessen Verwendung 
wegen der vom Markgrafen von Brandenburg beschlagnahmien Lübschen 
Güter. 1468. Nach Mai 11. 

Den ersamen wisen heren borgermesteren unde radmannen to Stendel 
eren besunderen guden gunren unde vrunden. 


Unsen fruntliken denst mit vormogen alles guden. Ersamen wise heren 
besundern guden gunre unde vrunde. Juwer ersamheijde breff in langenne jnne 
holde mit mennichvoldigen scrifften der zake der affgehendegeden guder des 
ersamen heren Hinrik Kastorppes, unsers borgermesters und etliker unser borger 
jn ener merkliken summen hebben wij gudliken entfangen. Dar upp wij juwen 
ersamheijden gudliken don weten, dat wij sulben juwen breff vorsegeld unup 
gebraken und ungeseriget, wo wol de an uns sprekende was, unsen erliken 
heren, deme rade, den wij vulmechtich holden, so billik unde behorlik is, geant- 
wordet hebben, de ere mit den jngesloten scrifften ersten hebben gelesen so mit 
uns wontlik is. Unde dar na uns densulven juwen breff und ingesloten scriffte 
laten lesen, des wij doch wol vordrach hedden gehad, de wij na alleme jnne 

holde wol hebben vornomen. Dar uth wij anders nicht konen irkennen, men 
dat unse heren de zake in groten gelimpe vorscreven unde de, den de tokomet, 
mit langeme gudliken beduldende vorvolget hebben unde juw leven heren nicht 
behuff were, de edder dergelijk zaken halven an uns sunder an unse heren den 
rad, den wıj vulmechtich holden unde toholdende dencken, mit truweme bistande 
unser live unde gudere to scrivende, de gij sunder limplike unde redelike ant- 
worde beth heer to, so wij uth juwen serifften an uns gesand verstan, nicht 
gevunden hebben unde vorbat vindende werden und uns duchte wol billik, 
umme merkliker eehafüger zake willen, so gij sulven wol merken konen, gij 
juw sulkes scrivendes an uns edder andere unse medeborger entholden hedden 
und vurder entholden unde dat gij ijd noch so bij juwen gnedigen heren be- 
stelleden, dat unsen erberorten borgermestere unde borgeren, de des todonde 
hebben, ere genomen unde afgethoveden guder na werde betalet wurden, angeseen 
unde to herten genomen der zake legenheijd so wij uthe juwen scrifften hebben 
vorstan und der ok nugafftigen zin underrichtet. Gode deme heren zin juwe 
ersamheijde lange wolmogende unde gesund bevalen. Screven under unser etc. 


Olderlude der nouwerdesvarer wandsnyder, bergevarer unde schonevarer 
unde Hinrik Greverode, Heyne Boltze, Hermen Hogebode, Hinrik Mutzingk, 
Gerd van Lenthen, Hans Feld, Cord van Hamme, Marquard Schutte, Michel 
Hoddendorp, Hermen Klaholt, Hermen Kelre und Everd Bolte, Gerd Ka- 
storp, Willycken Storingk, Godke Jeles,) borger to Lubeck. 


Entwurf auf Papier. 


3432. 


Der Rath zu Lübeck beschwert sich gegen den Stendaler, dass dieser seine Bürger 
aufwiegele, stellt Klage bei den Hansestädten in Aussicht, und weist 
die Behauptung, dass Heinrich Kastorp und (Genossen zu einer Ver- 
ständigung nicht bereit seien, zurück, da sie doch vor Hamburg und 
Lübeck Recht zu stehen sich erboten hätten. 1468. Mai 14. 

Dominis consulibus Stendaliensibus. 
Ersamen heren guden vrunde. Juwen breff mit velen ingesloten copien 
der zake der afhendigeden gudere des ersamen her Hinrik Kastorppes, unses 


N) Die letzten drei am Rande nachgetragen. 

borgermesters, unde etliker unser borgere in erer merkliken formen an de older- 
lude unser stad unde etlike unse borger gescreven hebben wij na alleme inne- 
holde wol vorstan. Dar uth wij nicht anders merken konen, men dat gij gerne 
unse borger tegen uns reysen wolden, dat doch den, god gelaved zij, in juwer 
macht nicht en is, darto wij juw to vrod geholden hebben, unde ok van juw nicht 
billiken edder redeliken is gedan unde wij sulkes an juw na gelegenhed twisschen 
juw unde uns gewand unde, nademe gij een medelitmate der Dutschen hanse zint, 
nicht hadden vormodet. Des wij uns, wanne dat stede unde tijd hefft vor den erbaren 
steden der hanse, dencken to beklagende unde sulkent ok ny gehoret is, dat de ene 
hansestad der anderen ere borger tegen reyset hefft, so gij in willen weren to donde 
unde so gij denne unsen borgeren under velen langen vorhale scriven, dat wij 
her Hinrik Kastorpp unde de des to donde hebben, alle juwe flitich vorbiddent 
unde hochvorbedent, van juw vaste unde vele vorgenomen, sunder alle irhoringe 
hebben vorlecht unde unangemanet gentzliken vorslagen etc.  Darane gij juwen 
willen seriven, der warheide schonen unde uns unde den unsen zere ungudliken 
don, in deme gij mit den anderen Markischen steden den unsen im rechte hebben 
wilen plegen, wu wol de unsen overbodich zin gewest unde noch overbodich 
zint, vor unsen vrunden van Hamborgh unde uns rechtes to netende unde to 
entgeldende. Syt gode. Datum sabbato ante dominicam Cantate anno LXVIII. 


Entwurf auf Papier. 


343. 


Friedrich, Kurfürst und Markgraf von Brandenburg beschwert sich beim Rathe 
von Hamburg über Lübecks Parteinahme für Stettin. 1468. Mai 15. 
Fredrick van gots gnaden, marggrave to Brandenborg, kurfurste, des 
hilligen Romischen rijkes ertzkamerer, to Stettin, Pomern, der 
Cassuben unde Wenden hertoge unde burggrave to Nuremberge. 
Consulibus Hamburgensibus. 

Post salutationem. Ersamen wisen liven besunderen. Juwen breff mit 
den ingelechten copien hebben wij vornomen unde mogen uns nicht to vullen 
vorwunderen, warumme sik dij van Lubeck so hefftigen umme frombder lude 
unde sunderliken der van Stettin unde erer guder willen, dy wij umme mer|k: 
liker redellilker orsake unde nemliken dij uns loffts unde kunstlikes toseggendes 

uthgaen, unse lande ok meynschop, handelinge to unde affure overlangs vorboden 
hebben, ane unse beschulden mit solken mennichvoldigen eren unbeschedenen 
schrivenden gegen uns motigen meynende, wij weren des, wen id sien scholde, 
billig van en vordragen, nademe sodane gudere, dar sie unsenthalven van ruren, 
Stettinsch gud unde ok under Stettinschen marcken, dat kuntliken unde opembar 
boven unse geboth durch unse lande gesleten, bracht unde so tome lesten in 
freveliker overtredinge unser bate dorch unse amptlude upgeholden sint. Unde 
iss suss keyn ander gud, wen datsulve, so upgeholden worden, als uns des dy 
sulven unse amptlude bericht hedden, dar uns dye van Stettin als ere gud, so 
id ok in warheit was, hudiges dages umme anlangen, unde nu noch an dessen 
ostern in unse stad Prempzlow dorch ere mercklike radessendeboden anseggen 
lyten, mochten sik dy van Lubeke eyn sodans furder metigen unde uns un- 
gemakes vordragen, segen wy gerne, eher wij anders ock harder darupp ant. 
worden, dat wy wente her im besten gerne vorholden hebben, denne gij nefen 
en hebben ehermals unse antword, wes se uns deshalyen jo nicht erlaten mogen, 
ok unse lik unde rechtbidinge up unser twier heren den Romischen keiser na 
gebor notdurftigliken verstanden. Se vorbeden den unsen hantiringe unde umme- 
slege to Lubeke unde willen der dar nicht lyden. Des konen wij nu nicht 
wandelen unde moten dar mede sliten. Ed schadet nicht, dat eyn neyber dem 
anderen to tiden wes bewiset, he vergets men ime liken to vorschulden wedder- 
umme nicht. Gij unde ander weten wol, dat wij neyn stratenrover sint, wij 
hebben unse levedage mit allem flite gerne darna gestan, dat wij in unsen landen 
unde byden yo de straten reyne holden unde sunderliken den kopmann unde 
wandernde mann befredet, schuttet, vordedingt unde uns allewege mit unseren 
neyberen gutliken verdragen hebben, ane wat nu so gegen den unsen van 
Stettin unsenthalven ovet werd umme sake willen bavenberurt, des wij nicht 
ummegaen noch wandeln konen to notdurft unde furdringe unses rechten gegen 
sie, dat de van Lubeck, als wij vorstaen, sik nu erer gegen uns annehmen, dat 
moten wij en gonnen. Lichte sundet sik dat der dage wol. Vorsehen uns, gij 
werden juw gegen de unsen recht, alst sick gebort, holden. Datum Tangermunde 
ame sondage Cantate, anno ete. LXVIII. 


Abschrift auf Papier. 

344. 


Der Rath von Lübeck gestatiet dem Hermann Schoteler einer Reise wegen Aufschub 
in einem  Hechtsstreit. 1468. Mai 15. 


Witlick zij, alse denne Hermen Schoteler unde Gerd Ghiringk lange 
tijd her vor deme ersamen rade to Lubeke schelhafftich gewest zint alse van 
zelsschopp etliker liggender grunde unde stander erve to Bergen in Norwegen in 
den Fyngarden belegen unde van der wegen vor dem ersamen rade to Lubeke 
lange tijd to rechte gegan hebben etc, deshalven denne de beschedene Hinrik 
Parijs unde Clawes Kistenbuek Hermen Schoteler vorscreven gelovet hebben, dat 
Gerd Ghiringk der sake halven vor deme erscrevenen rade to Lubeke zines rechtes 
worden unde der anders nergen soken edder vorfolgen schole, denne vor dem rade to 
Lubeke na lude ener schrifft hijr bevoren int jar LXV Judica!) gescreven anheven- 
de: Heyne Boltze unde Laurens Velt ete., alsus int jar LXVIII des mid wekens na deme 
sondage Jubilate?) Hermen Schoteler vor deme rade to Lubeke is erschenen, sijk 
beclagende, wo dat zines dinghes also gewant were, dat he ene tijd langk van 
Lubeke westwart reysen moste, begherende, de rad eme sodane sake unde 
rechtdach noch ene tijt langk stunden wolde etc. Des denne de rad to Lubeke 
myt vulborde Hinrik Parijses unde Clawes Kistenbukes sodane sake unde recht 
dach hefft gestundet beth so langhe, dat nu im herweste negest volgende de 
herwestschepe van Berghen ghekomen zin, eneme isliken parte zines rechtes 
denne vort unvorsumet. 


Eintragung in das Niederstadtbuch: 1468, Cantate. 


345. 


Der Rath von Lübeck fordert den Rath von Stralsund auf, zu einer Berathung 
über die Verhältnisse der Hanse in England Abgeordnete nach Lübeck 
su Schicken. 1468. Mai 21. 

Unsen fruntliken grud mit vermogen alles ghuden.  Erbare vorsenige 
heren, gunstigen guden gunners unde frunde De ersame mester Hermen Wan- 
mathe, des Dutschen copmans tho Lunden in Engeland residerende secretarius, 
hefft uns overgeantwordet ene credencie, darupp wy sine werve ghutliken gehort 
hebben. Unde wante denne sodane sine werve unde des erscrevenen copmans 
sake unde gebreke van wegen siner privilegie lastich sint, also dat wy uns derer 


!) März 31. *) Mai 11. 

nicht allene underwynden mogen, so desulfte mester Hermen, toger desses breves, 
juw der legenheit wol uterliken berichtende werdet, bidden unde begeren deger 
fruntliken myt gantser andacht, gij umme wolfart des ghemenen besten, orbor 
unde profijt der gemenen kopenschop umme desser unde meer anderer merckliken 
wichtigen sake deme erscrevenen copmanne unde wanderende varenden manne, 
beyde tho water unde to lande, unde deme gemenen besten anliggende, juwe 
erliken vulmechtigen radessendeboden bynnen unser stad des negesten donredages 
in deme sondage pinxsten!) des avendes in der herberge to wesende schicken 
unde hebben willen unde desse sake gruntliken to herten nemen, merken unde 
anseen willen de groten durbaren privilegien unde vryheide, de de stede van 
der Dutschen hanse baven de Engelschen sulven unde alle anderen nacien in 
dem rije van Engeland mannige hundert jare her gebruket hebben, dewelcke 
unse vorfaren myt groter vorsichticheit unde wisheit erworven unde under 
swaren kosten unde arbeyden beth hertho staende geholden hebben, dat de nu 
by unsen tyden nicht afhendich noch vorlustich en werden. Juw gudwillich 
deme ghemenen besten to ghude hirinne to bewysende unde dyt nergen mede 
to vorleggende, so wy uns gensliken dartho vorlaten, dat vordene wy umme de 
ergemelde juwe ersamheyde, de gode deme heren zin bevalen wolmogende mit 
flite gherne na gebore. Screven under unser stad secrete, am sonnavende vor 
deme sondage vocem socunditatis, anno etc. LXVIII? 


Borgermestere unde radmanne der stad Lubeke. 


Aufschrift: Den — —- radmannen tom Stralessunde, unsen 4. s. w. 


Original im Stadtarchiv zu Stralsund mit geringen Besten des aufgedrückten Secrets. 


346. 


Entscheidung des Rathes über einen Wasserlauf. 1468. Mai 22. 

Witlick sij, dat de ersame Henningus Stur, elemosinarius tome Hilgen 
Geiste binnen Lubeke unde Dethard Stur, borger to Lubeke, dessulfften heren 
Henninges vadere in der Groten Gropergroven wonhafftich uppe de ene unde 
de vormundere der Swanseschen unde Ludike Immeken uppe de anderen zijden 
vor deme ersamen rade to Lubeke zint schelhafftich gewest van wegene ener 
avetucht, de de lopet uthe Dethard Sturen hoff dor zines naburs Ludiken Imme- 

ken hoff und velt vort in der Swanseschen hoff, welke avetucht unde watervall 
de genanten vormundere deme erscreven Detharde vormenden to benemende 
unde ok van wegene enes hantstens in des erscreven Deterdes muren gemuret, 
welken hantsten de gesechte Immeke ok vermende afftobrekende ete. Des denne 
de rad to Lubeke na clage unde antworde unde na besprake hefft affgesecht 
vor recht, dat de gesechte Dethard Sture edder de besitter zines huses sodane 
avetucht uppe zin schoneste maken mach, so dat dat water zinen vrijen ganck 
dorch der Swanseschen bode in der Wakenisse hebben moge ungestoppet unde 
dat desulffte Dethard edder de besitter zines huses sodane avetucht rumen mach, 
so vakene des nod unde behoff is sunder wedderstalt enes jewelken ok so schall 
de handsteen vorscreven zinen vrijen loepp hebben in Ludiken Immeken hoff, so 
he beth her to gehad hefft. Jussu consulum. 


Eintragung in das Niederstadtbuch: 1468, Vocem jucunditatis. 


947. 


Verbotener Bau einer Bude. 1468. Mai 29. 

Witlick zij, dat Hinrik Molre, Kersten van der Heyde unde Bertold 
Hane benedene in der Visschergroven wonhafftich vor deme ersamen rade to 
Lubeke tosprake gedan hebben to Frederike Vogen zineme nabure deshalven, 
dat desulffte Frederick in zineme huse tor stratewart ene bode beghunt hadde 
to buwende, dar doch lange tijd nyne bode gewest were etc. Des denne de 
rad den erscreven beiden parten na clage unde antworde dar up hefft affgesecht 
vor recht. Na deme dar lange tijd nyne bode gewest were, so en scholde noch 
en mochte he dar nyne bode dor bouwen, hyr sint an unde over gewest to tuge 
Hans Dene unde Peter Tymme besetene borgere to Lubeke. Jussu consulum. 


Eintragung in das Niederstadlbuch: 1468, Exaudi. 


348. 


Der Rath von Reval erklärt eine Eintragung in das Wechselbuch in Lübeck für 
unrichlig. 1468. Juni 2. 


Jw ersamen vorsichtigen mannen, heren borgermeysteren unde radmannen 
der stad Lubeke, unsen besundern guden vrunden, doen wy borgermeystere unde 
radmanne der stad Reval na unsem vruntliken grote myt vermogen alles guden 

witlik oppenbar betugende in und myt dusseme unseme breve, dat vor uns ys 
gekomen Hans van Brugge und hevet angelanget und beschuldiget Andreas 
Templin, unsen medeborger, na inholde ener cedelen Godemans van Buren, 
juwes medeborgers, uth deme wesselboke geschreven und dem vorgeschreven 
Hanse gedan und van worden to worden aldus ludende: „Item Hans van Brugge, 
gude vrunt, ik vinde in minen wesselboke, dat ik van Herman Vrolinges jw to- 
geschreven hebbe, dat ik vort Andreas Templyn togeschreven hebbe van juwer 
wegen anno LXII hundert und XLIII mark und twelff schillinge, hijrna moge 
gy jw richten.“ Aldus hevet de ergenante Andres vor uns myt synen utgestreckeden 
armen unde upgerichteden lyffliken vingeren gestavedes edes to gode und den 
hilligen gesworen, tuget und wargemaket, dat he noch myt Herman Vrolinges, 
noch myt Hanse van Brugge umme sodane gelt vorscreven sy vor dem wesseler 
Godeman van Buren, off to dem boke off to yenigen anderen, up de vorge- 
schrevene tijd, off ok na offte vor, unde he en hebbe ok noch Herman Vroling 
noch Hanse van Brugge umme sodane gelt vorsereven nicht gebeden, und An- 
drese vorscreven sy hijrvan nicht witlihk. Und wante dan dusse vorscreven 
puncte also vor uns gehandelt und gescheyn syn, wo bovengerort steyt, so hebbe 
wy des to getuchnisse der warheyt unser stad secret ruggelinges up dussen breff 
lathen drucken.  Geschreven na Cristi unses heren gebort dusent veerhundert 
in dem achte und sestigesten jar am achteden daghe na unses heren hemelvart. 


Original auf Papier mit geringen Resten des aufgedrückten Secrets. 


349. 


Hermann Karlow in Tüschenbeck, verkauft dem Claus Vinkenfenger, Marschall in 
Lübeck, für 50 mX den Zoll in Herrenburg unter Vorbehalt des Wieder- 
kaufs. 1468. Juni 4. 

It Hermen Karlouw, knape, wonaftich tom Tuskenbeke, bekenne unde 
betuge opembar in unde mit dessem breve vor alsweme, dat ick vor my unde 
myne erven dem ersamen Clawese Vinckenfenger, marschalke to Lubeke, 
zinen erven unde hebberen desses breves mit erem willen vor vefftich mark 
Lubesches pagimentes, de ick to myner genuge vul unde al entfangen unde vort 
in myne unde myner erven nuth gekeret unde uthegeven hebbe, mit gudem 
vrijen willen unde wolberaden modes rechte unde redeliken vorkofft unde vor- 


laten hebbe, vorkope unde vorlate in krafft desses breves den toln unde alle 
41 

upkome des toins tor Herenborch mit allen tobehoringen, alse myne elderen unde 
ik de beth herto ye vryest gehad unde beseten hebben uppe data desses breves 
antogande, jewelikes jares to borende, to entfangende unde in ere nuth to kerende 
na erem willen. Unde ick Hermen Karlouw vorbenomed vor my unde 
myne erven sette unde vore de erscrevenen Clawes Vinckenfenger, syne erven | 
unde de witliken hebber desses breves mit erem willen in de rouweliken were 
unde brukeliken besittinghe des vorscrevenen tolns, syner upkome unde to 
behoringhe. Jodoch de genante Clawes Vinckenfenger vor sijk zine erven 
unde hebbere desses breves myt erem willen hebben my unde mynen erven 
gudliken gegund, dat wij sulken toln vrijg wedderkopen unde losen mogen alle 
tid, wanner uns dat beqweme is unde wij en de erscrevenen vefftich mark in 
sodanem guden groven pagimente, alse tor tijd bynnen Lubeke genge unde 
[geve] is, darsulves vornuged unde betaled hebben. Alle vorscreven stucke unde 
articule ik Hermen vorscreven alse eyn hovedman unde ik Volrad Scharpen- 
berch, voged to Razeborch, alse eyn truwe medelover des genanten Hermen vor 
uns unde unse erven mit samender hand, eyn vor al, loven stede, vaste unde 
unvorbroken ane alle lijst, geverde, nyevunde, uthnemynge unde behelpinge 
geistlikes edder werlikes rechtes truweliken to holdende. Des to merer sekerheyd, 
orkunde unde vorwaringe hebbe ik Hermen Karlouw hovedman unde ik Volrad 
Scharpenberch lover vor uns unde unse erven mit gudem vrijen willen unde 
wetende unse ingesegel gehenget heten an dessen breff. Gheven na der bord 
Cristi unses heren dusent veerhundert im achtundesostigesten jare, am sonna- 
vende vor der hilgen drevaldicheid avende. 


Original im Königlich Preussischen Staatsarchiv zu Schleswig mit beiden anhängenden Siegeln. 
350. 


Der Knappe Otto Schacke verkauft den Vorstehern des Heiligen Geist-Hospitals für 
dessen Gasthaus eine jährliche Rente von 7 mk aus seinem Hofe im Dorfe 
Basthorst unter Vorbehalt des Wiederkaufs. 1468. Mai 29—Juni 5. 


Ick Otte Schacke tor Basthorst, knape bekenne unde betuge opembare 
in unde mit desseme breve vor allesweme, dat ick vrijes unde wolberadenen 
modes vor my unde myne erven rechte unde redeliken upgelaten unde vorkofft 
hebbe, uplate unde vorkope in krafft desses breves den ersamen wijsen mannen 

unde heren Bertolde Witijke unde Johanne Westvael, borghermesteren der stad 
Lubeke, nu tor tijd vorstenderen unde vorweseren des Hilgen Geistes godes- 
huses darsulves, to behuff des gasthuses dessulven godeshuses unde witliken 
hebberen desses breves mit ereme willen vor hundert margk Lubescher weringhe, 
de ze my an gudem groven pagimente to vuller genuge vul getellet unde betalet 
hebben, soven margk Lubesch jarliker ewigen renthe in unde uth myneme hove 
unde dorppe tor Basthorst, welke hundert mark hovedstoles ik in myne unde 
myner erven nuth gekeret unde utegeven hebbe. Unde desse vorscreven soven 
mark renthe scholen unde willen [wy] en uth den vorscreven hove unde dorppe 
mit allen eren tobehoringen uppe unse egene koste, arbeide unde eventure 
bynnen der stad Lubeke fruntliken unde umbeworen betalen alle iar in den 
achte daghen to pinxsten, eer wy in den vorscreven hove unde dorppe edder 
eren tobehoringhen jenighes dinghes bruken offte neten. Weret ock, dat in 
desser betalinghe jenighe togeringhe offte gebreck schege, so scholen ick unde 
myne erven uns mit den erscreven ghuderen nynewijs beweren, der to brukende 
offte to netende, men de obgenanten vorstendere unde ere nakomelinge moghen 
de denne antasten unde der bruken, alse yd en beqweme is, so lange ze ere 
vorsethene renthe mit aller kost darumme gedan gentzliken hebben entfangen. 
Se mogen ock desulven renthe unde koste daruth panden unde panden lathen vor- 
myddelst wemen ze willen unde der unvorfolget bruken na ereme willen sunder 
broke unde hinder enes yeweliken unde des scholen wy ze schadelos holden 
unde der erschreven hovedsummen unde renthe vrijg unde vullenkomen darane 
waren, beschermen unde entweren vor alle ansprake. Unde wy hebben ze ge- 
fored unde gesettet in de brukeliken were unde vredesamen besittinghe der 
erscreven gudere, hovedsummen unde renthe, voren unde setten ze dar in myt 
krafft desses breves, unde wy scholen en darane alle dingk keren to deme besten 
ane alle arch unde schaden. Doch hebben ze uns gegund, dat wy sodane renthe 
alle iar in den achte dagen to pinxsten vor hundert margk Lubesch wedder- 
kopen mogen, den wedderkop eyn halff jar tovoren witliken to vorkundigende 
unde uppe de vorkundigeden tijd den hovedsummen myt der plichtigen renthe, 
schulden unde schaden bynnen der stad Lubeke tosamende in ener summen mit 
gudem, groven pagimente, alse dar denne genge unde geve is, uthbescheden alle 
hole unde klene geld, umbeworen to betalende. Weret ok, dar god vor sy, 


twijsschen dem irluchtigen hochgeborn fursten unde heren, heren hertogen to 

Sassen unde den van Lubeke ienighe orlighe, krigh edder unwille entstunde, 
schal den vorsereven vorstenderen in ereme hovedsummen unde renthen nicht 
to vorfanghe wesen, uns darmede to entschuldigende. Alle vorscreven stucke 
samptliken unde besunderen love ick Otte Schacke vorbenomed vor my unde 
myne erven mit mynen truwen medeloveren alse wij Hartich Parkentin, wan- 
dages to Gudow unde nu to Razeboreh wonafftich, Ludeleff Schacke to Gultzouwe 
in deme kerspele darsulves, unde Otte Wackerbard to Kowal im kerspel to 
Sterlye, knapen, loven unde seggen vor uns unde unse erven myt dem genanten 
Otte Schacken unde synen erven ungescheden myt samender hand unde eyn 
yewelik van uns vor uns alle den vorbenomeden vorstendern unde vorwesern 
des Hilgen Geistes godeshuses to behuff des gasthuses darsulves unde hebberen 
desses breves mit ereme willen, ze zin geystlike ofte werlike personen, in guden 
truwen mit gantzem geloven stede vaste unde unvorbroken to holdende, nyner- 
leie insaghe, nyevunde, argelijst uthnemynge, were edder behelpinge dareniegen 
to brukende offte to netende, darmede desse kopp, waringhe, betalinge edder desse 
breff in jeniger wijs gekrencket ofte gebroken mochten werden na geistlikes 
offte werlikes rechtes esschinge. Des to merer sekerheid unde vorwaringe hebbe 
ik hovedman unde medelovers alle vorbenomed vor uns unde unse erven mit 
eendrachtigem guden willen unde wolberadenen mode unse ingesegele witliken 
gehenget vor dessen breff. Geven unde screven na der bord Cristi dusent veer- 
hundert jar darna im achtundesostigesten jar, in den achte daghen to pinxsten. 


Original auf Pergament mit vier anhüngenden Siegeln. 


351. 


Johann, Herzog von Sachsen-Lauenburg, bestätigt den Vorstehern des Heiligen Geist- 
Hospitals den Besitz einer Rente von 7 my, welche ihnen Otto Schacke 
für 100 mk aus seinem Dorfe Basthort für das Gasthaus des Hospitals 
unter Vorbehalt des: Wiederkaufs verkauft hat. 1468. Zwischen Mai 29 
und Juni 5. 


Wy Johan, von ghodes gnaden hertoge to Sassen, Engern unde Westvalen, 
des hilgen Romschen rijkes ertzemarschalk, bekennen unde betughen opembar 
in unde mit desseme breve, dat vor uns unde unseme rade mit unseme vulborde 
unde willen unse getruwe Otto Schacke, knape, hefft vorkofft unde vorlaten 

den ersamen wijsen mannen Bertolde Witijk unde Johanne Westvael, borger- 
mesteren der stad Lubeke unde vorstenderen des Hilgen Geystes godeshuses dar- 
sulves to behuff des gasthuses dessulven godeshuses vor hundert margk Lubesch 
seven margk jarliker, ewigher renthe in unde uth syneme hove unde dorppe 
tor Basthorst unde allen eren tobehoringhen aller jar in den achte daghen to 
pinxsten umbeworen to betalende myt steder vasten holdinghe aller articule unde 
beschedinghe, also de kopbreff en darupp gegeven unde vorsegeld klarliken hefft 
begrepen unde uthwijset. Unde wy hertoghe Johan vorbenomed vor uns, unse 
erven unde nakomelinghe umme des genanten Otten hede willen vestigen unde 
bestedigen desse vorkopinghe unde alle articule des hovedbreves vorbenomed 
unde begheven unde uplaten den vorbenomeden vorstenderen unde hebberen 
desses unde des rechten hovedbreves myt ereme willen renthe unde hovedsummen 
bovenscreven vrijg, qwijt unde umbeworen in den bovenschrevenen hove unde 
dorppe, uns darane nicht to beholdende, men mene landwere unde wat dat 
gemene land deyt, mit beholdinge des wedderkopes der vorscrevenen ghudere 
vor hundert mark hovedstoles, wanner wy, unnse erven, nakomelinghe edder Otte 
unde syne erven den wedderkop eyn halff jar tovoren witliken vorkundighet 
hebben. To merer orkunde unde sekerheyd hebben wy hertoghe Johan vor- 
benomed vor uns, unse erven unde nakomelinge unse ingesegel witliken gehenget 
an dessen breff Gheven na der bord Cristi dusend veerhundert jar darna, in 
deme achtundesostigesten, in den achte daghen to Pinxsten. 


Original auf Pergament mit anhängendem Siegel. 


352. 


Eine Alimentationssache. 1468. Juni 5. 

Witlick sij, dat schelinge gewest zint twisschen Hanse Korner uppe de 
ene unde Taleken Eggerdes, van Hanssvelde geboren, uppe de anderen zyden 
alse van zake wegene, dat Hans Korner vorscreven de erbenomede Taleken 
beslapen hadde, desshalven se van eme enes kindes genesen was etc. Dar over 
se zyk denne under malkander mit todaet des ersamen mester Monikes, der stad 
Lubeke richteschrivers, gudliken hebben vorliket in nabeserevener wijse also, 
dat de erscrevene Hans Korner der erbenomeden Taleken Eggerdes hefft ge- 
geven twintich mark Lub. der zijk desulffte Taleke van deme erbenomeden Hanse 
to erer genoge entfangen unde vor desseme boke woll betalet irkande unde 

hijrmede scholen unde willen de bovensereven beide part desshalven geschichtet 
unde gescheden wesen unde hebben vorlaten unde vorlatet zijk under mal 
kander unde erer eyn den anderen van derwegene unde vort van aller furder 
tosage unde maninge beth an dessen dach to eneme gantzen vullenkomenen ende 
gentzliken qwijd leddich unde loss. 

Eintragung in das Niederstadtbuch: 1468, Penthecoste. 


353. 


Verpfändung von Gartenfrüchten. 1468. Juni 12. 

Wolder vame Denste, borger to Lubeke, vor desseme boke hefft be- 
kant, dat he unde zyne erven schuldich zint Alberte van Bergen unde zinen 
erven veertich mark Lub. twisschen dyt unde sunte Jacobi dage negest komende!) 
umbeworen to betalende, dar vor he eme sodane frucht alse hoppe, appele unde 
beren, alse dijt jar uppe zinen dren hoppenhoven, de ene uppe deme Hüxer- 
damme, de andere bij sunte Juriene unde de dorde uppe deme Kogelkenberge 
belegen wassende wert vor desseme boke hefft vorpandet. 


Eintragung in das Niederstadtbuch: 1468, Trinitatis. 


354. 


Heyne Havick beschwert sich über die ihm zu Bendsburg widerfahrene Zollplackerei. 
1468. Juni 24. | 

Witlick zij dat int jar LXVIII des mandages vor nativitatis Johannis 
Baptiste?) de beschedene Heyne Havick vor den ersamen rad to Lubeke is er 
schenen sijk beclagende, wo dat he des midwekens in den pinxsten?) do negest 
vorgangen to Clawes Wulvess hues to Renssborch mit soss perden gekomen, 
myt welken perden he wedder uthe deme sulfften huse vor de tolleboden gereden 
zij, umme aldar zinen tollen na wontliker wijse to gevende, indeme eme des 
heren koninges breve nicht hedden helpen mogen, des denne do for tijd uppe 
der tolleboden nymant tor stede gewest zij Also hebbe he de sulfften zine 
soss perde vor der tolleboden uppe der strate staen laten unde zy wedder ge 
reden in de herberge unde hebbe utgesant zinen wert unde des werdes gesinde, 
umme den tolner to sokende, den men denne nicht hebbe vinden konen, des he 
denne enen jungen gelonet, de uppe dat slot ghegan zij, de eme des tolners 

jungen van deme slote in zine herberge gebracht hebbe, deme Heyne Havick 
gevraget hebbe, offt he van des tolners wegene mechtich were dar to, de junge: 
ya gesecht hebbe. Darup Heyne eme gesecht hebbe, dat he des heren koninges 
van Dennemarken breff hedde, begerende den to lesende, welken breff he getoget 
unde lesen hedde laten deme tolnere to Gottorpe unde to Koldingen, de myt 
sodaneme zineme breve wol tovréden gewest weren, nynen tollen van eme ne- 
mende; darup eme de junge to antworde hebbe ghegeven, weren se dar ane to 
vreden gewest, so were he dar ok ane to vreden. Dergeliken darup Heyne eme 
zinen namen hebbe upschriven heten unde dat he soss perde gehad hedde uppe 
dat, weret zake, wenner de tolner to huss qweme unde Heyne der breve nicht 
geneten mochte, so dechte he in kort wedder bij eme to wesende, umme zinen 
willen van der vorscreven soss perde wegene to makende. Darup Heyne mit 
sodanen zinen perden enwech gereden zij unde alse he over ene mile weges 
offt dar bij gekomen were, so hebbe eme de tolnere twe nagesant unde hebbe 
Heynen mit dren perden wedderumme halen laten unde alse Heyne binnen 
Renssboreh bij den tolner uppe dat slot gekomen zij so hebbe Heyne eme des. 
heren koninges breve toget unde lesen laten, de in Densch gescreven weren, 
dar he utserifft van beholden hebbe. Des denne de tolnere Heynen gesecht 
hebbe, wo dat eme zin junge berichte hedde, dat Heyne gesecht scholde hebben, 
dat sodane perde heren Gerde greven to Oldenborch etc. to behorden unde dat 
. he darvan nynen tollen hebbe gheven willen, welk eme de junge mit unrechte 
over gesecht hebbe. Des denne int lateste de erscreven tolner, wo woll dat desset 
Heynen mit unrechte overgesecht was, Heynen sodane perde to borge gedan 
hebbe vor hundert mark twisschen hyr unde Michaeli negest komende, dar 
Tymme Cordes deme tolnere van Heynen wegene vor gelovet hebbe, also weret 
zake dat Heyne Havick binnen edder uppe desulffte tijd dar nicht wedder for 
stede qweme umme desser sake halven zines rechten to wardende, so schole 
Tymme Cordes vorscreven deme tolnere de hundert mark vor Heynen betalen, 
so de ersamen Clawes Scheringk unde Thur Peterss, radmanne to Randerhusen, 
vor deme ersamen rade to Lubeke vormiddelst eren utgestreckeden armen unde 
upgerichteden vingheren staveder eede lyffliken to den hilgen hebben gesworen 
unde wargemaket, dat desset alle, so bovensereven steit, war zij Jussu consulum. 


Eintragung in das Niederstadlbuch: 1468, Nativitas Johannis baptiste. 


376 1468. Juni 29. 


355. 


Der Rath zu Lübeck schlichtet eine vor den Freistuhl in Ravensberg gebrachte 
und dann nach Uebereinkunft der Partheien an ihn gebrachte Erbschafts- 
sache aus Riga. 1468. Juni 29. 

Witliek zij, alse denne de vorsichtige Stephanus vame Sande, des ersamen 
heren Steffens vame Sande radmans to Rijge zines vaders vulmechtich procurator, 
na inneholde enes machtbreves van deme ersamen rade to Ryge vorsegelt unde 
bij deme ersamen rade to Lubeke in vorwaringe liggende uppe de ene unde 
de vormundere des ersamen heren Wenemar Overdijkes, wandages radmans to 
Lubeke uppe de anderen zyden, etlike tijd her twistich unde schelafftich zint 
gewesen alse van dessulfften zeligen heren Wenemers nalatenen gudere wegene 
dar to de erscrevene her Steffen vame Sande vormende de negeste to wesende, 
desshalven denne de erscreven Stephanus vame Sande de erbenomeden vor- 
mundere vor den vrien stoel in der herscop van Ravensberch citeret unde 
geladen hadde, des doch int lateste de erscreven beiden part der zake halven in 
den rad to Lubeke compromitteret hebben so, wes de rad en in der zake in 
fruntschopp edder ime rechte affzeggende worde, dat ze dat stede vast unde unvor- 
broken holden willen, des furder nergene to sokende edder to vorfolgende ete. 
Alsus de rad to Lubeke dorch gudes sletes willen darto gefoget hefft de ersamen 
heren, mester Johanne Osthusen, in beiden rechten doctoren, unde sindicum, 


Hinrike von Hacheden, in deme wertliken rechte doctoren, unde Ludike Beren, 


radmanne der stad Lubeke, de denne de erscreven beide part der vorgerorten 
twistigen zake halven gudliken unde fruntliken hebben vorliket unde vorscheden 
in desser nabescreven wijse also, dat de vormundere zeligen heren Wenemer 
Overdijkes vorscreven deme genanten Stephano vame Sande to behoff zines er 
screven vaders heren Steffens vame Sande geven unde vernogen scholen hundert 
unde teyn Rinsche guldene, der denne hijr to Lubeke teyn guldene tor stede 
bliven scholen to behuff der stoelheren, so de erscreven Stephanus dat hadde 
vorwillet unde dar mede scholde de bovensereven twistige zake gudliken gesleten 
unde hengelecht, dat gerichte vor deme vryen stole vorscreven tegen de vor. 
mundere angehaven ganss deger unde all daleslagen unde de genanten beiden 
part vortan gude frunde wesen. Alsus de erscreven Stephanus vamme Sande 
vor den rad to Lubeke is erschenen unde darsulvest hefft bekant, dat he van 
den obgenanten vormunderen sodane vorgescreven hundert Rinsche gulden to 

ziner vuller genoge hefft entfangen unde hefft darmede vor zyk van des er- 
gedachten zines vaders heren Steffens vame Sande unde erer beider erven wegene, 
mage unde frund geistlick unde wertlick geboren unde ungeboren vorlaten unde 
jegenwardigen vorlet in krafft desser schrifft de ergenanten vormundere ere 
erven, dat testament unde de nalatenen gudere zeligen heren Wenemer Over- 
dijkes van der wegene mit alleme, dat darane kleven mach van aller furder 
ansprake, tosage unde maninge to eneme gantzen vullenkomene ende gentzliken 
qwijd leddich unde loss in allen tokomenden tijden, noch mit geistliken edder 
wertliken rechte uppe ze noch uppe ere gudere desshalven nicht meer tosakende 
unde schalt dar mede alle gerichte desshalven van eme angehaven unde beschen 
gentzliken qwyd leddich unde loss. Jussu consulum. 


Eintragung in das Niederstadtbuch: 1468, Petri et Pauli. 


356. 


Der Rath zu Wisby ersucht den Lübecker, den Bevollmächtigten des Friedrich Hake- 
mann zu Wisby, Hans Herberts in Lübeck in Geschäften des ersteren 
förderlich zu sein. 1468. Juli 9. 


Vor allen unde isliken vramen luden, de dessen breff seen offte horen 
lesen, sunderghes vor iw, ersamen wyse mannen, heren borghermestere unde rad- 
manne der stad Lubeke, unsen ghuden vrunden, unde, dar disset vorder behuff 
is, donde wy borghermestere unde radmanne der stad Wysbu uppe Gotlande 
noch vruntliken beherliken grute bekennen unde don wijtlik in unde mid tuch- 
nisse desses breves, dat vor uns hefft ghewest unse leve medeborgher Frederik 
Hakeman unde hefft uns to bekennende gheven, wo he eneme, ghenomet Clawes 
Westfal seligher dechtnisse mede ghetan hadde velwerk allerleye unde enen 
ghuldenen buch van verdehalven Rinschen ghulden unde drehundert hantzken, 
dat scholde Clawes vorsereven vorkofft hebben to Frederik Hakemans vorscreven 
besten, em dar vor bringhende, also he begherde unde ene bat. Also is unseme 
erghenanten borghere Frederik to wetende worden, wo he de ghudere hefft 
ghelaten by juwer medeborgherschen, ghenant Hilleke Repsleghers, to vorkopende 
unde se de ghudere hefft vorkofft Peter Scheven, dar dat gheld under besettet 
is unde desse ghudere nemande anders to horen, denne Frederik Hakemanne 


vorscreven. Also hefft unse erghenante borgher Fredderik Hakeman vor uns 
48 

in der besten wise, also he to rechte scholde unde mochte don, mechtich ghema- 
ket unde ghekaren an synen waren procuratorem unde hovetman dessen jeghen- 
wardighen Hans Herberds, juwen medeborgher, em ghevende ghantze unde vullen- 
kamene macht, alsodane gheld, also van der vorscreven ware worden is unde 
den ghuldenen rink van Peter Scheven, edder wo he dat by vindende wert 
mid juw to der stede wese, to manende unde to untfangende in vruntschop offte 
mid rechte, na der untfanginge quitancie breve to ghevende unde to vorlatende 
unde menliken alle andere dinghe na rechtes eskinge dar by to donde unde to 
latende, offt unse erghenante borgher dar sulvest personlik jeghenwardich by don 
unde laten mochte unde wes de erghenante Hans Herberdg dar by deit unde 
leet, dat wil he alle holden in vuller macht. Bidde wy unde begheren, dat gi 
desseme erghenanten Hans Herberds hulplik, vorderlik unde bistendich wyllen 
wezen van unses erghenanten borghers weghen in synen rechtverdighen saken, 
dat em alsodane vorscreven ghud vornoghet unde betald worde sunder vorder 
togheringe. Juw ghutwillich hir ane bewisen, wylle wy gherne!) in gheliken 
offte groteren saken, wor wy konen. Desses to bekantnisse unde tuchnisse is 
unser stad secrete drucket to rugge uppe dessen breff. Ghegheven unde ghe 
screven int jar unses heren MCD in deme achte unde sostighesteme in deme 
achteden daghe visitacionis Marie virginis. 


Angekommen 1469, den 25. September. Original auf Pergament mit Best des aufgedrückten Siegels. 


357. 
Ist einem Beklagten Gastrecht gewährt, so muss der Kläger seine Klage an dem- 
selben Tage anbringen. 1468. Juli 20. 
Dominis consulibus Revaliensibus. 

Ersamen heren besunderen guden frunde. Alse gij uns van enes schulden 
ordels wegene, welk ıuwe leve in der twistigen zake tuschen Hermen Grimmert 
uppe de ene unde Diderike Huninghusen juweme medeborgere an de anderen 
zijden etc. wesende uthgesproken hefft, gescreven hebben biddende unde begerende, 
wi) sodane ordel entscheden unde iuw unse schedinge unde delinge under unser 
stad secrete vorsegelt na older loveliken wijse unde wonheid schrifftliken benalen 
willen, hebben wy mit vorhalinge iuwes breves mit clachten, tospraken, ant 
worden unde mit iuwer delinge to guder mathe wol vornomen aldus ludende: 
Na deme male, dat Diderik Huninghusen mit iuw ein borger is unde des ersteren 


" Zu ergänzen: vorschulden. 

noch des anderen richtedages zine sake nicht vort gestellet en hevet, so scholle 
he to deme derden richtedaghe zine sake vort stellen unde deit he des nicht, 
so Schall he der zake neddervellich zin, welk iuwe gewisede unde affgesproken 
ordell de vorgemelde Hermen Grymmert byspraket unde vor uns geschulden 
hevet. Hijr up do wij iuw gutliken weten, dat wij na unseme ripem rade unde 
besprake van sodanes geschulden ordels wegene affgesecht hebben vor Lubesch 
recht, so wij dat ok iegenwordigen affzeggen unde nicbt better wetten in krafft 
desses unses breves in nabescreven wijse: Na deme Hermen Grymmert eyn gast- 
recht begheret hefft unde eme dat gastrecht geheget is unde dat belecht hefft, 
alse recht is, so schal de kleger dessulfften dages berede zin, zine clage to opende 
unde alse he denne also nicht berede is gewest, so is he der zake neddervellich 
geworden. Id gha dar furder umme, alse recht is. Gode deme heren ziit be- 
valen to langen tijden wolmogende.  Sereven under unser stad secret ame mid- 
wekene vor Magdalene. Anno etc. LXVIII. 
Consules Lubicenses. 


Codex ordaliorum fol. 23a, 24b und 32a. 


358. 
Gesprochenes Urtheil ıst den FPariheien auszuferligen und mitzuthelen. 1468. 


Juli 20. 
Dominis consulibus Revaliensibus. 


Ersamen wijse heren, bisunderen guden frunde. So gij uns denne ghe- 
screven hebben, dat vor iuw zin gekomen de ersame unde wolduchtige man 
Helmolt Rijsbiter, alse eyn ancleger an de ene unde de ersame her Hinrik 
Huninghusen, iuwes rades medestolbrodere, eyn antwerdesman an de anderen 
zijden, van schelinge wegene, de se under malkanderen hebben, alse iuwe breff 
under veleme langen vorhale beyder erscreven parthie tosprake unde antworde 
furder inneholt, darup gij na ripeme rade unde besprake iuwe delinge gedan 
hebbet, de wij ok wol vornomen hebben, welk iuwe gewisede unde affgesproken 
ordel de vorbenomede Helmolt bispraket unde dar vor uns geschulden hebbe, 
des gij eme denne nicht hebben uthgeven willen, na deme iuwe vogede nicht 
tostunde, dat de tuchnisse geschen were, alse recht is, unde alse gij Helmolde 
sodane ordel denne weigeren uth to gevende unde he dat geschulden hefft, so 


hijr vorberort wert unde gij van uns begerende zint, wij dyt ordel entscheden 

unde iuw unse delinge under unser stad secrete vorsegelt, wedderumme na older 
loveliken wonheid benalen willen. Hebben wij allent to guder mathe wol vor- 
nomen unde don iuw dar up gutliken weten, dat wij na unseme ripeme rade 
unde besprake van sodanes geschulden ordels wegene affgesecht hebben unde 
seggen aff iegenwardigen vor recht aldus: Na deme gij in desser zake geordelt 
hebbet, so zijn gij plegen, dat ordel uth to gevende, id gha dar furder umme, 
alse recht is. Gode deme heren zijt bevalen in seliger wolfart to langen tijden. 
Screven under unser stad secret ame midwekene vor Magdalene, anno etc. LX VIII". 


Consules Lubicenses. 
Codex ordaliorum fol. 23a und 24 b. 


359. 

Der Rath von Lübeck nimmt die Hülfe des Raths von Lüneburg wegen einiger 
gefangen gesetzten Angehörigen von Ripenburg in Anspruch. 1468. Juli 23. 
Unsen vruntliken grud mit vormogen alles ghuden tovorn. Ersame wyse 
heren, besundern guden frunde. De ersamen unse frunde, de rad to Hamborgh, 
hebben uns alse dallinge gesand enen bref, ere unde unse arme vrunde in der 
vogedie to Rybenborgh andrepende, darvan wij juw ware aveschriffte senden 
hirinne vorwaret. Ok senden wy dergelik copien deme irluchtigen hochgeborn 
fursten unde heren, hern Otten, to Brunswigh unde Luneborgh hertogen, juweme 
gnedigen leven heren, unde hebben zynen gnaden derwegen in der besten wyse 
geschreven by dessem unsem jegenwardigen, biddende deger andachtigen, gij ok na 
juwem guddunckende darmede by schriven edder sulkent vruntliken by zinen 
gnaden, wanner dat stede hefft, vortsetten willen na juwem bestem vormoge, 
dat unse armen lude, iu der van Hamborgh breve benomet, qwid unde los werden 
mochten mit wedderkeringe erer genomeden ghuder, edder dat se erer fengknisse 
dach krygen mogen to redeliker tijd, to der men tho furderem vorhandele mit 
juwem gnedigen heren van der wegen komen moge, wente wy mit juwem 
gnedigen heren nicht dan leve unde fruntschop en weten, unde Orthgijs van 
Hudenberge zijk an uns to den eeren nicht heft vorwaret.  Ersamen ghuden 
frunde, juw gudwillich hirinne bewysen, vorseen wy uns gensliken to juw unde 
vordenent umme juw ok allewege gherne. Sijt gode bevalen. Screven under 

unser stad secrete, am sonnavende na Marie Magdalene anno ete. LX VIII'e. 


Borgermestere unde radmanne der stad Lubeke. 
Aufschrift wie gewöhnlich. Original im Archiv zu Lüneburg mit grösstentheils erhaltenem Secret. 

360. 


Das Kloster zu Meldorf verkauft dem Claus Vinkenfenger, Marschall der Stadt 
Lübeck für 50 mY eine jährliche Rente von 3'1/a mX unter Vorbehalt 
des Rückkaufs. 1468. Juli 25. 


Wytik unde openbar sy allen den, de dessen breff seen edder horen 
lesen, dat wy broder Johannes, prior, broder Johannes Ollebrant, lesemester, 
broder Wylhadus Segheberch, underprior, unde alle andere ghemenen brodere des 
closters Meldorppe in deme lande to Dytmerschen hebben entfanghen van deme 
erliken manne, Clawes Vinckenvengher, marschalk tho der tijd der stad Lubeke 
veftich mark Lubescher weringhe, de wy ghekeret hebben in unses closters not 
unde beste, vor welkere veftich mark wy scholen unde wyllen deme sulven 
Clawes Vinckenvengher erghenomet edder wyser desses breves jarliken gheven 
unvortoghert unde unbeworen veerdehalve mark ewygher rente bynnen Lubeke 
upp unsen schaden unde eventure in den achte daghen sunte Jacobi des hillighen 
apostels! by sodaneme beschede, dat wy uns moghen beholden den wedderkop, 
eme en halff jare tovoren thotoseggende unde denne den hovestol myt der be- 
degheden renthe bynnen Lubeke weddergheven upp unsen schaden unde even- 
ture. Were id ok sake, dat god affkere, dat sodane betalinghe nicht en scheghe 
tho rechter tijd unde de merghenomede erlike Clawes Vinckenvengher jenige 
kost edder schaden darupp dede, den lave wy eme veel unde al weddertholegghende 
unde to beterende, alzo he ene mest vullenbringhen kan, unde synen hovetstol 
vort wedder to ghevende by XXX mark Lubesch. Hiirvore so sette wy eme 
to pande sunderghen unse wyntmolen stande by norden Meldorppe unde vort 
alle unse anderen gudere unses closters to Meldorpp, se syn in ligghende grunde, 
standen erven edder in anderen klenoden, wo se syn. Dusses to ener tuchnisse 
unde vaster bewysinghe hebbe wy endrachtliken unses closters ingheseghel ghe- 
henghet an dessen breff, dede gheven unde screven is na der bort Cristi dusent 
veerhundert in deme achteundesostighesten jare in deme daghe des hillighen 
apostele sunte Jacobi. 


Original auf Pergament mit anhängendem Siegel. 

361. 
Silberschmuck einer gelauften jüdischen Aerztin. 1468. August 10. 


De ersame mester Peter Monik, richteschriver, alse ein vormunder 
zeligen Barbaren der dofften jodinnen unde astinnen, van deme ersamen rade to 
Lubeke dar to gekoren unde gesat, so he zede, vor desseme boke hefft bekant, 
dat he van Hinrike Blomen, borgere to Lubeke, to ziner genoge hefft entfangen 
enen sulveren halssband unde enen sulveren gordel, beide vorguldet, ene sulveren 
lanne, twe sulveren leppele, eyn zulveren inhengeltzen sancti Cosmi unde Damy- 
ani, tosamende wegende dre lodige mark unde anderhalff loet unde enen 
guldenen rinck van werde dordehalve mark, de de genante zelige Barbara deme 
erscreven Hinrike Blomen gesat hadde to pande vor dortich mark Lub., de 
welke dortich mark desulffte Hinrik van deme ersereven mester Petere to ziner 
genoge vull unde all wedder hefft entfangen, so he des ok vor desseme boke 
bekand hefft dergeliken. 


Eintragung in das Niederstadtbuch: 1468, Laurencit martiris. 


362. 


Hinrich von der Molen und Johann vom Lo bitten den Rath zu Lüneburg, ihnen 
beim KBaihe zu Lübeck eine Befristung für die fälligen Zahlungen zu 
erwirken. 1468. August 16. 


Unsen willigen denst to allen tijden. Ersamen heren unde guden frunde. 
Alsse gij uns hebben gethoget der ersamen heren des rades to Lubeke breff, 
uns andrepende, van wegene etliker restancien efte overlopes, den wij den wer. 
dighen capittelen van Lubeke, Brunsswijg, Hamburg und anderen mer prelaten 
vorscreven hebben scullen to gevende unde one loffte unde vorsegelder breve, 
so se schriven, uthghan schullen, hebben wij woll vornomen. Unde so is id iw 
leven heren uppe dem besten witlik, wat redelker insaghe wij allweghe teghen 
de obgenanten gheistliken heren gehatt hebben, alsse dat wij van juwes bodes 
weghene alsse unser oversten, etliken summen des overlopes gekeret hebben in 
betalinge des tinsses uppe wynachten anni LXVIt9 erstvorgangen. Unde alsse 
se uns denne nu latest allikewoll darumme hartliken anlangeden, zeden wij ene 
do unde is noch de warheid, dat wij na jegenwardiger legenheid der zulten 
unde des zoltes dar nu tor tijt nenewijs mate to vinden konden unde beden 

de obgenanten heren sulven unde leten se ok dorch iw bidden, dat se unse unde 
der stad ungelegenheit uppe dit mal to herten nemen und dat mit sodaneme 
nastendigen overlope ene moghelike tijt gutliken mochten laten an stan und 
bidden, gij by deme erliken rade to Lubeke willen vordsetten, dat de van juwer 
unde ok van unser wegene dar inne dat beste vornemen.  Vordenen wij umme 
se unde in alle tijt gerne. Screven under unser eyns ingesegel ame dinxtedage 
na assumpceionis Marie, anno domini etc. LXVIII? 


Juwe willighen Hinrick van der Molen und Johan vamme Lo. | 


Aufschrift: Den ersamen und wisen mannen heren borgermeisteren und rad- 
mannen der stad Luneborgh unsen leven heren und frunden. 


Abschrift auf Papier. 


363. 


Der Rath von Lüneburg ersucht den Rath zu Lübeck für Hinrich von der Molen 
und Johann vom Lo um Zahlungsbefristung. 1468. August 17. 

Unsen fruntliken denst tovoren.  Ersamen heren und besundern guden 
frundes. Alsse gij uns hebben screven, wo iw de werdigen heren provest und 
gantze capittel to Lubeke mit claghe underrichtet laten hebben, wo unses rades 
kumpane, heren Hinrick van der Molen und heren Johan vamme Lo den capittelen 
Brunsswijg, Hamburg und anderen mer prelaten uthgan loffte, de se on mit 
hande unde munde togesecht und ok in erem versegelden breve gelovet hebben 
umme XIIIIe lub. »X myn VII m£X etc. hebben wi) mangk andern woll ver- 
nomen und sodanen iuwen breff den unsen vorgeroret gethoget, de uns dar 
denne vor antwerde up hebben benalet, alsse gij uth desser ingelechten waren 
avescrifft eres breves woll werden vernemende, und so hadden wi] leven heren 
und frunde nicht gehopet dat de obgenanten geistliken de unse van sodans vor- 
geroreden overlopes wegene so harde maned hedden, nachdeme se na lude des 
uthsprokes unses gnedigesten heren des koninghes to Dennemarcken ete. und 
syner medeschedesheren dar to yo nen recht enhebben, so wij mehnen und so 
iuwe ersamheide uth dem claren texte des uthsprokes dat sulven woll willen 
mercken de aldus ludet: Item spreken wij vor ene fruntscop und redelicheit, 
dat de prelaten und geistliken, de an uns gecompromitteret hebben edder binnen 
vorescreven tij compromitterende edder mede in volgende werden, scullen umme 

gudes gelimpps willen und deme gemehnen gude to nutte und to dem besten 
und bestendicheit, dat men desser groten schulde to ende komen moghe unde 
vele arghes gehindert werden moghe, to teyn jaren gheven de helffte van vor- 
bate und vluden erer gudere uppe der sulten etc. und secht vordan in enem 
anderen artikele, dar mede de obgenanten geistliken prelaten den vorgeroreden 
ovetlop menen to manende: To desser vorsereven hulpe moghen und schollen de 
prelaten ere sworenen collectores und distributores setten personen, de on dar to 
bequeme syn, de dar van tinsse betalen und wes men iarlikes boven den tinss 
veroveren kan, schal men de ersten dree iar na antale delen mangk den com- 
promittentibus eneme iewelken na gebore vor oren schaden den se hebben ge 
nomen van des krighes wegene etc. Aldus leven heren wanne de obgenanten 
heren prelaten compromittenten eren borliken andel in unser stad swaren sculden 
namelken Cm XXXVm VIIIe XVI!/» mj IX à na liker delinghe unser stad schulden 
iarlikes vertinsset dorch ere vorgeroreden hulpe, so vintmen clarliken dat in dessen 
vergangenen vijff jaren ere hulpe so grot nicht gewesen is, dat se de vor 
geroreden hovedsummen jarlikes mochte vertinssen, sunder wij und unse stad 
sint des in betalinge dessulven tinsses boven IX mX allentelen to achter bleven, 
dat nu leider tokomen is van groteme valle des soltes und dat des tor zeeward 
nen slete is und alsse nu de obgenanten heren compromittenten van erer hulpe 
boven betalinge der borliken tinsse nenen overlop sunder, so vorescreven is, gebreck 
hebben, nemen se vore vermiddelst deme vorscreven uthsproke des heren koninges to 
Dennemarken etc. sodane hulpe alsse uns andere gheistlike heren und prelaten don na 
lude ener vulstendigen ewighen concordien mit sambt uns und unsen borgeren 
beschen, de drewerve mer hebben an den zulten, den de heren compromittenten, und 
alsse de heren concordantes na lude dersulven concordien grote sware hulpe dan 
hebben, und jegenwardigen don umme reddinge willen unser stad und der sulten 
darinne beleghen, also dat boven betalinghe eren borliken jarliken tinsse eyn 
redelik summe van erer hulpe overlopt, dar men na inneholde dersulven con- 
cordien aflosen mot, so wij ok gedan hebben, so mehnen desulven heren com- 
promittenten sulken overlop der heren concordanten to hebbende und to manende, 
dat uns yo nicht bilik duncket, na deme de heren koningk und sine mede 
schedesheren dar van nicht hebben disponeret, noch ok an se van derwegene 
compromitteret is und ist de sentencia, dar wol van disponeret hedde, so de nicht 
enheft, konnen gij woll mercken, watte macht desulve sentencie hedde over dejenne 

de nicht gecompromitteret edder de angenamet hedden, men sunderliken ok 
hebben protesteret, dat se van der vorgeroreden sentencien wegene nicht willet 
geenghet wesen, wente se anders dorch de concordien genoch und mer beswaret 
syn und so is id ok also geschen, dat wie one den overlop, dar se rede by 
Vm marcken van enwege hebben, de wij ok in aflose unser schulde scolden 
gekeret hebben, mit voreworden vor notariessen und tughen hebben tosecht, so 
furder he one na inneholde des vorgeroreden uthsprokes borede, darup se uns 
seggen laten hebben, moghe he one deshalven nicht boren, wij scollen uns des 
an eren guderen hijr irhalen. Und darumme is unse fruntlike bede, gij leven 
heren und frunde bij deme erbaren iuweme capittele in der besten wise willen 
verfoghen, dat se unsen mederadeskumpanen mit sampt anderen heren compro- 
mittenten maninghe verlesen und ift se denne yo so nicht don en mochten, 
sunder uns efte de unse yo deshalven anlangen wolden, des wij doch so to one 
nicht verhopen na iuwer guden underwisinge, so schollen de dorchluchtigeste 
grotmechtigeste hochgeborne furste und here, heren Cristierne koningk to Denne- 
marcken etc.'de erwerdigen in gode vedere und heren, heren Werner to Swerin, 
heren Albrecht to Lubeke bisschoppe, unse gnedigen heren und gij unser des- 
halven teghen de heren compromittenten to rechte und aller redelicheit vulmechtich 
syn, gutliken biddende, gij dat so vor uns willen boden, vordenen wij umme 
iuwe ersamheide, de god lange wol gesund beware, alle tijt in vele groteren 
zaken gerne. Screven under unser stad secrete amme dinxtedage na assumptionis 
Marie, anno domini etc. LXVIII? 


Borgermestere und radmanne der stad Luneborgh. 


Aufschrift: Den ersamen und wysen mannen, heren borgermesteren und rad- 
mannen der stad Lubeke, unsen besunderen guden frunden. 


Original auf Papier mit Best des aufgedrückten Siegels. 


364. 


Dem Eigenthümer einer Sache steht Klagerecht zu sowohl gegen den, der sie wider- 
rechtlich in Händen, wie gegen den, der sie widerrechtlich einem Anderen 
überlassen hat. 1468. August 19. 
Dominis consulibus Revaliensibus. 
Ersamen wisen heren besunderen guden írunde. Juwen breff under 


langeme inneholde mit ener ingeslotenen copien enes openen besegelden breves 

des ersamen rades to Darppte hebbe wy gudliken entfangen unde to guder mathe 
wol vornomen, unde so gy denne furder schriven na vorhalinghe Jwen Borgers 
ansprake unde Hans Ryssen antwerdes, dat gy gedelet hebben vor recht: Ywan 
de jenne, de sick iuwes gudes underwunden unde dat in handen gehat hebben, 
als se dat sulven tugen unde de guder vorgeven hebben, den moge gy tospreken. 
Id gha dar furder umme, als recht is. Welk iuwe gewisede ordel Iwan bispraket 
unde geschulden hefft vor uns unde ghy zint begerende, dat wy desset ordel ent 
scheyden unde iuw unse delinghe darupp under unser stad secrete vorsegelt na older 
loveliken wijse wedderumme scriftliken benalen willen. Darupp don wy iuw gud 
liken weten, dat wy na unseme rijpeme rade unde besprake darupp delen vor recht 
also: Ywan Borgere mach tospreken den jennen, de sick synes gudes underwunden 
unde dat in handen hebben unde ok den jennen, de syne gudere vorgeven hebben. 
Id gha dar furder umme, alse recht is. Sijt gode bevalen. Screven under unseme 
secrete ame vridage vor unser leven vrowen daghe assumpcionis Marie Anno LXVIII. 


Consules Lubicenses. 


Aus dem Codex ordaliorum fol. 23 b. 


365. 


Der Rath von Lübeck zeigt dem Rathe von Lüneburg an, dass er am nächsten 
Mütwoch zwei seiner Mitglieder nach Mölln senden wolle. 1468. 
August 21. 


Unsen fruntliken grud tovorn. Ersamen wisen heren, besunderen guden 
frundes. Juwen breff bij dessen jegenwardigen an unse borgermester gesand, 
darinne gij schrivende unde begherende zint, wij twe van unsen borgermesteren 
tegen juw schicken willen, wente to Molne in desser tokomenden vullen weken 
unde juw bij desseme sulfften juwen jegenwardigen schriven willen, welkes dages 
in dersulven weken de unse bij juw darsulves uppe den avend in der herberge 
zin scholen, umme des anderen daghes denne mit den juwen tovorhandelende 
unde vortogevende, darane juw unde uns beide merckliken is to donde, sodanen 
juwer ersamheid breff hebben uns de erscrevene unse borgermester to kennende 
geven, unde begheren juw darup gutliken weten, dat wij etlike unses rades nu 
am midweken negest komende!) des avendes binnen Molne in der herberge hebben 
willen, umme des donredages darnegest denne in sodaner zake to vorhandelende, 

so des schall wesen behoff unde van noden. Gode deme heren zijt bevalen lange 
sund wolmogende. Screven under unser stad secret, am sondage vor Bartholomei 
apostoli anno ete. LXVIII. 


Borghermestere unde radmanne der stad Lubeke. 


Aufschrift: Den ersamen wijsen mannen, heren borgermesteren der stad Lune- 
boreh, unsen bisundern guden frunden. 


Original im Archiv zu Lüneburg mit grösstentheils erhaltenem Secret. 


366. 
Eine Bausache. 1468. August 24. 


Witlick zij, dat twistinge unde schelinge gewest zint twisschen Hinrike 
Molre, Kersten van der Heyde unde Bertolde Hanen uppe de ene unde Frederike 
Vogen uppe de anderen zijden, alse van wegene enes gevels unde etliker vinstere, 
de Frederick Voge tor stratewart gebuwet hefft etc. Darover ze denne dorch de 
ersamen her Johanne Luneborge unde her Hinrike Constine, radmanne to Lubeke, 
von deme rade darto gefoget, fruntliken zint vorliket in nabescreven wijse also, 
dat Frederik Voge boven der dorntzen nynen schorsten maken schall sunder der 
nabure willen unde desulffte Frederik mach maken boven dersulfften dorntze dre 
vinstere, twe stande unde dat dorde opene, welk opene vinster tor Traven wart 
wesen schall, unde hyrmede scholen unde willen de erscreven beide part dess- 
halven geschichtet unde gescheden wesen unde hebben vorlaten unde vorlaten 
zijk under malkander unde erer eyn den anderen myt eren erven van der wegene 
van aller furder ansprake tosage unde maninge to eneme gantzen vullenkomene 
ende genssliken qwijd leddich unde loss. Jussu consulum. 


Eintragung in das Niederstadtbuch: 1468, Bartholomei. 


367. 


Das Amt der Goldschmiede zu Lübeck klagt gegen Johann von Rode zu Köln wegen 
Verkaufs minderwerthiger Goldwaare. 1468. August 24. 


Witlick zy, dat int jar LXVIII ame mydweken vor decollacionis Johannis 
Baptiste!) de olderlude unde dat gantze ampt der goltsmede binnen Lubeke tosprake 
deden to Johanne van Rode van Colne van wegene enes gulden spannes, dat 

desulffte Johan binnen Lubeke vorkofft hadde, welk span de erscreven olderlude 
unde dat ampt der goltsmede vormiddelst ereme eede vor dem rade to Lubeke 
wandelbare makeden, darup de erscreven Johan antworde dat he sodane span 
in deme vryen markede to Franckforde uppe Mone vor gud gud gekofft hedde, 
so he dat myt deme jennen, deme he dat span affgekofft hedde, woll nabringen 
wolde. Darup de rad to Lubeke gedelet hefft vor recht dat de erbenomede 
Johan van Rode dat nabringen scholde, van weme he dat span gekofft hedde 
unde wor dat gemaket were.  Alsus darsulvest vor den rad to Lubeke is 
erschenen de beschedene Johan van Binghen, borger to Lubeke unde hefft deme 
rade dar gud vor gesecht unde gelovet, da de obgenante Johan van Rode des 
eyn nogafftich bewys bringen schall an den rad to Lubeke, wor dat span gemaket 
sij unde van weme he dat gekofft hebbe unde des so hefft desulffte Johan van 
Rode mit zinen erven deme erscreven Johan van Bingen und zine erven des 
lofftes halven gesecht schadeloss to holdende. Jussu consulum. 


Eintragung in das Niederstadtbuch: 1468, Matthei apostoli. 


368. 


Der Rath von Riga äussert sich gegen den Rath von Lübeck nochmals über den 
Handel zwischen Gast und Gast, weist die Beschwerde einiger Lübecker, 
dass ihre Lagerkeller von den Weticherren geschlossen seien, zurück und 
setzt auseinander, dass er hinsichtlich des Tauschhandels mit den Russen 
keine Neuerung eingeführt habe. 1468. September 2. 


Unsen fruntliken grut mit vormogen alles guden stedes tovoren.  Ersamen 
vorsichtigen leven heren unde gunner. Juwen breff van clage etliker juwer borgere 
unde erer gesellen, de ere zelschopp hijr tor stede, umme ere vorkeringhe to donde, 
plegen to hebbende, de vor juw in eneme mercklikeme tale sint gewesen sick 
beclagende, wo dat ze jarlikes mit uns merckliken tegen olde lovelike wonheide, 
vryheide unde privilegia, darmede gij de juwe unde de varende koppmanne in 
Lijfflande unde bynnen unser stadt Rige begifftet unde begavet sin, beschattet 
unde beswaret werden etc, under lengeren worden unde anderen mer articulen, 
hebben wy entfangen unde wol vornomen. Unde don juwer ersamheiden darupp 
gudliken weten: Int erste, dat wij juwe borgere noch ere gesellen tegen olde 
lovelike wonheide, vriheide unde privilegia, dar ze bynnen unser stadt Rijge 

mede begifftet unde begavet sollen sin, de uns bethherto unwitlick sin, nicht 
beschattet noch besweret en hebben unde ungerne de tegen vryheide unde privi- 
legia, in unser stadt willen beschatten unde besweren. Sunder, leven heren, wij 
holden dat also hir in unser stadt Rige gelijck juwe ersamheide in erer stadt 
unde in allen guden steden wonlijck is van oldinghe gewest to holdende unde 
van allen burspraken affgesproken wert, umme unse borgere unde ere gesellen 
by brode unde neringhe to beholdende, dat gast mit gaste nicht kopslagen en 
sall by ener pene in yoweliker stede daruppe gesath, de in unser stadt is teyn 
mark Rigesch, so vakenne dat geschuet, darinne doch de juwen unde alle andere 
fromde geste sere beschonet werden, dat ene uppe ene redelike erkantnisse gesath 
unde gelaten wert unde ok in schrifften vorwaret, wat van eneme yowelken to 
wedde van der wegene wert genomen, efft yemand sick des wolde hoger beclagen. 
Unde vorseen uns gentezliken to juwen ersamheiden, dat gij en sodann uns nicht 
mogen noch willen vorkeren, dat wij unser stadt, gelijck juw unde anderen, beste 
kesen unde regiment holden, des wij doch nymandes in deme hebben to regerende 
unde doch alle gude geste unde gesellen uns hir wyllekome sin, de gerne eren 
unde forderen nach unsem vormoghe etc. Unde dat wij, wanner dat de Russen 
mit uns komen, den juwen unde eren gesellen ere keller unde steenhuser tosluten, 
so gij schriven villichte van erem anbringende, darupp don wij juwer leve to 
wetende, dat de yennen, de juwen ersamheiden en sodann also angebracht unde 
geclaget hebben, dat de dat unwarhafftigen vorgebracht unde der warheit sere 
groffliken darane gesparet hebben unde dat nummer warmaken sollen, dat wij mit 
der warheit wol nabringen willen, wowol de juwen unde ere gesellen hir den 
unsen sere to vorfange sin unde to schaden, darmede doch dorch juwer leve 
willen vele overseen unde geleden wert. Unde de juwen doch unde de eren hir 
so nicht liggen scholen unde ok nicht liggende willen hebben, gelijck de Dutsche 
coppmann licht tom stapell to Brugge in Flanderen, dat hir nu sere groff unde 
mannichvalt wert van den juwen mer dan in ertiden, darover unse borgere unde 
ere gesellen sere gesweket werden unde de neringe on wert entogen, darmede 
ze nicht liden willen unde degelikes sick sere des vor uns beclagen. Men, leven 
heren, dat den juwen unde eren gesellen ere keller unde stenhuser hir werden 
sumtydes togesloten, dat kumpt also by.  Wanner dat unse weddeheren, de 
darto geschicket sin, dat wedde setten, alse mit uns wonlick is over dat gemene, 
so sin etlike van den juwen unde eren gesellen so starbolt wrevels unde over. 
dadigh, dat zee unser weddeheren nicht en achten edder sick worane erkennen 

willen, unde umme dat, dat se denne vakenne vorbodet werden unde nicht en 
komen edder sik mit den wedderheren vordregen, so denne laten ze wol ere keller 
unde stenhuser umme des unhorsames willen tosluten tor tijdt, beth dat se sick 
bedenken unde van den weddeheren scheden. Also hebben sick dusse dinghe 
in der warheit unde nicht anders, unde beschuet ene nicht umme dat, dat se 
nicht mit den Russen kopslagen sollen edder van hates unde affgunstes wegen, 
so juwer vorsichticheit angebracht is, dar gij vorder nenen geloven upp setten 
willen, unde uns ok also unbeducht, unrichtigh unde unwetende nicht en holden 
so men uns tolecht etc. Vordermer, ersamen herren, so denne desulfften juwen 
borgere mit eren gesellen juw to kennende geven hebben, wo dat wij Clavese 
Velt, Bernde Bispinck unde Andreas Geverdes ere was sunder redelike orsake 
edder recht scholen entferdiget hebben, leven heren, en solk is uns van juw 
swar to horende, unde hadden, en sodanes uns totoleggende an juwe leve, dat 
uns leet is, nicht vorseen. Unde dat scholen wi] darumme gedan hebben, dat 
wij to wintere en both scholen gedan hebben, so dat men mit den Russen 
kopslagen scholde uppe butestucke, deme se also gedan hebben unde hebben ere 
lakenne uppe stucke gesath, alse wij dat geboden hebben, so gij schriven. Er 
samen heren, gij leggen uns to in juwem breve, dat wij sodanne both scholen 
gedan hebben, welk gij doch wol anders unde beter weten. Wij twivelen nicht, 
Juwer ersamheit sy wol indechtigh, wo dat olde lovelike gude both wedder vornyet 
unde upgesath is, also dat de ersamen heren radessendeboden der stede Ham- 
borch, Wismer unde Luneborck bynnen juwer stadt to dage vorgaddert unlanges 
to jare an dem dage Galli eonfessoris anno LXVII, de samptliken mit juwer 
ersamheit under juwem secret, des ze darto gebrukeden schreven dessen Lijff- 
landesschen steden Darppte, Revalt, Pernouwe unde uns van etzwelken gebreken, 
so desulffte breff under lengerem dat inneholt, des gij de copien by juw hebben, 
also dat sodanne olde lovelike wontlike kopenschopp na inneholde der stede van 
der Dutschen hense recesse, de men mit den Russen plach to hebbende, so dat 
men up de Russen anders nene lakenne dan Vlamessche lakenne unde sulke 
lakenne, alse de erschrevenen stede hebben togelaten, plach to vorende unde in 
buthe by butestucke plach to kopslagende, dat doch nu also nicht geholden wert 
contrarie der erbenomeden stede recesse unde wolffart des gemenen coppmans van 
der hense etc, in deme sulfften breve int lateste begerende in dussen worden: 
,unde in bute bij butestucken to kopslagende, so vorgeschreven wert, juw gutliken 

mit ernste deme gemenen besten to gude hirinne to bewisende*  Darumme do, 
leven heren, dusse Lijfflandesschen stede dorch der erschrevenen heren rades- 
sendeboden unde juwer bede unde begerte willen eyne daghvart vorrameden unde 
dar eyns worden upp dusse erschrevene punte unde sodanne olde lovelike wont. 
like kopenschop dar de do vornyeden unde berecesseden by der pene, alse dat do 
uth dersulvigen daghvart juwer leve schrifftliken unde ok darna wart benalet 
unde in allen steden dusser lande, dar men mit Russen kopslaget, sodanne wart 
opembar vorkundiget unde witlik gedan, up dat eyn yderman sik wuste vor 
schaden to hoyden. Darup de ersamen heren radessendeboden der stede van 
der Dutschen hense bynnen Lubeke to dage vorgaddert mit juwen ersamheiden 
ummetrent Oculi nu negest vorgangen!) dussen Lijfflandesschen steden, am donner- 
dage in dem paschen?) upp dusse erschrevenen punte wedderschreven also: 
„Vordermer so gij denne vorder beroren van kopslagende in bute bij butestucken, 
des gij ok overeyn gekomen sin, so gij dat ertides hebben berecesset, dat men 
na dusser tijdt nene lakenne unde andere guder vorkopen edder geven sal an 
werke unde an wasse anders dan in bute na den olden recessen bij vorboringe 
der guder, bevalt uns ok wol unde horen dat ok gerne etc.“ biddende unde 
begerende darby, alse desulffte breff uthwiset.  Hiruth, ersame heren, juwe vor- 
sichticheit wille erkennen, efft wij sodanne both to wynter gedan hebben den 
juweu unde den eren to hate uude affgunste, darinne uns sere vele to kort van 
Juw in deme beschuet. Unde wo sick dusse dre erbenomeden in dussem punte 
mit den Hussen to koppslagende gehat hebben mit beradenem mode tegen de 
recesse der stede van der hense unde tegen de wolffart des gemenen coppmans, 
is hir wol! apembar unde witlik, unde wij ok sulvest ere egenne bekantnisse 
unde eres mekelers wol hebben vorhoret, wowol dat se den eren dat anders 
hebben vorschreven; unde mochten mit gelike unde mit rechte na den recessen 
by dem wasse wol sin gebleven edder dat hir hebben bestande beholden beth to 
erkantnisse der gemenen stede van der hense, vor den wij dat wol wolden hebben 
vorantwordet, welk wij doch umme alles gelimpes willen unde dersulfften dryer 
erbenomeden gesellen erer mannichvaldigen groten velen unde vlitigen beden 
unde sunderlinges yo boven all dorch juwer leve willen, darmede wij vormeneden 
unde gantez vorhopende weren, van juw in deme dangknamicheit to begande, 
de alle wedderkereden unde nemen van ene eyn redelick brokegelt na der saken 
gelegenheit, up dat ze unde andere in tokomenden tijden sick ensodanes mer 

enthelden. Unde weten ok’ nene sake, worumme wij den dren mer dan anderen 
hat unde ungunst solden bewisen, so men uns tolecht, wente mit erem schaden 
uns nicht is beholpen, wenne ze ere dinghe geborliken helden, des denne de 
juwen den eren wol schriven mogen, dat see sick hebben in eren kopenschoppen 
na gebore unde nicht tegen de ordinancie der stede.  Fruntliken begerende, 
dat gij sodanne unde dergeliken der juwen anbringent ersten mer beth vorvaren, 
eer gij uns sodanne correctienbreve schriven, wente wy ungerne juwen ersam- 
heiden unde den juwen worane to wedderwillen sin wolden anders dan wol 
geborlik is. Kennet got de juwe [ersamheide] mote sparen to langen tiden wol 
mogende gesundt. Schreven under unsem secrete, am fridage negest vor nativi 
tatis Marie virginis, anno domini etc. LXVIII. 
Consules Rijgenses. 


Aufschrift: Den — —— raedtmannen der stadt Lubeke, unsen usw. 


Angekommen den 5. December. Original auf Papier mit aufgedrücktem Siegel. 


369. 


Verabredung über die Art, wie ein Versuch gemacht werden soll, die Frage, ob die 
Märkischen Städte verpflichtet seien, einen von dem Markgrafen von 
Brandenburg mehreren Lübecker Bürgern zugefügten Schaden zu ersetzen, 
zur rechtlichen Entscheidung zu bringen. 1468. September 6. 


Witlick sy, so alse denne twijschen dem irluchtigen hochgeborn fursten 
unde heren, hern Frederike, marggraven to Brandenborch etc. unde ziner gnaden 
undersaten den ersamen Merkesschen steden, uppe de ene, unde den ersamen her 
Hinrik Kastorpp, borgermestere to Lubeke, Hermen Zeberhusen, Hanse Kastorpp, 
Bertram vam Damme, den vormundern seligen Hinrik Snydewindes, Clawes Osen- 
bruggen, borgern to Lubeke, unde erer aller selschop uppe de anderen zijden 
etlike myshegelicheide unde twidrachte sint, so dat de inwoner der Markschen 
stede de stad Lubeke bethherto hebben gemeden, dat sick denne orsaket hefft 
darvan, dat dem genanten her Hinrike Kastorppe unde ziner partie by seligen 
herenn Frederikes des jungern marggreven to Brandenborch etc. tijden twijsschen 
Stendel unde Soltwedel by enem dorppe Plate geheten uppe der keyserliken 
vrijen straten veer terlinge lakene unde bynnen Soltwedel twelff grote unde 
dree klene schyve wasses affgesatt unde afhendich gemaket wurden, ok van der 
sosshundert Ungerscher gulden halven, de de obgenante here Frederik, marg. 

grave to Brandenborch etc. hern Hinrik Kastorpp vorbenomed vorsegelt hefft 
wedder to gevende, deme so nicht en ys bescheen, unde van dem heringe seligen 
Hinrik Snydewinde, Clawese Ozenbrugge unde erer selschopp tobehorende van 
Stettin in de Nyenmarke geforet unde darsulves en afhendich gemaket dergeliken, 
welke vorscrevenen myshegelicheide unde twidrachte de ersame rad to Stendel 
na inneholde erer breve an den rad to Lubeke gescreven gesat hebben by .de 
ersamen rede der stede Hamborg, Magdeborch, Brunswijgk unde Luneborch unde 
de genanten her Hinrik Kastorpp mit syner medepartie, Hinrik Snydewindes 
vormundere, Clawes Osenbrugge unde meer andere borghere to Lubeke, desse 
erscrevene sake andrepende by de ersamen heren rede der stede Lubeke unde 
Hamborgh ock gesat hebben dergeliken. Aldus umme alles guden gelimpes willen 
de ersamen heren des rades to Lubeke unde de ersamen heren Albert Schillingk, 
borgermester, unde Johan Huge, radman, radessendeboden van Hamborch, alse 
gude myddelers beyder vorscrevenen partie in bywesende des ersamen Hinrike 
Smakepepers, borgermesters unde radessendeboden van Herferde twijschen den 
ersamen heren Benedictus van Calven unde Hinrike Bockholte, borgermesteren, 
radessendeboden van Stendel, im namen unde van wegen der Markschen stede, 
uppe de enen, unde her Hinrik Kastorppe, zyne partye, den vormunderen seligen 
Hinrk Snydewindes, Clawese Ozenbrugge unde meher anderen borgeren to 
Lubeke desse zake belangende unde erer aller zelschopp, uppe de anderen zijden, 
mit wetende, willen unde vulborde beyder dele is bedegedinget, so hir nagescreven 
steyt. Int erste, dat alle dingk van beyden zijden in gude stan schall van nw 
an beth to Winachten negest komende by sulkem underschede, dat de van Stendel 
eren besten vlyt don scholen by den anderen Markeschen steden, dat ze desse 
sake ok setten by de ersamen rede van Hamborch, Magdeborg, Brunswijgk unde 
Luneborch gelijk den van Stendel, so vorscreven steyt, unde desulven veer stede 
na erem besten vormoge so to hebbende, dat se desse sake to schedende annemen, 
den vorrameden dagh dree wekene na paschen negest komende!) bynnen Lubeke 
mede besenden unde dar denne ime rechte irkennen, offt de Markschen stede schul- 
dich sin geholden to werden vor sodanen vorscrevenen schaden dorch ere herschop 
gescheen edder nicht, nademe de vorbenomeden borgermestere unde borgere mit 
erer selschop nicht so mogenaftich unde so rijke zin, dat ze eren schaden mit 
rechte teghen den heren marggraven mogen unde konen manen. Unde wes de 
van Stendel desses vorscreven by den steden, so bovenscreven steyt, bearbeyden 

konen edder nicht, dat scholen ze deme rade to Lubeke vor winachten negest 
komende vorschriven. Schriven ze denne, dat de Markeschen stede de sake by 
de erbenomeden stede setten unde de stede de sake annemen, de dachfart vor- 
screven bynnen Lubeke besenden unde dar denne irkennen willen ime rechten, 
so vorscreven steyt, denne schal alle dingk vortan beth to dersulven dachfart 
van beyden delen in gude stan ungeverlick unde de van Stendel mit todaet der 
andern Merkschen stede na erem besten vormoge by ereme gnedigen heren 
bearbeyden scholen, dat her Hinrik Kastorpp unde syner parthie sodane vor- 
screvene sosshundert Ungersche gulden, alse de here marggrave em vorsegelt hefft, 
betalet mogen werden, unde ok dat sodane gelt, alse van dem heringe der vor- 
benomeden borgere van Lubeke uthe Stettin in de Nyenmarke gebracht gewurden 
is, den borgern to Lubeke wedder gekart moge werden dergeliken.  Vurder is 
bedegedinghet, weret dat de vorbenomeden stede Magdeborch, Brunswijgk unde 
Luneborch tor vorserevenen dachfart binnen Lubeke nicht komen konden, allikewol 
scholen de van Stendel ze vormogen, achte daghe vor pinxsten negest volgende!) 
binnen Luneborch to komende, umme dar to irkennende to latende im rechten, 
so vorscreven steit. Unde weret, dat de Markeschen stede desse sake in mathen 
vorscreven nicht irkennen wolden lathen edder ze ok der stede vorbenomed nicht 
vormogen konden in aller mathe vorscreven, so scholen desse degedinge ave svn 
unde de sake schal denne stan van beyden delen, alse de vor dessen degedingen 
hefft gestan. To merer orkunde is desser schriffte dree eens ludes, de ene uth 
der anderen ghesneden, darvan de rad to Lubeke de enen, de vorsereven rades- 
sendeboden van Hamborch de anderen unde de erbenomeden radessendeboden 
van Stendel de derden hebben in vorwaringhe. Sereven unde gescheen bynnen 
Lubeke, na der bord Cristi unses heren dusent veerhundert jar darna im acht 
undesostigesten, des dinxstedages vor unser leven vrouwen dage nativitatis.?) 


Nach einer Aufzeichnung auf einem ausgezackten Blatte Pergament. 


— — — —— m — 


? Mai 14. 





*) Erfolg hat diese Verhandlung nicht gehabt, doch muss in anderer Weise eine Verständigung 
eingetreten sein. Am 8. Juli (Kiliani) 1469 hat der Kurfürst von Brandenburg der Stadt Lübeck freien 
Verkehr in seinen Landen gestattet, doch nur bis Pfingsten des nüchsten Jahres und unter der Bedingung, 
dass die Lübecker nicht Stettiner Gut für das ihrige ausgeben. 

370. 


Sühne des Herzogs Erich II. für sich und die Brüder Jerslav Henning Raven 
und Hans Barnekow mit der Stadt Stralsund. 1468. September 6. 


Wii Erick, van gades gnades to Stettin, Pameren, der Cassuben unde 
Wende hertoge unde forste to Rugen, bekennen unde don kunt mit tuchnitze 
desses breves vor alsweme, de ene seen edder horen lesen, dat wij mit wol. 
bedachtem mode dorch middel unde handel unses leven bolen, des hochgeborn 
heren, hartoch Wartslaffes, ock na rade unser truwen radgevere uns gutliken 
gesleten unde entliken wol vorgan hebben mit unsen leven getruwen borger- 
mesteren, radmannen, borgeren und gantzen menheit unser stad tom Stralessunde, 
also dat alle unwille, schelinge unde twedracht, de is uppgestan unde hefft ge- 
weset beth an desse tid twisschen uns unde den unsen, en unde den eren van beiden 
siden, id sij van schuttinge, van anridende, rove unde brande edder anders, id 
sy worvan id sy nichtes uthgenomen, is altomale wechgelecht, endet, sonet unde 
vorliket, benomlick ock mede de veide, tosprake unde schelafftige sake tusken 
den vorbenomeden vam Stralessunde upp eyne unde den broderen Jerslavus 
Henningh Raven unde Hans genomet Barnekouwen upp de ändern side van 
eres seligen vaders wegen entstan, samentliken mit eren biliggeren unde eren 
erven, der alle wij by uns hebben vulle macht, is desgeliken gantzliken torug- 
gelecht, zonet unde ock wol vorliket to eneme gantzen ende, unde allent wes in 
sodanen schelafftigen saken van beiden delen is gefordert unde inworven in deme 
have to Rome unde in des heren keysers have, in anderen hoven unde gerichten 
mit den breven darupp vorsegelt unde uthgetagen, scolen mede machtlos unde 
dot sin, unde desse beyden parte, als de Barnekouwen eren wech unde de vam 
Stralessunde eren wech mit vrigen egenen willen geven aver unde renunccieren 
desser sake deme rechte unde rechtes forderinge. Se scolen ock unde willen na 
desser tijd dar nummer upp saken, men deshalven in beyden siden to vrede unde 
frunde sin. Wij erbenomede hertoch Erick geven ock aver allen unwillen, unmod 
unde vordachtnitze, de wij beth an desse tijd to den vam Stralessunde unde alle 
de eren gehad hebben, scholen unde willen se beschermen als de unsen, bi gnade 
unde bi rechte laten, dat se mogen komen, wanken unde vorkeren velich, vredesam 
unde ungehindert to water unde to lande an allen unsen stromen unde gebeden, 
unde scolen bliven by alle eren vrigheiden, privilegien, vanheiden unde rechtig- 


heiden, alse unse breve, de wij sulven unde unse bole, unse leve salige vader, 

unser aller vorvaren, ander forsten unde heren en gegheven hebben, uthwisen 
unde inholden. Wij willen se ock to Wolgast offte in anderen unsen gebeden 
namals nicht averschutten, vorunrechten offte hinderen laten umme sake unde 
tosprake, dede ander lude to en menen to hebbende, men se scolen in sulken 
saken plegen unde don, wes recht is, alset id en van rechte gehoret, dar se mede 
bewedemet sint. Unde weret, dat wi] de vorbenomeden vam Stralessunde hiren- 
boven wolden hinderen edder schutten laten, so scolen wij en ersten antwarden 
to dem scaden, de den eren to Wolgast vor desser tijd in dessen negesten vefl- 
teyn iaren lanck gescheen is. Desse breff schal nicht hinderlich wesen eren 
vornscreven breven, de se van etc. heren hebben, jodoch ere loven gelt unde 
schul[t, dar se van unsen saligen vadere unde uns breve upp hebben, de deme 
rade unde der stad toluden unde nicht borgern edder inwanren tome Sunde. 
Ock de breff, den wy hebben uppe verhundert gulden schult, dat scal stan by 
unseme vorbenomeden leven bolen, uns unde de erbenomeden vamme Sunde dar- 
umme to entschedende. To vaster bewaringe alle desser vorscreven dink, so hebbe 
wi) her hertoch Erick vorbenomet vor uns, unse erven unde de vorbenomeden 
Barnekouwen unde ere erven unser ingesegel mit rechter wetenheit laten hengen 
an dessen breff, den mede besegelt hebben to merer bekantnitze unse vorbenomede 
leve bole unde de stede Olden Stettin, Gripeswold, Anclem unde Demmyn mit 
eren anhangenden ingesegelen. Geven in unser stad Olden Stettin in den jaren 
unses heren, alse men scrifft dusent verhundert unde achtich unde sostich am 
dage sancti Magni martiris et confessoris. 


Vidimus des Raths von Greifswald vom 11. October 1471 mit anhängendem Siegel.') 


! Die Beglaubigung lautet: Vor allen erbaren unde ersamen in Cristo gelovigen gestlick unde 
werlick, in wat werdicheit unde stede se sin, de dessen breff seen offte horen lesen, unde sunderges 
dar des is behuff dunde, nach behechlicken unde behorliken groten, wij borgermester unde radmanne tom 
Gripeswolde don witlick unde bekennen mit tuchnitze desses breves, dat vor uns de ersamen unde vor- 
sichtigen, unse leven naber, heren borgermester unde radmannen tom Stralessunde bebben toget unde 
wiset in rechtes wise welken apenen permintes breff mit anhangenden ingesegelen van dem irluchtigen 
hochgebarn forsten unde heren, hern Ericken to Stettin, Pameren etc. hertoge unde forste to Rugen, unsem 
gnedigen heren, unde ock mede to bekantnitze unses gnedigen heren, hern Wartelaffes, ock to Stettin, 
Pameren etc. hertogen unde forste to Rugen, unde der ereamen unser vrunde van Olden Stettin, Anclem 
unde Demmyn under unsen secreten unde anhangenden ingesegelen vorsegelt der endafftigen sake wegen 
van der Barnekouwen wegen na uthwisinge desses nabescrevenen breves etc, uns biddende umme der 
rechtverdicheit wilen unde alse se de breve umme sake willen nicht buten erer stad doren voren laten, 
wij en to erem rechte van sodannem breve en vidimus unde warafftich transsumpt to gevende under unsem 
anbangenden ingesegel, dat de unse breff vort moge loven don binnen unde buten rechtes, wor des not 
is unde behuff wesende, welken permintes breff wij vorbenomeden borgermester unde radmannen tom 

371. 


Hinrich Huninghusen, Rathmann zu Reval, in Vollmacht des Livländischen Altland- 
marschalls, Gerd von Mellingrode, verspricht, eine Forderung des letzteren 
an Dietrich von Grolle zu Reval zu Gunsten der Gebrüder Kastorp in 
Lübeck, Gläubigern des Landmarschalls, einzusiehen. 1468. September 8. 


De ersame her Hinrik Huninghusen, radman to Revele, vor desseme boke 
hefft bekand, dat de erbare unde werdige here Gerd van Mellingrode, olde land- 
marschalk in Lyfflande, ene gemechtiget hebbe, umme to bemanende van Diderike 
van Grolle, to Revell vorkerende, veerhundert mark Rygess lendes geldes unde 
vyffundevertich last Bayesches soltes, de bij deme erscreven Diderike van Grolle 
liggen scholen in vorwaringe, deme erscreven heren Gerde van Mallingrode to- 
behorende. Alsus de ergenante her Hinrik Huninghusen vor desseme boke hefft 
gelovet, wes he van deme erscreven gelde unde solte manende wert, dat he dat 
deme ersamen heren Hinrike Kastorpe, borgermestere unde Hanse Kastorpe zineme 
brodere, borgere to Lubeke, tor hand schicken unde senden wille, so de genante 
here Gerd sodane geld unde solt densulfften heren Hinrike unde Hanse Kastorpe 
overgewiset hefft to manende unde to entfangende in vormynneringe unde aff 
kortinge sulker schulde, alse de gesechte here Gerd van Mallingrode heren Hinrike 
unde Hanse Kastorpe schuldich is. 


Eintragung in das Niederstadtibuch: 1468, Nativitas Marie. 


342. 


Ungenügender Beweis. 1468. September 19. 
Consulibus Revaliensibus. 


Ersamen heren, besunderen guden frunde unde gunners So gij uns 
gescreven hebben, dat vor iuw mit ordell unde myt rechte zy gekomen Hans 
Stoltevoet, iuwe borger, an de ene, unde de ersame her Johan Herlinghusen, 
radman der stad Darppte, an de anderen zijden, dar Hans Stoltevoet angelanged 


Gripeswolde mit dessen vorbenomeden anhangenden ingesegelen vlitigen geseen hebben ungecancelleret, 
ungedelget unde aller quader vordechnitze anich gevunden hebben, ludende van worden to worden aldus 
— — Desses to bekantnitze unde tuchnitze, dat wy borgermester unde radmanne tom Gripeswolde vor- 
benomed sodanen breff baven gescreven so bevunden unde seen hebben, desses to bekantnitze is unse 
stad secret ingesegel henget benedden an dessen breff. Gheven unde screven na godes bord verteyn- 
hundert iare darna am enundesoventigesten iar am vrigdage na sunte Dyonisius dage. 

unde tosprake gedan hebbe to heren Johanne vorbenomed umme teyn pund grote, 
de he schuldich were gebleven heren Godschalke Stoltevote, zineme vadere, van 
wegene somigher gudere, de he in tijden vorleden gesand schole hebben an den 
ergenanten heren Johann Herlinghusen to Brugge in Vlanderen to vorkopende 
etc.; alse iuwe breff clage unde antwerde beyder erscreven parthe vurder clar 
liken innehefft. Darupp gij na ripeme rade unde besprake iuwe delinge gedan 
hebben, de wy ok wol vornomen hebben, ludende van worden to worden, so hir 
na folget: Her Johan Herlinghusen, so alse gij iuw beropen hebben, bewijs to 
brengen bynnen sos weken unde daghe, sodanne bewijs, alse gij dan gebracht 
hebben, dat en is nicht nugaftich na Lubescheme rechte, welk iuwe gewisede 
unde afgesproken ordel de vorbenante her Johan Herlinghusen bispraked unde 
dat vor uns geschulden hebbe, des gij biddende unde begerende sint, wij sodane 
ordell entscheden unde iuw unse delinghe, under unser stad secrete vorsegelt, 
na older loveliken wijse unde wonheid scriftliken benalen willen, hebben wij alle 
wol vornomen. Hirup do wy iuw gudliken weten, dat wy na unseme riipeme 
rade unde besprake sulck iuwe ordell na unseme Lubeschen rechte approberet, 
bevestiget unde confirmeret hebben, approberen, bevestigen unde confirmeren dat 
in krafft desses unses breves. Gode etc. Screven des mandages vor Mathei 
apostoli, anno LXVIII. 
Consules Lubicenses. 


Codex ordaliorum fol. 25 a. 


373. 


Der Rath zu Lübeck verheisst dem Rathe zu Riga in der Streitsache zwischen 
Futter Ake Axelson und Hermann Renemann seine ferneren guten Dienste, 
sobald von ersterem weitere Nachricht eingelaufen ist. 1468. September 20. 


Dominis consulibus Rigensibus. 
Ersamen heren besunderen guden vrunde. So gij uns hiir bevoren ge 
 Screven hebben der zake halven, den gestrengen her Ake Axelssone ritter unde 
den ersamen her Hermen Reneman, juwen radeskumpan andrepende, unde zint 
begerende, wij dar to dat beste don willen, dat de zake in fruntschoppes gesleten 
mochte werden, aldus, wo wol wij juwer unde her Hermens breve copien den 
genanten her Aken gesand hebben, jodoch hebben wij dar upp zin antworde noch 
nicht entfangen unde wanner dat stede hefft, willen wij desser zake halven 

gerne dat beste don in maten boven screven. Sijt gude. Datum vigilia Mathei 


apostoli anno LXVIII. 
Entwurf auf Papier. 


374. 


Der Rath von Lübeck ersucht den Rath von Lüneburg, für den bevorstehenden 
Michaelis-Markt für die Sicherheit der Strassen jenseits der Elbe zu sorgen. 
1468. September 23. 


Unsen fruntliken grud unde wes wy gudes vermogen tovorn. Ersamen 
heren, besundern guden frundes. So denne juwe market binnen juwer stad uppe 
dat fest Michaelis negest volgende wert anstande, bidden unde begheren wij gut- 
liken, gij de juwe uppe juwer zijde der Elve uthriden unde uppe de straten 
wancken laten, so wij de unse uppe desser zijde der Elve ok don laten willen 
desgeliken, umme deste beth den varenden kopman sodane juwe market sokende 
mit zinem live unde gude aff unde to in velicheid na older loveliker wonheid 
to beschuttende unde to beschermende. Gode dem heren zijt bevolen. Screven 
under unser stad signet am vrijdage na Mauricii, anno etc. LXVIII? 


Borgermestere unde radmanne der stad Lubeke. 


Aufschrift: Den ersamen vorsichtigen mannen, heren borghermesteren unde rad- 
mannen tho Luneborch, unsen besunderen guden frunden. 


Original im Archiv zu Lüneburg mit Spuren des Signets in grünem Wachs. 


375. 


Zeugniss für die eheliche und freie deutsche nicht wendische Geburt der Gretike 
Bruns. 1468. September 27. 


Sander Bartman, borger to Lubeke unde Jost Arndes, borger ton Elle- 
bogen in Prutzen vor deme ersamen rade to Lubeke hebbet vormiddelst eren 
utgestreckeden armen unde upgerichteden vingheren staveder eede lyffhken to 
den hilgen gesworen tuget unde wargemaket, dat Gretike Brunss zij unde is na 
ordeninge der hilgen kerken unde insettinge cristliker ee vrij Dudesch unde 
nicht Wendesch uthe eneme eeliken brudbedde echte unde rechte getelet unde 
geboren van vadere unde van modere alse namliken van Borcharde Brunss, wan- 
dages borgere to Konigesberge in Prutzen ereme vadere unde Katherinen des- 

sulfften Borchardes eliker husfrouwen erer moder sunder alle argelist . Jussu 


consulum. 
Eintragung in das Niederstadtbuch: 1468 Cosme et Damiani. 


346. 


Der Rath von Lübeck versichert dem Rath von Lüneburg, dass er für regelmässige 
Abhaltung der Ochsenmärkte sorgen werde und bittet ihn, das Gleiche zu 
thun. 1468. October 1. 


Unsen fruntliken grud tovorn. Ersamen heren, besundern guden frunde. 
So gij uns gescreven hebben, wo dat gij erfaren, dat tomale vele mercklike talle 
ossen dorch unse unde der van Hamborch gebede na vromeden landen gedreven 
unde gebracht werden in sulkem schine, offt yd myt unsem guden willen gesche, 
desulven denne de marckede mit den ossen derwegen nach unser stede wonheid 
ok so nicht en holden, alse ze wol plichtich weren ete, hebben wij gudliken ent 
fangen unde under lengeren worden wol vornomen, unde begheren juw des gud 
liken weten, dat wy nyne ossen in merckliken talle uthgeven, sunder overlangk 
in klenem talle, unde en schuet ok mit unsem willen nicht, unde willen dar ok 
vorsenicheid up hebben laten, deme also na unsem vermogen nicht to bescheende. 
Bidden unde begheren gudliken, gij dar mit den besten up vordacht zin der 
geliken, dat sulkes moge gemeden werden, des wij in unsen gebeden dat ok 
unde dar uns des furder duncket wesen behoff unde van noden, bestellen willen, 
unde den ersamen unsen frunden van Hamborch derwegen ok schriven, umme 
dar ok vorsenicheid up to hebbende. Gode dem heren zijt bevalen. Sereven 
under unsem signete, des wij umme hast willen hijrto bruken, am sondage na 
Michaelis archangeli, anno ete. LXVIII. 


Borgermestere unde radmanne der stad Lubeke. 


Aufschrift wie gewöhnlich. Original im Archiv zu Lüneburg mit aufgedrücklem Signet. . 


377. 
Vormundschaft für einen Geisteskranken. 1468. October 9. 


Witlick zij, alse denne, gade entbarmet, Jachim Wijse van zinen synnen 
gekomen is, hefft de ersame rad to Lubeke de frunde dessulfften Jachims vor 
 zijk vorboden laten begerende, ze densulfften Jachime in bewaringe bringen laten 
wolden, uppe dat dorch ziner unsinnicheid willen nymant in schaden unde vordret 

komen droffte. Des denne de erscreven frunde Jachim Wysen alse mit namen 
Frederik unde Wilhelm Kortsack, brodere, Hans Wijse de goltsmyd unde Hans 
Koldenborne deme rade darup ghegeven hebbe to antworde, dat en eyn sodans 
nicht stude to donde. Wolden ze ene setten laten, were in erer gewalt unde 
macht, woll jodoch wat dat kostende unde Jachim vorterende worde, dat wolden 
ze gerne uthrichten, deme denne de rad also gedan unde furder de gesechten 
Frederike unde Wilhelme Kortsacke, Hanse Wijsen unde Hanse Koldenborne 
deme erbenomeden Jachime to vormunderen gekoren unde gesettet, umme zine 
gudere antotastende, uppe dat de unvorspildet mochten bliven, deme desulfften 
Frederik Wilhelm Hans unde Hans also to donde von deme rade hebben ange- 
namet bij sulkeme underschede unde so verne ze des sunder schaden blieven 
mochten unde furder nicht antworene drofften, dan so vele alse ze entfangende 
werden. Des en denne de rad togesecht hefft, dat ze des sunder schaden bliven 
scholden unde furder nicht plichtich scholen zin to antwerende dan so vele alse 
ze entfangende werden. Jussu consulum. 


Eintragung in das Niederstadibuch: 1468, Dionysü. 
378. 
Eimpfehlungsbrief des Rathes zu Zwolle für Herman Yelies, 1468. Oktober 11. 


Allen den genen die desen onsen brieff suel [en sien oft]e hoeren leezen 
doen wij burgermeister scepen ende raedt der stat van Swolle kondich ende 
apenbair myt .. .!) vrientlicker groeten enen ygelicken nae synen geboir, dat 
Herman Yeliess oen toenre onses tegenwoirdigen briefs . . .' burger ende van 
guiden geruchte myt ons is, begeren dair omme vrientlicken van enen ygelicken 
dair aen sich dat g .... eren mochte, Herman voirsereven vorderlich ende 
gonstich te wyllen wesen, hem gonnende ende dair aen bewysende als anderen 
onseren burgern ende coepluden in voirtgange ende vordirnisse synre kiennenscap. 
Dat wij in dancke nemen ende in der gelijcken goerne weder verschulden sonder 
argelit. In kennysse hier aff onser stat secret beneden opt spacium sbriefs 
gedrucket. Gegeven int jair ons heren duysent vierhondert achtendetsestich des 
dynxdages nae sante Victors daege ende synre gesellen. 


Original auf Papier mit Spur des aufgedrückten Siegels unterhalb des Textes. 


!) Loch im Papier. 

379. 


König Christian erlaubt dem Michaelis-Convent in Lübeck, in Plön ein Schwestern- 
haus zu erbauen. 1468. October 16. 

Wi Cristiernn, van godes gnaden to Dennemarcken, Sweden, Norwegen, 
der Wenden unde Gotten koningk, hertoge to Sleswig, greve to Holsten, Stormarn, 
Oldenborch unde Delmenhorst don witlik kund unde betugen openbar in unde 
mit dessem unsem breve allen, de en seen edder horen lesen, dat wi gode alle 
mechtich unde der moder godes Marien unde sunte Augustino to love unde to 
eren umme vlitiger otmodigen bede willen des erwerdigen in gode vaders, hern 
Alberdes, bisschoppes to Lubeke, unses leven getruwen, van sunderger gunst 
unde gnade wegen den innigen unde begeven moder Ilseben unde susteren des 
huses edder vorsamminge sunte Michaels convente bij sunte Egidii kercken to 
Lubeke hebben gegunned, tolaten unde vororlevet, dat se mogen in unser stadt 
Plone unses landes Holsten buwen, uppnemen, stichten, maken unde vullenbringen, 
en hus nije van grunde upp unde woninge na erem rechten orden, begheven 
levende unde erer oversten regulen willen unde angesette, alze se dat angenomen 
unde betenget hebben, ere unde eres ordens suster unde andere gude innige 
kinder unde personen na wise unde formen eres unde erer oversten dogentzamen 
unde begevenn levende unde reformacien darinne to settende, bestedigende, be 
gevende, latende unde ewich in dem denste des almechtigen godes in vullenkomen 
horsam to blivende. Desses to vorder tuchnisse hebben wi unse ingesegel nedden 
an dessen breff witliken hengen heten. Geven uppe unsem slote Segeberge, am 
dage sunte Gallen, na godes bort dusent veerhundert darna im achteunde- 
sostigesten jare. 

Original im Staatsarchiv zu Schleswig. Das Siegel ist vom Siegelbande abgesprungen. 


3580. 

König Christian bezeichnet dem Rathe von Lübeck seinen Bruder, den Grafen 
Gerhard, und den Bischof Albert in Lübeck als seine Verirauten, die er 
beauftragt habe, in einer gewissen Angelegenheit mit dem Rathe Rück- 
sprache zu nehmen. 1468. October 18. 

Cristiern, van godes gnade to Dennemarcke, Sweden, Norwegen, der 
Wenden unde Goten koning, hartoge to Sleswich, greve to Holsten, 
Stormarn, Oldemborg unde Delmenhorst. 

Unnse fruntliken gunste tovorn. Ersamen leven besundern. Wij hebben 

etlike unnse werve, andacht unde meninge dem eddelen unnsen leven broder, 
heren Gerde to Oldemborg etc., unde dem erwerdigen in gode vader, heren Alberde, 
bisschoppe to Lubeke, unnseme andechtigen leven getruwen, juw muntliken van 
unnser wegen to berichtende bevolen.  Bidden wij in sundergem vlite, als wij 
fruntlikest mogen, wanner de erbenomeden unnse leve broder unde de here bis- 
schopp juw derwegen schrivende unde verbodeschoppende werden, gij alsdanne uns 
to willen stede unde tid, alse se juw vortekende werden, dorch juwe radessendeboden 
besenden willen. Juwe leve besundern gutwillig hirane to bewisende, willen wij 
in allem guden umme juw vorschulden. Datum an unsen slote Segeberge am 
dage sunte Luce ewangeliste anno etc. LXVIII under unse secret. 


Aufschrift: Den — — radmannen der stadt Lubecke, unnsen usw. 


Original auf Papier mit Rest des Siegels. 


3831. 
Lehrvertrag für einen Gewandscherer. 1468. October 28. 


Witlick zij dat Gerd van Bergen, borger to Lubeke unde Hans Pynnouw, 
zin knecht vor desseme boke hebben bekand, dat ze in desseme jegenwardigen 
achtundesostigesten in der stille weken!) under zyk eyns geworden unde over 
eyn gekomen zint in desser nabescreven wijse: Also dat Gerd van Bergen deme 
erbenomeden Hanse Pynnouwen schall unde will leren slipen wandscheren, dar 
vor de sulffte Hans deme gesechten Gerde schall unde will gheven twelff Rinsche 
gulden unde des, so schall desulffte Hans bij deme erbenomeden Gherde bliven 
in der lere twe jare unde, wener yd kumpt in den anderen zomer alse men 
schrifft LXIX° so schall zijk Hans vorsoken doch nicht veer to wanderende, 
eer he dat slipen vast kan unde des so hefft zijk Hans vorsecht, dat he binnen 
Lubeke nyne scheren slipen wille bij des erbenomeden Gerdes levende sunder 
zinen vulbord unde wilen unde wes Hans in den leerjaren, wenner he wan- 
derende werd, vordenet boven redelike theringe, dat schall he Gerde vorscreven 
halff geven sunder argelist. Des so schall unde will Gerd Hanse wisen unde 
leren allent, dat he uppe dat scherenslipen kan unde weet sunder argelist. Hyr 
zint bij, an unde over gewest to tughe de beschedene manne Hinrik Wyrock 
unde Hinrik Hemmelman, beide wantscherre unde borgere to Lubeke. 


Eintragung ins Niederstadibuch: 1468. Simonis et Jude. 


?) April 10—17. 

382. 
Handelsgenossenschaft eines Rathmannes mit seinem Knechte. 1468. — October 30. 


Witlick zij dat int jar unses heren MCCCCLXVII® in der hilge pasche 
wekene!) de ersame here Johan Hertze, radman to Lubeke, makede ene zels 
schop mit zineme knechte Michele Berlin, geboren to Koningesberge, so dat eyn 
isslick uthlede vijff Rinsche gulden, de desulffte Michel in handen hefft, mede 
to kopslagende; dar to hefft her Johan Hertze der zelsschop gelent, dat he deme 
ergenanten Michele hyr vornogede an gelde unde ware, dat zyk lopet tosamende, 
dat de zelsschop so gud was beth uppe dessen dach hundert dortich mark Lub. 
myn enen schilingk unde dijt schall Michel hanteren to erer beider beste unde 
wenner her Johan zin uthgelachte geld wedder hefft, alse hundert dortich mark 
Lub. myn vijff Rinsche gulden unde Michel zine vijff Rinsche gulden, is dar denne 
wes vorovert offte vorloren, dar stan ze beide eventur van winne unde vorlust. Ok 
hefft her Johan deme vorscreven Michele besorget vrije koste by deme heren proveste 
to Abo, der mach he bruken unde zyk kleden uth der zelsschop na redeliker wijse. 
So de genanten beide parte dijt allent, so vorscreven steit, vor desseme boke 
hebben bekant. Actum Sabbato post Symonis et Jude Apostolorum anno LXVIII". 


Eintragung ins Niederstadtbuch. 


383. 


Die Brüder Joachim und Heymar von Bülow verkaufen den Vorstehern des Heil. 
Geist-Hauses zum Besten des Gasthauses für 350 «nk eine jährliche Rente 
von 24![ my aus Friedrichshagen, Testorf unde Boyenhagen im Kirch- 
spiel Friedrichshagen , sowie aus Werderhof im Kirchspiel Dassow unter 
Vorbehalt des Wiederkaufs. 1468. Nach November 11. 


Wy Jachim unde Reymer van Bulouwe, brodere, to Pluskouwe im kerspel 
to Vredebergeshagen, knapen, bekennen unde betugen opembar in unde mit 
desseme breve vor allesweme, dat wy vrijes wolberadenen modes vor uns unde 
unse erven rechte unde redeliken upgelaten unde vorkofft hebben in krafft desses 
breves den ersamen unde wijsen mannen unde herrn, Bertolde Witijke unde 
Johanne Westvael, borgermesternn der stad Lubeke, nw tor tijd vorstendern des 
Hilgen Geystes godeshuses darsulvest to behuff des gasthuses in der groten 
Gropergrove benedden demsulven vorscreven godeshuse belegen unde witliken 


N) April 17—24. 

hebberen desses breves mit ereme willen vor veerdehalffhundert margk Lubescher 
weringe, de ze uns an gudeme groven pagimente to vuller genuge getellet unde 
betalet hebben, vijffundetwintigeste halve margk Lubesch jarliker ewigen renthe 
in unde uth unsen dorppen unde gudern, also to deme Vredebergeshagen, Testorppe 
unde Boyenhagen alle im kerspele tom Vredebergeshagen, unde Werderhave im 
kerspel Darsouwe belegen, welke vorscreven veerdehalffhundert mark hovedstoles 
wy in unse unde unser erven nuth gekeret unde utegeven hebben. Unde desse 
vijffundetwintigeste halve mark renthe scholen unde willen [wy] en uth den vor- 
screvenen dorppen mit allen eren tobehoringen uppe unse egene kost, arbeyd 
unde eventur bynnen der stad Lubeke fruntliken unde umbeworn betalen alle 
jar in den achte dagen sunte Mertens des hilgen bisschoppes, er wy in den vor 
screvenen dorppern edder eren tobehoringen yenighes dinges bruken offte neten. 
Weret ok, dat in desser betalinghe jenige togeringe ofte gebrek schege, so scholen 
wy unde unse erven uns mit den vorscrevenen guderen nenewijs bewisen, der 
to brukende ofte to netende, men de obgenanten vorstendere unde ere nakome- 
linge mogen de denne antasten unde der bruken, alse yd en beqweme is, so 
lange ze ere vorsetene renthe mit aller kost darumme gedan gentzliken wedder 
hebben entfangen. Se mogen ok desulven renthe unde koste daruth panden 
unde panden lathen vormyddelst weme ze willen unde der unvorfolget bruken 
na ereme willen sunder broke enes jeweliken. Unde des scholen wy ze schadelos 
holden unde der erscrevenen hovedsummen unde rente vrjg unde umbeworn 
darane waren, beschermen unde entweren vor alle ansprake enes jeweliken, unde 
wij hebben ze geforet unde gesettet in de brukeliken were unde vredesamen 
besittinge der erscrevenen gudere, hovedsummen unde renthe, voren unde setten 
ze dar in mit krafft desses breves unde wy scholen en darane alle dingk keren 
tome besten ane alle arch unde schaden. Doch hebben ze uns gegund, dat wy 
sodane renthe alle iar in den achte dagen to sunte Mertens vor verdehalfhundert 
margk Lub. wedderkopen mogen, den wedderkop eyn halff iar tovoren witliken 
to vorkundigende unde uppe de vorkundigeden tijd den hovedsummen mit der 
plichtigen renthe schulden unde schaden bynnen der stad Lubeke tosamende in 
ener summen myt groven pagimente, alse dar denne genge unde geve is, uth- 
bescheden alle hole unde klene gelt umbeworen to betalende. Weret ock, dar 
god vor sy, twisschen deme irluchtigen hochgebornen fursten unde hernn, hernn 
Hinrike, hertogen to Mekelnborg etc. unde den van Lubeke jenige orlege offte 
krich entstunde, schal den vorscrevenen vorstenderen in ereme hovedsummen 

unde renthe nicht to vorfange wesen, uns darmede to entschuldigende. Alle 
vorscrevenen samptliken unde besundernn loven wy Jachim unde Reymer van 
Bulouwe vorbenomed vor uns unde unse erven myt unsen truwen medeloveren, 
alse wy Eggerd van Quitzouwe tome Vogedeshagen im kerspele to Darsouwe, 
Hartich van Bulouwe to der Wedewendorpe im kerspele to Grambouwe, Hinrick 
van Bulouwe to Pluskouwe, Detleff Parkentin tome  Lutkenhove, Hinrick 
Quijtzouwe tome Vogedeshagen, Kone Quitzouwe tome Tankenhagen unde Henning 
Parkentin to Prisendorppe im kerspele Darsouwe, knapen, loven unde seggen 
vor uns unde unse erven myt den genanten Jachim unde Reymer van Bulouw 
unde eren erven ungescheden mit samender hand unde eyn jewelick van uns vor 
uns alle den vorbenomeden vorstenderen des Hilgen Geystes godeshuses to behuf 
des gasthuses darsulvest unde hebberen desses breves mit ereme willen, de sin 
geistlike edder werlike personen, in guden truwen mit gantzeme geloven, stede, 
vast unde unvorbroken to holdende, nynerleye insage, argelist, uthnemynge, were 
offte behelpinge darentegen to brukende ofte to netende, darmede desse kop 
waringe betalinge edder desse breff in jeniger wijs gekrencket offte gebroken 
mochten werden na geistlikes offte werlikes rechtes esschinge. Des to merer 
sekerheid hebben wy hovedman unde medelovers alle vorbenomed vor uns unde 
unse erven mit eendrachtigem guden willen unde wolberaden modes unse ingesegel 
witliken gehenged an dessen breff Gheven unde screven na Cristi gebord 
dusend veerhundert jar darna im achtundesostigesten in den achte dagen sunte 
Mertens des hilgen bisschoppes. ' 


Original mit acht anhängenden Siegeln. 


384. 


Die Knappen Joachim und Reimar von Bülow versprechen den Vorsiehern des 
Heil. Geist-Hauses, für die von denselben aus dem Vermögen des Geast- 
hauses ihnen gemachte Anleihe von 350 mk bis zum nächsten Neujahrs- 
tage einen Willebrief. des Herzogs Heinrich von Mecklenburg herbeizuschaffen. 
1468. November 18. 

Wy Jachim unde Reymer van Bulouwe, knapen, bekennen unde betugen 
opembar in unde mit desseme breve vor alsweme. So alse wy denne van den 
ersamen unde vorsichtigen mannen, heren Bertolt Witijk unde Johan Westval, 
borgermesteren der stad Lubeke, vorstenderen des Hilgen Geistes darsulvest, to 
behuff des gasthuses in der groten Gropergrove belegen benedden deme sulven 

godeshuse hebben entfangen verdehalffhundert mark Lub., so de breff darup 
sprekende wol uthwiset, jodoch de willebreff unses gnedigen heren, heren Hin- 
rikes, hertogen to Mekelnborch etc. umme synes afwesendes willen uppe desulven 
gudere, hovedsummen unde renthe sprekende, so sick behored, nicht en is vor- 
segelt, sunder wy Jachim unde Reymer vorbenomed vor uns unde unse erven 
loven unde seggen den vorbenomeden vorstenderen, sodanen willebreff unses 
gnedigen heren twijsschen nu unde des nyen jares dage sunder vortoch to 
schickende unde to benalende. Unde ick Frederik van Bulouwe knape love 
unde segge vor my unde myne erven mit den genanten Jachim unde Reymer : 
unde eren erven, dat sodane vorgerorde willebreff, alse vorscreven steit, van 
unseme gnedigen heren den vorscrevenen vorstenderen uppe de vorscrevene tijd 
to benalende sunder alle argelistt. Des to tuchnisse der warheid hebben wy 
Jachim unde Reymer unde ick Frederik van Bulouwe unse ingesegele witliken 
gehenget an dessen breff. Geven unde screven bynnen Lubeke, na der bord 
Cristi veerteinhundert jar im achtundesostigesten, des achteden dages na Martini. 


Original mit zwei anhängenden Siegeln. Das des Friedrich von Bülow ist vom Siegelbande abgesprungen. 


385. 


Volrad und Otto von Ritzerau übernehmen vor dem versammelten Rathe von Lübeck 
die Vormundschaft für ihren noch unmündigen, doch der Mündigkeit 
nahen Bruder. 1468. November 19. 


In nomine domini amen. Anno a nativitate eiusdem millesimo quadrin- 
gentesimo sexagesimo octavo, indictione prima, die vero decima nona mensis 
Novembris, hora vesperarum vel quasi, pontificatus sanctissimi in Cristo patris et 
domini nostri, domini Pauli divina providencia pape secundi, anno quinto, coram 
venerabilibus et spectabilibus viris, dominis Johanne Westvaell Hinrico Castorpp, 
Bertoldo Witick, Hinrico Stiten, burgimagistris seu proconsulibus, Hinrico Lippe- 
roden, Hinrico Ebbelinck, Johanne Wickeden ceterisque consulibus civitatis Lubi- 
censis eiusdem civitatis consulatum facientibus et representantibus in mei notarii 
publici ac testium infrascriptorum presencia personaliter constitutis validis armigeris 
Volrado et Ottone boneque indolis Hartungo in pupillari etate adhue constituto 
pubertati tamen proximo, prout ex eius prima facie apparuit inspexione, fratribus 
de Ritzerouwe communiter nominatis memoratus Hartungus pupillus non vi, metu, 
fraude aut aliqua machinatione sinistra circumventus, sed sponte et libere supra- 

dietis suis fratribus humiliter et devote supplicavit, quatenus ipsum eundem in 
suam veram tuieionem legitimamque tutelam reciperent. Unde supradicti Volradus 
et Otto considerantes, quod eis huiusmodi tutela merito secundum iuris ordinem 
deferatur et quod in ea pre ceteris preferendi sunt, illius occasione in ipsorum 
veram et fidelem tuicionem ac in legitimam tutelam supradictum suum fratrem 
et pupillum receperunt promiseruntque michi notario publico infrascripto vice et 
nomine dicti pupill stipulanti, omnia et singula utilia eidem pupillo facere et 
inutilia pretermittere ipsiusque res et personam ad eius utilitatem et commodum 
- bona fide custodire et salvare, et alia omnia et singula se velle facere et agere, 
que ad tutele officium de jure spectare noscuntur. Super quibus omnibus et 
singulis prefati domini burgimagistri seu proconsules atque consules me notarium 
publicum infrascriptum requisierunt, ut eis unum vel plura, publieum seu publica 
conficerem et traderem tot, quot essent necessaria, instrumentum et instrumenta. 
Acta sunt hec in pretorio Lubicensi sub anno, indictione, die, mense, hora etc. 


Et ego Johannes de Bersenbrugge, clericus Osnaburgensis 
diocesis, publieus sacra imperiali auctoritate notarius quia om- 
nibus et singulis premissis, dum sic, ut premittitur, fierent et 
agerentur, una cum prenominatis testibus presens interfui 
Notariats- eaque sic fieri vidi et audivi, ideoque presens publicum instru- 
zeichen. mentum exinde confeci, conscripsi manu propria et subscripsi 
et in hanc publicam formam redegi, quam signo, nomine pro- 
prio et cognomine meis solitis et consuetis signavi, roboravi 
in fidem eiusdemque testimonium omnium et singulorum 
premissorum rogatus et requisitus. 
Original. 


386. 


Johannes Whidung, bischöflicher Official in Lübeck, und Volkmar von Anderten, 
Canonicus daselbst, bestätigen die Uebernahme der Vormundschaft für 
Hartwich von Ritzerau durch dessen Brüder Volrad und Otto, erkennen 
auch die Erforderlichkeit der Gütertheillung unter den Brüdern als 
genügenden Grund für den Verkauf des Gutes Ritiserau an. 1468. 
November 21. 

Universis et singulis presentes literas sive presens publicum instrumentum 
inspecturis, visuris, lecturis seu legi audituris Johannes Wildungk, in cathedrali 

Lubicensi et collegiata Uthinensi Lubicensis diocesis ecolesiis perpetuus vicarius 
et officialis curie Lubicensis generalis salutem in domino et presentibus fidem 
indubiam adbibere. Noveritis, quod coram nobis et venerabili et circumspecto 
viro domino et magistro Volkmaro de Anderten, in decretis licenciato, canonico 
Lubicensi, nostro in huiusmodi negocio infrascripto per nos specialiter rogato et 
assumpto assessore pro tribunali sedentibus personaliter constituti generosus et 
discretus Hartwicus Ritzerouwe, impubes minorennus et pupillus, pubertate tamen 
proximus, prout ex prima eius facie apparebat inspectione, filius quondam validi 
famuli Ottonis Ritzerouwe Razeburgensis diocesis, ac validi famuli Volradus et 
Otto fratres germani dieti Hartwioi Ritzerouwe similiter quondam Ottonis Ritze- 
rouwe fili naturales et legitimi pro se et suis heredibus, ex una, necnon commen- 
dabiles et egregii viri, dominus magister Johannes Osthusen, utriusque juris doctor, 
sindicus sive procurator generalis, et Hinricus de Hachgede, legum doctor, consul 
inclite imperialis civitatis Lubicensis, nomine et pro parte tocius consulatus ipso- 
rumque successorum prefate civitatis Lubicensis, e altera partibus. Quibus quidem 
partibus sie eoram nobis constitutis prefatus Hartwicus impubes minorennus et 
pupillus ac Volradus et Otto Ritzerouwe animis eorum ut asseruerunt, bene deli- 
beratis et ex suis certis scienciis in nos Johannem Wildungk, officialem prefatum 
in negocio huiusmodi in presentibus nostris literis inferius expresso et specificato 
tamqum in suum ordinarium et judicem competentem publice et expresse consense- 
runt seque nostre et prefate curie Lubicensis jurisdictioni ordinarie communiter 
et divisim submiserunt et subiecerunt ac quilibet eorundem consensit ac se submisit 
et subjecit nostram et diete curie Lubicensis jurisdictionem ordinariam prorogando 
acceptando et continuando. Et consequenter iidem fratres communiter et divisim 
omnia et singula coram commendabilibus viris et dominis et consulatu Lubicensi 
prefato ac per eos quomodolibet in eodem negocio acta et facta ratificando et 
approbando eodem acta et facta innovaverunt et reiteraverunt, videlicet quod 
ipse Hartwicus minorennus, impubes et pupillus Volradum et Ottonem suos 
germanos prefatos sicuti alias prius, ut asseruit, coram commendabili consulatu 
Lubicensi memorato in suos tutores, actores, provisores et defensores fecit, con- 
stituit et ordinavit, ita huiusmodi constitucionem et ordinacionem prefatas coram 
nobis tamquam judice suo ordinario prefato approbando et ratificando et defensores 
facit, ordinat et constituit dans et concedens eisdem plenam et omnimodam po- 
testatem, vim et auctoritatem, omnia et singula bona mobilia et immobilia ad 


ipsos Hartwicum, Volradum et Ottonem communiter vel divisim spectantia et 

pertinentia tutandi, gubernandi, regendi, providendi et defendendi, eciam aliqua 
ex ipsis bonis ei precipue partem castri Ritzerouwe cum omnibus et singulis suis 
attinenciis et juribus quibuscunque ad prefatum Hartwicum pupillum pro sua rata 
et debita porcione spectantem, cuius castri dominium ad Volradum, Ottonem et 
Hartwicum pupillum prefatos cum omni jure et proprietate spectabat et spectat, 
prout ipsis visum fuerit expedire, ex iustis et racionabilibus causis vendendi et 
alterandi proprietatemque eorundem bonorum in et ad alium seu alios trans 
ferendi, neenon, si aliqua bona ex iisdem bonis iam vendita sive alterata et 
alienata fuerint, huiusmodi vendicionem et alteracionem admittendi, ratificandi et 
approbandi et generaliter omnia alia et singula faciendi et excercendi, que in 
premissis et circa ea necessaria fuerint et quomodolibet oportuna et que ipse con 
stituens faceret et facere posset, si ad annos pubertatis et prefate sue etatis perve 
nisset, promittens eciam idem sollenniter constitutus nostro notario publico infra 
scripto tamquam publice et autentice persone stipulanti et recipienti vice et nomine 
omnium et singulorum, quorum intersit, intererit seu interesse poterit quomodolibet 
in futurum, se ratum gratum atque firmum perpetuo habiturum totum id et quid 
quid per dictos suos fratres tutores et defensores et provisores actum et factum fuerit 
in premissis sive aliquo premissorum, relevans et relevare volens eosdem ab omni 
onere satisdandi judicio sisti et judicatum solvi sub ypotheca et obligacione 
omnium suorum bonorum presencium et futurorum. Ipsique Volradus et Otto, 
tutores et defensores et provisores memorati stipulacione eciam solempni inter 
veniente promiserunt Hartwico pupillo et minorenno constituenti prefato, omnia 
et singula ipsum Hartwicum, ipsorum fratrem, circa premissa bona, predictum 
videlicet castrum Ritzerouwe, et alia quecunque contingencia utilia et commodosa 
juxta ipsorum industriam et possibilitatem procurare et in premissis se diligenter 
exhibere. Et quia memorati Volradus et Otto inter se et cum eorum fratre 
pupillo prefato in communione predicti castri, prout asseruerunt et eorum quilibet 
asseruit, amplius remanere non valerent, sed ad eius divisionem procedere, nos 
Johannes officialis hane tamquam justam et racionabilem ymmo necessariam causam 
cognovimus, cur ad vendicionem supradicti castri eciam pro parte et porcione ipsi 
Hartwico pupillo predicto debita juste et racionabititer procedendum foret, ad 
quam, ut per prefatos tutores et eo nomine procederetur et ut premissa omnia et 
singula maioris obtineant roboris firmitatem supplendo eciam auctoritate nostra 
omnes et singulos defectus, si qui forsan in premissis aut aliquo premissorum 
intervenerint, necnon eciam ad prefatarum parcium nobis factam instanciam ac 

diligentem supplicacionem premissis omnibus et singulis nostram et diete curie 
Lubicensis auctoritatem ordinariam interposuimus et presentibus interponimus 
pariter et decretum. In quorum omnium et singulorum fidem et testimonium 
premissorum presentes nostras literas sive presens publicum instrumentum huius- 
modi nostrum processum et premissa omnia et singula in se continentes sive 
continens exinde fieri et per notarium publicum nostrumque et curie prefate 
causarum ac huiusmodi negocii coram nobis scribam infraseriptum et publicari 
mandavimus nostrique officialatus jussimus et fecimus sigilli appensione communiri. 
Datum et acetum Lubec, in armario sive sacristia curie Lubicensis nobis inibi de 
mane hora terciarum vel quasi propterea ad jura reddenda et causas audiendas 
pro tribunali sedentibus sub anno a nativitati domini millesimo quadringentesimo 
sexagesimo octavo, indictione prima, die vero Lune vicesima prima mensis Novembris, 
pontificatus sanctissimi in Cristo patris et domini nostri domini Pauli divina 
providencia pape secundi anno quinto, presentibus ibidem venerabilibus et honora- 
bilibus viris dominis Dionisio Heesten, canonico dicte ecclesie Lubicensis, et 
Nicolao Watermoor, vicario perpetuo in ecelesie Lubicensi prefata testibus ad 
premissa vocatis specialiter et rogatis. 


Et ego Henricus Veeregge, clericus Verdensis diocesis, 
publicus sacra imperiali auctoritate notarius dietique venerabilis 
domini Johannis officialis et judicis causarum curie predicte 
et huiusmodi negocii coram ea scriba, quia dictis assercioni, 
jurisdietioni, consensioni et submissioni actorum et factorum 
priorum, ratificacioni et approbacioni, ipsorumque actorum 
innovacioni et reiteracioni, provisorum et defensorum de novo 
ordinacioni, constitucioni, ratihabicioni promissioni relevacioni 

Notariats- ac auctoritatis et decreti interposicioni omnibusque aliis et 
zeichen. singulis, dum sic, ut premittiter, coram eodem domino officiali 
et per eundem fierent et agerentur, unacum testibus prenominatis 
presens interfui eaque sie fieri vidi et audivi, ideo presens 
publicum per alium fidelem me interim aliunde legitime 
occupato conscriptum instrumentum exinde confeci, subscripsi, 
publicavi et in hane publicam formam redegi signo meo nomine 


—Ó— —— —— 


! Im Original steht hier ein Zeichen als Andeutung eines Irrthums. Das Wort premissis 
ist ausgelassen. Am Ende der Beglaubigung ist dies Wort neben Wiederholung des obigen Zeichens 
eingesetzt. 

et cognomine meis solitis et consuetis unacum sigilli officialatus 
prefate curie ac de consensu et voluntate domini officialis 
supradieti appensione consignavi in fidem et testimonium 
omnium et singulorum premissorum vocatus et requisitus. 


Original mit anhüngendem Siegel. 


3837. 
Der Rath von Lübeck und Vogt, Schliesser, Geschworne und Rathgeber von Dith- 
marschen schliessen auf sehn Jahre ein Bündniss zu gegenseitiger Unter- 
stützung und Vertheidigung. 1468. November 23. 


Wij borgermester unde radmanne der stad Lubeke unde wy vogede, 
sluter, gesworen, radgever unde dat gantse ghemene lant Dethmerschen bekennen 
unde betugen opembar in unde myt dessem breve vor alle den yennen, de ene 
zeen, horen edder lesen, dat wy uns mit wolbedachten mode, ghudeme berade, 
wilen unde vulborde unser borger, inwoneren unde meenheid unde der ghemenen 
ingeseten unses landes Dethmerschen vorscreven gode almechtich to love, dem 
hilligen Romeschen ryke nicht to vorfange sunder alle wege to werdicheit unde 
to eren dorch nod nut vredes unde fromen willen unser stad borgeren unde 
inwoneren, unser lande unde dem ghemenen besten to ghude, unrechter gewalt 
wedder to stande, uns lofliken, lefliken unde fruntliken voreniget, verstricket, 
tohopesatet unde vorbunden hebben, tohopesetten unde vorbinden uns ok in kraft 
desses breves in desser nabescrevenen wyse: Int erste, dat eyn juwelk van uns 
zinem rechten heren schal don, des he eme van eren unde rechtes wegene plich- 
tich ys. Unde weret dat denne yenige forsten, heren, rytter, knapen edder yemand 
anders uns alle samptliken edder besunderen unser beyder vorscreven borger 
inwonere edder undersaten unser stad unde lande mit gewalt wedder recht 
edder tegen unser stad lande unde undersaten privilegia, dar unser eyn 
des andern tho eren unde rechte mechtich were, overfallen, benodigen, krencken 
edder beschedigen wolde na data desses breves, darumme uns, dat redelik 
were, nicht bescheen unde wedderfaren mochte, so scholen unde willen 
wy unser eyn den andern to rechte vorbeden unde vorschriven, unser eyn des 
anderen dage, wan wy darto geesschet unde gebeden werden, besenden unde 
helpen, sodanen overfal in fruntlicheit afkeren, offt wy mogen. Konde uns over 
dat nicht gedien unde men uns samptliken edder besunderen boven rechtes 
irbedinge yo overfallen unde ungemakes nicht vordragen wolde, so dat wy van 

der wegen mit yemand to unwillen unde veyde mit unser beyder willen komen 
mosten, dat god afkeren wille, denne scholen unde willen wy darumme tosamende 
riden unde uns na gelegenheit der veyde vruntliken vorenigen, wo wy mit ernste 
unde allen truwen sodanen overfall unde walt afkeren unde weren mogen, unde 
bespreken, wo stark wy de were schicken willen. Unde wy vorscreven beyden 
dele scholen unde willen ok gelike vele werhaftiger lude uthmaken. Doch so 
schal men enen gewapenden reysegen man to perde rekenen vor twe mit harnsche 
to vote. Wy willen unde scholen ok samptliken vyende werden unser eyn 
truwliken by des anderen hulpe blyven, dewile sodane veyde waret, unser eyn 
den anderen nergen ane to verlatende, unde eyn juwelk van uns schal zinem 
talle lude teringe unde kost beth in de stad ofte int land, dar ze gesand edder 
geesschet werden, unde wedder van daer bestellen unde schicken. Unde wanner 
sulk uthredet volk tor stede gekomen unde gesand ys, so schal desulfte stad 
edder ingeseten des landes en unde eren peerden kost hoy haveren unde hofslach, 
dewile ze in eres partes hulpe sint, bestellen unde gheven. Men eyn juwelk 
van uns vorscreven beyden delen schal den eren soldie geven, harnsch unde 
perd schaden stan. Worden aver wy elk uthe zineme lande uthteende in vyende 
land, denne so schal eyn juwelk zine egene unde sulvest kost hebben. Wurden 
ok in sodaner veyde dorch uns yenige stad slote edder veste gewunnen, de schole 
wy samptliken by unde under uns beholden. Nemen wy edder de unse ok 
yenigerleye fromen in namen rove edder dingktale, dat scholen unde willen wy 
na mantale der werhaftigen lude, de sodanen fromen irwarven, like delen. 
Wurden uns ok van Lubeke in sodaner veyde fangen afgegrepen, dat god vor- 
hoden mote, de mogen unde scholen wy van Lubeke sulven losen, vengen wy 
over welke van unsen vyenden, de mogen wy schatten unde darmede holden, 
alse yd unseme willen behaget. Unde desse fruntlike voreninge vorstrickinge unde 
tohopesate schal teyn jar na gifte desser schrift sunder myddel folgende waren 
unde duren, unde in dessen zaken schal unser eyn den anderen alle dingk mit 
ernste unde truwen sunder arch tom besten duden unde keren unde mit des 
anderen besten ummeghan. Men wanner veer jar umme komen zint, so scholen 
wy derwegen to hope komen unde overzeen, ofte wy under malkanderen in 
desser tohopesate ichteswelke gebreke hadden, dat wy desulven denne wandelen 
mogen to unser beyder parte besten, unde denne ok tosamende spreken unde 
sluten, offt wy desse fruntliken tohopesate lenger holden unde to furderen jaren 
annamen unde beleven willen. Weret ok, dat uns samptliken edder besunderen 

in tokomenden tijden yemand umme desser fruntliken tohopesate edder anderer 
sake willen, de zijk uthe desser sake orsaket, hadden overfallen veyden edder 
beschedigen wolde, so schal unser eyn den anderen, dar he ziner in den sake 
to rechte mechtich ys, nicht vorlaten, men dat mit ernste afkeren unde weren 
helpen. Unde oft ok yenige andere heren forsten lande edder stede uns hiren- 
boven entseden unde unser vyende worden umme unser ergedachten vyende willen 
unde densulven tegen uns trost hulpe unde bystand deden, den wedder to stande, 
so schal unde wil unser eyn den anderen nicht vorlaten, men wy scholen des 
to ende uth by eynander bliven, zijk en schal ok neyn van uns afsonen noch 
vrede maken edder annamen, ok mit nemande veyde maken, yd en sy unde sche 
mit unser beyder parth vulbord unde willen. Ok so en schal desse ergemelde 
vorstrickinge unde tohopesate gans deger unde all unvorfenglik unde unschedelik 
wesen unde bliven allen tohopesaten, de wy van Lubeke mit den ghemenen 
hensesteden hebben samptliken edder besunderen sunder argelist Worde ok eyn 
van uns vorscrevenen beyden delen samptliken edder besunderen vorwaret unde 
entsecht edder ok unvorwaret unde unentsecht buten veyde overfallen, denne 
so wilen unde scholen unser eyn dem anderen mit gantser macht to troste unde 
hulpe komen, umme de yennen, de so weldichliken overfallen worden, to ent- 
settende. Alle vorscrevenen artikel unde eyn juwelk by sick loven wy borger- 
mester unde radmanne der stad Lubeke unde wy ingesetene des landes Deth- 
merschen vor uns unde unse nakomelinge borgere unde meynheide unser eyn 


dem anderen stede vast unde unvorbroken wol to holdende sunder argelist unde 


geverde in grotem loven unde guden getruwen. Unde desses to orkunde unde 
groterer tuchnisse hebben wy unser vorscrevenen beyder parth ingesegele mit 
weten unde willen an dessen breff, der twe zint allens ludes, de ene by uns 
van Lubeke unde de ander by uns vogeden unde sluteren vorgerort in ghuder 
vorwaringe liggende, laten hengen. Gheven unde schreven na Cristi unses heren 
gebord dusent veerhundert darna im achtundesostigesten jaren am mydweken in 
sunte Clementes dage. 


Original mit beiden anhüngenden Siegeln. 

388. 


Besondere Begrenzung der zwischen Lübeck und Dithmarschen vereinbarten Bündniss- 
hülfe. 1468. November 23. 
a. 


Wy borgermestere unde radmanne der stad Lubeke bekennen unde be- 
tugen opembare in unde myt desseme breve vor alle den jennen, de ene seyn 
horen edder lesen, so alse wy uns denne to etliken jaren mit unsen vorsichtigen 
besunderen guden frunden, vogeden, sluteren unde den gantsen gemeynen inge- 
seten des landes Dethmerschen to hopesatet unde vorbunden hebben na uth- 
wisinge der vorsegelden breve dar upp gemaket unde vorsegelt, weret denne sake, 
dat wij in den myddelen tyden, dat god vorbede, to veyde unde unwillen qwemen 
mit den irluchtigen hochgeboren forsten unde heren, heren hertogen to Mekelen- 
borgh edder heren hertogen to Sassen edder yemande anders uppe unsere syde 
belegen, dat der kronen van Dennemarken, deme hertochrike van Slesswigk unde 
der greveschopp van Holsten nicht to en qwemen, dat denne desulften unse 
guden frunde de gantzen gemeynen ingeseten des landes Dethmerschen vorscreven 
dar to nicht vorplichtet edder vorbunden scholen sin, uns to folgende unde to 
hulpe to komende na uthwisinge dersulven tohopesate. Ok so en scholen de 
ingeseten des landes Dethmerschen uns to folgende tor zeewart nicht vorplichtet 
wesen dergeliken, men dachten unde wolden se des wess uthe erer egenen be- 
weginge unde guder naberschopp willen don, dat schall stan by ereme egenen 
vryen willen etc. Unde were yd ok sake, dat yd sick also geselle unde beschege, 
dat desulven unse besunderen guden frunde dat gantse gemeyne lant Deth- 
merschen unde ingeseten darsulves uppe jenne syt der Elve, mit weme de were, 
to veyden unde unwillen qwemen edder komen mosten, dat wy van Lubeke dar 
to ok nicht vorplichtet noch darsulvest to folgende geholden werden scholen noch 
willen dergeliken ete. Men weret over yo also gelegen unde gewant dat wy 
samptliken ofte besunderen to veyden edder unwillen qwemen mit deme irluch- 
tigesten heren unde forsten koninge to Dennemargken etc. edder siner gnaden 
broder, nu tor tijd regerende dat hertochrike to Slesswigk unde de graveschopp 
to Holsten, dat wy denne samptliken unde besunderen so vorberort wert na inholde 
der tohopesate uns holden unde hebben scholen ane geverde. 


Unde weret denne, dat jenige heren edder forsten uns samptliken offte 
besunderen darumme unde van derwegene veyden benodigen edder krencken 

wolden, desulven weren ok wer de weren, de uns in dessen myddelen tyden 
veyden unde ungemakes nicht vordingen wolden, dat denne unser eyn by des 
anderen hulpe blyven schall unde will to ende uth, na uthwysinge der stucke 
unde artikell in der ergemelten tohopesate uterliken uthgedrucket unde vormeldet. 
In orkunde der warheit unde steder vaster holdinge so hebben wij ergemelte 
heren borgermestere unde radmanne der keyserliken vryen stad Lubeke unse 
ingesegele gehengen heten wytliken an dessen breff, de gegeven unde schreven 
ys na Cristi unses heren gebort dusentveerhundert imme achtundesostigesten jare 
amme mydweken sunte Clementes dage. 


Gleichzeitige Copie auf Papier. 
b. 


Wi vogede slutere gesworne ratgevers unde de gantsen ghemenen inge- 
setenen des landes Dethmerschen bekennen unde betugen opembare in unde myt 
desseme breve vor alle den jennen, de ene zeen edder horen lesen, so alse wy 
uns denne to etliken jaren mit den erbaren unsen leven besunderen guden frunden, 
heren borgermesteren unde radmanne der keyserliken stad Lubeke tohopesatet 
unde vorbunden hebben na uthwysinge der vorsegelden breve dar upp gemaket 
unde vorsegelt, were yd denne sake, dat wy in dessen myddelen tyden, dat god 
vorbede, to veyde unde to unwillen qwemen edder komen mosten, myt weme 
dat were, buten unseme lande uppe jenne zyt der Elve in unser jegenede belegen, 
dat der kronen van Dennemargken, deme hertochrike to Slesswigk unde der 
graveschopp van Holsten nicht to en qwemen, dat denne de erscreven erbare 
rad to Lubeke ere borgere inwonere unde undersaten dar to nicht vorplichtet 
edder vorbunden scholen zin uns to folgende unde to hulpe to komende na uth- 
wisinge dersulven tohopesate, men dachten unde wolden unse ergemelden guden 
frunde van Lubeke, des wes uth erer egenen beweginge unde guder naberschopp 
willen don, dat schall stan unde blyven by ereme egenen guden vryen willen. 
Mer were yd over yo also gelegen unde gewand, dat wij samptliken effte be- 
sunderen to veyden edder unwillen qwemen offte komen mosten mit deme irluch- 
tigesten heren unde forsten koninge to Dennemargken etc. edder siner gnaden 
brodere nu tor tyd regerende dat hertichdom to Slesswigk unde de graveschopp 
to Holsten, dat wy denne samptliken unde besunderen so vorgerort wert na lude 
unde inholde der tohopesate uns holden unde hebben scholen ane alle geverde, 
unde were yd denne dat jenige heren edder forsten uns samptliken effte besun- 

deren darumme unde van derwegene veyden benodigen edder krencken wolden, 
desulften weren ok we de weren, de uns in dessen myddelen tyden veyden unde 
ungemakes nicht vordragen wolden, dat denne unser eyn by des andern hulpe 
blyven schall unde wyl to ende uth na uthwisinge der stucke unde artikell in 
der ergemelden tohopesate uterliker uthgedrucket unde vormeldet. In orkunde 
der warheit unde steder vaster beholdinge so hebben wy ergemelden vogede 
slutere gesworne radgeven unses gantzen gemenen landes ingesegel hengen heten 
witliken an dessen breff, de geven unde schreven ys na Cristi unses heren gebort 
dusentveerhundert darna amme achtundesostigesten jaren am mydweken an sunte 


Clementes dage. 
Gleichzeitige Copie auf Papier. 


389. 


Volrad, Otto und Hartwich von Ritzerau verkaufen dem Rathe von Lübeck ihren 
Antheil an dem Schlosse Ritzerau nebst ihrem Hofe, die Hälfte von Klein 
Ritzerau und der Mühle, die Hälfte der Dörfer Koberg, Poggensee, 
Duvensee, Tramm und Woltersdorf nebst den wüsten Feldmarken Sirksfelde, 
Mannau und Sillendorf für 3733'/, Lübeckische Gulden unter dem Vor- 
behalt, Alles nach zwanzig Jahren für die gleiche Summe zurückzukaufen. 
1468. November 25. 


Wi Volrad, Otte unde Hartich alle brodere genomet van Ritzerouwe, 
knapen, zeligen Otten sons, densulven Hartige, unsen leven broder wy ergemelten 
beyden brodere noch in unde under uns yn rechter vormunderschop hebben, won- 
haftich to Rytserouwe im stichte van Rasseborgh belegen, bekennen unde betugen 
alle eyndrachtliken opembare yn unde mit desseme breve vor alle den, de ene 
zeen edder horen lesen, dat wy mit ganseme vryen willen unde wolberademe 
mode vor uns unse erven unde nakomelinge rechte unde redeliken vorkoft unde 
upgelaten hebben, vorkopen uplaten unde vorlaten ok yn krafft desses sulven 
breves den erbaren wolwysen mannen, heren borgermesteren radmannen unde 
borgeren der stad Lubeke unde eren nakomelingen unsen gantsen andeel des 
slotes to Rytserouwe myt unseme hove, dar wy uppe wonen, mit der helfte des 
dorpes Lutken Rytzerouwe unde unse halven molen darby belegen, darto de 
helfte des dorpes Kobergh myt der helfte des dorpes Poggenzee, darto de helffte 
des dorpes Duvenzee mit der helfte des dorpes Wolterstorpe unde darto de helfte 
des dorpes Tramme mit den wosten veltmarken Czirkesfelde, Manouwe unde Sylten- 

dorpe, ok mit der hude in tovore unde afvore unde alle des vorscrevenen slotes 
dorperen veltmarken guderen unde unsen tobehoringen bewechlik unde unbe 
wechlik, alse ze yn alle eren enden, schedingen unde veltmarken begrepen unde 
gelegen sint, mit allen ackeren holten busschen mit der yacht mit wysschen 
weyden vyschdyken visscherien wateren zeen ryveren unde anderen vleten enden 
unde schedingen der water, ynvloten unde afvloten, wegen unde ynwegen, uth- 
gengen unde wedder yngengen, stauwingen, mit aller grund droge unde nad, 
mit deme rechte unde richte unses andeels, des hogesten myddelsten unde sydesten, 
yn hals unde yn hand, mit den rockhonren unde pachthonren, myt der bede, 
denste unde denstgelde, mit deme gantsen egendome der lene geystlik unde werlik 
unses vorscrevenen andeels, ok mit aller nud unde vryheit, alse wy unde unse 
vorolderen desulven gudere ye vryest gehad unde beseten hebben, nichtes mit 
alle buten to beschedende, unde dat ze ok dersulven gudere samptliken unde 
besunderen alle, nademe ze ok yn der van Lubeke vorpandinge unde vorbiddinge 
belegen sint, dat se denne dersulven gudere uppe ere schonste unde to ereme 
besten bruken unde geneten mogen unde scholen, alse yd ereme willen wol be 
haget. Hirvor de ergenanten erbaren heren borgermestere unde radmanne to 
Lubeke uns erscrevenen Vulrad Otten unde Hartighe gebroderen van Rytserouwe 
sovenundedertichhundert unde dreundedertich Lubesche gulden mit teyn schillingen 
Lubesch, so ze uns an gudeme golde swar genoch van gewichte unde yn groveme 
pagimente alle hole pennynge buten bescheden, alse to Lubeke genge unde geve 
sint, to unser aller genoge vull getellet unde wol to dancke vornoget unde be 
talet hebben, de wy vortan yn unser aller witliken nud gekart unde vorwand 
hebben, vorsakende hirmede aller behelpinge des rechten geystlikes offte werlikes 
der vorscrevenen betalinge halven, dat wy der nicht entfangen hedden edder uns 
nicht togesettet en weren. Wy unde unse erven scholen unde willen ok den 
vorbenomten ersamen heren borgermesteren radmannen unde borgeren der stad 
Lubeke unde eren nakomelingen des vorscrevenen unses andeels des slotes to 
Rytserouwe mit alle syner tobehoringe, myt vryheiden rechtes unde egendomes, 
alse vorscreven is, rechte waren unde vrygh to allen tyden beschermen unde 
entweren uppe unser aller unde unser erven koste unde arbeyd van aller ansprake 
unde bewernisse enes yuweliken, de vor recht komen willen geystlik ofte werlik. 
Vortmer so hebben wy Vulrad Otte unde Hartich van Rytserouwe vorberorter 
mathe vor uns unse erven unde nakomelinge den erbenomeden heren borger 
mesteren, radmannen unde borgeren to Lubeke unde eren nakomelingen witliken 

mit gudeme vrien willen gegund unde togelaten, dat se den vorsorevenen unsen 
andeel des slotes to Rytserouwe unde de vorscrevenen gudere alle unde besun- 
deren mogen vorbeteren unde buwen na ereme behage unde guden willen. Der- 
geliken hebben wy en ok gegunt unde togelaten, wes wy noch van dessen vor- 
screvenen guderen yn vorpandinge buten hebben ofte van pandes wegen uthe 
stan, dat se de ok mogen ynlosen van der ergemelten hovetsummen yn unser 
unde unser erven namen unde de losinge vorkundigen na ynholde der vorsegelden 
breve darupp gegeven. Ok vorlate wy brodere alle dree, alse Vulrad Otte unde 
Hartich van Rytserouwe vakebenomt yn erschrevener wyse mit gantseıne vryen 
willen de ergedachten borgermestere unde radmanne to Lubeke mit eren nako- 
melingen unde de borgere van aller ansprake unde tosage, de wy to en vor- 
meenden to hebbende unde hebben mochten van wegen der helffte desser vor- 
berorden gudere, de en unse leve vedder Hans van Rytserouwe vorkofft unde 
vorpandet hefft noch by Hanses levende edder dode, dar nummermeer up to 
sakende mit geystlikes offte werlikes rechtes forderinge, men wy unde unse erven 
willen unde scholen yd darmede holden unde gudwilligen darby blyven laten na 
uthwisinge der breve darup gemaket ane alle geverde. Vurdermer so hebben 
uns vakenbenomeden van Rytserouwe de erbaren heren borgermestere unde rad- 
manne to Lubeke vor zick unde ere nakomelinge de gunst unde gnade gedan, 
dat wy edder unse erven den vorserevenen unsen andeel des slotes to Rytserouwe 
na vorlope twintich iar negest folgende unde nicht eer na data desses breves 
mit allen anderen dorperen unde guderen, so desulven hirbevoren geschreven 
unde uthgedrucket zint mit eren tobehoringen, to unser unde unser erven nudt 
unde nicht to brukinge offte profijte yemandes anders wedderkopen, dewile dat 
eyn van unsen erven levet, vor de gesechten hovetsummen alse sovenundedertich 
hundert dreundedertich Lubesche gulden unde teyn schillinge Lubesch, unde 
scholen unde willen denne en ok desse vorscrevenen summen bynnen der 
stad Lubeke an guden swaren vulwichtigen Lubeschen gulden edder de 
werde darvan an gudeme groven pagimente alle hole pennynge buten bescheden 
yn ener summen alse denne bynnen Lubeke genge unde geve zint, gutliken unde 
wol to dancke wedderumme vornogen unde betalen ane alle argelist unde geverde. 
Unde desses vorscreven alle na vorlope der twintich yar so scholen unde willen 
wy vakenbenomet van Rytserouwe ofte unse erven den wedderkopp eyn gantz 
yar tovorne yn den achte dagen sunte Mertens muntliken edder schriftliken den 


ersamen heren borgermesteren unde radmannen to Lubeke unde eren nakomelingen 
53* 


420 1468. November 25. 


witlik don unde nogaftigen vorkundigen. Alle desse vorscrevenen stucke unde 
artikel samptliken unde eyn yslik besunderen reden unde loven wy erbenomet 
Vulrad Otte unde Hartich van Rytserouwe brodere unde wy vorgemelten beyden 
brodere ok sunderlinges vor unsen unmundigen broder Hartige yn ghuden truwen 
vor uns unde unse erven unde nakomelingen den vakenbenomten erbaren heren 
borgermesteren unde radmannen eren borgeren unde nakomelingen der stad Lubeke 
mit gantseme loven by eren unde truwen stede vast unde unvorbroken to holdende 
sunder yenigerleye argelist edder ynsage nyer ofte older vunde, wu de namen 
hedden edder in tokomeden tyden krygen mochten, unde ok nener uth- 
nemynge offte behelpinge daryegen to netende offte to brukende, darmede 
desse kop unde waringe offte desse breff mochte gekrencket edder gebroken 
werden  yenigerleye wys na  geystlikes offte werlikes rechtes esschinge. 
Unde desses to orkunde tuchnise unde  groter bekantnisse der warheit 
so hebben wy Vulrad Otte unde Hartich brodere van Rytserouwe unse 
ingesegele alle, wowol wy ergemelten beyden  brodere alse Vulrad unde 
Otte unsen erscrevenen leven derden broder Hartige noch in unde under 
vormunderschopp hebben, mit syneme guden vryen willen to mererme schine 
witliken mit gudeme vrien willen alle hengen heten beneden an dessen brefl. 
Unde wy her Dynnies Heste, domhere der kerken to Lubeke, Hans van Rytse 
rouwe, vedder der erscrevenen drier brodere, Jachim van Kuren, Hartich vamme 
Knope unde Hartman Scharpenbergh, om der vorscrevenen van Rytserouwe unde 
schencke des ersamen rades to Lubeke, alle knapen, umme bede willen der 
ergemelten Vulrades Otten unde Hartiges van Rytserouwe hebben ok unse inge 
segele by dersulven dryer vorserevenen brodere ingesegele tor witlicheit hengen 
heteu an dessen sulven breff, de ghegeven unde schreven ys na Cristi unses 
heren gebort dusent veerhundert darna am achtundesostigesten jaren, am frydage, 
de dar was de dach sunte Katherinen der billigen junefrouwen 


Original mit den acht anhängenden, grösstentheils gut erhaltenen Siegeln. 

390. 


Vergleich swischen dem reitenden Diener des Rathes zu Lübeck, Paul Lichtervelde, 
und dem Kirchherrn zu St. Gertrud vor Lübeck, Hinrich Drove, über 
Ersatz eines von ersierem in Geschäften des letzteren unbefugter Weise 
benutzten Pferdes. 1468. November 25. 


Witlick zij, dat schelinge gewest zint twisschen den beschedenen Hin- 
rikese Dropen, kerckheren to sunte Gertrude vor Lubeke uppe de ene unde 
Pauwell Lichtervelde, des ersamen rades to Lubeke ridene denere uppe de 
anderen zijden, van wegene enes perdes, deme sulfften rade to Lubeke tobehorende, 
welk perd de gesechte Pauwel deme erbenomeden Hinrico Dropen buten des 
erbenomeden rades willen unde weten gelenet hadde, umme darmede to Dartzouwe 
na Detleve Parkentine umme vorbeteringe willen der kerken to sunte Gertrude 
vorscreven to ridende, darunder dat perd vordorven were unde de genante 
Pauwel dat deme rade hefft vorboten moten in wedderkeringe enes anderen 
perdes ete. Darover se denne dorch de ersamen her Johanne Hertzen unde her 
Vritzen Grawerdes, radmane to Lubeke, van deme rade darto gefoget fruntliken 
zint vorliket in nabescreven wijse: also, dat de erbenomede Hinricus Drope 
deme genanten Pauwell Lichtervelden ghegeven unde vornoget hefft teyn mark 
Lub. der zyk desulffte Pauwel van deme erscreven Hinrico Dropen vor desseme 
boke to ziner genoge entfangen unde woll betalet irkande unde hyrmede de 
genante Pauwel vor zyk unde zine erven hefft vorlaten unde vorlet den obge# 
nanten rad to Lubeke ere nakomelinge Hinrikese Dropen unde zine erven unde 
alle de jeune, de des jenigerleye wys vordacht wesen edder dar tegen Pauwel 
des mochte to donde hebben mit alle deme, dat darane kleven mach van so- 
daner vorgescreven schelinge unde perdes wegene van aller furder ansprake 
tosage unde maninge geistlikes, hemelikes edder wertlikes gerichtes edder rechtes 
to eneme gantzen vullenkomenen ende genssliken qwijd leddich unde loss. Hyr 
zint bij an unde over gewest de ersamen her Hinrik Constin radman, mester 
Johan Wonstorp prothonotarius, de duchtige knape Hartman Scharpenberch 
schencke, Clawes Ryman schaffer des rades unde Hans Heyne borger to 
Lubeke alse tuge dar bij getogen unde gebeden. Jussu consulum. 


Eintragung in das Niederstadibuch: 1468, Katherine virginis. 

391. 


Johann IV. Herzog von Sachsen-Lauenburg erklärt dem | Rathe von Lübeck, 
dass die Ritzerau, als seine Lehnsleute, nicht berechtigt seien, ohne seine 
Zustimmung über ihre Güter zu verfügen, und widerspricht der Absicht 
des Raths, sie an sich zu bringen. O. J. (Vor 1468. November 26.) 


Johan, van Godes gnaden hertoge to Sassen etc. 


Nalutacione premissa. Ersamen leven bisundern. Wij hebben irfaren, 
wo gij willen hebben to kopende van Volrade unde Otten van Ritzerowen ere 
gudere, sodanne unnse lengud, dat wij in lenschen weren noch hebben. Unde 
alse denne de genanten Ritzerouwen van unnsen zeligen vader vor unde unns 
nha van unns to lene entfangen hebben, so dat sodann kop unde weddeschattinge nw 
unde unns in tokamenden tijden unnser herschop lande unde luden unde ok unser 
rechticheyt van erftales weghen to vorfange unde schaden mochte wesen, unde 
hapen, gij en des nicht willen biplichtigen, so dat gij juw unnses lenes sunder 
unsen wilen unde vulborde willen underwinden, wente juw wol witlich is, dat 
neyn man sin lengud, dat he van sinem heren hefft to lene, mach vorkopen 
vorpenden vorsetten offte nenerleye wis van sich voranderen sunder siner heren 
wilen unde vulbord, unde vorhapen unns, nachdem wij mit juw van wegen der 
weddeschattinge Hanses van Ritzerowen noch nicht tovreden en sin, gij juw 
desset sunder gude vorkundinge an unns nicht willen vorleggen. Unde effte 
jenige vordracht unde weddeschattinge twisschen juw unde den vorbenomden 
Ritzerower were geschen offte noch schen scholde, dat bijspraken wij unde nicht 
vulborden in craft unde macht desses breves, offte wij dar personlieh bij weren 
unde bidden juw mit fljte gudliken, gij unnses sodans lengudes nicht annemen 
edder annemen laten jenigerhande wijs sunder unnsen willen unde vulborde, so 
lange dat wij mit juw to ander kuntschup unde handelinge komen, des wij ene 
gantze tovorsicht hebben:  Mochte deme averst so van juw nicht boschen, so 
mosten wij dar anders up vordacht sin unde dat unsen heren unde frunden 
witlich don, mit deme rades to bekamende, dat wij doch ungerne deden. 


An dem rade to Lubeke. 


Entwurf auf Papier im Staatsarchiv zu Schleswig. 

392. 


Der Rath von Lübeck erwiedert dem Herzog von Sachsen-Lauenburg, dass, da er 
Mölln nebst Zubehör in Pfandbesitz habe, er dem Herzog eine Lehns- 
herrschaft über die Ritzerauer Güter nicht zugesiehen könne. 1468. 
November 26. 


Beredicheit unses fruntliken grutes myt vermogen alles guden tovorn. 
Irluchtige hochgeborn forste, gunstige leve here. Iuwer gnaden breff an uns 
gesand under andern inneholdende, wo dat gi irfaren hebben van den duchtigen 
knapen Volrade unde Otte van Ritzerouwe broderen to kopende ere guder, dat 
juwer herlicheid leengud zij unde noch in leensehen weren hebben scholen eto, 
hebben wij gudliken entfangende lesende mit all to guder mathe wol vernomen. 
Unde begheren juwer gnaden des gudliken weten, all hebben wij sodane erscre- 
venen guder geweddeschattet, eer dat juwer gnaden breff an uns gekomen was, 
so vorhopen wij uns doch, wij dat mit rechte sunder juwer gnaden vulbord 
unde willen wol mogen gedan hebben, nademe juwer gnaden zelige vorelderen 
unsen vorfaren unde uns Molne mit anderer ziner tobehoringe mit der gantzen 
herscop mit der leenware geistlick unde wertlick vorweddeschattet vorsegelt unde 
vorbrevet hebben, ok angeseen, dat sodane erscrevene guder in unser vorpandinge 
liggen unde uns in vortijden van der vorgerorden guder wegen pandhuldinge 
beschen is, so de breve bij uns in vorwaringe liggende clarliken hebben begrepen, 
so wij eyn sodans, wanner dat stede unde tijd hefft, wol nabringen mogen, also 
dat wij van der wegen nynerleye leenwar juw in densulfften gudern tostan!) 
to hebbende, derwijle wij Molne mit ziner tobehoringe in vorpandinge hebben 
unde van uns nicht geloset is. Men is des beschen, dat de Ritzerouwen van 
juwem zeligen hern vader vor unde juw nw leenwar entfangen hebben, is beschen 
buten unsen weten unde willen unde tegens dat innehold der vorgenanten vor- 
segelden breve, unde hebben dat alle tijd, dewije wy darvan wes vernomen 
hebben, bispraket, so wy dat ok noch jegenwardigen bispraken in krafft desses 


3) Bei der Verpfündung Möllns haben nicht nur der Rath der Stadt, sondern auch der land- 
sässige Adel der Vogtei dem Rathe von Lübeck Huldigung geleistet. Vgl. Bd. III .& 326. 338. 363 
(— — protestando, quod nos honorabilibus viris, dominis proconsulibus, consulibus et civitati Lubicensi 
in omnibus et singulis articulis faciendis obedientes esse volumus et debemus et ipsis in omnibus facere 
cum effectu, quemadmodum illustri principi et domino nostro gracioso, domino Alberto, duci Saxonie 


fecimus hactenus et obedivimus). 

breves. Begheren deger andachtigen, juwe forstlike herlicheid uns hijrenboven 
nicht moyen wille unde unvorschuldes ungemakes vorkesen unde uns vurder vor 
fursten heren unde juwer gnaden frunden na lude juwer herlicheid schriffte na 
desser erscrevenen zake legenheid unbeclaget laten wille. Dat vordenen wij 
umme desulffte juwe furstlike herlicheid, de god almechtich friste sund lange 
wolmogende alle wege mit flijte gerne. Screven under unser stad secret, am 
sonnavende na Katherine virginis, anno eto. LXVIII. 


Borgermestere unde radmanne der stad Lubeke. 


Aufschrift: Deme irluchtigen hochgeborn fursten unde heren, hern Johanne, 
to Sassen Enghern unde Westvalen hertogen etc, unseme gunstigen leven heren. 


Original im Staatsarchiv zu Schleswig mit Einschnitten für das Siegelband. 

Der Raih von Lübeck erklärt dem Herzog Johann von Sachsen-Lauenburg nochmals, 
unter Wiederholung des Schreibens vom 26. November, dass er demselben 
lehnsherrliche Rechte innerhalb des Möllner Bezirks nicht zugestehen 
könne. 1468. December 4. 


Beredicheid unses fruntliken grutes mit vermogen alles guden tovorn. 
Irluchtige hochgeborn forste, gunstige leve here. lIuwer gnaden antwordes breff 
over bij dessem jegenwardigen an uns gesand under andern inneholdende, wij 
juwes vaderliken erves, nomeliken sodane juwe guder, alse Volrad unde Otte 
genant van Ritzerouwe unde ere oldern van juwen zeligen oldern vor unde 
juw na unde desse twe genante to lene entfangen hebben etc, wij uns sodanes 
gudes nicht zunder juwe witschop unde vulbord annemen wolden etc. hebben 
wi) gudliken entfangen unde wol vernomen.  Gunstige leve here, so dersulfften 
juwer gnaden breff under andern inneholt, wo dat zedder der tijd, dat uns 
Molne gesettet ward, desser:genanten van Ritzerouwe voreldern, ere vader unde 
ok ze na an juwe zeligen olderen unde heren vader unde juwe ere leen ent- 
fangen, gehuldiget unde geholden hebben van densulven leengudern alse eyn 
belenet man zijk to zinem belenenden heren holden schall, unde vorhopen tom 
rechten, se mogen sodan leengud, dat gij also in juwen leenschen weren scholen 
hebben, nymande van zijk uth juwer leenschen were vorantwerden, juw zin 
ersten sulke leensche were mit rechte affgewunnen, so gij hopen, nymand 


1468. December 4. 425 


don schole, so juwer genanten herlicheid breff desset alle under meer anderen 
elausulen unde artikelen hefft begrepen. Darup wij noch juw sodanen unsen 
breff, den wij juwer gnaden hijr bevoren umme trent Katherine virginis gescreven 
hebben, den gij woll vernomen hebben, hijr noch van worden to worden vor- 
halen ludende alsus: (Folge J& 391) Vorhopen uns darumme noch na inneholde 
dessulfften unses breves, wes wij van wegen der vorgenanten guder gedan hebben, 
mit limpe unde redelicheit gedan mogen hebben. Unde offt des wes beschen 
were, were beschen buten unsem weten unde willen unde tegens dat inneholt 
der vorgenanten unser vorsegelden breve unde hebben dat ok alle tijd, dewijle 
[wi] darvan wes vornomen hebben, bigespraket, so wij dat noch jegenwardigen 
byspraken in krafft desses unses breves unde stan juwer herlicheid sodane 
huldinge nicht to, dat juw de mit rechte beschen zij, angeseen so wij in unsem 
vorbreve uthghedrucket unde gescreven hebben. Bidden wij na alse vor andachtigen, 
juwe gnade uns hijr enboven nicht moyen unde uns ungemakes furder vorvesen 
wile. Vordene wij umme de obgenante juwe furstliken herlicheid, de god friste 
lange sund wolmogende, allewege gerne. Screven under unser stad secret, am 
dage Barbare virginis, anno etc. LXVIII? 


Original im Staatsarchiv zu Schleswig mit Einschnitten für das Siegelband. 


394. 

Der Rath von Lübeck schreibt dem  Rathe von Stendal, dass die Lübecker Kaufleute 
auf die Beschlagnahme Stendalischen Eigenthums unter der Bedingung 
verzichten wollen, dass auf dem nächsten Hansetage rechtlich entschieden 
werde, ob die Märkischen Städte als ersatzpflichtig für die Gewaltthátig- 
keiten des Kurfürsten anzusehen seien, fordert ihn zugleich auf, bei dem 
Kurfürsten sich fortgesetzt zu bemühen, dass er freiwillig Ersatz leiste. 
1468. December 16. 


Unsen fruntliken grut unde wes wy gudes vormogen tovorn. Ersamen 
heren unde guden frunde. Iuwen breff an uns by dessem juwen boden gesand 
van wegen der guder halven dem ersamen heren Hinrike Kastorpe, unsem 
borgermestere, unde etliken anderen unsen borgeren tobehorende unde en van 
juwer gnedigen herschopp in tijden vorleden affhendich gemaket, hebben wij 


entfangen unde woll vernomen, under meer worden inneholdende, begherende, wij 

int beste vorfogen wolden, dat de zake beth tor negesten dachvard dre weeken 
na paschen binnen unser stad vorramet jegen juw unde de juwe furder stan unde 
rouwen mochte, uppe dat me des alsedenne to sulker dachvard tor wyse komen 
konde etc, unde alse de sake so lange furder anstan worde, wile gy juw mit 
sampt der andern stede binnen sulker tijd noch furdermer by juwer gnedigen 
herschop, wor gy konen unde mogen, umme wedderkeringe sulker guder mit 
flyte gerne bekummeren unde bearbeiden, nyne kost theringe unde moye darane 
to sparende, so desulffte juwe breff mit ener ingelachten cedulen hefft begrepen. 
Hyrup, gunstigen guden frunde, begheren wij juw gudliken weten, dat wij sodanen 
erscreven juwen breff deme erbaren heren Hinrik Kastorpe, unde den andern 
unsen borgern, den des mede tokumpt, horen unde lesen laten hebben, de uns 
dar wedder up to antworde gegheven hebben in nabescrevener wyse, dat se sik 
vorhopet hedden, gy juwen besten vlyt desser sake halven by juweme gnedigen 
heren unde den anderen Markeschen steden na lude des recesses darup gemaket 
scholden gedan hebben unde zint des nicht tovreden, dat se also upgeholden 
werden sunder wedderkeringe erer affhendigen guder, unde weren noch van uns 
begherende, wij en raden unde gunnen wolden, uppe der juwen guder, mit uns 
to thovende unde bekummeringe to donde, des wij en doch noch tor tijd nicht 
hebben gunnen willen, sunder ze myt gutlicheyd van en na langem vorfolge unde 
underwisinge beholden hebben, also dat se zijk darin ghegeven hebben, dat id 
na juwem beghere unde na lude juwes breves in gude bestande bliven moge 
beth to der negesten dachvard dre weken na paschen binnen unser stad vor- 
ramet by alsodaneme underschede, dat gy noch juwen besten vlyt don scholeu 
by den anderen Markeschen steden, dat se desse zake ok setten by de ersamen 
stede Hamborgh Magdeborgh Brunswyg unde Luneborg gelyk juw, unde de veer 
stede na juwem besten vormoge so to hebbende, dat se desse zake to zik nemen 
to schedende, den vorgenanten vorrameden dagh uppe stede unde tijd mede 
besenden, umme dar denne im rechten to irkennende, offt de Markeschen stede 
schuldich zin, geholden to werden vor sodanen vorscreven schaden dorch erer 
hersschop bescheen edder nicht, unde wes gy juw desses noch by den steden, 
so vorscreven steit, bearbeiden konnen edder nicht, dat gy uns dat noch vor 
schreven twischen dyt unde midvasten negest volgende. Schryven gy uns denne, 
dat de Markeschen stede de zake by de erbaren stede setten, unde de stede 
de zake annemen, de dachvard vorscreven binnen unse stad besenden unde dar 
denne irkennen willen laten im rechten, so vorscreven steit, denne schall alle 

dingk vortan bet to dersulven dachvard van beiden delen in gude stan unge- 
verlik unde dat gy mit todaet der andern Markeschen stede na juwem besten 
vermoge by juwer ergenanten herschop bearbeiden, dat her Hinrik Kastorp mit 
ziner parthie sosshundert Ungerscher gulden, alse juwe here de marggrave em 
vorsegdt unde vorbrevet hefft, betalet moge werden unde dergelijk den andern 
unsen borgern van eren affhendigen gudern ok betalinge beschen moge, so dat 
de ergemelte recese desset alle uterliker hefft begrepen, so gy dat daruth lesende 
woll werden vornemende. Unde begheren desse juwe gudlike bescreven richtige 
antworde mit den ersten, gy dat to wege bringen konen. Gode almechtich 
zyt bevalen. Screven under stad secret am vridage na Lucie virginis, anno 
ete. LXVIII*. 
Borghermeistere unde radmanne der stad Lubeke. 
Aufschrift: Den — — radmannen to Stendal, unsen usw. 


Original im Bathsarchiv zu Stendal. Hier entnommen dem Abdruck in Eiedel: Codex diplomaticus 
Brandenb. Hauptth. I Bd. 15 M 371. 


395. 


Heinrich von Hachede bekennt, von dem Rathe von Lübeck 20 mk für eine dem- 
selben verkaufte halbe Hufe Land bei Kühsen empfangen zu haben. 
1468. December 22. 


Ik Hinrik van Hacheden vor wy unde myne erven bekenne in unde 
myt dissem breve vor alsweme, dat ik van den ersamen heren borgermestern 
unde ratmannen der stad Lubek an gudem graven pagamente entfangen hebbe 
twintich Lubesche mark, darvore ik en vorkofft hebbe ene halve hove landes myt 
ener schunen unde enen bergvrede geheten dat backhuss unde myt deme kolhave 
so de belegen sien by der grudes slusen an myner veltmarken Kutzen unde so 
de bette herto in brukinge der slusenmestern lange jar sin gewesen. Welke halven 
hove kolhoff unde tymmere vorgeschreven yk en hebbe vorlaten unde vorlate 
jegenwardegen in krafft disses breves to ewegen tiden ok nummer darup to 
sakende. To merer orkunde der warheid hebbe ik myn ingesegel witliken gehangen 
benedden an dissen breff, de gegeven unde schreven is int jar unses heren siner 
gebord dusent veerhundert darna in dem achteundesostigesten jare des donredages 
vor dem hillegen Kerste. 


Original mit einem Theile des Siegelstreifens. 

396. 


Der Rath von Mölln ersucht den Rath von Lübeck, die Grete, Tochter des Wulf, 
in dem ihr von dem Landding in Mölln zugesprochenen ruhigen Besitz 
ihres väterlichen Erbes zu schützen. 1468. December 26. 


luw ersamen vorsichtigen wijsen mannen, heren borgermesteren unde 
raedmannen der keyserliken stad Lubeck, unsen gunstigen holden leven heren, 
na irbedinge unses frundliken grutes mit flitigem denste doen wij borgermestere 
unde raedmanne juwer ersamenheide stad Molne witlick unde opembar to betu- 
gende in unde mit desseme unseme breve, dat vor uns sint komen de beschedene 
manne Scheve Hinrick, Hinrick Reysege, Heyne Lore, Hans Nigeland unse leven 
medeborgere, tuges unde lovenwerdige vrame lude, unde hebben darsulvest vor 
uns in der besten wijse unde formen se mochten unde ok van rechte scholden, 
myt eren uthgestreckeden unde upgerichtenden vingern stavendes eedes lijffliken 
to den hilgen zwerende tuget unde warmaket, dat se dar an unde over synt 
gewesen unde beseen unde behoret hebben, dat am sittenden rechte des landdynges 
vor Molne ward gevunden unde delet, dat Gretke, de dochter Vulves zeligen 
wondages to Marienwolde wonafftich, scholde besitten ere vaderlike erve to 
Marienwolde belegen mit aller tobehoringe des erves na alze ere zeligen vader 
. Vulff dat hadde beseten. Darto se weren geeschet to tuge des sone wij synt 
berichtet, de vorbenomede Gretke schole liden groten overvank van dem besche- 
nenen Hinrick Bentzyn. Bidden wij darumme deger andechtigen myt flitigen 
denstigen beden, juwe ersame wijsheid wijlen gunstich fordelick unde behulpen 
syn der benomden armen junckfrouwe in dessen eren rechtverdigen zaken myt 
endafftiger vorderinge. Dat willen wij alle tijd gerne vordenen, dar wij mogen. 
Des in orkunde der warheid hebben wij unser stad secret ruggelinges heten 
| drucken up dessen breff  Geven unde screven int jar na Cristi unses heren 
gebord dusend verhunderd achte unde sostich, am dage sunte Stephani des 
hilgen paweses unde martelers. 


Original mit Spuren des aufgedrückten Stegels. 

397. 


Beschwerden der Lübecker Krämer gegen die Nürnberger und andere fremde 
Händler. 1468. 


Int jar na gades bort XIIIIC. in dem LXVIII jare quemen vor de ersamen 
heren den ganssen rade de olderlude unde dat gansse amente der kremer, syck 
beclaveden, wo dar de Norenbargher bynnen Lubeke holden appen keller unde 
kofften unde vorkoften dar ut unde in van allerleij alse kremer; alse kremer de 
in dem krame sytten den doch anders nicht borde feyell to hebbende denne 
tannt also me bynnen Norenbarghe maket. Dar de von Norenbarch do sulvest 
to antwerden unde seden, se hapeden to gade unde to rechte, se mochten bynnen 
Lubeke apen keller holden unde dar inne feyelle hebben allent dat se hir brochten, 
so se aldus langhe ghebruket hedden. Dar nemen de heren ene sake van unde 
seden den beyden parten aldus aff vor recht, dat de Norenbergher na older 
wanheyt apen keller holden mochten, denne se scholden dar anders nicht feyelle 
in hebben denne tant, alse ambachtesmenne bynnen Norenbarch maken unde 
anders nicht, so de kremer dyt clarliken hebben betughet myt beseten borgher 
myt namen Hinrrik Dyffesen unde Otten Meyer, de dar vor dem rade to den 
hillygen hebben gheswaren, dar de rat dyt aldus vor recht heft affghesecht, so 
vorscreven is, dyt is ghescreven in unsse erlik weddebock van hete des rades. 

Item olderlude de do seten also Hinrik Medinck unde Günter Fyghenbuck 
unde Fijekke van den Felde unde Pawel Lowe. | 


Item int jar dusent lIIICLX. do weren unsse olderlude, de do seten vor 
dem rade to Lubeke myt den olderluden van Norenbarghe unde wunnen dat 
recht, dat eyn de rat affsede vor recht, dat se appen keller holden mochten also 
se van oltlinges gheholden hedden, men se scholden in eren kelleren anders 
nieht feyelle hebben men tannt, also anbachtesmenne bynnen  Norenbarch 
maken mochten. 

Item int jar dusent IIIICLXI do begunden de olderlude de do seten to 
vorbadende de Norenbarger unde schulden se vor demme rade also, dar se ere 
keller nicht eyn helden, also en de rat aff ghesecht hedde vor recht, dar se in 
eren keller anders nicht feyell scholden hebben alse tannt, so Norenbarges amte- 
lude bynnen Norenbarch maken mochten dar en de rat ere berat up gaff wente 
na winachten. 

Item ok desses sulven dages in einem stande beclaveden wy uns aver de 
van Franckesfoder aver de van Venedye unde aver de van Collen aver de van 
Arverde aver de van Smallekalle also, dat se appen keller holden unde vorkopen 
enem kremere unde holden ere gewichte kleyne unde grot in oren kellere 
ghelick den unssen unde lyggen uns unde unsen borgere to vorffange dar, ok 
mer aver klageden also Clawes Bruns unde Luteke Porner, dem dar ok also 
leyt was also uns unde wy doch aller sake up dat leste by unsen erliken rade 
bleven unde bi erem erliken weddebok unde beden unssen erliken rat, dat se 
er erlik weddebock lessen leten, des unsse erlyke rad do dede unde se samelken 
ale myt den van Norenbarch de ere berat kregen wente na winnachten. 

Item int jar dusent IIIICLXII in sunte Pawels avent vor winnachten!) 
do stellede wy to warke myt den van Norenbarch unde myt den van Franckkenffort 
unde van Venedege unde myt den van Collen unde van Ervorde unde myt den 
van Smallekalle beclageden uns also, wy er ghedan hedden also hir vorghescreven 
steyt unde also unsser beyder clage unde antwerde ghehoret was. 

Item so antworde uns unsse erlik rat, do wij wedder quemen unde seden 
uns aff vor recht also, de do seten vor borgermester also her Wylm van Calven 
unde her Bartelt Wytyck unde seden em also, also unsse erlike rat dat bock 
let lesen laten unde seden vor recht aff also, dat bock innehelde, dat 
wolden se gheholden hebben, wer dat sake dat dar jement breke, dat wolde 
de rat richten. 


Aufschrift: Ersamen leven heren dit is de sedele der kremer up de van 
Norenberghe. 
Gleichzeitige Aufzeichnung auf Papier. 


398. 
Auszüge aus dem ältesten Memorialbuche der Marien-Kirche. | 1461— 1468. 


Anno LXI post Lucia. Item so hebbe ik der hertoghinne van Holsten 
ghekoft unde gesant veftein tunnen heringe, de last vor negen unde twintich 
mark, summa sossundedortich mark veer schill, twe sch. dem mekeler, dree sch. 
totomaken, summa sossundedortich mark negen sch. 








N) Zu lesen wird sein: na winachten und darnach der Paulstag als der 25. Januar gedeutet 
werden müssen, da doch an Metrobius, Paulus et socii (December 24.) schwerlich zu denken ist. 
2) December 13. 

Item so hebbe ik ghekoft Soveken Gezenitze anderthalf punt negelken 
vor twe mark en sch, en half punt egghevars vor soss sch, en half punt 
puders ver sch., dre punt dadelen vor soss sch., en half stoveken malvesie vor 
acht sch, viff stoveken wyns sovenundetwintich sch. unde dre sch. vor dat lech- 
gelen, summa, in al viff mark dre sch. unde twe mark vor de wolle, noch dre 
punt wolle negen sch. 

Anno LXV geven Kluver dem goltsmede vor de bilde in der groten 
tafelen reyne to makende ver mark viff sch. 

Anno domini MCCCCLXV umme trent sunte Pawels dage siner bekeringe!) 
neme wij Hinrik Lipperade unde Bertold Witik ute der kiste, dede steit up 
des werkmesters kamer up den werkhus to unser leven vrowen, dre kronen, 
wogen an sulver, kopper glas affslagen, negen mark dre lot. 

Item ute dersulven kiste genamen acht schalen, wogen ver mark lodich. 

Item noch soss beker, klen unde grot, wogen soss mark lodich. 

Item van den holten Marien belde ute der gerwekamer unde holten kruse 
mit sulver beslagen unde en borstbilde en deel van sulver, welke klene monstransen, 
wes dar an sulver affkomen is, des is an wicht XXIII mark dertein lot. 

In al gewegen XLV mro. lodich, is to gelde verhundertveftich mark. 

Hirup hebbe wij wedder koft in den LXV jar umme trend pasce twe 
sulverne cruse over unde over vorguldet, wegen XLIII mre. lodich, de mark 
vertein mark, summa viffhundert achtentich en half mre, dat ene jegen dat 
ander, so is mer utegeven dan entfangen CX XX!/s mark. 

Anno LXVI umme trend Johannis mytsomer ghoet mester Gerd Klinge 
van Bremen ene klokke to behoff unser leven vrowen kerken bynnen Lubeke, 
darto is gekomen XLVIII schippunt. 

Hirup hebbe wy eme dan an klokspise soss schippunt VI!/» lispunt, 


id schippunt enundetwintich en half mark, an gelde CXXXV mark. 
(Es folgen mehrere Zahlungen für Kupfer zum Gesammibetrag von 22 Sch®). 
Item Almesteden vor mennigerleye yserwerk to der formen, to der welle, 


knepele XLIIII mark. 

Item vor dat westerhemede to der klokken twe mark. 

Anno LXVI des sondages na sunte Peters dage in der arne?) wart de 
grote nye glokke gewiget: Gloriosa genand, do ward to vadderngelde geven 


) Januar 15. 
7) August 3. 

LXXIIII mark. Hijraff geven dem bischoppe, de se wyede, unde vor kost ber 
win unde ander ungelt XLVI mark, so blift dar achtundetwintich mark, de 
sint gelecht in de kisten mank dat ander gelt. 

Item geven Herman Olbrechte vor soss hude to den orgelen in dat 
jar LXVIII twelf mark. Item Nicolao Vot soss belge to makende unde dre 
olde to beterende tweundevertich mark. 

Anno LXVII mester Johan de bleydecker arbeyde van den freydage na 
des hilgen lichams dage!) an bet des vrydages na Michaelis in demsulven jare 
sulf vefte up den tornen to unser leven vrowen bynnen Lubeke to lone eme 
sulfvefte LIX mrk. twelf sch. soss pen. 

Item eme geven vor en jar to mede, he hijr komen schal des jars na 
paschen unde to makende by dachlone up den tornen, twe Rinsche gulden. 

Item mester Bernde dem maler geven anno LX X Thome,? to vorguldende 
den haneken, den tynappel unde den hals to den lutken torne XVII mark 
VIII sch. 

Item in dem jare MCCCCLXVIII purificacionis Marie?) do gaff her 
Bertold Witik, borghermester unde vorstender to unser leven vrowen, en blawe 
cappe van sin dele myt golde inghewrocht, in de ere godes, unser leven vrowen 
unde sunte Annen to brukende. Hijrvor myt endracht her Hinrik Lipperaden, 
vorstenders, unde des werkmesters na sinem levende, wen en got eskende is, 
quit unde vrig sunder thosprake sark, alle ludent unde alle unkost, de dar 
uplopen mach van des godeshuses wegen, unde sal dar nichtes aff geven und 
ok sine testamentarien. 


Aus dem ältesten Memorialbuch der Marien-Kirche 1449— 1529. 


399. 
Aufzeichnungen über die Verwaltung der Antonius-Brüderschaft 1462— 1468.*) 
Int jaer XIIIICLXII des negesten daghes na der hilghen dre konyngh 
edagh do vorhureden wy olderlude, alse Hinrik Blome unde Hans Kentzeler dat 


hoppenlant, dat krumme stucke gheheten, dat bi dem vurhus beleghen is an de 
Traven to sunte Jurien wart dat up Hans Kentzeler schreven, steit in der stat 





7) Mai 29.—October 2. 
#) December 29. 

?) Februar 2. 

5) Vgl. Bd. IX Ja 664. 

buk up gheloven, men it em hoert em nicht to, enem manne wonende in der 
Dankersghroven, gheheten Hans Hoppenner twe jar langh, des jaers darvoer to 
gheven veer mark, dat heft nu sin broder Detlef Hoppener. 


Int jar LXIII des dinxdaghes na der hilghen dre koning daghe!) vor- 
hureden Hinrik Blome unde Hans Kentzeler dat ene stucke landes bi sik, dat 
salighe Hans Krugher plach to hebben vor sik allenen, dar he voer gaf, dewile 
it in siner hure was, VIII mark min veer schil., siner dochter manne, gheheten 
Merten Rykes, dar de Krugersche, sines wives moder, bi was, vor datsulve ghelt, 
acht mark min veer schil, sos jar langh durende, so it sin vorvaren tovoren 
ghehat hadde. 

Int jar LXIII vor wynachten annamede Franciscus Rogghendorp dat 
stucke landes van mi unde Hans Kentzeler wedder vor tein mark des jars, alzo 
he dat tovoren ghehat hadde, so vortan to brukende unde alle jar dar so vele 
voer to betalende soss jar lang. 

Item so hadde noch Franciscus Rogghendorp in siner hure ghehat en 
stucke landes vor soss mark soss jar langh, dat lant en sede he uns nicht up, 
men he vordede an enen, de het Hans Worpel, de haddet en jar langh unde 
kan de hure nicht betalen, aldus is Rogghendorp uns dar af vor en jar hure 
tenetur, de heft he betalt, dat lant wart enem andern wedder vorhuret. 

Int jar LXIII vorhureden Hinrik Blome unde Hans Kentzeler Hans 
Worpel vor wynachten dat stucke landes, dat Hans Marquarde ghehat hadde 
van Hans Krugher in hure vor veer mark min veer schil, he kan sine hure 
nicht betalen, dus hebbe wi em it wedder upsecht, he heft dat en jar ghehat 
unde enem andern vorhurt. | 

Int jar LXIli na nyenjare vorhureden wy Hinrik Blome unde Hans 
Kentzeler Hans Marquardes dat stucke landes, dat Hans Krugher in siner hure 
hat hadde vor soss mark min veer schil. en jar lang, dat heft he nu uns upghesecht 
unde is enem andern vorhuret. 


Int jar LXIII in sunte Lucien daghe?) vorhureden Hinrik Blome unde 
Hans Kentzeler dat stucke landes, dat Hans Marquardes dit Jar ghehat heft vor 
soss mark veer schil, enem manne gheheten Hans Blome nicht durer dan vor 
vyf mark des jaers, umme dat dat lant nicht so ghebuwet unde ghearbeidet west 


) Januar 11. 
?, December 13. 

is, so sik dat gheboert hadde, darumme moste wi it so vele de min utdon, unde 
heft it ghehurt vor sikfundegsine erven, so lange als he uns de hure betalt, 
schal he it hebben. 

Später hinzugefügt: De man is dot, de vrouwe heft enen man wedder, het 
Hans Sennewolt. 

Int jar LXIIII des mandaghes na der hilghen dre koningh daghe!) vorhureden 
Hinrik Blome unde Hans Kentzeler Hans Dreghenicht in der Hertoghenghroven 
wonende en stucke landes vor dre mark, dat Hans Worpel ghehat hadde en jar 
vor veer mark min veer schilling, unde darto noch en stucke landes vor vijf 
mark, dat ok Hans Worpel ghehat hadde en jar vor soss mark veer schilling 
unde dat he unde de dit land vor em ghehat hadden, nicht so vorwart hadden 
mit buwende unde mit arbeide, so sik dat gheboert hadde. Aldus schal uns 
Hans Dreghenicht nicht meer gheven vor de twe stucke landes dan acht mark 
des jaers soss jar langh durende. Want kumt to sunte Merten tokomende, so is 
de erste hure vorschenen unde alze vort alle jar achter volghende. 
| Int jar LXV to paschen?) waert my Hinrik Blome toschreven in Hermen 
Almensteden hus, des smedes in der Copperslegher dwersstrate veertein mark 
gheldes jarliker ewighen rente, dar ik Hinrik Constin vor betaelde twehundert 
unde tachtentich mark. Her Johan Brolingh hadde de rente dar tovoren in 
ghehat, de rente bedaghet up sunte Michels neghest komende unde up paschen 
unde also achtervolghende van jare to jare. Dit ghelt hort mi nicht to, it hort 
der broderschop to, mer steit mi toschreven up gheloven unde ik hebbe der 
broderschop dar enen beseghelden breef mit dre seghelen up ghegheven, de in 
der broderschop kisten licht. To desser rente quemen de twehundert mark 
salighen Hans Kentzeler unde saligher Hans Gherdingh under em beiden vor 
twe almissen gheven unde de achtentich mark worden van dem ghemenen 
ghelde ghenomen. 

Int jar. XIIIIC LXIIII des vridaghes vor sunte Johansdaghe mitsomer”) 
untfanghen van selighen Hans Kentzeler testamentarien vor ene almissen of 
proevene, de me vor sine seele to ewighen tiden ut der broderschop gheven 
schal, hundert mark Lub. de schal men to paschen tokomende erst an gheven, 
umme dat dat ghelt noch unbelecht is. Desse proevene schult sine erven to 
vorlenen hebben unde darna de olderlude der broderschop. Dit ghelt waert in 
der broderschop kisten ghelecht. Item dit ghelt waert belecht in Hermen Almen- 
steden hus int jar LXV up paschen. 











') Januar 8. *) April 14. 5) Juni 22. 

Int jar LXIIII in sunte Johans avent to mitsomer untfanghen van salighen 
Hans Gherdingh testementarien, dat Hinrik van der Alre utghaf hundert mark Lub. 
vor ene almisse of proevene ut der broderschop to hebben to ewighen tijden. 
De proevene wart to paschen vor desser tijt rede an gheven, al en quam dat 
ghelt nicht eer ut. Desse almissen will sine erven to vorlenen hebben, darna 
so schult se de olderlude vorlenen. Dit ghelt waert in der broderschop kisten 
ghelecht. Item dit ghelt wart belecht in Hermen Almensteden hus up Paschen 
int jar LXV. 

Int jar XIIIIC LXIIII do de broeder unde suster de broderschop heelden 
unde to hope eten ‚in sunte Johans de lichten avende! to Marquart van Rene 
hus, alze salighe Hans Kentzeler mit mi olderman ghewest hadde, do vorstorven 
was, begheerde ik Hinrik Blome, dat me enen anderen olderman to mi in sine 
stede wedder kesen scholde. Alzo waert do Hinrik van der Alre to mi wedder 
in sine stede ghekoren, dar an unde over weren de heren ut dem rade, de dar 
to eten, alzo her Hinrik van Stiten, her Alf Ghreverode, her Kurt Moller, unde 
ander broder van den oldesten schafferen unde de ok en del noch nicht gheschaffet 
hadden, de dar mede bi toghen worden unde den dat altomale so wol to willen 
was. (God latet uns beiden alzo vorwaren, dat wi dat lon bi gode vinden. 

Int jar LXV veer daghe na sunte Marie Magdalenen daghe,? do de 
broder unde suster to hope eten, de cost was to Hinrik Prumen hus, alzo Hinrik 
van der Alre, de olderman ghewest hadde ene klene korte tit, vorstorven was, 
alzo begheerde Hinrik Blome, de do allenen olderman was, dat me twe olderlude 
to em kesen scholde, up dat er dre were, up dat alle dingh de bet vorwaert 
worde. Item alzo koren de heren ut dem rade, de dar do to der cost weren, 
alzo her Hinrik van Stiten, her Alf Ghreuerode, her Kurt Moller, her Hermen 


Sundesbeke unde her Johan Hertze, mit sum van den oldesten broderen, de - 


darbi toghen worden vor olderlude to Hinrik Blome to helpe Wolter Leyde 
unde Gheert Castorp. Got gheve, dat se it alzo vorstan, dat se dat lon bi Gode 
vinden moten amen. 

Int jar LXVI to sunte Scholastiken daghe?) vorhureden de olderlude der broder- 
schop, alze Hinrik Blome unde de anderen dat stucke landes, dat Hans Blome 
tovoren ghehat hadde, des jars vor vijff mark. Alzo langhe alze he de hure wol 


!) Juni 95. 
2) Juli 26. 


*) Februar 10. 
55° 

betalt, so schall he dat in siner hure beholden. De it vor Blomen ghehat hadde, 
de hadde it vorderven laten, de plach darvor to gheven soss mark min veer schill, 
darumme moste wi it em alzo vele min gheven. Want komt int jar LXVI up 
Mertine, so bedaghet de erste hure. Item de man, de dit lant ghehuret heft, 
het Tomas Klot, en kerssengheter in der Dankesghroven wonende. 

Int jar LXV up sunte Michele waert mi Hinrik Blome toschreven in 
des beckers hus Hinrik Kok ghebeten, de want neffen des rades schriverie 
over tusschen dem kroghe der enen kronen unde Beernt dem schroder, de woent 
up der vischstraten oort, viff unde dertich mark gheldes jarliker ewiger rente, 
de ghekoft worden voer sovenhundert mark Lub., de quemen van dem ghelde, 
dat de broderschop tovoren in salighen Albert van Harle hus ghehat hadde, dat 
ok op mi schreven west hadde, up pascben unde up sunte Michele int jar LXVI 
negest komende bedaget de erste rente unde alzo vort an achtervolgende van 
jare to jare. Item dit ghelt en behort mi Hinrik Blome nicht to, it hoert der 
broderschop to, der me it nicht toschreven kryghen konde, alzo waert it mi 
toschreven to truwer hant in der stat buk, unde ik hebbe der broderschop dar 
enen beseghelden breef up ghegheven mit minem ingheseghel besegelt, de licht 
in der broderschop kisten. 

Int jar LXVI in der ersten vullen weken in der vasten?) vorhurede 
Hinrik Blome, de to der tit olderman der bruderschop was, mit volbord der 
anderen olderlude, alze Wolter Leyden unde Gheert Castorp dat hoppenlant, 
dat Hans Dreghenicht in siner hure ghehat hadde unde wedder overghaf, Ludeke 
Verschen wonende in der Eftkenghroven, darvor to betalende alle jar achte mark 
unde des to brukende alzo langhe, alze he sine hure wol betaelt, dat em dar 
numment uthuren schal unde ok nummende anders dat land to vordonde. Want 
nu comt up sunte Merten int jar LXVI, so is he de erste rente schuldich unde 
alzo vort achtervolgende van jare to jare. 

Int jar LXVI in der vasten untfenghen de olderlude der broderschoyp, 
alze Hinrik Blome, Wolter Leyde unde Geert Kastorp van salighen Hans 
Kentzelers testamentarien hundert mark Lub. vor ene almisse of provene de me 
alle weken ut der broderschop to ewighen tijden gbeven schal vor sine seele to 
ewigen tiden. Nu to paschen tokomende schal me de almissen ersten an gheven. 
Dit ghelt waert belecht mit dem ghelde, dat den monneken van Reinevelde up 
rente ghedan waert to densulven paschen int jar LXVI. 

Int jar LXVI in der weken vor palmen!) ordineerden unde droghen 
overen de olderlude van der broderschop, alze Hinrik Blome, Wolter Leyde 
unde Gheert Castorp, dat me de provene of almissen vorbeteren schal unde 
schal nu alle weken vortan dar twe penninge meer up leggen, dan me aldus 
langhe ghedan heft Men heft dar aldus lange twe penning up ghelecht, nu 
schal me dar veer penning up legghen. Na dat it dar van godes weghen is, 
.S0 is ok recht, dat des de armen mede gheneten. Dit schal nu up pasche avent 
int jar LXVI anghaen. 

Int jar LXVI to paschen beleden de olderlude van sunte Antonis broder- 
schop, alze Hinrik Blome, Wolter Leyde unde Gheert Castorp, bi dat closter of 
monneke van heinevelde, dat wi dem abbete hir to Lubeke betaelden bi Hermen 
Klaholt, tein hundert mark Lubesch, dar vor schult se betalen alle jar up 
paschen den voerschreven olderluden of eren nacomelinghen veftich mark gheldes 
jarliker ewighen rente. Int jer LXVII up Paschen bedaghet de erste rente 
unde alzo voert alle jar achtervolghende van jar to jare. Hir hebben se eren 
breef up ghegheven, de licht in der broderschop kisten. Item van dessen vor- 
schreven voftich mark gheldes en hort sunte Antonis broderschop doch nicht 
meer to dan XLV mark gheldes, unde vyf mark gheldes horen dar af to in 
dat elende hus in sunte Johans straten, de schal men den voerstendern des 
elenden hus alle jar betalen, wan me dat ghelt upghevoert unde untfanghen 
heft, dar hebben se hundert mark voer betaelt, de Hinrik Blome van der voer- 
stender weghen to dessem voerschreven ghelde utlede. 

Int jar LXVII in November gaff Hans Wiggerdes, deme god genade, 
in sinem testamente, dat uns sine vormunder toleverden, umme de almissen mede 
to vorbeteren, LXX mark. 

Int jar LXVIII, VI dage in Februarius, koften de olderlude van des 
hylgen hern sunt Antonyus broderschop, als Hinrik Blome, Wolter van Leyden 
unde Gerd Castorp van Hinrik Glasyn eyn stuck hoppenlandes, unde is belegen 
beneden des rades tegelhuse unde is beneden dem tegelhuse unde heyt op dem 
Kyvytte. Dyt koften sey vor hundert unde tachtentich mark Lubesch unde nemen 
dat gelt ut der kysten, de der broderschop hord, unde it ward Gerde Castorp 
togeschreven in dat gaerdenboeck by den weddeheren in dat XXXVIIIgeste blad. 
Dyt land hord Gerde Castorp nicht to, et hord sunte Antonyes broderschop to. 


N März 30. 

Gerd de leyt et syck toschriven to guder hant, umme dat ment der broderschop nicht 
konde togeschreven krygen van den heren, unde Gerd Castorp heft der broderschop 
eynen besegelden breyff darop gegeven met synen ingesegel, dat et em nicht to en 
hord unde dat et der broderschop tohord, unde de breyff licht in der broder- 
schop kysten. Item dyt land gift dem rade to worttynse alle jaer twintich schill. 
de men nicht utlosen mach unde dat geld brenget men den weddeheren alle 
jaer na den hylgen dagen to wynachten vor dat boeck unde steyt op dem 
blade XX XVIII. 

Anno LXVIII des mandages vor sunte Margareten!) eten de broder unde 
suster tosamen to Hinrik Smedes hus. Alsus was Wolter van Leyden vorstorven, 
deme god genedych unde barmhertych mote syn, unde de was olderman; aldus 
koren de heren des rades mit den oldesten broderen Hans Berskamp vor eynen 
olderman in Wolter van Leyden stede to eynen medekumpaen Hinrik Blome 
unde Geerd Castorp. Got geve, dat hey de broderschop so vorsta, dat hey 
gode eyne gude sele toleveren mote, amen. 


Aus dem Verwaltungsbuch der Antonius Brüderschaft S. 32 fgg. 


400. 
Der Rath von Aalborg beschwert sich bei dem Rathe von Lübeck über die Beschaffen- 
heit des dahin gebrachten Hopfens. 1469. Januar 9. 


Iw ersamen wysen vorsichtigen mannen borgermestere unde ratmannen 
to Lubeke, unsen guden vrunden, do wij borgermestere unde radmanne der 
stad Aleborch wytlike, dat juwe koplude hijr bringen pluckkeden hoppen in 
drompte unde in tunnen. De helfte van deme hoppen is mer blade under 
ranken, wen dar hoppen ynne is  Leven heren, so bidde wij juwe ersamen 
vorsichtigen wijsheyt vruntliken, dat gy so wol don unde vligen dat anders, dat 
uns sulk gud nicht en kome. Weret sake, dat uns sulk ghud meer queme, so 
wile wij darmede varen, also recht is, alse juwe ersame vorsichtige wijsheyt wol 
kan understan, dat man nicht mach vorkopen loff unde ranken vor hoppen. Hir 
umme bidde wy juwe ersamen wijsheyt, dat gij dat so vligen, dat uns dat nicht 
meer besche. Dat vorschulde wij gerne iegen jw unde de juwen., Screven to 
Aleborch, under unser borgermestere inghesegele, in deme LXIX jare, des 
mandages na der hilgen dre konynge daghe. 


Original auf Papier ohne Aufschrift mit zwei kleinen untergedrückten, theilweise erhaltenen Siegeln. 

401. 


Notariatsdokument über die Aussage zweier Personen, dass ein vorgekommener 
Todschlag nicht in einem Hause, sondern auf öffentlicher Strasse ge- 
schehen sei. 1469. Januar 19. 


In dem namen des heren amen. In dem jare der gebord dessulven 
dusesten veerhundersten negenundesostigesten, in der anderen indictien, am 
donredage, de dar was de negenteynde dach des manen Januarii, to tercien tyd 
ofte darby, des bisschopdomes unses allerhilligesten in gode vaders unde heren, 
heren Pauli, van godliker vorsichticheit des anderen paweses, in sinem veften 
jar, in der ersamen vorsichtigen wysen heren Johanne Hertzen unde Hinrike 
Constin, radmanne to Lubeke, alse stalheren, van dem ersamen rade darto gefoget 
unde geschicket, in bywesende Clawes Fynkenfengers, des ersamen rades to 
Lubeke marschalk, unde in myner undergescrevenen openbaren notarii myt den 
tugen beneden geschreven darto sunderlinges geesschet unde gebeden  yegen- 
wardicheit sint personliken irschenen unde gewesen Hans Bilfelt, Hans Muntzel 
unde Jacob Sandouw, wonhaftich, so ze seden bynnen Rensefelde. Dar denne 
de erbenomede her Johan Hertze im namen unde van wegen des ersamen rades 
to Lubeke eynen juwelken van den dren vorscrevenen under anderen worden 
besunderen fragede, wer sodane slachtinge unde schicht, alse se an Clawese 
Schonenberge begangen hadden, bescheyn were in dem huse to Rensefelde edder 
buten huses uppe der keyserliken vryen straten, dat se deshalven darvan de 
warheyt seggen wolden, wente yd sunder fare erer lyve na legenheyt der sake 
were. Darupp de erbenomeden Hans Bilfeld, Hans Muntzel unde Jacob Sandouw 
samptliken unde eyn juwelk vor zin hovet besunderen myt wolberadenem mode, 
uppe vryen voten eyndrachtliken ungeenget unde unbedwungen, mit gantsem 
vryen willen seden unde tostunden under anderen worden, wo dat se myt 
Clawes Schonenberge vorbenomet schelaftich geworden weren unde dat sodane 
slachtinge unde schicht, alse se an em, so vorberort werde begangen hadden, 
were nicht bynnen huses, sunder uppe der keyserliken vryen straten bescheen, 
wente de erscrevene Clawes se buthen huses vaken geesschet geropen unde en 
sodanes, so se seden, sere an en ok verhalet hedde, dat se der slachtinge an em 
begangen, neynen ummegangk hebben konden. Unde seden furdermer, wu dat 
de erscrevene Clawes Schonenbergh en bynnen huses nicht geschoten hadde, 
sunder allent, so vorbenomed werd, uppe der keyserliken vryen strate bescheyn 

were. Uppe welkent vorscreven alle unde besunderen de erscrevene her Johan 
im namen unde van wegen des ersamen rades vorbenomet bath, sick van my 
undergescreven notario darupp to makende unde to gevende eyn edder meer 
instrumentum ofte instrumenta, so vele en der nod unde behoff sinde wurde. 
Dyt vorsereven alle is bescheyn uppe des ersamen rades to Lubeke marstalle in 
dem jar, indictien, dage, mante, stunde unde bisschopdomes, so vorberort werd. 
Dar sint yegenwardich gewest de bescheden manne Tytke Steynhagen unde 
Wulf Krul, borger to Lubeke, tuge to dessen bovensereven geesschet unde gebeden. 
Unde yk Hinricus Drope, clerick des stichtes Halber- 
stad, van keyserliker macht wegen opembar notarius, wente 
yk denne dessen bovenscreven saken mytsampt den tugen 
vorbenomet bin mede by an unde over gewesen, de also 
Notariats- beschenden geseyn unde geboret, darumme so hebbe yk dyt 
zeichen. yegenwardige openbare instrument dorch my sulven trewliken 
geschreven darvan tosamende gesat unde in desse opembare 
formen gebracht, myt mynem wontliken namen tonamen unde 
teken getekent in geloven unde tuchnisse aller vorscreven 

dinge geesschet unde gebeden. 


Notarielle Ausfertigung. 


402. 


Der Rath von Bremen schreibt dem  Rathe von Lübeck, dass er wegen der Fehde 
mit dem Grafen Gerhard nicht in der Lage sei, Kapitalien zurückzu- 
zahlen, die Zinsen jedoch stets entrichten werde. 1469. Januar 20. 


Unnsen fruntlijken denst unde wes wy gudes vormoghen thovorn. Ersamen 
heren, leven frundes. So gy uns uppe dage itlijker juwes rades kumpane unde 
borgere, den wy schuldich sint, van uns hovetstols unde rente nicht konen 
bekomen, mang anderen darynne begrepen gescreven hebben etc., ersamen heren 
unde leven frunde, gy hebben ute unsen vorscriften, in wath mathe wy der 
veide mit greven Gerde nicht allene van unser, men ok des ghemenen gudes 
wegen noch grot to achteren unde belastet sind, wol erkand. Also ensteid uns 
leven frundes noch tor tijd to sodannen hovetstole des bedruckes halven nenewijs 
to komende, wo gherne wij uns herto dar ok nae hebben vlites. Men, leven 

frundes, wy willen uns myt andacht dar so nae schicken, wy juw de tynsen nae 
tyden unde stunden afsenden unde hantreken willen, so lange uns god helpet, 
wy juw den gantsen hovetstol bereden unde wedderleggen moghen, dar wy uns 
ok dagelikes arbeides unde vlites nicht willen ane laten vorvelen. Unde bidden 
denstliken, uns nu furder hirynne woldadich unde medelidich erschinen unde 
desset guetliken anstaen laten willen, unde weigeren uns desses nicht. Vordenen 
unde vorschulden wy in sodannen unde anderen umme juwe ersamen wisheit, de 
wy gode dem heren wolmechtich bevelen alletijd mit gantsem willen gherne. 
Sereven am daghe Fabiani et Sebastiani martireren under unser stad secret, anno 


ete. LX nono. 
Consules Bremensis civitatis. 


Aufschrift: Den — — radmannen der stad Lubeke, unsen usw. 


Original mit geringen Resten des Secrets. 


403. | 
Der Ritter Johann Frylle bekennt, dass er keine Ansprüche mehr an die Stadt 
Lübeck zu machen habe. 1469. Januar 31. 


Ik Johan Frylle vor my unde myne erven bekenne unde betuge opembare 
in unde mit desseme breve vor alsweme, dat yk my dorch fruntliker guder 
medebeweringe mynes leven broders heren Eggarde Fryllen, rydders, myt den 
erbaren heren Johanne Westval, Hinrike Kastorppe, Bertold Wytigke, Hinrike 
van Stijten, borgermesteren unde mester Johanne W'unstorpe, oversten schriver 
to Lubeke, van ereme ersamen rade darto gefoget gensliken deger unde alle van 
aller ansprake, welkerleye unde wurvan de zin mogen, de yk, vormeende to deme 
sulven erscrevenen ereme ersamen rade, eren borgeren unde inwoneren to 
hebbende beth uppe data desses breves, sint vorliket unde vorscheden. Unde 
vorlate deshalven vor my unde myne erberorten erven beth uppe dessen yegen- 
wardigen dach den ergemelten erbaren rad der stad to Lubeke, ere borgere 
unde inwonere unde alle de eren in mathen vorberort qwyd ledich unde los in 
kraft desses breves, dar nummermeer upp to sakende myt geystlikes ofte werlikes 
rechtes forderinge. In orkunde der warheit unde steder vaster holdinge so hebbe 
yk Johan Frylle, rydder ergemelt, myn signet in afwesende mynes ingesegels, 

unde yk Eggard Frylle, rydder, broder des erscrevenen heren Johans, myn 
ingesegel, dessulven zines ingesegels yk Johan vorscreven ok mede to guder 
vorwaringe hirane bruke, unde witliken mit gantsem vryen willen alle beyde 
hebben hengen heten beneden an dessen breff, de gegeven unde schreven ys 
bynnen Lubeke na Cristi unses heren gebord dusent veerhundert im negen- 
undesostigesten jaren, am dinxsedage vor unser leven frouwen dage to lichtmyssen. 


Original mit beiden anhängenden Siegeln. 


404. 


Hans  Roleffes erbietet sich gegenüber den gegen ihn erhobenen Anschuldigungen, 
dass er gegen die Stadt Lübeck zauberische Künste gebraucht habe oder 
brauchen werde, zw Rechte zu stehen. 1469. Februar 5.—12. 


Minen vulligen steden. demodigen denst myt aller behegelicheit ^ Ersamen 
unde vorsichtige leve here, her Bertolt Witik, juwer ersamhei|t| to weten unde 
mijt denstliker bede biddende, gij, efte juwer leve wes vorqueme bynnen edder 
buten rades van mijner wegen, wij dat ik wolde edder dan hebben solde schutten 
edder tobern uff de erwerdige stat van Lubeke, gi mij der inne to vor antwarden 
unde mij to seriven, so ik mij denne wil stellen bij mijnen guden truwen 
unde eren in de gude stat Lubeke vor den erbaren rat unde gansse gemente 
unde wil rechtes geneten unde entgelden voer alsulken toseggent to mij heft, 
den ik beschuttit edder benamen rat edder dat dar geven edder heten hebbe, 
ik wil lijden, wat recht ist Leve her Bartelt, dat ik juwer leve nu alsulken 
serive unde mij vorwille, wente ik mij gans gudes in rechtferdeger sake an 
juwer leve vorsee unde my nu de grote not dar to bringet. Mij is in Danssik 
vorkamen, van warafftigen fasten luden in Danssik ist en van Lubeke en 
geselle, de mij mit etliker tijeht logenafftich besecht heft, nicht also en gut 
man, wij ik wolde tobern up den van Lubeke, dat neman war maken sal unde 
mij ener legen unde dregen alse erlose broder scholle, helpt mij god unde sijn 
leve moder, ik it vorfaren kan, ik denke mij in rechte unde in eeren to ver 
antwarden, alse mij to bort. Hebbe ik wes in Lubeke mijt guden luden to 
donde, dat wil ik mijt rechte unde mijt eren don, nicht mijt alsulker schalkheit. 

Ik bidde jw alse mijnen leven heren unde gonre mij alhir inne to betrachten, 
des ik denstliken vorschulden wil. To mere warheit unde sekerheit is dit mijne 
egen hantscrifft unde mijn angebaren ingesegel benedden gedrucket an dessen 
bref. Geven unde screffen in Danssik VIII dage vor fastnacht in deme 


LXIX jar. 
Hans Roleffes. 


In Dorso: Dijt is Hans Roleves entschuldinghe int jar ete. LXIX. 


Original auf Papier mit Papiersiegel. 


405. 
Vertrag über die Besetzung der Vikarie der Schonenfahrer in der Marienkirche 
zu Lübeck. 1469. Februar 6. 


De ersame here Johannes Stammel doctor in deme geistliken rechte unde 
kerckhere to unser leven vrouwen to Lubeke, Heyne Boltze, Godike Olislegere, 
Wilhelme Stornigk unde Hans Bulouwe olderlude der schonefarere darsulves 
bekennen alle samptliken alse leenheren vor sik unde ere nakomelinghe vor 
desseme boke, dat ze sick fruntliken vordregen hebben umme de leenware der 
vicarie, de de schonefarer funderet hebben in der kerken unser leven frouwen 
vorbenomet also, dat uppe desse tijd de olderlude vorscreven scholen vrijg enen 
nomen jegenwardigen beschedeliken Paulum Boltzen Heynen vorbenomet sone 
unde den schal de kerckhere vorbenomet unde een van den olderluden uth sik 
karen, presenteren deme cappittele. Wan over desulve vicarie echter loss werd 
so mach unde schall de kerckhere to unser leven frouwen, de to der tijd is 
desgelyk vrijg wesen, to nomende enen to der vicarie in jegenwardicheid der 
olderlude unde den schal desulve kerkhere unde eyn van den olderluden dar to 
karen na uthwisinge der fundacien presenteren deme cappittele, biddende ene 
to instituerende unde besittinge to gevende, doch de presentacie de nu schuet an 
Heyne Boltzen zone unde hir namaels van des kerckheren wegene scheende 
werd, schal scheen na uthwisinge der fundacien alle weghe sunder de bisschop 
van Lubeke offte zin overste dispensere darupp. Wan over desse twe leenware 
gescheen zin, alse de erste van den olderluden unde de andere van deme kerck- 
heren so vorsereven is, so moghen sick beyde kerkhere unde olderlude vorbe- 
nomet samptliken richten na der fundacien screven van belevinghe aller boven 
sereven personen. Actum die Dorothee virginis. 


Eintragung in das Niederstadtbuch: 1469: Scolastice virginis. „ge 

406. 


Der Rath der Altenstadt zu Königsberg empfiehlt dem Rath zu Lübeck den Hartwig 
Stange behufs Regelung einer Nachlasssache. 1469. Februar 16. 


Vor euch ersamen wolweysen und namhafftigen mannen, heren burger- 
meistern und rathmannen der stad Lubeke unde dem gerichte do selbist unsirn 
geliebeten frunden und gonnern und allen unt itzlichen welcherley wesens adir 
herlicheyt die sein geistlich und wertlich, den desir unsir offen briff vorbrocht 
wirth zcu seende horinde adir lesende, bekennen wir burgermeistere und rath- 
manne der aldenstadt Konigesberg noch unsirs vormogens fruntlichem grusse 
offenbar wesende, wie das vor uns im sitzendem rathe sint gekomen die erbarn 
und trauwirdigen richtere scheppen gehegetes dinges unsir vorgenanten stadt 
ezeugende und bekennende, wie vor sie ins gerichte sint gekomen der ersame 
Mathias Rausschenyk unsir methecompan des rathes und der vorsichtige Cord 
Hoppaesson unsir metheburger und gesworner scheppe an eime und baben 
gelautbarth, wie einer ewer metheburger etwan in ewrem mittel vorscheyden 
Hermen Renger genant seliger gedechtnisse in seynen latesten eren elichen 
hausfrawen also Gudrud und Ortheyen Hertwig Stangen seliger andacht nach- 
gelasenen elichen tochtern zcu einem testament hat gesatzt zcu gefuget und 
bescheyden hundirt mark Lubisch. Also haben dese obengeschrebene also 
Mathias Rausschenyk und Cord Hoppaeson gestanden vor gehegetem dinge und 
haben gesatzt und gekoren in eren rechten procuratorem und mechtigern den 
vorstendigen Hertwig Stangen evren metheburger abewesende also kegenwertig, 
en ouch gentzlich gemechtiget und in crafft desses briffs vulmechtig gemacht in 
der besten weyse und forma, also sie von rechte sulden und wol mochten, sulche 
hundirth mark Lubisch obenberurth in des genanten Hermen Rengers nochgelasene 
gutere adir von seynen rechten erben zcu forden zcu manen und ouch zeu 
entphangen in fruntschafft adir durch recht, eyde zcu nemen und ouch zeu 
dirlasen, einen andern vorbass zeu mechtigen, op sich die sache also wurde 
begeben, quittancie dar obir zcu geben und alles was recht is hy bey zeu 
thunde und zcu lasen in allirhande weyse, ap die vielgedochten, also Mathias 
und Cord, so sie selbist vor ougen weren und hy bey thun und lasen wulden. 
Hirumb namhafftigen und wirdigen heren, wir ewer weysheyt in sundirm vleysse 
bitten, ir wolt euch den obengedochten Hertwig Stangen umb unsir bete willen 
lasen sein bevolen, em gunstige forderunge in desen sachen zcu beweysen, das 

em sulch hundert mark Lubisch sundir fordern vorezog gutwillig mochten folgen, 
wen wir euch ersamen heren vorheyssen und in crafft deses briffs geloben, der 
hundirth mark halben nu und in zcukomeden gehtyten vor allir nachmanunge 
schadeloss zeu halden und ouch willielich umb euch und de ewern im sulchen 
adir grossern steet zcu vorsehulden, also nu diss die erbarn richtere, scheppen 
geheyetes dinges unsir vorgenanten stad vor uns geczeugt und bekant haben, 
also ezeugen und bekennen wir das vordan vor ewer ersamkeyt, wo das noth 
thun wirth, in und mit desem unsirm offenem briffe, deme wir zeu forderm 
bekentnisse der warheyt unsir stadt secret unden an haben lasen hangen, der 
do geschreben und gegeben ist am donnerstage vor dem sontage Invocavit im 
virezenhundirsten und im newenundsechezigstem jare. 


Original auf Pergament mit Pergamentsiegeistreifen. 


407. 


Lübeck schlägt dem König Karl von Schweden eine Tagfahrt in  Kalmar vor. 
1469. Februar 20. 
Domino Karolo regi Zwecie. 


Irtuchtegeste hochgeboren furste, gnedige leve here. So alse denne gode 
erbarmet!) juwe koninglike maiestad mit deme irluchtegesten hochgeboren fursten 
unde heren, heren Cristiern to Dennemarken ete. koninge unde ziner gnaden 
landen, undersaten unde biliggern to swarer veyde gekomen zin is, deshalven 
gi] enen swaren krigh etlike tijd heer hebben gevoret, de?) yo swarer unde 
swarer, so to bevruchtende is?) wurde, wo men deme mit vorsichticheid unde 
guden middeleren nicht vor en qweme unde hedden wol gehopet, dat sulk swar 
krigh upp deme dage sunte Johannis to middensomere negest vorleden*) binnen 
Helmstede in fruntlicheid bigelecht scholde hebben wurden, deme doch, so wij 
vorstan noch?) nicht en is bescheen, dat god beteren wille unde uppe dat juwe 
gnade mit juweme truwen rade merken moge, unse vrunde van Rostok, Stralessund, 
Wismer unde wij lever to vreden unde guder eendracht, dan to unvreden unde 
twidracht geneget zint, hadden wij samptliken uth unser egenen beweginge, 
umme vurdere mishegelicheyde to vormidende, vorgenomen unde unse bodeschopp 


1) Folgt: unde uns durchstrichen. 2) folgt: zijk vinde durchstrichen. *) übergeschrieben, 
es stand geschrieben: wurde durchstrichen. *) übergeschrieben. 5) folgt: so durchstrichen. 

mit unsen breven utgesand, umme enen fruntliken dagh twisschen juwer gnade» 
unde juwen biliggeren upp de enen unde heren koninge Cristiern unde zinen 
biliggeren upp de anderen zyden binnen Calmaren upp Walburgis negest 
komende!) to bearbeidende, bij also uns steden vorbenomed juwer unde ziner 
gnaden zeker velicheid unde geleyde mochte hebben wurden, mit sodaneme 
underschede, dat juwe unde zine gnade mit juwe beide undersaten unde biliggeren 
zijk der utredinge in de ze to vorjaren entholden wolden, so lange sulke er 
screven daghvard geholden hadde gewest. Welke unse bodeschopp, so vorscreven 
steit, utgesand in sulker vorhandelinge?) an juwe gnade to bringende, merkliken 
is wurden vorhindert Worumme were wol unse fruntlike bede,?) so vere yd 
juwer gnaden beqweme is, gij uns in guden geloven scriven willen, offt juwe 
gnade*) ok fruntlike dage?) uptonemende gedencke mit heren koninge Cristiern 
vorbenomed. Were juwe gnade dar to geneget unde gi) uns dat screven, de 
anderen vorbenomet, unse vrunde van den steden unde wij juwer, der juwen 
unde juwen biliggern gantzer dinge to eren unde to rechte noch mechtich wesen 
scholden. Denne wolden wij unsen utersten vlijt bij densulven vorbenomeden 
steden doen, umme?) to beseende, offt wij ze dar to vormogen mochten, dat ze 
mit uns ene daghvard twusschen juwer gnaden unde heren") koninge Cristiern 
to Calmaren up beqweme tijd to holdende," bearbeyden unde de ok mede 
besenden mochten. Dar ane wij unses deles juwer gnaden to leffmode unde 
umme wolvard des gemenen besten, uns?) kost, theringe unde moye nicht 
vorvelen willen laten, unde wanner wij mit todaet unse vrunde vorbenomed 
sulken dagh bearbeyden scholden,!") duchte uns billik, juwe gnade uns steden 
samptliken zeker velich geleyde vor juw unde juwe biligger,! vor den heren 
koning Cristiern unde zinen biliggeren unde uns stede!?) in der besten wise to 
sulkeme dage upp deme dage unde wedder van deme dage geve unde bescreve 
in juweme openen breve unde gij unde juwe biliggere zijk der utmakinge in 
de ze to vorjaren dar upp entholden willen.) ^ Unde wes desses vorscreven 


?)) Folgt: to bereden durchstrichen. 7) am Rande, zuerst stand: bodeschopp durchstrichen. 
*) folgt: juwer koninglike durchstrichen. *) folgt: to vreden durchstrichen. 5) folgt: up 
durchstrichen. ?) folgt: ze to vormogende durchstrichen. 7) folgt: koninge durchstrichen. 
5: b. C — holdende steht am Rande. Im Text folgt hinter Cristiern: to belegener stede unde beqwemer 
tijd durchstrichen. ?) übergeschrieben. 1%) zuerst stand: bearbeydet hedden. iy ju. jb 
übergeschrieben. 19) vor den — stede. Am Rande nachgetragen mit Verweisungsstrich. 18, unde 
gij — willen am Rande nachgetragen mit Verweisungszeichen. Auf breve folgt im Text durchstrichen: 
vor juw, de juwe unde. 

juwer gnaden is beqweme, des bidden wij juwer gnaden gudlike bescreven ant- 
worde by desseme!) jegenwardichen. Gude. Datum nostro sub sigillo feria 2a 
post dominicam Invocavit anno LXIX.  Reiterata fuit dominico Judica.?) 

Par forma dominis Ywaro et Erico Axelsson mittatur. 


Entwurf auf Papier und ein zweiter m. m. gleichlautend, adressirt an die Ritter Ywar und Erich Axeleson. 


408. 
Der Rath zu Danzig beurkundet den Verkauf eines Schiffes. 1469. Februar 23. 


Vor allen und issliken in welker kegenwerdicheit disse breeff kompt, de 
en zehn addir horen lezen, unnsen gunstigen ghuden frunden, bekennen wy 
borgermeister unnd rathmanne der stadt Dantzk mit frundtlikem grote unnd 
vormogen alles ghuden, begerende witlik to siende, dat vor uns in sittendem 
rade de vorsichtige Hans Wapitzke unnse methborger hefft geluthbarth unnd 
bekanth by synem eyde, dat he sodane schipp, alze he umbtrent seven jar geleden 
deme irkentliken Symon Lubbelouw ock unsem medeborger vorkoffte vor twintich 
mark Prusch kartes thovornn thom Elbinghe van schipper Dirik Smyth ok vor 
twyntich mark Prusch recht und reddeliken gekofft unnd wol betalet hefft. 
Welk schipp em de solvige schipper Dyrik fryh unnd los vor alle manne to 
sprake in allen enden stromen wateren unnd havenen gelavet hefft to geweren 
unnd to levereende also, alse dith vor unus geluthbarth bekant is unnd gethuget, 
also thugen unnd bekennen wy dat vortanne vor allen unnd isliken in unnd 
mit dissem unnsem breefe, de to getuchnisse der warheith mit unnser stad 
secret tho ruggewerdes uppgedruckt is vorsegelt unnd gegeven to Dantzk am 
donnersdage vor Palmarum nah Cristi geborth unnsers herenn duwsent verhunderth 


und im negenunndsostigesten jare. 


Original auf Pergament mit rückwärts aufgedrücktem Siegel. 


N Folgt: unseme durchstrichen. 
?) März 19. 


448 1469. ‘ Februar 26. 


409. 


Vergleich über einen Todtschlag zwischen Hinrich Hogevoet zu Schönböcken und 
Wilhelm Louwens Witiwe. 


Schelinghe unde twidracht is gewesen twijsschen Hinrike Hogevoet tor 
Schonenbeken wonaftich uppe de enen, Elsebeen nalatene wedewen seligen 
Wilhelme Louwen unde eren vormunderen namliken Gereke Meseken unde 
Symon Wrangel uppe de anderen zyden, alse van der wegen dat de erscreven 
Hinrike Hogevot den genanten Wilhelme vame levende tome dode hefft gebracht; 
welke schelinge in fruntliken degedingen dorch de ersamen unde beschedene 
manne Bertram Luneborg, Michel Berchvelt, Wilhelme Stornigk, Bertold Meyer, 
Clawes Plate, Clawes Ryman, Drewes Ronnepage unde Zegebode Prange in der 
Beckergroven sint bigelecht in nascreven wijse: so dat Hans Hogevot des 
erscreven Hinrike brodere schal unde wil geven der erscreven Ilsebeen Louwen 
vefteyn mark unde eyn halff dromet roggen, zo ze des eens sint, umbeworen to 
betalende; darmede de ersereven Hinrik Hogevoet mit zinen erven unde frunden 
unde Elsebe Louwen mit eren kinderen erven unde vormunderen scholen gentz- 
liken geschichtet unde gescheden wesen sulker erscreven slachtinghe halven van 
aller furder namaninge wrake unde ansprake to eneme gantzen ende qwijt 
leddich unde loess: Actum 


Eintragung in das Niederstadtbuch: 1469, Reminiscere. 


410. 


Die Rathssendeboten der Livländischen Städte ersuchen den Rath zu Lübeck, da 
dort viel über die schmalen Yperschen Laken geklagt werde, den deutschen 
Kaufmann in Brügge anzuweisen, nur die aligewohnten  flandrischen 
Laken nach Lävland zu senden. 1469. Februar 28. 


Unsen fruntliken grut mit vormogen alles guden tovoren.  Ersamen 
heren, guden vrunde, wij don juw gutliken to weten, dat wij hir under uns in 
samptliker vorgadderinghe vorhandellet hebben unde gesproken van den smalen 
Yperschen, der nu hir int landt vele werden gesandt, van den vele clage komen 
unde bedrechnisse schuet etc. Bidden hirumme juwe ersamheide deger fruntliken 
mit gantezen vlite, gj dar to int beste trachten willen unde deme Dutschen 

kopmanne to Brugge in Flandren mit den ersten schriven, dat zee idt dar 
bestellen so vogen unde machen laten, dat men hir int landt van Vlamesschen 
lakenn anders nene lakenn schepe unde sende, dan in er tiden van oldinghes 
geweset is by vorboringe der gudere. Hir willet, leve heren, umme des. gemenen 
besten willen des besten inne ramen, dat dit, so vorgescreven is, upgenomen, 
geboden unde ok geholden werde, dar van wij juwe fruntlike beschreven ant 
worde mit den ersten wedder begeren. Gode zijt gesundt bevalen. Schreven 
to Wolmere under ereme ingezegel, des wij samptliken hir to gebruken ame 
dinxdage na deme sondaghe Reminiscere, ime jare etc. LXIX. 


Radessendebaden der lifflandesschen stede Rige, Darpte, Reval, 
Vellyn, Parnouw, Wenden, Cokenhusen ete. to Wolmer to 
dage vorgaddert unde de rade darsulvest. 


Aufschrift: Den ersamen vorsichtigen wisen mannen, heren borghermeisteren 
unde raedmannen der stadt Lubeke, unsen guden besunderen frunden mit ersamheit. 


Original auf Papier, Spur des Siegels. 


411. 
Die Mutter isl. nähere Erbin als die Halbschwester. 1469. März 4. 


Juw ersamen wijsen mannen heren borgermesteren unde radmannen tome 
Stralessunde, unnsen besunderen guden frunden don wy borgermestere unde 
radmanne der stad Lubeke witlick unde opembar, betugende in unde mit desseme 
breve, dat vor uns gekomen zin de beschedene Hans Brockhoff, Joest unde 
Godeke Olislegher brodere, unde hebben vormyddelst eren uthgestreckeden armen 
unde upgerichteden vingheren stavedes eedes lijfliken to den hilgen gesworen 
unde wargemaked, dat wy in der twestigen zake twisschen Hermen Westvael 
klegere, vormyddelst zineme vulmechtigen Hanse Pantheyn, uppe de ene unde 
deme ersamen her Hinrike van Urden, radmanne tome Sunde, antwerdesmanne, 
vormyddelst syneme vulmechtigen, Symane van Urden, uppe de anderen zyden 
irresen, unde wegene der nalatenen der Pickoweschen in eertijden gedelet hebben 
vor recht in nascrevener wijse: Dat de moder were negere, erve to borende, 
wan halve suster unde de erscreven tughe sworen ock furder, dat wy furder vor 
recht uppe datum desses breves gedelet hebben, dat men desse unnse rechtesdelinghe 

schriven mochte in der stad vamme Sunde bok unde dar mede bytekenen, wes 
her Hinrik van Urden van sulken vorscreven nalatenen guderen van erftales 
wegene syner husfrowen entfangen hefft unde entfangende worde. Men de 
gudere schal men nicht werdigen unde wan de Urdessche in god is vorstorven, 
yd ga dar denne furder umme, alse recht is. Datum Sabbato ante dominicam 
Oculi, Anno ete. LXIX. 


Cod. ordal. fol. 24 a. 


412. 


Der eine Zeit lang Irrsinns halber in Gewahrsam genommene Joachim Wiese wird 
als genesen aus der Haft entlassen. 1469. März 5. 


Witliek zij, alse denne Jachim Wijse in des ersamen rades to Lubeke 
sloten na lude ener schrift hijr bevoren umme trent Dyonisij) anno etc. 
LXVIII' gescreven anhevende; witlick zij ete. etlike 'tijd langk is vorwart 
gewest, alsus so hebben de beschedene manne Frederik unde Wilhelm Kortsack 
brodere, Hans Wijse de goltsmyd unde Hans Koldenborne den vorscreven rad 
angevallen unde gebeden, den vorbenomeden Jachime Wijsen wedder uth den 
sloten to latende, wente he, so ze seden van godes gnaden wedder bij guden 
synnen gekomen were. Darup en de rad gaff to antworde, dat se des woll to 
vreden weren bij also, dat se zijk schriven laten unde deme rade dar gud vor 
zin wolden, dat de vorgescreven rad ere nakomelinghe noch de ere deshalven 
nyne ansprake liden unde nynen schaden nemen drofften. Alsus de genanten 
Frederick Wilhelm Hans unde Hans mit eren erven hebben deme rade vorscreven 
gelovet unde dar gud vor gesecht, dat desulffte rad ere nakomelinge noch de 
ere deshalven, dat de bovensereven Jachim Wijse in eren sloten gesettet unde 
vorwaret was, nyne maninge wrake offte schaden liden scholen unde des so heflt 
desulffte Jachim mit zinen erven de gesechten zine lovers unde ere erven des 
lofftes halven gelovet schadelos to holdene unde ze des to dancke woll to 
benemende. Jussu consulum 


Eintragung in das Niederstadibuch: 1469, Oculi. 

413. 


Eine Wechselsache. 1469. März 5. 


Hans Bruggeman vame Stralessunde vor deme ersamen rade to Lubeke 
hefft tosprake gedan to den vormunderen des testamentes zeligen Marquard 
Scherves, wandages borgere to Lubeke, alse umme twehundert mark Lub. de 
zelige Gerd Krakouw deme erbenomeden Marquarde Scherve van wedderlegginge 
wegene ghegeven hadde ete. Darto de erscreven vormundere antworden unde 
zeden, dat ze eme van sodanen vorgescreven twenhundert marcken nicht tostunden 
schuldich to wesende, wante Hans Bruggeman Hanse byme Zee sodane twe- 
hundert mark hadde heten toschriven laten Marquarde Scherve vorscreven uppe 
de wessele bij Godemane van Buren, so ze dat betugen konden so recht were. 
Darup de erscreven rad to Lubeke delede unde affzede vor recht: konden ze 
dat tugen, so vorscreven steit, des mochten ze geneten. Alsus de erbenomeden 
vormundere darsulves vor den rad to Lubeke brochten de beschedene manne 
mit namen Hanse Sokelande unde Eggerde van Kempen, besetene borgere to 
Lubeke, de darsulvest overbodich weren to tugende, so recht were, dat ze darbij 
an unde over gewest weren unde angehoret hedden, dat Hans Bruggeman Hanse 
byme Zee geheten hedde, dat he scholde toschriven laten seligen Marquarde 
Scherve twehundert mark Lub. bij Godemane van Buren uppe de wessele. Des 
de rad deme genanten Hanse Bruggemanne vragede, offt he sodanen eed van 
en hebben wolde, darto he antworde unde zede: neen, wante he des darsulves 
tostunt unde bekande, dat he Hanse byme Zee heten hebbe toschriven to latende 
Marquarde Scherve twehundert mark by Godemane van Buren uppe de wessele, 
welk de erscreven vormundere van deme rade to Lubeke begerende weren in 
der stadboeck tor witlicheid to tekende. Deme de rad also bevoel to beschende. 


Jussu eonsulum. Actum ut 


Eintragung in das Niederstadtbuch: 1469, Oculi. 

414. 


Der Holsteinische Adel beglaubigt einige seiner Mitglieder bei dem Rathe von Lübeck. 
1469. März 9. 


Unnsen fruntliken gruth denst unde willen to allen tiden. Ersamen unde 
vorsichtigen besundergen guden frunde. Wij hebben to iuwer ersamen wisheit 
geschicket de dughtigen unse fulmechtigen sendeboden, alse Gotzeke van Anevelde, 
Detleff van Bockwolden, Clawes Rantzsouwen, Henningh Poggenwisschen, Mathias 
Radlouwen, Jaehehem Brocktorppen, Otte Walstorppen unde Benedictus van 
Anevelde, her Johans sone, umme merckliker sake willen mid iuwer leve to 
vorhandelende, dar beyde, iuw unde uns, macht unde merckliken ane to donde 
is, ock mede umme dat mene beste. Unde bidden fruntliken, dat gi unse werve 
van den vorscrevenen unsen sendeboden gutliken willen annemen unde van en 
horen, unde wes se to iuw wervende werden, gij on des gentzliken willen 
beloven, gelijek ifft wij allent samptliken sodane werve mit iuwer leve vorhan- 
delden. Unde wes de vorscrevenen unse sendeboden mid iuw vorhandelende 
werden, hebben se darto unser aller fullemacht etc, des on iuwer ersamheit 
wisheit so gentzliken wol beloven mach.  Desulften iuwe ersamen wisheit wij 
gade to langen [tijden| sunt unde wolmogende bevalen unde bedet alle tid over 
uns alse over iuwe [guden frunde| Screven tome Kijle under Hartich Schinckels, 
Hanses unde Hinrick Rantzsouwen unde C|lawes| van Anevelde, her Johans 
sone, ingesegelen, der wi] alle samptliken hir nu to [bruken], des aller unse 
namen yn desser yngelechten tzedelen schriffliken uthgledrucket] stan. Anno 


LXIX"^ am donredage vor Letare. 
Ohne Unterschrift. 


Original auf Papier mit Spuren von vier aufgedrückten Siegeln. Das Papier ist verletzt, die einge 
klammerten Stellen sind ergänzt. 


415. 
Verzeichniss des Holsteinischen Adels. 1469. [Märe.| 
(Xotzick van Anevelde. Wulff van der Wissche. Luder Rummor. 
Detleff van Bockwolde. Clawes, Keyge, Hans, Hinrick, Hartich Rantzsouwen, 


hern Seaken sones. Benedictus van Anevelde her Hinrickes sone.  Hartich 
Schinckel. Henningh Poggenwissche. Clawes Radlouwe. Clawes van Anerelde 

Benedietus sone. Jochchim unde Siverd Brocktorppe, Hinrickes sones.  Clawes 
Hinrick Benedictus unde Detlef van Anevelde, her Johans sones. Wulff unde 
Bertram Poggenwissche, Hanses sones.  Diderick unde Hinrick Blome, her 
Diderickes sones.  Henneke Stake. Mathias Radlouwe.  Reymer Seestede her 
Otten sone. Henneke unde Otte Walstorp, Detleves sones. Peter Pawel unde 
Hinrick Rantzsouwe, Breydeken sones. Otto Seestede, Benedictus sone. Otto, 
Clawes unde Reymer Seesteden, her Siverdes sone. Iwan Meynerstorp. Clawes 
Reventlouwe. Schacke Marquard unde Clawes Rantzsouwen, Henneken sones. 
Gotzick Rantzsouwe, Gotzikes sone. Wulff Breyde unde Marquard sin sone. 
Detlef van dem Damme.  Jurges Krummedik, Borcherdes sone. Peter unde 
Henneke van Anevelde, Benedictus sones. Pawel, Hinrick unde Hartich Breyden, 
her Jochehymes sones, Henneke Swin. Jachchim Hohe. Schache Rantzsouw, 
Wulves sone. Henneke unde Tymme Meynerstorpp, Otten sones. Marquard 
Parsouwe. Schacke Benedictus.  Hinriek unde Jachchim Rantzsouwen, Clawes 
sones. Clawes Hinriek Henneke unde Marquard van Anevelde, Gotzicken sones. 
Benedietus Wulff unde Henningh Poggenwisschen, Henninges sones.  Clawes 
Henneke unde Otte van der Wissche, Wulves sones. Detleff van Bockwolde, 
Detleves sone. Luder Krummedick, Henneken sone. Benedictus Poggenwisch, 
Hartiges sone. Wulf unde Benedictus Poggenwisch, Wulves sone.  Emke 
Radlouwe, Wulves sone. Clawes van der Wissche, Hinriches sone. Otte Wittbergh 
Siverd unde Wulff Seesteden, Henneken sones unde noch vele mer unser frund, 
de hijr nicht ynne benomet sintt. 


Nach einer Aufzeichnung auf einem Papierstreifen, dem vorigen Briefe beigelegt. 


416. 


Der Raih von Zarpen urkundet über die Zuschrifi eines Grundstückes an den 
Lübecker Rathmann Adolf Greverade. 1469. März 10. 


Wy borghermester unde ratman tho Serben bekennen unde don kunt 
apenbar betughende in unde myt dussem apenen vorsegelden breve vor alle de 
jennen, de dussen breff sen iffte horen lesen, dat vor uns sint ghewesen de 
ersamen Henneke Klenevelt unde Peter Velgenhouwer beseten in der ebbedei 
Reynevelde, loffwerdighe tuchwerdighe vrome unberochtede manne, gheesschet 
unde mit rechte vraghet, also Diderick Reppe zeliger gedacht de hove unde 

gudere thom Rotghersbeke beleghen thoschriven laten hefft hern Alve Greveraden, 
ratmanne to Lubeke, so se van dem  woltmester borgermester unde rade to 
Zerben in den tijden vor tughe dartho gheesschet weren, de warheit unde wijt 
licheyt derweghen tho segghen, de vor uns myt oren upgherichteden lijffliken 
vinghern rechter staveder ede ton hilghen sworen tugeden unde warmakeden, 
also dat Diderick Reppe vorgenant hedde wesen tho Zerben to den tijden, 
begerende unde esschende, de vorgenanten guder unde hove tothoschriven hern 
Alve Greveraden, deme he se vorkofft hedde. Dar om do up gheantwort wart, 
sodane hove unde guder ome unde Hinricke van Beveren thobehorich weren 
unde en beyden in dem boke thogheschreven stunden, so en mochten se dat 
nicht don, de genante Hinrick, deme de guder mede behorden, moste dar jegen 
wordich wesen unde dat mede beleven. Dar de vorgenante Diderik up antworde 
unde sede, dat ze de guder hern Alve toschreven; wert de vorgenante Hinrick 
iffte jemant van siner wegen in tokomenen tijden hir tho lande keme unde 
umme desulven guder sprekende worde, wolde he iffte sine erven se aff entheven 
sunder oren schaden unde derwegen alle ansprake gensliken degher unde alle 
affdon, dat dem woltmester unde rade also van Diderick thogesecht ys. Dat dit 
alle so vorgerort in gherichte gheschen unde vorhandelt is, dusses tho merer 
ghetuchnisse hebbe wi] borghermester unde rad unse ingheseghel wijtliken hangen 
heten tho dussem bref. Gegeven na godes bort dusent verhundert darna in 
dem negenundesostigesten jare des vrigdages vor dem sondaghe Letare Jerusalem. 


Original. Das Siegel ist vom Siegelbande abgeschnitten. 


417. 


Die Abtissin des  Brigitten - Klosters bei Stralsund ersucht die Kämmereiherren 
von Lübeck, der Schwester Telseke Nyppes die ihr zukommende Rente zu 
senden. 1469. März 20. 


Ave Maria etc. 


Den gheerucygheden Jhesum myt steder delachticheyt unser aller ghebede 
vor ene heylsamme groete. Ersammen leven heren kemerere der stad to Lubeke. 
Juwer erwerdicheyt sy wytlik, dat unse leve suster Tylseke Nyppes in unseme 
closter to sunte Byrgitten vor dem Sunde sunt unde wol to reke ys van der 
gnade des almechtighen godes, de myt juwem erlyken rade heft alle yar to 

ereme levende soven mark gheldes unde de to twen tyden to borende, alse to 
paschen veer mark unde to sunte Michele dre mark na utwysynghe der seddelen, 
de darup ghegheven ys, de jw brynghet Hans Pawes, borgher juwer stad. Des 
bidde wy juwe werdicheyt, gy em nu to desseme paschen wyllen gheven veer 
mark. Hyrmede weset gode bevolen to ewyghen tyden. Ghescreven des mandages 
vor der styllen weke, anno domini LXIX. 


Heylwygis Ghydehuse, abbatissa sunte Birgitten closter vor 
dem Sunde. 


Aufschrift: An den ersamen vorsychtighen heren her Hynrik Lypperade 
unde synen kumpane kemerere to Lubeke bi de Vifhusen in der Menghenstrate 
kame desse breff. 


Original auf Papier mit Besten des Siegels. 


418. 


Der Rath von Bremen bittet den Rath von Lübeck, ihm hinsichtlich der Rück- 
zahlung gemachter Anleihen noch kurze Frist zu geben. 1469. März 21. 


Unnsen fruntli]ken denst unde wes wy gudes vormogen thovorn. Ersamen 
heren unde leven frundes. Juwen bref an uns gesand mang anderen inneholdende 
van sodanner summen goldes, dar uns itliken juwes rades kumpane unde borger 
in unser noet mede hebben unsettet, on des van uns mit den tynsen betalinge 
mochte beyegenen etc, hebben wy, ersamen leven frundes, deshalven in merkliken 
arbeide gewesen unde juwen boden ok itlike tijd lang by uns beholden in 
andacht unde meninge, wy uns in der betalinge nae allen vormoghe gheborliken 
wolden gheschicket hebben, dar wy doch van afwesende vele unser frunde, so 
dat water in velen steden nu de dijke ingebroken heft, umme de wedder to 
begripende, unde dorch anderer drepliker sake willen, unde so yd ok nu up 
desset hilge fest paschen schuth, dat een jewelijk sib gherne in guden werken 
ovet, up dithmal nenewijs tobringen konden noch mochten, so wy doch to donde 
ghemend hadden, unde bidden deger denstlyken, desset van uns nicht unguetlijken 
in en nemen unde en cleyne noch mit uns lyden. Wy willen uns in dat erste 
nae dessem feste paschen myt gantsem vlite nae guder betalinge schicken unde 
uns dar so ane bewisen, dat gy uns, so wy hopen, deshalven nicht scholen mys 

dancken. Willet uns desses nicht weygeren, men uns in unsem bedrucke mede 
lydich erschinen. Vordenen unde vorschulden wy umme juwe leve unde de 
juwen mit gantsem willen gherne. Desulven juwe leve wy gode unsem heren 
wolmoghende bevelen. Screven am dinxsedage nae der dominiken Judica, under 
unser stad secret, anno ete. LX nono. 

Consules Bremensis civitatis. 


Aufschrift: Den — — radmannen der stad Lubeke, unsen usw. 


Original mit Resten des Secrets. 


419. 


Der Rath von Lübeck ersucht den Rath von Kiel, Abgeordnete zu einer Besprechung 
nach Lübeck zu senden. 1469. März 23. 


Unsen fruntliken grud mit vermogen alles gudes tovorn.  Ersame wise 
heren besundern guden frunde Wij hebben mit juwen ersamheide merckliken 
to sprekende in drepliken zaken der wij juw nicht schriven offte enbeden konen. 
Darumme is unse fruntlike begher, gij juwe erliken unde drepliken radessende- 
boden amme mandage negest komende!) des avendes binnen unser stad in der 
herberge hebben willen, umme des andern dages negest darna mit en to vorhan 
delinge to komende. Unde gij desset nergen mede willen vorleggen, darto wı) 
uns gentzliken vorlaten. Dat vorschulde wij umme juwe ersamheide, de gode 
dem heren zin bevalen, alle wege gerne. Screven under unser stad secret, am 
donnerdage vor Palmesondage, anno etc. LXIX*. 


Dorgermestere unde radmanne der stad Lubeke. 


Aufschrift: Den — — radmannen tom Kyle, unsen usw. 


Original im Preussischen Staatsarchiv zu Schleswig mit geringen Besten des Secrets. 


—— - --— 


N März 27. 

420. 


Der Rath der Stadt Kónigsberg- Kniephof bezeugt dem Lübecker Rath eine Forderung 
aus einem  Holagescháft. 1469. März 6. 


Vor allen unde itzlichen ersamen namhafftigen unde wolweysen heren 
unde trauwirdigen mannen, welcherley statums ader richterlicher ampte sie 
tragende sint, den disser unser brieff vorbrocht wirt ezu zehen adir horen lesen, 
sunderlichen den ersamen unde wolweysen heren burgermeisteren unde rathmannen 
unde richteren der stad Lubeke unsen gutten frunden bekennen wir burgermeister 
unde rathmanne der stad Koningesberg Kneyphoff im Preusen gelegen unde 
begeren euch noch unserem fruntlichem grusse all unsers vormogens gutlichichen 
czu wissen, wie das vor uns in sitzendem rathe gekomen sint die vorsichtigen 
unde weysen unser stad gesworne richter unde scheppen gehegetes tinges 
uffenbar uss gehetegem dinge geczeuget unde bekant haben, wie das vor sie in 
gerichte gekomen sint die beschedene manne als mit namen Jost Lintworm 
unser stad eyn gesworen scheppe, Bertold Ronneman unser getrauwe mitteburger 
unde Hans Luning Dozelbist. Hot der genante Jost Lintworm gelautbart unde 
bekant, wie das en Bertold Ronneman vorgenuget hette vierundeachtezig Lubesche 
marck mit eyner budon unde mit virhundert waynschos,!) dat em Bertold geweren 
sall uff die nestkomenden ostern czu der brake zo tewer, alse is denne eyn 
kouffman vam andern kouffen magk, die der gedouchte Bertold Ronneman Hans 
Breyssken pflichtig unde scholdig ist gewesen. Also dis vor uns mit richter 
unde scheppen geczeuget unde bekant ist unde also vor en in gehegetem dinge 
geschen is, also ezeugen unde bekennen wir das widder vordan euwer ersamheyt 
in erafft unde macht disses unsers brieffes unde czu eynem grosserem geczeugnisse 
unde bekentnisse der worheyt, zo haben wir obingeschreben burgermeister unde 
rathmanne unser stadt ingesegell unden uff dissen brieff lossen drucken, der 
geschreben unde gegeben ist noch gots gebort virezenhundert unde im newn unde 
sechezigsten jare am montage noch Oculi mei. 


Angekommen den 17. April. Original auf Pergament mit aufgedrücktem Siegel unterhalb des Textes. 





!) d. i.: wagenschot. 

421. 
Angeblicher Handel mit einem Gast. 1469. März 26. 


De ersame her Bertold Witijk, borgermester der stad Lubeke, vor deme 
ersamen rade darsulvest vortalde unde vorgaff, wo dat Jacob Schulte borgere tome 
Kyle dar jegenwardich wesende ene scholde belut hebben laten, wo dat her 
Bertold edder eyn van zinen gesten deme erscreven Jacobe twe pipe olyes, de 
werde van tweundesostich mark Lub. de denne nicht rechtverdich wesen scholden, 
vorkofft scholde hebben. Darto de ergesechte Jacob Schulte antworde unde sede, 
dat her Bertold Witijk noch nymand van zinen gesten eme sodane twe pipen 
olyes vorkofft hedde unde dat he heren Bertolde edder ziner geste welk van der 
wegene ny gesproken hedde, sunder sodanen olye van eneme binnen Lubeke 
uppe der Visstraten orde wonhafftich, den he mende heren Bertoldes masschop 
to wesende, gekofft hedde, welk de genante her Bertold in desset der stad 
Lubeke boek begerende was toschrivende. Jussu consulum Actum 


Eintragung in das Niederstadtbuch. 1469. Palmarum. 


4232. 
Die Aelterleute der Beutelmacher beseugen eine auf ihre Ledermühle ( Klein- Mühlen) 
bei Rensefeld eingetragene Rentenschuld. | 1469. März 26. 


Bertold Meyer, Hans Stuwe, Hermen Schulte unde Peter Godland, nu 
tor tijd olderlude des amptes der budelmakere binnen Lubeke, vor desseme boke 
hebben bekant, dat ze unde ere nakomelinge an rechter warer schuld schuldich 
zint Hinrike Brune unde zinen erven sosteyn mark Lub. penninge jarliker 
ewigher renthe de mark vor twintich, de ze deme sulfften Hinrike und zinen 
erven uthe erer ledder molen, geheten de luttike mole belegen in deme kerspele 
to Rensevelde, gudliken unde umbeworen betalen willen unde scholen alle jar de 
ene helffte uppe sunte Michaeli dach unde de anderen helffte uppe paschen unde 
de ergenanten olderlude unde mestere des vorscreven amptes der budelmakere 
hebben zijk des beholden, dat ze sodane sosteyn mark jarliker renthe wedder 
uth losen mogen in ener summen unde nicht gedelet, wenner en dat gelevet 
unde beqweme is, so verne ze deme genanten Hinrike Brune und zinen erven 
de losinge eyn gantz jar tovoren hebben vorkundiget. Actum ut 


Eintragung in das Niederstadtbuch. 1469. Palmarum. 

423. 


Ritter Acho Absolonis schreibt an den Rath zu Lübeck über den ihm von Hermann 
Reineman durch Wegnahme von Schiff und Gut zugefügten Schaden. 
1469. Märs 27. 


Mynen vruntliken gescreven na vormoge alles gwdes. Erbaren leven 
vrundes, heren borgermestere unde rsad vorsereven. Iwe erbarhede to wetende, 
dat ich jwer leve vruntliken dancke unde jwven breff wol vornamen hebbe, alzo 
jwve erbarheden my to skreff umme Herman Reinemanne, wo dat he gelegen 
hadde de lange tiit unde boot sick in vruntscopen eddher by recte to blivende 
unde vordermer nw to pinxten dar wil weddher to der stede wezen unde in 
der sylven wiise to vorbeydende sin ete. unde alzo he begerende is enen 
mechtiger van mynent wegen dessenthalffven etc. Leve here unde synderges 
gwden vrunde, juwe erbarhet doch wol weeth unde ich jur erbarheden wol hebbe 
vorstan laten, dat he de vorbenomede Herman my myn schip unde guth aff 
roffvede by nachtslapender tiith unde dede my enen groten schaden uppe 
my unde myne dener, dar ich doch nicht effthe de myne tegen koepman tho 
gebroken hadden. So weet dat goth, dat ich dar schaden an nam, beyde an 
schip unde gwde unde myne dener den schaden to vorboten wol up 2000 Rinsche 
gylden, wen ich hore, wes he my but vor den groten schaden unde unrecht, he 
my gedan hevet, do schole gy erbaren heren mith my wol raden.) Dar mede 
siit gaade bevalen to ewigen tiden. Scriptum Hywleberch feria 2* proxima post 
dominicam palmarum meo sub sigillo, anno etc. LX nono.!) 


Acho Akonis miles. 


Aufschrift: Den erbaren unde wolmechtigen heren borgermesteren unde 
raade to Lubke kome desse breff mit vlete. 


Angekommen den 13. April. Original auf Papier mit Rest des aufgedrückten Siegels. Eine zweite 
Ausfertigung vom 10. April?) Rest des Siegels. 


' Der Brief vom 10. April fügt ein: Item leven synderges guden vrunde moge gy weten, dat 
ich jw erbarheden to schreff mit Hans Schwlte alsylke en breff, als dit is. Were ith sake, dat jwve 
erbarhede dat ene nicht krege, dat gy scholden dat ander krijgen. 

9 10. April: Scriptum Hywleberch feria 2: proxima post dominicam quasimodogeniti meo sub 
sigillo, anno etc. LX nono. Angekommen den 5. Mai. 

424. 


Albert (Krummendik), Bischof von Lübeck, gestattet dem Marquard Runge, Einge- 
sessenen in Techau, den Verkauf einer Rente von 1 mk aus seinem 
beweglichen und unbeweglichen Besitz. 1469. April 1. 


Wii Albertus, van godes gnaden bisscopp to Lubeke bekennen unde 
betugen openbar in unde mit desseme unseme breve, dat wi van sunderger 
gnade unde gunstes wegen hebben ghegund unde iegenwordigen gunnen deme 
vromen Marquarde Rungen, unsen lansten unde undersaten wonafftich in unsem 
dorpe Techow, dat he hefft vorkofft unde vorkoped iegenwordigen in unde ute 
sineme huse, hoffte, erve, guderen, bewegelich unde umbewechlik, mess, 
messweken ene Lubesche mark penninge jarliker renthe dem ersamen unde 
fromen heren vicarius der kerken sunte Egidii bynnen der stad Lubeke vor 
veffteyn Lub. mark, de de vorbenomeden vicarii demsulven unsem lansten Marqwarde 
vull unde all in redem gelde tor noge wol betaled, in enem summen avertelled 
hebben ete, welke ene mark penninge jarliker renthe de vorbenomede Marquard 
ale jar in den achte dagen in dem paschen deme ergescreven vicarius gudtliken 
unde wolsunder manend schall unde wil betalen, so doch dat wy unde unse vorfaren 
in unsen wontliken huren, pachten unde renthen ersten unde tovoren wol unde 
all betaled sind. Doch ok hebben de erscrevenen viearii Marquarde unde sinen 
erven des wedderkopes gegund, sodane ene Lubesche mark penninge iarliker 
renthe vor fefteyn Lub. mark mit den vorsetenen renten wedder utetokopende, 
den wedderkop ersten unde toforn eyn halff jar den sulven vicarien to vorkun 
digende. Des to tuchnisse unde witlicheid hebben wi unse secret witliken an 
dessen breff hengen heten. Screven to Lubeke, im jare na godes bord MCCCCLXIX 
am hilligen avende to paschen. 


Original mit anhängendem theilweise erhaltenen Secret. 


425. 
Nicolaus Smyter, Custos und Gardian des Franziskaner-Klosters zu Flensburg 
ersucht den Rath von Lübeck, die dem Bruder Albert Poppe, Prediger 
des Klosters, zuständige Leibrente un den Lübeckischen Bürger Marquard 
Westval auszahlen zu lassen. 1469. April 4. . 


Iw ersamen vorsichtighen wysen mannen, heren borgermeystern unde rath- 


mannen der stad Lubek, do ik broder Nicolaus Smyter, custos unde gardian des klosters 











1469. April 4. 461 


sancti Francisci to Flensborgh, nach mynen innighen bede wytlijk, openbar betughende 
in unde mit desseme breve, dat broder Albert Poppe, unses klosters predeker, so 
he my vorstan heft laten, hebbe jarlike welke renthe lijfghedinghes, de nu uppe 
dessen paschen scholen bedaghet wesen, der he, god erkennet, to syner kledinghe 
grot behoff heft, by juwen ersamheyden. Unde hirumme juwe ersame leve 
innichliken bidde, ghy sodanne bedaghede jarlike renthe antworden willen 
Marquard Westvale, juwem borgher, desseme breffwisser, den he dar vulmechtich 
ane maket an krafft des breves to entfangende unde eme vort over to sendende 
edder an syn beste to kerende, so yd broder Alberd vorbenomede leved. Ghy, 
leven heren, jw hir gudwillich ane vynden laten. Ik wil juwen ersamheyden 
dar gud vor wesen, dat broder Albert vorbenomede leved unde ys sund unde 
wol tho reke unde gerne god dein] heren innighen vor jw bidden schole. To 
groter tuchnisse unde wytlicheyt hebbe yk broder Nicolaus vorbenomede myn 
ingesegel wytlijken henget vor dessen breff na godes bord veertheynhundert jar 
darna in deme neghenundesostigesten jare, des dinxdaghes in den paschen. 


Original mit anhängendem Siegel. 


426. 


Albert ( Krummendik), Bischof von Lübeck, gewährt denen, welche zur Ausschmückung 
der St. Jürgen- Kapelle und besonders des Hochaltars derselben Gaben spenden, 
einen vierziglägigen Ablass. 1469. April 9. 


Albertus, dei et apostolice sedis gracia episcopus Lubicensis. Ad perpe- 
tuam rei memoriam.  Misericordissimus deus populo a suis legibus et mandatorum 
suorum via devianti atque declinanti terribiliter eterna pena quandoque et 
eottidianis plagis mundi huius et amaris non iniuste magna sua in ira 
comminatus ac in populo ipso dure accensus sepevicibus comminaciones tales, 
videlicet mortem sive penam eternam in temporalem et sue ire furorem necnon 
plagas quandoque cottidianas et amaras in gracie dulcedinem per munera spiritu. 
alia videlicet peccatorum remissiones et indulgeneias atque suffragia sanctorum 
humilimis devotisque puri et integri cordis hominum precibus ac alia quandoque 
pia et bona opera ipsius dei misericordiam veniamque devote implorantibus 
misericorditer et pie convertere consuevit. Quis, sicut vere conspeximus, decorem 
sive ornatum capelle saneti Georgii martiris prope et extra muros Lubicenses 

per nonnulla Cristi fidelium subsidia brevissimo et primum accrescere atque augere, 
in euius quidem capelle summo altari pro invocanda sive impetranda dei clemencia 
et sanctorum suffragia reliquie plurimorum sanctorum posite hominum obtutibus 
representantur et in dies in eodem altari per suas particulas decenter et ornate 
cernuntur, quem cultum sive decorem plurimum in domino commendamus, cupien- 
tesque ut pretextu harum sanctorum reliquiarum ipse et dictum altare congruis 
honore et reverencia debitis a Cristi fidelibus habeantur et venerentur ob animarum 
suarum salutem et peccaminum remissionem et ut populus cristianus eo amplius 
dictam capellam necnon ipsius summum altare in honorem sanetorum reliquiarum 
inibi repositarum frequentant, omnibus et singulis Cristi fidelibus vere penitentibus 
confessis atque contritis ante dictum altare coram dietis reliquiis suas oraciones 
videlicet quinque pater noster et totidem ave Maria in honore quinque vulnerum 
domini nostri Jesu Cristi, quibus nos a morte perpetua redemit, suppliciter oran- 
tibus ac pro huiusmodi ornatus atque decoris augmento necnon ad alia ipsius 
capelle atque altaris ornamenta necessaria manus suas adiutrices porrigendo 
quomodolibet contribuentibus, deumque pro animabus corporum in dicta capella 
vel eius cimiterio et ubique in Cristo requiescencium suis oracionibus devocius 
exorantibus tociens, quociens premissa aut premissorum aliquod pio atque sincero 
affectu complentibus de et pro qualibet reliquiarum huiusmodi particula sive pecie 
de omnipotentis dei misericordia beatorumque Petri et Pauli apostolorum et nostra 
ordinaria autoritate XL dies indulgenciarum et unam karenam de iniunctis sibi 
penitentiis misericorditer in domino relaxamus, indulgencias quascumque per 
summos et quoscunque alios pontifices pro dicta capella fortasse concessas 
ratificantes et approbantes. In cuius rei testimonium sigillum nostrum presentibus 
est subappensum. Datum Lubick, in curia nostra episcopali, anno domini millesimo 
quadringentesimo sexagesimo nono, dominica Quasimodogeniti. 


Original mit anhängendem Siegel. 


427. 
Bertold Daldorp der jüngere leistet der Stadt Lübeck Urfehde unter Bürgschaft der 
Knappen Hartwich Parkentin, Joachim Blücher und Volrad Scharpenberg. 
1469. April 20. 
Ick Bertold Daldorp de iungere, knape, bekenne unde betughe opembar 


in unde mit desseme breve vor alsweme dat ick vor my myne erven, mage unde 

vrunde, geboren unde ungeboren, unde alle deienne, de umme mynen willen don 
unde lathen willen scholen edder moghen, vormyddelst myneme uthgestreckeden 
arme unde upgerichteden vingheren stavedes eedes lyfliken to den hilgen hebbe 
gesworen unde swere in krafft desses breves den ersamen unde vorsichtighen 
heren borgermesteren unde radmannen der stad Lubeke unde eren nakomelinghen 
ene ware vaste unde unvorbrekelike orveyde to ewigen tyden to holdende, dar- 
umme dat my de van Lubeke grypen unde ene witlike vengknisse van my nemen 
lethen van der wegene, dat etlike myne brodighen knechte uthe myneme brode 
uppe de keyserliken vryen straten getastet unde den unschuldighen wanderende 
man darupp beschediget hadden unde wedder darna in myn brod qwemen, 
welk de rad to Lubeke swarliken an my gestraffet unde furder vorfolged mochten 
hebben, men myner van der wegene deme irluchtigen hochgebornen fursten unde 
heren, heren Johanne, hertogen to Sassen Engern unde Westvalen etc, myneme 
gnedigen leven heren, to lefmoden mytdechliken geschoned unde sulken unmoet, 
alse ze deshalven to my hadden my gudliken togegeven unde sulker vengknisse 
 gentzliken qwyt geschulden unde vorlaten hebben, des ik ene hochliken dancke. 
Unde wy Hartich Parkentin, Jachim Blucher unde Volrad Scharpenberch, knapen, 
umme bede willen Bertoldes vorsereven hebben wy unse ingesegele tor tuchnisse 
unde merer witlieheid mede henged lathen an dessen sulven breff Gheven 
bynnen der stad Lubeke, na der bord Cristi unses heren dusend veerhundert 
imme negenundesostigesten iare amme donredaghe na deme sondaghe, alse men 
in der hilgen kerken singet Misericordia Domini. 


Original mit vier anhängenden Siegeln. 


428. 


Der Rath von Lübeck sendet dem Raihe von Kiel auf dessen Wunsch einen 
Büchsenmeister. 1469. April 21. 


Unsen fruntliken grut tovorn. Ersame besundern guden frunde. So gy 
unsen borgemestern gescreven hebben, bogerende wy juw senden wolden enen 
bussenmester, umme juwe bussen unde krude to beseende etc, aldus senden wy 
juw dessen unsen jegenwardigen dener Hinrik Blik wedder, de sik sulkes dinges 
vorsteyt. Weret ok gy jemanden hebben wolden, de sick sulkes dinges vorstunde 

umme by juw to blyvende, darumme mogen gy mit dessen sulven spreken, umme 
dat by uns tho bringende. Wes wy darto denne to juwen besten gudes don 
konen, willen wy uns gudliken bewisen. Syt gode bevalen. Screven under 
unser stad signete, am vridage vor dem sondage Jubilate, anno ete. LXIX. 


Borgermestere unde ratman der stad Lubeke. 


Aufschrift: Den — —- radmannen tom Kyle, unsen usw. 


Original im Preussischen Staatsarchiv zu Schleswig mit Rest des Siegels. 


439. 


Johann IV. Herzog von Sachsen- Lauenburg, bestätigt den Verkauf des Gutes 
Ritzerau an den Rath von Lübeck unter Hinzufügung einiger Bedingungen 
hinsichtlich der Anlegung von Befestigungen und des vorbehaltenen Wieder- 
kaufs. 1469. April 23. 


Wii Johan, van godes gnaden hertoghe to Sassen Engern unde Westvalen, 
des hilgen Romischen rijkes ertzemarschalk bekennen unde betugen opembare in 
unde mit desseme breve vor alsweme, dat wij mit vulborde willen unde weten- 
heid unnses leven getruwen rades, vrijges unde wolbedachten modes, vor uns 
unnse erven unde nakomelinge hebben bevulbordet belevet unde bewillet, bevul- 
borden beleven unde bewillen in krafft desses breves sodanen kopp alse twischen 
den duchtigen knapen Hanse Volred Otten unde Hartich veddern unde brodern 
gheheten van Ritzerouwe, uppe de enen, unde dem ersamen rade to Lubik, uppe 
de anderen sijden, der hove unde guder halven to Ritzerouwe mit allen eren 
tobehoringen, alse de in eren enden unde scheden belegen unde begrepen sint, 
is bescheen, in aller mathe unde mit allen articulen, alse de kopbreve dorch de 
genanten Hans Volred Otten unde Hartich samptliken unde besundern darup 
den van Lubeke vorsegeld unde gegeven inneholden, bij also dat de van Lubich 
to Ritzerouwe nyne muren thorne offte stercke bolwercke buwen offte anderc 
nyge walle uppscheten edder maken scholen. Jodoch darenbaven de van Lubick 
mogen darsulves uppe Ritzerouwe berchfrede unde huse in stenderwerck gemured 
offte sust andere ringhe beqweme buwete to erer nottroft unde lust buwen, de 
mit plankwerke hakelwercke offte thunen bevesten unde de groven unde andere 
buwete darsulves in wesende holden, so dat se unde de eren dar velich afflegher 

unde wesend hebben mogen. Nichtes demyn beholden wy uns unnsen erven 
unde nakomelingen den wedderkop unde losinge der bovenschreven hove unde 
guder, jodoch sulk wedderkopp unde losinge nicht schal bescheen, id en sij dat 
wij unnse erven unde nakomelinge de vogedie tho Molne den van Lubick na 
inneholde der breve darupp gegeven affgeloset hebben, denne mogen wij unnse 
erven unde nakomelinge dee erschrevenen guder unde hoffe wedder losen na 
inneholde der breve darupp van den Ritzerouwer gegeven dergheliken. Unde 
desse unnse willebreff schall unnsen herlicheiden vrijgheiden unde rechticheiden 
unser lude unde lande unde unsen breven nergen ane schedelick offte vorfencklich 
wesen und och den van Lubick in eren privilegien vrijgheiden rechticheiden 
unde besegelden breven en van unnsen oldern vorfaren offte uns gegeven nergen 
ane to vorfange wesen, men de scholn bij alle erem werde unde vullenkomener 
macht bliven in krafft desses unnses breves. Des to furder tuchnisse unde 
warheid hebben wij Johan, hertoge to Sassen etc. vorgenant unnse ingesegele 
witliken hengen heten nedder an dessen brefl.  Ghegeven unde geschreven 
binnen der stad Lubick, na godes bord dusend veerhundert im negenundesosti- 
gesten jare, des sondages alse men in der hilgen kerken singed Jubilate. 


Original mit anhängendem Siegel. 


430. 


Ist Gastrecht gewährt einer Partei und hat die Gegenpartei mit swei Zeugen sich 
darauf eingelassen, so ist diese zu erscheinen pflichtig und, wenn sie 
ausbleibt, sachfállig. 1469. April 26. 


Consulibus Revaliensibus. 


Ersamen wijse heren, besunderen guden frunde. So, alse gij uns umme- 
trent sunte Anthonii daghe negest vorleden!) gescreven hebben van wegene enes 
gastrechtes, mit iuw geholden in ener zake twijschen den wolduchtigen Helmolt 
Rijsbiter uppe de enen unde den ersamen her Hinrick Hunninghusen, iuwes 
rades medestolbrodere uppe de anderen zijden, darup gij na rijpeme rade unde 
besprake vor recht afgesproken hebben, also: We den anderen hir will to rechte 
laden, de schal ene laden mit deme mynsten rechte. Jodoch konde Helmolt 


N Januar 17. 
59 

vorsereven betugen, dat eme her Hunninghusen gelovet hadde vor besetenen 
borgeren, dat he eme to rechte antworden wolde, id ginge dar danne vurder 
umme, alse recht were, unde sint begerende, wij sulk ordell entscheden willen 
unde unses rijen rades delinghe unde schedinghe hir upp, under unser stad 
secrete vorsegelt, ng guder olden unde loffliken wonheid, iuw wedderumme to 
benalende ete. Hebben wy allent to guder mathe wol vornomen unde don iuw 
darupp gudliken weten, dat wij sulkes geschulden ordels halven na unseme 
riipeme rade unde besprake afgesecht unde uthgesproken hebben, afseggen unde 
uthspreken iegenwardighen vor recht aldus: Na deme de voged Helmolde Rijsbiter 
eyn gastrecht hefft geheget, kan denne Helmolt dat betugen, dat he her Hinrik 
Hunninghusen mit thwen besetenen borgeren sulkes gastrechtes to wardende to 
gesecht hefft, so was her Hinrick plichtich, sulkes rechtes to wardende. Is he 
denne dar nicht gewest, so is he neddervellich. Gode deme heren zijt bevalen. 
Screven ame mitwekene na sunte Marcus daghe, anno LXIX. 


Consules Lubicenses. 


Codex ordaliorum fol. 25 a. 


431. 
Ritter Iwar Axelsson sagt der Stadt Lübeck und ihren Genossen das gewünschte 
Geleit zu, ersucht um Zusendung eines Formulars dafür und verspricht, 


an semen Bruder Lorenz wegen Schiffer Hannike Vrome su schreiben. 
1469. April 28. 


Myt andachtiger bevelinge mynen vruntlichen grut unde wes jich gudes 
vormach stedes tovoren. Ersamen leven heren unde besunderen guden vrunde. 
Juwe breve hebbe ich entvangen, eyn van giffte amme dinsgsdage na Martini!) 
dat andere amme sondaghe Judica," inholdende van sulcher twedracht unde 
veyde als gekomen iss tuschen den jrluchtigesten hochgeboren vorsten unde heren 
koninch Karl to Sweden my unde mynen broderen unde broderen kynderen uppe 
de eyne sidhe unde koninch Kersten uppe de ander side, wo men dat myt vorsich- 
ticheit unde gude myddeleren mochte vorlecht werden. Dar to gy sy wol geneget 
myt mere juwen vrunden van Rostock, Stralesund unde Wismar. Des ich juw 





") November 15. 
3) Februar 20. 

alle vruntlichen danke unde vordermer dat juw begere iss, effte ich noch were 
geneget myt mynen vrunden jennich dachfart myt koninch Kersten to holdende 
unde gy unde de anderen guden steden scholde noch my unde mynen byliggere 
gantze dynge to eren unde to rechte noch mechtich wesen, des leven vrundes 
als ich hebbe juw ersamheyt ere geschreven, deme geliche swo to donde, deme 
jeh noch enebodich sy, dat gy my altit to liche unde to rechte mechtich wesen 
scholen. Ersame leven vrundes, als gy schriven, dat welke juwe bodeschap iss 
vorhindert, de uutgesant were etc, de sulchent deyt de denchet nicht vrede effte 
endracht to hebbende. Vordermer alse gy schriven wmme secher geleyde etc. 
Sendet my eyne copie, wo de leyde schal to gaen, so schalt juw allen gerne 
vorsegelt werden unde vast geholden; als gy roren wmme salicher skipper 
Hanniche Vrome ete, des wyl ich gerne vorschreven an myn broder her Laurenz 
dar mede juwe ersame wisheit gode gesunt to saligen tiden bevalen.  Geschreven 
to Wisborg ame vridaghe negest vor der hilligen appostelen Philippi et Jacobi, 


anno ete, Ix? nono. | 
Iwer Axelsson, ritter eto. 


Aufschrift: Den ersamen vorsichtigen wolwisen heren borgermestere unde 
ratmanne der stadt Lubek, synen leven gunstigen gude vrunde unde gunneren. 


Angekommen den 16. Mai. Original auf Papier mit Spur des aufgedrückten Siegels. 


Ein zweites Exemplar angekommen den 10. Mai. 


433. 
Vergleich wegen Diebstahlsbeschuldigung. | 1469. April. 30. 


Witlik zij dat schelinge gewest zint twisschen Markese van der Ost 
borgere to Lubeke uppe de ene unde Oleff Peterssone uthe Norwegen uppe de 
anderen zijden, alse van zake wegene dat desulffte Oleff Peterssone deme gesechten 
Markese mit unwarer ticht belucht unde overgesecht scholde hebben, dat de 
genante Marcus eme zinen budell mit gelde genomen unde entfert scholde hebben, 
welk Markese zine ere gelimp unde gude geruchte was andrepende. Welker ticht 
de erbenomede Oleff Peterssone deme erscreven Markese van der Osten nicht 
overbringen kunde, wante Oleff sodanen budel mit gelde uppe dersulfften stede, 
dar he ene gelacht hadde, in jegenwardicheid Sander Oldendorpes unde Laurenss 


Iwen weddergefunden hedde, so desulffte Oleff des vor desseme boke tostund 

unde bekande ete. Darover ze denne dorch den ersamen heren Hermene Vosse 
prestere unde de beschedene manne alse mit namen Clawese Kistenbuke, Hanse 
Russmanne unde Sander Oldendorpe borgere to Lubeke fruntliken zint vorliket 
in nabescreven wijse also, dat de ergenante Oleff Peterssone den erbenomeden 
Markese gebeden hefft, wes he desser vorgescreven zake halven an eme misbroken 
hedde, dat he eme dat umme gades willen vorgeven wolde, wante wes he eme 
overgesecht hedde, dat hedde he eme myn dan mit warheid over gesecht unde 
desulffte Oleff schalt dar mede vor zijk unde zine erven den gesechten Markese 
unde zine erven desser vorsereven schelinge unde tosprake halven gentzliken 
qwijd leddich [wesen] unde loess unde danckede eme alles guden. Actum sexta . .. 


Eintragung in das Niederstadtbuch: 1469 Cantate. 


433. 


Der Rath von Lübeck schreibt dem Könige Karl. (Knutson) wiederholt wegen Rück- 
gabe schiffbrüchiger Güter. 1469. Mai 2. 


Domino Karolo regi Svecie. 


Irtuchtigeste hochgeborne furste, gnedige leve here. Wij don juwer 
gnaden gudliken weten, dat wij to twen malen an juwe koningliken herlicheid 
unde ok an den gestrengen hern Laurentz Axelsson ritter, hovetman uppe 
"Razeborgh, juwer gnaden undersaten, der guder halven im winter negest vorleden 
in den Nulandeschen gebleven unde to Razeborg an land gekomen gescreven 
hebben na inneholde der copien hirinne vorsloten unde weren biddende, dat 
solke guder dem kopman vor redelik bergelon weddergekaret mochten werden 
na inneholde der privilegia den gemenen steden van der hanse van juwer gnaden 
zeligen vorvaren gnedichliken gegeven, darvan wij noch nyn antworde hebben 
entfangen. Worumme bidden wij noch juwe koninglike maiestad deger demodigen, 
gij yd so gnedichliken bestellen willen laten, dat dem kopman offte eren vul 
mechtigen sulke guder vor redelik bergelon noch weddergekart mogen werden. 
Dat vordenen wij umme juwe koninglike maiestad unde de juwen allwege 
gerne, de gode etc. Datum nostro sub sigillo am avende crucis invencionis 


anno LXIX. 
Borgermester unde radmanne der stad Lubeke. 


Entwurf auf Papier. 

434. 


König Christian von Dänemark erinnert die su Lübeck versammelten Rathssendeboten 
und den Rath daselbst daran, dass er stets den Städten freundlich gesonnen 
gewesen, und an die von ihm früher gesandlen Woarnungsbriefe, die 
Kaufleute von der Fahrt nach Schweden abzuhalten, wie er sich jeder 
Seerüsiung enthalten, seine Schwedischen — Gegner jedoch trots der 
Mahnung der Städte nicht das gleiche gethan haben. 1469. Mai 3. 


Cristiernn van godes gnaden to Dennemarcken, Sweden, Nor- 
wegen etc. koningk, hertoge to Sleswijgk, greve to Holsten, 
Stormaren, Oldenborg unde Delmenhorst. 

Unnse fruntliken gunste tovorenn. Ersamen unde vorsichtigen besunderen 
guden frunde. Uns twivelt nicht, juw wol sij in gedechte, dat wij to velen 
tijden juw ersamen steden unde yo insonderheit eyner isliken stad hir umme- 
langes bij der Ostersee belegen den vorloep des ersten ambeginnes unde so vorth 
beth uppe nw desses latesten kriges mit Sweden ock mit Karl Knwtsson, her 
Iwar Axelsson unde eren biliggeren schrifftlick hebben benalet, dat nw uppe id nyge 
to vorhalende vele to lanck vallen wolde unde uns alle wege in den sulven unsen 
breven unde schrifften gij alle mit anderen unnsen heren unde frunden unnser 
de wegene to eren unde rechte mechtig to wezende kegen juw richtig hebben 
derboden. So besunderen guden frunde alle desse unnse rechtes vorbedinge 
ernstlick angesehen, overgewegen unde vlitigen gemercket, uppe dat de gemene 
varende kopman umme sine kopenschop, wor eme lustet, ane vare wancken moge, 
wij uns noch nw richtig dirbeden, gij mit anderen unnsen heren unde frunden, 
id sij kegen den Sweden, her Karl Knwtsson, her Iware Axelsson unde eren 
bijliggeren unde ock anderen de jenige redelike tosprake to uns vormenen to 
hebbende, unnser to eren rechte unde aller redelicheid scholen mechtig wezen, 
juw alle unde enen isliken besunder vlitigen unde ernstliken biddende, desse 
unnse ernsthafftigen rechtes derbedinge to synne unde in dechtnisse to 
nemende unde juwen reden unde steden in to bringende unde to vormel- 
dende. Wo wol guden frunde wij juw  underwilen etlike unnse warschu- 
winges breve geschicket hebben unde gesant, umme juwen kopman to hus to 
beholdende unde unnse vigende mit tofore unde affore nicht to starkende, dar 
wij, so gij sulven wol mercken konen, van unrechtes kriges wegene alle tid 
sint to genodiget west. Ock wij uns noch nw alles uthmakendes der unnsen in 

de see hebben entholden uppe juwer ersamen van Lubeck schrivent, uns kortliken 
gedan, gij dergeliken bij unseme wedderparte so to donde hedden gescreven 
unde bestellet, dat doch nicht gescheen is, dar wij unde de unnsen to schaden 
over gekomen sint. Bevelen juw hirmede gode deme almechtigene Datum an 
unseme slote Kopenhaven ame dage invencionis sancte crucis under unseme 
secrete, anno etc. LXIX.? 

Aufschrift: Den ersamen unde vorsichtigene stede radessendeboden to 
Lubeck to dage vorgaddert unde deme rade darsulves, unnsen besunderen 
guden frunden. 


Original mit Rest des aufgedrückten Siegels. 


435. 
Ein Hopfenhandel. 1469. Mai 5. 


Titke Louwe eyn hoppenere vor desseme boke hefft bekant, dat he unde 
zine erven schuldich zint Tebe Klote unde zinen erven teyn mark Lub. uppe 
Martini negest komende mit hoppen, dat dromede veer schillinge myn, dan denne 
de kop is umbeworen to betalende, darvor he eme zine hoppenstaken uppe 
zineme hoppenlande to Moytzelingen belegen wesende unde darto de vorbeteringe 
dessulfften landes vor desseme boke hefft vorpandet. Actum 


Eintragung in das Niederstadtbuch: 1469. Vocem jocunditatis. 


436. 


Der Rath su Lübeck schreibt dem Ritter Ake Axelsson, Herman Reineman sei zu 
einer Geldzahlung michi bereit, doch in der Stadt anwesend und erwarte 
des Ritters weitere Enischlüsse. 1469. Mai 10. 


Deme gestrengen heren Ake Axelssone militi. 

Erbare unde gestrenge here,!) besunders gude gunere. Juwen breff, dar 
ane gij scriven van der schelafftigen zake twisschen juw unde her Hermen 
Reynemanne unde gij ziner schaden genomen scholen hebben uppe 2000 Rinsche 
gulden, wenner gij horen, wes he juw but, so schole wij mit juw wol raden etc. 


— — MM 


! Folgt h. nochmals übergeschrieben. 

hebben wij to guder mathe wol vornomen unde!) her Hermen vorbenomed lesen 
laten?) unde mit en deshalven to worden gewest. Men wij an eme nicht konen 
sporen, dat he juw jenieh geld in?) willen is to gevende. Jodoch gelevet juwe 
gestrengen leve noch hiir mit uns to stede to komende, offte dar jemande vul- 
mechtich to zendende unde juweme serivende, an uns bescheen, genuch‘) to donde, 
in deme gij uns ime jare LXV negest vorleden gescreven hebben, gij willen 
juw laten to uns unde der gemenen Henze etc. Wente her Hermen hiir mit 
uns tor stede ime somere negest vorleden is gewest, nu jegenwardigen noch is unde 
hir dencket to blivende beth to sunte Johannis baptisten dage to middensomere 
negest komende umme juwer effte juwes vulmechtigen to gewachtende?) unde 
zijk in rechte offte vruntsehoppe*) mit juw van uns laten to vorschedende unde 
wes juw hiir inne gelevet, des begeren wij juwe gestrengen leve gudlike bescreven 
antworde mit den ersten, der na zijk her Hermen mach weten to richtende. 
Wor ane wij juwe gestrengen leve vurder to willen zin mogen, don wij gerne. 
De gode. Datum vigilie ascensionis domini, anno LXIX. 
Borgermester unde radmanne der stad Lubeke. 


Entwurf auf Papier. 


4317. 
Der Rath zu Aalborg ersucht den Rath zu Lübeck um seine Verwendung für 


Werner Meyne wegen dessen Forderung an Lorenz Stene in Braunschweig. 
1469. Mai 12. 


Iw ersamen wisen mannen borgermestere unde radmanne to Lubeke 
unsen guden vrunden unde allen anderen vromen luden, den desse unse breff 
vorekomet, zeen edder horen lesen, don wi borgermestere unde radmanne der 
stad Aleborch witlik openbare, betugende in unde mit desseme breve, dat is vor 
uns gewesen Werner Meyne unde heft uns gevende to vorstande, wo dat he 
lenede Laurencius Stene, wonaftich to Brunswick 20 mark rede pennynge Densch 


= L—————————— ——— — — — 


') t. g. m. w. v. u. am Rande. 

7) Folgt: de uns dar to geantwordet hefft. Jodoch durchstrichen. 
5) In der Zeile: geven durchstrichen; in steht darüber. 

5$ Folgt: don durchstrichen. 

5j Folgt: unde to vor durchstrichen. 

*; Folgt: van juw durchstrichen, m. j. v. u. am Rande. 

gelt mit sulken vorworden, dat he em schulde to Lubeke betalen 15 s. steder 
peninghe vor iewelke mark unvortogert unde, sunder jegenigerleye argelist. 
Vortmer hadde desse vorbenomede Werner Meyne vor deme sittenden stole des 
rades to Aleborch Hans Wagenvorer, unse beseten borger unde Hans Panckelow 
unde sworen dit mit uprechteden vingeren unde uthstreckeden armen vor deme 
sittenden stole des rades, dat dit aldus gan is unde scheen, dar se an unde 
over weren. Hirumme bidde wy jwe ersamicheyt vruntliken, dat gij desseme vor- 
benomeden Werner Meyne gunstich, vorderlyk unde behulpen willen wesen an 
dessen vorscreven saken, dat vorschulte wy gerne, wor wij mogen. To merer 
tuchnisse der warheyt is unser stad inghesegel ghehenget nedden an dessen breff. 
Datum Aleborch anno domini millesimo quadringentesimo sexagesimo nono, 
feria sexta post festum ascensionis domini. 


Original auf Pergament mit fragmentarischem Siegel der Stadt: Aalborg. 


438. 


König Karl von Schweden giebt einen Rückblick auf seine bisherige Stellung zu 
König Christian, und hebt hervor, dass er, wie bisher so auch jetzt zur 
Friedensverhandlung bereit sei. 1469. Mai 16. 


Karl van gades genaden Sueden Norwegen unde der goten 
koningk. 

Unsen vruntliken grot mit formogen alles guden to voren.  Ersamen 
heren unde besunderen leven vrunde, wij begeren jw vruntliken to weten, dat 
juwe brefe twe, welke beyde geschreven sijn Dominica Judica, de krege wij an 
unsers heren hemmelfarten dage?) beyde like ens ludende umme den twisth 
unde krigh, de de leyder manige jare gedyret heft unde noch steit tussehen uns 
unde koningk C[ristiern] unde als gij vurder schreven in den sulven breffen 
under mer worden, off wij geneget sijn to vreden eren unde to rechte, so wille 
gy juwen uterlikesten vlit by den steden der hense don umme to besenden, of 
gij se dar to vormogen mochten, dat se mit jw eijne dagfart twisschen uns unde 
koningk Cfristiern] bynnen Calmarn op bequeme tit to holden bearbeiden unde 
de ok mede besenden wolden unde dat gij kosth unde moye nicht willen sparen 


N) März 19. 
*) Mai 11. 

dar op, dat de vorberorde vorderfflike krigh mach werden aff gelecht etc.. Ok 
dat gy juwe badeschap mit juwe breve utgesant hadden umme eynen vruntliken 
dagh twischen uns unde koningh Cfristiern] bynnen Calmarn op Valborgis negest 
vorgangen!) to holden, welke juwe badeschap utgesant sulke vorhandelunge an 
uns to bringende merkeliken is geworden vorhindert etc, vor welke juwe lefflike 
toschriffunge guden willen unde vruntlike bewisunge wij jw vruntliken danken. 
Et is to merken, dat we sulke badeschap vorhindert heft, deme is nene leve to 
vrede eren unde to rechte.) Ok wethe gy leven vrunde wol, dat dat erste jar 
als wy to koninge gekaren worden, do schreffe unde bode wy jw to, dat gy 
uns to aller dinge to eren unde rechte vulmechtig wesen solden ete. und hebben 
manige dagfart besocht unde besoken laten tegen koningk C|ristierns] redere 
umme ere unde recht to don unde to untfangen, welke de sik doch nij to 
jenigem rechte geneget edder gut willieh vinden lathen wolden, sunder sijn alletit 
begerende gevesth uns unde de unsen mit unrechte to verfolgen unde to besliken, 
besunder, als gy unde eijn juwelik rechtferdich minssche merken unde derkennen 
mach, in der utsettinge als wy ersten sulven personliken, ere wy vordreffen 
worden, to Watzstene unse erlike redere unde sendebaden to jare to Halmstede 
utsatten unde begerende weren van unser und aller unser undersaten wegen, 
wor van wy jw senden eijne kopie hir jnne beslaten, welke erlike unde recht. 
ferdige tobedinge koningh Cf[ristierns| redere dogh nenerleye wis apnehmen 
edder to lathen wolden, worumme sedder der tit manich minssche to vorderffve 
unde schaden gekamen sijn beyde to liffe und to gude, welket god weijt, dat 
uns van ganzem herten leijt is. Ok sande wy juwen ersamicheid vor welke tit 
vorleden etlike breve jnneholdende, als gy ok vinden hirjnen, off de breffe nicht 
vort gekamen sijn. Ok sende wy juwen ersamicheid unsen vulmechtigen apenen 
vorsegelden machtbreff unde bidden jw vruntliken, dat gij umme rechtferdicheit 
unde des gemeijnen beste willen willet jw sulk kosth unde moye an nemen 
unde dar to helpen, dat sulke vorderfflike krigh moge aff gelecht werden in 
vruntschap ofte mit rechte. Do gy dat, so moge gij unde alle de genen de 
dar to helpen werden den vorberorden krigh aff to leggen van gade groten 
lon vorhapende sijn. Ok vorschulden wij et gerne, wo wy konnen unde mogen 

N Mai 1. 

*) Folgen die Worte: fulmechtigh wesen solden etc. durch kleine darunter und darüber gesetzte 


Striche als getilgt bezeichnet. Siehe den folgenden Satz. 

umme juwe ersamicheide de wy befelen gade dem almechtigen. Geschreven 
op unsen slate Stokenholm am dingesdage negest vor phingesten under unse 
secret. Anno domini MCDLX nono. 


Aufschrift: Den ersamen vorsichtigen und wolwisen hern borgermesteren 
unde rathmannen der stat Lubeke unsen besunderen leven vrunden. 


Original auf Papier mit Rest des aufgedrückten Siegels. 


439. 


König Karl von Schweden stellt für die Gesandten der Hanse einen Geleitsbrief 
aus. 1469. Mai 16. 


Wy Karl, van gades genaden, Sueden, Norvegen unde der Goten koningk, 
don kunt, dat wy feligen unde leiden unde mit dissem unsen apenen breve 
gefeliget unde geleydet hebben alle de gennen, de de ersamen heren van Lubeke | 
unde ut mer steden der Hense to der dachfart sendende werden, de de vorberorden 
heren van Lubeke etc. twisschen uns unde koningk Cristern opnemende werden, 
so dat de sulven ere sendebaden mogen unde scholen mit eren medefolgeren, 
deneren, schepen, guderen unde allent, dat se mede hebben, fry unde velich to 
der sulven dagfart unde stede kamen unde felich unde vry dar bliffen unde fry 
unde velich fan dar wedder in ere beholt to kamende vor uns unde alle de 
unsen unde vor alle de gennen de umme unsen willen willen unde scholen don 
unde lathen. Disse vorgeschrevene leyde lave wy by unser koningkliken ere 
unde truwe stede, vasth unde ungebrokelik to holden, des to tuge so lathe wv 
unse secret ruggelinges drucken an dissen breff, de gegeven unde geschreven is 
op unsem slote Stockesholm am dingesdage negesth for phingesten in dem jare 
unses heren dusent ferhundert sostigh unde in dem negenden. 





In dorso: de leydebreff. 





Original auf Papier mit aufgedrücktem Secret. 

440. 


Karl, König von Schweden nimmt die Vermiltelung des Lübecker Rathes für einen 
Friedensschluss mit König Christian an. 1469. Mai 16. 


Wy Karl van godes genaden Sweden, Norvegen unde der Goten koningk 
willen allen den gennen dee dissen breff sen, horen ofte lesen witlik syn, dat 
wy jw ersamen herren besunderen leven vrunde borgermeyster unde rath van 
Lubek etc. hogliken unde vruntliken danken dar vore, dat gy uns so leffliken 
unde vruntliken to geschreven hebben, dat gy mit mer juwen vrunden ut 
welken steden der Hense dar to helpen willen, dat de vormaladiede unde vor- 
derfflike krigh moge in vruntschap ofte mit rechte aff gelecht werden, de 
koningk Christern unde de synen, dat got wol weit unde alle rechtferdige in 
der warheyt wol weten unde derfaren sollen, so manich jar op uns unde de 
unsen mit wnrechte gevort hebben unde noch voren nicht alleyne uns unde den 
unsen sunder manigen unteliken unschuldigen minsschen unde besunder den 
gemeynen varenden kopman de de Oster unde Wester see moten besoken to 
swaren unde jamerliken vorderffe an liffe unde an gude gekamen sijn. Dar 
umme hebbe wy unde de unsen jw leven vrunde unde heren van Lubek unde 
mer juwen vrunden, de gy dar to vormogende werden, ut den steden der Hense 
fullenkamlike macht geven unde in craft disses breffes gegeven hebben, umme 
alle sake twisschen uns den unsen unde koningk Cristern unde den synen mit 
rechte aff to leggen unde wes gy vorberorde hern van Lubeke mit mer juwen 
vrunden twisschen uns den unsen unde koningk Christern etc. van der vorbe- 
rorden sake wegen affseggende werden mit rechte, dat willen unde scholen wy 
unde de unsen stede vasth und wngebrokelik holden, konne gy de vorberorden 
sake ok hen leggen in vruntschap, so dat et uns unde de unsen nicht alto 
swarliken to schaden kamen macht, so sollen gy uns unde der unsen des ok 
vulmechtigh wesen by sulkem beschede dat gy etc. koningk Cristern unde den 
synen gelikerwis fulmechtigh syn mogen. Ok geve wy jw vulle macht mogelike 
tit unde belegelike stede twisschen uns den unsen unde koningk Cristern unde 
den synen to Calmarn edder in jenige andere stede jn unsem rike Sweden op 
to nemen, dar de sake mogen forhandelt unde mit rechte ofte mit vruntschap 
als vorgeschreven steit aff gelecht worde. Alle disse vorgeschreffene artikele 
unde eyn juwelik besunder by sik lave wy vorbenomede koningk Karl vor uns 
unde alle de unsen unde vor allen den gennen de umme unsen willen willen 

unde scholen don unde lathen by unser koningkliken ere unde truwe stede 
vasth unde ungebrokelik to holden sunder jenigerleye hulperede edder argelisth. 
Des to tuge so lathe wy unse secret unden an dat spacium an dissen breff 
hangen, de gegeven unde geschreven is op unsen slate Stockeholm am dinges- 
dage negesth vor phingesten jn dem jare unses hern dusentferhundertsostich 
unde in dem negenden. 


Original auf Pergament mit Siegel am Pergamentstreifen. 


441. 

König Karl von Schweden bestätigt den Empfang der durch Dr. Nicolaus Rutink 
empfangenen Briefe, verweist auf seine Antworten an die Räthe von 
Dänemark und sendet gleichzeitig gleichlautende nach Lübeck. 1469. 
Mai 17. 

Karl van gades genaden Sweden, Norwegen unde der Goten 
koningk. 

Unsen vruntliken grot mit vormogen alles gudes to voren. Ersamen 
heren besunderen leven vrunde. Wy begeren jw vruntliken to weten, dat wy 
nw strax van dage kregen juwer breffe dree mit twen ingelechten kopien by 
dochtor Nicolaus Rutink, van welken kopien wy vore breffe gekregen hebben, 
de eyne breff inneholdende, wo jw vore gekamen is, dat wy unse volk tor 
sewart utreden etc.. So moge gy vor ware weten, dat wy alle unse dage ny kevn 
folk utgereeth hebben op jenige koplude to beroffen. Ok hebbe wy in der wyse 
keynen minsschen utgeret edder utreden willen, des moge gy uns gentzliken 
geloven etc... Op den andere breffe unde kopien hebbe wy vore antwarde 
geschreven, etlike den rederen van Dennmarken gesant, dat se see jw vort an 
senden wollen, off se to freden geneget syn unde etlike gelike, ens ludende, 
sende wy nw van hir to schepe juwen ersamicheiden, de wy beffelen gade deme 
almechtigen. Geschreven op unsem slate Stockesholm am midweken negesth vor 
phingesten under unse secret, anno domini MCDLX nono. 

Aufschrift: Den ersamen vorsichtigen unde  wolwisen heren  borger 
mesteren unde rathmannen der stat Lubek, unsen besunderen leven vrundes. 


Original auf Papier mit Resten des Siegels. 

442. 


Der Raih zu Lübeck ersucht den König von Dänemark um Zustellung von Geleits- 
briefen für eine Tagfahrt zu Kalmar. 1469. Mai 19. 


Domino Cristierno regi Dacie ete.. 

Irluchtigeste hochgeboren furste, gnedige leve here. )  Wij twivelen nicht, 
juwer koningliken maiestad zij wol indechtich, dat wij uth egener beweginge’) 
umme alles guden willen unde deme gemenen besten to gude unse bodeschopp, 
beschedelken unsen getruwen Johannem Bersenbruggen?) mit unsen breven an 
juwe gnade unde vort an koning Karl to trukende utgeverdiget hedden, welke 
unse bodeschopp nicht‘) vort bij koning?) Karl sunder wedderumme bij uns is 
gekomen mit juwe gnaden breve an de erscreven unse vrunde, radessendebaden 
der stede Hamborgh, Rostock, Stralessund, Wismer unde uns sprekende is 
gekomen®) unde le[n|geren inneholdende menigerhande’) zake, darumme juwe 
gnade uppe de tijd gantz unberaden was, jenige dage mit juwem wedderdele 
uptonemende unde de erste zijk tor zone to gevende nicht wesen wolde. Doch 
screven gij vurder, wolde uns nicht vordreten by her Karl Knutsson unde 
zinen biliggeren furder to bearbeydende umme enen dach, den ze unde nicht 
gij tome ersten uptonemende beleveden unde juw an stede unde tijd beqweme, 
scholen unse vorbenomeden frunde unde wij juwer ungetwiveld wol mechtich zin 
to eren, to rechte unde alle redelicheid unde an juwen gnaden schal deshalven 
neen gebrek gevunden werden etc. Aldus, gnedige leve here, na unser mennich- 
voldigen bodesehopp unde breve an koning Karl unde her Ywar Axelssone 
gesand, der wij doch noch nyne antwerde hebben, hefft uns koning Karl ame 
donredage negest na sunte Tiburcii dage?) unlanges geleden gescreven unde?) 
anderen, dat meer andere stede van der Hense unde wij ziner to eren unde to 
rechte mechtich scholen zin, so he uns ok eer vaken gescreven hefft. Her Ywar 
Axelsson hefft uns ok ame vrijdage vor sunte Philippi unde Jacobi dage!?) unlanges 








') übergeschrieben. 

*; folgt: unde durchstrichen. . 

*) b. u. g. J. B. am Rande nachgetragen mit Verweisungszeichen. Hinter bodeschopp folgt: by 
juw gesch. durchstrichen. 

*) Vor „nicht“ steht: wedderumme by uns, durchstrichen. 

5j Vor ,koning" stebt: heren durchstrichen. 

5) i. g. zuerst durchstrichen, dann übergeschrieben. 

7) vorher steht durchstrichen: is gekomen umme wat zake willen. 

5) folgt: gescreven durchstrichen. April 20. 

*) folgt: her durchstrichen. 

1^ April 28. 

geleden under anderen gescreven, alse he uns eer hefft gedan,' dat wij ziner 
alle tijd to like unde to rechte mechtich scholen wesen. Were nu juwen gnaden 
sulkens vorscreven noch so to^) zijnne, hebben wij upp juwer gnaden 
vorbeterent vorramet enen dagh to Kalmaren ummetrent sunte Margareten 
dage [Juli 13.] negest komende, achte dage vor offte na twisschen juwe 
gnaden unde dersulven?) wedderparthie vorbenomed to holdende.‘) Bij also juwe 
gnade yd zo mit geleydes breven besorge na?) utwisinge der copien hir inne 
beslaten up juwer gnaden gude vorbeterent vorramet, de desse unse getruwe 
Johannes wol togende werd," unde gij juw der utmakinge in de ze ok entholden 
willen.  Gnedige leve here, gelevet juw sulkent alle, denne is van noden, gj 
uns mit aller hast hiir van juwer gnaden gudlike unde richtige bescreven‘) ant 
worde?) unde dar bij de geleides breve na notrofft open unde mit juwer gnaden 
anhangenden secrete zenden, umme sulkent juweme wedderparte,) so wij alder 
erst mogen, vort to vorserivende unde ere gleydes breve wedder umme to juwer 
gnaden!^ behuff unde dar der vurder van noden is,!!) in unse hande bringen 
mogen, wente her Iwar Axelsson uns so vele lenger hefft gescreven, dat wij 
eme copien zenden, wo de geleyde!? to gan scholen, so schal uns?) allen dat 
gerne vorsegelt werden unde vast geholden, wente he uns breve wol hefft ent 
fangen. Wor ane wij vurder juwer koningliken gnaden to denste wesen mogen! 
unde wat wij in dussen zaken furder vlites don mogen, dat gij mit juweme 
wedderdele to vreden komen!”) mochten, dar ane willen wij mit unsen bibeleggern, 
vrunden unde den steden arbeid, kost unde theringe nicht sparen. Wy bidden 
ok, gij desseme jegenwardigen Johanni vorbenomed!‘) gelijk uns sulven geloven 


!) Vorher steht: gescreven durchstrichen. 
*; vorher: to donde durchstrichen. 

*) vorher: der durchstricben. 

*) t. h. am Rande nachgetragen. 

5) übergeschrieben. Vorher stand: uth durchstrichen. 

5) de — werd am Rande mit Verweisungszeichen nachgetragen. 

?) übergeschrieben. 

*) folgt: zenden durchstrichen. 

?) folgt: mit der hast durchstrichen. 

19) folgt: uff hest durchstrichen. 

IN unde — is am Rande mit Verweisungszeichen. 

13) folgt: luden scholen durchstrichen. 

15) folgt: dat alle wege durchstrichen. 

1* folgt: werden wesen durchstrichen. 

!^) folgt: mogen durchstrichen. 

16) folgt: Gade. Datum feria sexta ante penthecostes under unseme ingesegele, anno LXIN. 
durchstrichen. 

!7) folgt: uppe dit durchstrichen. 

willen, wes he uppe dit mael desser zake halven wervende werd. Dat vordene 
wij umme juwe koninglike maiestad alle wege gerne, de gode. Datum under 
unseme ingesegele ame vridage van deme werden feste pinxsten anno LXIX. 


Borgermestere unde ratmanne der stad Lubeke. 


Entwurf auf Papier. 


443. 
Christian, König von Dänemark antwortet auf den vorigen Brief. 1469. Mai 25. 


Cristiernn van godes gnaden to Dennemargken, Sweden, Nor- 
wegen, der Wende etc. koningh, hertoghe to Sleswijck, greve 
to Holsten, Stormarn, Oldenborch unde Delmenhorst. 


Unnsen sundergen gunste to voren. Ersamen bezunderen guden frunde 
juwe schriffte an uns nu geschicket durch juwen schriver, inneholdende, wo gij 
van gudir beweginge des gemeynen besten halven, uppe dat alle twist 
twisschen den rijken unde unnsen wedderparten mochte neddergelecht werden, 
uppe unnse belevent hebben vorramet eynen dach uppe sinte Margareten dach 
erstkomende, to Calmarn to holdende ete. hebben wij mit unnsen leven getruwen 
reden wol vornomen unde overwegen, juwer moygge unde arbeides juw mit 
sundergeme vlijte bedanckende unde so wij nw mit der hulpe godis wol so 
sere de overhant irworven hedden unde gewunnen, dat wıi mit der weldigen hant 
sodanne unnse wedderpartie wolden bekrechtigen. Jodoch also wij vakene unde 
vele to geboden hebben, gij mit meher unser rederen, heren unde frunden to 
eren unde rechte unser scholden mechtich wesen, uppe dat keyn man uns mit 
rechte beschuldigen mochte, wij des blodes girich weren, effte deme seefarenden 
kopmanne de zee vor to wlomende, hebben wij juw allen to willen unde leeffmode 
sodannen vorrameden dach uppe sinte Jacobi dach erstkomende!) vorlenget, to 
holdende belevet unde jegenwardigen beleven, so dat gij noch mit meher unnsen 
heren unde frunden unnsir alle tiit scholen mechtich sin unde geborlijken finden, 
mit solkeme bescheide, dat Karl Knutsson, Ericke unde Iware Axelsson, rittere 
erbenomed, mit eren biliggeren unde helperen darsulves in eren egenen personen 
komen unde gij guden vrunde unde eyn jowelk gut man moge horen, wat clage 


') Juli 25. 

effte beschuldinge de sulven guden luden tegen uns hebben, unde geven unde 
nemen, wat recht is. Sodanne geleidesbreve, also gij guden frunde begeren, to 
juwer unde der stede behoff, schicken wij juw nach juwer fortekenden formen, 
etlijke article darinne doch verbetert, so dat gij mit der sulven stede sendeboden, 
juwer unde der sulven stede medeborgeren unde eghenen deneren, so vele der 
sijnde werdet, unde Karle Knutsson, Erick unde Iwar Axelsson mit eren biliggeren 
mit drenhundert personen edder dar beneden de sulve dachstede soken mogen 
velich vor uns in maten, so de sulven unnse breve furder inneholden. Wi 
vormoden uns ock yo gantzirdinge, weret dat her Karl Knutsson, Erick unde 
Iwar Axelsson erbenomed sodanne vorramede dachstede nicht sochten unde sijk 
des entleden, so er bescheen is, gij uns denne in sodannen unsen richtigen saken, 
dar ane gij mit unsen reden unde frunden unnser mechtig sin mit hulpe unde 
bistande, so gij uns wol er vorschreven hebben unde juw denne bilke temet, 
nicht willen verlaten. Ock leven besundern, hadden de Swedesschen ame 
latesten an Westergotland, dat uns nw uppe dat nige gehuldiget hefft, ene 
clippe betuwet, unnsen undersaten to verdrete, de wij nw krechtigen hebben 
laten bestallen. Welke bestallinge wij dorch desse dagesbegripinge keynerley 
wijs dencken aff to stellennde. Uthmakendes in de zee willen wij uns na vor 
schrevener mate entholden, so unnse breve furder uthwijssen, andachtigen juw 
leven frunde biddende unde begerende, de juwen so lange van dar holden 
willen unde nicht in Sweden an unnse fyende to sokende, effte in jenigen maten 
mit affvore edder tovore to sterkende beth so lange, de sulve dachstede besocht 
unde geendet is. "Verschulden unde irkennen wij tegen juw unde de juwen mit 
wilen gerne. Wat ock durch de erberurden unnse wedderparte belevet wert 
unde vorbrevet, begeren wy sunder alle toveringe uns na to richtende juwe 
beschreven antwart. Datum an unnser borch Kopenhaven ame donnerdage in 
der pingkesten anno etc. LXIX under unnseme secrete. 


Aufschrift: Den ersamen borgermesterenn und radmannen der stad 
Lubeck, unnsen bezundernn guden frunden. 


Darüber: Secunda (es gab also zwei Ausfertigungen.) 


Angekommen den 31. Mai. Original auf Papier mit Rest des aufgedrückten Secrets. 

444. 
Formular für das von König Christian erbetene Geleit. 1469. [Mai 25.] 


In desser nabescreven formen schall koningk Cristiernn der 
stede van der Dutschen Hense Lubeke, Hamborgh, Rostock, 
Stralessund unde Wismer radessendeboden geleide gheven. 


Wij Cristiernn van godes gnaden, der rijke Dennemarcken, Sweden unde 
Norwegen, der Wende unde Gotten koningk, hertoge to BSleswijg, greve to 
Holsten, Stormarnn, Oldenborgh unde Delmenhorst, bekennen unde betugen 
apembare an desseme breve vor alsweme, alse denne de erliken redere der stede 
Lubeke, Hamboreh, Rostock, Stralessund unde Wismer in willen zint enen 
veligen unvorplichteden dach twisschen uns, unsen rederen!) unde unseme dele 
uppe de ene unde deme irluchtigesten hochgebornen fursten unde heren, hern 
Karulo des rijkes Sweden koninghe, ziner gnaden rederen unde?) den gestrengen 
heren, Erike unde Yware Axelssone ritteren, eren biliggeren unde medehelperen 
uppe de anderen zijden, der twistigen unde schelafftigen zake halven, under uns 
wesende unde irresen, int vorjar uppe Walburgis negeste volgende, to Calmeren, 
to bearbeidende unde to vorramende unse binnen Calmeren to holdende.?) 
Welken dach wij also belevet hebben unde beleven jegenwardigen*) in krafft 
desses unses breves, also dat wij na unser erliken redere rade unde vulborde der 
vorscreven stede radessendeboden unde alle den eren, de ze to sodaneme vorge- 
nanten daghe medebringende werden, samptliken unde besunderen ghegeven 
hebben unde gheven in krafft desses zulven breves unse sekere vaste cristlike 
geleide unde vulle velicheid in unsen erscreven riken unde gebeden," to watere 
unde to lande, wedder unde vort myt eren deneren, haven unde guderen uppe 
der reyse uthward to deme erscreven daghe unde uppe deme daghe, de wijle 
de waret, dar to wesende unde wedder van dar van deme daghe eyn islick in 
zin beholt to komende*) vor unde alle de jennen, de umme unsen, unser rijke 
unde unser aller inwonere willen don laten willen unde scholen sunder alle 
argh unde gheverde. Wy willen uns ok der uthmakinge in der zee vor uns 


N u. r. übergeschrieben. 
*) z. g. r. u. am Rande mit Verweisungszeichen. 
5) u. b. C. to h. ebenso. Mai 1. 
e *) übergeschrieben. 
5| ji. u. e. r. u. g. am Rande mit Verweisungszeichen. 
5) to k. am Rande. 

unde de unse int vorjar entholden unde nynerleye hovewerck offte soldener in 
de zee uthreden, edder jemande, der wij mechtich zint, scaden uthtoredende van 
unser wegene edder uppe ere egene eventur van nu an beth!) to deme erscreven 
daghe, den dach, de wijle unde so langhe de waret all uth unde geendiget is 
unde denne sess wecke darna ane geverde?) unde wenner eyn jewelik van den 
ergemelten radessendeboden der stede mit alle den eren in ere touwesamelike 
beholt gekomen zint, so wille wij uns sodane erscreven uthmakinghe soss wecken 
darna in wijse unde mathe, so vorgerort werd, noch gentzliken degher unde all 
entholden bij sodaneme underschede, dat unse wedderpart koningh Karl vorbe 
nomed mit den gestrengen heren Erijke unde heren Y ware Axelssone, ritteren, den 
dach mede belevende unde besendende werden unde ziik samptliken unde bisun 
deren mit den eren der uthredinghe in de zee in aller mathe vorscreven ziik 
ock werden entholdende, dergeliken so wij van unser unde der unser wegene 
eynsodans, so vorgescreven werd, loven unde seggen in krafft desses unses 
breves, stede vast unde unvorbroken to holdende sunder alle argelist. Hijrumme 
vorbede wij alle den unsen gemenliken unde eneme jewelken bisunderen hijr in 
jenigerleye mathe tegen to donde bij vorlesunge?) unser hulde unde koniglike 
wrake, men dat alle man ze vordere myt den besten in aller macht, so vorscreven 
steit. In orkunde unde*) getuchnisse desses unses geleides hebben wij koningk 
Cristiernn vorbenomed unse ingesegel hengen  heten vor dessen  breff, de 
gheven unde schreven is etc. 


Entwurf auf Papier. 


445. 


Leumundszeugniss der Neustadt vor Hildesheim für den dortigen Bürger Hans Hunger. 
1469. Mai 30. 


Wy de rad der Nigenstat vor Hildensem bekennen openbar in dussem breve, 
dat Hans Hunger, wiser dusses breves, unse borger is gewesen, hefft mit uns gewonet 


I) zuerst: wente. 

*) u. g. i. u. d. se. w. d. a. g. am Rande mit Verweisungszeichen. Zuerst in der Fassung: unde 
S088 wecke darna (folgt: ene entholden durchstrichen) wan (folgt: alse durchstrichen) de dach geendiget 
is ane geverde, die durchstrichen ist. 

*) v. am Rande mit Verweisungszeichen. . 

*) am Rande durch ein Kreuz hierher verwiesen: de genenten radessendeboden mit de eren. 

unde gewesen, dat wij ome nyne schult en geven unde wij weten van ome 
anders nicht wan also van eynem vromen manne, unde lustede ome, mit uns to 
wesende, wij wolden one gerne myt uns liden vor eynen borger. In tuchnisse 
der warheit hebben wy de rad — unser stad secret an dussen breff gehenget 
na godes borth verteynhundert jar am negenundesostigesten jare, am dinxdage 
na trinitatis. 


Original mit anhängendem Siegel. 


446. 
Besitzungen der von Calven in der Mark. 1469. Juni 1. 


Witliek zy, dat vormiddelst fruntliken degedingen des ersamen heren 
Johan Westvals, borgermesters, unde der beschedenen manne ‚Ulawese van 
Calven unde Thomas Kerckringes zeliger dechtnisse, borgeren to Lubeke gentz- 
liben unde leffliken vorscheden worden to eneme gantzen vullenkomenen ende 
de beschedenen Hinrik unde Reymer van Calven, brodere unde nalatene sones 
zeligen hern Wilhelms van Calven, wandages borgermesters to Lubeke, van 
wegen eres vederliken unde moderliken erftals etc. in desser nabescrevenen wise. 
Also dat de erscrevene Hinrik deme genanten Reymer, zinem brodere gheven 
unde vernogen schall alle jar de gantze tijd zines levendes umbeworn vefftich 
mark Lubesch unde darto schall unde mach desulffte Reymer bruken de tijd 
zines levendes sodane leenguder, alse Hinrik unde Reymer vorscreven samptliken 
hebben liggende bij Stendell in deme lande van der Mark. Jodoch na dode des 
ergedachten Reyıners desulfften guder wedder erfliken tokomende an den genanten 
zinen broder Hinrike van Calven unde zine erven. Unde de erbenomede Reymer 
schall noch en will sodane landguder noch de breve uppe de guder sprekende 
nicht vorkopen vormynneren edder darvan wes vorbringen, sunder schall unde 
will de in erem wesende vorbliven laten, so de nu sint, so he dat vor dessem 
boke gelovet unde bekant hefft Unde hijrmede scholen unde willen de erbeno- 
meden Hinrik unde Reymer mit eren erven van vederliker unde moderliker erff- 
schichtinge wesen unde zust van aller ansprake unde maninge, de erer eyn to 
dem anderen jenigerleye wijs gehat hebben mochte beth an desser dach, 
geschichtet unde gescheden wesen. | 


Eintragung in das Niederstadtbuch: 1469 corporis Christi. 
61* 


484 1469. Juni 3. 


447. 


Der Rath von Frankfurt a. M. beglaubigt bei dem Rathe von Lübeck dem Conrad 
Henkis, als von den Erben des Johannes Fust in Mainz bevollmáchtigt, 
um aus gedruckten Büchern herrührende Forderungen gegen Conrad 
Hurleman geltend zu machen. 1469. Juni 3. 


Den fursichtigen ersamen und wisen burgermeistern scheffene und rat 
der stat Lubecke embieten wir burgermeistere scheffene und rat der stat Franckfort 
unsern fruntlichen dinst. Ersamen guten frunde Es sin vor uns komen die 
erbern Grede Fusten etzwan Johannes Fusten seligen, burgers zu Mentze, eliche 
husfrouwe und mit ir Petrus von (Gernsheim, der vorgenanten Greden und 
Johannes Fust seligen dochterman, uns berichtende, wie Conrat Horlleman, uwer 
mitburger zu Lubecke, dem vorgenanten Johannes Fusten seligen und sinen erben 
schuldig sij von ettlicher gedruckter buchere wegen und anders, darum dan die 
iezgenante Grede und Peter vor sich und alle Johannes Fust seligen nachgelassen 
erben gantze volle gewalt und macht gegeben ban hie vor uns und geben in 
crafft diesis brieffs Conraten Henckis von Gudensperg, der vorgenanten Greden 
elichen huswirte, zeigere dieses brieffs, soliche schulde und offerstorben gut au 
den obgedachten Conrat Horlleman oder sine erben inzufordern und inzubringen 
rechtlich oder gutlich. Und was der genante Conrat Henckis in diesen sachen 
also rechtlich oder gutlich handelt dut oder lesset, des habe er gantzen vollen 
gewalt und macht zu gewinne und zu verluste und zu allem rechte.  Bitten 
wir fruntlichen uwere ersamkeit, dem vorgenanten Conrat Henckis allezijt gerne 
steden und vasten glauben und eyn gantze zuversicht zu haben, was dem vor 
genanten Conrat Henckes von solichen forderungen und schulden uberantwort 
wirt, das ir nach der uwere keyne furter namaninge darumb liden sullen in 
allen zukomenden zijten, dar willen die vorgenanten Grede und Petrus vor sie 
und ire erben uwer ersamkeit gut vor wesen, als sie vor uns zugesagt und ver 
sprochen han. Zu urkunde han wir unser stat ingesigel umb ir bede willen an 
diesen brieff tun hencken. Datum anno domini millesimo quadringentesimo sexa 
gesimo nono, sabato post festum Corporis Cristi. 


Original. Das Siegel ist vom Siegelbande abgeschnitten. 

448. 


Der Raih zu Lübeck meldet dem König von Dänemark den Empfang der Geleits- 
briefe für den Tag zu Kalmar, hat seinerseits Botschaft an König Karl 
von Schweden und Ritter Axelsson gesandt und erwartet deren und des 
Königs Antwort. 1469. Juni 3. 


Domino Cristierno regi Dacie etc. 


Irluchtigeste hochgeboren furste, gnedige here, wij don juwer koning- 
liken maiestad?) gudliken weten, dat wij juwer gnaden geleydes breve belangende 
heren Karl, koninge in Zweden, her Erik unde Ywar Axelssone, uns unde meer 
andere unse vrunde van den steden bij uns belegen der daghvard halven to 
Kalmeren mit juweme wedderdele vorscreven vorramet unde dar to juwer gnaden 
beslotene breff, alle dorch unsen leven getruwen Johannem Bersenbruggen an uns ge- 
bracht,?) werdichliken hebben) entfangen unde to guder mathe wol vornomen, unde 
hebben deshalven alse dallinge unse bodeschopp mit eneme schuttenbote?) utgefer- 
diget, umme van der wegene vort bij koning Karl, her Erik unde Y war Axelssone to 
wesende unde to vort tu bestellende, alse des is to donde unde so vro wij van 
der wegene antworde krigen willen, wi dat ane sumend juwer gnaden benalen. 
Unde bidden juwe koninglike maiestad deger?) andachtigen, gnedichliken angeseen 
unse guden meninge, gij juw der utredinge in de zee allerdinge willen entholden, 
hadden gij ok jemande utgeferdiget, gij de wedder to huse ropen,’) wante juwe 
gnade wol kan merken, dat gij den juwen, wanner ze in de zee qwemen unde 
des kopmans bekomen konden, nicht so strengeliken vorboden konen, sunder ze 
zijk allikewol" an ze vorhalden, so wij uns bevruchten? unde wan deme so 
schege bevaren wij uns, de vorramede daghvard dardorch vorslagen wurde!) 
unde vurder moye unde unwille entstan mochte, meer dan noch is vor ogen. 


P) übergeschrieben. 

" k. m. am Rande, im Texte zuerst: gnaden durchstrichen. 

*) folgt: hebben wij dangkna[melik]. 

*) übergeschrieben. 

5 am Rande: ener snycken durchstrichen. 

©, übergeschrieben. 

*) hadden — ropen am Rande mit Verweisungszeichen. 

5 am Rande nachgefügt. 

9?) zuerst stand: bevaren, durch Unterstreichung getilgt. 

1%) wurde am Rande nachgefügt, zuerst stand: mochte worden, durchstrichen. 

Dat wy ungerne zegen, kennen gad,!) welk?) wy juweme wedderdele vorscreven 
ok hebben gescreven unde bidden desses juwer gnaden gudlike bescreven ant 
worde by desseme jegenwardigen. Gode deme heren zij juwe?) koninglike 
maiestad. Datum sabbato in octavo corporis Cristi anno LXIX, nostro 
sub sigillo. 


Entwurf auf Papier. 


449. 


Der Rath zu Lübeck schreibt wegen der anberaumten Tagfahrt und gemäss dem 
vorstehenden Briefe König Christians an den König Karl von Schweden. 
1469. Juni 3. 


Domino Karolo Suecie, Norwegie et Gottorum regi. 


Irluchtigeste hochgeboren furste, gnedige leve here, juwe koninglike 
maiestad hefft uns vaken gescreven under lengeren, dat gj lever to gnaden unde 
vreden dan to unvrede unde blotstortinge geneget zint mit juweme wedderdele, 
deme irluchtigesten heren koninge Cristierne*) unde vurder screven hebben, wij 
juwer alle tijd to eeren unde rechte fulmechtich wesen scolen ete.. Gnedige leve 
here, uppe dat sulke?) juwe gude andacht enen zekeren vortgank krigen moghe, 
unde gij ok sporen, dat wij sulkend gerne zegen,®) hebben wij aver unse bode 
schopp kortliken bij den genanten heren koninge Cristierne gehad unde bij zinen 
gnaden vorderen laten, dat he uns hefft gescreven under anderen articulen na 
inneholde zines breves, an uns gesand, so juwe gnade uth desser ingeslotenen 
copien wol werd vornemende. Zine gnade hefft uns ok dar bij zinen vorsegelden 
geleydesbreve gesand, vor juw, de gestrengen heren Erik unde Ywar Axelssone, 
welker geleydesbreve zint twe, darvan juwer gnaden den enen bringer desses 
breves wol tegende werd, unde den anderen wij to juwer unde juwer mede 
partie truwen hand bij uns in guder vorwaringe liggende hebben; gelevet nu 
juwer gnaden, sulken vorrameden dagh, in deme geleydesbreve bestemmet, 


!) am Rande steht durchstrichen: unde bidden desser juwer gnaden gutlike bescreven antworde. 
” welk — zij unten am Rande mit Verweisungszeichen. 

® vorher stand: de durchstrichen. 

*) d. i. b. K. C. am Rande mit Verweisungszeichen. 

5) vorher: juwe durch Unterpunktirung und Durchstreichung getilgt. 

*) folgt: dergeliken durchstrichen. 

7) übergeschrieben. 

antonamende, dat willet uns mit den ersten bij desseme unsen leven getruwen 
Johannem Bersenbruggen scrifftliken benalen!) unde dar bij juwer gnaden 
geleydesbreffe in?) der besten wise, so des nod is, mit juweme anhangenden 
secrete dupliceret?) vor juwe wedderdeel vorbenomed unde ok vor uns unde de 
anderen erscreven stede, de mit uns to sulkeme dage komende werden, medesenden 
unde desseme sulven Johanni, wes he uppe ditmael vurder an juwe gnade 
wervende werd, gelijk wij sulven mit juw spreken, geloven geven willen. Bidden 
deger andachtigen juwe koninglike maiestad, angeseen unse guden meninge, zijk 
der utredinge in de zee allerdinge willen entholden, geli koning Uristiern 
geleyde inneholdet,) hedden gij ok jemande utgeferdiget, gij de wedder to hus 
ropen, alse wij dat koninge Cristierne ok hebben vorscreven,’) wente juwe gnade 
wol kan merken, dat gij den juwen, wanner ze in de zee qwemen unde des 
kopmannes bekomen konden, nicht so strengeliken vorbeden konen, sunder ze 
zijk an ze vorhalden, so wij uns bevaren, unde wan deme so schege, bevaren 
wij uns, de vorramede daghvard dardorch vorslagen wurde unde vurde[r|] moye 
unde unwille entstan mochte, mer den noch is vor ogen. Dat wij ungerne 
zegen. Kennet god. Wij bidden ok deger demodigen juwe koninglike maiestad, 
yd ok so by deu gestrengen heren Laurentz Axelssone upp Razeborgh gnedich- 
liken unde ernstliken bestellen unde ene so hebben willen, dat deme kopmanne 
sodane guder inne wintere negest vorleden bij Razeborgh geberget vor redelik 
bergelon wedder gekeret mogen werden. Vordenen wij umme juwe koninglike 
majestad alle wege gerne, de god spare. Datum under unser stad ingesegel") 
ame sonnavende in den achte dagen corporis Cristi, anno LXIX. 


Aufschrift: Pariformiter dominis Erico et Ywaro Axelssone, militibus, 
fratribus, conjunctim et divisim. 


Entwurf auf Papier. 


I) corrigirt aus: benalet. 

*j folgt: aller durchstrichen. 

* am Rande mit Verweisungszeichen. 

*) g. k. C. g. i. am Rande mit Verweisungszeichen. 

5) a. w. d. k. C. o. h. v. am Rande mit Verweisungzeichen. 
5j Uebergeschrieben, darunter steht durchstrichen: secrete. 

450. 


Der Rath zu Lübeck schreibt in gleicher Weise an Ritter Iwar A:elsson. 1469. 
Jum 3. 
Domino Ywaro Axelsson militi. 


Erbare unde gestrenge here unde!) besunder gude vrund. So gj uns 
vaken gescreven hebben, wij juwer tegen den irluchtigesten heren koninge 
Cristiern etc. to lijke unde rechte mechtich scholen wesen, unde?) uppe dat gij 
sporen mogen, wij to vreden unde gnaden geneget zint unde gerne zegen gij unde 
juwe vrunde?) met zinen gnaden to vreden komen mochten, hebben wij aver 
unse bodeschopp kortliken bij zinen gnaden gehad unde dar vorderen laten, 
dat he uns hefft gescreven under anderen articulen, so gij uthe desser ingelechten 
copien wol werden vornemende He hefft uns ok dar bij zine vorsegelden 
leydesbreve gesand vor den irluchtigesten hochgeboren fursten unde heren heren 
Karle, koninge to Zweden vor juwe unde den gestrengen heren Erik, juwen 
broder, des wij juw ware copien hir inne zenden vorsloten, welker geleydesbreve 
twe zint u. S. w. m. m. wie im Briefe an König Karl von demselben Tage. 

De god spare lange wolmogende. Screven under unseme secrete ame 
sonnavende in den achte dagen corporis Cristi anno LXIX. 


Entwurf auf Papier. 


451. 

Der Rath von Lübeck zeigt dem Rathe von Lüneburg an, dass er eine Botschaft 
zu einer Verhandlung zwischen König Christian und König Karl von 
Schweden nach Gottland und Schweden gesandt habe, und verheisst weitere 
Nachricht. 1469. Juni 5. 


Unsen fruntliken grut mit vermogen alles guden. Ersamen heren, besun- 
deren guden frunde. So alse de ersamen heren radessendeboden unlanges binnen 
unser stad to daghe vergaddert unde wij samptliken unde besunderen an den 
irluchtigesten hochgeboren fursten unde heren, hern Cristiern, to Dennemarken 
etc. koninghe, unde den irluchtigen hochgeboren fursten unde hern, hern 


1) folgt: gr. durchstrichen. 
*?) Vorher steht: Aldus hebben wij durchstrichen. 
5) u. j. v. übergeschrieben. 

Frederike, marggraven to Brandenborch etc, hebben gescreven, hebben ze uns 
by unsen egenen badeschappen wedderumme to antwerde gescreven, unde de 
here koning Cristiern geleidesbreve darby gesand, so gij in erer breve copien 
hirinne versloten wol werden vernemende, unde wy hebben des vorrameden' 
daghes halven twisschen koning Cristiern vorbenomed unde koninge Karle unse 
bodesschop mit eneme schuttenbothe na Godlande unde Zweden werdes amme 
sonnavende neghest vorleden!) uthgesand. Wes uns van der wegen wedder 
gefaret, willen wy juw unbenalet nicht laten. Sijt Gade bevalen. Screven under 
unser stad signete, am mandage na corporis Cristi anno LXIX. 
Borgermestere unde radmanne der stad Lubeke. 
Aufschrift: Den ersamen unde vorsichtigen mannen, heren borgher- 
mesteren unde radmannen to Luneborch, unsen besundern ghuden frunden. 


Original im Archiv zu Lüneburg mit Best des in rothem Wachs aufgedrückten Signets. (Man sieht 
an der Grösse, dass es nicht das gewöhnliche Secret war.) 


452. 
Hermann Bergmann pachtet eine Talgschmelae vor dem Holstenthor. 1469. Juni 8. 


Hermen Berchman vor deme rade to Lubeke unde desseme boke hefft 
bekant vor zyk unde zine erven, dat he van deme sulfften rade to Lubeke to 
hure entfangen hebbe sodane buss alse buten deme Holstendore bij der winde- 
molen is belegen, dar de ghemene kopman borgere geste unde inwonere 
der stad Lubeke dat tunnen talch scholen smelien laten unde anders nergene 
binnen der stad Lubeke unde des so schalmen eme gheven vor eyn schippunt 
smolten talges vor zin arbeit twe schilinge Lubesch. Unde desulffte Hermen 
Berchman hefft zijk des vorwillet, dat he denjennen de eme sodane tunnen talch 
bringen to smeltende, dat gutliken alle wille wedder to levereren unde schall 
unde will gud kopmans gud maken unde weret zake dat he dat deme kopmanne 
vordorve, dar schall unde will he to antweren unde nemant schal dat tunnen 
talch smelten dan de genante Hermen, so eme dat van deme erbenomeden rade 
togesecht unde gelovet is. Vurdermer so hefft desulffte Hermen mit upgerichteden 
vingheren utgestreckeden arme stavedes eedes lyffliken to den hilgen gesworen, 
dat he deme kopmanne na sineme besten vormoge zin taleh bereden unde maken 

wile unde desset holden unvorbroken sunder argelist. Unde desse tractat unde 
belevinge schall eyn jar langk stan uppe beider part behach namliken van sunte 
Johannis dage to middensomer negest komende vort over eyn jar unde dar 
vor schall de erbenomede Hermen deme erscreven rade to hure gheven veer- 
undetwintich mark Lubesch umbeworen to betalende. Jussu consulum. Actum ut... 


Eintragung in das Niederstadtbuch: 1469 Octava corporis Cristi. 


453. 


Der Ritter Iwar Axelsson berichtet dem Rathe Einiges über Auslieger und ver- 
sichert, dass er sich stels den Wünschen der Städte gemäss zeigen werde. 
1469. Juni 10. 


Mynen vruntliken grut myt stede wolvart tovorn.  Ersamen wolwisen 
leven heren unde gunstigen guden vrunde. Willet weten, dat juwe sendeboden 
unde deners by namen Johannes Bersenbrugge qwam to my nw am donnerdage 
negst vorleden! myt juwe vruntliken breve unde ene copie van koning Cristierns 
leydesbreve darinne vorsloten etc... Ersamen leven heren, alse ich my vorstan 
kan, so is de leyde sere besneden. Ersamen leven heren, so denke ich den 
dach nicht to vorsetten, men wyl nw strax tom Holme an myns gnedighen heren 
konich Karl myt syn gnaden owertowegen; wes syner gnade mit mer vrunden 
owerensdregen, des sal juwer wolwise leve myt der hast benalet werden. Vortmer, 
leven heren berort konich Karl in syne breve, dat he wyl sich entholden myt 
uutredinge in der zee etc.. Leven heren, dat moghe gy ernstachtich weten, dat 
syne utliggers weren in dem Holmschen scheren van Calmaren und Oeland ut 
und nemen dar eyn schip geladhen mit kopper und osmuund, dat schip horde 
myt juw to huse unde eyn kregher horde hir to hus, was van Rige gesegelt, 
eyn kregher van Suderkopinge was van Dantzike geseglt, eyn schip myt gerste 
was van Osele geseglt, twe schepe vamme Sunde unde eyn schip van my. 
Leven heren, na juwem schrivende, so hadde ick my der uutmackinge gantz 
entslagen wente nw, dat se liggen hir vor dyt lant und beschedigen den 
uunschuldigen kopman. 8o hebbe ich myn volk utgeverdiget, offte se konen se 
bekrechten. Des leven heren, so is myn volk by twen schepe ghekomen, de 
synt utgesegelt van Olborgh, de synt hir ingebracht unde dat gut is gepartet. 


!) Juni 8. 

De schepe hebbe ich den schippers wedder geghunt umme juwer leve willen; 
wes gy unde ander gude stede seggen my, wes my darby bort to don, des wil 
ich my gherne gutwillieh inne bewisen. Ok wyl ich myn volk wedder to hus 
ropen. Ok is dat my sere leyt, dat de uunschuldige kopman schall so bescheddiget 
werden, dat wet got. Ersamen leven heren, were dat also, dat to juwer leve 
nıcht gekomen is des irluchtigsten hochgeborn fursten unde heren koningh Karl 
breffve so sende ich juw eyn war copie hirinne vorsloten. Ersamen leven heren, 
ich danke juwer leve vruntliken vor juwe moye kost und theringhe, alse gy nw 
don, uppe dad sulken krich twist unde unwille mochte werden daal gelecht 
werden, des wil ich myt mer mynen vrunden tegen juw und den juwen vor- 
schulden, wor ich kan unde mach. Hirmedhe siet godhe bevalen. Gescreven 
uppe Wyborg, des sonnavendes negest vor Barnabe apostoli, anno etc. LX? nono. 

Iwar Axelsson, ritter etc. 

Aufschrift: Den — —- ratmannen der stat Lubek, synen u. s. w. 


Original auf Papier mit Rest des aufgedrückten Siegels. 


454. 


Anfrage und Berufung des Rathes zu  Reval, betr. Zinszahlung von bezahltem 
Kapital. 1469. Juni 21. 


Unsen vruntliken grot und was wy gudes vermogen stedes to voren. 
lrsamen vorsichtigen heren, bisundern guden vrunde. Juwer ersamheyt doen 
wy gutliken to wetene, dat vor uns myt ordele und rechte gekamen syn Hans 
Tymmerman als eyn ancleger an de eyne und Hinrik Sunnenschyn als eyn 
antwordesman an de ander zyden, und Hans vorbenomet hevet angelanget und 
togesprocken Hinrik Sunnenschyne, wo id gefallen sy dat he myt eme vor uns 
gewest sy und hebbe eme togesprocken umme der teyndehalff punt grote und 
de renthe darvan, der he do noch to achter were van syneme vaderliken erve 
und de Hinrikes vader yn Hanses vorscreven unmundigen yaren yn Flanderen 
verschreven hedde an Godeman van Buren, dat he sodane vorscreven gelt van 
syner wegene doen solde synen beyden oemes, als Gosschalck und Vrolik vamme 
Hede, deme he se gedan hedde, und wy dan do darupp vor recht gewiset und 
gedelet hadden, dat Hinrik Sunnensehyn Hans vorbenomet betalinge doen solde 


na utwisinghe synes ordels, dat he do vorde van hovetstoille und renthe und 
62° 

also hebbe eme Hinrik vorscreven betalinge gedan van deme hovetstoile und he 
sprecke eme tho umme de renthe, der he to achter sy und hoppe to gode und 
Lubeschen rechte na deme, dat syne anderen vormundere ame dat syne vorrenthet 
hebben, so solle eme Hinrik ok de renthe geven, off he solle eme pennynghe 
wedderumme lenen sodane tijd lanck, als he des synen enboren hevet. Darto 
Hinrik Sunnenschyn geantwordet hattet, wo Hans Tymmerman hyr bevoren myt 
eme to rechte gewest, als he ok sulven vore yn syneme ordele und hebbe eme 
togesprocken umme 12!/; f$ grote de Godeman van Buren yn vorledenen tijden 
yn Flanderen solle hebn utgedan van synes vaders guderen den beyden broderen 
Gosschalek und Vrolik vamme Hede und dit solle syn gescheyn van saligen 
her Johan Sunnensehyns schryvende und he toch sik dusser sake an eynen breff 
den Godeman van Buren to Lubeke alleyne besworen hevet, dat dyt also 
gescheyn sy, dan Godeman en hebbe nicht gesworen edder getuget, dat her 
Johan Sunnenschin edder syne erven dar wes van schuldich syn gebleven beth 
hyr to, edder dat he sodane gelt uth hebbe gedan up woker edder renthe off 
gelt wedder to lenende und als Hans Tymmerman do vorderde, darup antworde 
eme do Hinrik Sunnenschin, de sake weren na doder hand, syne schrifft und 
bewys en were nicht nochafftich schult mede to manende up den doden mam, 
de so mannich jar doit gewest were und to vorene myt rechte mocht gefordert 
en weren und wolde he wes manen up den doden man, he solle nochafftich 
bewijs bringen als Lubesch recht is edder he solde dervellich wesen und dyt 
worde do Hinrike Sunnenschin entfunden und sy vellich gedelet up derteyndehalff 
punt grote vorscreven dat he do vor jw geschulden hebbe, weleke bescheldinge 
eme van uns geweygert sy. Und dar up heb Hanse vorbenomet dat vorscreven 
gelt vernoget und nu keme Hans up dat nye und hebbe de sake wedder gebracht 
int recht und langhe ene an myt ener losen cedelen, dar he nicht ynne vore 
tughe edder edeshant edder yenich bewys, ok ensprecke he eme nicht to umme 
benomede sake denne yn den dunck hen umme woker to manende van sodaner 
unbewysliker schult edder men solle eme gelt wedder lenen. Dar to Hinrik 
vorscreven antwordet na als vor, Hanses vorbenomet schrifft und clage syn 
machtlois und nieht van werde up den doden man ichteswes mede to manene, 
hebbe he anders gheyn bowys, dar he schult mede manen moge, als Lubesch 
recht sy na doder hant und Lubeschen rechte mogelik sy to manende, so solle 
he der sake vellich wesen und Sunnenschynen sy eme ghenes wokers plegen to 
gevende edder gelt to lenende sunder loffte vorwarde off bowijs edder wes hyr 

van Lubesch recht sy. Und he hope to gode und Lubeschen rechte, kunne Hans 
Tymmerman gheyn bowijs vortbringen als recht is, so en solle eme dat nicht 
schadelik syn, dat he der bescheldinge nicht geneten mochte und Hans Tymmerman 
solle eme dat gelt weddergeven, dat he entfangen hefft, id gha darumme als 
Lubisch recht is. Hyr up wy na unseme rypen rade und besprake vor recht 
gewist und affgesprocken hebn aldus: Nademe Hinrik Sunnenschin den hovetstoil 
utgegeven hevet, kan dan Hans Tymmerman bewisen, dat de anderen vormundere 
eme renthe geven hebn, so sal Hinrik Sunnschin Hans Tymmerman ok renthe 
geven, off eme so vele pennynge wedderumme lenen, so lange tijd als he dusses 
geldes tegen synen willen gebruket hevet. Dyt unse gewiste und affgesprockene 
ordell de ergenante Hinrik Sunnenschyn bispraket und geschulden hevet von 
juwe ersamen wysheyt, warumme wy myt gantzer andacht desulven juwe ersamheit 
vruntliken bidden, dat gy dusse ordele entscheden willen und juwes ripen rades 
schedinge und delinge hyr up under juwer stad secret versegelt uns wedderumme 
na guder older gewonheyt und loffliker wise to benalende dat verschulde und 
vordenen wy teghen juwe ersamen wisheit allewege gerne. De gode deme heren 
almechtich in langer wolvart bevolen sy. Gegeven under unser stad secret des 


negesten mydwekens. 
Borgermeistere und radmanne tho Reval. 


Aufschrift: Den ersamen und vorsichtigen mannen heren borger- 
meysteren und radmannen der stad Lubeke unsen bisuuderen guden vrunden 


myt gantzer ersamheyt. 
Darüber von der Hand des Lüb. Rathsschreibers: Dit ordel wort gesproken 


des vridages vor Galli confessoris! anno LXIX. 


Angekommen den 10. August. Original auf Papier mit Spur des aufgedrückten Siegels. 


455. 
Berufung des Rathes zu Reval, betr. Klagebeweis binnen Jahr und Tag. 1469. 
Juni 21. 


Unsen vruntliken grot mit vormogen alles guden. Ersamen vorsichtigen 
heren bisundern guden vrunde. Juwer ersamen wysheyt bogere wy vruntliken 
to wetene, dat vor uns gekomen is Symon Forsch und hevet uns angelanget 


! October 13. 

biddende und vau uns dorch recht bogert, dat wy vermogen und underrichten 
solden de schuldeners saligen Gerdes Vehusen hijr yn unser stad verstorven, 
deme god gnade, welke sik hij myt uns underwunden und entfangen hedden 
na dode des ergenanten Gerdes ichtes welcker gudere, Clawes Muntere juwe 
medeborgere tobehorende. Umme welcke gudere Symon vorscreven hijr myt den 
sulven schuldeners to rechte gewest were und wy de do to den tijden eme vor 
recht gedelet und affgesecht hedn, dat he deshalven syn bewijs bynnen jar und 
dage halen und bringen solde, darmede he to gewynne edder verlust stellen 
wolde und also hedde he nu sodane syn bewijs gebracht und hoppede to gode 
und Lubeschen rechte, de schuldeners vorscreven solden eme overantworden und 
volgen laten sodane gudere, als se na dode saligen Gerdes Vehusen entfangen hedden, 
Clawes Muntere vorbenomed tobehorende.  Darto de schuldeners geantwordet 
hebn, wo dat Symon vorbenomed sik beropen hedde bewijs to halende und 
bringende bynnen jar und dage, des he dan nicht gedan hebbe, sunder he hebbe 
angefalen juwe ersamen wysheit biddende vor ene an uns to schrivende, dat 
wy sodanen rechtdag umme juwer bede willen upschuven, stunden und vorlengen 
wolden beth ynt voryar de negest komende, wante he dorch merckeliker und 
ehafftiger noitsake willen, eme up de tijd anliggende sodanes rechtdages nicht 
gewarden kunde und dan edder yn den myddeltijden jo er yo lever wolde sick 
de vorbenomede Symon by uns vogen synes rechten to wardende, als dar juwer 
ersamheit breff, den wy do van jw dar up entfangen hedden clarliken utwisede 
und deme en hebbe de obgenante Symon also nicht gedan und he en hebbe do 
jnt voryar edder ok yn den myddeltijden syn bowijs nicht vortgebracht und 
heb noch eyn yar boven de tijd yn juwer ersamheit breve utgedrucket dar 
mede gebedet und darumme, so hoppen se to gode und Lubeschen rechte, dat 
se sodaner anclage sollen loys syn und van eme gescheden. Dar up wy na 
unseme rypen rade und besprake vor recht gedelet und affgesproken hebn 
aldus: Symon, na deme dat gy juw bewises beropen hebn bynnen jar und dage 
to halende, des dan nicht geschen is und de heren van Lubeke vor jw geschreven 
und beden hebben, dat wij jw stunden solden juwes rechtes, deme "wy also 
gedan hebn und gy dan dar en boven sodane bewys yn der myddeltijd, als de 
heren van Lubeke vor yw geschreven hebn, nicht gebracht hebn, so solle gy 
der sake nedderfellich wesen. Welck unse gewiste und affgesprocken ordel der 
ergenante Symon bispraket und geschulden hefft vor juwe ersamen wisheyt, 
warumme juwe ersamen wisheit wy myt gantzer andacht deger vruntliken 

bidden, dat gy dusse ordele entscheden willen und uns juwes rypen rades 
schedinge und delinge hijr up under juwer stad secrete vorsegelt wedderumme 
na guder older gewonheit und loffliker wise to benalende. Dat vorschulde wy teghen 
juwe ersamen vorsichticheyt alle tijd gerne war wy mogen, de god almechtich 
in langer wolvart fristen und sparen mote. Gegeven under unser stad secrete 
am mydweken negest na Viti martiris, anno etc. LXIX. 
Borgermeystere und radmanne tho Reval. 

Aufschrift: Den ersamen vorsichtigen mannen heren borgermeistern und 

radmannen der stad Lubeke, unsen bysundern guden vrunden mit aller ersamheyt. 


Original auf Papier mit Spur des aufgedrückten Siegels. 


456. 


Der Rath zu Kopenhagen ersucht den Rath zu Lübeck, dem Jakob Jakobsen in 
einer Nachlasssache förderlich zu sein. 1469. Jum 22. 


Allen den, de dessen breff seen, horen edder lesen, besundergen juw 
ersamen leven heren unde guden vrunde, borgermesteren unde raad der erliken 
stad Lubek, don wij borgermestere unde radmanne to Kopenhaven myt unsem 
vruntliken grute witlich openbare in unde myt dessem breve, dat vor uns is 
gewesen de beschedene Nichels Paulszon, unse leve medeborger unde hefft to 
kennende geven, wo syner eliken husfrawen sustersone, Jacob Selle genomt, Claus 
Sellen sone, borger to Lubek gewesen, nw in dessem vorgeleden herffst myt 
andern in deme holkskip uppe der reyse to Revele gebleven, leyder vordrunken 
is, dem god gnedig sij unde wo des vorbenomeden Nichels Paulszone husfrawe 
Dorothea Lange, Jacobs dochter, myt erem broder Jacob Jacobszone, wiser desses 
breves, een recht medearffname sij des vorbenomeden Jacob Sellen nageletenen 
guderen to entvangende. Des so hefft Nichels Paulszon erbenomed van syner 
husfrawen weghen vor uns in der besten wise, alse he van rechte scholde unde 
mochte den ergescreven Jacob Jacobszone vullenkomlich mechtig gemaket, eme 
gevende vrijg unde vulle macht in crafft desses breves eren part unde rechtig. 
heid des erberurden nagelatenen guderen van den, de dat under sik hebben, to 
manende, to entvangende unde menliken alle dinge dar bij to donde unde to 
latende, de Nichels Paulszon unde syne husfrawe sulve dar bij don unde laten 
mochten, efte se dar jegenwardich personlich bij weren. Hijr umme leven heren 

unde guden vrunde bidden wij sere vruntlicken, gij willen dessen jegenwerdigen 
Jacob Jacobszon gundich, vorderlich unde behulpen sijn, dat eme sodane vorge 
screven nagelaten gud sonder lange vortogeringe moghe geantwordet werden. Vor 
schulden wij tegen juwe ersamheide gerne, de gode deme almechtigen bevalen 
si) to ewigen tijden. To tuge der warheit hebben wij unser stad signet hangen 
laten an dessen breve. Gescreven na der bort Cristi unses heren verteynhundert 
in deme negenundesostigxten jare ame donnerdage negest vore sanct Johannis 
baptisten dage to middensomer. 


Original auf Papier mit Siegelstreifen. 


451. 


Der Bürgermeister Bertold Witik und der Rathsherr Heinrich Lipperade, Vorsteher 
der Marien- Kirche, und der Werkmeister Christoph von Heidelsberge 
bezeugen, dass von den Einnahmen, welche die Kirche aus dem Dorfe 
Neversdorf erhebe, der Petri-Kirche die Hälfte zukomme. 1469. Juni 24. 


Ik Bertolà Witik, borgermester, unde ick Hinrich Lipperade, radman 
unde kemererer, vorstender unser leven frouwen kerken bynnen Lubeck, unde 
ick Cristoffer van Heidelsberge, werkmester nu tor tijd unser leven vrouwen 
kerken, bekennen unde betugen vor uns unde unse nakomelinge apenbar an 
desseme breve vor alle den jennen de en seen ofte horen lesen, dat de viffhundert 
mark Lubesch, de Hinrich Greneke seliger dechtnisse upgeboret heft van Hermen 
Robeken, werkmester to unser leven vrouwen, unde darup vorsegelt heft, deme 
sulven Hermen Hobeken, werkmestere, unde sinen nakomelingen to dersulven 
kerken behoff alle jar jarliken ut to gevende ute sinem hove unde gantzen 
dorpe Neverstorpe unde des hoves unde dorpes tobehoringe, alse de hovetbreff 
de darup geven is, inneholt unde utwiset, viff unde dortich mark etc, wo doch 
dat de breff holt unde gescreven is up unser leven vrouwen kerken alleyne, 
jodoch so hort unde tokumpt deme godeshuse to sunte Peter bynnen Lubeke de 
summe unde renthe halff vorbenomet, wes dar aff kumpt, wente van deme 
godeshuse sunte Peters de helfte des vorbenomeden summen belecht is. Desses 
to merer tuchnisse unde witlicheit so hebben wy DBertold Witick, Hinrick 
Lipperade unde Cristoffer alle vorbenomet unse ingesegele mit witlicheit unde 
endracht gehenget an dessen breff, de geven unde screven is in der stad Lubeke 
na godes bort dusent veerhnndert darna in dem  negenundesostigestem jare an 
sunte Johannis Baptisten dage to middensomer. 


Original mit den drei anhängenden Siegeln. 

458. 


Ritter Iwar Azxelsson zeigt dem Lübecker Rath an, er sei mit Johann Bersenbrügge 
bei König Karl gewesen und sei bereit, unter hinreichendem Geleite nach 
Lübeck zu kommen. 1469. Juni 25. 


Myt andachtiger befelinge mynen vruntliken grut und wes jch gudes 
vormoch stedes tovoren.  Ersamen wolwisen leven heren ghelevet to wetende, 
wo dat juwe leve ghetruwe Johannes Bersenbrugghe unde jch to sammen zint 
ghewesen by deme jrluchtigesten hogheboren fursten unde heren, heren Karle 
koninge to Sweden etc. alse juwe leve!) jn ziner gnaden breffve unde van dem 
ergenanten Johanne wol werden vornemende. Des leven heren unde guden 
vrunde, als ziner gnaden breffve jnneholden und jeh juwe ersam leve tovoren 
hebbe schreven, wan jeh myt den mynen sodane vorsegelde leydesbreve van 
koning Cristerne und juwer leve werden mach und na nottrofft vorsorget, 
swo wil jch ummetrent Dartholomei? by juw wesen sulcher dachfart tovor- 
sochende etc. Unde danche juwe leve vruntliche unde gherne wil anseen juwe 
gude meninge moije kost und theringe, alse ghy hebbe ghedan unde don noch 
willen, dat jt mochte jn bestand kommen, des wil jeh myt mynen vrunden 
tegen juw unde den juwen gherne vorschulden, wor jeh kan unde mach. Hir 
mede zit gade befolen wolmogende to langer tyd. Schreven up Wisborch des 
sondaghes na sunte Johannes baptisten. Anno domini ete. LXIX. 

Iwer Axelsson, ritter. 

Aufschrift: Den ersamen vorsichtigen wolwisen heren borgermestern 
unde ratmannen der stad Lubeke zinen leven gunstigen guden gunners. 


Original auf Papier mit Papiersiegel. 


459. 


Der | Rath von Lübeck bekennt, vier Obligationen des Königs Christian von 
Dänemark an Claus Rantsau und die Vernfändung des Schlosses und der 
Stadt Ploen für diese Summe in Gewahrsam zu haben. 1469. Juni 27. 


Wi borghermester unde radmanne der stad Lubeke bekennen unde 
betugen opembar in unde mit dessem breve vor alsweme, dat wy to truwer 


!) Folgt: Johannes, durch Durchstreichung und Unterpunktirung getilgt. 
*; August 24. 

hand unde to behuff des erbaren unde duchtigen knapen Clawes Rantzouwen 
seligen heren Schacken son unde ziner erven mit zinem ingesegel in eneme 
nasche togesegelt by uns in guder vorwaringhe liggen hebben veer opene breve 
uppe permynt gescreven dorch des irluchtigesten hochgeborn fursten unde heren, 
heren Cristierns, to Dennemargken Sweden unde Norwegen, der Wende unde 
Gotten koninghe, hertogen to Sleswijgk, greven to Holsten Stormern Oldenborch 
unde Delmenhorst, anhangende secrete versegelt, inneholdende etlike summen 
geldes, de de genante Clawes mit dem heren koninge etc. hefft unde zin gnade 
em unde zinen erven schuldich is, dar he unde zine erven dat slot unde stad 
Plone mit alle eren tobehoringen vor in weren hebben, alse dat de breve eme 
van deme heren koninge eme darup vorsegelt clarliken inneholden, de nu by 
uns in vorwaringe sint, beschedeliken de erste breff gheven na Cristi gebord 
dusend veerhundert im tweundesostigesten jar am dage des hilgen apostels!) 
inneholdet veerdusent marck, de andere geven na Cristi gebort dusend veerhundert 
im vijfundesostigesten jar des sonnavendes na der hemmelfart unses heren?) inne 
holdet achtehundert marck, de dorde geven na Cristi bord dusend veerhundert 
im achtundesostigesten jar am sonnavende vor sunte Gallen daghe?) inneholdet 
twelffhundert marck alle Lubisches pagimentes, unde de verde gheven na Cristi 
bort dusent veerhundert im negenundesostigen jar am dage unser leven vrouwen 
annunetiacionis?) inneholdende, wo unde wat mathe Clawes Rantzouwe vorbenomed 
den erwerdigen in gode vader unde heren, heren Alberte, bisschoppe to Lubeke, 
dat slot unde stad Plone vor sosdusend marck overgeantwordet scholde hebben. 
Wanner de vorgenante Clawes sodane breve vau uns effte unsen nakomelingen 
hebben will, so schal he edder zin sone uns enen waraftigen boden senden mit 
zineme edder zines sones besegelden breve, offte de vorgenante Clawes edder 
zin sones en sulven personliken to uns in unse stad komen unde sodane breve 
van uns esschen unde uns denne dessen sulven unsen breff wedder overantworde'n; 
Desses to merer orkunde der warheid hebben wy unser stat secret witliken 
hengen heten an dessen breff[ Gheven unde screven na Cristi gebort vertein- 
hundert im negenundesostigsten jar am dinxstedage na sunte Johannis dage 
to middensomer. 
Original mit anhängendem Secret. 


1) 1469. 2) 1465 Mai 25. 
5) 1468 October 15. * 1469 März 25. 

160. 


Berufung des Rathes zu Reval, ob zwei oder vier Mittelsleute eine vechtskráftige 
Entscheidung abgeben können. 1469. Juni 98. 


Unsen fruntliken grot und wes wy gudes vormogen tovoren. Ersamen 
vorsichtigen heren, bisunderen gude vrunde. Juwer ersamen vorsichticheyt doen 
wy vruntliken to wetene, dat vor uns gewest syn Johan van Kalear als eyn 
ancleger und Gerd van Kalcar und hadn twist und schellinge under malck- 
ander umme ichteswelcke gudere, de geschepet weren in saligen Hanneken 
Vromen schip, deme god gnade, unde de ergenante Johan anlangede Gerd vor- 
screven umme vorwarde unde geloffte, de he eme togesecht und gelovet hedde 
van sodauer gudere wegene. Aldus wisede wy se bede to vorlikenusse und 
gude lude darover to nemende und sik vruntliken darumme to vordregende 
und als se dan myt den guden luden dar tho geesschet und getogen thor dedinge 
und handelinge gekomen syn, so syn dar handelinge und dedinge tusschen en 
beyden gescheyn und also ys darna hijr vor dat recht gekomen Johann vorbenant 
und hevet geesschet myt rechte de dedinxlude gehort hedden unde wes er eyn 
deme anderen togestan hedde. Also worden twe van den dedingesluden van 
Johane vorscreven darto myt rechte gedrenget, dat se solden tugen als recht 
were, wat se gededinget tusschen en beyden und van en gehort hedden. Der 
tuchnisse wolde Gerd vorbenant nicht upnemen seggende, wo dat de twe 
dedinxlude nicht tugen solden sunder de alle ver, de darover thor dedinge 
gewest weren solden samentliken tughen. Dyt wart vor uns.gescholten und dar 
delede wy und wiseden vor recht: Na deme de twe to tughe geesschet worden, 
so solden se tughen als Lubesch recht were und schelde en dane vorder wes up 
de anderen twe, den mochten se tosprecken und alsdan de twe vor deme 
rechte gewexet syn und tughen wolden, als recht is, und Gerd vorscreven der 
tuchnisse nicht wolde upnemen, so ys he noch vor uns wedder gekomen 
gesynnende, dat de dedingeslude samentliken alle ver noch tugen solden, wat 
se tusschen en beyden gededinget und van en gehord hedden. Darup wy do 
na unseme rypen rade und besprake vor recht gedelet und affgesprocken hebn 
aldus: Johan, als jw dau de rad affgesecht hadde, dat yw de tuge solden tughen 
als Lubesch recht ys und de tugbe vor deme rechte gewest syn und tugen 
wolden als Lubesch recht is und Gerd der sake nicht benomet hevet vor deme 
rechte, warmede he de tughe affdrengen off schutten wolde und der tuchnusse 

nicht wolde upnemen, als de vogede des vor uns tostunden, so sal Gerd der 
sake nedderfellich syn. Welck unse gewiste und affgesprocken ordel de vorbe 
nante Gerd bispraket und geschulden hevet vor juwe ersamen wysheyt. Warumme 
de sulven juwe ersamen wijsheit myt gantzer andacht wy deger fruntliken bidden, 
dyt ordel to entschedende und uns juwes rypen rades schedinghe und delinge 
under juwer stad secret vorsegelt wedderumme na gudes older gewonheit und 
loveliker wise to benalende. Dat verschulde wy teghen juwe ersamen wisheit, 
de gode deme heren in langer wolmacht bevolen sy, alle wege gerne.  Geschreven 
under unser stad secret am avende Petri et Pauli apostolorum, anno domini 


ete. LXIX. 


Borgermeistere und radmanne der stad Reval. 
Aufschrift: Den Ersamen vorsichtigen mannen heren borgermeistern und 
radmannen der stad Lubeke unsen bisunderen guden frunden myt gantzer ersamheyt. 
Darüber von der Hand des Lübeckischen Raihsschreibers: Dit ordel ıs 
Gerde Kalcar gestundet bet is vorjar, dat de anderen schepe na Revall 
segelende werden ummer siner notsake willen. 


* 


Original auf Papier mit Spur des aufgedrückten Siegels. 


461. 


Schreiben an die Aelterleute der Novgorodfahrer bei Rücksendung der in Begleitung 
von Handelsschifen nach Riga (?) gesandten Söldner. 1469. Juli 1. 


Unsen vruntliken grot myt vermogen alles guden. Ersamen vorsichtigen, 
besunder gude vrunde.  Sodanich vifftich soldener gy hijr gesant hebn in 
schipper Hinrik Gustrowen schepe umme den willen, dat dat schip desde zekerer 
myt godes hulpe overkome etc., desulven soldener sende wy jw nu wedder en 
dren schepen, als namentliken in schipper Hinrik Gustrowen schepe XXV, in 
Asmus Schutten XV uud in Peter Smyt X. Und wy hebn densulven hijr van 
bevele unses rades gegeven und betalt an weckengelde und dat en to bytyden!) 
twehundert und XXV mark. Dyt wilt dan myt jw van unser wegen wedder 
geven und betalen herren Johan Witinckhove hundert und LV mark und Albert 
Schonenberch LXX mark. Und noch hijrvan gedan twen van den soldenern, 


7 Correctur; ursprünglich war geschrieben: und dat se to bytijden verdruncken hebn dat en 
to bytijden vor ber und drinkgelt gegeven is und se an ungelde gekostet hebn. 

als Hinrik Richter twe mark und Marquard van Hamelen ene mark, dyt wilt 
en dar wedder affkorten. Ok hebn dusse twe vorscrevenen hijr slachtinge under 
malckander gehat, darvan hebbe wy se hijr fruntliken und to eynen vullen- 
komen ende vordregen und vorliket, so dat er eyn den andern deshalven verlaten 
hevet, und off nu sake were, dat welckem van en beden bewys und tuchnisse 
darvan noit worde to hebben, so wilt se darynne beschermen als geborlik ys 
und hyrynne dat beste to donde, des wy jw gensliken wol betruwen. Gode dem 
heren lange wolmogende sijt bevolen. ÜGeschreven under mynen ingesegel Hinrik 
Schelwind, des ik Diderik Hagenbeke hijrto mede gebruke, am avende visitacionis 
Marie virginis anno etc. LXIX. 
Hinrik Schelewand. Diderik Hagenbecke. 
Aufschrift: Den —  — olderluden der Nowgardesvarer nu thor tijd 


binnen der stad Lubeke wesende, unsen u. s. w. 


Original auf Papier mit Spuren eines Siegels. 


462. 


Der Rath von Bremen bittet um weitere Befristung für Zahlung von Kapital und 
Zinsen. 1469. Juli 3. 


Unnsen fruntliken denst unde wy gudes vormogen tovoren.  Ersamen 
leven heren, so gy uns aver umme sodanen summen goldes unde tinsse, wy juw 
schuldich sind juw unde den juwen der betalinge to donde etc.. Ersamen leven 
frundes, wy hadden wol ghehopet, de betalinge sijjk so lange nicht scholde 
vortrecket noch wy ok so mannichvoldige maninge des halven nicht tokomen 
noch geleden hebben, des wy nu van merklijker behovicheit unde bedrucke, dar 
wy noch in mannigherhande manneer ynne besitten, nenewys konen wenden to 
sodanner gantssen betalinge noch tor tijd to komende. So wy, kend god, wan 
wy wol konden, myt vlite gherne deden, in mathe wy juwer ersamheit dar ok 
nu by unseme eghenen boden wes van sind scrivende unde bidden, gy unse 
noetroft unde last vorscreven anseen unde myt den juwen so gutliken spreken, 
se uns vurder tyd der betalinge entrumen unde myt uns liden. In dat erste 
uns god helpt wy dar to konen komen, willen wy uns darsulven wol ynne 
schicken unde manen unde den juwen hovetstols unde rente so gheborlijk is 
nae tijden unde stunden vullenkomen gude betalinge doen, dat se uns deshalven, 

so wy hopen, nicht scholen mysdancken; bewiset uns hir willen ane, vordenen 
wy umme desulven juwe ersamen wisheit, de wy gode unseme heren wolmoghende 
bevelen unde umme de juwe gherne. Screven ame mandage vor Willehadi 
episcopi under unser stad secret anno etc. LXIX. 
Consules Bremensis Civitatis. 
Aufschrift: Den ersamen unde vorsichtigen wisen mannen heren borger- 
meisteren unde radmannen der stad Lubeke unnsen besunderen guden frunden. 


Original auf Pergament mit Rest des aufgedrückten Siegels. 


463. 


Volrad und Otto von Ritzerau für sich und im Namen ihres Bruders Hartwich 
ersuchen den Rath von Lübeck, von der Kaufsumme für das Gut Ritzerau 
2000 mk an Claus Ranízau auszusahlen. 1469. Juli 5. 


Wi Volrad unde Otte brodere, geheten van Ritzerouwe, vor uns unde 
im namen unde van wegen Hartiges van Ritzerouwe, unses broders, des wy 
zine rechten vormunder zint, enbeden juw ersamen borgermesteren unde radmannen 
der stad Lubeke unsen fruntliken denst mit vormogen alles guden unde bidden 
juw mit fruntliker beger, dat gij van sodanen gelde, alse [wy] by juw hebben 
van unser wegen des slotes halven van Ritzerouwe, willen entrichten dem duch- 
tigen Clawes Rantzouwen, seligen herr Schacken son, twedusend margk in vor 
mynringe sodanes geldes, alse gij uns vor dat erscrevene slot Ritzerouwe togesecht 
hebben to gevende, vor welke twedusend mark Clawes vorbenomed unse nuge 
hefft gemaked. Unde wanner gij Clawese sodanne twedusend margk entrichted 
hebben, schulden wy juw unde juwe nakomelinghe vor uns, unse erven den 
erscrevenen unsen broder unde zine erven qwijt leddich unde los van sodaner 
twierdusend margk wegen, dar gij unde juwe nakomelinge nu unde in tokomenden 
tijden nyne schuldinghe offte maninghe umme lyden scholen edder dorven. Des 
to merer orkunde unde zekerheid hebben wij Volrad unde Otte vor uns unde 
den genanten Hartich, unsen broder, des wy zine rechten vormunder zint, unde 
unser aller erven unse ingesegele witliken hengen heten an dessen brefl. 
Gheven unde screven na der bord Cristi unses heren dusend verhundert im 
negenundesostigesten jar, am midweken na unser leven frouwen daghe visitacionis. 


Original mit beiden anhängenden Siegeln. 

461. 

Das Kloster Marienwold bekennt, von Taleke von Verden, Nonne im St. Johannis- 
Kloster in Lübeck, einen Schuldbrief des Raths von Lüneburg über 10 my, 
welche jetzt mit 7'/, my bezahli werden, empfangen zu haben, um das 
Geld zunächst der Katharine Wischendorf und ihren Kindern zu geben, 
nach deren Tode aber zum Nutzen des Klosters zu verwenden. 1469. 
Juli 5. 


W yttik sy alle den jennen, de dessen breff seen edder horen lesen, dat 
wy Kathrina, ebdissche, Bernardus, ghemeyne bichtigher, unde alle wy sustere 
unde brodere des closters Marienwolde by Mollen beleghen, ordens unses hilghen 
salichmakers, sunte Marien unde sunte Birgitten, dat wy hebben entfanghen 
enen besegelden breff van Taleken van Veerden, wonaftich to Lubeke in sunte 
Johannes convente uppe teyn mark ewighes geldes jarliker renthe, de se koft 
heft by deme rade van Luneborch van anderhalf hundert mark Lub. pen., welk 
ere teyn mark gheldes de rad alle jar utgheven schal, alse vif mark in den 
achte daghen Martini unde des anderen vif mark in den achte daghen 
to pinxsten unbeworen, van welken vorscrevenen teyn mark pen. nu nicht 
mer af utkumpt van deme rade to Luneborch den sovedehalf mark Lub. 
na der vellinghe, de de rad Luneborch myt deme rade unde borgheren to Lubeke 
ghemaket heft. Aldus so heft desse vorserevene Taleke van Veerden deme 
closter gheantwordet dessen vorscrevenen breff in desser nascrevenen wise, dat 
wy scholen unde willen desse vorschrevenen jarlike rente manende wesen van 
deme rade van Luneborch na inholde des breves darup vorsegelt uppe de 
termyne unde wy scholen unde willen denne sodane sovedehalf mark alle jar 
gheven in den achte daghen sunte Mertens Katherinen Wiscendorpes unde Hanse 
unde Geseken eren kynderen de tid erer drier levende. Unde wenner dat desse 
dre vorbenomeden, alle in god vorstorven synt, so is dat Taleken van Veerden 
lateste wille, dat desse breff myt deme hovetstole unde plichtighen rente schal to 
ewighen tiden blyven by unseme closter. Unde darvor schole wy unde unse 
nakomelynghe Taleken van Veerden unde ere olderen beghan unde in dechtnisse 
hebben to ewighen tiden. Item weret sake, dat desse vorscrevenen sovedehalf 
mark renthe nicht ut en qwemen van deme rade van Luneborch unde nene 
betalynge en deden deme closter, so schole wy unde unse nakomelynghe van 
desseme vorscrevenen gelde nene manynge liden van dessen vorscrevenen luden 
unde eren erven, sunder wy scholen dar qwid unde vrig van wesen wente to 

der tid, dat wy alsodane gelt van deme rade van Luneborch wedder upborende 
werden. Unde hirvor so scholen se deme closter geven alle jar achte schilling 
vor de teringhe to manende.  Vordermeer weret sake, dat god vorbede, dat 
Katherine Wigcendorpes, Hans unde Geseke ere kyndere umme trager betalynghe 
willen van uns jenigherleye hinder ofte schaden leden van desseme vorscrevenen 
gelde unde dat closter van deme rade dat gelt entfangen hadden, den scholen 
unde willen wy unde unse nakomelynge en gans unde degher wedderlegghen. 
Tho groter thuchnisse alle desser vorscrevenen stucke stede unde vast to holdende, 
so hebbe wy vor uns unde unse nakomelinghe unses closters ingesegel witliken 
henget laten an dessen breff.  Gheschreven unde gheven in den jaren unses 
heren veerteynhundert in deme LXIX jare, des mydwekens in den ottaven 
visitacionis Marie. 


Original mit anhüngendem Siegel. 


465. 


Ritterschaft und Mannschaft von Schleswig- Holsteim und Vogt, Schliesser, Rathgeber, 
 Geschworne und die ganze Gemeinde Dithmarschen schliessen ein Bündniss 
mit einander zur Aufrechthaltung ihrer Privilegien und zu gegenseitigen 
Schutze gegen ihre Feinde, zunächst auf drei Jahre mit der Bestimmung, 
dass der Rath von Lübeck das Mass der zu leistenden Hilfe Jestsetze 
und bei entstehenden Misshelligkeiten oberster Schiedsrichter sei. 1469. 
Juli 8. 


In godes namen amen. Witlick sy allesweme, de desssen breff zehen 
horen ofte lesen, dat de gestrengen erbaren unde ductigen der gemenen ritter- 
schop unde manschop des hertichdomes Sleswijgk uude der greveschop Holsten 
 . unde Stormaren, de nu in sundergem vordrage sint, uppe de enen, unde de 
ersamen unde beschedenen manne vogede sluter, sworen, radgeven unde dat 
gemene land Detmarschen, uppe de anderen zijden mit wolbedachtem mode, 
rijpem rade, ghudem vrijen willen gode almechtich to love dem hilgen Romischen 
rijke nicht to forfange, sunder alleweghe to eren unde to werdicheid, dorch nuth 
unde vredes unde bestendicheid alle der vorscrevenen lande, deme gemenen 
besten to ghude, unrechter gewalt unde vorkortinghe weddertostande, sick lofliken 
lefliken unde fruntliken voreniged unde vorbunden hebben in nabescrevener 

wijse. Interste, dat eyn iewelick van en zineme rechten heren don schall, des 
he eme van eren unde rechtes wegen plege unde plichtich is to donde. Item 
weret sake, dat iemand, he were we he were, beyde erscrevenen dele samptliken 
offte iemande van en mit gewalt wedder recht edder teghen erer lande unde 
ingeseten privilegia vrijheide unde rechticheide, dar erer eyn des anderen to 
eren unde to rechte mechtich were, overfallen benodigen, krencken edder besche- 
digen wolde na data desses breves, darumme en, dat redelik were, nicht bescheen 
edder wedderfaren mochte, so schal erer eyn den anderen to rechte vorbeden 
unde vorschriven, erer eyn des anderen dage, wan ze darto geesschet unde 
gebeden werden, besenden unde helpen sodanen overfal in fruntlicheid afkeren, 
offi men konde. Mochte en aver dat nicht gedigen unde men ze samptliken 
edder besunderen boven rechtes vorbedinge yo overfalen unde en gewalt unde 
ungemakes nicht vordregen wolde, so dat ze samptliken edder besundern van 
der wegen mit jemande to unwillen unde veyde komen mosten, denne schal eyn 
den anderen sunder trost, hulpe unde bistand nicht laten unde umme sulken overfall 
unde gewalt weddertostande scholen beyde erscrevenen dele tosamende by de van 
Lubeke ryden, umme fruntliken van der wegen mit en to sprekende unde 
overentokomende, so des denne is van noden. Unde wes denne de van Lubeke 
mit dem deele, de der hulpe unde bistande behuff hefft, overeynkomende werden, 
deme schall dat ander deel in aller mathe ok so don anne alle gevende. Unde 
weret sake dar god vor sy, dat iemand van den vorscrevenen delen so hastliken 
mit gewalt overfalen edder bestallet wurde, dat men darumme, so vorscreven 
steyt, nieht tosamende rijden konde, denne scholen de van Lubeke deme andern 
deele, dat nicht overfallen offte bestalt is, schriven, wat bulpe unde bistandes ze 
dem overfallen edder bestalleden dele don willen. Dergeliken schal dat deele, 
deme de van Lubeke scriven, ock so doen sunder sumend. Ok schal dat ene del 
tegen dat ander nieht don offte erer eyn des anderen vigende husen offte haven. 
Item is twischen beyden erscrevenen deelen bedegedinget unde overeyngekomen, 
dat ze alle schelhaftige zake unde myshegelicheide nu twisschen en wesend 
edder de in der middelen tijd desser tohopesate entstan mochten deger unde 
all gesat hebben by achte gude manne der lande Sleswijgk unde Holsten unde 
achte gude manne des landes Detmerschen, unde de sosteyn personen scholen 
samptliken twijschen paschen unde pinxsten negest komende bynnen Itzeho enen 
veligen unde unvorplichteden dagh holden unde darsulves sulke erscrevene sake 


in fruntschoppe offte rechte vorscheden.  Konen ze der schedinge nicht eens 

werden, so scholen ze van beyden delen de van Lubeke alse overschedesheren 
darto vorboden, umme de zake entliken to vorschedende. Unde wat zake men 
dar denne yo nicht kan vorscheden, scholen in gude stande blyven de tijd desser 
tohopesathe alle uth, eneme jeweliken zines rechtes unvorsumed unde desser 
tohopesate unschedelich. Item schal men mynen tollen tor Hanrouwe in den 
myddelen tijden desser tohopesate geven entfangen nemen offte boren, unde wor 
forder in den erscrevenen landen Sleswijgh, Holsten unde Stormaren ritterschop, 
manschop offte de Ditmerschen teghen ere privilegia unde vrijheiden beswaret 
werden, dat nicht in der ritterschop unde manschop macht were aftokerende, 
dar schal dat ene deel dem anderen truweliken helpen, dat sulkent afgekert 
werden, uppe dat eyn jewelick by zinen privilegien vrijheide unde rechte blyve. 
Item desse fruntlike tohopesate schal eneme jeweliken dele in eren privilegien 
besegelden breven vrijheiden unde rechticheide to nyneme vorfange wesen, men 
de bestedigen unde bevesten, unde schal waren unde duren dre jar langh al uth 
na data desses breves sunder myddel negest volgende. Unde in den middelen 
tijden schal eyn deel deme anderen in dessen zaken alle dinghe keren unde 
duden tom besten unde mit des anderen besten ummegan. Unde in deme 
latesten jar desser tohopesate scholen beyde dele darumme tosamende rijden, 
umme to slutende, wo ze id denne vort van der wegen holden willen. Weret 
ok, dat jemand de erserevenen beyden dele sampt edder besunderen umme desser 
fruntliken tohopesate edder anderer sake willen, de sick hiruth orsaken mochten, 
overfallen veyden edder beschedigen wolde, so schal erer eyn den anderen, dar 
he ziner in den zaken to rechte mechtich is, nicht vorlaten, men .dat mit 
ernste afkeren unde weren helpen unde des to ende uth by malkandern truwe 
liken blyven. Sick schal ock niemand van en afsonen noch vrede maken edder 
annemen, ock myt nemande veyde maken, id en sy unde schee mit beyder parte 
vullborde unde willen. Alle vorserevenen stucke unde articule wij gemene ritter- 
schop unde manschop der lande Sleswijgh Holsten unde Stormarn vor uns unde 
[alle de] mit uns in vordrage sint unde dar inkomende werden, unde wy vogede 
sluter sworen radgeven unde gemene land Ditmerschen vor uns unser aller erven 
unde nakomelinge loven unser eyn deel deme anderen stede vaste unde unvor 
broken to holdende ane alle geverde, argelijst offte behelpinge geistlikes edder 
wertlikes rechtes. Desset alle vorsereven van wegen der gemenen ritterschop 
unde manschop vorbenomed de gestrenge erbaren unde duchtigen her Nicolawes 
Reventlowe ritter, Clawes unde Keye Rantzouwe broder, hern Schacken sone, 

Syverd Ratlouw, Detleff van Bockwolde, Clawes van Alevelde her Johans sone, 
Wulff Pogwisch Hanses sone, Jachim Brochtorpp, Hinrik Rantzouw Breyden 
sone unde Benedictus Pogwisch Wulves sone, unde van des gantzen landes wegen 
Detmerschen de ersamen unde beschedenen manne Boye Claus, Kerstens Reymer, 
Jacob Rolle, Herders, Johans, Clawes, Diderikes, Hans, Reymer Swin, Jeben 
Clawes, Boldes Bolt, Kerstens Maess, Pehr van Polen, Johan Wibers, Rode Johan 
Volkes, Stuves Clawes, Clawes Reymar, Junge Clawes Hans unde Hancken Hans 
mit gudliker medebeweringe des ersamen rades to Lubeke hebben vorhandelt 
beleved angenamed unde besloten. To merer sekerheid orkunde unde vorwaringe 
hebben wy Nicolawes Reventlowe ritter, Goslick van Alevelde, Syverd Ratlow, 
Clawes Keye unde Hans Rantzouwen hern Schacken sone, Detleff van Bockwolde, 
Benedictus van Alevelde to Dorninge, Henning Pogwisch, Clawes van Alevelde 
to Zegarden, Clawes Ratlouw, Reymer Zeestede her Otten son, Syverd Broektorp, 
Otte Zestede Benedictus son, Benedictus Pogewiseh Hartiges son, Matthias 
Ratlow, Clawes, Hinrik, Benedictus unde Detleff van Alevelde her Johans sone, 
Wulff Pogwisch Hanses son, Diderik Blome, Jachim Broektorp, Hinrik Rantzouwe 
Breyden son, Wulf unde Benedictus Pogwisch Wulfes son, Juries Krummedyk 
Borcherdes son, Detleff vam Damme, Henneke unde Otte Walstorp, Henneke 
Stake, Goslik Rantzouwe Goslikes son, Clawes van der Wisch, Schacke Marquard 
unde Clawes Rantzouwen Henneken sone Clawes Reventlow, Otte Wiltberch, 
Emeke Ratlouwe unde Henneke Swyn knapen vor uns unde alle de mit uns in 
vordrage sint unde dar inkomende werden unde unser aller erven unser aller 
ingesegele mit gudem vrijen willen hengen heten an dessen breff. Unde dat 
wy borgermester unde radmanne der stad Lubeke sulke vorserevene tohopesate 
hebben vor handelen unde degedingen helpen, des hebben wy tor witlicheid umme 
bede willen beyder erscrevenen dele unser stad ingesegel witliken hengen heten 
an dessen sulven breff. Gheven bynnen Lubeke na der bord Cristi unses heren 
dusent veerhundert jar darna im negenundesostigesten am sonnavende na unser 


leven frouwen dage visitacionis. 


Original mit 41 anhängenden Siegeln. 


Von diesem Vertrage ist noch eine zweite Ausfertigung vorhanden, die im Uebrigen mit der 
obigen gleichlautend ist, nur hinsichtlich der Besiegelung und folglich hinsichtlich des Schlusses abweicht. 
Der Schluss lautet: 
To merer sekerheid orkunde unde vorwaringe hebben wy vogede sluter sworen unde radgeven 
des gantsen landes Dethmerschen ingesegel, wy achtundeveertich man darsulves unse ingesegel, unde wy 
64° 

466. 


Der Rath von Lübeck ladet den Rath von Stralsund zu einer Zusammenkunft in 
Wismar ein, um den Bericht der von König Karl in Schweden zurück- 
gekehrten Gesandien zu vernehmen. 1469. Juli 8. 


Unsen fruntliken grut mit vermogen alles guden. Ersamen wijse heren, 
besundern guden frunde. So alse wij denne unse bodesschop umme enen dach 
to bearbeidende twijsschen den irluchtigesten fursten unde heren, hern Cristiern, 
to Dennemargken etc, unde hern Karle, to Sweden ete. koningen, uthgeferdiget 
hadden to deme sulven koninge Karle unde her Ywar Axelsson, ritter, aldus is 
desulve unse bodesschop wedderumme by uns gekomen. Darumme is unse frunt 
like beger, gij juwe erliken radessendeboden am donredage negest komende vort 
over acht dagen, namliken des donredages na divisionis apostolorum!) des avendes 
bynnen der Wismer in der herberge hebben willen, umme to horende, wes unser 
bodesschop van dem genanten hern koninge Karle unde her Ywar Axelssone is 
wedderfaren, dar uns allen merkliken macht ane licht, wente wy unse frunde, 
de van Hamborch Luneborch unde Rostock dar ok tor stede to komende vor- 
screven hebben unde de unsen dar ok hebben willen dergeliken. Gij desset 
nergen mede afstellen unde juw hirane nicht vorhinderen laten willen, dar vor- 
laten wij uns gentzliken to unde vordenent umme juw alle wege gerne.  Sijt 
gode bevalen. Screven under unser stad secret, amme sonnavende na visitacionis 
Marie, anno ete. LXIX*. 


Borgermestere unde radmanne der Stad Lubeke, 


Aufschrift: Den — —- radmannen tom Stralessunde, unnsen %. s. w.’) 


Original mit Resien des Secrets im Stadtarchiv zu Stralsund. 


borgermestere unde radmanne der stad Meldorp unse ingesegel myt gudem vryen willen hengen heten an 
dessen breff. Unde dat wy borgermester unde radmanne der stad Lubeke sulke vorscrevene tohopesate 
hebben vorhandelen unde degedingen helpen, des hebben wy tor witlicheit umme bede willen bevder 
erscrevenen dele unser stad ingesegel witliken hengen heten an dessen sulven breff. Geven bynnen 
Lubeke na der bord Cristi unses heren dusent veerhundert jar darna in dem negenundesostigesten, am 
&onnavende na unser leven frouwen dage visitacionis. 

Die Siegel des Landes Ditmarschen und der Stadt Lübeck hängen an der Urkunde, die der 
Achtundvierziger und der Stadt Meldorf fehlen. Einschnitte dafür sind vorhanden. 

5 Juli 2U. 

*| Ein gleiches Schreiben von demselben Tage an den Rath zu Lüneburg befindet sich im 
dortigen Archive. 

467. 


Volrad und Otto von Ritzerau für sich und im Namen ihres Bruders Hartwich 
bekennen, von dem RBathe von Lübeck von der Kaufsumme für das 
Gut Riüzerau 200 my. empfangen zu haben. 1469. Juli 18. 


Wy Volrad unde Otte van Ritzerouwe brodere, knapen bekennen unde 
betugen, opembar in unde mit desseme breve vor alsweme, dat wy van den 
ersamen unde vorsichtigen mannen, heren borghermesteren unde radmannen der 
stad Lubeke to unser genuge upgeboret unde entfangen hebben twehundert 
margk Lubesches pagimentes in vormynringe sodaner summe geldes, alse de rad 
to Lubeke uns des slotes unde gudes halven to Ritzerouwe togesecht hebben to 
gevende. Unde wy Volrad unde Otte vorbenomed vor uns, unsen broder Hartich, 
des wy zine rechten vormundere sint, unde unser aller erven hebben vorlaten 
unde vorlaten den rad to Lubeke, ere nakomelinge borger inwoner unde alle de 
eren van sulker twijer hundert margk wegen van aller furder namaninge wrake 
unde ansprake to eneme gantzen ende qwijt leddich unde los, in nynen toko- 
menden tijden van der wegen noch mit geistlikem offte werlikem rechte meer 
to sakende. To merer orkunde unde vorwaringe hebben wy Volrad unde Otte 
vorbenomed vor uns, unsen erscrevenen broder Hartich unde unser aller erven 
unse ingesegele witliken hengen laten an dessen breff. Gheven na der bord 
Cristi dusend veerhundert jar darna in deme negenundesostigesten, am dinxste- 
dage vor sunte Marien Magdalenen daghe.') 


Original mit beiden anhángenden Siegeln. 


468. 
Eine Bausache. 1469. Juli 19. 


Witlik zij, dat schelinge gewest zint twisschen Robeke Nyemarkede deme 
jungeren uppe de ene unde Ludiken van Northen unde zineme sone Hanse uppe 
de anderen zyden van wegene ener kameren unde glintmuren de desulffte Robeke 
in zineme huse unde hove gebuwet hefft. Darover ze doch van deme ersamen 
rade to Lubeke woll to dren tijden vor etlike eres rades to lyke gewiset weren, 


! In ganz gleicher Weise quittieren beide Brüder am 11. August (frydages vor unser leven 
frouwen dage assumpcionis: und am 23. September (sunnavendes na Matthei) über den Empfang von je 
600 mj. Beide Urkunden sind von ihnen selbst und ausserdem von Bischof Albert von Lübeck, als 
Bevollmächtigtem Otto's, besiegelt. 

de se doch darover nicht vorliket hebben mogen. Deshalven se denne wedder 
vor den rad to Lubeke int jar etc LXIX° des midwekens vor Marie Magdalene!) 
zint erschenen de se denne darover hefft vorscheden in desse nabesereven wijse. 
Nademe de olderlude der murlede darsulvest vor deme rade bij ereme eede, den 
ze deme rade gedan hebben, zeden unde bekanden, dat de kamere unde mure 
Ludiken van Northen unde zineme sone nicht to na were, des ok de heren, de 
van deme rade dar bygefoget weren tostunden, so scholde de kamere unde de 
mure bliven in ereme wesende, so de begrepen zint unde de erscreven beide 
part scholden darmede furder tovreden wesen. Jussu. consulum. Actum quinta 
feria . . . . Marie Magdalene. 


Eintragung in das Niederstadtbuch: 1469 divisionis apostolorum. 


469. 
Die zu Wismar versammelien Sendeboten der Wendischen Städte schlagen König 
Christian einen neuen Tag zu Lübeck vor. 1469. Juli 21. 


Bereidicheit unses demodigenn wiligen denstes mit vormogen alles guden 
tovoren. Irluchtigeste hochgeburne forste, gnedige leve here, de ersamen rades 
sendeboden der stad Lubeke heben uns alhijr muntliken unde ock scrifftlicke 
antworde van wegenne der besendinge in Sweden des dages halven to Kalmeren 
ummetrent Jacobi tusschen juwen koningliken gnaden unde koning Karle unde 
juwer?) beyder gnaden biliggern to holdende, vormelden laten unde to kennende 
gegeven. Van?) welkeren scrifftliken antworde*) se der irluchtigesten hoicheburen 
forstynnen etc, unser gnedigesten leven frouwen, der konyngynnen, nu unlanges 
to^) Segeberge hebben laten$) overgeven unde benalen warafftige copien’) der 
geliken, welk de sulve hoicheburen forstynne juwer gnaden, dar ane uns nicht 
en twivelt, nicht en hefft*) laten mit den ersten unvormeldet unde alse denne") 
der twischelinge halven alreide vele arges beyden syden, god betert, an dotslande 








*) Juli 19. 

?) Folgt: gnaden durchstrichen. 

*; Am Rande mit Verweisungszeichen. 

*) Folgt: deshalven durchstrichen. 

*) Folgt: sek durchstrichen. 

*) Folgt: benalen der durchstrichen. 

7) w. c. am Rande mit Verweisungszeichen. 

5) Uebergeschrieben, in der Zeile: wil durchstrichen. 
*) Folgt: tusschen durchstrichen. 

morde, brande, unde naminge is irresen unde beschen unde de unschuldige 
kopman deshalven angehalet unde beschediget unde, indem id so!) sunder bestand 
forder bestande blifft, groter unde swarer erstaen mogen. Welker wy, kennet 
god almechtich mit alleme flite?) ungesparder kost, in deme wy dar wat gudes 
to doen mochten, noch gerne vorhort segen unde alse denne de hoicheboren 
forste konyng Karle in syner gnaden antwordesbreve van eyneme dage bynnen?) 
Lubeke ummetrent sunte Bartolomeus dage unde her Y wer der geliken vormelden,*) 
unde in deme se mit geleyde na inholt dessulven heren, koning Karles breve 
vorsorget mogen werden, holden unde besenden willen. Ware umme sijn wij 
deger demodigen, so wy flitigest mogen, juwe koningliken majestad biddende,°) 
juwe®) uppe?) sodanen dach bynnen Lubeke to holdende wille®) vordacht wesen 
unde?) in deme juwe gnade!") sodanes belevede, juwe!! gnade uns denne eyn 
seker vast geleyde to behoff koning Karles, der Axelssone unde erer billigere!?) 
velich to deme dage, uppe deme dage unde van deme dage in ere seker beholt 
in der besten formen!?) mit juwer gnaden!‘) angehan|ge]den ingesegel vorsegelt, 
yo er yo er lever oversenden, welek wy vort an koning Karl unde de Axelsen 
schicken willen mit den ersten unde geleyde to juwer koningliken gnade!*) 
unde der juwer behoff!‘) laten van en bearbeiden!") der geliken, unde alse de 
tijd unde dach ummetrent Bartolomei to holdende ser kort velt, in deme denne 
juwe koninglike gnade den dach belevede unde de tijd verteyn dage offte dre 
weken vorlengede, uppe men dat deste beth in Sweden besenden mochte. 


Folgt: forder durchstrichen. 

*) Folgt ein durchstrichenes unleserliches Wort. 

*) Uebergeschrieben. In der Zeile: to durchstrichen. 

*) Vorher: begeren durchstrichen. 

») Folgt: gy upp durchstrichen. 

5) Folgt: irluchtigeste durchstrichen. 

7) Folgt: sodanne vordacht durchstrichen. 

3) Durch Gänsefüsse vorne und hinten ausgehoben. 

?) Vorher ein durchstrichenes unleserliches Wort. 

'*) Uebergeschrieben. In der Zeile: koninglike majestad durchstrichen. 
1 Vorher: dergeliken durchstrichen. 

13) Folgt: unde helpere durchstrichen. 

18, Folgt: mit den durchstrichen. 

M) Vorher: koningliken durchstrichen. - 

1* Folgt: unde der van en durchstrichen. 

16) Uebergeschrieben. In der Zeile: majestad durchstrichen. 

!) Am Rande mit Verweisungszeichen. In der Zeile folgt: bearbeiden unde durchstrichen. 
18| Uebergeschrieben. 

Welck wy sunder togeringe denne dechten to donde na juwer!) gnaden behage 
is wal unse wille unde wat?) behegelicheid wy juwer koningliken gnade mit 
gantzen?) willen unde denste dar to forder beflitigen mogen, do wy*) mit demodigeme 
flite gerne.)  Ock alse denne her Magnus Gren, her Thure Thuressen unde her 
Erick Krummendick®) ere volek utgeret unde den unschuldigen kopman’) ute den 
steden angehalet unde beschediget heben unde noch beschedigen, begere mit 
demodiger andacht, juwe gnade dat also vorfogen unde ernstliken bestellen wille, 
se ere volek to hus ropen unde nemande anhalen*) noch beschedigen laten, uppe 
deshalven neyne myshegelicheide forder irstaen, sunder ,vorhoet bliven. Welck 
wy umme juwe koninglike majestat, kennet god, de de sulven to langen tijden 
bewaren mote, war wy konen unde mogen, gerne willen mit notwendigeme 
denste irkennen unde?) bidden desses alle juwer!?) gnaden richtige bescreven 
antword mit den ersten by!!) dessen jegenwardigen. Screven under der stad 
Wismer ingesegel des wy nu tor tijd samptlik gebruken ame avende Marie 
Magdalene, anno etc. LXIX. 

Radessendeboden der Wendeschen stede by der Ostersee van 

der Dutschen hense nu tor tyd tor Wismer to dage vorgaddert 

unde de raid dar sulves. 

Aufschrift: An den heren koning van Dennemarken. 


Entwurf auf Papier. 


470. 


Karl Hurlemann und Konrad Henkiss vergleichen sich über eine Schuld aus einem 
mit des letzteren Ehefrau, Johann  Fusts Wittwe und Peter Scheffer 
gemachten Bücherhandel. 1469. Juli 22. 


Witlik zi, dat schelinge gewest zint twisschen Corde Hurlemanne borgere 
to Lubeke uppe de ene unde Conrade Henkyss van Gudesbergh vor zijk unde 


7) Folgt: koningliken durchstrichen. 

*?; Folgt: beflitinge unde durchstrichen. 

?; Uebergeschrieben. In der Zeile: demodigen durchstrichen. 

5) Folgt: kennet god almechtich, de de sulven juwe koningliken gnade to langen tijden velich 
unde gesunt vristen mate durchstrichen. 

5) Folgt: unde wes desses juwer gnaden belevet, juwer koningliken majestad bescreven antwort 
mit den ersten, gescreven under der van der Wismer durchstrichen. 

*, Folgt: ute Kalme[ren] durchstrichen. 

7) Folgt: angehalet unde bes durchstrichen. 

*) Folgt: unde durchstrichen. 

?) Folgt: wij durchstrichen. 

1) Folgt: koningliken durchstrichen. 

1) Von hier bis zum Schluss von anderer Hand. 

zine elike husfrouwen zeligen Johannis Vustes nalatene wedewen unde ok van 
wegene Peter Soheffers vulmechtich uppe de anderen zijden also van etliker 
sohult unde boke wegene, de Cord Hurleman zeligen Johanni Vust unde Peter 
Scheffere schuldich scholde wesen etc... Darover ze denne dorch de ersamen 
heren Ludike Beren unde Hinrike van Hacheden radmane to Lubeke van deme 
rade darto gefoget fruntliken zint vorliket in nabescreven wijse. Also dat Cord 
Hurleman deme genanten Conrade Henkyss gegeven hefft hundert Rinsche gulden, 
der zijk desulve Conrad van deme erscreven Corde Hurlemane vor desseme boke 
to ziner genoge entfangen unde woll betalet irkande unde hyrmede scholen 
unde willen de erscreven beide part deshalven gescheden wesen unde hebben 
darmede verlaten unde verlatet zyk under malkander unde erer eyn den anderen 
mit eren erven van der wegene van aller furder ansprake unde maninge gantz- 
liken qwijd leddich unde loss. Jussu consulum. Actum ut 


Eintragung in das Niederstadibuch: 1469 Marie Magdalene. 


471. 


Kaiser Friedrich III. fordert alle Fürsten und Städte auf, der Herzogin Margarethe 
von Schleswig auf ihr Erfordern Beistand gegen den Grafen Gerhard 
von Oldenburg zu leisten. 1469. Juli 25. 


Wir Friderich, vonn gotes gnaden Romischer keyser, zcu allen zceitenn 
merer des reichs, zcu Hungern Dalmacien Croacien ete. koningk, hertzog zcu 
Österreich unnd zeu Stier ete.  Embieten allen unnd iglichem fursten, geistlikem 
unnd wertlichem, graven, freyhern, herren, rittern, knechten, retten, burgernn 
unnd gemeynden unnd sust allenn andernn unnsernn unnd des reichs undertanen 
unnd getruwen, in was wirdenn states edder wesens die sien, denn desser unnser 
briffe adder gloublich vidimus davonn furkompt getzeigt wird adder damitt 
ermand werdenn, unnser gnade unnd alles gud.  Erwerdigen hochgebornnenn 
eddelen ersamen unnd liebenn getruwenn. Wir sien vonn wegenn der hochge- 
bornnenn Margareten weilent des hochgebornnen Alfonsen,!) hertzogenn zcu 
Slesewig wittwenn, gloublich unnd gnügsam underricht, wy sie irer rentte zcinse 
nutz unnd gulde, so ir uff der herschafft Renseborch unnd andernn enden für ir 
heymstewr vorschrieben unnd versaczt sei, auch ir cleynett unnd farnnder habe 


1: Adolfen. 
65 


514 1469. Juli 25. 


durch den edeln unnsernn unnd des reichs lieben getruuwenn Gerharden, graven 
zeu Oldemburg, mit eygen gewalt widder alle billichkeit unnd recht ent 
seczt unnd dardurch irer leiplichenn narung beroubet sey, unnd wiewol sie 
darumme zcu meremal, sy wedder yn zu setzcen unnd ir gulde folgenn zcu 
lassenn, anforderung gethann adder ir deshalb geburlichs rechtens statt zeu 
thund beghertt, so sey ir doch des vorsagt unnd der benante vonn Oldemburg 
ir des widder gewesenn unnd er auch die gutter an enden gelegenn, das sie yn 
noch dy guter zeu gehorsam unnsers keyserlichen noch ander gerichts zewang 
zcu recht nicht erlangenn nach bringen muge, unnd doruff demuttiglichenn ange- 
ruffenn unnd gebethenn, ir hirinnen unnser keyserlich gnade unnd mildeheid 
gnedichlichenn mittzeuteillenn unnd zcu gotlicher billichenn gerechtikeid zcu 
furdernn unnd zcu helffenn. Wann nu nicht billich, auch unns nicht lieb were, 
das dy benante Margareth durch sollich frevil entsetezinge unnd vorachtung des 
rechtenn irer leiblichen narunge der vermelttenn nutz unnd gulde sollt beroubet 
unnd entseczt sienn, dorumme so entpfelenn wir allenn unnd iglichem vonn 
Romischer keyserlicher macht ernstlich unnd vestiglich mit diesem briff gebietend, 
ap unnd wann der obgnante vonn Aldemburg, sein undersessenn auch, die, so in 
der gemelten herschafft Renseburg unnd andernn irenn vorschriebenn gutern 
gehorenn und die innehabenn adder ir dorane irrung unnd vorhinderung adder 
denselbenn widder sie und ire gerechtikeid beystand thun, mit iren leiben habe 
unnd gut in iuwer slosser stett mergkt dorffere unnd gebiete kommen, unnd ir 
vonn der ieztgnanten Margarethen iren anwaldenn adder irenn wegenn angelanget 
adder des sust erinnert unnd gewar werden, das ir dann dem rechten zcu hulff 
unnd beystand dieselbenn ire wedderwertigenn, ir leib unnd gut uffhalttenn unnd 
ir umme ire vorberurtt clage unnd spruche, recht zeu dennselbenn ergheen, er 
leib in hafft hehaltten unnd derselbenn gutt volgen lassen unnd zcu thun 
gestaten, so lange bis derselben Margarethen nach innhalt irer vorschreibung 
gnugk bescheenn ist adder deshalb gutlich abgetragen werde, als sich nach recht 
unnd billicheid geburett. Doran tud ir unnser ernstlieh meynunge unnd gud 
gevalenn. Mit orkund diesses briffes besegelt mit unnserm keyserlichem uffge- 
drugkten inssigel gebenn zcu Gratz am funffunndezewentzigistenn tage des mandes 
Julii, nach Cristi geburdt virtzehnhundert unnd ym nununndsechstzigistenn, unnser 
reichs des Romischen im drissigisten, des keysertumbs im achtezehnden unnd 
des Hungerschen im eilfften jarenn. 
Ad mandatum domini imperatoris. 


Unbeglaubigte Abschrift. 

472. 
Lübsche Güter zu Kalmar beschlagnahmt. 1469. Juli 25. 


Peter Kopman Oleff Brage unde schipper Salemon Sampsonssone, alle 
borgere to Calmeren, vor deme ersamen rade to Lubeke unde desseme boke 
hebben gelovet unde zyk vorwillet, dat ze ere beste dar by don willen na ereme 
utersten vormoge by deme gestrengen heren Thur Thurssone rittere, dat sodane 
gudere, so dorch dessulfften heren Thur Thurssone uthliggere unde denere etliken 
borgeren to Lubeke affhendich gemaket unde binnen Calmeren vorkofft, gepartet 
unde gebutet zint, gutliken weddergekart edder na werde betalet mogen werden 
unde dat Jacob Molenbecke, Clawes Ozenbrugge borgers to Lubeke dener, ziner 
vengnisse entslagen moge werden unde weret, dat ze deme so nicht don konden, 
so hebben se zyk des furder vorwillet, dat ze denne uppe pinxsten negest 
volgende wedder in komen willen deshalven to genetende unde to entgeldende so 
vele alse Lub. recht is. Jussu consulum. Actum ut 


Eintragung in das Niederstadtbuch: 1469 Jacobi apostoli. 


473. 


König Christian von Dänemark willig in eine Tagfahrt zu Lübeck. 1469. 
Juli 28. 
Cristiern van godis gnade to Dennemarcken, Sweden, Norwegen, 
der Wende ete. koningh, hertoge to Sleswick, greve to Holsten, 
Stormeren, Oldenboreh unde Delmenhorst. 


Unnse sundergen gunste tovoren. Besunderen guden frunde, so gij uns 
nu geschreven hebben van wegene des vorrameden dages to Calmaren, welken 
Karl Knutsson mit siner selschap nicht to Calmarn sunder bynnen Lubeck 
deneket to besendende, welkit guden frunde wij mit nichte dencken aff to 
slande, uppe dat jowelk gud man kennen sal, dat wij alle wege hebben rechtis 
overbodieh gewessen unde doch des dages halven mangerhande schaden genomen 
hebben unde vorretlijken uns is na gegangen, so wij furder uppe solkeme dage 
bynnen Lubeck vor juw guden frunden willen luden laten, dar gij unser mit 
meher anderen derhalven to aller redelicheit scholen mechtich wessen, andach- 


tigen biddende, sodanen dach vertein dage effte bii der mate na Bartolomei 

vorlengen willen unde ock vorschriven, dat Karl Knutsson unde Jwar Axelsson 
de eren uth der see holden, willen wij uns der gelijken geborlicken aneholden, 
begerende uns des wisse certificacien don unde sodane geleidesbreve, dar de 
unnsen, de wij to Lubeck to solkeme dage sendende werden, ane verwaret sin 
mede schicken willen, sin wij gutwillich tegen juw unde de juwen to vorschul- 
dende Datum Helsingenborch ame dage Pantaleonis, anno ete. LXIX under 
unnseme secrete. 

| Aufschrift: Den ersamen unde achtbaren unnsen besundern guden frunden, 
radessendeboden de[r] Wendesschen stede bij der Ostersee der Dudisschen hensse 
nu tor tijt tor Wismar vorgaddert, samptliiken unde besunderen. 


Original auf Papier mit aufgedrücktem Siegel. 


474. 


Albert, Bischof von Lübeck, bestätigt eine von Gerd von Lenten gestiftete und mit 
35 mk Einkünften ausgestattete Vicarie in der Petri-Kirche, bringt sie 
auch in Verbindung mit den in der Kirche bestehenden Marien Tiden. 
1469. Juli 28. | 


Albertus, dei gracia episcopus Lubicensis. Ad perpetuam rei memoriam. 
Ad ea curis excitamur continuis et libenter dirigimus studia mentis nostre, per 
que cultus ad dei laudem et gloriam augeatur divinus et animarum salus per 
nostrum ministerium valeat procurari Sane pro parte discreti viri Gherardi de 
Lenthen, civis Lubicensis, nobis in Cristo dilecti pia desideria intelleximus ac 
singularem devocionem, quam ad beati Petri Lubicensem gerit parrochialem 
ecclesiam, unacum venerabili nostro capitulo Lubicensi perpendimus, in qua ad 
honorem omnipotentis dei, qui cuneta largitur ac sub titulo et vocabulo beate 
gloriose virginis Marie sanctorumque Simonis et Jude apostolorum Katherine 
atque Dorothee virginum de propriis suis bonis sibi a deo collatis suaque indu 
stria deo auxiliante aequisitis quandam perpetuam vicariam in nova capella 
versus meridiem de bonis quondam Johannis Brolingk, dum vixit consulis 
Lubicensis, noviter edificata atque constructa ad maius altare in ea situatum in 
ipsius Gerardi, parentumque ae omnium progenitorum suorum illorumque eciam, 
quorum interest seu interesse poterit, suarum animarum ob salutem et remissionem 
peccaminum instaurare ae instauratam triginta quinque marcarum Lub. den. 

annuorum reddituum pro quingentis marcis Lub. den. in quatuor villis validi 
famuli Hennekini Swin in parrochia Schonenkerken nostre diocesis cum certis 
aliis redditibus ad nonnulla alia beneficia ecclesiastica spectantibus pro duobus 
milibus marcarum Lubicensium emptorum, prout in certis litteris reddituum 
prefatis Andree Geverdis et Gerardi de Lenthen desuper sigillatis et confectis 
lacius dieitur contineri, unacum nonnullis ornamentis clenodiis et jocalibus, 
videlicet calice argenteo deaurato, missali, tabula lignea notabiliter depicta in 
altari apponenda, casula insigni aliisque ornamentis ad divinum cultum spectan- 
tibus et pertinentibus dotare decrevit. Et propterea idem Gerardus de Lenthen, 
eivis, coram nobis constitutus huiusmodi triginta quinque marcarum annuos 
redditus monete Lubicensis pro dote diete fundande vicarie ad usum inibi 
perpetui vicarii singulis annis in sancti Martini festivitatibus solvendos unacum 
supradictis ornamentis, jocalibus et clenodiis deputavit et assignavit nobisque 
pro fundacione dicte vicarie usuque eiusdem necnon vicarii pro tempore realiter 
et cum effectu obtulit exceptionibus et fraude cessantibus nobisque humiliter 
supplicando, ut ex predictis triginta quinque marcarum annuis redditibus unam 
perpetuam vicariam in ecclesia et capella prefata ad altare memoratum in et ad 
divini cultus augmentum de novo creare fundare instaurare et auctorisare digna. 
remur. Nos vere antefati Gerardi pia desideria voluntates oblaciones assignaciones 
et supplicaciones in domino commendantes ac suis precibus graciosius inclinati 
huiusmodi triginta quinque marcarum annuorum reddituum ornamentorum jocalium 
atque clenodiorum supradictorum oblacionem donacionem et assignacionem gratas 
et ratas habentes et eisdem sub ecclesiastica per nos libertate receptis, prout 
tenore presentium recipimus, ad laudem et honorem omnipotentis dei eiusque 
benedicte matris et gloriose virginis Marie ac sanctorum Simonis et Jude Katherine 
atque Dorothee de et cum unanimi consensu venerabilium virorum dominorum 
Theoderici, prepositi, Luderi, vicedecani, necnon canonicorum et capituli ecclesie 
Lubicensis predicte unam perpetuam vicariam ad altare pretactum in ecclesia et 
capella sepedicta auctoritate nostra ordinaria presentibus dotamus et de novo 
erigimus fundamus instauramus et auctorisamus, ordinantes et statuentes, ut 
vicarius, qui pro tempore fuerit et dictam vicariam obtinuerit, ad solucionem 
quatuor marcarum pro augmentacione memoriarum annis singulis iuxta morem 
eeclesie Lubicensis in fundandis vicariis minime sit astrictus aut quomodolibet 
obligatus, cum capitulum nostrum pro augmento memoriarum huiusmodi a prefato 
Gerardo centum mareas Lubicenses in prompta pecunia receperit et propterea 

inter memoratos capitulum et Gerardum ita sit conventum atque concordatum, 
quodque huiusmodi triginta quinque marearum annuos!) redditus in termino 
superius expresso annis singulis, ut premittitur, vicario pro tempore expedite et 
sine protractione solvantur, ut eo quiecius et feruencius valeat altissimo in divino 
officio famulari; hoc adiecto, quod vicarius pro tempore in capella supradicta ad 
tenendum et habendum perpetuis futuris temporibus lampadem continuam in 
honorem dei et patronorum supradictorum ardentem [sit astrietus]; volentes insuper 
atque statuentes, ut vicarius vicarie huiusmodi pro tempore per se vel alium 
ydoneum horis beate Marie virginis unacum aliis stipendiatis numero tamen sex 
in predicta ecclesia sancti Petri noviter fundatis impedimento legitimo cessante 
interesse teneatur, singulis emolumentis a data presentium inantea donandis atque 
proveniendis utendo, ut in fundacione horarum beate Marie predictarum extitit 
sufficienter expressum atque cautum, ac stipendiarii atque ministri sex horarum 
beate virginis in celebracione divini officii huiusmodi omnibus et singulis orna 
mentis elenodiis et jocalibus ad dietam vicariam, ut prefertur, assignatis ac pertinen. 
tibus pro officio suo necessariis uti atque frui debent, ipsius tamen vicarii pro 
tempore consensu et voluntate desuper legitime requisito. Vicarius eeiam dicte 
vicarie ante altare maius supradictum missam libere, cum sibi placuerit et devo. 
cionem habuerit, missam decantandam beate virginis non impediendo celebrare atque 
legere poterit atque valeat stipendiariorum prefatorum consensu vel assensu 
minime habito seu requisito, memoriarum quoque et consolacionum eiusdem 
ecclesie ad instar aliorum vicariorum ibidem percipiet fructum. Adicimus eciam, 
quod vicarius pro tempore obedienciam domino decano seu vicedecano et jura 
mentum solitum de observandis statutis et consuetudinibus ipsius capituli et 
ecclesie nostre Lubicensis faciet et prestabit. Missas vero tempori congruentes, 
prout deus ministraverit, in dicto suo maiori et semel in ebdomada pro fidelibus 
defunctis per se vel alium devote in minori altari sepedicte capelle, prout sibi 
visum fuerit, libere celebrabit, rectori pre tempore prout ceteri vicarii eiusdem 
ecclesie obediat in licitis et consuetis. Ceterum quia utilitatibus ecclesiasticis 
deservientes equum est piis consolacionibus honorare, prefato Gerardo van Lenthen 
et eius pronunc legitime uxori, quoad vixerint, ipsis vero de medio sublatis ipsorum 
filis et filiabus legitimis et naturalibus et consequenter ad quartam generacionem 
inclusive, ut ad vicariam eandem, cum vacaverit, personam ydoneam libere 





3) 1: annui. 

presentare possint et valeant, de consensu et voluntate prefati capituli Lubicensis 
tenore presentium concedimus potestatem et omnimodam facultatem; Gerardo vero 
et uxore sua legitima ac filiis et filiabus utque in quartam generacionem, ut 
premittitur, defunctis et in domino requiescentibus collacio provisio et omnimoda 
disposicio vicarie supradiete apud nostrum capitulum Lubicense extunc perpetuo 
remanebit. In quorum omnium et singulorum fidem et testimonium premissorum 
presentes nostras fundacionis litteras tam nostri quam dictorum dominorum decani 
et capituli sigillorum iussimus et fecimus appensione communiri. Datum Lubeck, 
anno a nativitate domini millesimo quadringentesimo sexagesimo nono ipso die 
Panthaleonis martiris, quodque premissa omnia fiant et observentur sine preiu- 
dicio nostri capituli, plebani capellanorum aliorumque divinorum officiorum dicte 
ecclesie sancti Petri Lubicensis Datum ut supra.!) 


Original im  Gutsarchiv zu  Trenthorst. Ein Rest des bischöflichen Siegels hängt an roth 
seidenen Schnüren, das Siegel des Kapitels fehlt, sowie auch die Schnüre, doch sieht man die Löcher, durch 
welche sie gezogen waren. 


475. 


Albert Krummendik, Bischof von Lübeck, bestätigt eine Stiftung zur Absingung von 
Horen in der Petri-Kirche zu Ehren der Jungfrau Maria. 1469. Juli 28. 


Albertus, dei et apostolice sedis gratia episcopus Lubicensis. Ad perpe- 
tuam rei memoriam. Dum precelsa dei genitricis merita inter mentis arcana 
recensemus, profecto nil aliud dignissimum arbitramur et congruum, quam ut ad 
ilius, que nostras culpas apud sanctum suum genitorem [!| quem mirante natura 
genuerat, sola delere sufficit, singularem yperduliam evarum laudum ministri et 


7 Unter der Urkunde steht noch Folgendes: Et nos Albertus, episcopus prefatus, attendentes 
tempore date infrascripte quandam novam vicariam ad minus altare in prescripta capella beate Marie vir- 
ginis erectam fundatam et per eiusdem vicarie vicarium in divinis deserviendam decrevimus igitur ac 
de vicarie maioris altaris in eadem capella patronorum consensu decernimus per presentes, quatinus 
missam quam vicarius dicti maioris altaris ebdomadatim pro fidelibus defunctis ad dictum minus altare iuxta 
tenorem fundacionis fuisset celebraturus, ad suum proprium videlicet maius altare perpetuis futuris tempo- 
ribus observet, non obstante tenore fundacionis prescripte. Datum in castro nostro Uthinensi in profesto 
beati Viti martiris, anno domini MCCCCLXXX sub corroboracione nostri subimpressi sigilli ae notarii 
infrascripti subcriptione in evidens testimonium premissorum. 

Ad mandatum dicti domini Alberti ego Gherardus Schare, clericus Lubicensis, 
publicus sacra imperiali auctoritate notarius, manu propria subscripsi. 

!) Juni 14. 

stipendiarii ordinentur. Sane hoc ipsum nonnulli providorum virorum videlicet 
Andree Geverdes, consulis, Petri Nyestadt, Gherardi Lenthen et Wylhelmi 
Kortsack civium Lubicensium, predicte genitrici devoti, tam salubriter quam 
devote intendentes, certos annuos redditus ad duo Andreas Geverdes consul 
quadringentas, Petrus Nyestadt quadringentas similiter ad duo, Gherardus de 
Lenthen ducentas ad unum, ad reliquum vero stipendium Guilhelmus Kortsack 
ducentas marcas una cum certis aliis pecuniis ad nonnulla alia beneficia spectan- 
tibus et pertinentibus usque ad summam duorum milium marcarum Lubicensium 
in quatuor villis validi domini Henneke Swyn in parochia Sehonenkerken nostre 
Lubicensis diocesis emptarum et comparatarum, prout in certis literis prefati 
Andree Geverdes et Gherardi de Lenthen desuper sigillatis et confectis latius 
dicitur contineri, nobis et dicte nostre ecclesie Lubicensi pro!) stipendiariorum 
sive ministrorum et evarum laudum hujusmodi fundationem instaurationem dota- 
tionem et erectionem offerri realiter et divisim procurarunt, prout cum effectu 
obtulerunt, in intimis eorum gerentes desideriis, ut dieta dei genitrix mater et 
virgo pudiea tanto pro eis majestatem interpellat, quam per sui partum salutarem 
eidem majestati vicinior effecta est et dictarum laudum evarum preconiis per stipen- 
diarios et ministros eos prefatos singularius attollitur. Nos igitur, quos pastoralis 
animus sollicitat, ut illa, que divini cultus augmentum respiciunt, favorabiliter 
admittamus, predictorum offerentium piissima desideria in domino commendantes 
de consensu et beneplacito venerabilium et circumspectorum virorum, domini 
Theoderici prepositi, Luderi vicedecani canonicorumque et capituli ecclesie nostre 
Lubicensis tam hujusmodi oblatos redditus quam etiam futuros ad id perpetuis 
temporibus offerendos in protectionem ecclesiastice libertatis atque nostram recipimus, 
ut ex eis et cum eis sex stipendia ecclesiastica pro decantatione duntaxat horarum 
officii sacratissime virginis et matris Marie memorate in ecclesia sancti Petri 
Lubicensi, in nova capella versu meridiem de bonis quondam Johannis Brolingk 
consulis dum vixit Lubicensis edificata atque constructa modo et ordine subjugendo 
tenore presentium auctoritate nostra ordinaria absque aliquo capituli prefati 
rectorum vicariorum et officiantium pro tempore ecclesie sancti Petri predicte 
prejudicio fundamus et erigimus, instauramus atque dotamus, necnon redditus 
huiusmodi ad ipsa stipendia pro sui dotatione applicamus ita et taliter, quod ad 
prima duo providus et diseretus Andreas Geverdes consul et ad alia duo Petrus 


7) rectius ad. 

Nygestadt, ad quintum vero Gherardus van Lenthen, ad sextum et ultimum 
stipendium Wilhelmus Kortsack, cives Lubicenses, dum vixeriut et in humanis 
egerint, ipsis vero in domino quiescentibus eorundem Andree Petri Gherardi et 
Wilhelmi nepotes utriusque sexus homines et non ultra, senior tamen ex genealogia 
predicta, ad stipendia supradicta, cum vacaverint, respective tamen, personas 
idoneas et abiles venerabili capitulo nostro Lubicensi, sine tamen predicto' preju- 
dicio instituendas sive commendandas respective, ut premittitur presentabunt. 
Quibus omnibus in domino defunctis et premortuis provisores stipendiorum 
predictorum unum de capellanis, lectoribus, magistris scholarum seu succentorem 
ecclesie Lubicensis aut unum ex locatis earundem custodibus tam majoris quam 
aliarum ecclesiarum civitatis Lubicensis, quem magis idoneorem reputaverint, 
dicto nostro capitulo presentabunt, eorundem de meritis excessibus et delictis 
conjunetim et divisim exigentia capitulo nostre ecclesie reservata, ita tamen quod 
presbiteri et gloriose virginis Marie stipendiarii numero sex sic assumpti, omnes 
et singuli, aut de consensu dieti domini decani rectoris et provisoris huiusmodi 
stipendiorum pro tempore per alios idoneos presbiteros singulis diebus feriatis 
aut non feriatis dictas horas offici, videlieet matutinum estivale tempore in 
principio sexte horarum horologii ecelesie beate virginis Marie nostre civitatis 
Lubicensis incipiendo cum tribus lectionibus et totidem responsoriis et laudibus, 
deincepsque sub uno contextu sine notabili pausa intermedia primam tertiam 
sextam missam et nonam ante prandium, statim finito in ecclesia sancti Petri 
completorio et vigiliis dummodo cantantur per rectorem et vicarios, vesperas et 
completorium dicte Marie virginis etiam sub uno contextu et sine notabili pausa 
intermedia, quemadmodum singulis temporibus secundum ordinarium universalis 
ecclesie congruerit, ad instar canonicarum horarum beate Marie virginis, in nostra 
ecclesia Lubicensi in choris duobus inibi cum sedilibus ad hoc aptatis decenter 
se locando, pausatim et distincte devotione qua potuerint, nisi per cantum ecclesie 
sancti Petri predicte et aliquando propter festi solennitatem aut specialium funerum 
advenientium seu forsan sermocinationem in ecclesia saneti Petri predicta restantem 
preventi et impediti fuerint, in quibus plebano eeclesie sancti Petri antedicte pro 
tempore liberam relinquimus ordinationem decantando, et quotiens ex causis 
predictis aut alias a cantu prohibentur, submissa voce omnes et singuli in alterutrum 
respondendo similiter distincte et devote legere debeant atque teneantur, quodque 
in ordinatione cantus pro tempore congruenti et chori decentia illi, quem plebanus 


ecclesie saneti Petri pro tempore ad hoc ex ipsis ordinaverit reliqui stipendiarii 

obedire teneantur. Ut igitur premissa inviolabiliter et inconcusse observentur 
et prefati stipendiarii se mutuo corrigant videlicet penas inter se faciendo, volumus 
et ordinamus, ut premissa fiant ad instar horarum virginis gloriose in nostra 
ecclesia Lubicensi. Ceterum volumus et ordinamus, quod hujusmodi stipendia, 
eorundem emolimenta, debent esse communia et in communi dividi, etiam redditus 
eorundem de communi emoneri et omnia onera supportari sub lucro et damno 
stipendiorum predictorum. Porro volumus, statuimus et ordinamus, quod, si ultra 
premissa prefatis stipendiariis sive ministris predicte virginis Marie devote donata 
fuerint aut in futuris quomodolibet dabuntur, quod illa et ipsa, qualitercunque 
donantur sint communia, atque viearius vicarie Gherardi van Lenthen in eadem 
capella per Gherardum fundate eorundem, ut premittitur, postea donatorum in 
omnibus et per omnia sit particeps, denique ut redditus et stipendia supradicta 
adeo notorie publicentur, quod illorum, quorum interest vel quomodolibet in 
futurum intererit, de ipsis ignorantiam et consequens in eis, prout ad ipsum pertinet 
conservandum desidia pendere valeat quovismodo. Similiter volumus statuimus et 
ordinamus, quod super fundatione et designatione stipendiorum hujusmodi eorun- 
demque explicatione ulteriori, scilicet in quibus villis sive bonis hujusmodi 
redditus consistant, duo registra conficiantur, quorum' unum in armario ecclesie 
nostre Lubicensis pro dominorum decani et capituli, et aliud in capella horarum 
predietarum pro eorundem stipendiariorum usu sana et integra reponantur inibi 
perpetuis futuris temporibus conservanda. Porro si quando redditus stipendiorum 
huiusmodi seu ipsorum partem de locis seu bonis, in quibus consistunt, ex gratia 
forsan venditoribus in emptione concessa, redimi contingat, volumus et ordinamus, 
ut hoc casu capitalis summa, qua mediante redemptio fiat hujusmodi, prefatis 
domino decano et capitulo et non pro tempore ad stipendia deservientibus cum 
scitu tamen patronorum solvatur atque nichilominus ipsi deservientes sive stipen- 
diati virginis Marie suis laboribus et expensis eandem capitalem summam in 
similes vel saltem alios perpetuos annuos redditus de consilio et consensu eorun 
dem dominorum decani et capituli neenon patronorum convertere teneantur. 
Demum ne vicariis aut officiantibus in ecclesia sancti Petri existentibus pro 
tempore ex fundatione atque ordinatione predicta aliquod prejudicium generetur, 
volumus et ordinamus, quod prefati stipendiarii in predicta ecelesia sancti Petri 
nullo modo ad questum se convertant, nec alibi quam in capella hujusmodi 
cum religione incedant, nisi hoc beneficii vel officii alterius ratione in ipsa 
ecclesia sancti Petri competierint ^ Postremo volumus et ordinamus, quod 

alia stipendia sive pro honore alieujus sancti sive ex memoria alicujus defuncti 
et undecunque veniant seu advenire possint, in dieta capella institui aut fundari 
non possint aut debeant, nisi de nostro et dieti nostri capituli expresso consensu, 
loca vero sive bona, in quibus supradicti redditus consistunt in registro designationis 
bonorum predieto exprimantur. Postremo et ultimo cum stipendia supradicta et 
de eis beneficia ecclesiastica fuerint facta, volumus, collationem provisionem et 
aliam quamlibet dispositionem, cum vacaverint, ad prefatum nostrum capitulum 
spectare et pleno jure pertinere. In quorum omnium et singulorum fidem et 
testimonium premissorum presentes nostras fundationis literas tam nostri quam 
dictorum dominorum decani et capituli sigillorum jussimus et fecimus appensione 
communiri Datum Lubek, anno a nativitate domini millesimo quadringentesimo 
sexagesimo nono ipso die Pantaleonis martiris. Quodque premissa omnia fiant et 
observentur sine prejudicio nostri capituli plebani capellanorum aliorumque 
divinorum officiorum diete ecclesie saneti Petri Lubicensis. Datum ut supra. 


Aus Melles Sammlung. 


476. 
Verkauf von Hafer an Gäste verboten. 1469. August 1. 


Witlik zij dat de herbergerer bij deme Koberge wonhafftich vor deme 
rade to Lubeke zyk hebben beclaget, wo dat etlike vorkopere uppe deme Koberge 
unde in der Borchstrate wonhafftich eren gesten vorkopen haveren en to vorfange 
hinder unde schaden ete. Darup de rad hefft affgesecht unde gedelet dat nyn 
vorkoper der herbergerer gesten in eren herbergen haveren vorkopen schall by 
broke des rades. Jussu consulum. Actum 


Eintragung in das Niederstadtbuch: 1469 Vincula Petri. 


474. 
Der Rath von Lübeck theilt dem Rathe von Stralsund mit, dass seine Abgeordneten 


beabsichtigen, bei günstigem Winde am 16. August nach Kopenhagen 
abausegeln. 1469. August 2. 


Unsen fruntliken grud mit vermogen alles guden tovorn. Ersamen heren, 


bisundern guden frunde. So gij uns under andern gescreven hebben, wo dat 

gij de dachvard to Copenhaven verramet mede besenden willen, unde alse de 
radessendeboden unlanges tor Wismer vergaddert an den heren koningk to 
Dennemarcken umme geleide gescreven hebben, unde offt denne sodane geleide 
vor de radessendeboden der stede so drade nicht konde overkomen unde de here 
koningk villichte uppe de naheid nicht en were, beghere gij wij juw bij dessem 
jegenwardigen juwem boden vorschriven willen, offt wij denne ok to sodanem 
dage to Copenhaven dencken to sendende edder nicht unde des unse andacht 
unde meninge, unde dat wij juw de tijd vorkundigen willen, wanner dat de 
unse berede zin scholen to zegelende ete.. Sodanen juwen breff hebben wij 
gutliken entfangen unde wol vernomen unde begheren juw des gutliken weten, 
alse unse, der van Rostock radessendeboden mit den Wismerschen an den heren 
koningk to Dennemarcken, de nu tor tijd to Copenhaven is, van wegen des 
geleides vor de radessendeboden to erwervende gescreven hebben, so zin wij 
dagelix sodanes geleides wardende. Unde de unsen scholen unde willen aller 
dinghe berede wesen afftosegelende des negesten daghes na unser leven frouwen 
dage assumpcionis negest volgende,!) indeme ze wynt hebben. Ok, gunstigen 
guden frundes, so alse gij unde wij mit den andern unsen frunden der stede 
bij den heren koningk Cristiern to Copenhaven umme trent unser leven frouwen 
daghe assumpeionis negest komende to dage dencken to schickende, duncket uns 
radsam, gij twe effte dree van juwen eldesten borgern, de de legenheid der 
Dutschen eerde uppe Schone weten, dar mede to dage bringen, efft des to 
donde worde, dat men de Dutschen eerde began scholde, dat men denne sulker 
borger darto gebruken mochte. Welk wij den andern unsen frunden ok so 
hebben vorsehreven unde wij dencken, deme ok so to donde dergeliken. Gode 
almechtich zijt bevalen. Screven mit der hast, under unsem signete, am mid- 
weken na Petri ad vincula, anno Domini ete. LXIX*. 


Borgermestere unde radmanne der stadt Lubeke. 


Aufschrift: Den — — radmannen tom —, unsen w. 8. w. 


Original im Stadtarchiv zu Stralsund. Von dem  Pergamente ist ersichtlich unten ein Stück 
abgeschnitten, so dass ein Theil der Aufschrift fehlt, auch von dem aufgedrückten Siegel keine Spur sichtbar ist. 


!) August 16. 

478. 


Der Rath zu Lübeck zeigt dem Rathe zu Riga an, dass der Ritter Ake Axelsson 
sich nicht in Lübeck eingefunden habe, dessen Streitsache mit dem daselbst 
anwesenden Herman Reineman noch ungeschlichtet sei. 1469. August 5. 


Wi borgermester unde radmanne der stad Lubeke bekennen unde betugen 
openbar in unde mit desseme breve vor alsweme, so alse denne de erbare unde 
gestrenge her Ake Axelssone ritter etlike tosprake to deme ersamen her Hermen 
Reynemanne, radman to Rige, alse van wegene ener bardesen unde gudere, de 
he heren Aken entforet schole hebben, vormenet to hebbende,!) alse her Ake 
dat under lengeren inneholde an uns int jar viffundesestig ummetrent sunte 
Mertens dage hefft gescreven. Aldus hefft her Ake ok in zineme breve an uns 
gesand beroret, he wulle zijk alles dinges by uns laten unde der menen Hense, 
dat wij eme helpen, so vele alse recht is, wente de in der Rige doch ok in der 
Hense zint unde he dar binnen wonafftich is etc.) Welke zake her Hermen ok 
aller dinge bij uns gesat hefft to entscheidende, so he uns dat ok uterliken hefft 
gescreven unde uppe dat ze an beyden zijden umme alles guden unde ok dat 
de unschuldige zevarende man der wegen nicht beschediget wurde, entschejden 
mochten hebben wurden,?) hebben wij en an beyden zijden meer dan eens rede- 
like tijde) dar upp ze in unse stad komen edder ere vulmechtigen zenden 
scholen,’) umme ze to entscheydende vorscreven,®) welkerer tijde her Ake sulven 
nicht hefft gewardet, ok dorch zinen vulmechtigen nicht hefft gewarden laten. 
Men her Hermen hefft dar in egener personen binnen unser stad meer dan eens 
gewardet, aldus de zake’) unvorscheden noch vor uns?) henget. In tuchnisse 
der warheit is unser stad secrete witliken henget an dessen breff. Gheven na 
der bord Cristi unses heren dusent veerhundert ime negen undesestigesten jare 
ame sonnavende vor sunte Laurencii dage anno LXIX. 


Entwurf auf Papier. 


v.t. h. am Rande nachgetragen. 

2, Folgt: Darumme unde uppe dat de zake durchstrichen. 

*) e. m. h. w. am Rande. 

*$) Folgt: umme ze to schedende durchstrichen. 

5) Folgt: vorscreven durchstrichen. 

5$ Am Rande. 

?) Folgt: unvorscheden van noch vor uns noch durchstrichen. 
*) n. v. u. übergeschrieben. 

479. 


Der Rath von Lübeck theill dem Rathe von Kiel die auf einem  Hansetage him. 
sichtlich der Heringionnen gefassten Beschlüsse mit. 1469. August 5. 


Unsen fruntliken grut mit vermogen alles guden. Ersamen heren, besun 
dernn guden frunde. Wy twivelen nicht, juw zij wol bigekomen, wo dat binnen 
unser stad umme trent deme sondage Jubilate! negest vorleden umme wolvard 
des gemenen besten vorgaddert weren de erliken radessendeboden der gemenen 
stede der Dutschen Henze, dar gij ok vorschreven weren to komende ete. Aldus 
don wy juw gudliken weten, dat de gemenen radessendeboden der stede dar 
vorgaddert under andern articulen dat gemene beste unde wolfart unnser aller 
stede andrepende hebben vorhandelt unde besloten sunderges alse van wegen 
der heringtunnen, der beth heerto grot gebrek inne is gewesen, so hir nafolged, 
dat men furder meer in tokomenden tijden nyne heringtunnen maken edder 
voren schall ane ze zin na dem  Rostkere heringbande gemaket na inneholde 
der olden recesse, unde dat men de heringtunnen wrogen schole na ener amen, 
der achte gan in ene heringtunnen, unde sulkend scholde angegan hebben uppe 
sunte Johannes babtisten dach to middensomer negest vorleden. Unde de tunnen, 
de vor sunte Johannis dage gemaket weren, der scholde men losen unde de 
sliten vor sunte Dionisii dage negest komende.?) Konde men deme so nicht 
don, indeme qwade Schonreyse wurde, dat god beteren wille, denne mogen de 
stede hir by der zee darto belegen darumme tosamende komen unde furder tijd 
vorramen, so des is van noden. Unde wat tunnen na sulker vorrameden tijd to 
klene bevunden werden, schal men denne richten na uthwisinge der olden 
recesse vor valsch, unde we sulke mate der tunnen behuff hefft, mach de to 
Rostock halen. Welk der stede beslut unde recess wy jw unde meer andern 
steden vor sunte Johannis dagh vorbenomed vorscreven scholden hebben, dat 
doch umme nodsake willen uns darane vorhinderende beth herto is vorbleven. Alsus 
so seriven wy juw noch sulkent in guder meninge unde begeren, gij sulkent 
juwen borgern unde bodekern willen geven to kennende. Dat vorschulden wy 
umme juw alle wege gerne. Sijt gode bevalen. Screven under unser stad 
secrete, am sonnavende na sunte Petri ad vincula, anno LXIX?*. 

Borgermesteré unde radmanne der stad Lubeke. 

Aufschrift: Den — — radmannen tom Kyle, unsen u. s. w. 


Original im Staatsarchiv zu Schleswig mit geringen Spuren des aufgedrückten Siegels. 


April 23. 2) October 9. 

480. 


Vollrad und Otto von Ritserau für sich und im Namen ihres Bruders Hartwich 
quitiiren den Rath von Lübeck über 700 mX, von welchen 600 an den 
Bischof Albert von Lübeck und 100 mk an dessen Official Johann 
Wildung gezahlt und die auf die Kaufsumme für Ritzerau in Anrechnung 
zu bringen sind. 1469. August 5. 


Wij Volrad unde Otte van Ritzerouwe knapen bekennen opembar in 
unde mit dessem breve vor uns unde van wegen Hartich van Ritzerouwe, unses 
broders, des wij zine vormundere zint, vor alsweme, dat de erwerdige in god 
vader unde here, her Albert bisschop der kerken to Lubeke, van unser wegen 
sesshundert, unde de ersame her Johan Wildungk, dessulfften heren bisschoppes 
officiall, hundert mark Lubesch van deme ersamen rade to Lubeke to unser 
noghe unde willen entfangen hebbeh van sodaner summe geldes, so desulve rad 
uns van wegen des slotes to Ritzerouwe togesecht hefft to gevende. Unde wy 
Volrad unde Otte vor uns, unsen vorscrevenen broder unde unser aller erven 
hebben vorlaten unde jegenwardigen vorlaten den erscrevenen rad to Lubeke 
unde ere nakomelinge van wegen der ergemelten sovenhundert mark Lubesch 
van aller furder ansprake tosage unde maninge gentzliken qwijd leddich unde 
los, des wij Volrad unde Otte vorbenomed vor uns den erscrevenen unsen broder 
unde unser aller erven to merer orkunde unde witlicheit unse ingesegele witliken 
henget hebben laten an dessen breff, de geven unde screven is na der bord 
Cristi unses heren dusend veerhundert in deme negenundesostigesten jare, des 
sonavendes na Panthaleonis martiris. 


Original mit beiden anhängenden Siegeln. 


481. 


Der Rath von Lübeck zeigt dem Rathe von Lüneburg an, dass an der zur Bezahlung 
fälliger Renten gesandten Quantität Salz 30 Last fehlen, und bittet, auch 
diese zu senden. 1469. August 9. 


Unsen fruntliken grud mit vormogen alles guden tovorn. Ersamen wijse 


heren, besundern guden frunde So alse gy den ersamen hern Johan Wer, 
juwen eappellan, hir mit solte tor stede hebben, aldus hebben unse borgere, den 

des tokomet, sulk solt to entfangende belevet unde willen dat gerne by sick 
holden twe effte dre weken uppet durste to juweme besten. Jodoch wil sulk 
Bolt nicht tolangen, de renthe uppe paschen anno LXVII unde LXVIII negest 
vorleden bedaget aller dinge to betalende, wente darane noch wol by dertich 
lasten enbreken, so wy vorstan, darvan zijk denne unklar rekenschopp vorheven 
wolde, dat wy lever segen vorhud. Darumme unde uppe dat de unse, den des 
tokomet, destebeth tovreden gestalt werden, is unse guddunckent, gij sulke dertich 
last ane sument mit uns tor stede schicken umme alles guden willen.  Vorseen 
wy uns gensliken to juw, unde des juwe gudlike bescreven antworde by dessem 
unsem jegenwardigen. Sijt gode bevalen. Screven under unser stad secret, am 
avende Laurencii martiris, anno etc. LXIX. 
Borgermestere unde radmanne der stad Lubeke. 
Aufschrift wie gewöhnlich. 


Original im Archiv zu Lüneburg mit grösstentheils erhaltenem Secret. 


482. 


Der Raih zu Lübeck lädt den König Karl von Schweden zur Tagfahrt in Lübeck 
ein. 1469. August 11. 


Domino Karlo regi Swecie etc. 


Irluchtigeste hochgeboren furste, gnedige leve here. So alse juwe gnade 
den vorrameden dagh to Kalmaren afgestellet unde enen anderen dagh binnen 
unser stad Lubeke umme sunte Bartholomei tijd!) nw negest komende belevet 
hebben to besokende, van der wegene wy by deme irluchtigesten hochgeboren 
fursten unde heren, heren Cristierno to Denemargken etc. koninge dessulven 
dages halven aver vorarbeiden hebben laten, de uns van der wegene gescreven 
hefft, so gij ute zines breves ware copien, hir inne vorsloten, wol werden vor 
nemende, syne gnade hefft uns ok to juwer gnaden, der gestrengen her Erik 
unde Ywar Axelssene behuff seker geleyde gesand, dar van wij juw ware 
vidimus?) unde dar to vor?) juwe gnade de genanten her Erik unde Y war unde 


') August 24. 

7) Im ersten Entwurf folgt: under unseme ingesegele bij desseme unseme jegenwardigen 
Johannem Bersen[brugge], durchstrichen. 

*) Im ersten Entwurf: vor — veerhunderste am Rande mit Verweisungszeichen. 

de juwen sulff veerhunderste unse zeker velich geleyde dergeliken under unseme 
ingesegele by desseme unseme leven getruwen Johannem Bersenbruggen zenden, 
de gij alle lesende!) wol vornemende werden unde?) de waren hovedbreff heren 
koningk Cristierns geleyde hebben wy to juweme unde der juwen besten in 
guder vorwaringhe by uns liggende unde bidden deger andachtigen juwe koning- 
like majestad unde de Axelssene, sulken dach umme alles guden unde wolfart 
des gemenen besten willen nergene mede afstellen, sunder yo besenden willen,°) 
wente wij heren koningh Cristierne ok sulff veerhunderste*) in aller mate gelijk 
juw unde de Axelssene°) in unse stad de5) erscreven dachfart to besokende geleidet 
hebben unde dat?) juwe gnade uns by desseme sulven seker velich geleide to 
behuff heren koningk Cristierns na nodrofft zenden willen dergeliken; ok dat 
juwe gnade ernstliken wille bestellen, dat her Ywar Axelssene de zine ane 
sumend uth der zee rope, gelijk he uns gescreven unde entboden hefft, uppe dat 
de unschuldige zefarende man?) unbeschediget blyven moge, umme*?) furder moye, 
de anders entstan mochte, to vorhodende. Wo wol de zine vaste totast in der 
zee gedan hebben boven zine breve unde toseggent, des wy uns an eme nicht 
hebben vormodet unde!" bidden andachtigen, heren Yware Axelssene willen 
underrichten, he unsen borgeren unde inwoneren ere genomen gudere wedder- 
kere, angeseen unsen vlijt, beth her to bewiset, unde ok wes uppe der erscreven 
dachfart gudes don mogen, dat! juwe gnade de Axelssene unde juwe biliggere 
mit!?) heren koninge Cristierne unde zinen biliggeren to vreden unde guder 
eendracht moge komen. Dar ‚ane schall uns arbeides, moye unde vlijte nicht 
vorvelen. Ok!?) gnedige leve here bedancken wy juwen gnaden hochliken, dat 


T7) Im ersten Entwurfe folgt: to guder mathe, durchstrichen. 

7) Im ersten Entwurfe: unde — liggende am Rande mit Verweisungszeichen. 

5) Im ersten Entwurfe übergeschrieben. 

*) Im ersten Entwurfe: s. v. übergeschrieben. 

*) Im ersten Entwurfe folgt: ok geleydet hebben, durchstrichen. 

9) Im ersten Entwurfe übergeschrieben, in der Zeile: tor, durchstrichen. 

?) Im ersten Entwurfe: u. d. — dergeliken am Rande mit Verweisungszeichen. 

*) Im ersten Entwurfe übergeschrieben. 

?) Im ersten Entwurfe: umme — vorhodende am Rande mit Verweisungszeichen. 

1%) Im ersten Entwurfe: unde — ok wes, mit dem Zusatze: ut supra am Rande nachgetragen 
mit Verweisungszeichen. 

11) Im ersten Entwurfe zuerst: dat gij mit den juwen durchstrichen. 

19, Im ersten Entwurfe folgt: juweme wedderdele durchstrichen. 

15 Im ersten Entwurfe: Ok — gude deme heren am unterem Rande nachgetragen mit 
Verweisungszeichen. 

gij dessen unsen jegenwardigen gnedichliken hir bevoren gehoret unde ene mit 
juweme geschencke gudliken afgewiset hebben unde bidden andachtigen, gij ene 
aver gnedichliken horen, eme gelijk uns sulven uppe dit mael geloven!) unde 
dar ane mit deme besten jw bewisen willen. Dat vordene wy umme etc. 
Datum under etc. ame vridage na?) sunte Laurenci] dage, anno LXIX. 

Consules Lubicenses.?) 


Zwei Entwürfe auf Papier. 


483. 


Claus Rantzau bittet den Rath von Lübeck um Rath in Bezug auf das Verhalten 
gegen den Grafen Gerhard von Oldenburg. 1469. August 12. 


Mynen fruntliken denst unde wes ik iver leve unde gudes vormach. 
Ersamen leven heren unde besundergen guden frunde Juwer leve breff an de 
manscop gesanth, darbij aveschriffte iuwer ersamenheit unde iuwes kopmannes 
olderlude unde menheit breve an her Gerde gesanth, hebbe ik vordan in etlike 
van der manscop geschicket unde ok mit etliken muntliken darumme to sprake 
geweset, den sodant gantz wol behaget unde menen wol, dat he sodant wol mer 
wesen leth unde mach deshalve over rugge krupen alse de suegel deit etc. 
Guden frunde iuwe guden grunth unde meninge machme in dessen unde in 
allen dingen mercken, in wat mate gij de ridderscopp in dessen landen menen 
etc.. Ik en twifel nicht, iuwer leve sendeboden, de to stede weren, hebben iuw 
wol ingebracht, dat wij unse frund den Diitmersschen to willen dar mede tor 
stede hadden, de sulfften unse frund qwemen mit deme heren bisscoppe van 
Bremen dar to etliker sprake, unde vorhandelinge, unde wes de aveschede der 
vorhandelinge dar wass, sende ik iuw darvan ene waraftige copien bij desseme 
breve, vorwaret dat in radess wyse bij iuw blive, dar de bisscop van Bremen ok 
umme beden hadde. Alse ik van etliken unsen frunden, de dar tor stede 
weren, vornomen hebbe, so vintme den vorgesereven heren bisscoppe unde de 
sinen gudwillich beide iuw unde uns. Hiir wil iuwe leve uppe vordacht wesen, 
wen gij de schriffte lesen laten hebben, wat dar nuttest unde best ane si], 


' Am Rande mit Verweisungszeichen. In der Zeile stand: horen, durchstrichen. 
?) Am Rande; in der Zeile: vor durchstrichen. 
5| Fehlt im ersten Entwurf. 

unde mochten my dar juwen guden rad uppe weten laten etc... Ock do ik iuwer 
leve weten, dat her Gerd gelyck iuw iuwen borgeren an den rad van Hamborch, 
ver kerspel unde menheit gescreven hefft Do sick de rad unde meynheit dar- 
umme bespreken wolden unde uppe dat huss vorbodet weren, wo her Gerd 
do vor dat radhuss qwam sulff dorde mit rutingen uppe der sijden, unde wo de 
rad de menheit uppe dat huss bij der sijden des radhuses wijsede, do se van 
her Gerde vornemen, do he uppe dat radhuss gelaten warth, wo othmodigen 
he sick do hadde, sine kogelen ave unde mid neghenden, unde de rad do men 
van eme geheten warth: Leven heren unde mit mer ummestendicheit. "Wes he 
vor antwort krech, hebbet iuwer ersamheit juw sendeboden wol clarliken under- 
richtet, de do sulvest bynnen Hamborch qwemen etc.. Alse, guden frunde, hadde 
wij id nu wol so sloten to Pretze, ift id iuw nutte duchte, dat wij wolden 
seriven an den rad van Hamborch, ok in de menheid ok in prelaten stede unde 
bur hir ymme lande. Hir wiliuwe leve my iuwen guden rad uppe weten laten, 
den wij iuwer leve dar gerne willen ane horen, des ik so van den anderen in 
bevele hebbe. De sulfften iuwe leve god vriste unde spare, sunth unde salich 
to langen tyden, unde bedet over my alwege alse over iuwen guden unde truwen 
frund. Sereven to Plone under myneme ingesegel. Anno LXIX? amme sonavende 
na Laurencij. 
Clawes Rantzsouwe seligen heren Schacken sone. 

Ick sende iuwer leve ok enen bref den ik entfinck, alse desse bref to 
screven was, van des provestes stolte to Pretze, dar hefft sin bade nu twige 
vorgeves geweset, ok en hefft he tome Tzitzermer nen segel kregen. 

Aufschrift: Den ersamen unde wysen borgermesteren unde radmannen 
der stad Lubke sinen besundergen guden frunden fruntliken screven. 


Original auf Papier mit theilweise abgesprungenem Siegel. 


484. 


Erwiderung des Raths von Lübeck auf die Anfrage des Claus Ranizau. 1469. 
August 13. 
Dem duchtigen knapen Clawes Rantsouwen, zeligen heren 
Schacken sone, unserm besundern guden frunde. 


Duchtige leve Clawes, besundern gude frund. Juwen antwordes breff 
67° 

gescreven am sonnavende na Laurencii! mit ener ingelachten copien unde darby 
enen sendebreff hebben wy gudliken entfangen unde wol vornomen, darinne 
gij under anderen schriven, dat gi juwe frunde den Dethmarschen to willen to 
Stade tor dachfard mede besanth hebben etc, unde dat desulften juwe frund 
qwemen mit dem heren bisschop van Bremen dar to etliker sprake unde vor 
handelinge, unde wes de avescheet der vorhandelinge dar gewest is na inholde 
der erbenomeden copie, willen wij gerne radeswijs by uns beholden ete.. Unde 
‘ duncket uns nutte wesen, dat eyn sodant bestande blive beth na der dachfart 
to Kopenhaven uppe assumpsionis Marie negest folgende?) ete..  Vurdermer, so gi 
beroren, dat her Gherd gelik uns unde unsen borgeren an den ersamen rad van 
Hamborgh, an de veer kerspell unde meynheit gescreven heft etc., also hadde 
gi yd nu wol to Pretze besloten, offt id uns nutte duchte, dat gi wolden 
schriven an den rad van Hamborgh unde meynheit, ok an prelaten stede unde 
bur mit juw im lande. Darupp geleve juw fruntliken to wetende, dat uns nicht 
radsam duncket wesen, to schrivende an de meynheit unde de veer kerspel to 
Hamborgh vorberort, wente en sodans meer unwillen unde reysunge inbringen 
tegens eren rad. Men uns duncket wol nutte wesen, nadem her Gherd zijk dar 
to eren unde rechte vorboden hefft, dat gij denne in der limplikesten unde besten 
wyse juw to eren unde rechte mede vorbeden an den ersamen rad to Hamborgh, 
darmede by begerende sodannes den veer kerspelen unde der gantsen gemeynheit 
lesende to latende unde witlik to donde. Mer wil gi wat schriven an de 
ergemelten prelaten stede unde bur mit juw im lande, dat sette wy to juwer 
duchtigen leve, des besten darinne to ramende. Ok so wy juw eer gescreven 
hebben van des holkes wegen, den her Gherd mechtigen bemannen unde uthfer- 
digen schall in der Sunderborger forde, so hebbe wy uppe dat nye vornomen, 
dat he vaste soldener bynnen Hamborgh schal gewunnen hebben. Darumme so 
is unse flitige begerte, gij en sodans vorbodesschoppen willen laten unde wer des 
zij edder nicht, uns ane sument yo eer yo beter mit den ersten willen benalen. 
Sijt gode bevalen. Screven under unsem secrete am sondage vor assumpcionis 


Marie, anno ete. LXIX?*. Darvan een antworde. 
Consules Lubicenses. 


Entwurf auf Papier. 


' August 12. 7) August 15. 

485. 


Wer im Gasirechi trois anfänglicher Einlassung ausbleibt ist sachfällig (s. o. 
No. 430). 1469. August 28. 


Unsen vruntliken grot unde wes wy gudes vermogen tovoren. Ersamen 
wise heren bysunderen gude vrunde. So gy deu unlanges vorleden am 
daghe Marci ewangeliste negest vorgangen!) uns geschreven und benalet hebben 
juwes rypen rades delinghe und affsprocke in der twistigen sake tusschen 
Helmolt Rysbijer und heren Hinrik Hunnynchusen, als van enes gastrechtes 
wegene, so is nu vor uns gekomen Otto Rysbijter, des ergenanten Helmoldes 
broder saliger gedacht und hevet up sodaner juwer ersamheit affsproke und 
delinge, in juwen breve begrepen, hijr vor den bomen gewest, syne tuge to 
beledende na utwisinge juwes affsprockes und geeschet utrichtinge und betalinge 
van deme vorscreven heren Hinrike sodanes geldes, dar eme salige Helmolt 
vorscreven umme togesproken und beschuldiget hadde und ys vort vor uns 
gekomen uns anropende, dat wy heren Hinrik vorscreven myt rechte na juwer 
ersamheit affsproke dar to vormogen und holden willen, dat he eme betalinge 
und uthrichtinge dede. Aldus antworde her Hinrik vorbenant hijr to: Na deme 
dat de tughe nicht tugen en wolden, to wat tijden und stunden he des rechtes 
warden solde, so hoppede he, he en were der sake nicht nedderfellich. Dar up 
wy hebn angeseyn juwes ripen rades vlitige delinge und affsproke in juwer 
ersamheyt breve an uns gesant begrepen und hebn hijr up vor recht gewiset 
und aldus affgesprocken: Na deme de tughe wolden tughen, dat hern Hinrike 
Hunnynchusen togesecht were synes rechtes to warden und he des nicht gedan 
en hedde, so sy he nedderfellich. Welck unse gewiste und affgesproken ordel de 
ergenante her Hinrik bispraket und geschulden hevet vor juwe ersamen wysheit. 
Warumb ersamen heren, wy myt gantzer andacht yuwe ersamheit deger vrunt- 
liken bidden, dat gy dusse ordele entscheden willen und juwes rypen rades 
schedinge und delinge hijr up under juwer stad secret vorsegelt uns wedder- 
umme na guder und older loffliker gewonheyt benalen willen. Dat vorschulde 
und vordenen wy teghen juwe ersamen wysheit, de gode deme heren lange 
wolmogende bevolen sy, alle wege gerne. Geschreven under unser stad secret 
am dage Augustini episcopi, anno etc. LXIX. 


Borgermeistere und radmanne tho Reval. 


!) April 25. 

Aufschrift: Den ersamen vorsichtigen mannen, heren borgermeisteren 
und radmannen der stad Lubeke, unsen bysunderen guden vrunden myt aller 
ersamheyt. 

Original auf Papier mit Best des aufgedrückten Siegels. 


486. 
Anfechtung eines Testamentes. 1469. August 28. 


Unsen vruntliken grot myt vermogene alles guden stedes to  voren. 
Ersamen vorsichtige heren bysundern guden vrunde. Juwer ersamheyt doen 
wy gutliken to wetene, dat vor unsen sittenden stoil des rades myt ordel und 
rechte gekomen ys Gerd Sassenberch up dusse tijd hyr mit uns verkerende und 
hevet van synes broder Arndes und ok syner wegene angelanget und angesprocken 
sodane gudere, als eme und syneme broder angestorven und angeervet syn van 
seligen heren Gerd Sassenberges wegene domhere to Hapsal, de eres vader vulle 
broder was und in deme samenden seten ungescheden und ungedelt van eres 
vader und moder wegen. Welcke gudere hyr yn unser stad syn yn deme 
Lubeschen rechte und heren Gerde Sassenberge eres vader vullen broder hyr 
angeervet syn van eres vader suster Elseben Oldendorpes saligen dechtnusse und 
so spreke he an huess und hoff, schunen, garden und holtrum myt alle syner 
tobehoringe und ok spreket he an viffhundert marck Rigisch, de her Hinrik 
Tolner unses rades medekumpaen up renthe hevet, welcke viffhundert mark 
synes vaderbroder angeervet syn van synes vader suster Elseben Oldendorpes, 
welcke renthe her Hinrik vorscreven uth gerichtet und vernoget hebbe heren 
Johanne Oldendorpe by synem levende und darna synes vadersuster Elseben 
Oldendorpes, de saligen her Johan Oldendorpes husfrowe was und darna noch 
vorder utrichtet und vernoget hebbe synes vaderbroder heren Gerd Sassenberge 
vorbenomet. Welcke viffhundert mark up renthe stonden, do he se ervede und 
noch hudigen dages up renthe stan und nicht uth unser stad gebracht hebbe 
noch moge hebn bringen, de wile he yn deme levende was, sunder sodaner 
renthe slichtes to brukene van den viffhundert mE vorscreven, na deme he eyn 
geistlik man were und desulven viffhundert X noch hyr yn unser stad up 
renthe stan by heren Hinrik Tolner und yn deme Lubeschen rechte. Und 
vortmer so spreke he an eyne lade de here Gerd Sassenberch synes vader broder 

saliger dechtnusse hyr yn unse stad heb gesant in deme orlege tuschen deme 
erwerdigen in gode vadere und heren heren Jodoco bisschop der kerken to Osel 
und heren Johanne Vatelkannen, in welker laden were smyde, golt, silver und 
breve, de sulven laden her Herman Greve yn syneme huse hedde, der wile dat 
her Gerd vorgenomet eme to huss were und plege to wesende und her Herman 
Greve desulve lade van sik geantwordet und presenteret hebben heren Gerde 
vorsereven yn Hans Hoffslegers huse, dar sodane lade stande gebleven sy und 
stonde yn deme latesten saligen heren Gerdes vorbenomet und noch sta, dat eme 
dan Hans Hoffsleger de also gud antworde, als se was yn synes saligen vedderen 
hern Gerd Sassenberch latesten und boven dyt, so spreket he an sodane huss 
gerat als synes vaders brodere angeervet sy van syner suster Elseben Oldendorpes 
saliger gedechtnusse, des he de tijd synes levendes gebruket hebbe und hyr in 
unser stad sy in Hans Hoffslegers huse und bat uns darumme dat wy sodane gelt : 
als viffhundert mark und de gudere vorscreven eme und syneme brodere vor- 
benomet wolden laten overantworden den nademe, dat se de rechten und negesten 
erven dar syn und nymant neger noch allyke na. Hyr tho Hans Hoffsleger als 
eyn antwordesman geantwordet hefft, wo dat salige her Gerd Sassenberch vor- 
benomet eyn testament gemaket heb tho Hapsel und dar ynne hebbe he gegeven 
und bescheden synen negesten erven syne upstande erve und liggende grunde 
und van synen varende guderen, wes he en gegunt hebbe, als dat testament 
dat utwise und vort so heb he syn varende gud gegeven, weme he des gegunt 
heb, als dat ok dat versegelde testament utwise des Iloffsleger vorbenomet eyne 
utschrifft toge de seggende, dat Gerd Sassenberch vorscreven des ok eyne 
utschrifft hedde yn syner were und dar mede to Hapsel gewest were umme to 
verhorende off dat versegelde testament ynhelde gelyk der utschrifft und des en 
hedde he anders nicht befunden edder ok befinden solde und dat de vormundere 
des ergenanten heren Gerdes syn gewesen myt deme versegelden testamente an 
eren oversten, de do thor tijd ere overste und richter was, de dat testament 
oversehen und overlesen hebbe und nicht anders befunden dan gotlik und erlik 
und hebbe dat testament dar yn deme rechte by werde gedelet, dat Hans 
Hoffsleger wol bewisen kunne und, na deme id dar by werde gedelt is, so 
hoppe he to gode und rechte, id solle by werde blyven und recht solle up 
recht nicht ghan und he wille by deme testamente blyven und schele Gerd 
Sassenberge vorder wes, dat moge he soken to Hapsel an den vormunderen. 
Hyrup wy na unseme rypen rade und besprake vor recht gewist und affgesprocken 

hebn aldus: na deme dat here Gerd Sassenberch yn Osel verstorven is und eyn 
geistlik man was und eyn domhere to Hapsel und ein testament gemaket hevet, 
dat dar by werde gedelt ys, darynne he synen negesten erven gegeven hefft de 
upstande erve und liggende grunde, so mach Gerd Sassenberch dar hen then 
und dryven dar dat testament up, wy en willen recht up recht nicht geven. 
Dyt unse gewiste und affgesprocken ordel hevet de vorscreven Gerd Sassenberch 
byspraket und geschulden vor juwe ersamen wysheyt, desulven wy myt gantzer 
andacht deger vruntliken bidden, dat gy dusse ordele entscheden willen und 
juwes rypen rades schedinge und delinge hyr up under juwer stad secreto ver. 
segelt uns wedderumme na guder older und loffliker gewonheyt benalen willen, 
dat verschulde und verdenen wy tegen juwe ersamen wysheyt alle tijd gerne 
wor wy mogen. De gode deme heren almechtich in langer wolmacht unde 
gesuntheyt bevolen sy.  Geschreven under unser stad secret, am daghe Augustini 


episcopi, anno etc. LXIX. 
Borgermeistere und radmanne to Reval. 


Aufschrift: Den ersamen wisen und vorsichtigen mannen heren borger- 
meysteren und radmannen der stad Lubeke unsen bysunderen guden vrunden 
myt gantzer ersamycheyt. 

Darüber: Dit ordel wart gesproken des vridages vor Galli!) confessoris 
anno ete. LXIX. 


Original auf Papier mit Spur des aufgedrückten Siegels. 


487. 
Vollmacht und Empfehlung des Danziger Rathes für seinen Mitbürger Gerd 
Brandis. 1469. August 29. 


Vor juw ersamen unnd wolwizen heren borgermeistere, richt und rath 
der stad Lubek unnsen gunstigen ghuden frunden bekennen wy borgermeistere 
und rathmane der stadt Dantzk, mit fruntlikem grote und vormogen alles ghuden 
begerende witlik to siende, dat vor uns in sittendem rade de erbaren richter 
und scheppen gehegedes dingis unnser stadt hebben apembar bekanth und 
gethuget, wo dat vor en in gerichte de ersamen und vorsichtige herenn, Johan 
van Schouwen, Johan Fere unser stadt borgermeistere unnd Jacob Lunyngk 


?) October 13. 

unnsers gerichtes geswarne scheppe, testamentarij her Thobias Steenweges, etzwan 
ok unser stadt geswarne scheppe unnd dessolvigen her Thobies nahgelaten wedewen 
fruw Ursulen und erer kindere vormundere hebben in der besten formen unde 
wizen, alse se sulden unde van rechte mochten, vulmechtich gemaket den vor- 
sichtigen Gerd Brandis unnsen medeborger dissen kegenwerdigen bewizer und 
vulborden in de macht tho fordern, tho manen und tho entpfangen in frundtschopp 
adir durch recht van den vorsichtigen Dirick van der Beke, Hinrik Haveman 
und Jorgen Boleken juwen medeborgernn, sulk gelt und gut, alze her Thobias 
seliger vorbenomed by en gehat und nah dode gelaten hefft, keynt uthgesunderth 
unnd allerley ander schuldt, des solvigen her Thobias mit juw uthstahende by 
weme und wat personen de gefunden wert, derhalven eyde tho nemen und to 
vorlaten, van den entpfangenen quitancie to geven und alle ding und rechtgangk 
dar by in etliker mathe to gescheende voimechtich to doende und to latende, 
geliker wize se sulvest in maten, wo steith vorgescreven, doen effte laten mochten, 
so se personliken kegenwordich weren und vor ougen, gelavende darby, wat de 
vorschreven Gerdt Brand darinne doen addir laten wert, stede, vast und unvor- 
braken to holden in allen tokamendenn tyden. Warumb ersame heren und 
ghuden frunde wy juwe ersamheith in gantzem vlyte frundtliken bidden, deme 
gedachten Gerdt Brandt in semliker vorberorden macht willet gunstige, forder- 
like und bystendige hulpe irezegen, uppe dat he durch sulke juwer ersamheith 
gunstigen bystandt ann moge und ernisse syner gemechtigden vorberorden saken 
entlike entschedinge mogen bekamen und kriegen. Dat vorschulden wy altydt 
gerne weddirumb wormede wy konnen und mogen. Tho orkunth der warheith, 
so hebben wy unser stad secret anhangen latem dissem breeffe, de gegeven is to 
Dantzk am dingsdage decollacionis Hiohannie baptiste nach Cristi geborth unsers 
herenn duwsentveerhunderth und im negenundsostigsten jare. 


Original auf Pergament mit Siegel am Siegelstreifen. 


488. 


Christian I. verpflichtet sich, seinen Bruder, den Grafen Gerhard, zu der von den 
ernannten Schiedsrichtern zu bestimmenden Zeit aus Schleswig und Holstein 
zu erntfernen. 1469. . August 31. 


Wii Cristiern, van godes gnaden to Dennemarcken, Sweden, Norvegen, 
68 

der Wende unde Gotten koningh, hartoge to Sleswijek, greve to Holsten, Stormarn, 
Oldennborch unde Delmenhorst. Bekennen unde betugen openbare in unde mit 
dessem breve vor alsweme. So alsodenne twisschen unns unde unnsir der 
ritterschopp unde manschopp unnser lande Sleswijck Holsten unde Stormarn 
uppe datum desses breves een recess is gesloten unde vorsegelt under anderen 
artiklen inneholdende, dat wij den eddelen unde wolgebornen hern CGherde, 
greven to Oldennborg etc, unnsen leven broder scholen unde willen mit guder 
voge unde gelimpe uth den vorbenomeden landen schicken unde vogen etc. 
Solke tijt der schiekinge unde voginge schal stan to unnseme guddunckende 
unde irkantnisse der scheidesheren in deme vorbenomeden recesse uthgenomet 
unde unnser truwen rede unser lande Sleswijck unde Holsten. Des to merer 
orkunde unde sekerheit hebben wij unse secret an dessen unnsen breff heten 
hengen. Datum an unnser borch Kopenhaven, des donnerdages negest na 
decollacionis sancti Johannis baptiste, nach Cristi. unnses heren gebort vertein- 
hundert darna im negenundesostigesten jare. 


Dominus rex proprie presentibus Arusiensi et Ottoniensi epis- 
copis ac Erico Ottonis magistro curie. 


Original mit anhängendem wohlerhaltenen Siegel des Königs. 


489. 


Christian I., König von Dänemark, verpflichtet sich, dem Rathe von Lübeck die 
Stadt Kiel, jedoch unier Vorbehalt der Rechte des Hans Rantzau, zu 
verpfünden, wogegen der Rath seine und der befreundeten Städte gute 
Dienste zur  Beilegung des Krieges zwischen Dänemark und Schweden 
verheissl. 1469. August 31. 


W; Cristüiernn, van godis gnaden to Dennemarcken Sweden Norwegen, 
der Wende unde Gotten koningk, hertoge to Sleswick, greve to Holsten Stormaren, 
Oldennboreh unde Delmennhorst. Bekennen unde betugen openbare in unde mit 
dessem breve vor alsweme, dat twisschen uns, uppe de ene, unde den ersamen 
borgermestern unde radmannen der stad Lubeck, uppe de andern sijden, een 
recess is bedegedinget unde besloten in nabeschrevener wijse. Int erste, dat wij 

willen unde scholen mit vulborde unde willen unser redere der lande Sleswijgk 
Holsten unde Stormaren unde sunderges Hanses Rantzouwen dem ersamen rade 
to Lubeck, unnse stat unde slot tom Kijle mit eren tobehoringen, alse Hans 
Rantzouwen dat van uns hefft in pandeswijse, setten tor ersten reyse, wij na 
datum desses breves int lant Sleswick effte Holsten komende werden, vor eren 
unde erer borger schaden van unnser unde der unnsen wegen geleden, ock vor 
ere schulde, dar se unnse breve uppe hebben, buten bescheiden rentebreve unde 
vorsetene rente, unde vor schult unde schaden, der wy en tostan, unde furdermer 
vor eren bewisliken schaden na irkantnisse der erwerdigen in gode vedere unde 
heren, hern Nicolawes, to Sleswick, unde hern Albrecht, to Lubeck bisschoppen, 
der duchtigen knapen Clawes Rantzouwen hern Schacken son, Benedictus van 
Anevelde to Dorningen, Detleffves van Bockwolde unde Henning Poggewisch 
unde der ersamen radessendeboden der stede Lubeck unde Hamborch, wor de 
meste deel desser parte henne vallen. Doch Hans Rantzouwen vorbenomed tor 
tit sines levendes schal den Kijl beholden, alse wy eme den hebben vorsegelt, 
id en were den sake, solke sine breve unlimpliken irworven weren unde dorch 
de scheidesheren machtlos gedelet effte vorkrencket worden. Schege deme so 
nicht, wanner denne Hans in got vorstorven is, denne mach de rade to Lubecke 
den Kijl innemen unde Hans erven geven sodanne gelt, alse se uppe den Kijl 
noch to achter sindt. Unde wanner wij, unse erven effte nakomelinge den Kijl 
van den van Lubecke wedder losen willen, schollen unde willen wij dat don 
mit der rijke gelde unde guderen, nadem de schade uth den rijken is bescheen. 
Hijrmede alle twistinge unde schelinge twisschen uns unde den van Lubeck beth 
uppe dessen gehat geendiget unde gesloten wesen unde alle dinge vorbath 
twisschen uns unde den unsen, en unde den eren in gude stan scholen. De 
van Lubeke scholen unde willen na erem besten vormoge mit uns unde unsen 
undersaten fruntschopp unde gude naberschop holden, denst unde willen na 
gebore bewijsen unde sunderges mit erem besten vorarbeiden mit todaet der 
anderen stede, dat de Swedessche krig in fruntschoppe effte rechte henne gelecht 
unde geflegen mochte werden, dergeliken willen vrijheiden to water unde to 
lande holden unde laten. Unde umme desset vorgeschreven alle furder to 
vullentehende unde to vullenbringende, willen unde scholen wij personliken nu 
strax mit den ersten sunder vurder vorleggent tor Nigenstat im lande Holsten 
komen, umme van der .wegene stede unde tijt eens to werdende unde unnse 
rede der ergenanten lande Sleswigk unde Holsten deshalven bij uns to komende 

vorschriven unde vorboden. Dessen bovenschreven recess hebben helpen dege 
dingen de erwerdigen in gode vedere unde heren, her Johannes, to Arhusen, 
her Niclawes, to Sleswick, her Magnus, to Odenzee unde her Albert, to Lubecke, 
bischoppe, de gestrenge Erick Ottsen, ritter, unse hovemester, de duchtigen 
knapen, Benedictus van Alevelde to Dorningen Detloff van Bockwolde unde 
Henningh Poggewisch, de ersamen Erich van Sewen borgermester, unde Paridam 
Lutke, radman to Hamborch, all unnse leven getruwen, unde de ersamen Hinrick 
Kastorpp borgermester unde Cord Moller radman, radessendeboden der stad 
Lubeck, hebben desset mit uns so belevet unde bevulbordet. Desses all vor 
schreven to meer sekerheit unde orkunde is desser recesse twe eens inneholdes, 
darvan wij den enen unde de van Lubeke den anderen hebben in bewaringe, de 
wij koning Cristiernn vorbenomed mit unsem koningliken anhangenden secrete, 
unde wij Hinrick Castorpp unde Cord Moller erbenomed mit unsen angehangenen 
ingesegelen witliken hebben heten versegelen. (Gegeven unde geschreven an 
unsem slote Kopenhaven, na der bord Cristi uns heren dusent veerhundert jar darna 
im negenundesostigesten, am donnerdage na sunti Johannis dage decollacionis. 


Original mit den drei anhängenden Siegeln. 


490. 


Karl, König von Schweden, zeigt dem Lübecker Rath an, dass er die mit König 
Christian beredete Tagfahrt trotz der vorgerückten Jahreszeit besenden 
werde, schickt die erbeienen — Geleitsbriefe und beklagt die ohne seine 
Schuld den Lübeckern widerfahrenen Seeräubereien. 1469. September 1. 


Karl van gades gnaden, Sweden, Norwegen unde der 
Goten koninck. 

Unsen vruntliken grot myt vormogen alles guden tovoren.  Ersamen 
heren, besunderen leven vrunde wij begeren, jw vruntliken to weten, dat wy 
juwen breff, de gescreven is am vridage na Laurencii, myt mere juwen apenen 
breven hiir entfengen van bringer desses breves am sundage negest vorgangen?) 
unde hadden do van unsen rederen nymant hiir by uns unde konden se ok 
hastiger nicht vorgadderen ere; wan dat en dels gistern hiir to uns qwemen 


! August 11. *) August 27. 

unde syn so myt en ens geworden, dat, wo wol dat it nw gantz spade is in dem jare 
unde unse redere, de van unser etc. wegen den dach kegen den winter besoken 
sollen, syn nicht aller dinge wol geschicket, sulke reyse to varen. Na deme 
dat it sich so lange vortagen heft, so menede wij unde de unsen, gy wolden 
den dach unde de vorgadderinge upgeset hebben bit up et vorjar, doch umme 
des gemeyne beste willen, so dencke wij unse vulmechtige sendebaden myt den 
aller ersten, als wy se wtreden konnen, to schepe dar hen to senden. Dar 
umme, ersamen leven heren, off de wynt se so toven weret, dat se vor sunte 
Michel dage to Lubeck nicht komen konden, so bidde wij jw vruntliken, dat 
gy et so bestellen willen, dat en er geleyde nicht dar umme vorkortet werde, 
wente will en gott den wynt na willen geven, so sollen se myt der hulpe gades 
betiden genok vor sunte Michel to Lubeck komen. ltem als koning Cristiern 
unde ok gy berorende syn umme geleyde van uns to eme unde den synen, so 
sende wij jw nw den unsen vorberorden leydebreff by dyssen baden etc. unde 
dancken jw vruntliken vor de moye unde kost, de gy unde mere juwe vrunde 
umme unse unde unser rike beste willen gedan hebben. Item als gy scriven 
umme de schepe unde godere unde den schaden, de den juwen weddervaren is 
etc.. Gott van hemel wet, dat sulke roverie geschen is, dat is uns van gantzen 
herten let. De sulven, de dat gedan hebben, se syn nw nicht by der hant. 
Dar umme hebben wij en strenchliken gesereven unde hochliken gebaden, se 
solen den schippern unde koplude vornogen, so dat en nen not deyt mer van 
der sake wegen vor uns to klagen. Edder wii willen dar so by don, dat gy 
unde en islich gut man sall derkennen, dat sulke roverie uns let unde kegen 
unsen willen geschen is. Item, als jw koninck Cristiern gescreven heft, he 
wolde syne wtliggers wt der se ropen etc, so moge gy vor war geloven, dat de 
bischop wt Denemarcken to Calmarna is unde her Magnus Gren unde her 
Thwre Thwrsone hebben ere folch stedes in der se gehat unde noch hebben 
unde hebben groten schaden gedan; wii senden gerne unse volch wt myt macht, 
sulkent to benemen, sunder wij befruchten uns, wan se so in der se komen, 
so sollen se den varenden kopmannen schaden don unde wolden wii se nicht 
dene geleyden, so worden se villichte sik myt unsen schepen unde were eto. 
to unsen vienden geven.  Darumme dore wii se so nicht wtsenden. Hiir 
umme bidde wii jw vruntliken, ersamen leven vrunde, dat gy et so willen 
bestellen, dat koninck Cristiern sulke roverie to sewart beneme, edder ok, dat 
gy nicht to unwillen willet nemen, dat wii de unsen oc wtsenden etc.. Wor 

wij jw to willen unde leve wesen konnen, dar sollen uns alle tiith gutwillich an 
vinden juwe ersamicheide, de wii bevelen gade dem almechtigen.  Gesereven up 
unseme slate Stockholm am dage sunte Egidii abbatis under unse secret na 
Cristi gebord verteyenhundert ame negen unde sestigesten jare. 


Aufschrift: Den ersamen vorsichtigen unde wolwisen heren, burger 
mestern unde rathmannen der stat Lubeck unsen besunderen leven vrunden. 


Recepta per Jo. Bersenbrugge. 


Original auf Papier mit Rest des aufgedrückten Siegels. 


491. 


Karl, König von Schweden, empfiehlt seine an König Christian geschickten Gresandien 
dem Lübecker Rath. 1469. September 1. 


Karl van gades genaden Sueden, Norvegen unde der 
Goten koningk. 

Unsen vruntliken grot mit vormogen alles gudes tovoren. Ersamen hern, 
besunderen leven vrunde Also juwe ersamicheyde to mer tiden vorhandelt 
hebben umme mothe twisschen uns unde koningk Cristern to besoken lathen, 
darumme sende wy nw disse unse leven getruwen rath unde manne, her Erik 
Erikssone, her Gostoff Karlssone rittere unde her doctor Kort Rogge, erkedeken 
to Upsal unde meyster Nicolaus Rutink to juwen ersamicheiden unde bidden 
Jw, dat gy se vullenkamen geloven willen, umme wat see jw op dit mal van 
unser wegen berichten werden, gelikerwys offt gy et van uns sulven mwntliken 
horende worden. Juwe ersamicheide befele wy gade dem almechtigen. Gegeven 
op unsem slate Stockesholm an sanete Egedii dage under unse secrete, anno 


MCDLX nono. 


Aufschrifi: Den ersamen vorsichtigen unde wolwissen heren borger- 
mesteren unde rathmannen der stat Lubeke und ut mer steden der hense sende. 
baden, unsen besunderen leven vrunden. 


Original auf Papier mit aufgedrücktem Secret. Angekommen den 10. October. 

492. 
Eine Handelsgenossenschaft. 1469. September 1. 


Kuntze Slicher unde Clawes Tymmerman vor desseme boke hebben 
bekant vor zijk unde ere erven, dat ze tosamende gemaket hebben ene vulle 
vrije zelsschop, so dat eyn itzlich van en in desse zelsschop gelacht hefft hundert 
Rinsche gulden, de de erscrevene Clawes Tymmerman in handen hefft, umme 
darmede to kopslagende unde to vorkerende to erer beider beste vromen gewin 
unde vorlust twisschen Lubeke, Flanderen unde Braband, so vaken des nod unde 
behoff werd, mit themeliker theringe uth unde wedder to hus unde Kuntzen 
rekenschop to donde van der gudere wegen, de he uth unde int land hanterende 
wert. Unde des so schall Clawes van der zelsschop gudere vrije koste hebben 
so vaken he to Lubeke komende wert. Jodoch will he binnen offte buten huses 
boven kost furder wes vorteren, dat schall em an zineme egenen gelde affgan 
der zelsschop unschedelik to zinde. Vurdermer wes Kuntze van den guderen, 
de em Clawes sendet, entfangende werd darvan schall Kuntze Clawese reken- 
schop don dergeliken. Unde weret zake, dat yd gevelle, dat Kuntze wes van der 
zelsschop guderen mit zinem gude to dem markete vorde, wat dar denne unkost 
uppe dersulven zelsschop guderen ginghe, de schall Kuntze berekenen, de schall 
em de zelsschop weddergeven. Vurdermer weret zake dat welk van en beiden 
mer geldes boven zine hundert gulden to der zelsschop legede offte gelecht hadde, 
desulve schall unde mach sodan zin overige geld boven de hundert gulden 
wedder affnemen, wenner em dat gelevet. Ok weret zake dat welk van en 
beiden jenige schult schuldich were, de vor desser zelsschop gemaket, dat schall 
desser zelsschop unschedelik zin sunder alle argelist unde geverde.  Vurdermer 
weret zake, dat erer eyn mit des anderen vulbord willen unde weten der zelsschop 
to gude hijr int land effte anderswor, dar ze vorkeringe hebben, jenige guder 
vorborgede offte koffte, sulke schult schalmen van der zelsschop gelt, dat ze in 
de zelsschop gelacht hebben, betalen unde welke tijd an samptliken edder enem 
van en beiden desse zelsschop nicht lengher haget effte denet effte nicht lengk 
holden will, so schal men de guder na ereme besten vorkopen, de schulde 
inmanen unde zijk denne also furder guthken scheden. 


Eintragung in das Niederstadtbuch: 1469 Egidii. 

493. 


Heinrich, Herzog von Mecklenburg, sendet einen Geleitsbrief für den Marschall des 
Lübschen Rathes. 1469. September 10. 


Hinrick vann godes gnaden hertoge to Mekelnborg, furste to 
Wennden unnd greve to Swerin. 


Unnsen gunstigen grut tovorn. Ersame und wise leve andachtige unnd 
besunder to leffmode gerne. Wij senden iw dorch dessen jeghenwardigen twen 
baden sodanen leydebreff vor den marschalke nach rede und begere dess gantzen 
rades, so wij doch des vaken deme rade to willen und to leffmode hebben gedan. 
Also sint deshalven unnse schriver und dener unwillich umme dess willen en 
nene bekanntnitze is beschen offte schuth und allent vakene is beschen vor un- 
bekande vromede lude und nicht to des radess iwer offte to juwer behuff, dar 
see mit alleme flite unvordraten gerne wolden don. Also leve besundere vorseen 
wij unns sodans to iw, gij id willen vorfogen, dat unsen deneren und schriveren 
moge beschen bekantnitze van desseme vorsereven marschalke und dat en sodans 
moge irlanget werden dorch meyster Johanne Wunstorpe offte Johannes Arndes 
juwer schrivere en. Vorschulden wij mit flite gerne allewege. Geven to Swerin 
ame sondage na unnser leven frouwen dage erer bord, anno domini LXIX under 
unnseme secret. 

Aufschrift: Den ersam unnd wisen unnsen leven andachtigen unnd 
besunderen heren Bertold Witijcke borgermeistere der stad Lubecke. 


Original auf Papier mit Rest des Papiersiegels. 


494. 
Streit um ein Schiff. 1469. September 14. 


Witik zij, dat Laurenss Knust vor deme ersamen rade to Lubeke tosprake 
gedan hefft to schipper Lambert Hoppenere alse van wegene sodanes schepes dat 
desulffte schipper nu tor tijd voret. Welk schip des erbenomeden Laurenss 
Knustes affgerovede gud wesen scholde, so he zede, dar to de genante schipper 
Lambert Hoppener antworde unde zede, dat sodane schip noch to Dantzijk 
henghe in richtes dwange, wante Lubbelouw borger to Dantzijk sodane schip vor 
deme ersamen rade to Dantzijk ok vor dat zine anspreken schole etc... Darover 





1469. September 14. 545 


ze denne dorch de ersamen her Hinrike van Hacheden unde her Hermene Sundes- 
becken radmane unde richtevogede to Lubeke van deme rade darto gefoget 
fruntliken sint vorliket in nabescrevener wijse. So dat de genante schipper 
Lambert Hoppenere sodane vorscreven schip vor Lubeke in der Traven to pande 
scball liggen laten, so lange dat he des van deme rade to Dantzij an den rad 
to Lubeke eyn nogafftich bewijs bringe, dat sodane schip to Dantzij hanghe in 
rechtes dwange; id gha dar furder umme alse eyn recht is. Jussu consulum. 
Actum 


Eintragung in das Niederstadtbuch: 1469 Exaltacionis crucis. 


495. 
Der Knappe Hermann Karlow verkauft dem Claus Vinckenfenger, Marschall in 
Lübeck, den Zoll zu Herrenburg unter Vorbehalt des Rückkaufs. 1469. 
September 19. 

Ik Hermen Karlouw knape, wonhafftüch tom Tuskenbeke, bekenne unde 
betuge opembar in unde mit desseme breve vor alsweme, dat ik vor my unde 
myne erven deme vorsichtigen Clawese Vinckenvenger, marschalke to Lubeke, 
zinen erven unde hebbene desses breves mit erem willen vor hundert mark 
Lubesches pagimentes, de ik van deme sulfften Clawese to myner genoge vull 
unde all entfangen unde vort in myne unde myner erven nuth gekeret unde 
uthegeven hebbe, mit gudem vrijen willen unde wolberadens modes rechte unde 
redeliken vorkofft unde vorlaten hebbe, vorkope unde vorlate in krafft desses 
breves den toln unde alle upkome des tolns tor Herenborgh mit allen tobehoringen 
vrijg unde qwijd to warne vor alsweme, alse myne eldern unde ik den beth 
herto ye vrijest gehad unde beseten hebben, uppe data desses breves antogande, 
jewelkes jares to borende to entfangende unde in ere nuth to kerende na erem 
willen. Unde ik Hermen Karlouw vorbenomed vor my unde myne erven sette 
unde vore de erscreven Clawese Vinkenvenger, zine erven unde de witliken 
hebber desses breves mit erem willen in de rouweliken were unde brukeliken 
besittinghe des vorscreven tolns, ziner upkome unde tobehoringe. Jodoch de 
genante Clawes Vinckenfenger vor zijk zine erven unde hebber desses breves 
mit erem willen hebben my unde mynen erven gutliken gegunt, dat wy sulken 


toln vrijg wedderkopen unde losen mogen alle tijd, wenner uns dat beqweme is 
69 

unde wij en de vorscreven hundert mark in sodanem guden graven pagimente, 
alse tor tijd binnen Lubeke genge unde gheve is, darsulves vornoget unde betalet 
hebben, jodoch dem vilgenanten Clawese, zinen erven unde dem witliken hebber 
desses breves den wedderkop unde losinge erst eyn jar tovorn to vorkundigende. 
Alle vorsereven stucke unde articule ik Hermen vorscreven, alse eyn hovedman, 
unde wij Luder Darvisse to Mostin unde Otte Schacke tor Basthorst wonhafftich, 
knapen, alse truwe medelover des genanten Hermens vor uns unde unse erven 
mit samender hand eyn vor all loven dessen vorgenanten koep stede vast unde 
unvorbroken ane alle lijst geverde nyefunde uthneminge unde behelpinge geist- 
likes edder werlikes rechtes truweliken to holdende. Des to merer sekerheid 
orkunde unde vorwaringe hebbe ich Hermen Karlouw, hovetman, unde wy Luder 
Darvisse unde Otte Schacke lover vor uns unde unse erven mit gudem vrijen 
willen unde wetende unse ingesegele heten hengen an dessen breff Gheven 
unde schreven na Cristi gebord unses heren dusentt verhundert am negenunde 
sostigesten jar des dinxesdages vor Mathei apostoli. 


Original im preussischen Staatsarchiv zu Schleswig. Von den Siegeln ist nur das mittlere zur Hälfte erhalten. 


496 e 


Beschwerde der Stadt Wolgast, dass der Ritter Stig Oleves ein gestrandetes Schiff 
mit Gewalt an sich gebracht und die Rettung verhindert habe. 1469. 
September 21. 


Vor allen ersamen in Cristo lovigen luden, dar desse unse bref vorkumpt, 
myt besunderghen andachten vor juw ersamen wysen mannen, heren borgher 
meisteren unde ratmannen thu Lubek, unsen besunderghen ghunren, wy borgher- 
meistere unde ratmanne der stad Wolgast negest fruntlikem grute don witlik 
apenbar betughende in unde myt dessem breve, dat vor uns, zo wy thu rade 
seten, ghekamen is de vorsichtighe schipper Laurens Wend, unse medeborgher, 
myt zinen schepeskinderen benomeliken Peter Ernighe unde Clawes Jasken, ok 
unsen borgheren, unde hebben vormiddelst eren uthstrekeden armen upgherichteden 
vingheren stavedes eedes lifliken tho den hilghen swaren vorrichtet unde eendracht 
liken warghemaket, dat sodane schip, dat de irscrevene Laurens Wend vurede 
unde dar ze samentliken uppe weren, dat darmede thubehorede Kersten Brandes, 
toghere desses breves, dat van anvals weghen gruntruringhe dede an dem 

strande des duchtighen her Stighe Oleves ridders, noch dre daghe hadden an 
erer berghinghe unde id mochten hebben gheborghen unde id nicht leten ligghen 
myt vrigen willen vor en wrak, men de amptlude des irscreven her Stighes dem 
irscreven Laurens unde den sinen vorboden, he sodan schip myt dem zinen 
nicht mochte berghen noch reddinghe darane don, men myt walt ene van dem 
irsereven schepe drunghen, also dat he sunder synen willen alzodane schip 
moste overgheven en thu vorderfliken scaden. In ene tuchnisse der warheit hebbe 
wy unser stad secret laten drucken neddene vor dessen bref, de ghegheven is 
na der bort Cristi dusent veerhundert darna in neghenundesostigesten jar, an 
dem daghe Mathei, des hilgen apostoli. 


Original mit untergedrucktem Secret. 


497. 


Schiffer Paul Hovet, Bürger zu Danzig urkundet über eine Forderung des Königs 
von Dänemark an ihn, die dieser an Hans Sandow in Hamburg über- 
tragen hat und setst für eine andere Schuld sein halbes Schiff zu Pfand. 
1469. September 21. 


Pauwell Hovet schipper, borger to Dantzijk, vor desseme boke hefft 
bekant, dat he deme irluchtigesten hochgeboren fursten unde heren heren 
Cristierne koninge to Dennemarcken ete: schuldich zij vyffhundert sossunde. 
sostich mark unde veer schillinge Densch. Welke summe geldes de genante 
here koningk Hanse Sandouwe borgere to Hamborch vorlaten hebbe, de to 
zineme besten van deme erscreven schipperen to entfangende, so Hans Sandouw 
sede na lude ener quitancie des heren koninges deme gesechten Pauwele darup 
overgeantwert.  Vurdermer so bekande de genante Pauwell Hovet, dat he van 
deme erbenomeden Hanse Sandouwen unde Hanse Knuste to ziner genoge hebbe 
entfangen sostich mark Lub. vor welke sostich mark Lub. unde vyffhundert soss- 
undesostich mark unde veer schillinghe Densch desulffte schipper Pauwell Hovet 
deme vilgenanten Hanse Sandouwen unde Hanse Knuste vor desseme boke vor 
zijk unde zine erven hefft vorlaten unde upgedregen zin halve schip so he voret, 
de Cristoffer genomet, vrijg unde qwyd mit aller tobehoringhe deme ergenanten 
schipper Pauwel Hovede noch zinen erven an sodane helffte schepes nynerleye 


rechticheide to beholdende edder ansprake dar nicht meer up to donde, so dit 
o9* 

dorch den ersamen her Henningh Buringhe radmanne to Hamborch unde de 
vorsichtigen Gerde Brandes borgere to Dantzijk Clawese Schelen unde Bernde 
van Winthen borgere to Lubeke fruntliken is gedegedinget worden. Actum ut ante. 


Eintragung in das Niederstadtbuch: 1469 Mathei apostoli. 


498. 
Peier Monik, | Gerichisschreiber zu Lübeck und sein Bruder Jürgen Monik 
zu Wismar vergleichen sich über den Nachlass ihrer Mutter. 1469. 
September 21. 


Jurien Monik borger [to der) Wismer vor desseme boke hefft bekant, 
dat he van zineme brodere mester Peter Monike richteschrivere unde borgere to 
Lubeke to ziner genoge hebbe entfangen sodane hundert mark Lub. na lude 
unde inneholde ener schrift hyr bevoren int jar LXVII Clementis 
pape!) geschreven anhevende: Witlik zy dat schelinge gewest zint twisschen 
mester Peter Monike etc. unde vort allent, wes eme van den nalatenen guderen 
erer zeligen moder Telseken Monikes jenigerleye wijs geboren mochte unde ok 
wes eme desulffte zin broder mester Peter beth to desseme daghe to jenigerleye 
wijs mochte plegen wesen unde de genante Jurien hefft darmede vor zijk unde 
zine erven vorlaten unde vorleth den erscreven zinen broder mester Peter 
Monike unde zine erven van der wegene van aller furder ansprake tosage unde 
maninge to eneme gantzen vullenkomene ende gentzliken qwijd leddich unde 
loss also, dat de erbenomede mester Peter zin broder eme nichtes plege zy denne 
broderlike leve unde truwe unde danckede eme alles guden. Actum ut ante. 


Eintragung in das Niederstadtbuch: 1469 Mathei apostoli. 


499. 
Craft von Altendorf, Schultheiss von Mainz, urkundet über die Aussage des 
Mainzer Bürgers Godert Koete und seiner Ehefrau, betreffend den Verkauf 


von goldenen Ringen und Spangen auf der Frankfurter Messe. 1469. 
September 26. 


Ich Crafft vonn Altendorff, schultheiss zu Mentz. Bekennen inn diesem 
brieff, daz fur mich uff hude data diess brieffs kommen sijnt Goddert Koete 


7 November 23. 

und Lijse, sin elich hussfrou, burger und hindersesse zu Mentz, undt handt mir 
in guthen truwen in mijn hant gelobt, als sie darnach zu den heiligen sweren 
wolten, ob mann sie des nit erlassen wolte, die wareheit zu sagen, wes yen 
etliche gulden cleynot und gespann sie furmals Johann vom Dorne umb duth zu 
Frangkfurt in der messe verstochen haben wissentlich sy, undt handt dieselben 
Goddert Koete und Lyse elude uff solich ire gelobde gesagt, daz Johann Kiste 
goltsmet vortzijten Sypghin Snyder seligen, der genanten Lysen ersten husswirt 
und ire etliche cleynode, mit namen eylff gulden gespanne und eyn groiss gulden 
gespann mit eyme diamandt, item eynen ringk mit eyme saffyr, item vier ringe 
mit vier robynen item eyn ringk mit eym ballase item twene nagil mit saffyren 
item eyn nagil mit eym robine, item eyn nagil mit eym ametisten fur funff 
gulden gelts mit hundert gulden abetzulosen zu undirpfande verlaght und inne- 
gesatzt hat nach lude eyns brieffs daruber sprechinde.  Soliche gespanne und 
cleynodte haben sie furter Johanne vom Dorne, burger zu Colne, des nu zwei 
jare ungeverlieh vergangen sint, zu Frangfurt in der herbistmesse umb duth ver- 
stochen, und yen sy auch wole kundt und wissende, daz diess gespanne, das der 
genandt Johann sye ytzt getzeygt hat und zubrochen ist, under den vorge- 
melten cleynoten und gespanne gewesen ist und daz er solich cleynot und 
gespanne nit selber gemaght hat, noch auch der jhener, dem er die furter 
verkaufft hat. Und daz dies alles, wie vorgeschrieben stet, also fur mir Crafften 
obgenant geludet hat, so kann ich des zu warem urkunde myn anngeborne 
ingesiegel unden an diesen brieff thun hengken des jares, do man zalte nach 
Cristi geburt unsers herrn thusint vyrhundert sechtzig und nune jare, uff dinstag 
nehist nach sandt Matheus des heiligen apposteln tag.!) 


Vidimus des Raths von Köln vom 16. Mai 1470, an welchem das Siegelband noch vorhanden, das 
Siegel abgebröckelt ist. 


!) Die Beglaubigung lautet: Wir burgermeister ind rait der steide Coelne donn kunt allen ind 
yecklichen den ghenen, die diesen brieff solen syen off horen leisen, dat vur uns komen ind erschenen 
is Johan van Roide, unse burger, ind hait uns vurbracht ind getzount eynen offen pergamentzbrieff 
besiegelt mit eyme anhangenden siegell van groenen wass, dairinn eyn schilt myt eyme andern kleynen 
schilde ind rynge, boyven an dem vurdersten ende desselven schiltz gedruckt was ind in der circum- 
ferentien alsus geschreven stonde: a. crafft van alendarff, ind hait uns gebeden yem dairover eyn vidimus 
oder transsumpt under unser steide ingesiegell ad causas zo doyn gheven, want hey, des uysswendich 
unser statt, dairhien hey den originailbrieff umb unsselicheit ind sorge der weige nyet waegen en durre, 
zo syme rechte behoevende sy. So uns dan beducht hait sulche bede redelich ind billich zo syn, hayn 
wir «len vurgenanten brieff zo uns genoymen, der vlysslich oversien an schrifften ind siegelen ind vort 

500. 


Die Verfolgung eines Urtheils über See und Sand wird auf ein Jahr gestundei. 
1469. September 27. 


Dominis consulibus Revaliensibus. 


Ersamen vorsichtigen heren, besunderen guden frunde. Gerd Hertoge, 
anders genomet van Calcar, heft uns overgeantwert eynen beslottenen ordelsbreff 
tuschen eme unde Johan van Calear, syneme wedderparte van iuw uthgespraken, 
uns geven to kennende, wu dat he in sinen merklicken saken buten landes to 
schaffene hebbe, also dat he nicht so balde kan mit iuw wedder tor stede 
komen, so eme van wegene sodanes ordels wol behoff unde van noden were, 
begerende desset angeseen unde na deme yd over see unde sant is, sodane sin 
ordel to vorvolgende, wij eme sodane ordel jar unde dach stunden wolden, deme 
wij also gedan hebben. Bidden unde begeren gutliken, gij bij syneme wedder- 
parte also vorvogen unde bestellen, dat in desser sake de ergemelde Gerd van 
Calear tusschen den middelen tijden unvorsnellet blive, so iuwe ergemelde 
ersamheide, de gode deme heren zij bevalen uns to willen gerne also donde 
werden, dar ane uns nicht entwivelt. Screven under unser stad secrete des 
sunnavendes vor Michaelis, anno etc. LXIX. 

Consules Lubicenses. 


Cod. ordal. fol. X XVIIa. 


501. 


Christian I., König von Dänemark, verpfändei dem  Rathe von Lübeck die Stadt 
und das Schloss Kiel für 26685 mk Lübisch. 1469. October 2. 


Wi Cristiern, van godes gnaden der rie Dennemargken Sweden unde 
Norwegen, der Wende unde Gotten koningk, hertoghe to Sleswijgk, greve to 
Holsten, Stormarn, Oldenborch unde Delmenhorst etc.. Bekennen unde betughen 











bevoylen, dairup eyn vidimus oder transsumpt zo machen ind dat dem vurgenannten unsem burger zo 
gheven ind volgen zo laissen. Innehalt des vurgenannten brieffs, dairvan boyven gereret steit, volght 
van worde zo worde hirnae beschrieven ind luydt alsus — — — Ind want wir burgermeister ind rait 
vurseid den vurgenannten heufftbrieff gantz ind ungecancelliert an schrifften ind siegell geseen ind van 
worde zo worde innehalden befonden hayn, gelych wie vurschrieben steit, so hain wir umb beden willen 
des vurschriebenen Johans, unsses burgers, unser steide ingesiegell ad causas in getzuychenisse der 
warheit an diesen brieff doyn hangen. Gegheven im jare unses heren duysent vierhundert seventzich up 
gudestach sesstzienden dages des mayndes Meyes. 

opembar in unde mit desseme breve vor alsweme, so alse denne ummetrent 
decollacionis Johannes unlanghes geleden!) uppe unseme slotte Kopenhaven 
twijschen uns, uppe de ene, unde den ersamen borghermestern unde radmannen 
der stad Lubeck, uppe de anderen zijden, eyn recess is bedegedinget unde 
anderen inneholde, dat wij tor ersten reyse, wij int land Sleswijgk offte Holsten 
komende werden, unse stadt unde slot tom Kyle, mit eren tobehoringhen den- 
sulven borghermesteren unde radmannen vor ere unde erer borghere schulde 
unde schaden overantworden willen unde scholen, aldus na unnsem gudem rijpem 
berade, mit willen unde vulborde unnser leven getruwen redere der lande 
Sleswijgk unde Holsten unde alle derjennen, der ere wille unde vulbord hijrto 
behorende was, hebben wij de erbenomeden unnse stad unde slot tom Kyle mit 
eren tobehoringhen den obgenanten borghermesteren unde radmannen overgeant. 
wordet der schulde halven, de wij eren naserevenen radeskumpanen, borgheren 
unde inwoneren schuldich zin unde des schaden wegen, den se unsenthalven 
geleden hebben, so hijrna folged: Interste der Swedesschen gudere halven 
uthe schipper Hanse Westvael unde Mattes Holgerssen int jar achtundesostich 
entfangen to Lubeke to hus behorende, alse dat vor deme rade darsulves is 
besworen unde de certificacie darupp vorsegeld clarliken uthwijsed, darvan de 
summe is sovendusend vijfhundert sovenundetwintich margk Lub., Bertold Witijgk, 
borgermester to Lubeke, van wagenschotte unde hoppen uth schipper Lodehoff 
anderhalffhundert margk, Hinrick Kastorpp, borghermester, Hanse unde Gherde 
sinen broderen, Bernde Darsouwen, Godemanne van Buren, Bertolt Warmboken, 
Diderike Basedouwen unde Thonnyes Dymann mit erer selschop darto behorende 
van Bayesschen solte to Kopenhaven entfangen eynundetwintich hundert veertich 
margk, Andreas Gheverdes, radmanne to Lubeke van eneme halven schepe unde 
dre last Wismerschen beers, summa drehundert margk; Hinrike Gremmolt van 
dren terlinghen unde enen groten packe laken uth schipper Gildemester unde 
Dowat elvenhundert wagenschottes, dre stro wasses uth schipper Poppijl ene 
mese koppers uth Cleys van Hacheden, unde elvenhundert wagenschottes unde 
dree part schepes in schipper Ploten, summa sossundetwintich hundert negenteyn 
margk Lub.; Jacobe Richerdes van eneme terlinghe laken uth Laurentz Gustrowen 
unde eneme achten deel schepen in Pawel Stolten hundertsossundetwintich margk; 


1) August 29. 

Hinrike Prumen van Bayesschem solte, dat Mannyngk van Duren entfengh, twe- 
hunderteenundesoventich margk; Gherd Kastorpp dat dordendeel van vijff terlinghen 
laken uth den Engelschen schepen entfangen achtehundert margk; Godeman van 
Buren unde Hermen Wittenborghe van eneme schepe unde Wismerschen bere 
darinne geladen vijffundetwintichhundert margk; seligen Clawese Brunswijgk uth 
schipper Gildemester van  eneme terlinghe laken verdehalffhundert margk; 
Gherde Sehulten van ener mese koppers sossundevefftich margk; Hermen Kolmanne 
van hersegrutte, ozemunde, slagen touwe van seligen Peter Brande entfangen 
unde van twenhundert soltes to Kopenhaven entfangen twehundertveerundedertich 
margk. Drewes Mewes na inneholde unses besegelden breves unde van wegen 
her Detleff Reventlouwen summa twehundertveertich margk; unde  Laurentz 
Demmyn van vijff lesten Hamborger beers, soven lesten soltes myn twe tunnen, 
eneme Leydesschen laken, takel unde touwe enes schepes unde van twen reysen 
twijsschen Olande unde Gotlande gedan dreehundert tweundetwintich margk. 
Summa in all desser vorscrevenen guder is soventeyndusend soeshundert vijfunde- 
dertich margk. Ock bekennen wy koningk Cristiern vorbenomed, dat wij umme 
gudes gesletes unde gelimpes willen to uns hebben genomen sodannen schaden, 
alse de van Lubeke dorch unsen leven broder, hern Gherde, geleden hebben, so 
hirna gescreven steyt, nameliken Clawese Volkveld eynundesoventich Rinsche 
gulden, Ulricke Nydingh vijffhundert Rinsche gulden, Hanse Pleskouwen sosshundert 
soventich Rinsche gulden, Alberte Bisschoppe twehundert sosteyn Rinsche gulden 
unde Hinrike Hovemanne drehundert viffundesoventich margk Lub. unde soven- 
undesoventich Rinsche gulden, summa darvan in all negenundedertich hundert 
negenundetwintich mark Lub. to ghelde gerekend. Darvan is affgekortet uns to 
leffmode, so dat darvan uppe de erscrevene stad unde slott tom Kyle is geschreven 
dredusend margk. Darenboven de duchtige knape Hans Rantzouwe hefft in 
dersulven stad unde slote sossdusend unde vijfftich margk Lubesch, so dat de 
summa summarum van allen vorscrevenen articulen is sossundetwintichdusent 
sosshundert vijfundeachtentich mark Lubesch, de uppe de vorscrevene stad unde 
slot stan gescreven na inneholde der breve darup van uns koninge Cristiern und 
greven Gherde vorbenomed versegelt. Vurdermeer twiischen uns koninge Cristiern 
unde den van Lubeke is bedegedinged overeyngekomen unde gesloten, also wes 
wy en boven desse vorscrevene summe der van Lubeke borgeren unde inwoneren 
schuldich zint, des wij en tostaen edder, dar ze unnse breve up hebben offte 
sust bewijslik is, willen wij en, alse ze dat an uns versoken, gudliken unde to 

dancke wol betalen. Hefft ok jenich der van Lubeke borgher offt inwoner 
tosprake to unnsen undersaten, id sy von name schaden offte schulden, dat 
bewijslik were, darover willen wy en rechtes helpen na unsem vormoghe, dat ze 
redelike betalinghe offte entrichtinghe mogen krighen. Unde wy borghermester 
unde radmanne to Lubeke willen des hern konighes undersaten de to den unnsen 
tosprake hebben, na unsem vormoge rechtes behelpen, dat ze redelike betalinghe 
offte entrichtinghe krighen moghen dergeliken. Dessen bovenserevenen recess 
hebben helpen degedingen de erwerdigen in gode veder unde heren, here 
Johannes to Arhusen, here Magnus to Odenzee, unde here Albert to Lubeke 
bisschoppe, de gestrenge her Erick Ottessen ritter, unnse hoffmester des rijkes 
Dennemargken, her Strange Nigelssen ritter, her Johannes Brostorpp, unnse canceller, 
unde de ersamen Erik van Tzeven borgermester unde Paridam Lutke radman 
to Hamborgh, radessendeboden alle unse leven getruwen. Unde dat wij koningk 
Cristiern vorbenomed unde greve Gherd to Oldenborch unde Delmenhorst, uppe 
de enen, unde wy borgermester unde radmanne der stad Lubeke, uppe de anderen 
zijden, sulken recess angenamed bevulbordet unde belevet hebben, des to merer 
orkunde unde zekerheit hebben wy koning Cristiern unse koninglike secrete, wij 
greve Gherd to Oldenborgh unnse ingesegel, unde wij borgermester unde radmanne 
to Lubeke unnser stad ingesegell witliken hengen heten an dessen breff. Unde 
wij Albertus to Lubeke bisschop, Erick van Tzeven unde Paridam Lutke vorbe- 
nomed hebben tor witlicheid unnse ingesegell mede hengen laten an dessen 
sulven breff, der twee sint enes ludes, darvan wij koningk Cristiern den enen 
unde wij borgermesterc unde radmanne vorbenomed den anderen hebben in vor- 
waringhe. Gheven bynnen Lubeke na der bord Cristi unses heren dusend veer- 
hundert jar darna im negenundesostigesten am mandaghe na sunte Michaelis dage 


des hilgen ertzengels. 
Original mit sechs anhängenden Siegeln. 


502. 
König Christian von Dänemark zeigt dem Rathe von Kiel an, dass er beabsichtige, 
die Stadt an den Rath von Lübeck zu verpfänden. 1469. October 5. 
Cristiern, van godes gnaden to Dennemarcken Sweden Nor- 
wegen etc. koningh, hertoge to Sleswijek, greve to Holsten 
Stormaren Oldenboreh unde Delmenhorst. 


Unnse sundergen gunste tovorn. Leve besundern. Wij bidden unde 
10 

begeren, gij twe juwer borgermester, twe van juwem rade unde twe van der 
meynheit juwer stat fulmechtich hir bij uns schicken willen, so dat se io morgen 
avent bij uns hir tor stede sin unde des ock io mit nichte vorleggen willen. 
Sin wij gutwillich tegen juw to irkennende, wente wij unsen frunden von Lubeck 
den Kyl dencken overtoantwardende, welket wij hopen uns unde juw to fromen 
komen sal Datum Lubeck, am donnerdage negest na Michaelis anno etc. LXIX, 
under unsem signet. 


Aufschrift: Den — — radmannen unser stad Kyll. 


Original auf Papier mit Resten des Siegels im Staatsarchiv zu Schleswig. 


503. 


König Christian I. von Dänemark und Graf Gerhard von Oldenburg fordern eine 
Anzahl holsteinische Ritter auf, die Urkunde, durch welche Kiel an Lübeck 
verpfündel wird, mit zu besiegeln. 1469. October 8. 


Wii Cristiern, van godis gnaden to Dennemarken Sweden Norwegen, der 
Wende unde Gotten koningh, hertoge to Sleswijck, greve to Holsten Stormarn 
Oldenborch unde Delmenhorst, unde wij Gherd, greve to Öldenborch unde 
Delmenhorst gebrodere. Bekennen unde betugen openbare vor alsweme vor uns, 
unse erven unde nakomelinge, dat wij gebeden hebben unde geheten, bidden ock jegen- 
wardigen unde heten de duchtigen knapen Nicolawese Reventlouwe, Peter Gotzeke 
van Anevelde, Clawes, Keye unde Hans Rantzouwen, hern Schacken sons, 
Benedictus van Anevelde to Dorningen, Luder Rumor, Detleff van Bockwolde, 
Henning Poggewisch hern Benedictus son, Clauwes, Hinrick, Benedictus unde 
Detleff van Anevelde hern Johans son, Wulff Poggewisch Hanses son, Henneke 
unde Otte Walstorpp, Mattias Ratlouwe, Henneke Stake unde Diderick Blome, 
unnse leven getruwen sampt mit uns sodanne breve, also wij dem ersamen rade 
to Lubeck uppe den Kijl ludende gegeven hebben, mit uns to vorsegelende, 
welkes hetendes wij ene full unde all gentzlijken tostan vor alsweme in crafft 
desses unses breves. Des tor tuchnisse hebben wij koningh Cristiern unse secret 
unde wi] Gherd, greve ergemelt unse ingesegel heten hengen vor dessen breff, 
de gegeven is to Lubeck, am sondage negest vor Dionysii na Cristi unses hern 
gebort verteinhundert darna im negenundesostigesten jar. 


Original mit beiden anhängenden Siegeln. 

504. 


Der Rath von Lübeck fordert den Rath von Stralsund auf, seine in Lübeck zu 
erwartenden Abgeordneten auch hinsichtlich der Verhältnisse su England 
Vollmacht zu geben. 1469. October 9. 


Unsen fruntliken grud mit vermogen alles guden tovorn. Ersamen heren, 
bisundern guden frundes So de irluchtigeste hochgeborne furste unde here, 
here Cristiern, der rijke Dennemarcken Sweden unde Norwegen koningk, juw in 
der twistigen zake twisschen ziner gnade unde den zinen, uppe de ene, unde 
deme irluchtigesten hochgebornen fursten unde heren, heren Karulo, koninge to 
Sweden, ziner gnaden medehelperen unde biliggeren, uppe de anderen zijden 
irresen gescreven hefft, begerende, gij juwe vulmechtigen radessendeboden hude 
aver achte dagen, namliken des negesten mandages na Dyonisii! binnen unser 
stad in der herberge hebben willen, hijrumme is unse fruntlike beger mit 
flitiger andacht biddende, gij densulfften juwen radessendeboden last unde bevel 
mede geven willen, umme in de Engelschen zake to sprekende unde vorhande- 
linge to hebbende na lude des recesses in der zulfften zake to der latesten 
dachvard binnen unser stad van den radessendeboden der gemenen hensestede 
bewillet belevet unde besloten, unde en to kennende to gevende, wo dat affschadent 
van densulfften Engelschen sendeboden to Brugge in Vlandern beschen zij, unde 
ok in etlike gebreke des Dutschen kopmans darsulvest to Brugge residerende 
to sprekende, so des schall zin behoff unde van noden. Juw gutliken hijrinne 
to bewisende, vorschulde wij umme juwe ersamheide, de gode dem heren zin 
bevalen, allewege gerne. Screven under unser stad secret, am dage Dyonisii et 
sociorum eius, anno LXIX*. 


Borgermestere unde radmanne der stad Lubeke. 


Aufschrift: Den — — radmannen tom Stralessunde, unsen u. s. w. 


Original im Stadtarchiv zu Stralsund mit Resten des Secrets. 


October 16. 

505. 


Christian I, König von Dänemark, erlässt dem deutschen Orden die ferneren ver- 
möge der Vereinbarung vom 25. Aprü 1458 übernommenen Zahlungen 
und stellt ihm die Verpflichtungsakte zurück. 1469. October 9.) 


Wy Cristiernn van godes gnaden to Dennemarcken Sweden Norwegen, 
der Wende unde Goten koning, hertoge to Sleswick, greve to Holsten Stormarn 
Oldenborgh unde Delmenhorst. Doen witliek unde apenbar alsweme, dat wij 
sodanen breff, alzo uns de hochwerdige in got Johan van Mengede mester 
Dudesschen ordens in Lijfflande gegeven unde mit mehr anderen viffteyn jar 
lanck uns dusent Rinssche gulden to vornogende vorsegelt hadde, welker vor. 
schrivinge halven wij sodanen summen etlike jar lanck wij uns hebben laten 
vernogen, unde doch nw der juncfrowen Marien, de eres ordens patrona is, tho 
eren unde werdicheid sodanen nastendigen summen ene unde ereme orden 
gutliken vorlaten hebben unde vorlaten jegenwardigen in crafft desses breves, 
unde antworden sodanen eren besegelden breff mit vrigem willen frijg unde 
unbeworen over unseme leven besundern Heynen Boltzen, borger to Lubeke, 
ene wedder to antwordende to schickende unde to benalende unde des efite 
solkes eres breves aveschriffte halven dorch uns unse erven effte nakomelinge 
effte jemande van unser wegen dar furder umme antolangende in jenigen maten 
sunder alle geverde. Desses to mehr getuchnisse unde vaster vorwaringe hebben 
wij unse koninglike secret witlicken laten hengen an dessen unsen breff. Datum 
Lubeck, am dage Dyonisu na Cristi gebort dusent veerhundert darna im negen- 
undesostigesten jare. 


Original mit anhüngendem wohlerhaltenen Siegel. (1. Bd. IX M 622.) 


306. 


Der Rath von Lübeck ersucht den Rath von Lüneburg, den Abgeordneten, welche 
er wegen des Streites zwischen Christian, König von Dänemark, und Karl, 
König von Schweden, nach Lübeck senden wolle, auch Vollmacht in Bezug 
auf die Englische Angelegenheit mitzugeben. 1469. October 9. 


Unsen fruntliken grut mit vermogen alles guden. Ersamen vorsichtigen 


1) s. Bd. IX Jd 609. 

leven heren, besundern guden frunde. So de irluchtigeste hochgeborne furste 
unde here, her Cristiern, der ryke Dennemarghen etc. koningh, juw in der 
twijstigen sake tusschen ziner gnade unde den zinen, uppe de ene, unde dem 
irluchsten heren, hern Karlo, koninge to Sweden, ziner gnaden medehelpern 
unde biliggern, uppe de anderen zijden, irresen gescreven hefft, begerende, gij 
juwe vulmechtigen radessendeboden hude over achte daghen, namliken des 
negesten mandages na Dionisii! bynnen unser stad, des avendes in der herberge, 
hebben willen, hirumme is unse fruntlike beger, gij desulften juwe radessende- 
boden last unde bevel mede geven willen, umme in de Engelsche zake to 
sprekende unde vorhandelinge to hebbende na lude des recesses in der sulfften 
zake tor latesten dachfart bynnen unser vorscrevenen stad van den radessende- 
boden der gemenen stede van der Dutschen henze belevet unde besloten, unde 
en to kennende to gevende, wo dat afschedent van den sulften Engelschen sende- 
boden to Brugge in Vlanderen bescheen sy, unde ok in etlike gebreke des 
Dutschen kopmans darsulves to Brugge residerende to sprekende, so des schal 
zin behuff, unde van noden. Juw gudliken hirinne to bewisende vorschulden 
wij umme juwe ersamheide gerne. Sijt gode bevalen. Screven under unser 
stad secret, am dage Dionis, anno LXIX. 
Borgermestere unde radmanne der stad Lubeke. 

Aufschrift: Den ersamen unde vorsichtigen heren borgermesteren unde 

radmannen to Luneborgh, unsen besunderen guden frunden. 


Original mit Rest des Secrets im Archiv zu Lüneburg. 


507. 

Eine Anzahl Bürger und Kaufgesellen zu Lübeck sagen dem Rathe gut für seine 
Verwendung bei dem Raihe zu Wisby um Herausgabe etlicher vom Vogte 

zu Wisborg beanspruchier oder genommener Güter. 1469. October 9. 
De heren de rad to Lubeke hebben geschreven eren fruntliken bedebreff 
an den rad to Wisbu uppe Godlande, darinne de rad to Lubeke is begerende 
gewest, de gesechte rad to Wisbu den beschedenen Hinrike Bentzine unde Gerde 
Grutere dar to vorderlik unde behulpen wolde zij, dat en sulke gudere, alse 
Hake Jonssene voged to Wisborgh uthe schipper Michel Stangen 'genomet hedde?] 


!) October 16. 

vor eyn redelick geld weddergekart mochten werden unde wes zyk darvor 
geboren scholde, dat de rad to Wisbu eynsodans vorleggen unde darvor gud 
seggen wolde unde wes de rad to Wisbu also vorleggende edder vorseggende 
worde, dat wolde en de rad to Lubeke gudliken wedder tor hand schicken unde 
ze darvan gutliken enthaven unde schadeloess holden. Alsus so zint vor den 
rad to Lubeke erschenen de ersamen unde vorsichtigen manne her Hermen 
Sundesbecke radman, Hans Berskamp, Hinrik Prume, Hans Brekelvelt, Hinrik 
Grenmolt, Hinrik Hoveman, Ludike Lange, Thonies Dyman, Bertolt Rickman 
unde Hans Redijk borgere to Lubeke Hans Hohuss, Gerd Sassenberch, Hans 
Mouwer, Cord van der Helle, Detleff Kruse unde Hans Gruter kopgesellen unde 
hebben deme rade to Lubeke mit samender hand unde eyn vor all gudgesecht, 
wes de rad to Lubeke deshalven uthghevende wert, dat se deme rade dat gut 
liken weddergheven unde densulfften rad to Lubeke unde ere nakomelinge 
darvan entheven unde schadeloss holden willen. Jussu consulum. Actum ut ante. 


Eintragung in das Niederstadtbuch: 1469 Dyonisij. 


508. 


Notariats- Instrument über die von dem RBathe und der Gemeinde von Kiel dem 
Rathe von Lübeck geleistete Pfandhuldigung. 1469. October 11. 


. dn deme namen des heren amen. An deme iaer der geboert dessulven 
dusent veerhundert negen unde sestich, der anderen indictien des elfften dages 
des maendes Octobris des morgens to tercien tijd eder darbij, des allerhilgesten 
in gode vaders unde heren, unses heren Pauli, van gotliker vorsichticheide anderen 
paweses, pawesdoem seste jaer, in myner openbaren notari unde tugen under 
gescreven iegenwordicheit synt personliken erschenen de ersamen vorsichtigen 
heren Hinrick Castorpp, Hinrick van Stiten, borgermeistere, unde Cord Moller, 
raidtman der stad Lubeke, alse radessendeboden van wegenne des ersamen rades 
darsulves, uppe de eyne, unde de ersamen borgermeister, raidmanne borger unde 
gantze gemeynheit tom Kyle in dem lande to Holsten belegen, uppe de anderen 
syden. Dar desulven vam Kyle, nademe de irluchtigeste hoicheborne forste 
unde here, her Cristiern, der rijke Dennemarcken Sweden unde Norwegen etc. 
koning, hertoge to Sleswick, greve to Holsten Stormern ÖOldenborch unde 
Delmenhorst en eren plichte eyde loffte unde huldinge, se sijnen gnaden 

alse eynem greven to Holsten ertydes gedaen, overmiddest sijnen openen vor- 
segelden breve mit wolbedachten mode unde vullenkomenen willen hadde vorlaten 
unde qwid geschulden, vorleet unde qwid scholt, van welkeren breve unde 
qwitscheldinge my openbaren scriver unde notario kentlik bewisinge gedaen 
wart, darynne sijne gnade so forder an de ersamen vorsichtigen hern borger- 
meister unde raidmanne der stad Lubeke en huldinge weder to donde gewiset 
hadde. Aldus hebben desulven borgermeister unde raidmanne tom Kyle tovoren 
unde na de borger unde gantze ghemeynheidt approberet ratificeret gelovet unde 
gesworen myt eren upgerichteden vingeren stavedes edes to den hilgen, eyne 
cedelen to holdende, so de hijrna volget van worden to worden, noch lenger 
noch korter aldus: dat wij bij unser ere den ersamen heren, deme raide to 
Lubeke huldigen unde sweren in den hilgen eyne rechte huldinge en to holdende 
unde en truwen unde holt to wesende alse unsen rechten heren, so dat wij 
mit der stadt tom Kyle de vorgescrevenne heren to Lubeke iegenwordich unde 
tokomende vor unse waren heren truwelichen hoersam wesen unde in allen unde 
ieweliken dingen alle unde iewelick dynck, dede synt, doen gelick deme irluchti- 
gesten hoichebornen forsten unde heren, heren Cristiern, der rijke Dennemarcken, 
Sweden unde Norwegen etc. koninge, hertogen to Sleswick unde greven to 
Holsten ete, unde eren vorvaren alse eynen greven to Holsten van unsen vorfaren 
oldingen is bescheen. Wij willen unde scholen ock den vorgescrevenen heren 
to Lubek sunder jenigerleye drogen vasteliken bij bliven unde holden unde 
scholen unde willen de stad tom Kyle mit alle unsen krefften, mit alle unseme 
vlite to der ergescreven heren hand to Lubeke unde der stadt Lubeke holden 
unde bewaren unde in neynerleye sake offte anvalle uns van en keren 
offte wyken in neynerleye wyse, so lange se uns unde de stad tom Kyle 
offte unse nakomelinge ute eren handen willichliken qwid werden vorlatende. 
Wij willen unde scholen ock deme hovetmanne, den de raidt to Lubeke tor 
tijd tom Kyle hefft, hoersam unde bistendich wesen, dat uns god so helpe unde 
sijne hilgen. Welkerer cedelen inholt puncte unde articule samptliken unde 
bisunderen de vorbenompten vamme Kyle sworen in maten vorgescreven, so en 
de eyt dorch den ergescrevenen heren Hinricke Castorpp ward gestavet, unde 
loveden vor sick unde alle ere nakomelinge ane alle geverde unde argeliste woll 
to holdende. Uppe welker vorgescreven desulffte her Hinrick Castorp, borger- 
meister, im namen unde to behoeff des ersamen raides unde stad to Lubeke, de 
nu tor tijd sint, unde alle ere nakomelinge affeischede my openbaren notarium 

unde scriver, ick en darupp maken unde geven wolde eyn eder mer openbaer 
scriffte unde instrumente so unde so vele se behoveden.  Desse dinge sijnt 
gescheen tom Kyle uppe deme raidhuse in deme jaer, der indictien dage maende 
stunde unde pawesdoem, so bovenscreven steyt, in iegenwordicheit des eddelen 
unde walgebornen hern Mauricius, greven to Permunt, unde des bescheden 
Hinrick van Werle, vor tuge sunderlinges hijrto gheeisschet unde gebeden. 
Et ego Johannes de Bersenbrugge, clericus Osnaburgensis 
diocesis, publicus sacra imperiali auctoritate notarius, quia om- 
nibus et singulis premissis, dum sio, ut premittitur, fierent et 
agerentur, una cum prenominatis testibus presens interfui 
Notariats- eaque sic fieri vidi et audivi, ideoque presens publicum instru- 
zeichen, mentum exinde confeci eonseripsi manu propria et subscripsi 
et in hane publieam formam redegi, quam signo nomine pro 
prio et eognomine meis solitis et consuetis signavi roboravi 
in fidem evidensque testimonium omnium et singulorum 
premissorum rogatus et requisitus. 


In dorso: Instrumentum andrepende de huldinge unde den eyd der 
vamme Kyle den ersamen rade to Lubeke gedaen. 


Original auf Pergament. 


509. 


Ein Kläger, der den Klagebeweis, für den ıhm Frist über Jahr und Tag hinaus 
gewährt war, auch dann nicht erbringt, ist sachfällig. 1469. October 11. 


Dominis consulibus Revaliensibus. 

Eirsamen heren, besunderen guden frunde. So gij uns gescreven hebben 
van wegenne eynes geschulden ordels tuschen Symon Forsch, alse eneme anclegere 
an de ene, unde den schuldeners seligen Gerdes Vehusen, mit juw in juwer 
stad gestorven, deme god gnade, alse antwordeslude an de anderen ziden, etliker 
tosprake halven utgesproken, so juwe ergemelde breff under lengeren vorhale 
beider erscreven parthie tosprake unde antworde breder inneholt, hebben wij 
wal vornomen. Darup gij na ripen rade unde besprake juwe delinge gedan, de 
wij ok wal vornamen hebben, aldus ludende: Symon, na deme dat gij juw 
bewises beropen hebben, bynnen jare unde dage to halende, des dan nicht 

geschen is unde de heren van Lubeke vor juw gescreven unde beden hebben, 
dat wij juw stunden solden juwes rechtes, deme wij also gedan hebben unde 
gij dan dar enboven sodane bewijs in der middelen tijd, alse de heren van 
Lubeke vor juw gescreven hebben, nicht gebracht hebben, so solle gij der sake 
neddervellich wesen. Welck juwe gewijste unde affgesproken ordel de ergemelde 
Symon bispraket unde vor uns geschulden heft, des gij begerende sint, wij dit 
ordel entscheden unde juw unse delinge under unser stad secrete vorsegelt 
wedderumme na older loveliker wonheit benalen willen. Darup wij juw gutliken 
don weten, dat wij na unseme ripen rade unde besprake sodane ergemelde juwe 
ordel na Lubescheme rechte bestedighet, bevestiget unde confirmert hebben, so 
wi] dat bestedigen, confirmeren jegenwardigen in craft desses breves. Gode deme 
heren ete.. Sereven etc. des midwekens na sunte Dionisij dage, anno etc. LXIX. 
Consules Lubicenses. 


Cod. ordal. fol. 28a. 


510. 


Wer im Gastrechte seine sum Zeugnisse erbötigen Zeugen nicht zeugen lässt, ist 
sachfállhg. 1469. October 11. 


Dominis consulibus Revaliensibus. 

Eirsamen heren, bisunderen guden frunde. So gij uns gescreven hebben 
van wegenne eynes geschulden ordels tuschen Otten Risbiters, zelger dechtnisse 
broder, alse en ancleger, an de ene unde deme ersamen heren Hinrik Hunynck- 
husen, alse eyn antwordesman an de anderen ziden van schelinge, de se under 
malckanderen hebben, dorch juw uthgesproken, so iuwe ergemelde breff under 
lengeren vorhale beider erscreven partie tosprake unde antworde furder inneholt, 
hebben wij wal vornamen. Darup gij na ripeme rade unde besprake juwe delinge 
gedan hebben, de wij ok wol vornamen hebben, alsus ludende: Na deme, dat 
de tuge wolden tugen, dat heren Hinricke Hunyncekhusen togesecht were, sines 
rechten to warden, unde he des nicht gedan en hedde, so sij he neddervellich, 
welek iuwe gewisede unde affgesproken ordel, de ergenante her Hinrik bispraket 
unde vor uns geschulden heft, des gij begerende sint, wij dit ordel entscheden 
unde juw unse delinge under unser stad secrete vorsegelt wedderumme na older, 
loveliker wonheit benalen willen. Darup wij juw gutliken don wetten, dat wij 

na unseme ripen rade unde besprake sodane ergemelde juwe ordel na Lubeschen 
rechte bestediget bevestiget unde confirmert hebben, so wij dat bestedigen 
bevesten unde confirmeren jegenwardigen in craft desses breves. Gode deme 
heren zijt bevalen. Screven under unser stad secrete ame Mitweken na sunte 


Dionisij dage, anno etc. LXIX. 
Consules Lubicenses. 


Cod. ordal. fol. 27a. 


5011. 
Kapital, etwaige Zinsen und eventuelle Entscháüdigung. 1469. October 13. 


Dominis consulibus Revaliensibus. 

Birsamen vorsichtigen heren, besunderen guden frunde. So gij uns 
gescreven hebben van wegen enes schulden ordels, van iuw tusschen Hans 
Tymmermanne, alse eneme anclegere an de eyne unde Hinricke Sunnenschyn, 
alse eneme antwordesmanne an de anderen ziden, etliker schelinge halven, so 
iuwe ergemelde breff under lengeren vorhale beider erscreven parthie tosprake 
unde antworde breder inneholt, hebben wij wal vornamen. Darup gij na ripen 
rade unde besprake iuwe delinge gedan hebbe, de wij ok wol vornamen 
hebben aldus ludende: Na deme Hinrik Sunnenschyn den hovetstol uthgegeven 
hevet, kan dan Hans Tymmerman bewisen, dat de anderen vormundere eme 
renthe gegeven hebben, so schall Hinrik Sunnenschyn Hanse Tymmermane ok 
renthe geven, off eme so vele pennynge wedderumme lenen, so lange tijd, als 
he desses geldes tegen synen willen gebruket hevet. Welck iuwe gewiste unde 
affgesproken ordel de ergenante Hinrik Sunnenschyn bispraket unde vor uns 
geschulden heft, des gij begerende weren, wij dat ordel entscheden unde juw 
unse delinge under unser stad secrete vorsegelt wedderumme na older loveliker 
wonheit benalen wolden. Darup wij juw gutliken don weten, dat wij na unseme 
ripen rade unde besprake darup geordelt hebben in nabescreven wijse: Na deme 
male Hinrik Sunnenschyn den hovetstol heft uthgegeven unde betalet, so en is 
he darumme nyne renthe plegen, id sy denne, dat Hans Tymmerman bewise, 
dat vor sodanen hovetstol gekoft weren de renthe, de he vordert in liggenden 
grunden unde staenden erven, dan so is Hinrik vorbenomed plichtich, de vor- 
settenne renthe to entrichtende. Is over deme also nicht beschen unde Hinrik 

Sunnenschyn sodane gelt Hanse Tymmermanne tegen synen willen vorentholden 
unde nicht betalet heft, so is Hinrik plichtich Hanse vorgescreven sinen schaden 
uptorichtende, de he darumme geleden heft, edder eme also lange tijd, he des 
tegen synen willen eme vor entholden heft, so vele geldes wedderumme to 
lenende, id en zij dan, dat Hinrik dar vor to den hilgen wille sweren, dat de 
Hanse vorgescreven sodanes geldes nynen schaden hebbe gedan. Id ga dar 
furder umme, alse recht is. Gode etc..  Sereven etc. ame vridage vor Galli 
confessoris, anno ete. LXIX. 
Consules Lubicenses. 


Cod. ordal. fol. 27a. 


5132. 


Das Testament eines Geistlichen ist vor dem geistlichen Gerichte anzufechten. 
1469. October 13. | 


Dominis consulibus Revaliensibus. 

Ersamen heren, bisunderen guden frunde. So gij gescreven hebben van 
wegenne enes geschulden ordels tusschen Gherde Saffenberge, mit juw vorkerende, 
unde sine brodere, Arnde Saffenberge anklegeren van etliker gudere wegene, 
alse en angestorven unde angeervet syn van seligen heren Gerd Saffenberges 
wegenne, domheren to Hapsel, eres vaders vullebroders etc., dorch juw uthge- 
sproken up de ene unde Hans Hoffslegere, also eneme antwordesmanne uppe de 
andere ziden, so juwe ergemelde breff under lengeren vorhale beider erscreven 
parthie tosprake unde antworde furder inneholt, hebben wij wal vornamen. 
Darup gij na ripeme rade unde besprake juwe delinge gedan hebben, aldus 
ludende: Na deme dat her Gerd Saffenberch in Osel vorstorven is unde eyn 
geistlik man was unde eyn domhere to Hapsel unde eyn testament gemaket 
hevet, dat dar bij werde gedelet is, dar inne he sinen negesten erven geven heft 
de upstande erve unde liggende grunde, so mach Gerd Saffenbereh dar hen teen 
unde driven dar dat testamente up, wij en willen recht uppe recht nicht geven. 
Welck juwe gewiste unde affgesproken ordell de ergemelte Gerd Saffenberch 
bispraket unde vor uns geschulden hevet, des gij begerende sint, wij dat ordel 
entscheden unde juw unse delinge under unser stad secrete vorsegelt wedder- 


umme na older loveliker wonheit benalen willen. Darupp wi) juw gutliken don 

weten, dat wij na unseme ripen rade unde besprake sodane ergemelte juwe 
ordel na unseme Lubeschen rechte hebben bevestiget, bestediget unde confirmert, 
bevestigen, bestedigen unde confirmeren dat jegenwardigen in kraft desses breves. 


Gode deme heren etc.. Screven ete. ame vrijdage vor Galli confessoris, anno 


te. LXIX* 
UT Consules Lubicenses. 


Cod. ordal. fol. 21. 


513. 
König Christian von Dänemark entlässt den Rath und die Gemeinde von Kiel 
des Hwldigungseides und verweist sie an den Rath von Lübeck. 1469. 
October 15. 


Wy Cristiern, van godes gnaden to Dennemarken Swedenn Norwegen, 
der Wende unde Goten koningk, hertoge to Sleswigk, greve to Holsten Stormarnn 
Oldemborg unde Delmenhorst. Doen wytlick unde opembar alsweme: so wij 
nuw dem ersamen rade to Lubeck, unnsen frunden, unse stadt unde slot Kyl 
uppe eynen wedderkop vorkofft unde vorsegelt hebben unde bevolen den erbeno- 
meden borgermesteren radmannen unde gantzer gemeynte tom Kijle, dem erbeno- 
meden rade to Lubecke huldinge to donde, holtt truwe unde horsam to wesende, 
gelijck se uns beth hertho gewesen hebben, so andere unse breve den van 
Lubeck darup gegeven furder inholden, vorlaten wij darumme de erbenomeden 
borgermester radmanne unde gemeynheyd tom Kijle solker eede unde huldinge, 
alse se uns gedan hebben, unde vorwijsen se an den rad to Lubeck in allen 
mathen na solkes breves uthwijsinge deme erbenomeden rade to Lubeck darup 
gegeven. Des tor tuchnisse hebben wij unse secret heten hengen nedden an dessen 
unsen breff, de gegeven ys bynnen Lubeck am sondage nechst na Dyonisii 
na Cristi unnses heren geburt veerteynhundert darna im negenundesostigesten jare. 


Gleichzeitige Abschrift auf Papier im Preussischen Staatsarchiv zu Schleswig. 


514. 
Christian, König von Dänemark, beurkundet die gänzliche Beilegung des in Folge der 
Unruhen zu Bergen im Jahre 1455 mit dem deuischen Kaufmanne 
daselbst entstandenen Zwistes. 1469. October 15. 


Wy Cristieron van godes gnaden to Dennemarcken Sweden Norwegen, 
der Wende unde Goten koningk, hartoge tho Slesswygk, greve to Holsten 

Stormaren Oldenborg unde Delmenhorst, bekennen unde betugen apembar vor 
alssweme, dat wij dureh denst fruntschop unde sunderge woldaet, de uns de 
Dudessche kopman van der hensse to Bergen in Norwegen wesende unde bij 
der kronen van Norwegen leffliken unde truweliken vaken unde vele bewiset 
hefft, noch bewisen unde noch an en vormodende sind, so hebbe wij angesehen 
unde to herten genomen, dat wij allewege na vormoge gud mit gude gerne 
wolden, alse wij schuldich sind, beloven unde to vorschuldende hirumme desses 
truwen denstes unde woldaet willen, so hebben wij gnedichliken to furder 
bestantnisse unnses rikes Norwegen vor uns unnse erven unde nakomelingene 
den erbenomeden Dudesschen kopman in unnseme rike unde lande Norwegen to 
Bergen wesende unde eren nakomelingene sodanne unnse tosprake unde recht 
van wegene der kronen, dat uns unnsen erven unde nakomelinge tokumpt effte 
jenigerleygewijss tokomen mach, alse eyn besunderlick leeffhebbere des vreden 
durch fruntlike unde vlije bede etc. der stede Lubeck unde Hamborg 
sendeboden sodanne sake sorchvoldich anfal brand unde slachtinge an heren 
Torlave bisschoppe, Olave Nielssone rittere, hovetmanne to Bergen unde anderen 
geistliken unde werliken personene unvorsichtigen in unnseme rike vorbenomet 
in den jaren Cristi unsses heren veerteynhundert darna imme vijffundevefftigesten 
jare bescheen gantz unde ali qwijt vrijg unde loss gegeven. Darup wy unnse 
erven unde nakomelinge effte jemand van unnser wegene in neynen tokomenden 
tyden scholen effte willen saken; welk vorgescreven alle wij vor uns unnse 
erven unde nakomelinge loven, stede vast unde unvorbroken to holdende sunder 
alle geverde unde argelist. Vorbeden darumme allen unde isliken unnsen vogeden 
unde amptmannen borgermesteren tolneren unde undersaten deme erbenomeden 
Dudesschen kopmanne hir entegen nicht to hinderende effte in jeniger mathe 
to beschedigende under unnsen koningliken hulden unde ungnaden. Des tor 
tuchnisse hebben wy unnse koninglike secretum laten hengen an dessen breff, 
de gegeven is an unnseme slote Segeberge amme sondage nechst vor Galli na 
godes geburt veerteynhundert darna int negenundesosstigesten jare. 
De mandato domini regis. 


Original auf Pergament mit pergamentenem Siegelstreifen und Spur des Siegels. 

515. 


Christian, König von Dänemark, verbietei und beschränkt den Handel der Holländer 
und anderer Nichthansen in Bergen. 1469. October 15. 


Wii Cristiernn van godess gnaden to Denemargken, Sweden unde Norwegen, 
der Wende unde Gotten koningk, hertoge to Slesswijgk greve to Holsten Stormaren 
Oldenborgh unde Delmenhorst ete. bekennen unde betugen opembare in unde 
mit desseme breve, dat uns unde unsen truwen rederen de kopmanne van der 
Dutschen hensse to Berghen wesende klegeliken hebben to vorstande gheven, wo 
etlike buten der hensse coplude unde schipperen namliken de Hollandere etc. 
unnse rüke Norwegene in unwontliken kopsteden kopenschop vorsoken darsulvest 
unde ock bynnen Berghen boven olde lovelike wonheid myt velen schepen, 
kopmans guderen, kramerie unde spisserie langhes den strant alle husere unde 
boden sulven unde myt undersetteden personen beslan unde besetten. Vurdermeere 
den gantzen somer unde jar dor dar kopensehopp driven unde oven, meer dan 
in vortijden wontlik is gewesen, der gantzen nedderlaghe unnser kronen der 
kronen rechticheid unde sunderghes deme Dutschen kopmanne van der hensse, 
deme gemenen gude unde junghen volke van der Dutschen nacien to hinder 
vorfange unde groten schaden. Unde wante denne unnse riike Norwegene myt 
vitallie mel moltt wand unde beere van deme Dutschen kopmanne na uthwisinghe 
etliker privilegie van uns unde unnsen vorfaren, koningen to Norwegene myldech- 
liken gegeven gestercket unde upgeholden werd, in bestantnisse desulven koplude 
uns in vortijden groten denst unde fruntschop unde truwe hebben bewijset unde 
wilige sorge dorch der eronen willen dagelix gherne dregen unde bewijsen, wij 
unde unnse nakomelinghe der nedderlaghe to Berghen unde des Dutschen kop- 
mans vorderff biliken willen unde scholen keren unde alle dingk to deme 
besten schicken unde reformeren, dar dat in unser macht is, beden darumme 
allen unde issliken vogeden amptmannen borgermesteren tolneren unde under. 
saten tor tijd wesende en sodanent to bestellende, dat sulke lude butene der 
hensse, alse Hollandere, unde meere andere sulke unwontlike markede buten 
Berghen in unnseme riike nicht versoken nijne kramerie offte spisserie buten 
unwontliken husseren unde gharden sulven offte mit undersetteden personen 
upslaen offte holden eddere holden lathen, men na older wonheid myt eneme 
schepe offte twen over deme strande eren marcket don, so in ertijden gewontlik 
gewesen is. Weret, jemand sick hir entegen to donde vordristede, moghen unnse 

vogede unde amptmanne mit des kopmans hulpe offt des behuff is sturen unde 
richten, uppe dat de gemene wolfart destebeth by bestantnisse in ereme wesende 
ungeschicket blijve. Des tor tuchnisse hebben wij unnse koninglike secret 
witliken henghen heten an dessen breff, de gegeven is up unseme slote Segeberge 
na der bord Cristi unnses heren veerteinhundert imme negenundesostigesten amme 


sondaghe vor Galli. De mandato domini regis. 


Original auf Pergament mit Siegel am Pergamentstreifen. 


516. 
Eine Bausache. 1469. October 16. 

Witlik sij, dat schelinge gewest zint twisschen Hinrike Wulvestorpe uppe 
de ene unde Hermene Tymmermanne zineme nabure uppe de anderen zijden alse 
van buwetes wegene ener boden, de Hermen Tymmerman in zineme hove gebuwet 
unde darinne to Hinrik Wulvestorpes hovewardes opene vinstere gemaket hefft 
ete.. Darover se zyk denne under malkander mit todat erer beider frund darbij 
gebeden mit namen Titken Helmesteden unde Peter Bockholte van Hinrikes 
sijden unde Rickmane Kopere van Hermens zyden fruntliken hebben vorliket in 
nabescreven wijse also, dat Hermen Tymmerman de vinstere wedder tonagelen 
den bredene ghevell wedder affbreken unde den ghevel van stenen maken schall. 
Ok schall Hermen Tymmerman mit zinen erven dar nyne vurstede noch nyne 
slapstede hebben, so Hermen eyn sodans vor desseme boke lovede unde bekande 
unde hyrmede scholen unde willen de bovensereven beide part deshalven ge- 
schichtet unde gescheden wesen unde hebben darmede vorlaten unde vorlatet 
zijk under malkander unde erer eyn den anderen mit eren erven van der vor- 
gsescreven schelinge wegene van aller furder ansprake tosage unde maninge 
gentzliken qwijd leddich unde loss. Actum ut ante. 


Eintragung in das Niederstadtbuch: 1469 Galli confessoris. 


517. 
Verkauf einer Braupfanne. 1469. October 16. 
Peter van der Ouwe vor desseme boke hefft bekant vor zijk unde zine 
erven, dat he rechtes unde redelikes kopes vorkofft hefft unde jegenwardigen 

vorkofft in krafft desser schrifft Hanse Wilkens unde zinen erven sodane zine 
bruwpannen, so de in zineme huse in der klockgeter straten, dar he inne wonet, 
steit bemuret myt dem iserwerke unde aller tobehoringhe vor ene benante summe 
geldes, der zijk desulffte Peter van der Ouwe van deme erbenomeden Hanse 
Wilkens vor dessem boke to ziner genoge entfangen unde woll betalet irkande, 
also dat Hans Wilkens sodane pannen unde iserwerk hebben unde bruken 
moge to eneme schonesten, dem obgenanten Peter van Ouwe noch zinen erven 
an sodaner pannen mit dem iserwerk unde erer tobehoringe nynerleye rech- 
ticheide to beholdende. 


Eintragung in das Niederstadtbuch: 1469 Galli. 


918. 
Zeugniss, dass Hans Schinkel noch am Leben sei. 1469. October 18. 


Witlik zij dat in den jaren na der bord Cristi unses heren dusend 
verhundert ame negenundesostigesten jare ame avende der hilgen elven dusent 
megede!) de beschedene manne Nigels Olevessone borgere Oleff Mattessone inwoner 
tome Stockesholme unde Henneke Prutze inwonere to Lubeke vor deme ersamen 
rade darsulves to Lubeke zint erschenen unde hebben vormiddelst eren uthge- 
streckeden armen unde upgeriehteden vingheren staveder eede lyffliken to den 
hilgen gesworen tuget unde wargemaket dat eyn genomet Hans Schinckel, de 
denne lange tijt in des hochgebornen fursten unde heren heren Karls koninges 
to Sweden etc. denste is gewest, uthe deme to Holsten geboren zij unde ame 
daghe Cosmi et Damiani negest vorleden?) noch tome Holme uppe deme slote 
unde in der stad ghinck unde stunt unde gesunt ime levende was sunder argelist. 
Jussu consulum. Actum in 


Eintragung in das Niederstadibuch: 1469 Suce ewangeliste. 


519. 
Hans Petersen aus Wismar überträgt dem RBathe daselbst eine Summe, zu Brügge 
ausstehenden, von ihm als Entgelt für ein von den Franzosen aufgebrachtes 
Schiff empfangenen Geldes. 1469. October 21. 
Hans Peterssone borger tor Wismer vor deme ersamen rade to Lubeke 


mit hande unde mit munde hefft vorlaten unde upgedregen, vorlet unde updrecht 





N) October 21. 2) September 27. 

jegenwardigen in krafft desser schrifft deme ersamen heren Olrijbe Malchouwen, 
borgermestere tor Wismer to behoff unde truwer hand des rades darsulves, 
sodane gelt unde punt grote, alse bij den ersamen olderluden des ghemenen 
kopmans van der Dutschen Hense binnen Brugghe residerende, umme kost unde 
theringhe darumme gedan, noch nastendich is van sodaneme schepe unde guderen, 
eme dorch de Fransoysen genomen unde van en dorch de olderlude vorscreven 
mit todat des balluw van Dumkerken myt rechte gefordert unde entfangen. 
Jussu consulum. Actum 


Eintragung in das Niederstadtbuch: 1469 Undecim millium virginum. 


5230. 

Ablassbrief, ausgestellt von den Bischöfen Nicolaus von Schleswig, Johann von 
Aarhus, Werner von Schwerin, Magnus von Odensee, Johannes von 
Ratzeburg, bestätigt von dem Bischof Albert von: Lübeck für Alle, welche 
in der Sänger-Kapelle gute Werke verrichten. 1469. October 28. 

Universis et singulis Cristi fidelibus presencia visuris pariter et audituris. 

Nicolaus Sleswicensis, Johannes  Arusiensis, Wernerus Swerinensis, Magnus 

Ottoniensis et Johannes Raceburgensis, dei et apostolice sedis gracia ecclesiarum 

episcopi, salutem et gracie salutaris continuum incrementum. Pium atque obse- 

quium deo gratum impendere credimus, quociens Cristi fideles ad pietatis bonaque 
et potissime in peccaminum suorum remissionem fructuosa opera excitamus. 

Hine est, quod pridie ex parte cappelle horarumque privatarum sive peculiarium 

beate Marie virginis nuncupatarum atque in capella ipsa altaris in forensi ecclesia 

eiusdem beate virginis extitit humiliter supplicatum, ut nos singuli et nostrum 
quilibet pro dietis horis capellaque et altari necnon laudibus quibusvis beate 

Marie, videlicet Salve regina, Alma redemptoris et Recordare cum suis collectis 

et versibus inibi consuetis seriatim atque divisim indulgencias episcopales quadra- 

ginta dierum in omni modo tenore et forma, prout reverendus in Cristo pater 
dominus Lubicensis et nonnulli ali quicunque presules pro singulis operibus 
aetibusque bonis et oracionibus devotis Cristi fidelibus ad dictas horas laudes 
capellam atque altare iam et ad presens largiti sunt sub ipsius ordinarii domini 
episcopi loci approbacione et ratifieacione dare et concedere dignaremur. Permoti 
itaque supplieationibus huiusmodi cupientesque in operibus bonis et oracionibus 
Cristi fidelium supradictorum participare, omnibus et singulis utriusque sexus 


tam spiritualibus quam secularibus vere penitentibus confessis atque contritis 

dietam cappellam causa devocionis oracionis aut peregrinacionis intrantibus 
ipsamque et horas beate Marie virginis in eadem et altare cum suis devotis 
oracionibus ante ipsam illudque et sub dictis horis ac laudibus quinque Pater 
noster et totidem Ave Maria singillatim visitantibus necnon per circuitum dicte 
ecclesie forensis pro corporum animabus in ipsa ecclesia vel eius cimiterio et 
ubique in Cristo requiescentium totidem oraciones devote orantibus ac eciam pro 
quibuslibet pro dictis horis laudibus perpetue observandis et continuandis cappelle- 
que altaris calicum librorum et ornamentorum quorumcunque conservacione in 
auro argento aut alio pio elemosinarum subsidio contribuentibus aliosve ad id 
faciendum peragendumque instigantibus tociens et quociens premissa vel aliquid 
premissorum affectu sincero devotoque et pio facientibus et complentibus nos 
singuli pontifices prefati et nostrum quilibet de omnipotentis dei misericordia 
beatorumque Petri et Pauli apostolorum eius meritis et auctoritate confisi similiter 
et equali modo in omnibus et per omnia, uti iam pro huiusmodi horis laudibus 
capella et altari in indulgenciis concessum atque largitum est, quadraginta 
dies indulgenciarum seriatim atque divisim de iniunctis eis penitenciis, dummodo 
expressus consensus ipsius domini ordinarii sive episcopi loci ad hec accesseret, 
misericorditer in domino relaxamus. Et nos Albertus, dei et apostolice sedis 
gracia episcopus Lubicensis, volentes ut huiusmodi indulgencie Cristi fidelibus 
salubres utilesque et fructuose sint atque existant, premissas omnes et singulas 
indulgencias de cum sub et ex nostris pleno consensu atque voluntate approbamus 
ratificamus et confirmamus. In cuius evidens testimonium una cum dictorum 
reverendorum in Cristo patrum dominorum episcoporum sigillis signetis sive 
secretis nostrum secretum est presentibus subappensum. Datum anno domini 
millesimo quadringentesimo sexagesimo nono, ipso die beatorum Symonis et 
Jude apostolorum. 


Original mit den sechs anhängenden, mit Ausnahme des ersten gut erhaltenen Siegeln. 


521. 
Der Rath von Bremen bittet wiederholt um Zahlungsfrist. 1469. November 6. 


Unnsen fruntlijken denst unde wes wy gudes vormogen tovorn. Ersamen 
leven heren. So gy uns aver umme sodanne summen goldes unde tinse, wy juw 
schuldich sind, juw unde den juwen der betalinge to donde, sind scrivende etc.. 

Ersamen leven frundes, wy hadden wol ghehopet, de betalinge sijk so lange nicht 
scholde vortrecket, noch wy ok so mannigfoldige maninge deshalven nicht to- 
komen laten noch geleden hebben, des wy nu van merklijker behovicheit unde 
bedrucke, dar wy noch in mannigherhande manneer ynne besitten, nenewijs 
konen wenden, to sodanner gantsen betalinge noch tor tijd to komende, so wy, 
kend god, wan wy wol konden, myt vlite gherne deden, in mathe wy juwer 
 ersambeit dar ok nu by unsem eghenen boden wes van sind scrivende, unde 
bidden, gy unse noetroft unde last vorscreven anseen unde myt den juwen so 
gutliken spreken, se uns vurder tijd der betalinge entrumen unde myt uns liden. 
In dat erste uns god helpt wy darto konen komen, willen wy uns darsulven 
denne wol ynne schicken unde manen unde den juwen hovetstols unde rente, so 
gheborlijk is, nae tijden unde stunden vullenkomene gude betalinge doen, dat se 
uns deshalven, so wy hopen, nicht scholen mysdancken. Bewiset uns hir willen 
ane, vor denen wy umme desulven juwe ersamen wisheit, de wy gode unsem 
heren wolmoghende bevelen, unde umme de juwe gherne. Screven am mandage 
vor Willehadi apostoli, under unser stad secret, anno etc. LXIX*. 
Consules Bremensis civitatis. 


Aufschrift: Den — — radmannen der stad Lubeke, unnsen vw. s. w. 


5232. 
Eine Nachlasssache aus Bergen. 1469. November 11. 


De heren de rad hebben gheven eren tovorsichtesbreff an den erbaren 
unde gestrengen heren Erick Burssone vogede to Bergen in Norwegen unde de 
ersamen olderlude des Dutschen kopmans darsulves Hinrike unde Petere Hunolde 
brodere borgere to Lubeke, darinne de gesechte Peter is gemechtiget, to bema- 
nende de nalatene gudere zeligen Titken Semans to Bergen in god vorstorven 
unde dat van der wegene nyne furder namaninge schen schole; dar zint de 
beschedene manne Hans Ultzeman, Syverd Duncker, Hans Spencke unde Hartich 
Bolte borgere to Lubeke mit eren erven gud vor. Jussu Consulum. Actum ut ante. 


Eintragung in das Niederstadtbuch: 1469 Martini episcopi. 

523. 


Margarethe, Herzogin von Schleswig, bevollmächtigt den Urban Schutte, die ihr 
zukommenden Zahlungen in Rendsburg in Empfang zu nehmen, falls 
er dabei Schwierigkeiten finde, den kaiserlichen Schutzbrief in An- 
wendung zu bringen, auch in weitere Verhandlung zu willigen. 1469. 
November 12. 


Wy Margarethe, van godes gnaden hertoginne to Slesewig, grevinne to 
Holsten Stormarn unnd Schouwenborch etc., wedewe, betugen unnde bekennen opembar 
in dessem briffe vor allermenniglichen: Nadem dy wolgeborne her Gerd, to Oldem- 
borch unnd Delmenhorst greve, unns dy borch unnd slot Rendesborch mit oren tobe- 
horingen unnd andern gudern unns durch den hochgebornen fursten hern Alffen, 
hertogen to Slesewig etc. seligen, unsen leven heren unnd gemallen to liffgedinge 
gegeven unde verschreven ane schuld unde sake mit sulvestgewalt unde an 
unsen willen empfromdet genommen unnd berovet hefft, des wy to meher malhen 
uusen frunden fursten heren graven prelaten riddern knapen steden burgermeistern 
ratmannen unnd gemeynden geclaget unnd geschreven hebben unnd neyn rede- 
licheid mogen von ome erlangen, sundern der erwerdige in god vader, here 
Alberd, bischop to Lubeke, hefft dorna eynen recess unnd teiding twischen om 
unde uns verramet unde besproken, der denne von uns unnd ok her Gerden 
obgnant vorwillet belevet unnd durch unser beyder eygen insigel to steter 
haldunge vorseglet is worden. Aver derselbe recess unnd beseglete avescheid is 
unns in den cleynsten noch grotesten artikeln von dem gemeltten hern Gerden 
nye fultogen noch gehalden, so dat kuntlieh ware unnd offenbar is; des wij 
avermals over on an unnse heren unde frunde prelaten riddere knapen stede 
burgermester radmanne unde gemeynden geclaget hebben unnd erkanteniss lijkes unde 
rechtes uppe sie samptliken unde eynen yewelken besundern tegen hern Gerden 
schrifftlich overbotig gewesen, das unns aver gantz unhulfflich gewest unnd von 
em geweygertt, so wir nach unse heren unde frunde unnd andere vorgenant nye 
keyn uprichtig antworde hebben mogen von ome bekommen, das unns also swar 
unnd furder nicht zu dulden gewesen ist. Derhalven wy sollike overlast gewalt 
unde unrecht an unns von dem gemeltten von Oldemboreh begangen unnd be 
scheen dem allerdurchluchtigisten unde grossmechtigisten fursten unde heren, 
hern Frederichen, Romischen keysern etc., unsern allergnedigisten leven heren, 
hebben durch unse fulmechtigen klagen unnd vor syn keyserlich maiestait 

bringen laten unnd syn keyserlich maiestait unns so gnedich gewesen unnd 
etzliche gebottbriffe an alle unde igliche des hilgen Romischen richs leven ge- 
truwen tegen hern Gerden von Oldemborch unnd syne medegewandten unser 
gotliken gerechtikeid to hulpe hefft uthgheen laten unnd dy unns bij unnsen 
fulmechtigen der to genijten unde to bruken togesand. Bynnen des unde als 
wy also unse bodeschop ym keyserlichen hofe gehad hebben, hefft unns dy 
erwerdige in god vader her Alberd bischop to Lubeke vorgenant  togeschreven, 
dat om dy durchluchtigiste furste unde here, her Cristiern, to Dennemargken 
ete. koning, ok her Gerd von Oldennboreh togesecht hebben unnd one, unns dijt 
to schrivende, gebeden, dat wy uppe sunte Mertens dach gesterne verscbenen!) 
wes liden wolden, sie wolden unde dechten dat so to verfugende warhafftigen unde 
by aller redelicheid alles wes unns ns lude unde ynholde des recesses upkommen 
were unde wes uns ok na stunde, scholde uns uppe dusse itzunden achtedage 
sintt Mertyn alle entrichtet werden unnd her Gerd wolde unde dechte dem 
recesse noch to donde, dorto unde hir up to wardende scholden wij unse ful 
mechtigen bey en tor stede fugen.  Unnd nadem dy obingemeltte beteidinghe 
unde besegelete recess in eynem artikel inneheldet, dat men unns unse bedagete 
geltt up yowelke termijn bijnnen der stad Lubeke in des genanten heren 
bischoppes hofe betalen scholle, des beteidingten recess halben unde ok umme 
der vorgemeltten schrifft wilen von dem bischoppe an unns gelanget, schigken 
wij dessen jegenwartigen Urbanum Schutten, unsen leven getruwen unde heym- 
liken, in crafft unde macbt dusses unsen open briffes gantz fulmechtig in dij 
stait Lubeke, aldar unsen wegen dat beteidingte recess to fultijhen unnd dem 
in alle synen artikeln unsen wegen na to komen, unse hinderstellige unde 
bedagete geltt von her Gerden unnd dem amptmanne to Rendesborch uptoboren, 
noghafftige quitancien under unsem insigel to gevende unnd dorinnen furder alle 
dat to handelne unde to donde, dat wij sulvest, aff wij jegenwordich weren, don 
mochten unde scholden, des wy ok also unde wes er derwegen don wirt, 
unwedderruffliken halden willen. Unnd weret dat den gnanten recesse unnd 
schrifften des bischoppes vorberurd na unses vorgemellten fulmechtigen gevallen 
von hern Gerden nicht noch schee effte gescheen worde, so geben wij dem 
obgedachten Urbanus Sehutten unsem dyner furder gantze fullemacht unde 
gewaltt unde heyssen yn crafft dusses briffes, den behaldenen keyserbriff, den 

wij ome dan hebben, dem ersamen unde wisen rade to Lubeke unde allen andern 
fursten unde heren, greven prelaten riddern knapen burgermestern raitmannen 
unde gemeynden, des hilgen Romischen richs leven getruwen, to openbarn to 
verkundigen, sij domede unsen wegen to besoken to requireren rechts hulffe 
unde beystand over unse wedderwertigen na ynholde des briffes to bidden unde 
to ermanen glikes unde rechtes erkenttenis unde unser mechtig to wesen na 
aller legenheid der sake, uppe den ersamen rait to Lubeke, up andere heren 
unde forsten unde eynen yewelken bedderman samptliken effte iczlichen besundern 
unsen wegen to byden, in fruntlike gudlike ok reehtlike dage to fulborden, dy 
uppe korte tid unde legelike stede to nennen unde to verramen unde alle dat 
to donde, dat wij in den saken sulven don mochten, so wij jegenwardich weren. 
Unde aff ome mehr waldes unde macht hirto behuff were, willen wij em alle 
hirmede geven hebben. To tuchnisse unde warer sekerheid hebben wy unse 
ingesegel witliken ussewendig an dussen briff drucken laten. Geven am sondage 
na Martini episcopi, anno domini etc. sexagesimo nono. 


Original auf Papier mit aufgedrücktem Siegel. 

524. 


Die Herzogin Margarethe von Schleswig beglaubigt bei dem Rathe von Lübeck ihren 
Secretair Urban Schütze. 1469. November 13. 


Von godes gnaden Margareta, hertoginne to Slesewig, grevine 
to Holsten Stormarn unnd Schouwenborch, weddewe. 


Unsen fruntliken grot tovorn. Ersamen unnd wiesen, leven unnd gunstigen. 
In werbungen gnuglichen von unns berichtet schigken wy to juw jegenwartigen 
briffes tzeiger Urbanum Schutzen unsen leven getruwen unnd heimlichen gantz 
fulmechtig, in sundergem guden flyte biddende, wes er uppe dusse tid unsen 
wegen to juw werven wird, eme des glik unns sulven glouben willen unnd 
gudwiligen dorinnen befinden laten, der saken legenheid sampt unser groten 
gerechtikeid angesehen. Sien wir mit unsen heren unnd frunden na allem, 
vermogen tegen juw unnd dy juwen willig to beschulden. Unnd wes wy juw 

to willen unnd wolgevallen wesen konden, deden wy gerne (even under 
unnsem insigele am mondage na Martini, anno domini etc. sexagesimo nono. 


Aufschrift: Den ersamen unde wiesen burgermeistern unnd raitmannen 
to Lubeke unnsen besundern leven unnd gunstigenn. 


Original auf Papier mit Resten des aufgedrückten Siegels. 


>25. 


Margarethe, Herzogin von Schleswig, beschwert sich gegen den Rath von Lübeck 
über den Grafen Gerd von Oldenburg und spricht die Erwartung aus, 
dass erforderlickn Falls der Rath in Gemässheit des kaiserlichen 
Schutzbriefs ihr Beistand leisten werde. 1469. November 13. 


Von godes gnaden Margareta, hertoginne to Slesewig, grevinne 
to Holsten Stormarn unnd Schouwenborch, weddewe. 

Unnsen gunstliken grut tovornn. Ersamen und wiesen besunderen leven 
unnd gunstigen. Wy hebben juw vaken geschreven unnd geclaget over hern 
Gerden, greven to Oldenborcb unde Delmenhorst, dat unns dy berovet unde 
genomen hefft unse lifgedinge Rendesborch unde derwegen like unde recht uppe 
unse heren unde frunde, up juw unde andere stede geboden unde neyn richtig 
antword von juw erlanget, wurdurch gelaten, is unns verborgen. Unde der gnante 
her Gerd helt uns datsulve unse lifgedinge noch vor wedder gott ere recht 
unde alle billiehkeid unde is dorane nicht gnugig, sundern anmatet sik to ver. 
lehnen etliche geistlike lehne uns tostande und sunderliken dy kerken Rendes- 
boreh, domit wy von unsem leven heren unde gemalhen, hertogen Alffen seligen, 
begiffdiget sien unnd unns, wanner sie to falle kommen, to verlehnen geboren 
unnd von unsem heren unde broder dem konige, ok her Gerdes sulven mede 
verschreven versegelet unde vorbriffet sien na lude unde ynhalde uns liffgedinges 
briffes. Unnd nachdem dy gemeltte her Gerd von Oldemborch wedder gott ere 
recht unde alle billiehkeid, wedder briffe unde sigell unnd over unse lyken 
gebode, dy wy mannigfaldig an juw unnd andere stede neben juw unnd dy 
prelaten manschop unde stede yn landen Slesewich Holsten unde Stormarn 
gelegen gethan hebben, uns likes unnd rechtes uth unnd vor gheet unnd dat 
gnante unse liffgedinge mit sulvest gewalt an unnsen willen inne beholt unnd 

ander dinge, nemliken geistlike verlehninge om neynewis tobehoren, sik anematet 
to handeln, hebben wy dadurch sollichs an den allerdurchluchtigisten fursten 
unnd heren, hern Friderichen Romischen keysern etc, unsern gnedigisten herenn 
unnd sien keyserlich maiestait tragen unde bringen laten. Sien gnade dann 
unnd ok eyn jewelich bedderman, dy lik unnd recht kijsen unnd kennen kan, 
unser in den saken mechtig is unnd hebben aldor bey synen keyserlichen 
gnaden eynen gebotts briff, des wir juw hirinnen eyne ware copien mede senden, 
erlangt unnd erworben. Werden gy den ynhaltt wol vernemen unnd konden 
unnd mochten wy nach juwer anerichtung unnd underwysunge genyten unde 
dadurch wedder to unsem liffgedinge sampt karung merglichs entpfangen schadens 
kommen, sehen unnd nemen wy gerne. Kan unnd mach des over nicht sien, so 
bidden unde begheren wy an juw, ap unnd wann wy dy unsen mit dem 
beholden keyserbriffe adder gloublich vidimus bey juw schigken werden, gy 
wilen juw demselben briffe horsamliken ertzeigen unnd unns unnd den unsen 
anstait unser, als vil die briffe begriffen, zcu thun geslaten und dorto behulpen 
wesen, upp dat wy den ungehorsam bey der keyserlichen maiestait over juw 
nicht clagen durffen. Wann so gij juw na lude des briffes nicht dechten to 
holden, were vorsehelich unnd uppenbar, dat gy up her Gerdes pard gewand 
unde geneigt wertt, unnd musten unns durch hulffe rait unde beystand unser 
herren unde frunde to juw unde den juwen inmaten den andern hern Gerden 
bohulffich unde beystendich sien halden und des ok anderer briffe tegen juw 
gebruken unnd ferrer, als vil uns noitdurfft sien wurde unde an enden sich 
geburtt, bewerbung unde anforderung thun. Wij twiveln aber nicht, gy werden 
juw in den dingen wol geburliken halden.  Geven under unnserm sigel am 
mondage nach Martini, anno domini etc. sexagesimo nono.  Wij begheren 
juw beschreven antworde. 


Aufschrift: Denn ersamen unnd wiesen burgermestern und ratmannen 
to Lubeke, unnsen besundern leven unnd gunstigenn. 


Original auf Papier mit geringen Resten des aufgedruckten Siegels. 

5206. 


Der Knappe Claus Rantsau bekennt, von dem  Rathe von Lübeck 1400 mk als 
Theil der von den Brüdern von Ritserau auf ihn angewiesenen 2000 my 
empfangen 2u haben. 1469. November 17. 


Ik Clawes Rantsouw zeligen heren Schacken sone knape bekenne unde 
betuge vor my unde myne erven opembar vor alsweme in unde mit desseme 
opene breve, dat my de ersamen manne, heren borgermestere unde radmanne 
der stad Lubeke, na myneme fruntliken schrivende an ze gedan van sodanen 
twen dusent marken Lubesch, alse yk by en stande hadde in gudem geloven 
van wegen der duchtigen knapen Vulrade, Otten unde Hartwigh gebroderen 
genomet van Rytserouwe, alse de hovetbreff darup gemaket unde vorsegelt uter- 
liken uthwiset, dorch den duchtigen knapen Ulrike van Pensen veerteynhundert 
mark Lubesch na inneholde dessulven hovetbreves to gantser vuller genoge vul 
entfangen unde my vulle unde alle betalet sint Unde yk Clawes vorscreven 
quitere rede unde love vor my unde myne erven in crafft unde macht desses 
sulven breves, dat de ergemelten heren borgermester radmanne der stad Lubeke 
unde ere aller nakomelinge der vorscrevenen betalinge halven in nynen toko- 
menden tyden dardorch scholen gemanet edder angelanget werden myt geystlikes 
offte werlikes rechtes eschinge. Orkunde der warheit so hebbe ik Clawes 
Rantsouwe ergedacht myn ingesegel dorch den ergemelten duchtigen knapen 
Ulrike von Pensen mit myneme vryen willen unde vulbord lathen hengen an 
dessen bref. Gheven unde schreven na Cristi gebord dusent veerhundert im 
negenundesostigesten am frydage na Martini episcopi. 


Original mit anhüngendem Siegel. 


921. 


Der Rath von Lübeck schreibt dem Rathe von Kiel, dass er die um Martini 
üblichen Hochzeiten und den Verkehr des Adels immerhin gestatten, jedoch 
auf die Sicherheit der Stadt Acht haben möge. 1469. November 17. 


Unsen fruntliken grut tovorn. Ersamen levem getruwen. So denne 
twischen unsen radessendeboden, de wy latest by juw geschickt hadden, unde de 

manne unde hovelude brutlachten bynnen dem Kyle na wontliker wise to 
holdende mit erer vorkeringe unde umschlages, so se bet herto ok mit ju umme- 
trent Martini gehat hebben, dat se dem also vortan don mogen, alsus so is unse 
vruntlike begehr, dat, wanner sodan hochtide unde vorkeringe mit ju geschen, 
gy ju den truweliken unde klokliken vorsehen unde juwe stad bewaren, so ju 
des best vor uns dunken schal wesen behof unnde van noden.  Unnde voreschen 
jy icht, dat ju unde uns to vorfange unde entegen syn mochte, dat gy uns dat 
vormelden unde vorbodeschoppen willen sunder sument. Dat vorschulde wy 
umme juwe leve de gode deme heren bevalen, alle wege mit vlyte gerne. 
Screven under unser stad secret, am vrydage vor sunte Elsebe dage. 


Borgermestere unde ratman der stad Lubeke. 


Original im Preussischen Staatsarchiv zu Schleswig. 


528. 


Hartwich von Bülow in Wedendorf verkauft dem Claus Vinkenfenger, Marschall des 
Raths von Lübeck, für 400 my eine jährliche Rente von 24 mj aus 
seinem Dorfe Holtorp. 1469. November 18. 


Ik Hartich van Bulouwe wonaftich tor Wedewendorpe im kerspel to 
Grambouwe bekenne unde betuge opembar in unde mit desseme breve vor alles- 
weme, dat ik vor mij unde mijne erven vrijes unde wolberadenen modes rechte 
unde redeliken hebbe vorkofft unde upgelaten, vorkope unde uplate in krafft 
desses breves dem beschedenen Clawese Vinckenfenger, des ersamen rades to 
Lubeke marschalke, unde zinen erven offte hebber desses breves mit des genanten 
Clawese vulborde unde willen vor verhundert margk Lubesch, de he mij an 
gudem groven pagimente to mijner genuge vulgetellet unde betalet hefft, de ick 
entfangen unde in mijn unde mijner erven nuth gekeret unde utegeven hebbe, 
verundetwintich mark jarliker ewiger renthe Lub. pen. in unde uth myneme 
dorpe Holtorpe belegen im kerspele to Godebusse unde in allen dessulven dorppes 
tobehoringen bewechlik unde umbewechlik, alse de in eren veltmarken enden 
unde scheden begrepen sint nichtes butenbescheden. Welcke vorscreven verunde- 
twintich margk renthe ick unde mijne erven scholen unde willen uppe unnse 
egene kost arbeyd unde eventier binnen der stad Lubeke an gudem groven 
pagimente, alse dar tor tijd genge unde geve is, in den achte dagen sunte 

Mertens des hilgen bisschoppes!) umbeworen vornugen unde betalen tovoren, eer 
wij jeniges dinghes in dem erscrevenen dorppe unde tobehoringen bruken. Weret 
ock dat wij hirinne vorsatich wurden, mach Clawes vorscreven zine erven effte 
hebbere desses breves mijt zinem willen sodane vorscrevene renthe darubh panden 
edder panden laten vormijddelst wemen ze willen unde der unvorfolget bruken 
to erem besten sunder allen wedderstal enes jeweliken, so vaken en des 
behuff werd. Doch de genante Clawes vor sick unde zine erven hefft mij unde 
mijnen erven gegund, dat wij de vorscreven verundetwintich margk renthe alle 
iar in den achte dagen sunte Mertens vor verhundert margk Lubesch wedder- 
kopen moghen, en den wedderkop eyn halffjaer witliken to vorkundigende unde 
uppe de vorkundigenden tijd de hovedsumme mijd der plichtigen renthe unde 
allen nastanden schulden in eneme summen sunder eren schaden bynnen der 
stadt Lubeke in gudem groven pagimente, alse dar tor tijd genge unde geve is, 
umbeworen to betalende. Alle vorsereven stucke unde artikel love ik Hartich 
van Bulouwe hovedman vorbenomed vor mij unde mijne erven mijd mijnen 
truwen medeloveren, alse wij Volrat van Pensen wannaftich to dem Redevin, 
Hans Bote, Hinriek van dem Broke, Hinrick Qwijtzouwe, Kone Qwijtzouwe, 
Hennigh Parkentin knapen, loven vor uns unde unnse erven mijt samender 
hand eyn vor all mijt deme erbenomeden Hartich van Bulouwen hovedman unde 
zinen erven dem erbenomeden Clawese Vinckenfenger sijnen erven offte hebber 
desses breves stede vaste unde unvorbroken to holdende sunder behelpinghe 
gheystliken edder werlikes rechtes. Unde wij hovedman unde medelovere vorbe- 
nomed loven unde seggen, dat sodan vorscreven dorpp uppe desse tijd unvor- 
pandet unde unvorsettet sy. To merer orkunde unde vorwaringe hebbe wij alle 
vorbenomed mijt gudem vrijen willen unse ingesegele hengen heten an dessen 
brefff Gheven unde screven na der bord Cristi unses heren dusend veer- 
hundert im negenundesostigesten jar, in den achte dagen sunte Mertens des 
hilgen bisschoppes. 


Original. Von den Siegeln fehlt das des Hartwich Bülow und das des Heinrich Quitzow, die 
übrigen hängen an der Urkunde. 


!) November 11—18. 


13” 


580 1469. November 18. 


529. 


Albert, Bischof von Lübeck, und das Domkapitel verkaufen den Vorstehern des 
Heil.-Geist- Hauses für 1000 my, die sie zum Ankauf des Gutes Seedorf 
und der Dörfer Seekamp, Berlin, Scharsfelde und Schlamersdorf verwandt 
haben, eine Rente von 60 mY aus eben diesen Dörfern unter Vorbehalt 
des Wiederkaufs. 1469. November 18. 


Wi Albertus, van godes gnaden bisschop der kerken to Lubeke, bekennen 
unde betugen opembar in unde mit desseme breve vor alsweme, dat wij vor uns 
unde unnse nakomelinge myd rade medewetende unde vulborde der erwerdigen 
heren meister Diderikes Calvis domprovestes, Dionisii Heesten vicedecani, unde 
des gantzen cappittels unser kercken vorbenomed rechte unde redeliken vorkoft 
upgelaten unde vorlaten hebben, vorkopen uplaten unde vorlaten jegenwardigen 
in krafft desses breves den ersamen unde wijsen mannen, heren Bertolde Witijk 
unde Johanne Westvael, borgermesteren der stad Lubeke, nu tor tijd vorstenderen 
des Hilgen Geistes godeshuses bynnen Lubeke unde den broderen unde susteren 
darsulvest to behuff der armen krancken dar uppe den bedden liggende unde 
hebberen desses breves myd ereme unde erer vorstendere willen vor dusend 
margk Lub. pen, de ze uns to vuller genoge wol getellet unde betalet hebben, 
de wij entfangen unde in unser unde unser nakomelinge bewijslike nuth unde 
vormeringhe unses stichtes unde im lande to Holsten witliken gekeret unde 
utegeven hebben, alse in den koepp des hoves Sedorppe, der dorppere Seekamp 
Berlin Scharsfelde unde Slamerstorppe im kerspel Slamerstorppe belegen, sostich 
margk jarliker ewigen renthe in unde ute deme hove Sedorppe unde den 
dorpperen alle vorbenomed darto belegen, unde vort in unde uth allen anderen 
unses stichtes wissesten guderen hoven unde dorpperen mit alle eren tobehoringen 
bewechlik unde umbewechlik, myt allen ackeren holten wijschen weyden unde 
wateren nichtes buten bescheden, na lude unde alleme inneholde enes breves 
den erbenomeden vorstenderen unde eren nakomelingen des vorserevenen godes 
huses van uns in desulven vorscrevenen guder vorsegelt unde gegeven int jar 
achtundesostich: negest vorgangen sprekende uppe dusend unde sostich Lubesche 
gulden hovedstoles unde dreundeveftich Lub. gulden jarliker ewigen renthe, so 
desulve breff dat uterliken hefft begrepen. Welke vorscreven sostich mark 
Lubesch renthe scholen wy unde unse nakomelinge uppe unse egene kost arbeyd 
unde eventur den vorbenomeden vorstenderen unde eren nakomelingen unde 

witliken hebbere desses breves myt ereme willen bynnen der stad Lubeke gelijk 
den anderen renthen des vorserevenen breves wol to dancke unde umbeworen 
alle iar in den achte dagen sunte Mertens des werden bijschoppes vornugen 
unde betalen, er wij in dessen vorscrevenen guderen jeniges dinges bruken offte 
neten. Weret aver, dar god vor sy, en jenige togeringe desser betalinge beschege, 
so scholen wij unde unse nakomelinge edder yemand van unser wegen uns myd 
unses stichtes guderen nenerwijs beweren to brukende, men de vorbenomeden 
vorstendere, ere nakomelinge unde hebbere desses breves myd ereme willen 
mogen de denne antasten unde der bruken mit alleme rechte nuth unde vrijheid 
umbeworen, alse en beqweme ys, so lange ze ere vorsetene renthe kost unde 
schaden darumme gedan wedderumme entfangen hebben sunder broke unde 
naschuldigende enes yeweliken, unde dat willen unde scholen wij unde unse 
nakomelinge en tom besten keren. Unde wij hebben ze vor uns unde unse 
nakomelinge in de vredesamen besittinge dersulven guder hovedsummen unde 
renthe witliken geforet unde gesatt, voren unde setten ze dar yn myt krafft 
desses breves. Doch hebben uns unde unsen nakomelingen bisschoppen de 
erbenomeden vorstender vor sick unde ere nakomelinge der fruntschop gegund, 
dat wij unde unse nakomelinghe de vorscrevene renthe alle jar in den achte 
daghen sunte Mertens offte winachten denne negest volgende vor dusend margk 
Lub. wedderkopen mogen, den vorbenomeden vorstenderen unde eren nakome- 
lingen unde hebberen desses breves myd ereme willen de hovedsummen myd 
der renthe unde geledenen schaden binnen der stad Lubeke in enen summen in 
gudem groven pagimente, alse binnen Lubeke genge unde geve is, umbeworen to 
betalende, buten bescheden alle hole unde klene gelt. Wij zint ok plichtich en 
den wedderkoep yn gantz jar witliken to vorkundigende unvorsumed unde upped 
vorkundigenden tijd sulke betalinge to donde ane allen schaden. Weret ok, 
dat god nicht en wille, dat jenige twijdrachte twijsschen den landen Sleswijg unde 
Holsten edder uns unsen nakomelingen edder unseme cappittele unde der stad 
Lubeke borgeren unde inwoneren upstunden, schall den vorscrevenen vorstenderen 
eren nakomelingen unde hebberen desses breves myt ereme willen in ereme 
hovedsummen unde renthen nicht to vorfange wesen, men wij unde unse nakome- 
linge willen unde scholen dessen koepp vorwaringe unde betalinge vast unde 
unvorbroken holden, uns darmede nicht to entschuldigende. Alle vorscrevenen 
stucke unde articule samptliken unde besunderen wij bisschop Albert vorbenomed 
vor uns unde unse nakomelinge bisschoppe to Lubeke den vakebenomeden 


582 1469. November 18. 


vorstenderen eren nakomelingen unde hebberen desses breves myd ereme willen 
loven myd sampt den anderen articulen des vorbenomeden breves stede vast unde 
unvorbroken to holdende sunder alle insage unde argelijst dar entegen to brukende 
offte to netende, darmede desse koepp edder desse breff gekrencket mochte 
werden na geistlikes edder werlikes rechtes esschinghe. Des to merer orkunde 
der warheid hebben wij bisschop Albert vorbenomed vor uns unde unse nakome- 
linge unse ingesegel mit gudeme vrijen willen hengen an dessen breff. Unde 
wij Theoderieus provest, Dionisius vicedecanus unde gantze cappittel der erscre- 
venen kerken to Lubeke bekennen opembar, dat desse kop vorwaringe unde alle 
articule vorscreven myd unsem wetende unde vulborde gescheen zin unde beful- 
borden de ok in krafft desses breves unsen unde unser kercken to Lubeke tynse 
unde renthe jarlikes uth des stichtes guderen komende unvorfenglik unde ze dar 
nicht mede to hinderende offte krenckende Des to furder bekantnisse hebben 
wij unses cappittels ingesegel ok myd gudeme vrijen willen hengen laten an 
dessen sulven bref. Gheven na Cristi gebort verteynhundert im negenunde- 
sostigesten jare in den achte dagen sunte Mertens des hilgen bisschoppes. 


Original mit beiden anhängenden Siegeln. 


530. 
DBernsteinhandel. 1469. November 25. 


Witlik zij dat schelinge gewest zint twisschen den olderluden unde 
deme gantzen ampte der paternostermakere binnen Lubeke uppe de ene, Hanse 
Hoppelssone unde Hartich Stangen uppe de anderen syden alse van besate 
wegene etlikes gemakeden bernstens uppe Hartich Stangen beschen etc.. Darover 
ze denne dorch de ersamen heren Hinrike van Hacheden unde Hermene Sundes 
becken radmane to Lubeke van deme rade darto gefoget fruntliken zint vorliket 
in nabescrevener wijse also, dat sodane zake in gutlicheit anstan schall beth to 
Michaeli nu negest volgende unde binnen den middelen tijden scholen Hans 
Hoppelssone unde Hartich Stange bij deme heren homestere in Prutzen unde bij 
denjennen de den steen van des ordens wegene in handen hebben, ere beste don 
mit vorschrivende, dat de erscreven olderlude unde dat ampt der paternoster 
makere wedder komen mogen by den kop des bernstens, so ze den vormals 

gehat hebben. Vurdermer is besproken, dat Hans Hoppelssone unde Hartich 
Stange sulken steen, alse ze nu rede in handen hebben unde en van eren 
frunden komende werd, deme ampte vorsereven to kope beden scholen unvorlesen, 
so de hyr to Lubeke in de stad komet unde wat steens dat ampt van en nicht 
kopende wert, den mogen ze vorkopen to Brugghe edder wor en gelevet. Mer 
to Hamborch unde Odeslo scholen ze ene nicht vorkopen. Ok scholen se den 
steen nicht vorwerden laten deme vorscreven ampte to vorfange. Jussu consulum. 
Actum ut ante. 


Eintragung in das Niederstadtbuch: 1469 Katherine virginis. 


531. 


Volrad und Otto von Ritzerau bekennen, für sich und als Vormünder ihres Bruders 
Hartwich die Kaufsumme für ihren Antheil an Ritzerau von dem Rathe 
von Lübeck empfangen zu haben. 1469. December 5. 


Wii Volrad unde Otte van Ritzerouwe brodere knapen bekennen opem- 
bare in unde mit desseme breve vor uns unde van wegen Hartiges van 
Ritzerouwe unses broders, des wij zine vormunder zint, vor alsweme, dat wij 
van deme ersamen rade to Lubike sodane summe geldes, so desulffte rad uns 
van wegen unses andeels des slotes unde der guder to Ritzerouwe schuldich 
was unde togesecht hadde to ghevende na lude des hovetbreves dem vorgemelden 
rade van uns darup ghegeven unde vorsegelt unde bij deme rade in vorwaringe 
liggende to unser vullenkomenen genoge uppe data desses breves gentzliken 
degher unde all hebben entfangen. Unde wij Volrad unde Otte vor uns, unse 
broder Hartige vorbenomed unde unser aller erven wegen hebben verlaten unde 
jegenwardigen vorlaten den erscrevenen rad to Lubeke unde ere nakomelinghe 
van der vorgenanten summe geldes wegen van aller furder ansprake tosage unde 
maninge to eneme gantzen vullenkomenen ende gentzliken qwijd leddich unde 
los, uppe den vilgenanten rad to Lubeke noch uppe ere nakomelinghe van der 
vorgenanten summe geldes wegen in allen tokomenden tijden noch mit geistliken 
edder wertliken rechten nicht meer to 'sakende Des wij Volrad unde Otte 
vorbenomed vor uns unsen erserevenen broder unde van aller unser erven wegen 
unde wij Albert, van godes gnaden to Lubeke [bisschop| alse eyn vulmechtiger 

des genanten Otte van Ritzerouwe hebben to merer orkunde unde bevestinge 
unse ingesegele witliken heten henghen an dessen breff, de gheven unde 
schreven is na der bord Cristi unses heren dusend veerhundert in dem negen- 
undesostigesten jare, am avende Nicolai episcopi. 


Original, an welchem Einschnitte für die Siegelbänder vorhanden sind, diese selbst aber und die Siegel fehlen. 


532, 


Vergleich über Zahlung einer Rente zwischen Rathsherren zu Reval und Herbord 
van der Linden. 1469. December 8. 


Int jar Cristi dusend verhundert in deme negenundesostigesten jare do 
weren tosamende vergaddert in fruntliken degedingen unde handelingen de ersamen 
heren Hinrik Kastorp borgermester, Andreas Geverdes unde Alff Greverode 
radmane der stad Lubeke alse gude middelers geschicket gefoget unde ordineret 
van deme ersamen rade to Lubeke in twistigen zaken twisschen den ersamen 
heren borgermesteren unde radmannen der stad Revel her Everd Smede radmane 
darsulves to Revel an deme enen unde Herborde van der Linden an deme 
anderen parten, her Johan Sweder alse eyn vulmechtich procurator des ergenanten 
rades der stad Revel unde her Everd Smedes unde Herbort ergenant alse eyn 
hovetman unde principal her Marquard Gryvel domhere to Ozell unde Hinrik 
Hoveman borger to Lubeke van her Johan Sweders wegene, Brun Bruszkouwe 
unde Thonies Dyman ok borgere to Lubeke van Herbordes wegene degedinges- 
lude, de in desser nagescreven wijse gehandelt gedegedinget unde to eneme 
gantzen ende vorliket unde fruntliken wechgelecht hebben allerleye zake mit 
allen anhangenden zaken, de de obgenante Herbord van der Linden mende to 
hebbende to deme rade to Revele unde heren Everde Smede vorscreven.  Interste 
dat beyde ladebreve vormiddelst Herborde tegen den obgenanten rad to Revell 
unde heren Everde Smede, uthe des dorchluchtigesten heren keysers hove vorworven 
unde uthgetogen, scholen gentzliken gedodet wesen unde neddergelecht.  Darna 
de obgenante beyde part fruntlik to wesende erer eyn deme anderen, des so 
hefft her Johan Sweder procurator der van Revele Herborde togesecht, dat zine 
heren alse de rad van Revele scholen deme ergenanten Herborde veer wekene 
darna, also de Revelschen schepe in desseme negestvolgenden somere erstkomende 
werden, benomen twe besetene wisse borger binnen Lubeke de eme alle jar 





1469. December 8. 585 


scholen toseggen togevende zine jarlike renthe alse vyffundetwintich mark Lub,, 
de wyle he levet, uppe Michaelis unde weret, dat der borgen eyn vorstorve, so 
. schal men eme enen anderen in de stede setten unde des hefft de ersame rad 
to Lubeke to irkennende, offt de twe borgen nogafftich zin, eme sodane geld 
jarlikes to gevende unde darto schal de ergenante her Johan Sweder deme vor. 
screven Herborde entrichten unde betalen zine jarliken renthe alse vyffunde- 
twintich mark van desseme vorgangene jare seder Michaelis unde dorteyndehalve 
mark Lub. der he alse secht tachter zij bij sodaneme beschede: Isset, dat 
Frederick Depenbecke effte zine erven nabringen konen, dat Herbord sodane 
dorteyndehalve mark entfangen hefft, so schal men de dorteyndehalve mark wedder 
affslan unde binnen beholden van ziner jarliker renthe, dat erste de vallende werd. 
Des so hefft her Johan Sweder vorbenomet procurator des rades van Revel unde her 
Everd Smedes deme vorbenomede Herborde van der Linden in fruntliken dege- 
dingen to vormidende moye arbeid kost unde theringhe, de darvan entstan 
mochte achtentich Lub. mark hyr to Lubeke uppe de vorscreven tijt, wen de 
Revelschen schepe nu erst komen to Lubeke entrichten unde gheven sunder 
jenigerleye vortoch effte wedderrede, unde weret dat Herbordes vor der tijt to 
kort worde, so sehal men doch de achtentich mark so vorscreven steit zinen 
erven offte testamentarien gutliken entrichten. Des so scholen alle zake twisschen 
den ergenanten parten mit allen anhangenden zaken to grunde unde to eneme 
gantzen ende vorliket unde vordregen wesen, qwijt leddich unde loss unde hyr 
nummer uptosakende in tokomenden ewigen tyden. In orkunde unde tekene 
der warheit, dat desser in aller wijse so vorscreven steit twisschen Hervorde 
van der Linden hovetmanne unde heren Johane Swedere vulmechtigen procuratori 
der van Revele unde her Everd Smedes dicke genant dorch de ersamen heren 
Hinrik Kastorpe borgermestere, Andrese Geverdes unde Alve Greverode radmanne 
to Lubeke van ereme rade darto gefoget, bedegedinget gesleten unde geendet is, 
so hefft desulve rad to Lubeke desse jegenwardigen schrifft na beider vorscreven 
parte belevinge willen unde vulborde darup laten begripen unde in ere boek 
laten schriven unde hefft furder affgesecht unde irkant, nademe desset vorscreven 
twisschen Herborde van der Linden hovetmanne unde her Johan Sweder procu- 
rator vorscreven uppe sodane vorgerorte vulmechtigen procuratoria unde macht- 
breve, alse desulve her Johan Sweder van deme rade van Revele unde ok her 

Everde Smede alse bovenscreven steit hadde bedegedinget, is dat he denne 
sodane machtbreve unde procuratoria to nutticheid beider parthe bij den 
erscreven rad to Lubeke leggen unde darbij bliven laten schall ^ Jussu 
consulum. Actum ut ante. 


Eintragung in das Niederstadtbuch: 1469 Concepcionis Marie. 


533. 


Henning van dem Hus, Dekan in Hildesheim, substituirt sich hinsichtlich des von 
dem Papsie Johann XXII. den Dekanen von Magdeburg und Hildesheim 
übertragenen Schutzes des St. Johannis - Klosters in Lübeck die Dekane 
von Schwerin, Hamburg und Bremen, den Propst in Eutin und die 
Officialen in Ratzeburg und Schwerin. 1469. December 10. 


Henningus van dem Hus, decanus ecclesie Hildensemensis, judex et 
conservator venerabilibus et religiosis dominabus, abbatisse et conventui monasterii 
sanctimonialium beati Johannis evangeliste Lubicensis diocesis ordinis Cisterciensis 
eum nostris certis in hae parte collegis cum illa clausula: Quatinus vos vel duo 
aut unus vestrum per vos vel alium seu alios ete. a sede apostolica specialiter 
deputatus, commendabilibus viris dominis Swerinensis Hamburgensis Bremensis 
diocesium decanis ac preposito Uthinensi Lubicensis diocesis necnon Ratzeburgensi 
Swerinensi officialibus principalibus et vestrum cuilibet salutem in domino 
sempiternam. Literas felicis recordacionis domini Johannis, pape vicesimi secundi 
eius vera bulla plumbea in filo canapis pendente more Romane curie bullatas 
sanas et integras non viciatas nec abrasas neque in aliqua sui parte suspectas, 
sed omni prorsus vicio et suspicione carentes nobis ex parte abbatisse predicte et 
conventus monasterii antedicte coram notario publico et testibus infrascriptis 
presentatas noveritis nos ea, qua decuit, reverencia recepisse quarum quidem 
literarum apostolicarum tenor de verbo ad verbum sequitur et est talis. (s folgt 
eine Urkunde vom 28. September |quarta kl. Octobris] 1322, in welcher Papst 
Johannes XXII. den Dekanen von Magdeburg und Hildesheim die Beschützung 
des St. Johannis- Klosters überträgt. Sie ist sachlich gleichlautend mit der im 
Urkunden-Buch des Bisthums Lübeck Bd. 1 N 504, in welcher dieselben Dekane 
zu Conservatoren des Domkayitals ernannt werden.) Verum cum propter diversa 
et varia capituli et ecclesie Hildesemensis negocia nobis ut frequenter ineumbencia 

simus sepe et sepius a deo prepediti, quod cognicioni et defensioni omnium et 
singulorum, que nobis in supradictis literis apostolicis committuntur, ac alias 
plenarie execucioni eorundem per nos faciende non possumus commode interesse, 
ideoque de circumspectionibus et legalitatibus vestris plenam in domino fiduciam 
obtinentes vobis omnibus et singulis supradictis et vestrum cuilibet in solidum 
tenore presencium plenarie commitimus vices nostras, donec eas ad nos duxerimus 
revocandas, quatinus omnia et singula nobis in supradictis literis commissa fideliter 
et plenarie exequamini iuxta traditam sive directam a sede apostolica nobis 
formam, facturi dicte abbatisse et conventui antedicto, cum ab ipsis seu pro 
parte earum sive procuratoribus suis aut eorum aliquo requisiti fueritis, ob dicte 
sedis reverenciam de et super omnibus ef singulis in predictis literis concessis 
et expressatis justicie complementum, ita eciam quod quidquid per unum vestrum 
inceptum fuerit, alter vestrum prosequi poterit et finire. Et si contingat nos 
super premissis seu auctoritate predictarum literarum apostolicarum in aliquo 
procedere, de quo nobis potestatem omnimodam reservamus, non intendimus 
commissionem et subdelegacionem nostram huiusmodi propter hoc in aliquo 
revocare, nisi de revocacione ipsa specialis et expressa mencio in nostris literis 
habeatur. Per huiusmodi eciam nostram subdelegacionem nolumus nec intendimus 
nostris in aliqua parte preiudicare collegis, quominus ipse vel quilibet eorum 
presenti tamen sub delegacione semper salva valeant et poterint vigore dictarum 
literarum apostolicarum ad earundem execucionem procedere, quandocumque et 
quocienseumque ipsis videbitur expedire. In quorum omnium 'et singulorum 
fidem et testimonium premissorum presentes nostras subdelegacionis literas per 
notarium infrascriptum suscribi et publieari mandavimus nostrique fecimus sigilli 
appensione communiri! Datum et actum Hildensen in curia nostre habitacionis 
sub anno a nativitate domini millesimo quadringentesimo sexagesimo nono indic- 
tione secunda, die vero dominica decima mensis Decembris, pontificatu sanctissimi 
in Cristo patris et domini nostri, domini Pauli divina providencia pape secundi 
anno sexto presentibus ibidem discretis viris Conrado Knipoff et Johanne Bock 
testibus ad premissa specialiter vocatis et rogatis. 

Et ego Arnoldus Sartoris, clericus Mindensis diocesis u. 8. w. wie gewöhnlich. 


Original mit geringen Besten des anhängenden Siegels. 


!) Von hier an die Hand des Notare. 
14* 

534. 


Der Knappe Hans Rantsau bekennt, von dem Raihe von Lübeck für ihm schuldige 
6000 my das Schloss Kiel auf Schlossglauben als Pfand empfangen zu 
haben. 1469. December 11. 


Ik Hans Rantzouwe knape bekenne vor my unde myne erven in unde 
mit desseme opene breve vor alsweme, dat ik vor sodane sos dusend mark 
Lubesch, so my de ersamen heren borgermestere unde radmanne der stad Lubeke, 
na lude enes openen vorsegelden breves schuldich zint, van en ere slot tom Kyle 
uppe slotloven unde vor eyn pand entfangen hebbe, welk slot ik na myneme 
besten vormoge beth to dem negesten tokomenden feste Nicolai!) in guder vor- 
waringe hebben unde holden schall ^ Unde wenner dat my de ergesechten heren 
borgermestere unde radmanne sodane erscrevene sos dusend mark to myner noge 
betalet hebben, denne schall unde will ik en sodane slot myt allen tobehoringen, 
so ik dat van en entfangen hebbe, gutliken in guden geloven unde truwen 
wedder in ere hande overantworldeln ungeweigert unde umbehindert. Jodoch 
weret zake, dat god affkeren wille, dat my in dessen middelen tijden de erscre- 
vene stad unde slot affgewunnen edder affhendich gemaket worde, so schall unde 
wil ik myt mynen frunden unde de ersame rad to Lubeke myt den eren darto 
truweliken behulpen zin, dat wij samptliken des unsen an beyden delen darane 
wedderumme bekomen unde de beyde alse stad unde slot to unsen handen 
wedder krighen mogen. Ok schall unde will ik de molen to dem slote behorende 
in wesende holden unvorergert, so des schall wesen behoff unde van noden. 
Unde desses in orkunde unde groterer vorwaringhe hebbe ik Hans Bantzouwe 
vorbenomet vor my unde myne erscrevenen erven myn ingesegell unde wy Clawes 
Rantzouwe, Detleff van Bockwolde unde Henningk Poggewisch, knapen, hebben to 
merer witlicheid unse ingesegele by des obgenanten Hans Rantzouwen ingesegell 
mede witliken henghet beneden an dessen breff, de gheven unde schreven is na der 
bord Cristi unses heren dusend veerhundert am negenundesostigesten jare des 
mandages na unser leven frouwen daghe concepoionis. 


Original mit den vier anhüngenden Siegeln. 

535. 


Der Rath von Lübeck zeigt dem Rathe von Kiel an, dass er den Hans Rantsau 
wiederum zum Hauptmann in Kiel ernannt habe. 1469. December 11. 


Unsen fruntliken grud mit vormogen alles guden. Ersame unde wyse 
besundern guden frunde unde leven getruwen. Wij don juw gudliken weten, 
dat wy mit dem duchtigen Hanse Rantzouwen overeengekomen zin, so dat he 
unse hovetman tom Kyle noch ene tijd langk vort blivende werde. Darumme 
is unse fruntlike beger unde ernstlike wille, gij juwe borger unde meynheit vor 
.juw in bywesende unde jegenwardicheit dessulven Hanses Rantsouwen vorboden 
unde komen laten unde en desset vorkundigen unde mit en overeenkomen, dat 
gij unde ze eme, so sick dat behoret, horsam unde in saken, de uns juw unde 
eme entegen gingen, bystendich unde behulpen sin gelik uns, so lange wy juw 
anders wes witliken schriven offte loffliken enbeden, so wy juw unde juwen 
borgeren unde meenheid sulkes unde alles ghuden wol betruwen. Darane gij 
juwe borger unde meenheit uns don dangknameliken wol to willen unde vor- 
schuldent ok umme juw unde ze na gebore gerne. S8ijt [gode] bevalen. Screven 
under unser stad secret, am mandage vor sunte Lucien dage, anno etc. LXIX®. 

Borgermester unde radmanne der stad Lubeke. 
Aufschrift: Den — radmannen tom Kyle, unsen «. s. w. 


Original mit Resten des Secrets im Staatsarchiv zu Schleswig. 


536. 


Der Rath von Lübeck ersucht den Rath von Kiel, dem Lübecker Bürger Ludeke 
von Ripen bei Einforderung einer Schuld behilflich zu sei. 1469. 
December 13. 


Unsen fruntliken grud unde wes wy gudes vermogen tovorn. Ersamen 
vorsichtigen bisundern guden frundes unde leven getruwen. Unse borger 
Ludike van Rijpen, toger desses breves, hefft uns to kennende gheven, wo dat 
etlike juwe borgere em etlike summe geldes alse van etlikes rotlessches wegen, 
den ze em affgekofft hebben, schuldich zin, alse mit namen Clawes Berndes 
tweundedertich mark sess schilling unde Merten Boye veer mark Lub. Bidden 
unde begheren wij hijrumme deger fruntliken, dat gij dem erscrevenen unsem 

borger Ludiken van Ripen darto gunstich vorderlik unde behulpen willen zin to 
zinem rechten, dat em sulke vorgenante schulde unde summe van gelde van den 
erbenomeden juwen borgeren gudliken vernoget unde betalet mogen werden um- 
belettet unde umbehindert. Dat vorschulden wij umme juwe ersamheide, de 
gode dem hern zin bevalen, alle wege gerne. Screven unde unser stad secret, 
am dage Lucie virginis, anno domini LXIX* 
Borgermestere unde radmanne der stad Lubeke. 
Aufschrift: Den — -- radmannen tom Kyle, unsen u. s. w. 


Original mit Besten des Secrets im Staatsarchiv zu Schleswig. 


537. 


Albert, Bischof von Lübeck bestätigt die Stiftung einer mit 14 my Einkünften 
ausgestatteten Commende in der St. Jürgen- Kapelle durch den Rathmann 
Andreas Geverdes. 1469. December 14. 


Albertus, dei et apostolice sedis gracia episcopus Lubicensis, in perpetuam 
rei memoriam. Devotionis desiderium, quod providus vir, dominus Andreas 
Geverdes, inclite civitatis Lubicensis consul, ad dominum deum habere conspicitur, 
digne promeretur, ut ipsius peticiones, illas precipue, que divini cultus augmentum 
important, quantum cum deo possumus, ad exaudicionis graciam favorabiliter 
admittamus. Sane predictus dominus Andreas Geverdes de sue anime et progeni- 
torum suorum animarum salute cogitans, cupiens terrena in celestia et transitoria 
in eterna, felici commercio commutare, unam elemosinam sive commendam aut 
elemosiale beneficium in capella sancti Georgii almi martiris, prope et extra 
muros Lubicenses ad altare noviter per eundem dominum Andream ibidem 
constructum atque erectum in honorem omnipotentis dei atque semper benedic. 
tissime virginis Marie fundare proponens, quatuordecim marcarum Lubicensium 
annuos redditus, quos idem dominus Andreas suis pecuniis, videlicet summa 
ducentarum marcarum Lub. den. apud validum Nicolaum Kule in parochia Odeslo 
nostre diocesis Lubecensis in de et ex ejusdem bonis et hereditate, prout nobis 
antediotus dominus Andreas expresse fatebatur, emerat et habet, prout plenius 
in literis desuper confectis et sigillatis continetur, pro dicti elemosinalis beneficii 
sive commende hujusmodi dotatione deputavit et assignavit. Quos quidem quatu- 
ordecim marcarum Lub. redditus deo et nobis realiter libere et sponte dedit 

reverencialiter et optulit, supplicans nobis tam humiliter quam devote, quatenus 
dotacionem sive oblacionem sic, ut premittitur, per eum factam admittere commendam- 
que sive elemosinale beneficium exinde fundare et instaurare redditusque predictos 
ipsi commende sive elemosinali beneficio asscribere assignare et applicare et ad 
ecclesiastice libertafis protectionem recipere et, ut infra sequitur, statuere nostra 
ordinaria auctoritate et ordinacione dignaremur. Nos itaque ipsius domini Andree 
pium desiderium in domino plurimum commendantes suisque humillimis atque 
devotis permoti supplicacionibus redditus predictos cum summa capitali et fortasse 
alios in futurum addendos ipsi commende sive elemosinali beneficio et pro ipsius 
dotacione perpetuo applicamus assignamus et asscribimus per presentes, ratificantes 
nichilominus oblacionem ipsam deo et nobis factam redditusque supradictos et 
forte in futurum alios addendos in ecclesiastice libertatis protectionem recipiendo 
exque illis unam commendan sive elemosinale beneficium in et ad laudem sive 
honorem omnipotentis dei ac gloriosissime virginis Marie ad altare predictum 
nostra ordinaria auctoritate erigendum fundamus creamus et auctorisamus, volentes 
et decernentes, quod commendatista sive elemosinarius ejusdem elemosine pro 
tempore existens redditus ipsos et proventus et alios forsan pia Christi fidelium 
manu addendos singulis annis percipere et in usus suos proprios convertere possit 
perpetuo et debeat. Et si quando predictos redditus reemi contigerit, per supra. 
dicte capelle pro tempore provisores, juxta quod ipsis hoc utilius visum fuerit, 
ipsorum summa capitalis reimponetur. "Volumus insuper atque statuimus, quod 
commendatista sive elemosinarius hujusmodi actu sit sacerdos vel saltem in tali 
etate constitutus, quod infra annum proxime postquam asscriptus fuerit, ad sacer- 
docium possit et debeat promoveri et apud ipsam commendam personaliter residere. 
Volentes insuper ac statuentes, quatenus commendatista sive elemosinarius prefatus 
qualibet septimana eciam per se aut per alium tribus vicibus celebrare atque 
dominicis et festivis diebus ipsius capelle pro tempore rectori in matutinali officio 
ac primis et secundis vesperis assistere debeat et nichilominus supradictis dominicis 
ac festivis et aliis diebus, quibus in hujusmodi capella sermo fieri consuevit idem 
commendatista officio misse ipsius rectoris a principio usque ad canticum Kyrie 
eleleyson atque finito sermone ad suas missas, quas insuper celebrare astrictus est, 
procedat in lieitisque et honestis eidem pro tempore rectori obediat. Assignamus 
pro oneris huiusmodi recompensa eidem elemosinario, quatenus ipse infirmorum 
visitacionibus vigiliis quoque et missis votivalibus capellam huiusmodi concernen- 
tibus interesse, particeps fore et gaudere valeat atque possit uti et tamquam 

primus post ipsius rectoris pro tempore capellanum. Jus vero presentandi per- 
sonam idoneam ad commendam sive elemosinam huiusmodi domino Andree 
Geverdes consuli, quamdiu vixerit, et postea sue uxori, legitime duntaxat et 
dehinc ipsa vita funeta ipsorum veris heredibus proximioribus utriusque sexus 
seniori tamen de ipsorum parentela sive sanguine et illis omnibus defunctis dicte 
capelle veris pro tempore provisoribus in solidum de gracia speciali auctoritate 
nostra ordinaria tenore presencium perpetuo reservamus. In quorum omnium et 
singulorum fidem et testimonium premissorum presentes nostras literas exinde 
fieri et per notarium publicum infrascriptum subscribi nostrique sigilli jussimus 
et fecimus appensione communiri. Datum et actum Lubeke in curia nostra 
episcopali in aula superiori viridi anno domini millesimo quadringentesimo 
sexagesimo nono, die vero Jovis, quarta decima mensis Decembris hora terciarum 
vel quasi, presentibus ibidem providis et discretis viris, dominis Johanne Wyldungh 
in ecclesia nostra Lubicensi perpetuo vicario, Hennyngo Zwytzow, dicte capelle 
divinorum rectore presbitero ac Goschalco Vredemeiger, nostre Lubicensis diocesis 
elerico, testibus ad premissa vocatis pariter et rogatis. 


Hermannus Alverdissen, notarius publicus manu propria subscripsit. 


Abschrift in von Melles Lubeca religiosa. 


538. 


Der Rath von Lübeck zeigt dem Rathe von Kiel an, dass er dem Knappen Hans 
Rantzau das Schloss noch ferner überlassen habe, und fordert ihn auf, auf 
Mühle, Gehóla und Fischerei zu achten. 1469. December 16. 


Unsen fruntliken grud mit vermogen alles guden tovorn. Ersamen guden 
frunde unde leven getruwen. "Wy begheren ju gudliken weten, dat wy dem 
duchtigen knapen Hanse Rantzowen dat slot tom Kyle noch etlike tijd gedan 
hebben so unse breff bij demesulfften Hanse an ju gesant woll uthwiset. 
Begheren wij van ju gutliken, gij darup warden unnde vorsenicheid hebben 
willen, dat de molen to dem slote behorende in buwete unnde beteringe, so des 
schal syn behoff unde van noden, van em geholden werde, de holtinge ungehatet 
unde de vysscherie ungewostet moge bliven. Unnde weret sake dat gy desser 
drijer artikele halven wes vorforen, dat uns entegen ghinge unde nicht geholdeu 
worde, so dat undertwisschen vorhandelt unde besproken, gy uns dat hemeliken 

vorschriven willen, is unse vruntlike begher unnde eyn sodanes schal bij uns wol 
bliven ungemeldet, des gij uns wol beloven mogen ungetwifelt. Juw gutliken 
uns to willen unde juw to gude hirinne to bewisende, vorschulde wy umme 
juwe ersamheide, de gode deme heren zin bevalen, alle wege gerne.  Soreven 
under unser stad secret, am sonnavende na Lucie virginis, anno LXIX. 
Borgermestere unde ratman der stad Lubeke. 


Original mit Resten des Secrets im Staatsarchiv zu Schleswig. 


539. 


Der Rath von Lübeck schreibt dem Rathe von Kiel in einer Streitsache, in welcher 
nach Lübeck appellirt worden, und bitiet, den in Lübeck au Stande gebrachten 
gütlichen Vergleich in Ausführung zu bringen. 1469. December 16. 


Unsen fruntliken grud mit vermogen alles guden tovorn. Ersamen guden 
frunde unde leven getruwen. Johannes Duvenvleet, toger van dessen, is vor 
uns gewesen unde hefíft uns to kennende geven, wo dat he van wegen der 
twistigen zake twisschen eme, uppe de ene, Michel Bernsteen unde Bartho- 
lomewese N. mit eren andern sakewoldern, uppe de anderen zijden, irresen van 
wegen enes schulden ordels van juw werde angelanget, umme juw deshalven 
dre mark veer schillinge to weddende unde darto den puntbroke to betalende 
ete.. Unde wante denne sodane twistige zake des schulden ordels halven dorch 
de ersamen unser stad richtevogede fruntliker wijse gevlegen unde bigelacht is 
etc., hijrumme is unse fruntlike begher, gij juw van wegen der vorgenanten 
drijer mark veer schilling unde puntbroke mit deme ersorevenen Johannese 
Duvenvlete gudliken hebben unde fruntliken sliten willen, so gij juw van der 
wegen, darane uns nicht en twivelt, geborliken woll werden bewisende, juw 
gutliken hijrinne vinden willen laten. Dat vorschulden wij umme juwe ersam- 
heide, de gode dem heren zin bevalen, alle wege gerne. Screven under unser 
stad secret, des sonnavendes na Lucie virginis anno etc. LXIX*. 

Borgermestere unde radmanne der stad Lubeke. 


Aufschrift: Den — — radmannen tom Kyle, unsen w. s. w. 


Original mit geringen Resten des Secrets im Staatsarchiv zu Schleswig. 

540. 


Hildebrand, Abt au Reinfeld, gestattet. dem Lansten Peter Tewes, in sein Grundstück 
zu Zarpen von dem Vikar der Petri-Kirche Hermann Droste 40 mx 
aufzunehmen und dafür 3 my jährliche Rente zu geben. 1469. December 25. 


Wi Hildebrandus, abbet to Reynevelde, bekennen openbar in dessem 
breve vor uns unde unse nakomelinge, dat wy witliken hebben vororlevet unde 
toghelaten deme beschedenen Peter Thewes, unseme lansten wonafftich to Tzerben 
in unser abdye belegen, dat he uppe syn hus unde erve mit ackeren 
wisschen unde weyden darsulves mach uppe dyt mael nemen veertich Lubesche 
mark unde nycht mer van dem erwerdigen heren, her Hermen Droste, ,vicario to 
sunte Peter bynnen Lubeke. Unde desulven vorgesereven veertich mark mach 
he unde sine erven deme sulven heren alle jare in den achtedagen to wynachten 
vortynsen, alse nemeliken dre mark jarliker renthe na inholde erer beyder vor. 
drage, doch myt sodannem underschede, dat de sulve Peter Thewes, welke tide 
eme ghelevet, in tokomenden tiden schal unde mach sodanne veertich mark 
hovetstoel myt der vorbenomeden renthe wedder uthkopen unde entfryen van 
deme eerbenomeden heren Hermen Drosten effte hebbern desses breves myt 
sinem willen, so verne he em de losekundinge tovoren eyn verndel jares witliken 
vorkundige unde eme denne syn unbekummerde gheld myt der bedageden renthe 
wedder gheve. Ok mach de vorbenomede her Hermen Droste sodanne vorscreven 
renthe myt geestlikem edder werlikem rechte manen edder manen laten, wor 
unde wanne eme des noth unde behouff is.  Desses to tughe unde merer 
witlicheyt hebben wy  Hildebrandus abbet vorbenomet, vor uns unde unse 
nakomelinge unse secretum witliken ghehenget laten an dessen breff Gegheven 
na der bord Cristi veerteynhundert in dem neghenundesostigesten jare in den 
hilgen dagen to Winachten.!) 


Original mit anhüngendem Siegel. 


I) In gleicher Weise hai der Abt Hildebrand dem Lansten Hermann Winbeke in Badendorp 
gestattet, von dem Vikar Hermann Droste 40 m aufzunehmen. Dabei ist jedoch Letzterem das Recht 
der Kündigung nicht gegeben. 1468. Februar 19. 

541. 
Ankauf von Silber für die Lübeckisch a Münze. 1470. Januar 6. 


| Witik zij dat Pankrass Sigestorp vor desseme boke hefft bekant vor 
zijk unde zine erven, dat he van den ersamen heren Bertolde Wijtick unde 
Hinrike Kastorpe borgermestere to Lubeke to der stad munte behoff dusend 
mark Lub. to ziner genoge entfangen hebbe, dar vor desulffte Pankrass den 
ergemelten heren Bertolde unde Hinrike bringhen schall unde will gotten . 
garnalia so he de best unde sulverrikest krigen kan, unde de mark fyns sulvers 
scholen unde willen de ergesechten her Bertold unde her Hinrik deme vorbeno- 
meden Pankrase vernogen unde betalen vor achtedehalven Rinsche gulden unde 
nieht durer unde desse ersereven garnalia, de schall desulffte Pankrass den vor- 
benomeden heren Bertolde unde Hinrike overlevereren twisschen dyt unde mit- 
vastene negest komende in affkortinge der vorgerorten dusend mark Lub. unde 
wes he der vorgenanten garnalia de gud is meer bringet van werde, dan de 
erscreven dusend mark de he entfangen hefft, dar scholen ze na deme vorgerorten 
kope zinen willen vor maken unde wat gebrandes zulvers erscreven Pankrass 
myt den garnalien furder bringende wert, schall unde will he den ergemelten 
heren Bertolde unde Hinrike tokennende gheven unde to kope beden. Is en 
denne sodane sulver beqweme, so scholt ze des kopes negest wesen unde were 
en sodane zulver denne nicht beqweme unde des nicht begerden, so mach 
Pankrass zin beste darmede don, so ze undertwisschen des over eyn zin gekomen 
unde vor desse erscreven dusent mark, dar hebben vor gelovet den genanten 
heren Bertolde unde Hinrike van der stad Lubeke wegene unde erer munte 
behoff de beschedene Hinrik Drosedouw borger to Lubeke unde de erbenomede 
Pankrass mit eren erven myt samender hand unde eyn vor all unde desulffte 
Pankrass hefft gesecht unde gelovet vor zyk unde zine erven den ergenanten 
Hinrike Drosedouwen unde zine erven van desses vorgescreven lofftes wegene 
der vorgescreven dusent mark schadeloss to holdende. Actum ut ante . . . . 


Eintragung in das Niederstadtbuch: 1470 Trium regum. 

542. 
Eine Ehesache. 1470. Januar 6. 

Hinrik Kyp eyn harnsmaker vor desseme boke hefft bekant, dat he unde 
Anneke zine eelike husfrouwe etlike tijt her van malkander gewest weren alse 
van etliker overlast wegene, de Hinrik Kyp ziner erscreven husfrouwen Anneken 
mit stoten slegen unde mit vorspildinge ziner gudere gedan hadde etc.. Alsus 
de sulffte Hinrik Kyp vor desseme boke in jegenwardicheit Hans Meyers borgers 
unde Volmer Muses oldermans der harnsmekere to Lubeke hefft gelovet unde 
zyk vorwillet, dat he de genante zine husfrouwen Anneken na desser tijt nicht 
mer stoten slan noch mishandelen edder zine gudere to unwyss nicht mer vor 
spilden wille bij vorboringe unde vorlust des amptts. Actum ut ante. 


Eintragung in das Niederstadtbuch: 1470 Trium requm. 


543. 

Gerhard, Graf von Oldenburg, bitiet den Rath von Lübeck, einen Tag zu weiteren 
Verhandlungen mit der Herzogin Margarethe von Schleswig zu bestimmen, 
und verspricht, entweder selbst zu kommen oder einen Bevollmächtigten zu 
senden. 1470. Januar 10. 


Gerd, to Oldemborch unde Delmenhorst greve. 

Unsen fruntliken grut tovorn. Ersamen guden frunde. De erwerdighe 
in gode vader her Alberd bischup to Lubeke hefft uns gheschreven van vorhandel 
van eme unde etliken iuwen borgermestern unde radesmedekumpanen van enes 
daghes wegen twischen der hochgebornen furstynnen, unser leven suster van 
Sleswijk unde juw to holdende, des wy den vorgenanten hern bischuppe unde 
iuwen medekumpanen fruntliken danken unde id alle weghe umme se unde iuw 
alle gherne vorschulden willen, juw ersamen guden frunde alse wy fruntlikest 
mogen biddende, gij sodanen dach upnemen unde vorramen willen, den wy gerne 
personliken soken edder ock besenden willen, dar gij unser gantzer dinghe to 
rechte scholen mechtich wesen myd dem erwerdigen hern bischuppe vorgerort, 
van der unde mehr anderer sake wegen. Schreven to Gottorpp, am midweken 
in den achtedagen der hilgen drier koninge, anno etc. LX X, under unsem ingesegel. 


Aufschrift: Den ersamen borghermestern unde radmannen tho Lubeke, 
unsen besundern guden frunden. 


Original auf Papier mit Resten des aufgedrückten Siegels. 

544. 


Der Rath von Lübeck bringt dem Grafen Gerhard von Oldenburg einen Tag sur 
Verhandlung in Vorschlag. 1470. Januar 17. 


Domino G. comiti Oldenburgensi. 

Ejddele unde wolgeborne, gunstige leve here. Juwen breff inneholdende 
van enes dages wegen twisschen der irluchtigen hochgebornen forstinnen unde 
vrouwen, vrouwen hertoginnen to Sleswijk etc., unde juwer herlicheid uptonemende, 
uppe welken wij juwer mit dem erwerdigen in gode vader unde heren, heren 
Alberte, biscoppe to Lubeke, gantzer dinge to rechte mechtich scholen wesen, 
hebben wij gudliken entfangen unde to guder mathe wol vornomen, unde don 
juwer herlicheid darupp gudliken weten, dat wij dersulven vrouwen hertoginnen 
unde juwer herlicheid to willen sulken dagh unde der sake rechtes schedinge 
gerne annemen willen bij also, gij sulken dagh annemen willen to holdende 
twisschen vastelavende unde mydvasten negest komende,! beschedelken in der 
ersten, in der andern offte in der dorden weke in den vasten, dar denne de 
genante vrouwe hertoginne personliken tor stede kamen edder ere vulmechtigen 
zenden moge. Unde wes juwer herlicheid des gelevet, darvan begeren wij juwe 
richtige beserevene antworde mit den ersten. Gode den heren etc. Datum 
nostro sub secreto, am dage Anthonii, anno LXX.?) 


Entwurf ohne Unterschrift auf Papier. 


943. 

Arrest eines Schuldners im Hause des Frohnen und Beschlagnahme des von ihm 
milgef ührten Geldes giebt besseren Anspruch als späterer Antrag auf 
letzteres allein, auch wenn der Schuldner vorher seine Schuld dem später 
Arrestirenden gerichtlich zugestanden hatte. 1470. Januar 24. 


Witlick zi, dat de beschedene .Hans von Loven, borger to Lubeke, vul 
mechtich procurator des ersamen her Henning Buringes, radmans to Hamborgh, 
vor deme rade to Lubeke dorch zinen vorspraken seggen leeth: Na deme her 

N März 4.— April 1. 

*) Abschrift dieses Briefes hat der Rath dem Bischof Albert geschickt, mit der Bitte, den Grafen 
zur Annahme der Termins zu vermögen. 

Henning Buringk rede geld vor oghen Hinrike Hasselbeke to behorende by 
deme richtescrivere ersten hadde besatet, na der tijd, alse desulve Hinrick in 
des vronen hus was gesath unde Hinrik Hasselbeke eme der schult tostan unde 
bekand hadde, so hopede, he mochte de ersten betalinge uth sulkeme gelde 
hebben, dar enteghen de anderen schuldeners Hinrike Hasselbeken dorch eren 
vorspraken antworden lethen: Na deme ze Hinrik Hasselbeke unde dat geld 
samptliken in des vronen hus bringhen hadden lathen, de besate na der tijd 
bescheen was unde dat gelt so in dwangk des rechtes was gekomen, so hopeden 
ze, sodane besate machtlos wesen unde dat gelt to behuff der gemenen schulde 
nere denen scholde. Darupp de rad na riipeme berade unde erer besprake vor 
recht hebben gesproken, affgesecht unde gedelet, so hir nafolget: Na deme de 
schuldenere hebben Hinrik Hasselbeken in des vronen hus laten setten unde he 
etlik rede gelt by sick hadde, dat in dwangk des rechtes is gekomen unde alse 
denne her Henningh Buringh sulk gelt na der tijd hefft besatet, so is de besate 
machtlos unde ga dar furder umme, alse recht is.  Sereven van bevele des 
rades. Actum feria 4t2 vigilia Pauli conversionis, anno LX X mo 


Cod. ordal. fol. 25 b. 


Vorher geht fol. 24a. 


In der zake twijsschen Hinrike Hasselbeken unde Hans Hollen uppe de 
enen unde erer beyder schuldener uppe de anderen zijden hefft de rad gedelet 
vor recht, alse hijr nagescreven steyt: 

Sodanne schulde de Hinrick Hasselbeke waraftigen unde propper schuldich 
ys unde gemaket hefft vor der bedrechliken kopenschop van Hollen wegene, 
Schal Hasselbeke betalen van zineme egenen propperen gude, aver de schulde 
de Holle bedrechliken gemaked hefft unde Hasselbeke eyn vorhandeler inne 
gewest is, sodanne schulde mogen Hollen schuldenere sick vorhalen an Hollen 
guderen unde an allen eren affgedrogen guderen, wor ze der bekomen konen 
unde ock an Hasselbeken guderen, de overbliven, wan zine egene propperen 
schulde betalet sin. Yd gha dar furder umme, alset recht is, unde alse van der 
bedrechnisse wegene, des wil sick de rad beholden. Yd gha dar ok furder 
umme, alset recht is dergeliken. 








1470. Februar 1. 599 


546. 


Der Rath von Lübeck schreibt dem Rathe von Kiel nochmals in der Angelegenheit 
des Johann Duvenvleet. 1470. Februar 1. 


Unsen fruntliken grud tovorn.  Ersamen guden frunde unde leven 
getruwen. Wy schreven juw latest am sonnavende na Lucie!) van wegen 
Johans Duvenvleet, wo he zij vor uns beclaget hedde, dat he van wegen der 
twistigen sake twisschen eme Michel Bernsten unde zinen medesakewoldern irresen 
van wegen enes schulden ordels van juw werde angelanget, umme deshalven dre 
mark veer schill. to weddende unde darto puntbroke to betalende. Unde wante 
denne sodane twistige sake des schulden ordels van uns nyn ordel is gesproken, 
sunder dorch de ersamen unser stad richtvogede van uns darto gefoget sodane 
zake fruntliker wijs wart gevlegen, so weren wij van jw begherende, gij mit 
dem genanten Johannese Duvensee van wegen der drijer mark veer schill. unde 
puntbrokes gutliken hebben unde sliten wolden, darane gij juw wol geborliken 
worden bewisende, so unse breff do tor tijd an juw gesant eyn sodans woll 
clarliken hefft begrepen. Darup wy juwe antworde gutliken entfangen unde woll 
vernomen hebben inneholdende under andern, dat gij uppe de tijt in der sake 
nicht don konden umme dupliker sake willen, der eyn juwes rades borgermester 
uns kortliken, alse he bij uns komende worde, woll irkant gevende worde. 
Unde wante denne zijk eyn sodans beth herto vorlenget, dat deshalven nymant 
van juwer wegen bij uns gewest is, begheren wij noch alse vor andachtigen, 
gij na der sake legenheid Johannese Duvensee sulke dre mark ver schill to 
wedde unde den puntbroke uns to willen togeven unde uns des nicht wegeren 
willen. Vorschulden wij umme juwe ersamheide, de gode dem heren zin bevalen, 
alle wege gerne unde begheren desses juwe gutlike richtige bescreven antworde 
mit den ersten. Screven under unser stad secret am avende  purificacionis 
Marie, anno etc. LXX? 

Borgermestere unde radmanne der stad Lubeke, 


Aufschrift: Den — — radmannen tom Kyle, unsen «. s. w. 


Original mit Resten des Secrets im Königlich Preussischen Staatsarchiv zu Schleswig. 

547. 
Hinrich von Hachede, Rathmann zu Lübeck über Versorgung des Si. Brigitienklosters 
zu Mölln mit Oblaten und Wein zum Abendmahl. 1470. Februar 2. 
De ersame her Hinrik van Hacheden radman to Lubeke unde tor tijt 
hovetman uppe Vemeren vor desseme boke hefft bekant, dat he unde zine erven 
an rechter warer schult schuldich zint deme clostere to sunte Brigitten vor 
Molne drehundert mark Lub. pening, de zelige Heyne Erp zin ohem deme 
erscreven clostere to wyne unde ablaten in zineme testamente hefft gegeven in 
den achte dagen to paschen negest volgende vort overt jar uthe zinen redesten 
guderen umbeworen to betalende. Unde binnen der middelen tijd schall unde 
wil de genante her Hinrik dat vorscreven closter besorgen mit wyne unde 
ablaten, so vele deme clostere to sacreringe des hilgen sacramentes des behoff 
unde van noden is, so desset broder Hans Bude procurator des erscreven closters 
van des sulfften closters wegene befulbordet unde belevet hefft. Actum 
purificacionis Marie. 
Eintragung in das Niederstadtbuch: 1470 Purificacionis Marie. 


548. 
Verpfändung des Kruges in Stockelsdorf. 1470. Februar 2. 

Marquard Gherdes to Stockelstorpe wonhafftich vor desseme boke mit 
vulborde Hinrikes van Calven zines herschoppes hefft bekant vor zijk unde 
zine erven, dat he rechtes unde redelikes kopes vorkofft hebbe unde jegenwardigen 
vorkofft in krafft desser schrifft Taleken nalatenen wedewen zeligen Arnd 
Wichmans achte mark jarliker renthe vor hundert mark Lub. pen. hovetstols in 
unde uth zineme kroge to Stockelstorpe, dar he inne wonet, unde in unde uth 
des kroges tobehoringen to twen tijden des jars, alse namliken de ene helffte 
uppe sunte Johannis baptisten dage to middensomer unde de anderen helffte 
uppe winachten alle jar umbeworen to betalende. Jodoch so hefft de genante 
Taleke dem erbenomeden Marquarde unde zinen erven de gnade gegunt, dat ze 
sodane achte mark renthe vor hundert mark hovetstols wedder uthlosen mogen, 
wenner en dat gelevet, bij also dat ze der erscrevenen Taleken unde eren erven 
de losinge eyn halff jar tovoren witliken hebben vorkundiget.!) 


Eintragung in das Niederstadtbuch: 1470 Purificatio Marie. 





! Nach einer Eintragung vom 10. Juni (Pentec.) dess. Js. hat Claus Snidewint in Steinrade mit 
Erlaubniss der Herrschaft Claus Karbow in ähnlicher Weise seinen Krug dem Everd Bussow Vikar in 
der Marienkirche verpfündet. 

549. 


Der Rath von Lübeck verspricht dem Rathe von Lüneburg, zum nächsten Mittwoch 
Abgeordnete nach Mölln zu senden. 1470. Februar 3. 


Unsen fruntliken grut mit vermogen alles guden. Ersamen heren, besundern 
guden frunde. Juwen breff, darinne gy under lengheren begheren, wy yo er yo 
lever unses rades to Molne tegen de juwen schicken willen, hebben wy to guder 
mathe wol vornomen unde don juw darupp gudliken weten, dat wy unses rades 
am mydweken avende negest komende!) in der herberge bynnen Molnen juw to 
lefmode to hebbende gedencken. Worane wy juw furder to willen zin moghen, 
don wy gerne. Sijt gode bevalen. Screven myd der hast under unsem signete, 
am dage Blasii, anno etc. LX X mo 

Borgermestere unde radmanne der stad Lubeke. 

Aufschrift: Den ersamen unde vorsichtigen heren, borghermesteren unde 

radmannen to Luneborgh, unsen besundern guden frunden. 


Original im Archiv zu Lüneburg mit aufgedrücktem Siegel. 


550. 


Lübsches Gut in Nordheim mit Beschlag belegt und Bürgschaft dafür. 1470. 
Februar 5. 


De heren de rad hebben gescreven eren fruntliken bedebreff an de rad 
to Gottingen begerende desulffte rad to Gottingen bij deme duchtigen knapen 
Hinrike van Hardenberge uppe deme slote to Hardenberge wonhafftich des 
besten bearbeiden wolde, dat Hanse Byse unde Hanse Vogede inwoneren der 
stad Lubeke sodane sovenundetwintich stucke vissches unde ene schinmese, alse 
de irluchtige hochgeborne furste unde here here Wilhelme de jungere binnen 
Northem besatet hefft, vor eyn redelik alse namliken vor vijffhundert Rinsche 
gulden unde dar nicht en boven uppe eyn recht to borge gedan moge werden, 
unde wes de rad to Gottingen deshalven uthgevende werd edder darvor gud 
seggende wert, dar is deme rade to Gottingen de rad to Lubeke gud vor, dat 
de rad to Gottingen des gutliken benomen schole werden unde dat de rad to 
Lubeke unde ere nakomelinge sodanes lofftes ok umbelastet unde sunder schaden 


I) Februar 7. 

bliven schole, dar zint de beschedene manne Bertolt Rese, Kersten Greverode 
borger to Lubeke, Hans Byss unde Hans Voged vorgescreven mit eren erven 
deme rade to Lubeke gud vor. Jussu consulum. Actum ut ante. 


Eintragung in das Niederstadtbuch: 1470 Agate virginis. 


551. 


Der Rath von Lübeck zeigt dem Grafen Gerhard von Oldenburg an, dass der 
nächste Dienstag vor Laetare (März 27.) für die Verhandlung bestimmt 
sei. 1470. Februar 6.) 


Dem heren Gerde to Oldenboreh unde Delmenhorst greven etc. 


Post sal. Eddele wolgeborne here, gunstige ghude gunner. Juwer gnaden 
breeff an uns gesant hebben wij gutliken entfangen unde wol vornomen, under 
andern inneholdende van weghene der rechtesschedinge in der twistigen sake 
tuschen der hochgebornen furstinnen, hertoginnen to Slesewijck etc., upp de ene, 
unde juwer gnaden irresen, upp de anderen ziden, to bescheende, welcke sake 
wij mit den anderen schedesheren angenamen hebben. Unde so juwe herlicheid 
in demsulfften juwen breve denne berort, de erwerdighe in god vader unde here, 
here Albert, bisschopp, de werdighe here domprovest to Lubeke, wij unde?) de ersamen 
unse vrunde van Hamborch juwer [herlicheit| scholen noch in der sake, alze gij 
uns eer gescreven hebben, upp sulkem daghe, wanner wij juw den in der ersten 
anderen edder derden wecken in der vasten to holdende vorscrivende werden, 
densulven personliken to besokende edder to besendende, in vruntschupp rechte 
unde aller redelicheit mechtich wesen, so juwe herlicheit desset den erscrevenen 
van Hamborch ock gescreven schal hebben dergelik. Gunstige leve here hirupp 
beghere wij dersulfften juwer herlicheit gutliken wetten, dat wij van der 
weghenne mit deme erwerdighen heren bisschuppe vorbenomet vorhandelinge gehat 
hebben, also dat wij sodans daghes eyns sint, in unser stad to holdende des 
negesten dinxdaghes vor dem sundaghe Letare Jherusalem.) Hirumme is unse 


— — 


!) Eine gleiche, etwas kürzer gefasste Anzeige ist am Tage vorher an die Herzogin Margarete 
geschrieben. 

3) So ist ursprünglich geschrieben. Später aber sind die Worte wij unde an dieser Stelle 
durchstrichen und naeh Erwühnung des Raths von Hamburg die Worte unde wij wieder eingefügt. 

*) März 27. 

vruntlike begher, juwe gnade upp dem erscrevenen stede unde tijd personliken 
wesen edder juwe vulmechtigen darsulves senden unde hebben willen, so wij der 
obgenanten furstinnen eyn sodans ock vorschreven hebben, umme sodans daghes 
to werdende dergeliken. Gode deme heren sijt bevalen etc... Soreven amme 
daghe Dorothee virginis, anno etc. LXX. 

Borgermester unde radmanne der stad Lubeke. 


Entwurf auf Papier. 


552. 
Heinrich Koster der Buchbinder auf dem Pferdemarkt. 1470. Februar 9. 


(iretike nalatene wedewe zeligen Hans Schermbeken ene kopfrouwe vor 
desseme boke hefft bekand, dat ze unde ere erven an rechter warer unde wit- 
liker schuld schuldich sint Hinrico Kostere deme bokebindere uppe deme Perde- 
markete wonhafftich unde zinen erven achtentich mark Lub. penninge twisschen 
hyr unde paschen negest volgende uthe eren redesten guderen umbeworen to 
betalende, darvor de genante Gretike deme ergesechten Hinrico Kostere alle ere 
varende have unde ingedomete eres huses wor unde welkerleye de zint to merer 
sekeringhe unde vorwaringhe vor desseme boke hefft vorpandet. Hyr zint by 
an unde over gewest vor tuge dar to gebeden de beschedene manne Jasper 
Tymmerman unde Clawes Vorrat beseten borgere to Lubeke. Actum 


Eintragung in das Niederstadtbuch: 1470 Appollonie virginis. 


553. 


Papst Paul II. giebt dem Heinrich Oldestad Anwartschaft auf eine Praebende im 
Lübeckischen Domkapitel. 1470. Februar 16. 


Paulus episcopus, servus servorum dei. Dilecto filio, Henrico Oldestad, 
canonico Lubicensi, licentiato in decretis salutem et apostolicam benedictionem. 
Litterarum scientia, vite ac morum honestas aliaque laudabilia probitatis et virtutum 
merita, super quibus apud nos fidedigno commendaris testimonio, nos inducunt, 
ut tibi reddamur ad gratiam liberales. Hinc est, quod nos tibi, qui etiam 
magister in artibus ac, ut accepimus, dilecti fili nobilis viri Ulrici comitis de 

Zwertenberch dilectus existis, meritorum tuorum intuitu specialem graciam facere 
et presentes, ac si sub data kalendarum Aprilis pontificatus nostri anno primo 
concesse forent, litteras valore volentes teque a quibusdam excommunicationes 
suspensionis et interdicti sentenciis censuris et penis vel ab homine quavis occasione 
vel causa latis, si quibus quomodolibet irretitus existis, ad effectum presentium 
duntaxat consequendum harum serie absolventes et absolutum fore censentes, 
motu proprio non ad tuam vel alterius pro te nobis super hoc oblate petitionis 
instantiam sed de nostra mera liberalitate canonicatum eeclesie Lubicensis, in qua 
maiores minores et quedam alie prebende fore dicuntur, cum plenitudine iuris 
canonici apostolica tibi auctoritate conferimus et de illo etiam providemus, pre 
bendam vero etiam maiorem ac dignitatum personatum administrationem vel 
officium dicte ecclesie necnon beneficium ecclesiasticum cum cura vel sine cura, 
etiamsi decanatus vel archipresbiteratus ruralis seu vicaria perpetua, qui vel que 
dignitas etiam curata extra tamen cathedralem ecclesiam reputetur seu canonicatus 
et prebenda dignitas personatus administratio vel officium in cathedrali vel 
collegiata ecclesia fuerit et ad dignitates personatus administrationes vel officia 
huiusmodi consueverunt, qui per electionem assumti eisque cura immineat animarum, 
dummodo aliqua dignitatum earundem earundem in Lubecensi seu alia cathedrali 
post pontificalem maior vel collegiata ecclesia huiusmodi principalis non existat 
euiuscunque beneficii fructus redditus et proventus, si cum cura aut dignitas 
vel personatus viginti quinque, si vero sine cura nec dignitas vel personatus 
fuerit, decem et octo marcharum argenti secundum taxacionem decime valorem 
annuum non excedant, ac venerabilis fratris nostri episcopi Hildensemensis ac 
dilectorum filiorum prepositi decani scolastici cantoris custodis thesaurarii et 
capituli singulorumque canonicorum ef personarum ecclesie Hildesemensis, etiam 
ratione dignitatum personatuum administrationum et offieiorum, que in ılla 
obtinent collationem provisionem presentationem electionem seu quamvis aliam 
dispositionem communiter vel divisim pertinens, si qua vacant ad presens aut cum 
simul vel successive vacaverint, que tu per te vel procuratorem tuum ad hoc 
legitime constitutum infra unius mensis spatium, postquam tibi vel eidem procu- 
ratori vacatio ilorum innotuerit, duxeris acceptanda conferenda tibi post accepta 
tionem huiusmodi cum omnibus iuribus et pertinentiis suis donationi apostolice 
reservamus, districtius inhibentes venerabili fratri nostro episcopo et dilectis filiis 
eapitulo Lubicensi ac illi vel illis, ad quem vel ad quos in dicta ecclesis 

Lubicensi prebendarum etiam maiorum ac dignitatum personatuum administrationum 
et officiorum collatio provisio presentatio electio seu quevis alia dispositio commu- 
niter vel divisim pertinet, ne de prebenda etiam maiore ac dignitate personatu 
administratione vel officio inibi necnon eisdem episcopo capitulo Hildesemensi 
preposito decano scolastico cantori custodi thesaurario canonicis et personis, ne 
de beneficio huiusmodi interim etiam ante acceptationem eandem nisi postquam 
eis constiterit, quod tu vel proeurator predictus illa nolueritis acceptare, disponere 
quoquomodo presumant, ac decernentes ex nuno irritum et inane si secus super 
hiis a quoquam quavis auctoritate scienter vel ignoranter contigerit attemptari, 
non obstantibus constitutionibus et ordinationibus apostolicis neenon de certo 
canonicorum numero Lubicensis predicte et aliis eiusdem, illis presertim quibus 
caveri dicitur expresse, quod nullus in ea maiorem prebendam assequi valeat, 
nisi de minori ad maiorem prebendam huiusmodi vel alias quomodocunque 
gradatim et per optionem ascendat, quibus omnibus hac vice duntaxat illis alias 
in suo robore permansuris, specialiter et expresse motu simili derogamus, ac 
alterius, in qua benefieium huiusmodi forsan fuerit ecclesiarum iuramento confir- 
matione apostolica vel quacunque firmitate alia roboratis statutis et consuetu- 
dinibus contrariis quibuscunque, ‚aut si aliqui apostolica vel alia quavis auctoritate 
in dieta ecclesia Lubicensi in canonicos sint recepti vel ut recipiantur insistant, 
seu si super provisionibus sibi faciendis de canonicatibus et prebendis etiam 
maioribus ac dignitatibus personatibus administrationibus vel officiis ipsius ecclesie 
Lubicensis ac huiusmodi speciales vel aliis beneficiis ecclesiasticis in illis partibus 
generales apostolice sedis vel legatorum eius litteras impetrarint, etiamsi per eas 
ad inhibitionem reservacionem decretum vel alias quomodolibet sit processum, aut 
si episcopis capitulo preposito decano scolastico cantori custodi thesaurario 
canonicis et personis prefatis vel quibuscunque alis communiter vel divisim a 
dicta sit sede indultum, quod ad receptionem vel provisionem alicuius minime 
teneantur et ad id compelli non possint, quodque de canonicatibus et prebendis 
etiam maioribus ac dignitatibus personatibus administrationibus vel officiis 
ecclesie Lubicensis ac huiusmodi vel aliis beneficiis ecclesiasticis ad eorum colla- 
tionem provisionem presentationem electionem seu quamvis aliam dispositionem 
conjunctim vel separatim spectantibus nulli valeat provideri per litteras apostolicas 
non facientes plenam et expressam ad de verbo ad verbum de indulto huiusmodi 
mentionem et qualibet alia dicte sedis indulgentia generali vel speciali cuiuscunque 

tenoris existat, per quam presentibus non expressam vel totaliter non insertam 
effectus buiusmodi gratie, impediri valeat quomodolibet vel differri et de qua 
cuiuscunque toto tenore habenda sit in nostris litteris mentio specialis seu 
si presens non fueris ad prestandum de observandis statutis et consuetudinibus 
Lubicensis ac alterius, in qua benefieium huiusmodi fuerit, ut prefertür predic- 
tarum ecclesiarum solita iuramenta, dummodo in absentia tua per procuratorem 
ydoneum et, cum ecclesias ipsas accesseris, corporaliter illa prestes, aut si hodie 
pro alio vel aliis super equali vel equalibus gratia seu gratiis in dicta ecclesia 
Lubicensi necnon de simili beneficio ad collationem provisionem presentationem 
electionem seu quamvis aliam dispositionem episcopi capituli Hildesemensis 
prepositi decani scolastici cantoris custodis thesaurarii canonicorum et personarum 
predictarum conjunctim vel divisim pertinente litteras nostras duxerimus conce. 
dendas. Nos enim tam illas quam presentes effectum sortiri volumus quacunque 
constitutione apostolica contraria non obstante quodque, quam primum alicuius ex 
dignitatibus vel personatibus aut cum cura administrationibus vel officiis seu curati 
beneficii huiusmodi possessionem fueris vigore presentium pacifice assecutus, que ad 
reliquum illi incompatibile duntaxat presentes littere ac processus habiti per easdem 
et inde secuta quecunque nullius sint roboris vel momenti. Et insuper ut ex 
litteris et gratia huiusmodi celerem consequaris effectum, motu simili volumus et 
predieta tibi auctoritate concedimus, quod in canonicatus et prebende etiam 
maioris ac dignitatis personatus administrationis vel officii eeclesie Lubicensis 
necnon beneficii predietorum assecutione omnibus et singulis antelationum prero- 
gativis decretis declarationibus concessionibus derogationibus indultis statutis et ordina 
tionibus, quibus nonnulli familiares nostri continui commensales in certo cancellarie 
apostolice libro de mandato nostro descripti in assecutione beneficiorum ecelesia 
sticorum, que vigore gratiarum expectativarum per nos eis concessarum expectant 
gaudent et utuntur, seu uti et gaudere possunt et poterunt quomodolibet in 
futurum ad ipsorum instar absque tamen eorum preiudicio uti et gaudere libere 
et licite valeas in omnibus et per omnia, perinde ac si unus ex eisdem familia 
ribus nostris descriptis existeres non obstantibus omnibus supradictis. Nulli 
ergo omnino hominum liceat, hane paginam nostre absolutionis collationis provisi- 
onis reservationis inhibitionis constitutionis derogationis voluntalis et concessionis 
infringere vel ei ausu temerari contraire. Siquis autem hoc attemptare 
presumpserit, indignationem omnipotentis dei et beatorum Petri et Pauli aposto 

lorum eius se noverit incursurum. Datum Rome apud sanctum Marcum, anno 
inearnacionis dominice millesimo quadringentesimo septuagesimo, quarto decimo 
kalendas Marcii, pontifieatas nostri anno septimo. 
Recepta gratis. 
Auf der Falte: M... de Meckan. 


Original mit an roth und gelb seidener Schnur hängender Bulle. 


554. 


Bertold Witik Bürgermeister, Andreas Geverdes Rathmann, Vorsteher der Petri- 
Kirche, und Albert Meyer Werkmeister, bekennen, von den Testamentarien 
des Hartwich Schotielkorv 100 my Pf. empfangen zu haben, wofür jährlich 
am Tage Mariä Geburt eine Seelenmesse für Schotielkorv und dessen 
Ehefrau gelesen werden soll. 1470. Februar 18. 


Ik Bertold Witik, borgermester, unde ik Andreas Geverdes, radman, 
beyde vorstender to sunte Peter to Lubek, unde ik Alberd Meyger, werkmester 
darsulvest, bekennen unde betugen openbar in dessem breve vor alle den jennen, 
de ene seen effte horen lesen, dat wy entfangen unde upgebort hebben van den 
beschedenen mannen Alberd Wolters unde Hans Korners, testamentarii Hertich 
Schottelkorves hundert mark an reden penningen, de wy vort in unses godes 
hus sunte Peters kerken nut unde beste gekereth unde utegeven hebben, darvor 
wy schullen unde willen, wy unde unse nakomelinge des jares eins ene ewige 
memorien holden in sunte Peters kerken an unser leven frowen dage nativitatis 
Marie!) ene herlike vilge singen vor seligen Hertiges Schottelkorves unde siner 
seligen werdinnen Gesken selen uppe ereme grave, dar se beide liggen, unde ok 
des anderen daghes na unser leven frowen dage herlike selemissen holden 
laten, so in dersulven kerken wonlik is, vor der beider sele, dat ene god gnedich 
unde barmhartich sy. Dyt love wy vorstender unde werkmester alle vorgescreven 
alle jar eins to holdende up den dach nativitatis Marie alse vorgescreven steyt 
unde unse nakomelinge na uns stede vast unvorbroken to holdende to ewygen 
tiden sunder jenigerleye argelijst ^ Desses to merer tuchnisse unde witlicheyt 
hebbe ik Bertold Witik, Andreas Geverdes unde Albert Meyger alle vorgescreven 


T?) September 8. 

vor uns unde unse nakomelinge unse ingesegele witliken unde mit guden willen 
heten hengen an dessen openen breff, de geven unde screven is na der bord 
Cristi unses heren dusent IIIIC darna in deme soventigesten jare, des sondages 
vor cathedra Petri. 


Original mit den drei anhängenden Siegeln. 


555. 


Heinrich Blome, Bürger in Lübeck, schenkt sein Wohnhaus hinter der Aegidien- 
Kirche den Schwestern des Michaelis Convents. 1470. Februar 24. 


W ytlick unde openbare sy allen den jennen, de dessen breff scholen zeen 
off horen lesen, dat ik Hinrick Blome borger to Lubke, bekenne unde betughe 
yn unde myd dessem jeghenwardigen breve, dat myn hus stande achter sunte 
Iigen kerken tusschen dem DBeghinen hus unde den sustern van sunte 
Augustinus regulen, de in sunte Michaelis convente wonen up der Weverstraten 
orde unde my toscreven steyt in der stad bovenste boke int jar neghenunde- 
sostich in sunte Margareten dage! in dem LXXXII blade, dytsulve myn hus 
vorgescreven offere unde gheve ik gode dem heren, syner werden moder Marien, 
deme hilghen ertzengele sunte Michaele unde aller syner hilgen zelschapp to ener 
ewyghen besittinghe unde egendomme den juncfrowen unde susteren van sunte 
Augustinus regulen des vorscrevenen conventess sancti Mychaelis unde allen eren 
nacomelinghen darsulves, des to brukende rowliken qwijt unde vrijg mit aller 
tobehoringhe unde vrijheit, so ik dat koffte unde my toscreven wart, umme to 
denende darinne gode unsem heren, Marien syner werden moder unde allen 
hilgen godes unde to biddende vor my, myne husfrowen unde al unser frunde 
unde vor alle zelen. Unde ik noch myne erven noch nemant van unser weghen 
uppe dyt hus vorscreven wedder to sprekende offte darupp jennygerleye wijs to 
zakende noch myt ghestlikem edder wertlikem rechte, mer de juncfrowen unde 
zusteren vorscreven scholen des gebruken, wo en des nuttest unde bequemest is, 
tor ere godes. In tuchnysse der warheit alle desser vorscrevenen so hebbe ik 
Hinrick Blome vorbenompt myn ingesegel an dessen breff wytliken ghehenget 
unde to merer tuchnisse wytlicheit unde bestentenisse desser bovenscreven so 


') Juli 13. 

hebben wy Arnt Treyde unde Godke Konynck, besetene borgere to Lubeke umme 
bede willen Hinrick Blomen vorsereven eyn ytlich van uns syn ingesegel in 
eyn orkunde der medewitlicheit witliken medeghehenget an dessen breff, dede 
geven unde screven is na der bort Cristi unses heren in dem jare do men 
sereff dusent veerhundert darna in dem soventigesten jare in sunte Matthias 
dage des hilgen apostels. 


Original mit den anhängenden drei Siegeln. 


556. 


Albert Krummendyk, Bischof von Lübeck, als Lehnsherr über Holstein, bestätigt die 
von Christian I. geschehene Verpfändung  Kiels an Lübeck. 1470. 
Februar 24. 


Wi Albertus, van godes unde des stoles to Rome gnaden bisschopp to 
Lubeke. Bekennen unde betugen opembar in unde mit dessem breve vor als- 
weme. So alse denne de irluchtigeste hochgeborne furste unde here, her 
Cristiern der rjke Dennemargken Sweden unde Norwegen, der Wende unde 
Gotten koning, hertoghe to Sleswijgk, greve to Holsten Stormarn Oldenborgh 
unde Delmenhorst myt wolbedachtem mode vulborde unde willen ziner getruwen 
redere unde manschopp der lande Sleswijgk unde Holsten den ersamen vorsich- 
tgen mannen, heren borgermesteren unde radmannen der stad Lubeke de stad 
unde slott tom Kyle myd eren tobehoringhen vor sosundetwintich dusent sos 
hundert vijff unde achtentich margk Lubesch rechte unde redeliken hefft vorkofft 
myd teyndehalffhundert margken dorch den duchtigen Hans Rantzouwen darane 
vorbuwet, alse dat de breve van zinen koningliken gnaden vorsegelt under 
lengeren wol clarliken inneholden unde uthwisen. Unde alse wij unde unse 
nakomelinghe van keyserliker macht wegen darmede begnadet unde privilegiert 
zint, dat wij der graveschopp to Holsten, dar de erscrevene stad unde slott tom 
Kyle inne belegen zint, eyn recht leenhere zin, hebben wy vor uns unde unse 
nakomelinge sulken bovensereven kop unde vorkopinge unde alle articule der 
hovedbreve unde aller anderen breve uppe de stad unde slot vorschreven 
gegeven unde vorsegelt befulbordet bestediget confirmeret unde ratificeret, beful. 
borden bestedigen confirmeren unde ratificeren de in krafft desses breves uplaten 


vorlaten unde vorgeven den vorbenomeden koperen unde eren nakomelingen sulke 

erscrevene stad unde slott tom Kyle myd eren tobehoringen qwijt vrijg unde 
vredesam to brukende na inneholde alle der breve en darupp gegeven unde 
vorsegelt, uns unde unsen nakomelinghen nichtes darane to beholdende, alle de 
wile de rad to Lubeke de erscrevene stad unde slott kopeswyse in eren weren 
hebben. To merer orkunde unde sekerheid hebben wy bisschop Albertus vorbe- 
nomed vor uns unde unnse nakomelinghe unse ingesegel witliken hengen hethen 
an dessen bref. Gheven bynnen Lubeke na Cristi gebort dusend veerhundert 
im soventigesten jar am daghe Mathie apostoli. 


Original mit anhängendem Siegel. 


951. 


Rest eines Berichtes des Syndikus Johann Osthusen aus Wien an den Rath. 1470. 
März 3. 


/ijne keijserlicke gnade deme heren marggraven gebede, heren Hinrike 
unde zijen vrunden vor des marggraven rade rechtes to plegende, geschege 
deme zodane nicht, mochte men denne uppe andere wege vordacht wese. Ok 
derlike vormiddelst ener andern supplicacien na lude dusser derden copien ok 
hir inne vorsloten enen keijserliken gebodessbriffe an den heren hertogen van 
Mekelenborch unde de Barnekouwen, der thovinge juwere borgere halven, de 
boven dre edder vere Rinsche gulden nicht scholde stan unde beijde zodane 
keijserlike gebodes skriffte vorhopet he zyk uthe deme hove to bringende unde 
an juwe ersame wijsheide unde heren Hinrike Castorpe umbetrent paschken 
to schigkende. Vorder zo gedenckt he uppe dersulven reijse in Holland to 
ziinde, unde de zake des graven to Barbij unde ok Johann van Lubeke der 
achte halven der van Leijden Amsterledam ete. bitolegende, unde wane gij den, 
ersamen heren, mij under anderen bevolen hebben, dat ik im hove zo lange 
schole blive, dat gij mij wedderumbe togeschreven hebben, unde de theringe in 
Osterik zere kostlik is, hebbe ik Wetendorpes phert vorkofft umbe soss Rinsche 
gulden, dat ik hoger nicht konde bringe, unde hedde dat andere swartte phert 
ok gerne vorkofft, aver de pherde zijn zo gar gudes kopes unde der Ungerschen 
pherde he[rlto to lande vele avnemer danne andere, hir umbe zo sende ik juw 
dat sulffte swartte phert mit Wetendorppe wedderumbe to huss, unde hebbe ome 
des rades van Erffordte phert mij dasulvest umbe juweren willen gelenet, alz ik 

juw darumme uthe Erffordt vormals geschreven hebbe, midde gedan, mit enen 
briffe na lude unde inholde dusser vefften ingeslotenen copie to Erffordte to 
latende etc.. Vorder ersame heren alzedande de konig van Hungeren uthe 
deme hove kompt unde ik denne audiencien vor deme heren keijser mach erlange, 
gedencke ik zijner keijserliken gnaden sulvest de zake der citacien tegen juw 
uthgegangen na mijnem besten vormogen antobringende unde wat mij danne 
weddervort juwe  wijsheit mid deme ersten late wete, de god almechtich to 
langen tijden sund unde salich mothe bewaren.  Geschreven uthe Wene in 
Ostherik under mynen signetum am sonavende vor Estomihi a9. ete. LX Xmo. 
Juw willige Johanne Osthusen. 
Aufschrift: Den ersamen vorsichtigen wijsen mannen herren burger- 
mesteren unde rathmannen der stad Lubeck zijnen besundern holden leven herren. 


Angekommen 27. März. Rest des Originals auf Papier. 


558. 
Verkauf eines Schiffes. 1470. März 10. 


Witlik zij dat int jar ete. LXX? des sonnavendes vor Invocavit vor 
deme ersamen rade to Lubeke zint erschenen de beschedene Hans Bretzeke uppe 
de ene unde Evert Junge uppe de anderen zyden. Dar de erscreven Hans 
Bretzeke togede unde lesen leet twe opene pergamentes breve de ene van deme 
erbaren unde gestrengen heren Oleve Axelssone rittere wandages hovetmane uppe 
Godlande unde de andere van deme ersamen rade to Wisbu darsulves uppe 
Godlande vorsegelt, darinne her Oleff unde de rad to Wisbu bekennen dat her 
Oleff gekofft hebbe den bovenscreven Hanse Bretzeken unde Everde Jungen 
zinen holk genomet de Cristoffer mit takele touwe unde alles schepes tobehoringe, 
welk schip desulfften Hans unde Everd heren Oleve vull unde all wol to dancke 
betalet hebbe. Dar entegen Everd Junge togede unde vorbrochte enen openen 
pergamentes breff under des erscreven rades to Wisbu anhangenden secrete vor- 
segelt, darinne de rad bekennet, dat de erbare frouwe Anne nalatene wedewe 
heren Oleffs Axelssone vorsereven vor en bekant hebbe, dat se deme ersamen 
heren Hermene Kellere wandages borgermestere to Wisbu vorkofft hebbe sodane 
bardse, alse Hans Bretzeke vorsereven vorede, mit takele touwe unde aller tobe- 


horinge vor ene summe geldes, de er desulffte her Hermen vull unde all betalet 
17° 

hebbe unde de obgenanten Hans unde Everd weren begerende, de rad to Lubeke 
imme rechten irkennen wolde, breve de rad to Lubeke bij werde helde.!) Des 
de rad na besprake unde ripeme rade sodane breve unde sodanen kop alse her 
Oleff Axelssone bij zineme levende sulvers vorsegelt unde gedan hefft delede 
unde irkande bij werde unde macht. Jussu consulum. Actum ut ante. 


Eintragung in das Niederstadtbuch: 1470 Invocavit. 


559. 


Der Rath von Lüneburg ersucht den Rath von Lübeck, dem Lüneburger Bürger 
Wynold von Reymond das Ausstehen mit Kramwaaren in Lübeck zu 
gestatten. 1470. März 11. 


Juw ersamen wijsen heren borgermesteren und radmannen der stad 
Lubeke, unsen besunderen guden frunden embeden wij borgermester und rad- 
manne to Luneborg unsen fruntliken denst und don iuw witlick opembar betugende 
in unde mit desseme unsem breve, dat desse iegenwardige Wynold van Reymond, 
unse gesworne borger jar und dach is gewesen und noch iegenwardigen so is 
und syn borgerrecht nach unser stad rechticheid und gewonheid heft wol 
geholden, ok etliker unser borger geld, so wij des van eme und densulven unsen 
borgeren waraftigen berichtet syn, entfangen under handen und in hanteringe 
heft Und darumme bidden wij, gij eme mit syneme kramwercke und guderen 
bynnen juwer stad und gebeden uthtostande ghunnen unde de to slytende 
gelijk und na gewonheid anderen borgeren under der Hense begrepen staden 
und gutliken tolaten, em ok darinne behulpen und forderich willen wesen. 
Verdenen wij umme juw imme gelijken efte groteren gerne. To tuge versegelt 
mit unser stad angehangenen secrete, am sondage Invocavit, anno domini millesimo 
quadringesimo septuagesimo. 


Original. Das angehängte Siegel ist nur theilweise erhalten. 


') Ist vor breve zu ergänzen: welke? Jedenfalls fehlt etwas. 











1470. März 12. 613 


560. 


Die Testiamentarien des Otto Meyer bezeugen, dass sie für 800 my, welche derselbe 
der Antonii-Brüderschaft zu Almosen vermacht hat, und für von den 
Vorstehern der Brüderschaft hinzugefügte 720 mk ein Bleichland, drei 
Hopfenhöfe und drei Kohlhöfe gekauft haben und dass diese Grundstücke, 
obwohl auf den Namen der Kinder des Otto Meyer geschrieben, doch 
Eigenthum der Antomii-Brüderschaft sind. 1470. März 12. 


Witlick zy alle den jennen, de dessen bref zehen horen offte lesen, dat 
wy Heyne Boltze, Hinrick Gremmolt, Clawes van Calven unde Hinrick Peters. 
hagen, testamentarii seligen Otten Meyers bekennen unde betugen opembar in 
unde mit dessem breve, dat wy rechte unde redeliken gekoft hebben van den 
testamentarien seligen Hans Bramsteden, deme god gnade, alse Goteken unde 
Wilhelm Pleskouwen broder, Clawes Kistenbuk unde Gherde Castorppe alsodan 
blekelandes mit aller tobehoringe, alse dat belegen ys twijsschen der vilkulen 
unde schobandes kulen by sunte Jurigen langes der Wakenisse wente an dat 
Huxerdor unde an her Hinrik Constins land, alse dat seligen Hans Bramsteden 
tobehorende plach unde de schedesteene uthwisen, darto dree hoppenhove unde 
dre kolhove mit aller tobehoringe belegen achter sunte Jurien twijsschen her 
Johan Westvaels hoppenlande langes den Rasseborger weck wend an den graven 
unde thun, de twijsschen Marquard Willemessons lande unde dessem lande licht, 
so alse dat seligen Hans Bramsteden plach totohorende.  Desse vorsereven bleke 
hoppenland unde kolhove hebben wy gekofft to der broderschopp behuff des 
hilgen heren sunte Anthonies, de men tor Borch holdet unde de almissen van 
gifft alle sonnavende uppe unser leven frouwen kerckhove unde hebben hirvor 
betalet densulven testamentarien seligen vorbenomed vyfteynhundert unde twintich 
mark Lubesch, daraff dat wy betaleden uth dem testamente zeligen Otten 
Meyers achtehundert mark vor achte almissen, de men uth der broderschopp gift 
to ewijgen tijden vor de zelen seligen Otten Meyers unde ziner frunde, unde de 
olderlude der broderschopp, alse Hinrick Blome, Hans Berskamp unde Gerd 
Kastorpp, de betaleden van der broderschopp gelde hijrto sovenhundert unde 
twintich mark Lubesch. Desse bleke hoppenland unde kolhove lethe wy 
toschriven in der stad boek seligen Otten Meyers nalatenen kindern to guder 
hand umme des willen, dat de rad der broderschopp geyn egendom wolde lathen 
toschriven. Alsus so horet yd den kinderen nicht to unde hebben ok dar nyne 

tosage to, men yd kumpt unde behoret to de broderschop vorscreven. Desses 
to warheid unde merer tuchnisse desser vorscreven zake so hebben wy testamen- 
tarien zeligen Otten Meyers vorscreven alse Heyne Boltze, Hinrick Gremmolt, 
Clawes van Calven unde Hinrick Petershagen elk zin ingesegell hir nedden an 
dessen breff gehangen . Unde wy Bertram vam Damme unde Clawes Schele 
hebben tor witlicheid unse ingesegell mede gehenged an dessen sulven breff, de 
gegeven unde gescreven is na Cristi gebord veerteinhundert im soventigesten jar 
am mandage na Invocavit. 


Original mit sechs anhängenden Siegeln. 


>61. 


Cord Meiborg bekennt, wegen seines Dienstes als Vogt in Mölln von den Räthen von 
Lübeck und Mölln vollständigt befriedigt zu sein. 1470. März 16. 


Ik Cord Meyborgh, wandages voges to Molne. Bekenne unde betuge 
opembare in unde mit dessem breve vor alsweme, dat my de ersamen heren 
borgermestere unde radmanne der stad Lubeke mynes denstes halven der 
vogedie to Molne gudliken unde wöl to dancke entrichted unde vornuged hebben, 
also dat ik my erer unde des ersamen rades to Molne hochliken bedancke, unde 
vorlate de erscrevenen rede to Lubeke unde to Molne alle de ere unde ere 
nakomelinge vor my unde myne erven van mynes jarliken lones unde vordenstes 
wegen van aller furder ansprake tosage unde maninghe gentzliken qwijt leddich 
unde los, in nynen tokomenden tijden up ze deshalven meer to sakende, unde 
love unde segge in krafft dessulften mynes breves, wor dat ick en unde den 
eren wedder to denste unde to willen wesen kan unde mach, dat ick dat alle 
tijd gerne don will, ere beste to wetende unde ere ergeste to vorhinderende na 
myner besten macht unde vormoghe. Unde desses to merer orkunde unde der 
warheid hebbe ick Cord Meiborch vorbenomed myn ingesegel witliken don 
hengen an dessen breffl, de geven unde screven is na Cristi gebord unses heren 
dusentverhundert im soventigesten jare, des vridages vor dem sondage Reminiscere. 


Nach dem Original mit anhängenden Siegel. 

562. 


Der Knappe Volrad von Ritzerau bekennt, von dem Bathe von Lübeck 80 mf! angeliehen 
zu haben, und verspricht, sie acht Tage nach nächstem Martini zurück- 
zuzahlen. 1470. März 17. 


Ik Volrad van Ritzerouwe knape bekenne unde betuge in unde mit 
dessem breve vor alsweme, dat ick unde myne erven rechter warer schult 
schuldich zint den ersamen heren borgermesteren unde radmannen der stad 
Lubeke unde eren nakomelinghen achtentich margk Lubesches geldes, de ze my 
umme myner fruntliken bede willen gudliken hebben gelenet, in den achte 
daghen sunte Mertens negest komende bynnen der stad Lubeke umbeworen to 
betalende. Unde dat sulke betalinghe in aller mathe so schole bescheen, dat 
love ick Volrad van Ritzerouwe vorbenomet vor my unde myne erven mit mynen 
truwen medeloveren. Alse wy Syverd Radlouwe, Detleff van Boekwolde unde 
Mathias Radlouwe vor uns unde unse erven myt samender hand eyn vor all mit 
Volrade van Ritzerouwe vorbenomed loven in guden truwen, sulke bovenscrevene 
betalinghe to donde, offt Volrad van Ritzerouwe der nicht en dede. To merer 
orkunde sekerheid unde vorwaringe hebben wy Wolrad van Ritzerouwe hovedman, 
Syverd Radlouwe, Detleff van Boekwolde unde Mathias Radlouwe alse truwe 
medelover unse ingesegele myt gudem vrijen willen hengen laten an dessen 
bref. Gheveu unde screven na der bord Cristi dusent verhundert jar darna im 
soventigesten jar, am sonnavende vor deme sondaghe Reminiscere. 


Original mit vier beschädigten anhängenden Siegeln. 


363. 
Begnadigung zu Schwert und Kirchhof. 1470. März 18. 


Witlik zij, alse denne Hermen Loleke uthe deme lande to Mekelnborch 
to Redewisch geboren dorch etliker ziner missedat willen vorordelt was to der 
galgen, alsus vor den ersamen rad fo Lubeke sint erschenen de beschedene 
manne Clawes Hintzeman unde Jacob Loleke to Travemunde Jacob Loleke 
inwoner Clawes Delme Detleff Mester Peter Kyneke Clawes Eckhorst unde 
Bernd van Munster borger to Lubeke begerende, de rad to Lubeke deme er 
screven Hermene Loleken dat swert unde den kerckhoff geven wolde, deme de 

rad dorch erer fruntliken bede willen also mildichliken gedan unde deme gesechten 
Hermene dat swerd unde den kerckhoff gegeven hefft ^ Unde dat de rad to 
Lubeke ere nakomelinge borgere inwonere unde de ere deshalven umbelastet 
bliven scholen dar sint de erscreven Clawes Hintzeman beyde Jacobe Loleken 
Clawes Delme Detleff Mester Peter Kyneke Clawes Eckhorst unde Bernd van 
Munster myt samender hand unde eyn vor all mit eren erven deme ergenanten 
rade to Lubeke gud vor. Jussu consulum. Actum 


Eintragung in das Niederstadtbuch: 1470 BReminiscere. 


564. 
Vergleich wegen Beischlafes. 1470. März 25. 


Witlik zij, dat schelinge gewest zint twisschen Wunneken Rodewoldes 
nu tor tijt eelike husfrouwe Gereken Wiggerdes unde ereme brodere Hanse 
Rodewolde uppe de ene unde Clawese Wernere uppe de anderen zijden alse 
van der wegene dat de sulffte Clawes Werner de erbenomede Wunneken in 
ertijden unteret scholde hebben ete.. Darover ze denne dorch de beschedene 
manne Hanse Mutterde Hanse Butzouwen unde Hanse Meyere van Wunneken 
unde eres broders Hans Rodewoldes zyden Heynen Bentzine Alberte Jacobes 
unde Hanse Holsten van Clawes Wernes zyden darto gebeden fruntliken zint 
vorliket in nabescreven wiise also, dat de erbenomede Clawes Werner der obge- 
nanten Wunneken to hulpe, ze mede to den eren to bringende, gegeven hefft 
teyn mark Lub. Der zijk de erbenomede Hans Rodewolt to behoff der 
erbenomeden ziner suster Wunneken vor desseme boke van deme genanten 
Clawese Wernere to ziner genoge entfangen unde wol betalet irkande unde hyr 
mede scholen unde willen de obgenanten beiden parte van der bovenscreven 
schelinge wegene mit alleme, dat darane kleven mach, geschichtet unde gescheden 
wesen unde hebben darmede vorlaten unde vorlatet zyk under malkander unde 
erer eyn den anderen mit eren erven van der wegene van aller furder ansprake 
tosage unde maninge to eneme gantzen vullenkomenen ende gentzliken qwyd 
leddich unde loss. Actum ut ante. 


Eintragung in das Niederstadtbuch: 1470 Oculi. 

065. 


Johann, Herzog von Sachsen-Lauenburg, zeigt dem Rathe von Lübeck an, dass er 
die in Lauenburg angehaltenen Güter gern zurückgeben wolle. 1470. 
März 27. | 
Johan, van godes gnaden hertoge to Sassen etc.. 

Ersamen unde vorsichtigen besundern guden frunde. So uns am latesten 
unse leven getruwen, Andreas Wagendriver unde Jachim Blucher underrichteden, 
wo de ersame rad van Lubeke uns fruntliken unde merkliken bidden leten, wij 
en unde dem ersamen rade to Hamborgh unde Luneborg to willen mochten 
eren medeborgern weddergeven ere gud, dat mit uns gethovet unde vort mit 
rechte verfolget wart etc, des, guden frunde, hebben wy umme fruntliker bede 
willen, also ze uns hochlichen anbrochteden, van juwer wegen des mannes willen 
gemaket, des zin zone van dem levende to dem dode qwam, umme sodanes gudes 
willen, wowol wy sodans nicht plichtich geweset hadden, unde willen juw furder 
to lefmode deme kopmanne zin gud weddergeven, unde vormoden uns, dat dar 
wes van unser koke wegen afgekomen is sunder unser wetende. Doch wes des 
sy, wanner de kopman, deme sodanent andrepende is, by uns kumpt, so willen 
wij uns derwegen gudliken mit eme verdragen, also dat he uns schal bedancken 
na gelegenheid, alse wy uns vergan hebben mit dem manne, darumme dat gud 
besatet wart, unde dat gij denne van Lubeke, van Hamborg unde Luneborch twe 
offte dre vulmechtich an uns mogen senden to Luneborch am mandage na 
Letare erstkomende,) dede sodane gud mogen entfangen, dat hir noch tor 
stede licht. Mochten wy juwen ersamheiden in velen groteren to lefmode 
wesen, dar scholen gij uns alle wege gudwillich ane vinden. god etc.. Screven 
am dinxstedage na Oculi under unsem ingesegel anno LXX"? 

Consulibus Lubicensibus. 


Abschrift auf Papier im Archiv zu Lüneburg. 


') April 2. 

566. 
Unbefugter Holshieb. 1470. April 1. 


Witik sij dat vor deme rade to Serben twistich unde schelhafftich 
gewest zint de erwerdige in god vader unde here here Hillebrand abt des 
closters to Reynevelde unde ziner gnaden wolmestere broder Hermene Veltmane 
uppe de ene unde Hinrik Focken des heren abts lansten to Dammestorpe won- 
hafftich uppe de anderen zijden alse van etlikes ekene holtes wegene dat 
desulffte Hinrik Focke uppe zineme egene betuneden hove unde anschotte 
gehouwen scholde hebben, deme he doch sunder orlove unde unworde des heren 
abts effte sines woltmesters na lude des irluchtigen hochgebornen fursten unde 
heren heren Hinrikes wandages hertogen to Holsten etc. des rades unde gantzen 
kerspels to Serben vorbenomet besegelden breve der stad boek to Serben unde 
des erscreven kerspels egene willekore, so de vor deme rade to Lubeke gelesen 
worden nicht don mochte. Des doch Hinrik Focke vorsereven zijk vormende, 
dat he sodane holt sunder orleff unde vulborde des heren abts unde erwerdicheid 
wolmestere uppe deme zinen houwen mochte etc. welk van deme sulfften heren 
abte unde ziner gnaden wolmestere vor den ersamen rad to Lubeke geschulden 
were. Des de erscreven rad to Lubeke beyden vorscreven parthen darup affsede 
vor recht: na deme de ergenante Hinrik Focke sodane holt in zineme eghene 
betuneden hove unde anschotte zines erves sunder des genanten heren abts unde 
zines woltmesters orlove unde unworde gehouwen hedde, so en mochte he des 
sunder broke nieht gedan hebben na lude der breve unde stad bokes to Serben 
vorschreven. Jussu consulum. Actum ut ante. 


Eintragung in das Niederstadibuch: 1470 Letare. 


567. 


Der Rath von Lübeck giebt dem Rathe von Lüneburg Nachricht über in Lauenburg 
angehaliene Güter, hinsichtlich welcher bis zum nächsten Sonntag Mass- 
regeln zu treffen seien. 1470. April 1. 


Unsen fruntliken grut mit vermogen alles guden tovorn. Ersamen wijse 


heren, besundern guden frunde De irluchtige hochgeborne furste her Johan, 
hertoge to Sassen etc, hefft uns geschreven und gesant enen breff der guder 

halven to Lovenborch angehalet, dar de knecht bij dot bleff, so gij uthe der 
copien hijrinne versloten wol vernemende werden. Welken breff wij alse dallinge 
uppe middagh twisschen elven unde twelven erst hebben entfangen, darup wij 
zinen gnaden wedderumme to antworde gescreven hebben, dat uns de tijd zere 
altekort gevallen is, so dat wij sulket juwen ersamheiden unde unsen frunden 
van Hamboreh so kortliken nicht hebben benalen mogen, unde zine gnade 
gebeden, he yd mit den erscrevenen guderen gudliken anstan unde de bij 
eynander unvorrucket bliven laten wille beth an den sondach Judiea negest 
komende.) In der middelen tijd wolden wij juw unde unsen frunden van 
Hamborch schriven, dat gij unde ze juwen unde eren borgeren, den sulkes 
tokomet, vorkundigen, dat ze to Lovenborgh am sondage negest komende des 
avendes in der herberge zin unde des negesten dages?) vau sulker guder halven 
in de vorhandelinge gan scholen. Welk, ersamen heren, gij juwen borgeren, den 
sulkes belanget, woll to kennende willen gheven, umme zijk darna weten to 
riehtende. Willen gij ok jemande uth juweme rade darmede bij senden, stellen 
wij to juwen ersamheiden, de wij gode bevelen lange wolmogende. Screven 
under unser stad signete, am sondage Letare Jherusalem anno domini ete. LX X mo. 
Borgermestere unde radmanne der stad Lubeke. 


Aufschrift wie gewöhnlich. Original mit Spur des aufgedrückten Siegela im Archiv zu Lüneburg. 


568. 


Gerhard, Graf von Oldenburg, bekennt, im Auftrage des Königs Christian von 
Heyne Boltzen, Bürger in Lübeck, 500 my angeliehen zu haben, und 
verspricht dafür jährliche Zahlung von 40 mk aus dem in Oldesloe 
erhobenen Geleitsgelde. 1470. April 2. 


Wii Gerd, to Oldenborgh unde Delmenhorst greve bekennen unde 
betugen openbar in unde mit dessem unsen breve vor alsweme, dat wij, unse erven 
unde nakomelinge van des irluchtigen hochgeborn forsten, hern Cristiern, to 
Dennemarken etc. koninges, hertogen to Sleswick, greven to Holsten Stormern 
etc, unses leven heren unde broders, weghen rechter witliker schult schuldich 


h April 8. 
” April 9. 

sint deme ersamen manne Heyne Boltzen, borger to Lubeke, unde synen rechten 
erven vyffhundert Lub. marck pen. alse to Lubeke unde to Hamborch ghenge 
unde gheve sint, de wy van eme to vuller noghe upgebord unde entfangen unde 
de wij in unses hern unde broders vorgescreven unde der vorgescreven lande 
Sleswich Holsten unde Stormern nut unde beste vort gekeret unde utegheven 
hebben. Vor desse vyffhundert marck vorgescreven hebbe wy van sunderghem 
hete unde bevele unses ergescrevenen leven heren unde broders vor uns unse 
erven unde nakomelinge deme ergenanten Heynen unde synen erven vorkofft 
unde vorkopen jegenwardighen in krafft desses unses breves veertich Lub. marck 
iarlike renthe in unde uth der pundkisten to Odeslo, de unse amptman unde 
vaget tor tijd to Segeberge edder de van unses hern unde broders weghen darto 
geschicket wert edder ok van unser weghen alle iar to sunte Johanns dage to 
middensomer unde to wynachten als men de kisten plecht to opende, van dem 
leydegelde darsulvest, dat uns tokumpt unde sus lange is unvorsettet west, 
Heynen vorgeschreven unde synen erven edder dem hebberen desses breves myt 
erem willen gutliken wol to dancke entrichten unde betalen schal. Jodoch 
beholde wij unsem heren vorgescreven unde uns unsen erven unde nakomelingen 
darane den wedderkop der vorgescreven vertich marck geldes iarlikes, wenn id 
uns beqweme is, vor de vorgescreven vyffhundert marck Lubesch wedder to 
losende unde to kopende. Were ock, dar god vor sy, dat Heynen offte synen 
erven de vorgescreven vertich marck geldes van veyde edder ander anvalles 
weghen uthe der kisten alse vorgescreven is, nicht betalet worden, willen wij 
ene doch beholden wesen, ere ergenante gelt to gevende sunder alle eren schaden. 
Alle desse vorgescreven stucke samptliken unde besundern love wy Gerd greve 
vorbenomet vor uns, unse erven unde nakomelinge deme vorbenomeden Heyne 
Boltzen unde synen erven unde dem hebber desses breves myt erem willen stede 
vast unde unvorbroken wol to holdende sunder aller hinder argelist unde behel- 
pinge geistlikes edder werlikes rechtes, de uns, unsen erven iffte nakomelingen 
mochte vramen unde deme vorbenomeden Heynen edder synen erven edder 
hebber desses breves mochte schaden. Des to vorder sekerheit hebbe wij Gerd 
greve vorbenomed unse ingesegel witliken hengen laten nedden an dessen breff 
myt dem ingesegele des erwerdigen in gode vaders, her Alberdes bisschoppe tho 
Lubeke unde des duchtigen knapen Jurgen Krummendick, unses amptmans to 
Segeberge, de wij gebeden hebben, desser breff to merer witlicheit mede to 

besegelende, de gegheven is na godes bord veerteynhundert iar darna in dem 
soventighsten jar, am mandage na deme sondage in der vasten als men in der 
hilligen kerken synget Letare Jherusalem.!) 


Gleichzeitige notariell beglaubigte Abschrift auf Papier. 


569. 


Der Rath zu Hamburg ersucht den Syndikus Johann Osthusen um seine Verwendung 
beim Kaiser wegen der vom Grafen von Mühlingen gegen Holländische 
Städte erhobenen Ansprüche. 1470. April 4. 


Unnsen fruntliken grut mit vormoge alles guden tovorenn. Werdige leve 
here doctor bisundere gude frund. So wij juw nu by unseme dener Sixto 
gescreven hebben sulker forderinge wegen, de de eddele wolgebornne grave 
Ghunter van Mulingen etc. unde itlike andere personen uppe de Hollandessche 
stede don, darumme wij worden angelanget etc. also hebben wij up unnse 
schrifte an des hertogen rad von Burgundien und desulve stede gedan, antworde 
entfangen uppe datum desses breves na lude desser ingelechten eres breves 
warhaftigen copie, darinne gij wol vornemende werden, wo wol wij uns in der 
sake mergliken beflitiget hebben, also wij noch don, dat uns dat gar weynich 
profitlik is unde wat swarheid unnser stad und borgeren dar von entstan wil, in 
deme wij dar von nicht enthaven bliven mochten, so wi) dat unnseme alder- 
gnedighsten heren, deme keysere egendliker gescreven hebben. Wente se in 
ereme breve beroren, in deme de eren hijr getovet wurden, dat den unnsen 
denne sodans ok in eren landen scholde wedderfaren unde dat de sake nicht de 
stede, men eren heren, hertogen von Burgundien, alse enen graven von Holland 
belanget unde dat id ok ene olde sake unde in LV jaren nicht gescheen sij, 
so gi] dat in der sulven copie wol uterliken werden befinden etc. Sint dar- 
umme fruntliken an juw begerende unde bidden, wes gij uth sodanen eren 
wedderschriften to unnseme besten erkennen konen, dat uns by unnseme aller- 
gnedighsten heren forderlik und hulplik sin mach, gij dat synen keyserliken 
gnaden in der besten vochlikesten wise, alse gij wol konen, vorgeven, dat sin 


! Kónig Christian hat über den seinem Bruder gegebenen Auftrag eine besondere Urkunde (am 
Sonnabend nach Joh. a. portam latinam 1470 Mai 6.) ausgestellt, in welcher er zugleich bekennt, noch 
weitere 500 m # von Hevne Boltze erhalten zu haben, wofür derselbe ebenfalls 40 m» aus der Kiste in 
Oldesloe erhalten soll. Auch diese Urkunde ist in notariell beglaubigter Abschrift vorhanden. 

keyserlike maiestat sodane swarheid unde gruntlik vorderff unnser stad to 
bescheende durch sulker achtbreve willen nicht wille vorhengen noch steden, 
men dat wij darvan umbelastet unde vorhut bliven mogen. Willet juwen vlith 
hirane nicht sparen unde wes juw ok wedderfaret mit den ersten wedderschriven, 
vorschulden wij umme juw allewege gherne. Gode bevalen.  Sereven under 
unnser stad secret ame dage Ambrosii, anno etc. LXX? 
Borgermeistere unde radmanne tho Hamborg. 

Aufschrift: Dem werdigen meister Johanni Osthusen im beiden rechten 
doctori; der ersamen van Lubeke sindico, nu tor tijd ime keyserliken have 
wesende, unnseme bisunderen guden frunde. 


Angekommen den 18. Mai. Original auf Pergament mit Rest des aufgedrückten Siegels. 


570. 


Verpachtung von Padelügge. 1470. Apri 8. 


Hans Dorn, to Padeluche wonhafftich vor desseme boke hefft bekant vor 
zibhk unde zine erven, dat he van den vorweseren unde vorstenderen Tyman 
Remerdinges in meyerschop vyff jar langk gehuret unde entfangen hebbe des 
erbenomeden Tyman Remerdinges hoff to Padeluche belegen. Darvor he unde 
zine erven den genanten vorstenderen alle jar gheven schall de veerde garwe 
van allem korne, dat he buwende werd, darto de halve hure to betalende. 
Darto schall Hans Dorn dat hus decken unde de wende tolemen uude de thune 
binnen unde buten hoves beteren darvor, dat he dat avet in deme hove wassende 
twe jar langk hebben unde des to zineme schonesten unde besten bruken schall. 


Eintragung in das Niederstadtbuch: 1470 Judica. 


>71. 
Entscheidung über einen Streit zwischen dem Bischofe Johann von Ratzeburg und 


dem Lübecker Kapitel über einen entwichenen Lansten. 1470. | April 8. 


Witlik zij dat schelinge zint gewest twisschen deme erwerdigen in god 
vadere unde heren heren Johanne bisschoppe to Ratzeborgh uppe de ene unde 
deme werdigen capittele to Lubeke uppe de anderen zyden van wegene enes 

lansten genomet Ghereke Gherdes, de deme erscreven heren bisschoppe wedder 
zinen willen under dat ergenante capittel uthe der besate entweken was etc.. 
Des so is besproken unde gedegedinget dorch den  werdigen heren Denyese 
Hoest domheren to Lubeke van deme capittele darsulves darto gefoget in 
bijwesende der duchtigen knapen Detleves van Bockwolde Egerdes Quitzouwen 
unde meer anderer loffwerdigen geistliker unde wertliker personen van des 
erscreven heren bisschoppes zijde unde der erliken radessendeboden des rades to 
Lubeke mit namen der ersamen heren Hinrikes van Stiten borgermesters Ludiken 
Beren Johane Hertze radmane unde mestere Johane Wunstorpe prothonotario to 
Lubeke van Gereken Gerdes zyden in nabescreven wijse, so dat de erscreven 
Gereke Gerdes deme erbenomeden heren bissehoppe interste sodane zin erve to 
Selmestorpe belegen besetten schall twisschen desser tijd unde sunte Michaelis 
dage erst komende unde eme gheven zine pacht myt alle deme so he suss 
langhe hefft ghegeven, dat desulve lanste Ghereke Gerdes deme heren bisschoppe 
yo er yo better nochafftigen vorborgeu schall myt des erscreven heren bisschoppes 
undersaten so vorberort werd to bescheende, so de erscreven Ghereke Gerdes 
vor zi unde de zine eyn sodans gelovet hefft vullenkomelik to holdende unde 
wanner, dat deme also beschen is, so mach de gesechte Ghereke Gerdes zine 
gudere in velicheid unde geleide voren unde bringhen, wor yd eme vochlik unde 
beqweme is unde de wagene mit deme ghersten, de in der van Lubeke gebede 
getovet was, schall qwijd unde vrijg wesen unde eme volgen dergeliken. 


Actum ut ante. 
Eintragung in das Niederstadibuch: 1470 Judica. 


572. 


Der Rath von Lübeck gewährt den Krämern eine Berechtigung in Bezug auf aus- 
wärtige Verkäufer. 1470. April 9. 


Int jar CCCCLXX des mandages vor palmen do vorworven de olderlude 
de do seten, alse Hans Merkelsen Hermen Hushere Hans Meyer Tideke Groshoff 
van unsem erliken rade dat uns wart ghegund: alse hir des jars vele vromde 
. kremer ute slan, dat, wen hir welke ute stan myd krude, dar scal van unsen 
broderen so mannych myd krude by stan ok sine dre dage. Desgelikes de myt 
spysserige ok utestan, dar moge wij ok myd spysserie ok bij stan. Dyt scolen de 
olderlude so reygeren de sytten blyven, dat it mankt uns ga. 


Eintragung in das im Archiv der Handelskammer befindliche älteste Protokollbuch der Krämerkompagnie. 

573. 
Der Rath von Lübeck schreibt dem am kaiserlichen Hofe sich aufhaltenden Syndikus 
Johann Osthusen. 1470. April 15. 


Unsen fruntliken grud mit vormogen alles guden tovorn. Ersame leve 
her doctor. Hans Wetendorp is by uns gekomen des dinxstedages vor Letare!) 
unde wy hebben juwe breve an uns sprekende mit etliken ingelachten copien by 
eme entfangen unde to guder mathe wol vornomen unde willen dar gerne to 
vordacht wesen. Unde so gij schriven, dat de gerichte scholen suspenderet 
bliven beth to sunte Johannis dach myddensomer negest komende etc, darupp 
don wy juw gudliken weten, dat unse beger unde wille ys, gij juw im hove to 
blivende entholden beth to sunte Johannis dach vorbenomed unde so lange de 
gerichte geholden werden, unde unse zake mit dem besten, so gy gerne don, 
darane wy nicht en twyvelen, beschermen unde vortsetten. Men weret zake dat 
de gerichte beth to Mychaelis negest komende suspenderet worden unser zaken 
unvorfengklik, is unse wille gy denne in den myddelen tiden wedder by uns 
komen unde unse zake mit unsen procuratoribus so bestellen, so juw na gelegen- 
heit nodorftich duncket zin. Ok alse wy van Hanse Wetendorp vorstan, 
scholen gy krencklik zin, dat uns leth is unde deshalven is unse ernstlike wille, 
gi juw raden laten in der tijd unde dar nieht mede alto lange beyden unde 
bruken darto pillen unde anderer artzedie, so juw des allerbest nodtrofft is unde 
darto unses geldes bruken na notrofft ungesparet, wante wy lever willen, gij 
unser geld na redelicheid spilden, dan dat gy juwe lyff vorwanhoden. Item van 
Barnekouwen wegen, dat gij darane des besten ramen, dat de unse ziner unbe- 
schediget unde unupgeholden mochten blyven, so juw dat is bevalen unde gij ok 
in der copien der supplieacien beroren. Ok dat gij uns unser zake unde des 
keyserliken hoves unde ok juwer egenen personen legenheit schriven by dessem 
jegenwardigen. Sijt gode bevalen. Screven mit hast under unsem signet, am 
sondage Palmarum, anno ete. LX Xmo 

Borgermester unde radmanne der stad Lubeke. 


Aufschrift: Deme werdigen unde wolwysen heren Johanne Osthusen, in 
beyden rechten doctor, unde geswornen sindico unde leven getruwen. 


Original mit Spuren des Siegels. 


!| März 27. 

574. 


Der Rath von Lübeck beglaubigt bei dem Rathe von Kiel seinen Secretär Johann 
Arndes in geheimen Angelegenheiten. 1470. April 17. 


Unsen fruntliken grud mit vermogen alles guden tovorn.. Ersamen leven 
getruwen, bisundern guden frundes. Wij senden to juw den ersamen unsen leven 
getruwen unde secretarium Johannem Arndes in etliken werven, der wij juw 
nicht vorschriven mogen. Bidden unde begheren wy deger fruntliken, gij den 
ergesechten unsen secretarium in sodanen unsen werven gutliken horen unde 
uppe dyt mael vullenkomenen geloven gheven willen, gelijk offt wij muntliken 
mit juw spreken, unde juw darinne gutwillich vinden laten, so wij juw des unde 
alles guden woll betruwen. Dat vorschulden wy umme juwe ersamheide, de 
gode dem heren zin bevalen, allewege gerne. Scereven under unser stad secret, 
des dinxedages na dem hilgen palmesondage, anno domini ete. LX Xo. 

Borgermestere unde radmanne der stad Lubeke. 

Aufschrift: Den — — radmannen tom Kyle, unsen u. s. w. 


Original mit geringen Resten des Secrets im Staatsarchiv zu Schleswig. 


949. 

Nicolaus Smyler, Custos und Gardian des Franziskaner Klosters in Flensburg, 
ersucht den Rath von Lübeck, die dem Bruder Albert Poppe, Prediger 
des Klosters, zuständige Leibrente an Ida, Wittwe des Marquard Westphal, 
uuszahlen zu lassen. 1470. April 21. 


Jw ersamen vorsichtigen wysen mannen, heren borghemeysteren unde 
radmannen der stad Lubek, do ik broder Nicolaus Smiter, custos unde gardian 
des klosters saneti Francisci to Flensborch nach mynen innighenbede wytlik, 
openbar betughende in unde myt desseme breve, dat broder Albrecht Poppe 
unses klosters predeker, so he my vorstan heft laten, he hebbe welke jarlike 
rente lyfghedynghes, de nu uppe desseme passchen scholen bedaghet wesen, der 
he, got erkennet, to syner kledinghe grot behoff heft, by juwen ersameheyden. 
Unde hirumme juwe ersame leve innichliken bydde, dat gy sodane bedaghede 
jarlike rente antwerden wyllen der erliken vrouwe Ide, Marquart Westvales seligher 
dechtnisse nalatene wedewe juwer medeborghersche, is desser breff wysserschen, 

den he se dar vulmechtich ane maket heft an kraft desses breves to entfanghende 
unde eme vort over to sendende edder an syn beste to kerende, so ıd broder 
Albrecht vorbenomed leved. Gy, leven heren, gy juv bir gutwillich ane vynden 
laten, ik wil juwen ersamheyden dar gut vor wesen, dat broder Albrecht vorbe- 
nomet levet unde is sund unde to reke unde gerne got den heren innyghen vor 
jw bydden schole To groter tuchnysse unde wytlicheyt hebbe ik broder Nicolaus 
vorbenomet myn ingheseghel wytliken henghet vor dessen breff, de ghegeven 
unde ghescreven is na godes bort veerteynhundert jar darna in deme soven- 
tyghesten jare in pasche avende eto.. 


Original mit anhängendem Siegel. 


876. 


Der Rath von Dresden urkundet über die vor ihm abgelegten Zeugnisse von der 
schlechten Beschaffenheit einer Partie getrockneter Fische. 1470. — April 30. 


Wir burgermeister und geswornne ratmanne der stat Dresden, bekennen 
und thun kunt allermennichlichin, die disen brieff sehen horen ader lesen, und 
bisundern vor uch ersamen und wolweisen heren ratmannen und geswornnen der 
stat Lubeke, das vor uns komen ist Bernhart Breide, unnser mitburger, und hat 
uns vorgeleget, wie ym der erhafftige Johanns Scheyringer von Meideburg etz. 
lichen dorrefisch, nemlichen vier kyppen muse und sechs kyppen rawhart 
verkoufft und zeugesant habe, das denn nicht kouffmans werung sundir gevelscht 
gut sey.  Dorezu wir denne unnsern geswornne richter und zwene unnser 
ratmann und sust drye unnser mitburger, die ouch mit solehem gute ader deme 
glich pflegen zcu handeln, geschickt, die soleh gut besehen und allesampt an 
eides stat vor uns bekannt haben, das dasselbe gut nicht kouffmans werung, 
sundern gevelscht ist, also das, do muse sin sollen, ist usswendigk und inwendigk 
rawhart, und das gut, das do rawhart sin sal, ist usswendigk mit rawhart 
becleidet und inwendigk ist es nicht rawhart wert, sundern gans valsch und 
untuchtig. Des zcu bekenntniss haben wir unnser stat sigel undene an disen 
brieff lassen drucken, der gegeben ist nach gots gebort tusent vierhundert und 
im sibenczigsten jaren, am montag nach Quasimodogeniti. 


Original mit Rest des aufgedrückten Sieyels. 

971. 


Der Rath von Lübeck bezeugt, dass nach Wiedereinlösung der Stadi Kiel die über 
die Verpfändung ausgestellten Urkunden machtlos seien. 1470. Mai 9. 


Wii borgemestere unde radmanne der stad Lubeke don kunt opembarlich 
bekennende in unde mit desseme breve vor uns unde alle unse nakomelinghe, 
so also denne de irluchtigeste hochgeboren furste unde here, here Cristiern der 
rijke Dennemargken, Sweden unde Norwegen, der Wende unde Gotten koning, 
hertoge to Slesswijgk, greve to Holsten, Stormaren, Oldenboreh unde Delmenhorst 
etc. uns, unsen borgeren unde nakomelingen de stad unde slot tome Kyle mit 
eren tobehoringen in deme lande to Holsten vorgenant belegen, alse en greve 
dessulven landes vor sick unde ziner gnade nakomelinghe uppgelaten unde 
vorkofft hefft in mathen de vordraghe unde breve dat clarliken vormelden, 
welkerer hovetbreve wy twe enen myt ziner koningliken gnaden majestats segell 
unde den anderen myd ziner gnaden secrete unde forder myd ziner gnaden redere 
unde guder manne dessulven landes anhangeden ingesegelen enes ludes darupp 
sprekende vorsegelt to mererer witlicheid unde tuchnisse by uns in guder vor. 
waringhe liggende hebben. Wanner aver sodanne stad unde slott mit eren tobe- 
horinghen van den sulven heren koninghe vorgenant edder zinen nakomelingen, 
greven to Holsten na lude des vordrages des buwetes unde breve  witliken 
redeliken weddergekofft unde betalet is uns edder unsen nakomelinghen, denne 
unde nicht er scholen de beyden hovedbreve vorgenant, alse de ene myt den 
majestates segell unde de ander mit deme secrete beyde machtloss unde geloset 
wesen unde desses in eyne orkunde der warheid, so hebben wij borgermestere 
unde radmanne vorbenomed vor uns unde alle unse nakomelinghe unser stad 
secrete nedden an dessen breff gehangen. Gheven ame midwekene na Johannis 
ante portam latinam anno etc. LX X*. 

Folgt von anderer Hand: Sulken breff is deme  heren bischoppe 
Alberte to Lubeke  vorsegelt avegeantwordet to truwer hand des heren 
koninges vorbenomed, den de van Lubeke wedder esschen mogen, wanner 


de Kyl wedder geloset werd. 


Gleichzeitige unbeglaubigte Abschrift auf Papier. 

578. 


Der Rath von Lübeck dankt dem Bürgermeister Goslik Middelburg in Kiel für den 
an die Bürgermeister Castorp und Geverdes gerichteten Brief und schreibt 
zugleich über den Schleusenbau. 1470. Mai 11. 


Unsen fruntliken grut tovorn. Ersame besundere gude frunde unde leve 
getruwe. Juwen breff an den ersamen her Hinrik Castorp unde her Andreas 
Geverdes gescreven hebben wy to guder mathe wol vornomen unde bedancken 
juw juwes vlites gudliken. Unde wy hebben des holtes halven to behuff der 
sluse to der nyen molen gescreven an Hans Rantzouwen unde dem rade tom 
Kyle, so gij ute des rades breve hirby vorwaret wol werden vornemende, unde 
begeren andachtigen van jw, gij ju darane gudwillich unde vlitich bewisen, so 
gij gerne don. Wy hebben ok Hanse Rantzouwen furder screven, dat he den 
buren, de dat holt toforende werden, eten unde drincken, so wontlik unde geborltk 
is, gheve. Weret nu he deme so nicht en dede, gij denne deme so don.  Unse 
kemerer scholen juw gerne weddergeven, wes juw dat kostet. Unde gij ok 
darmede upseen willen, dat men dat holt lange genoch houwe unde nicht meer 
den men darto behuff hefft Des unde alles guden vorseen wy uns gentzliken 
to juw unde don uns darane dancknameliken. Syt gode bevalen. Screven under 
unsem signet, am vridage vor Jubilate, anno LXXte 

De rad der stad Lubeke. 

Aufschrift: Deme — — Goslike Myddelborgh borgermester tom Kyle u. s. w. 


Original mit geringen Resten des Signels im Staatsarchiv zu Schleswig. 


579. 


Der Rath von Lübeck fordert den Rath von Kiel auf, bei dem Bau einer Schleuse 
erforderlichen Falls Hülfe zu leisten. 1470. Mai 11. 


Unsen fruntliken grut tovorn. Ersamen besundern guden frunde unde 
leven getruwen. Wy hebben dem duchtigen Hanse Rantzouwen gescreven: weret 
he nicht holtes genoch uth des slotes holtingen hebben konde to der sluse der 
nyen molen, he denne by juw vorfoge, gij em ute juwen holtingen vogen willen; 
konden ok des slotes bur unde undersaten dat holt nicht all tor stede voren, he 


denne ok by juw bestelle, gij juwer stad bur darto denstes halven bestellen, 

enen jeweliken ene reyse to vorende.  Worumme is unse fruntlike beger, gij 
juw hirinne gudliken bewisen unde gudwillich vinden laten unde dat gij juwes 
rades darby vogen willen, dat dat holt nicht to kort gehouwen werde. Darane 
do gy uns dangknameliken unde wy willen dat gerne wedderumme vorschulden. 
Sit gode bevalen. Screven under unseme signete, am vridage vor Jubilate, 


anno ete, LXX? 
De rad der stad Lubeke. 


Aufschrift: Den — — radmannen tom Kyle, unsen w. s. w. 


Original mit aufgedrücktem, gut erhaltenen Signet im Staatsarchiv zu Schleswig. 


980. 


Kauf in Gegenwart des für unmündige Kinder keinen Einspruch erhebenden Vaters 
und Grossvaters bleibt in Kraft. 1470. Mai 12. 


Dominis consulibus Revaliensibus. 

Eirsamen heren, besunderen guden frunde. So gij uns gescreven hebben 
van wegenne eynes geschulden ordels tusschen Hanse van deme Berge van 
eneme unde Hennynge Klot, juwem medeborgere van deme anderen dele van 
schelinge wegenne eynes vorkoften huses ete, dorch juw uthgesproken, so juwe 
ergemelde breff under lengeren vorhale beyder erscreven partie tosprake unde 
antworde inneholt, hebben wij gutliken entfangen unde wal vornamen. Des gij 
na ripeme rade unde besprake juwe delinge in sodaner erscreven twistigen sake 
gedan hebben, aldus ludende: dat de frunde der negesten erven mogen den kop 
bispraken. Wellk] juwe gewijste unde affgesproken ordel Han[s] van deme 
Berge vorgescreven bispraket unde vor uns geschulden heft . Hirup wij na 
ripeme rade unde besprake hebben geordelt unde uthgespraken vor recht in 
nabescreven wise: Na deme der kinder vader unde erer moder vader, de der 
kinder grotevader is, over deme kope gewest sint, de do tor tijd der sulften 
kindere negesten erven unde oversten vormundere weren unde dosulves den kop 
nicht bispraket hebben, so is de kop bij macht unde van werde. Id ga dar 
vurder umme, alse recht is. Gode dem heren etc.. Screven ete. ame sunnavende 


vor deme sondage Jubilate, anno ete. LXIX"*. 
Consules Lubicenses. 


Cod. ordal. fol. 28 b. 

581. 


Der Rath von Lübeck ersucht dem Rath von Lüneburg, am nächsten Mittwoch 
Abgeordnete nach Mölln zu senden. 1470. Mai 19. 


Unsen fruntliken grud mit vormogen alles guden tovorn. Ersamen heren, 
besundern guden frundes, so gij wij unde meer ander stede van wegen der 
hochgebornen furstinnen frouwen Margareten, hertoghinnen to Sleswig etc., zeligen 
hertogen Alves nalaten wedewen dorch ere sendeboden myt etliken keyserliken 
breven umme to ghunnende de undersaten der vogedye to Rendesborch unde eres 
lijffgedinges uptoholdende unde to tovende etc. angelanget zint, alsus duncket 
uns nutte unde radsam zin, darumme under uns, er dat wij bij den éddelen 
wolgeboren heren Gerde greve te Öldenborch unde Delmenhorst komende 
werden, erst tovorgaddernde umme under uns van der wegen tovorhandelende 
unde to radslagende, alse uns na legenheid der sake umme des gemenen besten 
willen duncken schall wesen behoff unde van noden; bidden unde beghern hyr- 
umme deger fruntliken, gij deshalven juwe erliken radessendeboden us am mid. 
weken negest volgende!) binnen Molne des avendes in der herberge hebben 
wilen, dar wij uns to vorlaten unde unse radessendeboden dar denne uppe de 
sulffte tijd dencken to hebbende dergeliken. Juw gutliken hijr inne to bewisende, 
verschulde wij umme juwe ersamheide, de gode deme hern zin bevalen alle wege 
gerne. Screven under unser stad secret am sonnavende vor deme sondage 


Cantate anno LX Xmo. 
Dorgermestere unde radmanne der stad Lubeke. 


Original im Archiv zu Lüneburg. 


>82, 
Der Rath von Lübeck ersucht den Rath von Kiel, am folgenden Tage zwei 
Bürgermeister zu einer Rücksprache nach Ploen zu senden. 1470. Mai 23. 


Unsen fruntliken grut tovorn.  Ersamen guden frundes unde leven 
getruwen. Wij hebben mit juw to vorhandelende van etliker merckliker zake 
wegen, dar juw unde uns macht ane licht, der wij juw nicht vorschriven konen. 
Begheren hijrumme deger fruntliken, gij etlike juwes rades twe borgermester 





!| Mai 23. 

morgen binnen Plona des avendes in der herberge hebben willen, dar wij de 
duchtigen knapen Clawese unde Hanse Rantzouwen ok vorschreven hebben unde 
wij de unse dar ok uppe desulffte tijd hebben willen dergeliken. Gode dem heren 
zijt bevalen. Sereven under unsem signete, des wij mit der hast hirto bruken, 
am vridage vor Vocem' jocunditalis, anno ete. LX Xme. 
Borgermestere unde radmanne der stad Lubeke. 
Aufschrift: Den — —- radmannen tom Kyle, unsen w. s. w. 


Original mit aufgedrücktem, gut erhaltenen Signet im Staatsarchiv zu Schleswig. 


583. 


Der Rath zu Reval wendet sich an den Lübecker wegen einer Forderung des Revaler 
Bürgers Friedrich Depenbeck an den verstorbenen Engelbert Siruss. 
1470. Juni 1. 


Jw ersamen vorsichtigen mannen heren borgermeisteren unde radmannen 
der stad Lubeke unsen bysunderen guden frunden doen wy borgermeystere unde 
radmanne der stad Reval na unseme fruntliken grote witlik oppenbar betugende 
in und myt dusseme breve, dat vor uns gekomen is de ersame Frederik Depenbecke 
unse medeborger unde hefft myt synen utgestreckeden armen und upgerichteden 
lyffliken vingeren gestavedes edes vorrichtet und to gode und den hilligen 
gesworen, dat he to achter sy synes eghenen geldes und gudes van wegene 
Engelbert Struses saliger gedacht, so gud als twelfftehalffhundert marck Rigesch, 
darup he eyn vorsegelt bewyss hedde van Engelberte vorsereven, welck eme 
dan to nicht und affhendich geworden sy by eneme Herman Grymmert genant, 
latest vorleden up saligen Hanneken Vromen schepe vordruncken mylder gedacht. 
Unde de sulve Frederik hefft uns borichtet und gesecht van eyneme breve, den 
her Herman Sundesbecke juwes rades medecumpan solle hebben van Frederike 
vorscreven bosegelt, darynne he Engelberte Struyss verlaten sollen hebben elven 
laste Baysches soltes und twedusent schonswerx, de Frederik vorscreven unde 
gerekent hebbe in dusse vorscreven summe geldes und Engelbert vorbenomed 
hedde eme sodanes geldes yn eyneme breve bekant und darup vorsegelt, welcken 
breff, als uns ok Frederik vorscreven berichtet hefft, her Herman Sundesbecke 


vorbenomed ok wol gesehen sal hebben by Hermane Grymmerde vorscreven. 

Also hefft nu Frederik vorscreven vor uns vorrichtet und gesworen, als boven- 
geschreven steyt, dat he Engelberte vorscreven de elven laste soltes unde twe 
dusent werkes nywerlde schrifftliken in yenigen vorsegelden breve noch ok 
muntliken vorlaten edder quyd geschulden en hebbe und hefft vort an vor uns 
in der besten wise und formen, als he van rechte solde unde mochte, gekoren 
unde gesettet in synen waren procuratorem und hovetman den ersamen heren 
Diderik Hagenbecke, unses rades medestolbroder, dussen jegenwordigen bowiser, 
eme gevende gantze und vulle macht in fruntschoppen to vorderende manende 
und entfangende dusse vorscreven summe geldes van heren Hermanne Sunders 
becken vorscreven, de sik als wy van Frederike vorscreven borichtet syn des 
ergenanten Engelbertes nagelatene gudere underwinden und in handen hebbe 
und wes her Diderik vorscreven upboret, manet und hijr van entfanget, quit 
ancien dar van to gevende und gemeneliken allerleye dinge hijr by to donde 
unde lathende, de Frederick vorbenomed hijr by doen und lathen mochte, 
wanner he sulven myt juw jegenwordich thor stede und personelik vor oghen 
were, stede und vast tho holdende allent, wes her Diderik vorscreven hijr by 
donde unde lathende wert Warumme wy mit gantzer andacht juwe ersamheit 
deger vruntliken bidden, dat gy dusseme ergeranten heren Diderike behulpen 
unde hijr ynne vorderlik willen syn unde den vorbenomeden juwen mederades- 
cumpan underrichten und dar to vormogen, dat he dusse vorscreven summe 
geldes utrichte und betale edder dat he van Engelberte vorscreven guderen 
unbeworen blyve, sik dar mede nicht to bewerende und lathe Frederike vor- 
screven syn achterstedige gelt vorscreven dar an soken, wo he sik des dann 
best bekennen kan. Dat vorschulde wy tegen juwe ersamheit in geliken otf 
groteren saken alle tijd gerne. An tuchnisse der warheyt is unser stad secret 
ruggelinges up dussen breff gedrucket na der gebort Cristi dusent verhundert 
in deme seventigesten jare am negesten vrydaghe na ascensionis domini. 


Original mit rückwärts aufgedrücktem Secret. 


>84. 
Misshandlung des Frohnen, Verhaftung der Tháter und Bürgschaft für sie. 1470. Juni 3. 


Witlik zij alse denne Peter Melbergh Marquard Kracht unde Bertold Volk. 
wisch in der ersamen heren des rades to Lubeke slote unde hechte gesettet weren 
umme zake willen dat se den vronen der stad Lubeke gesteniget unde deme 

rechten darane wedderstalt gedan scholden hebben etc..  Alsus zint vor den 
erscreven rad to Lubeke gekomen de beschedene manne Marquard Brunss Kersten 
Hodde unde Bernd Bengel van wegene Peter Melberges, Clawes Ozenbrugge 
Hinrik Boytzenboreh Thomas Palborne santvorer to unser leven frouwen unde 
Bertram ..... uppe der Wisch van Marquard Krachtes wegene, Peter 
Erwerot Jachim van Epen unde Arnd van den Hagen van Peter Volkwissches 
wegene, unde hebben vormiddelst eren uthgestreckeden armen unde upgerichteden 
vingeren staveder eede lyffliken to den hilgen gesworen unde wargemaket, dat 
de erbenomede Peter Melberch Marquard Kracht unde Bertold Volkwisch den 
ergenanten vronen nicht gestenet noch deme rechten wedderstalt gedan hebben. 
Vurdermer zint vor den erscreven rad to Lubeke erschenen de beschedene 
manne Merten Melbergh vader Vicke Melberch sone des erbenomeden Peter 
Melberges Hans Jacobes Clawes Eggerdes Hans Clawes Wilken David Jachim 
van Epen Hans Gerdes Kersten Kusell Gosschalk Hoppe Hans Bornhovet 
Mathias Leye unde Hans Senewolt van Peter Melberges wegene, Hinrik Grenmolt 
Hans Hon Evert Sack Kersten Wessel Clawes Ozenbrugge Diderik Droste unde 
Cord Korff van Marquard Krafftes wegene, Jacob Stolp Peter Erwetrot Hans 
Meldorp unde Hinrik Burmester van Bertold Volkwissches wegene unde hebben 
geborget uthe der heren van Lubecke sloten unde vengnissen Petere Melberge 
Marquarde Kraffte unde Bertolde Volkwisch vorsereven also dat ze desulffte 
Petere Marquarde unde Bertolde deme rade to Lubeke levendich edder dot 
wedder in antworen scholen unde willen wenner de rad ze wedder in eschende 


wert. Jussu eonsulum. Actum 


Eintragung in das Niederstadtbuch: 1470 Exaudi. 


oS. 


Schlichtung eines Streites zwischen dem Amte der Paternostermaker und Cord Wilde. 
1470. Juni 3. 


Witlik zij dat twistinge unde schelinge gewest zint twisschen deme ampte 
des bernstens paternostermakere uppe de ene unde Corde Wilden ok eneme 
paternostermakere to Lubeke uppe de anderen zyden van wegene, dat desulffte 
Cord Wilde etlike zine gudere van Lubeke na der Wismer gesand hadde, des- 


halven zyk dat vorscreven ampt befruchtende, dat de erbenomede Cord Wilde dat 
80 

ampt tor Wismer oven scholde unde ok umme ansprake willen, de datsulffte 
ampt to Corde hadde deshalven, dat he zin part steens dat he deme 
ampte schuldich was unde dat ampt dar vorgelovet hadde nicht betalet 
hadde unde he dar vor ‚noch borgen pand edder gelt setten wolde. Dar 
umme he denne in der heren des rades to Lubeke slote unde hechte gesettet 
unde gekomen was etc. des denne de ersamen her Bernd Dartsouw unde her 
Hermen Sundesbecke radmane unde richtevogede unde mester Peter Monik richte- 
schriver to Lubeke van bevele des rades unde umme beider vorscreven part 
fruntliker bede willen twisschen densulfften beiden parten gedegedinget unde ze 
der bovenscreven schelinghe halven fruntliken hebben vorscheden in nabescreven 
wijse: Also dat de vorscreven Cord Wilde des amptes der bernstens paternostere 
nergene bruken noch nymande hebben schall des amptes van ziner wegene to 
brukende denne allene binnen Lubeke unde hyr up schall Cord Wilde sodane 
zine gudere alse he tor Wismer gesant hefft wedderumme halen laten unde mit 
ziner husfrouwen to Lubeke wonhaffüch bliven unde zijk darsulves bergen lyk 
anderen fromen borgeren to Lubeke. So de vilgenante Cord Wilde dyt allent 
so bavensereven steit vor deme erscreven rade to Lubeke vormiddelst zineme 
uthgestreckeden arme unde upgerichteden vingheren stavedes eedes lijffliken hefft 
to den hilgen gesworen unde gelovet stede vast unde unvorbroken to holdende 
sunder alle argelist. Jussu consulum. Actum 


Eintragung in das Niederstadtbuch: 1470 Exaudi. 


536. 


Der Rath von Lübeck schreibt dem Rathe von Kiel nochmals wegen der neu zu er- 
bauenden Schleuse. 1470. Juni 9. 


Unsen gunst unde guden willen.  Ersamen wijse besunderen guden 
frunde unde leven getruwen. So alse gij wol weten, wij in willen zyn, ene 
sluse tor Nyen molen to leggende, aldus vorstan wij, dat gii van wegen sunte 
Jurgens dar anschot hebben, darup denne de sluse ichteswes to liggende qweme. 
Unde wante denne wij juw node worane wolden vorwalden unde ok nicht gerne 
wolden to na wesen sunder juwen weten unde willen, wurumme sint wij frunt- 
liken begerende, gij darinne des besten willen ramen unde juwen guden willen 
darto keren, dat men de sluse leggen moge, so dat drechlik profijtlik unde 
bestentlik is, unde juw darane nichtes wanen, sunder juw gudwillich hijrane 

bevinden laten willen. Vorseen wij uns gentssliken to juw unde vorschuldent ok 
umme juw allewege gerne. Sijd gode bevolen. Gescreven myt der hast under 
unsem signete, im hilligen pinxtavende, anno ete. LX Xmo. 
De rad der stad Lubeke. 
Aufschrift: Den —- — radmannen tom Kyle, unsen u. s. w. 


Original mit aufgedrücktem gut erhaltenen Signet im Staatsarchiv zu Schleswig. 


587. 


Verordnung des BRathes über das Halten von Frachtwagen auf dem Kohlmarkte. 
1470. Juni 10. 


Witlik zij dat de naburs Hans Kabels uppe dem Kolmarkede boven unde 
beneden unde tegenover vor deme ersamen rade to Lubeke zijk beclaget hebben 
over Hanse Kabel deshalven, dat he Hanss Leyden huss belegen uppe deme 
Kolmarkede gekofft hadde, umme dat to bewonende. Deshalven se zyk denne 
befruchteden, he darsulvest in zineme huse herberge holden wolde en allen to 
vorfanghe etc.. Darup de rad gedelet unde affgesecht hefft recht, dat de genante 
Hans Kabel unde alle andere herbergerere herberge holden mogen, men vor eren 
huseren scholen ze nyne wagene stande hebben lenger denne ene stunde, dat se 
up unde aff laden mogen unde so vro alse se affgeladen hebben scholen ze de 
wagene voren uppe den Klingenberch sunder alle argelist. Jussu consulum. 
Actum 


Eintragung in das Niederstadtbuch: 1470 Penthe coste. 


588. 


Der Rath von Lübeck schreibt dem Syndicus Osthusen wegen des von dem Herzog 
von Braunschweig Wilhelm dem Aelteren verübten Güterraubes. 1470. 
Junt 15. 


Unsen fruntliken grud myt vormoghe alles guden tovoren. Erwerdige 
leve here doctor. Wij don juw gotliken weten, wu dat de irluchtige hogeborn 
furste unde here hertoge Wilhelm de older etlike unser borger unde anderer 
des unschuldigen kopmans guder hijr bevoren bynnen Northem getovet unde 


upgeholdet hefft beth an desse jegenwardige tijd darumme dat de furlude myt 
80* 

den guderen de rechten herstrate nicht wol umme faren konen, dorch Luneborch 
gefaren unde doch dar nicht, sunder bynnen Lubeke geladen zint, uthe macht 
unde krafft etliker keyserliker breve, so syne gnade vornympt, wuwol doch uns 
unsen borgern unde kopluden de ergemelten breve nye synt vorkundiget unde 
ok darmede nicht geeschet zint, alse recht is, de van Luneborch to vormydende 
etc.. Desser erberorten sake halven wy denne latest in der vasten myt dem 
unschuldigen kopmanne mester Johan Wunstorp by den ersamen rade to Northeym 
geschicket hadden, umme desulvigen guder in der besten wijse mit rechte to 
entsettende, des denne do tor tijd na velem vorhandel unde bewage darinne 
bescheyn nicht bedigen mochte man de sake dorch de reder des ergemelten 
heren hertogen Wilhelms fruntliker wijs uppe behach dessulven heren hertogen 
wart geflegen, so gij uthe der averscriffte, alse wy an desulven unse frunde 
van Northeym vormals gescreven hebben, hijrbij vorwart wol werden vornemende. 
Dat denne de ergedachte here hertoge Wilhelm hefft affgescreven unde so nicht 
dachte to holdende, so dat besproken unde bedegedinget was, unde hijr enboven 
nu kortliken deshalven de vorberorte hertoge Wilhelm dorch de synen eyne 
appellacien hefft ingelecht unde zik desser guder halven beropen an unsen alder- 
gnedigsten heren den Romischen keyser, gelijck gi] vornemende werden ok uthe 
der copien hijrbij vorwart dergelijken ete..  Wurumme is unse fruntlike bede 
unde vlitige begerte, gy darup in unses aldergnedigsten heren des Romischen 
keysers hove, wor dat stede hefft, willen myt dem besten vordacht wesen to des 
ergedachten unschuldigen kopmans besten, dat sodanner appellacien vorvolginge 
. na gelegenheit desser sake vorhindert moge werden unde dat sodane besatede 
guder bynnen Northeym noch tor stede liggende dem erscrevenen kopmanne to 
grotem achterdeel unde schaden sodanes rostamentes na syner unschult myt 
keyserliken breven umme eyn redelik gelt, nademe desulven guder nicht grot en 
dregen, in der besten formen unde wijse uppe des kopmans koste mochten ent. 
slagen unde gevrijBt werden. Juw hijrinne myt dem besten also willen 
bewijsen, alse wi) juw alles guden wol to betruwen, dat vordene wy umme juwe 
werdicheit, de god lange wolmogende sparen mothe, myt vlite gerne. Gescreven 
under unser stad secret am fridage Viti et Modesti, anno ete. LX Xmo. 
Borgermester unde radmanne der stad Lubeke. 

Aufschrift: Deme erwerdigen mester Johanne Osthusen doctori in beyden 

rechten, unsem leven getruwen. 


Original mit Resten des Secrets. Angekommen den 26. Juli. 

589. 


Der Rath von Lübeck ersucht den Rath von Kiel, dem Tideke Brant zur Wieder- 
erlangung zweier ihm geraubter, nach Kiel gebrachter Schiffe behülflich 
zu sein. 1470. Juni 20. 


Unsen fruntliken grud mit vormogen alles guden tovorne. Ersamen 
guden frunde unde leven getruwen. Vor uns is gewesen Tideke Brant, unse borger, 
toger desses breves, uns gevende to irkennende, wu dat he uth unser stad latest 
umme trent paschen!) gesand hebbe twe schepe mit kalcke latten unde ther etc. 
geladen, eme unde hijr in unse stad to hus behorende, welcke schepe myt 
sodannen innehebbeden guderen eyn genomet Marten Grotinck, des irluchtigen 
hochgeboren fursten unde heren Cristiernn, koninges to Dennemarken etc. 
schipper, myt synen medehelperen eme uppe desser zijd Bornholm genamen unde 
affhendich gemaket unde in des gestrengen heren Thur Thursson, ritters, gewalt 
gebracht hebbe. Des denne sodane twe schepe nu myt juw tom Kyle in de 
havene scholen gebracht syn, so wij des van dem erscrevenen Tideken berichted 
zint unde he juw des vurder wol berichtende wert. Hijrumme is unse fruntlike 
begher, gij deme erscrevenen Tideken Brande unsem borger dar willen gunstich 
vorderlick redeliek unde behulplik zyn, sodane twe schepe to rosterende unde 
myt Lubeschen rechte to vorvolgende, umme ome der wedderkeringhe na der 
sake legenheit to hebbende unde dar wedder by to komende unde eme deshalven 
myt juw endehaftige vorderinge weddervaren moge. Vorschulden wij umme de 
ergemelten juwe ersamen leve, de gode dem heren zyn bevalen, myt vlite gerne. 
Gescreven under unser stad secret, am avende corporis Cristi, anno etc. LXXme. 

Borgermester unde radmanne der stad Lubeke. 

Aufschrift: Den — — radmannen tom Kyle, unsen w. s. w. 


Original mit Besten des Secrets im Staatsarchiv zu Schleswig. 


590. 
Ausbeutung von Kalkgruben. 1470. Juni 21. 
Bode von der Hoye unde Philippus Ilies vor desseme boke hebben bekant, 


dat se van deme irluchtigesten hochegeborene fursten unde heren, here Cristierne 
koninghe to Dennemarcken unde deme eddelen wolgeboren heren Gerde greven 

to Oldenborch unde Delmenhorst ziner gnaden brodere etlike kulen, umme kalk 
dar uth to brekende, angenamet hebben na lude der breve en darup vorsegelt. 
Deshalven denne de erbenomede Bode van der Hoye unde Philippus Ilies under 
zi eens zint geworden in nabescreven wijse, so dat Bode van der Hoye 
uthleggen schall twe penninge unde Philippus llies enen penningk wes sodane 
kalk to brekende unde to bernende kostende wert to gewinne unde to vorlust 
unde wes ze van kalke brekende unde bernende werden darvan schall Bode 
hebben unde entfangen de twe deell unde Philippus dat dorde deel. Actum ut ante. 


Eintragung in das Niederstadtbuch: 1470 Corporis Cristi. 


591. 
Einkauf für die Lübecker Münze. 1470. Jum 21. 


Pankrass Sigerstorp vor desseme boke hefft bekant, dat he van den 
ersamen heren Bertolde Witijk unde Hinrike Kastorpe borgermesteren to Lubeke 
to erer stad munte behoff to siner genoge hefft entfangen twe dusent mark Lub,, 
darvor he densulfften heren Bertolde uude Hinrike bringen schall unde will 
gotten garnalia mit den ersten he kan unde mach, so ze under zyk des eens 
zint. Unde dat deme also beschen schole, dar hebben den obgenanten heren 
Bertolde unde Hinrike van der stad wegene gelovet unde gud gesecht Hinrik 
Drosedouw borger to Lubeke Pankrass Sigerstorp vorscreven unde zin broder 
Hans Sigerstorp mit eren erven mit samender hand unde eyn vor all unde 
desulffte Pankrass unde Hans Sigerstorp vor zijk unde ere erven seden unde 
loveden den obgenanten Hinrike Drosedouwen unde zine erven desses vor- 
screven lofftes halven schadeloss to holdende. Actum 


Eintragung in das Niederstadtbuch: 1470 Corporis Cristi. 


892. 


Der Rath von Lübeck schreibt dem Syndicus Osthusen wegen eines vom Kaiser zu 
erwerbenden Privilegiums, das die Lübecker von jeder auswärtigen Gerichts- 
barkeit befreie. 1470. Juni 22. 


Unsen fruntliken grut mit vermogen alles guden. Werdige leve her 


doctor. Juwen breff van soss bleden langk, gescreven am vridage na 

Jubilate" to Wene hebben wy by Hans Prutze gudliken entfangen unde na alle 
zinem langen inneholde wol vernomen.  Darinne wy wol mercken, wat grotes 
arbeydes unde moye gy gehad hebben der principale saken juw van uns bevalen 
unde ock umme unsem allergnedigesten heren dem keyser na to volgende, unde 
sunderges umme uns een privilegium van zinen gnaden to impetrerende, darmede wy 
unse borger inwoner gantze meenheid unde alle de unsen der sake halven, 
darumme wy juw uthgeschicket hebben unde gantzen gerichte des borchgraffdumbs 
to Nurenberghe, ok van des rijkes hofgerichte to Rotwel, dat in Swaben werd 
geholden, van den hemeliken edder stillen gerichte in Westvalen, den gerichten 
Magdeborch, Wartzpurg unde Fridebergh unde allen uthlandesschen wertliken 
gerichten, wor de geholden werden, to ewigen tijden irloset unde absolveret 
mochten werden. Welk unse gnedigeste here keyser, uns darmede to begnadende, 
hefft bewillet unde ziner gnaden prothonotarius mester Peter Gamp darupp 
eyn privilegium to vorramende, dat to ingrosserende unde myd der keyserliken 
malestad ingesegel to vorsegelende hefft bevalen. Darvor zinen gnaden dusend 
Rinsche gulden to geschencke to bestellende unde wanner deme so is bescheen, 
denne so is juw sodanne privilegium dorch den vorscrevenen prothonotarium 
togesecht to gevende, de denne dem heren keyser is gefolget unde sulk privilegium 
nicht hadde concipeeret, men wanner he wedderumme gekomen is, wile gy denne 
ane sument vormanen dat to concipierende, uns des myd den ersten aveschrifft 
to sendende etc.. Ok vorstan wy woll, wat vlites dorch juw is bewiset, umme 
de vorserevene summe to vormynrende, des wy juw wol betruwen, unde wo sick 
de dinghe unde sunderges de principal sake juwes uthwesendes vorlopen wolden, 
wanner wy sulken privilegium nicht annameden etc, des wy wol tostan unde 
irkennen. Darumme don wy juwer werdicheid gudliken weten, dat uns sulken 
privilegium vor de genante summe wol ansteyt, by also dat wy unde unse 
undersaten unde alle de wy to vordedingende hebben, darane na alle juwem 
schrivende besorget werden unde sunderges dat de principal sake alse der acht 
halven, darane wy van dem borchgraffdumbe to Nurenberge gesproken scholen 
zin, gentzliken kraftlos geholden unde wy der entslagen mogen wesen, unde 
begeren, gij uns ane summend dat concept des privilegii zenden, denne willen 
wi) juw unse uterlike meninge derwegen, so wy allererst mogen, by unse egene 
bodeschop benalen. Unde begeren, gy juw dar yo ane vorweten unde dar vor 

zin, dat men sulk privilegium nicht wedderrope effte de summe vorhoge, wanner 
wy juw schrivende werden, wy dat hebben belevet, so uns sulkent wol eer is 
wedderfaren. Dat latet radeswise by juw blvven. Ok so gy wol weten van dem 
keyserliken breve dorch doctorem Symonem, deme god gnade, to unsem besten 
der olden unde groten sake halven van unsem gnedigesten heren dem keyser 
impetreret, unde gij ok wol weten, wor sulk breff tor stede in vorwaringe ent 
holden werd, is unse wille, gy mit dem besten darto dencken, uns sulken keyser- 
liken breff ton handen by wisser bodesschop, so gy erst mogen, to schickende, 
unde in dessen bavenscreven unde aller anderen saken uns unde de unsen 
anlangende dat beste don, darane wy nicht en twivelen, gy deme so gerne donde 
werden. Dat wille wy gerne wedderumme irkennen, unde so gy int ende de 
gelegenheid juwer personen scriven, dede is, dat gy gesund unde wol to reke 
sint unde de krancheid, de juw angekomen was, juw lange hefft verlaten, dat 
horen wy gerne unde is uns van herten leff Dat kennet god, de juw in 
langer suntheid sparen unde bewaren mote. Screven under unser stad signete, 
am vridage in der octave corporis Cristi, anno LX Xmo. 
Consules Lubicenses. 

Auf einem einliegenden Zetiel: Ok so gy schriven der sake wegen hern 
Hinrik Kastorp tegen den heren marggraven, dat mester Arnd vam Lo deshalven 
hir enen keyserliken breff bringende werd, dar let her Hinrik dat by bestan 
unde mot des vorbeidende wesen etc.. Datum ut supra. Jidem. 


Aufschrift: Dem werdigen heren mester Johan Osthusen in beyden 
rechten doctor, unsem besundern guden frunde. 


Original mit aufgedrücktem Signet. Angekommen den 26. Juli. 


593. 


Heinrich Blome bekennt, dass die ihm im Oberstadtbuch zugeschriebene Rente von. 
40 mk in einem Backhause der Kanzlei gegenüber nicht ihm, sondern 
der Antonius Brüderschaft gehöre. 1470. Juni 25. 


Wiitlik unde openbar sy alle den ghennen, de dessen breff scholen 
seen effte horen lesen, dat my Hinrike Blomen toschreven wart to sunte 
Michaelis daghe int jar vijff unde sostich in der stad bovenste boeck an dem 
blade hundert neghene in Hinrik Koch des beckers hues wanende neffen des 

rades schriverie over twisken deme kroge der enen kronen unde Bernde deme 
schroder up der Fleeschouwer straden orde vijff unde dertich mark gheldes 
jarliker ewighen renthe, dar ik sovenhundert mark Lubesch vor betalde. Item 
int jar soventich des vridaghes vor pinxsten!) wart my noch toschreven in dat 
sulve hues na Hinrik Kokes dode vormyddelst den vormunderen by beveel des 
rades vijff mark gheldes jarliker ewigher renthe vor hundert mark Lubesch, de 
ik darvor betaelde De renthe ghink uppe paschen an, alwo se so spade schreven 
wart. Aldus is des gheldes nu to hope, de ik in dem vorschreven hues hebbe 
veertich mark gheldes, dar ik achtehundert mark Lubesch vor betaelt hebbe, to 
losende de mark vor twyntich up paschen unde up sunte Michaele bedaghet de 
renthe unde so vort achtervolghende. Item desse vorschreven renthe en hort my 
Hinrik Blome nicht to, noch mynen erven noch numende van myner weghen, se 
hoert sunte Anthonius broderschoep to, de me tor Borch hoelt in dem kloester, 
der me se nicht toschreven kryghen konde. Also wart se my togheschreven to 
truwer hand up gheloven, dat ghelt to der broderschoep behoeff to manen. Van 
der broderschoep ghelde hebbe ik de renthe betalt. In ghetuchnisse der warheyt 
so hebbe ik Hinrik Blome myn ingheseghel hir nedden an dessen bref ghehenghet. 
Unde to merer tuchnisse unde wijtlikheyt so hebben Hinrik Prume unde Hermen 
Klahoelt umme myner bede willen ok elk er ingheseghel hir nedden an dessen 
breff ghehenghet, de gegheven unde gheschreven is int jar veerteynhundert in 
dem soventichsten jar, des neghesten daghes na sunte Johannis baptisten daghe 
syner boerd. 


Original mit drei anhängenden Siegeln. 


594. 
Der Rath von Lübeck schreibt an den Rath von Lüneburg wegen des dort von dem 
Herzoge erhobenen Zolles von Tuch. 1470. Juli 3. 


Unsen fruntliken grut mit vormogen alles guden tovorn.  Ersame vor. 
senige heren, besundern guden frunde. Juwen breff mit eyner ingelachten copie 
sodanes breves, alse Hans Wolter, juwes gnedigen hern tolner mit juw to 
Luneborch, van wegenne Diderikes Mackenrode gescreven hefft etc, hebben wij 
gutliken entfangen unde wol vornomen, unde so hefft sick de sulffte Diderick 


!) Juni 8. 

dan beclaget, dat de erscrevene tolner van em IX schillinge IIII penninge van 
eneme terlinge Engelscher lakenne genamen hebben, de doch men na pundtolne 
eynen witten van deme punde swars scholde geven. Darup de sulfte tolner juw 
na lude desser erscrevenen copie antwerde gescreven hefft, dat sin gnedige here 
eme ernstliken gebaden unde gescreven hebben, dat he van den geverweden 
togesteckenen lakenen, der art de sulve terling dar Diderick van geclaget hefft 
ok was, anders nenen tolnen, wenne he van dem genanten Diderike nomen hefft, 
nemen schole etc.. Des gij denne int ende juwes breves beroren, offt wy nu 
darumme an juwen gnedigen hern hertogen Otten, so des bij eme to donde is, 
unse bodeschup dechten to schickende, konden unde mochte gij uns denne dar 
inne vurder to denste unde willen werden, deden gij mit vlite gerne. Gunstigen 
jeven frundes, des bedancke wij juw gutliken, bidden unde begeren fruntliken, 
int erste juwe gnedige her hertoge Otte erbenomed bij juw wedder up de egge 
landes komende wert, dat gij denne bij siner gnaden umme des gemenen besten 
vorfogen, bearbeiden unde bestellen willen, dat sodane tolle na older wontliker 
wijse gemetiget unde de bewarnisse deshalven upgesat affgestalt moge werden, 
also dat sik de gemene varende copman deshalven nicht hebben dorve to beclagende. 
Vorschulden wy umme de ergemelden juwe ersamheide de gode deme hern zin 
bevalen mit vlite gerne. Screven under unsem secrete, am dinxstedage na unser 
vrouwen dage visitacionis Marie, anno etc. LX Xmo. 
Borgermestere unde radmanne der stad Lubeke. 

Aufschrift: Den ersamen vorsichtigen heren borgermesteren unde rad- 

mannen to Luneborch, unsen besunderen ghuden vrunden. 


Original im Archiv zu Lüneburg. 


595. 
Der Rath von Lübeck schreibt dem Rathe von Kiel, er habe nichts dagegen, dass 
der Rath dem Könige Christian Schiessbedgrf leihe. 1470. Juli 5. 


Unsen fruntliken grud mit vermogen alles guden tovorn. Ersamen guden 
frundes unde leven getruwen. Juwen breff mit der ingelachten copie an uns 
gesant hebben wij gutliken entfangen unde wollvernomen, darinne gij manck 
andern berorende zint, wo dat Hans Rantsouw juw geantwert hebbe ene cedulen, 
darinne de here koningh begerende is, desulfte Hans Rantsouwe bij juw 

bearbeyden wille, dat gij dem erscrevenen hern koringe lenen willen twe 
schermbreker unde stene unde darto ene tunne pulvers offte yo ene halve unde 
ene tunne pyle, de wille he juw to dancke betalen offte yo so gud wedder 
schicken, dar de genante Hans Rantsouwe mit Wulve Breyden vor loven unde 
gud vor seggen schole, begerende, wij juw to entbedende offte to schrivende, wo 
gij juw darby hebben scholen ete, hebben wij gutliken entfangen unde wol 
vernomen unde begheren juw darup gudliken weten: willet gij em sulkens vor- 
screven uppe sodane borghen wes lenen, dar en schehet uns nicht ane. Gode 
deme heren zijt bevalen. Screven under unsem signete, am donredage na visita. 


cionis Marie, anno LX Xmo. 
Borgermestere unde radmanne der stad Lubeke. 


Aufschrift: Den — —- radmannen tom Kyle, unsen w. s. w. 


Original mit Besten des Signets im Staatsarchiv zu Schleswig. 


596. 


Der Rath von Lübeck ersucht den Rath von Kiel, dafür zu sorgen, dass dem Tideke 
Brand in Kiel geschehe, wie ihm in Lübeck durch Schiedspruch zuerkannt 
sei. 1470. Juli 10. 


Unsen fruntliken grut tovorn. Ersamen besundern guden frunde unde 
leven getruwen.  Tideke Brand, uppe de enen, unde schipper Hermen Hesse 
unde Hans Hese, uppe de anderen zijden, toger desses breves, synt schelhaftich 
gewest van wegen sodaner twijer schepe unde der guder halven myt jw tor 
stede wesende unde Tideken Brande tobehorende. Doch wy unse radeskumpane 
darto gefoget hebben, de se fruntliken darover hebben gescheden, so dat Tideke 
den vorbenomeden beyden' schippern samptliken geven schal hundert unde 
tweeundetwintich mark, darvan de schipper den kopman vornugen unde tovreden 
setten scholen. Unde Tideke schal der schepe unde gudes mechtich wesen, darby 
unde mede to donde na zinem willen. Worumme sint wy fruntliken begerende 
angeseen des genanten Tideken legenheid, gy em bistendich willen zin, em sulke 
schepe unde guder togelevert werden unde dat gut myt juw sliten moge, so vere 
em dat gelevet. Dat vorschulde wy umme juw alle wege gerne. Syt gode bevalen. 
Sereven under unser stad secrete, am dinxstedage vor Margarete, anno etc. LX Xten. 

Aufschrift: Den — — radmannen tom Kyle, unsen u. s. w. 


Original mit Spuren eines Siegels im Staatsarchiv zu Schleswig. 

597. 


X. 
Scheidung von Tisch und Bett durch den Dompropst. 1470. Juli 12. 


(Conradus Loste, utriusque juris doctor canonicus et viceprepositus ecclesie 
Lubicensis. Notum facimus ac fieri volumus, quod nos ex arduis magnis et 
legitimis causis animum nostrum ad hoc moventibus iudicialiter dedueti inter 
discretum Hinrikum Hageboken et Wibeken, eius legitimam uxorem, divorcium 
fecimus, eosdem a cohabitacione thori separavimus ac unicuique propter vite 
pericula et discrimina segregavimus dedimusque unicuique eorum causis ex 
premissis licenciam seorsum unus ab altero commorandi vivendi et habitandi. 
Promiseruntque nobis iudicialiter, quod continenter vivere volunt et statum 
eorum bona fama decorare, quousque domino inspirante ad meliora proposita 
vitam emendandi ad invicem redeundi pervenire valuerunt. Datum Lubec in 
euria nostre residencie, anno domini ete. LXX in profesto beate Margarete vir 
ginis gloriose, nostro sub secreto presentibus inpresso. 


Entwurf auf Papier. 


XI. 
Deutsche Ausfertigung. 

Wii Conradus Loste doctor in beyden rechten, canonick unde stedeholder 
des pravestes der kercken van Lubeke don witlick, dat wij van swaren groten 
unde ehafftigen saken unsen syn dar to bewagen richtliken togehardet gedan 
hebben ene schedinge tuschen den beschedenne Hinrick Hagebocken unde 
Wibeken siner eliken hussfrouwen so dat wij de sulfften gescheden hebben van 
tohopewaninge des eliken beddes unde se van ander gescheden unde gedelt 
hebben umme anxt willen erers levendes. Unde umme desser vorscreven sake 
wilen hebben wij eneme jewelken van em orloff gegeven erer en van dem an 
dere to wonende to levende unde to wesende unde se hebben uns des richtliken 
gelavet, dat se kuskiken leven willen unde eren stad ere gudere unde ere 
gheruchte vorsiren beth so lange, god sine gnade geve, dat se to beter vorsate 
ere levent to beterende unde wedder to hope to wesende komen mogen. Geven 
to Lubeke in unseme have unser entholdinge imme jare unses heren ete. LX X mo 
amme avende der hilgen juncfrouwen sunte Margareten under unseme secretum 
beneden uppe spacium gedrucket. 


Entwurf auf Papier auf demselben Blatte wie der lateinische Text. 

598. 


Die Brüder Erich II. und Wartislav X., Herzöge von Pommern, schliessen eine 
Sühne zwischen der Stadt Stralsund und den Brüdern Jerslav, Henning, 
Raven und Hans Barnekow. 1470. Juli 12. 


Wy Erijek, van godes gnaden to Stettin, Pameren, Cassuben unde Wenden 
etc. hertoge unde forste to Ruygen. Bekennen unde betugen vor alsweme, dar 
desse breff vorkumpt, de ene seen ofte horen lezen. Alse denne de erebaren 
unde duchtigen manne Jerslavs Henningk Raven unde Hans brodere, genomet 
de Barnekowen, van enen, unde den ersamen unde vorsichtigen, unsen leven 
getruwen borgermeistern unde radmannen unde gantzen gemeynte unser stad 
Stralessunde, van deme anderen parte, ere sake twedracht unde schelinge uppe 
uns unde unsen leven broder hertoch Wartislaff hebben gesettet vullemechtigen, 
de se under eynander hadden van wegen eres seligen vaders Raven Barnekowen, 
dar wij vakene unde vele to der degedingen unde daghen umme gewesen sin 
unde gedegedinget hebben beth huten uppe data desses breves, als hebben wij 
se so vorscheiden unde entliken entrichtet umme alle na beyder parte willen, 
dat se uppe sodane degedinge unde vorhandelinge, alse wij unde unse leve broder 
vorbenomet myt unsen rederen vorhandelden unde bedegedingeden, am latesten, 
alse wij to der Horst weren, unde wij nu uppe dallingk data desses breves 
gedegedinget unde geendiget hebben, dat beyde parte alle veyde unwille unde 
twedracht van beyden parten entstan uppe alsulke degedinge unde ende, alse 
vorscreven steyd, hebben gantzliken losgesecht myt hande myt munde, myt alle 
den yennen, de van beyden parten by de veyde gekomen sin, schal alle unde 
dat darvan entstan is, qwijt unde los sin, to nenen tiden darup, to denkende 
ofte to sakende edder to manende. Darupp hebben beyde parte myt vrigem 
willen dael unde nedder geslagen alle sake unde rechtes vorderinge, de beth 
herto geforderet sin vor geistlik ofte werlik, gebaren unde ungebaren, unde umme 


alle dat van der sake entstan is, nichtes natolatende. Darupp hebben de 


Barnekowe vorbenomet loven secht, sodane keyserbreve, de me nomet achtebreve, 
de se uppe de vam Stralessunde hebben gefordert, dat se de nu vort by uns 
scholen leggen toloven beth tom latesten utsproke, dat alle breve rede sin. So 
scholmen breve umme breve vorantwerden. Desses to orkunde unde meer bekant- 
nisse hebbe wij her hertoch Erijek vorbenomed unse ingesegel mit witscop laten 


hengen an dessen breff, unde wij Henningk unde Raven broder de Barnekowe 

genomet desgeliken ok unse ingesegel by unses gnedigen heren ingesegel mit 
vrigem willen unde wisschop vor uns unde unse broder Jerslavs unde Hanse 
ok laten hengen an dessen breff, alle stucke unde artikele stede unde vast so to 
holdende, unde eyn jewelik by syk in aller mate alse vorscreven steit. Hijr an 
unde over sin geweset de werdigen wolduchtigen manne, alse de erwerdige in 
god vader Johan abbet to Eldena, mester Niclawes Dametze canceller, her 
Bertelt Holste kerkhere to Wolgast, Henningk Oustin Hans Kukenitze unde 
Tideke Balke, borgermeister to Wolgast unde vele meer unser leven getruwen. 
Gescheen unde screven to Konitze am avende sunte Margrete, na godes bort 
XIIII€ jar darna am soventigesten jare. 


Vidimus des Haths von Greifswald vom 16. October (vridag na Dyonis) 1471 mit anhängendem Siegel. 


599. 
Der Rath zu Äbo verwendet sich bei dem Rath zu Lübeck für eine Nachlass- 
forderung der Anneke Skonenberg. 1470. Juli 12. 


Jw ersamen unde vorsichtegen wisen mannen, borgermestere unde rat- 
manne to Lybeke, unsen besunderen guden vrunden don wy borgermestere der 
stat Abow witlik unde oppenbare betugende in unde mith dessem breve, dat vor 
unss is gekomen de doigetsame vruwe Anne, sellegen Hans Skonenberges 
nagelatene weddwe, unsse borgersche unde hefft uns to vorstandende geven, wo 
dat in juwer stat Lubeke erve unde hus, beleigen in suntte Illegen straten 
negest Godeken Langen, dat dessem ergenomden Hans Skonenbergen und 
Gotken sinem brodere angestorven is. So hefft desse vorgerorde Anne Skonen- 
berges nagelaten weddewe vor uns in deme sittenden rade vort in der besten 
wise unde vormen, alse see van rechte scholde unde mochte, gekoren unde 
gesettet in eren rechten procuratores unde hovetmanne den ersamen Hinrike 
Hoveman, juwer stat medeborger, affwesende alse jegenwordich unde den ersamen 
Hans Suderman to eineme gemende gantsse unde vullemacht, sodanne erve unde 
hus ergenomet in vruntschopp to entffangende offte mit rechte tho manende unde 
to vordernde alse sodanne hus unde erve selleger dechtnisse Hans Schonenberge 
unde Godeken sinem broder anrorende is unde angestorven van den jennen, de 
sulke erve unde hus under sik hebben unde wes desse beiden procuratores 
entffangende werden, quittancien darvan to gevende unde gemenliken alle ander 
dingceh bi to doinde, alse de ergeschreven unse borgersche dar bi doen mochte, 








1470. Juli 12. 647 


offte se jegenwordich dar sulves bi were, stede unde vast to holdende allent, 
dat de ergeschreven procuratores dar bi doin werdende. Worumme bidde wy 
juwe ersamenheit deigher andechtliken, dat gi dessen vorgeschreven procuratores 
unde hovetmanne ghunstich vorderlik unde behulppen willen sin to der ergeno- 
meden Annen behoff, unser borgerschen, de vorgeschreven erve unde hus over- 
antwordet, vornoget sunder vortogeringhe werden, offte, wat recht is van der 
weghen mit endehaffteger vorderinghe weddervare, vorschulde wy umme juwe 
ersamenheide unde de juwen an!) geliken offte ghrotteren saken alle weghe gherne 
unde gi schullen steden wasten loven unde tovorsicht to uns hebbe, wes dessen 
procuratores overgeantwordet wert, dat gi offte de jennen, de one sodane nagelaten 
erve unde hus overantworden, nene vorder namaninge in nener tokomen tiden 
schullen liden, dar wile wy juwer ersamenheit gut vor wesen in krafft desses 
breffwes. Des tor tuchnisse der warheit is unsser stat sechret benedden 
gehanget an dessen breff, de gegeven unde gescreven is tho Abow na der 
bort unses heren dusent veerhundert dar na in deme LXXten jare uppe 
suntte Margreten avent. 


Original mit Siegelstreifen. 


600. 
Zahlung und Sicherstellung für eine Bittfahrt nach Rom. 1470. Juli 15. 


Hinrik Kruse sone Symon Krusen uppe Vemeren wonhafftich vor 
desseme boke hefft bekant, dat he unde zine erven schuldich sint Bertolde 
Warmboken borger to Lubeke unde zinen erven sossundevertich mark Lub. 
vor wand unde dortich mark Lub. redes lenden geldes, darmede he to Rome 
bedevart trecken schall, uppe paschen negest komende umbeworen to betalene, 
darvor he eme sodane sine teyndehalve dromet sat ackers uppe Vemeren uppe 
Vaderstorper velde belegen vor desseme boke hefft vorpandet. Actum ut ante. 


Eintragung in das Niederstadtbuch: 1470 dio. apostol. 

601. 


Sicherstellung gegenüber einer die Nachlassmasse übersteigenden testamentarischen 
Verfügung. 1470. Juli 15. 

Johannes Brakel apothecarius der stad Lubeke Arnd van Haddensee 
unde Ludike Tunder borgere darsulves vormundere des testamentes zeligen 
Frederikes Vogen vor deme ersamen rade to Lubeke sint erschenen zyk 
beclagende, wo dat desulffte Ludike in zineme :latesten eyn testament gemaket 
unde darinne meer vorgeven hedde denne zine nalatene gudere tolangen mochten, 
begerende ze des testamentes halven umbelastet unde sunder schaden bliven 
mochten. Des de rad den erbenomeden vormunderen affgesecht hefft dat se 
furder nergene inne geholden scholen wesen denne des erbenomeden zeliken 
Ludiken Tunders gudere toreken mochten. Jussu consulum. Actum ut ante. 


Eintragung in das Niederstadtbuch: 1470 dio. apostol. 


602. 


Der Rathmann Heinrich von Hachede verpfändet dem | Rathmanne Bernd Darsow 
das Dorf Kussen in Lauenburg. 1470. Juli 15. 


De ersame her Hinrik van Hacheden, radman to Lubeke unde nu tor 
tit hovetman uppe Vemeren, vor desseme boke hefft bekant, dat he unde zine 
erven schuldich sint deme ersame heren Bernde Darsouwe, ok radmanne to 
Lubeke unde zinen erven dusent mark Lub. pen, so ze des eins zint, umbeworen 
to betalende. Darvor he eme zin gantze dorp Kutze im lande to Ratzeborch im 
kerspele to Nutze belegen mit alle ziner tobehoringe vrij unde qwijd, so her 
Hinrik des bethherto gebruket hefft, beholdende dat ekene holt unde de dijke 
wedder to leverende, so her Bernd de entfangen hefft, vor desseme boke hefft 
vorpandet, umme hern Bernde unde zine erven sodanes dorpes myt der rente 
holtingen visscherie unde allem upkome nichtes buten bescheden to brukende 
beth so lange, hern Bernde Darsouwen unde zinen erven sodane dusend mark 
myt den nastanden schulden unde renthe gans unde all zin vernoget unde 
betalet, welk in den achte dagen Martini negest komende anstan schall unde 
erdes nicht, so dat her Hinrik alle upkome, de eme dijt jegenwardige jar van 
dem vorserevenen sineme dorpe geboren mach, entfangen unde hern Bernde 

Darsouwen zine soventich mark bedageden renthe in den achte dagen Martini 
negest komende darvan betalen schall. Unde des so hefft her Hinrik van Hacheden 
de gnade beholden, dat he unde zine erven deme genanten hern Bernde unde 
zinen erven sulke vorgerorde dusent mark gans edder halff wedder geven mogen, 
wenner en dat beqweme is unde hern Bernde unde zinen erven de betalinge 
erst eyn halff jar tovoren hebben vorkundiget. 


Eintragung in das Niederstadtbuch: 1470 div. apostol. 


603. 


Der Rath von Riga urkundet über die Aussage zweier Kaufleute, dass in einem 
näher bezeichneten nach Riga gesandten Terling breiter Poperinger Tuche 
nur 21 Stück gefunden seien. 1470. Juli 20. 


Juw ersamen wysen mannen, heren borghermeisteren unde raedmannen 
der stadt Lubeke, unsen guden vrunden, don wy borghermeistere unde raedmanne 
der stadt Ryghe witlick opembar bethugende, dat vor uns in sittendem rade 
gekomen is Hinrick Synnighe unde hefft darsulves richteswyse beleidet Everdt 
Steven unde Gerdt Duster coepmanne, tuechwerdige vrome gesellen, de beiden 
hebben darsulvest vor uns mit eren uthgestreckeden armen unde uppgerichteden 
vleyssliken vingeren staveder eede recht unde redeliken to den hilgen gesworen 
tugende unde warmakende mit eren lyffliken eeden, dat in dem terlinghe breder 
Peperischen lakenn, den zee hebben in dussem negesten vorgangenem wyntere 
bynnen der Wylle vorkofft im namen unde van weghen Hinrichs Synnighen 
vorbenomed nicht mer laken in befunden unde geweset unde nicht mer daruth 
tolevert hebben dan eynundetwintich brede Pepersche laken, dat en godt so 
helpe unde de hilgen. Des so hefft vorder ock de gedachte Hinrick Synnighe 
in geliker vorscrevenen forme mit synem lyffliken eede recht unde redelken to 
den hilgen gesworen, dat de terlingk brede Peperscher lakenn, den dusse vor- 
gerorden beiden gesellen van Hinrick wegen vorkofft hebben, sy unde is 
desulvige terlingh lakenn, den Volmer Muss mit juw wesende in schipper Peter 
Bertoldes in dussem negesten vorgangenn herveste, dat em godt so helpe unde 
syne hilgen. Des tor tuchnisse unde orkunde der warheit is unser stadt secret 
ruggeling gedrucket uppe dussen bref. Geven unde schreven in den jaren na 
der gebort Cristi verteinhundert unde im seventigesten jare, am fridage negest 


vor Marie Magdalene. 
Original mit aufgedrücktem Siegel. 

604. 


Der Rath von Krakau bevollmáchtigt den Rath von Danzig, ihn auf dem bevor. 
stehenden Hansatage in Lübeck zu vertreten. 1470. Juli 23. 


Wir... rothmanne der stad Crokow.  Bekennen offintlich mit desim 
brieffe allen unnd itlichim, dy yn seheen addir horen lesin, das als wir denne 
. abir vonn den achtbaren unnd ersamen herrin burgirmeysternn unnd rothmannen 
der stad Lubeke vorbot synt wordin ouff sinte Bartholomei tagk!) neest zu 
komende ken Lubke zu tagefart unsir mercliche botin zu sendenn von wegenn 
des gemeynen kawffmans zu Brucke yn Flandernn unnd den gantzin Dewtzin 
hensin unnd nemlich von wegenn des gefangenen kawffmanns yn Engelandt 
unnd seiner gerosterten gutter unnd on mer ander trefflicher sachen dem 
gemeynen cowffman der obgenanten Dewtzen hense antretinde. Unnd zo wir 
denne ouff dis moel sulche botschafft om genantin trefflicher unnd sweren 
ynnerlichin sachin nicht gefugetlich thun mogen, habe wir mechtig gemacht 
unnd yn crafft desis brieffis mechtig machen unnd gancze volle macht aufftragenn 
deme ersame rothe der stad Danczke unsirn lieben hockwernn unnd gunstigen 
lieben frunden unnd yren ratissendebotin, dy sy yn den sachin schickin werdenn, 
gebinde ynn volkomeliche genczliche macht yn allir geborlichkeyt unnd beqweme- 
keyt zu thun unnd zu lossen yn allen denselbin sachin zu rothin, dy den erbarn 
gemeynen kawífman der Dewtezin hensin antretin, ire undirgedruckte rechte 
unnd privilegien wedir auffzurichten zu beschirmen und zu vorantworten, unnd 
nemlich was de antrit dy freyunge des kouffmanns zu Lunden yn Engelandt 
unnd seiner gerosterten gutter unnd yn allenn andernn sachin dem obgemeltin 
gemeynen kouffmanne der hense zu notze unnde zu frome in allir macht unnd 
weyse, sam wir selbir personlich kegenwertig weren addir unsir botin gesant 
hettin unde das thun mochten. Geschrebin am montage noch der feyer sancte 
Marie Magdalene, noch Cristi geborth in dem vyerezennhundirstin unnd sebin- 
ezigstin jore, undir unserm stad ingesigil, das wir zu merer sekirheyt unde zu 
eynem warin geczewgnisse ouff brieff haben losin druckenn. 


Original mit untergedrücktem gut erhaltenen Siegel. 

605. 


Die Kaufleute-Kompagnie mielhel auf vier Jahre ein Haus in der St. Johannisstrasse. 
1470. Juli 26. 


Witlick zij alssweme, de desse uthgesnedene sedelen zeen horen offte 
lesen, dat Gerd Kastorpp unde Hans Bijess van Hans Hilger gehuret hebben 
zines zeligen vaders huess jn sunte Johannes straten tegens der stadscriver 
huess over belegene mit vulbord Hinrikes van Detten veer winter lanck na 
eynander volgende to der koplude kumpanie behoff unde erer selschopp dar vor 
see unde eere nakomenden schaffer eynen juwelken winter besorgen unde betalen 
willen unde scholen twintich mark Lubesch. Vurdermeer so hebbe ick Hans 
Hilger mit vulborde Hinrikes van Detten ene gegunnet unde belevet twe 
schorsteene to buwende unde den groten schorsteen wijder to brekende unde 
een nijge kellerschrot to leggende na erer allerbesten beqwemicheit uppe ere 
koste. Unde weret sake, dat dat huess jn den middelen tijden vorkofft worde, 
so love jck erscreven Hans Hilger vor my unde myne medeerven des huses, 
dat wij sulk geld, dat dat buwet denne gekostet hefft, tovoren aff vor allen 
dingen besorgen unde betalen willen unde schullen, sunder jenige jnrede offte 
jusage. Weret ok sake, dat dat huess vorkofft worde sunder alle argelist noch 
qwade behelpinge, wolden denne Gerd Kastorppe unde Hans Bijess edder andere 
van der vorscreven selschop der kumpanie dat huess vor sodane gelt hebben, so 
hebbe ick Hans Hilger mit vulbord Hinrikes van Detten ene gegund unde 
belevet, dat se twintich mark Lubesch meer geven scholen wen de kop js unde 
dar mede des kopes negeste wesen unde dat huess beholden. Hijr up so hefft 
Gerd Kastorpp unde Hans Bijess vornoget mester Karsten tweeundetwintich 
mark teen schillinge achte penninge Lubesch van gehetes wegene Hans Hilgers, 
also js de eerste winterhuere negest komende betalet unde uppe de negesten 
darna volgende twe mark teen schillinge achte penninge Lubesch zint vornoget 
dergelijken. Alle desse vorscreven puncte unde artikele loven wij Gerd Kastorpp 
unde Hans Bijess vor uns unde unse nakomeden schaffer uppe de ene sijde unde 
jek Hans Hillger unde Hinrik van Detten uppe de anderen zijden stede vast 
unde unvorbroken to holdende zunder jenige jnrede noch behelpinge.  Desses to 
merer zekerheit so sint desser uthgesnedene sedelen dorch A B C gesnedene 
twe van worden to worden eens ludes gescreven, dee gelesen gehord unde 
belevet zint uppe beiden zijden. Welker sedelen de ene bij Gerde Kastorppe 

vorbenomet unde de andere bij deme ergemelten Hinrike van Detten jn guder 
vorwaringe liggen. Dat gescheen is uppe sunte Annen dach des jares Cristi 
unses heren dusentveerhundert jmme soventigesten jare jn jegenwardicheit der 
vromen besetenen borgere beide Hans Koldenborne unde Detmer Santberch. 


Original. 


606. 


Der Knappe Hermann Karlow zu Tüschenbeck verspricht den Vorstehern und Lehn- 
herren einer Vikarie in der St. Jürgen-Kapelle, Hans Wise und Marquard 
Wilms, Bürgern in Lübeck, die rückstándige Rente im Betrage von 110 my 
bis zum nächsten Martini Tage zu bezahlen. 1470. Juli 26. 


Ik Hermen Karlowe knape wanaftich tom Tosschenbeke ymme kerspel 
tho Gronow des stichtes to Razeborch bekenne witlik unde apenbare betughende 
in unde myt desseme breve allen unde eme isliken, [de] ene seen ofte horen 
lesen, dat ik schuldich bin rechter unde redeliker schult witliker vorsetener 
rente na vorhandelinghe vruntlikes sletes den ersamen mannen Hans Wisen unde 
Marquard Wilmes, borgheren to Lubeke, to behoeff ener vicarie in der cappellen 
to sunte Jurgen vor Lubeke beleghen, dar se vorstendere nu tor tijd unde 
leenheren to synt, teyn mark unde hundert Lubescher munte, de ik en myt 
samender hand in guden truwen unde ganseme loven love unde segghe ieghen- 
wardich rede unde unbeworen ane allen schaden unfortogert van desser tijd bet 
to sunte Mertens dach neghest volghende an to rekende gudwillghen wol to 
dancke unde tor noghe an redeme golde ofte graveme Lubeschen paymente to 
betalende mit sulkeme beschede, dat de tokomende rente neghest to sunte Mertens 
bedaget wert, in dessen vorscrevenen summen mede scal gerekent sin. Unde 
weret sake dat ik erbenomede Hermen Karlowe sodane vruntlike deghedinge 
nicht en hedde to beredende uppe den vorscrevenen vorwilkorden termyn sulk- 
uthgesecht gelt edder ok hirnamals vortoghert dede der betalinge uppe den 
anderen termyn, so scholen unde mogen de erbenomeden Hans unde Marquard 
de rente na inholde desses breves van mynen seligen vader darupp en ghegheven 
unde vorseghelt mit alle sunder aflat manende sin. In tuchnisse der warheit 
unde merer sekerheit so hebbe ik erghenante Hermen Karlowe myn inghesegel 
witliken gbehenget an dessen breff. Gheven na der bord Cristi verteynhundert 








1470. Juli 26. | 653 


iar darna in deme soventighesten jare, am daghe sunte Annen der werden moder 
Marien, dar an unde aver wesen de ersamen mannen nomeliken her Hermen 
Willers kerkhere to Gronow, Bertram van Boekwolde vaghet tho Raseborch, 
Danekquard vaghet des closters sunte Johannes unde Hinricus kemerer des 
werdighen capittels to Lubeke also tughe dartho gheesscheth unde gebeden syn. 


Original mit anhüngendem, unkenntlich gewordenen Siegel. 


607. 


Der Rath zu Lübeck beseugt dem Rigaer Rathmann Hermann Heinemann, dass 
dieser seinem Erbieien gemäss ın seiner Streitigkeit mit Ritter Ake 
Axelson dessen zugesagtes Erscheinen in Lübeck, aber vergeblich, bisher 
abgewartet habe. 1470. Juli 28. 


Allen unde enen isliken, de dessen breff zeen, horen offte lesen, unsen 
gunstigen leven heren unde guden vrunden. Na irledinge unses fruntliken 
denstes mit vormogen alles guden don wij borgermestere unde radmanne der 
stad Lubeke witlik opembar betugende in unde mit desseme breve, dat wij deme 
ersamen heren Hermen Reynemanne, radmanne to Rige ime jare negenunde- 
sestich ame sonnavende vor sunte Laurencij dage?) unlanges geleden enen openen 
breff mit unser stad anhangenden secrete hebben gegeven under anderen inne- 
holdende in mathen nabescreven. Jo alse denne de erbare unde gestrenge her 
Ake Axelssone ritter etlike tosprake to her llermen vorbenomed van wegene 
ener bardesen unde gudere, de he ene entforet schole hebben, vormenet to 
hebbende, alse her Ake dat under lengeren inneholde an uns int jar viffunde- 
sestich ummetrent sunte Martens dagh hefft gescreven unde ok vurder darsulves 
in zineme breve beroret, he wil zijk alles dinges bij uns laten unde der menen 
Hense, dat wij eme helpen so vele, alse recht is, wante de van Rige doch ok 
in der Hense zint unde he dar binnen wonafftich is ete.. Welke zake her 
Ilermen ok allerdinge bij uns gesat hefft to entscheidende, so he uns dat uter 
liken hefft gescreven unde uppe dat ze umme alles guden willen unde ok, dat 
de unschuldige zevarende man der wegene nicht beschediget wurde, entscheyden 
mochten hebben wurden, hebben wij en an beyden zijden meer dan eens redelike 


7?) Doppelt geschrieben. 
*;j August 5. 

tijde dar upp ze in unse stad komen edder ere vulmechtigen zenden scholden, 
umme ze to entscheydende vorscreven. Welkere tijde her Ake sulven nicht 
hefft gewardet, ok dorch zinen vulmechtigen nicht hefft gewarden laten, men her 
Hermen hefft da in egener personen binnen unser stad meer dan eens gewardet, 
aldus de zake unvorscheden noch vor uns henget, alse unse breff bij eneme 
jare schiir geleden, so bovenscreven steit gegeven, clarliken utwiset unde wij 
bekennen vurder, dat her Ake noch beth heer to uppe datum desses breves 
sulven edder dorch zinen vulmechtigen zines rechten vor uns nicht gewardet 
offte gewarden laten hefft. Jodoch her Hermen hefft des gewardet binnen unser 
stad dessen somer langk beth uppe datum desses breves unde was overbodich 
deme genanten her Aken offte zinen vulmechtigen noch to donde na unser 
irkantnisse so vorscreven steit. To merer orkunde unde zekerheid is unser stad 
secrete witliken gehenget an dessen breff Gheven na der bord (Cristi unses 
heren dusent veerhundert ime soventigesten jare ame sonnavende vor sunte 
Petri dage ad vincula. 


Entwurf auf Papier. 


608. 


Der Lübecker Rath schreibt an die Reichsräthe Schwedens im Sachen Hermann 
Reinemanns. 1470. Juli 28. 


Dominis consiliariis regni Swecie. 


Eirwerdigeste unde erwerdige in gode vedere!) gnedige gunstigen leven 
heren unde besunderen guden vrunde. Wij don juw gudliken weten, dat vor 
uns is gewest de ersame her Hermen Reyneman, radman to Rige unde ghafl 
uns to kennende, dat he in vorleden tijden mit welken Denschen hoveluden vor 
der Wernouwe to unwillen is gekomen, darumme ze eme openbar lyves unde 
gudes entseden unde wo ze zijk dar under malkanderen vort vorgingen van der 
wegene, gedencket her Hermen wol to bewisende mit eneme openen breve van 
deme rade to Dantzijek besworen, so dat sulk unwille bij zinen schulden nicht 
bigekomen is, so wij ene vorstan.  Welkes? unwillen de gestrenge her Ake 
Axelssone ritter zijk anthuet unde van der wegene an uns in eertijden hefft 


!) Folgt durchstrichen: gestrengen unde heren heren ertzebisschopp unde bisschoppe, gestrengen 
riddere unde duchtigen knapen des rikes Sweden unsen. 
*) Voraufgeht: Jodoch durchstrichen. 

gescreven, wo dat her Hermen vorbenomet eme ene bardesen unde gudere ent- 
foret schole hebben unde screff vurder an uns, he wille zijk alles dinges by uns 
laten unde der menen Hense, dat wij eme helpen, so vele alse recht is, wente 
de van Rige ok in der Hense zint unde he dar binnen wonafftich is ete.. 
Welk wij her Hermen vort vortscreven, dar upp he uns to antwarde screeff, dat 
he de zake ok allerdinge bij uns settede to entscheydende unde uppe dat ze an 
beiden zijden umme alles guden unde ok dat de unschuldige zevarende man der 
wegene nicht beschediget wurde, entscheyden mochten hebben wurden, hebben 
wij en an beyden zijden meer dan eens redelike tijde vorscreven, dat ze in unse 
stad komen edder ere vulmechtigen zenden schulden.  Welker tijde her Ake 
sulven nicht hefft gewardet ok dorch zinen vulmechtigen nicht hefft gewarden 
laten. Men her Hermen hefft dar in egener personen binnen unser stad meer 
dan eens gewardet, aldus de zake vor uns noch unvorscheden hanget unde her 
Hermen is somerlangk her Aken offte zines vulmechtigen noch beth heer to 
datum desses breves gewardende west, unde is allerdinge overbodich, her Aken 
offte zinen vulmechtigen vor uns to donde allent, dat wij ime rechten konen 
irkennen. Worumme bidden wij juwer aller erwerdigesten unde erwerdigen 
herlichede, gestrengen unde duchtigen leve, deger andachtigen unde vruntliken, 
gij des willen indechtich wesen, dat her Hermen Reyneman zines rechtes vakene 
vor uns gewardet hefft unde noch overbodich is so vorscreven steit, unde heren 
Aken gudliken underwisen unde dar to vormogen willen, he her Hermen tosage 
vorkese edder zijk vor uns in rechte bringen laten wille. Dat vordenen wij 
umme juwer alle erwerdigesten unde erwerdigen herlicheid gestrengen unde 
duchtigen leve alle wege gerne. De gode deme heren lange wolmogen zin 
bevalen unde begeren desses juwer gudlike bescreven antworde by dessen jegen- 
wardigen. Screven under unseme secrete ame sonnavende vor sunte!) Petri 


dage ad vincula anno LXX. 


Entwurf auf Papier. Durch Kreuze durchstrichen, also ist der Brief wohl nicht abgesandt. 
Am Rande: Ita fuit decretum per consules Lubicenses sed dominus Hermannus postergavit. 


609. 
Die vier Bürgermeister Lübecks empfehlen dem Bischof Albert den Claus Swarte 
zur Verleihung einer Praebende. 1470. Juli 30. 


Unse vrundlike grutte unde willyghe denste alleweghe tovoren. Erwerdyghe 


! Zuerst war geschrieben: Jacobi dage anno LXX. 

leve gnedyghe here. So juwen gnaden woldachtafftich is, dat unse beyden borger- 
meystere, her Hinrick Casstorpp unde her Hinrick van Styten, dem wij enen 
junghen man mede deden, to myns heren gnaden des konynghes to rydende bet 
to Reynevelde int kloster, dem wij darto unser stad perde gerne gelend hebben 
in synen warve to unsem gnedyghen heren dem koninghe unde wij ene ok to 
synen gnaden vorscreven hebben in unsem breve unde wij densulfften vorbeno- 
meden unsen sendebaden bevolen to warvende markelken to unsem gnedygesten 
heren heren koninghe andachtigen ene van synethalven vrundliken biddende, 
also he van gantz guden vrunden an uns vorscreven is mit enem besegeldem 
helen breve myns gnedyghen heren konynghes magestaten ingesegel, dar wij dem 
vorgenanten erscrevenen jungen manne Clawes Swarten de koppye aff mede deden 
to myns heren gnade unde myns heren gnade em lavede unde unsen borger. 
meesteren, he scholde em volgen to Seghebarghe, he wolde ene besorgen myt 
eme provene to Lubeke, de erste de los worde, ofte to Hamborch, umme unser 
andachtigen bedde willen, dijt em to vorsegelende. Ok sedem em unse borger- 
meister van hundert last Baghesches soltes, dat syn gnade ok wol hefft He 
mende ene jo umme unsent willen to vornogende, dat he unde wij em danken 
scholden. Schut id nu so, dat willen wy to allen tyden umme syne gnade unde 
der syne vordenen unde jhegen juwe gnade ok allewege vorschulden in gelijken 
saken oft vele groteren, wor wy myd den unsen konen unde moghen. Worumme 
bydde wij vlijliken juwe gnade, dat juwe gnade juw truwelken by dessen 
ersamen jungen manne in synen vramen bewijse dorch unser andachtygen bede 
willen to unsem gnedigesten heren koninge, dat he ene jo nicht underwegen late 
umme unser vordenste willen. (Gade dem allemechtigen bevalen sunt unde salich 
to ewygen tyden. Gescreven to Lubeke, under unses enen synnitt am mandaghe 
vor sancti Petre et [sic] vincula, anno LXX ete.. 


Bartolt Wijtichk Hans Westval Hynrik Kasstorpp Hynrik 
van Styten borghermeyster to Lubeke, juwer gnade gude 
vrunde unde gude ghonre. 


Aufschrift: Deme erwerdygen duchtigen in god vader unde heren hern 
bisschopp Alberte to Lubeke, unseme gnedyghen leven heren gantz gunstygen 
unde vrundliken demodygen lemppliken gheschreven myt werdicheit. 


Original auf Papier. Von dem Siegel ist nichts erhalten. 

610. 


Die vier Bürgermeister Lübecks wenden sich in der Sache Claus Swartes an den 
König Christian von Dänemark. 1470. Juli 30. 


Unse otmodyghe truwe willyghe omvordrattene denste alle weghe leve 
ginjedygeste hochgebaren vorste. Juwe gnade lavede jo myt dem ersten dem jungen 
manne utrichtinghen to donde umme unser andachtigen vlichtigende bede willen unde 
umme unser weddervordenste jeghen juwe grotmechtighe gnade unde jeghen de 
juwen in gelyken saken oft vele groteren saken, wente juwe gnade scholde dem 
gelijchk nicht in alle juwen landen enen wynden so langhe tijtd sunder rente 
ofte pande edder sunder vorwarynghe, daz denke jo juwe gnade an in alsodane 
grote woldade unde latet ene jo unbeghavet nicht weder to uns kamen, dat 
wile wy hochliken umme juwe gnade vorschulden unde vor vor guden vordenen 
anne allen twyvel, wente de sulffte vorgenante ersame junge man Clawes Swazte [!] 
uns so toghedan unde gewant is, dat wij umme synent willen deshalven 
gerne vele mer deden unde wij habben em unse perde gelent unde juwe gnade 
lavede jo unsen sendebaden, he scholde de reyse jo umme nicht nicht gedan 
habben. Juwe gnade togherd unde toffet ene lange unde gijfft em nenen ende 
unde dat deit em groten schaden unde juwen gnaden ok nenen vramen. 
Worumme bidde wij gantz denstafftigen, dat juwe gnaden em jo en part ankere 
van deme summam soltes unde de provene, dar juw her Hinrik Kastorpp aff sede 
in dem kloster to Reynevelde, dat is dat kappelleken bij deme dome to Lubeke, 
dat is ene klene ringhe provene, dat is an juwen gnaden jo ok wol vordent, 
dar denke juwe gnade jo ok an. Gade deme almechtighen bevalen sunt unde 
salich to ewighen tyden. Gescreven to Lubeke am mandage vor sanctij Petre [!] 
et [|] vincula anno LXX* under unser enes sinitt. 

Bartolt Witiehtk Hans Vestval Hynrik Kastorpp Hynrich 
van Styden juwer gin|ade demodyghe denre borghermeystere 
to Lubeke. 


Aufschrift: Deme irluchtighen hochghebarene forsten unde heren heren 
Krijsternn to Dennemarken Swede Norweghen der Wende unde Gotten konynghk 
hertoge to Slessewijck greve to Holsten Stormaren Oldenboreh unde Delmenhorst 
unsem gnedygesten leven heren demodigen gescreven myt erwerdicheit lymp- 


ppelken eto. 


Original auf Papier mit Spur eines Siegels. 

611. 


Der Rath von Lübeck schreibt dem Rathe von Kiel über einen von Claus Rantzau 
vorgenommenen Verkauf von Holz. 1470. August 3. 


Unsen fruntliken grud tovorn. Ersamen leven getruwen  besundern 
guden frundes . Uns is warhafftigen bijgekomen, dat Hans Rantzouwe twintich 
stucke holtes uth des slotes holtingen vorkofft schole hebben etliken juwen 
borgeren, welkes holtes wij wol merkeliken behoff hebben tom grundwerke der 
Nyen molen, des wij uns an em nicht hedden vormodet. Darup wij em hebben 
gescreven, begerende van em, he sodane twintich stucke holtes bij de vorscreven 
molen to behoff des grundwerkes voren schole laten. Weret nuv he deme so 
nicht don wolde, is unse fruntlike beger, gij deme so don willen dorch juwe 
undersaten, wente wij juw van der wegen schadeloes willen holden.  Hebben 
juwe borger Hanse gelt gegeven van sulkes holtes wegen, dat se dat wedder 


nemen. Juw gudwillich hijrinne bewijsen, verschulden wij umme iuwe ersam- 


heide, de gode zyn bevalen, alle wege gerne. Gegeven under unsem secret, am 
vridage na sunte Peters dage ad vincula, anno ete. LX X mo. 
Borgermester unde radmanne der stad Lubeke. 
Aufschrift: Den — — radmannen tom Kyle, unsen u. s. w. 


Original mit aufgedrücktem Signet im Staatsarchiv zu Schleswig. 


612. 


Der Rath zu Lübeck beurkundet die Feststellung eines  Beweisurtheiles. 1470. 
August 8. 


Juw ersamen vorsichtigen mannen, borgermesteren unde radmannen tome 
Kyle unsen leven getruwen unde bisunderen guden frunden don wij borger- 
mestere unde radmanne der stad Lubeke witlik, opembar betugende in unde 
mit desseme breve, dat in unser stad boek na Cristi gebord dusent veerhundert 
ame jegenwordigen soventigesten jare ame midweken vor sunte Laurenci dage 
ene schrifft steit gescreven, de wi] ledegans ungedelget ungecancelleret unde 
slichtes aller vordechtnisse unde wandels anich na unser vlitiger vorhoringe 
befunden hebben ludende van worden to worden aldus: Hans Kabell, Hinrich 
Schacht, Hans Schroder unde Wennemer Sonneken besettene borgere to Lubeke 


1470. August 8. 659 


vor deme ersamen rade darsulvest to Lubeke van wegenne des geschulden ordels 
tusschen Elre Wulve radmanne uppe de enen unde Hermen Roggen borgere 
tome Kyle uppe de anderen zijden hebben vormiddelst eren uthgestreckeden 
unde upgerichteden vingeren staveder eede liffliken to den hilgen geswaren 
tuget unde wargemaket in nabeschrevener wise, dat de erschreven rad to Lubeke 
ime jegenwardigen soventigesten jare des midwekens vor sunte Laurencij dage 
des hilgen martelers hebbe gedelet uppe de weddertucht, dat Hermen Rogge 
sodane weddertucht vor deme rade tome Kyle ersten mach upbreken, na deme, 
dat he en anclegere is unde Elre Wulff, de mach dar to antweren unde bringen 
se samentliken endrachtliken in, id gha dar vurder umme alze recht is. Screven 
van bevele des rades unde wij borgermestere unde radmanne vorbenomed sodane 
schrifft in aller mathe unde wijse, so bovenscreven steit, befunden hebben, des 
to merer tuchnisse unde witlicheit hebben wij unser stad secrete witliken heten 
hengen beneden an dessen breff, de geven unde screven is ime jare unde 
daghe bovenscreven. 


Original auf Pergament mit Siegel am Pergamentstreifen ohne Aufschrift. 


613. 


Entwurf einer Urkunde betreffend die Rückgabe von Schlössern in Schleswig und 
Holstein seitens des Grafen Gerhard von Oldenburg an den König 
Christian I. von Dänemark. 1470. August 10. 


Wy Magnus, van gades gnaden bischupp to Odense, unde Mauricius, 
greve to Opermunt, Erick Etzen, ritter, Hinrick Kastorpp unde Hinrick van 
Stiten, bormester unde nu tor tijd radessendebaden der stad Lubeck, Erick van 
Tzeven unde Hinrik Murmester, borgermester unde radessendebaden der stad 
Hamborch. Bekennen unde betughen apenbar in dessem unsem breve vor als 
weme, dat wij mid mher anderen heren unde gudemannen to Segeberge jegen- 
wardich an unde over wesen, dat de eddele wolgebaren here, her Gherd, greve 
to Oldemboreh unde Delmenhorst, na fruntliker voreninghe sulker schelinge 
twischen dem irluchtigesten hochgebarn fursten unde heren, hern Cristierne, to 
Dennemarken Sweden Norwegen etc. koninge, hertoghe to Sleswick, greve to 
Holsten Stormarn, to Oldenboreh unde Delmenhorst sinem leven heren unde 
broder unde em wesende sinem vorgenanten leven heren unde broder mid hande 


unde mid munde overantworde unde vorleeth alle de slote unde borghe, de he 

in dem hertichdom to Sleswick unde dem lande to Holsten hadde dem vorge- 
nanten heren koninge tobehorende.!) ^ Unde alse denne dallinghe uppe data 
desses breves sint buten Sleswick vor uns gewest de duchtigen unde vorsichtigen 
Ertman Meynerstorpp unde Luder Stake, knapen, unde Hans Smid, Johan Stint, 
Hermen Fekeler unde Hermen Goderd, van eerer unde aller andern gudemannen 
unde knechte weghen van des vorgenanten hern Gherdes weghen uppe der borch 
Gottorpp wesende, uns twe sine apenen breve under sinem anhanghenden segele 
vorsegeld toghende unde ratslagende, offt see mid eeren unde beschede de vor 
genante borch uppe sodane breve overantwerden mochten in affwesende eeres 
vorgenanten heren, hern Gherdes. Dar wij een uppe antwerden unde seden, 
nademe wy sodanen vorgenanten van dem vorgenanten erem heren sulven seen 
unde anhored hadden unde se des mid sinen breven unde muntliker bodeschupp 
van em vorsekert weren, dat se de borch mid eeren unde redelicheiet wol vor 
antwerden mochten unde dat en dat ok nemend, noch here gudman edder knecht, nu 
offt in tokomenden tiden to den eren konden vorwiten. Ok heft unns de vorge- 
nante unse gnedige leve here koning togesecht unde lavet, dat nement van en, 
noch ghestlik edder werlik, gudman edder knecht, de suslanghe uppe der borch 
wesen hebben van sinen gnaden edder alle den sinen, de umme sinen willen 
don unde laten scholen unde willen, in jenigher mathe, van sodanigher schichte 
weghen, alse van der borch gheschen sint, schall ghearget hatet edder veidet 
werden, men dat see velich unde unghehindert mogen wanken wanen keren 
unde vorkeren in siner gnaden riken landen steden unde gebeden, wor en dat 
beqweme is, sunder allen hinder unde argelist, so siner gnade breff en daruppe 
ghegheven dat furder inholt unde uthwiset. De vorgenanten alle edder erer 
welke besundern scholen ok edder dorven de stede Lubeke unde Hamborch van 
der vorgenanten schichte weghen nicht miden edder to hate holden. Des tho 
furder tuchnisse hebben wij alle vorgenanten unse secrete unde ingesegel an 
dessen breff heten henghen, de geven is to Sleswik na gades bort veertein- 
hundert am soventichtesten jar am dage Laurentii des hilgen mertelers. 

Auf der anderen Seite des Blattes: unde ok de gudemanne, dem he de 
borgh Gottorpp van siner wegen bevalen hadde, opene breve muntlik beveel 
unde mergklike bodeschop van em kregen hebben, dar se de borgh uppe 
vorantwerdet hebben, darup de duchtigen knapen Henneke von Mandeslo, Johan 


!) Am Rande und an dieser Stelle ein Kreuz. 











1470. August 10. 661 


von dem Brincke unde Johan Barnefur mit den guden gesellen unde knechten 
de se mit sik hijr hadden, von der borgh Gottorpp hebben geven, des nemand 
jemande van den noch gudemannen edder den vorgenanten knechten to den 
eren kone vorwiten edder se deshalven straffen. To groter tuchnisse etc.. 

Auf der Vorderseite unter dem Texte von anderer Hand geschrieben: 
Desser breve sint twe vorsegelt de ene na lude desser copien, de andere van 
dem anbeginne wente tom crutze getekent, dar vort de clausele desser andern 


sijden togehort etc.. 
Aufzeichnung auf einem Blatte Papier. 


614. 


Der Rath von Lübeck weist dem Lorenz Rosendal Geld an, um den Syndicus 
Östhusen aus der Gefangenschaft zu befreien. 1470. August 11. 


Unsen gunst unde guden willen tovorn. Leve Laurencius. Dynen clege- 
liken breff van wegen der vengnisse des werdigen dynes hern mester Johannes 
Osthusen, unses doctors unde ok dyner unde wo du los geworden zijst unde 
desulffte unse doctor wechgevort unde uppe ene summe van gelt geschattet zy 
etc, hebben wij uppe sunte Laurencii dage!) mit wemodigen herten entfangen 
unde guder mathe woll vernomen. Unde begheren darup gudliken wetten, so 
denne de erscrevene unse doctor uppe hundert Ungersche gulden, twe nye 
armborste unde eyn stucke Walsches louwandes geschattet is, dat wy darumme 
twehundert Ungersche gulden by Olrijke Rotermunt to Nuremberge wonhafftich 
overgekofft hebben, umme dy de to des erscrevenen unses doctors behoff unde 
ziner vengnisse leddich to werdende overtoantwornde unde de mede to vernogende, 
de wes uthgelecht hebben edder uthleggende werden, umme ene uthe sodaner 
vengnisse to losende, darna du dy to des erscrevenen unses doctors behoff machst 
weten to richtende. Wiıj hebben dem erbenomeden Ulrike Rotermunde ok 
gescreven begerende, weret sake dat desulffte unse doctor boven sodane twehundert 
Ungerscher gulden vertich edder vefftich gulden myn effte meer behoff hedde, 
dat he em de ok uppe uns overkopen schole. Dar willen wij zinen willen ok 
gerne vor maken unde de gutliken vernugen unde betalen umbeworen. Uns 
vorwundert zere, dat wij nicht er tijdinge hijrvan gekregen hebben unde dat 
uns dyn breff erst uppe sunte Laurencii dage ton handen gekomen is. Unde 

nademe dat wij Hanse Prutzen unsen boden noch aldar in dem lande hebben 
unde lange tijd gehat hebben, so scholde uns dijt billiken yo er to wetende 
hebben geworden. Jodoch nichtestemyn so is unse fruntlike begher, dat du in 
allen dingeu des besten ramest unde myt frunde hulpe des besten darto doest, 
also efft de erscrevene unse doctor noch tor tijd nicht los were, so wy uns to 
gode doch nicht vorhopen, dat he denne yo mit den ersten los moge werden. 
Gode dem heren wes bevalen. Screven under unser stad secret am sonnavende 


na Laurencii, anno LX Xmo. 
Borgermestere unde radmanne der stad Lubeke. 


Aufschrift: Dem beschedenen manne Laurencio Rosendal nu tor tijt in 
Osterijk to Wene wesende, unseme leven getruwen. 


Original mit einem geringen Reste des Secrets. Angekommen den 15. September. 


615. 


Der Rath von Lübeck schreibt dem Syndicus Osthusen, weshalb er der Aufforderung 
des Kaisers, Jemanden zu einer Verhandlung wegen der Türkengefahr 
nach Nürnberg zu schicken, nicht nachkommen könne, und trägt ihm auf, 
nöthigenfalls selbst dahin zu gehen. 1470. August 13. 


Unsen fruntliken grud mit vormogen alles guden tovorn.  Erbare leve 
her doctor. De allerdorchluchtigeste hochgebornne furste, unser allergenedigeste 
leve here Romische keyser hefft uns van wegenne der ungelovigen Turcken 
gescreven begerende unse bodeschop bynnen Nureuberg upp dat tokomende fest 
nativitatis Marie!) to hebbende, so gij ut der warafftigen aveschrift sodans 
erscrevenen breves hirinne vorwart uterliken werden vornemen. Unde wente wij 
denne beth herto den bodden unde scrifften des ergemelden unses allergenedigesten 
heren horsam, so sick temelick is, gewest sint unde juw to der latesten vorrameden 
dachvard to Regensborch in desser sulfften sake utgeverdiget unde geschicket 
hadden unde gij dar nu tor tijd alrede in dem lande sint unde van hir uth 
umme veerheit unde unvelicheit willen der wege unde ock umme mannichvoldiger 
sake willen uns nu tor tijd hijr to lande merckliken anliggende nymande 
schicken edder utverdigen konen angeven, ock der vorrameden dachvardt der 
gemenen stede der Dutschen Henze up Bartholomei negest volgende?) bynnen 

unse stad Lubeke to komende vorscreven etc, hirumme is unse fruntlike beger 
unde ernstlike wille, offt sodane dachvart bynnen Nurenberghe eynen vortganck 
hebbende worde unde juw duchte van unser wegenne ratsam nutte unde behoeff 
zin, aldar wene to hebbende, des ergemelden unses allergenedigesten heren begere 
noech to done, dat gij juw denne to sodaneme vorrameden dage van unser 
wegenne unde in unsen namen vogen willen, uns in den besten dar na legenheit 
unser sake to entschuldigende, so wij uns dar gensliken to vorlaten, wes dar 
vorgegeven vorhandelt unde besloten wart, uns to benalende, darinne wij uns 
denne gelick anderen erliken steden gerne geborliken hebben willen. Unde offt 
gij to sodaneme doge to Nurenberghe juw vogende worden, dat gijjuw dan mit 
veligen seckeren geleide yo na notrofft besorgen unde mit unsen saken unde 
werven in unses erscrevenen allergenedigesten heren des Romeschen keysers 
hove hangende unde de wij dar to wervende hebben, also vorfogen unde bestellen, 
dat wij deshalven in juweme affwesende unvorsnellet mogen bliven. Is unse 
fruntlike beger unde vorschuldent umme de obgemelden juwe erbarheit, de god 
friste in saliger wolvard to langen tijden wolmogende, in vlite gerne. Screven 
under [unser| stad secret, am mandage vor assumpcionis Marie, anno etc. LXX. 
Borgermestere unde radmanne der stad Lubeke. 

Aufschrift: Deme erbaren unde vorsichtigen mester Johan Osthusen in 

beyden rechten doctor unsem sindico unde gunstigen guden gunre. 


Original mit Hesten des Secrets. 


616. 


Kaiser Friedrich III. befiehlt dem Rathe von Northeim, die von dem Herzog Wilhelm 
von Braunschweig dahin gebrachten geraubten Lübeckischen Güter frei zu 
geben. 1470. August 13. 


Wir Friderich, von gottes gnaden Romischer keyser, zu allen tzeitten 
merer des reikes, zu  Ungern Dalmacien Croacien etc. kunigk, hertzog zu 
Österreich unde zu Steir etc.. Embietten den ersamen unsern und des reichs 
lieben getrewen burgermeistern unde ratt der statt Northeym unser gnade unde 
alles gud. Ersamen lieben getrewen. Uns ist von wegen auch der ersamen 
unser und des reiches lieben getrewen burgermeister unde rad der stad Lubek 
angelangt, wie der hochgeborn Wilhelm der elter, hertog zu Brunswich unde 

Lunemborch, unser lieber oheim und furst, ettlichen irn burgern bey euch ir 
kauffmansgut unde das ettlich furleut damit fur oder durch Lunemburg, so mit 
unser und des heiligen reichs acht beladen, gevaren sein, in haft gelegt und ın 
das deshalb abzudringen understeen solle. Wann nu nit zymlich wer, das die 
benanten der von Lubeck burger solich hanndels und furens halb, so das nit in 
frevelichem gemutt, sonnder durch furleut ir notdurfft der gemenen landstrass, 
noch ungeverlich beschehen, entgeltnuss haben solten, zusampt dem, das in, als 
uns zu erkennen gegeben, der von Lunenburg halb von uns, alss sich gepurt, 
dawider einich gebott nit vorkunt ist, deshalb wir sy davon zu entledigen 
billich geneiget sein. Darauff wir an den obgenanten unsern lieben oheim und 
fursten solich vorspert gut zu entslahen unser keyserlich gebottbreiff ausgen 
lassen haben. Darumb so empfelhen wir euch auch von Romischer keyserlicher 
macht ernstlich und vesticlich gepiettend, das ir furderlich und on alles vertziehen 
nach antwurttung diss briefs der egenanten von Lubeck burger solich egemelt 
ir verhafft gud entslahin und on irrung volgen lassen. Daran tut ir unser 
ernstlich meynung, dann wir in das hiemit auch entslahen von Romischer keyser- 
liker macht wissentlich in krafft diss brieffs. Darnach wisset euch zu richten. 
Geben zu Gratz, am dreytzehenden tag des monads augusti, nach Cristi gepurt 
viertzehenhundert und im  sibentzigisten, unser reiche des Romischen im 
einunddreissigisten, des keyserthumbs, im neuntzehenden und des Hungerischen 


im zwolfften jarenn. 
Ad mandatum proprium domini imperatoris. 


Von Johann Arndes beglaubigte Abschrift auf einem Doppelblatt Papier, welches auch den von 
Johann Arndes beglaubigten, gleichen und von gleichem Tage datirlen Befehl an den Herzog Wilhelm enthält. 


61%. 


Der Rath von Lübeck meldet dem Syndicus Osthusen, dass er Geld, um ihn aus 
der Gefangenschaft auszulösen, abgesandt habe, und fordert ihn zur Fort-. 
führung der ihm aufgetragenen Geschäfte auf. 1470. August 13. 


Unsen fruntliken grud mit vermogen alles guden tovorn. Erbare gunstige 
leve here. So uns denne juwe dener Laurencius Rosendall de legenheit juwer 
vengnisse unde schattinge, de uns kennet god van herten let is, gescreven hefft, 
welken breff wij erst an sunte Laurencii dage des hilgen mertelers wemodigen 
entfangende wol vornamen hebben unde sodane geld, umme juw mede to losende, 

van stund an bij dem ersamen hern Corde Molre, unsem radesmedekumpane an 
Ulrike Rotermunt, borger to Nurenberghe overkofft, umme dat to Wene an den 
erbenomeden Laurencium vort to juwen besten to bestellende, dar nicht sumich 
ane wesende. Unde wante wij uns dan na inneholde sodaner schrifft des vorge- 
nanten juwen deners an uns gedan gensliken verhopen unde nicht en twivelen, 
gij sodaner juwer vengnisse uppe desse tijt entliken entslagen qwijt leddich unde 
los zin, darumme so hebbe wij jw gescreven, so gij uthe dessen bigebundenen 
breve woll uterliken vornemende werden, darna gij des besten woll willen 
ramen, so uns nicht en twivelt. Unde wes gij van der wegen vor dat nutteste 
unde beste kesen, stelle wij to juw unde zint des woll tovreden, juw nichte- 
stemyn in dessen unde in allen andern unsen zaken juw van uns bevalen des 
besten vorttosettende to endigende unde to donde und uns juwe schrifftlike ant. 
worde myt den ersten to benalende. Vorschulden wij umme juwe erbarheit, de 
god almechtich friste in saliger wolfard sund lange wolmogende, allewege gerne. 
Screven under unser stad secret, am mandage vor assumpcionis Marie, anno 


domini ete. LX X mo. Borgermestere unde radmanne der stad Lubeke. 


Aufschrifi: Deme erbaren unde vorsichtigen mester Johanne Osthusen, 
in beyden rechten doctori, unsem sindico unde gunstigen guden gunre. 


Original mit geringen Resten des aufgedrückten Secrets. 


618. 


Wappenbrief des Kaisers Friedrich III. für den Lübecker Bürger Conrad Mulich. 
1470. August 14. 


Wir Friderich, von gottes gnaden Romischer keyser, zu allen tzeitten 
merer des reichs, zu Hungern Dalmacien Creacien etc. kunig, hertzog zu 
Österreich, zu Steyr zu Kerndten und zu rain, herre auf der Windischen 
marck und zu Portenau, grave zu Habspurg zu Tyrol zu Phurt und zu Kyburg, 
marggrave zu Burgau und lanntgrave in Elsess, bekennen und tun kunt offenlich 
mit disem brief, das wir gutlich angesehen und betracht haben solich erberkeitt 
redlicheit und vernunfft, damit unser und des reichs lieber getrewer Cunrat 
Mulieh vor unser keyserlichen maiestatt gerumet ist, auch anneme und willig 
dienst, dartzu er sich uns und dem heiligen reich hinfur ze tun willig erbeut, 

und haben darumb mit wolbedachtem mut gutem ratt und rechter wissen dem 
vorgenanten Cunraten Mulich und seinen eelichen leibserben dise nachgeschriben 
wappen und cleinette, mitt namen einen weissen schilde darinn in der mit ein 
nackend  mornbild mit ausgerachten armen habende in yeder hand einen 
swartzen stamm mit vier abgeschrotten essten oben an den stamen brinnende und 
auf dem schilt einen helme mit einer rotten und weissen helmdecken getzieret, 
darauf auch ein nackend mornbild mit stamen und farben geschicket als in dem 
schilt, als dann dieselben wappen und cleinette in dem schilt und auf dem 
helm in der mit des gegenwertigen unses keyserlichen briefs gemalet und mit 
farben aigentlicher ausssgestrichen sind, von newes gnediclich verlihen und gegeben, 
verlihen und geben im die auch also von newes und Romischer keyserlicher 
machtvolkomenheit wissentlich in crafft diss briefs und meinen setzen und wollen, 
das der vorgenant Cunrat Mulich und sein eelich leibserben die vorgeschriben 
wappen und cleinette nu furbasser haben, die furen und der in allen erlichen 
sachen und geschefften zu schimpff und zu ernst auch in insigeln bettschafften 
und cleinetten und sunst in allen. enden geprauchen und geniessen sollen und 
mugen als ander wappensgenossen irer wappen und cleinette gebrauchen und 
geniessen von recht oder gewonheit von allermeniclich ungehindert. | Und 
gebietten darumb allen und yegelichen fursten geistlichen und weltlichen, 
graven freyen heren ritteren und knechten schultheissen burgermeistern richtern 
retten kunigen der wappen erhalten persevanden amptleuten burgern und 
gemeinden und sunst allen andern unsernn und des reichs undertannen 
und getrewen ernstlich und vesticlich mit disem brief, das sy den obgenanten 
Cunrat Mulich und sein eelich leibserben an den vorgeschriben wappen und 
cleinetten und disenn unsern newen gaben, domit wir sy also begnadet haben, 
nicht hindern oder irren in dhein weise, sonnder sy der in vorgeschribner mass 
gerulich gebrauchen und geniessen lassen, als lieb einem yegelichen sey unser 
und des reichs swere ungnad zu vermeyden, unschedlich doch andern, die 
villeicht die vorgemelten wappen gleich furten, an irn wappen und rechten. 
Mit urkund diss briefs mit unserm keyserlichen maiestatt anhangendem insigel 
besigelt. Geben zu Gretz am eritach vor unser lieben frawen tag assumpcionis, 
nach Cristi gepurt viertzehenhundert und im sibentzigisten, unnser reiche des 
Romischen des einsunddreissigisten des keyserthumbs: im neuntzehenden und des 


Hungerischen im zwolfften jaren. 


Original mit anhängendem wohlerhaltenen Siegel, das in der Mitte des Textes gemalte Wappen ist 
ebenfalls wohlerhalten. 

619. 


Der Bürgermeister Bertold Witik bittet den König Christian von Dänemark, dem 
Claus Swarte, Sohn eines Bürgermeisters von Stralsund, ein Pferd oder 
Geld zum Ankauf eines Pferdes zu leihen. 1470. August 15. 


Vrundlike grute alleweghe to bevoren unde myne otmodyghe unvor- 
dratene willyghe truwe denste. Leve irluchtijghe hochgebaren forste, leve 
gnedyghe here. Ik hebbe wol vorvaren, dat juwe gnade juwe lande stede unde 
borghe weder hefft unde krycht, dat unsem rade gantz leff unde dankelken wol 
to willen is unde wol bebaghet. Juwe gnade se nu ok mede to, dat gy se den 
nicht wedder en don, de se ok vor juwen gnaden toslutten, wen juwe gnade 
den rugge kert. Des hefft juwe gnade wol grot behoff, wente me mach allen 
gesten nicht loven. Item, leve gnedyge here, ik vorscrev an juwe gnade myt 
mynen kumpane des borgermeister sone van Stralssunde unde bevol ok her 
Hinrik Kassdorppe, dat he em ok to juwen gnaden behulplich scholde in synen 
warven wesen, alse he ok ghedan hefft, so ik wol vorvaren hebbe, dat juwe 
gnade eme unde synen broder belend heft mit ener provene, dar my juwe gnade 
groten willen anne bewiset hefft, unde ik unde myne anderen kumppane wij 
lenden em darto unse perde unde so hebbe ik em gesscreven, dat he se her 
Hinrik dar do. He hefft my screven, dat em syne perde, de unser stat tohoren, 
vaste hinkede worden weren. Also hefft her Hinrik unse perde wedder van em, 
unde kondet her Hinrik gebetert hebben, so scholde he se em gelaten hebben, 
he is dar in vromeden landen unde is van gantz guden ersamen vramen olderen 
unde luden, de ene an uns gesant unde vorscreven hebben, de juwen gnaden 
wol denen konnen unde to steden stan konnen, de juwen gnaden ok gunstich 
syn, dar ik wol van wet, de by juwen gnaden ok wol to vote afftreden, wen 
juwe gnade se worto esschende were. Hir warden twe van synen .swegeren 
kamende to dage upp sunte Bartolomeus dage.!) Dat juwe gnade em en perd 
ofte so vele geldes ankere, dar he en gud pert mach mede koppen, dar deit my 
juwe gnade dankelken willen ane, also oft juwe gnade my sulven schenkede 
edder mynen kumpanen. Dat schal juwen gnaden groten willen unde gunst 
maken, wen nu syne swegere, de borgermestere hir kamen to dage upp sunte 
Bartolomeus dach, also se my vorscreven hebben, unde se by juwen gnaden wol 
dygen unde vorderen unde wy desgeliken by juwen gnaden de wile leve mit 

lyve unde mit gude anne allen twyffel, unde juwe gnade sodane twe stede to 
vrunden hefft, de anderen don denne ok wol wat se scholen, so blifft juwe 
gnade wol en mechtich grot here, dewile dat juwe gnade levet. Juwe gnade 
schal wol to vrunden kamen. Leve gnedyge here, juwe gnade de wyse den 
genanten Clawes Swarten gudliken unde vrundliken mit alsodanen, also vor gerort 
is, dat schal juwen gnaden nenen schaden don, wente he my unde unsem rade 
also togedan unde gewant is, wolde he van my oft van unsem rade up synen 
loven ver offte vyff dusent gulden hebben man up syn wort unde syner brodere, 
dar is loven unde doget inne, den hebbe ik by em bevunden, alsodanes scholde 
juwe gnade betalen unde geven, de konden juwen gnaden alle tijd wedder denen, 
wans juwe gnade bedorfífte. Gade dem almechtigen sunt unde salich bevalen nu 
unde to ewighen tyden unde myne otmodyge truwe wilge denste. (Gescreven 
under mynen synnyt to .Lubeke an dem donredaghe na unser leven vrouwen 
dage der krutwiginge, anno domini LX X*. 


Bartolt Wijtychk, juwer gnade demodyghe denre unde gude 
gonre, dewijle dat ik leve. 


Item leve gnedige here, myne kumppane, de borgermeistere, de mit mynen 
willen bij juwen gnaden syn, de moten ok jo up DBartolomei hijr syn, dat se 
denne Swarten mede bringen, dar licht em grote macht anne. 

Aufschrift: Dem irluchtigen grotmechtigen hochgeboren forsten unde 
heren Cristiernn to Dennemarken Sweden Norwegen, der Wende unde der 
Gotten koningh, hartoge to Sleszewyck, greve to Holsten Stormarn unde Oldem- 
borch unde Delmenhorst graven, mynen leven gnedygesten heren, otmodyghen 
lymppelken gescreven mit werdicheit. 


Original auf Papier. Es ist in Briefform zusammengefaltet gewesen, von Besiegelung nur eine 
nicht ganz sichere Spur vorhanden. 


620. 
Erb- und Echtzeugniss für Taleke Slet. 1470. August 15. 


Hinrik Hagenouwe unde Arnd Medingk borgere to Lubeke vor deme 
ersamen rade darsulves to Lubeke hebben vormiddelst eren uthgestreckeden 
armen unde upgerichteden vingeren staveder eede lyffliken to den hilgen 
gesworen tuget unde wargemaket, dat Taleke Sletes zij unde is echt unde recht 

getelet unde geboren van vadere unde van modere namliken van Titken Rosseke 
ereme vadere unde Hilleken dessulfften Titkens eeliker husfrouwen erer moder 
unde dat de erscreven Talke Sletes de rechte negeste erve zij to sodaneme 
lijkstene liggende to sunte Jurgene vor der kerckdore vor Lubeke darup gehouwen 
zij evn pert mit eneme wagene. Jussu consulum. Actum ut ante. 


Eintragung in das Niederstadtbuch: 1470 assumpcionis Marie. 


621. 


Sachfüllig ist, wer den Zeugenbeweis des Gegners angenommen und seine Gegen- 
beweismitiel vor Gericht nicht vorgebracht hat. 1470. August 15. 


Dominis consulibus Revaliensibus. 

Ersame vorsenige heren, besunderen guden frunde So gij uns gescreven 
hebben van wegenne eynes geschulden ordels tusschen Johanne Kalkar, alse eyn 
ancleger uppe de ene unde Gerde van Kalkar, antwordesmanne an de anderen 
ziden, van schelinge, de se malkanderen van etliker gudere wegenne hebben, 
dorch juw uthgesproken, so juwe ergemelde breff under lengeren vorhale, beyder 
erscreven parthie tosprake unde antworde vurder inneholt, hebben wij wal vor- 
namen. Darup gij na ripeme rade unde besprake juwe delinge gedan hebben 
aldus ludende: Johan, als juw dan de raed affgesecht hadde, dat juw de tuge 
solden tugen, alse Lubesch recht is, unde de tuge vor deme rechte gewest zin 
unde tugen wolden, alse Lubesch recht is, unde Gerd der sake nicht benomet 
hevet vor deme rechte, warmede he de tuge affdrengen off schutten wolde unde 
der tuchnisse nicht wolde upnemen, alse de vogede des vor uns tostunden, so 
schal Gerd der sake neddervellieh zin. Welck juwe gewijste unde afgesproken 
ordel de vorbenomede Gerd bispraket unde vor uns geschulden hevet, des gij 
begerende sint, wij dit ordel entscheden unde juw unse delinge under unser 
stad secrete wedderumme na older loveliker wonheit benalen willen. Darup wij 
juw gutliken doen weten, dat wij na unseme ripen rade unde besprake sodane 
ergemelde juwe ordel na unseme Lubeschen rechte bevestiget, bestediget unde 
confirmert hebben, so wij dat bestedigen, bevesten unde confirmeren jegenwardigen 
in craft desses unses breves. Gode deme heren zijt bevalen. Scereven under 
unseme secrete ame midweken vor Laurencii martiris, anno ete. LXX? 


Consules Lubicenses. 
Cod. ordal. fol. 39 b. 

622. 
Pfändung eines Hofes in Padelügge und Beweiskraft der Stadibücher. 1470. August 15. 


Witlik zij dat schelinge gewest zint twisschen Clawese Brunss unde 
Peter Scheven uppe de ene unde Corde Hurlemanne uppe de anderen zijden 
alse van wegene enes hoves to Padeluche belegen wandages Tymane Remerdinge 
tobehorende, den denne desulffte Tyman den erbenomeden Clawese unde Petere 
vor deme ersamen rade to Lubeke vorlaten hefft na inneholde ener schrifft hyr 
bevoren int jar LXIII? anunciacionis Marie gescreven anhevende:  Tydeman 
Remerdingk vor deme rade unde desseme boke vor zijk unde zine erven heftft 
vorlaten etc... Uppe welken hoff de erbenomede Cord besate gedan scholde 
hebben, menende dat sodane hoff Tydemanne Remerdinge noch to behoren 
scholde, so he dat myt der stad Lubeke weddeboke vormende to bewisende. 
Des denne de erbenomede Clawes Brunss, unde Peter Scheven begerden to 
lesende der stad Lubeke nederste boek darinne en de erbenomede upgelaten 
were etc.. Des de rad na vorboringe sodane vorgerorte schrifft desulffte schrifft 
bij werde unde macht unde de besate Cord Hurlemans van unmacht hefft gedelet unde 
dat de lateste schrifft dodede de ersten. Jussu consulum. Actum ut ante. 


Eintragung in das Niederstadtbuch: 1470 assumpcionis Marie. 


623. 


Echtzeugniss des Raths von Segeberg für den Schneider Timme Debberen. 1470. 
August 15. 


Juw ersamen unde vorsichtigen borgermesteren unde radmannen der 
stad Lubeke unde juw ersamen unde beschedenen darsulvest olderluden unde 
werkmestern des amptes scroderwerkes enbeden wy borgermestere unde radmanne 
to Segeberghe unsen fruntliken grut unde guden willen tovorn unde don juw 
witlick unde apenbare in crafft dusses unses breves, dat vor uns hebben geweset 
de beschedenen vromen unde loffafftige bederve lude, alse Henneke Titeken 
unde Clawes Wittorp in deme kerspele to Niemonster wonafftich, myd uthge- 
streckeden armen unde uppegerichteden vingheren stavedes eedes betuget unde 
lijjffliken in den hilligen swaren, dat de beschedene Tymme Debberen, eyn 
togher unde wiser dusses breves, is echte unde rechte Dudesch unde vrij van 

guden vromen luden ym eliken bedde van vader unde van moder geboren. 
Warumme, ersamen unde beschedenen guden vrunde, bidden wij juw fruntliken 
umme unnses vordenstes willen, dat gij dem vorscrevenen Tymme Debberen 
willen gunstich unde behulpelik in sinen werven wesen unde willen em myd 
guden willen vor eyn borgher in juwem ampte scroderwerke annamen unde 
tosteden. Weret dat dem ersamen Tymmen myd uns hadde behaget unde stedet 
to wonende, wij wolden em gerne myd guden willen vor eyn borgher unde in 
ampte unde gilden hebben annamet unde tostedet. Juw hiranne umme unsen 
willen unde umme sines guden geruchtes willen gudwilligen bewisen unde so 
hebben, wanner dat so myd den juwen gelegen were, wij wolden uns dar gud- 
liken ane bewisen, dat gij uns ane twivele scholden bedancken. Des tor tuch- 
nisse unde witlicheid hebben wij borgermestere unde radmanne to Segeberge 
erscreven unnse ingesegel witliken hetten hengen an dussen breff, dede gheven 
unde screven is na der bord unses heren dusenth veirhundert darna in dem 


soventigesten jare, am dage unnser leven frouwen erer hemelvard. 


Original mit anhüngendem grósserentheils erhaltenen Siegel im Staatsarchiv zu Schleswig. 


624. 


Bürgermeister Bertold Witik schreibt an seine Kollegen Heinrich Kastorp und 
Heinrich von Stiten in Sachen des Claus Schwarz. 1470. August 17. 


Vrundlike grute tovoren. Willet weten leven ersamen kumppane unde 
medebrodere beyden heren Hynreke also gy unsem rade unde my vorscreven 
habben parsonliken, dat gy mynen gnedygen heren konygkge dar juwen willen 
anne gedan unde bewisset habben unde, dat he syne slotte unde borge unde 
stede lande wedder krijcht sunder swerdes slach unde blut stortinghe, dat my 
unde unseme rade gantz leff is. Vordermer so weset em behulpplichk, wor he 
juw to esschende is in synen saken in deme besten unde radet em, dat he syne 
borghe den lantheren nicht en doe, de se ok nicht mer vor synen gnaden oft 
vor myme vrouwe to slutten, wen se den rughe keren ofte wenden, he do se 
den deme he aldorgen wollovet. Den groten slechten dar in deme lande wolde 
ik se nicht beloven unde dot juw dinchk in en kort unde spodet juwe here 
wort mit den alderersten, dat gy orloff van synen gnaden kryghen kanen sunder 
sument, wente gy hirin jo tor stede wesen moten upp Bartolomey, also unse rad 

juw ok wol 2 vorscreven hefft, dat mot wesen. Item heren Hinrike beyde 
guden vrunde den junghen man, den ik juw unde unse rad van Lubeke mede 
dede to loven in synen besten em behulpplichk to synde, deme dat, also ik juw 
unde syne vrund des wol betruwen an myneme gnedyghen heren dem koninghk, 
also gy my unde unseme rade vorscreven, dat ene myn here unde synen brodere 
besorghet unde belent hefft mit ener provene to Lubeke, also duchte id unseme 
rade nutte wesen, dat gy unsen prylaten unde heren van Lubeke bisschoppe 
dar toe to hulppe nemen unde don tmyt syneme rade, also wij em ok to screven 
in unsem breve, dat he wolde dede umme unsen willen unde werre dem sulfften 
Clawes Swazten ok to mynem gnedigen beren bistendich unde behulpplich, also 
syn gnade gerne dan hefft, dat de besitter her Kort Kordes to Slesewich nu mit 
vulbort myns gnedigen heren des koninges unde des bisschoppes wille is id doch 
alrede, dat he ene nu de wile, dat he levet vor enen sone kesse unde he ene 
vor synen gestliken sone holde dat wy syne gnade sere umme bidden laten. 
Item ok habbe ik mynen gnedigen heren sulven parsonliken gescreven, dat he 
em helppe mit enen guden perde oft mit so vele geldes, dar he en gud pert 
mede koppe, dat is wol an synen gnaden vordent unde wij willent em ok gerne 
vorschulden, wor wij mit den unsen konen unde mogen. Ik vormoge my gantz- 
liken, dat ene syne gnade nicht nalet umme unsent halven mit alsodaneme 
gantz ringhen. Weret nu sake, dat he em nicht en geve, so dot em so vele, 
alse he von juw habben wil, dat he sulven koppe, wat em recht is unde bringhet 
ene jo mit juw to hus, dar licht em unde my macht anne unde hir kamen 
syne vrunde 2 borgermeister van dem Sunde, also se my sulven vorscriven 
habben unde qweme he denne dar nu to anvalle edder to schaden, also he dar 
in vromeden vygeden landen, dar krich unde orlich is, dar mochte wij anseggent 
umme krygen, also gy ene dar henne brocht habben unde he scref my to, he 
mende nicht vorder wen Seghebarghe to volgende, so haddet em myn here 
bysschopp geraden, dat he volgen scholde unde he hadde nicht mer den 
VI Rinssche gulden mede namen tor teringhe, de hefft he vortert, dat em so 
vele geldes, alse he habben wil, kricht he nicht van mynen heren, dat schal 
wol betalt warden; he let wol so vele sulvers by my stan IIIC nabelen 
Adwarsche sware vuol tor wicht, dar ik em Rinssche gulden vor geven sal unde 
segget eme, ik habbe em 3 sulverne kannen gekofft also myne grotessten syn 
unde en par koppe bedinget bet siner tokumpt unde 2 vorguldede glesevote, 
also myne syn, latet ene jo nicht na under wegen umme myner willen. Hir 

mede vele gude nacht unde mynen denst unde gunst alle tijd. Gtescreven under 
mynem synytt anno LXX to Lubeke in dem vrydage na unser vrouwen dage 


der krutwiginghe. 
er &ruiwigingne Bartolt Wytychk juwe medekumpan. 


Aufschrift: Den ersamen unde wolwissen borgermeisteren van Lubeke 
her Hinrik Kasstorppe unde her Hinrik van Stitten, nu tor tjd by mynen 
gnedighen heren konynghke, wor se sy, vrundliken gescreven, also mynen holden 
vrunden unde gonneren detur. 


Original auf Papier mit Spur des Siegels. 


625. 
Mahnung nach todier Hand. 1470. August 22. 


Dominis consulibus Revaliensibus. 

Ersamen heren, besunderen guden frunde. Juwen breff gescreven ame 
donredage na deme sondage Jubilate negest vorledende,!) inneholdende under 
langeme vorhale de ansprake Y wen Borgers, iuwes medeborgers uppe de ene 
unde dat antwerde Hans Rissen, borgers to Darppte uppe de anderen syden, 
darupp gii na rijpeme rade unde besprake gedelet hebben vor recht aldus: Kan 
Ywen Borger wes gemanen na doder hand, dat mache manen, alse Lubesch recht 
is. Welk iuwe afgesprokene ordell Ywan vorbenomed vor uns hefft geschulden 
unde gij begeren van uns, wy sulk ordell entscheden unde unnse delinge dar 
upp iuw under unser stad secrete vorsegelt na wontliker .wijse wedderumme 
benalen willen, hebben wy allent to guder mathe wol vornohmen. Hirupp don 
wy iuw gudliken weten, dat wy na unseme rijpeme rade unde besprake darupp 
gedelet hebben na unseme Lubeschen rechte aldus: Na deme yd na doder 
hand is, des mach he geneten. Gode etc.. Screven under unseme secrete ame 
midwekene vor Bartholomei, anno LXX.? 

Borghermester unde radmanne der stad Lubeke. 


Cod. ordal. fol. 26 a. 


1) Mai 17. 

626. 
Urkundenbeweis und Eid. 1470. August 22. 


Dominis consulibus Revaliensibus. 

Eirsamen heren, besunderen guden frunde. Juwen breff, gescreven des 
mandages na Marie Magdalene negest vorleden!) myt ener ingescreven copien 
enes openes breves, vor uns dorch Hans Burgouwer besworen unde van uns 
besegelt, geven na der bord Cristi unses heren M’ CCCC anno LXIX° des 
sonnavendes na concepcionis Marie,?) hebben wy to guder mathe wol vornomen, 
unde gij furder under lengerem scriven, dat gij twisschen Hanse Moller, alse 
eneme ancleger unde hovedmanne van wegen Hans Burgouwer vorbenomed uppe 
de ene unde Corde Berchmanne, eneme antwerdesmanne uppe de anderen syden, 
na iuweme ripeme rade gedelet hebben vor recht aldus: Na deme, dat Hans 
Burgower den breff allene besworen hefft, so is de breff nicht mechtich, welk 
iuwe afgesprokene ordell Hans Moller vor uns hefft geschulden unde gij begeren 
van uns, wy sulk ordell entscheden unde iuw unse delinge dar upp under 
unser stad secrete vorsegelt na wontliker wijse wedderumme benalen willen, 
hebben wy to guder mathe wol vornohmen. Hirupp don wy iw gudliken weten, 
dat wy na unseme rijpeme rade unde besprake sulk iuwe ordell na unseme 
Lubescheme rechte approberet, bevestiget unde confirmeret hebben, approberen, 
bevestigen unde confirmeren dat in krafft desses unses breves Datum ame 


midwekene vor Bartholomei, anno LXXto. 
Consules Lubicenses. 


Cod. ordal. fol. 26 a. 


924. 
Verkauf eines Hauses und unberechtigter Einspruch dagegen, weil nicht seitens der 
nächsten Erben geschehen. 1470. August 22. 


Consulibus Revaliensibus. 
FEirsamen heren, besunderen guden frunde. So gij uns hebben gescreven 


ame avende ascensionis domini negest vorleden,?) dat gij in der sake twisschen 
Bent Koppersleger, Jones Koppersleger zin ohme unde Bernd Weger unde her 


*) Juli 23. 
7) December 9. 
®) Mai 30. 

Hinrik Hunninghusen, iuwes rades stalbroder uppe de enen unde her Everd 
Smyt, ok iuwen stalbroder uppe de anderen zijden, alse van wegene enes huses, 
na lengerem vorhale, so dat iuwe breff vurder inholdet na iuweme rijpeme rade 
gedelet hebben vor recht: Na deme her Hinrik Hunninghusen dat hus gekofft 
hefft vor zinen koften kop unde dat wedder vortan vorkofft unde betalinge 
darupp entfangen unde her Everd Smyd den kop des huses bispraket to ziner 
egenen behuff unde nicht to der negesten erven behuff, so en sal sodane bisprake 
nyne macht hebben. Welk iuwe affgesproken ordell her Everd vorbenomed vor 
uns hefft geschulden unde gij begeren van uns, wy sulk ordell entscheiden unde 
unse delinge darupp iw under unser stad secrete vorsegelt na wontliker wijse 
wedderumme benalen willen, hebben wy to guder mate wol vornomen. Hirupp 
don wy iw gudliken wetene, dat wy na unseme riipeme rade unde besprake 
sulk iuwe ordell na unseme Lubeschen rechte approberet, bevestiget unde con- 
firmeret hebben, approberen unde confirmeren dat in krafft desses unses breves. 
Gode etc... Datum ame midwekene vor Bartholomei, anno LXX. 
Consules Lubicenses. 
Cod. ordal. fol. 26 b. 


628. 


Papst Paul II. fordert die Lübecker zum Kampf gegen die Türken auf. 1470. 
August 24. 

Paulus episcopus, servus servorum dei, dilectis filiis consulibus et 
proeonsulibus civitatis Lubicensis salutem et apostolicam benedictionem. Credimus 
non latere devocionem vestram, quemadmodum draco ille potentissimus princeps 
immanissimus Turchorum iam in faucibus debacchatur et animosius crudeliusque 
in diem stragem cristianis minitatur. Propter quod nos, qui cunctis in rebus ad 
divinam pietatem recurrendum esse censemus in Lateranensi basiliea una cum 
venerabilibus fratribus nostris, sancte Romane ecclesie cardinalibus archiepiscopis 
episcopis abbatibus et aliorum prelatorum curialiumque ordinibus et magna po- 
pulorum multitudine solemnem processionem antelatis multorum sanctorum reliquiis 
summa cum reverencia ac indictis prius ieiuniis et elemosinis celebravimus, 
suppliei oratione instantes pro victoria cristianorum adversus ipsos impiissimos 
Turchos, nee cessamus, processiones ad ipsum omnipotentem deum continue 


celebrare facere ac fundere. Et profecto, filii dilectissimi, credatis nobis res 
85* 

eristiana in periculo maximo est, nisi occurratur repente. Hostis enim validissimum 
habet exercitum tum mari quam terra sititque et appetit mirum in modum cristi- 
anum sanguinem. Unde cum ferocius continue increscat et malignetur, opus est, 
ut et Italia et alie fidelium nationes presto auxilio sint ad labem hanc extinguendam. 
Vos autem, qui boni catholici potentesque estis, non debetis rem hanc preter- 
mittere, sed eam amplecti et adniti pro viribus atque adesse omni studio ac 
potentia vestra.  Velitis igitur non cunctari sed iamiam assurgere, ita enim expedit 
pro liberanda re publica cristiana, pro victoria fidelium consequenda, pro gloria 
salvatoris nostri amplianda proque insania draconis comprimenda. Cum hee, ut 
vos decat et nos speramus, feceritis, exeitabuntur et eo magis ceteri potentatus 
ef principes resque ipsa cristianorum successus habebit felicissimos, vestra quoque 
devotio ex hoc laudem apud mortales, apud deum premium eterne glorie conse- 
quetur. Ceterum desideramus responsum iuxta cor nostrum ef necessitatem hanc 
maximam. Quod ut faciatis oramus. Quo autem id citius feceritis, eo majori 
nos consolatione afficietis. In cuius expectatione tenet nos continua et incre 
dibilis solicitudo. Postremo delatum est nobis, Nigropontem urbem claram fidelium 
ipsum rabidissimum et pestilentissimum canem cum 1naudita crudelitate expugnasse 
ac pro natura sua crudelissima et innata feritate solo prorsus equasse, trucidasseque 
utriusque sexus homines a decennio supra, quoseunque ibi repperit, rem a seculo 
inauditam et perpetuo deplorandam, quam non sine summo cordis dolore reme- 
moramus. Ex quo fit, ut ipse canis multo propinquior et expeditior ad cristianorum 
excidium futurus sit ac propterea cristiani nominis principes et communitates 
multo celerius advolare debeant ad resistendum tanto communi nostro obprobrio. 
Datum Rome, apud sanctum Petrum, anno incarnationis dominice millesimo 
quadringentesimo septuagesimo, octavo kalendas Septembris, pontificatus nostri 


anno sexto. Auf der Falte: P de Ponte. 
Aufschrift: Dilectis filiis, consulibus et proconsulibus civitatis Lubicensis. 
Original ohne Siegel. Angekommen: 1471 Januar 28. 
629. 
Lübecker Bergenfahrer bürgen dem Rathe für die Inhaftnahme Hinrich Westfelings. 
1470. August 29. 


Everd Haleholscho Brand Hogevelt Hinrik Molre Eeverd Peterssen Peter 
Hoppener Hinrik Boytzeman Hans Segebode Olrick Elers Michel Hoddendorp 





1470. August 29. 677 


Lambert Koningk Clawes Vijt Clawes Kistenbuck borgere unde Bergenfarer to 
Lubeke vor deme ersamen rade to Lubeke zint gewesen begerende, de rad to 
Lubeke en ere slote vorlenen wolde, darinne ze Hinrike Westvelinghe ene tijd 
lanck bewaren mochten. Deme de rad also gedan hefft bij also, dat de rad to 
Lubeke ere nakomelinge unde de eren desshalven sunder schaden bliven mochten. 
Alsus de obgenante Everd Haleholscho Brand Hogevelt Hinrik Molre Evert 
Peterssen Peter Hoppener Hinrik Boytzeman Hans Segebode Olrick Elers 
Michell Hoddendorp Lambert Koningk Clawes Vijt unde Clawes Kistenbuck vor 
zyk ere erven unde van wegene der gemene Bergerfarer hebben deme rade to 
Lubeke gelovet unde gud gesecht to wesende, weret zake dat de rad to Lubeke, 
ere nakomelinge offte de eren van desser vorgerorten sake wegene in jenigen 
schaden qwemen, dat se en des benemen unde ze darvan schadeloss holden 
willen. Jussu consulum. Actum 


Eintragung in das Niederstadtbuch. 1470 decollacio baptiste. 


630. 


Der Rath von Lübeck ersucht den Rath von Kiel, dem Schiffer Jacob Jute das 
dorthin gebrachte Takel- und Tauwerk seines untergegangenen Schiffes 
verabfolgen zu lassen. 1470. September 6. 


Unsen fruntliken grut tovorn. Ersamen wise besundern guden frunde 
unde leven getruwen. Schipper Jacob Jute, unse arme borger, bringer desses 
breves, was vorfrachtet na Schone to segelende unde hefft van winden unde 
wedder noden zin schipp vorloren, darvan dat takel thowe unde mast mit jw 
tor stede gebracht zint. Worumme zint wy van juwen ersamheiden fruntliken 
begerende, gij dessem unsem armen borger gunstich forderlik unde behulpen 
willen zin, dat em sulke zin takel thow unde mast vor redelik bergelon wedder- 
gekert moge werden unde wat recht is, mit endehaftiger forderinge wedderfaren. 
Des vorseen wij uns gentzliken to juw unde vorschuldent umme jw gerne. Gode 
zijt bevalen. Screven mit der hast under unsem signete, am donredage vor 
nativitatis Marie, anno LXXto. 


Borgermester unde radmanne der stad Lubeke. 


Aufschrift: Den — — radmannen tom Kyle, unsen w. s. w. 


Original im Staatsarchiv zu Schleswig jetzt ohne Spur eines Siegels. 

631. 


König Christian von Dänemark empfiehlt seinen  Secretár Caspar dem Rathe zu 
Lübeck. 1470. September 7. 


Cristiernn van godes gnaden to Dennemarcken, Sweden Nor- 
wegen der Wende etc. koning, hertoge to Slesswijck greve 
to Holsten, Stormaren, Oldenborch unde Delmenhorst. 

Unnse sundergen gunste tovoren.  Ersamen unde vorsichtigen guden 
frunde, wij hebben desseme jegenwordigen bewisere, Caspero unseme leven 
getruwen secretario etlike werve juw muntliken van unser wegene to berichtende 
bevolen, dar uns sundergen ane to donde is furder, wan wij vorschriven konen. 
Bidden hirumme andachtigen, gij eme der uppe dit mall to beloven unde 
betruwen willen, gelijck wij personliken mit juw to worden weren unde juw dar 
gutwilligen inne finden laten, irkennen wij umme juw alle wege gerne. Datum 
Segeberge ame avende nativitatis Marie anno domini etc. LX X? under unseme signete. 


Aufschrift: Den ersamen unde vorsichtigen heren  Bertold Witike, 
Hinricke Kastorppe, Johanne Westvalen unde Hinricke van Stiten borgermesteren 
der stad Lubeck unsen leven besunderen. 


Original auf Papier mil Rest des aufgedrückten Siegels. 


632. 


Gerhard, Graf von Oldenburg, sendet dem Rathe von Lübeck ein Schreiben, das ıhn 
in den Stand setzen soll, die Rückgabe eines geraubten Schiffes nebst 
Gütern zu erlangen. 1470. September 7. 


Gherd, to Oldemborch unde Delmenhorst greve. 

Unsen fruntliken grut tovorn.  Ersamen besundern guden frunde Na 
Juwem beghere, alse gij uns in twen juwen breven schreven hebben, senden wy 
juw unsen breff hirby unde des ene waraftighe copie hirinne vorsloten, alse wy 
deshalven schriven, so dat juw sodan schip unde guder to willen unde den 
ersamen van Hamborch mede den juwen unde eren scholen volgen unde wedder 
tor band komen. Worane wij juw furder willen unde behegelicheyd, dar id in 
unser macht is, don moghen, scholen gij uns alle weghe gudwillich vinden. 
Bidden ok fruntliken, gy uns sodan togeringhe van sodanes vorschrivendes 

wegen nicht vorkeren willen, went id van nenem qwaden willen, sunder van 
sodanes vorvalles wegben, alse iuw Detleff Gronewold van unser wegen wol 
underrichtet hefft, ghescheen is. Geven to Segeberghe, am avende unser leven 
frouwen nativitatis, anno etc. LXX, under unsem ingesegel. 

Aufschrift: Den ersamen borghermesteren unde radmannen tho Lubeke, 
unsen besundern guden frunden. 


Original auf Papier mit aufgedrücktem Siegel. 


633. 


Gerhard, Graf von Oldenburg, ersucht seine Ehefrau und seinen Sohn, ein 
genommenes Lübecker Schiff nebst allen inhabenden Gütern wieder frei- 
zugeben. 1470. September 7. 


Domine comitisse in Oldenborch et Delmenhorst, Gerardo 
juniori comiti. 
Gerhard, to Oldenborch etc. greve. 

Post salutacionem. Eddele unde wolgeborne leve husfrowe unde sone. 
Uns hebben gheschreven de ersamen unse frunde, borgermestere unde radmanne 
to Lubeke van erer borgher guder wegen in dem schepe wesende, dat unse 
dener tovet unde uppe de Hunte bracht hebben, dat en de volghen moghen na 
inholde eres breves unde uthwisinge der merke in deme sulven breve gheschreven, 
den wy iuw hirinne vorslaten senden.  Bidden juw hirumme fruntliken unde 
andachtigen begheren, angeseen wi] myd den vorgenanten van Lubeke unde den 
ersamen van Hamborch anders nicht wan leve unde frundschup weten unde wij 
ok anders van en nicht gehord edder vorvaren hebben, ok nicht vorvaren konen, 
dat se anders wan alle gud to unsem besten don unde dan hebben, alse id 
myd uns suslange is ghewand west, dat wy des to enem guden ende moghen 
komen, gij den vorgenanten van Lubeke unde Hamborch alle ere guder unde 
ok schip unde alle anderen guder, de darinne sin, by eren volmechtigen myd 
dem ersten gudwilligen volgen laten unde se myd dem besten furdern willen, 
dat se myd dem schepe unde den guderen in ere seker behold ungelettet mogen 
komen, dar id in unsem bede unde juwer macht is. Ifft ok de knechte dar 
wes inholden wolden, gy se so hebben, dat se dar nenen hinder ane don, 
wente wy dat vorgenante schip unde alle inhebbenden guder den ergenanten 

van Lubeke unde Hamborch to willen hebben qwijth unde vrij to volgende togesecht. 
Is uns so van juwer leve gantzliken to willen unde vorschulden id umme 
desulven, de gode almechtich vrisch unde wolmogende to langen saligen tyden 
bevalen sin, alle wege gerne. Gheven to Segeberge, am avende unser leven 
frouwen nativitatis, anno etc. LXX, under unsem ingesegel. 


ach einer dem vorigen Briefe beigelegten Abschrift auf Papier. 


634. 
Der Bath von Lübeck fordert den Rath von Kiel auf, dafür zw sorgen, dass ein 


nach Kiel gebrachtes Schiff nebst Gütern den rechtmässigen Eigenthümern, 
zwei Wolgaster Bürgern, zurückgegeben werde. 1470. September 11. 


Juw ersamen wisen mannen, borghermesternn unde radmannen tom Kyle, 
unnsen leven getruwen unde besundern guden vrunden, don wy borghermester 
unde radmanne der stad Lubeke witlick unde opembar betugende in unde mit 
dessem breve, dat vor uns gekomen zint de beschedenen Clawes Zaden unde 
Hans Stilouw, borgher to Wolgast, zo ze zeden, unde hebben vormyddelst eren 
uthgestreckeden armen unde upgerichteden vingheren staveder eede lijfliken to 
den hilgen gesworen tuged unde wargemaked, dat sodann schipp unde gudere, 
alse Merten Grotingh achter Bornholm to Nexo unlanges Hinrike Korteys hefft 
genomen unde in juwe havene gebracht, dessem sulven Hinrike Kortoys unde 
Tydeken Wynolde, togeren desses breves, propperen tobehoren ane alle argelijst. 
Worumme is unse andachtige beger unde ernstlike wille, dat gij umme unsen 
willen dessen vorscrevenen Hinrike Kortoys unde Tideken Wynolde ghunstich 
forderlik unde behulpen willen zin, dat en sodan schipp unde guder gudliken 
weddergekert unde gehandreket mogen werden unde, wat recht is, mit ende 
haftiger forderinge wedderfare. Vorseen wy uns gentzliken to juw unde vor 


schuldent umme jw allewege gherne. In tuchnisse der warheid is unnser stad | 


secrete ruggelinges gedrucket uppe dessen breff. Gheven unde screven na Cristi 
gebord dusend veerhundert im soventigesten jar am dinxstedage vor exaltacionis 
sanote crucis. 


Ohne Aufschrift. 


Original mit geringen Resten des Secrets. 

635. 


Gerhard, Graf von Oldenburg, ersucht seine Ehefrau und seinen Drosten Heinrich, 
mehrere von Husum aus abgesandte, von seinen Dienern genommene 
Güter, da er ihnen einen (Greleitsbrief ausgestellt habe, wieder  freizu- 
geben. 1470. September 15. 


Wi Gherd to Oldenboreh unde Delmenhorst greve.  Entbeden juw 
eddelen unde wolgebornn frouwen Alheyde, unser leven husfrouwen unde Hinricke 
deme cluver, unsem drosten to Delmenhorst, unsen fruntliken grut unde 
guden willen tovorn.  Edele leve husfrouwe unde duchtige leve getruwe, wij 
hebben in jegenwordicheid des irluchteden hochgebornen fursten, hern Cristierns, 
to Dennemarcken Sweden Norwegen etc. koninghes, unses leven broders, unde 
der ersamen stede Lub&ck unde Hamborch radessendeboden hir tor stede synde, 
gantzer dinge vorheten unde togesecht, erer borger unde koplude guder, de 
Heyneke van Mandelssen mit meher unsen deneren, de am latesten van Husem 
segelden, angeferdiget unde getovet hebben, unvorrucket wedder to kerende. 
Warumme wij juw fruntliken bidden unde deger andachtigen begheren, gij desser 
orer bodesschopp, de se deshalven mit dessem unsem breve ungeferlieh nuv bij 
juw schieken unde wij unse eristelike geleide aff unde an mit solken guderen 
vor uns unde den unsen gegeven hebben, geven unde toseggen, unvorrucket unde 
unbekummert sunder allen intoch unde bewernisse wedder overantworden unde 
overantworden laten unde ene dar ok nicht intehen noch weigeren willen, uppe 
dat wij derhalven to keynen unwillen komen dorven. Dar don gij unsen ernst. 
afftigen willen ane unde vorschulden unde irkennen id tegen juw mit allem 
willen gerne.  Desses to orkunde hebben wij unse ingesegel witliken laten 
hengen an dessen unsen breff, de gegeven unde gescreven is to Segeberge am 
sonavende negest na exaltacionis sancte crucis na Cristi unses heren gebort 


dusent veerhundert darna inme soventigesten jare. 


Original. Das Siegel ist vom Siegelbande abgerissen. 

636. 


Christian I., König von Dänemark, gestattet dem Heinrich von Calven den Gebrauch 
des im Kirchspiel Neumünster geltenden Holsienrechts über seine Land- 
sassen in Stockelstorf ohne Einrede königlicher Beamten. 1470. Septb. 15.') 


Wii Cristiernns van godes gnaden to Dennemarcken, Sweden Norwegen 
der Wende unde Gotten koning, hertoge to Sleswick, greve to Holsten, Stormarn 
Oldenborch unde Delmenhorst, don witlick bekennen unde betugen openbare vor 
alsweme vor uns unse erven unde nakomelinge, dat wij van sunderger gunst 
unde gnade wegen hebben gegunt, beorlovet unde bewillet, gunnen ock jegen- 
wordigen, beorloven unde bewillen alze iu crafft desses unnses breves, dat de 
ersame Hinrick van Kalven van Lubeke over alle unde islike sine lansten to 
Stockelstorppe unde dar ummetrent, de he nuv in weren hefft, in unser grevesscoppe 
tho Holsten belegen, schal unde mach bruken unde geneten unses Holsten rechtes, 
alse men dat inme kerspele to Nigenmunster heget heldet unde uthspreckt, sunder 
jemandes inseggent allen unde isliken unsen amptmannen vogeden vorspreken 
dingesluden alsswar beseten darumme ernstafftigen bedende, deme erbenomeden 
Hinricke anders neyn recht sunder Holstenrecht in unseme lande to Holsten 
unde na neynen () wonbeiden hir namals aff tosprekende, under unsen hulden 
unde ungnaden.  Desses to orkunde hebben wij unse secret witliken heten 
hengen vor dessen unsen breff, de gegeven unde gescreven is uppe unseme slote 
Segeberge, amme sonavende negest na exaltationis crucis na Cristi unses heren 
gebort dusent veerhundert jar darna inme soventigesten jare. 


Relator Luder Rumor. 


Original mit anhängendem wohlerhaltenen Siegel. 


637. 
Entlassung aus dem (Gefängniss gegen Bürgschaft. 1470. September 22. 
Kersten Kopeke Detmer Borchtorp Peter Schutte Nickels Visscher Kopke 
Glambecke Ludike Krull Hinrik Eddeler unde Hans van Ode, alle borger to 


Travemunde, hebben geborget uthe der heren van Lubeke sloten unde vengnissen 
Clawese Schonebrot, enen smyd, ok borger to Travemunde, bij also, dat wenner 


5 Im Jahre 1344 hat Johann IIL, Graf von Holstein, dem derzeitigen Besitzer von Stockelsdorf 
gestattet, dat dorp to Lubeschem rechte unde in Lubeschem richte to holde. Vgl. Bd. II 8. 194. 

de rad to Lubeke den genanten Clawese Schonebrot wedder in esschet, dat .ze 
ene denne deme rade levendich edder dot wedder in antworen scholen unde 
willen. Actum sabbato post Mathei apostoli. 


Eintragung in das Niederstadtbuch: 1470 Mathei apostoli. 


638. 
Auf Credit gekaufte und noch  unbezahlle Waaren verbleiben dem Bürgen des 
Käufers, als empfangen über See und Sand unter seinem Merkzeichen 
und dafür noch zahlungspflichtig. 1470. September 26. 


Dominis consulibus Revaliensibus. 

FEirsame vorsenige heren, besunderen guden frunde. So gij uns gescreven 
hebben van wegenne eynes geschulden ordels tuschen Korde Berchman procuraten 
unde vulmechtigen Ilanses Stotebruggen, an de eyne, unde heren Hinricke Tolnere, 
juwes rades medekumpane, an de anderen ziden, van schelinge, de se under 
malckanderen etliker gudere wegenne hebben, doreh juw uthgesproken, so juwe 
ergemelde breff under lengeren vorhale, beider erscreven parthie tosprake unde 
antworde vurder inneholt, hebben wij gutliken entfangende wal vornomen. 
Darup gij na ripeme rade unde besprake juwe delinge gedan hebben aldus 
ludende: Na deme de gudere, alse namliken veertich Westerlindesche lakene to 
borge gekoft unde noch umbetalet sint unde Hinrik Horne dar vor gelovet heft 
unde under sinen mercke over zand unde zee gegan zin unde nicht under Bernt 
Kannengeters mercke unde he noch betalinge don moet van den sulven guderen 
unde her Hinrick Tolner de gudere entfangen heft under Hinrick Hornes 
mercke mit vulbord des rechten, so sin Hinrick Hornes vormundere neger 
to den guderen to blivende, dan de schuldeners se aff to drivende. Welck 
juwe gewiste unde  affgesproken  ordell de  ersereven Cord Berchman 
bispraket unde vor uns geschulden hevet, de gij begerende sint, wij dit ordel 
entscheden unde juw unse delinge under unser stad secrete wedderumme na 
older, loveliken wonheit benalen willen. Darup wij juw gutliken don weten, 
dat wij na unseme ripen rade unde besprake sodane ergemelde juwe ordel na 
unseme Lubeschen rechte bevestiget, bestediget unde confirmert hebben, so wij 
dat bestedigen, bevestigen unde confirmeren jegenwardigen in kraft desses unses 
breves. Gode etc.. Screven ete. ame midweken vor Michaelis, anno etc. LXX.? 


Consules Lubicenses. 
Cod. ordal. fol. 30 a. 
86* 

639. 


Christian, König, und Dorothea, Königin von Dänemark, verkaufen dem Bürger- 
meister Heinrich Castorp, seinem Bruder Hans und mehreren andern 
Lübeckischen Bürgern für 3200 mk eine jährliche Rente von 224 mj 
aus dem Zoll in Gottorf unter Vorbehalt des Rückkaufe. 1470.  Sey- 
tember 28. 


Wy Cristiernn, van godes gnaden der rike Dennemarken Sweden und 
Norwegen, der Wende und Gotten koninck, hertoge to Sleswijgk, greve to 
Holsten Stormarn Oldenboreh unde Delmenhorst etc, unde Dorothea, van den. 
sulven gnaden der vorbenomeden rijke unde lande koninghyne unde hertoginne 
unde grevinne bekennen unde betugen openbar in unde myd dessem breve 
vor alle de jennen de ene sehen horen effte lesen, dat wij na rade myd vuk 
borde unser leven getruwen rede der erscrevenen lande Sleswijgk unde Holsten 
unde myd vulgedachtem [mode?] unse erven unde nakomelinge rechte unde rede 
liken hebben vorkoft, upgelaten unde vorlaten iegenwardigen in krafft desses 
breves den ersamen unde beschedenen mannen Hinrike Castorpe, borgermestere 
der stadt Lubeke, Hanse sinem broder unde Hermen Seberhusen, Hinrick unde 
Karsten Greveraden, borgern darsulves samptiliken eren erven unde witliken 
hebberen dusses breves myd erer aller wyllen vor tweundedortich hundert marck 
Lubesch, de wij to unnser voller genoge entfangen unde vort in der vorbeno 
meden unser lande bewyslicken notroft unde nuth beschedeliken in betalinge 
sodaner schulde, alse wij unsen guden mannen unde getruwen dersulven lande 
Sleswijgk unde Holsten schuldich weren, hebben gekeret unde utegeven laten, 
twehundert unde veerundetwintich marek jarliker unde ewiger renthe in unde 
uthe unnsem gantzen tollen to Gottorppe unde allen dessulven tollen upkomen. 
Welke twehundert unde veerundetwintich mark iarliker unde ewyger renthe 
unse tolner to Gottorppe tor tijd wesende in gudem groven pagimente, alse 
denne bynnen Lubeke unde Hamborch genge is unde geve, buten bescheden 
alle hole pennynge alle jar in den achte dagen sunte Michahelis in Gosslikes 
" Myddelborges huse des borgermesters unde ziner nakomelinge, besitter dessulven 
huses, umbeworen unde [ane] alle togeringe ute deme erscrevenen tollen to 
Gottorpe unde dessulven ersten redesten wyssesten gelde unde upkome vor allen 
anderen unsen utgaven schuldigen unde plichtigen renthen unbeworen schal vor 
nogen unde betalen dem jennen, deme de genante Hinrick Castorp, Hans zin 

broder, Hermen Seberhusen, Hinrick Prume unde Karsten Greverade edder ere 
erven samptliken offte hebber disses breves myd erer aller wyllen myd nugaftigen 
credencien breven dar bynnen sendende werden. Unde de ock sulk gelt unde 
renthe tor tijd tom Kyle borende unde halende werd, schal in unsem sekeren 
unde veligen geleyde uth unde tho hus in unsem lande unde ghebede wol 
vorwart wesen, unde leyden ene jegenwardigen in krafft dusses breves vor alle 
de jenne, de umme [unsen| wyllen don unde laten willen unde scholen.  Wij 
wyllen ock, dat de ersame her Harmen Douwman, nu tor tijd unse tolner to 
Gottorp, nu strax unde sunder vurder vortoch unde alle syne nakomelinge, 
tolner darsulves tor tijd wesende, ere apenen breve mit eren anhangenden inge- 
segelen vorsegelt den vorscrevenen koperen geven unde in de stat Lubecke 
schicken scholen, darane se beloven scholen in der besten wyse, dat se alle jar 
de bovenscrevenen twehundert unde veerundetwintich marck uth den ersten 
wyssesten gelde unde upkomen des erscrevenen tolners, eer jenich ander gelt 
dar uth betalt wert, so bovenscreven steyd, gudliken unde unbeworen wijllen 
vornugen unde betalen. Wered ock in sulker betalynge thogerynge beschege, 
darumme bewyslick schade schege effte mercklike koste gedaen, denne mogen de 
vorbescrevenen kopere unsen tolner tome Kyle ineschen, dar he sunder alle 
insage inrjden unde wytlik inlegger up unse kost unde eventur truweliken 
holden unde dar nycht uthscheden schal sunder der erscrevenen kopere wyllen 
unde vulborde unde de bedageden renthe myd dem geledenen schaden unde 
kosten gensliken syn vornuget unde betalet. Wenner averst unse tolner stervet 
effte doch affgeset worde edder affkore, denne schole wij effte unse nakomelinge 
nynen anderen tolner to Gottorpe wedder setten, id en sy effte besche myd der 
vorbenomeden kopere unde hebbere desses breves willen unde vulborde. Wij 
willen unde scholen ock sulken tollen van Gottorp unde enen anderen wech 
nicht leggen edder den umme dryven laten den bovenserevenen koperen in eren 
hovetstolen unde renthe to vorfange effte schaden. Wered ock, dat god vorhoden 
wylle, unse tolner to jeniger tyd vorsatich wurde sulker inrorynge eyner sulken 
betalinge sodanyger renthe, denne schal yd wesen myd unsem, unser erven unde 
nakomelinge willen unde vulborde, dat de genanten kopere den tolner aller 
dynge affsetten unde enen anderen ene beqweme up unse kost wedder yn zine 
stede setten, de sulken tollen darsulvest na aller mathe, so wijtlik is, boren unde 
entfangen unde en ere renthe vornugen unde betalen schal in aller mathe, so 
bovensereven steyd, darane wy, unse erven unde nakomelinge effte jemant van 

unser wegen ene nynerleye hijnder effte wedderstalt don effte don laten willen 
effte scholen ane alle argelijst, men den sulven tolner, den se so tor tyd settende 
werden, willen wy beschutten unde beschermen, hebben unde holden gelick 
anderen unsen undersaten unde hoffgesinde. Wered ock sake, dar god vor sy, 
dat twyschen uns unsen erven nakomelingen landen unde lude uppe de ene, 
unde den van Lubke uppe de anderen syden, jenich unwille twydracht offte 
orloge offte krych upstunde edder upgehaven werde, dat schal den vorbenomeden 
koperen eren erven effte hebberen desses breves nicht to. vurfange wesen, unde 
wy unse erven edder nakomelinge effte de tolner tor tyd wesende schollen uns 
dar nycht mede entschuldigen offte entschuldiget hebben. Unde wy koninck 
Cristiern unde Dorothea koninginne vorbenomed vor uns unsen erven unde 
nakomelingeu hebben de ergenanten Hijnrick Karsdorpp, Hanse sijnen broder, 
Hermen Seberhusen, Hynrike Prumen unde Karsten Greveroden, ere erven 
samptliken unde hebber desses unde aller anderen breve hijrop vorsegelt myd 
erem wyllen gewyset geforet unde goesettet in de vredesamen besyttinge unde 
rouweliken brukynge des vorgescreven tollen unde allen upkomingen dessulven, 
wysen voren unde setten se dar yn krafft desses breves unde wij willen unde 
scholen ene dar alle dingh keren tom besten sunder alle argelist unde schaden. 
Doch hebben wy uns unsen erven unde nakomelingen beholden, dat wy de 
erscrevenen twehundert unde veerundetwintich marck renthe alle jar in den 
achte dagen sunte Mychahelis vor tweundedortich hundert marck wedder kopen 
moghen, den hovetsummen myt der plichtigen renthe, nastanden schulden, bewijs- 
liken schulden unde kosten bynnen der stad Lubeke uppe desulven tijd sunder 
eren schaden tosamende umbeworn myd gudem groven pagimente, alse dar denne 
ginge unde geve is, buten bescheden alle hole geld to betalende. Wy sint ock 
plichtich, en den wedderkopp eyn gantz jar tovorn in unsen apenen besegelden 
breven wytliken to vorkundigende. Alle vorscreven stucke unde artikele loven 
wy Cristiern koninck unde Dorothea koningynne vorbenomed vor uns unnse erven 
unde nakomelinge den erbenomeden Hinricke, Hanse zinem broder, Hermen 
Seberhusen, Hinrick Prumen unde Karsten Greveroden, erer aller erven unde 
hebbere desses breves myd erem wyllen in guden truwen myd gantzem geloven 
stede vaste unde unvorbroken to holdende sunder alle insage unde argelist, ock 
nyner uthnemynge were offte behelpynge hijr entegen to brukende offte to 
netende, darmede dusse vorkopinge unde koep ere vorwaringe edder dusse breff 
ghekrenket offte gebroken mochten werden, na geystlikes offte werlikes rechtes 

esschinge. To merer orkunde zekerheyd unde vorwaringe hebben wij Christiern 
koninek unde Dorothea koninghinne vorbenomed unser beyder secret, unde wij 
Nicolaus, to Sleswijgh, unde Albertus, to Lubeke bysschoppe, Clawes Rantzouwe 
heren Schacken sone, unde Detleff van Bockwolde hern Detleff son, knapen to 
merer wytlicheijd unse ingesegele bengen heten an dessen breff. Gheven tho 
Segeberge, na der bord Cristi unses heren dusent verhundert jar darna im 
soventigesten jar, am avende sunte Michahelis des hilligen ertzengels. 


Gleichzeitige unbeglaubigte Abschrift auf Papier. 


640. 
König Johann von Dänemark bestätigt die vorhergehende Urkunde. 1470.  Sepibr. 28. 


Wy Johan van Gades gnaden to Dennemerken, Sweden unde Norwegen, 
der Wende unde Gotten geboren koninck unde des irluchtigesten hochgeboren 
fursten unde heren heren Cristiernes to Dennemerken, Sweden, Norwegen der 
Wende unde Gotten koninck hertogen to Slesswygk, greven to Holsten, Stormarn, 
Oldenboreh unde Delmenhorst ete. unses gnedigen leven heren unde vaders sone. 
Bekennen unde betugen apenbar in unde myd dusseme breve vor alsweme, so 
alse denne de ergenante unnse gnedige leve here vader unde unse gnedige leve 
frouwe unde moder myd vulborde unde rade erer getruwen reder den ersamen 
unde beschedenen Hynrick Karsdorppe borgermester der stad Lubeke Hanse 
zineme broder, Hermen Seberhusen, Hynrich Prumen unde Karsten Greveroden, 
borgeren darsulvest, in unde uth deme tollen to Gottorppe hebben vorkofft 
twehundert unde veruntwyntich marck jarliker unde ewyger renthe vor tweunde- 
dortich hundert marck hovestoles, so de breve darup vorsegelt unde under 
langerem underschede uthwyseden unde inneholden unde wy des uterliken synt 
berichtet, dat wy na rade unser leven getruwen desulven breve unde koeplien] 
in allen eren punekten unde artikelen gelick, offte de van worden to worden 
hyr mede innescreven stunden, unde wy sodanen hovedsummen to unser genoge 
entfangen confirmeret belevet bevulbordet unde bestediget hebben, confirmeren 
bevulborden belefftigen unde bestedigen de ok jegenwardigen in krafft desses 
unnses breves unde loven, de ock vor unss unse erven unde nakomelingen stede 
unde vaste unde unvorbraken to holdende, nynerleyge uthnemynge nyge unnde 
behelpynge geyslikes effte wartlikes rechtes offte jenyger lyst dar enthegen to 

brukende offte to netende, dar mede sulke edder dusse breve offte koep 
gekrencket offte gebroken mochte werden. Des to eyner kunde unde merer 
zekerheyt unde vorwarynge hebben wy konynck Johan vor uns unse erven unde 
nakomelinge unnse ingesegel henghen heten an dussen bref.  Geven unde 
screven na Cristi geboerd dusent verhundert jar imme soventigesten jar amme 
avende Michaelis des hilligen ertzengels. 


Gleichzeitige Abschrift auf Papier. 


611. 


Heinrich von Ahlefeld, Amtmann der Königin Dorothea in Rendsburg, verpflichtet 
sich der verwittweten Herzogin Margarethe jährlich 800 rheinische Gulden 
auszuzahlen, oder, falls dies nicht geschehe, ihr oder ihrem  Bevollmách- 
tigten das Schloss Rendsburg wieder zu überliefern. 1470. — Septbr. 28. 


Ick Hinrick van Alevelde, hern Johans sone, nu tor tiid amptman to 
Rendesborg bekenne unde betuge opembare in desseme breve vor alsweme. 
Nademe de irluchtigeste hochgeborne furstinne unde frouwe, frouwe Dorothea, 
to Dennemarcken Sweden Norwegen, der Wende unde Gotten koninghinne, 
hertoghinne to Sleswijgk, grevinne to Holsten Stormaren Oldenburg unde Delmen- 
horst, sijck mit der hochgebornen frouwen Margareten, des hochgebornen fursten 
hern Allffes, hertogen to Sleswijg zeliger dechtnisse nagelatenen wedewen, umme 
Rendesborg, der benomeden frouwen Margareten lijfgedinge vordraghen hefft 
beschedeliken, dat myn gnedigeste frouwe koninghinne offte ere amptman tor 
tijd to Rendesborg sin wert, der gemelten frouwen Margareten offte eren vul. 
mechtigen alle jar jarliken achtehundert Rinsche gulden edder in grovem gelde 
alzo to Lubeke unde Hamborg genge unde geve is und dar en islik gud man 
den anderen vull mede don mach im land to Holsten ane hole penninghe, 
namptliken veerhundert Rinsche gulden in den achte dagen sunte Martens erst 
komende unde veerhundert Rinsche gulden in den achte dagen des werden festes 
to Pinxsten negest darna folgende unde so vortan alle jar uppe de erschrevenen 
termyne gelden unde betalen schal na inholde [der] breve uude zegele darover 
van erer gnaden gegeven. Unde nademe er gnade my Hinrick van Alevelde 
vorgenant nu tor tijd to eneme amptmanne to Rendesborch gesath hefft, rede 
unde love ick in krafft unde macht desses breves, dat ik der vorbenomden 





1470. September 28. . 689 


frouwen Margareten desulven achte hundert Rinsche gulden, alze vorschreven 
steyt, alle jarlike jar, dewijle ick amptman bin unde Rendesborg inne hebbe, 
uppe de erschrevenen twe termyne gutliken wol to daneke unde umbeworen 
geven unde betalen wil bynnen der stad Lubick in myns heren des bisschuppes 
have sunder jenigerleye behelpinge argelyst unde ane geverde. Unde weret, dat 
god vorhoden wille, dat myu gnedigeste frowe, de koninghinne, dewyle ick 
amptman bin van Rendesborg, alze innehebber der betalinge der erschrevenen 
achte hundert Rinsche gulden jarliker rente, vorsatich unde sumich worde, de to 
rechter dagetijd nicht uthgeve unde betalede, unde myn gnedige frowe denne 
vorklaget worde unde de betalinge under der tijd nicht en dede, so betuge unde 
bekenne ick erschrevene Hinrick van Alevelde bij mynen eren unde waren 
truwen, dat ick der vorgenanten frouwen Margareten wedewen ene truwe hand 
unde slotloven an der vorbenomeden borgh Hendesborg unde ereme lijffgedinge 
holde unde schal unde wil denne eren gnaden offte eren fulmechtigen dat 
gnante slot Rendesborg unde ere lijfgedingk wedder overgeven unde inantwerden, 
wanner se dat van my eschende unde begherende werd, sunder jenigerleye 
behelpinge nigefunde argelist unde ane alle geverde. To orkunde mehrer sekerheid 
unde steder holdinge hebbe ick myn ingesegele witliken an dessen apenen breff 
hengen laten, de schreven unde geven is na Cristi gebord veerteynhundert im 
seventigesten jar am avende sunte Michaelis des hilgen ertzeengels. 


Original mit anhüngendem Siegel. 


643. 
Das Haus der Kaufleutekompagmie. 1470. September 29. 


Hans Hilge borger to Lubeke unde Wolder Wyge borger to Hamborch 
vor desseme boke hebben bekant, dat se unde ere erven mit samender hand 
schuldich zint Diderike Basedouwen Hinrike Molre unde Hinrike van Detten 
borgeren to Lubeke unde eren erven, beschedeliken Diderike Basedouwen unde 
Hinrike Molre eneme itzliken van en dorteyn mark unde Hinrike van Detten 
veerteyn mark Lub. lendes geldes, de se denne wedder boren unde entfangen 
scholen van der hure, de de kumpanie der koplude den erscreven Hanse Hilgen 
unde Wolder Wygen jarlikes plichtich is to gevende van deme huse in sunte 


Johannisstraten belegen, dat de kumpanie van den gesechten Hanse unde 

Wolder to hure hebben, beschedeliken alle jar twintich mark, darvan de erste 
termyn der betalinge bedagende wert uppe paschen int jar LXXII unde de 
andere termyn int jar LXXIII ok uppe paschen bij also, dat Diderik Basedouw 
unde Hinrik Molre ere vorscreven sossundetwintich mark tovoren an unde 
Hinrik van Detten zine verteyn mark darna entfangen scholen. Jodoch weret 
zake, dat sodane huss in den middelen tyden vorkofft worde, so scholen unde 
willen de genanten Hans Hilge unde Wolder Wyge mit eren erven den erbeno- 
meden Diderike Basedouwen Hinrike Molre unde Hinrike van Detten unde eren 
erven uppe de tijt, alse sodane huss vorkofft wert, sodane vorscreven ere gelende 
gelt gudliken unde umbeworen wedder geven vornogen unde betalen. Actum.... 


Eintragung in das Niederstadtbuch: 1470 Michaelis archangeli. 


643. 


Christian, König von Dänemark, verspricht, mehrere schuldig gebliebene Renten nach 
Verlauf eines Jahres zu bezahlen. 1470. September 30. 


Wi Cristiernn, van godes gnaden to Dennemarken Sweden Norwegen, 
der Wende unde Gotten koningk, hertoge to Sleswijk, greve to Holsten Stormarn 
Oldenborch unde Delmenhorst ete.. Bekennen unde betugen apembar vor alsweme, 
dat wıj rechter witliker schuld schuldich zin den godeshusen unde borgheren 
binnen Lubeke van deme erstvorledenen jar vorsethener renthe uthe unser vogedie 
to Segeberge, int erste tom Hilgen Geiste vijfhundert achteyn mark soven 
schillinge Lub, to unser leven frowen kercken drehundert vefftich mark, noch 
darsulves twehundert unde tweundeveftig mark tor Haven bedaget, item den 
seken to Gronouwe unde Travemunde drehundert unde achte mark Lub. noch 
Clawese Neenstede hundert mark unde achtentich mark Lub., noch sunte Jacobs 
kerken twehundert unde achteyne, summa in all XVIIIC mark unde tweunde- 
twintich mark soven schilinge Lubesch. Welken vorscrevenen summen geldes 
wy den erbenomeden godeshusen uppe Martini negest komende over eyn jar to 
dancke vernogen willen uth den dorppern der vurscrevenen vogedie na inneholde 
der hovedbreve sunder alle geverde offte argelijst unde hebben desses to merer 
tuchnisse unse koninglike secrete witliken heten hengen nedden an dessen brefl, 
de gegeven is an unsem slote Segeberge am sondage negest na Michaelis, na 
Cristi unses heren gebort XIIIIC€ darna im soventigesten jare. 


Unbeglaubigte Abschrift auf Papier. 
Auf der Rückseite ist bemerkt: Utschryfte konyng Krystyerrne up de vorsetene rente ut de fogedie Segebarge. 

644. 


Der Rath von Lübeck bittet den Rath von Kiel, dem in Lübeckische Dienste über- 
getretenen Frohnenmeister Wenge die ihm aus diesem Grunde entsogenen 
Güter zurückzugeben. 1470. October 8. 


Unsen vruntlijken grut unde vormoghen alles guden, begerende witlijk 
to wesende, dat vor uns sijn gewesen unse richtesvogede, nu tor tijd her Bernd 
Darsouwe unde her Hermen Sundesbeke, uns gevende to erkennende, wo dat 
jwe vronenmester Wessel Wenghe hebbe se bericht, dot he van jw to menneghen 
tijden hebbe orloff genomen. Uppe dat vorgevent hebben unse richtevogede ene 
angenomen in unser stad denst. Alsus hefft Wessel vorbenomet vor unsen 
vogeden beclaget, dat van jwen bevel sy bekummert etlyke syne guder van 
juwen deneren alse Clawes Holsten, Hinrik Kuter in deme dorppe to Allevestorp. 
Worumme wi) jw vruntliken bidden umme unses vordenstes willen, gij dem 
vorbenomeden Wessel edder den synen sodane guder willen volghen laten, wy 
gherne dat vorschuldende an jw unde den juwen in allen tijden in eneme 
grotteren, jw mede hijr gode bevelende. Gegeven in Lubeke under unseme 
stadsecrete, in deme jare unses heren dusent veerhundert soventick in deme 
neghesten mandaghe vor Dionisii confessoris. 

Borgermestere unde radmanne der stad Lubeke. 

Aufschrift: Den —  — ratmannen to dem Kile, unsen u. s. w. (Die 
Bezeichnung getruwen fehlt hier.) 


Original im Staatsarchiv zu Schleswig mit Spuren des aufgedrückten Secrets. 


645. 


Der Rath von Lübeck verheisst dem Rathe von Lüneburg, Abgeordnete nach Molin 
zu senden und bittet zugleich, dafür zu sorgen, dass den Lübecker 
Bürgern die ihnen schuldigen, fälligen Renten bezahlt werden. 1470. 
October 9. 


Unsen fruntliken grud mit vermogen alles guden tovorn. Ersamen vor- 
sichtigen heren, besundern guden frundes. Juwen breff an uns gesant under 
andern inneholden begerende, wij etlike van unsen borgermesteren am sondage 
negest Dyonisii schirst volgende!) to Molne uppe den avend in der herberge to 

wesende willen hebben etc, hebben wij gutliken entfangen unde woll vornomen, 
unde begheren juw darup gutliken weten, dat wij juw to willen uppe der 
erscrevenen stede unde tijt na juwem begher unse radessendeboden gerne schicken 
unde hebben willen. Mer unse fruntlike begher is, dat gij juwen radessende- 
boden sodanne bevel van wegen unser borger vorscrevenen unde bedageden 
renthe mede don willen, alzo dat ze der sunder lenger vortogeringe gutliken 
vornoget betalet unde deshalven unclagafftich gemaket mogen werden, umme 
furdern unwillen tovormidende unde nicht behoff dorve zin, jenige splitteringe 
twisschen juw unde unsen borgeren to beschende, welk wij gerne vorhot zegen. 
Kennet god de here, de juwe ersamheide friste langhe sund wolmogende. 
Screven under unser stad secret, am dage Dyonisii, anno LX Xmo. 
Borgermestere unde radmanne der stad Lubeke. 

Aufschrift: Den ersamen vorsichtigen heren borgermesteren unde radmannen 

der stad Luneborch, unsen besunderen guden frunden. 


Original im Archiv zu Lüneburg. 


646. 
Ein Gläubiger, der sich gerichtlich mit den übrigen Gläubigern zu gleichem Rechte 
bekannt hat, besitzt kein Vorzugsrecht vor diesen. 1470. October 10. 


Dominis consulibus Revaliensibus. 

Ersamen heren, besunderen guden frunde. Juwen breff, gescreven ame 
avende decollacionis Johannis baptiste negest vorleden,!) inneholdende under 
lengerem vorhale de ansprakes Hans Klovefotes, alse enes anclegers an de enen 
unde dat antwerde Rotehardes Potharst, Diderik Hunninghusen unde Hinrike 
Smalenberch alse antwerdeslude uppe de anderen syden, darupp gy na rypeme 
rade unde besprake hebben gedelet vor recht aldus: Na deme de gudere nicht vor 
ogen unde vorandert zin unde Hans Klovefoet sick mangk de anderen schuldeners 
gegeven hefft, in iegenwardicheid des vogedes, so sal he geneten gelijk den 
anderen schuldeners; welk iuwe gewiste unde affgeproke[n] ordell de vorscreven 
Hans Klovefoet bispraket unde vor uns geschulden hefft unde gij begeren van 
uns, wy sulk ordel entscheyden unde iw unse delinge darup under unser stad 
secrete vorsegelt na older loveliken wijse wedderumme benalen willen. Hebben 

wy allent to guder mathe wol vornomen unde don iw darupp gudliken wetene, 
dat wy na unseme rijpeme rade unde besprake na unseme Lubeschen rechte 
sulk iuwe ordell approberet, bevestiget unde confirmeret hebben, approberen, 
bevestigen unde confirmeren dat in krafft desses unses breves. Gode etc. 


Datum ame midwekene na Dionisij, anno LX Xmo. 
Consules Lubicenses. 


Cod. ordal. fol. 26 b. 


647. 


Der Rath zu Svenborg auf Fünen beschwert sich über unberechtigtes Hausiren und 
Landhandel des Kieler Bürgers Hans Pauls. 1470. October 12. 


Wij borgermestere unde radmanne der stad Swinborch in Fün bekennen 
in dusseme unseme openen breve, dat uns witlk is, wo in itlikene vorleden 
Jaren ghescheyn is, dat eyn, geheten Hans Pauls, nu to tyd borgher unde inwoner 
der stad tom Kyle, is ghekomen to Foborch unde dar ut ghevaren in Salingherretz, 
dat her Nicolaus Ronnow, unses gnedigesten heren des koninges marschalk in 
syner ghewalt hefft van unseme vorgenanten gnedigesten heren unde hefft dar 
wedder vorbod unde wedder privilegien, de wy myt mer steden in Fün van 
unseme ergenanten gnedighesten heren hebben, lantkop unde vorkop gedan, uns 
to vorfangh unde schaden, wij uns des beclaghet hebben jeghen des vorbenanten 
heren Nicolaus Ronnowen ambechtluden unde hebben begheren alsollik gud, 
dat denne na utwisinghe unses gnedigesten heren privilegien unde syner gnaden 
vorbod rechtliken vorbroken unde vorbort is ghewest, dat to hyndernde unde 
dar mede to varnde na utwisinghe unser privilegien unde na vorbede unses 
gnedigesten heren, alse it recht were, wente unse privilegien clarliken dat 
inholden: we lantkop deyt, de schal syn varnde gud unde kopenschop vorbroken 
hebben. Dusses to merer bekantnisse hebbe wij unser stad inghesegel witliken 
up dessen breff ghedrucket unde is ghescheyn na der bort Cristi unses heren 
M?CCCC'LXX jare ame vridage neghest volgende deme feste sanctordm 
Dyonisi] et sociorum ejus. 


Original mit aufgedrücktem Siegel der Stadt Svenborg. 


694 1470. October 12. 


648. 
Bürgermeister und Rath zu Svenborg in derselben Sache. 1470. October 12. 


Wy borghermestere unde rad der stad Swinborch don witlik in dusseme 
unseme openen breve, dat wij hebben ghcseen unde ghehoren lesen eynen openen 
breff upp perment ghescreven wol besegelt myt des voghedes van Salinghertz 
unde dusser anderen naghescreven guden mannen unde ersamen inwoner der 
vorgenanten herretht unde gherichtis anghehangen inghesegelen gans unde heel 
allerdinge ungheschamfert ludende van worden to worden in deme Denschken 
alse hir na upp Dytzch clarlikene utghedrucket is: Alle de jennen de dussen 
breff seen edder horen lesen wij Alexander voghet in Salingherrtz Johan Witkop 
rittre Claus Kramstorp, Hans Hundertmarck wapener Niels Bunde borgmester 
to Foboreh Mickel Jensen to Salinghertz Hans Tortzen to Broby unde Andres 
Nielsen to Obelund heyl myt godde. Wij don alle den jennen witlik, de nu 
syn effte noch tokomende werden, dat na goddes bort M*CCCC? darna in deme 
LXX jare des dinxdages neghest volgende deme feste unser leven vrowen 
visitaeionis!) was bestelt vor uns in den ver dinckstocken vor gherichte uppe 
Salingherrtz dinghe unde vor mer guden mannen, de dar jeghenwordieh to 
dinghe unde gherichte weren, eyn ersame beschedene knecht gheheten Wilhades 
Peersen van weghen des ghestrenghen heren Nicolaus Ronnow rittere etc. unde 
eschede dar unde entfenck eyne tuchnisse unde bekantnisse bynnen den vorge- 
nanten ver dinckstocken van achte beschedene ersamen bedderven luden alse is 
synd Peersen to Hodorp, Hans Nielsen darsulvest, Mathias Seroder to Sevelt, 
Hennike to Oby Ffynd Hermensen to Heden, Hans Bunde to Ulbyll, Per Nielsen 
to Jorlossz unde Lass Hawe to Gestenslew.  Dusse vorgenanten alle tugeden 
samptüken, dat se densulven dach seghen unde horden upp demsulven dinge, dat 
de vorbenomede Wilhades in den vorgenanten veer stocken vor brachte tuchnisse 
van ver caspelen van berderven luden unde van ver caspelen Ffoborch negest 
beleghen ut deme ersten caspel gheheten Horn bi namen dusse naghescreven 
Peter Schroder, Lass Stake, Hans Sterke, Marten Tugsen, Jes Symonsen, Jep 
Jensen, Jep Ever unde Oleff Ywersen. Item ut dem caspel to Swaning dusse 
nagenanten Matthias Josepsen, Per Jensen, Matthias Jensen, Per 'Tortsen, Peer 
Matsen, Andres Nielsen, Per Smet, unde Per Ywersen. Item ut dem caspel to 
Osterhesing dusse nagescreven Erick Langhe, Marten Matsen, Per Jaspersen, 

Anders Nielsen, Hinrick Gever unde Anders Bornsen. Item ut dem caspel to 
Degervess dusse nagescreven Swen Geking, Nis Kremer, Jes Nielsen, Magnus 
Sur, Marten Kar, Peer Swensen, Jes Bunde unde Anders Persen. Dusse vorge- 
nante ut alle ver caspelen in den ver dinckstocken vor gherichte vort ginghen 
wol berades modes unde tugeden upp ore warhefftigen worde, dat one gans unde 
wol witlik is, dat eyn kopman ut Dutzchem lande gheheten Hans Pauls was to 
Ffoborch gastes wis nu over achte edder teyn jar vorganghen unde toch hen up 
in Salingherrz in mannighe stede unde dede dar lantkop sunder orloff jeghen 
unses gnedigesten heren vorbod unde jeghen privilegien der armen kopstede 
unde koffte ossen, koye, swyne unde ander ware. Welk vorgenante gud besat 
wart unde in der besate vunden des vorbenomeden heren Nicolaus Rennowen 
ammetlude one up varnde weghe myt deme vorgenanten gude unde behinderden 
dat unde boden dem vorgenanten Hanse dat gud to borghe unde he dat nicht 
borghen wolde. Item wart to der sulven tijd eyn ghetuchnisse van dem gantzen 
herrethyn ghenomet unde gheeschet twolff bedderve lude, alse is Andres Schroder 
to Wanting, Anders Nielsen darsulvest, Oleff Nickelsen to Heden, Jes Mortensen 
darsulvest, Matthias Swensen to Lundzegard, Lass Frijss to Schering, Nis Jensen, 
Jes Gris darsulvest. Dusse vorbenomeden ghingen vort in den ver stocken vor 
gherichte wol berades modes unde vulbordene alle der ver vorgerorden caspele 
ore tuchnisse, dat dusse sake also vorhandelt unde gheschen is alse vorscreven 
stet, tughe wij myt unsen inghesegelen unde dat wij vorbenomeden borgermestere 
unde rad der stad Swinborch alsolikene upghevent breff gheseen unde ghehort 
hebbene alse vorgescreven steyt, de vor uns in unseme hus in sittendem rade 
lesen is. Tho merer bekantnisse hebbe wy unser stad inghesegel witliken uppe 
dussen breff laten ghedrucket. Unde is ghescheyn na der bort Cristi unses 
leven heren M*CCCC? darna in deme LXX jare am vridaghe negest volgende 
deme ffeste sancti Dionisy etc. 


Original auf Papier mit aufgedrücktem Papiersiegel. 


649. 
Der Rath von Lübeck schreibt dem Rathe von Kiel in Bezug auf die bevorstehende 
Anwesenheit des Königs Christian und wünscht dabei, dass der Brief 


geheim bleibe. 1470. October 16. 
Unsen gunstigen guden willen mit vormogen alles guden tovorn. Ersame 
wyse besundern guden frunde unde leven getruwen. De irluchtigeste hochgeborn 

furste unde here, her Cristiern, to Dennemarken etc. koningk, so wy vorstaen, 
werd in juwe stad komende, umme van dar in syner gnaden ryke to segelende. 
Warumme is unse wille unde fruntlike beger, gy syne gnade mit sodaner 
werdicheit, so syck behoret, in juwe stad entfangen unde em van dar to 
schepende staden unde gunnen, unde juwe stad na nodrofft bewacken unde 
waren, so gy juwe egenne wolvard leff hebben. Unde desset by juw radeswyse 
bliven laten, vorschulden wy umme juw allewege gerne.  Sijt gode bevolen. 
Screven under unsen signete, an sunte Gallen dage, anno MCCCCLXX. 
Borgermestere unde ratman der stad Lubeke. 


Original im Staatsarchiv zu Schleswig mit aufgedrücktem Signet. 


650. 
Nachlass eines in Venedig verstorbenen Lübeckers. 1470. October 18. 


Arnd Troye unde Ludike Porner vor deme ersamen rade to Lubeke sint 
erschenen unde hebben vormiddelst eren uthgestrecken armen unde upgerichteden 
vingheren staveder eede lyffliken to den hilgen gesworen tuget unde wargemaket, 
dat int jar vijffundesostich umme trent nativitatis Marie!) eyn genomet Johan 
Stenhuss radman to Üolne vor deme ersamen rade to Lubeke anlangende 
Clawese Brunss borgere to Lubeke umme negenhundert mark Lub. de desulffte 
Clawes van wegene zeligen Hinrikes tor Koldenherberge to Venedie in god 
vorstorven bij zijk hadde in vorwaringe. Darto de erscreven Johan Stenhuss de 
negeste erve vormende to wesende unde nymant neger noch mit eme gelike na. 
Darto Johannes Lichtenouwe alse ein procurator substitutus der vormundere des 
testamentes zeligen Hinrikes tor Kolden[her|berge antworde, he were procurator 
der vormundere des testamentes vorbenomet unde hopede Clawes Brunss scholde 
de negenhundert mark Lub.leggen bij den rad to Lubeke to uthdracht der zake. 
Darup de rad affzede unde delede vor recht, dat Clawes Brunss sodane negen- 
hundert mark Lubesch legge bij de kemerere to Lubeke to uthdracht der zake, 
deme denne Clawes Brunss also gedan hebbe. Jussu consulum. Actum ut ante. 


Eintragung in das Niederstadibuch: 1470 Luce ewangeliste. 

651. 


Der  Hath von Lübeck schreibt dem Syndicus Johann Osthusen über mehrere 
Angelegenheiten. 1470. October 20. 


Unsen fruntliken grud mit vermogen alles guden tovorn.  Erbare leve 
her doctor, gunstige gude gunner. Juwe twe breve, den enen van wegen juwer 
vengnisse, den anderen van wegen des privilegii to vorwervende mit twen vor- 
ramingen unde formen, der de ene de prothonotarius unde gij de anderen 
coneipiert, darbij vorwaret, hebben wij gutliken entfangen unde mit allem inne- 
holde mit der bischrifft unde glosen darbij gescreven woll ingenomen unde vor- 
standen. Des wij juw int erste darup gutliken begheren to wetende, dat uns 
sodane juwe unwille der geschichte juwer vengnisse halven truweliken leet is 
unde wolden gerne, juw eyn sodans nicht bescheen noch wedderfaren were. Mer 
dat gij mit godes unde guder lude hulpe, so wij uthe densulfften juwen schrifften 
woll vernomen hebben, los unde to reke geworden zint, hebben wij mit leffliken 
herten gehort unde hebben van stund an, alse wij tijdinge sodaner juwer veng- 
nisse gekregen hadden, geld vort overgekofft unde mit den ersten ane sument 
bestellet, umme juw darmede to losende, vrij unde qwijt juwes lofftes to makende, 
welk geld, so wij uns vorhopen, ane vorsumenisse unde vortogeringe bij tijden 
to juwen handen gekomen zij, so wij des schriffte unde breve unde muntlike 
antworde van den personen, den wij van der wegen gescreven hadden, wedder 
entfangen hebben. Vurdermer alse dan eyn slother an der Ungerschen marcke 
beseten, her Walthesar van Thewffenpach, unses allergnedigesten hern keysers 
unde ziner gnaden lande ingeseten man juw los gearbeidet unde juw bij zinem 
dener uppe eyn ziner slote Marhofen genomet uppe enem wagen mit twen 
perden van Hartperg halen hefft laten, dar he juw mit ziner erliken husfrouwen 
in den teynden dach hebbe geholden unde de ergedachte zine husfrouwe in erer 
egenen personen sulves mit eren hovejuncfrouwen juwer so vlitigen wargenomen 
hebbe mit ethene drinckende unde ander beqwemicheid, so dat ze juw mit der 
hulpe godes wedder vorqwicket unde uppe de bene gebracht hebbe etc.. Leve 
her doctor, eyn sodans is uns ok leff unde horen dat mit allem vlite gerne unde 
wolden dem erbenomeden heren offte ziner husfrouwen edder en beiden gerne 
ene fruntschop unde kentnisse don, wiste wij wat en allerannamest wesen unde 
en beqwemest tor stede komen mochte, darup gij mit den besten woll vordacht 


wilt zin, uns darup juwe gude meninge geven to kennende, alse gij, will god, 

bij uns wedder komende werden edder uns dat vorschriven.  Vurdermer, leve 
her doctor, so gij uns dan twe concepte der privilegii, so vorgerort wert, gesant 
hebben, also is unse fruntlike begher unde wille, dat gij juwen vlijt darto don 
willen, dat wij sodan privilegium, alse gij begrepen unde vor dat beste irkant 
hebben, vullentogen uthgerichtet unde expediert moge werden vor sodane dusent 
Rinsche gulden, alse gij uns gescreven hebben. Mach yd ok myn zin, dar wille 
gij des besten wol inne ramen; mochte gij es ok na juwem concepte nicht 
beholden unde dar wes ane gewandelt worde, geve wij juw vullenkomene macht, 
des besten darinne vorttostellende dergeliken. Unde so gij furder beroren, dat 
van noden were, etwelken van den gewaldigen, ok dem prothonotario, edder sus 
in de cantzelie wat geschenckes to donde, umme dat sodan privilegium nicht 
wedderropen edder vorhindert werde unde bij den dusent Rinschen gulden 
bliven moge edder de vormynnert erlangen, offte gij darto boven de vorgescreven 
summe noch twintich offte dertich gulden myn offte meer ungeverlick scholen 
mechtich wesen ete, leve her doctor, hijrup geleve juw weten, dat gij sodaner 
gulden vullenkomelik scholen mechtich zin to donde unde to latende unde sodan 
geld to uthrichtinge desses ergemelten privilegii scholen gij vinden binnen 
Nurenberge offte der stad Wene, unde furder umme juwe schulde mede to betalende, 
perde to kopende unde over wech to hus theringe na nottrofft to hebbende, so 
wi) dat bij Pankras Sigestorp bestellet unde Hintzen Rummelt to Nurenberge 
vorschreven hebben, alsus, leve her doctor, wenner dat gij sodan privilegium 
uthgerichtet unde unse zake vorwart unde also bestellet hebben, dat wij darinne 
nieht vorsnellet werden, is unse wille, gij na juwem begher wedder to hus 
komen unde vorfoget mit unsen erscrevenen zaken, so juw des duncket behoff wesen 
unde van noden. Unde van wegen des keyserliken breves, den gij mit geleide 
beth to Wene gebracht hebben, were woll unse wille unde fruntlike begher, 
mochte gij gude selsschop hebben, dat gij dan sodanen keyserliken breff binnen 
Nurenberge voren unde bringen wolden. Duchte juw dan geraden zin, uns 
furder sodanen breff in beholtnisse to bringende edder bij deme rade to Nuren 
berge in vorwaringe to leggende, dar moge gij des besten ok inne ramen, unde 
des so sende wij juw enen nyen credencie breff an den rad to Nurenberge 
sprekende. Duchte juw ok nutte unde radsam zin, dat Albert desse unse 
gesworne bode de beiden keyserliken breve worinne vorwart unde besloten droge, 
bij juw blive unde des avendes bij juw in der herberge were, stelle wij to 
juwer erkantnisse unde gutdunckende, darbij to donde, so juw gelevet. Wij en 

weten nicht dan, dat gij dessem sulven unsem boden ungetwivelt wol geloven 
toleggen mogen, jodoch stelle wij alle dingk van der wegen bij juw. Vurdermer 
so gij denne beroren van wegen des heren van Swartzeborch anrorende Hermen 
Ebinghusen etc., offt de zake noch nicht gevlogen edder bigelacht zij, darup 
beghere wij juw gutliken weten, dat zodane zake noch nicht gevlegen is, sunder 
steit dar noch up, dat de hochgeborne furste unde here hertoge Hinrik van 
Brunswijg zijk der under nemen will, umme dat de gutliken bigelacht unde 
gevlegen mochte werden. Alsus so is unse wille, dat gij juw underwegen, so 
gi) best mogen, kloekliken vorseen willen, unde wenner gij mit leve to Brunswijg 
gekomen zin, dat gij dan den erbaren hern Johan Woldenberge, domhern to 
Brunswijgk, des erbenomeden heren hertogen kentzeler, unde mester Hinrike 
Wunstorpe, sindico der stad Brunswijgk, willen anspreken unde mit en to worde 
komen, wo dat de zake eyn gestalt hebbe, wante ze der zake legenheid woll 
weten, unde dat dar mochte to gedan werden, dat de zake fruntliker wijs 
bigelacht unde gevlegen mochte werden, also dat de unschuldige varende kopman 
des unbesorget unde unbeschediget bliven mochte. Vurdermer so gij beroren 
van wegen der Barnekouwen unde offt uns mester Arnd vamme Lo van der 
wegen ok welken breff overgeantwert hebbe etc, des beghere wij juw gutliken 
weten, dat uns mester Arnd vorbenomet van der zake wegen nynen breff over- 
geantwert hefft, mer uns is witlik gedan, dat sodane twistiger zake der 
Barnekouwen fruntliker wijs gesleten unde geendet zij Also vorhope wy uns, 
dat furdermer nyner breve deshalven to vorwervende behoff dorve zin. Vurdermer, 
leve her doctor, dat wy juw alsus lange sunder unse.schrifftlike antworde uppe 
juwe begher gelaten hebben, is darumme bescheen, dat wy unsen rad nicht bij 
eynander sunder uthemesch by deme heren koninge unde in andern platzen 
merckliken gehat hebben, also, dat wi) in ereme affwesende desser breve halven 
nicht besluten mochten, eer wy samptliken bij eynander to hope weren. Darumme 
gij eyn sodans van uns vor nynen unwilln nemen willen, is unse fruntlike 
begher. Gode deme heren zijt bevalen in zaliger wolfard lange sund wolmogende. 
Sereven under unser stad secret, des sonnavendes na Luce ewangeliste anno 


etc. LX Xmo Borgermestere unde radmanne der stad Lubeke. 
Aufschrift: Deme ersamen vorsichtigen mester Johanni Osthusen in beiden 


rechten doctori unseme sindico unde gunstigen ghuden gunre. 


Original mit Resten des Secrets. 

652. 
Verheuerung einer Koppel zu Hopfenland. 1470. October 21. 


Marquard Wilhelmss vor desseme boke hefft bekant vor zyk unde zine 
erven, dat he vorhuret hebbe Werneken Kocke unde ziner husfrouwen Taleken 
de tyt erer beider levendes ene koppele, dar aff se maken scholen unde willen 
enen hoppengarden belegen by deme Gheninschen velde unde der Rodenbecke 
veltschede mit aller tobehoringe twisschen deme graven unde der veltschede 
deme erbenomeden Marquarde tobehorende enen vryen wech uthe deme herwege 
langk zinen acker to hebbende. Darvor ze eme alle jar gheven scholen veer 
mark uppe Michaelis umbeworen to betalene. Unde wenner de genante Werneke 
Kock unde zine husfrouwe Taleke beide in got zint vorstorven, so schall sodane 
kopele deme erbenomeden Marquarde Wilhelms unde zinen erven wedder vrij 
unde qwijd vorfallen zin, jodoch wes Werneke Kock unde sine husfrouwe Taleke 
darup bringende werden, dat scholden unde mogen na ereme dode ere erven 
wedder affnemen unbehindert, utgenomen offt ze dar eyn huss up buwede 
werden dat seholen ze daruppe bliven laten. Hyr zint bij an unde over gewest 
to tuge de bheschedene manne Hinrik Grote Hinrik Suringk Hinrik Bulouw 
Bertold Roneke unde Hermen Berchman borgere to Lubeke. Actum .... 


Eintragung in das Niederstadtbuch: 1470 undecim. milium virginum. 


653. 


Der Rath von Lübeck bezeugt, fünf die Vermügensverhältnisse der Königin Dorothea 
betreffende Urkunden empfangen zu haben. 1470. October 23. 


Wi borgermester unde radmanne der stad Lubeke bekennen unde betugen 
apenbar in unde mit desseme apenen breve vor alsweme, de ene zeen horen 
edder lesen, dat bij uns de erbare Urbanus Schuttze imme namen unde van 
wegen der irluchtigen edelen unde hochgebornen forstynnen vruwen Margareten 
hertoginnen to Slesswijck, grevinnen to Holsten, Stormaren unde Schouwenborch 
to truwer hand, vijff pargamentes breve mit anhangeden ingesegelen, vorsegelt 
gelecht hefft, der de eene ludende unde anhevende is aldus: Wij Dorothea van 
godes gnaden to Dennemarken etc. koninginne, inneholdende de vordracht uppe 
achtehundert Rinsche guldene jarliker renthe, dar van dat datum is MCCCCLXX 

amme sonnavende vor unser leven fruwen dach visitationis, de ander breff ludende 
unde anhevende is aldus: "Wy Christiern, van godes gnaden to Dennemargken 
ete. koningk, inneholdende, dat zine gnade zyn vulbord unde gantzen willen to 
deme vorberorten breve in mathen de inneholdet gegeven hefft etc. darvan dat 
datum is MCCCCLXX amme sonnavende negest na Petri unde Pauli der hilgen 
apostell dage.”) Item de derde breff ludende unde anhevende is aldus: Ick 
Hinriek van Alevelde knape, ete. darinne he under anderen bekennet, dat he 
der ergemelten vorstinnen, sodanne vorberorte summen, alse achtehundert Rinsche 
gulden uth der gantzen vogedie to Rendesborch jarlikes geven will, mit deme 
slotloven offt sodanen tyns uppe de termine in deme hovetbreve uthgedrucket 
nicht en betalet en worden, darvan dat datum is veerteynhundert imme tzoven- 
tigesten jare amme avende sunte Michaelis des hilligen Artzengels?) Item de 
vierde breff anhevende is aldus: Wij Dorothea van godes gnaden to Denne- 
margken etc. koninginne, unde is inneholdende vyffundetwintich hundert Rinsche 
gulden, heerkomende van jarliken bodageden tynsen, der here Gerd, greve to 
Oldenborch, der ergemelten fruwen Margareten forstinnen nastendich pleghende 
was, darvan dat datum is MCCCCLX X amme sonnavende vor unser leven fruwen 
dage visitationis.) ltem de veffte unde lateste breff anhevende is aldus: Wij 
Dorothea van godes gnaden to Dennemargken etc. koninginne, unde is inne. 
holdende veerhundert Rinsche guldene to betalende uppe Pinxsten, alse men 
scrifft int jar LX XII, darvan dat datum is XIIIIC darna imme LXX jare, amme 
fridage na sunte Jacobi dage des hilligen apostels.) Welke vorscreven breve 
alle wij erberorten borgermester unde radmanne der stadt Lubek, so boven 
gescreven steid, angenamen unde entfangen hebben, umme desulven bij unse 
breve yn gude vorwaringe to leggende, unde willen sodanne erscreven breve 
samptliken offte besunderen eren gnaden offte eren vulmechtigen, der se bij uns 
mit desseme sulven breve unde erer noochafftigen qwitancien schickende werdet, 
wedderumme overantworden, id en were denne sake, dat god nicht en wille, dat 
sodanen breven ungeraedt van vures edder anderen tovelligen sake wegen 
beschege, denne so schole wij dar vor nicht geholden sunder der truwen hand 
gansliken entslagen wesen, ane argeliste unde alle geveerde. In tuchnisse unde 


P) Juni 30. 
*) Juni 30. 
*) September 28. 
*$) Juni 30. 

orkunde der warheid so hebbe wij unser stadt secretum witliken hengen heten 
beneven an dessen breff, de geven unde screven is na Cristi unses heren gebord 
MCCCC darna imme LXX jar, amme dinxstedage na sunte Gallen dage. 


Nach dem Entwurf auf Papier. 


654. 


Der Rath von Lübeck schreibt dem Rathe von Kiel, dass er das Ansinnen des 
Königs Christian, ihm eine Anzahl Bewaffnete zu stellen, mit Rücksicht 
darauf, dass Lübeck selbst dem Könige eine noch grössere Ansahl stelle, 
ablehnen möge. 1470. October 25. 


Unsen fruntliken grud unde wes wy gudes vermogen tovorn. Ersamen 
guden frundes unde leven getruwen. Juwen breff mit dem breve, so de irluchti- 
geste hochgeborn furste unde here, her Cristiern, der ryke Dennemarken etc. 

koningk, an juw gescreven hefft darinne vorwart, hebben wij gutliken entfangen 
unde wol vernomen under andern inneholdende, dat zine gnade begerende is, 
dat gy em hundert werhafftige manne mit harnsche verteyn dage langk under 
juwen kosten lenen willen, umme de am sonnavende negest volgende!) to Itzeho 
to wesende, begerende juw to schrivende, wo gy juw in dessen stucken hebben 
scholen etc.. Gunstigen guden frunde, des begheren wy juw gutliken weten, dat 
unse wile unde gutdunckent is, dat gy juw mit sodaner uthredinghe der hundert 
mannen gutliken up uns entholden unde der nicht uthmaken, wente wy upp 
ghiffte desses breves van unsen radessendeboden, de wy [by] dem erscrevenen 
heren koninge hebben, tidinge entfangen hebben, angeseen dat wy ziner gnade 
verhundert werhafftige lenen, dat he juw umme unsen willen darumme tor tyt 
mede overseen will unde des woll to vrede is. Darna gy juw mogen weten to 
richtende. Gode deme heren zyt bevolen. Screven under unser stad secret, am 
donnersdage vor Symonis et Jude apostolorum, anno MCCCCLXX. 


Borgermestere unde radman der stad Lubeke. 


Original im Staatsarchiv zu Schleswig mit geringen Besten des Secrets. 

655. 


König Christian verlangt. von dem Grafen Gerhard von Oldenburg, dass er ein von 
ihm genommenes nach Lübeck und Hamburg gehöriges Schiff mit Gütern 
zurückgebe und von dem Bau einer Feste an der Weser ablasse. 1470. 
October 25. | 

Dominus Cristiernus, rex Dacie etc.. 

Hddele unde wolgeborne leve broder. Wy hebben dy meer dan eens 
unse bodeschop gedaen unde breve gesant der guder unde schepes halven to 
Lubike unde Hamborch to hus behorende, dorch de dyne van Husem segelende 
angehalet, unde was begerende, en sulk unde guder unvorrucket wedder gekart 
mochten hebben werden, deme so nicht en is bescheen, unse bodeschopp nicht 
wedder bij uns gekomen is, wy ock dyn antwort nicht entfangen hebben, dat 
uns allent zere vromede hefft. Ock hebben uns de ersamen van Lubike unde 
Hamborch vor sick unde van wegen mer anderer stede de Elve unde Weser 
vorsokende klegeliken vorgebracht, wu du ene veste hefft begundt to makende 
uppe der Weser, darvan de eren unde de gemene kopman villichte beschediget 
mochte werden, so ze sick befaren, dat wy ungerne zeghen. Darumme is unse 
gude meninge unde ernstlike wille, du sunder vorleggende sulke erscrevene 
schepe unde guder unvorrucket wedderkerest unde sulke erscrevene veste to 
buwende dy gentzliken entholdest. Wo dem so nicht en beschuet, gedencken de 
van Lubeke Hamborch unde mer stede van der Hanse sulkent mede belangende, 
dat nicht to lidende. Ock zint uns de van Lubeke unde Hamborch also togedan, 
wy ze in den saken, dar wy erer to rechte mechtich zint, nicht vorlaten mogen, 
men darane hulpe unde bistand to donde gedencken, darover wy mid dy to 
unwilen komen mochten unde unses seligen bruders unmundige kinder in 
schaden gebracht mochten werden. Unde deme vortowesende gedechten wy, de 
herschopp to Delmenhorst to dersulven kinder besten intonemende, umme ere 
vorderff afftokerende, wente wy ze unvordorven willen hebben. Unde wo sick 
de dinghe denne furder derwegen vorlopen mochten werden, mochtestu wol 
mercken. Unde wes desses vorscrevenen alle noch mach bedigen, des begheren 
wij dyn beschreven antwerde bij dessem unsem jegenwardigen.  Sereven to 
Nyenmunster, am donnerdage vor Simonis et Jude, anno ete. LXX. 


Gerardo, comiti de Oldemborch eto.. 


Gleichzeitige unbeglaubigte Abschrift auf Papier. 

656. 
Ein Zeugniss über marktmässigen Talg. 1470. October 28. 


 Witlik zij dat Peter van Scheven borgere to Lubeke unde Johan Smediken 
van Deventer vor deme ersamen rade to Lubeke schelhafftich gewest zint van 
wegene etlikes talges, dat de erscreven Smediken van deme erbenomeden Petere 
van Scheven gekofft hadde. Welk talcb de sulffte Johan zede valsch to wesende 
etc... Alsus vor deme rade to Lubeke zint erschenen de beschedene manne 
Hans Smalenbergh unde Hinrik Bulouw, olderlude der kersengeter binnen Lubeke 
Hans Schinkel unde Hans Pawes besetene borgere darsulves to Lubeke dar de 
genante Hans Smalenberch unde Hinrik Bulouw bij ereme eede, den ze deme 
rade gedan hebben unde Hans Schinkel unde Hans Pawes vormiddelst eren 
uthgestreckeden armen unde upgerichteden vingeren staveder eede lijffliken hebben 
to den hilgen gesworen unde wargemaket, dat se sodane taleh beseen hebben 
unde dat datsulffte taleh gud kopmans gud unde nyn valsch gud en were. 
Des denne de rad darup affzede vor recht: Na deme dat taleh gud kopmans, 
gud were, so moste Johan Smedeken dat talch beholden. Jussu consulum. Actum... 


Eintragung in das Niederstadibuch: 1470 Symonis et Jude. 


657. 


Christian I., König von Dänemark, verkauft dem Lübecker Bürger Marquard von 
Rene für 2000 mk eine jährliche Renthe von 160 mk aus dem Zolle zu 
Gottorp. 1470. October 31. 


Wy Cristiern van gades gnaden to Dennemarken Sweden unde Norwegen 
der Wende unde Gotten koningk hertoge to Slesewick greve to Holsten Stormaren 
Oldenboreh unde Delmenhorst etc... Bekennen unde betugen apenbar in unde 
myt desseme breve vor alle den yennen, de ene sseen horen offte lesen, dat wy 
na rade unde myt fulborde unser leven getruwen rede der ersereven lande 
Slesewigk unde Holsten unde mit wolbodachtem mode vor uns unse erven unde 
nakomelinge rechte unde redeliken hebben vorkofft upgelaten unde vorlaten, 
vorkopen uplaten unde vorlaten yegenwordigen yn crafft desses breves deme 
bescheden manne Marquarde van Rene borger to Lubeke zynen erven unde 
witliken hebber desses breves myt syneme unde syner erven willen vor twedusent 
marck Lub. de wy to unser fuller genoge entfangen unde vort yn der vorbenomeden 

unser lande bewisliken nodrofft unde nuth utegeven unde gekeret hebben, vor- 
sakende aller behelpinge!) geistlikes unde werltlikes rechtes der vorscrevenen 
botalinge, dat wy der nicht entfangen offt dat uns sulk gelt nicht togetellet ssy 
geworden beschedeliken in botalinge sodaner schulde, alse wy unsen guden 
mannen unde leven getruwen dersulven lande Slesewick unde Holsten schuldich 
weren, hebben gekeret unde utegeven laten hundert unde sostich mark 
Lub. iarliker ewigen rente in unde uth unsem gantzen tollen to Gottorpe unde 
allen dessulven tolnen upkomen, welke hundert unde sostich mark iarliker ewigen 
rente unse tolner to Gottorppe tor tidt wesende in gudeme graven pagimente, 
alse denne bynnen Lubeke unde Hamborch genge unde gheve is, butene beschedene 
alle hole pennynge alle yar yn de achtedagen sunte Martens bynnen deme Kyle 
yn Goslick Myddelborges des borgermesters huse unde syner nakomelinge besitter 
dessulven huses umbeworen unde ane alle togeringe uthe deme erscrevenen tolne 

to Gottorppe unde dessulven ersten unde wissesten gelde unde upkome vor allen 
anderen unsen uthgaven schulden unde plichtigen renten umbeworen schall vornogen 
unde botalen dem yennen, de genante Marquart van Rene syne erven offte 
hebber desses breves myt ereme willen mit nogeafftigen quitantien breven dar- 
umme sendende werdet. Unde de ok sulk gelt unde rente tor tidt tome Kile 
borende unde halende wert, schall yn unseme sekeren veligen geleide uth unde 
to hus yn unsen landen unde gebede woll vorwaret wesen unde leiden en iegen- 
wordigen in crafft desses breves vor alle deyenne de umme unsen willen don 
unde laten willen unde scholen. Wy willen ok dat de ersame her Hermen 
Douwman prester, nw tor tid unse tolner to Gottorp, nw strax unde sunder furder 
vortoch unde alle syne nakomelinge tolner darsulvest tor tid wesende ore opene 
breve myt eren anhangeden ingesegelen vorsegelt deme vorscreven kopere geven 
unde yn de stadt Lubeke schicken scholen, dar ane se beloven scholen yn der 
besten wise, dat se alle yar de bavenscreven hundert unde sostich marck renthe 
uthe den ersten wissesten gelde unde upkome des vorscreven tolnes, er ienich 
ander gelt dar uth betalet wert, so baven screven steit, gutliken unde unbeworen 
willen vornogen unde betalen. Weret ok dat in sulker betalinge to geringe 
beschege, darumme bewislick schade beschege offte merklike kost gedan worde, 
denne mach de vorsereven kopere unsen tolner tome Kile ynesschen, dar he 
sunder alle insage ynriden unde witlick, ynleger up unse kost unde eventur 


1) Zweimal geschrieben. 

truweliken holden unde dar nicht utscheden schall sunder des ersereven kopers 
willen unde vulborde, unde de bedagede rente mit deme geledene schaden unde 
kosten gensliken syn vornoget unde betalet. Wanner avers unse tolner stervet 
offt doch affgesettet worde offte affkore, denne scholen wy unse erven offte 
nakomelinge nynen anderen tolner to Gottorp weddersetten, id en sy offte boschee 
mit des baven screven kopers unde hebbere desses breves willen unde vulborde. 
Wy willen unde scholen ok sulken toln van Gottorppe unde eynen anderen wech 
nicht leggen edder den umme dryven laten deme vorsereven koper yn syneme 
hovetsummen unde rente to vorfange unde schaden. Weret ok, dat got vorhoden 
wille, unse tolner to ieniger tidt vorsatich wurde in botalinge sulker rente, denne 
schall id wesen mit unseme unser erven unde nakomelinge willen unde vulbord, 
dat de genante koper den tolner aller dinge affsetten unde enen anderen eme 
boqueme up unse kost wedder yn syne stede setten, de sulken tolne darsulves 
yn allermate so wontlik is boren unde entfangen unde en ere rente vornugen 
unde botalen schall yn aller mate so bavenscreven steit, darane wy unse erven 
unde nakomelinge offte yemant van unser wegen en nenerleye hinder offte 
wedderstall don offte don laten willen offte scholen ane alle argelist. Men den- 
sulven tolner, den he zo tor tid settende werdt, willen wy boschuttet unde 
beschermet hebben unde holden gelick anderen unsen undersaten unde hoffgesynde. 
Weret ok sake, dar got vor sy, dat twischen uns unsen erven nakomelingen 
landen unde luden uppe de ene unde den van Lubeke uppe de anderen siden 
yenich unwille twydracht krich offt orloge entstunde edder upgehaven worde, dat 
schall deme vorscreven Marquarde van Rene zynen erven offte hebbere desses 
breves nicht to verfange wesen unde wy unse erven edder nakomelinge offt de 
tolner tor tid wesende scholen uns dar nicht mede entschuldigen offte entschuldiget 
hebben. Unde wy koningk Cristiernum vorbenomet vor uns unse erven unde 
nakomelinge hebben den genanten Marquarde van Rene syne erven unde hebbere 
desses mit ereme willen gewiset geforet unde gesettet yn de fredesamen bosittinge 
unde rouweliken brukinge des vorscreven tollen unde allen upkomyngen dessulven, 
wisen foren unde setten en darin in crafft desses breves unde wy willen unde 
scholen eme darane alle dinck keren tome besten sunder alle argelist unde 
schaden. Doch hebben wy uns unsen erven unde nakomelingen beholden, dat 
wy de erscreven hundert unde sostich marck rente alle yar yn den achte dagen 
sunte Martens vor twe dusent marck wedderkopen mogen den hovetsummen mit 
der pliehtigen rente nastanden schulden bewisliken schaden unde kosten bynnen 

der stad Lubeke uppe desulven tid sunder synen schaden tosamende umbeworen 
myt guden groven pagmente, alse dar denne genge unde gheve is, buten beschedene 
alle hole gelt to betalende. Wy synt ok plichtich en den wedderkope eyn gantz 
yar tovoren yn onsen opene besegelden breven witliken tovorkundigende. Alle 
vorscreven stucke unde artikele loven wy koningk Cristiernn vorbenomet vor uns 
uns erven unde nakomelinge den vorbenomeden Marquarde van Rene zynen 
erven unde hebbere desses breves myt oreme willen stede vaste unde unvor- 
braken in guden truwen unde gantzeme geloven to holdende ane alle list nye- 
funde ynsage offte yenige bohelpinge geistlikes edder werltlikes rechtes. To 
merer orkunde sekerheit unde vorwaringe hebben wy koningk Cristiernn vorbe- 
nomet unse koningklike secretum witliken hengen heten an dessen breff unde 
wy Albertus van gades gnaden bisscop to Lubegke hebben to merer witlicheit 
unse ingesegell mede hengen laten an dessen sulven breff. Gheven to Segeberge 
na der bort Cristi unses heren dusent verhundert jar darna imme soventigesten 
amme avende alle godes hilligen. 


Abschrift aus dem Ende des 15. Jahrhunderts. 


658. 


König Johann bestätigt die vorstehende Verschreibung seines Vaters. 1470. 
October 31. 


Wy Johan van godes gnaden to Dennemarken Sweden Norwegen der 
Wende unde Gotten konynck unde des irluchtigesten hochgebornen forsten unde 
heren heren Cristierns to Dennemarken Sweden Norwegen der Wende unde 
Gotten koninges hertogen to Slesewigk greven to Holsten Stormarenn Oldenborch 
unde Delmenhorst ete. unses gnedigen leven hern unde vaders ssone. Bokennen 
unde betugen apenbar in unde myt desseme breve vor alssweme sso alse denne 
de obgenante unse gnedige leve here vader unde unse gnedige leve frouwe unde 
moder myt vulborde unde rade orer getruwen reder deme ersamen unde boscheden 
Marquart van Rene borger to Lubeke in unde uth deme tolne to Gottorppe 
hebben vorkofft hundert unde sustich marck yarliker ewigen rente vor twintich 
hundert marck hovetstols, so de breve darup vorsegelt under lengeren under- 
schede uthwisen unnde inholden unde wy des uterliken zin borichtet, dat wy 


na rade unser leven getruwen desulven breve unde kop in allen oren puncten 

unde artikelen, gelick offt de van worden to worden hir mede ingescreven 
stunden unde wy sodane hovetsummen to unser genoge entfangen hebben, con 
firmeret befulbordet bevestiget unde bostediget hebben, confirmeren befulborden 
bevestigen unde bestedigen de ok yegenwordigen in crafft desses unses breves 
unde laven de ock vor uns uns erven unde nakomelinge stede vaste unvorbraken 
to holdende, nenerleie uthnemijnge nijefunde behelpinge geistlikes offte werltlikes 
rechtes offte yeniger list dar entegen to brukende offte to netende, dar mede 
sulke edder desse breve offte kop gekrencket offte gebraken mochten werden. 
Des to merer orkunde zekerheit unde vorwaringe hebben wy koningk Johan vor 
uns unse erven unde nakomelinge unse secretum hengen heten an dessen breff. 
Geven unde screven na Cristi gebort dusent veerhundert darna amme soven- 
tigesten jare amme avende aller gades hilligen. 


Abschrift aus dem Ende des 15. Jahrhunderts. 


659. 
Zeugniss des Rathes zu Nymwegen über geseichnetes Tuch. 1470. October 31. 


Wii burgermeister, scepen ende rait der stat van Nymegen doen kont 
allen luden certificiende overmyts desen onsen apenen brieff, dat wij huden op 
dath datum disses briefs alhier in onser stat in Gerit Kerskorfs onses burgers 
huyss op enen wagen gesyen heben een terlingh Engelsche laken, geteykent mit 
deser mercken [Waarenmarke| ende een pack laken geteykent mit deser mercken 
[Waarenmarke) ende die vuerman sacht ons, dat hy die laken van Antworpen 
gebracht hed. Orkond der wairheit der stat secret segell hirop gedruct. Gegeven 
int jair onses heren dusent vierhondert ende tsoeventich op alre heiligen avont. 


Original mit Papiersiegel unter dem Text. 


660. 
Claus Rantzow bittet den Rath von Lübeck, die demselben zur Aufbewahrung über- 
gebenen Urkunden dem Dethard Holthusen zurückzugeben. 1470. Nov. 3. 


Ick Clawes Rantsouw, selien heren Scacken son, entbede juw ersamen 
wijsen borgermesteren unde radmanne der stad Lubeke mynen fruntliken deinst 
unde allent, wes ick mehr leves unde gudes vermach to allen tijden unde bidde 

deinstliken, dat juwe leve deme ersamen Deterd Holthusen, myneme werde, van 
myner wegen willen antwarden sodane breve, alse gij van myner wegen in 
bewaringe hebben unde in eneme nassche mit myneme segele besegelt etc. Ick 
sende juwer wijsheit juwen breff wedder, den gij my darupp to eyner witlicheit 
vorsegelt hebben. Wen juwe ersamheit sodane breve Deterd Holthusen van 
myner wegen geantward hebben, so schelde ick juw unde juwe nakomelinge vor 
my unde myne erven derhalven qwijd leddich unde loss unde hebbe des tor 
witlicheit myn ingesegel nedden gedrucket uppe desse scriifft, dede geven unde 
screven is to Salsouw, anno domini etc. LX X, amme sonavende na omnium sanctorum. 
9 


Original auf Papier mit aufgedrückten Siegel. 


661. 


Der Priester Dietrich Heymesad verkauft den Vorstehern des Heil. Geist- Hauses 
von einer Rente von 90 mj, die er von Goslik von Ahlefeld aus den 
Dörfern Gettendorf, Niendorf und Revensdorf bezieht, und von denen er 
ihnen früher schon 36 mk verkauft hat, nochmals 14 my für 200 mk 
unter Vorbehalt des Rückkaufs. 1470. November 10. 


Ik Theodericus Heymesad, prester, seligen Johan Heymezades wandages 
werkmesters tom Dome bynnen Lubeke zone. Bekenne unde betuge opembar 
in unde mit desseme breve vor alsweme, so alse ick den ersamen unde vorsich- 
tigen mannen, heren Bertolde Witijk unde Johanne Westvael, borgermesteren 
der stad Lubeke, nu tor tijd vorstenderen des Hilgen Geistes godeshuses darsulves, 
unde eren nakomelingen vor sosshundert mark hovetstoles vorkofft hebbe soss- 
undedertich mark jarliker ewiger renthe in unde uth sodanen negentich marken 
ok ewiger jarliker renthe, de my de duchtige knape Gosslik van Alevelde jarlikes 
schuldich is to gevende in unde uth zinen dorpperen unde guderen namliken 
Gettorppe Nyendorpe unde Revenstorpe, alse dat de breve van den vorscrevenen 
vorstenderen unde my darup gegeven unde vorsegelt wol clarliken uthwisen. 
Aldus so hebbe ick en noch in unde uth densulven negentich marken renthen 
vorkoft veertein mark jarliker ewigen renthe vor twehundert mark hovedstoles, 
de ick to myner genuge upgeboret unde vort in myne notroftige nuth gekeret 
hebbe, welke veerteyn mark renthe mit den vorscrevenen sossundedertich marken 
renthe ik unde myne erven den vorserevenen vorstenderen [unde] eren nakomelingen 

scholen unde willen betalen alle jar in den achte dagen sunte Mertens bynnen 
der stad Lubeke uppe unse egene kost arbeit unde eventur. Weret aver sake, 
dar god vor sy, ick edder myne erven darane vorsatich wurden, denne mogen de 
vorscrevenen vorstendere sick der erscrevenen renthe deger unde all benalen unde 
de manen utli den vorscrevenen dorppen unde guderen na alleme inneholde der 
hovetbreve darup vorsegelt by den erbenomeden vorstenderen in vorwaringe 
liggende unde dersulven hovetbreve so vullenkomeliken darto bruken, offte en de 
sulven gegeven unde vorsegelt weren. Unde de vorbenomeden vorstendere vor 
sick unde eren nakomelinge hebben my unde mynen erven gegund, dat wy 
sulke erscrevene veertein mark renthe alle jar afkopen mogen in den achte 
dagen sunte Mertens vor twehundert mark hovetstoles, en den wedderkop in 
den achte dagen to Pinxsten tovoren witliken to vorkundigende To merer 
zekerheid unde vorwaringe hebbe ick Theodericus Heymesad vorbenomed vor my 
unde myne erven myn ingesegell mit gudeme vrijeme willen hengen laten an 
dessen breff Unde to merer tuchnisse unde witticheid hebben wy  Hinrik 
Gremmolt unde Jacob Richerdes, borgere to Lubeke, alse tuge van dem erscre- 
venen heren Theoderico hirto gebeden, unnse ingesegelle mede hengen laten an 
dessen sulven breff Gheven bynnen Lubeke na der bord Cristi unses heren 
dusend veerhundert jar darna im soventigesten, am avende sunte Martini des 
hilgen bisschoppes. 


Original mit drei anhängenden Siegeln. 


662. 


Vorkehrungen des Amies der Bernsteindreher zum Besten ihres Amtes. 1470. 
November 11. 


Hans Bole borger to Lubeke vor desseme boke hefft bekant, dat he van 
den olderluden des amptes der paternostermakere binnen Lubeke to ziner genoge 
hefft entfangen sosshundert unde sossundedortich mark Lubesch, de eme datsulffte 
ampt schuldich was van etlikes bernstens unde anderer resschap wegen, to deme 
erscrevenen ampte denende, dat eme datsulffte ampt affgekofft hadde. Unde de 
erscrevene Hans Bole hefft darmede vor zij unde zine erven vorlaten unde 
vorlet de erscrevenen olderlude unde dat gantze ampt der paternostermaker unde 
ere nakomelinge van der wegen van aller furder ansprake tosage unde maninge 
to enem gantzen vullenkomenen ende gentzliken qwijd leddich unde los. Unde 

de erscrevene Hans Bole hefft zik des furder vorwillet, dat he na dessem dage 
dat vorscrevene ampt nergen meer arbeiden, dem ampte nergen mede to vorfange 
wesen noch nemande sterken wille noch mit stene mit gelde edder nergen mede 
vermiddelst zijk sulves edder iemande anders, sunder argelist, so dyt dorch de 
ersamen heren Bernd Dartzouwen unde Hermen Sundesbeke radmanne unde 
richtevogede to Lubeke fruntliken is: gedegedinget worden.!) 

7 Eintragung in das Niederstadibuch: 1470 Martini. 


663. 
Bürgermeister und Bath zu Stockholm beurkunden, dass der Lübecker Bürger Hans 
Drosedow 940 mX an Kupfer und Geld wegen des verstorbenen Königs 
Karl [Knutson) zu treuer Hand hinterlegt und Peter Kopman dem 
Drosedow 340 mk anvertraut hat, von denen 20 mk zurückgegeben sind. 
1470. November 12. 

Juw ersamen wisen mannen heren borgermesteren unde radmanne der 
stad Lubek, unsen sundergen guden vrunden, don wij borgermestere unde rat- 
manne tome Stocholme kunt, witterlijk apenbare betugende in unde mit crafft 
dusses breves, wo dat van dage is vor uns gekamen uppe unse radhus vor rad 
unde gerichte irschenen, de beschedene Detmar Predyker, kopman van der 
Dudeschen Hense, alse he mit rechte scholde unde mochte, mit synen lyffleken 
upgerichten vingeren unde utgestreckeden armen to den hilgen geswaren staveder 
eede, de ede gedan unde nicht vorlaten, dat he nw in korten tyden vorleden 
hebbe gutleken avergeantwardet, handlanget to truwer hand to vorwarende gedan 
unde neddergesat negenhundertundevertich mark by den ersamen Hinrek 
Drosedowen, borgere to Lubek an kopper unde gelde, van wegen unses zeligen 
koning Karls, deme god gnade. Dergelik swor ok Peter Kopman to den hilgen, 
dat he desgelyk an guden truwen dede antwarde, neddersette unde bevol erge- 
nantem Hinrek Drosedowen dreehundert unde. vertich mark, van welkerme 
peninge summa he dosulves wedder averantwarde vorbenomeden Peter Kopman 
twintich mark unde alse dusse zaken sint vor uns beswaren, wargemaket unde 
gesekert vor rad unde gerichte, also betugen wy dat vordan mit krafft desses 
breves unde ingesegele Datum Holmis feria secunda proxima post festum 


Martini beati episcopi, anno domini MCDLXXmo. 
_ 0L Original mit Siegeleinschnitt. 


!) Hans Bole war Mitglied des Amts und hat sein Versprechen, insbesondere dass er selbst nicht 
mehr arbeiten wolle, am 19. December eidlich wiederholt. 

664. 
Bericht des Syndicus Johann Osthusen an den Rath von Lübeck. 1470. Nov. 23. 


Min willige berede denst mit vermoge alles guden tovorn. Ersamen 
wisen ghunstigen leven heren. Na legenheit des keyserliken hoves unde na der 
tijd, als juwen wisheiden am latesten by Hanse Prussen myne schriffte ton 
handen sin gekomen, darup ik van densulfften bette nu juwe uterlike meninge 
des privilegii, als wol van noden were gewest, nicht hebbe mogen weten, bin 
ik derhalven zake wegen, alze ik juw, wil got, wanner ik by juw kome, personlik 
werde berichtende am mandage na Martini negest vorgangen!) van Gretz, dar de 
here keyser is ut deme hove tho hus wart unde am mandage sunte Elizabeten 
dage? to Wene ingereden, in meninge wanner ik over den wech gude selschup 
hedde gehad, denne mit den ersten by juwen wisheiden to sinde. Aver, leven 
heren, so darna des andern dages Albrecht, juwe gesworne bode, mit juwen 
schrifften by my gekomen is, des ik bin gantz erfrouwet. Kennet got, unde 
wol nutte were, dat ze my er benalet weren, hebbe ik altohand de lesende wol 
 vornomen unde de reyse to hus ward affgestellet unde wedderumme to Gretz to 
treckende vorgesath, dar ik mit der hulpe godes mit den alderersten ane sument 
denke to wesende, darsulves sodanne zake des privilegii na juwen willen, alz 
vele my mogelijk is, to expedierende. Ik wolde wol, dat my juwe soriffte eer 
gehantbracht weren, wente de here marggrave Albrecht van Brandenborch is nu 
mit groter herschup mit verhundert perden in den keyserliken hoff gekomen, 
befruchte ik my dat ik so drade na mynen willen nicht moge gevordert werden, 
derhalven dat danne swarlijk is, audiencien to hebbende, doch werde ik darbij 
vlijit unde arbeit nicht sparen.  Vurdermer, ersamen leven heren, van den 
keyserliken breven, umme de bynnen Nurenberg effte furder in juwe beheltnisse 
to bringende effte my derhalven nutte unde radsam beduchte to sinde, den vor- 
gemelden boden by my to beholdende ete, vormode ik my wol, nu my de bode 
buten deme hove hefft gefunden, scholde ik en danne by my so lange 
beholden, bette ik wedderumme in den hoff kome, unde darto de tijd over, 
bette ik expedieret werde, alz ik hope, dat en sodanes juwe meninge nicht zij. 
 hirumme so hebbe ik dat affgestellet. Mochte ik aver altohande expediencien 
hebben gehad, hedde ik danne den boden by my beholden unde ene mit den 

breven belastet. Doch nu tor tijd sende ik juw by densulfften des keyserliken 
breves der groten Prusschen zake in warhafftich vidimus unde transumpt, dat ik 
to Wene na mynen bedunken to juwen besten uthgerichtet hebbe, umme, dat 
got kere, efft de hovetbreff vorrucket worde, dat gy allikewol darvan bewis 
hedden. Unde begere, juw vurder to wetende van wegen der drehundert 
Ungerschen gulden, darvan juwe scriffte melden, dat juw Pankras Sigerstorff 
berichtet hebbe, he to Wene by zinen werde tom Roden Herte bestellet hebbe, 
dat ik dar nenerleye gelt hebbe konen uthforsschen, dat de genante Pangras 
an my bestellet hefft, mer Pangras unde Heintz Rummel hebben vormals 
samptliken an  mynen  dener gescreven, dat he to  myner behouff to 
Wene by eynem borger Ruprecht Reme genant twehundert Ungersche gulden 
bette int drehundert moge upboren, derhalven ik van Ruprechte in vortijden 
anderthalff bundert Ungersche unde viff Rinsche gulden vor twehundert Rinsche 
gulden gerekent hebbe entfangen unde darenboven nu am latesten vefftich 
Ungersche gulden.  Darto hefft my Hans Vrancke van Nuremberg itzunt to 
Wene dusent Rinsche gulden effte so vele Ungersche, alz zijk darvor geboret, 
dat ik de to juwen zaken twisschen dijt unde der hochtijd des festes to Wynachten 
by em schole vinden, nademe alze dat Ulrich Rotermund an en hefft gescreven, 
togesecht, darto ik my gantzliken late unde denke morgen, wel got, my uppe den 
wech bette to Gretz to makende unde my van danne by juwe wisheide to 
vogende, wanner ik juwe zake uthgerichtet unde bestellet hebbe mit den aller- 
ersten ane sument, und in all na juwen schrifften unde willen to donde mit 
der hulpe godes, de juw wille sparen to langen tijden salich unde gesund. 
Sereven tor Nuwenstad under mynen signete am vridage vor Katherine virginis 
anno etc. LX X? Johann Osthusen, juwe willige dener. 


Aufschrift: Den ersamen wisen mannen, heren borgermestern unde rad- 
mannen der stad Lubeck, mynen besundern leven heren. 


Original auf Papier mit Spuren eines Signets. 


665. 
Bücher werden zum Verkauf nach Riga und RBeval gesandt. 1470. November 25. 
Hans Koke vor desseme boke hefft bekant, dat he van Corde Hurlemanne 
unde Ambrosio Segeberge zineme swagere borgheren binnen Lubeke to ziner 


genoghe hefft entfangen twe bibulen veffteyn psaltere unde twintich canone 
90 

gedrucket, de he denne uppe dersulfften Cordes unde Ambrosiess gewin unde 
vorlust na Rijge an Corde Romere unde na Revell an Marquarde van der Molen 
overgesand hebbe, de denne Bertolde van der Heide borgere to Revell sodane 
twe bibulen veffteyn psaltere unde twintich canone overantworen scholen unde 
wes Hans Kock darvor to ungelde hefft utgegeven, dat schal eme Bertold van 
der Heyde gudliken weddergeven unde entrichten, so de genante Cord unde 
Ambrosius des vor desseme boke bekanden dergeliken. Actum ... 


Eintragung in das Niederstadibuch: 1470 Katherine virginis. 


666. 


Bevollmächtigte des Raths von Lüneburg schlichten einen Streit, welchen die Brüder 
Origis und Rudolf von Hodenberg mit den Rüthen der Städte Lübeck 
und Hamburg hatten. 1470. Dezember 4. 


Vor alle den jennen, de dessen openen breff zeen effte horen lesen, 
bekennen wij Harttich Schomaker, borgermeister, unde Hinrick Witigh, radman 
to Luneborch, opembar betugende. So denne de ersamen vorsichtigen heren 
borgermeistere unde radmanne der stad Hamborch, eyns, unde de duchtigen 
Ordghys unde Roleff von Hudemberge broder knapen, des anderen deles, ichtes 
welker tosprake halven, de de van dem Hudemberge to den von Hamborch 
vormeenden to hebbende, alse von wegen der nagelatenen gudere Hillen Eggerdes 
bynnen Hamborch vorstorven, de de vom Hudemberge vor ere egenen anspraken 
hebben, unde enes jungen, de ok ere egen wesen unde en von Heyne Kroger, 
borger to Hamborch, entforet sin scholde, unde umme viff Rinisch gulden, de 
Ordgis erbenomed enem genomet Cord Penteshorn, umme de Hinrike van der 
Heyde to antwerdende, gedan hebben scholde ete, wente herto unwillich 
twystendich unde schelhafftich gewest sint, darumme de vom Hudemberge mit 
eren helperen unde biliggeren an der ersamen van Lubeke unde Hamborch 
undersaten in eren vogedien to Bergerdorp unde Rypemborch en samptliken 
togehorende anefangk gedan unde sik an se mit gefengknisse unde berovinge 
erer guder ersocht hebben. Des de irluchtige hochgeborne forste unde here, 
her Otto, hertoge to Luneborch unde Brunswijgk, alse de van Hamborch desse 
sake by sine gnade in rechte to schedende gesettet, se deshalven up dessen 
jegenwardigen dach binnen Luneborch mit den von Hudembergh to dage unde 

de geduchtigen knapen, siner gnaden rede, Clawes van Bothmer unde Otten 
Haverbeer darmede bygefuget hefft etc: also hebben wy Harttich Schomaker 
unde Hinrk Witik van dem ersamen rade to Luneborch sunderges darto 
geschigket, up dat de sake ford in unwillen nicht vorbreydet, men to fruntliker 
schigkinge unde vlege komen mochte, an de erbenomeden parte unde der 
ersamen von Lubeke radessendeboden, hern Hinrike van Stiten unde hern Cord 
Moller hiir jegenwardich wesende, alse den van Lubeke desse sake mede andrepet, 
indeme sulk anefangk an beyder stede undersaten gescheen is, erlanget, dat se 
alle ere desser saken geschele unde gebreke, wo sik de allenthalven en entwischen 
erhaven unde went an dessen dagh verlopen mogen hebben, to vuller macht up 
uns endliken to schedende gesettet hebben.  Darup wij se na ereme gantzen 
vorblyve frundliken gevredet vorsonet unde gudliken gescheden hebben in desser 
nabescreven wyse: Int erste hebben de van Hudemberge alle de gefangenen 
rer schattinge, de noch nicht is uthegeven, unde darto ere borgen alles gelofftes 
en gedan mit hande unde muude qwith leddich unde los gegeven unde aller 
dinge vorlaten. Ifft ok de van Hudemberge eren egenen jungen, de en entfromdet 
schal wesen, dergeliken ok Cord Penteshorn in der van Hamborch gebede anqueme 
unde se samptliken edder besunderen worumme mit rechte beclagen unde so up 
se wes erlangen konde, schall desser vorschedinge unvorfenglik wesen. Unde 
hijrmede schal alle desse twystige sake twischen den erbenomeden parten to 
enem gantzen ende gescheden sin unde bliven. Darup de erbenomeden van 
Hudemberghe vor sik, ere erven, helper, helpers helper unde biligger unde de 
van Hamborch durch den ersamen hern Hinrike Murmeister, in wertliken rechte 
doctor, eren burgermeister, vor de van Hamborch, ere borger inwoner unde de 
eren hebben eyn deel dene anderen mit handgevender truwe ene gantze zone 
togesecht unde gegeven, de stede vast unde unvorbroken wol to holdende unde 
also geholden to werdende to bestellende, alle geverde unde behelp hirvan uth- 
gesloten. Unde wente nu sulke vorgerorde frundlike also in unser Clawes van 
Bothmer, Otten Haverbeer, von unses gnedigen heren hertogen Otten wegen 
darto gefuget jegenwardicheyd unde medebelevinge vermiddelst uns Hartich 
Schomaker unde Hinrik Wytik also gescheen is unde redelik is, der warheyd 
tuchnisse to gevende, so hebben wij unser jewelik sin ingesegel umme bede 
willen der erbenomeden parte to dessem breve, der dree sint eyns ludes, der 
.ene by den van Lubek, de andere by den von Hamborch unde de drudde 

by den von Hudembergh is, tor witlicheyd heten hengen.  Gescheen unde geven 
to Luneborch, na godes bord veerteynhundert im soventighsten jare, am dage 
Barbare der hilligen jungkfrouwen. 


Original mit den vier anhängenden Siegeln. 


667. 


Kaiser Friedrich III. schreibt dem | Rathe von Lübeck wegen einer bei dem 
Reichskammergericht eingebrachten Klage in einer Bausache. 1470. 
December 8. 


Wir Friderich von gotts gnaden Romischer keyser, zu allen tzeiten 
merer des reichs, zu Hungern, Dalmacien Croacien kunig, hertzog zu Osterreich 
und zu Steyr ete.. Embietten den ersamen unsern und des reichs lieben getrewn 
burgermeister und ratt der stat Lubecke unser gnad und alles gut.  Ersamen 
lieben getrewn. Uns hat unser und des reichs lieber getrewr Hanns von 
Northeim furbracht, wie im Robecken Nigenmarkht, ewer burgere, auf seines 
vaters grund und podeme ein new mawr und gepew gesetzt, das im und seinem 
vaterlichen erbe zu merkhlichem schaden und abpruch kome, und uns demuticlich 
anruffen und gebeten, im hirinne gnediclich zu fursehen. Wann nu nit billichen 
were, das der gemelt Northeim durch solks an seinem vaterlichen erbe und gut 
verletzt und zu schaden pracht werden solle, darumb so emphelhn wir ew ernstlich 
gebietend, das ir die gemelten mawr und gepew durch ewr wercleut und annder 
wie sich dann zu solichem gepuret, eigentlich beschawen lasset und, soverre ir 
findet, das der genannt Northeim uberfarn und auf sein vetterlich erb und grunt 
gepauet wer, alsdann den oberurten Nigenmarkht, ewrn burger, dartzu haltet und 
mit ernst darob seit, schaffet und bestellet, damit er solich unpillich gepew und 
uberfart, auch demselben Northeim den kosten und schaden, darein er ihn des 
halben geweist hab, abtue, wo er aber rechtlich enreed dawider zu haben ver. 
meinet, uns alsdann gestallt und gelegenheit der sachen schrifftlhichem under 
ewrm insigl eigenntlich verkundet, damit wir uns in unserm keiserlichen camer- 
gericht auf die ladung, so wir deshalben wider denselben ewrn burger ausgeen 
lassen haben, im rechten wissen zu richten. Sonnderlich so gebieten wir ew von 
Romischer keyserlicher macht ernstlich und vesticlich, das ir wider den genanntn 
Hannsen Northeim, sein vater muter noch ir gut, alldieweil die sachen vor uns 

und unserm keiserlichen camergericht im rechte unentscheiden hannget, nichts 
furnemet handlt noch tut noch sy in einichen wege bekumert beleidigt oder 
beswert noch yemannd anderm heimlich noch offennlich zu tun vergonnet noch 
gestattet in kein weise, als lieb ew sey unser und des reichs swere ungnad zu 
vermeiden. Daran tut ir unser ernstliche meynung. Geben zu Gretz, am achten 
tag des moneds Decembris nach Cristi geburde virzehenhundert und im syben- 
zigisten, unser reiche des Romischen im einsunddreissigisten, des keysertumbs im 
newnzehenden und des Hungrischen im zwelifften jarenn. 
Ad mandatum proprium domini imperatoris. 


Original auf Papier mit Besten des aufgedrückten Siegels. 


668. 


Bertold Witik, Bürgermeister, Ludeke Bere, Rathmann in Lübeck, Vorsteher der 
Marien-Kirche, und der Werkmeister Christoph Heyelsberg bekennen, dass 
sie eine Verschreibung der Brüder Friedrich und Werner von Bülow 
über 2000 mX in Bewahrung haben, von welchen 600 mk dem Dom- 
kapitel, 370 mk dem Rathe von Lübeck und 1030 mk der Marien- 
Kirche gehören. 1470. December 20. 


W;; Bertold Witick, borgermester unde Ludike Beer, radmann der stad 
Lubeke, nu tor tijd vorstender, unde Cristoffer Heyelsberch, werckmester der 
kercken unser leven vrouwen darsulves, bekennen opembare betugende vor uns 
unse erven unde nakomelinge in unde mit desseme breve vor alsweme, dat wij 
sodanen hovetbreff, alse de gestrenge her Werner van Bulouwe unde.de duchtige 
knape Frederick van Bulouwe, brodere, in nabescrevener wise up twedusent mark 
vorsegelt hebben, mit dem wilbreve van dem irluchtigen hochgebornen fursten 
unde heren, hern Johans, hertogen to Sassen, Engeren unde Westvalen darup 
gegeven unde vorsegelt to uns to truwer hant genamen unde entfangen hebben, 
in der gerwekamer unser leven vrouwen kercken liggende in guder vorwaringe 
bij also, offte dat genante capittel sulker vorserevenen breve behoff hedde edder 
hebbende worde, umme ere renthe darmede to bemanende, denne so scholen unde 
willen wij en denne gutliken overantwerden so beschedeliken, dat se uns de 
denne wedder in de gerwekameren vorscreven in vorwaringe bringen scholen. 
Des denne van den vorscrevenen twendusent mercken deme werdigen capittele der 

domkercken to Lubeke sesshundert marck, deme ersamen rade to Lubeke to 
behoff des testamentes seligen Ludikens van Celle drehundert soventich marck 
unde uns vorstenderen unde werckmester unde unsen nakomelingen erbenomet 
dusent unde dortich mark Lubesch hovetstols tokomen, so desulften breve dat 
clarliken uthwisen. To merer orkunde unde sekerheit hebben wij Bertold Witick 
unde Ludike Beer vorstender vorbenomed vor uns unde unse nakomelinge unde 
van wegenne des erscrevenen werckmesters unse ingesegele witliken heten 
hengen beneden an dessen brefl, de geven unde screven is na Cristi gebord 
unses heren dusent veerhundert am soventigesten jar, am avende Thome des 
werdigen hilgen apostels. 


Original mit beiden anhängenden Siegeln, das zweite sehr verletzt. 


669. 
Kaiser Friedrich III. widerruft eine irriger Weise ausgegangene Ladung der Stadt 
Lübeck vor sein Gericht. 1470. December 22. 


Wir Friderich, von gottes gnaden Romischer keyser, zu allen czeitten 
merer des reichs, zu Hungern Dalmacien Croacien ete. kunig, herezog zu Österreich, 
zu Steyr zu Kernndten und zu Crain, grave zu Tyrol etc.. Bekennen. Als wir 
vormals die ersamen unser und des reichs lieben getrewen burgermeister und 
rate der stat Lubeck auf clag unsers keyserlichen camer procurator fiscals, umb 
das sy uber das plutgericht haben zu zeitten, als sy in vermeinter acht des 
lanndtgerichts des burggravethumbs zu Nuremberg und deshalb penfellig gewesen 
sein sollten, unser keyserlich ladungsbrief ausgeen lassen haben, und aber die 
benannten von Lubeck solicher acht, das sy damit behafft nit gestendig gewesen 
sein, daz wir darumb mit wolbedachtem mut rechter wissen und aus mercklichen 
redlichen ursachen uns darezu bewegende solich vorberurt unser keyserlich 
ladung wider abgestellt und vernicht haben. Vernichten und stellen die auch 
also ab von Romischer keyserlicher macht wissennlich in eraft diss briefs, der zu 
urkund mit unserm keyserlichen anhanngendem insigel besigelt und geben ist 
zu Grecz am sambstag vor dem heiligen Weyhennechttag nach Cristi gepurde 
vierezehenhundert und im sibenezigisten, unserr reiche des Romischen im eins 
unddreissigisten, des keyserthumbs im newnzehenden und des Hungerischen im 
zweliften jarenn. 

Auf der Falte: Ad mandatum proprium domini imperatoris. 


Original mit anhängendem Siegel. 

670. 
Vermächtniss an die Sängerkapelle in der Marienkirche. 1470. December 25. 


Peter Nigestad Hermen Ebinghusen Hinrik Prume unde Hermen Claholt 
vormundere des testamentes zeligen Hinrik Nigestades wandaghes borgers to 
Lubeke vor deme ersamen rade darsulves to Lubeke unde desseme boke 
hebben bekant, dat se rechtes unde redelikes kopes vorkofft uppelaten 
unde vorlaten hebben  vorkopen uplaten unde vorlaten jegenwardigen in 
krafft desser schrifft den vorstenderen unde vorweseren unser leven frouwen 
getide, de men holdet in unser leven frouwen kerken to Lubeke achter der 
schiven in des rades capellen, enen rentebreff van deme irluchtigen hoch- 
gebornen fursten unde heren heren Johanne to Sassen Engheren unde Westvalen 
hertogen ete. vorsegelt, sprekende uppe negenurdevertich marck jarliker ewiger 
renthe in unde uth deme tollen, den de genante here hertoge hefft uppe der Elve 
und zinen gnaden ghifft van Luneborch na Hamboreh Lovenborch edder Boytzen- 
borch alle jar in den achte dagen sunte Mertens binnen Lubeke umbeworen to 
betalen, so desulffte breff dat under lengeren worden is inneholdende, umme 
den vorstenderen unde vorweseren unser leven frouwen getijde sodanen breff to 
hebbende unde sulke vorgerorte negenundevertich mark jarliker ewiger renthe 
jarlikes darmede to manende unde to entfangende unde der to der ere godes, 
ziner werden moder Marien unde der vorgerorden getijde behoff to brukende 
unde desulfften getijde mede to underholdende. Ok sodanen breff unde renthe 
eneme anderen vortan to vorkopende unde to vorlatende unde sodanes breves 
unde renthe to brukende, so en dat behoff der getijde vorscreven allerbest nuttest 
unde profytlikest duncket wesen, den obgenauten vormunderen unde erven zeligen 
Hinrik Nygestades an sodaneme renthebreve unde renthen nynerleye rechticheide 
to beholdende edder in allen tokomenden tyden noch mit geistliken edder wert- 
liken rechte dar nicht mer, up to sakende. Jussu consulum. Actum ut ante. 


Eintragung in das Niederstadtbuch: 1471 Nativitatis domini.!) 


!| Fast gleichzeitig (December 21.) haben die Testamentsvollstrecker des Hans Jlhorn der 
Sängerkapelle eine Rente von 16 J& zugewandt aus acht Grundstücken auf Femarn. 

671. 


König Christian von Dänemark schuldet dem Elendenhause in der Kráhensirasse zu 
Lübeck 16500 my Capital und 1145 my  Henthe. 1470. December 28. 


Wy borgermestere unde radmanne der stad Lubeke bekennen unde 
betugen opembar in unde myt desseme breve vor uns unse nakomelinge unde 
vor alsweme, dat wij des irluchtigesten hochgebornen fursten unde  heren, 
heren Cristierns der rijke Dennemercken, Sweden unde Norwegen etc. koninges 
vorsegelden breff, sprekende uppe soventeyndehalff dusent mark Lubesch hovet 
stols unde uppe elvenhundertundeviffundeveftich mark jarliker ewiger renthe 
nameliken van hundert marcken soven mark mit deme breve ‘der duchtigen 
knapen der hetere unde lovers in deme hertichrijke to Slesswick unde greveschop 
to Holsten unde Stormaren beseten vorsegelt, darinne se loven inleger to holdende, 
uppe wat dage unde tijd se van uns gemanet unde ingeesschet werden, to uns 
to truwer hant genomen unde entfangen hebben bij uns uppe unser treserye in 
vorwaringe liggende, darvan na lude dessulften breves deme ersamen heren 
Hermen Hydfelde, Ludeken Beren, Vritzen Grawerdes, radmannen unde Godeken 
Plesscouwen borgere to Lubeke alse vorstenderen des elenden huses in der 
Kreyenstraten darsulves bynnen Lubeke sesshundert marck hovetstols tokomen 
unde tobehoren. Desses to orkunde unde merer sekerheit hebben wij borger- 
mestere unde radmanne vorbenomed vor uns unde unse nakomelinge vorbenomeder 
unser stad secrete witliken heten hengen an dessen breff Geven na Crist 
gebort dusent veerhundert ame soventigesten jare ame avende Thome apostoli. 

In dorso: Desse breff komet to den vorstenderen des ellenden huses 
in der kreyenstraten. 


Original auf Papier mit beschädigtem Siegel am Pergamentstreifen. 
Durch drei Schnitte ins Pergament ist die Urkunde ungültig gemacht. 


672. 
Kaiser Friedrich III. bestätigt der Stadt Lübeck die vollständige Freiheit von 
jedem auswärtigen Gerichtsewang. 1470. December 31. 


Wir Friderich, von gottes gnaden Romischer keyser, zu allen czeiten 
merer des reichs, zu Hungern, Dalmatien Croatien kunig, herezog zu Österreich, 
zu Steir zu Kernndten und Crain, herre auf der Windischen Mark und zu 

Portenau, grave zu Habspurg zu Tyrol, zu Pfiert und zu Kyburg, marggrave zu 
Burgaw und lanntgrave im Ellsass.  Bekennen und tun kund offenntlich mit 
disem brieve allen den, die in sehen oder horen lesen. Wiewol wir allen und 
ytzlichen unsern und des heiligen reichs undertanen und getrewen unser keyserlich 
gnad mitzeteiln geneigt sein, so haben wir doch billich meer neygung zu den, 
so uns und dem heiligen reich on mittel gewont sein und sich in unsern und 
desselben reichs mercklichen sachen und gescheften mit ganczer getrewer under- 
tenskeit und darlegen irs leibs und guts zu hilf und beystand unser und des 
reichs gehorsamelich beweist und erezeigt haben, sy mit unsern keyserlichen 
gnaden und freyheiten fur annder zu begaben und zu fursehen, damit sy dest 
bast bey frid rue und gemach beleibn mogen und von nyemant gedrangt beswert 
und beschedigt werdn: und dann fur uns komen ist der ersamen unser und des 
reichs lieben getrewn burgermeister und rats unser und des heiligen reichs 
stat Lubeck erber botschaft mit namen der ersam Johanns Osthus, lerer beider 
rechten, auch unser und des reichs lieber getrewer, und hat uns von derselben 
von Lubeck wegen furbracht, wiewol die yczgenanten von Lubeck vormals von 
uns und unsern vorfarn am reich, Romischen keysern und kunigen mit 
manicherley gnaden und freiheiten fursehen und sy, ir burger gemeinde ambtlute 
diener undersessn, die iren, und die, so ine und den iren zugehoren und undertan 
sein, allen und yedn, so clag spruch oder vordrung zu in hetten oder ze haben 
vermeinten, vor uns als Romischen keyser oder anndern irn ordenlichen richtern 
an den ennden, da sy gesessen, rechtens stat ze tun und gehorsam ze sein willig 
wern, so wurdn doch sy, ir burger, eynwoner und annder, so in zugehorn und 
zu versprechen sten, daruber zu meingmal mit anndern frombdn eyn und aus- 
lendigen gerichten furezeladn anczelangen zu beclagn und zu rechtverdign under- 
standen und deshalb in schadn bracht und gefurt. Wann nu die benant stat 
Lubeck uns und dem heiligen reich on mittel zugehort und nit das mynst unser 
und des heiligen reichs glide darezu uns aufsehen ze haben geburt ist, auch sy 
und ir vordern sich allezeit gegen uns und unsern vorfarn am reich in steter 
getrewer undertenigkeit mit irn annemen nuczlichen dinsten erezeigt und beweist 
haben, teglich tun und hinfur wol mogn, auch nit billich ist noch uns ze 
geduldn geburte, daz sy, ir burger und die in zu versprechen sten, als vorberurt 
ist, mit einieherley annder weltlicher oberheit oder gerichtszwang angelangt 
furgeladn bekumbert umbgezogen oder damit wider sy gericht geurteilt oder 


procedirt, noch desshalb beswert oder beschedigt werdn solten, sonder billich 

davon unangelangt exempt ledic und frey sten und beleiben, darumb und damit 
sy die irn und ir zugehorign desterbas bey rue frid und gmach beleiben mogen, 
so haben wir mit wolbedachtem mute gutem rate unser und des heiligen reichs 
fursten graven edeln und getrewen und rechter wissen den obgenanten von 
Lubeck zusambt iren gnadn und freyheitn, so sy vor uns und unsern vorfarn 
am reich haben, die besonnder gnad und freyheit von newem getan und gegeben 
geordnet geseczt erkannt und erclert, begnaden und freyen sy, ordnen seczen 
erkennen und erclern auch vor Romischer keyserlicher machtvolkomenheit, eigner 
bewegnuss und rechter wissen in craft diss brieves, also das nu henfur zukunftign 
ewigen zeiten unwidderruffenlich die obgenanten burgermeister rate und gemeinde 
der stat Lubeck, ir burger eynwoner hindersessen ambtlewt diener undertan, 
noch die so in und den iren zugehorn und yecz sein oder werdn nu oder 
hernach, man noch frawen geslecht, geistlich noch weltlich, noch ir gut ligend 
noch farend, wo und an welken ennden die gesessen und gelegen sein, gemeiniclich 
noch sonderlich, es sein stet merckt dorffer gericht oder gebiete, von nyemant 
wer der oder die und in was eren wirden stands oder wesens die sein oder 
wern, umb ennch clagspruch oder vordrung, ob die yemand zu in hette oder. 
gewunne, was oder warumb das were, es treff an leib ere gut oder annder 
hanndlung fur oder mit einichen frombden eyn oder auslendign gerichten, und 
nemlich unserm und des reichs bofgericht zu Rotwil, den heimlichen und anndern 
Westvelisehn gerichten, auch den gerichten zu Magdburg Fridberg, den lannt- 
gerichten des herezogthumbs zu Francken und burggrafthumbs zu Nuremberg, 
noch einichen andern hofes lanndes, noch anndern gerichten richtern comissarien 
oder delegatn, we und an welhn ennden die gelegen genant oder von uns, 
unsern vorfarn oder nachkomen am reich, Romischn keysern kunign oder anndern 
fursten herrn oder stet geordent gesaczt und gegeben wern oder werdn mochtn, 
furgeladn angelangt bekombert angesprochen beclagt gerechtvertigt noch daselbs 
wider sy gericht geurteilt procedirt oder geacht werden sollen noch mogen, 
sonder davon ganez exempt ausgeczogen und sy noch ir gut gar nichts bindn 
darunder noch damit behafft verstrickt noch verwondt noch sy daselbs ze antwortn 
zu erscheinen noch einich gehorsam zu beweisen schuldig sein in einich weise, 
die wir auch, soverr sy die pinden oder damit behaft sein solten oder mochten, 
davon ganez unwiderruflich ziehen entledigen exempt frey und unverpuntlich 
machen von Romischer keyserlicher machtvolkomenheit wissentlich in craft diss 
brieves. Und seczn ordnen erclern erkennen und wellen auch von derselben 

unser keyserlichen machtvolkomenheit, ob yemant, wer der oder die wern, zu 
gemeiner stat oder dem rate zu Lubeck in obgemelter mass clagspruch oder 
vordrung hette oder gewunne, das dann derumb gegen in recht vor uns oder 
unsern nachkomen am reich, Romischen keysern oder konigen und nundert 
anderswo suchen und nemen. Desgeleichs ob yemant die stetten merckten dorffern 
gebietn und gemeinscheftn, so zu der stat und rate Lubeck oder iren burgern 
zugehortn oder unndertenig wern oder wurden, clag spruch oder vordrung hette 
oder gewunne, der oder die sollen darumb recht gegen denselben vor dem egenannten 
rate suchen und nemen. Wer aber das yemant zu eynezingen und sonderlichn 
personen, so den obgenanntn von Lubeck irn burgern und den irn mit burger- 
recht ambten dinsten als hindersessn beywoner oder in annder weg zugehortn 
ey[n|wendig oder auswendig irer stat clag spruch oder vordrung hette oder 
gewunne, der oder die sollen von denselben vor und under den richtern und 
gerichten, da dieselben personen gesessen sein, solh ir recht und nyndert anderswo 
suchen und nemen und sich des an allen und yeden obgemelten ennden benugen 
lassen und in obgeschribner mass weiter nit suchen noch treiben in einich 
weise, des sy auch einem yeden also stat tun und recht, als daselbe von alter 
herkomen ist, ergeen lassen sollen. "Wer auch das die obgenanten von Lubeck 
die iren und ir zugehorign oder ir gut, als vorberurt ist, daruber mit oder fur 
einichen solhn yezgemelten gerichten comissarien oder delegaten angelangt geladn 
beclagt gerechtvertigt oder wider sy gericht geurteilt procedirt oder geacht weren 
oder wurdn, wie in welhem schein in was craft macht oberheit grunde oder 
ursach das bescheen were oder bescheen mocht, so sollen doch all und yezlich 
solh urteiln ervolgung acht aberacht und process gancz craftlos vernicht untuglich 
und den egenanten von Lubeck den iren und irn zugehorign noch irem gut, als 
vorberurt ist, gancz unschedlich sein, dann wir die all und yede ycz als dann und 
dann als ycz gancz abtun widerruffen craftlos vernicht und untuglich machen von 
Romischer keyserlicher machtvolkomenheit wissentlich in craft diss brieves. 
Begeb sich aber, das yemant von den obgenantn von Lubeck irn zugehorigen 
oder richtern kuntlich und offenwar recht versagt wurde, so sol dannoch diss 
unser keyserlich freyheit in creften besteen und beleiben und dieselben, den also 
recht versagt wurd umb ir spruch, gegen den sy die hetten, nynndert anderswo 
dann vor uns und unsern nachkomen am reich, Romischen keysern oder kunigen 
recht ervordern suchn und nemen. Wir seczen und wellen auch vor der obge- 


melten unser keyserlichen macht, das die obgenanten von Lubeck ir burger und 

die iren all und yezlich achter und aberachter, so an den egemelten hofes lanndes 
Westvelischen oder anndern gerichten erelagt ervolgt auch in verkundet oder 
verbotn wern oder wurden zu Lubeck und in anndern vorgemelten steten 
merckten dorffern zwingen bennen und gebietn enthalen hawsen hofen und 
gemeinschaft mit in haben sollen und mogn und damit gegen uns dem heiligen 
reich noch yemant annders gar nichts verhanndelt verwurckt noch gefrevelt 
haben sonder solher enthaltung halb gancz unentgolten sein und beleiben und 
deshalb mit noch on gericht nit angelangt ersucht noch ervordert werden sollen 
oder mogen mennich weise, doch also ob dieselben achter und aberachter von 
richtern, so rechtlich uber sy ze richten gehabt hettn und ir ordennlich richter 
gewesen, geacht und dieselben achter von uns oder unsern nachkomen am reich 
becreftigt wern und darauf mit unsern sonnderlichen keyserlichen gebotsbrieven 
angevallen und rechtens wider sy begert wurde, das sy dann denselben nach 
innhalt derselben unser keyserlichen gebotsbrieve recht als sich gegen solhen 
achtern geburt, ergeen lassen sollen, sonnder seczen wellen erkennen und erclern 
wir auch, ob einich gnad freyheit geschriben recht gesacz oder constitution, so 
diser unser keyserlicher gnad freyheit widerwartig wern, und in irm innhalt mit 
gemeinen oder sonnderlichen daran abbruch oder myndrunge tun oder dafur 
verstannden werdn solt, von uns unsern vorfaren oder nachkomen und umb was 
ursach oder mit welher innhalt die gegeben gemacht und begriffen wern oder 
wurdn, das die doch hiewider in noch ausser gerichts nit sein, einich craft noch 
macht haben, zugelassen noch verstannden werden solln noch mogen mennchweise 
und den obgenanten von Lubeck und irn zugewontn gancz unschedlich sein. 
Dann wir dieselben all und yglich, so vil sy hiewider tetten oder sein mochten, 
hierinne gancz aufheben vernichten widerruffn und abtun yecz als dann und 
dann als yecz zu geleicher weise als ob die mit nemliken und bestimbten wortten 
hierinne begriffen wern und geschriben stunden, die wir fur genugsam hierinne 
wellen bestimbt und begriffen haben, alles und yedes von Romischer keyserlicher 
machtvolkomenheit wissentlich in craft diss brieves. Und gebieten darumb allen 
und yglichen von der Cur und anndern fursten, geistlichen und weltlichen 
graven freyen heren rittern knechtn hawbtlewten vogten pflegern verwesern 
hofrichtern lanntrichtern stulherrn freygreven freyschoffen burgermeistern schult- 
heisen richtern reten schoffen burgern und gemeindn und sunst allen anndern 
unsern und des reichs undertanen und getruen, in was wirden stattes oder 
wesens die sein, ernstlich und vestigcklich mit disem brieve, das sy die obgenantn 

von Lubeck, die iren und ir zugehorign bey den vorgeschriben unsern keyser- 
lichn gnaden freyheiten saczungen erkennungen erclerungen und constitution 
hinfur ewigelich gerulich und on irrung beleibn, der gebrauchn und genissn 
lassn und sy dawider nicht dringn anlanngen bekombern noch beswern noch 
yemants ze tun gestatten mennchweise sonnder sy dabei von unser und des 
heiligen reichs wegen getrewlich und vestigelich hannthaben schuczen und 
schermen, als lieb einem yezliehen sey, unser und des reichs swere ungnad und 
darczu ein pene, nemlich hundert marck lotigs goldes zu vermeiden, die ein yeder, 
so oft er hiewider tette, halb in unser und des reichs camer und den anndern 
halben teil den egenantn von Lubeck und den, so hiewider angelanngt und 
beschedigt wern, unablesslieh zu beczalln verfallen sein, und sol dannoch, was 
hiewider beschee, craflos und veliglieh sein und untuglich werdn. Die ycezge- 
nannten von Lubeck und die iren mogen auch alsdann dieselben pene von einem 
yeden ervordern, darumb anlanngen und einbringen von menigelich ungehindert. 
Mit urkund diss brieves besigelt mit unser keyserlichen maiestat anhanngundm 
innsigel geben zu Grecz an Sand Silvesters tag, nach Cristi geburd vierezehen- 
hundert und im sibenczigisten in unser reiche des Romischen im einsunddreissigisten, 
des keyserthumbs im newnczehendn und des Hungerschen im zwelften jarenn. 
Auf der Falie: Ad mandatum proprium domini Imperatoris. 


Original mit an rothseidenen Schnüren anhängendem kaiserlichen Siegel. 


673. 


Schiedsrichterlicher Ausspruch über die Art und Weise, wie König Christian seine 
Verpflichtungen gegen diejenigen, welche Bürgschaft für ihn geleistet 
haben, erfüllen soll. 1470. s. d. 


Witlick unde openbaer sij allen, de desse scriffte sehen ofte horen lesen: 
So als denne twistinge unde mishegelicheit tusschen dem irluchtigesten hoicheborn 
forsten unde heren, heren Cristiern, to Dennemarcken, Sweden, Norwegen, der 
Wende unde Gotten koninghe, hertogen to Sleswick, greven to Holsten, Stormern, 
Oldenborech unde Delmenhorst, uppe de eyne unde sijner gnaden hetere unde 
lovere unde manschop des hertochrikes Sleswick unde grevescopp Holsten vorberort 
hijrna bescreven, uppe de anderen sijden, irresen unde uppgestaen was, welker 
twistinge unde tosprak erer eyn to dem anderen der vorgenanten sake hetendes 

unde lovendes halven myt allem, dat dar ane klevede, bij uns nabescrevenen 
schedesheren in vruntschopp offte rechte to erkennende na lude unde inholt 
eynes recesses to Kopenhaven in den jaer negenundesestich am donredage na 
sunte Johans dage decollacionis!) vorramet unde vullentogen genslick gesat unde 
gestalt was, umme sodane sake uppe tijd unde stede na dessulven recesses inholde 
in maten vorgenant bijtoleggende, to erkennende unde in vruntschopp offte rechte 
to schedende. Darto umme mercklickes anvalles der vorgenanten rijke desulve 
her koning syck nicht hefft mogen bequemeliken ledigen unde bekomen, jodoch 
alletijd dorch syner gnaden openne vorsegelde breve beth herto gutliken was 
vorlenget, so de breve dat clarliken vormelden. Aldus synt nu desulven beyden 
parte vorgenant vor uns schedesheren, alse Nicolawese to Sleswick, Magnus to 
Odensee unde Alberte to Lubeke van godes gnaden bisschuppe, her Strange 
Negelsson rytter, in stede des erwerdigenn in gode vaders unde heren, heren 
Johans, to Arhusen bisschoppes, Hinrich Castorp, Hinrick van Styten, borgermester 
unde radessendeboden der van Lubeke, Hinrick Murmester, borgermeister, unde 
Pardam Lutke, raidtman unde radessendeboden van Hamborch noch erschenen, 
de sulven sake in maten vorgenant noch bij uns unde in uns uppe dat nye 
gewillekoert unde gevulbordet. Ock hefft Hartich Schinckell de sake van wegenne 
der veerteyn dusent unde veerbundert marck, he in dem berge unde slote Vlensborch 
hadde, unde noch Wulff van der Wisch den schaden, den he des Runthoves 
halven hadde geleden, ock bij uns schedesheren in vruntschopp offte rechte to 
erkennende syck begeven unde vorwillekoert hebben, welck alle wij gutliken 
angenomen unde den vorgenanten parthen der bovengescreven schelinge halven 
vor eyne vruntschopp myt eren willen unde weten affgesecht hebben unde sampt 
liken unde eyndrechtliken yegenwordigen affseggen, so hijrna beschreven steyt. 
Item in dat erste, so alsedenne Clawes Rantsouwe van unses gnedigen heren de: 
koninges wegenne vorscreven to achteren is VII» VIIIC XX mark VI schill. IX X, 
hijrvan schall he hebben, so wy utgesproken hebben veer dusent marck Lubesch 
yn gelde. Item so schall de her konyng umme des gemeynen besten willen in 
vorkortinge desser nabescreven schulde vormogen Hinrick Rantzouwen, dat he 
neme de IXm marck, de he hefft uppe deme Kohove in Apenra, uppe dat de 
Kohoeff dessen schulden moge to hulpe komen, angeseen dat de beteringe in 
Apenra boven Vm mark der hetere unde lovere waringhe was. Item so schall 

de sulve syn gnade vormogen Gosschalk Rantzouwen unde Schacken van Anevelde, 
dat elck noch do Im marck in Hadersleve. Item noch schall syn gnade vormogen 
Clawese van Anevelde to Seegarden broder kinder, dat se nemen II* marck uppe 
Linttoffteherde to ereme dele dessen schulden to hulpe. Item so alsedenne Detleff 
van Bockwolde to achter is VIII» VIIIC unde L marck, daraff sall he hebben 
V!/sm marek, des sall he nemen uppe Bronstorppe XVC marek unde in den 
Kohove IIII* mark, so boert em noch an gelde Im mark. Item alsedenne 
Gosschalek van Anevelde to achter is VIII» IO LXXXV marck XIIII schill. 
X pen. daraff schall he hebben IIIIm marck, des sall he nemen in betalinge dat 
gud, dat he koffte van Emeken Wonsvlet to des hern konynges behoeff vor 
Ilm marck, so bort em noch an gelde II" marck. Item .alsedenne Henninck 
Poggewisch to achter is VIIIe IC LXXXV marck XIII schil. IX!/z pen, daraff 
sall he hebben, IIII* marck, des nympt he uppe de herde IIIm marck, so behoret 
em noch an gelde Im marck. Item alsedenne Diderick Blome unde Hinrick van 
Alevelde to achter sijnt XVIm II€ unde LXXX marck, daraff solen se hebben 
XIII?» marck, des nemen se III? marck uppe Trittouwe, so boert em noch an 
gelde Xm marck. Item alse denne Henneke Stake to achter is VIII IX€C 
XXIX!/2 marck, sunder speck unde meell, daraff sall he hebben VIm marck unde 
men sall Hadersleve vorhogen myt IlIlI* marck, des nympt Hennike to syck 
IIm marck, so boert em noch an gelde IIII? marck. Item alsedenne Luder 
Rumor to achteren is VIII» marck unde IIIIC marck, daraff schall he hebben 
VII- marck. Item Clawes van Alevelde her-Johanssen is to achter VIIm VIIIC 
XXXI XIIII schil. VI à des sall he hebben VI* marck, des nymt he van den 
IIIIm marcken, de uppe Hadersleve vorhoget werden, II? marck van Gosschalke 
Rantzouwen unde van Schacken van Alevelde, dat se to ereme dele noch uppe 
Hadersleve doen scholen, so boert em noch an gelde IlII* marck. Item Hartich 
Schinckel is to achter, so he secht, van heten unde loven VIII» IIIIC LXXXIII marck 
I schil IX!/ à unde van wegen des slotes Vlensborch XIIII-» ITIC, des so 
schall he nemen van wegenne des slotes de guder, de gekofft syn in Angelen 
vor Xm mark, so staen em na van des slotes wegenne IIIIm unde IIIIC marck, 
darupp sall em de here koning geven vorsegelde breve uppe termyne to betalende. 
Ock sall he hebben van heten unde lovendes wegenne IIIIm marck, des sall he 
hebben IIIm marck in Vlensboreh unde Im marck van den gelde, dat uppe de 
pande gedaen wart. Item alsedenne Wulff van der Wisch to achter is van 
heten unde lovendes wegen VII» VIIIC LXVII marck XIII!/» scbil. unde ock 

groten schaden des Runttofftes halven hefft geleden, darvor sall he hebben in 
all VIII? marck, darvor sall he nu van stunt weder entfangen Runttoffte guder 
myt der renthe offte huer, de dar nu ane nicht utekomen is, vor eyn pant in 
syne brukelike besittinge unde were; unde wante he sodane guder weder over- 
antwordet unseme gnedigen heren vorgenant, so hefft em unse gnedige here 
noch orlovet unde gegunt de rente offte huer denne dat jaer vorschenen to 
hevende unde upptoborende. Item so alsedenne Wulff Poggewisch to achter is 
VII» VIIC XXXV marck XIIII sch., des schall he hebben VIm marck, daraff 
so nympt he uppe Haseldorpe IIm marck, so boert em noch an gelde IIIT* marck. 
Item so alsedenne Hans Rantsouwe to achter is VIIIm IIC unde XX marck 
VI schill IX &, daraff schall he hebben VIm marck, des nympt he in den 
Kohoeff IIII* marck, so boret em noch an gelde Ilm marck. Item so alsedenne 
Keye Rantzouwe to achter is VIII* VIIIC XXXIIII marek VI!/» schill, des sall 
he hebben VIm marck unde VIC marck, daraff so nympt he uppe Luttekenborch 
VIC marck, darto in den Kohoff IIII* marck, so boert em noch an gelde 
IIm marck. Item so alsedenne Clawes van Alevelde to Segarden to achter 
is VIII IC LXXXV marck XIIII schill, daraff sall he hebben VIm marck, des 
sall he hebben uppe Linttoffteherde IIm marck, Im van syner wegen unde I» 
van syner broder kyndere wegen so boret em noch an gelde III!/.C marck. 
Item Clawes Ratlouwe, so alse he denne to achter is, so he secht, IXm ]IC 
XCVIII marck, des schall he hebben VI!/» marck, des nympt he uppe Hanerouwe 
Osterhoff unde Itzehoe Ilm marck, so boert em noch an gelde IV!/sm marck. 
Item de summe, alse de hetere unde lovere overgeven hebben, dat se uppe unses 
gnedigen heren gnade to achter synt van heten unde lovendes wegen utgenomen 
Jachim van Bockwolde summa hundert dusent XLIm IIC XCIII marck unde 
XIII schill Item hijr schall affgaen in vorkortinge der vorgescreven summen 
summa gevellet to hope XXXXIIIm XIC LXXXIIII marck V!/» schill. Item so 
blivet dar noch dat men den heteren unde loveren vorwissen unde betalen schall 
XCVII» unde VIO marck. Item van desser summen is uppe de slote unde 
herde myt den Kohove unde myt Emeken Wonsvletes unde anderen guderen, so 
vorgescreven steyt XLI"? unde hundert marck. Item aldus blivet dar noch, 
datmen myt gelde uppe dit unde dat nakomende jaer betalen schall, summa LVI" 
unde VO marck. Item hijrvan mot men dit jaer uppe sunte Merten uppe dat mynneste 
betalen uppe wyse unde wege, so dat begrepen is tusschen den heren konynge 
unde syner gnaden heteren unde loveren, XVIm unde VO marck eder darbij 

Item so blifft dar yegen dat andere jaer, datmen nu vorwissen mot, XLm marck 
eder darbij. Item hijr vor to waringe schall de here koning sine hetere unde 
lovere vorwisen an de bede offte hulpe uppe dat ander jaer unde se darane vor. 
sekeren, dat sodane bede nergenne anders to komen schole sunder in vorkortinge 
desser vorgescreven schulde vor alle. Item boven desse vorwaringe schall sijn 
koningliche gnade sijnen vorgenanten heteren unde loveren waringe doen myt 
dem berge offte slote unde stad Vlensborch myt syner tobehoringe en offte 
anderen van erer wegen, dat in ere hebbende were to schickende. Item scholen 
alle hetebreve, waringesbreve offte lofftebreve desse vorbenomeden schulde unde 
sake andrepende to truwer hant werden gelecht beyden parten by den heren 
bisschopp van Lubeke, dar se liggen scholen, beth desse utsproke vullentogen 
unde vulgedaen is, unde denne overantwordet werden unsem.heren dem koninghe. 
Des so schall de here koning den heteren unde loverer samptlicken unde 
bisundern vorsegelde breve geven van wegenne Vlensborgh unde des geldes, so 
des wert sijnde van noiden. Wij schedesheren beholden uns ock de macht, alle 
desse vorgenanten articule unde eyn islick bisundern to vorclarende unde to 
interpreterende, offte yenich twivell dar villichte invallen mochte van den er- 
benomeden parthen, beth dat desse vorgenante uthsproke allerdinge vullentogen 
is. Were ok sake dat yemand van den vorgenanten heteren unde loveren andere 
schulde edder schultbreve myt deme heren dem konynge hebben, de van desser 
schult offte betalinge wegen nicht komen, de scholen under dessem uthsproke 
nicht besloten offte begrepen sijn. Unde hijrmede schall onwille myshegelicheit 
unde vordechtnisse, de tusschen des heren koninges heteren unde loveren van 
heten unde lovendes wegen entstaen is unde wes unses heren gnade des weder- 
umme uppe sijne gudenmanne to seggende mochte hebben, gensliken qwid ledich 
unde loss wesen. Unde wante wy Nicolaus, Magnus unde Albert, bisschoppe, 
Strange Negelsson rytter, Hinrich Castorpp Hinrick van Styten Hinrick Murmeister 
unde Paridam Lutke, gewillekorde schedesheren vorbenomed, sodanne uthsproke 
in aller mathe bovenscreven steyt gedaen unde uthgesproken hebben, des to 
merer orkunde der waerheit hebbe wij unse ingesegelle na eynander witlichen 
an dessen breff gehangen, de gegeven unde gescreven is in den jaer unses 
heren dusent veerhundert unde soventich. 


Original, an welchem nur die letzten vier Siegel noch hängen. 

burg, 191. 301. 602. 


9. 


Obelund auf Fünen, 648. 

Oby auf Fünen, 648. 

v. Ode, Hans, Bgr. in Travemünde, 637. 

Odensee, Bischof, s. Magnus. 

Oderberg, Odersberge i. d. Mark, 233. 271. | 

Oeland, Oland, Insel, 453. 501. ' | 
| 
| 
| 
| 


Oesel, Osil, Ozel, Insel u. Bisthum, 260. 486. 
501. 512. 532. 

Oesten, thor, Reynolt, Bgr. in Reval, 297. 

Oesterreich, Osterrik, 557. 614. 

Offendorf od. Ovendorf, Avendorpe, in Hol- 
stein, 166. 

Olbrecht, Herm., in Lübeck, 398. 

Oldeman, Bäumer z. Brandenbaum, 102. . 

Oldenburg, Gr, s. Gerd. (Gräfin Adelheid. 

Oldendorp, Joh. R.H. in Reval, u. Gattin 

Elsebe, 486. 

— Sander, Bgr. in Lübeck, 432. 
Oldesloe, Odeslo, Odislo, Stadt in Holstein. 
182. 255. 321. 335. 338. 530. 537. 568. 
Oldestadt, Hinrik, Domherr in Lübeck, 553. 
Oldeswager. Claus, Vogt z. Neubukow, 111. 

Oldewigere, Wilhelm, 263. 

Olaff, Olef. 

her tho Bergen. 156. 

Stighe, Ritter, 496. 

Olavson, Olevesson, Oloffson. 

Nigels, Bgr. in Stockholm, 518. 
Jons, Diener d. Vogts z. Abo, 132. 
Oligslegere, Olisleger. 

Godike, Aeltermann d. Sehonenfahrer 
in Lübeck, 77. 405. 411. 

Jost, in Lübeck, 411. 

Register. 


Ollebrant, Joh., Lesemeister i. Kl. z. Meldorf, 
860. 


Olmesche  sardoke,  Halbwollenzeug aus 
Ulm, 218. 


Olrikes, Henneke, in Curslack i. d. Vier 
landen, 185. 

Olrike s. Ulrich. 

Onneken, Lubbe, Háuptling in Ostfriesland, 29. 

Opermunt, Graf, s. Pyrmont. 

Osenbrugge, Ozenbrugge, Clawes, Bgr. in 
Lübeck, 271. 369. 472. 584. 

v. d. Ost, Marcus, Bgr. in Lübeck, 432. 

v. d. Oste, Bertelt, 239. 

v. d. Osten, Dynniges, 133. 

Osterburg, Osterborg i. d. Altmark, 259. 271. 

Osterhesing, Ksp. auf Fünen, 648. 

Osterhoff, bei Itzehoe, 613. 

Osterlinge, in Bergen, 94. 

Ostersee, 321. 440. 469. 473. 

Osterwald, Osterwolde, Hannover, Amt Neu- 
haus, 5. 

Ostfriesland, Ostversland, 29. 40. 

Osthoff s. v. Mengede, Joh. 

Osthusen, Joh, Dr. d. R, Syndikus d. Lüb. 
Raths, 193. 212. 213. 355. 386. 557. 569. 
573. 588. 592. 614. 615. 617. 651. 664. 
672. 


' Otte, Detlef, in Lübeck, 267. 


Jochim, in Plön, 70. 71. 


Ottessen, Erik, Ritter, Hofmeister d. Kg: 


v. Dänemark, 35 488. 489. 501. 
v. Ottingen, Ulrich, Graf, 193. 
Otto, Hzg. v. Bavern, 193. 


Hzg. v. Braunschweig u. Lüneburg, 28. 

158. 181. 206. 209. 210. 359. 594. 666. 

Oustin, Henning, Bürgermeister in Wolgast, 
598. 


Ouwe, Bertold, 215. 
v. d. Ouwe, Peter, in Lübeck, 517. 
Overdijk, Wenemar, Rathsherr in Lübeck, 355. 


, Overelveschen, de, 106. 

P. 
Padelügge, Padeluche, Gut b. Lübeck, 570. 
602. 
Palborne, Polborn, Luder, Lüb. Vogt in 
Falsterbo, 53. 77. 142. 156. 264. 


in Lübeck, 585. 
Pale, Detmer, Schiffer, 296. 
Panekelow, Hans, 437. 
Panthein, Hans, 411. 
Pape, Claws u. Hans aus Lankau in 
Mustin in Mecklenburg, 149. 
Päpste s. Paul IL, Pius II. 
Parijs, Hinrik, 344. 
Parkentin, Detlev, Knappe, 249. 302. 
Hartich, Knappe, 172 350. 427. 
Henning, Knappe. 383. 528. 
Parsouwe, Marquard, Holst. Adl., 415. 
v. Passau, de canceller, 10. 
Paul IL, Papst, 105. 110. 146. 175. 
332. 385. 401. 508. 533. 553. 628. 


Pauls, Hans, Bgr. in Kiel, 647. 648. 

Paulszon, Nichels, Bgr. in Kopenhagen, 

Paussemaker, Hans, in Süderkóping, 280. 

Pawel, Bertram, B.M. in Stettin, 233. 

Pawes. Hans, Bgr. in Lübeck, 417. 656. 

Pebalgen, Ksp. in Livland, 260. 

Penningh, Joh, in Kóln, 108. 

v. Pense, Ulrich, Knappe, 526. 

v. Pensen, Knappe, 528. 

Penteshorn, Cord, in Lübeck, 666. 

Pentze, Jachim, Vogt in Schwerin, 249. 

Perlebereh, Joh, Lic. d. Róm. Rechts, 257. 

Pernau, Pernauwe, Pernow, 154. 254. 273. 
368. 410. 

Petersdorf, Petersdorpe, auf Femarn, 120. 


Peters, Petersen, Peterson, Peerssen, Person. 
z. Hodorp auf Fünen, 648. 

Anders, im Ksp. Degerves auf Fünen, 
648 

Everd, Bgr. in Lübeck, 183. 629. 
Hans, Bgr. in Wismar, 519. 


Thomas, Sandführer d. St. Marienkirche ! 


153 


Peters, Petersen, Peterson, Peerssen, Person. 
Oleff, in Norwegen, 432. 

Thur, R-H. in Randers, 354. 

Wilhad, auf Fünen, 648. 
Petershagen, Gerd, in Lübeck, 330. 

Hinr, Bgr. in Lübeck, 226. 560. 
Vogt z. Winsen a. d. L, 210. 
Pickardi, Joh., Notar, 212. 

Pickowesche, 411. 

Pinnow, Pinnouw. 

Fischer in Lübeck, 12. 140. 

Hans, Gewandschererknecht in Lübeck, 
381. 

Kopke, 149. 

v. Pirmont, Permunt, Opermunt. 

Mauricius, Hauptmann d. Lüb. Raths, 
23. 24. 508. 613. 613. 

Pius IL, Papst, 146. 227. 

Plate, Dorf in der Altmark b. Salzwedel, 271. 
369. 

Claus, in Lübeck, 409. 


— 


. Pleskouw, Pleskowe. 


450. 


Godeke, R.-H. in Lübeck, 177. 202. 671. 

Hans, 501. 

Wilhelm, Bgr. in Lübeck, 560. 

Plön, Plone, St. in Holstem, 48. 70. 71. 459. 
483. 582. Schwesternhaus, 379. See, 59. 
60. 70 


, Plote, Schiffer, 501. 


Plüschow, Pluskouwe, Dorf im Ksp. Friedrichs- 
hagen in Mecklenburg, 249. 383. 
Pogetz, Dorf in Lauenburg, 184. 
Poggensee, Poggenzee, Lüb. Dorf in Lauen- 
burg, 301. 389. 
Pogwisch, Poggewisch, Poggenwisch. 
Benedict, Hartigs Sohn, 415. 465. 
Hennings Sohn, 415. 503. 
Wulfs Sohn, 415. 465 503. 
Bertram, Hans Sohn, 415. 
Henning, Hennings Sohn, 414. 415. 
489 534. n13. 
Wulf, Hans Sohn, 214. 415. 465. 513. 
Wulf, Wulfs Sohn, 415. 465. 673. 
95 

Polen, 116. 135. 

Poll, Polle, Peter, Bgr. in Lübeck, 218. 

Werner, 252. 

Pölitz, Poltz, Poltze, Dorf im Ksp. Oldesloe 
in Holstein, 335, 338. 

Pomert, Hinr., Dekan i. Hbg. 153. 

Pommern, 18. 212. 233. 370. 

de Ponte, P., 628. 

Poperingen,in Westflandern, Poperische laken, 
603. 

Poppe, Albert, Franziskaner in Flensburg, 

425. 575. 

Hinr., Schiffer, 134. 

Poppijl, Schiffer, 501. 


Pöppendorf, Poppendorpe, Dorf b. Trave- : 


münde, 143. 
Porner, Ludeke, in Lübeck, 397. 650. 
Portenhagen, Hans, Bgr. in Lübeck, 312. 
Posse, Knut, Diener d. Vogts in Äbo, 132. 
Potharst, Rothard, in Reval, 646. 
Prange, Zegebode, in Lübeck, 409. 
Predy ker, Detmar, Kaufmann, 643. 
Preetz, Pretze, Kl. in Holstein, 211. 
484. 
Prenzlau, Premyzlow, St. i. d. Mark, 343. 
Preußen, Prucia, Prussen, Prusen, Prutzen, 
Pryszzen, 128. 135. 151. 280 375. 
Deutsch Ordensmeister. 225. 235. 530. 
Bernsteinhandel, 530. — zake, 664. 
Pries, Marquard, in Lübeck, 231. . 
Prieschendorf, Prisendorppe, Dorf im Ksp. 
Dassow in Mecklenburg, 383. 
Prume, Hinr., Bgr. in Lübeck, 399. 501. 507. 
593. 639. 640. 670. 
Prusse, Prutze, Hans, Bote d. Lüb. Raths, 
592. 614. 664. 
Henneke, in Lübeck, 518. 
Prutzeman, Hinr. Bgr. in Boytzenburg, 261. 
Prutzenouw, Jacob, in Demmin, 224. 
Purnshaghen, Hans, Bgr. in Wismar, 101. 
Q. 
Quale, v., Juries, 214. 
Qwand, Cord, in Lübeck, 256. 


483. 


| 


Register. 


Queils, Quitz, Hans, Diener d. Kón. v. Dàne 
mark, 19. 20. 

Quisinoth, Peter, 135. 

Quitzow, Eggerd, Knappe, 249. 383. 571. 

Hinrik, Knappe, 528. 

Kone, 528. 302. 383. 


R. 


Rambow, Dorf in Mecklenburg bei Wismar. 
249. 


— — 


ı Randers, Randershusen, St. in Jütland, 354. 


Rantzau, Rantsouw, Rantzsouw. 

Benedictus, Schacks Sohn, 415. 
Claus, Sohn d. Henneke, 415. 465. 
Sohn d Schack, Knappe, Haupt- 


mann in Plön, 48. 59. 70. 71. 126. 
214. 335. 414. 415. 459. 463. 465. 
483. 485. 489. 503. 526. 534. 5°. 


639. 660. 673. 

Gotzik, Sohn d. Gotzik, 415. 465. 613. 
Hans, Sohn d Schack, Lüb. Hauptmann 
in Kiel, 214. 415. 489. 501. 503. 534. 
535. 538. 556. 578. 579. 582. 595 
611. 613. 

Hartich, Sohn d. Schack, 415. 

Hinr., Breydes Sohn, 414. 415. 
Schacks Sohn, 214. 415. 673. 
Jachim, Sohn d. Claus. 415. 

Key, Sohn d. Schack, 214. 415. 465. 
673. 

Marquard, Sohn d. Henneke, 415. 405. 
Paul, Sohn d. Breide, 415. 
Peter Sohn d. Breide, 415. 
Schack, Sohn d. Claus, 415. 
Sohn d. Henneke, 415. 
Wulfs Sohn, 415. 


Raseborg, Razeborg, Ratzeburg, in 
Nyland, 433. 449. - 


—— 


4695. 


Schweden, 


'" Ratlov, Ratlouwe. 


— Claus, 167. 415. 465. 673. 
Emke, Sohn d. Wulf, Knappe, 415. 465. 
Mathias, Knappe, 335. 414. 415. 469. 


503. 562. 

Ratlov, Ratlouwe, Svwerd, 465. 562. 


Ratzbeck, Rotghersbeke, Dorf b. Reinfeld in : 


Holstein, 416. 


Ratzeburg, Raceborch, Rasseborgh, Razeborch. : 


Schloß u. Bistum, 42. 102. 150. 152. 


184. 186. 187. 191. 204. 301. 350. 

386. 389. 520. 533. 606. Vogt, 3419. : 
606. s. Johann, Bischof. — See, 12. | 
139. 140. 150. 185. 


tauschenyk, Mathias, R-H. in Königsberg, 
406. 

Ravensberg, Ravensberge, Herrschaft 
Westfalen, 85. 105. Freistuhl, 355. 
Rebeen, Joh., Vikar d. Jacobikirche in Lübeck, 

14. 
Redevin, Dorf in Mecklenburg, 528. 
Redberch, Gerhard, Lüb. Procurator anı 
Hofgericht, 8. 74. 212. 213. 
Reden, Hinr, Priester d. Breiner Stifte, 
v. Segeband, 2. 
Redijk, Hans, Bgr. in Lübeck, 507. 
Regensburg, Regenspurg, Reynspurg, 
615. Bischof, 193. 
Reimer, Kerstens, im Ditmarschen, 4065. 
Tonniges, Ber. z. Lemkenhafen, 15. 


in 


kals. 


248. 


211. 


v. Reymond, Wvnold, Bgr. in Lüneburg, 
559. 

Reinbeck, Reynebeck, Rvnenbeke, Kl. im 
südl. Holstein, 172. 1895. 

Heineman, Reneman, Reyman. 

Herm., R-H. in Riga, 50. 54. 93. 119. 

294. 300. 317. 325. 336. 373. 423. 

436. 478. 607. 608. 


201. 399. 416. 540. 566. 609. 610. 
Revsege, Hinr, Bgr. in Mölln, 396. 
Reme, Ruprecht, Bgr. in Wien, 664. 
Remerding, Tvman, in Padelügge, 570. 622. 
Rehna, Rene, Kl. in Mecklenburg, 211. 
Rendsburg, Rendesborg, Rensborg, Vogtei, 
Stadt u. Burg, 137. 217. 354. 471. 523. 
525. 581. 641. 653. Zoll, 354. 

v. Rene, Hinr, 314. 
Marquard, Bgr. in Lübeck, 227. 
332. 399. 657. 658. 

Renger, Herm., Bgr. in Lübeck, 406. 
frauen: Gudrud u. Orthey. 

Rensefeld, Rensefelde, Kdf. im óstl. Holstein, 
401. 422. 

Reper, Hinr, Bgr. in Mölln, 37. 


Ehe- 


Reppe, Diderik, in Zarpen, 416. 


Repsleger, Hilleke, Bürgerin in Lübeck, 356. 
Rese, Bartold, Bgr. in Lübeck, 8. 550. 
Hans, Bgr. in Lübeck, 183. 596. 
Werner, 77. 
v. Rethem, Albert, D.-H. in Lübeck, 214. 330. 
Andreas, in Riga, 85. 96. 110. 
Reuss, Rewsse, Hrch., Stadthalter d. Ordens- 
meister u. Komthur in Morungen, 285. 


Reval, Revel, Reffle, Revffel, Revalt, 46. 72. 


16. 115. 124. 136. 154. 164. 165. 227. 
268—270. 296. 297. 332. 348. 357. 358. 
364. 368. 372. 410. 430. 454— 456. 460. 
485. 486—500. 509—512. 532. 580. 583. 
621. 625—021. 638. 646. 665. — schepe, 


132. 532. 
Revensdorf, Revenstorpe, Dorf in Holstein. 
661. 


Reventlow, Reventlouwe. 


Claus, Knappe, 415. 465. 503. 
Ritter, 465. 
Detlef, 501. 


Rheinscher Wein, 318. 


— 


. Richardes, Richerdes, Rickerdes, Riquardus, 
Reinfeld, Reynefelde, Kl. im östl Holstein, 


Rickaverus. 
— Cord, Bgr. in Lübeck, 218. 237. 
— Hans. Gast — — 237. 211. 


Jacob, Ber. — — 36* 117. 501. 661. 
Marquart, im Ditmarschen, 185. 
Rotger, in Riga, 85. 

Richter, Hinr., Söldner, 461. 

Rykes, Merten, in Lübeck, 399. 

Rickman, Bertold, Bgr. in Lübeck, 507. 

95° 

Riepenburg, Rybenborgh, Ripemborgh, i. d. 
Vierlanden, 182. 359. 

Riga, Rige, Rijghe, 50. 54. 81. 85. 93. 96. 
103. 105. 108. 110. 118. 119. 154. 170. 
260. 300. 327. 336. 355. 368. 373. 410. 
453. 478. 603. 607. 608. 665. Bischofshof, 
96. E.-B. 96. 118. Recht, 96. Handel mit 
d. Russen, 368. 


Ryman, Claus, Schaffer d. Lüb. Raths, 390. 
. v. Roleff, Roleves. 


409. 
Ringk, Peter, Dr. jur., 175. 
Rutger, Bgr. in Köln, 90. 175. 


v. Rintelen, Rentelen, Bertram, Lüb. Haupt-- 


mann auf Femarn, 4. 79. 176. 
v. Ripen, Ludike, Bgr. in Lübeck, 536. 
Rippe, Herm., Bgr. in Verden, 131. 
Riptze? Ribnitz, Kl. in Mecklenburg, 102. 
Risberg, Rijsberg, Timmeke, in Schlutup, 250. 
Risbiter, Rijsbiter. 
Helmold, R.-H. in Reval, 270. 358. 130. 
485. 
Otto, in Reval, 485. 510. 
Risse, Hans, Bgr in Dorpat, 625. 
in Reval, 364. 
Ritzerau, Ritzerouwe. 
Schloß in Lauenburg, 185. 386. 389. 
391. 392. 429. 463. 531. 
Klein-, 191. 301. 389. 
die Knappen, 263. 272. 
Detlef, 301. 526. 
Hans, 26. 389. 480. 526. 


Otto, 41. 191. 301. 385. 386. 391— 
393. 429. 463. 480. 526. 531. 


Volrad, 41. 186. 187. 191. 301. 

386. 389. 391-—393. 429. 163. 480. 

526 562. 

Robeke, Herm, Werkmeister d. Marienkirche 
in Lübeck, 157. 

v. Rode, Roide, Joh., in Köln, 367. 499. 

Rodenbeke, Hans, 69. 


—- - 


Hartich, 389. 429. 463. 480. 526. 531. : 


385. 


Register. 


Rodewold, Hans, in Lübeck, 564. 
Wunneke, in Lübeck, 564. 
Wiggerd Gereke. 

Rogge, Cord, Doktor u. Erzdiakon in Upsala, 
491. 

Herm, Bgr. in Kiel, 612. 
Roggendorf, Franciscus, in Lübeck, 399. 
Ludike,  Vikar d. Marienkirche in 
Lübeck, 177. 


—— 


Ehemann 


Hans, Bgr. in Thorn, 312. 404. 

Rolle, Jacob, im Ditmarschen, 465. 

Rom, 113. 246. 293. 370. 553. 600. 628. 
basilica Lateranensis, 628. 

Röm. Kaiser u. Reich, 6. 8. 44. 45. 74. 85. 

144. 193. 213. 246. 276. 334. 343. 

370. 387. 465. 523. 532. 557. 569. 

588. 592. 616. Gold. Bulle, kais. Refor- 

mation, 276. Kammergericht, 667. 673. 

Kirche, 105. 110. 276. 533. 

Rumer, Cord, in Riga, 665. 

Ronneman, Bertold, Bgr. in Königsberg, 420. 

Ronnepage, Andreas, in Lübeck, 340. 409. 

Ronnouw, Nic, Marschall d. Kgs. v. Dàne- 
mark, 647. 648. 

Roper, Peter, Notar, 257. 

Ror, Joh, Kapellan in Lübeck, 155. 

Rorbach, Hans, kais. Gesandter u. Rath, 7. 

1 4. 

Rose, Jacob, 149. 

Rosenberg, Roloff, in Riga, 260. 

Rosendael, Ambrosius, in Danzig, 131. 

Laurenz, Diener d. Syndikus Osthusen, 

614. 617. 

Rosenwinkel, Hinr, Bgr. in Grabow, 223. 
283. 319. 

Rosyten, in poln. Livland, 260. 

Rosseke, Titke, in Lübeck, 620. 
Hilleke. 

Rostock, Rozstoch, 54. 98. 104. 109. 112. 
130. 133. 159. 212. 213. 246. 247. 291. 
407. 431. 442. 444. 466. 477. Jacobi u. 
Nicolaikirche, 212. Häringstonnen, 479. 


22. 


Ehefrau 











Register. 


Rothebek, Rodenbeke, bei Lübeck, 652. 

Rotermund, Ulrich, Bgr. in Nürnberg, 614. 
617. 664. 

Rotweil, Rotwel, kais. Hofgericht, 592. 672. 

Rubenowe, Hinr, Bgr. in Greifswald, 312. 

Ruge, Hinr., in Stralsund, 286. 

Rüghen, Rughe, 280. 

Rummel, Heintz, in Nürnberg, 651. 664. 

Rumor, Henning, in Reval, 76. 

Luder, Knappe, 5. 415. 673. 


Rundhof, Runthov, Gut in Angeln, 673. 
Runeke, Bertold, Bgr. in Lübeck, 652. 
Runge, Detlef, z. Gr. Mist, 149. 

Dietr., 149. 

in Warsow, 149. 

Hans, Bgr. in Lübeck, 149. 256. 
Hinr, 149. 
Laurenz, — 256. 
Marquard, Lanste in Techau, 424. 


Runkeel, Albert, in Lübeck, 284. 


, Sarnestorpp, 


Ruschbulten u. schedebome, Oertlichkeit a. : 


d. Ratzeburger See, 140. 
Russen, die, 368. 
Russenberge, Hinr, Bgr. in Lübeck, 163. 
Joh. Bgr. in Lübeck, 163. 
Russman, Hans, Bgr. in Lübeck, 432. 
Rutinck, Drewes, Brauer in Lübeck, 89. 
Nicol, Dr., 441. 491. 
Rutz, Bertold, Oberster Stadtschreiber in 
Stralsund, 27. 


S. Sch. St. s. 2. 
Sachsen-Lauenburg, Herzoge u. Herzogthum, 
12. 42. 57. 114. 139. 140. 388. 


Sack, Evert, in Lübeck, 584. 

Salingharde, Salingherretz, Salingherrz, auf 
Fünen, 647. 648. 

Saltrumpp, Joh, in Kóln, 108. 

Salzau, Zaltzow, Gut im östl. Holstein, 59. 

Salzburg, E.-B. v., 193. 

Salzwedel, Soltwedel, 209. 259. 271. 298. 
339. 369. 

Sampsonsson, Salomon, Bgr. u. Schiffer in 
Kalmar, 472. 

vam Sande, Stephan, R..H in Riga 355. 

Wilhelm, Bgr. in Lübeck, 279. 314. 

Sandow, Sandouw. 

Hans, Bgr. in Hamburg, 497. 

Jacob, in Rensefeld, 401. 

Santberch, Detmer, Bgr in Lübeck, 605. 

Sarau, Sarouwe, Zarouw, Tzarouwe, Dorf b. 

Plón, 38. 

Grof, Dorf in Lauenburg am Ratze- 

burger See, 12. 139. 140. 147. 150. 

162. 179. 184. 185. 187. 

Klein-, eb. 166. 172. 


Hans, z. Todendorf auf 
Femarn, 303. 

Sartoris, Arnold, Notar, 533. 

Sasse, Gerd, in Reval, 227. 332. 

Sassenberg, Gerd, Domherr in Havsal, 186. 

512. Arnd sein Bruder. 

Kaufgeselle in Lübeck, 507. 

in Reval, 486. Bruder: Hans. 

Satstem, Gerd, in Reval, 115. 

Saxe, Henning, 38. 

Schacht, Hans, in Ivendorf, 143. 

Hinr, Bgr. in Lübeck, 612. 


' Schacke, Hinr, Knappe, 186. 191. 301. 


Ludolf, Knappe, 186. 191. 301. 350. 
Otto, Knappe, 186. 191. 301. 350. 
351. 195. 

Schadeke, Herbord, 238. 

Schare, Gherardus, Geistl. u. Notar, 474. 
Scharpenberg, Scherpenberg. 
Hartmann, Knappe u. 
Lübecker Raths, 389. 390. 
Volrad, Knappe, 97. 107. 
185. 187. 204. 211. 218. 
308. 349. 427. 


Scharsfelde, ehem. Dorf im Ksp. Schlamers- 
dorf in Holstein, 529. 

v. Schauenberg, Hans, Herr, 10. 

Schedebome u. Schedebusche, am Ratzeburger 
See, 12. 140. 


Schenke d. 


147. 
242. 


162. 
259. 

Scheffer, Peter, Buchdrucker, 470. 
Schele, Claus, Bgr. in Lübeck, 218. 497. 560. 


Schelvind, Schelewent, Hinr, R.-H. in Reval, 


164. 461. 
Scheren b. Äbo, 46. 
Schering, Ort auf Fünen, 648. 
Claus, RH. in Randers, 354. 
Schermbeke, Hans, in Lübeck, 552. 
Wwe. Greteke. 
Joh. Bgr. in Bremen, 63. 


Scherve, Scherff. 
Marquard, Bgr. in Lübeck, 288. 413. 


Scheve, v. Scheven, Hinr, Bgr. in Mölln, 
396. 
— Peter, Bgr. in Lübeck, 328. 333. 622. 


656. 
in Padelügge, 356. 


Scheyringer, Joh., in Magdeburg, 576. 

Schilling, Albert, B.-M. in Hamburg, 369. 

Schyman, Hans, 319. 

Schinkel, Hans, 518. 

Hartich, Knappe, 214. 414. 415. 673. 

Bgr. in Lübeck, 650. 

Schipman, Willam, in Süderkóping, 280. 

Schirman, Hinr. in Lübeck, 251. 

Schildesche, Dorf b Bielefeld in Westfalen, 
85. 105. 

—— 


Willemesson, Marquard, : 





Register. 


Wiltberch, Otto, Knappe, 465. 

Windelman, Herm., in Lübeck, 326. 

Windstein, Peter, Bgr. in Danzig, 78. 

Winningstede, Hans, Bgr. in Lübeck, 316. 

Winold, Tideke, 634. 

Winsen &. d. Luhe, 
210. 2206. 

v. Winthen, Bernd, Bgr. in Lübeck, 497. 

Wyrock, Hinr, Bgr. u. Gewandscherer in 
Lübeck, 381. Ä 

Wisborg, Schloß auf Gotland, 431. 458. 

Wisby, Wisbu, 356. 507. 558. 

Wiscendorp, Katherina, 464. Kinder: Greicke 
u. Hans. 

Wisch, up der, in Lübeck, 584. 

v. d, Claus, Hptm. in Rendsburg, 137. 

415. 465. 

Henneke, 415. 

Otto, 415. 

Wulf, 214. 415. 673. 

Hans, Goldschmied in Lübeck, 377. 

412. 606. 

Jochim, in Lübeck, 377. 412. 


St. in Hannover, 158. 


Wise, 


. Wismar, Wismer, tor, 92. 98. 101. 104. 103. 


111. 112. 130. 144. 148. 236. 246. 24i. 
305. 322. 368. 407. 431. 442. 444. 466. 
469. 473. 477. 519. 585.. Bier, 501. Deep, 
176. St. Jürgen-Kirche, 92. 


| Witik, Wytych, Wijtijch, Wijtijk,- Wittich, 


Wijtijekk, Witijchtk. 
Bertold, B.M. in Lübeck, 44. 53. 79. 


115. 117. 190. 215. 255. 294. 312. 
317. 323. 330. 350. 351. 383—385. 
397. 398. 403. 404. 421. 457. 493. 
501. 529. 541. 554. 591. 609. 610. 
619. 624. 631. 661. 668. 

— Hinr, R.-H. in Lüneburg, 52. 66. 211. 

666. 

Witinckhov, Joh., 461. 


Witkop, Joh. Dän. Ritter, 648. 
Wittbergh, Otto, Knappe, 415. 


Witte, Hennink, Bgr. in Grabow, Richtvogt, 


319. 320. 





Register. 


Witte, Loys, Bgr. in Lübeck, 281. 
Theodericus, in Greifswald, 237. 

| Wrige, Bartolomeus, Bgr. in Danzig, 32. 


Wittenborgh, Herm., Bgr. in Lübeck, 237. . 


501. 
Wittorp, Bertold, R.-H. in Kiel, 39. 
Claus, im Ksp. Neumünster, 623. 
Wobelsson, Gerd, in Deventer, 292. 
Wolde, uppe deme, d. Sachsenwald, 114. 
v. d, Hans, in Lübeck, 284. 


Woldenberg, Joh., D.-H. z. Braunschweig u. 
hzgl. Kanzler, 651. 
Wolgast, St. in Pommern, 370. 496. 598. 634. 


Wolmar, Wolmer, St. in Livland, 410. 

Wolmers, Wolmer, D.-H. in Lübeck, 143. 

Woltorf, Wolstorpe, Dorf in Lauenburg, 301. 

Wolter, Hans, hzgl. Zöllner in Lüneburg, 594. 

Wolters, Albert, in Lübeck, 554. , 

Henning, Bgr in Braunschweig, 316. 

Woltersdorf, Wolterstorpe, Dorf in Lauen- 
burg, 389. 

Woltman, Hans, 328. 333. 

Wonsolet, Emeke, 673. 

Worin, Bertold, R.-H. in Pernau, 254. 

Worpel, Hans, in Lübeck, 399. 

Wotersen, Woters, Gut in Lauenburg, 186. 

Wrangel, Simon, 409. 


[ 
| 
t 


Wulf, Claus, in Rendsburg, 354. 
Eler, R-H in Kiel, 612. 
Gretke, in Kl. Marienwold, 396. 
Wulvestorpe, Arend, Bgr. in Wismar, 148. 
Hans, Bgr. in Wismar, 144. 
Hinrik. in Lübeck, 516. 
Wulfrath, Wulfrade, St. b. Elberfeld, 77. 
Wulsche, Diderik, Bgr. in Lüneburg, 210. 
Wunstorpe, Joh, Rathsschreiber in Lübeck, 
28. 304. 390. 403. 493. 571. 588. 
Wunstorp, Hinr, Syndikus in Braunschweig, 
651. 
Württemberg, Gr. v., 193. 
Würzburg, Wertzburg, 592. 
— Bischof v., 193. 


2. s. 8. 
Zachow, Hinr., Bgr. in Grabow, 319. 
Zade, Claus, Bgr. in Wolgast, 634. 
Zarpen, Serben, Tzerben, Ort b. Reinfeld in 
Holstein, 416. 540. 566. 
Zittow, Tzytkowe, Dorf b. Schwerin, 196. 
Zories, Peter, Bgr. in Lübeck, 122. 


' Zwolle, Swolle, in Holland, 378. 


Zwytzow, Henning, Pfarrer d. St. Jürgen- 
kapelle in Lübeck, 537. 


